
A  kiadó  és  a  szerzők  Francois  Fürét  emlékének  ajánlják  ezt  a  könyvet,  mert  még 

elvállalta,  hogy  megírja  az  előszavát. 


Stéphane  Courtois 


A  KOMMUNIZMUS  VÉTKEI 


„Az  élet  vereséget  szenved  a  haláltól,  de  az  emlékezet  megnyeri  csatáját  a  semmi 

ellen." 

Tzvetan  Todorov:  Az  emlékezet  visszásságai 


Joggal  írták,  hogy  „a  történelem  nem  más,  mint  az  emberi  balsors  tudománya";^ 
erőszakos  évszázadunk,  a  jelek  szerint,  ékesen  bizonyítja  ezt  a  megállapítást. 
Kétségtelen,  hogy  az  előző  századokban  kevés  nép  és  kevés  állam  volt  mentes  valamiféle 
tömeges  erőszaktól.  A  nagyobb  európai  hatalmak  kivették  a  részüket  a  rabszolga¬ 
kereskedelemből;  a  Francia  Köztársaság  gyarmatosító  gyakorlatára,  ha  voltak  is  áldásai, 
mindvégig  visszataszító  események  nyomták  rá  a  bélyegüket.  Az  Egyesült  Államokat 
mindmáig  áthatja  valami  erőszakkultúra,  amely  két  roppant  bűncselekményből  fakad:  a 
feketék  rabszolgaságából  és  az  indiánok  kiirtásából. 

De  azért  a  mi  századunk  mintha  túltett  volna  elődein  ebben  a  tekintetben.  Csak 
pillantsunk  vissza,  máris  adódik  a  megsemmisítő  következtetés:  nagy  emberi  katasztrófák 
százada  volt  ez  -  két  világháború,  nácizmus  -,  és  akkor  még  nem  is  említettük,  hogy 
milyen  körülhatároltabb  tragédiák  zajlottak  le  Örményországban,  Biafrában,  Ruandában 
és  máshol.  Az  Ottomán  Birodalom  valóságos  népirtást  vitt  végbe  az  örmények  között, 
Németország  pedig  a  zsidók  és  a  cigányok  között.  Mussolini  Olaszországa  az  etiópokat 
mészárolta.  A  csehek  vonakodva  ismerik  be,  hogy  1945-46-ban  nem  éppen  kifogástalanul 
bántak  a  szudétanémetekkel.  Ma  már  a  kis  Svájcnak  is  van  röstellnivalója  a  múltjában, 
hogy  olyan  arannyal  üzérkedett,  amelyet  kivégzett  zsidóktól  raboltak  el  a  nácik,  ha  ennek 
a  cselekménynek  a  súlyossága  nem  is  fogható  a  népirtás  szörnyűségéhez. 

A  kommunizmus  is  ebbe  a  tragédiákkal  zsúfolt  történelmi  idősíkba  illeszkedik.  Sőt  ez  a 
kor  egyik  legmélyebbre  ható  és  legjelentősebb  mozzanata.  Éppen  a  kommunizmus, 
ennek  az  1914-ben  kezdődő  és  Moszkvában,  1991-ben  végződő,  rövidke  XX.  századnak 
legfontosabb  jelensége  áll  e  körkép  kellős  közepében.  A  kommunizmus,  amely  előbb  volt, 
mint  a  fasizmus,  a  nácizmus,  de  túl  is  élte  őket,  és  amely  a  négy  nagyobb  földrészre 
teijedt  ki. 

Tulajdonképpen  mit  is  illetünk  ezzel  a  névvel,  hogy  „kommunizmus"?  Itt  és  mindjárt 
tisztáznunk  kell,  hogy  mi  a  különbség  elmélet  és  gyakorlat  között.  Politikai  filozófiaként 
már  évszázadok,  ha  ugyan  nem  évezredek  óta  van  kommunizmus.  Hiszen  már  Platón 
kifejtette  Az  államban  annak  az  eszményi  városnak  a  gondolatát,  ahol  nem  rontja  meg  az 
embert  pénz  és  hatalom,  és  ahol  bölcsesség,  értelem  és  igazság  uralkodik.  Hiszen  már 
egy  olyan  kiváló  gondolkodó  és  államférfi  is,  mint  Sir  Thomas  More,  a  híres  Utópia 
szerzője,  aki  Anglia  kancellárja  volt  1530-ban,  és  VIII.  Henrik  hóhérbárdja  oltotta  ki  az 
életét,  szintén  annak  az  eszményi  városnak  az  előfutára  volt.  Az  utópikus  módszer 
tökéletesen  megfelelőnek  mutatkozik  a  társadalombírálat  eszközéül.  Része  az  eszmei 
vitáknak,  márpedig  azok  táplálják  demokráciáink  éltető  levegőjét.  De  az  a  kommunizmus. 


amelyről  itt  esik  szó,  nem  az  eszmék  egében  található.  Nagyon  is  valóságos 
kommunizmus  az,  bizonyos  korban  volt,  bizonyos  országokban,  és  híres  vezetők 
testesítettek  meg:  Lenin,  Sztálin,  Mao,  Ho  Si  Minh,  Castro  stb.  és  -  a  mi  történelmünkhöz 
közelebb  -  Mauricc  Thorez,  Jacques  Dudos,  Georges  Marchais. 

Bármilyen  mélyen  épültek  is  be  az  1917  előtti  kommunista  tanok  a  valóságos 
kommunizmus  gyakorlatába  -  még  visszatérünk  rá  -,  mégis  ez  a  valóságos  kommunizmus 
hozta  működésbe  a  módszeres  elnyomást,  úgy-annyira,  hogy  tébolyult  pillanataiban 
kormányzati  módszerré  emelte  a  rémuralmat.  Azért  vajon  ártatlan-e  az  ideológia?  Komor, 
vaskalapos  elmék  unásig  hajtogathatják,  hogy  ennek  a  valóságos  kommunizmusnak 
semmi  köze  az  eszményi  kommunizmushoz.  Nyilvánvaló  képtelenség  is  volna  Jézus 
Krisztus  előtt,  a  reneszánsz  idején,  vagy  akár  a  XIX.  században  kidolgozott  elméleteknek 
tulajdonítanunk  XX.  században  bekövetkezett  eseményeket.  De  azért,  ahogy  Ignazio 
Silone  írja,  „akár  a  fa,  a  gyümölcséről  ismerszik  meg  valójában  a  forradalom".  A 
„bolsevik"  néven  ismert  orosz  szociáldemokraták  nem  ok  nélkül  határozták  el  1917 
novemberében,  hogy  „kommunistának"  nevezik  magukat.  Az  sem  véletlen,  hogy 
emlékművet  emeltek  a  Kreml  tövében  azok  -  Morus  vagy  Campanella  -  dicsőségére. 


akiket  elődeiknek  tekintettek. 

Az  egyéni  bűncselekményeken,  egyedi,  alkalmi  gyilkosságokon  túl,  a  kommunista 
rendszerek  valóságos  kormányzati  módszerré  emelték  a  tömeggyilkosságot,  hogy 
megalapozzák  az  uralmukat.  Igaz,  hogy  különböző  időszakok  -  Kelet-Európában  néhány 
év,  a  Szovjetunióban  vagy  Kínában  néhány  évtized  -  elmúltával  már  veszített  erejéből  a 
rémuralom,  megszilárdultak  a  rendszerek  a  mindennapi  elnyomás,  minden  tájékoztatási 
eszköz  cenzúrázása,  a  határok  ellenőrzése,  a  belső  ellenzék  elűzése  révén.  De  „a 
rémuralom  emléke"  továbbra  is  gondoskodott  róla.  hogy  hihető,  ennélfogva  hatásos 
legyen  a  fenyegető  elnyomás.  Egy  időben  népszerűek  voltak  Nyugaton  a  kommunista 
kísérletek,  ám  egyik  sem  volt  kivétel  ez  alól  a  törvény  alól:  sem  a  „nagy  kormányos" 
Kínája,  sem  Kim  ír  Szén  Koreája,  még  a  „kedves  Ho  apó"  Vietnamja,  vagy  a  nyalka  Fidel 
és  mellette  a  makulátlan  Che  Guevara  Kubája  sem,  de  meg  ne  feledkezzünk  Mengisztu 
Etiópiájáról,  Neto  Angolájáról  és  Nadzsibulláh  Afganisztánjáról. 

Nos,  jogos  és  természetes  lett  volna,  de  a  kommunizmus  vétkei  soha  sem  kerültek 
mérlegre,  sem  történelmi,  sem  erkölcsi  szempontból.  Kétségkívül  az  elsők  között 
kíséreljük  meg,  hogy  így,  központi  és  egyszersmind  átfogó  tekintetben,  a 
bűncselekmények  oldaláról  vizsgáljuk,  közelítsük  meg  a  kommunizmust.  Majd  szemünkre 
vetik,  hogy  a  legtöbb  ilyen  vétek  összhangban  állt  valamiféle  „törvényességgel"  és  olyan 
fennálló  rendszerek  intézményei  alkalmazták  ezt  a  „törvényességet"  amelyeket 
elismertek  nemzetközileg,  és  amelyeknek  vezetőit  fényes  külsőségek  között  fogadták  a 
mi  vezetőink.  De  vajon  a  nácizmussal  nem  ugyanígy  voltunk?  Nem  a  kommunista 
rendszerek  igazságszolgáltatása,  hanem  a  természetes  emberi  jogok  íratlan 
törvénykönyve  alapján  minősítjük  azokat  a  vétkeket,  amelyeket  ebben  a  könyvben 
ismertetünk. 

A  kommunista  rendszerek  és  pártok,  a  politikájuk,  a  hazai  társadalmaikhoz  és  a 
nemzetközi  világhoz  fűződő  kapcsolataik  története  nem  pusztán  ezekre  a 
bűncselekményekre  szorítkozik,  még  csak  nem  is  a  rémuralomra  és  az  elnyomásra.  A 


Szovjetunióban  és  a  „népi  demokráciákban  "  Sztálin  halála  után,  Kínában  pedig  Mao 
halála  után  megenyhült  a  rémuralom,  lassan  színesebbé  vált  a  társadalom,  és  a  világban 
állandó  szólam  lett  a  „békés  egymás  mellett  élés"  noha  ez  csak  „az  osztályharc 
folytatása  volt  más  formákban"  Ám  a  levéltárak  és  a  bőséges  személyes  vallomások  azt 
tanúsítják,  hogy  kezdettől  fogva  a  rémuralom  volt  a  modern  kommunizmus  egyik 
leglényegesebb  vonása.  Hagyjuk  már  az  afféle  gondolatokat,  hogy,  ha  itt-ott  agyonlőtték 
a  túszokat,  itt-ott  lemészárolták  a  lázadó  munkásokat,  itt-ott  halomra  gyilkolták  az  éhező 
parasztokat,  ez  csak  egy-egy  országra,  egy-egy  korszakra  jellemző,  alkalmi  „kisiklás"  volt. 
Mi  nem  egyenként  vesszük  szemügyre  a  különböző  szakterületeket,  és  úgy  fogjuk  föl, 
hogy  egész  fönnállása  alatt  az  egész  kommunista  rendszernek  a  bűncselekmény  volt  az 
egyik  jellemzője. 

Miről,  miféle  vétkekről  fogunk  itt  beszélni?  A  kommunizmus  megszámlálhatatlanul  sok 
bűnt  követett  el;  először  is  a  szellem  ellen,  de  az  egyetemes  kultúra  és  a  nemzeti 
kultúrák  ellen  is.  Sztálin  százszámra  romboltatta  le  a  moszkvai  templomokat;  Ceausescu 
tönkretette  Bukarest  történelmi  városmagját,  hogy  nagyzoló  építményeket  emeljen  a 
helyébe  fellengzős  távlatokkal;  Pol  Pót  kőről  kőre  lebontatta  a  Phnom  Penh-i 
székesegyházat,  és  a  vadon  martalékának  vetette  oda  Angkor  templomait;  a  maoista 
kulturális  forradalom  idején  föl  becsül  hetetlen  kincseket  zúztak  szét  és  égettek  el  a 
vörösgárdisták.  Mégis,  bármilyen  súllyal  nehezednek  is  ezek  a  pusztítások  az  érintett 
nemzetek  és  az  egész  emberiség  jövőjére,  ugyan  mennyit  nyomnak  a  latban  emberek, 
férfiak,  nők,  gyerekek  tömeges  legyilkolása  mellett? 

Szóval  csakis  az  ember  elleni  vétkeket  vettük  számításba;  ezek  alkotják  a  rémuralom 
mint  jelenség  lényegét.  Sok  közös  van  bennük,  bár  rendszere  válogatja,  hol  milyen 
gyakorlat  járja  leginkább:  kivégzés,  különböző  úton-módon  -  agyonlövés,  akasztás,  vízbe 
fojtás,  agyonverés,  bizonyos  esetekben  harci  gáz,  mérgezés  vagy  autóbaleset  útján  - 
halálra  éheztetés  -  éhínség  szándékos  előidézése  és/vagy  élelemsegély  elmulasztása  - 
deportálás  -,  ekkor  (gyalogmenetben  vagy  marhavagonban  való)  szállítás  közben  vagy  a 
lakó-  és/vagy  kényszermunkahelyen  (kimerültség,  betegség,  éhezés,  megfagyás  miatt) 
egyaránt  bekövetkezhet  a  halál.  A  „polgárháborúnak"  mondott  időszak  nehezebben 
ítélhető  meg:  nem  könnyű  eldönteni,  hogy  mi  írható  a  hatalom  és  a  lázadók  harcának  a 
számlájára,  és  mit  tekintsünk  a  polgári  lakosság  lemészárlásának. 

De  azért  fölállíthatunk  egy  hevenyészett  számszerű  mérleget;  ez  még  csak 
hozzávetőleges  mérleg,  még  tüzetes  pontosítást  kíván,  de,  személyes  becslés  alapján, 
kézzelfoghatóvá  teszi  a  dolog  súlyosságát,  és  fogalmat  ad  a  nagyságrendjéről: 

Szovjetunió  -  20  millió  halott, 

Kína  -  65  millió  halott, 

Vietnam  - 1  millió  halott, 

Észak-Korea  -  2  millió  halott, 

Kambodzsa  -  2  millió  halott  Kelet-Európa  -  1  millió  halott  Latin-Amerika  -  150  000 
halott, 

Afrika  - 1,7  millió  halott, 

Afganisztán  -  1,5  millió  halott,  a  nemzetközi  kommunista  mozgalom  és 
hatalmon  nem  lévő  kommunista  pártok  áldozatainak  száma  -  körülbelül  tízezer  halott. 


Ez  összesen  megközelíti  a  százmillió  halottat. 

E  számok  mögött  nagyon  különböző  helyzetek  húzódnak  meg.  Vitathatatlan,  hogy 
viszonylagos  értelemben  Kambodzsa  „vezet"  ahol  Pol  Pót  három  és  fél  év  alatt  sikeresen 
kiirtotta  az  ország  egész  lakosságának  körülbelül  egynegyedét,  a  legiszonyúbb  módon,  az 
általános  éhínség  és  kínzás  eszközeivel.  A  maoista  eljárás  az  áldozatok  tömegének 
roppant  arányaival  képeszti  el  az  embert.  A  lenini  és  sztálini  Oroszország  pedig 
valósággal  vérfagyasztó  azzal  a  kísérleti,  de  tökéletesen  átgondolt,  következetes  és 
politikus  vérengzésével. 

Ez  a  kezdetleges  megközelítés  nem  tisztázhatja  teljesen  a  kérdést;  elmélyült 
taglalásához  a  bűntett  meghatározásán  nyugvó  „minőségi"  módszer  szükséges.  Ennek  a 
módszernek  „objektív"  és  jogi  ismérvekre  kell  támaszkodnia.  1945-ben  foglalkoztak 
először  az  állam  által  elkövetett  bűncselekmény  kérdésével,  a  Nürnbergi  Törvényszéken, 
amelyet  a  szövetségesek  állítottak  föl  a  náci  bűntettek  megítélése  céljából.  A  bíróság 
szabályzatának  6.  cikkelye  határozza  meg  ezeknek  a  bűncselekményeknek  a  jellegét,  és 
három  ilyen  fő  bűntettet  nevez  meg:  béke  elleni  bűntett,  háborús  bűntett,  emberiség 
elleni  bűntett.  Nos,  ha  összességükben  vizsgáljuk  meg  a  lenini-sztálini  rendszerben,  majd 
általában  a  kommunista  világban  elkövetett  bűntetteket,  mindhárom  említett 
bűncselekményfajtát  megtaláljuk  közöttük. 

A  béke  elleni  bűntettek  a  6. a  cikkelyben  vannak  meghatározva,  mégpedig  így:  „támadó 
háború,  vagy  szerződések,  biztosítékok  vagy  nemzetközi  megállapodások  megszegésével 
kapcsolatos  háború,  vagy  valami  olyan  összehangolt  tervben  vagy  összeesküvésben  való 
részvétel,  amely  az  említett  bűncselekmények  közül  valamelyiknek  az  elkövetésére 
irányul".  Sztálin  kétségkívül  elkövette  ezt  a  fajta  bűncselekményt,  már  csak  azzal  is,  hogy 
titokban,  az  1939.  augusztus  23-i  és  szeptember  28-i  megállapodásban  megegyezett 
Hitlerrel,  hogy  felosztják  Lengyelországot  és  a  Szovjetunióhoz  csatolják  a  balti  államokat, 
Észak-Bukovinát  és  Besszarábiát.  Az  augusztus  23-i  szerződés  közvetlenül  elősegítette  a 
második  világháború  kitörését,  mert  elhárította  azt  a  veszélyt,  hogy  Németország  két 
fronton  legyen  kénytelen  hadat  viselni.  Sztálin  más  bűncselekményt  is  elkövetett  a  béke 
ellen,  amikor  1939.  november  30-án  megtámadta  Finnországot.  Ugyanilyen 
bűncselekmény  Észak-Korea  váratlan  támadása  Dél-Korea  ellen  1950.  június  25-én,  és  a 
kommunista  Kína  hadseregének  erőteljes  beavatkozása.  A  Moszkva  irányította 
kommunista  pártok  egy  időben  egymást  váltogató  fölforgató  tevékenysége  szintén  a 
béke  elleni  bűntettek  közé  sorolható,  mert  háborúkba  torkollott;  így  az  1979.  december 
27-i  afganisztáni  kommunista  államcsíny  a  Szovjetunió  nagyarányú  katonai 
beavatkozásához  vezetett,  és  olyan  háborút  indított  el,  amely  még  ma  sem  ért  véget. 

A  6.b  cikkely  úgy  határozza  meg  a  háborús  bűntetteket,  hogy  „hadi  törvények  és 
szokások  megsértése.  Ez  a  törvénysértés  a  meghódított  területeken  élő  polgári  lakosság 
legyilkolását,  kényszermunkára  vagy  bármilyen  más  célra  való  elhurcolását,  a  vele  való 
rossz  bánásmódot  foglalja  magában,  bár  nem  csak  ezekre  korlátozódik,  továbbá  a 
hadifoglyok  és  a  tengeren  elfogott  személyek  legyilkolását  és  a  velük  való  rossz 
bánásmódot,  túszok  kivégzését,  köz-  vagy  magánjavak  fosztogatását,  városok  és  falvak 
oktalan  lerombolását  vagy  mindenféle  katonailag  indokolatlan  pusztítást  is."  A  hadi 
törvények  és  szokások  olyan  egyezményekben  vannak  lefektetve,  amelyek  közül  az  1907- 


es  hágai  egyezmény  a  legismertebb;  ez  azt  mondja  ki;  „A  lakosság  és  a  hadviselők 
háború  idején  is  a  civilizált  nemzetek,  az  emberiesség  törvényei  és  a  közfelfogás 
követelményei  kialakította  szokásjogból  eredő  emberi  jogi  alapelvek  hatálya  alatt  állnak." 

Sztálin  számos  háborús  bűncselekményt  rendelt  el  vagy  hagyott  jóvá;  ezek  közül  az 
1939-ben  foglyul  ejtett  lengyel  katonatisztek  legyilkolása  volt  a  leglátványosabb;  csak 
egy  részüket  teszi  ki  a  4500  katini  halott.  De  sokkal  nagyobb  arányú  más 
bűncselekmények  észrevétlen  maradtak,  így  az  1943  és  1945  közt  foglyul  ejtett  több 
százezer  német  katona  meggyilkolása  vagy  halála  a  Gulag  táboraiban;  tegyük  hozzá 
azokat  a  német  nőket,  akiket  tömegesen  erőszakoltak  meg  a  Vörös  Hadsereg  katonái  a 
megszállt  Németországban;  akkor  még  egy  szót  sem  ejtettünk  a  Vörös  Hadsereg 
elfoglalta  országok  egész  ipari  gépezetének  módszeres  kifosztásáról.  Ugyancsak  a  6.b 
cikkely  vonatkozik  a  kommunista  hatalommal  nyíltan  szembeszálló,  szervezett 
ellenállókra,  ha  fogságba  estek  és  agyonlőtték  vagy  elhurcolták  őket;  például  a 
náciellenes  lengyel  ellenálló-szervezetek  (POW,  AK)  katonáira,  a  fegyveres  balti  és  ukrán 
partizánszervezetek  tagjaira,  az  afgán  ellenállókra  stb. 

Az  „emberiség  elleni  bűntett"  kifejezés  1915.  május  18-án  jelent  meg  abban  a 
nyilatkozatban,  amelyet  Franciaország,  Anglia  és  Oroszország  adott  ki  Törökország  ellen 
az  örmények  lemészárlása  miatt,  amit  úgy  minősítettek,  hogy  „Törökország  új 
bűncselekménye  az  emberiség  és  a  civilizáció  ellen".  A  náci  túlkapások  arra  bírták  rá  a 
Nürnbergi  Törvényszéket,  hogy  újra  meghatározza  ezt  a  fogalmat  6. c  jelű  cikkelyében: 

„Gyilkosság,  kivégzés,  rabszolgasorba  döntés,  elhurcolás  és  a  háború  előtt  vagy  alatt 
mindenféle  polgári  lakosság  ellen  elkövetett  bármiféle  embertelen  cselekedet,  valamint  a 
politikai,  faji  vagy  vallási  okok  miatt  végrehajtott  üldözés,  ha  ez  a  cselekedet  vagy 
üldözés  -  akár  kimerítette,  akár  nem  azon  ország  belső  jogrendszerének  megsértését, 
amelyben  elkövették  -  a  Törvényszék  illetékességi  körébe  tartozó  bármiféle  olyan  bűntett 
következtében,  vagy  ezzel  a  bűntettel  kapcsolatban  ment  végbe." 

Franqois  de  Menthon  francia  főügyész  Nürnbergben  ezeknek  a  bűntetteknek  világnézeti 
vonatkozását  is  hangsúlyozta  vádbeszédében: 

„Arra  kívánok  rámutatni  önök  előtt,  hogy  minden  szervezett  és  tömeges  bűncselekmény 
abból  fakad,  amit  lélek  elleni  bűntettnek  bátorkodom  nevezni,  akarom  mondani,  egy 
olyan  tanból,  amely  minden  olyan  szellemi,  értelmi  vagy  erkölcsi  értéket  tagad,  amelynek 
alapján  évezredek  óta  igyekeztek  a  népek  emberi  sorsunk  jobbra  fordításán  munkálkodni, 
és  arra  törekszik,  hogy  visszavesse  az  emberiséget  a  barbárságba,  már  nem  az  ősnépek 
természetes  és  ösztönös  barbárságába,  hanem  valami  ördögi,  mert  öntudatos 
barbárságba,  amely  minden  olyan  anyagi  eszközt  fölhasznál  céljai  érdekében,  amelyet  a 
korszerű  tudomány  bocsát  az  ember  rendelkezésére.  A  lélek  elleni  vétség:  íme  a 
nemzetiszocializmus  eredendő  bűne,  minden  bűntette  ebből  fakad.  Ez  a  szörnyűséges  tan 
pedig  a  fajgyűlölet.  [...]  Akár  béke  elleni  bűnről,  akár  háborús  bűntettekről  van  itt  szó, 
nem  alkalmi,  esetleges  bűnözéssel  találjuk  szembe  magunkat,  amelyet,  ha  nem  is 
igazolhatnának,  de  magyarázhatnának  a  körülmények,  hanem,  igenis,  módszeres 
bűnözéssel  van  itt  dolgunk,  és  ez  közvetlenül  és  szükségképpen  abból  a  szörnyűséges 
tanból  fakad,  amelyet  eltökélten,  szántszándékkal  szolgáltak  a  náci  Németország 
vezetői." 


Franqois  de  Menthon  azt  is  kifejtette,  hogy  a  német  hadigépezet  pótmunkaerővel  való 
ellátására  irányuló  deportálások  és  az  ellenzékiek  elpusztítását  célzó  deportálások  csupán 
„annak  a  nemzetiszocialista  tannak  természetes  következményei  voltak,  amely  szerint  az 
ember  semmit  sem  ér  önmagában,  hacsak  nem  a  német  fajt  szolgálja".  A  Nürnbergi 
Törvényszéken  minden  fölszólalás  hangsúlyozta  az  emberiség  elleni  bűntett  egyik  legfőbb 
vonását:  hogy  egy  bűnös  politika  és  gyakorlat  szolgálatába  állították  az  államhatalmat. 
De  a  Törvényszék  illetékessége  csak  a  második  világháború  alatt  elkövetett 
bűncselekményekre  korlátozódott.  Elkerülhetetlen  volt  hát,  hogy  olyan  helyzetekre  is 
kiterjesszék  ezt  a  jogfelfogást,  amelyek  nem  kapcsolatosak  ezzel  a  háborúval.  Az  1992. 
július  23-án  elfogadott  új  francia  büntető  törvénykönyv  így  határozza  meg  az  emberiség 
elleni  bűntettet:  „Politikai,  bölcseleti,  faji  vagy  vallási  okok  előidézte  és  a  polgári  lakosság 
valamely  csoportja  ellen  tervszerűen  és  szervezetten  végrehajtott  deportálás, 
rabszolgasorba  taszítás,  rögtöni  kivégzések  módszeres  és  tömeges  gyakorlata,  személyek 
eltűnésével,  kínzással  vagy  embertelen  cselekedetekkel  járó  emberrablás. " 

Nos,  mindezek  a  meghatározások,  különösen  az  új  francia  meghatározás  számos  olyan 
bűntettre  illenek  rá,  amelyeket  Lenin  alatt,  főleg  Sztálin  alatt  és  azután  minden 
kommunista  rendszerű  országban  követtek  el.  Kuba  és  a  sandinista  Nicaragua  kivételével 
(bár  fenntartással  említjük  ezt  a  kivételt).  Vitathatatlannak  tetszik  az  alapfeltétel;  a 
kommunista  rendszerek  „az  ideológiai  egyeduralom  politikáját  gyakorló  állam  nevében" 
jártak  el.  A  rendszer  ésszerű  és  szükségszerű  alapja,  egy  tan  nevében  öltek  meg 
tízmilliószámra  ártatlanokat,  pedig  semmiféle  bűncselekményt  nem  lehetett  a  terhűkre 
róni,  hacsak  el  nem  ismerjük,  hogy  bűn,  ha  nemes,  burzsuj,  kulák,  ukrán,  de  akár  munkás 
vagy  éppen  kommunista  párttag  valaki.  A  tevékeny  türelmetlenség  is  része  volt  a 
végrehajtandó  programnak.  Hiszen  a  szovjet  szakszervezetek  nagyfőnöke,  Tomszkij  is 
megmondta  1927.  november  13-án  a  Trudban:  „Más  pártok  is  lehetnek  minálunk.  Csak 
megkülönböztet  bennünket  egy  alapelv  a  Nyugattól;  így  képzelhető  el  a  helyzet;  egy  párt 

uralkodik,  a  többi  meg  mind  a  dutyiban."  Az  emberiség  elleni  bűncselekménynek 
többrétű  a  fogalma,  és  pontosan,  néven  nevezett  bűntetteket  foglal  magába.  A  népirtás 
az  egyik  legsajátosabb.  A  zsidók  ellen  elkövetett  náci  népirtás  miatt  és  a  Nürnbergi 
Törvényszék  6.c  cikkelyének  pontosítása  céljából  az  Egyesült  Nemzetek  Szervezete  1948. 
december  9-i  egyezménye  így  határozza  meg  a  népirtást:  „Népirtásnak  tekintendő  egy 
nemzeti,  nemzetiségi,  faji  vagy  vallási  csoportnak  mint  olyannak  teljes  vagy  részleges 
elpusztítására  irányuló  alábbi  cselekedetek  közül  bármelyiknek  az  elkövetése;  a)  a 
csoport  tagjainak  meggyilkolása;  b)  a  csoporttagok  testi  vagy  szellemi  épségének  súlyos 
megsértése;  c)  olyan  életkörülmények  szándékos  rá  kényszerítése  a  csoportra,  amelyek 
annak  teljes  vagy  részleges  fizikai  pusztulásához  vezetnek;  olyan  rendelkezések,  amelyek 
gátolják  a  gyerekszülést  a  csoportban;  d)  a  csoport  gyerekeinek  kényszerű  áttelepítése 
egy  másik  csoporthoz." 

Az  új  francia  büntető  törvénykönyv  még  átfogóbban  határozza  meg  a  népirtást:  „Olyan 
cselekedet,  amely,  megfontolt  terv  alapján,  valamely  nemzeti,  nemzetiségi,  faji  vagy 
vallási  csoport  vagy,  bármilyen  más  önkényes  ismérv  alapján,  egy  bizonyos  csoport  teljes 
vagy  részleges  elpusztítására  tör  "  (tőlünk  a  kiemelés).  Nem  mond  ellent  ez  a  jogi 


meghatározás  André  Froissard  bölcseletibb  jellegű  fölfogásának,  aki  szerint  „emberiség 

£31 

elleni  bűntett  áll  fenn,  ha  azért  ölnek  meg  valakit,  mert  megszületett".  Vaszilij 
Grosszman  pedig  ezt  mondja  Pantha  rhei  című  remek  kisregényében  hőséről,  a 
táborokból  visszatérő  Iván  Grigorjevicsről:  „Az  maradt,  ami  a  születésekor  volt, 

ember. Éppen  ezért  sújtott  le  rá  a  rémuralom.  A  francia  meghatározás  lehetővé  teszi, 
hogy  hangsúlyozzuk;  nem  csak  egyfajta  népirtás  van  -  faji  eredetű,  mint  a  zsidók 
esetében  -,  hanem  néha  társadalmi  csoportokat  is  célba  vehet.  Egy  Berlinben,  1924-ben 
kiadott  könyvben  -  a  címe:  A  vörös  terror  Oroszországban  -  Szergej  Melgunov  orosz 
szocialista  történész  a  Cseka  (a  szovjet  politikai  rendőrség)  egyik  első  főnökét,  Ládszt 
idézi,  aki  1918.  november  l-jén  ilyen  utasításokat  adott  a  fogdmegjeinek:  „Mi  nem  egyes 
személyek  ellen  viselünk  hadat.  A  burzsoáziát  irtjuk  ki  mint  osztályt.  Ha  nyomoznak,  ne 
irományok  és  bizonyítékok  után  kutassanak,  hogy  mit  tett  vagy  mondott  a  vádlott  a 
szovjet  hatóságok  ellen.  Először  is  azt  kérdezzék  tőle,  hogy  melyik  társadalmi  osztályhoz 
tartozik,  milyen  származású,  milyen  nevelésben,  oktatásban  részesük,  mi  a 

foglalkozása."^ 

Lenin  és  elvtársai  eleve  a  könyörtelen  „osztályharc"  alapjára  helyezkedtek, 
elpusztítandó  ellenségnek  tekintették  a  politikai,  világnézeti  ellenfelet,  sőt  még  a 
tartózkodó  lakosságot  is,  és  úgy  is  bántak  vele.  A  bolsevikok  eltökélték,  hogy  mindenféle 
ellenzéket,  az  egyeduralmukkal  szembeszálló  mindenféle,  akár  csak  passzív  ellenállást  is 
megsemmisítenek,  nemcsak  jogilag,  hanem  fizikailag  is,  és  nemcsak  akkor,  ha  ez  az 
ellenállás  politikai  ellenzéki  csoportok  műve,  hanem  akkor  is,  ha  társadalmi  csoportoknak 
-  a  nemességnek,  a  burzsoáziának,  az  értelmiségnek,  az  egyháznak  stb.  és 
hivatásrétegeknek  (katonatiszteknek,  csendőröknek)  -mint  olyanoknak  műve,  és  ez  a 
törekvésük  olykor  a  népirtás  arányait  öltötte  föl.  1920-tól  a  „kozáktalanitás" 
nagymértékben  megfelel  a  népirtás  ismérvének:  kiirtották  a  kozákságot,  ezt  a  jól 
körülhatárolható  területen  honos  egész  lakosságot  mint  olyat,  a  férfiakat  agyonlőtték,  a 
nőket,  gyerekeket  és  öregeket  deportálták,  a  falvakat  letarolták  vagy  átadták  új,  nem 
kozák  telepeseknek.  Lenin  egy  kalap  alá  vette  a  kozákokat  (a  francia  forradalom  ellen 
forduló)  Vendée-val,  és  olyan  bánásmódot  szánt  nekik,  amelyet  Gracchus  Babeuf,  a 

modern  kommunizmus  „feltalálója"  „populicidiumnak"^  nevezett  el  1795-ben. 

1930-32-ben  a  „kuláktalanítás"  csak  megismételte  -  nagyban  -  a  „kozáktalanítást"; 
Sztálin  már  a  kezdet  kezdetén  büszkén  vállalta  ezt  a  műveletet,  amelynek  egyre  harsogta 
jelmondatát  a  rendszer  propagandája:  „mint  osztályt  kell  kiirtani  a  kulákságot".  Aki 
ellenállt  a  közös  gazdálkodásnak,  azt  agyonlőtték,  a  többit  deportálták  asszonyokkal, 
gyerekekkel,  öregekkel  együtt.  Igaz,  nem  mindüket  végezték  ki  azonnal,  de  Szibéria  vagy 
a  Távol-Észak  feltöretlen  tájain  megkövetelt  kényszermunka  nem  sok  esélyt  hagyott 
nekik,  hogy  életben  maradjanak.  Több  százezren  lelték  ott  halálukat,  de  máig  ismeretlen 
az  áldozatok  pontos  száma.  A  falusi  lakosság  ellenállt  az  erőszakos  szövetkezetesítésnek, 
s  ezzel  kapcsolatos  az  1932-33-as  nagy  ukrajnai  éhínség,  amely  hatmillió  ember  halálát 
okozta  néhány  hónap  alatt. 

Itt  kerül  együvé  az  „osztályalapú"  népirtás  a  „faji  alapú"  népirtással:  egy  ukrán  kulák 


kisfiú  éhhalála,  akit  a  sztálini  rendszer  taszított  szándékosan  éhínségbe,  éppen  annyit 
„nyom  a  latban"  mint  egy  zsidó  kisfiú  éhhalála,  akit  a  náci  rendszer  taszított  éhínségbe  a 
varsói  gettóban.  Ez  a  megállapítás  semmiképpen  sem  vitatja,  hogy  „Auschwitz 
egyedülálló":  a  legmodernebb  technikai  eszközök  alkalmazása,  a  valóságos 
„iparszerűség"  egy  „megsemmisítő  üzem"  kiépítése,  a  gáz  használata,  az  elégetés  teszi 
azzá.  Csak  rámutat  sok  kommunista  rendszer  egyik  sajátosságára:  az  „éhségfegyver" 
módszeres  használatára;  arra  törekszik  a  rendszer,  hogy  ellenőrzése  alatt  tartsa  a 
rendelkezésre  álló  teljes  élelmiszerkészletét,  és  újra  elosztja,  de  csak  kinek-kinek 
„érdeme"  vagy  „érdemtelensége"  szerint,  és  olykor  igen  bonyolult  adagolási  rend  alapján. 
Ez  az  eljárás  odáig  fajulhat,  hogy  óriási  éhínségeket  okoz.  Ne  feledjük,  hogy  az  1918 
utáni  időszakban  csak  a  kommunista  országokban  voltak  több  százezernyi  vagy  akár 
milliónyi  ember  halálát  okozó  éhínségek.  Még  az  utóbbi  évtizedben  is  két,  magát 
marxista-leninistának  valló  afrikai  ország  -  Etiópia  és  Mozambik  -  volt  kénytelen 
elszenvedni  ilyen  gyilkos  éhínséget. 

Fölvázolhatjuk  ezeknek  a  bűntetteknek  általános  gyorsmérlegét: 

-  túszok  vagy  ítélet  nélkül  bebörtönzött  emberek  tízezreinek  agyonlövése  és  több 
százezer,  1918  és  1922  között  föllázadt  munkás  és  paraszt  lemészárlása; 

-  ötmillió  ember  halálát  okozó  éhínség  1922-ben; 

-  a  doni  kozákok  kiirtása,  illetve  elhurcolása  1920-ban; 

-  tízezrek  legyilkolása  koncentrációs  táborokban,  1918  és  1930  között; 

-  mintegy  690  000  ember  kivégzése  az  1937-38-as  nagy  tisztogatás  során; 

-  kétmillió  kulák  (vagy  állítólagos  kulák)  deportálása  1930-32-ben; 

-  hatmillió  ukrán  elpusztítása  szándékos  éhínséggel  és  az  élelemsegély 
elmulasztásával  1932-33-ban; 

-  több  százezer  lengyel,  ukrán,  balti,  moldvai  és  besszarábiai  deportálása  1939-1941- 
ben,  majd  1944-45-ben; 

-  a  Volgái  németek  deportálása  1941-ben; 

-  a  krími  tatárok  deportálása  és  sorsukra  hagyása  1943-ban; 

-  a  csecsének  deportálása  és  sorsukra  hagyása  1944-ben; 

-  az  ingusok  deportálása  és  sorsukra  hagyása  1944-ben; 

-  a  kambodzsai  városi  lakosság  deportálása-kiirtása  1975  és  1978  között; 

-  a  tibetiek  lassú  elpusztítása:  a  kínaiak  műve  1950  óta  stb. 

Vége-hossza  nincs  a  leninizmus-sztálinizmus  bűneinek,  amelyeket  szinte  ugyanúgy 
lemásol  Mao  Ce-tung,  Kim  ír  Szén,  Pol  Pót  rendszere  is. 

Fölvetődik  egy  nehéz  ismeretelméleti  kérdés:  megteheti-e  a  történész,  hogy  olyan 
fogalmakkal  él  a  tények  taglalása  vagy  értelmezése  közben,  mint  „emberiség  elleni 
bűntett"  és  „népirtás"  amelyek,  mint  láttuk,  a  jog  világába  tartoznak?  Vajon  nem 
túlságosan  függnek  ezek  a  fogalmak  valami  parancsoló  alkalmiságtól  -  mint  a  nácizmus 
elítélése  Nürnbergben  semhogy  helyet  kaphatnának  egy  középtávon  érvényes  elemzésre 
törekvő  történelmi  fejtegetésben?  Másfelől  pedig  vajon  nincsenek  ezek  a  fogalmak 
túlságosan  megterhelve  olyan  „értékekkel"  amelyek  „meghamisíthatják"  a  történelmi 
elemzés  tárgyilagosságát? 

Ami  az  előbbit  illeti;  századunk  története  megmutatta,  hogy  nem  csak  a  nácik  rovására 


írható  az  államok  és  állampártok  művelte  tömegmészárlás.  Bosznia,  Ruanda  azt 
bizonyítja,  hogy  tartós  gyakorlat  ez,  és  kétségkívül  ez  századunk  egyik  fő  jellegzetessége. 

Az  utóbbit  illetően:  szó  sincs  róla,  hogy  visszatérjünk  a  XIX.  század  történettudományi 
felfogásához;  akkor  még  inkább  „ítélkezni"  mintsem  „megérteni"  akart  a  történész.  De 
azért,  bizonyos  ideológiai  és  politikai  nézetek  okozta  roppant  emberi  tragédiák  láttán, 
vajon  lemondhat-e  a  történész  egészen  valamiféle  -  zsidó-keresztény  civilizációnkból  és 
demokratikus  kultúránkból  eredő  -  humanista  elvi  felfogásról,  például  az  emberi 
személyiség  tiszteletéről.  Több  neves  történész  habozás  nélkül  „emberiség  elleni  bűntett" 
kifejezéssel  minősíti  a  náci  bűncselekményeket,  például  Jean-Pierre  Azema  egy 

„Auschwitzról"^  szóló  cikkében,  vagy  Pierre  Vidal-Naquet  a  Touvier-per^  kapcsán.  Úgy 
látjuk  hát,  hogy  nem  helytelenül  használjuk  ezeket  a  fogalmakat  a  kommunista 
rendszerek  idején  elkövetett  bizonyos  bűncselekmények  jellemzésére. 

A  hatalmon  lévő  kommunisták  közvetlen  felelősségének  kérdésén  kívül  a  cinkosság 
kérdése  is  fölvetődik.  Az  1987-ben  átdolgozott  kanadai  büntető  törvénykönyv  7  (3.77). 
cikkelye  szerint  a  törvénysértési  kísérlet,  cinkosság,  tanácsadás,  bűnsegédi  bűnrészesség, 
felbujtás  vagy  tényleges  cinkosság  bűncselekményét  is  magában  foglalja  az  emberiség 

elleni  bűntett  elkövetése  .  A  7  (3.76),  cikkely  az  alábbiakat  is  az  emberiség  elleni 
bűntettek  közé  sorolja:  „bűntettre  irányuló  kísérlet,  bűnszövetség,  utólagos  cinkosság, 
tanácsadás,  bűnsegédi  bűnrészesség  vagy  bűncselekményre  való  felbujtás"  (tőlünk  a 
kiemelés).  Nos,  a  húszas  évektől  az  ötvenes  évekig  a  világ  minden  kommunistája  és  sok 
más  személyiség  nem  győzött  tapsolni  Lenin,  majd  Sztálin  politikájának.  Emberek 
százezrei  csatlakoztak  a  kommunista  internacionáléhoz  és  „a  forradalom  világpártja"  helyi 
szervezeteihez.  Az  ötvenes-hetvenes  években  megint  csak  százezrek  tömjénezték  a  kínai 
forradalom  „nagy  kormányosát",  és  hozsannáztak  a  nagy  ugrásnak  és  a  kulturális 

forradalomnak.  Még  közelebb  hozzánk:  sokan  örvendeztek,  amikor  Pol  Pot^^^  hatalomra 
került.  Sokan  bizonyára  azt  válaszolják,  hogy  „nem  tudták".  Igaz  is,  hogy  nem  mindig  volt 
könnyű  tudni,  mert  a  titkolódzás  volt  a  kommunista  rendszerek  egyik  kedvelt 
védekezésmódja.  Ám  igen  gyakran  csak  a  harcias  hithűség  elvakultsága  volt  ez  a 
tudatlanság.  Pedig  a  negyvenes-ötvenes  évek  óta  sok  minden  ismeretes  és  vitathatatlan 
volt.  Nos,  ha  sok  hízelgő  ma  már  hátat  fordított  is  tegnapi  bálványainak,  csöndben  és 
tapintatosan  tette.  De  mit  gondoljunk  arról  a  mélységes  erkölcstelenségről,  amely  titkon, 
magában  szakít  egy  nyilvános  elkötelezettséggel,  de  nem  vonja  le  a  tanulságait? 

A  kommunista  rémuralom  tanulmányozásának  egyik  úttörője,  Róbert  Conquest  így  írt 
1969-ben:  „Kétségkívül  az  volt  az  egyik  tényező,  amely  egyáltalán  lehetővé  tette  a 
tisztogatást,  hogy  annyi  ember  csakugyan  »bevette«  [a  nagy  tisztogatást].  Ugyanis  csak 
csekély  érdeklődést  keltettek  volna  a  perek,  ha  bizonyos  külföldi  -  vagyis  »független«  - 
hírmagyarázók  el  nem  híresztelték  volna  őket.  Ezeket  az  utóbbiakat  is  terheli  legalább 
egy  kis  felelősség,  mert  cinkosságot  vállaltak  azokban  a  politikai  gyilkosságokban,  de 
abban  mindenesetre,  hogy  új  perekre  is  sor  került,  mert  az  első  ilyen  művelet,  a 

Zinovjev-per  [1936-ban]  olyan  méltánytalan  hitelt  érdemelt  ki."^^  Ha  ilyen  mércével 
mérjük  jó  néhány  nem  kommunista  értelmiségi  erkölcsi  és  szellemi  cinkosságát,  mit 


mondjunk  a  kommunisták  cinkosságáról?  Nem  emlékszünk  rá,  hogy  Louis  Aragon  valaha 
is  megbánta  volna  nyilvánosan,  hogy  egy  1931-es  versében  olyan  lelkesen  követelte  a 

kommunista  politikai  rendőrség  megalakítását  Franciaországban,^  ha  időnként  úgy 
tetszett  is,  hogy  bírálgatja  a  sztálini  korszakot. 

Joseph  Berger,  a  Komintern  egykori  tagja,  akit  „kitisztogattak"  és  aki  megtapasztalta  a 
táborokat,  egy  levelet  idéz;  egy  nőtől  kapta,  akit  egykor  a  Gulagra  deportáltak,  de  azután 
is  párttag  maradt,  hogy  visszatért  a  táborokból:  „Az  én  nemzedékem  kommunistái  nem 
vonták  kétségbe  Sztálin  tekintélyét.  Helyeselték  a  bűntetteit.  Ez  nemcsak  a  szovjet 
kommunistákra,  hanem  az  egész  világ  kommunistáira  érvényes,  és  egyénileg, 
közösségileg  egyaránt  rajtunk  ez  a  mocskos  bélyeg.  Csak  úgy  tudjuk  lemosni  magunkról, 
ha  odahatunk,  hogy  soha  többé  ne  fordulhasson  elő  ilyesmi.  Mi  történt  velünk?  Elment  az 
eszünk,  vagy  most  vagyunk  a  kommunizmus  árulói?  Az  az  igazság,  hogy  mindannyian, 
azok  is,  akik  a  legközelebb  álltak  Sztálinhoz,  éppen  az  ellenkezőjére  magyaráztuk  a 
bűntetteket.  Úgy  fogtuk  fel  őket,  mint  a  szocializmus  győzelméhez  való  megannyi  fontos 
hozzájárulást.  Azt  hittük,  hogy  a  szocializmus  egy-egy  győzelme  minden,  ami  a 
kommunista  párt  hatalmát  erősíti  a  Szovjetunióban  és  a  világban.  Sosem  gondoltuk 

volna,  hogy  a  kommunizmusban  ellentétbe  kerülhet  a  politika  és  az  etika. 

Maga  Berger  árnyalja  tovább  a  gondolatot:  „Úgy  vélem,  ha  elítélhetjük  is  azok 
magatartását,  akik  helyeselték  Sztálin  politikáját  -  nem  minden  kommunista  tett  így  -,  azt 
már  nehezebben  róhatjuk  föl  nekik,  hogy  nem  akadályozták  meg  a  bűntetteket.  Aki  azt 
hiszi,  hogy  akár  magas  állású  emberek  is  bármit  tehettek  volna  Sztálin  szándékai  ellen, 
az  semmit  sem  ért  belőle,  hogy  mi  volt  az  a  bizáncias  sztálini  zsarnokság."  Bergernek 
legalább  az  a  „mentsége"  hogy  a  Szovjetunióban  volt,  és  nem  menekülhetett,  mert 
elkapta  egy  pokoli  gépezet.  De  a  nyugat-európai  kommunisták  nem  kerültek  közvetlenül 
az  NKVD  karmai  közé;  akkor  meg  miféle  vakság  bírta  rá  őket,  hogy  továbbra  is  zengjék  a 
rendszer  és  vezetője  dicséretét?  Fogva  tarthatta  őket  valami;  roppant  erős  lehetett  az  a 
varázslat!  Az  orosz  forradalomról  írott  figyelemre  méltó  munkájában  -  La  Tragédia 
soviétique  (A  szovjet  tragédia)  -  Martin  Malia  kissé  föllebbenti  a  fátylat,  amikor  arról  a 

paradoxonról  beszél,  hogy  „egy  nagy  eszmének  nagy  bűntett  a  vége".^  A 

kommunizmus  egy  másik  kiváló  elemzője,  Annié  Kriegel  azt  hangsúlyozza,  hogy  szinte 
szükségszerűen  mindig  együtt  kell  látnunk  a  kommunizmus  kettős,  fényes  és  sötét  arcát. 

Tzvetan  Todorov  kínálja  az  első  magyarázatot  erre  a  paradoxonra:  „A  nyugati 
demokrácia  gyermeke  azzal  áltatja  magát,  hogy  a  totalitarizmus  egészen  idegen  az 
egészséges  emberi  gondolkodástól.  Pedig  ha  így  volna,  nem  tarthatott  volna  olyan  sokáig 
a  totalitarizmus,  és  nem  fűzhetett  volna  annyi  embert  a  járszalagjára.  Ellenkezőleg: 
félelmes  hatású  gépezet  a  totalitarizmus.  Egy  jobb  társadalom  képét  állítja  elénk  a 
kommunista  ideológia,  és  arra  ösztönöz,  hogy  tegyünk  is  érte:  nemde  az  emberi 
természet  szerves  része  az  a  vágy,  hogy  megváltoztassuk  a  világot  egy  eszmény 
nevében?  [...]  Továbbá  a  kommunista  társadalom  leveszi  az  egyén  válláról  a 
felelősséget:  hiszen  mindent  »ők«  döntenek  el.  Márpedig  gyakran  nehéz  teher  a 
felelősség.  [...]  Nagyon  sokan  azért  vonzódnak  önkéntelenül  a  totális  rendszerhez,  mert 


valahogy  félnek  a  szabadságtól  és  a  felelősségtől;  ez  magyarázza  minden  tekintélyuralmi 
rendszer  népszerűségét  (ez  Erich  Fromm  tétele  a  Félünk  a  szabadságtól  című  írásában); 

»önkéntes  szolgaság«  is  van,  mondta  már  La  Boétie."^^^ 

Sosem  volt,  és  még  most  sem  elvont  és  elméleti  azoknak  a  cinkossága,  akik 
belevetették  magukat  ebbe  az  önkéntes  szolgaságba.  Az  a  puszta  tény,  hogy  valaki 
elhiszi  és/vagy  teijeszti  az  igazság  elleplezésére  szolgáló  propagandát,  már  kimeríti  és 
mindig  is  ki  fogja  meríteni  a  tevőleges  cinkosság  fogalmát.  Mert  csakis  a  nyilvánosság 
fegyverével  küzdhetünk  a  kíváncsi  tekintetektől  távol,  titkon  elkövetett  tömeges 
bűncselekmények  ellen,  ha  nem  is  mindig  eredményesen,  mint  nemrégiben  a  ruandai 
tragédia  mutatta. 

Nem  könnyű  elemeznünk  a  hatalmon  lévő  kommunizmusnak  mint  jelenségnek 
alaptényét:  a  diktatúrát  és  a  rémuralmat.  Jean  Ellenstein  úgy  határozta  meg  a 
sztálinizmust,  hogy  a  görög  zsarnokság  és  a  keleti  önkényuralom  keveréke.  Megkapó 
képlet,  csak  nem  számol  ennek  a  tapasztalatnak  modern  jellegével,  a  diktatúra  korábban 
ismert  formáitól  eltérő,  totális  kihatásaival.  Egy  kis  gyors,  összehasonlító  áttekintés 
segítségével  mindjárt  világosabban  látunk. 

Elsősorban  az  elnyomás  orosz  hagyományát  idézhetnénk  föl.  A  bolsevikok  a  cár 
terrorrendszere  ellen  harcoltak,  de  az  bizony  igencsak  elhalványul  a  hatalomra  került 
bolsevizmus  borzalmai  mellett.  A  cár  igazi  bíróság  elé  állította  a  politikai  foglyokat.  A 
védelem  ugyanannyi,  ha  nem  több  szót  kaphatott,  mint  a  vád,  és  egy  -  kommunista 
rendszerben  nem  létező  -  országos  közvéleményre,  de  főleg  a  nemzetközi  közvéleményre 
hivatkozhatott.  A  börtönök  rendtartása  tekintetbe  vette  a  foglyok  és  elítéltek  jogait,  és  az 
elzárás,  sőt  még  a  száműzetés  körülményei  is  viszonylag  enyhék  voltak.  A  deportáltak  a 
családjukkal  együtt  kelhettek  útra,  írhattak,  olvashattak  kedvükre,  halászhattak, 
vadászhattak,  és  tetszésük  szerint  találkozhattak  „sorsüldözött"  társaikkal.  Lenin  és 
Sztálin  ezt  személyesen  is  tapasztalhatta.  Dosztojevszkij  műve,  a  Feljegyzések  a  holtak 
házából  nagyon  megrázta  megjelenésekor  a  közvéleményt,  de  semmiség  a 
kommunizmus  borzalmaihoz  képest.  Nem  vitás,  hogy  az  ósdi  politikai  rendszer  keményen 
elnyomta  1880  és  1914  között  a  zendüléseket  és  fölkeléseket  Oroszországban.  1825-től 
1917-ig  összesen  6360  embert  ítéltek  halálra  Oroszországban  a  nézeteik  vagy  politikai 
tevékenységük  miatt,  és  ezek  közül  ki  is  végeztek  3932  személyt  -  1825-től  1905-ig  191- 
et,  1906-tól  1910-ig  3741-et  -,  de  a  bolsevikok  áldozatainak  száma,  csupán  négy 
hónappal  a  bolsevik  hatalomátvétel  után,  már  1918  márciusában  fölülmúlta  ezeket  a 
számokat.  Vagyis  össze  sem  hasonlítható  a  cári  elnyomás  mérlege  a  kommunista 
terrorral. 

A  húszas-negyvenes  években  a  kommunizmus  hevesen  bírálta  a  fasiszta  rendszerek 
rémuralmát.  Egy  gyors  pillantás  a  számokra,  és  kiderül,  hogy  itt  sem  olyan  egyszerű  a 
dolog.  Az  olasz  fasizmus  -  az  első  a  sorban,  és  nyíltan  vállalta  is  totalitarizmusát  - 
kétségkívül  börtönbe  vetette  és  gyakran  sanyargatta  politikai  ellenfeleit.  De  azért  ritkán 
vetemedett  gyilkosságra;  a  harmincas  évek  közepén  néhány  száz  politikai  fogoly  volt 
Olaszországban,  valamint  több  száz  -  kényszerlakhelyre,  szigetekre  száműzött  -  confinato, 
bár  igaz,  hogy  politikai  emigránsok  is  voltak  tízezrével. 


A  náci  rémuralom  csak  néhány  csoportot  vett  célba  a  háborúig;  nyíltan  elnyomták  a 
rendszer  ellenzékét  -  főleg  a  kommunistákat,  szocialistákat,  anarchistákat,  bizonyos 
szakszervezetek  tagjait  -,  bebörtönözték,  koncentrációs  táborba  hurcolták  és  szigorú 
kínzásnak  vetették  alá  őket.  1933-tól  1939-ig  összesen  körülbelül  20  000  baloldali 
aktivistát  öltek  meg  ítélet  alapján  vagy  ítélet  nélkül  a  táborokban  és  börtönökben;  nem  is 
beszélve  a  nácizmuson  belüli  leszámolásokról,  amilyen  a  „hosszú  kések  éjszakája"  volt 
1934  júniusában.  Azok  a  németek  alkották  a  másik  halálra  szánt  áldozatcsoportot,  akikről 
kimondták,  hogy  nem  felelnek  meg  a  „magas,  szőke  árja"  faji  ismérveinek:  az 
elmebetegek,  testi  fogyatékosok,  öregek.  A  háború  kitörésekor  Hitler  elhatározta,  hogy 
cselekvéshez  lát:  1939  vége  és  1941  eleje  között  70  000  német  esett  áldozatul  az 
elgázosító  eutanáziaprogramnak;  akkor,  az  egyházak  tiltakozására,  abbahagyták  az 
akciót.  Az  akkoriban  kikísérletezett  elgázosító  módszert  alkalmazták  a  harmadik 
áldozatcsoport,  a  zsidók  ellen. 

A  háborúig  általános  volt  ugyan  a  kirekesztés  velük  szemben,  de  üldözésük  csak  a 
„kristályéjszakán"  érte  el  a  tetőpontját;  ekkor  több  százan  vesztették  életüket,  és  35  000 
embert  internáltak  koncentrációs  táborokba.  Csak  a  háború  kitörésekor,  különösen  a 
Szovjetunió  megtámadásakor  szabadult  el  a  náci  terror,  amelynek  ez  a  tömör  mérlege: 
15  millió  polgári  személyt  öltek  meg  a  megszállt  országokban,  5,1  millió  zsidót,  3,3  millió 
szovjet  hadifoglyot;  1,1  millió  deportált  lelte  halálát  a  táborokban,  valamint  több  százezer 
cigány.  Számoljunk  hozzá  ezekhez  8  millió  embert,  akit  kényszermunkára  hurcoltak  el,  és 
1,6  millió  rabot,  aki  túlélte  a  koncentrációs  tábort. 

A  náci  rémuralom  három  okból  is  foglalkoztatta  az  emberek  gondolatvilágát.  Először  is 
azért,  mert  közvetlenül  európaiakat  sújtott.  Azután,  mert  hivatalosan  is  nyilvánosságra 
hozták,  és  mint  olyanokat  meg  is  bélyegezték  a  náci  bűntetteket,  hiszen  a  nácik 
vereséget  szenvedtek,  és  főbb  vezetőiket  el  is  ítélték  Nürnbergben.  Végül  pedig  azért, 
mert  a  zsidók  ellen  elkövetett  népirtás  leleplezése  megrázta  az  emberek  lelkiismeretét, 
hisz  ép  ésszel  oly  nyilvánvalóan  fölfoghatatlan  volt  ez  a  bűntett,  fajgyűlölet  és 
elvetemültség  áradt  belőle. 

Nem  az  most  a  szándékunk,  hogy  ki  tudja,  miféle  gyászos  számszaki  összevetésre 
vállalkozzunk,  a  borzalomnak  valamiféle  kettős  könyvelésére,  a  kegyetlenség  valamiféle 
rangsorolására.  De  azért  makacs  dolgok  a  tények,  és  azt  mutatják,  hogy  a  kommunista 
rendszerek  bűntettei  körülbelül  százmillió  ember  életébe  kerültek,  ezzel  szemben  25 
millió  ember  halála  írható  a  nácizmus  rovására.  Ennek  az  egyszerű  megállapításnak 
azonban  legalábbis  gondolkodóba  kell  ejtenie  bennünket,  hogy  összevessük  azt  a 
rendszert,  amelyet  1945  óta  az  évszázad  legbűnösebb  rendszerének  tekintenek,  a 
kommunista  rendszerrel,  amely  teljes  nemzetközi  jogosultságot  élvezett  1991-ig, 
bizonyos  országokban  mindmáig  hatalmon  van,  és  világszerte  akadnak  hívei.  És  ha 
később  sok  kommunista  párt  elismerte  is  a  sztálinizmus  bűntetteit,  nagy  részük  nem 
szakított  Lenin  eszméivel,  és  nemigen  jut  eszükbe,  hogy  őnekik  maguknak  milyen 
szerepük  volt  a  terrorizmus  gyakorlatában. 

A  Lenin  kezdeményezte  és  Sztálin,  valamint  tanítványai  rendszeresítette  módszerek 
nemcsak  emlékeztetnek  a  náci  módszerekre,  hanem  igen  sok  esetben  meg  is  előzik  őket. 
Ebben  a  tekintetben  igen  jelentőségteljes  szavakat  mondott  Rudolf  Hess,  aki  azt  a 


megbízást  kapta,  hogy  szervezze  meg  az  auschwitzi  tábort,  és  annak  parancsnoka  is  lett: 
„A  Biztonsági  Szolgálat  parancsnoksága  részletes  tájékoztatót  küldött  a 
táborparancsnokoknak  az  orosz  koncentrációs  táborokról.  Különösen  azt  hangsúlyozták 
benne,  hogy  az  oroszok  egész  népcsoportokat  semmisítettek  meg  úgy,  hogy 

kényszermunkában  foglalkoztatták  őket."^^^  Ha  a  kommunisták  dolgozták  is  ki  a 
tömeges  erőszak  arányait  és  technikáit,  és  ha  a  nácik  példát  vehettek  is  róluk,  ebből 
véleményünk  szerint  nem  következik,  hogy  közvetlen  oksági-okozati  összefüggést 
láthatnánk  a  bolsevik  hatalomátvétel  és  a  nácizmus  uralomra  jutása  közt. 

A  húszas  évek  végén  kezdte  alkalmazni  a  GPU  (ez  a  Cseka  új  neve)  a  részarány¬ 
módszert:  minden  járásban,  minden  körzetben  kötelező  volt  letartóztatni,  deportálni  vagy 
agyonlőni  bizonyos  százaléknyi  embert  az  „ellenséges"  társadalmi  rétegekből.  A  párt 
vezetősége  központilag  határozta  meg  ezt  a  százalékarányt.  Nemcsak  a  gazdaságban 
dühöngött  a  tervező  téboly  és  a  statisztika-mánia,  hanem  a  rémuralom  világát  is 
elárasztotta.  1920-ban,  amikor  a  vörös  hadsereg  legyőzte  a  fehér  hadsereget  a  Krímben, 
megjelentek  a  statisztikai,  sőt  egyenesen  társadalomtudományi  módszerek:  pontos 
ismérvek  alapján  válogatták  ki  az  áldozatokat,  olyan  kérdőívek  alapján,  amelyek  alól 
senki  sem  találhatott  kibúvót.  Majd  ugyanilyen  „társadalomtudományi"  módszereket 
alkalmaznak  a  szovjetek,  amikor  az  1939-től  1941-ig  megszállva  tartott  balti  államokban 
és  Lengyelországban  szervezik  meg  a  tömeges  deportálást  és  megsemmisítést.  A 
deportáltak  marhavagonban  való  szállítása  ugyanolyan  „túlkapásokra"  adott  alkalmat, 
mint  a  nácik  esetében:  1943-44-ben,  a  harc  kellős  közepén  Sztálin  ezerszámra  vont  el  a 
frontról  vasúti  kocsikat  és  különleges  NKVD-csapatokat,  hogy  igen  rövid  idő,  pár  nap  alatt 
lebonyolíthassa  a  kaukázusi  népek  deportálását.  Pol  Pót  és  a  vörös  khmerek  fokozták 
tébolyító  végletekig  ezt  a  népirtó  logikát,  amelyet  ellenségnek  kikiáltott  csoportokkal, 
saját  társadalma  bizonyos  rétegeivel  szemben  alkalmazott  a  kommunista  hatalom,  és 
amely  -  hogy  megint  a  francia  büntető  törvénykönyvet  idézzük  -  „valamely  nemzeti, 
nemzetiségi,  faji  vagy  vallási  csoport  vagy,  bármilyen  más  önkényes  ismérv  alapján,  egy 
bizonyos  csoport  teljes  vagy  részleges  elpusztítására  tör". 

Megbotránkoztathat  némelyeket,  hogy  nagyjából  közös  nevezőre  hozzuk  a  nácizmust 
és  a  kommunizmust  emberek  tömeges  megsemmisítése  tekintetében.  Pedig  Vaszilij 
Grosszman  -  akinek  nácik  ölték  meg  az  anyját  a  bergyicsevi  gettóban,  és  aki  az  első  írást 
tette  közzé  Treblinkáról,  aki  a  szovjet  zsidók  kiirtásáról  szóló  Fekete  könyv  egyik,  fő 
szervezője  volt  -  maga  mondatja  egyik  szereplőjével  az  ukrajnai  éhínségről,  Pantha  rhei 
című  regényében:  „Az  írók  és  maga  Sztálin  is  ugyanazt  hajtogatták:  élősdi  a  kulák, 
fölégeti  a  gabonát,  megöli  a  gyerekeket.  Meg  is  mondták  kereken:  föl  kell  bújta nunk  a 
tömegeket  a  kulákok  ellen,  el  kell  pusztítani  egy  szálig  azokat  a  bitangokat,  az  egész 
osztályt."  „Ha  meg  akartuk  ölni  őket  -  teszi  hozzá  -,  ki  kellett  mondani;  a  kulák  nem 
ember.  Ahogy  a  németek  mondták;  a  zsidó  nem  ember.  Lenin  és  Sztálin  is  megmondta:  a 
kulák  nem  ember."  Végül  Grosszman  szavai,  amikor  a  kulákgyerekekről  beszél:  „Akár  a 
németek,  akik  gázkamrában  ölték  meg  a  zsidó  gyerekeket:  nincs  jogotok  az  élethez, 

zsidók  vagytok. 

Nem  annyira  egyéneket,  inkább  csoportokat  sújtanak.  A  rémuralomnak  az  a  célja,  hogy 


kiirtson  egy  ellenségnek  kikiáltott  csoportot,  amely  a  társadalomnak  kétségkívül  csak  egy 
töredékét  alkotja,  mégis  mint  kisközösségre  sújt  le  rá  valami  népirtó  észjárás.  így 
egyedülálló  módon  hasonlít  az  „osztály-totalitarizmus"  elkülönítő  és  kirekesztő 
gépezetének  működése  a  „faji  totalitarizmus"  megfelelő  gépezetének  működéséhez.  A 
jövő  náci  társadalmát  a  „tiszta  fajra"  a  jövő  kommunista  társadalmát  meg  a  mindenféle 
burzsoá  salaktól  megtisztult  proletár  népességre  kellett  alapozni.  Ugyanúgy  láttak  hozzá 
a  két  társadalom  átalakításához,  ha  nem  ugyanazok  voltak  is  a  kirekesztő  tisztogatás 
ismérvei.  Hamis  hát  az  az  állítás,  hogy  egyetemesség  jellemzi  a  kommunizmust:  ha 
világraszóló  terve  van  is,  bevallottan  méltatlannak  tartja  rá  az  emberiség  egy  részét, 
hogy  helye  legyen  a  világban,  akárcsak  a  nácizmus;  csak  annyi  a  különbség,  hogy  a 
nácizmus  fajilag  és  területileg,  a  kommunizmus  meg  rétegek  (osztályok)  szerint  szabdalja 
föl  a  társadalmat.  A  lenini,  sztálini,  maoista  gaztettek  és  a  kambodzsai  tapasztalat  újabb 
kérdést  vetnek  hát  föl  az  emberiségnek,  valamint  a  jogászoknak  és  történészeknek: 
hogyan  minősítsük  azt  a  bűncselekményt,  hogy  politikai-világnézeti  okok  miatt  irtanak  ki 
már  nem  is  egyéneket  vagy  kisebb  ellenzéki  csoportokat,  hanem  a  társadalom  népes 
hányadát?  Új  nevet  találjunk  ki  rá?  Néhány  angolszász  szerző  ezen  a  véleményen  van,  és 
kitalálta  a  „politicide"  (politicidium  =  politikai  gyilkosság)  kifejezést.  Vagy,  a  cseh 
jogászokhoz  hasonlóan,  mi  se  átalljuk  egyszerűen  „kommunista  bűntettnek"  minősíteni  a 
kommunista  rendszer  alatt  elkövetett  bűncselekményeket? 

Mit  tudtak  a  kommunizmus  bűntetteiről?  Mit  akartak  tudni  róluk?  Miért  kellett 
megvárnunk  a  század  végét,  hogy  ez  a  kérdés  is  a  tudományos  kutatás  tárgya  lehessen? 
Mert  nyilvánvaló,  hogy  a  sztálini  és  általában  a  kommunista  rémuralom 
tanulmányozásának  -  ha  összevetjük  a  náci  bűntettek  tanulmányozásával  -  óriási 
mulasztást  kell  pótolnia,  még  ha  sokasodnak  is  Keleten  az  efféle  kutatások. 

Óhatatlanul  megdöbbenti  az  embert  egy  szöges  ellentét.  1945-ben  a  nácikat  elítélő 
győztesek  joggal  állították  a  vizsgálatok  középpontjába  a  bűntetteket,  különösen  a  zsidók 
ellen  végrehajtott  népirtást.  Világszerte  számos  kutató  foglalkozik  évtizedek  óta  ezzel  a 
kérdéssel.  Ezerszámra  szenteltek  neki  könyveket  és  tucat  számra  filmeket,  nagyon 
különböző  jellegűeket,  és  köztük  néhány  igen  híreset  is,  olyanokat,  mint  az  Éjszaka  és 
köd  vagy  a  Soa,  a  Sophie  választása  vagy  a  Schindler  listája.  Raul  Hil-berg,  hogy  csak  őt 
említsük,  azzal  foglalkozik  munkássága  nagy  részében,  hogy  aprólékosan  leírja:  milyen 

módokon  végezték  ki  a  zsidókat  a  Harmadik  Birodalomban.^  ^ 

Nos,  semmi  hasonló  munka  nem  folyik  a  kommunista  bűntettek  tárgyában.  Az  egész 
világon  úgy  ismerik  Himmier  vagy  Eichman  nevét,  mint  a  korunkbeli  barbárság  jelképeit, 
de  a  legtöbben  nem  is  hallották  Dzerzsinszkij,  Jagoda  vagy  Jezsov  nevét.  Lenint,  Maót, 
Ho  Si  Minht,  sőt  Sztálint  is  mindig  megilleti  valami  meglepő  tisztelet.  Egy  francia  állami 
szervezet,  a  Lottó  egyenesen  olyan  meggondolatlanságra  ragadtatta  magát,  hogy  egyik 
reklámhadjáratában  is  fölhasználta  Sztálin  és  Mao  nevét!  Kinek  jutna  eszébe,  hogy  Hitlert 
vagy  Goebbelst  használja  föl  egy  efféle  akcióban? 

Különleges  figyelem  övezi  a  hitleri  bűntetteket,  és  teljes  joggal.  Ez  fejezi  ki  a 
megmenekültek  akaratát,  hogy  tanúskodjanak  róluk,  a  kutatókét,  hogy  megértsék  a 
történteket,  és  az  erkölcsi-politikai  hatóságokét,  hogy  hitet  tegyenek  a  demokratikus 


értékek  mellett.  De  honnan  a  kommunista  bűntettekről  szóló  vallomásoknak  ez  a  bágyadt 
visszhangja?  Miért  a  politikusok  eme  zavart  csöndje?  És  főleg  miért  ez  a  „tudományos" 
csönd  a  kommunista  katasztrófáról,  amely  négy  földrészen,  nyolcvan  év  alatt  az 
emberiségnek  körülbelül  egyharmadát  érintette?  Hogyhogy  nem  vagyunk  képesek  a 
kommunizmus  elemzésének  középpontjába  állítani  egy  olyan  fontos  tényezőt,  mint  a 
bűntett,  a  tömeges  bűntett,  a  módszeres  bűntett,  az  emberiség  elleni  bűntett?  Nem 
tudjuk  megérteni,  hogy  miről  van  szó?  Nem  attól  félünk  inkább,  hogy  megértjük,  és  vajon 
nem  szándékosan  zárkózunk  el  tőle,  hogy  semmit  se  kelljen  tudomásul  vennünk? 

Sokféle  és  bonyolult  oka  van  ennek  a  titkolódzásnak.  Először  is  azoknak  a  hóhéroknak 
örökös  és  állandó  igyekezete  játszott  szerepet  benne,  akik  el  akarták  tüntetni 
bűncselekményük  nyomait,  és  igazolni  akarták,  amit  már  nem  palástolhattak.  1956-ban, 
Hruscsov  „titkos  jelentésében"  először  ismeri  be  a  kommunista  bűntetteket  egy 
kommunista  vezető,  ám  ez  egyszersmind  egy  olyan  hóhér  jelentése  is,  aki  a  saját  bűneit 
is  leplezni,  takargatni  akarja  -  hiszen  Hruscsov  volt  az  ukrán  kommunista  párt  vezetője  a 
legvadabb  rémuralom  idején  -,  csakis  Sztálinnak  tulajdonítja  őket,  arra  hivatkozva,  hogy 
ő,  Hruscsov  csak  parancsot  teljesített. 

Rejtegeti  a  bűntettek  nagy  részét  -  csak  kommunista  áldozatokról  beszél,  pedig  azok 
sokkal  kevesebben  voltak,  mint  a  többiek  -,  szépítgeti  a  bűntetteket  -  „Sztálin  alatt 
elkövetett  visszaéléseknek"  minősíti  őket  -,  végül  pedig  igazolja  a  rendszer 
folyamatosságát,  igazolja  ugyanazokat  az  elveket,  ugyanazt  a  szerkezetet,  ugyanazokat 
az  embereket. 

Hruscsov  nyersen  szókimondó,  amikor  arról  számol  be,  hogy  milyen  ellenállásba 
ütközött  „titkos  jelentése"  készítésekor,  különösen  Sztálin  egyik  bizalmi  embere  részéről: 
„Kaganovics  afféle  Fejbólintó  János  volt,  a  tulajdon  apjának  is  elvágta  volna  a  torkát,  ha 
Sztálin  csak  egy  szemvillanással  is  fölszólította  volna  rá,  merthogy  így  kívánja  az  Ügy, 
mármint  a  sztálini  ügy  érdeke.  [...]  Önző  félelemmel  érvelt  ellenem,  menteni  akarta  a 
bőrét.  Csak  azon  volt,  hogy  mindenáron  kibújhasson  minden  felelősség  alól.  Ha  már 
bűntettekről  esett  szó,  Kaganovics  csak  egyet  akart:  biztos  akart  lenni  felőle,  hogy  őneki 

magának  nem  marad  nyoma  utána". ^  A  kommunista  országok  levéltárainak  teljes 
zártsága,  a  sajtó,  a  hírközlés,  a  külföldi  utazások  szigorú  ellenőrzése,  a  rendszer 
„sikereinek"  propagandája,  a  tájékoztatás  el  reteszelésének  teljes  gépezete  elsősorban 
azt  a  célt  szolgálta,  hogy  ne  jussanak  napvilágra  a  bűntettek. 

Nem  elég,  hogy  titkolták  gaztetteiket,  a  hóhérok  minden  követ  megmozgattak,  hogy 
elpusztítsák  azokat  az  embereket,  akik  igyekeztek  hírt  adni  a  való  helyzetről.  Mert  néhány 
megfigyelő  és  elemző  megpróbálta  fölvilágosítani  kortársait.  A  második  világháború  után 
két  alkalommal  is  különösen  tisztán  nyilvánult  ez  meg  Franciaországban.  1949  januárjától 
áprilisáig  tartott  egy  per  Párizsban  Viktor  Kravcsenko  -  az  egykori  magas  rangú  szovjet 
tisztviselő,  a  sztálini  diktatúrát  ismertető  könyv:  A  szabadságot  választottam  szerzője  -  és 
egy  kommunista  lap,  a  Louis  Aragon  irányította  Les  Lettres  Frangaises  között,  amely 
szitkokkal  halmozta  el  Kravcsenkót.  1950  novemberétől  1951  januárjáig  folyt  egy  másik 
per,  megint  csak  Párizsban,  (megint  csak)  a  Les  Lettres  Frangaises  egy  hajdani  trockista 
értelmiségi.  Dávid  Rousset  közt,  akit  Németországba  hurcoltak  a  nácik,  és  aki  1946-ban 


Renaudot-díjat  kapott  Koncentrációs  világ  dmű  könyvéért;  1949.  november  12-én 
Rousset  fölhívást  intézett  a  náci  táborok  minden  egykori  deportáltjához,  hogy  alakítsanak 
bizottságot  a  szovjet  táborok  kivizsgálására,  ezért  hevesen  támadta  a  kommunista  sajtó, 
amely  tagadta,  hogy  vannak  ilyen  táborok.  Margaret  Buber-Neumann  deportáltként  járta 
meg  a  náci  és  szovjet  táborokat,  és  Rousset  fölhívása  nyomán  1950.  február  25-én,  a 
Figaro  Littéraire-ben.  „Vizsgálatot  a  szovjet  táborokról!  Melyik  rosszabb,  a  Sátán  vagy 
Belzebub?"  című  cikkében  számolt  be  kettős  tapasztalatairól. 

A  hóhérok  módszeres  küzdelemben  vonultatták  föl  az  emberi  lelkiismeret  minden 
fölvilágosítója  ellen  az  egész  világon  közbelépni  képes  nagy,  modern  államok  egész 
fegyvertárát.  El  akarták  venni  a  hitelüket,  le  akarták  járatni,  meg  akarták  félemlíteni 


őket.  A.  Szoizsenyicin,  V.  Bukovszkij,  A.  Zinovjev,  L.  Pljuscs  külföldre.  A.  Szaharov 
száműzetésbe,  Gorkijba  kényszerült,  Pjotr  Grigorenko  tábornokot  tébolydába  zárták, 
Markovot  mérgezett  esernyővel  gyilkolták  meg. 

Maguk  az  áldozatok  is  vonakodtak  megnyilatkozni  az  ilyen  óriási  arányú  titkolódzás  és 
félelemkeltés  közepette,  és  nem  voltak  képesek  visszailleszkedni  abba  a  társadalomba, 

ahol  büszkén  grasszáltak  besúgóik  és  hóhéraik.  Vaszilij  Grosszman^^^  is  leírja  ezt  a 
reménytelenséget.  A  nemzetközi  zsidó  közösség  magára  vállalta  a  népirtás  emlékének 
ápolását,  de  a  zsidó  tragédiától  eltérően  a  kommunizmus  áldozatainak  és  jogosult 
hozzátartozóiknak  sokáig  lehetetlen  volt,  hogy  ébren  tartsák  tragédiájuk  emlékét,  mert 
mindenféle  megemlékezés  vagy  jóvátétel!  kérelem  elutasításra  talált. 

Ha  már  nem  tudták  palástolni  a  valóságot  -  a  tömeges  agyonlövést,  a  koncentrációs 
táborokat,  a  szándékosan  előidézett  éhínséget  -,  a  leleményes  hóhérok  a  tények  otromba 
szépítgetésével  iparkodtak  igazolni  magukat.  Annyit  dicsőítették  a  rémuralmat,  hogy 
végül  fölmagasztalták  a  forradalom  allegorikus  alakzatává:  „ha  fát  vágnak,  hull  a 
forgács",  „ha  rántottát  akarunk,  tojást  kell  törnünk".  Erre  mondta  Vlagyimir  Bukovszkij, 
hogy  látott  törött  tojást,  de  sosem  kóstolta  a  rántottát.  De  kétségkívül  a  nyelv  eltorzítása 
volt  a  legrosszabb.  A  szómágia  folytán  átnevelő  intézménnyé  vált  a  koncentrációs 
rendszer,  a  hóhérok  pedig  szorgos  nevelőkké,  akik  azon  fáradoznak,  hogy  „új  emberré" 
alakítsák  át  a  régi  társadalom  gyermekét.  Erőnek  erejével  „beszélték  rá"  a  sok  „zeket" 
(így  nevezték  a  szovjet  kényszermunkatáborok  foglyait),  hogy  higgyenek  az  őket 
szolgaságra  vető  rendszernek.  Kínában  „tanulónak"  hívják  a  táborlakót;  tanulmányoznia 
kell  a  párt  helyes  gondolkodását,  és  ki  kell  javítania  a  maga  hibás  gondolkodását. 

Mint  gyakran  megesik,  a  hazugság  stricto  sensu  nem  az  igazság  fordítottja,  és  minden 
hazugságban  megvannak  az  igazság  csírái.  A  kiforgatott  értelmű  szavak  valami  ferde 
szemléletet  hoznak  létre,  és  ez  eltorzítja  a  távlatos  összképet:  így  áll  elő  a  társadalmi  és 
politikai  szemtengelyferdülés.  A  kommunista  propaganda  eltorzította  látás  még  könnyen 
helyrehozható,  de  a  homályosan  látó  ember  fejében  nagyon  nehéz  világosságot  gyújtani. 
Az  első  benyomás  marad  meg  és  válik  előítéletté.  Páratlanul  ügyes  -  nagyrészt  a  nyelv 
eltorzítására  épülő  -  propagandájuk  jóvoltából  a  kommunisták  még  a  terrorista 
módszereik  ellen  irányuló  kritikákból  is  hasznot  húztak,  visszafordították  őket  a  kritikusok 
ellen,  és  a  kommunista  hitvallás  minduntalan  hangoztatásával  mind  szorosabbra  zárták 
aktivistáik  és  rokonszenvező! k  sorait.  így  fedezték  föl  újra  az  ideológiai  hit  első  alapelvét. 


amelyet  Tertullianus  fogalmazott  meg  egykor:  „Hiszem,  mert  képtelenség." 

Az  ellenpropaganda-műveletek  során  bizonyos  értelmiségiek  valósággal  áruba 
bocsátották  magukat.  1928-ban  Gorkij  beleegyezett,  hogy  „kiránduljon"  a  Szolovki- 
szigetekre,  a  kísérleti  koncentrációs  táborba,  amelyből  majd  (Szoizsenyicin  szerint) 
„áttételek"  útján,  a  Gulag  rendszere  fog  kinőni.  Könyvet  is  írt  róla,  amelyben  agyba-főbe 
dicsérte  a  Szolov-kit  és  a  szovjet  kormányt.  Egy  francia  író,  Henri  Barbusse,  aki  Goncourt- 
díjat  kapott  1916-ban,  nem  habozott,  hogy  jó  pénzért  körülhízelegje  a  sztálini  rendszert: 
1928-ban  kiadott  egy  könyvet  a  „csodálatos  Grúziáról"  -  épp  arról  az  országról,  ahol 
Sztálin  és  cinkostársa,  Ordzsonikidze  valóságos  vérfürdőt  rendezett  1921-ben,  és  ahol 
Berija,  az  NKVD  főnöke  élte  ki  machiavellizmusát  és  szadizmusát  -,  és  1935-ben  Sztálin 
első,  félhivatalos  életrajzát  is  Barbusse  írta  meg.  Csak  nemrégiben  zengte  Mao  dicséretét 
Maria-Antonietta  Macciochi,  Alain  Peyrefitte  is  kontrázott  neki  mohban,  Dániellé 
Mitterrand  pedig  Castrót  ugrálta  körül.  Kapzsiság,  botorság,  hiúság,  erő-  és 
erőszakbűvölet,  forradalmi  szenvedély,  akármi  lehet  az  oka,  hogy  a  totális  diktatúrák,  a 
kommunista  diktatúra  ugyanúgy,  mint  a  többi,  mindig  találtak  talpnyalókat,  ha  szükségük 
volt  rájuk. 

A  Nyugat  sokáig  különleges  vakságot  tanúsított  a  kommunista  propagandával  szemben, 
mert  együgyűnek  bizonyult  egy  páratlanul  fondorlatos  rendszerhez  képest,  félt  a  szovjet 
hatalomtól,  és  cinikusok  voltak  a  politikusai  és  spekulánsai.  A  jaltai  találkozón  is  ott  volt 
ez  a  vakság,  amikor  Roosevelt  elnök  átengedte  Kelet-Európát  Sztálinnak,  egy  annak 
rendje-módja  szerint  megfogalmazott  ígéret  fejében,  hogy  ott  majd  Sztálin  a  lehető 
leghamarabb  szabad  választásokat  rendez.  1944  decemberében  a  moszkvai  találkozón  is 
ott  volt  a  realizmus  és  a  lemondás,  amikor  De  Gaulle  tábornok  átengedte  a  Molochnak  a 
szerencsétlen  Lengyelországot,  cserében  a  társadalmi  és  politikai  béke  szavatolásáért: 
ezt  volt  hivatva  biztosítani  a  Párizsba  hazatérő  Maurice  Thorez. 

Az  a  hiedelem  is  hozzájárult  ehhez  a  vaksághoz  -  szinte  igazolta  a  nyugati 
kommunistákban  és  sok  baloldaliban  -,  hogy  a  kommunista  országok  javában  „építik  a 
szocializmust",  hogy  „őnáluk"  már  valóra  vált  az  az  utópia,  amely  társadalmi  és  politikai 
ellentéteket  szított  a  demokráciákban,  és  egy  Simoné  WeiI  adta  meg  ennek  a  valóságnak 
a  hitelét: 

„A  forradalmi  munkások  nagyon  boldogok,  hogy  egy  Állam  áll  mögöttük,  egy  olyan 
Állam,  amely  olyan  hivatalos  jelleget,  törvényességet,  valószerűséget  kölcsönöz  minden 
cselekedetüknek,  amelyet  csakis  az  Állam  tud  megadni,  és  amely  egyszersmind  túl 

messze  van  tőlük  földrajzilag,  semhogy  kedvüket  szeghetné."^  Akkor  a  tiszta  arcát 
mutatta  a  kommunizmus:  a  felvilágosodásra  hivatkozott,  a  társadalmi  és  emberi 
fölszabadulás  hagyományaira,  a  Gracchus  Babeuf  meghirdette  „igazi  egyenlőség"  és  a 
„boldogságot  mindenkinek"  álmára.  Ez  a  fényes  arc  majdnem  egészen  eltakarta  a 
kommunizmus  sötét  arcát. 

Szándékosan  vagy  akaratlanul,  de  nem  vettek  tudomást  a  kommunizmus  bűnösségéről, 
és  ez,  mint  mindig,  azzal  a  közönnyel  is  párosult,  amellyel  kortársaink  tekintenek 
felebarátaikra.  Nem  mintha  rideg  volna  az  ember  szíve.  Ellenkezőleg,  végszükségben 
sokszor  az  együttérzés,  a  barátság,  a  rokonszenv,  sőt  a  szeretet  nem  is  sejtett  jeleit 


mutatja.  Csak  -mint  Tzvetan  Todorov  hangsúlyozza  -  „gyászaink  emléke  sosem  hagyja, 

hogy  észrevegyük  mások  szenvedését".^  ^  És  az  első,  majd  a  második  világháború  után 
melyik  európai  vagy  ázsiai  nép  nem  azzal  foglalkozott,  hogy  számtalan,  gyász  ütötte 
sebét  kötözgesse?  Elég  sokat  mond  erről,  hogy  magunk  is  csak  üggyel-bajjal  tudtunk 
szembenézni  hazánkban  a  sötét  évek  történetével.  A  megszállás  története  -  vagy  inkább 
történettelensége  -  most  is  mérgezi  a  francia  köztudatot.  Néha  kisebb  mértékben,  de 
ugyanígy  vannak  Németországban  a  „náci"  Olaszországban  a  „fasiszta" 
Spanyolországban  a  „francoista"  korszakkal,  Görögországban  a  polgárháborúval  stb.  A  vér 
és  vas  eme  századában  mindenki  a  maga  bajával  törődött,  nem  tudott  a  más  baján  is 
szánakozni. 

A  kommunizmus  bűnösségének  takargatása  azonban  három  különleges  okkal  is 
magyarázható.  A  magához  a  forradalmi  eszméhez  való  ragaszkodás  az  első.  Még  ma  sem 
ért  véget,  távolról  sem  a  XIX.  és  XX.  századi  értelemben  vett  forradalmi  gondolat  gyászos 
hatása.  Minden  nagyobb  társadalmi  mozgalomban  föltűnnek  a  jelképei,  a  vörös  zászló,  az 
Internacionálé,  a  fölemelt  ököl.  Ismét  divatba  jött  Che  Guevara.  Nyíltan  tevékenykednek 
forradalmi  csoportok,  szabadon  beszélnek,  megvetően  utasítják  vissza,  ha  valaki  a 
legcsekélyebb  kritikával  is  illeti  elődeik  bűneit,  és  habozás  nélkül  szajkózzák  újra  Lenin, 
Trockij  vagy  Mao  régi  mentegető  beszédeit.  Nemcsak  másokban  lobogott  az  a  forradalmi 
szenvedély.  Egykor  ennek  a  könyvnek  több  szerzője  is  hitelt  adott  a  kommunista 
propagandának. 

A  nácizmus  fölött  aratott  győzelemben  való  szovjet  részvétel  a  másik  ok,  amely 
lehetővé  tette  a  kommunistáknak,  hogy  izzó  hazafisággal  leplezzék  végső  céljukat,  a 
hatalomátvételt.  1941  júniusában  az  összes  elfoglalt  ország  kommunistái  tevékeny  -  és 
gyakran  fegyveres  -  ellenállásba  kezdtek  a  náci  vagy  olasz  megszállók  ellen.  Akárcsak 
más  felfogású  ellenállók,  ők  is  megadták  az  elnyomatás  árát,  ezerszámra  lőtték  agyon, 
gyilkolták  és  deportálták  a  kommunistákat.  Ezeket  a  vértanúkat  használták  fel,  hogy 
fölmagasztalják  a  kommunizmus  ügyét,  és  minden  kritikát  elfojtsanak  vele  kapcsolatban. 
Ráadásul  az  ellenállás  küzdelmeiben  sok  nem  kommunista  kötött  harci  és  vérbajtársi 
kapcsolatokat  a  kommunistákkal,  ez  is  hozzájárult,  hogy  sokuknak  sehogy  sem  akart 
kinyílni  a  szeme;  Franciaországban  gyakran  ez  a  közös  emlék  határozta  meg  a  gaulleisták 
magatartását,  és  De  Gaulle  tábornok  politikája  maga  is  ezt  támogatta,  mert  a  szovjet 

ellensúlyt  használta  ki  az  amerikaiak  ellen.^ 

A  kommunistáknak  a  háborúban  és  a  nácizmus  fölött  aratott  győzelemben  való 
részvétele  végképpen  diadalra  juttatta  az  antifasizmus  fogalmát  mint  a  baloldal  igazának 
ismérvét,  és  a  kommunisták  természetesen  önmagukat  tették  meg  az  antifasizmus 
legjobb  képviselőinek  és  legjobb  védelmezőinek.  Az  antifasizmus  lett  a  kommunizmus 
végleges  cégére,  és  így,  az  antifasizmus  nevében,  a  kommunistáknak  már  könnyű  volt 
elhallgattatniuk  az  akadékoskodókat.  Franqois  Fürét  ragyogó  lapokat  irt  erről  a  döntő 
kérdésről.  A  szövetségesek  a  nácizmust  tették  meg  „abszolút  Rossznak"  így  a 
kommunizmus  szinte  magától  lendült  át  a  Jó  táborába.  A  nürnbergi  perben  is  ez 
nyilvánult  meg,  ahol  szovjetek  voltak  az  ügyészek.  így  gyorsan  átsiklottak  a  demokratikus 
értékek  szempontjából  kínos  eseményeken,  olyanokon,  mint  az  1939-es  német-szovjet 


egyezmények  vagy  a  katini  mészárlás.  Úgy  tüntették  föl,  hogy  a  nácizmus  legyőzése  a 
kommunista  rendszer  fölényét  bizonyítja.  Ennek  az  lett  a  következménye,  hogy  valami 
kettős  érzés  támadt  az  angolok-amerikaiak  fölszabadította  Európában:  hála  a  Vörös 
Hadsereg  iránt  (amelyet  nem  kellett  elviselnie,  mert  nem  szállta  meg  a  Nyugatot),  és 
bűntudat  a  Szovjetunió  népei  által  meghozott  áldozatok  miatt;  a  kommunista  propaganda 
nem  is  mulasztotta  el,  hogy  alaposan  meglovagolja  ezeket  az  érzéseket. 

Az  viszont  ismeretlen  maradt  az  egész  Nyugaton,  hogy  milyen  körülmények  között 
„szabadította  fel"  Kelet-Európát  a  Vörös  Hadsereg:  a  nyugati  történészek  kétféle, 
egészen  eltérő  „felszabadulást"  különböztetnek  meg:  az  egyik  a  demokráciák 
helyreállításához  vezetett,  a  másik  megnyitotta  az  utat  a  diktatúrák  uralomra  jutása 
előtt.  Közép-  és  Ke  let- Euró  pában  arra  törekedett  a  szovjet  rendszer,  hogy  az  ezeréves 
Reich  nyomába  lépjen.  Witold  Gombrowicz  így  fejezte  ki  néhány  szóval  ezeknek  a 
népeknek  a  drámáját:  „A  háború  vége  nem  hozta  el  a  felszabadulást  a  lengyeleknek. 
Csak  annyit  jelentett  abban  a  szomorú  Közép-Európában,  hogy  egy  másik  éj  váltja  föl  az 
egyik  éjt,  Sztálin  hóhérai  váltják  föl  Hitler  hóhérait.  Amikor  a  párizsi  kávéházakban  a 
széplelkek  vidám  énekkel  köszöntötték,  hogy  »a  lengyel  nép  felszabadult  a  feudális  iga 
alól«,  Lengyelországban  csupán  annyi  történt,  hogy  egyik  kézből  a  másikba  került 

ugyanaz  az  égő  cigaretta,  és  továbbra  is  perzselte  az  emberek  bőrét."^  Ez  a  különbség 
a  kétféle  európai  emlékezés  között.  Pedig  néhány  mű  nagyon  gyorsan  leleplezte:  hogyan 
is  szabadította  meg  a  Szovjetunió  a  nácizmustól  a  lengyeleket,  németeket,  cseheket  és 

szlovákokat.^^ 

Bonyolultabb  a  titkolódzás  harmadik  oka,  és  a  kifejtése  is  kényesebb  feladat.  1945 
után  a  zsidókat  sújtó  népirtás  számított  a  modern  barbárság  jelképének,  úgyannyira, 
hogy  a  XX.  századi  tömegterror  észlelésére  kínálkozó  egész  érzelmi  teret  kitöltötte.  A 
kommunisták  eleinte  tagadták  a  náci  zsidóüldözés  különlegességét,  de  azután  rájöttek, 
hogy  mennyi  hasznot  húzhatnak  belőle,  ha  elismerik,  hiszen  úgy  rendszeresen 
élesztgethetik  vele  az  antifasizmust.  Elő  is  húzták  lépten-nyomon,  ha  kellett,  ha  nem,  a  - 
Bertolt  Brecht  híres  mondása  szerint  -  „még  termékeny  méhű  gálád  fenevad"  szellemét. 
Újabban  jelszóvá  lett  a  zsidókat  sújtó  népirtás  „páratlansága"  ráirányította  a  figyelmet 
egy  különleges  kegyetlenségre,  és  ez  is  gátolta,  hogy  a  kommunista  világban  is 
észrevegyünk  más,  ugyanilyen  jellegű  tényeket  is.  Azután  meg  hogy  is  gondolhatta  volna 
az  ember,  hogy  azok,  akik  hozzájárultak  győzelmükkel  egy  népirtó  rendszer 
szétzúzásához,  maguk  is  ugyanolyan  módszereket  alkalmazhatnak?  Az  volt  a 
legáltalánosabb  ösztönös  magatartás,  hogy  ne  is  nézzünk  szembe  ezzel  a  talánnyal. 

1956.  február  24-e  az  első  nagy  fordulat  a  kommunista  bűntettek  hivatalos 
elismerésében.  Akkor  este  lép  az  SZKP,  a  Szovjetunió  Kommunista  Pártja  XX. 
kongresszusának  szónoki  emelvényére  Nyikita  Hruscsov  első  titkár.  Zárt  ajtók  mögött 
folyik  a  kongresszus,  csak  a  küldöttek  vehetnek  részt  rajta.  Teljes  csöndben,  döbbenten 
hallgatják,  hogyan  rombolja  le  módszeresen  a  párt  első  titkára  „a  népek  atyjának"  a 
„lángeszű  Sztálinnak"  annak  az  embernek  a  képét,  aki  harminc  esztendőn  át  volt  a 
világkommunizmus  hőse.  Ez  a  később  „titkos  jelentésként"  ismeretessé  vált  jelentés  a 
modern  kommunizmus  egyik  meghatározó  irányváltozása.  Ha  csak  a  kommunisták 


tájékoztatására  is,  de  most  ismerte  be  először  hivatalosan  egy  legmagasabb  rangú 
kommunista  vezető,  hogy  bűnös  „elhajlás"  uralkodott  el  azon  a  rendszeren,  amely  1917- 
ben  ragadta  magához  a  hatalmat. 

Sokféle  ok  késztette  „Monsieur  K"-t  (így  is  emlegették  Franciaországban  Hruscsovot), 
hogy  kidöntse  a  szovjet  rendszer  egyik  legnagyobb  tilalomfáját.  Az  volt  a  fő  célja,  hogy 
csakis  Sztálinnak  tulajdonítsa  a  kommunizmus  bűneit,  és  így,  körülhatárolva,  majd 
kimetszve  a  beteg  szövetet,  megmentse  a  rendszert.  Az  is  közrejátszott  a  döntésében, 
hogy  támadást  akart  indítani  az  ellen  a  sztálinista  csoport  ellen,  amely  -  egykori  gazdájuk 
módszeréhez  híven  -  szembehelyezkedett  Hruscsov  hatalmával;  egyébként  1957  nyarán 
már  minden  tisztségüktől  megfosztották  ezeket  az  embereket.  De  azért,  1934  óta 
először,  már  nem  követte  igazi  halálos  ítélet  a  „politikai  halálos  ítéletet",  és  ezen  az 
egyszerű  „részleten"  is  lemérhetjük,  hogy  Hruscsovnak  mélyebb  okai  is  voltak.  Évekig 
Ukrajna  legfőbb  vezetője  volt,  és  mint  ilyen,  irtózatos  öldöklést  rendezett  és  fémjelzett 
ott  a  nevével;  most,  a  jelek  szerint,  már  belefáradt  a  vérfürdőbe.  Az  emlékirataiban,  ahol 
kétségkívül  szépíti  a  szerepét,  Hruscsov  így  jellemzi  a  lelkiállapotát:  „Majd  véget  ér  a 
kongresszus;  tessék-lássék  határozatokat  fogadnak  el.  De  minek?  Továbbra  is  a 

lelkűnkön  szárad  a  százezer  számra  agyonlőtt  emberek  sorsa. 

Egyszer  csak  kemény  szavakat  intéz  elvtársaihoz: 

„Mit  tegyünk  azokkal,  akiket  letartóztattak,  likvidáltak?  [...]  Most  már  tudjuk,  hogy 
ártatlanok  voltak,  a  megtorlás  áldozatai.  Cáfolhatatlan  bizonyítékaink  vannak,  hogy 
távolról  sem  voltak  a  nép  ellenségei,  a  Párthoz,  a  Forradalomhoz,  a  szocializmus  és  a 
kommunizmus  építésének  lenini  ügyéhez  hű,  tisztességes  férfiak  és  nők  voltak.  [...]  Nem 
lehet  mindent  eltitkolni.  Előbb-utóbb  kijönnek  és  hazatérnek  a  börtönök,  táborok  lakói.  És 
akkor  majd  elmondják  a  szüleiknek,  barátaiknak,  elvtársaiknak,  hogy  mi  történt.  [...] 
Ezért  kötelességünk,  hogy  mindent  bevalljunk  a  küldötteknek;  hogy  mi  módon  vezették  a 
Pártot  azokban  az  években.  [...]  Hogy  is  állíthatnánk,  hogy  nem  tudtuk,  mi  történt?  [...] 
Tudjuk,  hogy  az  elnyomás  és  az  önkény  uralkodott  a  Pártban,  és  el  kell  mondanunk  a 
Kongresszusnak,  amit  tudunk.  [...]  Akárki  követett  is  el  valami  bűncselekményt,  eljön  az 
életében  egy  pillanat,  amikor  bocsánatot,  vagy  akár  föloldozást  is  nyerhet,  ha  vallomást 

tesz/'í^a 

Néhány  olyan  emberben,  aki  közvetlenül  részt  vett  a  Sztálin  elkövette  bűntettekben, 
azokban,  akik  többnyire  annak  köszönhették  hivatali  előléptetésüket,  hogy  eltették  láb 
alól  az  elődeiket,  fölébredt  valamiféle  lelkifurdalás;  persze  csak  kényszeredett,  önző, 
politikusi  lelkifurdalás,  de  mégiscsak  lelkifurdalás.  Kellett  most  már  valaki,  hogy  véget 
vessen  a  mészárlásnak;  Hruscsovnak  volt  meg  hozzá  a  bátorsága,  ha  nem  habozott  is 
1956-ban,  hogy  szovjet  tankokat  vezényeljen  Budapestre. 

1961-ben,  az  SZKP  XXII.  kongresszusán  Hruscsov  nemcsak  a  kommunista  áldozatok, 
hanem  Sztálin  minden  áldozata  előtt  fejet  hajtott,  sőt  azt  is  javasolta,  hogy  emlékművet 
állítsanak  a  tiszteletükre.  Kétségkívül  átlépett  ezzel  egy  láthatatlan  vonalat,  márpedig 
azon  túl  a  rendszer  alapelve,  a  teljhatalom  kommunista  pártnak  fenntartott  monopóliuma 
vált  kérdésessé.  Sosem  lett  semmi  abból  az  emlékműből.  1962-ben  az  első  titkár 
hozzájárult,  hogy  kiadják  Alekszandr  Szoizsenyicin  Iván  Gyenyiszovics  egy  napja  című 


könyvét.  1964.  október  24-én  erőszakkal  megfosztották  Hruscsovot  minden  tisztségétől, 
de  az  ő  életét  is  megkímélték,  és  elfeledve  halt  meg  1971-bcn. 

Minden  elemző  elismeri  annak  a  „titkos  jelentésnek"  döntő  fontosságát,  amely  mély 
szakadást  idézett  elő  a  XX.  századi  kommunizmus  fejlődéstörténetében.  Franqois  Fürét, 
aki  nem  sokkal  azelőtt,  1954-ben  lépett  ki  a  francia  kommunista  pártból,  így  ír  róla;  „Nos, 
az  1956.  februári  »titkos  jelentés«,  mihelyt  ismeretessé  válik,  egy  csapásra  fölforgatja  a 
kommunista  eszme  helyzetét  a  világban.  Már  nem  Nyugatról  hangzik  a  Sztálin  bűntetteit 
leleplező  szózat,  hanem  Moszkvából,  mégpedig  egyenest  a  szentséges  Kremlből.  Már 
nem  valami  közismert  szakadár  kommunista,  hanem  a  világ  első  kommunistája,  a 
Szovjetunió  pártfőnöke  ajakáról.  Nem  fér  hát  hozzá  az  egykori  kommunisták  szavait 
megbélyegző  gyanú;  ellenkezőleg,  az  a  legnagyobb  tekintély  övezi,  amellyel  főnökét 
ruházta  föl  a  rendszer.  [...]  Rendkívüli  hatással  van  a  »titkos  jelentés«,  az  emberek 

gondolkodására,  éspedig  azért,  mert  nincs,  aki  ellentmondjon  neki."^  ^ 

Annál  is  inkább  fura  volt  ez  az  eset,  mert  már  kezdettől  fogva  nem  is  egy  kortárs  óva 
intette  a  bolsevikokat,  hogy  milyen  veszélyekkel  jár  a  viselkedésük.  A  szocialista 
mozgalmon  belül  már  1917-18-tól  szemben  álltak  egymással  a  „nagy  keleti  fény"  hívei  és 
azok,  akik  kíméletlenül  bírálták  a  bolsevikokat.  Lényegében  Lenin  módszeréről  folyt  a 
vita,  az  erőszakról,  a  bűntettekről,  a  rémuralomról.  A  húszas  évektől  az  ötvenes  évekig 
számos  tanú,  áldozat  vagy  avatott  megfigyelő  számtalan  cikkben  és  másféle  írásműben 
leplezte  le  a  kommunista  kísérlet  sötét  oldalát,  de  még  várni  kellett,  egészen  addig,  amíg 
-  ha  csak  részben  is  -  maguk  a  hatalmon  lévő  kommunisták  is  el  nem  ismerték  a  való 
helyzetet,  hogy  végre  a  közvélemény  egyre  nagyobb  része  is  tudomásul  vegye  már  ezt  a 
drámát.  Sanda  elismerés  volt  ez,  mert  a  „titkos  jelentés"  csak  a  kommunista  áldozatok 
kérdését  tette  szóvá;  azért  mégis  elismerés,  mert  először  erősítette  meg  a  korábbi 
tanúvallomásokat  és  tanulmányokat,  és  először  igazolta,  amit  ki-ki  régóta  gyanított:  hogy 
óriási  tragédiát  okozott  a  kommunizmus  Oroszországban. 

Sok  „testvérpárt"  vezetője  eleve  nem  volt  meggyőződve  róla,  hogy  rá  kell  lépniük  a 
nyilvánosság  útjára.  Csak  kullogtak  FIruscsov,  az  előfutár  mögött:  1979-ig  kellett  várnunk, 
hogy  a  kínai  kommunista  párt  is  árnya-latosan  ítélje  meg  Mao  politikáját:  1957-ig  „nagy 
erényeket",  azután  meg  „nagy  hibákat"  különböztessen  meg  benne.  A  vietnamiak  csak 
közvetve  foglalkoznak  a  kérdéssel:  elítélik  a  Pol  Pot-féle  népirtást.  Castro  viszont  tagadja, 
hogy  rémtetteket  követtek  el  az  uralma  alatt. 

Azelőtt  csak  a  kommunisták  ellenségei  vagy  trockista,  anarchista  elhajlók  leplezték  le  a 
kommunista  bűntetteket,  nem  is  valami  nagy  sikerrel.  Akik  túlélték  a  kommunista 
mészárlásokat,  ugyanolyan  szenvedélyesen  akartak  tanúskodni,  mint  a  náci  mészárlások 
túlélői.  De  alig  vagy  egyáltalán  nem  hallgattak  rájuk,  főleg  Franciaországban,  ahol  csak 
kis  csoportoknak  volt  közvetlen  tapasztalata  a  szovjet  koncentrációs  rendszerről, 

olyanoknak,  mint  az  elzász-lotaringiai  „kényszerkatonák".^ 

A  kommunista  propaganda  nagydobja  és  vele  együtt  a  gyáva  vagy  közönyös  hallgatás 
többnyire  elfojtotta  a  tanúvallomásokat,  a  feltörő  emlékezéseket  és  a  néhány 
magánszemély  kezdeményezésére  megalakult  független  bizottságok  -  így  Dávid  Rousset 
koncentrációs  rendszert  vizsgáló  nemzetközi  bizottsága  vagy  a  Sztálin  bűneit  vizsgáló 


tényfeltáró  bizottság  -  munkáját.  Egy-egy  mű  megjelenése  -  mint  Szoizsenyicin  A  Gulag- 
szigetvilágja  vagy  egy,  a  többinél  vitathatatlanul  hitelesebb  tanúságtétel  -  mint  Variam 

Salamov  könyve,  a  Kolimai  elbeszélések^^^  vagy  Pin^^Yathay  műve,  a  Gyilkos  utópia 
-  egy-egy  pillanatra  érdeklődést  kelt,  de  általában  olyan  csönd  van  utána,  amely 
szemléletesen  mutatja,  hogy  milyen  képlékenyen  fogják  föl  a  nyugati  társadalmak 
kisebb-nagyobb  csoportjai  a  kommunizmust  mint  jelenséget. 

Ezek  a  csoportok  eddig  még  vonakodtak  szembenézni  a  valósággal,  azzal,  hogy  ha 
különböző  mértékben  is,  a  kommunista  rendszerek  lényegéhez  tartozik  a  bűncselekmény. 
Ezzel  a  vonakodással  pedig  részt  vállaltak  a  hazugságból,  abban  az  értelemben,  ahogy 
Nietzsche  fogta  föl:  „Nem  akarunk  látni  valamit,  amit  látunk,  nem  akarjuk  úgy  látni, 
ahogy  látjuk." 

Rengeteg  akadályba  ütközünk,  ha  ezekkel  a  kérdésekkel  akarunk  foglalkozni,  mégis 
több  megfigyelő  nekigyürkőzött.  A  húszas  évektől  az  ötvenes  évekig,  megbízhatóbb 
adatok  híján  -  mert  azokat  gondosan  titkolta  a  szovjet  rendszer  -  lényegében  a 
menekültek  tanúvallomására  alapultak  a  kutatások.  A  kommunizmus  talpnyalói 
rendszerint  semmibe  vették  ezeket  a  tanúvallomásokat  -  kétségbe  is  vonhatják  őket  a 
történészek,  mint  minden  tanúvallomást  -,  merthogy  hátha  csak  a  bosszú  vagy  a 
módszeres  lejáratás!  szándék  diktálta,  vagy  a  kommunistaellenes  hatalom  akár  ki  is 
forgathatta  őket.  Mit  gondolhatott  az  ember  1959-ben  arról  a  Gulag-leírásról,  amelyet 

egy  magas  rangú  KGB-s  menekült  adott  és  Paul  Barton  közölt  egy  könyvében?^^  ^  És  mit 
gondolhatott  magáról  Paul  Bartonról,  aki  csehszlovák  menekült  volt,  igazi  nevén  Jiri 
Veltrusky,  az  1945-ös  prágai  náciellenes  fölkelés  egyik  szervezője,  és  aki  1948-ban 
kényszerült  elhagyni  a  hazáját?  Az  immár  megnyílt  levéltárak  fényében  teljesen 
megbízhatónak  bizonyul  az  az  1959-es  helyzetkép. 

A  hetvenes-nyolcvanas  években  Szoizsenyicin  nagy  műve  -  a  Gulag  szigetvilág,  majd  az 
orosz  forradalom  „Csomói"-ról  írt  ciklusa  -  valósággal  megrázta  a  közvéleményt. 
Kétségtelenül  inkább  az  irodalom,  a  zseniális  krónikás  jóvoltából,  semmint  azért,  mert 
általában  tudatosult  az  emberekben  az  a  szörnyű  rendszer,  amelyet  leírt,  Szoizsenyicin 
mégis  csak  üggyel-bajjal  tudta  áttörni  a  hazugság  falát;  egy  nagy  francia  napilap  egyik 
újságírója  1975-ben  éppenséggel  Pierre  Láváihoz.  Doriot-hoz  és  Déat-hoz  hasonlította, 

„akik  felszabadítónak  nézték  és  úgy  is  fogadták  a  nácikat"^  .  Mégis  döntő  jelentőségű 
volt  Szoizsenyicin  úttörő,  tudatosító  erejű  tanúsága,  akárcsak  Salamové  a  Kolimáról  vagy 
Pin  Yathayé  Kambodzsáról.  Nemrégiben  pedig  Vlagyimir  Bukovszkij,  a  brezsnyevi  korszak 
egyik  legkiemelkedőbb  máskéntgondolkodója  emelte  föl  ismét  tiltakozó  szavát,  és  azt 

követelte  ítélet  Moszkvában^^^  című  írásában,  hogy  új  Nürnbergi  Törvényszéket 
állítsanak  föl  a  kommunista  rendszer  bűnös  tevékenységének  elítélésére;  Nyugaton 
udvarias  elismeréssel  fogadták  a  könyvét.  Ezzel  egy  időben,  a  szemünk  láttára  virágzik  ki 

a  Sztálin  rehabilitálását  sürgető  irodalom.^ 

Mi  pezsdítheti  meg  most,  a  XX.  század  végén  egy  ilyen  tragikus,  ilyen  homályos,  ilyen 
vitás  terület  kutatását?  A  levéltárak  manapság  nemcsak  megerősítik  a  pontos 


tanúvallomásokat,  hanem  sok-sok  további  eredménnyel  is  kecsegtetnek.  Az  egykori 
Szovjetunió,  az  egykori  népi  demokráciák,  Kambodzsa  elnyomó  rendszerének  titkos 
levéltárai  valami  rettentő  valóságra,  a  sok  esetben  emberiség  elleni  bűntettig  fajuló 
rémuralom  tömeges  és  módszeres  jellegére  derítenek  fényt.  Itt  az  ideje,  hogy 
tudományosan  -  vitathatatlan  tények  alapján,  ideológiai-politikai  elfogultságtól, 
tehertételektől  mentesen  -  foglalkozzunk  azzal  a  kérdéssel,  amelyet  minden  kutató  újra 
meg  újra  föltett  magának;  milyen  helyet  foglal  el  a  bűntett  a  kommunista  rendszerben? 

Mi  lehet  a  mi  különleges  feladatunk  ebben  az  összefüggésben?  Elsősorban  történelmi 
kötelesség  vezérel  bennünket.  Semmi  sem  lehet  tabu  a  történésznek,  semmiféle  - 
politikai,  eszmei,  személyes  -  nyomás  vagy  elfogultság  sem  gátolhatja  meg,  hogy  a 
tények  megismerésének,  feltárásának  és  értelmezésének  útját  járja,  kiváltképpen,  ha 
sokáig  és  szándékosan  a  levéltárak  és  az  emberi  tudat  titkos  mélyeiben  rejtegették 
azokat  a  tényeket.  Nos,  éppen  a  kommunista  rémuralom  története  az  európai  történelem 
egyik  legfontosabb  szelete,  amelynek  bizonyára  óriási  a  jelentősége,  ha  tisztán  akarunk 
látni  egy  nagy  történettudományi  kérdéskör,  a  totalitarizmus  tekintetében.  Volt  hitleri 
változata  ennek  a  totalitarizmusnak,  de  lenini  és  sztálini  változata  is  volt,  és  már  nem 
nyugodhatunk  bele  a  féloldalas  történetírásba,  amely  figyelmen  kívül  hagyja  a 
kommunista  oldalt.  Ahogy  már  az  is  tarthatatlan  álláspont,  hogy  pusztán  nemzeti, 
társadalmi  és  kulturális  térre  szorítkozzék  a  kommunizmus  története.  Már  csak  azért  sem, 
mert  nem  csak  Európára  és  nem  csak  a  szovjet  eseményekre  korlátozódott  a 
totalitarizmusban  való  kommunista  részesedés.  A  maoista  Kínára  is  kiterjed  ez  a 
történelem,  továbbá  Észak-Koreára,  Pol  Pót  Kambodzsájára.  Ha  minden  nemzeti 
kommunizmus  hozzájárult  is  a  világmozgalom  alakításához,  köldökzsinór  kötötte  össze 
őket  az  orosz  és  szovjet  ősmintával.  Olyan  jelenség  történelmével  van  itt  dolgunk,  amely 
az  egész  világon  bontakozott  ki,  és  az  egész  emberiséget  érinti. 

A  kötelező  emlékezés  alkotja  e  mű  második  feladatát.  Erkölcsi  kötelességünk,  hogy 
tisztelettel  adózzunk  a  holtak  emlékének,  főleg  azért,  mert  egy  olyan  teljhatalmú  Moloch 
ártatlan  és  névtelen  áldozatai,  amely  azon  munkálkodott,  hogy  még  az  emlékük  is 
feledésbe  merüljön.  A  berlini  fal  ledőlte  és  a  moszkvai  kommunista  hatalom  összeomlása 
után,  a  XX.  századi  tragikus  tapasztalatok  példatár-földrésze,  Európa  azon  fáradozik, 
hogy  újjáélessze  a  közös  emlékezést;  ehhez  mi  is  hozzájárulhatunk.  Ennek  a  könyvnek  a 
szerzői  is  magukban  hordozzák  ezt  az  emléket,  az  egyiket  inkább  Közép-Európához 
kapcsolja  személyes  életútja,  a  másikat  a  forradalmi  eszméhez  és  gyakorlathoz  fűzik 
1968-as  vagy  újabb  elkötelezettségei. 

Ez  a  kettős  -  történelmi  és  emlékező  -  feladat  nagyon  különböző  körülmények  közé 
illeszkedik  be.  Itt  olyan  országokat  érint  -  mint  Nagy-Britannia,  Ausztrália,  Belgium  stb.  -, 
ahol  a  kommunizmus  sohasem  nehezedett  ténylegesen  sem  a  társadalomra,  sem  a 
kormányra.  Ott  olyan  országokban  vetődik  föl  -  mint  az  Egyesült  Államok  1946  után  -, 
ahol  ijedeztek  a  kommunizmustól,  vagy  olyanokban  -  mint  Franciaország,  Olaszország, 
Spanyolország,  Görögország,  Portugália  -,  ahol  rettegett  lehetőség  volt  a  kommunizmus, 
ha  soha  nem  is  jutott  uralomra.  Megint  máshol  parancsolóan  merül  föl  olyan  országokban 
-  mint  Kelet-Európa  vagy  Oroszország  -,  amelyekben  a  kommunizmus  sok  évtizedig 
gyakorolta,  de  azután  elvesztette  a  hatalmat.  Végül  pedig,  veszélyek  közepette,  gyengén 


pislog  a  lángocskája  olyan  helyeken,  ahol  még  hatalmon  van  a  kommunizmus,  mint  Kína, 
Észak-Korea,  Kuba,  Laosz,  Vietnam. 

Kortársaink  különbözőképpen  foglalnak  állást  a  történelemmel  és  az  emlékezéssel 
szemben,  ahogy  a  helyzet  kívánja.  Az  első  két  esetben  aránylag  egyszerű  a  dolog:  csak 
tájékozódásra  és  elgondolkodásra  van  szükség.  A  harmadik  esetben  szembe  kell  nézniük 
a  nemzeti  megbékéléssel,  akár  megbüntetik  a  hóhérokat,  akár  nem;  ebben  a  tekintetben 
kétségtelenül  az  újraegyesített  Németország  mutatja  a  legmeglepőbb  és 
„legcsodálatosabb"  példát,  kivált,  ha  a  jugoszláv  vesszőfutásra  gondolunk.  De  az  egykori 
Csehszlovákia  -  ma  már  Cseh  Köztársaság  és  Szlovákia  -,  Lengyelország,  Kambodzsa 
szintén  beleütközik  a  kommunizmus  gyötrelmes  történetébe  és  emlékezetébe.  Úgy  lehet, 
kell  hozzá  egy  kis  természetes  vagy  hivatalos  emlékezetkiesés,  hogy  enyhíthessük  a 
félévszázados,  vagy  még  hosszabb  kommunizmus  ütötte  erkölcsi,  lelki,  érzelmi,  egyéni 
vagy  közösségi  sebeket.  Ahol  a  kommunizmus  még  mindig  hatalmon  van,  a  hóhérok  és 
utódaik  vagy  megszervezik  a  módszeres  tagadást,  mint  Kubában,  Kínában,  vagy  éppen 
továbbra  is  a  rémuralomra  esküsznek,  merthogy  az  az  igazi  kormányzás,  mint  Észak- 
Koreában. 

Ennek  a  történeti  és  emlékápoló  feladatnak  vitathatatlanul  erkölcsi  vetülete  is  van.  „Ki 
hatalmaz  föl  rá  benneteket,  hogy  megmondjátok,  mi  a  Jó,  mi  a  Rossz?"  -  kérdezhetnék 
tőlünk  némelyek. 

A  maga  sajátos  elvei  szerint  éppen  ezt  a  célt  tűzte  ki  maga  elé  a  katolikus  egyház, 
amikor  XI.  Pius  pápa,  pár  nap  különbséggel,  egyszerre  bélyegezte  meg  a  nácizmust  (Mit 
brennender  Sorge,  1937.  március  14.)  és  a  kommunizmust  (Divini  redemptoris,  1937. 
március  19.).  Ez  utóbbi  leszögezte,  hogy  Isten  jogokkal  ruházta  föl  az  embert;  ilyenek  „az 
élethez,  a  testi  épséghez,  a  létfenntartási  eszközökhöz  való  jog;  az  a  jog,  hogy  végső 
célja  felé  haladjon  az  Isten  mutatta  ösvényen;  a  társulási  jog,  a  tulajdonjog  és  a  tulajdon 
használatának  joga".  Még  ha  kifogásolhatunk  is  némi  képmutatást  az  egyházban,  hiszen 
szentesítette  némelyek  mások  kizsákmányolása  révén  való  túlságos  meggazdagodását, 
azért  mit  sem  veszít  a  jelentőségéből  az  emberi  méltóság  tiszteletére  buzdító  felhívása. 

XI.  Pius  már  1931-ben  ezt  írta  a  Quadragesimo  anno  kezdetű  enciklikában:  „A 
kommunizmus  két  célt  tűzött  ki  maga  elé  tanításában  és  cselekedeteiben,  és  nem  titkon, 
kerülő  utakon  munkálkodik  elérésük  érdekében,  hanem  nyíltan,  a  legnagyobb 
nyilvánosság  előtt,  és  minden  módon,  a  legerőszakosabb  eszközökkel  is:  a  könyörtelen 
osztályharcot  és  a  magántulajdon  teljes  eltörlését.  Semmitől  sem  riad  vissza  célja 
érdekében,  és  semmit  sem  tart  tiszteletben;  ahol  hatalomra  jutott,  bámulatosan,  szinte 
hihetetlenül  vadnak  és  embertelennek  mutatkozik,  ahogy  az  az  elképesztő  mészárlás  és 
rombolás  tanúskodik  róla  Kelet-Európa  és  Ázsia  nagy  országaiban".  Az  adja  meg  ennek  az 
intelemnek  a  teljes  értelmét,  hogy  olyan  intézménytől  származik,  amely  hite  nevében 
évszázadokig  jóváhagyta  a  hitetlenek  lemészárlását,  létrehozta  az  inkvizíciót,  bilincsbe 
verte  a  gondolatszabadságot,  és  később  olyan  önkényuralmi  rendszereket  támogatott, 
mint  Franco  vagy  Salazar  rendszere. 

Ha  pedig  az  egyház  is  felölti  erkölcsbíró  szerepét,  akkor  mit  szóljon,  mit  szólhat  a 
történész  a  kommunizmus  híveinek  „hősi"  beszédéhez  vagy  áldozataik  szívbe  markoló 
beszédéhez?  Franqois-René  de  Chateaubriand  így  ír  a  Síron  túli  emlékiratokban:  „Amikor 


már  csak  a  rablánc  csörgése  és  a  besúgó  hangja  töri  meg  az  elvetemültség  csöndjét, 
amikor  mindenki  csak  reszket  a  zsarnok  előtt,  akkor  lép  elő  a  történész,  a  népek 
bosszúálló  meghatalmazottja.  Hiába  él  és  virul  Nero,  már  megszületett  Tacitus  a 

birodalomban."^  ^  Távol  álljon  tőlünk  az  a  gondolat,  hogy  megtegyük  magunkat  a 
népek  rejtélyes  „bosszúálló  meghatalmazottjának"  élete  végén  már  Chateaubriand  sem 
hitt  az  ilyesmiben;  mégis,  a  maga  szerény  módján,  szinte  önkéntelenül,  azoknak  a 
szószólója  lesz  a  történész,  akik  nem  mondhatták  el  sorsukról  az  igazat  a  rémuralom 
miatt.  Azért  van  a  történész,  hogy  ismertető  munkát  végezzen;  az  a  fő  feladata,  hogy 
megállapítsa  azokat  a  tényeket  és  az  igazságnak  azokat  a  részecskéit,  amelyekből  majd 
ismeret  lesz.  Továbbá  különös  viszonyban  is  van  a  kommunizmus  történetével:  kénytelen 
fölcsapni  a  hazugság  történetírójának.  És  ha  ellátják  is  a  nélkülözhetetlen  adatokkal  a 
megnyíló  levéltárak,  óvakodnia  kell  a  jámbor  hiszékenységtől,  mert  sok  bonyolult 
kérdésre  az  a  sors  vár,  hogy  -  néha  nem  is  hátsó  gondolatok  nélkül  való  -  viták  tárgya 
legyen  belőle.  De  azért  nem  zárkózhat  el  ez  a  történeti  ismeret  egy  olyan  ítélkezéstől, 
amely  néhány  alapértéken  nyugszik:  a  képviseleti  demokrácia  szabályainak  tiszteletén, 
és  főleg  az  emberi  élet  és  méltóság  tiszteletén.  Ezzel  a  mércével  „ítélkezik"  a  történész  a 
történelem  szereplői  fölött. 

Némelyek  esetében  személyes  ok  is  járult  ezekhez  az  általános  megfontolásokhoz, 
hogy  vállalják  ezt  az  emlékező  és  történetíró  munkát.  Nem  állt  mindig  távol  ennek  a 
könyvnek  bizonyos  szerzőitől  a  kommunizmus  bűvölete.  Sőt  néha,  szerény  mértékben, 
maguk  is  tevékeny  részesei  voltak  a  kommunista  rendszernek,  akár  vonalas  leninista¬ 
sztálinista  változatában,  akár  elhajló  (trockista,  maoista)  rokon  változataiban.  És  ha  még 
mindig  balra  húznak  -  és  mert  még  mindig  balra  húznak  -,  el  kell  gondolkodniuk 
elvakultságuk  okain.  Gondolatmenetük  az  ismeretek  olyan  útjait  is  bejárta,  amelyeket 
tanulmányi  tárgyválasztásuk,  tudományos  kiadványaik  és  olyan  folyóiratokban  megjelent 
írásaik  jelöltek  ki,  mint  a  La  Nouvelle  Alternative  és  a  Communisme.  Ez  a  könyv  csak  egy 
mozzanata  ennek  a  töprengésnek.  És  azért  nem  lankadnak  benne,  mert  meg  vannak 
győződve  róla.  hogy  nem  szabad  átengedni  az  igazság  kimondásának  előjogát  az  egyre 
szembetűnőbb  szélsőjobbnak;  a  demokratikus  értékek,  nem  pedig  nacionálfasiszta 
eszmények  nevében  kell  vizsgálni  és  elítélni  a  kommunizmus  vétkeit. 

Ez  a  megközelítés  egy,  Kínától  a  Szovjetunióig,  Kubától  Vietnamig  terjedő 
összehasonlító  munkát  föltételez.  Márpedig  pillanatnyilag  nem  áll  rendelkezésünkre 
megfelelő  minőségű,  összefüggő  adatalap.  Bizonyos  esetekben  nyitva  -  vagy  félig  nyitva  - 
állnak  a  levéltárak,  más  esetekben  nem.  Nem  találtuk  ezt  elegendő  oknak,  hogy 
elhalasszuk  miatta  a  munkánkat;  „biztos"  forrásból,  eleget  tudunk  hozzá,  hogy 
belefogjunk  ebbe  a  vállalkozásba,  amely  ha  semmiképpen  sem  tart  is  igényt  a 
teljességre,  úttörő  mű  akar  lenni,  és  a  kutatás,  elmélkedés  tágas  műhelyét  kívánja 
fölavatni.  Hozzákezdtünk  a  lehető  legtöbb  tény  első  számbavételéhez,  olyan  első 
megközelítésben,  amely  idővel  sok  más  műnek  is  segíti  majd  a  világrajövetelét.  Csak  el 
kell  kezdeni,  és  csakis  a  legvilágosabb,  legvitathatatlanabb,  legkomolyabb  tények 
alapján. 

Sok  szót,  de  kevés  képet  tartalmaz  a  könyvünk.  Ez  az  egyik  legkényesebb  pontja  a 


titkolódzásnak,  amellyel  leplezni  akarták  a  kommunizmus  bűntetteit;  ebben  a  hírközlő 
eszközök  uralta  világtársadalomban,  ahol  már  csakhamar  csupán  a  képnek  -  fotónak  vagy 
televíziós  képernyőnek  -van  hitele  a  közvélemény  szemében,  csak  kevés  levéltári  fénykép 
ad  hírt  a  Gulagról  vagy  a  laokajról,  és  semmilyen  fénykép  sincs  a  kuláktalanításról  vagy  a 
nagy  ugrás  okozta  éhínségről.  A  nürnbergi  győztesek  kedvükre  fényképezhették  és 
filmezhették  a  tábor  hulláit  Bergen-Belsenben,  sőt  azokat  a  fényképeket  is  megtalálták, 
amelyeket  maguk  a  hóhérok  készítettek,  mint  annak  a  németnek  a  képét,  aki  közvetlen 
közelről  lőtt  agyon  egy  gyerekét  karjában  tartó  asszonyt.  Semmi  hasonló  sincs  a 
kommunista  világból,  ott  a  legszigorúbb  titok  övezte  a  rémuralmat. 

Ne  elégedjék  meg  az  olvasó  az  itt  összegyűjtött  néhány  fényképes  bizonylattal. 
Szánjon  rá  kellő  időt,  hogy  lapról  lapra  megismerkedjék  sok  millió  ember  kálváriájával. 
Ne  kímélje  a  képzeletét,  gondolja  el,  hogy  mi  is  volt  az  az  óriási  tragédia,  amely  továbbra 
is,  a  következő  évtizedekben  is  meghatározza  a  világtörténelmet.  Es  majd  akkor  vetődik 
föl  előtte  az  alapkérdés;  miért?  Miért  tartotta  szükségesnek  Lenin,  Trockij,  Sztálin  meg  a 
többi,  hogy  mindenkit  kiirtson,  akit  csak  „ellenségnek"  tekintett?  Miért  hitték,  hogy  joguk 
van  megsérteni  azt  az  íratlan  törvényt,  amely  az  emberiség  életét  szabályozza:  „Ne  ölj!"? 
Majd  a  könyv  végén  megkíséreljük,  hogy  választ  adjunk  erre  a  kérdésre. 


ELSŐ  RÉSZ 


Nicolas  Werth 


EGY  ALLAM  A  NEPE  ELLEN 


Erőszak,  elnyomás,  rémuralom  a  Szovjetunióban 

A  DKPORTÁLÁS  í  TVONALAl 


AZ  OZERLAG-SZIGETCSOPORT 


OKTÓBER  PARADOXONAI  ÉS  FÉLREÉRTÉSEI 


„A  kommunizmus  bukásával  megszűnt  az  a  kényszerűség,  hogy  azt  bizonygassuk, 
történelmileg  elkerülhetetlen  volt  a  nagy  októberi  szocialista  forradalom.  Végre  a 
történelemnek  olyan  tárgya  lehetett  1917.  »mint  a  többi«.  Sajnos,  a  történészek  sem,  és 
különösen  a  társadalom  nem  hajlandók  szakítani  a  nulladik  év  alapvető  mítoszával, 
annak  az  évnek  a  mítoszával,  amely  állítólag  mindennek,  az  orosz  nép  boldogságának 
vagy  balsorsának  a  kezdete  volt." 


Állandóságot  jeleznek  egy  mai  orosz  történésznek  ezek  a  szavai:  az  esemény  után 
nyolcvan  esztendővel  még  mindig  folyik  az  19 17-ért  vívott  „eseménytörténeti  harc". 

Egy  „liberálisnak"  mondható,  korai  történeti  iskola  szerint  csupán  a  tétlen  társadalomra 
erőszakkal  rákényszerített  államcsíny  volt  az  októberi  forradalom,  egy  maroknyi  olyan 
cinikus  és  jól  szervezett  fanatikus  ügyesen  szőtt  összeesküvésének  eredménye,  akik 
teljesen  gyökértelenek  voltak  az  országban.  Manapság  majdnem  minden  orosz  történész, 
akárcsak  a  posztkommunista  Oroszország  vezetői  és  művelt  elitje,  magáévá  tette  ezt  a 
liberális  szentírást.  Társadalmilag  és  történetileg  egészen  felszínesen  értelmezik  át  az 
1917-es  októberi  forradalmat,  úgy  fogják  föl,  mint  valami  balesetet,  amely  letérítette 
igazi  pályájáról  a  forradalom  előtti  Oroszországot,  egy  gazdag,  szorgos,  és  egyenesen  a 
demokrácia  felé  haladó  Oroszországot.  „A  szovjet  világ  szörnyűséges  zárójelével"  való 
jelképes  szakítás  erős  ütőkártya,  s  azért  is  nagy  zajt  csapnak  körülötte,  mert  valójában 
figyelemre  méltó  folyamatosság  uralkodik  az  egykori  kommunista  nómenklatúrából 
származó  vezető  rétegekben:  ez  az  ütőkártya  szabadítja  meg  az  orosz  társadalmat  a 
bűntudat  súlyától,  a  peresztrojka  -  a  sztálinizmusra  való  fájdalmas  rádöbbenés 
meghatározta  -  éveiben  oly  nyomasztóan  ránehezedő  bánkódástól.  Ha  csak  baleset  volt 
az  1917-es  bolsevik  államcsíny,  akkor  az  orosz  nép  ártatlan  áldozat. 

Ezzel  az  értelmezéssel  szemben  a  szovjet  történetírás  arra  törekedett,  hogy  kimutassa: 
a  tudatosan  a  bolsevizmus  mellé  álló  „tömegek"  fölszabadító  mozgalmának  ésszerű,  előre 
látható,  elkerülhetetlen  végeredménye  volt  1917  októbere.  Ez  a  történetírói  irányzat 
különböző  utakon-módokon  összeötvözte  az  1917-ért  vívott  „eseménytörténeti  harcot"  a 
szovjet  rendszer  törvényességének  kérdésével.  Ha  a  történelem  értelmének  kiteljesedése 
volt  a  nagy  októberi  szocialista  forradalom,  olyan  esemény,  amely  az  egész  világ  minden 
népének  elvitte  a  fölszabadulás  üzenetét,  akkor  a  belőle  saijadt  politikai  rendszer, 
intézmények  és  állam  is  törvényesek  maradtak,  akármennyi  hibát  követett  is  el  a 
sztálinizmus.  A  szovjet  rendszer  összeomlása  természetesen  minden  hitelétől 
megfosztotta  az  1917-es  októberi  forradalmat,  semmivé  lett,  és  hogy  egy  híres  bolsevik 
szófordulattal  éljünk,  „a  történelem  szemétdombjára"  került  a  marxizáló  szentírás.  De 
azért,  akárcsak  a  félelem  emléke,  ennek  a  szentírásnak  az  emléke  is  eleven  marad, 
legalább  annyira,  ha  ugyan  nem  jobban  Nyugaton,  mint  az  egykori  Szovjetunióban. 

Egy  harmadik  történetírói  iskola  mind  a  liberális,  mind  a  marxizáló  szentírást  elvetve 
arra  törekedett,  hogy  „ideológiátlanítsa"  az  orosz  forradalom  történetét,  meg  akarta 
érteni,  hogyan  lehet  az,  hogy  amint  Marc  Ferro  írta;  „az  1917-es  októberi  fölkelés 
tömegmozgalom  volt  ugyan,  ám  mégis  csak  kevesen  vettek  részt  benne".  Sok  történész 
elutasítja  a  manapság  uralkodó  liberális  történetírást,  és  számos  kérdést  vet  föl  1917 
kapcsán,  köztük  kulcsproblémákat  is.  Milyen  szerepet  játszott  benne,  hogy  katonai 
alapokra  helyezték  a  gazdaságot,  és  elvadultak  a  társadalmi  kapcsolatok,  amikor  az  orosz 
birodalom  belépett  az  első  világháborúba?  Vajon  egy  sajátságos  társadalmi  erőszak 
bukkant-e  föl  ekkor,  amely  a  társadalommal  szemben  később  gyakorolt  politikai 
erőszakot  készítette  elő?  Hogyan  juttatta  hatalomra  egy  mélyen  tekintélyellenes  és 
államellenes  népi  és  plebejus  forradalom  a  legparancsuralmibb  és  legetatistább  politikai 
csoportot?  Milyen  kapcsolatot  fedezhetünk  föl  az  orosz  társadalomnak  1917-ben 
mindvégig  folyó,  tagadhatatlan  radikalizálódása  és  a  bolsevizmus  között? 


Az  idő  múltával  és  az  ellentmondásos,  vagyis  szellemileg  ösztönző  történetírás  számos 
műve  jóvoltából  úgy  tekintünk  az  1917-es  októberi  forradalomra,  mint  amelyben  két 
mozgalom  fonódik  össze  egy  pillanatra;  egy  politikai  hatalomátvétel,  egy  olyan  párt 
aprólékosan  előkészített  fölkelésének  gyümölcse,  mely  párt  gyökeresen  különbözik 
gyakorlata,  szervezete  és  ideológiája  tekintetében  a  forradalom  minden  más 
szereplőjétől;  valamint  egy  nagy,  sokarcú,  öntörvényű  társadalmi  forradalom.  Ez  a 
társadalmi  forradalom  nagyon  különböző  alakokban  mutatkozik  meg;  először  is  egy  óriási 
parasztlázadás  képében;  ez  a  széles  háttérmozgalom  messze  ereszti  gyökereit  a 
történelembe,  és  nemcsak  a  földbirtokos  iránti  gyűlölet  jellemzi,  hanem  a  parasztságnak 
a  város,  a  külvilág,  mindenféle  állami  beavatkozás  iránt  táplált  mélységes 
bizalmatlansága  is. 

Eszerint  úgy  tűnik  fel  1917  nyara  és  ősze,  mint  egy  1902-ben  kezdődő  és  először  1905- 
1907-ben  tetőző  nagy  lázadássorozat  végre  győzedelmes  kiteljesedése.  Egy  nagy 
agrárforradalom  döntő  szakasza  1917,  döntő  szakasz  a  parasztság  és  a  nagybirtokosok 
küzdelmében,  amely  a  földek  birtoklásáért  folyik,  a  „fekete  újrafelosztás"  olyannyira  várt 
valóra  váltásáért,  hogy  azon  az  alapon  osszanak  föl  minden  földet,  hogy  hány  éhes  szájat 
kell  táplálni  egy-egy  családban.  De  a  parasztság  és  az  állam  küzdelmében  is  fontos 
szakasz  ez;  abban  a  küzdelemben,  amely  azért  folyt,  hogy  mindenféle  gyámkodó  városi 
hatalmat  lerázzon  magáról  a  mezők  népe.  Ebben  a  tekintetben  csak  egyeden  mérföldkő 
1917  abban  az  összecsapás-sorozatban,  amely  majd  1918-22-ben,  később  pedig  1929-3 
3-ban  éri  el  a  tetőpontját,  és  a  parasztvilág  teljes  vereségével  végződik,  mert  alapjaiban 
rendíti  meg  a  parasztságot  a  földek  erőszakos  kollektivizálása. 

A  parasztforradalommal  párhuzamosan  a  hadsereg  mélyreható  szét-züllését  is 
mindvégig  nyomon  követhetjük  1917  folyamán;  mintegy  tízmillió  mozgósított 
parasztkatonából  állt  ez  a  hadsereg,  akik  több  mint  három  év  óta  harcoltak  a  háborúban, 
csak  nemigen  értették,  hogy  miért;  majdnem  minden  tábornok  panaszkodott,  hogy 
hiányzik  a  hazafiság  ezekből  a  nemzetbe  politikailag  kevéssé  betagolódó 
parasztkatonákból,  akiknek  az  állampolgári  látóköre  alig  ért  túl  a  falujuk  határán. 

A  dolgozó  népesség  alig  3%-át  kitevő,  de  politikailag  aktív,  és  erősen  az  ország 
nagyvárosaiba  tömörült  társadalmi  kisebbséget,  a  munkásságot  érinti  a  harmadik 
háttérmozgalom.  Ez  a  kör  sűríti  magába  az  alig  egy  nemzedék  óta  folyamatban  lévő 
gazdasági  modernizálás  minden  társadalmi  ellentmondását,  és  indít  útjára  egy  sajátos, 
jogkövetelő  munkásmozgalmat,  olyan,  hitelesen  forradalmi  jelszavak  jegyében,  mint  „a 
munkások  ellenőrzési  joga",  a  „hatalmat  a  szovjeteknek". 

Végül  egy  negyedik  mozgalom  is  kirajzolódik  a  volt  cári  birodalom  olyan,  más  fajú 
népeinek  és  nemzetiségeinek  gyorsan  bontakozó  egyenjogúsági  törekvése  révén, 
amelyek  autonómiát,  majd  függetlenséget  követelnek  maguknak. 

Minden  ilyen  mozgalomnak  megvan  a  maga  üteme,  belső  lendülete,  sajátos  célja,  és 
ez,  természetesen,  nem  szorítkozhat  sem  a  bolsevik  jelszavakra,  sem  a  bolsevik  párt 
politikai  cselekvési  tervezetére.  1917-ben  mindvégig  megannyi  bomlasztó  erőként 
működnek  ezek  a  mozgalmak,  és  nagymértékben  hozzájárulnak  a  hagyományos 
intézmények  és  -  általánosabb  értelemben  -  mindenféle  tekintély  lerombolásához.  A 
környező  intézményi  légüres  térben  tevékenykedő  politikai  kisebbség,  a  bolsevikok 


akciója  egy  rövid,  de  döntő  pillanatra  -  1917  végén  -  a  többség  törekvéseinek  irányában 
hat,  még  ha  eltérnek  is  egymástól  a  közép-  és  hosszú  távú  céljaik.  Pillanatnyilag 
összetart,  vagy  -  pontosabban  -  egymásba  illeszkedik  a  politikai  államcsíny  és  a 
társadalmi  forradalom,  majd  később  válik  szét,  az  önkényuralom  évtizedeire. 

Az  1917  őszén  kirobbanó  társadalmi  és  nemzetiségi  mozgalmak  olyan,  egészen  sajátos 
helyzetben  bontakoztak  ki,  amely  a  totális  háborús  állapotban  önmagában  is  az  általános 
hanyatlás  és  az  általános  elvadulás  melegágya,  a  gazdasági  válságé,  a  társadalmi 
viszonyok  felfordulásáé  és  az  államcsődé. 

Az  első  világháború  távolról  sem  adott  új  lendületet  a  cári  rendszernek,  nem  erősítette 
meg  a  társadalom  még  nagyon  tökéletlen  összeforrottságát,  hanem  roppant  erővel 
leplezte  le  egy  olyan  tekintélyuralmi  rendszer  törékenységét,  amelyet  már  megingatott 
az  1905-1906-os  forradalom,  és  meggyengített  a  következetlen,  elégtelen  és  maradi 
húzd-meg-ereszd-meg  politika.  A  háború  a  rendszeres  tőkebeáramlástól,  külföldi 
szakértőktől  és  technológiáktól  függő,  felemás  gazdasági  modernizálás  gyengeségeit  is 
kidomborította.  Ismét  napvilágra  hozta  a  mély  szakadékot  egy  városias,  iparosodott  és 
közigazgatásilag  megszervezett  Oroszország,  meg  egy  falusias,  politikailag  nem 
szervesült  és  még  nagymértékben  helyi  és  közösségi  szerkezeteibe  zárkózott  Oroszország 
között. 

Mint  a  többi  hadviselő,  a  cári  kormány  is  rövid  háborúra  számított.  A  Föld  közi -tenger  és 
Fekete-tenger  közötti  tengerszorosok  eltorlaszolása  és  Oroszország  gazdasági  zárlata 
nyersen  megmutatta,  hogy  mennyire  a  külföldi  szállítóitól  függ  a  birodalom.  A  német  és 
osztrák-magyar  csapatok  megszállta  nyugati  területek  elvesztése  1915-ben  megfosztotta 
Oroszországot  a  birodalom  egyik  legfejlettebb  iparának,  a  lengyel  iparnak  termékeitől.  A 
nemzetgazdaság  nem  sokáig  bírta  az  elhúzódó  háborút;  alkatrészhiány  miatt  már  1915- 
ben  szétesett  a  vasúti  szállítórendszer.  Fladi  termelésre  állítottak  át  számos  gyárat,  és  ez 
tönkretette  a  hazai  piacot.  Pár  hónap  múlva  iparcikkhiány  lépett  föl  a  hátországban, 
nélkülözés  és  infláció  lett  úrrá  a  birodalomban.  A  mezőgazdasági  vidékeken  gyorsan 
romlott  a  helyzet;  hamarjában  elapadt  az  agrárhitel,  megakadt  a  tagosítás,  tömegesen 
hívták  be  a  férfiakat  a  hadseregbe,  lefoglalták  az  állatállományt  és  a  gabonakészleteket, 
hiány  lépett  föl  a  gyáripari  termékekben,  megszakadt  város  és  vidék  csereforgalma,  és 
mindez  egyszeriben  véget  vetett  annak  a  mezőgazdasági  modernizálásnak,  amelyet  az 
1910-ben  meggyilkolt  Pjotr  Sztolipin  miniszterelnök  folytatott  sikeresen  1906  óta.  FIárom 
év  háború  végleg  meggyőzte  róla  a  parasztságot,  hogy  ellenséges,  idegen  erő  az  állam. 
Minden  nap  csak  zaklatták  a  katonát  a  hadseregben,  nem  úgy  bántak  vele,  mint  az 
állampolgárral,  hanem  inkább  úgy,  mint  a  jobbággyal,  és  ez  elmérgesítette  a  viszonyt, 
kiélezte  a  feszültséget  a  sorkatonák  és  a  tisztek  között,  a  vereségek  pedig  a  túl  távoli  cári 
rendszer  maradék  tekintélyét  is  aláásták.  Ettől  aztán  új  erőre  kapott  a  vidéken  mindig 
meglévő  régimódiság  és  erőszak  ősi  hagyománya,  amely  oly  keményen  nyilvánult  meg  az 
1902-1906-os  óriási  parasztlázadásokban. 

1915  végétől  a  hatalom  már  nem  volt  a  helyzet  ura.  A  rendszer  tétlensége  láttán 
bizottságok,  társaságok  szerveződtek  mindenfelé;  ezek  magukra  vállalták  a  köznapi  élet 
irányítását,  mert  -  a  jelek  szerint  -  az  állam  már  nem  volt  képes  rá;  gondozták  a 
sebesülteket,  élelmezték  a  városokat  és  a  hadsereget.  Az  oroszok  elkezdték  kormányozni 


önmagukat;  a  társadalom  mélységes  mélységeiből  indult,  nagy  mozgalom  lendült 
mozgásba,  amelynek  jelentőségét  senki  még  csak  felmérni  sem  tudta.  De  csak  úgy 
arathatott  volna  diadalt  a  szintén  tevékeny  bomlasztó  erők  fölött,  ha  ösztönözte, 
támogatta  volna  a  hatalom. 

De  II.  Miklós  nem  vert  hidat  a  civil  társadalom  leghaladottabb  körei  és  a  hatalom  közé, 
ehelyett  inkább  a  „cár-atyuska-derék-parasztnépe-hadse-regének-főparancsnoka" 
monarcho-populista  utópiájába  kapaszkodott.  Maga  vette  kezébe  a  hadsereg 
főparancsnokságát;  az  egyeduralom  valóságos  öngyilkossága  volt  ez  a  teljes  nemzeti 
vereség  közepette.  II.  Miklós  elszigetelődött  a  mogiljovi  főhadiszálláson,  a  különvonatán, 
és  1915  őszétől  már  nem  is  ő  uralkodott,  hanem  a  feleségére,  a  nagyon  népszerűtlen, 
mert  német  származású  Alekszandra  cárnéra  bízta  az  országot. 

1916  folyamán  úgy  tetszett,  hogy  bomladozik  a  hatalom.  Az  egyetlen  -  bármily  kevéssé 
képviseleti  jellegű,  mégiscsak  -  választott  testület,  az  Állami  Duma  csak  néhány  hétig 
ülésezett  évente;  kormányok  és  miniszterek  váltogatták  egymást,  de  egyik  tehetetlenebb 
és  népszerűtlenebb  volt,  mint  a  másik.  A  szóbeszéd  azzal  vádolta  a  cárné  és  Raszputyin 
irányította  befolyásos  klikket,  hogy  tudatosan  megnyitotta  az  ország  területét  az  idegen 
támadás  előtt.  Nyilvánvaló  lett,  hogy  az  egyeduralom  már  nem  képes  tovább  háborúzni. 
1916  végére  kormányozhatatlanná  vált  az  ország.  A  politikai  válság  légkörében  - 
Raszputyin  meggyilkolása  is  ezt  jelezte  december  31-én  -  megint  elharapóztak  a 
sztrájkok,  pedig  a  háború  kezdetén  úgy  megritkultak,  hogy  szinte  említést  sem 
érdemeltek.  Nyugtalanság  ütötte  föl  a  fejét  a  hadseregben,  és  a  szállítás  teljes  zűrzavara 
az  egész  élelmezési  rendszert  tönkretette.  Egy  hitelét  vesztett,  egyszersmind 
meggyengült  rendszerre  virradtak  1917-ben  a  februári  napok. 

Öt  napig  tartó  munkástüntetések  és  a  petrográdi  helyőrség  pár  ezer  katonájának 
zendülése  után  a  cári  rendszer  bukása  nemcsak  azt  tárta  föl,  hogy  milyen  gyönge  a 
cárizmus,  és  mennyire  szétzüllött  a  hadsereg,  amelyre  már  azt  a  feladatot  sem  merte 
rábízni  a  vezérkar,  hogy  elfojtson  egy  utcai  zavargást,  hanem  azt  is,  hogy  mennyire 
fölkészületlen  politikailag  a  mélyen  megosztott  ellenzék  minden  ereje,  az  alkotmányos 
demokrata  párttól  egész  a  szociáldemokratákig. 

Az  ellenzéki  politikai  erők  egyetlen  pillanatig  sem  irányították  az  eseményeket  abban 
az  ösztönösen  kirobbant  népi  forradalomban,  amely  az  utcán  kezdődött,  és  a  duma 
székházában,  a  Tauriszi-palota  kárpitos  dolgozószobáiban  ért  véget.  A  liberálisok  az 
utcától  féltek,  a  szocialista  pártok  meg  katonai  visszacsapástól  tartottak.  A  terjedő 
zavargások  miatt  nyugtalankodó  liberálisok  és  a  szocialisták  között  -  ez  utóbbiak  szerint 
nyilvánvalóan  a  „burzsoá"  forradalom  ideje  jött  el,  és  ez  csak  az  első  szakasz  egy  hosszú 
folyamatban,  amely  idővel  utat  nyithat  a  szocialista  forradalom  felé  -  tárgyalások 
indultak,  és  hosszú  huzavona  után  végül  valami  eredeti  megoldást  találtak:  a  kettős 
hatalmat.  Egyfelől  ott  volt  az  ideiglenes  kormány,  amely  rendet  akart, 
parlamentarizmusban  gondolkodott,  és  francia  és  brit  szövetségesei  mellett  határozottan 
kitartó,  kapitalista,  modern  és  liberális  Oroszországot  tűzött  ki  célul  maga  elé.  Másfelől  a 
maroknyi  szocialista  aktivista  alkotta  petrográdi  szovjethatalom,  amely  az  1905-ös 
szentpétervári  szovjet  nagy  hagyományainak  szellemében  a  „tömegek"  közvetlenebb, 
forradalmibb  képviseletére  tartott  igényt.  Ám  ez  a  „szovjethatalom"  maga  is  cseppfolyós 


és  változékony  volt,  decentralizált  és  kialakulóban  lévő  szerkezetének  fejlődésétől,  de 
még  inkább  a  képlékeny  közvélemény  szeszélyétől  függött. 

Az  1917.  március  2-tól  október  25-ig  egymást  követő  három  ideiglenes  kormány 
képtelennek  bizonyult  arra,  hogy  megoldja  a  régi  rendtől  örökölt  problémákat:  a 
gazdasági  válságot,  a  háború  folytatását,  a  munkáskérdést,  a  mezőgazdaság 
problémáját.  A  hatalomra  került  új  emberek  -  az  alkotmányos  demokrata  párt  liberálisai, 
akik  az  első  két  kormány  többségét  alkották,  csakúgy,  mint  a  harmadik  kormányban 
többségi  mensevikek  és  szociálforradalmárok  -  mind  a  művelt  városi  elithez,  a  civil 
társadalom  haladottabb  rétegéhez  tartoztak,  akik  egyszerre  tápláltak  jámbor  és  vak 
bizalmat  a  „nép"  és  félelmet  a  „sötét  tömegek"  iránt,  amelyek  körülvették  őket,  és 
amelyeket  különben  nagyon  rosszul  ismertek.  Többségük  úgy  gondolta,  legalábbis  az 
értelmiség  számára  meglepően  békés  forradalom  első  hónapjaiban,  hogy  szabad  folyást 
kell  engedni  annak  a  demokratikus  lendületnek,  amelyet  a  válság,  majd  a  régi  rend 
bukása  szabadított  el.  „A  világ  legszabadabb  országává"  kell  tenni  Oroszországot;  erről 
álmodoztak  olyan  idealisták,  mint  Lvov  herceg,  az  első  két  ideiglenes  kormány  feje. 

„Az  orosz  nép  szelleme  -  mondta  egyik  első  nyilatkozatában  -  már  puszta 
természeténél  fogva  is  egyetemesen  demokratikus  szellemnek  bizonyult.  Nemcsak  arra 
kész,  hogy  beolvadjon  az  egyetemes  demokráciába,  hanem  arra  is,  hogy  az  élére  álljon  a 
haladás  útján,  amelyet  a  francia  forradalom  nagy  eszméi  jelölnek  ki:  Szabadság, 
Egyenlőség,  Testvériség." 

Ebben  a  szilárd  meggyőződésben  az  ideiglenes  kormány  egyre-másra  hozta 
demokratikus  rendelkezéseit  -  alapvető  szabadságjogok,  általános  választójog, 
mindenféle  osztály-,  faji  vagy  vallási  megkülönböztetés  eltörlése,  Lengyelország  és 
Finnország  önrendelkezéshez  való  jogának  elismerése,  autonómiaígéret  a  nemzeti 
kisebbségeknek  stb.  amelyek,  gondolta,  bizonyára  lehetővé  teszik  a  hazafias  érzület  nagy 
fölbuzdulását,  a  társadalmi  összefogás  megszilárdulását,  a  katonai  győzelmet  a 
szövetségesek  oldalán  és  az  új  rendszer  szilárd  lehorgonyzását  a  nyugati  demokráciák 
közösségében.  De  a  kormány  kicsinyesen  fogta  föl  a  törvényességet,  és  -  a  háborús 
állapotok  miatt  -  nem  volt  hajlandó  meghozni  egy  sereg,  a  jövőre  nézve  meghatározó, 
fontos  intézkedést  az  alkotmányozó  nemzetgyűlés  összehívása  előtt,  amelyet  1917  őszén 
akartak  megválasztani.  Szántszándékkal  „ideiglenes"  akart  maradni,  függőben  hagyta  a 
legégetőbb  kérdéseket:  a  béke  problémáját  és  a  földkérdést.  A  háború  folytatása  okozta 
gazdasági  válsággal,  akárcsak  az  előbbi  rendszer,  az  ideiglenes  kormány  sem  tudott 
megbirkózni  működése  néhány  hónapja  alatt;  élelmezési  nehézségek,  áruhiány,  infláció, 
a  csereforgalom  megszakadása,  az  üzemek  bezárása,  a  rohamosan  növekvő 
munkanélküliség  csak  tovább  súlyosbították  a  társadalmi  feszültségeket. 

A  kormány  csak  várt,  a  társadalom  pedig  önállóan  szervezkedett  tovább.  Pár  hét  múlva 
ezerszámra  hemzsegtek  szovjetek,  üzemi  és  lakókörzeti  bizottságok,  fegyveres 
munkásalakulatok  („vörös  gárdák"),  parasztbizottságok,  katona-,  kozák-,  háziasszony¬ 
bizottságok.  Megannyi  vitakör,  kezdeményezések,  szócsaták  fóruma,  ahol  követelések 
szólaltak  meg,  a  közvélemény,  valami  másféle  politizálás.  Valóságos  felszabadulási 
ünnep,  amely  mind  hevesebb  lett  a  napok  múltával,  mert  a  februári  forradalom  régóta 
gyülemlő  társadalmi  sérelmeket  és  indulatokat  hozott  felszínre;  ez  a  mityingovanyije 


(állandó  gyűlésezés)  szöges  ellentétben  állt  azzal  a  parlamenti  demokráciával,  amelyről 
az  új  rendszer  politikusai  álmodoztak.  1917-ben  az  egész  év  folyamán  a  társadalmi 
követelések  és  mozgalmak  radikalizálódása  volt  tapasztalható. 

A  munkások  áttértek  a  gazdasági  követelésekről  -  olyanokról,  mint  a  nyolcórás 
munkaidő,  a  munkahelyi  bírság  és  más,  ilyesféle  zaklató  rendelkezések  eltörlése, 
társadalombiztosítás,  béremelés  -  olyan  politikai  követelésekre,  amelyek  már  a 
munkaadók  és  bérmunkások  társadalmi  viszonyának  gyökeres  megváltozását  és  a 
hatalom  gyakorlásának  valami  másféle  módját  föltételezték.  A  munkások  üzemi 
bizottságokat  szerveztek  -  ezeknek  az  volt  a  fő  céljuk,  hogy  ellenőrizzék  a  munkaerő¬ 
felvételt  és  -elbocsátást,  megakadályozzák,  hogy  a  gyártulajdonosok  visszaéljenek  a 
helyzettel  és  bezárják  az  üzemeket,  azzal  az  ürüggyel,  hogy  elapadt  a  nyersanyagellátás 
-,  és  végül  már  a  termelés  „munkásellenőrzését"  is  követelték.  De  valami  egészen  új 
kormányformára,  „szovjethatalomra"  volt  szükség,  hogy  létrejöjjön  ez  a 
munkásellenőrzés,  mert  csak  egy  ilyen  új  hatalom  hozhatott  meg  olyan  gyökeres 
intézkedéseket,  mint  például  a  vállalatok  zárolása  és  államosítása;  ismeretlen  követelés 
volt  ez  1917  tavaszán,  de  fél  esztendő  múlva  már  egyre  többet  hangoztatták. 

A  parasztkatonáknak  -  tízmilliós  mozgósított  embertömegnek  -  döntő  szerepe  volt  az 
1917-es  forradalmak  folyamán.  Az  orosz  hadseregben  elharapódzott  a  szökés  meg  a 
békevágy,  és  ez  a  szétzüllés  felgyorsította  a  katonai  intézmények  általános  csődjét.  Az 
ideiglenes  kormány  első  elfogadott  rendeletszövege  -  a  híres  1-es  számú  rendelet, 
valósággal  „a  katona  jogainak  kartája"  amely  eltörölte  a  régi  rend  legkényelmetlenebb 
fegyelmi  szabályait  -  törvényesnek  nyilvánította  a  katona  bizottságokat,  amelyek 
szakadatlanul  túllépték  a  hatáskörüket.  Ez  odáig  fajult,  hogy  tiszteket  váltottak  le,  újakat 
„választottak"  helyettük,  beavatkoztak  a  hadvezetésbe,  és  egy  egészen  újszerű  hatalom, 
a  „katonahatalom"  szerepében  tetszelegtek.  Ez  a  katonahatalom  egy  sajátos  „lövészárok- 
bolsevizmust"  készített  elő,  amelyet  így  jellemzett  Bruszilov  tábornok,  az  orosz  hadsereg 
főparancsnoka:  „A  katonáknak  a  leghalványabb  sejtelmük  sem  volt  róla,  hogy  mi  az  a 
kommunizmus,  a  proletariátus  vagy  az  alkotmány.  Ők  csak  békét  akartak,  földet,  hogy 
szabadon  élhessenek,  törvények,  tisztek  és  földbirtokos  nélkül.  Valójában  csak  abból  állt 
a  »bolsevizmusuk«,  hogy  határtalanul  vágyakoztak  a  korlátlan  szabadságra,  az 
anarchiára." 

1917  júniusában,  az  orosz  hadsereg  utolsó  támadásának  kudarca  után  szétmállott  a 
hadsereg:  a  katonák  százszámra  tartóztatták  le  „ellenforradalmárnak"  tartott  tisztjeiket 
és  sok  esetben  ki  is  végezték  őket.  Rohamosan  nőtt  a  katonaszökevények  száma, 
augusztusban-szeptemberben  már  naponta  többször  tízezerre  rúgott.  Lassan  már  más 
sem  járt  a  parasztkatonák  eszében,  csak  haza  akartak  menni,  hogy  le  ne  maradjanak  a 
nagybirtokosok  földjének  és  állatainak  szétosztásáról.  1917  júniusától  októberéig  több 
mint  kétmillió  katona  fáradt  bele  a  harcba,  vagy  abba,  hogy  éhes  hassal  várakozzon  a 
lövészárokban  és  a  helyőrségekben,  és  megszökött  a  szétszéledő  hadseregből. 
Visszaözönlöttek  a  faluba,  s  ez  is  tovább  szította  a  zavarokat  vidéken. 

A  nyárig  csak  itt-ott,  eléggé  elszigetelten  törtek  ki  muzsikzavargások,  főleg  ha  azzal 
hasonlítjuk  össze,  ami  az  1905-1906-os  forradalom  alatt  történt.  Amikor  híre  ment,  hogy 
lemondott  a  cár,  szokás  szerint  -  mint  mindig,  ha  valami  fontos  esemény  történt  - 


összeült  a  falugyűlés,  és  feliratban  foglalta  össze  a  parasztok  sérelmeit  és  kívánságait. 
Először  is  azt  követelték,  hogy  azé  legyen  a  föld,  aki  megműveli,  osszák  szét  a 
nagybirtokosok  ugarföldjeit,  és  szállítsák  le  a  földbérleti  díjat.  Lassanként 
megszerveződtek  a  parasztok,  falusi  és  járási  szinten  egyaránt  megalakították  a 
többnyire  szociálforradalmár  körökhöz  közelálló  vidéki  értelmiségiek  -tanítók,  pópák, 
mezőgazdászok,  felcserek  -  irányítása  alatt  működő  agrárbizottságokat.  1917  májusától- 
júniusától  már  keményebb  módszerekhez  folyamodott  a  parasztmozgalom;  sok  bizottság 
attól  tartott,  hogy  túllép  rajta  a  türelmetlen  tagság,  ezért  lefoglalta  a  nagy  földbirtokosok 
mezőgazdasági  gépeit  és  állatait,  és  kisajátította  az  erdőket,  legelőket  és  parlagföldeket. 
A  föld  „újrafelosztásáért"  folyó  ősi  harc  a  nagybirtokosok  rovására  ment  végbe,  de  a 
„kulákok"  a  módosabb  parasztok  rovására  is,  akik  a  sztolipini  reformok  jóvoltából 
otthagyták  a  parasztközösséget,  és  -mindenféle  közösségi  szolgálattól  mentesen, 
önállóan  -  igazán  a  maguk  uraiként  rendezkedtek  be  egy  darab  földön.  A  kulák,  minden 
becsmérlő  bolsevik  szónoklat  fekete  báránya,  a  „mohó  zsírosparaszt"  a  „falusi  bur-zsuj" 
az  „uzsorás"  a  „vérszívó  kulák"  már  az  1917-es  októberi  forradalom  előtt  is  csak  árnyéka 
volt  önmagának.  Csakugyan  vissza  kellett  származtatnia  állatai,  gépei,  földjei  nagy  részét 
a  faluközösségnek,  mindent  betettek  a  nagy  kalapba,  és  elosztottak  az  „éhes  szájak"  ősi, 
egyenlőségi  elve  alapján. 

A  nyár  folyamán  mind  erőszakosabbá  váltak  a  parasztvidéki  zavargások,  mert  tovább 
szították  őket  a  falvakba  több  százezer  számra  visszatérő  fegyveres  katonaszökevények. 
A  kormány  csak  ígérgette,  de  mindig  halogatta  a  földreformot,  és  a  csalódott  parasztok 
augusztus  végétől  kezdve  már  meg-megrohanták  és  módszeresen  fosztogatták, 
fölégették  az  uradalmakat,  hogy  egyszer  s  mindenkorra  elkergessék  azt  a  gyalázatos 
földesurat.  Ukrajnában,  Oroszország  középső  területein  -  Tambov,  Penza,  Voronyezs, 
Szaratov,  Orjol,  Tula,  Rjazany  környékén  -  több  ezer  udvarházat  fölperzseltek  és  több 
száz  földbirtokost  lemészároltak. 

A  társadalmi  méretű  forrongásban  az  uralkodó  elit  és  a  politikai  pártok  -  a  bolsevikok 
figyelemre  méltó  kivételével,  akiknek  magatartására  még  visszatérünk  -  csak  tétováztak, 
hogy  mitévők  legyenek:  megpróbálják-e  úgy-ahogy  kézben  tartani  a  mozgalmat,  vagy 
megkockáztassák  a  katonai  puccsot.  A  munkáskörökben  népszerű  mensevikek  és  a 
parasztkörnyezetbe  minden  más  politikai  szervezetnél  jobban  beépült 
szodálforradalmárok,  miután  májusban  hajlandók  voltak  belépni  a  kormányba  -  már  csak 
azért  is,  mert  néhány  vezetőjük  a  rendre  és  törvényességre  törekvő  kormánynak  tagja 
volt  -,  képtelennek  mutatkoztak  rá,  hogy  megvalósítsák  azokat  a  reformokat,  amelyeket 
mindig  hangoztattak,  nevezetesen  -  a  szodálforradalmárok  esetében  -  a  földosztást.  A 
mérsékelt  szocialista  pártok  a  „burzsuj"  állam  ügyvivői  és  őrszemei  lettek,  így  átengedték 
a  tiltakozás  terepét  a  bolsevikoknak,  de  azt  sem  tudták  a  javukra  fordítani,  hogy  egy 
olyan  kormány  tagjai,  amely  napról  napra  kevésbé  a  helyzet  ura  az  országban. 

A  terjedő  anarchia  arra  bírta  rá  a  munkaadói  köröket,  a  földbirtokosokat,  a  vezérkart  és 
több  kiábrándult  liberálist,  hogy  erőszakos  megoldással,  a  Kornyilov  tábornok  ajánlotta 
katonai  puccsal  próbálkozzanak.  Ez  a  megoldás  Alekszandr  Kerenszkij  ideiglenes 
kormányának  ellenállásába  ütközött.  Bármilyen  gyönge  volt  is  a  polgári  hatalom, 
igyekezett  legalább  látszólag  irányítani  az  ország  ügyeit;  de  a  katonai  puccs  győzelme 


bizony  elsöpörte  volna  ezt  a  polgári  hatalmat.  1917.  augusztus  24-27-én  Kornyilov 
tábornok  államcsínyének  kudarca  csak  kirobbantotta  egy  olyan  ideiglenes  kormány  végső 
válságát,  amely  már  a  hatalomnak  semmilyen  hagyományos  eszközét  sem  tartotta 
kezében.  Míg  odafönn  illuzórikus  diktatúrára  törő  civileket  és  katonákat  állított  szembe 
egymással  a  hatalmi  játszma,  összeomlottak  az  állam  tartóoszlopai  -  az 
igazságszolgáltatás,  a  közigazgatás,  a  hadsereg  -,  csúfot  űztek  a  jogból,  és  minden 
formájában  kétségbe  vonták  a  tekintélyt. 

Vajon  bolsevizálódást  jelentett-e  a  városi  és  falusi  tömegek  vitathatatlan 
radikalizálódása?  Mi  sem  kétségesebb  ennél.  A  munkás  aktivisták  és  bolsevik  vezetők 
nem  ugyanúgy  értelmezték  a  közös  jelmondatok  efféle  szavait,  mint  „munkásellenőrzés" 
„minden  hatalmat  a  szovjeteknek".  A  hadseregben  valami  olyan  általános  béketörekvést 
fejezett  ki  a  „lövészárok-bolsevizmus"  amelyet  minden  ország  frontkatonái  magukévá 
tettek,  akik  három  év  óta  küzdöttek  a  leggyilkosabb  és  legtotálisabb  háborúban.  A 
parasztforradalom  meg  egészen  önálló  úton  járt,  amely  sokkal  közelebb  volt  a  „föld 
újrafelosztását"  szorgalmazó  szociálforradalmár  programhoz,  mint  a  föld  államosítását  és 
nagy,  kollektív  egységekben  való  megművelését  hirdető  bolsevik  programhoz.  Vidéken 
csak  a  katonaszökevények  elbeszéléseiből  ismerték  a  bolsevikokat,  s  ezek  a  katonák, 
valami  kusza  bolsevizmus  szószólóiként,  két  varázsszót  hangoztattak:  béke  és  föld. 
Távolról  sem  minden  elégedetlen  csatlakozott  a  bolsevik  párthoz,  amely  -  ellentmondó 
adatok  szerint  -  száz-kétszázezer  tagot  számlált  1917  októberének  elején.  De  abban  az 
intézményi  űrben,  1917  őszén,  amikor  már  minden  állami  tekintély  megszűnt,  és  átadta  a 
helyét  egész  sereg  bizottságnak,  szovjetnek  és  más  csoportocskáknak,  mégis  elég  volt 
egy  jól  szervezett,  elszánt  mag  határozott  föllépése,  hogy  rögtön  valóságos  erejéhez 
képest  aránytalanul  nagy  tekintélyt  vívjon  ki  magának.  Hát  éppen  ezt  tette  a  bolsevik 
párt. 

A  megalakulása,  1903  óta  ez  a  párt  mind  az  orosz,  mind  az  európai  szociáldemokrácia 
többi  irányzatától  elhatárolódott,  mégpedig  voluntarista  stratégiája  révén,  mert 
gyökeresen  szakítani  akart  a  fönnálló  renddel,  és  pártfölfogása  révén  is,  mert  jól 
szervezett,  fegyelmezett,  hathatós  elitnek,  hivatásos  forradalmárok  élcsapatának 
tekintette  a  pártot,  nem  úgy,  mint  a  mensevikek  és  általában  az  európai 
szociáldemokraták,  akik  éppen  ellenkezőleg:  különböző  politikai  irányzatú 
rokonszenvezők  előtt  tágra  nyitott,  nagy  gyűjtőpártban  gondolkodtak. 

Az  első  világháború  csak  tovább  mélyítette  a  leninista  bolsevizmus  sajátos  vonásait.  Az 
egyre  magányosabb  Lenin  minden  együttműködést  megtagadott  a  többi 
szociáldemokrata  irányzattal,  és  Az  imperializmus  mint  a  kapitalizmus  legfelsőbb  foka 
című  munkájában  igazolta  elméletileg  az  álláspontját.  Kifejtette  benne,  hogy  nem  abban 
az  országban  fog  kitörni  a  forradalom,  ahol  a  legerősebb  a  kapitalizmus,  hanem  egy 
olyan,  gazdaságilag  kevésbé  fejlett  államban,  mint  Oroszország,  föltéve,  ha  fegyelmezett 
élcsapat  vezeti  ott  a  forradalmi  mozgalmat,  és  ha  készen  áll  ez  az  élcsapat,  hogy  a 
végsőkig  elmenjen,  vagyis  a  proletariátus  diktatúrájáig,  addig,  hogy  polgárháborúvá 
változtassa  az  imperialista  háborút. 

Lenin  ezt  írta  1914.  október  17-én  egy  bolsevik  vezetőhöz,  Alekszandr  Sljapnyikovhoz 
intézett  levelében: 


„Pillanatnyilag  a  cárizmus  háborús  veresége  lenne  a  legkisebb  baj.  [...]  Az  a  mi 
(kitartó,  módszeres,  talán  hosszas)  munkánk  leglényege,  hogy  igyekszünk 
polgárháborúvá  változtatni  a  háborút.  Más  kérdés,  hogy  mikor  lesz  az  meg;  az  még  nem 
világos.  Hadd  érjen  meg  a  pillanat,  és  módszeresen  kell  »odahatnunk,  hogy  megérjen«.... 
Nem  »ígérhetjük  meg«  a  polgárháborút,  nem  is  »rendelhetjük  el«,  de  az  a  kötelességünk, 
hogy  -  ameddig  csak  kell  -  abban  az  irányban  munkálkodjunk." 

Az  „imperialista  háború"  felszínre  hozta  az  imperialisták  közötti  „ellentmondásokat"  és 
ezzel  megdöntötte  a  marxista  tantételeket,  megmutatta,  hogy  valószínűbb  a  robbanás 
Oroszországban,  mint  bárhol  másutt.  A  háború  alatt  Lenin  mindvégig  gyakran 
hangsúlyozta  azt  a  véleményét,  a  bolsevikoknak  készen  kell  állniuk,  hogy  minden  módon 
elősegítsék  a  polgárháború  kitörését. 

„Mindenkinek,  aki  elismeri  az  osztályharcot  -  írta  1916  szeptemberében  -,  a 
polgárháborút  is  el  kell  ismernie,  amely  minden  osztálytársadalomban  az  osztályharc 
folytatása,  továbbfejlesztése  és  természetes  elmélyítése." 

A  februári  forradalom  győzelme  után,  amelyben  egyetlen  valamirevaló  bolsevik  vezető 
sem  vett  részt,  mert  mindegyik  vagy  száműzetésben,  vagy  külföldön  volt,  Lenin  a 
bolsevik  pártvezetők  óriási  többségének  véleményével  szemben  megjósolta,  hogy 
kudarcot  fog  vallani  az  ideiglenes  kormánnyal  való  egyezkedésnek  az  a  politikája, 
amelyet  a  szociálforradalmár  és  a  mindenféle  irányzatot  felölelő  szociáldemokrata 
többség  irányította  petrográdi  szovjet  igyekezett  alkalmazni.  1917.  március  20-a  és  25-e 
között,  Zürichből  írt  négy  levelében  (Levelek  a  távolból),  amelyek  közül  csak  az  elsőt 
merte  közölni  a  Pravda,  a  bolsevik  napilap,  mert  ezek  a  levelek  szöges  ellentétben  álltak 
a  petrográdi  bolsevik  politikai  vezetők  akkori  politikai  álláspontjával,  azt  követelte  Lenin, 
hogy  a  petrográdi  szovjet  azonnal  szakítson  az  ideiglenes  kormánnyal,  és  tevékenyen 
lásson  hozzá  a  forradalom  következő,  „proletár"  szakaszának  előkészítéséhez.  Lenin 
szerint  a  szovjetek  megjelenése  azt  jelezte,  hogy  a  forradalom  már  meghaladta  „burzsoá 
szakaszát".  Ezeknek  a  forradalmi  szerveknek  haladéktalanul  meg  kell  ragadniuk 
erőszakkal  a  hatalmat,  véget  kell  vetniük  az  imperialista  háborúnak,  akár  polgárháború 
árán  is,  hiszen  az  úgyis  minden  forradalmi  folyamatban  elkerülhetetlen. 

Oroszországba  visszatérve,  1917.  április  3-a  után  Lenin  továbbra  is  szélsőséges 
álláspontot  képviselt.  Híres  művében,  az  Áprilisi  tézisekben  ismét  leszögezte,  hogy  ő 
változatlanul  a  parlamenti  demokrácia  és  a  demokratikus  átalakulási  folyamat 
engesztelhetetlen  ellensége.  A  petrográdi  bolsevik  vezetők  többsége  értetlenül  és 
ellenségesen  fogadta  Lenin  eszméit,  de  azok  mégis  gyorsan  terjedtek,  kiváltképpen  az  új 
párttagok  között,  akiket  Sztálin  joggal  hívott  úgy,  hogy  praktyiki  („gyakorlatiak")  az 
„elméletiekkel"  szemben.  A  népi  származékok,  akiknek  a  parasztkatonák  alkották  a 
derékhadát,  pár  hónap  alatt  elnyomták  a  városias  és  értelmiségi  rétegeket,  az 
intézményesült  társadalmi  harcok  gyakorlott  résztvevőit.  Ezek  a  népi  származású 
aktivisták  magukban  hordozták  a  paraszti  kultúrából  saijadt  és  a  háromévi  hadakozásban 
megkeseredett  erőszakosságot,  nem  voltak  annyira  a  marxista  dogma  rabjai,  hiszen  nem 
is  igen  ismerték,  csekély  politikai  képzettségükkel  tipikusan  azt  a  plebejus  bolsevizmust 
képviselték,  amely  majd  csakhamar  erősen  elszínezi  az  eredeti  bolsevikok  elméletieskedő 
és  értelmiségi  bolsevizmusát;  ezek  nemigen  törték  a  fejüket  olyasmiken,  hogy  szükséges- 


e  vagy  sem  a  „burzsoá  szakasz"  a  „szocializmus  felé  vezető  úton"  A  közvetlen  cselekvés, 
a  huszárvágás  híveiként  ők  lettek  egy  olyan  bolsevizmus  legbuzgóbb  aktivistái,  amelyben 
immár  csak  egyetlen  kérdést  hagytak  napirenden  az  elméleti  viták:  a  hatalomátvétel 
kérdését. 


A  mind  türelmetlenebb  és  kalandra  is  kész  plebejus  tagság  -  mint  a  kronstadti 
tengerészeti  támaszpont  matrózai  a  petrográdi  vizeken,  a  fővárosi  helyőrség  bizonyos 
egységei,  a  viborgi  munkásnegyedek  vörösgárdistái  -  és  a  korai,  ezért  bukásra  ítélt 
fölkelés  kudarcának  gondolatával  vívódó  vezetők  között  csekély  volt  a  leninista 
mozgástér.  A  széles  körben  elteijedt  véleménnyel  ellentétben,  az  1917-es  év  egész 
folyamán  mélységes  megosztottság  uralkodott  a  bolsevik  pártban,  széthúztak  benne  a 
túlzók  és  a  habozók.  Inkább  fogadalom,  mintsem  valóság  volt  akkor  az  a  híres 
pártfegyelem.  1917  júliusának  elején  már  olyan  türelmetlenül  követelte  az  izgága  tagság, 
hogy  húzzanak  ujjat  a  kormányerőkkel,  hogy  türelmetlenségük  majdnem  magával 
sodorta  a  bolsevik  pártot,  amelyet  törvényen  kívül  is  helyeztek  a  július  3-5-i  véres 
petrográdi  tüntetések  miatt,  és  vagy  letartóztatták,  vagy  -  mint  Lenint  -  száműzték  a 
vezetőit. 


A  tehetetlen  kormány  nem  tudott  megbirkózni  nagy  feladataival,  a  hagyományos 
intézmények  és  tekintélyek  csődbe  jutottak,  a  társadalmi  mozgalmak  elburjánzottak, 
Kornyilov  tábornok  katonai  puccskísérlete  kudarcot  vallott,  és  mindez  lehetővé  tette 
1917.  augusztus  végén,  hogy  a  bolsevik  párt  ismét  felszínre  kerüljön,  olyan  helyzetben, 
amely  már 

alkalmas  volt  a  fegyveres  felkelés  útján  való  hatalomátvételre. 

Megint  a  hatalomátvétel  elméleti  szakértője,  a  stratéga  Lenin  személyes  szerepe  volt  a 
döntő.  Az  1917.  október  25-i  bolsevik  államcsíny  előtti  hetekben  Lenin  a  katonai 
államcsíny  minden  szakaszát  apróra  kidolgozta,  hogy  se  túl  ne  futhasson  rajta  a 
„tömegek"  váratlan  lázadása,  se  le  ne  fékezhesse  olyan  bolsevik  vezetők  „forradalmi 
törvényessége"  mint  Zinovjev  vagy  Kamenyev,  akiket  leforrázott  a  júliusi  napok  keserű 
tapasztalata,  ezért  a  szovjetekben  többségi  szociálforradalmárok  és  különböző  irányzatú 
szociáldemokraták  sokszínű  többségére  támaszkodva  akartak  hatalomra  kerülni.  Lenin 
finnországi  száműzetéséből  levelekkel  és  cikkekkel  árasztotta  el  a  bolsevik  párt  központi 
bizottságát,  és  felkelésre  hívta  fel  őket. 

„Ha  rögtön  békét  ajánlanak  és  földet  adnak  a  parasztoknak,  senki  sem  döntheti  meg  a 
bolsevikok  hatalmát  -  írta.  -  Hiába  várnak  a  bolsevikok  formális  többségre.  Egy 
forradalom  sem  vár  ilyesmire.  Nem  bocsátja  meg  a  történelem,  ha  most  nem  vesszük  át 
a  hatalmat." 


A  legtöbb  bolsevik  vezető  kétkedve  fogadta  ezeket  a  felhívásokat.  Minek  hamarkodják 
el  a  dolgot,  hiszen  úgyis  napról  napra  éleződik  a  helyzet?  Nem  elég,  ha  csak  összeforrnak 
a  tömegekkel,  ha  szítják  a  bennük  feszülő  ösztönös  erőszakot  -  hadd  fejtsék  ki  hatásukat 
a  társadalmi  mozgalmak  bomlasztó  erői  -,  ha  megvárják  a  szovjetek  II.  összoroszországi 
kongresszusának  október  20-ra  kitűzött  gyűlését?  A  bolsevikoknak  minden  esélyük 
megvolt  rá,  hogy  relatív  többséget  szerezzenek  abban  a  testületben,  amelyben  a  nagy 
munkásközpontok  és  a  katonabizottságok  szovjetjeit  sokkal  több  küldött  képviselte,  mint 
a  szociálforradalmár  irányítás  alatt  álló  falusi  szovjeteket.  Leninnek  azonban  az  volt  a 


véleménye,  hogy  ha  a  szovjetek  kongresszusán  szavazás  dönt  a  hatalomátvételről,  annak 
csakis  koalíciós  kormány  lehet  az  eredménye,  és  abban  a  bolsevikoknak  más  szocialista 
szervezetekkel  kellene  megosztaniuk  a  hatalmat.  Lenin  már  hónapok  óta  csakis  a 
bolsevikoknak  követelt  minden  hatalmat,  és  mindenáron  azt  akarta,  hogy  azt  maguk  a 
bolsevikok  ragadják  meg,  katonai  zendülés  útján,  még  a  szovjetek  11.  összoroszországi 
kongresszusának  összehívása  előtt.  Tudta,  hogy  a  többi  szocialista  párt  elítélné  a 
felkeléses  államcsínyt,  és  akkor  nem  maradna  más  választásuk,  ellenzékbe  kellene 
vonulniuk,  és  így  az  egész  hatalmat  a  bolsevikok  kezében  hagynák. 

Lenin  titokban  visszatért  Petrográdra,  és  október  10-re  összehívott  tizenkettőt  a 
bolsevik  párt  központi  bizottságának  huszonegy  tagja  közül.  Tízórás  vitában  sikerült 
meggyőznie  a  jelenlévők  többségét,  hogy  megszavazzanak  egy  határozatot,  a 
legfontosabbat,  amelyet  valaha  is  hozott  a  párt:  azt  az  alapelvet,  hogy  a  legrövidebb  időn 
belül  fegyveres  felkelést  kell  indítani.  Tíz  szavazattal  fogadták  el  kettő  ellenében,  mert 
Zinovjev  és  Kamenyev  tántoríthatatlanul  ragaszkodott  a  véleményéhez,  hogy  semmit 
sem  kell  kezdeményezni  a  szovjetek  II.  kongresszusának  gyűlése  előtt.  Október  16-án 
Trockij,  hiába  ellenezték  ezt  a  mérsékelt  szocialisták,  megalakított  egy  katonai 
szervezetet  -  amely  elméletileg  a  petrográdi  szovjetből  nőtt  ki,  de  ténylegesen  belülről 
bomlasztották  a  bolsevikok  -,  a  Petrográdi  Forradalmi  Katonai  Bizottságot  (PEKB);  ennek 
az  volt  a  feladata,  hogy  a  katonai  zendülés  útján  hajtsa  végre  a  hatalomátvételt,  egészen 
másképpen,  mint  egy  ösztönös,  anarchista  népfelkelés  tenné,  amely  könnyen 
elsodorhatná  a  bolsevik  pártot. 

Ahogy  Lenin  kívánta,  nagyon  kevesen  vettek  részt  közvetlenül  a  nagy  októberi 
szocialista  forradalomban:  pár  ezernyi  helyőrségi  katona,  kronstadti  tengerész,  a  PFKB- 
nak  alárendelt  vörösgárdisták,  az  üzemi  bizottságok  pár  száz  bolsevik  aktivistája.  A  csak 
néhány  összecsapás,  a  jelentéktelen  számú  áldozat  tanúsítja,  hogy  milyen  könnyen  ment 
végbe  ez  az  államcsíny,  amelyet  már  vártak,  gondosan  előkészítettek  és  ellenállás  nélkül 
hajtottak  végre.  Figyelemre  méltó,  hogy  a  PFKB  nevében  vették  át  a  hatalmat.  így  a 
bolsevik  vezetők  egy  olyan  szervezetre  ruháztak  minden  hatalmat,  amely  -  a  bolsevik 
központi  bizottságon  kívül  -  senkinek  a  bizalmát  sem  élvezte,  és  amely  ennélfogva 
semmiképpen  sem  függött  a  szovjetek  kongresszusától. 

Lenin  stratégiája  helyesnek  bizonyult:  a  befejezett  tények  hatására  a  mérsékelt 
szocialisták  megbélyegezték  „a  szovjetek  háta  mögött  szervezett  katonai  összeesküvést" 
és  elhagyták  a  szovjetek  II.  kongresszusát.  A  bolsevikok  elegen  maradtak  hozzá,  hogy 
egyedüli  szövetségesükkel,  a  kis  baloldali  szociálforradalmár  csoport  tagjaival  együtt 
elfogadtassák  puccsukat  a  kongresszus  még  jelen  lévő  küldötteivel,  és  azok  meg  is 
szavaztak  egy  Lenin  fogalmazta  okmányt,  amely  „minden  hatalmat  a  szovjeteknek" 
adott.  Ez  a  tisztán  formális  határozat  tette  lehetővé,  hogy  olyan  mesét  költsenek  a 
bolsevikok,  amellyel  hiszékeny  emberek  egész  nemzedékeit  szedték  rá:  hogy  ők  a  nép 
nevében  kormányoznak  „a  szovjetek  országában".  Pár  óra  múlva,  feloszlása  előtt,  a 
kongresszus  felhatalmazást  adott  az  új,  bolsevik  kormány  -  a  Lenin  vezette  Népbiztosok 
Tanácsa  -megalakítására,  és  jóváhagyta  az  új  rendszer  első  rendeletéit,  a  békéről  és  a 
földről  szóló  rendeletet. 

Csakhamar  elszaporodtak  a  félreértések,  majd  a  viszályok  az  új  hatalom  és  azok  között 


a  társadalmi  mozgalmak  között,  amelyek  azelőtt  önállóan  működtek  a  régi  politikai, 
gazdasági  és  társadalmi  rend  bomlasztó  erőiként.  Mindjárt  ott  volt  az  első  félreértés  az 
agrárforradalom  kapcsán.  A  bolsevikok  mindig  a  földek  államosítását  hirdették,  de  most 
visszakozniuk  kellett  a  nekik  kedvezőtlen  erőviszonyok  miatt,  s  „ellopták"  a  szoci- 
álforradalmár  programot:  ők  is  amellett  voltak,  hogy  újraosszák  a  földeket  a  parasztok 
közt.  A  „földről  szóló  rendelet"  -  amelynek  az  volt  a  lényege,  hogy  kimondta:  „kártalanítás 
nélkül  eltörlik  a  földmagántulajdont,  és  minden  földet  a  helyi  agrárbizottságok 
rendelkezésére  bocsátanak,  újrafelosztás  végett"  -  valójában  csak  arra  szorítkozott,  hogy 
törvényesítette,  amit  sok  faluközösség  már  1917  nyara  óta  gyakorolt:  a  nagy 
földbirtokosok  és  a  módos  parasztok,  a  kulákok  kezén  lévő  földek  otromba  kisajátítását.  A 
bolsevikok  pillanatnyilag  kénytelenek  voltak  „odaszegődni"  az  önálló  parasztforradalom 
mellé,  amely  olyannyira  megkönnyítette  hatalomra  jutásukat,  de  majd  újra  előveszik  a 
saját  programjukat,  úgy  bő  tíz  esztendő  múlva.  Majd  a  föld  erőszakos  kollektivizálása  -  az 
1917  októberéből  sarjadt  rendszer  és  a  parasztság  összecsapásának  csúcspontja  -  lesz  az 
1917-es  félreértés  tragikus  tisztázása. 

Második  félreértés:  a  bolsevik  párt  és  minden  olyan  szervezet  -  üzemi  bizottságok, 
szakszervezetek,  szocialista  pártok,  lakótömbbizottságok,  vörösgárdisták  és  főleg 
szovjetek  -  viszonya,  amely  egyszerre  vett  részt  a  hagyományos  intézmények 
szétverésében,  és  küzdött  saját  hatásköre  megszilárdításáért  és  kiterjesztéséért.  Néhány 
hét  alatt  megfosztották  hatalmuktól,  a  bolsevik  párt  alá  rendelték  vagy  betiltották  ezeket 
a  szervezeteket.  1917  októberében  az  volt  a  legnépszerűbb  jelszó  Oroszországban,  hogy 
„hatalmat  a  szovjeteknek";  most,  mintegy  varázsütésre,  az  lett  belőle,  hogy  „a  bolsevik 
párt  hatalma  a  szovjetek  fölött".  A  „munkásellenőrzést"  -  ami  Petrográd  és  más  nagy, 
ipari  központok  proletárjainak  fontos  követelése  volt,  márpedig  állítólag  azoknak  a 
nevében  jártak  el  a  bolsevikok  -  gyorsan  sutba  dobták,  és  állami,  állítólag  „munkás"- 
állami  ellenőrzést  vezettek  be  a  vállalatokban,  a  dolgozók  fölött.  Kölcsönös  meg  nem 
értés  vert  éket  a  munkanélküliségtől,  vásárlóereje  folyamatos  csökkenésétől  és  az 
éhezéstől  tartó  munkástársadalom  és  a  gazdasági  eredményességre  törekvő  állam  közé. 
Az  új  rendszernek  már  1917  decemberétől  munkáskövetelésekkel  és  sztrájkhullámmal 
kellett  szembenéznie.  A  bolsevikok  néhány  hét  alatt  elveszítették  annak  a  bizalmi 
tőkének  jelentős  részét,  amelyet  1917  folyamán  halmoztak  föl  a  munka  világában. 

Harmadik  félreértés:  az  új  hatalom  viszonya  az  egykori  cári  birodalom  nemzetiségeivel. 
A  bolsevik  államcsíny  tápot  adott  azoknak  a  széttartó  törekvéseknek,  amelyeket  - 
látszólag  -  eleinte  támogattak  az  új  vezetők.  A  bolsevikok  elismerték  az  egykori 
birodalom  népeinek  egyenlőségét  és  önállóságát,  az  önrendelkezéshez,  a  szövetkezéshez 
és  a  kiváláshoz  való  jogukat,  s  ezzel  mintha  arra  hívták  volna  föl  az  idegen  népeket,  hogy 
vonják  ki  magukat  az  orosz  központi  hatalom  gyámsága  alól.  Lengyelek,  finnek,  baltiak, 
ukránok,  grúzok,  örmények,  azeriek  pár  hónap  alatt  kikiáltották  a  függetlenségüket.  A 
bolsevikok  észbe  kaptak,  hogy  elszámították  magukat,  és  a  népek  önrendelkezési  jogánál 
mindjárt  fontosabbnak  tekintették,  hogy  meg  kell  tartani  az  ukrán  gabonát,  a  kaukázusi 
olajat  és  érceket,  röviden:  fontosabbnak  tekintették  az  új  állam  létérdekeit,  s  ez  az  állam, 
legalábbis  területi  törekvései  tekintetében,  csakhamar  inkább  az  egykori  birodalom, 
mintsem  az  ideiglenes  kormány  örökösének  bizonyult. 


A  sokféle  társadalmi  és  nemzeti  forradalom,  valamint  egy  minden  hatalommegosztást 
kizáró,  sajátos  politikai  gyakorlat  összefonódó  szövedéke  szükségképpen  erőszakot  és 
rémuralmat  kiváltó  összeütközésre  vezetett  az  új  hatalom  és  széles  társadalmi  rétegek 
között. 


„A  PROLETÁRDIKTATÚRA  ÖKLE" 


Bonyolult  építménynek  tűnik  fel  az  új  hatalom:  van  egy  homlokzata,  „a 
szovjethatalom"  amelyet  a  központi  végrehajtó  bizottság  képvisel  kézzelfoghatóan: 
azután  ott  a  törvényes  kormány,  a  Népbiztosok  Tanácsa,  amely  igyekszik  törvényességre 
szert  tenni  mind  nemzetközi,  mind  pedig  országos  szinten;  van  egy  forradalmi  szervezet, 
egy  operatív  gépezet  a  hatalomátvételi  erők  központjában,  a  Petrográdi  Forradalmi 
Katonai  Bizottság  (PFKB).  Feliksz  Dzerzsinszkij  így  jellemezte  ezt  a  bizottságot,  amelyben 
maga  is  döntő  szerepet  játszott  az  első  napoktól  kezdve:  „Pepecselő  jogászkodás  nélküli, 
könnyed,  hajlékony,  közvetlenül  operatív  gépezet.  Semmi  sem  korlátozza  a  cselekvésben, 
hogy  lesújthasson  a  proletárdiktatúra  öklének  ellenségeire." 

Flogyan  működött  az  új  rendszer  első  napjaitól  kezdve  ez  a  szervezet.  Dzerzsinszkij 
képes  kifejezésével  „a  proletárdiktatúra  ökle"  amely  kifejezés  majd  később  is  előkerül,  a 
bolsevik  politikai  rendőrség,  a  Cseka  minősítésekor?  Egyszerűen  és  hatásosan.  A  PFKB 
úgy  hatvan  tagból  állt,  negyvennyolc  bolsevik  volt  köztük  meg  néhány  baloldali 
szociálforradalmár  és  anarchista;  forma  szerint  egy  baloldali  szociálforradalmár  „elnök" 
irányította,  Lazimir,  akit  kellőképpen  közrefogott  négy  bolsevik  helyettese,  köztük 
Antonov-Ovszejenko  és  Dzerzsinszkij.  Valójában  vagy  húsz  ember  szövegezte  és  írta  alá 
„elnöki"  vagy  „titkári"  minőségében  azt  a  papírdarabkákra  ceruzával  fölfirkált  mintegy 
hatezer  rendeletet,  amelyet  a  PFKB  bocsátott  ki  működésének  ötvenhárom  napja  alatt. 

Az  utasítások  továbbításában  és  a  rendelkezések  végrehajtásában  is  ugyanez  az 
„operatív  egyszerűség"  uralkodott:  a  PFKB  egy  körülbelül  ezer  főnyi  hálózat  útján 
intézkedett;  az  ezt  alkotó  „megbízottak"  a  legkülönbözőbb  szervezetek,  katonai 
egységek,  szovjetek,  lakótömbbizottságok,  közhivatalok  mellé  voltak  kinevezve.  Csak  a 
PFKB-nek  tartoztak  felelősséggel  ezek  a  megbízottak,  és  gyakran  a  kormány  vagy  a 
bolsevik  központi  bizottság  jóváhagyása  nélkül  is  foganatosítottak  intézkedéseket. 
Minden  nagy  -  kormányalakítással  foglalatoskodó  -  bolsevik  vezető  távollétében,  kis, 
szürke  és  névtelenségben  maradt  „megbízottak"  úgy  döntöttek  október  28-án  (november 
8-án),i  hogy  a  következő  rendszabályokkal  „szilárdítják  meg  a  proletariátus  diktatúráját": 
„ellenforradalmi"  röpiratok  betiltása,  a  hét  legnagyobb  „burzsoá"  valamint  „mérsékelt 
szocialista"  fővárosi  lap  megszüntetése,  a  rádió  és  távíró  ellenőrzése,  a  magánlakások  és 
magánautók  igénybevételére  vonatkozó  tervezet  kidolgozása. 

Két  nap  múlva  kormányrendelet,  egy  hét  múlva  pedig,  ádáz  viták  után,  a  szovjetek 
központi  végrehajtó  bizottsága  törvényesítette  az  újságok  megszüntetését .  ^ 

A  bolsevik  vezetők  nem  voltak  igazán  biztosak  az  erejükben,  ezért  azt  a  taktikát 
alkalmazták,  amellyel  sikert  arattak  1917  folyamán:  kezdetben  azt  támogatták,  amit  a 
„tömegek  ösztönös  forradalmiságának"  neveztek.  Egy  falusi  szovjet  képviselő-küldöttség 
érkezett  a  pszkovi  területről,  és  azt  tudakolta  a  PFKB-től,  mit  tegyenek,  hogy  „elkerüljék 


az  anarchiát";  válaszában  Dzerzsinszkij  elmagyarázta  nekik,  hogy  „most  az  a  feladatunk, 
hogy  megtörjük  a  régi  rendet.  Mi,  bolsevikok  nem  vagyunk  elegen  hozzá,  hogy 
elvégezzük  ezt  a  történelmi  feladatot.  Szabadjára  kell  engednünk  a  fölszabadulásukért 
küzdő  tömegek  ösztönös  forradalmiságát.  Egy  következő  szakaszban  majd  mi,  bolsevikok 
mutatjuk  meg  a  tömegeknek,  hogy  milyen  úton  haladjanak.  Az  osztályellenségeik  ellen,  a 
nép  ellenségei  ellen  föllépő  tömegek  szava  szól  a  PFKB-n  át.  Mi  csak  azért  vagyunk,  hogy 
mederbe  tereljük  és  irányítsuk  az  elnyomottaknak  az  elnyomók  ellen  érzett  gyűlöletét  és 
jogos  bosszúvágyát." 

Pár  nappal  azelőtt,  a  PFKB  október  29-i  (november  10-i)  ülésén,  a  jelenlévők,  csupa 
ismeretlen  hang,  rámutattak,  hogy  erélyesebben  kell  harcolniuk  a  „nép  ellenségei"  ellen; 
ez  a  kifejezés  még  nagy  sikert  fog  aratni  a  jövendő  hónapokban,  években  és 
évtizedekben,  és  máris  újra  fölbukkant  a  PFKB  egyik,  november  13-án  (november  26-án) 
kelt  kiáltványában:  „Szabotálják  a  bolsevik  kormány  rendelkezéseit  az  államigazgatás,  a 
bankok,  a  kincstár,  a  vasút,  a  posta  és  távíró  magas  rangú  tisztviselői.  Kijelentjük,  hogy 
mától  fogva  a  nép  ellenségeinek  tekintjük  őket.  Minden  újságban  kiírjuk  a  nevüket,  és 
minden  nyilvános  helyen  kiragasztjuk  a  nép  ellenségeinek  jegyzékét."^  A  szégyenlisták 
rendszeresítése  után,  néhány  nap  múlva,  már  itt  is  az  új  kiáltvány:  „Minden  szabotázzsal, 
nyerészkedéssel,  áruhalmozással  gyanúsított  személy  a  helyszínen  letartóztatható  mint  a 
nép  ellensége,  és  beszállítható  a  kronstadti  börtönbe.""^ 

Pár  nap  alatt  két  különösen  félelmetes  fogalmat  vezetett  be  a  PFKB;  azt,  hogy  „a  nép 
ellensége"  meg  azt,  hogy  „gyanús". 

A  kormány  november  28-án  (december  10-én)  intézményesítette  a  „nép  ellensége" 
fogalmat;  egy  Lenin  aláírta  rendelet  kimondta,  hogy  „törvényen  kívül  helyezik  az 
alkotmányos  demokrata  párt,  a  nép  ellenségei  pártja  vezető  szerveinek  tagjait,  azonnal 
letartóztathatják  őket,  és  forradalmi  bíróság  elé  kell  állniuk".^  A  „bíróságokról  szóló  1.  sz. 
rendelet"  frissiben  állította  föl  ezeket  a  bíróságokat.  A  rendelet  szövege  értelmében 
minden  olyan  törvényt  eltöröltek,  amely  „ellenkezett  a  munkás-paraszt  kormány 
rendeletéivel,  valamint  a  Szociáldemokrata  Párt  és  a  Szociálforradalmár  Párt  politikai 
programjával".  Amíg  el  nem  készült  az  új  büntető  törvénykönyv,  a  bírák  kényükre-kedvük 
szerint  értelmezhették  az  érvényben  lévő  törvényeket  „a  forradalmi  törvényesség  és  rend 
szempontjából"  vagyis  egy  olyan  ködös  fogalom  alapján,  amely  mindenféle  visszaélést 
lehetővé  tett.  Eltörölték  a  régi  rend  bíróságait,  és  olyan  népbíróságokat  és  forradalmi 
bíróságokat  állítottak  föl  helyettük,  amelyek  „a  proletárállam  ellen"  elkövetett  mindenféle 
kihágásban  és  bűncselekményben  illetékesek  voltak,  olyanokban,  mint  „szabotázs" 
„kémkedés",  „hivatali  visszaélések"  és  más  „ellenforradalmi  bűntettek".  Az  1918  és  1928 
között  igazságügyi  népbiztos  Kurszkij  elismerte,  hogy  nem  a  szó  szokásos,  „burzsoá" 
értelmében  vett  bíróságok  voltak  ezek  a  forradalmi  bíróságok,  hanem  a  proletárdiktatúra 
bíróságai,  harci  szervezetek  az  ellenforradalom  ellen,  inkább  arra  törekedtek,  hogy 
kiirtsanak,  mintsem  hogy  megítéljenek  valamit.^  Egy  „forradalmi  sajtóbíróság"  is  volt  a 
forradalmi  bíróságok  között;  az  volt  a  feladata,  hogy  elbírálja  a  sajtóvétségeket,  és 
betiltson  minden  olyan  kiadványt,  amely  „hamis  hírek  közlésével  szándékosan  zavart 
keltene  a  fejekben".^  Új  fogalmak  tűntek  föl  („gyanúsak"  „a  nép  ellenségei"),  új 
bíráskodási  szervek  jöttek  létre,  és  közben  a  Petrográdi  Forradalmi  Katonai  Bizottság  is 


tovább  építgette  önmagát.  Természetesen  az  élelmezés  volt  az  elsőrendű  feladat  egy 
olyan  városban,  ahol  még  a  -  felnőttenként  fél  font  kenyérnyi  -  nyomorúságos  napi 
fejadagra  sem  voltak  elegendőek  a  lisztkészletek. 

November  4-én  (17-én)  élelmezési  bizottságot  alakítottak,  amely  első  kiáltványában 
megbélyegezte  „a  nyomorból  hasznot  húzó  gazdag  osztályokat"  és  megállapította:  „Itt 
az  idő,  hogy  elkobozzuk  a  gazdagok  fölöslegét  és  -  miért  ne?  -  a  vagyonukat  is". 
November  11-én  (24-én)  úgy  határozott  a  bizottság,  hogy  haladéktalanul  katonákból, 
matrózokból,  munkásokból  és  vörösgárdistákból  álló  különleges  osztagokat  küld  a 
gabonatermő  területekre,  „hogy  beszerezzék  a  legfontosabb  élelmiszereket  Petrográdnak 
és  a  frontnak".^  Egy  PFKB-bizottság  hozta  ezt  a  rendelkezést,  ami  már  előrevetítette, 
hogy  milyen  rekvirálási  politikát  fognak  folytatni  majdnem  három  éven  át  „az  élelmezési 
hadsereg"  különítményei,  és  ami  majd  döntő  tényező  lesz  az  új  hatalom  és  a  parasztság 
között  kitörő  és  erőszakba,  rémuralomba  torkolló  összecsapásban. 

A  november  10-én  (23-án)  megalakult  katonai  nyomozóbizottságnak  lett  a  feladata, 
hogy  letartóztassa  az  „ellenforradalmi"  tiszteket,  akiket  többnyire  a  katonáik  jelentettek 
föl,  a  „burzsoá"  pártok  tagjait  és  a  „szabotázzsal"  gyanúsított  tisztviselőket.  Ez  a 
bizottság  csakhamar  a  legkülönbözőbb  ügyekkel  kezdett  foglalkozni.  A  kiéhezett  város 
zavaros  légkörében  alkalmi  vörösgárdista-  és  milicista  osztagok  kutattak  mindenfelé, 
sarcoltak,  fosztogattak  a  forradalom  nevében,  valami  ilyen-olyan  „megbízott"  aláírta 
kétes  meghatalmazás  alapján,  naponta  százakat  állítottak  a  bizottság  elé  különféle 
bűncselekmények,  olyasmik  miatt,  mint  fosztogatás,  „nyerészkedés"  közszükségleti 
cikkek  „fölvásárlása"  de  „részegeskedés"  miatt  is,  vagy  azért,  mert  valaki  „ellenséges 
osztályhoz  tartozott . 

A  bolsevikok  a  tömegek  ösztönös  forradalmisága  mellé  álltak,  ám  ez  kétélű  fegyvernek 
bizonyult.  Terjedt  az  erőszak  és  a  leszámolás,  főleg  a  fegyveres  rablás  és  bolti 
fosztogatás,  így  a  szeszt  árusító  üzletekben  és  a  Téli  Palota  pincéiben.  Már  olyan 
arányokat  öltött  a  dolog,  hogy  Dzerzsinszkij  javaslatára  a  PFKB  elhatározta,  bizottságot 
alakít  a  részegeskedés  és  garázdaság  elleni  harcra.  Ez  a  bizottság  december  6-án  (20-án) 
ostromállapotot  hirdetett  Petrográdban,  és  kijárási  tilalmat  rendelt  el  a  városban,  hogy 
„megfékezze  a  magukat  forradalmárnak  kiadó  sunyi  elemek  okozta  zavargásokat  és 
rendetlenséget". 

Igazában  nem  is  ezektől  az  elszórt  rendzavarásoktól  tartott  a  bolsevik  kormány,  hanem 
inkább  annak  a  tisztviselősztrájknak  az  elharapódzásától,  amely  az  október  25-i 
(november  7-i)  államcsíny  után,  már  másnap  megkezdődött.  Ez  a  veszély  kínált  ürügyet, 
hogy  december  7-én  (20-án)  megalakítsák  azt  a  bizottságot  -  Vszerosszijszkaja 
Csrezvicsajnaja  Komisszija  po  borujbe  sz  kontrrevoljucijej,  szpekuljacijej  i  szabotazsem 
(Összoroszországi  rendkívüli  harci  bizottság  az  ellenforradalom,  a  nyerészkedés  és  a 
szabotázs  ellen)  -,  amely  majd  úgy  lép  be  a  történelembe  a  kezdőbetűivel,  hogy  VCSK, 
vagy  rövidítve:  Cseka. 

A  Cseka  megalakítása  után  néhány  nappal,  némi  habozás  után,  elhatározta  a  kormány, 
hogy  föloszlatja  a  PFKB-t.  Közvetlenül  a  felkelés  előtt  hozták  létre  ezt  az  ideiglenes 
operatív  szervezetet,  hogy  a  helyszínen  irányítsa  a  műveleteket,  és  most  már  teljesítette 
a  rábízott  feladatokat.  Lehetővé  tette  a  hatalomátvételt,  és  védelmezte  az  új  rendszert. 


amíg  az  föl  nem  építette  a  maga  államgépezetét.  Most  már  át  kellett  ruháznia  előjogait  a 
törvényes  kormányra,  a  Népbiztosok  Tanácsára,  hogy  elkerüljék  a  hatalmi  zűrzavart  és  az 
illetékességi  villongást. 

De  a  bolsevik  vezetők  válságosnak  ítélték  meg  a  helyzetet,  akkor  pedig  hogy 
mondhatnának  le  „a  proletárdiktatúra  ökléről"?  December  6-i  ülésén  a  kormány  megbízta 
„Dzerzsinszkij  elvtársat,  hogy  hozzon  létre  egy  rendkívüli  bizottságot,  az  pedig  vizsgálja 
meg,  hogyan  harcolhatnak  a  legnagyobb  forradalmi  eréllyel  az  általános  tisztviselősztrájk 
ellen,  és  határozza  meg  a  szabotázs  letörésének  módszereit".  Nemcsak  semmiféle  vitát 
nem  váltott  ki  „Dzerzsinszkij  elvtárs"  kiválasztása,  hanem  egyenesen  kézenfekvőnek 
tetszett.  Pár  nappal  azelőtt  Lenin,  aki  mindig  kedvelte  a  nagy  francia  forradalom  és  az 
1917-es  orosz  forradalom  közötti  történelmi  párhuzamokat,  arról  beszélt  a  titkárának,  V. 
Boncs-Brujevicsnek,  hogy  sürgősen  „meg  kell  találnunk  a  magunk  Fouquier-Tinville-jét, 
aki  majd  szétzúzza  az  egész  ellenforradalmi  csőcseléket".^^  December  6-án  egyhangúan 
Feliksz  Dzerzsinszkij  re,  Lenin  egy  másik  kifejezésével:  „egy  szilárd  proletár-jakobinusra" 
esett  a  választás,  aki,  a  PFKB-ben  végzett  kemény  munkája  révén,  pár  hét  alatt  a 
biztonsági  kérdések  nagy  szakértőjévé  nőtte  ki  magát.  Különben,  magyarázta  Lenin 
Boncs-Brujevicsnek,  „mindannyiunk  közül  Feliksz  ült  legtovább  a  cári  börtönökben,  őneki 
gyűlt  meg  legtöbbször  a  baja  az  Ohranával  [a  cári  politikai  rendőrséggel].  Érti  a  dolgát!" 

A  december  7-i  (20-i)  kormányülés  előtt  Lenin  egy  levélkét  írt  Dzerzsinszkijnek: 

„A  mai  jelentésével  kapcsolatban,  nem  lehetne  rendeletet  hozni  valami  ilyenféle 
bevezetővel:  A  burzsoázia  a  leggyalázatosabb  bűntettek  elkövetésére  készül,  a 
társadalom  söpredékét  toborozza  össze,  hogy  zavargásokat  szítson.  Szabotálnak  a 
burzsoázia  cinkosai,  nevezetesen  a  főtisztviselők,  a  bankemberek  stb.,  és  sztrájkokat 
szerveznek,  hogy  aláássák  a  kormánynak  a  társadalom  szocialista  átalakítására  irányuló 
intézkedéseit.  Az  élelmezés  szabotálásától  sem  riad  vissza  a  burzsoázia,  és  így  milliókat 
kárhoztat  éhínségre.  Különleges  intézkedéseket  kell  foganatosítanunk,  hogy  leküzdjük  a 
szabotőröket  és  ellenforradalmárokat.  Ennélfogva  a  Népbiztosok  Tanácsa  elrendeli. 

December  7-én  (20-án)  este  Dzerzsinszkij  előte ijesztette  a  tervezetét  a  Népbiztosok 
Tanácsában.  Azoknak  a  veszélyeknek  a  fölidézésével  kezdte  fölszólalását,  amelyek  a 
„belső  fronton"  fenyegetik  a  forradalmat:  „Elszánt,  kemény,  sziklaszilárd  elvtársakat  kell 
küldenünk  erre  a  frontra,  a  legveszélyesebb  és  legkönyörtelenebb  frontra,  olyanokat,  akik 
nem  hangulatemberek,  és  készen  állnak  rá,  hogy  föláldozzák  magukat  a  forradalom 
ügyéért.  Ne  gondolják  az  elvtársak,  hogy  valami  forradalmi  igazságszolgáltatást  kívánok. 
Csak  »igazságszolgáltatást«  akarunk!  FIáborúban  vagyunk,  a  legkönyörtelenebb  fronton, 
mert  álcázva  nyomul  előre  az  ellenség  ebben  az  élethalál-küzdelemben!  Javasolom, 
követelem  egy  olyan  szervezet  megalakítását,  amely  forradalmi,  igazi  bolsevik  módon 
számol  le  az  ellenforradalommal!" 

Utána  felszólalása  velejére  tért  Dzerzsinszkij;  úgy  közöljük,  ahogy  az  ülés  jegyzőkönyve 
tartalmazza: 

„A  Bizottságnak  az  a  feladata:  1)  hogy  egész  Oroszország  területén  fojtson  el  és 
számoljon  föl  minden  ellenforradalmi  és  szabotázscselekményt  és  -kísérletet,  bármerről 
nyilvánuljon  is  meg;  2)  hogy  forradalmi  bíróság  elé  állítson  minden  szabotőrt  és 
ellenforradalmárt. 


A  Bizottság  csak  előzetes  nyomozásra  szorítkozik,  csak  annyira,  amennyi  okvetlenül 
szükséges  a  feladata  elvégzéséhez. 

A  Bizottság  osztályokra  tagolódik:  1)  Hírszerzési;  2)  Szervezési;  3)  Műveleti. 

A  Bizottság  különleges  figyelmet  fordít  a  sajtó-  és  szabotázsügyekre,  a  kadétekre 
[alkotmányos  demokratákra],  a  jobboldali  eszerekre  [szociálforradalmárokra],  a 
szabotőrökre  és  sztrájkol  ókra. 

A  Bizottság  jogában  álló  kényszerítő  intézkedések:  vagyonelkobzás,  kilakoltatás, 
élelmiszeijegy-megvonás,  a  nép  ellenségei  névjegyzékének  nyilvánosságra  hozatala  stb. 

Határozat:  jóváhagyni  a  tervet.  Összehívni  az  Összoroszországi  Rendkívüli  Harci 
Bizottság  az  Ellenforradalom,  a  Nyerészkedés  és  a  Szabotázs  Ellen  nevű  bizottságot. 
Közzé  te  nni."^^ 


Ez,  a  szovjet  politikai  rendőrség  megalakítását  tartalmazó  szöveg  már  eleve  fölvet  egy 
kérdést.  Mivel  magyarázható  az  ellentét  Dzerzsinszkij  támadó  szellemű  beszéde  és  a 
Csekának  engedélyezett,  viszonylag  szerény  jogkör  között?  A  bolsevikok  éppen  arra 
készültek,  hogy  megállapodjanak  a  baloldali  szociálforradalmárokkal  (akiknek  hat 
vezetője  be  is  lépett  a  december  12-i  kormányba),  ki  akartak  törni  politikai 
elszigeteltségükből,  egy  olyan  pillanatban,  amikor  szembe  kellett  nézniük  az 
alkotmányozó  gyűlés  összehívásának  kérdésével,  ahol  is  kisebbségben  voltak.  A 
december  7-én  (20-án)  elfogadott  határozattal  ellentétben  semmiféle  rendeletet  nem 
tettek  közzé,  amely  tudatta  volna  a  Cseka  megalakítását  és  ismertette  volna  jogkörét. 

Ez  a  „rendkívüli"  bizottság,  a  Cseka  virágzásnak  indult,  és  a  legcsekélyebb  törvényes 
alap  nélkül  is  zavartalanul  működött.  Dzerzsinszkij,  akárcsak  Lenin,  azt  akarta,  hogy 
szabad  keze  legyen;  neki  tulajdonítható  ez  az  elképesztő  mondat:  „Maga  az  élet  mutatja 
az  utat  a  Csekának."  Az  élet,  vagyis  „a  tömegek  forradalmi  terrorja"  az  utcai  erőszak, 
amelyet  élénken  helyeselt  akkor  a  legtöbb  bolsevik  vezető,  megfeledkezve  pillanatnyilag 
arról  a  mélységes  bizalmatlanságról,  amelyet  a  népi  ösztönösség  iránt  táplált. 

December  l-jén  (13-án)  ezt  a  bejelentést  tette  Trockij  hadügyi  népbiztos  a  szovjetek 
központi  végrehajtó  bizottságának  küldöttei  előtt:  „Nem  egészen  egy  hónapon  belül  igen 
erőszakos  formákat  fog  ölteni  a  terror,  csakúgy,  mint  ahogy  a  nagy  francia  forradalomban 
történt.  Már  nemcsak  a  börtön  vár  majd  az  ellenségeinkre,  hanem  a  nyaktiló  is,  a  nagy 
francia  forradalomnak  ez  a  figyelemre  méltó  találmánya,  amelynek  az  az  elismert  előnye, 
hogy  megrövidíti  egy  fejjel  az  embert. 

Pár  hét  múlva  Lenin  is  fölszólalt  egy  munkásgyűlésen,  és  ismét  a  terrort  követelte,  ezt 
a  „forradalmi  osztályigazság-szolgáltatást": 

„Úgy  járt  el  a  szovjethatalom,  ahogy  minden  proletárforradalomnak  el  kellett  volna 
járnia:  egyszeriben  összetörte  a  burzsoá  igazságszolgáltatást,  az  uralkodó  osztályok 
eszközét,  [...  ]  A  katonáknak  és  munkásoknak  meg  kell  érteniük,  hogy  senki  sem  segít 
rajtuk,  ha  ők  maguk  nem  segítenek  magukon.  Semmire  sem  megyünk,  ha  maguk  a 
tömegek  nem  kelnek  fel.  [...]  Amíg  terrort  nem  alkalmazunk  a  nyerészkedők  ellen  -  a 
helyszínen  golyót  kell  röpíteni  az  agyukba  -,  semmire  sem  jutunk! 

Ezek  a  terrorra  való  felhívások  csak  szították  az  erőszakot;  igaz,  hogy  már  előbb  kitört 
a  terror,  nem  várta  meg,  hogy  hatalomra  kerüljenek  a  bolsevikok.  1917  ősze  óta 
ezerszámra  dúlták  föl  dühös  parasztok  a  nagy  földbirtokokat,  és  sok  száz  földbirtokost 


lemészároltak.  1917  nyarán  már  mindenütt  tombolt  Oroszországban  a  terror.  Nem  volt 
újdonság  ez  az  erőszak,  de  az  1917-es  események  lehetővé  tették,  hogy  a  lappangó 
erőszak  több  megjelenési  formája  is  összetalálkozzék:  a  városi  erőszak,  amely  a  tőkés 
viszonyoknak  az  ipari  világban  tapasztalható  eldurvulására  „válaszol";  a  „hagyományos" 
paraszterőszak;  a  rendkívüli  lezülléssel  és  az  emberi  kapcsolatok  iszonyú  elvadulásával 
járó  első  világháború  okozta  „modern"  erőszak.  Ennek  a  három  erőszakformának  a 
keveréke  olyan  robbanóelegyet  alkotott,  hogy  annak  pusztító  hatása  lehetett  a  forradalmi 
Oroszország  nagyon  is  sajátos  viszonyai  között,  amit  egyszerre  jellemzett  a  rend  és 
tekintély  intézményeinek  csődje,  a  régóta  gyülemlő  társadalmi  harag  és  kudarcok  újabb 
felszínre  törése  és  a  népi  erőszak  politikai  eszközül  való  fölhasználása.  Kölcsönös 
bizalmatlanság  volt  városiak  és  falusiak  között;  ez  utóbbiaknak,  most  jobban,  mint 
valaha,  a  hatalom  és  az  elnyomás  székhelye  volt  a  város.  A  városi  elitnek,  a  nagy 
többségükben  értelmiségi  származású  hivatásos  forradalmároknak,  „félvad  emberek" 
tömege  volt  a  parasztság,  ahogy  Gorkij  írta;  a  parasztság  „kegyetlen  ösztöneit"  és  „állati 
önzését"  „a  rendezett  városi  gondolkodásnak"  kell  alávetni.  Pedig  politikusok  és 
értelmiségiek  tökéletesen  tisztában  voltak  vele,  hogy  a  medrükből  kicsapó 
parasztlázadások  ingatták  meg  az  ideiglenes  kormányt,  és  tették  lehetővé  az  országosan 
elenyésző  kisebbségben  lévő  bolsevikoknak,  hogy  kihasználják  az  intézményi  űrt  és 
megragadják  a  hatalmat. 

1917  végén  és  1918  elején  semmiféle  komoly  ellenzék  sem  fenyegette  az  új  rendszert; 
az  államcsíny  után  egy  hónap  múlva  már  a  bolsevikok  voltak  az  urak  Észak-Oroszország 
nagy  részén  és  Közé p-Oroszország bán,  egészen  a  Volga  középső  folyásáig,  de  néhány 
nagyvárosban  is,  olyan  távol,  mint  a  Kaukázus  (Baku)  és  Közép-Ázsia  (Taskent).  Igaz, 
Ukrajna  és  Finnország  elszakadt,  de  nem  árult  el  háborús  szándékot  a  bolsevik 


hatalommal  szemben.  Csak  egyetlen  szervezett  bolsevikellenes  katonai  erő  volt,  a 
háromezer  főnyi,  kis  „önkéntes  hadsereg"  a  jövendő  „fehér"  hadsereg  magva,  amelyet 
Dél-Oroszországban  állított  föl  Alekszejev  és  Kornyilov  tábornok.  Ezek  a  cári  tábornokok 
minden  reményüket  a  doni  és  kubányi  kozákokba  vetették.  A  kozákok  gyökeresen 
különböztek  minden  más  orosz  paraszttól;  az  volt  a  fő  kiváltságuk  a  régi  rendben,  hogy 
harminc  hektár  földet  kaptak  annak  fejében,  hogy  katonai  szolgálatot  teljesítenek 
harminchat  éves  korukig.  Ha  nem  is  akartak  még  több  földet  szerezni,  legalább  azt 
akarták  megtartani,  amijük  már  megvolt.  A  kozákok  főleg  a  jogállásukat  és  a 
függetlenségüket  akarták  megőrizni;  nyugtalanul  hallgatták  a  kulákokat  megbélyegző 
bolsevik  szónoklatokat,  és  1918  tavaszán  a  bolsevikellenes  erőkhöz  csatlakoztak. 

1917  telén  és  1918  tavaszán  törtek  ki  az  első  csetepaték  Dél-Oroszországban  az 
önkéntes  hadsereg  néhány  ezer  katonája  és  Sziversz  tábornok  bolsevik  csapatai  között, 
amelyekben  alig  harcolt  hatezer  ember.  Vajon  lehet-e  ezt  polgárháborúnak  nevezni? 
Elsősorban  azon  lepődhetünk  meg,  hogy  jóllehet  szerény  létszámú  seregek  vettek  részt  a 
küzdelemben,  mégis  hallatlanul  erőszakos  megtorlást  alkalmaztak  a  bolsevikok,  nemcsak 
a  fogoly  katonákkal,  hanem  a  polgári  lakossággal  szemben  is.  1919  júniusában  Gyenyikin 
tábornok,  a  dél -oroszországi  fegyveres  erők  főparancsnoka  megalakította  a  „bolsevik 
bűntetteket  kivizsgáló  bizottságot"  amely  tevékenysége  néhány  hónapja  alatt 
megkísérelte,  hogy  fölméije,  milyen  rémtetteket  követtek  el  a  bolsevikok  Ukrajnában,  a 


Kubány  mentén,  a  Don-vidéken  és  a  Krímben.  A  bizottság  összegyűjtötte  vallomások  - 
amelyek  a  bolsevik  terrorról  szóló  és  1924-ben,  Londonban  megjelent  klasszikus  mű,  Sz. 
P.  Melgunov  A  vörös  terror  Oroszországban,  19181924  című  könyve  fő  forrását  alkotják  - 
az  1918  januárja  óta  elkövetett  számtalan  gaztettről  tanúskodnak.  Taganrogban  a 
Sziversz-hadsereg  különítményei  ötven  összekötözött  kezű-lábú  hadapródot  és  tisztet 
vetettek  egy  nagyolvasztóba.  Jevpatorijában  több  száz  tisztet  és  „burzsujt"  megkínoztak, 
majd  kölöncöt  kötöttek  rájuk  és  a  tengerbe  dobták  őket.  Hasonló  erőszakcselekmények 
történtek  a  bolsevikok  elfoglalta  legtöbb  krími  városban,  így  Szevasztopol,  Jalta,  Alusta, 
Szimferopol  városában.  Ugyanezek  a  rémtettek  fordultak  elő  1918  áprilisában-májusában 
a  nagy,  föllázadt  kozák  községekben.  Ilyesmikről  adnak  számot  a  Gyenyikin-bizottság 
igen  pontos  kimutatásai:  „levágott  kezű,  összetört  csontú,  leszakított  fejű,  szétzúzott 
állkapcsú,  letépett  nemi  szervű  tetemek". 

De  Melgunov  megjegyzi,  hogy  „nehéz  megkülönböztetni  a  szervezett  terrornak  esetleg 
a  gyakorlatba  való  módszeres  átültetését  attól,  ami  ellenőrizetlen  »túlkapásnak«  tűnik 
fel".  1918  augusztusáig-szeptemberéig  szinte  soha  sincs  említés  róla,  hogy  a  helyi  Cseka 
irányítaná  a  mészárlásokat.  Különben  addig  elég  hézagos  is  volt  a  Cseka  hálózata. 
„Fegyveres  különítmények"  „vörösgárdisták"  és  más,  meg  nem  határozott  „bolsevik 
elemek"  hajtották  végre  leggyakrabban  a  mészárlásokat,  amelyek  szántszándékkal 
nemcsak  az  ellentábor  harcosai,  hanem  a  civil  „népellenségek"  ellen  is  irányultak;  így  az 
1918.  március  elején,  Jaltában  megölt  240  áldozat  között  körülbelül  70  politikus,  ügyvéd, 
újságíró,  tanár  is  volt  a  165  katonatiszten  kívül.  Végezni  kell  a  „nép  ellenségeivel";  csak 
annak  a  politikai  és  egyszersmind  társadalmi  forradalomnak  volt  ez  az  ésszerű 
következménye,  amelyben  némelyek  „győztesek",  mások  meg  „legyőzöttek"  voltak.  1917 
októbere  után  nem  hirtelen  jelent  meg  ez  a  világfelfogás,  de  a  bolsevik  álláspontok  nem 

hagytak  kétséget  felőle,  és  igazolták  is  ezt^^. 

Ne  felejtsük  el,  hogy  mit  írt  már  1917  márciusában  egy  -  hej,  de  éleslátó!  -  levelében 
egy  ifjú  kapitány,  hogy  milyen  is  volt  az  a  forradalom  az  ő  ezredében:  „Áthidalhatatlan 
szakadék  van  köztünk  és  a  katonák  között.  Őnekik  csak  barinok  [urak]  vagyunk,  és  azok 
is  maradunk.  Őnekik  nem  politikai  forradalom  ment  végbe,  hanem  társadalmi  forradalom, 
és  ők  a  győztesek  benne,  mi  meg  a  legyőzöttek.  »Azelőtt  ti  voltatok  a  barinok  -  mondják 
-,  most  meg  mi  rajtunk  a  sor,  hogy  urak  legyünk! «  Úgy  érzik,  hogy  végre  ütött  a  bosszú 
órája,  a  szolgaság  évszázadai  után."^^ 

Mindent  támogattak  a  bolsevik  vezetők,  ami  erősíthette  a  néptömegekben  ezt  a 
törekvést,  a  „társadalmi  visszavágást",  és  ebbe  a  besúgás,  a  rémuralom  és  -  ahogy  maga 
Lenin  mondta  -  a  „jogos"  polgárháború  erkölcsi  igazolása  is  belefért.  1917.  december  15- 
én  (28-án)  Dzerzsinszkij  fölhívást  tett  közzé  az  Izvesztyijában;  „minden  szovjetet" 
fölszólított  benne,  hogy  szervezzenek  csekákat.  Roppant  nyüzsgés  lett  az  eredménye, 
csak  úgy  hemzsegtek  a  „bizottságok",  „különítmények"  és  más  „különleges  szervek";  a 
központi  hatóságok  csak  üggyel-bajjal  tudták  ráncba  szedni  őket,  amikor  -  pár  hónap 
múlva  -  elhatározták,  hogy  véget  vetnek  „a  tömegek  kezdeményezésének",  és  szervezett, 
központosított  Cseka -hálózatot  építenek  ki.^^ 

Dzerzsinszkij  ezt  írta  1918  júliusában,  a  Cseka  első  fél  évét  jellemezve:  „A  rögtönzés. 


tapogatódzás  időszaka  volt  ez,  amikor  nem  mindig  állt  szervezetünk  a  helyzet 
magaslatán. De  azért  ekkor  már  komoly  volt  a  Csókának,  mint  szabadságjogokat 
eltipró  szervnek  az  akciómérlege.  1917  decemberében  még  alig  százan  dolgoztak  a 
szervezetnél,  de  fél  év  alatt  már  százhúszszorosára  növekedett  a  személyi  állománya! 
Kétségkívül  elég  szerény  volt  a  szervezet  indulása.  1918.  január  11-én  Dzerzsinszkij  ezt  a 
pár  sort  firkantotta  Leninnek:  „Már  sok  szolgálatot  tettünk,  mégis  lehetetlen  helyzetben 
vagyunk.  Semmi  pénzfedezet.  Éjjel-nappal  dolgozunk  kenyér,  cukor,  tea,  vaj,  sajt  nélkül. 
Intézkedjen  tisztességes  fejadagokról,  vagy  engedélyezze,  hogy  magunk  rekviráljunk 
burzsujoktór'.^^  Dzerzsinszkij  körülbelül  száz  embert  válogatott  össze,  nagy  részük  régi 
elvtárs  volt  a  földalatti  mozgalomból,  többségük  lengyel  vagy  balti,  azelőtt  majdnem 
mind  a  Petrográdi  Forradalmi  Katonai  Bizottságnál  dolgozott,  és  már  föltűntek  köztük  a 
húszas  évek  GPU-jának  és  a  harmincas  évek  NKVD-jének  jövendő  munkatársai:  Lacisz, 
Menzsinszkij,  Messzing,  Moroz,  Petersz,  Trilisszer,  Unschlicht,  Jagoda. 

A  Csekának  az  volt  az  első  akciója,  hogy  letörte  a  petrográdi  tisztviselősztrájkot. 
Hatásos  volt  a  módszer  -  a  „főkolomposok"  letartóztatása  -és  egyszerű  az  indokolás:  „Aki 
nem  akar  dolgozni  a  néppel,  nincs  is  helye  mellette"  -  jelentette  ki  Dzerzsinszkij,  s 
néhány  olyan  szociálforradalmár  és  mensevik  képviselőt  is  letartóztatott,  akiket  már 
megválasztottak  az  alkotmányozó  gyűlésbe.  Stejnberg  igazságügyi  népbiztos,  egy 
baloldali  szociálforradalmár,  aki  pár  nappal  korábban  lépett  be  a  kormányba,  nyomban 
elítélte  ezt  az  önkényes  eljárást.  A  Cseka  és  az  igazságügy  első  összeütközése  mindjárt 
fölvetett  egy  életbevágó  kérdést,  a  politikai  rendőrség  törvényenkívüliségének  kérdését. 

„Mire  való  az  igazságügyi  népbiztosság?  -  kérdezte  Stejnberg  Lenintől.  -  Akkor  már 
társadalomirtási  népbiztosságnak  is  hívhatjuk,  és  akkor  mindenki  ért  belőle!" 

„Remek  ötlet  -  válaszolta  Lenin.  -  Én  is  éppen  így  látom.  Sajnos,  nem  hívhatjuk  úgy!"^^ 

A  baloldali  eszer  Stejnberg  azt  követelte,  hogy  szigorúan  rendeljék  az  igazságügyi  tárca 
alá  a  Csekát,  Dzerzsinszkij  pedig  ki  rohant  „a  régi  rend  ósdi,  pepecselő  jogászkodása" 
ellen.  Lenin  döntötte  el  a  vitát,  persze  az  utóbbi  javára.  A  Cseka  csakis  a  kormánynak 
tartozott  felelősséggel  a  tetteiért. 

1918.  január  6-án  (19-én)  fontos  szakasz  kezdődött  a  bolsevik  diktatúra 
megszilárdulásában.  Egyetlen  napi  ülésezés  után,  kora  reggel  szétzavarták  az  1917 
novemberében-decemberében  megválasztott  alkotmányozó  nemzetgyűlést,  ahol 
kisebbségben  voltak  a  bolsevikok,  mert  csak  175  képviselőjük  volt  a  707-ből.  De  az 
országban  semmiféle  érdemleges  visszhangja  nem  támadt  ennek  az  önkényes 
túlkapásnak.  Egy  kis  tüntetés  tiltakozott  a  föloszlatás  ellen,  de  azt  is  elfojtotta  a 
katonaság.  Húsz  halottat  számláltak  össze,  súlyos  ár  volt  ez  azért  a  kísérletért,  azért  a 
pár  órás  parlamenti  demokráciáért.^^ 

Az  alkotmányozó  gyűlés  föloszlatását  követő  napokban  és  hetekben  egyre 
kényelmetlenebb  lett  a  bolsevik  kormány  helyzete  Petrográdban,  épp  akkor,  amikor 
Trockij,  Kamenyev,  Joffe  és  Radek  a  békefeltételekről  tárgyalt  Breszt-Litovszkban  a 
központi  hatalmak  küldöttségeivel.  1918.  január  9-én  a  kormány  napirendre  tűzte  a 
Moszkvába  költözés  kérdését.^^ 

Nem  is  a  német  veszély  aggasztotta  igazából  a  bolsevik  vezetőket  -már  december  15. 
(28.)  óta  érvényben  volt  a  fegyverszünet  -,  hanem  inkább  a  fenyegető  munkásfelkelés. 


Két  hónapja  még  őket  támogatták  a  munkásnegyedek,  de  tény,  hogy  most  már  ott  is 
zúgolódtak.  Megvolt  a  leszerelés,  véget  ért  a  katonai  kormányzás,  attól  fogva  a  vállalatok 
tízezrével  bocsátották  el  a  munkásokat;  fokozódtak  az  élelmezési  nehézségek,  már 
egynegyed  font  kenyérre  csökkent  a  napi  fejadag.  Lenin  nem  tudott  úrrá  lenni  a 
helyzeten,  bűnbakot  keresett,  és  szaporán  ostorozta  a  „felvásárlókat"  és  a 
„nyerészkedőket".  „Minden  gyár,  minden  század  szervezzen  rekviráló  osztagokat. 
Nemcsak  önkénteseket  kell  mozgósítani  élelemszerzésre,  hanem  mindenkit,  büntetés 
terhe  alatt;  a  vonakodóknak  azonnal  el  kell  kobozni  az  élelmiszerjegyét"  -  írta  1918. 
január  22-én  (február  3-án). 

1918.  január  31-én  Trockij  visszatért  Breszt-Litovszkból,  és  kinevezték  egy  élelmezési 
és  szállítási  különbizottság  élére;  már  ez  jelezte,  hogy  milyen  döntő  fontosságúnak  tartja 
a  kormány  az  „élelemhajszát"  az  „élelemdiktatúra"  első  szakaszát.  Ennek  a  bizottságnak 
javasolt  Lenin  február  közepén  egy  olyan  rendelettervezetet,  amelyet  még  ennek  a 
szervnek  a  tagjai  -  köztük  Trockij  és  Cjurupa,  a  közellátási  népbiztos  -  is  jónak  láttak 
elutasítani.  Lenin  szövegtervezete  szerint  minden  paraszt  köteles  lett  volna  nyugta 
ellenében  beszolgáltatni  terményfölöslegét.  A  szabálysértőket  agyonlőtték  volna,  ha  nem 
teljesítik  határidőre  a  beszolgá Itatási  kötelességüket.  „Elképedtünk,  amikor  elolvastuk  ezt 
a  tervezetet  -  írta  Cjurupa  az  emlékirataiban.  -  Ha  végrehajtanak  egy  ilyen  rendeletet,  az 
tömeges  kivégzésre  vezet.  Végül  is  elvetették  Lenin  tervezetét."^^ 

Azért  mégis  árulkodik  ez  az  eset.  Lenin  zsákutcába  jutott  a  politikájával, 
nyugtalankodott  a  nagy  ipari  központok  katasztrofális  élelmezési  helyzete  miatt  - 
márpedig  csak  azok  alkottak  bolsevik  szigeteket  a  parasztság  tengerében  -,  ezért 
mindenre  kész  volt,  hogy  „gabonát  szerezzen",  csak  egyre  nem:  hogy  akár  egy  jottányit  is 
változtasson  a  politikáján.  Elkerülhetetlenül  összeütközött  itt  a  parasztság,  amely 
magának  szerette  volna  megtartani  munkája  gyümölcsét  és  elutasított  mindenféle  külső, 
hatalmi  beavatkozást,  valamint  az  új  rendszer,  amely  érvényt  akart  szerezni  a 
tekintélyének,  sehogy  sem  akarta  megérteni  a  gazdaság  szerves  működését,  úrrá  akart  - 
és  remélt  -  lenni  a  helyzeten,  amelyet  csak  a  társadalmi  anarchia  megnyilvánulásának 
tartott. 


A  breszt-litovszki  tárgyalások  megszakadása  után  rohamosan  nyomultak  előre  a  német 
csapatok,  ezért  1918.  február  21-én  a  kormány  kihirdette,  hogy  „Veszélyben  a  szocialista 
Haza!"  Felhívás  jelent  meg,  hogy  mindenki  álljon  ellen  a  támadónak,  egy  másik  felhívás 
meg  tömegterrorra  szólított  fel:  „Minden  ellenséges  ügynököt,  nyerészkedőt,  huligánt 
[garázdát],  izgató  ellenforradalmárt,  német  kémet  a  helyszínen  agyon  kell  lőni."^^.  Azt 
jelentette  ez  a  kiáltvány,  hogy  bevezették  a  hadi  törvénykezést  a  hadműveleti 
területeken.  Ez  azonban  érvényét  vesztette  1918.  március  3-án,  amikor  megkötötték  a 
breszt-litovszki  békét.  Csak  1918.  június  16-án  vezették  be  törvényesen  a  halálbüntetést 
Oroszországban.  De  a  Cseka  már  1918  februárja  óta  a  hadműveleti  területeken  kívül  is 
számos  kivégzést  hajtott  végre,  rögtönítélő  eljárással. 

Moszkvát  tették  meg  fővárosnak,  és  1918.  március  10-én  a  kormány  elhagyta 
Petrográdot.  A  Cseka  beköltözött  a  Kreml  mellé,  a  Bolsaja  Ljubjanka  utcába,  a  Rosszija 
biztosítótársaság  épületébe,  ahol  különböző  neveken  -  GPU,  NKVD,  MVD,  KGB  -  egészen  a 


szovjet  rendszer  összeomlásáig  működött.  1918  júliusára  a  márciusi  hatszázról  kétezerre 


emelkedett  a  moszkvai  „Nagy  Házban"  dolgozó  csekisták  száma,  a  különleges  csapatokat 
nem  is  számítva.  Tekintélyes  szám  ez,  ha  meggondoljuk,  hogy  ugyanekkor  mindössze 
négyszáz  tisztviselő  dolgozott  az  egész  ország  helyi  szovjetjeinek,  ennek  az  óriási 
gépezetnek  az  irányításával  megbízott  belügyi  népbiztosságon! 

A  Cseka  1918.  április  11-ről  12-re  virradó  éjszaka  indította  el  az  első  nagyarányú 
rendészeti  műveletét;  több  mint  ezer  főnyi  különleges  csapatai  rohammal  foglaltak  el 
mintegy  húsz  házat,  moszkvai  anarchista  fészkeket.  520  anarchistát  tartóztattak  le  a  több 
órás,  elkeseredett  küzdelemben,  25  „banditát"  köztük  néhány  köztörvényes  bűnözőt  a 
helyszínen  kivégeztek;  ezentúl  majd  a  sztrájkoló  munkásokat,  a  sorozás  alól  kibújó 
katonaszökevényeket  és  a  kényszerű  beszolgáltatás  ellen  lázongó  parasztokat  is 
„banditáknak"  hívják.^^ 

Ez  után  az  első  siker  után,  amelyet  más  „rendteremtő"  műveletek  is  követtek 
Moszkvában  és  Petrográdban  is,  Dzerzsinszkij  a  Cseka  eszköztárának  tetemes 
megnövelését  követelte  a  központi  végrehajtó  bizottsághoz  1918.  április  29-én  írott 
levelében;  „A  jelenlegi  szakaszban  -  írta  -  a  mindenféle  ellenforradalmár  ellenzékiség 
elszaporodására  tekintettel,  okvetlenül  szükséges,  hogy  hatványozott  mértékben 
kibővüljön  a  Cseka  tevékenysége."^^ 

A  Dzerzsinszkij  emlegette  „jelenlegi  szakasz"  csakugyan  döntő  időszaknak  tetszik  a 
politikai  és  gazdasági  diktatúra  kiépítésében  és  a  bolsevikok  iránt  mind  ellenségesebb 
lakosság  elnyomásának  fokozásában.  Tény,  hogy  ez  a  lakosság  1917  októbere  óta  nem 
tudta  jobbra  fordítani  a  mindennapi  életét,  s  azokat  a  szabadságjogokat  sem  tudta 
megtartani,  amelyekre  1917  folyamán  tett  szert.  Minden  politikus  közül,  aki  csak 
hozzásegítette  a  parasztokat,  hogy  elfoglalják  az  oly  régóta  áhított  földeket,  csakis  a 
bolsevikok  lettek  a  szemükben  „kommunisták",  akik  megfosztották  őket  munkájuk 
gyümölcsétől.  Hát  ugyanazok  ezek  -  töprengett  sok  paraszt,  aki  nagy  gondjában-bajában 
megkülönböztette  egymástól  a  „földosztó  bolsevikokat"  és  a  „kommunistákat"  -,  akik 
megsarcolták  a  derék  földművest,  és  még  az  utolsó  ingét  is  lehúzták  róla? 

Igazán  1918  tavasza  volt  a  kulcsidőszak,  akkor  még  nem  dőlt  el,  hogy  mi  lesz;  akkor 
még  nem  némították  el  a  szovjeteket,  még  nem  változtatták  egyszerű  államigazgatási 
szervekké  őket,  még  a  bolsevikok  és  a  mérsékelt  szocialisták  valóságos  politikai  vitáinak 
színhelyei  voltak.  Még  megvoltak  az  ellenzéki  újságok,  bár  naponta  zaklatták  őket. 
Egymással  vetélkedő  intézmények  hemzsegtek  a  helyi  politikai  életben.  Ekkoriban, 
amikor  súlyosra  fordultak  az  életkörülmények,  és  teljesen  megszakadt  falu  és  város 
között  a  gazdasági  csereforgalom,  tagadhatatlan  politikai  sikereket  arattak  a 
szociálforradalmárok  és  a  mensevikek.  A  szovjetek  újraválasztása  során  -  hiába  volt 
minden  nyomás  és  mesterkedés  -  ők  győztek  tizenkilenc  kormányzósági  székhelyen  a 
harminc  közül,  ahol  választásokat  tartottak,  és  nyilvánosságra  is  hozták  ezeket  az 
eredményeket.^^ 

A  bolsevik  kormány  mind  gazdasági,  mind  politikai  téren  az  önkényuralom  fokozásával 
válaszolt  erre  a  helyzetre.  Az  anyagi  eszközök  síkján  is  megszakadtak  a  gazdasági 
cserefolyamatok,  mert  látványosan  megromlott  a  közlekedési,  különösen  a  vasúti 
összeköttetés,  valamint  az  érdekeltség,  mert  az  iparcikkhiány  nem  sarkallta  terményei 
eladására  a  parasztot.  Létfontosságú  volt  hát,  hogy  biztosítsák  a  hadsereg  és  a  város  -a 


„proletariátus"  székhelye  és  a  hatalmi  központ  -  élelmezését.  Két  lehetőség  kínálkozott  a 
bolsevikoknak:  vagy  visszaállítanak  valami  látszatpiacot  a  romba  dőlt  gazdaságban,  vagy 
kényszerhez  folyamodnak.  A  másodikat  választották,  meg  voltak  győződve  róla,  hogy 
folytatniuk  kell  a  harcot  a  „régi  rend"  elpusztításáért. 

1918.  április  29-én  Lenin  fölszólalt  a  szovjetek  központi  végrehajtó  bizottságában,  és 
kereken  kijelentette:  „Igaz,  a  kistulajdonosok,  a  kisbirtokosok  mellettünk,  proletárok 
mellett  voltak,  amikor  a  földbirtokosok  és  a  tőkések  hatalmát  kellett  megtörnünk.  De 
most  már  elválnak  az  útjaink.  A  kistulajdonosok  ugyanis  irtóznak  a  szervezettségtől,  a 
fegyelemtől.  Itt  az  idő,  hogy  irgalmatlan,  könyörtelen  harcot  kezdjünk  ezek  ellen  a 
kistulajdonosok,  ezek  ellen  a  kisbirtokosok  ellen."^°  Pár  nap  múlva  az  élelmezési 
népbiztos  még  messzebb  ment  ugyanennek  a  szervezetnek  az  ülésén:  „Nyíltan 
kimondom:  ez  háborút  jelent,  csakis  puskával  tudunk  gabonát  szerezni."^^  Trockij  még 
meg  is  toldotta:  „A  polgárháború  mellett  vagyunk.  A  polgárháború  kenyércsata...  Éljen  a 
polgárháború!"^^ 

Idézzünk  még  egy  utolsó  szöveget;  1921-ben  írta  egy  másik  bolsevik  vezető.  Kari 
Radek,  és  tökéletesen  megvilágítja,  hogy  milyen  volt  a  bolsevik  politika  1918  tavaszán, 
vagyis  több  hónappal  annak  a  fegyveres  küzdelemnek  a  kibontakozása  előtt,  amely  majd 
a  következő  két  évben  állítja  szembe  egymással  a  vörösöket  és  a  fehéreket:  „A  paraszt 
éppen  földet  kapott,  éppen  hazatért  az  arcvonalból,  megtartotta  a  fegyverét,  és 
körülbelül  így  vélekedett  az  államról:  mire  való  az  állam?  Nem  tudott  mit  kezdeni  vele! 
Ha  úgy  döntöttünk  volna,  hogy  természetben  hajtjuk  be  az  adót,  nem  tudtuk  volna 
megtenni,  mert  nem  volt  államgépezetünk,  a  régit  összezúztuk,  a  paraszt  meg  semmit 
sem  adott  volna  magától,  kényszer  nélkül.  Egyszerű  volt  a  feladatunk  1918  elején;  két 
alapvető  dolgot  kellett  megértetnünk  a  paraszttal:  hogy  az  államnak  joga  van,  hogy 
lefoglalja  a  maga  számára  a  parasztság  terményeinek  egy  részét,  és  ereje  is  van,  hogy^^ 
érvényesítse  a  jogát. 

A  bolsevik  kormány  két  döntő  intézkedést  hajtott  végre  1918  májusában-júniusában; 
ezek  indították  el  a  polgárháború  korszakát,  amelyet  hagyományosan 
„hadikommunizmusnak"  neveznek.  1918.  május  13-án  egy  rendelet  különleges 
hatalommal  ruházta  föl  az  élelmezési  népbiztosságot,  megbízta,  hogy  élelmiszert 
rekviráljon,  és  állítson  föl  egy  valóságos  „élelmezési  hadsereget".  1918  júliusában  már 
majdnem  tizenkétezer  főből  álltak  ezek  az  „élelmezési  különítmények"  amelyekben  majd 
virágkorukban,  1920-ban,  nem  kevesebb  mint  nyolcvanezer  ember  szolgál,  jó  felük  olyan 
munkanélküli  petrográdi  munkás,  akit  csábít  a  tisztességes  bér  meg  az  elkobzott 
gabonanemű  mennyiségével  arányos  természetbeni  juttatás.  Az  1918.  június  11-i 
rendelet  volt  a  második  intézkedés;  ez  hozta  létre  a  szegényparaszt-bizottságokat, 
amelyeknek  az  volt  a  feladatuk,  hogy  szorosan  együttműködjenek  az  élelmezési 
különítményekkel,  és  a  zsákmány  egy  részének  fejében  maguk  is  rekviráljanak,  kobozzák 
el  a  tehetős  parasztok  mezőgazdasági  terményfölöslegét.  A  falusi  szovjeteket  is  föl  kellett 
váltaniuk  ezeknek  a  szegényparaszt-bizottságoknak,  ugyanis  a  hatalom  nem  tartotta  elég 
megbízhatónak  a  szovjeteket,  mert  áthatotta  őket  a  szociálforradalmár  ideológia.  Tudjuk, 
milyen  feladattal  bízták  meg  őket  -  erőszakkal  el  kellett  ragadniuk  a  más  munkájának 
gyümölcsét  -,  tudjuk,  hogy  vélhetően  milyen  okok,  érdekek  vezérelték  őket  -  hatalom. 


kudarcérzés,  a  „gazdagok"  iránt  táplált  irigység,  a  zsákmány  megígért  fele  -, 
elképzelhetjük  hát,  hogy  viselkedtek  vidéken  a  bolsevik  hatalomnak  ezek  az  első 
képviselői.  Ahogy  az  éles  szemű  Andrea  Graziosi  írja,  „ezekben  az  emberekben  az  ügy  - 
vagy  inkább  az  új  állam  -  iránti  odaadás  és  a  tagadhatatlan  akcióképesség  valami 
kezdetleges  politikai  és  társadalmi  tudattal  párosult,  erős  karrierizmussal  és  olyan 
„hagyományos"  magatartásformákkal,  mint  az  alárendeltekkel  szemben  tanúsított 
gorombaság,  az  iszákosság,  a  protekcionizmus.  [...]  Szép  példa  ez  rá,  hogy  itatja  át  a 
plebejus  forradalom  »szelleme«  az  új  rendszert."^"^  Voltak  kezdeti  sikerek,  mégis  csak 
üggyel-bajjal  haladt  a  szegényparaszt-bizottságok  szervezése.  A  bolsevikok  a  parasztság 
legszegényebb  rétegét  tolták  előtérbe;  már  maga  ez  a  gondolat  is  tanúskodik  róla,  hogy 
milyen  kevéssé  ismerték  a  paraszttársadalmat.  Valami  egyszerűsítő  marxista  kaptafára 
húzott  felfogással  úgy  képzelték,  hogy  egymással  szemben  álló  osztályokra  tagolódik  a 
parasztság,  pedig  főleg  összefogás  jellemezte  a  külvilággal,  a  városi  jöttmentekkel 
szemben.  Mihelyt  a  fölösleg  beszolgáltatása  került  szóba,  teljes  érvényre  jutott  a 
faluközösség  egyenlőség!  és  közösségi  ösztöne;  nemcsak  a  módos  parasztok  ellen 
irányult  a  rekvirálás,  hanem  mindenkitől  rekviráltak,  akitől  csak  lehetett.  A 
középparasztok  is  sorra  kerültek,  és  általános  lett  az  elégedetlenség.  Sok  vidéken 
zavargások  törtek  ki.  1918  júniusában  már  valóságos  gerillaharc  kezdődött  a  Cseka  és  a 
hadsereg  támogatta  élelmezési  különítmények  kegyetlenkedései  miatt.  Júliusban- 
augusztusban  száztíz  parasztfelkelés  robbant  ki  az  új  hatalom  kezében  lévő  területeken; 
a  hatalom  „kuláklázadásnak"  nevezte  őket,  így  hívták  bolsevik  szóhasználattal  azokat  a 
zavargásokat,  amelyek  egész  falvakra  és  minden  társadalmi  rétegre  kiterjedtek.  1917- 
ben  a  bolsevikok  nem  ellenezték  a  földfoglalásokat,  tekintélyt  is  szereztek  vele  egy  röpke 
pillanatra,  de  most  néhány  hét  alatt  semmivé  vált  a  hitelük.  E  miatt  a  rekviráló  politika 
miatt  három  esztendő  alatt  ezerszámra  tört  ki  zendülés,  forrongás,  már  valóságos 
parasztháborúvá  fajultak,  de  a  legnagyobb  kegyetlenséggel  fojtották  el  őket. 

Politikai  téren  abban  nyilvánult  meg  az  önkényuralom  megkeményedése,  hogy  1918 
tavaszán  végleg  betiltottak  minden  nem-bolsevik  újságot,  föloszlatták  a  nem  bolsevik 
szovjeteket,  letartóztatták  az  ellenzékieket,  és  vaskézzel  elnyomtak  számtalan 
sztrájkmozgalmat.  1918  májusában-júniusában  kétszázöt  ellenzéki  szocialista  újságot 
tiltottak  be  véglegesen.  Kaluga,  Tver,  JaroszlavI,  Rjazany,  Kosztroma,  Kazany,  Szaratov, 
Penza,  Tambov,  Voronyezs,  Orjol,  Vologda  városában  erőszakkal  oszlatták  föl  a  mensevik 
vagy  szociálforradalmár  többségű  szovjeteket.^^  Majdnem  mindenütt  azonos 
forgatókönyv  alapján:  az  ellenzéki  pártok  választási  győzelme  és  az  új  szovjet 
megalakulása  után  a  bolsevik  frakció  pár  nap  múlva  segítségül  hívta  a  hadsereget, 
leggyakrabban  egy  Cseka-különítményt,  az  azután  kihirdette  az  ostromállapotot  és 
letartóztatta  az  ellenzékieket. 

Dzerzsinszkij  nem  teketóriázott,  nyíltan  erőszakot  ajánlott  az  ellenzéki  irányítás  alatt 
lévő  városokba  küldött  fő  munkatársainak;  ékesen  bizonyítják  a  Tverbe  kirendelt 
teljhatalmú  megbízottjának,  Ejduknak  1918.  május  31-én  adott  utasításai:  „A 
mensevikek,  eszerek  és  más  piszkos  ellenforradalmárok  befolyása  alá  került  munkások 
sztrájkba  léptek  és  tüntettek  egy  minden  »szocialistát«  magában  foglaló  kormány 
megalakításáért.  Közhírré  kell  tenned  az  egész  városban  egy  kiáltványt,  be  kell 


jelentened,  hogy  a  Cseka  a  helyszínen  kivégez  minden  banditát,  tolvajt,  nyerészkedőt, 
ellenforradalmárt,  mindenkit,  aki  a  szovjethatalom  ellen  tör.  Vess  ki  különadót  a  város 
burzsujaira.  írd  össze  őket.  Jók  lesznek  még  azok  a  névjegyzékek,  ha  valaha  is  moccanni 
mernek.  Azt  kérded,  kikből  alakítsuk  meg  a  helyi  csekát.  Szedj  össze  olyan  elszánt 
legényeket,  akik  tudják,  hogy  semmi  sem  olyan  hathatós,  mint  a  puskagolyó,  ha  el  kell 
hallgattatni  valakit.  Megtanultam  tapasztalatból,  hogy  néhány  eltökélt  ember  is  meg 
tudja  fordítani  a  helyzetet."^^ 

Föloszlatták  az  ellenzéki  irányítású  szovjeteket,  1918.  június  14-én  kizárták  a 
mensevikeket  és  a  szociálforradalmá rókát  a  szovjetek  összoroszországi  végrehajtó 
bizottságából,  és  ez  tiltakozásra,  tüntetésre,  sztrájkmozgalomra  vezetett  sok 
iparvárosban,  ahol  különben  szakadatlanul  romlott  az  élelmezési  helyzet.  Petrográd 
mellett,  Kolpinóban  két  font  lisztre  csökkent  a  munkások  havi  fejadagja,  éhségmenetet  is 
szerveztek,  de  egy  Cseka-különítmény  parancsnoka  közéjük  lövetett!  Tíz  halott  lett  a 
következménye.  Ugyanazon  a  napon  tizenöt  embert  ölt  meg  a  Vörös  Gárda  egyik  osztaga 
a  Be rezovszkij -gyárban,  Jekatyerinburg  mellett,  mert  tiltakozó  gyűlést  tartottak  a 
„bolsevik  komisszárok"  ellen,  akiket  azzal  vádoltak,  hogy  kisajátították  maguknak  a 
legjobb  házakat  a  városban  és  zsebre  tették  a  helybeli  burzsoáziától  behajtott  százötven 
rubelt.  Másnap  ostromállapotot  hirdettek  a  körzeti  hatóságok  az  iparvárosban,  és  a 
helybeli  Cse-ka  azonnal  agyonlőtt  tizennégy  embert;  nem  is  jelentették  Moszkvának  a 
dolgot.^^ 

1918  májusának  második  felében  és  júniusában  sok  munkástüntetést  vérbe  fojtottak, 
olyan  városokban,  mint  Szormovo,  JaroszlavI,  Tula,  valamint  olyan  uráli  iparvárosokban, 
mint  Nyizsnyij  Tagil,  Beloreck,  Zlatouszt,  Jekatyerinburg.  A  helyi  Cseka-szervezeteknek 
mind  nagyobb  részük  volt  az  elnyomásban,  ezt  tanúsítják  a  munkáskörökben  mind  jobban 
terjedő  jelszavak,  jelmondatok  a  „komisszáruralom"  szolgálatában  álló  (és  az  egykori  cári 
politikai  rendőrségre  utaló)  „új  Ohrana"  ellen. 

1918.  június  8-tól  11-ig  ülésezett  Dzerzsinszkij  elnöklete  alatt  a  Cseka -szervezetek  első 
összoroszországi  konferenciája;  mintegy  száz  küldött  vett  részt  rajta  negyvenhárom  helyi 
szervezet  képviseletében,  amelyeknek  már  jóval  több,  mint  tízezer  tagja  volt...  1918 
végére  már  negyven  ezren,  1921  elejére  pedig  több  mint  kétszáznyolcvanezren  lesznek. 
Ez  a  konferencia  a  szovjetek  fölé,  sőt  -  mondták  némely  bolsevikok  -  „a  Párt  fölé"  is 
helyezve  magát  kimondta,  hogy  „magára  vállalja  a  köztársaság  egész  területén  az 
ellenforradalom  elleni  harc  terhét,  mint  Szovjet-Oroszország  közigazgatási  hatalmának 
legfőbb  szerve".  A  konferencián  elfogadott  elvi  szerkezeti  vázlat  arról  tanúskodik,  hogy 
már  1918  júniusában,  vagyis  már  az  1918  nyarán  elkezdődött  nagy  „ellenforradalmi" 
fölkelés  hullám  előtt  milyen  széles  tevékenységi  kört  bíztak  a  politikai  rendőrségre.  Az 
anya  szervezet,  a  Ljubjanka  mintájára,  minden  vidéki  csekának  a  legrövidebb  időn  belül  a 
következő  osztályokat  és  irodákat  kellett  megszerveznie:  1)  Hírszerző  osztály.  Irodák: 
Vörös  Hadsereg,  monarchisták,  kadétok,  jobboldali  eszerek  és  mensevikek,  anarchisták 
és  köztörvényesek,  burzsoázia  és  egyházi  személyek,  szakszervezetek  és 
munkásbizottságok,  idegen  állampolgárok;  a  megfelelő  irodák  minden  csoportból  állítsák 
össze  a  gyanúsak  névjegyzékét.  2)  Az  ellenforradalom  elleni  harc  osztálya.  Irodák:  Vörös 
Hadsereg,  monarchisták,  kadétok,  jobboldali  eszerek  és  mensevikek,  anarchisták. 


szindikalisták,  nemzeti  kisebbségiek,  külföldiek,  iszákosság,  pogrom  és  közrend, 
sajtóügyek.  3)  A  nyerészkedés  és  a  hatósági  visszaélések  elleni  harc  osztálya.  4) 
Szállítási,  úthálózati  és  kikötői  osztály.  5)  A  Cseka  különleges  egységeit  összefogó 
operatív  osztály.^^ 

A  Cseka -szervezetek  összoroszországi  konferenciája  után  két  nappal  a  kormány 
elrendelte  a  halálbüntetés  törvényes  visszaállítását.  Az  1917-es  februári  forradalom  után 
törölték  el,  de  Kerenszkij  visszaállította  1917  júliusában.  Ám  akkor  csakis  az  arcvonal 
körzetében  alkalmazták,  a  katonai  igazságszolgáltatásban.  1917.  október  26-án 
(november  8-án)  az  volt  a  szovjetek  II.  kongresszusának  egyik  első  intézkedése,  hogy 
ismét  eltörölték  a  halálbüntetést.  Lenin  dühösen  fogadta  a  döntést:  „Tévedés, 
megengedhetetlen  gyöngeség,  pacifista  téveszme!""^^  Lenin  és  Dzerzsinszkij  nem 
nyugodott,  amíg  törvényesen  vissza  nem  állították  a  halálbüntetést,  mert  nagyon  is 
tudatában  voltak,  hogy  „pepecselő  jogászkodás"  nélkül  élhetnek  majd  vele  a  Csekához 
hasonló  törvényen  kívüli  szervezetek. 

1918.  június  21-én  mondta  ki  egy  forradalmi  bíróság  az  első  törvényes  halálos 
ítéletet:  Scsasztnij  tengernagy  volt  az  első  „törvényesen"  agyonlőtt 

„ellenforradalmár"^^^. 

Június  20-án  egy  szociálforradalmár  aktivista  agyonlőtte  az  egyik  pet-rográdi  bolsevik 
vezetőt,  V.  Volodarszkijt.  Nagyon  feszült  időszakban  követték  el  ezt  a  merényletet  a  régi 
fővárosban.  Az  elmúlt  hetekben  szüntelenül  romlott  a  bolsevikok  és  a  munkásság 
viszonya;  1918  májusában-júniusában  hetven  „eseményt"  tartott  nyilván  a  petrográdi 
Cseka  -  sztrájkokat,  bolsevikellenes  tömeggyűléseket,  tüntetéseket  -,  és  ezek  főleg  a 
munkáserősségek  vasmunkásaival  voltak  kapcsolatosak,  pedig  1917-ben  és  azelőtt  azok 
voltak  a  bolsevikok  legbuzgóbb  párthívei.  A  hatóságok  az  államosított  nagyüzemek 
munkaszüneteltetésével  válaszoltak  a  sztrájkokra;  a  következő  hónapokban  általános 
lesz  ez  a  gyakorlat  a  munkásellenállás  letörésére.  Példátlan  letartóztatás!  hullám  követte 
Volodarszkíj  meggyilkolását  Petrográd  munkásköreiben;  föloszlatták  a 
„munkásmegbízottak  gyűlését",  ezt  a  petrográdi  munkásellenzéket  összehangoló  és 
mensevik  többségű  szervezetet,  a  petrográdi  szovjettel  szembenálló  valóságos  ellen- 
munkáshatalmat.  Két  nap  alatt  több  mint  nyolcszáz  „főkolompost"  tartóztattak  le.  A 
munkásság  azzal  viszonozta  a  tömeges  letartóztatást,  hogy  általános  sztrájkot  hirdetett 
1918.  július  2-ra.4i 

Lenin  levelet  írt  Moszkvából  Zinovjevnek,  a  petrográdi  bolsevik  pártbizottság 
elnökének,  és  ez  az  iromány  egyszerre  árulkodik  a  terror  leninista  fölfogásáról  és  valami 
hihetetlen  politikai  álomvilágról.  Lenin  csakugyan  valami  elképesztő  politikai  vakságról 
tanúskodik,  amikor  azt  állítja,  hogy  Volodarszkíj  meggyilkolása  ellen  lázadtak  föl  a 
munkások! 


„Zinovjev  elvtársi  Épp  most  tudtuk  meg,  hogy  a  petrográdi  munkások  tömegterrorral 
akarnak  válaszolni  Volodarszkíj  elvtárs  meggyilkolására,  de  önök  (nem  ön  személyesen, 
hanem  a  petrográdi  pártbizottság  tagjai)  csak  gátolják  őket.  Erélyesen  tiltakozom  ellenei 
Mi  elköteleztük  magunkat,  hogy  fennen  hirdetjük  a  tömegterrort  a  szovjet 
határozataiban,  de  ha  cselekvésre  kerül  a  sor,  akadályozzuk  a  tömegek  tökéletesen 


helyénvaló  kezdeményezését.  Ez  meg-en-ged-he-tet-len!  Majd  puhánynak  néznek 
bennünket  a  terroristák.  Ez  a  rendkívülinél  is  rendkívülibb  ostromállapot.  Okvetlenül 
támogatni  kell  az  ellenforradalmárok  ellen  irányuló  terror  erejét  és  tömeges  jellegét, 
kiváltképpen  Petrográdban,  amely  városnak  döntő  jelentőségű  a  példája. 

Üdvözlet.  Lenin.""^^ 

A VÖRÖS TERROR 


„A  bolsevikok  nyíltan  beszélnek  róla,  hogy  meg  vannak  számlálva  a  napjaik  -  jelentette 
kormányának  Kari  Helfferich  moszkvai  német  követ, 

1918.  augusztus  3-án.  -  Valóságos  pánik  van  Moszkvában...  A  legvadabb  rémhírek 
keringenek,  hogy  állítólag  »árulók«  férkőztek  be  a  városba." 

A  bolsevikok  soha  sem  érezték  olyan  nagy  veszélyben  a  hatalmukat,  mint  1918  nyarán. 
Ténylegesen  alig  volt  több  a  kezükben,  mint  a  történelmi  Moszkvai  Fejedelemség 
területe,  és  immár  szilárdan  kialakult  ellenük  három  bolsevikellenes  arcvonal:  az  egyik  a 
Don  vidékén,  Krasznov  atamán  kozák  csapataival  és  Gyenyikin  tábornok  fehér 
hadseregével:  a  második  a  németek  és  az  ukrán  Rada  (nemzeti  kormány)  kezén  lévő 
Ukrajnában;  a  harmadik  a  transzszibériai  vasút  mentén,  ahol  már  a  legtöbb  nagyváros 
elesett  a  Cseh  Légió  csapásai  alatt,  amely  a  szamarai  szociálforradalmár  kormány 
támogatásával  hajtotta  végre  támadásait. 

Azokon  a  vidékeken,  ahol  többé-kevésbé  a  bolsevikok  voltak  az  urak,  mintegy 
száznegyven  nagyarányú  lázadás  és  felkelés  tört  ki  1918  nyarán;  az  volt  a  leggyakoribb, 
hogy  a  parasztközösségek  ellenálltak  a  durván  rekviráló  élelmezési  különítményeknek, 
tiltakoztak  a  magánkereskedelemre  kényszerített  korlátozások  és  a  Vörös  Hadseregbe 
való  friss  újoncsorozás  ellen. Tömegesen  tódultak  a  felbőszült  parasztok  a  legközelebbi 
városba,  megostromolták  a  szovjetet,  néha  fölgyújtani  is  megpróbálták.  Általában 
elfajultak  az  incidensek:  a  katonaság,  a  rendfenntartással  megbízott  rendőrség  és  -  mind 
gyakrabban  -  a  Cseka  különítményei  nem  haboztak:  a  tüntetők  közé  lőttek. 

Ahogy  múltak  a  napok,  egyre  több  ilyen  összecsapásra  került  sor,  és  a  bolsevik  vezetők 
valami  nagy  ellenforradalmi  összeesküvést  láttak  bennük,  amelyet  „Fehér  Gárdának 
álcázott  kulákok"  szőttek  a  bolsevik  hatalom  ellen. 


„Nyilvánvaló,  hogy  felkelésre  készülnek  a  fehérgárdisták  Nyizsnyij  Novgorodban  - 
táviratozta  Lenin  1918.  augusztus  9-én  a  városi  szovjet  végrehajtó  bizottsága  elnökének, 
aki  beszámolt  neki  a  zavargásokról,  a  rekvirálás  ellen  tiltakozó  parasztokról.  -  Azonnal 
meg  kell  alakítani  egy  teljhatalmú  hármas  bizottságot  (ön  legyen  benne  meg  Markin  meg 
még  valaki),  nyomban  be  kell  vezetni  a  tömegterrort,  agyon  kell  lőni  vagy  el  kell  hurcolni 
minden  volt  katonatisztet  meg  azt  a  több  száz  ringyót,  aki  itatja  a  katonákat  stb.  Egy 
perc  vesztegetni  való  idő  sincs...  Határozottan  kell  cselekedni:  tömeges  házkutatást! 
Fegyverviselésért  kivégzés.  Mensevikek  és  más  gyanús  elemek  tömeges  deportálása.""^"^ 
Másnap,  augusztus  10-én  Lenin  a  penzai  szovjet  végrehajtó  bizottságának  is  ugyanilyen 
hangú  táviratot  küldött: 


,Elvtársak!  Könyörtelenül  el  kell  taposni  öt  járásukban  a  kulákfel kelést.  Ezt  kívánják  az 


egész  forradalom  érdekei,  mert  immár  mindenütt  megkezdődött  a  »végső  harc«  a 


kulákok  ellen.  Elrettentő  példa  kell. 

1)  Föl  kell  akasztani  (de  úgy  fölakasztani,  hogy  lássák  is  az  emberek)  legalább  száz 
kulákot,  pénzeszsákot,  ismert  vérszopót. 

2)  Nyilvánosságra  kell  hozni  a  nevüket. 

3)  El  kell  kobozni  minden  szemesterményüket. 

4)  Azonosítani  kell  a  túszokat,  ahogy  tegnapi  táviratunkban  jeleztük. 


Úgy  járjon  el,  hogy  több  száz  mérföldnyi  körzetben  mindent  lássanak,  tudjanak  az 
emberek,  reszkessenek  és  essenek  gondolkodóba,  hogy  ezek  megölik,  és  ezután  is  meg 
fogják  ölni  a  vérszomjas  kulákokat.  Táviratozzon,  hogy  megkapta  és  végrehajtotta  ezeket 
az  utasításokat.  Híve,  Lenin. 

Ui.  Keressen  keményebb  kezű  embereket! 

Az  1918  nyarán  kitört  lázadásokról  készült  Cseka -jelentések  figyelmes  elolvasása  arról 
tanúskodik,  hogy  a  jelek  szerint  ténylegesen  csak  a  JaroszlavI,  Ribinszk  és  Murom 
városában  kirobbant  felkelések  voltak  előre  megszervezve  -  Borisz  Szavinkov 
szociálforradalmár  vezető  Honvédelmi  Uniója  készítette  elő  őket  -,  valamint  az  izsevszki 
fegyvergyár  munkásainak  felkelése,  amelyet  helybeli  mensevikek  és  szociálforradalmárok 
ösztönöztek.  Minden  más  zendülés  egymástól  függetlenül,  magától  robbant  ki,  olyan 
összecsapásokból,  amelyekbe  rekvirálás  és  sorozás  ellen  tiltakozó  parasztközösségek 
keveredtek  bele.  Pár  nap  alatt  vadul  elfojtották  őket  a  Vörös  Hadsereg  vagy  a  Cseka 
megbízható  különítményei.  Csak  JaroszlavI  városa  állt  ellen  vagy  két  hétig,  ahol 
Szavinkov  osztagai  megbuktatták  a  helyi  bolsevik  hatalmat.  Dzerzsinszkij  „különleges 
nyomozóbizottságot"  küldött  Jaroszlaviba  a  város  eleste  után,  és  ez  négyszázhuszonnyolc 
embert  végeztetett  ki  öt  nap  alatt,  1918.  július  24.  és  28.  között."^^ 

A  bolsevik  vezetők,  élükön  Lenin  és  Dzerzsinszkij,  1918  augusztusában,  egész 
hónapban,  vagyis  már  a  vörös  terror  „hivatalos"  meghirdetése,  szeptember  3.  előtt, 
egyre-másra  küldték  távirataikat  a  Cseka  vagy  a  párt  helyi  felelőseinek,  és  azt  kérték 
tőlük,  hogy  tegyenek  „megelőző  intézkedéseket"  gátoljanak  meg  minden  lázadási 
kísértetet.  Ezek  között  az  intézkedések  között  -  magyarázta  meg  Dzerzsinszkij  -  „az  a 
leghatásosabb,  ha  túszokat  szednek  a  burzsoázia  soraiból,  azoknak  a  névjegyzékeknek  az 
alapján,  amelyeket  a  különadományok  kapcsán  készítettek  a  burzsujokról,  [...]  és  ha 
letartóztatnak  és  koncentrációs  táborba  zárnak  minden  túszt  és  gyanús  elemet". 
Augusztus  8-án  Lenin  arra  kérte  Cjurupa  közellátási  népbiztost,  hogy  fogalmazzon 
rendeletet,  amelynek  értelmében  „minden  gabonatermelő  körzetben  a  legvagyonosabb 
lakosok  közül  kiszemelt  huszonöt  túsz  felel  az  életével,  ha  nem  teljesül  a  rekvirálási  terv". 
Cjurupa  elengedte  a  füle  mellett,  azzal  az  ürüggyel,  hogy  nehéz  megszervezni  a 
túszszedést,  erre  Lenin  egy  második  átiratot  is  intézett  hozzá,  az  még  világosabb  volt: 
„Nem  azt  javasolom,  hogy  szedjék  is  össze  a  túszokat,  hanem  azt,  hogy  név  szerint 
jelöljék  ki  őket  minden  körzetben.  Az  a  kijelölés  célja,  hogy  a  gazdagok  az  életükkel 
feleljenek  a  körzetükben  a  rekvirálási  terv  azonnali  teljesítéséért,  ahogy  a  kifizetett 
odúkért  is  felelősek.""^^ 

1918  augusztusában  a  túszrendszeren  kívül  a  bolsevik  vezetők  az  elnyomásnak  valami 
más  módszerét  is  ki  kísérletezték,  amely  a  háborús  Oroszországban  alakult  ki:  a 


koncentrációs  tábort.  1918.  augusztus  9-én  azt  táviratozta  Lenin  a  penzai  területi 
végrehajtó  bizottságnak,  hogy  zárják  „koncentrációs  táborba  a  kulákokat,  a  papokat,  a 
fehérgárdistákat  és  más  kétes  elemeket". Pár  nappal  azelőtt  Dzerzsinszkij  és  Trockij 
szintén  parancsot  adott,  hogy  zárják  „koncentrációs  táborokba"  a  túszokat.  Ezek  a 
„koncentrációs  táborok"  internáló  táborok  voltak,  ott  kellett  vesztegelniük  a  „kétes 
elemeknek",  egyszerű  igazgatási  végzés  alapján,  a  legcsekélyebb  bírósági  ítélet  nélkül. 
Akárcsak  a  többi  hadviselő  országban,  sok  tábor  volt  Oroszországban,  ahol  hadifoglyokat 
őriztek. 

Elsősorban  az  ellenzéki  pártok  még  szabadon  lévő  felelős  vezetői  voltak  azok  között  a 
„kétes  elemek"  között,  akiket  már  jó  előre  le  kellett  tartóztatni.  1918.  augusztus  15-én 
Lenin  és  Dzerzsinszkij  aláírta  a  mensevik  párt  főbb  vezetői  -  Martov,  Dán,  Potresszov, 
Goldman  -  nevére  kiállított  letartóztatás!  parancsot;  a  sajtójukat  már  elhallgattatták,  a 
képviselőiket  már  kiebrudalták  a  szovjetekből. 

A  bolsevik  vezetők  szerint  immár  elmosódtak  a  frontok  a  különféle  ellenzéki  csoportok 
között,  egy  olyan  polgárháborúban,  amelynek,  magyarázták,  megvoltak  a  maga 
törvényei. 

„Nincsenek  írott  törvényei  a  polgárháborúnak  -  írta  1918.  augusztus  23-án  az 
Izvesztyijában  Lacisz,  Dzerzsinszkij  egyik  fő  munkatársa.  -  A  kapitalista  háborúnak 
megvannak  az  írott  törvényei  [...]  de  a  polgárháborúnak  saját  törvényei  vannak  [...]  Nem 
elég  elpusztítanunk  az  ellenség  tevékeny  erőit,  azt  is  példáznunk  kell,  hogy  mindenki  kard 
által  pusztul  el,  aki  kardot  emel  a  fönnálló  osztályrendre.  A  burzsoázia  mindig  ezeket  a 
szabályokat  tartotta  szem  előtt  a  proletariátus  ellen  vívott  polgárháborúiban.  [...]  Mi  még 
nem  szívleltük  meg  eléggé  ezeket  a  szabályokat.  Száz-és  ezerszámra  öldösik  a  mieinket. 
Mi  hosszasan  tárgyalunk  a  bizottságokban  és  a  bíróság  előtt,  és  csak  egyesével  végezzük 
ki  az  övéiket.  Nincs  bíróság  polgárháborúban  az  ellenségnek.  Élet-halál  harc  ez.  Ha  nem 
ölsz,  téged  ölnek  meg.  Tehát  ölj,  ha  nem  akarod,  hogy  megöljenek! 

1918.  augusztus  30-án  merényletet  követtek  el  M.  S.  Urickij  petrográdi  Cseka-főnök  és 
Lenin  ellen;  ez  a  két  merénylet  a  bolsevikoknak  azt  a  meggyőződését  igazolta,  hogy 
puszta  létüket  is  valóságos  összeesküvés  fenyegeti.  Valójában  semmi  köze  sem  volt 
egymáshoz  a  két  merényletnek.  A  legtisztább  népi-forradalmi  terrorista  hagyományok 
szellemében  követte  el  az  elsőt  egy  fiatal  diák,  aki  azért  akart  bosszút  állni,  mert  pár 
nappal  azelőtt  kivégeztette  a  barátját,  egy  katonatisztet  a  petrográdi  Cseka.  A 
másodikat,  a  Lenin  elleni  merényletet  sokáig  Fanya  Káplánnak,  egy  anarchista  és 
szociálforradalmár  körökhöz  egyaránt  közel  álló  aktivistanőnek  tulajdonították,  de  ma 
már  többen  úgy  tartják,  hogy  az  egy  olyan,  Cseka  szervezte  provokáció  következménye 
volt,  amelynek  végrehajtása  kicsúszott  a  felbujtók  kezéből. A  bolsevik  kormány  tüstént 
a  „jobboldali  szociálforradalmárokra,  a  francia  és  angol  imperializmus  lakájaira"  fogta 
ezeket  a  merényleteket.  Már  másnap  sajtócikkek  és  hivatalos  nyilatkozatok  követelték  a 
terror  bevezetését: 

„Dolgozók  -  írta  a  Pravda  1918.  augusztus  31-én  -,  itt  az  idő,  hogy  megsemmisítsük  a 
burzsoáziát,  különben  az  fog  megsemmisíteni  benneteket.  Könyörtelenül  ki  kell  takarítani 
a  városokból  a  burzsoá  rothadást.  Kivétel  nélkül  nyilvántartásba  vesszük  ezeket  az 
urakat,  és  mindenkit  kiirtunk,  aki  veszélyes  a  forradalom  ügyére.  [...]  A  gyűlölet  és 


bosszú  éneke  lesz  a  munkásosztály  himnusza!^^ 

Dzerzsinszkij  és  helyettese,  Petersz  még  azon  a  napon  nyilvánosságra  hozta  „Felhívás  a 
munkásosztályhoz"  című,  hasonló  szellemű  közleményét:  „Tömegterrorral  tapossa  el  a 
munkásosztály  az  ellenforradalom  hidráját!  Tudják  meg  a  munkásosztály  ellenségei,  hogy 
mindenkit  azonnal  kivégeznek,  akit  tilos  fegyvertartáson  kapnak,  mindenkit  nyomban 
letartóztatnak  és  koncentrációs  táborba  zárnak,  aki  a  legcsekélyebb  propagandát  is 
kifejteni  merészeli  a  szovjet  rendszer  elleni"  Az  Izvesztyija  szeptember  3-i  számában 
jelent  meg  ez  a  felhívás,  másnap  tették  közzé  azt  az  utasítást,  amelyet  N.  Petrovszkij 
belügyi  népbiztos  adott  ki  minden  szovjetnek.  Ebben  azt  nehezményezte  Petrovszkij, 
hogy  még  mindig  nem  mutatkoznak  a  vörös  terror  jelei,  noha  a  rendszer  ellenségei 
„tömeges  elnyomást"  gyakorolnak  a  „dolgozó  tömegekre": 

„Már  éppen  ideje,  hogy  véget  vessünk  ennek  a  nagy  szelídségnek  és  érzelmességnek. 
Azonnal  le  kell  tartóztatni  minden  jobboldali  szociálforradalmárt.  Minél  több  túszt  kell 
összeszednünk  a  burzsoáziából  és  a  katonatisztek  közül.  Tömeges  kivégzéssel  kell 
válaszolnunk  a  legcsekélyebb  ellenállásra  is.  A  vidéki  végrehajtó  bizottságoknak 
kezdeményező  szellemet  kell  tanúsítaniuk  ezen  a  téren.  A  Cse  ka -szerveknek  és  más 
miliciák-nak  minden  gyanús  elemet  föl  kell  kutatniuk,  le  kell  tartóztatniuk  őket,  és 
mindenkit  rögtön  ki  kell  végezniük,  aki  ellenforradalmi  tevékenységbe  keveredik.  [...]  A 
végrehajtó  bizottsági  felelősöknek  azonnal  tájékoztatniuk  kell  a  belügyi  népbiztosságot, 
ha  bármiféle  lazaságot  vagy  határozatlanságot  tapasztalnak  a  helyi  szovjetek  részéről. 
[...]  Semmiféle  gyöngeséget,  semmiféle  tétovaságot  sem  tűrhetünk  el  a  tömegterror 
bevezetésében."^"^ 


Ez  a  távirat,  a  nagyarányú  vörös  terror  hivatalos  jeladása,  megcáfolja  Dzerzsinszkij  és 
Petersz  a  posteriori  kitalált  érvelését,  hogy  „a  vörös  terror  a  legkevésbé  sem  a  Központ 
utasítására  kezdődött  el,  hanem  a  tömegeknek  az  1918.  augusztus  30-i  merényletek 
miatt  érzett  általános  és  ösztönös  fölháborodását  fejezte  ki".  Valójában  annak  a  szinte 
elvont  gyűlöletnek  természetes  úton  kifakadt  kelevénye  volt  a  vörös  terror,  amelyet  a 
legtöbb  bolsevik  vezető  táplált  az  „elnyomók"  iránt,  akiket  megsemmisíteni  is  kész  volt, 
nem  egyénileg,  hanem  „mint  osztályt".  Rafail  Abramovics  mensevik  vezető  nagyon 
sokatmondó  beszélgetést  folytatott  1917  augusztusában  Feliksz  Dzerzsinszkijjel,  a  Cseka 
jövendő  főnökével;  így  idézi  föl  emlékezéseiben; 

Abramovics,  emlékszel  Lassalle  beszédére,  hogy  mit  mondott  az  alkotmány 
lényegéről? 

-  Persze. 


-  Azt  mondta,  hogy  az  határoz  meg  minden  alkotmányt;  milyenek  a  társadalmi 
erőviszonyok  adott  országban,  adott  pillanatban.  Azon  töröm  a  fejem,  hogy  változhatna 
meg  ez  a  viszony  a  politika  és  a  társadalom  között. 

-  Flát,  különböző  gazdasági  és  politikai  fejlődési  folyamatok  útján,  új  gazdasági 
alakzatok  fölbukkanása  révén,  bizonyos  társadalmi  osztályok  fölemelkedésével  stb.,  de 
hát  te  is  jól  tudod  mindezt,  Feliksz. 

-  Igen,  de  nem  lehetne  gyökeresen  megváltoztatni  ezt  a  viszonyt?  Például  a  társadalom 
bizonyos  osztályainak  leigázásával  vagy  kiirtásával?"^^ 

Sok  bolsevikben  megvolt  ugyanez  a  hideg,  kiszámított,  cinikus  kegyetlenség,  egy 


végsőkig  túlhajtott,  könyörtelen  „osztályba  rcos"  gondolkodás  eredménye.  1918 
szeptemberében  ezt  mondta  Grigorij  Zinovjev,  az  egyik  fő  bolsevik  vezető:  „Csak  úgy 
győzhetjük  le  ellenségeinket,  ha  megvan  a  magunk  saját,  szocialista  terrorja.  Meg  kell 
nevelnünk  a  mi  oldalunkon,  mondjuk,  kilencvenmilliót  Szovjet-Oroszország  százmillió 
lakosából.  A  többihez  egy  szavunk  sincs.  Pusztulniuk  kell."^^ 

A  szovjet  kormány  szeptember  5-én  törvényesítette  a  terrort.  „A  vörös  terrorról"  szóló 
híres  rendeletével:  „Létfontosságú  a  jelenlegi  helyzetben,  hogy  megerősítsük  a  Csekát 
[...],  megvédjük  a  Szovjet  Köztársaságot  ellenségeitől,  koncentrációs  táborba  zárva  őket, 
rögtön  agyonlőjünk  mindenkit,  aki  a  fehér  gárda  szervezeteiben,  összeesküvésben, 
fölkelésben  vagy  zavargásban  vesz  részt,  nyilvánosságra  hozzuk  az  agyonlőtt  személyek 
névjegyzékét,  és  megmagyarázzuk,  hogy  miért  állítottuk  falhoz  őket."  Később 
Dzerzsinszkij  is  elismerte,  hogy  „az  1918.  szeptember  3-i  és  5-i  szövegek  jóvoltából  végre 
megkaptuk  a  jogot  valamihez,  ami  ellen  addig  még  pártbeli  elvtársaink  is  tiltakoztak, 
jogunk  lett,  hogy  ide-oda  jelentgetés  nélkül,  rövid  úton  végezzünk  az  ellenforradalmi 
csőcselékkel". 

Egy  szeptember  17-én  kelt  belső  körlevélben  Dzerzsinszkij  minden  helyi  csekát 
fölhívott,  hogy  „gyorsítsák  az  eljárást,  és  zárják  le,  vagyis  likvidálják  a  függő  ügyeket". 
Valójában  már  augusztus  31-én  megkezdődtek  a  „likvidálások".  Szeptember  3-án  arról 
tudósított  az  Izvesztyija,  hogy  az  utóbbi  napokban  több  mint  ötszáz  túszt  végzett  ki 
Petrográdban  a  helybeli  cseka.  Cseka-források  szerint,  Petrográdban  nyolcszáz  embert 
végeztek  volna  ki  1918  szeptemberében.  Erősen  alábecsült  szám.  Az  események  egyik 
tanúja  a  következő  részletekről  számol  be:  „Petrográdban  ezerháromszáz  kivégzésről  tud 
a  felületes  kimutatás.  [...]  De  a  bolsevikok  nem  számítják  bele  a  »statisztikájukba«  a 
helyi  hatóságok  rendeletére  Kronstadtban  agyonlőtt  több  száz  katonatisztet  és  polgári 
személyt.  Csak  Kronstadtban  400  embert  lőttek  agyon  egyetlen  éjszaka.  Három  nagy 
gödröt  ástak  az  udvaron,  melléje  állítottak  négyszáz  embert,  és  egyenként  agyonlőtték 
őket."^^  Az  Utro  Moszkvi  című  újságnak  adott  interjújában 

1918.  november  3-án  Dzerzsinszkij  jobbkeze,  Petersz  elismerte,  hogy  „Petrográdban 
az  érzelgős  [sic]  csekisták  végül  elvesztették  a  fejüket,  és  túlbuzgón  tették  a  dolgukat. 
Senkit  sem  végeztek  ki  Urickij  meggyilkolása  előtt  -  és  higgyék  el,  akármit  beszélnek  is 
rólam,  nem  vagyok  én  olyan  vérszomjas,  mint  ahogy  lefestenek  -  igaz,  hogy  utána  kissé 
sok  és  elhamarkodott  lett  a  kivégzés.  De  Moszkva  csak  azzal  válaszolt  a  Lenin  ellen 
elkövetett  merényletre,  hogy  kivégezte  a  cár  néhány  miniszterét."^^  Ismét  csak  az 
Izvesztyija  szerint:  „mindössze"  huszonkilenc  ellenforradalomhoz  húzó  túszt  állítottak 
falhoz  Moszkvában  szeptember  3-án  és  4-én.  II.  Miklós  két  volt  minisztere  is  köztük  volt. 
N.  Hvosztov  (belügy)  és  I.  Scseglovitov  (igazságügy).  Mégis  számos  egybehangzó 
tanúvallomás  számol  be  róla,  hogy  a  moszkvai  börtönökben  több  száz  túszt  végeztek  ki  a 
„szeptemberi  mészárlás"  folyamán. 

Dzerzsinszkij  újságot  is  kiadatott  a  vörös  terror  idején:  a  Jezsenyegyelnyik  VCsK(A 
Cseka  hetilapja)  nyíltan  azt  a  feladatot  kapta,  hogy  dicsérje  a  politikai  rendőrség 
érdemeit,  és  szítsa  „a  tömegek  jogos  bosszúvágyát".  Ez  a  hetilap  hat  héten  át,  amíg  a 
központi  bizottság  parancsára  meg  nem  szüntették  -  egy  olyan  pillanatban,  amikor 
néhány  felelős  bolsevik  vezető  kétségeket  hangoztatott  a  Csókával  szemben 


szégyentelenül  és  kertelés  nélkül  számolt  be  minden  túszszedésről,  a  kivégzésekről,  hogy 
hány  embert  zártak  koncentrációs  táborba  stb.  Ez  a  vörös  terror  hivatalos  forrása  1918 
szeptembere  és  októbere  tekintetében.  Azt  olvassuk  benne,  hogy  a  Nyizsnyij  Novgorod-i 
cseka  -  amely  többek  között  Nyikolaj  Bulganyin,  a  jövendő,  1955  és  1957  közötti  szovjet 
kormányfő  parancsnoksága  alatt  lépett  mindig  gyorsan  akcióba  -  141  túszt  végzett  ki 
augusztus  31.  óta;  700  túszt  tartóztattak  le  három  nap  alatt  ebben  a  közepes  orosz 
városban.  A  Jekatyerinburgból  áttelepített  Urál-vidéki  cseka  arról  számolt  be  Vjatkából, 
hogy  egy  hét  alatt  23  „volt  csendőrt"  154  „ellenforradalmárt"  8  „monarchistát"  az 
alkotmányos  demokrata  párt  28  tagját,  186  „katonatisztet"  10  „menseviket  és 
szociálforradalmárt"  végzett  ki.  Az  ivanovovoznyeszenszki  cseka  azt  jelentette,  hogy 
összeszedett  181  túszt,  kivégzett  25  „ellenforradalmárt"  és  „egy  1000  fő  befogadására 
alkalmas  koncentrációs  tábort  létesített".  Szebezs  városka  csekája  „16  kulákot  lőtt  agyon 
meg  egy  papot,  aki  misét  celebrált  a  véres  zsarnok  II.  Miklósért";  a  tveri  cseka  számláján 
130  túsz  és  39  kivégzés  van.  A  permi  cseka  50  kivégzésről  tudósít.  Folytathatnánk  ezt  a 
gyászos  fölsorolást,  amely  A  Cseka  hetilapja^^  hat  megjelent  számának  néhány 
beszámolójából  való. 

Más  vidéki  újságok  is  sok  ezer  letartóztatásról  és  kivégzésről  adtak  hírt  1918  őszén. 
Csak  két  példa;  az  Izvesztyija  Caricinszkoj  Gubcseka  (A  Caricini  Területi  Cseka  Hírei) 
szerint  103  személyt  végeztek  ki  1918.  szeptember  3-a  és  10-e  között.  1918.  november 
1-től  8-ig  371  személy  került  a  Cseka  helyi  bírósága  elé;  ötvenet  halálra  ítéltek,  a  többit 
„túszul  tartották  fogva,  és  megelőzés  céljából  koncentrációs  táborba  zárták,  amíg 
teljesen  el  nem  fojtják  az  összes  ellenforradalmi  felkelést".  Az  Izvesztyija  Penzenszkoj 
Gubcseka  (A  Penzai  Területi  Cseka  Hírei)  megjegyzés  nélkül  közölte:  „152  fehérgárdistát 
végzett  ki  a  Cseka,  megtorlásul  egy  rekviráló  különítményben  szolgálatot  teljesítő 
petrográdi  munkás,  Jegorov  elvtárs  meggyilkolásáért.  Más,  még  szigorúbb  [sic]  módon 
fognak  eljárni  a  jövőben  mindazok  ellen,  akik  kezet  emelnek  „a  proletariátus  öklére". 

Különben  helyi  csekák  Moszkvába  küldött,  és  csak  rövid  idő  óta  kutatható  bizalmas 
összesítései  (szvodkí)  arról  tanúskodnak,  hogy  milyen  állati  kegyetlenséggel  fojtották  el 
1918  nyara  óta  a  legkisebb  összecsapást  is,  amely  a  parasztközösségek  és  a  helyi 
hatóságok  között  tört  ki,  a  legtöbbször  azért,  mert  a  parasztok  ellenszegültek  a 
rekvirálásnak  vagy  a  sorozásnak;  rendszerint  „ellenforradalmi  kulákzavargásnak" 
minősítették,  és  irgalmatlanul  leverték  ezeket  a  megmozdulásokat. 

Hiába  is  próbálkoznánk  számszerűsíteni  a  vörös  terror  első  nagy  hullámának  áldozatait. 
A  Cseka  egyik  legfőbb  vezetője,  Lacisz  azt  állította,  hogy  a  Cseka  4500  embert  végzett  ki 
1918  második  felében,  majd  ezt  is  hozzátette,  nem  minden  cinizmus  nélkül:  „Ha 
vádolhatják  valamivel  a  Csekát,  semmiképpen  sem  azért,  mert  túl  nagy  buzgalmat 
tanúsított  a  kivégzésekben,  hanem  inkább  azért,  mert  nem  élt  elég  gyakran  a 
legszigorúbb  büntetéssel.  A  vaskéznek  mindig  kevesebb  az  áldozata."^^  1918-ban, 
október  végén  Jurij  Martov  mensevik  vezető  úgy  becsülte,  hogy  szeptember  eleje  óta 
több  mint  10  000  közvetlen  áldozata  volt  a  Cseká-nak.^"^ 

Bármekkora  is  az  1918-as  őszi  vörös  terror  áldozatainak  pontos  száma  -  a  sajtóban  is 
közölt  kivégzések  egyszerű  összeadása  is  arra  vall,  hogy  nem  lehet  10-15  000-nél 
kevesebb  -  ebben  a  terrorban  öltött  testet  véglegesen  az  a  bolsevik  gyakorlat,  hogy  egy 


olyan  könyörtelen  polgárháborúval  küszöböljék  ki  a  valóságos  vagy  csak  lehetséges 
ellenállás  mindenféle  formáját,  amelynek  -  Lacisz  kifejezésével  élve  -  megvannak  „a 
maga  törvényei".  Csak  lépjenek  sztrájkba  a  munkások,  ahogy  meg  is  történt  például  1918 
novemberében  a  Motoviliha  fegyvergyárban,  a  permi  területen  -  a  „származás  szerinti" 
fejadag  bolsevik  elve  és  a  helybeli  cseka  túlkapásai  ellen  való  tiltakozásul  -,  a  hatóságok 
máris  kimondják  rá,  hogy  az  egész  üzemben  „lázadás  ütötte  föl  a  fejét".  Nincs  ám 
tárgyalás  a  sztrájké  lókkal;  ehelyett  gyári  kényszerszünet,  minden  munkás  elbocsátása,  a 
„főkolomposok"  letartóztatása,  és  a  sztrájk  kezdeményezésével  gyanúsított  mensevik 
„ellenforradalmárok"  utáni  hajsza. Bizony  mindennapi  fogások  voltak  ezek  1918  nyarán. 
Ám  ősszel  az  immár  jól  szervezett  helyi  cseka,  amelyet  a  gyilkosságokra  való  központi 
felhívások  is  „ösztönöztek"  még  tovább  ment  a  megtorlásban:  több  mint  100  sztrájkoló! 
végeztetett  ki  mindenféle  tárgyalás  nélkül. 

10-15  000  kivégzés,  rögtönítélő  eljárással,  két  hónap  alatt;  immár  maguk  a 
nagyságrendek  is  jelzik,  hogy  gyökeres  arányeltolódás  ment  itt  végbe  a  cári  korszakhoz 
viszonyítva.  Elég  arra  emlékeztetnünk,  hogy  az  1825-től  1917-ig  tartó  egész  korszakban, 
kilencvenkét  év  alatt  6321-et  tett  ki  a  cári  bíróságok  (köztük  a  haditörvényszékek) 
kimondta  halálos  ítéletek  száma,  az  olyan  eléjük  kerülő  ügyekben,  amelyeket  „a  politikai 
rendszerrel  kapcsolatban"  kellett  tárgyalniuk.  (1905-ben  hozták  a  legtöbb  halálos  ítéletet, 
1310-et,  amikor  az  1905-ös  forradalmárok  ellen  folyt  a  megtorlás.)  Egyedül  a  Cseka 
kétszer-háromszor  annyi  embert  végzett  ki  néhány  hét  alatt,  mint  amennyit  a  cári 
birodalom  ítélt  halálra  kilencven-két  esztendő  alatt,  de  akkor  még  a  törvényes  perben 
halálra  ítélteket  sem  végezték  ki  mind,  mert  kényszermunkára  változtatták  jórészük 
bünte-tését.^^ 

Nem  csak  a  számokban  tükröződik  ez  az  arányeltolódás;  jócskán  túl  is  mutat  rajtuk. 
Valóságos  kopernikuszi  fordulat  ment  végbe  ezen  a  téren  olyan  új  igazságszolgáltatási 
fogalmak  bevezetésével,  mint  „gyanús"  „a  nép  ellensége"  „túsz"  „koncentrációs  tábor" 
„forradalmi  bíróság"  és  olyan  addig  ismeretlen  gyakorlat  meghonosításával,  mint 
„megelőző  elzárás"  vagy  -  törvények  fölött  álló,  új  típusú  rendőrség  által  letartóztatott  - 
sok  száz,  sok  ezer  személy  ítélet  nélkül  való,  statáriális  kivégzése. 

Akkora  fordulat  volt  ez,  hogy  némely  bolsevik  vezető  sem  volt  fölkészülve  rá;  erről  az 
tanúskodik,  hogy  1918  októbere  és  decembere  között  vita  bontakozott  ki  a  Cseka 
szerepéről  a  bolsevik  vezető  körökben.  A  bolsevik  párt  központi  bizottsága  1918.  október 
25-én  vitatta  meg  a  Cseka  új  alapszabályát  Dzerzsinszkij  távollétében,  akit  inkognitóban 
Svájcba  küldtek  gyógykezelésre  testi-szellemi  kimerültség  miatt.  Buharin,  Ol-minszkij,  a 
párt  régi  tagja  és  Petrovszkij  belügyi  népbiztos  szót  emelt  ellene,  hogy  „teljhatalmat 
adtak  egy  olyan  szervezetnek,  amely  a  szovjetek  és  maga  a  párt  fölé  akarja  helyezni 
magát"  és  azt  követelte,  hogy  rendszabályokkal  korlátozzák  „egy  bűnözőkkel  és 
szadistákkal,  a  lumpenproletariátus  züllött  elemeivel  teli  szervezet  túlbuzgóságát". 
Politikai  ellenőrző  bizottságot  hoztak  létre.  Kamenyev  is  benne  volt,  és  egyenesen  azt 
javasolta,  hogy  egész  egyszerűen  oszlassák  föl  a  Csekát.^^ 

De  csakhamar  föl  ül  kerekedett  a  Cseka  föltétien  híveinek  tábora.  Dzerzsinszkijen  kívül 
olyan  pártnagyságok  tartoztak  ide,  mint  Szverdlov,  Sztálin,  Trockij  -  és  persze  Lenin.  Ö 
határozottan  védelmébe  vette  ezt  az  intézményt,  mert  „igazságtalanul  támadják  néhány 


túlkapás  miatt,  amelyet  korlátolt  értelmű  emberek  követtek  el  [...]  akik  nem  képesek 
szélesebb  összefüggésbe  helyezni  a  terror  problémáját".^^  1918.  december  19-én  Lenin 
javaslatára  a  központi  bizottság  határozatban  tiltotta  meg  a  bolsevik  sajtónak,  hogy 
„rágalmazó  cikkeket  közöljön  az  intézményekről,  így  főképpen  a  Csekáról,  amely 
különlegesen  nehéz  körülmények  között  végzi  a  munkáját".  Ezzel  le  is  zárult  a  vita.  A 
„proletariátus  ökle"  megkapta  a  csalhatatlansági  bizonyítványát.  Ahogy  Lenin  mondta,  „a 
jó  kommunista  jó  csekista  is". 

1919  elején  Dzerzsinszkij  kieszközölte  a  központi  bizottságtól,  hogy  különleges  Cseka- 
osztályokat  szervezhessen,  és  azontúl  azokra  tartozzanak  a  katonai  biztonsági  ügyek. 
1919-március  16-án  kinevezték  belügyi  népbiztosnak,  és  hozzálátott  az  addig  különböző 
irányítás  alatt  álló  összes  milícia,  rendfenntartó  erő,  fegyveres  különítmény  és 
segédegység  átszervezéséhez,  a  Cseka  szellemében.  1919  májusában  minden  ilyen 
csapategység  -  vasúti  milícia,  élelmezési  különítmény,  határőrség,  Cseka -zászlóalj  - 
egyetlen  különleges  szervezetben,  a  „köztársasági  bel-védelmi  csapatokban"  egyesült, 
amelynek  már  1921-ben  kétszázezer  tagja  volt.  Ezeknek  a  csapatoknak  a  feladata  lett, 
hogy  gondoskodjanak  a  táborok,  pályaudvarok  és  más  stratégiai  pontok  ellenőrzéséről, 
irányítsák  a  rekviráló  műveleteket  és  -  főleg  -  elfojtsák  a  parasztlázadásokat, 
munkászavargásokat  és  a  Vörös  Hadsereg  zendüléseit.  A  Cseka  különleges  egységei  és  a 
köztársasági  belvédelmi  csapatok  -  vagyis  összesen  körülbelül  kétszázezer  ember  - 
roppant  fegyelmező  és  elnyomó  erőt  képviseltek,  valóságos  hadsereget  a  sok  dezertálás 
aláásta  Vörös  Hadseregen  belül,  amely  -  elméletileg  igen  nagy,  három-ötmilliós  létszáma 
ellenére  -sohasem  tudott  ötszázezer  fölszerelt  katonánál  többet  kiállítani. 

Az  1918  nyara  óta  a  legcsekélyebb  jogi  alap  és  szabályozás  nélkül  működő  táborok 
szervezeti  módozataira  vonatkozott  az  új  belügyi  népbiztos  egyik  első  rendelete.  Az  1919. 
április  15-én  kelt  rendelet  kétfajta  tábort  különböztetett  meg:  a  „kényszermunkatábort" 
ahová  elvben  azokat  zárták,  akiket  elítélt  valamilyen  bíróság,  és  a  „koncentrációs  tábort" 
ahol  egyszerű  igazgatási  határozattal  bebörtönzött  személyeket,  leginkább  „túszokat" 
gyűjtöttek  össze.  Valójában  elég  elméleti  maradt  a  különbség  a  kétfajta  tábor  között; 
erről  tanúskodik  az  1919.  május  17-i  kiegészítő  utasítás,  amely  amellett,  hogy  „minden 
területen  legalább  egy,  legalább  háromszáz  fő  befogadására  alkalmas  tábor  létesítését" 
írja  elő,  tizenhatféle  internálandó  személy  típus  meghatározását  is  lefekteti.  Olyan 
különböző  emberek  vannak  ezek  között,  mint  „nagypolgári  származású  túszok"  „a  régi 
rend  tisztviselői,  testületi  ülnökig,  ügyészig  és  ezek  helyetteséig,  körzeti  székhelyi 
polgármesterig  és  annak  helyetteséig  bezárólag"  „a  szovjet  rendszer  alatt  minden 
élősdiségért,  kerítőségért,  prostitúcióért  büntetésre  ítélt  személy"  „közönséges  (nem 
visszaeső)  katonaszökevények  és  polgárháborús  hadifoglyok"  stb.^° 

1919  és  1921  között  szakadatlanul  nőtt  a  munka-  vagy  koncentrációs  táborokba  zárt 
személyek  száma;  1919  májusában  még  körülbelül  tizenhatezren  voltak,  1921 
szeptemberében  már  több  mint  hetvenezren.^^  Nem  tartalmazzák  ezek  az  adatok  a 
szovjet  hatalom  ellen  felkelő  vidékeken  fölállított  táborok  foglyait:  így  1921  nyarán  csak  a 
tambovi  területen  legalább  ötvenezer  „banditát"  valamint  „túszul  összeszedett 
banditacsaládtagot"  tartottak  nyilván  a  parasztlázadások  elfojtásával  megbízott 
hatóságok  létesítette  hét  koncentrációs  táborban.^^ 


A  „PISZKOS  HÁBORÚ 


A  kutatók  általában  a  vörösök  (bolsevikok)  és  fehérek  (monarchisták)  hadakozásának 
fogták  föl  az  orosz  polgárháborút.  Két  hadsereg,  a  Vörös  Hadsereg  és  a  különböző 
alakulatokból  összeálló,  elég  szedett-vedett  fehér  hadsereg  ütközetein  túl  valójában 
kétségkívül  az  volt  a  legfontosabb,  ami  a  fölöttébb  mozgékony  arcvonalak  mögött  történt. 
A  polgárháborúnak  az  a  vetülete,  amelyet  „belső  frontnak"  hívunk.  Az  elnyomás  sokféle 
olyan  formája  jellemzi,  amelyet  a  fönnálló,  fehér  vagy  vörös  hatalom  gyakorolt  -  a  vörös 
sokkal  szélesebb  körben  és  módszeresebben  -  az  ellenzéki  pártok  vagy  csoportok  politikai 
aktivistái  ellen,  a  követeléseikért  sztrájkoló  munkások  ellen,  a  sorozás  elől  bujkáló  vagy 
csapattestüket  faképnél  hagyó  katonaszökevények  ellen,  vagy  egyszerűen  olyan  gyanús 
vagy  „ellenséges"  társadalmi  osztályhoz  tartozó  állampolgárok  ellen,  akiknek  csak  az  volt 
a  bűnük,  hogy  éppen  ott  tartózkodtak  egy  „ellenségtől"  visszahódított  városban  vagy 
községben.  Nem  is  volt  más  a  belső  fronton  folyó  küzdelem,  csak  főleg  parasztok, 
lázongók  és  katonaszökevények  millióinak  ellenállása,  azoké,  akiket  a  vörösök  és  fehérek 
egyaránt  zöldeknek  neveztek,  és  akik  gyakran  döntő  szerepet  játszottak  egyik  vagy  másik 
tábor  előrenyomulásában  vagy  vereségében. 

így  1919  nyarán  óriási  parasztforrongások  törtek  ki  a  bolsevik  hatalom  ellen  a  Volga 
középső  folyása  mentén  és  Ukrajnában,  ezek  tették  lehetővé,  hogy  Kolcsak  tengernagy 
és  Gyenyikin  tábornok  több  száz  kilométer  hosszúságban  áttörje  a  bolsevik  vonalakat. 
Ugyanígy,  a  földesúri  jogok  visszaállítása  miatt  elkeseredett  szibériai  parasztok  felkelése 
siettette  néhány  hónap  múlva  Kolcsak  tengernagy  vereségét  a  Vörös  Hadsereggel 
szemben. 

Alig  több  mint  egy  évig,  1918  végétől  1920  elejéig  folytak  nagyobb  arányú 
hadműveletek  a  fehérek  és  vörösök  között,  és  úgy  tetszik,  hogy  igazában  valami  „piszkos 
háború"  annak  a  lényege,  amit  „polgárháború"  névvel  szoktak  illetni:  különféle,  vörös 
vagy  fehér,  katonai  vagy  polgári  hatóságok  vezette  rendteremtő  háború  minden 
valóságos  vagy  lehetséges  ellenzék  ellen,  azokban  az  övezetekben,  amelyeket 
pillanatnyilag  tartott  kézben  az  egyik  vagy  a  másik  tábor.  A  bolsevikok  megszállta 
vidékeken  „osztályba re"  folyik  „a  régi  rend  hívei"  a  burzsujok,  az  „osztályidegenek"  ellen, 
minden  nem-bolsevik  párt  híveinek  üldözése,  a  munkássztrájkok,  parasztfelkelések 
letörése,  a  Vörös  Hadsereg  kevésbé  megbízható,  lázongó  egységeinek  leverése.  A 
fehérek  kezén  lévő  területeken  a  „judeobolsevikok"  iránt  táplált  esetleges  rokonszenwel 

gyanúsított  elemeket  üldözik^  . 

Nem  csak  bolsevikok  műve  volt  a  terror.  Fehér  terror  is  volt;  abban  a  pogromhullámban 
nyilvánult  meg  a  legszörnyűbben,  amelyet  1919  nyarán  és  őszén  Ukrajnában  követtek  el 
a  Gyenyikin-hadsereg  különítményei  és  Petijura  egységei;  ezek  körülbelül  százötvenezer 
áldozatot  követeltek.  De  nem  szabad  egy  kalap  alá  venni  a  kétféle  terrort,  állítja  az  orosz 
polgárháború  alatti  vörös  terror  és  fehér  terror  legtöbb  történésze.  A  bolsevik 
terrorpolitika  rendszeresebb,  szervezettebb  volt,  már  jóval  a  polgárháború  előtt 
átgondolták  és  kidolgozták  és  elméleti  alapon,  egész  társadalmi  csoportok  ellen  irányuk. 
A  fehér  terrorból  sosem  lett  rendszer.  Majdnem  mindig  egy-egy  -  nem  valami  nagy 
sikerrel  -  kormányként  működni  próbáló  katonai  parancsnokság  irányítása  alól  kicsúszott. 


zabolátlan  katonai  különítmény  műve  volt.  Ha  eltekintünk  a  Gyenyikin  egyes  tábornokai 
jegyezte  pogromoktól,  többnyire  csak  a  katonai  kémelhárítás  színvonalán  álló  rendőri 
elnyomás  maradt  a  fehér  terror.  A  fehér  egységek  elhárító  tevékenységéhez  képest  a 
Cseka  és  a  köztársasági  belvédelmi  csapatok  sokkal  szervezettebb  és  hatalmasabb 
elnyomó  eszközt  alkottak,  amely  a  bolsevik  rendszer  minden  kedvezményét  élvezte. 

Mint  minden  polgárháborúban,  nehéz  teljes  mérleget  vonni,  hogy  az  elnyomásnak 
milyen  formák  és  a  terrornak  miféle  válfajait  gyakorolta  az  egyik  vagy  a  másik  a  szóban 
forgó  táborok  közül.  A  bolsevik  terrorra  -itt  csakis  azzal  foglalkozunk  -  több  fajta  típus  is 
ráillik.  Módszereivel,  sajátosságaival  és  kedvelt  céltábláival  együtt  jóval  megelőzte  a 
tulajdonképpeni  polgárháborút,  amely  csak  1918  nyarának  végén  kezdődött  el.  Olyan 
osztályozáshoz  folyamodtunk,  amelyből  kitűnnek  -  a  rendszer  első  hónapjaitól  követhető 
fejlődés  folyamatában  -  a  következetes  és  módszeres  elnyomásnak  alávetett  fő 
áldozatcsoportok: 

-  a  nem  bolsevik  politikai  pártmunkások,  az  anarchistáktól  a  monarchistákig; 

-  a  legelemibb  jogaikért  -  kenyérért,  munkáért,  minimális  szabadságért  és 
méltóságért  -  harcoló  munkások; 

-  parasztok  -  sok  esetben  katonaszökevények  -,  akik  belekeveredtek  a  sok  közül 
valamelyik  parasztlázadásba  vagy  a  Vörös  Hadsereg  egységeinek  valamelyik 
zendülésébe; 

-  kozákok,  akiket  tömegesen  deportáltak,  mint  a  szovjet  rendszer  iránt  köztudottan 
ellenséges  társadalmi  és  etnikai  csoportot.  A  „kozáktalanitás"  a  harmincas  évek  nagy 
deportációs  műveleteit  (a  „kuláktalanítást"  etnikai  csoportok  deportálását)  vetíti  előre, 
és  a  lenini  és  sztálini  szakasz  folyamatosságát  domborítja  ki  az  elnyomó  politika 
területén; 

-  „osztályidegen  elemek"  és  „a  nép  más  ellenségei"  „gyanúsak"  „túszok"  akiket 
„megelőzés  céljából"  likvidáltak,  nevezetesen  akkor,  ha  kiürítettek  egy-egy  várost  a 
bolsevikok,  vagy  fordítva,  ha  visszafoglaltak  olyan  városokat  és  területeket,  amelyeket 
egy  ideig  a  fehérek  tartottak  megszállva. 

Kétségkívül  az  az  elnyomás  a  legismertebb,  amelyik  a  bolsevik  rendszer  ellenzékét 
alkotó  különböző  politikai  pártok  aktivistáit  sújtotta.  Számos  emlékezést  hagytak  hátra  a 
főbb  ellenzéki  pártvezetők,  akik  börtönbüntetést,  gyakran  száműzetést  szenvedtek,  de 
általában  életben  maradtak,  nem  úgy,  mint  az  ítélet  nélkül  agyonlőtt,  vagy  a  Cseka 
büntetőműveletei  során  legyilkolt  alapszervi  munkás-  és  parasztaktivisták. 

A  Csekának  az  volt  az  egyik  első  fegyverténye,  hogy  1918.  április  11-én  megrohamozta 
a  moszkvai  anarchistákat,  és  több  tucatnyit  közülük  a  helyszínen  kivégzett.  A  következő 
években  sem  lankadt  az  anarchisták  elleni  harc,  bár  néhány  anarchista  a  bolsevikokhoz 
csatlakozott,  sőt  magas  tisztséget  töltött  be  a  Csekánál,  így  Alekszandr  Goldberg,  Mihail 
Brenner  vagy  Tyimofej  Szamszonov.  A  legtöbb  anarchista  a  bolsevik  diktatúrát  is 
elutasította,  de  a  régi  rend  híveinek  visszatérését  sem  kívánta;  Mahno,  a  nagy  anarchista 
parasztvezér  politikai  pálfordulásai  fejezik  ki  ezt  a  dilemmát:  hol  a  Vörös  Hadsereg 
oldalán  harcolt  a  fehérek  ellen,  hol  meg,  ha  már  elhárult  a  fehér  veszély,  a  vörösök  ellen 
küzdött  eszményei  védelmében.  Ezerszámra  végeztek  ki  névtelen  anarchista  aktivistákat 
mint  közönséges  „banditákat"  a  Mahno  paraszthadai  és  párthívei  ellen  folyó 


irtóhadjáratban.  A  jelek  szerint  ezek  a  parasztok  tették  ki  az  anarchista  áldozatok  óriási 
többségét,  ha  hihetünk  annak  a  kimutatásnak,  amelyet  száműzetésben  lévő  orosz 
anarchisták  készítettek  a  bolsevik  megtorlásról  1922-ben,  Berlinben;  kétségtelen,  hogy 
nem  teljes,  de  nincs  más.  Ez  a  mérleg  138  kivégzett  és  281  száműzött  anarchistáról  tud 
az  1919-től  1921-ig  terjedő  időszakból,  és  608  olyanról,  aki  1922.  január  1-jén  még 
mindig  börtönben  ült.^^ 

A  baloldali  szociálforradalmárok  1918  nyaráig  a  bolsevikok  szövetségesei  voltak,  és 
viszonylag  kesztyűs  kézzel  bántak  velük  1919  februárjáig.  Egy  történelmi  személyiség. 
Marija  Szpiridonova  volt  a  vezetőjük;  1918  decemberében  ő  elnökölt  pártja 
kongresszusán,  amelyet  eltűrtek  a  bolsevikok.  Erélyesen  elítélte  a  naponta  megnyilvánuló 
Cseka-terrort,  ezért  letartóztatták  1919.  február  10-én  kétszáztíz  más  aktivistával  együtt, 
és  a  forradalmi  bíróság  „szanatóriumi  fogvatartásra  ítélte  hisztériás  állapota  miatt";  ez  az 
első  eset  a  szovjet  rendszerben,  hogy  ideggyógyintézetbe  zárnak  egy  politikai  ellenzékit. 
Egy  idő  után  azonban  sikerük  megszöknie,  és  Marija  Szpiridonova  attól  fogva 
illegalitásból  irányította  a  bolsevikok  betiltotta  baloldali  szociálforradalmár  pártot.  Cseka- 
források  szerint  1919-ben  58,  1920-ban  pedig  45  baloldali  szociálforradalmár  szervezetet 
számoltak  föl.  Ez  alatt  a  két  év  alatt  1875  aktivistát  vetettek  túszul  börtönbe 
Dzerzsinszkij  utasításaihoz  híven,  aki  így  nyilatkozott 

1919.  március  18-án:  „Ezentúl  a  Cseka  nem  tesz  különbséget  a  Krasznov-féle 
fehérgárdisták  és  a  szocialista  oldal  fehérgárdistái  között.  [...]  Túsznak  tekintjük  a 
letartóztatott  eszereket  és  mensevikeket,  és  majd  pártjuk  politikai  magatartásától  függ  a 
sorsuk. 

A  bolsevikok  mindig  a  legveszélyesebb  politikai  vetély társaiknak  tartották  a  jobboldali 
szociálforradalmárokat.  Egy  pillanatra  sem  felejtették  el,  hogy  ők  szereztek  nagy 
többséget  az  országban  1917  november-decemberében,  az  általános  szavazással 
megrendezett  szabad  választásokon.  A  szociálforradalmároknak  abszolút  többségük  volt 
az  alkotmányozó  nemzetgyűlésben,  annak  föloszlatása  után  továbbra  is  ott  ültek  a 
szovjetekben,  a  szovjetek  központi  végrehajtó  bizottságában,  ahonnan  a  mensevikekkel 
együtt  zárták  ki  őket  1918  júniusában.  Akkor  a  szociálforradalmár  vezetők  egy  része 
kérészéletű  kormányokat  alakított  az  alkotmányos  demokratákkal  és  a  mensevikekkel 
együtt  Szamarában  és  Omszkban,  de  csakhamar  megbuktatta  őket  Kolcsak,  a  fehér 
tengernagy.  A  szociálforradalmárok  és  a  mensevikek  két  tűz  közé  kerültek:  a  bolsevikok 
és  a  fehérek  között  csak  üggyel-bajjal  tudtak  egységes  ellenzéki  politikát  kidolgozni  a 
bolsevik  rendszerrel  szemben,  amely  ügyesen  politizált  a  mérsékelt  szocialista  ellenzék 
ellen,  váltogatva  a  békés  módszereket  a  befu  rakod  ássál  és  az  elnyomással. 

Kolcsak  tengernagy  offenzívájának  csúcspontján,  1919.  március  20.  és  30.  között  a 
Cseka  engedélyt  adott,  hogy  ismét  megjelenjen  a  Gyelo  Naroda  (A  Nép  Ügye),  a 
szociálforradalmárok  újságja,  de  utána,  1919.  március  31-én  nagy  hajszát  indított  a 
szociálforradalmár  és  mensevik  pártmunkások  ellen,  pedig  semmiféle  hivatalos  tilalom 
nem  sújtotta  ezt  a  két  pártot.  Több  mint  ezerkilencszáz  aktivistát  tartóztattak  le 
Moszkvában,  Tulában,  Szmolenszkben,  Voronyezsben,  Penzában,  Szamarában, 
Kosztromában. Hány  embert  végeztek  ki  rövid  úton  azoknak  a  sztrájkoknak  és 
parasztlázadásoknak  az  elfojtása  után,  amelyekben  gyakran  mensevikek  és 


szociálforradalmárok  játszották  a  főszerepet?  Kevés  számadatunk  van  róla,  mert  ha 
ismerjük  (akár  csak  megközelítőleg  is)  a  legnagyobb  nyilvántartott  megtorlóakciók 
áldozatainak  számát,  nem  tudjuk,  hogy  összesen  hány  politikai  aktivistát  érintettek  a 
mészárlások. 

1919.  augusztus  28-án  Lenin  cikket  közölt  a  Pravdában,  és  újból  ostorozta  benne  az 
eszereket  meg  a  mensevi keket,  „a  fehérek,  a  földbirtokosok  és  a  tőkések  cinkosait  és 
lakájait",  és  ezzel  újabb  letartóztatás!  hullámot  indított  el.  A  Cseka  forrásai  szerint  2380 
szociálforradalmárt  és  menseviket  tartóztattak  le  1919  utolsó  négy  hónapjában. Viktor 
Csernov  szociálforradalmár  vezető  -  aki  egy  napig  a  föloszlatott  Alkotmányozó 
Nemzetgyűlés  elnöke  volt,  és  akit  nagy  erőkkel  keresett  a  politikai  rendőrség  -  1920. 
május  23-án  csúffá  tette  a  Csekát  és  a  kormányt,  mert  álnéven  és  el  változtatott  külsővel 
fölszólalt  egy  gyűlésen,  amelyet  a  nyomdászszakszervezet  rendezett  egy  angol 
munkásküldöttség  tiszteletére;  ekkor  indult  meg  újra  istenigazából  a  hajtóvadászat  a 
szocialista  pártmunkások  ellen.  Csernov  egész  családját  túszul  ejtették,  és  a  még 
szabadlábon  lévő  szociálforradalmár  vezetőket  is  börtönbe  vetették.^^  1920  nyarán  több 
mint  kétezer  szociálforradalmár  és  mensevik  aktivistát  vettek  kellőképpen 
nyilvántartásba,  tartóztattak  le,  és  börtönöztek  be  mint  túszt.  Egy  1920.  július  l-jén  kelt 
belső  Cseka-irat  így  részletezi,  ritka  cinizmussal,  hogy  általában  hogy  kell  eljárni  a 
szocialista  ellenzékkel  szemben:  „Nem  kell  betiltani  ezeket  a  pártokat,  mert  föld  alá 
kényszerítenénk  vele,  és  nehezen  tudnánk  ellenőrizni  őket;  sokkal  célszerűbb,  ha  félig 
törvényes  állapotban  hagyjuk  meg  őket.  így  könnyebben  rajtuk  tarthatjuk  a  szemünket, 
és  szükség  esetén  kiemelhetjük  közülük  a  zavarkeltőket,  a  renegátakat  és  más,  hasznos 
informátorokat.  [...]  Okvetlenül  ki  kell  használnunk  a  jelenlegi  háborús  helyzetet  ezek 
ellen  a  szovjetellenes  pártok  ellen,  olyan  bűncselekményekkel  kell  megvádolnunk  a 
tagjaikat,  mint  »ellenforradalmi  tevékenység«,  »hazaárulás«»,  »hátországi  felforgatás«, 
»kémkedés  egy  intervenciós  idegen  hatalom  javára«  stb."^^ 

A  bolsevikok  a  munkások  nevében  vették  át  a  hatalmat,  ezért  minden  elnyomó 
intézkedés  közül  a  munkástársadalom  ellen  elkövetett  erőszak  volt  az  új  rendszer  egyik 
leggondosabban  titkolt  akciója.  Már  1918-ban  megkezdődött  ez  az  elnyomás,  1919-20- 
ban  bontakozott  ki,  és  1921  tavaszán  érte  el  a  tetőpontját,  a  jól  ismert  kronstadti 
eseményekkel.  A  petrográdi  munkásság  már  1918  elején  kifejezte  bizalmatlanságát  a 

bolsevikokkal  szemben^^^.  Az  1918.  július  2-i  általános  sztrájk  kudarca  után,  1919 
márciusában  robbant  ki  a  régi  főváros  munkászavargásainak  második  erőteljes  szakasza, 
azután,  hogy  a  bolsevikok  letartóztattak  jónéhány  szociálforradalmár  vezetőt,  köztük 
Marija  Szpiridonovát.  aki  egy  emlékezetes  kőrútján  végigjárta  a  legnagyobb  petrográdi 
gyárakat,  és  mindenütt  lelkes  fogadtatásban  részesült.  A  letartóztatások  széles  körű 
tiltakozó  és  sztrájkmozgalmat  indítottak  el  az  élelmezési  nehézségek  miatt  már  amúgy  is 
nagyon  feszült  helyzetben.  1919.  március  10-én  a  Putyilov  gyár  munkásainak  közgyűlése, 
tízezer  résztvevő  előtt,  ünnepélyes  kiáltványban  ítélte  el  a  bolsevikokat:  „Nem  más  ez  a 
kormány,  csak  a  kommunista  párt  központi  bizottságának  diktatúrája,  és  a  Cseka  meg  a 
forradalmi  bíróságok  segítségével  kormányoz. 

Azt  követelte  a  kiáltvány,  hogy  minden  hatalmat  adjanak  át  a  szovjeteknek,  szabad 


választások  legyenek  a  szovjetekben  és  az  üzenni  bizottságokban,  ne  korlátozzák,  hogy 
mennyi  élelmiszert  szabad  a  munkásoknak  fölvinni  vidékről  Petrográdba  (töröljék  el  a  1,5 
pudos,  vagyis  24  kilós  felső  határt),  bocsássanak  szabadon  az  „igazi  forradalmi  pártokból" 
letartóztatott  minden  politikai  foglyot,  elsősorban  Marija  Szpiridonovát.  1919.  március  12- 
én  és  13-án  Lenin  személyesen  is  megjelent  Petrográdban,  hogy  megpróbáljon  gátat 
vetni  a  naponta  mind  nagyobb  méreteket  öltő  mozgalomnak.  De  amikor  föl  akart  szólalni 
a  munkások  megszállta,  sztrájkoló  gyárakban,  lehurrogták,  akárcsak  Zinovjevet.  „Le  a 
zsidókkal  meg  a  komisszárokkal -  kiabálták.  A  régi  jó  és  mindig  felszínre  törni  kész 
népi  antiszemitizmus  nyomban  egy  kalap  alá  vette  a  zsidókat  és  a  bolsevikokat,  mihelyt  a 
bolsevikek  elveszítették  azt  a  hitelüket,  amelyet  közvetlenül  az  1917-es  októberi 
forradalom  után  (rövid  ideig)  élveztek.  Zsidó  volt  a  legismertebb  bolsevik  vezetők 
jelentős  része  (Trockij,  Zinovjev,  Kamenyev,  Szokolnyikov,  Radek  stb.),  és  ez  a  tény 
meggyőzően  igazolta  a  tömegek  szemében  a  bolsevik-zsidó  ötvözetet. 

1919.  március  16-án  a  Cseka  különítményei  megostromolták  és  bevették  a  fegyveresen 
védelmezett  Putyilov  gyárat.  Válaszként  a  hatóságok  körülbelül  kilencszáz  munkást 
tartóztattak  le.  A  következő  napokban  majdnem  kétszáz  sztrájkolót  végeztek  ki  ítélet 
nélkül  a  schlüsselburgi  erődben,  úgy  ötven  kilométerre  Petrográdtól.  Az  új  módi  szerint 
minden  sztrájkolót  elbocsátottak,  és  csak  akkor  alkalmazták  őket  újra,  ha  aláírtak  egy 
nyilatkozatot,  és  elismerték,  hogy  félrevezették,  „bűnbe  vitték"  őket  az  ellenforradalmi 
„felbujtók".^^  Attól  fogva  szigorú  felügyelet  alatt  tartották  a  munkásokat.  1919  tavaszától 
jónéhány  munkásközpontban  egész  besúgóhálózatot  épített  ki  a  Cseka,  hogy  rendszeres 
tájékoztatást  kapjon  a  különböző  üzemek  „hangulatáról".  Dolgozó  osztályok,  veszélyes 
osztályok... 

Rengeteg,  brutálisan  elnyomott  sztrájk  jellemezte  1919  őszét  Oroszország  több 
iparvárosában,  olyanokban,  mint  Tula,  Szormovo,  Orjol,  Brjanszk,  Tver,  Ivanovo- 
Voznyeszenszk,  Asztrahán.^^  Majdnem  mindenütt  ugyanazt  követelték  a  munkások. 
Éheztek,  éppen  csak  egy  fejadag  árára,  napi  fél  font  kenyérre  futotta  az  éhbérükből,  ezért 
azt  követelték  a  sztrájkolók,  hogy  ugyanakkora  fejadagot  kapjanak,  mint  a  Vörös 
Hadsereg  katonái.  De  politikai,  és  elsősorban  politikai  követeléseik  is  voltak;  töröljék  el  a 
kommunisták  kiváltságait,  bocsássanak  szabadon  minden  politikai  foglyot,  tartsanak 
szabad  választásokat  az  üzemi  bizottságokban  és  a  szovjetben,  hagyják  abba  a  sorozást 
a  Vörös  Hadseregbe,  legyen  gyülekezési,  szólás-  és  sajtószabadság  stb. 

A  bolsevik  hatalom  szemében  az  tette  veszélyessé  ezeket  a  mozgalmakat,  hogy 
gyakran  az  iparvárosokban  állomásozó  katonai  egységek  is  csatlakoztak  hozzájuk.  Orjol, 
Brjanszk,  Gomel,  Asztrahán  zendülő  katonái  a  sztrájkolok  mellé  álltak.  „Halál  a 
biboldókra,  le  a  bolsevik  komisszárokkal!"  -  kiabálták,  és  elözönlötték,  végigfosztogattak 
egész  városrészeket,  amelyeket  csak  többnapos  harcban  tudtak  visszafoglalni  a  Cseka 
különítményei  és  a  rendszerhez  hű  maradt  csapatok.^^  Különféle  módon  fojtották  el 
ezeket  a  sztrájkokat  és  lázadásokat.  Minden  gyárból  tömegesen  bocsátották  el  a 
munkásokat,  élelmezési  jegyüket  is  elkobozva  -  az  éhségfegyver  volt  a  bolsevik  hatalom 
egyik  leghathatósabb  fegyvere  -,  és  tömegesen,  százával  ki  is  végeztek  sztrájkol  ókat, 
zendülőket. 

Az  1919.  márciusi-áprilisi  tulai  és  asztraháni  események  az  elnyomás  történetének 


legfontosabb  fejezetei.  1919.  április  3-án  Dzerzsinszkij  személyesen  utazott  Tulába,  az 
oroszországi  fegyvergyártás  történelmi  központjába,  hogy  leszerelje  a  fegyvergyári 
munkások  sztrájkját.  Ezek  a  Vörös  Hadsereg  számára  létfontosságú  üzemek  -  ahol  az 
Oroszországban  gyártott  puskák  80%-át  gyártották  -  már  1918-19  telén  is 
munkabeszüntetések,  sztrájkok  színhelyei  voltak.  Ebben  a  jól  képzett 
munkástársadalomban  nagy  többségben  voltak  a  mensevikek  és  szociálforradalmárok  a 
politikai  pártaktivisták  között.  1919  márciusának  elején  több  száz  szocialista  pártmunkást 
tartóztattak  le,  és  ez  tiltakozáshullámot  indított  el,  amely  március  27-én  tetőzött  egy  sok 
ezer  munkást  és  vasutast  megmozgató,  óriási  „szabadság-  és  éhségmenettel".  Április  4- 
én  Dzerzsinszkij  újabb  nyolcszáz  „főkolompost"  tartóztattatott  le,  és  erőszakkal  kiüríttette 
a  gyárakat,  amelyeket  hetek  óta  megszállva  tartottak  a  sztrájkol  ók.  Minden  munkást 
elbocsátottak.  Éhségfegyverrel  törték  meg  a  munkások  ellenállását.  Hetekig  nem 
fogadták  el  az  élelmiszerjegyeket.  Ha  új  -  egy  negyed  kiló  kenyérre  jogosító  -  jegyeket 
akartak,  ha  vissza  akarták  kapni  a  munkájukat  az  általános  munkáselbocsátás  után,  a 
munkásoknak  alá  kellett  írniuk  egy  felvételi  kérvényt,  amely  már  írásba  foglalta,  hogy 
azontúl  dezertálásnak  számít  és  halálbüntetéssel  sújtható  minden  munkabeszüntetés. 
Április  10-én  újra  megkezdődött  a  termelés.  Előtte  huszonhat  „főkolompost"  végeztek 
ki.  "84 

Asztrahán  városának,  a  Volga  torkolata  mellett,  egészen  különleges  stratégiai 
jelentősége  volt  1919  tavaszán;  ez  volt  az  utolsó  bolsevik  gát,  amely  megakadályozta 
Kolcsak  tengernagy  északkeleti  és  Gyenyikin  tábornok  délnyugati  csapatainak 
egyesülését.  Kétségívül  ez  a  körülmény  magyarázza,  hogy  olyan  rendkívüli 
kegyetlenséggel  fojtották  el  1919  márciusában  az  ottani  munkássztrájkot.  Március  elején 
kezdődött  a  sztrájk  gazdasági  és  politikai  okok  -  szocialista  pártmunkások  letartóztatása, 
illetve  az  alacsony  élelmiszer-fejadagok  -  miatt,  március  10-re  már  egészen  elfajult,  mert 
a  45.  gyalogezred  nem  volt  hajlandó  belelőni  a  belváros  felé  vonuló  munkásokba.  A 
katonák  a  sztrájkol  ókhoz  csatlakoztak,  kifosztották  a  bolsevik  párt  székházát,  és 
megöltek  több  pártmegbízottat.  A  területi  forradalmi  katonai  bizottság  elnöke,  Szergej 
Kirov  elrendelte,  hogy  „minden  eszközzel  könyörtelenül  irtsák  ki  a  fehérgárdista 
tetveket".  A  rendszerhez  hű  maradt  csapatok  és  a  Cseka  különítményei  minden  befelé 
vezető  utat  elzártak,  majd  módszeresen  nekiláttak  a  város  vissza  hódításának.  Amikor 
már  zsúfolásig  megteltek  a  börtönök,  uszályokra  rakták  a  lázadókat  és  sztrájkol  ókat, 
követ  kötöttek  a  nyakukba,  és  százszámra  a  Volgába  lökték  őket.  Március  12-e  és  14-e 
között  körülbelül  kétezer-négyezer  sztrájkolót  és  zendülőt  lőttek  agyon,  fojtottak  vízbe. 
15-étől  már  a  város  „burzsujait"  sújtotta  a  megtorlás,  azzal  az  ürüggyel,  hogy  ők 
„sugallták"  a  „fehérgárdista"  összeesküvést,  amelynek  csak  bábjai  voltak  a  munkások  és 
a  katonák.  Két  napig  szabadon  fosztogatták  a  gazdag  asztraháni  kereskedőházakat, 
letartóztatták  és  agyonlőtték  a  tulajdonosaikat.  A  becslések  hatszáz  és  ezer  közé  teszik 
az  asztraháni  „burzsuj"-mészárlás  áldozatainak  számát.  Egy  hét  alatt  összesen  három¬ 
ötezer  embert  végeztek  ki,  fojtottak  vízbe.  A  megölt  és  március  18-án  -  a  hatóságok  nem 
győzték  hangsúlyozni,  hogy  a  párizsi  kommün  évfordulóján  -  nagy  pompával  eltemetett 
kommunisták  száma  negyvenhetet  tett  ki.  Sokáig  úgy  emlegették  az  asztraháni  öldöklést, 
mint  a  vörösök  és  fehérek  háborújának  egyik  mellékes  eseményét,  de  ma  már  a 


rendelkezésünkre  álló  levéltári  adatok  fényében  teljes  valójában  feltárul  előttünk:  ez  volt 
a  bolsevik  hatalom  legnagyobb  munkásmészárlása  a  kronstadti  előtt. 

1919  végén  és  1920  elején  még  jobban  megromlott  a  bolsevik  hatalom  és  a 
munkásság  viszonya,  mert  katonai  igazgatás  alá  helyeztek  több  mint  kétezer  vállalatot. 
Lev  Trockij,  a  munka  militarizálásának  élharcosa  1920  márciusában,  a  párt  IX. 
kongresszusán  fejtette  ki  fölfogását  erről  a  kérdésről.  Az  ember,  természetétől  fogva, 
lustaságra  hajlamos,  magyarázta  Trockij.  A  tőkés  rendben  azért  kell  munkát  keresniük  a 
munkásoknak,  hogy  fönntarthassák  magukat.  A  tőkés  piac  ösztökéli  a  dolgozót.  A 
szocializmusban  „a  munkaerő  felhasználása  helyettesíti  a  piacot".  így  hát  az  az  állam 
feladata,  hogy  eligazítsa,  irányítsa,  bevonja  a  dolgozót,  az  meg  katonásan 
engedelmeskedjék  az  államnak,  a  proletariátus  érdekei  védelmezőjének.  Ez  volt  a  munka 
militarizálásának  alapja  és  értelme;  hevesen  bírálta  a  szakszervezeti  megbízottak  és  a 
bolsevik  vezetők  egy  kis  része;  valójában  azt  jelentette,  hogy  a  sztrájk  háború  alatti 
dezertálásnak  minősül,  megerősítik  a  fegyelmet  és  a  munkavezetők  hatalmát,  minden 
jogkörüktől  megfosztják  a  szakszervezeteket  és  az  üzemi  bizottságokat,  attól  fogva  csak 
a  termelésirányító  politika  érvényre  juttatására  szorítkozik  a  szerepük,  megtiltják,  hogy  a 
munkások  kilépjenek  a  munkahelyükről,  büntetik  a  távolmaradást  és  a  késést,  márpedig 
sokszor  késtek  a  munkából  akkoriban,  mert  a  munkások  mindig  kétséges  élelembeszerző 
utakon  jártak. 

A  mindennapi  élet  növekvő  nehézségei  csak  fokozták  a  militarizálás  miatt  amúgy  is 
zúgolódó  munkásság  elégedetlenségét.  Ahogy  kiderül  a  kormánynak  küldött  1919. 
december  6-i  Cseka-jelentésből,  „az  utóbbi  időben  csak  súlyosbodott  a  közellátási  válság. 
Éhínség  szorongatja  a  munkástömegeket.  Már  nincs  erejük  a  munkásoknak,  hogy 
dolgozzanak,  mind  gyakrabban  maradnak  távol  a  munkahelyüktől,  hideg  és  éhség  bénítja 
őket.  Egész  sor  moszkvai  vasgyárban  már  mindenre  -  sztrájkra,  zavargásokra,  lázadásra  - 
készek  az  elkeseredett  tömegek,  ha  meg  nem  oldódik,  a  legrövidebb  időn  belül,  a 
közellátás  kérdése. 


1920  elején,  Petrográdban  7000  és  12  000  rubel  közt  mozgott  a  munkás  havi  bére. 
Ezen  a  jelentéktelen  alapbéren  kívül  -  amikor  egy  font  vaj  5000  rubelbe,  egy  font  hús 
3000  rubelbe,  egy  liter  tej  750  rubelbe  került  a  szabadpiacon!  -  minden  dolgozónak 
bizonyos  mennyiségű  természetbeni  juttatáshoz  is  joga  volt,  aszerint,  hogy  milyen 
osztályba  volt  sorolva.  1919  végén,  egy  petrográdi  kétkezi  munkás  naponta  fél  font 
kenyeret,  havonta  egy  font  cukrot,  fél  font  zsiradékot,  négy  font  sózott  heringet 
vásárolhatott  a  fizetéséből... 


Elméletileg  öt  „étel fogyasztói"  osztályba  voltak  sorolva  az  állampolgárok,  a  kétkezi 
munkásoktól  és  a  Vörös  Hadsereg  katonáitól  a  „naplopókig"  -  ebbe  az  osztályba  tartozott 
egy  kiváltképpen  lenézett  réteg,  az  értelmiség  -  fokozatosan  csökkenő 
„osztályfejadagokkal"  Valójában  még  ennél  is  sokkal  igazságtalanabb  és  bonyolultabb 
volt  a  rendszer.  Az  utolsók,  a  legkevesebbre  becsültek  -  „naplopók"  értelmiségiek, 
„reakciósok"  -  gyakran  egyáltalán  semmit  sem  kaptak.  Ténylegesen  a  „dolgozók"  is  sok 
alosztályba  voltak  besorolva,  egy  kedvezmény-rangsor  szerint,  amely  kiváltságokat 
juttatott  a  rendszer  fönnmaradásához  szükséges,  létfontosságú  csoportoknak.  1919-20 
telén  harmincháromféle  élelmiszerjegy  volt  Petrográdban,  és  egyik  sem  volt  érvényes  egy 


hónapnál  tovább! 

A  bolsevikok  központosította  élelmezési  rendszerben  az  élelemfegyver  játszotta  a 
döntő  szerepet,  ha  ösztönözni  vagy  büntetni  kellett  az  ilyen  vagy  olyan  csoportba  tartozó 
állampolgárokat. 

„Most  a  szállítmányozás  a  legfontosabb;  növelni  kell  azok  kenyérfejadagját,  akik  ott 
dolgoznak,  és  csökkenteni  azokét,  akik  nem  ott  dolgoznak 

-  írta  1920.  február  l-jén  Lenin  Trockijnak.  -  Pusztuljanak  ezrek,  ha  kell,  de  az  országot 
meg  kell  menteni. 

Oda  vezetett  ez  a  politika,  hogy  mindenki,  akinek  megmaradtak  a  kapcsolatai  a 
vidékkel,  és  sokan  voltak  ilyenek,  igyekezett  lehetőleg  minél  gyakrabban  lelátogatni  a 
faluba,  és  onnan  próbált  élelmet  szerezni. 

A  munka  militarizálására  irányuló  intézkedéseknek  az  volt  a  céljuk,  hogy  „helyreállítsák 
a  rendet"  az  üzemekben,  de  a  kitűzött  céllal  ellentétben  számtalan  leállásra, 
munkabeszüntetésre,  sztrájkra  és  zavargásra  vezettek,  amelyeket  kíméletlen  szigorral 
nyomtak  el.  „A  sztrájkoló,  ez  a  sárga  és  ártalmas  szúnyog  -  olvashatták  a  Pravdában 
1920.  február  12-én 

-  a  koncentrációs  táborban  van  a  legjobb  helyen!"  A  munkaügyi  népbiztosság 
hivatalos  statisztikája  szerint  az  oroszországi  nagy  és  közepes  iparvállalatok  77%-át 
érintette  a  sztrájk  1920  első  félévében.  Figyelemre  méltó,  hogy  azok  voltak  a 
legzaklatottabb  ágazatok  -  vaskohászat,  bányák,  vasút  -,  amelyek  a  legmesszebbre 
jutottak  a  munka  militarizálásának  bevezetésében.  A  Cseka  titkos  ügyosztályának  a 
bolsevik  vezetőkhöz  írt  jelentései  éles  fényt  vetnek  a  militarizálással  szembeszegülő 
munkások  ellen  foganatosított  megtorlásra:  letartóztatta  és  igen  gyakran  elítélte  őket  a 
forradalmi  bíróság  „szabotázs"  vagy  „dezertálás"  miatt.  Hogy  csak  egy  példát  említsünk: 
1920  áprilisában,  Szimbirszkben  tizenkét  fegyvergyári  munkást  ítéltek  koncentrációs 

táborban  letöltendő  büntetésre,  mert  „szabotáltak,  olasz  sztrájkot^  szerveztek  [...] 
izgattak  a  szovjethatalom  ellen,  kihasználva  a  vallásos  babonákat  és  a  tömegek 
fogyatékos  politikai  iskolázottságát  [...]  és  félremagyarázták  a  szovjet  politikát  a 
bérkérdésben".^^  Ha  megfejtjük  ezt  a  bikkfa  nyelvet,  azt  hámozhatjuk  ki  belőle,  hogy  a 
vádlottak  a  vezetőség  engedélye  nélkül  tartottak  szünetet  a  munkában,  tiltakoztak  a 
vasárnapi  munkakényszer  ellen,  kifogásolták  a  kommunisták  kiváltságait,  és  kárhoztatták 
az  éhbéreket... 

A  párt  legfőbb  vezetői  -  köztük  Lenin  -  azt  követelték,  hogy  példás  szigorral  fojtsák  el  a 
sztrájkokat.  Az  uráli  munkásmozgolódás  terjedése  miatt  nyugtalan  Lenin  ezt  táviratozta 
1920.  január  29-én  Szmirnovnak,  az  V.  hadsereg  forradalmi  katonai  bizottsága 
vezetőjének:  „P.  jelentette,  nyilvánvalóan  szabotálnak  a  vasutasok.  [...]  Azt  mondják,  az 
izsevszki  munkások  is  benne  vannak.  Csodálkozom,  hogy  maga  mit  sem  tesz,  nem  hajt 
végre  tömeges  kivégzéseket  szabotázs  miatt."^^  Számtalan  sztrájk  tört  ki  1920-ban  a 
munka  militarizálása  elleni  tiltakozásul:  Jekatyerinburgban  1920  márciusában  80  munkást 
tartóztattak  le,  ítéltek  el  és  hurcoltak  táborba;  a  rjazany-urali  vasútvonalon  1920 
áprilisában  100  vasutast;  a  moszkva-kurszki  vasútvonalon  1920  májusában  160  vasutast; 
a  brjanszki  vasgyárban  1920  júniusában  152  munkást  ítéltek  el.  Sokáig  sorolhatnánk 


ezeket  a  példákat  a  munka  militarizálása  keretében  szigorúan  elfojtott  sztrájkok 
példáit.^^ 

A  tulai  fegyverüzemek  sztrájkja  volt  ezek  közül  az  egyik  legfigyelemreméltóbb,  1920 
júniusában;  már  1919  áprilisában  keményen  megsanyargatták  Tulát,  de  még  mindig  a 
rendszer  elleni  munkástiltakozás  egyik  fellegvára  volt.  1920.  június  6-án,  vasárnap 
néhány  vasmunkás  megtagadta  a  vezetőség  követelte  túlórázást.  Ezen  a  napon,  és 
általában  vasárnap  a  munkásnők  is  megtagadták  a  munkát,  azt  mondták,  hogy  a 
vasárnap  az  egyetlen  nap,  amikor  élelemért  járhatják  a  környező  falvakat.  Az 
igazgatóság  kérésére  egy  erős  Cseka-különítmény  szállt  ki,  és  letartóztatta  a 
sztrájkolókat.  Kihirdették  a  haditörvénykezést,  és  megbízták  a  párt  és  a  Cseka 
képviselőiből  álló  hármas  bizottságot,  hogy  leplezze  le  „a  Vörös  Hadsereg 
harckészségének  gyengítésére  irányuló  és  lengyel  kémek,  valamint  a  feketeszázak 
szította  ellenforradalmi  összeesküvést". 


Amíg  terjedt  a  sztrájk  és  egyre  több  „főkolompost"  tartóztattak  le,  valami  újdonság 
zavarta  meg  az  ilyen  ügyek  szokásos  menetét:  százával,  ezrével  jelentkeztek  a  Csekánál 
munkásnők,  egyszerű  háziasszonyok,  és  azt  kérték,  hogy  őket  is  tartóztassák  le.  Nagyobb 
arányokat  is  öltött  a  mozgalom,  a  munkások  is  azt  követelték,  hogy  tömegesen 
tartóztassák  le  őket.  így  akarták  kifejezni,  hogy  milyen  képtelenség  a  „lengyelek  és 
feketeszázak  összeesküvése".  Négy  nap  alatt  több  mint  tízezer  embert  börtönöztek  be, 
vagy  inkább  tartottak  fogva  egy  nagy  térségen  a  szabad  ég  alatt,  csekista  őrizetben.  Egy 
pillanatra  összecsapott  a  hullám  a  helyi  párt-  és  Cseka -szervezetek  feje  fölött,  sehogy 
sem  tudták  hogy  magyarázni  az  eseményeket  Moszkvában,  de  végül  sikerük  elhitetni  a 
központi  hatóságokkal  ezt  a  kiterjedt  összeesküvést.  Egy  „tulai  összeesküvés  felszámoló 
bizottság"  több  ezer  munkást  és  munkásnőt  hallgatott  ki,  azt  remélte,  hogy  eszményi 
bűnbakokat  talál.  Ha  szabadulni  akart,  új  élelmiszerjegyet  és  munkát  akart,  minden 
letartóztatott  dolgozó  kénytelen  volt  aláírni  a  következő  nyilatkozatot:  „Alulírott  büdös 
kutya  és  bűnöző,  szánom-bánom  a  forradalmi  bíróság  és  a  Vörös  Hadsereg  színe  előtt, 
amit  tettem,  bevallom  a  bűneimet,  és  megígérem,  hogy  lelkiismeretesen  fogok  dolgozni." 

Más  tiltakozó  munkásmozgalmakkal  ellentétben,  elég  enyhe  ítélet  követte  az  1920 
nyarán  végbement  tulai  zavargásokat:  28  embert  ítéltek  táborfogságra  és  200-at 
száműztek.^^  Jól  képzett  munkaerő  hiányában  a  bolsevik  hatalom  bizonyára  nem 
nélkülözhette  az  ország  legjobb  fegyvergyártóit.  Akárcsak  az  élelmezésnek,  az 
elnyomásnak  is  tekintettel  kellett  lennie  a  döntő  fontosságú  ágazatokra  és  a  rendszer 
felsőbbrendű  érdekeire. 


Bármilyen  fontos  volt  is  jelképesen  és  stratégiailag  a  „munkásfront"  a  rendszer 
összeütközéseinek  csak  elenyésző  részét  tette  ki  a  polgárháború  számtalan  „belső 
frontja"  között.  A  rendszer  minden  erejét  mozgósította  a  rekvirálások  és  a  sorozás  ellen 
tiltakozó  parasztokkal  -  a  zöldekkel  -való  küzdelem.  A  parasztlázadások,  a  dezertálás  és  a 
zavargások  elleni  harccal  megbízott  Cseka  és  a  köztársasági  belvédelmi  csapatok 
különleges  osztályainak  ma  már  hozzáférhető  jelentései  teljes  borzalmasságában  tárják 
elénk  a  vörösök  és  fehérek  hadakozásának  mellékszínterén  vívott  rendteremtő  „piszkos 
háború"  rendkívüli  erőszakosságát.  A  bolsevik  hatalomnak  és  a  parasztságnak  ebben  a 
döntő  összecsapásában  kovácsolódott  ki  végleg  az  a  terrorista  politikai  gyakorlat. 


amelynek  egy  teljességgel  borúlátó  tömegszemlélet  volt  az  alapja;  a  tömegek  „olyan 
sötétek  és  tudatlanok  -  írta  Dzerzsinszkij  hogy  még  a  saját  érdekeikkel  sem  képesek 
tisztában  lenni".  Csak  erőnek  erejével  lehet  sakkban  tartani  ezt  az  állatias  tömeget, 
különböző  elnyomó  intézkedésekkel,  azzal  a  „vasseprűvel"  amellyel  oly  szemléletesen 
jellemezte  Trockij,  hogy  miképpen  kell  „megtisztítani"  Ukrajnát  a  Nesztor  Mahno  és  más 
parasztvezérek  vezette  „zsiványbandáktól".^^ 

1918  nyarán  kezdődtek  a  parasztlázongások.  1919-20-ban  elszaporodtak,  1920-21 
telén  tetőztek,  és  átmenetileg  visszavonulásra  késztették  a  bolsevik  rendszert. 

Közvetlenül  két  ok  miatt  lázadoztak  a  parasztok:  a  rekvirálások  és  a  Vörös  Hadseregbe 
való  sorozások  miatt.  1918  nyarán  még  a  mezőgazdasági  fölösleg  rendszertelen 
elkobzása  jellemezte  az  első  begyűjtő  műveleteket,  de  1919  januárjában  már 
központosított  és  tervszerű  rekvirálási  rendszer  lépett  ennek  a  helyébe.  Minden  terület, 
minden  körzet,  minden  járás,  minden  faluközösség  becslés  alapján  előre  megállapított 
mennyiségű  terményt  kellett  hogy  beszolgáltasson  az  államnak.  Nemcsak  gabona- 
neműekre  vonatkoztak  ezek  a  terménymennyiségek,  hanem  vagy  húsz  olyan  különböző 
terményre  is,  mint  a  burgonya,  méz,  tojás,  vaj,  olajos  magvak,  hús,  tejföl,  tej...  Minden 
faluközösség  testvéri  felelősséggel  tartozott  a  begyűjtésért.  A  hatóságok  csak  akkor 
osztották  ki  a  nyugtákat,  amikor  már  az  egész  falu  teljesítette  a  beszolgáltatás! 
kötelezettségét;  ezek  a  nyugták  jogosították  föl  a  parasztokat,  hogy  iparcikkeket 
vásároljanak,  de  sokkal  kevesebbet,  mint  amennyire  szükségük  lett  volna,  mert  1920 
végén  az  ilyen  szükségleteknek  még  csak  15%-át  tudták  kielégíteni.  Ami  a 
mezőgazdasági  termények  felvásárlását  illeti,  azoknak  csak  jelképes  áruk  volt,  mert  1920 
végén  a  rubel  már  elveszítette  az  aranyrubelhez  viszonyított  értékének  96%-át.  1918-tól 
1920-ig  háromszorosára  emelkedett  a  rekvirált  gabona  mennyisége.  Nehéz  pontosan 
számszerűsíteni,  de  a  parasztfelkelések  száma  is  legalább  hasonló  arányban 
növekedett. 

Az  „imperialista  háború"  frontjain  és  lövészárkaiban  eltöltött  három  esztendő  után  a 
parasztok  ellenszegültek  a  Vörös  Hadseregbe  való  besorozásnak;  ez  volt  azoknak  a 
parasztlázadások  a  második  oka,  amelyeket  leginkább  az  erdőkben  bujkáló 
katonaszökevények,  a  zöldek  vezettek.  Úgy  becsülik,  hogy  több  mint  hárommillió 
katonaszökevény  volt  1919-20-ban.  1919-ben  körülbelül  ötszázezer  katonaszökevényt 
tartóztattak  le  a  Cseka  különböző  különítményei  és  a  katonaszökevények  ellen  szervezett 
különleges  harci  bizottságok;  1920-ban  hét-nyolcszázezret.  De  másfél-kétmillió 
katonaszökevénynek,  nagyrészt  a  terepet  jól  ismerő  parasztnak,  mégis  sikerült  kereket 
oldania  ebben  a  hajtóvadászatban. 

A  kormány  egyre  keményebb  megtorló  intézkedésekkel  orvosolta  az  elhatalmasodó 
bajt.  Nem  volt  elég,  hogy  ezerszámra  lövette  agyon  a  katonaszökevényeket,  a 
katonaszökevények  családtagjait  is  túsznak  tekintette.  Valójában  és  elvileg  már  1918 
nyara  óta,  egészen  mindennapi  körülmények  között  is  folyt  a  túszszedés.  Erről  tanúskodik 
például  az  a  Lenin  aláírta,  1919.  február  15-i  kormányrendelet,  amely  arra  kötelezte  a 
helybeli  csekákat,  hogy  túszokat  szedjenek  a  parasztok  közül  olyan  helységekben,  ahol 
nem  takarították  el  kellőképpen  a  havat  a  vasútvonalról.  „Ha  nem  takarítják  el  a  havat, 
kivégezzük  a  túszokat."^^  1920.  május  12-én  Lenin  a  következő  utasítást  küldte  a 


dezertálás  elleni  harc  minden  vidéki  bizottságának:  „Ha  lejár  az  egyhetes  türelmi  idő  és 
mégsem  jelentkeznek  a  katonaszökevények,  még  szigorúbb  büntetéssel  kell  sújtani  a 
dolgozó  népnek  ezeket  a  javíthatatlan  árulóit.  Ezentúl  mindazoknak  a  családját  túsznak 
tekintjük,  és  annak  megfelelően  bánunk  velük,  akik  bármilyen  módon  is  segítik  a 
katonaszökevényeket."^^  Ez  a  rendelet  csak  törvényesítette  a  mindennapi  gyakorlatot.  De 
mégsem  lanyhult  a  szökéshullám.  1920-21-ben,  akárcsak  1919-ben  katonaszökevényből 
lett  a  legtöbb  zöld  partizán,  akik  ellen  három  (sőt  bizonyos  vidékeken  négy  vagy  öt)  évig 
könyörtelen  háborút  viseltek  a  bolsevikok,  hallatlan  kegyetlenséggel. 

Nemcsak  a  rekvirálás  meg  a  sorozás  ellen  tiltakoztak  a  parasztok,  hanem  általában 
minden  olyan  hatalomnak  -  így  a  városból  jött  „kommunisták"  hatalmának  -  erőszakos 
fellépése  ellen  is,  amelyet  nem  tartottak  a  magukénak.  Sok  paraszt  fejében  valaki  más 
volt  a  rekviráló  kommunista,  nem  az  1917-es  agrárforradalmat  támogató  „bolsevik".  Hol 
a  fehér  katonaság,  hol  a  vörös  rekviráló  különítmények  sanyargatták  a  vidéket, 
tetőpontjára  hágott  a  zűrzavar  és  az  erőszak. 

Az  elnyomással  megbízott  különféle  Cseka-különítmények  jelentéseiből,  ezekből  a 
kivételes  forrásokból  a  paraszt-partizánharc  több  vonását  is  megragadhatjuk;  a 
parasztmozgalmaknak  két  fő  típusát  különböztetik  meg:  a  bűnt  egyik,  a  helyi  lázadás,  az 
erőszak  rövid  föllángolása,  viszonylag  kevés,  néhány  tucat  vagy  néhány  száz 
résztvevővel;  a  vossztanyije  a  másik,  olyan  felkelés,  amelyben  ezer-  vagy  akár 
tízezerszámra  vesznek  részt  parasztok,  valóságos  hadseregbe  szerveződve,  és  ez 
községek,  városok  bevételére  is  képes,  amellett  összefüggő,  szociálforradalmár  vagy 
anarchista  jellegű  politikai  programja  is  van. 

„1919.  április  30.  Tambovi  terület.  Április  elején  kulák-  és  katonaszökevény-zavargások 
törtek  ki  a  lebjagyinszki  körzetben;  az  emberek  és  lovak  mozgósítása  és  a  gabona 
rekvirálása  ellen  tiltakoztak.  »Le  a  kommunistákkal!  Le  a  szovjetekkel!«  -  kiabálták  a 
fegyveres  felkelők,  és  kifosztottak  négy  járási  végrehajtó  bizottságot,  s  barbár  módon 
meggyilkoltak,  elevenen  elfűrészeltek  hét  kommunistát.  A  rekviráló  különítmény  kérésére 
segítségül  odaérkezett  a  212-es  Cseka -zászlóalj,  és  szétverte  a  lázadó  kulákokat.  Hatvan 
embert  letartóztattak,  ötvenet  a  helyszínen  kivégeztek,  azt  a  falut  pedig,  ahonnan 
kiindult  a  forrongás,  föl  perzselték."  „Voronyezsi  terület,  1919.  június  11.,  16  óra  15. 
Távírón.  Javul  a  helyzet.  A  novohoperszki  körzetben  gyakorlatilag  elfojtottuk  a  lázadást.  A 
repülőgépünk  bombázta  és  teljesen  fölégette  Tretyaki  községet,  az  egyik  fő 
banditafészket.  Folytatjuk  a  tisztogatást." 

„JaroszlavI,  1919.  június  23.  A  petropavlovszki  volosztyban  [azaz  járásban  -  a  szerk.] 
elfojtottuk  a  katonaszökevények  zendülését.  Túszul  összeszedtük  a  dezertőrök 
családtagjait.  Amikor  hozzáláttunk,  hogy  minden  családból  agyonlövünk  egy  férfit,  a 
zöldek  előszállingóztak  az  erdőből  és  megadták  magukat.  Harmincnégy  katonaszökevényt 
lőttünk  agyon,  elrettentésül."^^ 

Sok  ezernyi  hasonló  jelentés^^  tanúskodik  róla,  hogy  milyen  rendkívüli  kegyetlenséggel 
folyt  a  hatóságok  tisztogató  hadművelete  a  dezertálás  táplálta  paraszti  partizánharc 
ellen,  amelyet  többnyire  csak  „kuláklázadásnak"  vagy  „banditafölkelésnek"  minősítettek. 
A  fenti  három  idézet  jól  mutatja,  hogy  a  megtorlásnak  milyen  módszereit  alkalmazták 
leggyakrabban:  a  katonaszökevények  vagy  „banditák"  családtagjainak  túszul  ejtése. 


letartóztatása  és  kivégzése,  a  falvak  bombázása  és  fölégetése.  Az  elvakult  és  aránytalan 
megtorlás  az  egész  faluközösség  kollektív  felelősségének  elvére  támaszkodott.  A 
hatóságok  általában  haladékot  adtak  a  katonaszökevényeknek,  hogy  meddig  adhatják 
meg  magukat.  A  határidő  lejárta  után  „erdei  banditának"  tekintették  a  katonaszökevényt, 
és  azonnal  kivégezhették.  Egyébként  mind  a  polgári,  mind  a  katonai  hatóságok  rendeletéi 
kimondják,  hogy  „ha  egy  falu  lakossága  bármi  módon  is  segítséget  nyújt  a  környező 
erdőkben  bujkáló  banditáknak,  porig  kell  égetni  a  falut". 

A  Cseka  bizonyos  összefoglaló  jelentései  számszerű  adatokat  közöltek  ennek  a  vidéki 
tisztogató  háborúnak  az  arányairól.  így,  1918,  október  15-től  november  30-ig, 
Oroszország  tizenkét  területén  44  lázadás  (bűnt)  tört  ki,  és  ezekben  2320  embert 
tartóztattak  le,  620-at  öltek  meg,  982-t  végeztek  ki  golyó  által.  Ezekben  a  zavargásokban 
480  szovjet  tisztviselőt  öltek  meg,  az  élelmezési  különítmények,  a  Vörös  Hadsereg  és  a 
Cseka  112  tagjával  egyetemben.  Tíz  orosz  területről  vannak  összesített  adataink;  ezek 
szerint  ezekben,  1919  szeptemberében,  48  735  katonaszökevényt  és  7325  „banditát" 
tartóztattak  le,  1826-ot  öltek  meg  és  2230-at  végeztek  ki  golyó  által;  a  szovjet 
tisztviselők  és  katonák  közül  430-an  estek  áldozatul.  Ezek  a  nagyon  is  hézagos  számok 
nem  tartalmazzák  a  nagy  parasztfelkelések  miatt  elszenvedett,  sokkal  nagyobb 
veszteségeket. 

Ezek  a  felkelések  többször  is  erősen  föllángoltak:  1919-ben  márciustól  augusztusig, 
különösen  a  Középső-Volga-vidéken  és  Ukrajnában,  1920-ban  februártól  augusztusig  a 
szamarai,  ufai,  kazanyi,  tambovi  területen  és  megint  csak  Ukrajnában,  amelyet  a 
bolsevikok  visszafoglaltak  ugyan  a  fehérektől,  de  az  ország  belsejében  még  mindig  a 
parasztfelkelők  voltak  az  urak.  Az  Ukrajnában  és  a  Don  meg  a  Kubán  vidékén  elbukott 
mozgalom  Oroszországban  tetőzött  1920  végétől  és  1921  egész  első  felében  egy  óriási 
parasztlázadással,  amelynek  a  tambovi,  penzai,  szamarai,  szaratovi,  szimbirszki,  caricini 
területen  voltak  a  gócai.  Ennek  a  parasztháborúnak  majd  csak  akkor  huny  ki  a  parazsa, 
amikor  kitör  itt  a  XX.  század  egyik  legszörnyűbb  éhínsége. 

A  gazdag  szamarai  és  szimbirszki  terület  egymaga  szenvedte  el  az  összes  oroszországi 
gabonarekvirálás  egyötödét,  ezért  a  bolsevik  rendszer  uralomra  jutása  óta  itt  fajultak 
először  igazi  felkeléssé  a  helyi  parasztzavargások,  1919  márciusában.  Tucatszámra 
foglalta  el  a  községeket  egy  nem  kevesebb,  mint  harmincezer  fegyveresből  álló  felkelő 
paraszthadsereg.  Majd'  egy  hónapig  nem  a  bolsevikok  kezén  volt  a  szamarai  terület. 
Segítette  ez  a  lázadás,  hogy  a  fehér  hadsereg  Kolcsak  tengernagy  parancsnoksága  alatt 
álló  egységei  előnyomuljanak  a  Volga  felé,  mert  a  bolsevikok  kénytelenek  voltak 
tízezrével  küldeni  a  fegyvereseket,  hogy  harcképtelenné  tegyék  ezt  a  jól  szervezett 
parasztsereget,  amelynek  elég  összefüggő  politikai  programja  is  volt:  véget  akart  vetni  a 
rekvirálásnak,  a  „bolsevik  komisszarokrádának",  szabad  kereskedelmet  akart,  szabad 
szovjetválasztásokat.  1919  áprilisának  az  elején  a  szamarai  Cseka-főnök  így  vonta  meg  a 
területi  parasztfelkelések  elfojtásának  mérlegét:  4240  megölt  felkelő,  625  golyó  által 
kivégzett  paraszt,  6210  letartóztatott  katonaszökevény  és  „bandita"... 

Alig  hamvadt  el  egy  időre  a  tűz  a  szamarai  területen,  máris  sosem  látott  arányokban 
lobbant  föl  Ukrajna  nagy  részén.  1918  végén,  a  németek  és  az  osztrák-magyarok 
visszavonulása  után  a  bolsevik  kormány  elhatározta,  hogy  visszahódítja  Ukrajnát.  Ez  volt 


az  egykori  cár  birodalom  leggazdagabb  mezőgazdasági  vidéke,  ennek  kellett  „táplálnia  a 
moszkvai  és  petrográdi  proletariátust".  Itt  még  sokkal  magasabb  volt  a  rekvirálási  kvóta, 
mint  máshol.  Ha  teljesítik,  biztos  éhhalálra  ítélik  vele  a  falvak  ezreit,  amelyeket  már 
1918-ban,  egész  esztendőben  amúgy  is  megsarcolt  a  megszálló  német  és  osztrák-magyar 
hadsereg.  Ráadásul,  azzal  a  politikával  -a  földek  faluközösségek  között  való  felosztásával 
-  ellentétben,  amelyet  1917  végén  voltak  kénytelenek  magukévá  tenni  Oroszországban, 
az  orosz  bolsevikok  az  összes  nagybirtokot,  az  egykori  birodalom  legmodernebb 
földbirtokait  államosítani  akarták  Ukrajnában.  Ez  a  politika,  amely  arra  törekedett,  hogy 
nagy  közös  gazdaságokká  alakítsa  át  a  gabona-  és  cukortermelő  nagybirtokokat,  ahol 
mezőgazdasági  munkás  lenne  a  parasztból,  csakis  elégedetlenséget  szülhetett  a 
parasztság  körében.  A  parasztság  megedződött  a  német  és  osztrák-magyar  megszálló 
erőkkel  vívott  harcban.  1919  elején  soktízezres,  valóságos  paraszthadseregek  voltak 
Ukrajnában,  olyan  ukrán  katonai  és  politikai  vezetők  parancsnoksága  alatt,  mint  Szemjon 
Pedjura,  Nesztor  Mahno,  Grigorjev  vagy  Zeljonij.  Ezek  a  paraszthadak  szilárdan 
eltökélték,  hogy  érvényt  szereznek  saját  agrárforradalom-felfogásuknak:  földet  a 
parasztnak,  szabadkereskedelmet,  szabadon  választott  szovjeteket,  „moszkoviták  és 
zsidók  nélkül".  Régi  hagyománya  volt  a  főleg  ukránok  lakta  vidék  és  a  főleg  oroszok  meg 
zsidók  lakta  városok  ellentétének,  ezért  az  ukrán  parasztok  nagy  része  egyszerűnek  és 
csábítónak  találta  ezt  a  képletet:  moszkoviták  =  bolsevikok  =  zsidók.  Ki  velük  Ukrajnából, 
mind  egy  szálig. 

Ezek  az  ukrajnai  sajátosságok  magyarázzák,  hogy  olyan  vadul  és  olyan  sokáig 
hadakoztak  egymással  a  bolsevikok  és  az  ukrán  parasztság  jó  része.  Egy  másik 
szereplőgárda  is  volt  a  színen,  a  fehérek  tábora;  a  bolsevikok  is  harcoltak  ellene,  meg  a 
különböző  ukrán  paraszthadseregek  is,  amelyek  nem  akarták,  hogy  visszatérjenek  a 
nagybirtokosok;  ez  még  szövevényesebbé  tette  ezt  a  politikai  és  katonai  bonyodalmat 
azon  a  vidéken,  ahol  némelyik  város  -  például  Kijev  -  tizennégyszer  is  gazdát  cserék  két 
esztendő  alatt! 

1919  áprilisában  törtek  ki  az  első  nagy  lázadások  a  bolsevikok  és  gyalázatos  rekviráló 
különítményeik  ellen.  Egy  hónap  alatt  93  parasztlázadás  volt  a  kijevi,  csernigovi,  poltavai, 
odesszai  területen.  1919  júliusának  első  húsz  napjában  210  olyan  lázadást  tartanak 
nyilván  a  Cseka  hivatalos  adatai,  amelyekben  mintegy  100  000  fegyveres  és  több 
százezer  paraszt  vett  részt.  Grigorjev  parasztseregei  -  majd'  20  000  fegyveres,  köztük  a 
Vörös  Hadsereg  több  zendülő  egysége,  50  ágyúval  és  700  géppuskával  -  egész  sor  dél¬ 
ukrajnai  várost  foglaltak  el  1919  áprilisában-májusában,  köztük  olyanokat,  mint 
Cserkasszi,  Herszon,  Nyikolajev  és  Odessza,  s  olyan  önálló  hatalmat  hoztak  ott  létre, 
amelynek  jelmondatai  semmi  kétséget  sem  hagytak  hatalmuk  minéműsége  felől: 
„Ukrajna  az  ukránoké,  bolsevikok,  zsidók  nélküli";  „Földosztást!";  „Vállalkozási  és 
kereskedelmi  szabadságot!"  A  kijevi  terület,  a  nagyobb  városok  kivételével,  Zeljonij 
kb.  20  000  fős  fegyveres  partizánseregének  a  kezén  volt.  Azzal  a  jelmondattal,  hogy 
„Éljen  a  szovjethatalom,  le  a  bolsevikokkal  meg  a  biboldókkal!"  tucatszámra  rendeztek 
véres  pogromokat  a  kijevi  és  a  csernigovi  terület  községeinek  és  kisvárosainak  zsidó 
közösségei  körében.  Jobban  ismerjük  -  számos  tanulmány  jóvoltából  -  Nesztor  Mahno  és 
több  tízezres  parasztseregének  tevékenységét;  ők  olyan  nemzeti,  társadalmi  és  némileg 


anarchista  jellegű  programmal  léptek  föl,  amelyet  valóságos  kongresszusokon  dolgoztak 
ki;  ilyen  volt  a  „paraszt-,  felkelő-  és  munkásküldöttek  Guljaj  Polje-i  kongresszusa" 
amelyet  1919  áprilisában  tartottak  éppen  a  mahnoista  felkelés  központjában.  Mint  annyi, 
kevésbé  kialakult  parasztmozgalom,  a  mahnoisták  is  azt  hangoztatták  elöljárójában,  hogy 
semmiképpen  se  avatkozzék  bele  az  állam  a  parasztság  dolgaiba,  szabadon  választott 
szovjetekre  épülő  paraszti  self-governmentet  -  valamiféle  önigazgatást  -kívántak.  Minden 
parasztmozgalom  közös  igényei  közül  is  járult  néhány  ezekhez  az  alapkövetelésekhez: 
szüntessék  meg  a  rekvirálást,  töröljék  el  az  adókat  és  illetékeket,  szabadságot  minden 
szocialista  pártnak  és  az  anarchista  csoportoknak,  osszák  föl  a  földeket,  töröljék  el  a 
„bolsevik  komisszáruralmat"  oszlassák  föl  a  Cseka  különleges  csapatait.^^^ 

1919  tavaszán  és  nyarán,  a  Vörös  Hadsereg  hátában  lezajlott  több  száz 
parasztfelkelésnek  döntő  szerepe  volt  Gyenyikin  tábornok  fehér  csapatainak  folytatás 
nélkül  maradt  győzelmében.  A  fehér  hadsereg  1919.  május  19-én  indult  el  Dél- 
Ukrajnából,  és  sebesen  nyomult  előre,  mert  a  Vörös  Hadsereg  a  parasztfelkeléseket 
elnyomó  hadműveletekkel  volt  elfoglalva.  Gyenyikin  csapatai  június  12-én  Harkovot 
vették  be,  augusztus  28-án  Kijevet,  szeptember  30-án  Voronyezst.  Foglyok  és  túszok 
tömeges  kivégzése  kísérte  a  bolsevikok  visszavonulását  -  még  visszatérünk  rá  -,  akik  csak 
a  nagyvárosokban  tudták  megszilárdítani  a  hatalmukat,  s  meghagyták  a  vidéket  a  lázadó 
parasztok  kezén.  A  Vörös  Hadsereg  és  a  Cseka  különítményei  nem  ismertek  irgalmat 
sietős  visszavonulásukban  a  parasztfelkelők  uralta  belvidéken:  százával  fölégetett  falvak, 
tömegesen  kivégzett  „banditák"  katonaszökevények  és  túszok  jelezték  útjukat.  Ukrajna 
kiürítése,  majd  visszafoglalása  1919  végén,  1920  elején  példátlan,  tomboló 
erőszakossággal  járt;  meg  is  szenvedte  a  polgári  lakosság,  jól  festi  le  ezt  Iszaak  Bábel 
remekműve,  a  Lovashadsereg. 

1920  elején  vereséget  szenvedtek  a  fehér  hadak,  néhány  elszórt  egység  kivételével, 
amelyek  a  Krímben  találtak  menedéket  Gyenyikin  utóda,  Vrangel  báró  parancsnoksága 
alatt.  Most  már  csak  a  bolsevik  erők  és  a  parasztok  néztek  farkasszemet  egymással. 
1922-ig  könyörtelen  megtorlás  sújtotta  a  hatalom  ellen  harcoló  vidékeket.  1920 
februárjában-márciusában  újabb  nagy  lázadás  tört  ki  -  a  „vasvillás  felkelés"  -  a  Volgától 
az  Urálig  húzódó  óriási  országrészben,  a  kazanyi,  szimbirszki  és  ufai  területen.  Ezek  az 
oroszok,  de  tatárok  és  baskírok  is  lakta  földek  különösen  kemény  rekvirálástól 
szenvedtek.  Pár  hét  alatt  tucatnyi  körzetre  terjedt  ki  a  felkelés.  A  „Fekete  Sasok"  zendülő 
parasztserege  ötvenezer  fegyverest  számlált  virágjában.  Az  ágyúkkal  és  géppuskákkal 
ellátott  köztársasági  belvédelmi  csapatok  megtizedelték  a  vasvillával,  pikával 
fölfegyverzett  lázadókat.  Pár  nap  alatt  több  ezer  felkelőt  lemészároltak  és  több  száz  falut 
fölégettek. 

A  „vasvillás  felkelés"  gyors  eltiprása  után  a  Középső-Volga-vidék  területein  lobbant  fel 
újra  a  parasztlázadás  lángja,  mert  azokat  is  nagyon  kiszipolyozta  a  rekvirálás,  olyan 
városokban,  mint  Tambov,  Penza,  Szamara,  Szaratov  és  Caricin.  Antonov-Ovszejenko 
bolsevik  vezető  -  aki  később  a  tambovi  felkelő  parasztok  elleni  megtorlást  irányította  - 
maga  is  elismerte,  hogy  az  1920-21-es  rekvirálási  terv,  ha  teljesült  volna,  biztos  halálra 
ítélte  volna  a  parasztokat;  átlagosan,  személyenként  és  évenként  1  púd  (16  kiló)  gabona 
jutott  nekik,  1,5  púd  (24  kiló)  burgonya,  vagyis  a  létminimum  egytizede-tizenkettede!  A 


megmaradásukért  indítottak  hát  harcot  az  ottani  parasztok  1920  nyarán.  Két  esztendeig 
szakadatlanul  folyt  ez  a  háborúskodás,  amíg  csak  erőt  nem  vett  a  felkelőkön  az  éhínség. 

1919  decemberétől  1920  februárjáig  visszahódították  Ukrajnát  a  fehér  hadseregtől,  de 
szerte  a  vidéken  a  százszámra  tevékenykedő,  mindenféle  szabad,  zöld  különítmények, 
vagy  a  többé-kevésbé  Mahno  parancsnoksága  alatt  álló  fegyveres  egységek  voltak  az 
urak;  ez  lett  1920-ban  a  bolsevikok  és  parasztok  összecsapásainak  harmadik  nagy 
helyszíne.  A  Fekete  Sasokkal  ellentétben,  a  jobbára  katonaszökevényekből  álló  ukrán 
különítmények  jól  fel  voltak  fegyverezve.  1920  nyarán  még  körülbelül  15  000  fegyveres 
volt  Mahno  hadseregében,  2500  lovassal,  mintegy  száz  géppuskával,  húsz  ágyúval  és  két 
páncélozott  járművel.  Több  száz  kisebb  „banda"  -  mindegyik  néhány  tucat  vagy  néhány 
száz  harcossal  -  szintén  erős  ellenállást  fejtett  ki  a  bolsevik  behatolással  szemben.  1920 
májusának  elején  a  Cseka  főnökét,  Feliksz  Dzerzsinszkijt  nevezte  ki  a  kormány  „a 
délnyugati  front  hátországának  főparancsnokává"  hogy  fölvegye  a  harcot  ezzel  a  paraszt- 
partizánsereggel.  Dzerzsinszkij  több  mint  két  hónapig  maradt  Flarkovban,  ahol 
huszonnégy  különleges  egységet  szervezett  a  köztársasági  belbiztonsági  erőkből, 
elitegységeket,  lovassággal,  hogy  üldözzék  a  „lázadókat"  és  repülőgépekkel,  hogy 
bombázzák  a  „ba ndita -fészkeket".  Az  volt  a  feladatuk,  hogy  három  hónap  alatt 
számolják  föl  a  parasztfelkelést.  Valójában  több  mint  két  évig,  1920  nyarától  1922  őszéig 
elhúzódtak  a  „rendteremtő"  hadműveletek,  és  áldozatok  tízezreit  követelték. 

Különleges  helyet  foglal  el  a  bolsevik  hatalom  parasztság  ellen  vívott  harcának 
eseményei  között  a  „kozáktalanitás"  vagyis  a  doni  és  kubáni  kozákoknak  mint  társadalmi 
csoportnak  a  megsemmisítése.  Csakugyan  először  fordult  most  elő,  hogy  az  új  rendszer 
azzal  a  céllal  léptetett  életbe  néhány  elnyomó  intézkedést,  hogy  a  kollektív  felelősség 
elve  alapján  egy  olyan  terület  egész  lakosságát  megsemmisítse,  kiirtsa,  elhurcolja, 
amelyet  „szovjet  Vendée"-nak  volt  szokás  nevezni  a  bolsevik  vezetők  körében. Nem  a 
harc  hevében  hozott  megtorló  katonai  rendszabályok  érvényesítéséért  történtek  ezek  az 
akciók,  hanem  előre  megtervezték  őket,  több  olyan  -  állami  szintű  -  rendelet  vonatkozott 
rájuk,  amely  közvetlenül  igen  sok  felelős,  magas  rangú  politikai  vezető  (Lenin, 
Ordzsonikidze,  Szircov,  Szokolnyikov,  Rejngold)  nevéhez  fűződik.  Először,  1919  tavaszán 
még  meghiúsult  a  kozáktalanitás  a  bolsevikok  katonai  vereségei  miatt,  de  megújult 
kegyetlenséggel  ismét  nekiláttak  1920-ban,  amikor  a  bolsevikok  visszafoglalták  a  doni  és 
kubáni  kozák  földeket. 

1917  decemberében  megfosztották  a  kozákokat  a  régi  rendben  élvezett  jogaiktól,  a 
bolsevikok  „kulákoknak",  „a  nép  ellenségeinek"  tekintették  őket,  ezért  a  kozákok 
Krasznov  atamán  zászlaja  alatt  az  1918  tavaszán  Dél-Oroszországban  szervezett  fehér 
erőkhöz  csatlakoztak.  A  bolsevikok  1919  februárjában  indítottak  általános  támadást 
Ukrajna  és  Dél -Oroszország  irányában,  csak  akkor  hatoltak  be  a  Vörös  Fladsereg  első 
osztagai  a  doni  kozák  területekre.  A  bolsevikok  intézkedései  már  eleve  mindent 
eltöröltek,  ami  a  különleges  kozák  jogállással  kapcsolatos:  elkobozták  a  kozák  földeket  és 
kiosztották  őket  orosz  telepeseknek,  vagy  olyan  helybeli  parasztoknak,  akiknek  nem 
voltak  különleges  kozák  jogaik;  felszólították  a  kozákokat,  hogy  szolgáltassák  be  a 
fegyvereiket,  halálbüntetés  terhe  alatt,  márpedig,  mint  az  orosz  birodalom  határőre, 
minden  kozák  hagyományosan  és  jogszerűen  föl  volt  fegyverkezve;  a  kozák  gyűléseket 


feloszlatták  és  eltörölték  a  kozák  közigazgatási  körzeteket. 

Egy  olyan,  előzetesen  kidolgozott  terv  részét  alkották  ezek  az  intézkedések,  amelyet 
kozáktalanításnak  nevezett  a  bolsevik  párt  központi  bizottságának  egy  1919.  január  24- 
én  kelt  titkos  határozata:  „A  kozákok  elleni  polgárháború  tapasztalatainak  fényében  el 
kell  ismernünk,  hogy  csak  egyetlen  politikailag  helyes  lépésünk  lehetséges,  a  könyörtelen 
harc,  a  tömeges  terror  a  gazdag  kozákok  ellen;  ki  kell  irtani  és  fizikailag  meg  kell 
semmisíteni  őket  mind  egy  szálig. 

Valójában  -  mint  1919  júniusában  Rengold,  a  doni  forradalmi  bizottság  elnöke,  akit  a 
„bolsevik  rend"  erőszakos  megteremtésével  bíztak  meg  a  kozák  vidékeken,  maga  is 
elismerte  -,  „arra  törekedtünk  politikailag,  hogy,  mindenféle  válogatás  nélkül,  tömegesen 
kiirtsuk  a  kozákokat". 1919-ben,  február  közepétől  március  közepéig,  pár  hét  alatt  több 
mint  nyolcezer  kozákkal  végeztek  a  bolsevik  különítmények. A  forradalmi  bíróságok 
minden  szlanyicában  (kozák  községben)  pár  perc  alatt  ítélték  el  a  jegyzékbe  foglalt 
gyanúsakat,  és  általában  mindet  halálbüntetéssel  sújtották  „ellenforradalmi  magatartás" 
miatt.  Nem  volt  mit  tenniük  a  kozákoknak:  föllázadtak  ez  ellen  a  tomboló  elnyomás  ellen. 

1919.  március  11-én  tört  ki  a  felkelés  a  vesenszkajai  körzetben.  A  jól  szervezett  kozák 
felkelők  általános  mozgósítást  hirdettek,  minden  férfit  fegyverbe  szólítottak  tizenhattól 
ötvenöt  éves  korig;  táviratot  küldtek  az  egész  Don-vidékre,  még  a  vele  határos 
voronyezsi  területre  is,  és  felhívták  a  lakosságot,  hogy  fogjon  fegyvert  a  bolsevikok  ellen. 
„Mi,  kozákok,  nem  vagyunk  a  szovjetek  ellen  -  írták.  -  A  szabad  választások  mellett 
vagyunk.  A  kommunisták,  a  kommunák  [közös  termelés]  és  a  zsidók  ellen  vagyunk.  A 
rekvirálás,  a  Cseka  művelte  rablás  és  kivégzés  ellen  vagyunk."^^^  Április  elején  már 
harmincötezer  főnyi,  jelentős,  jól  fölfegyverzett  és  harcedzett  fegyveres  erőt  képviseltek 
a  lázadó  kozákok.  A  doni  felkelők  a  kubáni  kozákokkal  szövetségben  a  Gyenyikin  csapatai 
ellen  délen  harcoló  Vörös  Hadsereg  hátában  tevékenykedtek,  és  1919  májusában- 
júniusában  -  akárcsak  az  ukrán  parasztfelkelők  -  hozzájárultak  a  fehér  csapatok 
villámgyors  előrenyomulásához.  A  doni  kozákok  június  elején  egyesültek  a  kubáni 
kozákok  támogatta  fehér  csapatok  zömével.  Az  egész  „kozák  Vendée"  fölszabadult  a 
„moszkoviták,  zsidók  és  bolsevikok"  gyalázatos  uralma  alól. 

Ám  a  hadiszerencse  forgandó;  1920  februárjában  visszatértek  a  bolsevikok.  Másodszor 
is  megkezdődött  a  kozák  földek  katonai  megszállása,  még  gyilkosabb  körülmények 
között,  mint  először.  Harminchatmillió  púd  gabona  beszolgá Itatási  kötelezettséget  róttak 
ki  a  Don-vidékre,  ami  sokkal  több  volt,  mint  a  teljes  helybeli  termés;  módszeresen 
kifosztották  a  falusi  lakosságot,  nem  csupán  szerény  élelemtartalékait  vették  el,  hanem 
minden  vagyonukat  is,  „cipőt,  ruhát,  vánkost,  szamovárt  is  beleértve"  pontosította  egy 
Cseka-jelentés.^^°  A  módszeres  fosztogatásra  és  elnyomásra  válaszul  minden  harcképes 
férfi  beállt  a  zöld  partizáncsapatokba.  Ezek  legalább  harmincötezer  emberből  álltak  1920 
júliusában,  a  Kubán  és  a  Don  mentén.  Vrangel  tábornok  már  február  óta  be  volt  szorítva 
a  Krím-félszigetre;  most  utolsó  kísérletre  szánta  el  magát,  hogy  kitöijön  a  bolsevik 
harapófogóból,  és  egyesüljön  a  kubáni  kozákokkal  és  zöldekkel. 

1920.  augusztus  17-én  ötezer  ember  szállt  partra  Novoroszszíjszk  mellett.  A  fehérek, 
kozákok  és  zöldek  együttes  nyomása  miatt  a  bolsevikok  kénytelenek  voltak  kiüríteni 
Jekatyerinodart,  a  Kubán-vidék  legfontosabb  városát,  majd  az  egész  vidéket.  Vrangel 


tábornok  meg  Dél -Ukrajnában  nyomult  előre.  De  nem  sokáig  tartottak  a  fehérek  sikerei. 
A  nyomában  özönlő  polgári  személyek  sokasága  miatt  is  hátráltatott  Vrangel  nagy 
bolsevik  túlerővel  találta  szemben  magát,  és  október  végén  kénytelen  volt  fejvesztve 
visszavonulni  a  Krím  felé.  A  bolsevikok  visszafoglalták  a  Krímet;  ez  volt  a  fehérek  és 
vörösök  utolsó  nagy  összecsapása,  és  a  polgárháború  legnagyobb  öldöklésével  járt 
együtt;  1920  novemberében  és  decemberében  legalább  50  000  polgári  személyt 
mészároltak  le  a  bolsevikok.^^^ 


A  kozákok  megint  a  legyőzött  táborban  találták  magukat,  és  megint  lecsapott  rájuk  a 
vörös  terror.  A  Cseka  egyik  legfőbb  vezetőjét,  a  lett  Kari  Landert  nevezték  ki  „teljhatalmú 
észak-kaukázusi  és  Don-vidéki  megbízottnak".  Ő  aztán  megalakította  a  trojkákat,  a 
kozáktalanitással  megbízott  különleges  bíróságokat.  Csak  1920  októberében  több  mint 
hatezer  embert  ítéltek  halálra  ezek  a  trojkák,  és  nyomban  ki  is  végezték  őket.^^^  Túsznak 
nyilvánították  és  módszeresen  letartóztatták  a  rendszer  ellen  fegyvert  fogó  és  szökésben 
lévő  zöld  partizánok  vagy  kozákok  családtagjait,  gyűjtőtáborokba  zárták  őket,  valóságos 
haláltáborokba,  ahogy  Martin  Lacisz,  az  ukrajnai  Cseka  főnöke  is  elismeri  egyik 
jelentésében:  „A  Majkop  melletti  táborban  összezsúfolt  túszok  -  nők,  gyerekek,  öregek  - 
iszonyú  körülmények  között  élnek  az  októberi  sárban  és  hidegben  [...]  Pusztulnak,  mint  a 
legyek.  [...]  A  nők  mindenre  hajlandóak,  csak  megmenekülhessenek  a  haláltól.  Ki  is 
használják  a  tábort  őrző  katonák,  és  kereskednek  a  nőkkel. 

Könyörtelenül  megtoroltak  minden  ellenállást.  Amikor  tőrbe  csalták  és  megölték  a 
pjatyigorszki  Cseka  főnökét,  a  csekisták  elhatározták,  hogy  megrendezik  „a  vörös  terror 
napját".  Lander  azt  akarta,  hogy  „használják  ki  ezt  a  terrorista  akciót,  ejtsenek  értékes 
túszokat,  akiket  majd  ki  lehet  végezni,  és  általában  gyorsított  eljárással  végezzék  ki  a 
fehér  kémeket  és  az  ellenforradalmárokat"  de  a  pjatyigorszki  csekisták  még  az  ő 
utasításain  is  túltettek,  valósággal  tobzódtak  a  letartóztatásokban  és  kivégzésekben. 
Lander  szerint  „kezdetlegesen  oldották  meg  a  feladatot,  amikor  érvényt  szereztek  a  vörös 
terrornak.  A  pjatyigorszki  csekisták  elhatározták,  hogy  háromszáz  embert  végeznek  ki  egy 
nap  alatt.  Számarányokat  állapítottak  meg  Pjatyigorszkban  és  a  környék  minden 
községében,  s  kiadták  a  parancsot  a  párt  szervezeteinek,  hogy  állítsanak  össze  kivégzési 
listákat.  [...]  Ez  a  helytelen  módszer  sok  leszámolásra  kínált  alkalmat.  [...] 

Kiszlovodszkban  nem  jutott  eszükbe  más,  jobb  híján  úgy  döntöttek,  hogy  azokat  ölik 
meg,  akik  kórházban  vannak. 

A  kozák  községek  elpusztítása  és  életben  maradt  egész  lakosságuk  deportálása  volt  a 
kozáktalanitás  egyik  leghatásosabb  módszere.  Az  egyik  fő  bolsevik  vezető.  Szergo 
Ordzsonikidze  volt  akkoriban  az  Észak-kaukázusi  Forradalmi  Bizottság  elnöke;  az  ő 
irattárában  maradtak  fenn  okiratok  az  1920.  október  vége  és  november  közepe  között 
lezajlott  hadműveletek  közül  az  egyikről. 

Október  23-án  ezt  adta  parancsba  Szergo  Ordzsonikidze: 

1.  Égessék  föl  egészen  Kalinovszkaja  községet; 

2.  lakoltassák  ki  Jermolovszkaja,  Romanovszkaja,  Szamasinszkaja  és  Mihajlovszkaja 
község  minden  lakosát;  osszák  szét  a  lakosok  házát  és  földjét  a  szegényparasztoknak, 
kivált  a  csecseneknek,  akik  mindig  kifejezésre  juttatták,  milyen  mélységesen 
ragaszkodnak  a  szovjethatalomhoz; 


3.  állítsák  össze  menetoszlopokba,  és  rakják  kocsi  szerelvényekre  a  fönt  említett 
községek  minden  tizennyolc  és  ötven  év  közti  férfilakosát,  őrizet  alatt  szállítsák  el  őket 
észak  felé,  és  ott  végeztessenek  velük  nehéz  kényszermunkát; 

4.  üldözzék  el  a  nőket,  gyerekeket  és  öregeket,  de  engedjék  meg  nekik,  hogy  más, 
északibb  községekben  telepedjenek  le; 

5.  kobozzák  el  a  fönt  említett  községek  lakóinak  minden  jószágát  és  minden  vagyonát." 

Három  hét  múlva  így  írta  le  az  akciók  lefolyását  egy,  Ordzsonikidzének  készült  jelentés: 

Kalinovszkaja:  az  egész  község  fölégetve,  az  egész  lakosság  (4220  ember) 
deportálva  vagy  elkergetve. 

-  Jermolovszkaja:  minden  lakosa  (3218  fő)  elüldözve. 

-  Romanovszkaja:  1600  deportált;  deportálásra  vár  1661. 

-  Szama sinszka ja:  1018  deportált;  1900  vár  deportálásra. 

-  Mihajlovszkaja:  600  deportált;  2200  vár  deportálásra. 

Egyébként  154  vasúti  kocsi  indult  útnak  Groznij  felé,  élelmiszerrel  megrakva.  Abból  a 
három  községből,  ahol  még  nem  fejeződött  be  a  deportálás,  elsősorban  a  fehérek-zöldek 
családtagjait  deportálták,  meg  azokat,  akik  részt  vettek  a  legutóbbi  felkelésben.  Azok 
vannak  a  még  nem  deportáltak  között,  akik  rokonszenveznek  a  szovjet  rendszerrel,  a 
Vörös  Hadsereg  katonáinak  családtagjai,  tisztviselők  és  kommunisták.  A  deportálási 
műveletek  késedelme  vasútikocsi-hiánnyal  magyarázható.  Átlagosan  napi  egy  szerelvényt 
kapunk  a  művelet  végrehajtására.  Pótlólag  306  kocsit  kérünk  sürgősen  a  deportálási 
művelet  befej ezéséhez."^^^ 

Hogyan  értek  véget  ezek  a  „műveletek"?  Sajnos,  semmilyen  pontos  följegyzés  nem 
igazít  el  bennünket  e  tekintetben.  De  annyi  kiderül,  hogy  elhúzódtak  a  „műveletek"  és 
végeredményben  többnyire  nem  a  Távol  Északra  küldték  a  deportáltakat,  ahogy  majd 
később  fog  történni,  hanem  közelebbre,  a  donyeci  bányák  felé.  Olyan  állapotban  voltak  a 
vasúti  szerelvények  1920  végén,  hogy  a  vasúti  felügyelőség  csak  üggyel-bajjal  tudta 
folytatni  a  feladata  teljesítését...  De  azért  az  1920-as  kozáktalanitás  már  sok  tekintetben 
előrevetítette  a  majd  tíz  év  múlva  elkezdődő  kuláktalanítás  nagy  „műveleteit":  ugyanaz 
az  alapelv,  a  kollektív  felelősség,  ugyanaz  az  eljárás,  deportálás  vasúti  szerelvényeken, 
ugyanazok  a  gondok-bajok  a  vasúti  felügyelőséggel,  s  a  fogadó  állomások  is 
készületlenek  a  deportáltak  fogadására,  ugyanaz  az  elgondolás,  hogy  kizsákmányolják  a 
deportáltakat,  kényszermunkában  dolgoztassák  őket.  A  doni  és  kubáni  kozák  vidékek  jól 
megadták  az  árát,  amiért  szembefordultak  a  bolsevikokkal.  1919-ben  és  1920-ban  -  a 
legmegbízhatóbb  becslések  szerint  -  három -ötszázezer  embert  öltek  meg  vagy 
deportáltak  a  hárommilliót  meg  nem  haladó  lélekszámú  összlakosságból. 

Az  elnyomó  műveletek  közül  azoknak  a  letartóztatottaknak  vagy  túszoknak  a 
lemészárlását  a  legnehezebb  számba  venni  és  fölbecsülni,  akiket  pusztán  azért 
börtönöztek  be,  mert  az  „ellenséges  osztályhoz"  tartoztak,  „osztályidegenek"  voltak.  Ezek 
a  mészárlások  az  1918  második  felében  dühöngő  vörös  terror  folyamatába  és 
gondolatvilágába  illeszkednek,  de  még  nagyobb  arányúak.  Mindig  azzal  igazolták  ezeket 
az  „osztályalapon"  tobzódó  mészárlásokat,  hogy  új  világ  van  születőben.  Mindent  szabad 
ilyenkor,  ahogy  a  kijevi  Cseka  újságja,  a  Krasznij  Mécs  (Vörös  Kard)  fejtette  ki  olvasóinak 
első  számának  vezércikkében: 


„Elvetjük  az  erkölcsiség  és  az  »emberiesség«  ósdi  rendszereit,  mert  a  burzsoázia  találta 
ki  őket,  hogy  elnyomja  és  kizsákmányolja  velük  az  »alsóbb  néposztályokat«.  Nincs 
előzménye  a  mi  erkölcsiségünknek,  korlátlan  a  mi  emberiességünk,  mert  új  eszményen 
nyugszik:  azon  az  eszményen,  hogy  pusztítsuk  el  az  elnyomás  és  az  erőszak  minden 
formáját.  Mindent  szabad  minekünk,  mert  mi  vagyunk  az  elsők  a  világon,  akik  nem  azért 
ragadtak  kardot,  hogy  elnyomják  és  rabszolgasorba  döntsék  az  emberiséget,  hanem 
azért,  hogy  megszabadítsák  láncaitól.  Hogy  vér  folyik?  Folyjék  is  patakokban!  Mert  csakis 
a  vér  tudja  mindörökre  vörös  lobogóvá,  a  Forradalom  zászlajává  színezni  a  kalóz 
burzsoázia  fekete  zászlaját.  Mert  csakis  a  régi  világ  végérvényes  elmúlása  szabadíthat 
meg  bennünket  mindörökre  a  sakálok  visszatértétől! 

Ezek  a  gyilkosságra  bujtogató  felhívások  fölszították  a  sok  csekistában  régen 
szunnyadó  erőszakos  hajlamot  és  társadalmi  bosszúvágyat:  sok  bolsevik  vezető  maga  is 
elismerte,  hogy  gyakran  „a  társadalom  bűnöző  elemei  és  deklasszáltjai  közül"  toborozták 
a  csekistákat.  Gopner  bolsevik  vezető  így  írta  le  a  jekatyerinoszlavli  Cseka  tevékenységét 
egy  Leninhez  intézett,  1919.  március  22-i  levelében:  „Ebben  a  csőcselék  és  közbűnté- 
nyesek  uralma  alatt  álló  és  üszkösödő,  bűnöző,  erőszakos  és  önkényeskedő  szervezetben 
állig  fölfegyverzett  emberek  végeztek  ki  mindenkit,  aki  nem  tetszett  nekik,  házkutatást 
tartottak,  fosztogattak,  erőszakoskodtak,  börtönbe  vetettek  akárkit,  hamis  bankót  hoztak 
forgalomba,  sápot  szedtek,  besúgásra  bírták  azokat,  akiktől  kicsikarták  a  sápot,  azután 
meg  tízszer-hússzor  annyi  pénzért  bocsátották  szabadon  őket."^^^ 

A  központi  bizottság  irattáraiban  -  csakúgy,  mint  Feliksz  Dzerzsinszkij  papírjai  között  - 
rengeteg  jelentés  maradt  fönn,  amelyekben  pártbizalmiak  vagy  politikai  rendőrfelügyelők 
írják  le  az  „erőszaktól,  vértől  meg-ittasult"  helybeli  csekák  „elfajzását".  Mindenféle  jogi 
vagy  erkölcsi  törvény  megszűnése  gyakran  a  helybeli  Cseka-megbízottak  teljes 
önállóságára  vezetett,  akik  még  feljebbvalóiknak  sem  adtak  számot  tetteikről,  féktelen  és 
fékezhetetlen,  véres  zsarnokká  váltak.  Több  tucat  hasonló  között  három  jelentésrészlet 
ad  képet  a  Cseka  eltévelyedéséről  ebben  a  környezetben,  a  korlátlan  önkény  és  a  teljes 
jogtalanság  világában. 

1919.  március  22-én  ezt  jelenti  Szmirnov,  a  Cseka  vizsgálóbírója  Dzerzsinszkijnek 
Sziszranyból,  a  tambovi  területről:  „Megvizsgáltam  a  kulák-fel  kelés  ügyét 
Novomatrjonszkaja  volosztyban.  Fejetlenül  vezették  a  nyomozást.  Hetvenöt  embert 
vallattak  kínvallatással,  de  semmit  sem  lehet  kihámozni  a  leírt  tanúvallomásokból.  [...] 
Február  16-án  öt  embert  végeztek  ki,  másnap  tizenhármat,  de  csak  február  28-án  kelt  az 
ítéletek  és  a  kivégzések  jegyzőkönyve.  Amikor  magyarázatot  kértem  a  helybeli  Cseka 
megbízottjától,  így  válaszolt:  »Soha  sincs  idő  a  jegyzőkönyvre.  Különben  is  mire  való 
volna,  hiszen  mint  osztályt  irtjuk  ki  a  kulákot  és  a  burzsujt.« 

Jaroszlaviból  a  bolsevik  párt  körzeti  szervezete  titkárának  1919.  szeptember  26-án  kelt 
jelentésében  ez  áll:  „A  csekisták  kedvük  szerint  kifosztanak  és  letartóztatnak  akárkit. 
Tudják,  hogy  úgysem  büntetik  nneg  őket,  óriási  bordélyházzá  tették  a  Cseka  székházát, 
ahol  »burzsuj  nőket«  tartanak.  Általános  a  részegeskedés.  A  kisebb  főnökök  közül  igen 
sokat  szednek  kokaint. 

Asztrahánból  ezt  jelenti  kiküldetéséről  1919.  október  16-án  N.  Rozental,  a  különleges 
osztályok  igazgatóságának  vizsgálóbírója:  „Atarbekov,  a  XI.  hadsereg  különleges 


osztályainak  főnöke  még  a  központi  hatalmat  sem  ismeri  el.  Zakovszkij  elvtárs,  akit  azért 
küldtek  Moszkvából,  hogy  ellenőrizze  a  különleges  osztályok  munkáját,  július  30-án 
elment  Atarbekovhoz,  de  az  azt  mondta  neki:  »Mondja  meg  Dzerzsinszkijnek,  hogy  én 
nem  hagyom  ellenőriztetni  magam. ..«  Semilyen  közigazgatási  törvényt  nem  tart 
tiszteletben  a  főleg  kétes  elemekből,  sőt  bűnözőkből  álló  legénység.  Az  operatív 
osztálynak  szinte  nincsenek  is  kartotékjai.  A  halálos  ítéletekről  és  azok  végrehajtásáról 
nem  találtam  egyéni  tárgyalási  és  ítélethozatali  jegyzőkönyveket,  éppen  csak  -  gyakran 
hiányos  -  névjegyzékeket,  ezzel  az  egyetlen  bejegyzéssel,  »Agyonlőve  Atarbekov  elvtárs 
parancsára. «  A  márciusi  eseményeket  illetően  lehetetlen  megállapítani  hogy  kit  lőttek 
agyon,  és  miért.  [...]  Mindennapos  az  ivászat  és  az  orgia.  Majdnem  minden  csekista 
bőven  él  a  kokainnal.  Amint  mondják,  így  jobban  elviselik  a  vér  mindennapos  látványát. 
Teszik  a  dolgukat  ezek  az  erőszaktól  és  vértől  ittasuk  csekisták,  de  kétségkívül 
zabolátlanok,  és  szigorú  felügyelet  alatt  kell  tartani  őket."^^^ 

A  Cseka  és  a  bolsevik  párt  belső  jelentései  ma  már  megerősítik  azt  a  számtalan 
tanúságtételt,  amelyet  1919-20-tól  gyűjtöttek  össze  a  bolsevikok  ellenfelei,  nevezetesen 
a  bolsevik  bűntetteket  vizsgáló  Gyenyikin-féle  különbizottság;  ennek  Prágából  Moszkvába 
került  az  irattára  1945-ben,  sokáig  el  volt  zárva,  de  most  már  hozzáférhető.  1926-ban 
Szergej  Melgunov  emigrációba  kényszerült  történész,  aki  odahaza  a  népi  szocialista 
pártnak  volt  tagja,  megpróbálta  számba  venni  A  vörös  terror  Oroszországban  című 
munkájában  a  letartóztatottak  és  túszok  között  végrehajtott  legnagyobb  mészárlásokat, 
azokat  a  tömeges  kivégzéseket,  amelyeket  majdnem  mindig  „osztályalapon"  vittek 
véghez  a  bolsevikok  az  egyszerű  polgári  lakosság  körében.  A  mindkét  táborból  származó, 
és  nagyon  különböző,  ám  mégis  egybehangzó  forrásokmányok  együttvéve  teljességgel 
megerősítik  a  megtorlással  kapcsolatos  főbb  eseményeknek  ebben  az  úttörő  munkában 
említett  -  korántsem  teljes  -  jegyzékét.  .Ma  már  pontosan  tisztázhatók  a  nagyobb 
megtorló  akciók,  a  Csókánál  uralkodó  szervezeti  zűrzavar  miatt  azonban  mégis  marad 
némi  bizonytalanság  a  kivégzett  áldozatok  száma  tekintetében.  Legföljebb  annyit 
kockáztathatunk  meg,  hogy  -  különböző  források  összevetésével  -  nagyságrendekben 
számolunk. 


1918  szeptemberében,  az  első  vörös  terror  alatt  kezdődött  el  azoknak  a 
„gyanúsaknak"  túszoknak  és  másoknak,  „a  nép  ellenségeinek"  lemészárlása,  akiket 
megelőző  intézkedéssel,  egyszerű  közigazgatási  határozattal  zártak  börtönbe  vagy 
koncentrációs  táborba.  Megállapították  a  célcsoportokat,  („gyanúsak"  „túszok"  „a  nép 
ellenségei"),  a  koncentrációs  táborok  gyorsan  működőképesek  leltek,  ezzel  készen  állt  az 
elnyomó  gépezet.  Ebben  a  mozgó  arcvonalas  háborúban,  amelyben  havonként  változott  a 
hadiszerencse,  természetesen  egy-egy  ellenség  birtokolta  város  elfoglalása,  vagy 
ellenkezőleg,  sietős  feladása  hozta  működésbe  ezt  a  gépezetet. 

A  bevett  vagy  visszahódított  városokban  egyformán  ment  végbe  a  „proletárdiktatúra" 
erőszakos  bevezetése:  minden,  korábban  megválasztott  képviseleti  szervet  feloszlattak; 
betiltottak  mindenféle  kereskedelmet,  ami  nyomban  azzal  a  következménnyel  járt,  hogy 
megdrágult,  majd  eltűnt  minden  áruféleség;  a  vállalatokat  elkobozták,  államosították 
vagy  köztulajdonba  vették;  jókora  pénzadományokat  sajtoltak  ki  a  polgárságtól 
(Harkovban  600  millió  rubelt  1919  februárjában,  Odesszában  500  milliót  1919 


áprilisában).  Úgy  szavatolták  ennek  az  adománynak  a  biztos  befizetését,  hogy  több  száz 
„burzsujt"  szedtek  össze  túszul  és  zártak  koncentrációs  táborba.  Az  adomány  ténylegesen 
azt  jelentette,  hogy  fosztogatás,  kisajátítás  és  zaklatás;  ez  volt  az  első  lépés  a 
„burzsoáziának  mint  osztálynak"  a  megsemmisítése  felé. 

„A  dolgozók  szovjetjének  határozata  értelmében  a  burzsoázia  kisajátítása  napjának 
nyilvánították  a  mai  napot,  május  13-át  -  olvashatták  1919.  május  13-án  az  odesszai 
munkásképviselők  tanácsának  Izvesztyija  című  lapjában.  -  A  tehetős  osztályoknak 
részletes  kérdőívet  kell  kitölteniük,  és  nyilvántartásba  kell  venniük  a  javaikat,  élelmiszert, 
cipőt,  ruhát,  ékszert,  kerékpárt,  takarót,  lepedőt,  ezüstneműt,  konyhaedényt  és  más 
vagyontárgyakat,  amelyekre  óhatatlanul  szüksége  van  a  dolgozó  népnek.  [...] 
Mindenkinek  támogatnia  kell  a  kisajátítási  bizottságokat  szent  feladatuk  elvégzésében. 
[...]  Mindenkit  azonnal  letartóztatnak,  aki  nem  engedelmeskedik  a  kisajátítási  bizottság 
utasításainak.  Aki  ellenállást  tanúsít,  a  helyszínen  agyonlövik." 

Lacisz  ukrán  Cseka-főnök  maga  is  elismerte  a  helyi  csekákhoz  intézett  egyik 
körlevelében,  hogy  a  „kisajátított"  javak  mind  a  csekisták,  a  számtalan  rekvirálási, 
kisajátítási  különítmény  kisfőnökei  és  az  ilyen  alkalmakkor  valósággal  hemzsegő 
vörösgárdisták  zsebébe  vándoroltak. 

A  burzsuj  lakások  elkobzása  volt  a  kisajátítások  második  szakasza.  A  legyőzöttek 
megalázásának  is  nagy  szerepe  volt  ebben  az  „osztályba rcban":  „A  halnak  is  jót  tesz  a 
tejfölös  fűszerezés.  A  burzsoáziának  is  jót  tesz  a  kemény  kezű,  öldöklő  hatóság  - 
olvashatták  az  említett  odesszai  újságban  1919.  április  26-án.  -  Ha  kivégzünk  néhány 
tucat  ilyen  semmirekellőt  és  idiótát,  ha  utcasöprésre  szorítjuk  őket,  ha  rá  kényszerítjük  az 
asszonyaikat,  hogy  fölmossák  a  vörösgárdisták  kaszárnyáit  (ez  nem  csekély 
megtiszteltetés  volna  nekik),  akkor  majd  megértik,  hogy  szilárd  a  hatalmunk,  és  hogy 
semmit  sem  várhatnak  az  angoloktól  vagy  a  hotten-tottáktól."^^^ 

A  csekisták  vagy  vörösgárdisták  kaszárnyáinak,  illemhelyeinek  takarítására 
kényszerített  „burzsuj  nők"  megalázása  sok  bolsevik  újságcikk  vissza-visszatérő  tárgya 
olyan  városokban,  mint  Odessza,  Kijev,  Harkov,  Jekatyerinoszlav,  Perm  vagy  Nyizsnyij 
Novgorod;  úgy  látszik,  ez  mindennapos  eset  volt.  Ám  ez  csak  egy  sokkal  otrombább 
valóság  -  a  nemi  erőszak  -  szépített  és  „politikailag  elfogadható"  változata  volt;  igen  sok 
egybehangzó  tanúság  szerint  óriási  arányokat  öltött  a  nemi  erőszak,  különösen  1920-ban, 
Ukrajna,  a  kozák  vidékek  és  a  Krím  második  visszahódításakor. 

Sok,  bolsevikok  bevette  városból  vannak  bizonyítékaink  „a  burzsoázia  mint  osztály" 
kiirtásának  ésszerű  és  végső  szakaszáról,  azoknak  a  raboknak,  gyanúsaknak  és  túszoknak 
a  kivégzéséről,  akiket  pusztán  azért  börtönöztek  be,  mert  a  „tehetős  osztályokhoz" 
tartoztak.  Harkovban  2000  és  3000  között  volt  a  kivégzések  száma  1919  februárjától 
júniusáig,  1000  és  2000  között  a  város  második  visszahódításakor,  1919  decemberében; 
a  Don  melletti  Rosztovban  körülbelül  1000  kivégzés  1920  januárjában;  Odesszában  2200 
volt  1919  májusa  és  augusztusa  között,  majd  1920  februárja  és  1921  februárja  között 
1500-3000;  Kijevben  legalább  3000  volt  1919-ben  február  és  augusztus  között; 
Jekatyerinodarban  1920  augusztusától  1921  februárjáig  legalább  3000;  Armavirban, 
ebben  a  Kubán  melletti  városkában  1920  augusztusa  és  októbere  között  2000-3000 
kivégzés.  Folytathatnánk  még  ezt  a  listát. 


Valójában  másfelé  is  sok  kivégzés  volt,  de  azok  nem  voltak  a  mészárlás  után 
hamarosan  meginduló  vizsgálat  tárgyai.  így  hát  sokkal  jobban  ismerjük  az  Ukrajnában 
vagy  Dél-Oroszországban,  mint  a  Kaukázusban,  Közé p-Ázsiá bán  vagy  az  Uraiban  történt 
eseményeket.  Tény,  hogy  általában  akkor  szaporodtak  el  a  kivégzések,  amikor  közeledett 
az  ellenség,  amikor  a  bolsevikok  kiürítették  az  állásaikat  és  „kisöpörték"  a  börtönöket. 
Harkovban  több  száz  túszt  végeztek  ki  1919.  június  8-án  és  9-én,  a  fehérek  bevonulását 
megelőző  két  nap  alatt.  Kijevben  több  mint  1800  embert  lőttek  agyon  1919.  augusztus 
22-e  és  28-a  között,  mielőtt  augusztus  30-án  a  fehérek  visszafoglalták  a  várost. 
Jekatyerinodarban  ugyanez  játszódott  le:  a  kozák  csapatok  közeledtének  hírére 
Atarbekov,  a  helyi  Cseka-főnök  három  nap  alatt,  1920.  augusztus  17-e  és  19-e  között 
1600  „burzsujt"  végeztetett  ki  ebben  a  vidéki  városkában,  amely  kevesebb  mint  30  000 
lelket  számlált  a  háború  előtt. 

A  fehér  hadsereg  egységei  néhány  nappal,  vagy  éppen  néhány  órával  a  kivégzések 
után  érkeztek  a  helyszínre,  és  vizsgálóbizottságaik  iratai  között  rengeteg  vallomás, 
tanúságtétel,  boncolási  lelet,  mészárlásokról  készült  és  az  áldozatok  azonosítását 
szolgáló  fénykép  található.  Csak  egyetlen  golyóval  intézték  el,  sebtiben  lőtték  tarkón  az 
„utolsó  pillanatban"  kivégzetteket;  ezeken  általában  semmi  nyoma  sem  volt  a  kínzásnak, 
de  a  régibb  tömegsírokból  kihantolt  tetemek  más  képet  mutattak.  A  boncolási 
jegyzőkönyvek,  a  tárgyi  bizonyítékok  és  a  vallomások  a  legszörnyűbb  kínzásokról 
tanúskodnak.  Szergej  Melgunov  már  idézett  gyűjteményében  és  a  szociálforradalmár  párt 
központi  irodájának  1922-ben  Berlinben  megjelent  Cseka  című  kiadványában  részletesen 
olvasható  ezeknek  a  kínzásoknak  leírása. 

A  Krímben  dühöngött  leginkább  az  öldöklés,  Vrangel  utolsó  fehér  egységeinek  és  az 
előnyomuló  bolsevikok  elől  menekülő  polgári  lakosságnak  a  kiürítésekor.  1920 
novemberének  közepétől  december  végéig,  pár  hét  alatt  körülbelül  ötvenezer  embert 
lőttek  agyon  vagy  akasztottak  föl.^^^  Vrangel  csapatainak  behajózása  után  mindjárt 
rengeteg  kivégzés  volt.  Szevasztopolban  több  száz  dokkmunkást  lőttek  agyon  november 
26-án,  mert  segédkeztek  a  fehérek  kiürítésében.  A  szevaszlopoli  forradalmi  bizottság 
Izvesztyija  című  lapja  az  agyonlőttek  két  névjegyzékét  is  közölte  november  28-án  és  30- 
án.  Az  első  1634  nevet  tartalmazott,  a  másodikban  1202  olvasható.  December  elején, 
amikor  alábbhagyott  az  első  kivégzések  lázas  lendülete,  hozzáláttak  a  hatóságok,  hogy  - 
amennyire  a  körülmények  engedik  -  nyilvántartásba  vegyék  a  legnagyobb  krími  városok 
lakosságát,  mert  úgy  gondolták,  hogy  tízezer-  vagy  akár  százezer  számra  bujkálnak  ott 
azok  a  burzsujok,  akik  egész  Oroszországból  oda  menekültek  hagyományos 
üdülőhelyeikre.  December  6-án  Lenin  kijelentette  egy  moszkvai  bizalmigyűlésen,  hogy 
háromszázezer  burzsuj  csődült  össze  a  Krímben.  Szavatolta,  hogy  a  közeljövőben 
„elnyerik  büntetésüket"  ezek  az  „elemek"  akik  „kémek  és  ügynökök  tartalékhadát 
alkotják,  és  készen  állnak  rá,  hogy  segédkezet  nyújtsanak  a  kapitalizmusnak"^^^ 
Megerősítették  a  perekopi  földszorost,  a  félszigetről  kivezető  egyetlen  szárazföldi  utat 
elzáró  katonai  kordont.  Bezárult  a  csapda,  és  a  hatóságok  elrendelték,  hogy  minden  lakos 
jelentkezzék  a  Csekánál,  töltsön  ki  egy  hosszú  nyomozati  kérdőívet,  válaszoljon  vagy 
ötven  kérdésre,  hogy  milyen  a  társadalmi  származása,  a  múltja,  mivel  foglalkozik,  mennyi 
a  jövedelme,  de  arra  is,  hogy  mit  csinált  1920  novemberében,  mi  a  véleménye 


Lengyelországról,  Vrangelről,  a  bolsevikokról  stb.  Ennek  a  „fölmérésnek"  az  alapján 
három  csoportba  osztották  a  lakosságot:  agyonlövendők;  koncentrációs  táborba 
küldendők;  megkímélendők.  Kevesen  élték  túl,  a  túlélők  tanúvallomásai  1921-ben 
jelentek  meg  az  emigráció  újságjaiban;  úgy  írják  le  az  elnyomás  sújtotta  Szevasztopolt, 
mint  az  egyik  legkeményebb  megpróbáltatást  elszenvedő  várost,  mint  az  „akasztottak 
városát".  „A  Nahimov  sugárút  tele  volt  az  utcán  letartóztatott  és  fölakasztott  tisztek, 
katonák,  polgári  személyek  hullájával.  [...]  Kihalt  a  város,  a  pincében  és  a  padláson  bújt 
meg  a  lakosság.  Minden  kerítést,  a  házak  falát,  a  távírópóznákat,  a  boltok  kirakatát 
falragaszok  borították:  »Halál  az  áru-lókra!«  [...]  Okulásul  akasztottak  az  utcán. 

A  fehérek  és  vörösök  harcának  utolsó  fejezete  nem  vetett  véget  az  elnyomásnak.  Már 
sehol  sem  voltak  a  polgárháború  katonai  arcvonalai,  de  még  majd'  két  esztendeig 
eltartott  a  „rendteremtő"  és  „tisztogató"  háború. 

TAMBOVTÓL  A  NAGY  ÉHÍNSÉGIG 

1920  végén  úgy  tetszett,  hogy  diadalt  aratott  a  bolsevik  rendszer.  Az  utolsó  fehér 
hadsereget  legyőzték,  a  kozákokat  megverték.  Mahno  különítményei  szétszóródtak.  De 
ha  véget  ért  is  a  tulajdonképpeni  háború  -az,  amelyet  a  vörösök  vívtak  a  fehérek  ellen  -, 
továbbra  is  szemben  állt  a  rendszer  a  társadalom  széles  rétegeivel,  és  nem  is 
akárhogyan.  1921  elejére  esik  a  parasztháborúk  fénykora,  amikor  egész  országrészek 
kerültek  ki  a  bolsevik  hatalom  kezéből.  A  tambovi  területen,  a  volgai  területek  egy  részén 
(Szamara,  Szaratov,  Caricin,  Szimbirszk  körül),  Nyugat-Szibériában  csak  a  városokban 
mondhatták  el  a  bolsevikok,  hogy  ők  ott  az  urak.  A  vidék  sok  száz  zöld  csapat,  vagy 
éppen  valóságos  paraszthadseregek  ellenőrzése  alatt  állt.  Naponta  törtek  ki  zendülések  a 
Vörös  Hadsereg  egységeiben.  Elszaporodtak  a  sztrájkok,  zavargások,  munkástiltakozások 
az  ország  utolsó  még  működő  ipari  központjaiban,  olyanokban,  mint  Moszkva,  Petrográd, 
Ivanovo-Voznyeszenszk  és  Tula.  1921  februárjának  a  végén  a  kronstadti  tengerészeti 
támaszpont  matrózai  is  föllázadtak  a  petrográdi  öbölben.  Robbanékony  helyzet  alakult  ki, 
kormányozhatatlan  lett  az  ország.  Valóságos  társadalmi  szökőár  támadt,  és  elsodrással 
fenyegette  a  rendszert;  erre  aztán  kénytelenek  voltak  visszakozni  a  bolsevik  vezetők,  és 
meghozni  az  egyetlen  intézkedést,  amely  pillanatnyilag  lecsillapíthatta  a  legtömegesebb, 
a  legáltalánosabb  és  a  legveszélyesebb  elégedetlenséget,  a  paraszti  elégedetlenséget; 
megígérték,  hogy  véget  vetnek  a  rekvirálásnak,  bevezetik  helyette  a  természetbeni 
adózást.  Ebben  a  helyzetben,  a  rendszer  és  a  társadalom  összecsapásai  közepette 
rajzolódtak  ki  1921  márciusától  kezdve  a  NÉP,  az  új  gazdaságpolitika  körvonalai. 

Egy  sokáig  uralkodó  politikatörténeti  szemlélet  mértéktelenül  eltúlozta  az  1921. 
márciusi  „korszakváltást".  Nos,  ettől  a  bolsevik  párt  X.  kongresszusának  utolsó  napján, 
suttyomban,  a  társadalmi  robbanás  árnyékában  hozott  rendelkezéstől  -  hogy 
természetbeni  adóval  cserélik  föl  a  rekvirálást  -  sem  a  parasztlázadások  és  a 
munkássztrájkok  nem  értek  véget,  sem  pedig  az  elnyomás  nem  enyhült.  A  ma 
hozzáférhető  levéltárak  arról  tanúskodnak,  hogy  1921-ben  nem  köszöntött  be  egyik 
napról  a  másikra  a  társadalmi  béke.  Nagyon  erős  feszültségek  maradtak  meg  egészen 
1922  nyaráig,  de  bizonyos  vidékeken  jóval  tovább  is.  Tovább  garázdálkodtak  a  földeken  a 


rekviráló  különítmények,  vadul  letörték  a  munkássztrájkokat,  letartóztatták  az  utolsó 
szocialista  pártmunkásokat,  minden  módon  tovább  folyt  „az  erdei  bandák  fölszámolása" 
tömegesen  lőtték  agyon  a  túszokat,  és  fojtógázzal  bombázták  a  falvakat. 
Végeredményben  az  1921-22-es  nagy  éhínség  bírta  le  a  legnyughatatlanabb  vidékeket, 
amelyek  a  legtöbbet  szenvedtek  a  rekviráló  különítményektől,  és  föllázadtak,  mert  élni 
akartak.  Éppen  azokat  az  övezeteket  sújtotta  az  éhségfegyver,  ahol  a  legszigorúbban 
rekviráltak  az  utóbbi  években,  és  ahol  a  legnagyobb  parasztlázadások  törtek  ki.  Az  éhség 
lett  a  rendszer  „tárgyi"  szövetségese,  a  tökéletes  lecsendesítő  fegyver,  amely  mellesleg 
arra  is  ürügyül  szolgált  a  bolsevikoknak,  hogy  döntő  csapást  mérjenek  az  átoksúly  ellen 
síkraszálló  ortodox  egyházra  és  az  értelmiségre. 

Sok  parasztlázadás  robbant  ki  1918  nyara,  a  rekvirálás  bevezetése  óta,  de  a  tambovi 
parasztok  lázadása  volt  a  leghosszabb,  a  legnagyobb  és  a  legjobban  szervezett.  A 
Moszkvától  nem  egészen  ötszáz  kilométerre,  délkeletre  fekvő  tambovi  terület  a  század 
eleje  óta  az  orosz  népiesség  örökösének  számító  szociálforradalmár  párt  egyik  erőssége 
volt.  Kemény  elnyomás  nehezedett  a  pártra,  de  1918-20-ban  még  sok  és  tevékeny 
aktivistája  maradt.  Ugyanakkor  a  Moszkvához  legközelebbi  éléskamra  is  a  tambovi  terület 
volt,  és  1918  ősze  óta  több  mint  száz  rekviráló  különítmény  garázdálkodott  ezen  a  sűrűn 
lakott  mezőgazdasági  vidéken.  1919-ben  több  tucat  bűnt,  halvaszületett  zavargás  tört  ki, 
de  mindet  könyörtelenül  elfojtották.  1920-ban  jelentősen  megemelték  a  beszolgáltatás! 
kötelezettséget,  18  millióról  27  millió  púdra,  pedig  a  parasztok  jelentősen  csökkentették 
a  vetésterületüket,  mert  tudták,  hogy  úgyis  rögtön  elkoboznak  tőlük  mindent,  amit  nincs 
idejük  maguknak  elfogyasztani.^^^  Vagyis,  ha  behajtják  a  kvótát,  halálra  éheztetik  a 
parasztot.  1920.  augusztus  19-én,  Hitrovo  községben  fajultak  el  az  élelmezési 
különítmények  tevékenységével  járó  szokásos  galibák.  Maguk  a  helyi  hatóságok  is 
elismerték,  hogy  „egész  sor  visszaélést  követtek  el  a  különítmények:  amerre  jártak, 
mindenütt  fosztogattak,  elvitték  a  párnát,  a  konyhaeszközt,  elosztották  maguk  között  a 
zsákmányt,  mindenki  szeme  láttára  agyba-főbe  vertek  hetvenéves  aggastyánokat.  Azért 
büntették  az  öregeket,  mert  katonaszökevény  fiuk  az  erdőben  bujkált.  [...]  Az  is 
föl  háborította  a  parasztokat,  hogy  hiába  szállították  szekéren  a  legközelebbi 
vasútállomásra  az  elkobzott  gabonát,  ott  rohadt  meg  a  szabad  ég  alatt."^^^ 

Futótűzként  terjedt  el  a  Hitrovóban  kitört  lázadás.  1920  augusztusának  végén  több 
mint  tizennégyezer  ember,  jórészt  puskával,  kaszával,  vasvillával  fölfegyverzett 
katonaszökevény  kergette  el  vagy  mészárolta  le  „a  szovjethatalom  minden  képviselőjét" 
a  tambovi  terület  három  körzetében.  Eleinte  semmi  sem  különböztette  meg  ezt  a 
parasztlázadást  attól  a  több  száz  más  lázadástól,  amely  két  év  óta  hol  itt,  hol  ott  robbant 
ki  Oroszországban  vagy  Ukrajnában,  de  pár  hét  alatt  jól  szervezett  felkelő  mozgalommá 
terebélyesedett  itt,  ezen  a  hagyományos  szociálforradalmár  vidéken,  egy  született 
hadvezér,  Alekszandr  Sztyepanovics  Antonov  vezetése  alatt. 

Antonov  1906  óta  volt  szociálforradalmár  aktivista,  1908-tól  az  1917-es  februári 
forradalomig  politikai  száműzöttként  élt  Szibériában;  mint  más  „baloldali" 
szociálforradalmárok,  egy  ideig  a  bolsevik  rendszer  mellett  állt,  és  a  milícia  járási  főnöki 
tisztét  is  betöltötte  szülőföldjén,  Kirszanovban.  1918  augusztusában  azonban  szakított  a 
bolsevikokkal,  és  élére  állt  a  számtalan  katonaszökevény-csapat  egyikének;  ők  lettek  a 


vidék  urai,  szem  beszálltak  a  rekviráló  különítményekkel,  meg-megtámadták  a  falvakba 
merészkedő  néhány  szovjet  tisztviselőt.  1920  augusztusában,  amikor  a  parasztlázadás 
lángba  borította  szülőföldjét,  a  kirszanovi  körzetet,  Antonov  megszervezett  egy  hathatós 
parasztmilíciát,  sőt  egy  jelentékeny  hírszerző  szolgálatot  is,  amely  még  a  tambovi 
csekába  is  befurakodott.  Propagandaszolgálatot  is  létrehozott,  röplapokat,  kiáltványokat 
terjesztett,  leleplezte  a  „bolsevik  komisszáruralmat"  néhány  népszerű  követelés  mögé 
sorakoztatta  föl  a  parasztságot;  legyen  szabad  kereskedelem,  hirdessék  meg  a  szabad 
választásokat,  vessenek  véget  a  rekvirálásnak,  a  bolsevik  komisszár  rendszernek  és  a 
Csekának.^^^ 


Ezzel  párhuzamosan  a  dolgozó  parasztság  unióját,  ezt  az  arrafelé  jól  beágyazott 
földalatti  parasztaktivista  hálózatot  is  megalakította  a  szociálforradalmár  párt  földalatti 
szervezete.  Nagy  feszültség  volt  a  szakadár  szociálforradalmár  Antonov  és  a  dolgozó 
parasztság  uniójának  vezetősége  között,  de  azért  olyan  katonai  szervezete,  hírszerző 
szolgálata  és  politikai  programja  volt  a  tambovi  terület  parasztmozgalmának,  amely 
erősebbé  és  összeforrottabbá  tette,  mint  amilyen  a  korábbi  parasztmozgalmak  nagy 
része  volt  -  a  Mahno-féle  mozgalom  kivételével. 

1920  októberében  már  csak  Tambov  városát  és  elvétve  néhány  vidéki  városi  települést 
tartott  uralma  alatt  a  bolsevik  hatalom.  A  katonaszökevények  ezrével  csatlakoztak 
Antonov  paraszthadseregéhez,  amely  több  mint  ötvenezer  fegyveresből  állt,  amikor  a 
legnagyobb  volt.  Végül  Lenin  ráébredt  a  helyzet  súlyosságára,  és  ezt  írta  Dzerzsinszkijnek 
október  19-én:  „A  leggyorsabban  és  a  legpéldásabban  el  kell  taposnunk  ezt  a  mozgalmat. 
[...]  Nagyobb  erélyt  kell  tanúsítanunk!"^^^ 

November  elején  a  bolsevikok  csak  a  köztársasági  belvédelmi  csapatok  alig  ötezer 
emberét  tudták  fölvonultatni,  de  Vrangel  krími  veresége  után  gyorsan  feltöltötték  a 
Tambovba  vezényelt  különleges  csapatokat,  amíg  százezer  főre  nem  rúgott  a  seregük  -  a 
Vörös  Hadsereg  különítményeivel  együtt,  amelyek  mindig  kisebbséget  alkottak,  mert  nem 
tartották  elég  megbízhatónak  őket  a  népfelkelések  elfojtására. 

1921  elején  más  vidékeken  is  föllángoltak  a  parasztlázadások;  a  Volga  alsó  folyása 
mentén  mindenütt  (a  szamarai,  szaratovi,  caricini,  asztraháni  területen),  de  Nyugat- 
Szibériában  is.  Robbanékonnyá  vált  a  helyzet;  gazdag  volt  a  vidék,  de  éhínség 
fenyegette,  mert  évek  óta  irgalmatlanul  fosztogatták.  A  szamarai  területen  ezt  jelentette 
a  Volgái  katonai  körzet  parancsnoka  1921.  február  12-én:  „Többezres  kiéhezett 
paraszttömegek  ostromolják  a  magtárakat,  ahol  a  városoknak  és  a  hadseregnek  szánt 
rekvirált  gabonát  halmozták  föl  a  különítmények.  Többször  is  elfajult  a  helyzet,  és  a 
hadsereg  kénytelen  volt  belelőni  a  felbőszült  tömegbe."  A  helybeli  bolsevik  vezetők  ezt 
táviratozták  Szaratovból  Moszkvába;  „Banditizmus  uralkodott  el  a  területen.  Minden 
tartalékot  -  hárommillió  pudot  -elraboltak  a  parasztok  az  állami  magtárakból.  Erősen  föl 
vannak  fegyverezve,  a  katonaszökevények  puskával  látták  el  őket.  A  Vörös  Hadsereg 
egész  egységei  lettek  semmivé." 

Egyidejűleg  a  parasztzavargásoknak  új  gócpontja  alakult  ki  onnan  több  mint  ezer 
kilométernyire,  keleten.  1920  őszén,  amikor  már  a  virágzó  dél -oroszországi  és  ukrajnai 
mezőgazdasági  vidékek  minden  lehetséges  erőforrását  kifacsarta,  a  bolsevik  kormány 
Nyugat-Szibéria  felé  fordult,  amelynek  -  önkényesen  -  az  1913.  évi  (!)  gabonakivitele 


alapján  állapították  meg  a  beszolgáltatás!  kötelezettségét.  De  hogy  is  lehetne 
összehasonlítani  azt  a  kivitelre  szánt  termést,  amelyet  csengő  aranyrubel  reményében 
aratott  le,  azzal  a  terméssel,  amelyet  fenyegetés  hatására,  a  rekvirálóknak  takarított  be 
a  paraszt?  Mint  mindenütt,  Szibériában  is  föllázadtak  a  parasztok,  hogy  megvédjék 
munkájuk  gyümölcsét,  és  biztosítsák  a  megélhetésüket.  1921  január-márciusában  olyan 
területeket  vesztettek  el  a  bolsevikok,  mint  Tyumeny,  Omszk,  Cseljabinszk  és 
Jekatyerinburg  (ez  együttvéve  nagyobb  terület,  mint  Franciaország),  és  a  lázadók 
elvágták  az  európai  Oroszországot  Szibériával  összekötő  egyetlen  vasútvonalat,  a 
transzszibériai  expressz  vonalát.  Február  21-én  egy  paraszt  népi  hadsereg  bevette 
Tobolszk  városát,  amelyet  a  Vörös  Fladsereg  egységeinek  csak  március  30-án  sikerült 
visszafoglalniuk.^^^ 

1921  elején  majdnem  ugyanilyen  robbanékony  volt  a  helyzet  az  ország  túlsó  végében, 
a  két  fővárosban,  a  régiben,  Petrográdban  és  az  újban,  Moszkvában.  Szinte  megbénult  a 
gazdaság;  már  nem  közlekedtek  a  vonatok;  fűtőanyag  híján  bezártak  a  gyárak,  vagy 
lassabb  ütemben  működtek;  már  nem  volt  biztosítva  a  városok  élelmezése.  A  munkások 
vagy  az  utcára  kerültek,  vagy  a  környező  falvakat  járták,  élelem  után  kutattak,  vagy  a 
jéghideg  és  félig-meddig  leszerelt  műhelyekben  vitatkoztak;  ki  mit  tudott,  ellopta, 
magával  vitte  és  egy  kis  eledelre  cserélte  a  „gyártmányt". 

„Általános  az  elégedetlenség  -  foglalta  össze  január  16-án  a  Cseka  tájékoztatási 
osztályának  jelentése.  -  Azt  jósolják  munkáskörökben,  hogy  hamarosan  megbukik  a 
rendszer.  Már  senki  sem  dolgozik,  mindenki  éhes.  Nagyarányú  sztrájkok  fenyegetnek. 
Egyre  kevésbé  megbízhatók  a  moszkvai  helyőrség  egységei,  bármelyik  pillanatban 
kicsúszhatnak  az  ellenőrzésünk  alól.  Megelőző  intézkedésekre  van  szükség. 

Január  21-én  elrendelte  a  kormány,  hogy  másnaptól  egyharmaddal  csökkentsék  a 
kenyérfejadagot  Moszkvában,  Petrográdban,  Ivanovo-Voznyeszenszkben  és  Kronstadtban. 
Olajat  öntött  a  tűzre  az  az  intézkedés,  mert  olyankor  látott  napvilágot,  amikor  a  rendszer 
már  nem  emlegethette  a  fenyegető  ellenforradalmi  veszélyt,  és  nem  hivatkozhatott  a 
dolgozó  tömegek  osztály  hazafiságára,  hiszen  már  az  utolsó  fehér  hadseregeket  is 
szétverték.  1921-ben,  január  végétől  március  közepéig  naponta  követték  egymást  a 
sztrájkok,  tiltakozó  gyűlések,  éhségmenetek,  tüntetések,  gyárfoglalások.  Moszkvában  is, 
Petrográdban  is  február  végén,  március  elején  tetőztek.  Február  22-től  24-ig  súlyos 
összecsapásokra  került  sor  a  Cseka  különítményei  és  tüntető  munkások  között,  akik 
erőszakkal  akartak  behatolni  a  kaszárnyákba,  hogy  barátkozzanak  a  katonákkal.  Sok 
munkást  megöltek  és  több  százat  letartóztattak.^^"^ 

Petrográdban  még  nagyobb  arányokat  öltöttek  a  zavargások  február  22-től,  amikor 
több  nagyüzem  munkásai  -  akárcsak  1918  márciusában  -megválasztották  az  erősen 
mensevik  és  szociálforradalmár  színezetű  „munkásmegbízottak  gyűlését".  Első 
kiáltványában  azt  követelte  ez  a  gyűlés,  hogy  töröljék  el  a  bolsevik  diktatúrát,  legyenek 
szabad  szovjetválasztások,  legyen  szólás-,  gyülekezési  és  sajtószabadság,  és 
bocsássanak  szabadon  minden  politikai  foglyot.  Ebből  a  célból  általános  sztrájkot 
hirdettek.  A  katonai  parancsnokságnak  nem  sikerült  megakadályoznia,  hogy  több  ezred 
tanácskozást  tartson,  és  olyan  határozatot  fogadjon  el,  hogy  támogatják  a  munkásokat. 
Február  24-én  a  Cseka  különítményei  tüzet  nyitottak  egy  munkástüntetésre,  és  megöltek 


tizenkét  munkást.  Azon  a  napon  körülbelül  ezer  munkást  és  szocialista  aktivistát 
tartóztattak  le.^^^  Mégis  egyre  több  lett  a  tüntető,  ezrével  szöktek  meg  a  katonák  az 
egységüktől,  hogy  csatlakozzanak  a  munkásokhoz.  Négy  évvel  a  cári  rendszert  megdöntő 
februári  napok  után  mintha  ugyanaz  a  folyamat  ismétlődött  volna:  barátkoztak  egymással 
a  tüntető  munkások  és  a  zendülő  katonák.  Február  26-án  21  órakor  Zinovjev,  a  petrográdi 
bolsevik  szervezet  vezetője  olyan  táviratot  küldött  Leninnek,  amelyben  már  a  pánik  jelei 
mutatkoznak:  „A  munkások  kapcsolatba  léptek  a  kaszárnyákban  lévő  katonákkal.  [...] 
Nagyon  várjuk  a  Novgorodból  kért  segédcsapatokat.  Ha  pár  órán  belül  nem  jönnek  meg  a 
megbízható  csapatok,  összecsap  a  fejünk  fölött  a  hullám." 

Harmadnap  bekövetkezett,  amitől  mindennél  jobban  tartottak  a  bolsevik  vezetők: 
zendülés  tört  ki  a  petrográdi  öbölben  lévő  kronstadti  tengerészeti  támaszpont  két 
páncélos  csatahajóján.  Február  28-án  23  órakor 

Zinovjev  ismét  táviratot  küldött  Leninnek:  „Kronstadt:  a  két  fő  hajó,  a  Szevasztopol  és 
a  Petropavlovszk  eszer-feketeszázak-féle  határozatokat  fogadott  el,  és  ultimátumot 
intézett  hozzánk;  24  órán  belül  kell  válaszolnunk  rá.  A  petrográdi  munkások  között 
nagyon  ingatag  a  helyzet.  A  nagy  gyárak  sztrájkba  léptek.  Az  eszerek  bizonyára  siettetni 
fogják  a  mozgalmat."^^^ 

Zinovjev  azokat  a  követelésekéi  nevezte  „eszer-feketeszázak-féle"  követelésnek, 
amelyekei  az  állampolgárok  óriási  többsége  hangoztatott  három  év  bolsevik  diktatúra 
után:  szabad  választások  és  viták  után  a  szovjetek  újraválasztása  titkos  szavazással; 
szólás-  és  sajtószabadság  (itt  azonban  hozzátették:  „a  munkások,  parasztok,  anarchisták 
és  baloldali  szocialista  pártok  érdekében");  egyenlő  élelmezési  fejadag  mindenkinek; 
minden  szocialista  párti  politikai  fogoly,  minden  munkás-  és  parasztmozgalmakban 
kifejlett  tevékenysége  miatt  bebörtönzött  munkás,  paraszt,  katona  és  matróz 
szabadonbocsátása;  bizottság  létrehozása,  hogy  kivizsgálja  a  börtönök  és  koncentrációs 
táborok  minden  foglyának  esetét;  a  rekvirálás  megszüntetése;  a  Cseka  különleges 
különítményeinek  föloszlatása;  szabad  kéz  a  parasztoknak,  hogy  „azt  csináljanak  a 
földjükön,  amit  akarnak,  saját  hasznukra  tenyésszék  az  állatokat,  hogy  a  maguk  erejéből 
boldoguljanak". 

Kronstadtban  mind  gyorsabban  követték  egymást  az  események.  Március  l-jén  óriási 
gyűlési  tartottak,  több  mint  tizenötezer  ember  vett  részt  rajta,  a  tengerészeti  támaszpont 
polgári  és  katonai  lakosságának  egynegyede.  Mihail  Kalinyin,  a  szovjetek  központi 
végrehajtó  bizottságának  elnöke  szállt  ki  a  helyszínre,  próbálta  menteni  a  helyzetet,  de  a 
tömeg  lehurrogta  és  elkergették.  Másnap  a  lázadók  és  velük  együtt  a  kétezer  kronstadti 
bolseviknak  legalább  a  fele  ideiglenes  forradalmi  bizottságot  alakítottak,  amely  azonnal 
megpróbált  kapcsolatba  lépni  a  petrográdi  sztrájkol  ókkal  és  katonákkal. 

1921  márciusának  első  hetében  a  Cseka  napi  jelentésekben  számolt  be  a  petrográdi 
eseményekről.  Ezekből  kiderül,  hogy  milyen  széles  népi  támogatást  élvezett  a  kronstadti 
lázadás:  „A  Kronstadti  Forradalmi  Bizottság  úgy  számít,  hogy  egyik  napról  a  másikra 
általános  felkelés  törhet  ki  Petrográdban.  Kapcsolat  jött  létre  a  zendülők  és  sok  üzem 
között.  [...]  Az  Arzenál  üzemben,  egy  mai  gyűlésen  olyan  határozatot  szavaztak  meg  a 
munkások,  amely  mindenkit  felhív,  hogy  csatlakozzon  a  lázadáshoz.  Egy  anarchistából, 
egy  mensevikből  és  egy  szociálforradalmárból  álló,  háromtagú  küldöttséget  választottak. 


hogy  fenntartsák  a  kapcsolatot  Kronstadttal."^^^ 

Március  7-én  parancsot  kapott  a  petrográdi  Cseka,  hogy  törje  le  a  mozgalmat,  „tegyen 
döntő  lépéseket  a  munkások  ellen"  Negyvennyolc  óra  alatt  több  mint  kétezer  szocialista 
vagy  anarchista  munkást,  szimpatizánst  és  aktivistát  tartóztattak  le.  A  zendülő 
katonákkal  ellentétben  a  munkások  fegyvertelenek  voltak,  és  alig  tudtak  ellenállni  a 
Cseka  különítményeinek.  A  bolsevikok  szétverték  a  felkelés  háttértámaszát,  majd 
aprólékosan  előkészítették  Kronstadt  ostromát.  Tuhacsevszkij  hadsereg  parancsnokot 
bízták  meg,  hogy  számolja  föl  a  lázadást.  Az  1920-as  lengyelországi  hadjárat  győztese  a 
forradalmi  hagyomány  nélküli  katonaiskola  iijú  újoncaival,  valamint  a  Cseka  különleges 

csapataival  lövetett  a  népre^  .  Március  8-án  kezdődtek  a  hadműveletek.  Tíz  nap  múlva 
elesett  Kronstadt,  de  azon  az  áron,  hogy  mindkét  részről  tízezrek  haltak  meg. 
Könyörtelen  megtorlás  követte  a  felkelést.  Több  száz  fogoly  felkelőt  végeztek  ki  a 
vereségük  után  következő  napokban.  Az  újabban  nyilvánosságra  hozott  levéltári  adatok 
szerint,  csak  1921  áprilisától  júniusáig  2103  embert  ítéltek  halálra  és  6459-et  ítéltek 
börtönben  vagy  táborban  letöltendő  büntetésre. 

Közvetlenül  Kronstadt  bevétele  előtt  majd'  nyolcezer  embernek  sikerült  elmenekülnie  a 
befagyott  öböl  jegén  át  egészen  Finnországig,  ahol  átmeneti  táborokban  helyezték  el 
őket.  Teriokiban,  Viipuriban  (a  mai  Viborgban)  és  Inóban.  Amnesztiát  ígértek  nekik, 
sokan  lépre  is  mentek,  és  1922-ben  visszatértek  Oroszországba,  ahol  is  nyomban 
letartóztatták  és  a  Szolovki-szigeteken  lévő  táborba  és  Holmogoriba  küldték  őket. 
Arhangelszk  mellé,  az  egyik  leggyászosabb  koncentrációs  táborba. Egy  anarchista 
körökből  származó  forrás  szerint  1922  tavaszán  már  ezerötszáz  rab  sem  volt  életben  a 
Holmogoriba  küldött  ötezer  kronstadt!  letartóztatott  közül. 

Szomorú  híre  volt  a  holmogori  tábornak  a  nagy  Dvina  folyó  mentén:  sok  fogolytól 
szabadultak  ott  meg  rövid  úton.  Uszályokra  rakták  a  szerencsétleneket,  összekötözték  a 
kezüket,  követ  kötöttek  a  nyakukba,  és  belehajították  őket  a  folyó  vizébe.  Mihail  Kedrov, 
a  Cseka  egyik  legfőbb  vezetője  kezdeményezte  ezt  a  tömeges  vízbefojtást  1920 
júniusában.  Több,  egybehangzó  tanúvallomás  szerint  1922-ben  számtalan  Holmogoriba 
deportált  kozákot,  kronstadt!  zendülőt,  tambovi  területről  származó  parasztot  fojtottak 
bele  a  Dvinába.  Ugyanabban  az  évben  egy  különleges  kiürítési  bizottság  2514  kronstadt! 
polgári  személyt  deportált  Szibériába,  csak  azért,  mert  az  erődítményben  tartózkodott  az 
események  idején. 

A  kronstadt!  lázadás  leverése  után  a  rendszer  minden  erejét  a  szocialista  pártmunkások 
utáni  hajtóvadászatra  összpontosította,  a  sztrájkok  és  a  munkás-„nemtörődömség"  elleni 
harcra,  a  parasztfelkelések  eltiprására,  mert  azok  bizony  rendületlenül  folytatódtak,  hiába 
jelentették  be  hivatalosan,  hogy  megszűnik  a  rekvirálás  és  az  egyházüldözés. 

1921.  február  28-án  Dzerzsinszkij  minden  területi  csekának  megparancsolta,  hogy  „1. 
azonnal  tartóztassák  le  az  egész  anarchizáló,  mensevik,  szociálforradalmár  értelmiséget, 
különösen  a  mezőgazdasági  és  az  élelmezési  népbiztosságon  dolgozó  tisztviselőket;  2. 
utána  pedig  tartóztassanak  le  minden  menseviket,  szociálforradalmárt  és  anarchistát,  aki 
üzemben  dolgozik,  és  sztrájkra,  tüntetésre  bujtogathatja  a  munkásokat. 

A  NÉP  bevezetése  távolról  sem  enyhítette  az  elnyomó  politikát,  sőt  1921  márciusától 


egyenesen  fokozódott  a  mérsékelt  szocialista  pártmunkásokra  nehezedő  elnyomás.  Nem 
azért,  mert  félő  volt,  hogy  ellenzik  az  új  gazdaságpolitikát,  hanem  éppen  azért,  mert  a 
mérsékelt  szocialisták  már  régóta  követelték  ezt  a  politikát,  és  ez  csak  igazolta 
éleslátásukat  és  politikai  helyzetérzéküket.  „Csak  egy  hely  van  az  akár  nyíltan  föllépő, 
akár  álcázott  mensevikeknek  és  eszereknek  -  írta  Lenin  1921  áprilisában  -,  ez  pedig  a 
börtön." 

Pár  hónap  múlva  úgy  gondolta,  hogy  a  szocialisták  még  mindig  nagyon  „mozgolódnak" 
és  ezt  írta:  „Ha  még  mindig  ugrálnak  a  mensevikek  és  eszerek,  könyörtelenül  agyon  kell 
lőni  őket!"  1921  márciusa  és  júniusa  között  megint  több  mint  kétezer  mérsékelt 
szocialista  pártmunkást  és  szimpatizánst  tartóztattak  le.  A  mensevik  párt  központi 
bizottságának  minden  tagja  börtönbe  került;  az  a  veszély  fenyegette  őket,  hogy 
valamennyiüket  száműzik  Szibériába,  ezért  1922  januárjában  éhségsztrájkba  léptek; 
tizenkét  vezetőt  száműztek  akkor  külföldre,  közöttük  Dánt  és  Nyikolajevszkijt;  1922 
februárjában  érkeztek  meg  Berlinbe. 

1921  tavaszán  az  volt  a  rendszer  egyik  fő  célja,  hogy  föllendítse  az  ipari  termelést, 
mert  visszaesett  az  1913.  évi  termelés  egytizedére.  A  bolsevikok  egyáltalán  nem 
enyhítették  a  munkásokra  nehezedő  nyomást,  fenntartották,  sőt  fokozták  a  munkának  az 
előbbi  években  bevezetett  militarizálását.  A  Don-medence  (a  Donbasz)  nagy  bánya-  és 
iparvidéke  adta  az  ország  szén-  és  acéltermelésének  80%-át;  a  NÉP  elfogadása  után, 
1921-ben  itt  folytatott  politika  jól  mutatja,  hogy  milyen  önkényuralmi  módszerekkel 
igyekeztek  a  bolsevikok  újból  „dologra  fogni  a  munkásokat".  1920  végén  az  egyik  legfőbb 
vezetőt,  a  Trockijhoz  közel  álló  Pjatakovot  nevezték  ki  a  szénipar  központi 
igazgatóságának  élére.  Neki  sikerült  egy  év  alatt  megötszöröznie  a  széntermelést  a 
munkásosztály  olyan  példátlan  kizsákmányolása  és  elnyomása  árán,  amely  az  alája 
rendelt  százhúszezer  bányász  munkájának  katonás  irányításán  alapult.  Pjatakov  szigorú 
fegyelmet  vezetett  be;  „szabotázscselekménynek"  minősítettek  és  tábori  fogsággal,  vagy 
éppen  halállal  büntettek  minden  hiányzást;  tizennyolc  bányászt  végeztek  ki  1921-ben 
„megrögzött  élősdiség"  miatt.  Továbbá  megnövelte  a  munkaidőt  (bevezette  a  vasárnapi 
munkát),  széltében  élt  az  „élelmiszeijegy-zsarolással"  hogy  kicsikarja  a  munkásokból  a 
termelékenység  növekedését.  Olyankor  rendelte  el  mindezeket,  amikor  a  munkások  a 
létfenntartásukhoz  szükséges  kenyér  egyharmadát  vagy  a  felét  kapták  meg  az  egész 
munkabérük  fejében,  és  amikor  a  napi  műszakjuk  végén  egyetlen  pár  cipőjüket  is  kölcsön 
kellett  adniuk  a  váltótársaiknak.  Ahogy  maga  a  szénipari  igazgatóság  is  elismerte,  a 
járványos  betegségeken  kívül  „a  ruházat,  a  nadrág,  a  cipő  majdnem  teljes  hiánya"  és  az 
„állandó  éhezés"  is  ott  volt  a  sok  munkahelyi  hiányzás  számtalan  oka  között.  A  fenyegető 
éhínség  miatt  Pjatakov  azt  akarta,  hogy  kevesebb  legyen  az  éhes  száj,  ezért  1921.  június 
21-én  elrendelte,  hogy  mindenkit  tiltsanak  ki  a  bányavárosokból,  aki  nem  bányában 
dolgozik,  s  ennélfogva  csak  „kölönc"  a  dolgozók  nyakán.  A  bányászok  családtagjaitól 
megvonták  az  élelmiszerjegyeket.  Szigorúan  egy-egy  bányász  egyéni  teljesítményéhez 
szabták  a  fejadagot,  és  valami  kezdetleges  darabbérezést  is  bevezette 

Ezek  az  intézkedések  mind  szemben  álltak  az  egyenlőség  és  a  „szavatolt  fejadag" 
elvével,  amellyel  még  sok  olyan  munkás  áltatta  magát,  akit  elámított  a  bolsevik 
munkásmitológia.  Elég  híven  megelőlegezték  a  harmincas  évek  munkásellenes 


intézkedéseit.  A  munkástömegek  csak  rabszilát  (munkaerőt)  alkottak,  azt  pedig  a  lehető 
leghatásosabban  ki  kellett  aknázni,  még  a  munkatörvényeket  és  a  termelékenység 
ösztökéjének  egyszerű  szerepére  kárhoztatott,  mihaszna  szakszervezeteket  is  kijátszva.  A 
munka  militarizálása  látszott  a  leghatásosabb  módszernek,  hogy  meg  rendszabályozzák 
ezt  a  makrancos,  kiéhezett  és  kevéssé  termelékeny  munkaerőt.  Okvetlenül  el  kell 
gondolkodnunk  rajta,  hogy  mennyire  hasonlít  a  szabad  munkának  ez  a  kizsákmányolása  a 
harmincas  évek  elején  létrehozott  nagy  büntetőintézmények  kényszermunkájához.  Mint 
annyi  más  esemény  a  bolsevizmusnak  ezekben  a  magzati  éveiben,  amelyek 
semmiképpen  sem  szorítkoznak  pusztán  a  polgárháború  idejére,  mindaz,  ami  a 
Donbaszban  történt  1921-ben,  már  előre  jelezte  a  sztálinizmus  virágkorának  nem  egy 
későbbi  praktikáját. 

1921  tavaszán  a  parasztbandák  és  -különítmények  kezén  lévő  összes  vidék 
„megtisztogatása"  is  a  bolsevik  rendszer  egyik  fő  katonai  művelete  volt.  1921.  április  17- 
én  a  politikai  bizottság  Tuhacsevszkij  hadseregparancsnokra  bízta  „az  Antonov-bandák 
elleni  megsemmisítő  hadműveleteket  a  tambovi  területen".  Egy  nehéztüzérséggel  és 
repülőgépekkel  fölszerelt,  majdnem  százezer  főnyi  hadsereg  élén  -  amelyben  a  Cseka 
különleges  különítményei  is  jócskán  képviselve  voltak  -  Tuhacsevszkij  szét  is  verte 
Antonov  csapatait,  és  hallatlan  erőszakossággal  nyomta  el  a  lázadást.  A  központi 
végrehajtó  bizottság  teljhatalmú  bizottmányt  nevezett  ki,  azzal  a  céllal,  hogy  valóságos 
megszálló  rendszert  építsen  ki  a  tambovi  területen;  Antonov-Ovszejenko,  a  bizottmány 
elnöke  és  Tuhacsevszkij  tömegével  szedte  a  túszokat,  hajtotta  végre  a  kivégzéseket, 
szállíttatta  koncentrációs  táborba  az  embereket,  irtotta  őket  fojtógázzal,  és  egész 
falvakat  de  portáltatott,  amelyekről  azt  gyanította,  hogy  „banditákat"  segítenek  vagy 
rejtegetnek. 

Az  1921.  június  11-én,  Antonov-Ovszejenko  és  Tuhacsevszkij  aláírásával  kelt  171. 
számú  napiparancs  rávilágít,  hogy  milyen  módszerekkel  ..tisztogatták  meg"  a  tambovi 
területet.  Ez  a  parancs  ugyanis  így  szólt: 

„1)  Minden  állampolgárt  ítélet  nélkül,  helyben  lőjenek  agyon,  ha  nem  hajlandó 
megmondani  a  nevét. 

2)  A  kerületi  politikai  bizottságok  vagy  a  járási  politikai  bizottságok  fel  vannak 
hatalmazva,  hogy  eljárjanak  a  fegyverrejtegető  falvak  ellen,  hogy  túszokat  szedjenek,  és 
agyonlőjék  őket,  ha  nem  szolgáltatják  be  a  fegyvereket. 

3)  Ahol  fegyvert  találnak,  ítélet  nélkül,  helyben  lőjék  agyon  a  család  legidősebb 
tagját. 

4)  Ha  valamelyik  család  banditát  rejteget  a  házában,  letartóztathatják,  deportálhatják 
a  területről,  elkobozhatják  a  vagyonát,  és  ítélet  nélkül  agyonlőhetik  a  család  legidősebb 
tagját. 

5)  Banditának  kell  tekinteni  azokat  a  családokat,  amelyek  rejtegetik  családtagjaikat 
vagy  a  banditák  vagyonát,  és  ítélet  nélkül,  helyben  agyon  kell  lőni  a  család  legidősebb 
tagját. 

6)  Ha  egy  bandita  családja  elmenekül,  szét  kell  osztani  a  vagyonát  a 
szovjethatalomhoz  hű  parasztok  között,  és  föl  kell  gyújtani  vagy  le  kell  rombolni  az 
elhagyott  házakat. 


7)  Szigorúan  és  könyörtelenül  hajtsák  végre  ezt  a  napiparancsot."^"^^ 


A  171.  számú  parancs  kihirdetése  után  Tuhacsevszkij  mindjárt  elrendelte,  hogy  mérges 
gázt  vessenek  be  a  lázadók  ellen.  „A  szétvert  bandák  maradványai  és  a  magányos 
banditák  továbbra  is  az  erdőkben  verődnek  össze.  [...]  Fojtógázzal  kell  megtisztítani 
azokat  az  erdőket,  ahol  banditák  bujkálnak.  Mindent  úgy  kell  kiszámítani,  hogy  a  gázfelhő 
az  erdőbe  hatoljon,  és  mindent  elpusztítson,  ami  ott  lapul.  Azonnal  gondoskodjon  a 
tüzérség  felügyelője  a  szükséges  mennyiségű  fojtógázról,  valamint  az  efféle  művelethez 
értő  szakemberekről."  Több  bolsevik  vezető  is  ellenezte  a  „tisztogatásnak"  ezt  a  végletes 
módját,  ennek  hatására  július  19-én  visszavonták  a  171.  számú  parancsot. 

Ekkorra,  1921  júliusára  a  katonai  hatóságok  és  a  Cseka  már  hét  koncentrációs  tábort  is 
fölállítottak,  ahol  -  még  csak  részleges  adatok  szerint  -  legalább  ötvenezer  ember  volt 
bezárva,  a  legtöbbjük  nő,  öreg  és  gyerek,  „túsz"  és  katonaszökevény  parasztok 
családtagjai.  Ijesztő  volt  ezeknek  a  táboroknak  az  állapota:  járványosán  terjedt  ott  a 
tífusz  és  a  kolera,  a  félmeztelen  rabok  mindenben  hiányt  szenvedtek.  1921  nyarán  az 
éhínség  is  fölütötte  a  fejét.  Ősszel  a  halandóság  elérte  a  havi  15-20%-ot!  1921 
szeptember  l-re  már  csak  néhány  csapat  maradt,  összesen  alig  több  mint  ezer  fegyveres, 
pedig  1921  februárjában,  a  parasztmozgalom  tetőpontján  még  negyvenezren  álltak 
fegyverben,  1921  novemberétől,  amikor  már  régen  „elcsendesedtek"  a  parasztvidékek, 
észak-oroszországi  koncentrációs  táborokba,  Arhangelszkbe  és  Holmogoriba  deportáltak 
több  ezer  rabot,  a  legjobb  erőben  lévőket. 

A  Cseka  hetenként  jelentést  küldött  a  bolsevik  vezetőknek;  ezek  szerint  sokfelé  - 
Ukrajnában,  Nyugat-Szibériában,  a  Volga  menti  területeken,  a  Kaukázusban  -  legalább  az 
1922-es  év  második  feléig  folytatódott  a  parasztvidékek  „lecsendesítése".  Szívósnak 
bizonyultak  a  korábbi  években  kialakult  szokások,  és  ha  1921  márciusában  eltörölték  is  a 
rekvirálást,  gyakran  iszonyú  kegyetlenséggel  ment  végbe  az  azt  pótolni  hivatott 
természetbeni  adó  behajtása.  1921-ben  katasztrofális  viszonyok  uralkodtak  a 
mezőgazdaságban;  ehhez  képest  igen  magas  volt  a  beszolgáltatás!  kvóta,  és  ez  állandó 
feszültség  forrása  volt  a  parasztvidékeken,  ahol  még  számos  paraszt  megtartotta  a 
fegyverét. 

A  tulai,  orjoli  és  voronyezsi  területen  1921  májusában  tett  utazásának  tapasztalatait 
összefoglalva,  Nyikolaj  Oszinszkij  helyettes  földművelési  népbiztos  azt  jelentette;  a  helyi 
tisztviselők  meg  vannak  győződve  róla,  hogy  az  ősszel  visszaállítják  a  rekvirálást.  A 
helybeli  hatóságok  „csakis  úgy  tekintenek  a  parasztra,  mint  született  sza botőrre 

1921  decemberében  rendkívüli  meghatalmazottat  küldtek  Szibériába,  Feliksz 
Dzerzsinszkijt,  hogy  meggyorsítsa  az  adóbehajtást,  mert  azt  várták,  hogy  Szibéria  termeli 
meg  a  mezőgazdasági  termékek  nagyobb  részét  abban  az  időszakban,  amikor  éhínség 
pusztította  valamennyi  Volga  menti  területet.  Ő  aztán  „forradalmi  mozgóbíróságokat" 
állított  fel;  az  volt  a  feladatuk,  hogy  tarolják  végig  a  falvakat,  és  nyomban  ítéljenek 
börtön  vagy  táborbüntetésre  minden  parasztot,  aki  nem  fizette  be  az  adó-ját.^^^  Annyi 
visszaélést  követtek  el  ezek  a  bíróságok  az  „adókülönítmények"  segítségével  -  akárcsak  a 
rekviráló  különítmények  -,  hogy  maga  a  legfelső  bíróság  elnöke,  Nyikolaj  Krilenko  volt 
kénytelen  vizsgálatot  indítani  ezeknek  a  Cseka-főnök  kinevezte  szerveknek  a 


ténykedéséről. 


Az  öttagú  Teljhatalmú  Bizottmány  elnökének  jelentése  a  tambovi  terület 
banditái  ellen  hozott  elnyomó  intézkedésekről.  1921.  július  10. 


A  kudrjukovszkaji  voloszyban  [járásban]  június  27-én  kezdődtek  a  tisztogató  akciók 
Oszinovki  falunál,  amely  banditacsoportokat  rejtegetett  a  múltban.  Némi  bizalmatlanság 
jellemezte  a  parasztok  megtorló  különítményeink  irányában  tanúsított  magatartását.  A 
parasztok  nem  árultak  el  semmit  az  erdei  banditákról,  bármit  kérdeztünk  tőlük,  azt 
felelték,  hogy  nem  tudják. 

Összeszedtünk  40  túszt,  ostromállapotot  hirdettünk  ki  a  faluban,  és  két  órát  adtunk  a 
falusiaknak,  hogy  kiadják  a  banditákat  és  az  eldugdosott  fegyvereket.  Gyűlést  hívtak 
össze,  de  nem  tudták,  mitévők  legyenek,  sehogy  sem  szánták  el  magukat,  hogy 
tevékenyen  közreműködjenek  a  bandita  vadászatban.  Biztosan  nem  vették  komolyan  a 
fenyegetésünket,  hogy  kivégezzük  a  túszokat.  Amikor  lejárt  a  haladék,  kivégeztünk  21 
túszt  a  falugyűlés  színe  előtt.  Az  egyénenkénti  agyonlövés  útján,  minden  szokásos 
formasággal,  a  teljhatalmú  bizottmány  tagjai,  a  kommunisták  stb.  jelenlétében 
végrehajtott  nyilvános  kivégzés  elég  nagy  hatással  volt  a  parasztokra... 

Karejevka  falu  a  bandita  csoportok  kedvelt  helye  volt  földrajzi  fekvése  miatt  [.]  ezért 
úgy  döntött  a  teljhatalmú  bizottmány,  hogy  eltörli  a  föld  színéről.  Az  egész  lakosságot 
deportáltuk,  minden  vagyonukat  elkoboztuk,  csak  a  Vörös  Hadseregben  szolgáló  katonák 
családjának  hagytuk  meg  a  vagyonát;  őket  mindenestül  áttelepítettük  Kurgyuki 
községbe,  és  beköltöztettük  őket  a  banditák  családjától  elkobzott  házakba. 
Megmentettünk  néhány  értékesebb  tárgyat  -  ablakkeretet,  fa-  és  üvegneműt  stb.  -,  majd 
felgyújtottuk  a  falu  házait... 

Bogoszlovka  községben  július  3-án  kezdtük  el  a  tisztogató  műveleteket.  Ritkán 
találkoztunk  ilyen  konok  és  jól  szervezett  parasztsággal.  Ha  vitába  bocsátkoztunk  ezekkel 
a  parasztokkal,  a  legfiatalabbtól  a  legöregebbig,  egyöntetűen  mind  azt  válaszolta, 
elképedve:  „Minálunk  banditák?  Hova  gondolnak?  Meglehet,  hogy  láttunk  egyet-egyet  a 
környékben,  de  azokról  se  tudjuk,  hogy  banditák  voltak-e.  Békésen  élünk  mink  itt,  a 
légynek  sem  ártunk,  nem  tudunk  mink  semmit." 

Ugyanazt  csináltuk,  amit  Oszinovkiban:  összeszedtünk  58  túszt.  Július  4-én  nyilvánosan 
agyonlőttük  az  első  csoportot,  21  embert,  másnap  meg  15-öt,  és  ártalmatlanná  tettünk 
60  banditacsaládot,  vagyis  körülbelül  200  embert.  Végül  elértük  a  célunkat,  rászorítottuk 
a  parasztokat,  hogy  induljanak  el  banditavadászatra  és  az  elrejtett  fegyverek 
fölkutatására... 


Július  6-án  ért  véget  a  fönt  említett  falvak  és  községek  átfésülése.  Siker  koronázta  a 
tisztogatást,  és  a  két  szomszédos  voloszty  határán  túl  is  érezhetők  a  következményei. 
Folyamatosan  adják  meg  magukat  a  banditák. 

Uszkonyin.  az  5  tagú  Teljhatalmú  Bizottmány  elnöke. 


1922.  február  14-én  ezt  írta  egy  publicista  Omszkból;  „Elképzelhetetlen  arányokat 
öltöttek  a  rekviráló  különítmények  visszaélései.  Fűtetlen  magtárakba  zárják  módszeresen 


a  letartóztatott  parasztokat,  megostorozzák,  kivégzéssel  riogatják  őket.  Megkötözik, 
végigfuttatják  meztelenül  a  falu  főutcáján,  majd  fűtetlen  magtárba  zárnak  mindenkit,  aki 
nem  teljesíti  maradéktalanul  a  beszolgáltatás!  kötelezettségét.  Sok  nőt  eszméletlenre 
vertek,  majd  hóba  vájt  lyukakba  állították  őket  meztelenül..."  Továbbra  is  nagy  feszültség 
uralkodott  minden  területen. 

Egy  másfél  évvel  a  NÉP  bevezetése  után  kelt  és  1922  októberéről  szóló  politikai 
rendőrségi  jelentés  részletei  is  erről  tanúskodnak: 

„A  pszkovi  területre  kivetett  természetbeni  adókvóta  a  termés  2/3-át  teszi  ki.  Négy 
körzet  fegyvert  fogott.  [...]  A  novgorodi  területen  rossz  termés  volt,  25%-kal 
csökkentették  a  beszolgáltatást,  mégsem  fogják  teljesíteni  a  kvótát.  A  rjazanyi  és  tveri 
területen  éhhalálra  ítélné  a  parasztságot  a  beszolgáltatás  100%-os  teljesítése.  [...] 
Novonyikolszkoje  területén  éhínség  fenyeget,  a  parasztok  füvet,  gyökereket 
gyűjtögetnek,  abból  akarnak  táplálkozni.  [...]  De  még  ez  is  semmiségnek  tűnik  ahhoz  a 
hírhez  képest,  hogy  a  kijevi  területen  sosem  látott  öngyilkossági  hullám  söpör  végig; 
tömegesen  követnek  el  öngyilkosságot  a  parasztok,  mert  nem  tudnak  sem  adót  fizetni, 
sem  fegyvert  fogni,  hiszen  azt  is  elkobozták  tőlük.  Több  mint  egy  év  óta  éhínség  pusztít 
sok  vidéken,  s  ettől  a  parasztok  nagyon  sötéten  látják  a  jövőjüket. 

De  azért  1922  őszén  már  túl  voltak  a  nehezén.  Aki  túlélte  a  kétesztendős  éhezést, 
olyan  termést  takaríthatott  be,  hogy  abból  áttelelhetett,  föltéve,  hogy  nem  akaiják  a 
teljes  adót  behajtani  tőle.  „Az  idén  nem  éri  el  a  gabonatermés  az  utóbbi  tíz  év  átlagát": 
így  említette  meg  először  az 

1921.  július  2-i  Pravda  az  utolsó  oldalán,  egy  rövidke  cikkben,  hogy  „élelmezési 
probléma"  van  az  „agrárfronton"  „Felhívás  az  OSZSZSZK  minden  állampolgárához"  -  tíz 
nap  múlva  ebben  az  1921.  július  12-i,  a  Pravdában  közölt  kiáltványban  ismerte  el  Mihail 
Kalinyin,  a  szovjetek  központi  végrehajtó  bizottságának  elnöke,  hogy  „sok  körzetben 
tönkretette  az  aszály  a  termést". 

„Nem  csak  az  aszály  következménye  ez  a  csapás  -  fejtegette  egy  július  21-én  kelt 
központi  bizottsági  határozat.  -  Az  egész  történelmi  múltunkból  ered  és  fakad,  a 
mezőgazdaságunk  elmaradottságából,  a  szervezetlenségből,  az  agronómia!  ismeretek 
alacsony  színvonalából,  a  silány  technikából,  a  vetésforgó  elavult  formáiból.  A  háború  és 
a  zárlat  következményei  is  súlyosbítják,  a  földbirtokosok,  tőkések  és  lakájaik  ellenünk 
folytatott  szakadatlan  harca  és  azoknak  a  banditáknak  szüntelen  akciói,  akik  Szovjet- 
Oroszország  és  egész  dolgozó  népe  iránt  ellenséges  szervezetek  parancsok  hajtják 
vég  re. 

Még  nem  merték  kimondani  ennek  a  „csapásnak"  a  nevét,  de  máris  kimaradt  okainak 
hosszú  felsorolásából  a  fő  tényező:  a  rekvirálási  politika,  amely  már  évek  óta  szipolyozta 
az  amúgy  is  gyenge  lábon  álló  mezőgazdaságot.  Az  éhínség  sújtotta  területek  1921 
júniusában  Moszkvába  hívott  vezetői  egyöntetűen  azt  hangsúlyozták,  hogy  a  kormányt, 
különösen  a  mindenható  közélelmezési  népbiztosságot  terheli  a  felelősség  az  éhínség 
tévedéséért  és  súlyosbodásáért.  A  szamarai  terület  képviselője,  egy  bizonyos  Vavilin 
szóvá  tette,  hogy  a  területi  közélelmezési  bizottság  a  rekvirálás  bevezetése  óta  állandóan 
meghamisította  fölfelé  a  termésbecsléseket. 

1920-ban  rossz  termés  volt,  de  azért  abban  az  esztendőben  is  össze-rekviráltak  tízmillió 


púd  gabonát.  Minden  tartalékot  elvittek,  még  a  következő  évre  szánt  vetőmagot  is.  1921 
januánatól  sok  parasztnak  nem  volt  mit  ennie.  Februárban  elkezdett  növekedni  az 
elhalálozások  száma.  Lényegében  két-három  hónap  alatt  megszűnt  a  szamarai  területen 
a  rendszerellenes  zavargás  és  lázadozás.  „Manapság  -  fejtegette  Vavilin  -már  nincs 
lázadás.  Új  dolgokat  tapasztalunk:  többezres  éhező  csapatok  ostromolják  békésen  a 
szovjetek  vagy  a  párt  végrehajtó  bizottságát,  és  napokig  várják  ki  tudja  milyen 
élelemszállítmány  csodás  érkezését.  Szét  sem  lehet  kergetni  ezt  a  tömeget;  úgy  hullnak 
ott  naponta,  mint  a  legyek.  [...]  Azt  hiszem,  hogy  legalább  kilencszázezer  éhező  van  a 
területen. 


Ha  a  Cseka  és  a  katonai  hírszerző  szervezet  jelentéseit  olvassuk,  megállapíthatjuk, 
hogy  1919  óta  sok  vidéken  fölütötte  a  fejét  az  éhínség, 

1920-ban  mindvégig  szüntelenül  romlott  a  helyzet.  A  Cseka,  a  földművelési 
népbiztosság  és  a  közélelmezési  népbiztosság  tökéletesen  tisztában  volt  a  helyzettel,  és 
belső  jelentéseikben  már  1920  nyarán  összeállították  az  „éhező"  vagy  „szűkölködő" 
körzetek  és  területek  jegyzékét.  1921  januárjában  egy  jelentés  az  1920-as  rekvirálási 
„dühöt"  is  megemlítette  a  tambovi  területet  sújtó  éhínség  okai  között.  A  kisembereknek 
világos  volt  -  a  politikai  rendőrség  jelentéseibe  foglalt  megjegyzések  is  erről  tanúskodnak 
-,  hogy  „a  szovjethatalom  minden  parasztot  éhen  akar  pusztítani,  aki  ellenáll  neki".  A 
kormány  semmit  sem  tett,  noha  tökéletesen  tájékoztatva  volt  róla,  hogy  rekvirálási 
politikája  milyen  elkerülhetetlen  következményekkel  jár.  Egyre  több  vidékre  terjedt  ki  az 
éhínség.  Lenin  és  Molotov  mégis  arra  kérte  1921.  július  30-i  táviratában  a  vidéki,  területi 
pártbizottságok  minden  vezetőjét,  hogy  „erősítsék  meg  a  begyűjtő  apparátust  [...], 
hathatós  propagandát  fejtsenek  ki  a  falusi  lakosság  körében,  magyarázzák  meg  az  adó 
pontos  és  teljes  befizetésének  gazdasági  és  politikai  jelentőségét  [...],  és  a  párt  egész 
tekintélyével  és  az  államapparátus  egész  elnyomó  hatalmával  álljanak  a  természetbeni 
adót  begyűjtő  szervek  mellé!"^^^ 

A  hatóságok  mindenáron  folytatni  akarták  a  parasztság  kizsigerelésére  irányuló 
politikájukat,  ezzel  szemben  megmozdultak  az  értelmiség  tájékozott  és  felvilágosult 
körei.  1921  júniusában  agrármérnökök,  közgazdászok,  egyetemi  tanárok  megalakították 
az  Éhség  Ellen  Küzdő  Társadalmi  Bizottságot  a  Moszkvai  Mezőgazdasági  Társaság 
kebelében.  Kiváló  közgazdászok  voltak  a  bizottság  első  tagjai  között,  mint  Kondratyev  és 
Prokopovics,  az  ideiglenes  kormány  volt  közélelmezési  minisztere,  továbbá  Jekatyerina 
Kuszkova,  egy  Makszim  Gorkijhoz  közel  álló  újságírónő,  írók,  orvosok,  agronómusok. 
Gorkij  közbenjárásával,  akinek  jó  kapcsolata  volt  a  bolsevik  vezető  körökkel,  egy 
bizottsági  küldöttség,  amelyet  Lenin  nem  volt  hajlandó  fogadni,  1921  júliusának  közepén 
kihallgatást  eszközölt  ki  Lev  Kamenyevnél.  Lenin  mindig  bizalmatlanságot  táplált 
bizonyos  bolsevik  vezetők  „érzelgőssége"  iránt;  ez  után  a  találkozó  után  pár  szavas 
levelet  küldött  társainak,  a  politikai  bizottságnak:  „Szigorúan  ártalmatlanná  kell  tenni 
Kuszkovát.  [...]  Fogadjuk  el  Kuszkovától  a  nevét,  az  aláírását,  egy-két  vagont  azoktól, 
akik  rokonszenveznek  vele  (és  a  magafajtákkal).  Semmi  mást."^^^ 

Végül  sikerült  a  Bizottság  tagjainak  meggyőzniük  néhány  bolsevik  vezetőt,  hogy 
szükség  van  a  bizottságukra.  Nyugaton  is  ismerték  őket,  mint  a  tudomány,  az  irodalom  és 
az  orosz  kultúra  legnevesebb  képviselőit,  nagy  részük  már  az  1891-es  éhínség 


áldozatainak  nyújtott  segítség  megszervezésében  is  tevékenyen  részt  vett.  Emellett 
világszerte  sok  értelmiségivel  voltak  kapcsolatban,  ennélfogva  azt  is  szavatolhatták,  hogy 
igazságosan  osztanak  szét  egy  esetleges  nemzetközi  segélyt  az  éhezők  között.  Készen 
álltak  rá,  hogy  fölajánlják  a  kezességüket,  csak  azt  kötötték  ki,  hogy  hivatalos  jogállást 
kapjon  az  Éhezőket  Segítő  Bizottság. 

Némi  húzódozás  után,  1921.  július  21-én  elhatározta  a  bolsevik  kormány,  hogy 
törvényesíti  a  Társadalmi  Bizottságot,  amely  az  Éhezőket  Segélyező  Összerósz  Bizottság 
nevet  vette  fel.  A  Vöröskereszt  jelvényének  használatára  is  felhatalmazták.  Joga  lett, 
hogy  élelmiszert,  takarmányt,  gyógyszert  szerezzen  be  Oroszországban  és  külföldön, 
szétossza  a  segélyt  a  szűkölködők  között,  kivételes  szállítási  lehetőségeket  kaphatott, 
hogy  eljuttassa  a  szállítmányait,  népkonyhákat,  levesosztást  szervezhetett,  helyi 
részlegeket,  bizottságokat  hozhatott  létre,  „szabadon  érintkezhetett  a  kijelölt  külföldi 
szervezetekkel  és  meghatalmazottakkal"  sőt  „a  központi  és  helyi  hatóságok  olyan 
intézkedéseit  is  megvitathatta,  amelyek  véleménye  szerint  az  éhínség  elleni  harc 
kérdéskörével  kapcsol ato-sak".^^^  Még  sosem  kapott  ilyen  jogokat  társadalmi  szervezet  a 
szovjet  történelem  folyamán.  Azzal  a  válsággal  álltak  arányban  a  kormány  engedményei, 
amelyet  akkoriban  élt  át  az  ország,  négy  hónappal  a  NÉP  hivatalos,  bár  elég  tétova 
bevezetése  után. 

A  Bizottság  fölvette  a  kapcsolatot  az  ortodox  egyház  fejével,  Tyihon  pátriárkával,  aki 
tüstént  létrehozta  az  Éhezőket  Segélyező  Összerósz  Egyházi  Bizottságot.  1921.  július  7-én 
a  pátriárka  minden  templomban  fölolvastatott  egy  pásztorlevelet:  „A  dög  lett  az  éhező 
lakosság  kedvelt  étele,  csak  nehéz  ilyen  ételt  találni.  Sírás,  jajveszékelés  mindenfelé.  Már 
emberevésre  is  vetemednek...  Nyújtsatok  segédkezet  fivéreiteknek,  nővéreiteknek!  A 
hívek  engedelmével  olyan  templomi  kincseket  is  az  éhezők  megsegítésére  fordíthattok, 
amelyek  nincsenek  fölszentelve.  így  gyűrűket,  láncokat,  karkötőket,  szentképi  díszeket 
stb." 

Az  egyház  segítségének  megszerzése  után  különböző  nemzetközi  intézményekkel  is 
kapcsolatba  lépett  az  Éhezőket  Segélyező  Összerósz  Bizottság,  köztük  a  Vöröskereszttel, 
a  kvékerekkel,  az  American  Relief  Associationnel  (ARA);  mindegyikük  igenlő  választ  adott. 
Mégsem  tarthatott  alig  öt  hétnél  tovább  az  együttműködés  a  rezsim  és  a  bizottság 
között;  a  kormány  megállapodást  írt  alá  a  Herbert  Hoover  irányítása  alatt  működő 
American  Relief  Assodation  képviselőjével,  majd  hat  nap  múlva,  1921.  augusztus  27-én 
föloszlatták  a  bizottságot.  Az  amerikaiak  elküldték  az  első  élelmiszer-szállítmányaikat, 
ezzel  -  Lenin  szerint  -  a  bizottság  már  megtette  a  magáét;  „Kuszkova  neve  és  aláírása" 
csak  óvadéknak  kellett  a  bolsevikok  kezében.  Elég  volt  belőle. 

.Javasolom  -  írta  Lenin  -,  hogy  még  ma,  pénteken,  augusztus  26-án,  oszlassák  fel  a 
bizottságot.  [...]  Tartóztassák  le  Prokopovicsot  izgatás  miatt  [...]  és  tartsák  börtönben 
három  hónapig.  [...]  Nyomban,  még  ma  tiltsák  ki  Moszkvából  a  bizottság  többi  tagját,  és 
egymástól  elkülönítve  küldjék  lehetőleg  vasúttól  távol  eső  körzeti  székhelyekre,  s  tartsák 
házi  őrizetben  őket.  [...]  Holnap  rövid,  ötsoros,  rideg  kormányközleményben  hozzuk 
nyilvánosságra,  hogy  feloszlattuk  a  bizottságot  munkamegtagadás  miatt.  Adjunk  utasítást 
az  újságoknak,  hogy  már  holnap  kezdjék  el  gyalázni  a  bizottság  tagjait.  Úrifiúk, 
fehérgárdisták,  mindig  szívesen  utazgatnak  külföldön,  bezzeg  alig  rándulnak  le  vidékre. 


minden  módon  nevetségessé  kell  tenni  őket,  és  két  hónapig  legalább  hetenként  egyszer 
rájuk  kell  húzni  a  vizes  lepedőt. 

A  sajtó  híven  követte  ezeket  az  utasításokat:  nekiesett  a  bizottságban  részt  vevő 
hatvan  híres  értelmiséginek.  A  közzétett  cikkek  címe  ékesen  tanúskodik  ennek  a  lejárató 
hadjáratnak  a  jellegéről:  „Ne  játsszunk  az  éhezéssel!"  (Pravda,  1921.  augusztus  30.);  „Az 
éhségre  spekulálnak!"  (Kommunyisztyicseszkij  Trud,  1921.  augusztus  31.);  „Segélyező 
Bizottság...  az  ellenforradalomnak"  (Izvesztyija,  1921.  augusztus  30.).  Dzerzsinszkij 
Cseka-főnök  egyik  helyettese,  Unschlicht  kijelentette  valakinek,  aki  közbenjárt  nála  a 
bizottság  letartóztatott  és  deportált  tagjai  érdekében:  „Azt  mondja,  hogy  a  bizottság 
semmi  törvénytelenséget  sem  követett  el.  Igaz.  De  vonzásközpontnak  tűnt  fel  a 
társadalomban.  És  nem  engedhetünk  meg  ilyesmit.  Tudja,  ha  egy  pohár  vízbe 
beletesznek  egy  ágacskát,  amelyen  még  nincs  hajtás,  gyorsan  kirügyezik.  A  bizottság 
éppen  ilyen  gyorsan  kezdett  gyökeret  verni  a  társadalmi  közösségben  [...]  Ki  kellett  venni 
a  vízből  és  el  kellett  taposni  ezt  az  ágat."^^^ 

A  bizottság  helyett  a  kormány  megalakította  az  Éhezőket  Segélyező  Központi 
Bizottmányt,  egy  különböző  népbiztossági  tisztviselőkből  álló,  nehézkes,  bürokratikus, 
tehetetlen  és  korrupt  szervezetet.  Javában  dühöngött  az  éhínség,  s  a  tetőpontján,  1922 
nyarán  már  majdnem  harmincmillió  ember  szenvedett  tőle,  de  a  Központi  Bizottmány 
csak  nem  egészen  hárommillió  embernek  nyújtott  hébe-hóba  egy  kis  élelemsegélyt.  Az 
ARA,  a  Vöröskereszt,  a  kvékerek  élelmiszer-elosztó  központjai  naponta  körülbelül 
tizenegymillió  embert  élelmeztek.  A  nemzetközi  megmozdulás  ellenére  legalább  ötmillió 
ember  halt  éhen  1921-22-ben  abból  a  29  millióból,  akit  éhínség  sújtott^^^.  Az  előző  nagy 
éhínség,  amelyet  1891-ben  élt  át  Oroszország,  nagyjából  ugyanazokon  a  vidékeken  (a 
Középső-  és  Alsó-Volga-vidéken,  továbbá  Kazahsztán  egy  részén),  négy-ötszázezer 
áldozatot  követelt.  Az  állam  és  a  társadalom  valósággal  vetélkedett  akkor,  hogy  melyik 
segítse  jobban  az  aszály  sújtotta  parasztságot.  Az  ifjú  ügyvéd  Vlagyimir  Uljanov-Lenin 
Szamarában  lakott  az  1890-es  évek  elején,  az  egyik  olyan  területnek  a  székhelyén, 
amelyet  leginkább  próbára  tett  az  1891-es  éhínség.  0  volt  a  helybeli  értelmiség  egyetlen 
olyan  tagja,  aki  -  amellett,  hogy  nem  vett  részt  az  éhezők  társadalmi  segélyezésében  - 
határozottan  ellenezte  is  az  ilyesfajta  segítségnyújtást.  Ahogy  egyik  barátja  fölidézi: 
„Vlagyimir  Iljics  Uljanov  elég  bátor  volt  hozzá,  hogy  nyíltan  kimondja:  sok  pozitív 
következménye  is  van  az  éhínségnek,  például  az,  hogy  megjelenik  a  burzsoá  rend 
sírásója,  az  ipari  proletariátus.  [...]  Az  éhínség,  magyarázta,  lerombolja  az  elmaradott 
parasztgazdaságot,  ezáltal  ténylegesen  közelebb  visz  bennünket  végső  célunkhoz,  a 
szocializmushoz,  a  kapitalizmust  közvetlenül  követő  szakaszhoz.  Az  éhínség  a  hitet, 
nemcsak  a  cárba,  hanem  magába  az  Istenbe  vetett  hitet  is  lerombolja."^^^  Harminc  év 
múlva  a  bolsevik  kormány  fejévé  lett  ügyvéd  fölelevenítette  régi  gondolatát:  az  éhínség 
alkalmat  adhat  és  adjon  is,  hogy  „halálos  csapást  mérjünk  az  ellenségre".  Az  ortodox 
egyház  volt  ez  az  ellenség.  „Majd  a  villamosság  pótolja  az  Istent.  Imádkozzon  csak  a 
paraszt  a  villamossághoz,  inkább  a  hatóságok,  mintsem  az  ég  hatalmát  érzi  majd  ki 
belőle"  -  mondta  Lenin  1918-ban,  amikor  Leonyid  Kraszinnal  vitatkozott  Oroszország 
villamosításáról.  A  bolsevikok  hatalomra  jutása  óta  megromlottak  az  új  rendszer  és  az 
ortodox  egyház  kapcsolatai.  1918.  február  5-én  a  bolsevik  kormány  elrendelte  az  állam  és 


az  egyház,  az  iskola  és  az  egyház  szétválasztását,  kihirdette  a  lelkiismereti  és 
vallásszabadságot,  bejelentette  az  egyházi  javak  államosítását.  Az  ortodox  egyház 
államvallás  volt  a  cárizmus  alatt,  ezért  Tyihon  pátriárka  erélyesen  tiltakozott  a  hívekhez 
intézett  négy  pásztorlevelében,  az  egyház  hagyományos  szerepe  ellen  intézett  merénylet 
miatt.  A  bolsevikok  egyre-másra  provokáltak,  „szakértői  vizsgálatnak"  vetették  alá  - 
vagyis  megszentségtelenítették  -  a  szentek  ereklyéit,  a  nagy  vallási  ünnepek  idején 
„vallásellenes  farsangokat"  szerveztek,  azt  követelték,  hogy  ateista  múzeumot 
rendezzenek  be  a  Szentháromság-Szent  Szergij  főkolostorban,  Moszkva  környékén,  ahol 
Radonyezsi  Szent  Szergij  ereklyéit  őrizték.  Sok  papot  és  püspököt  letartóztattak,  mert 
ellenszegültek  ezeknek  a  provokációknak,  és  -  Lenin  kezdeményezésére  -  ebben  a  máris 
feszült  légkörben  használták  ki  a  bolsevik  vezetők  ezt  az  ürügyet,  az  éhínséget,  hogy 
nagy  politikai  hadjáratot  indítsanak  az  egyház  ellen. 

1922.  február  26-án  a  sajtó  közzétett  egy  kormányrendeletet,  amelynek  értelmében  „el 
kell  kobozni  a  templomokból  minden  olyan  értékes  arany-  vagy  ezüsttárgyat,  amely  nem 
közvetlenül  a  szertartást  szolgálja.  A  pénzügyi  népbiztosság  szerveihez  kell  eljuttatni 
ezeket  a  tárgyakat,  az  pedig  majd  az  Éhezőket  Segélyező  Központi  Bizottmány  alapjának 
rendelkezésére  bocsátja  őket."  Március  első  napjaiban  kezdődtek  az  elkobzási  műveletek, 
és  nagyon  sok  súrlódásra  vezettek  a  templomi  kincsek  összeszedésével  megbízott 
különítmények  és  a  hívek  között.  1922.  március  15-én  volt  a  legsúlyosabb  incidens 
Sujában,  az  ivanovói  terület  egyik  kis  iparvárosában,  ahol  a  katonaság  belelőtt  a  hívek 
tömegébe,  és  tízet  megölt  közülük.  Lenin  ezt  az  öldöklést  is  kihasználta,  jó  ürügy  lett  a 
vallásellenes  hadjárat  fokozására. 

A  politikai  bizottság  tagjaihoz  1922.  március  19-én  intézett  levelében  a  rá  jellemző 
cinizmussal  fejtette  ki,  hogyan  lehet  az  éhínség  ürügyén  „halálos  csapást  mérni  az 
ellenségre": 

„A  sujai  eseményekkel  kapcsolatban,  amelyeket  meg  fogunk  vitatni  a  politikai 
bizottságban,  azt  gondolom,  hogy  már  most  határozott  döntésre  kell  jutnunk  az  erre  a 
frontra  vonatkozó  általános  harci  terv  keretében.  [...]  Ha  számításba  vesszük,  amit  a 
lapok  írnak,  hogy  milyen  magatartást  tanúsít  a  papság  az  egyházi  javak  megkezdődött 
elkobzása  ügyében,  továbbá  hogy  milyen  fölforgató  álláspontra  helyezkedik  Tyihon 
pátriárka,  napnál  világosabb,  hogy  a  papság,  a  Fekete  Százak  nekiláttak  egy  olyan 
részletesen  kidolgozott  terv  kivitelezésének,  amely  arra  irányul,  hogy  már  most  döntő 
vereséget  mérjenek  ránk.  [...]  Azt  gondolom,  hogy  ellenségünk  éppen  valami  óriási 
stratégiai  baklövést  követ  el.  Csakugyan  kedvező  a  jelen  pillanat,  csak  nem  őnekik, 
hanem  minekünk.  Kilencvenkilenc  százalék  esélyünk  van,  hogy  teljes  sikert  arassunk, 
halálos  csapást  mérjünk  az  ellenségre,  és  évtizedekre  olyan  kedvező  helyzetbe  kerüljünk, 
amely  létfontosságú  számunkra.  Annyi  éhező  táplálkozik  emberhússal,  hullák  borítják 
százával,  ezrével  az  országutakat,  most  és  csakis  most  lehet  (ennélfogva  kell  is) 
könyörtelen,  vad  erővel  elkoboznunk  az  egyházi  javakat.  Most  és  csakis  most  támogathat 
bennünket  a  paraszttömegek  túlnyomó  többsége,  vagy,  pontosabban,  lehet,  hogy  most 
nem  lesz  abban  a  helyzetben,  hogy  ezt  a  maroknyi  klerikális  Fekete  Százat  és  reakciós 
kispolgárt  támogassa...  Több  százmillió  aranyrubelre  tehetünk  így  szert  (gondolják  csak 
el,  hogy  milyen  gazdag  némelyik  kolostor!).  Általában  semmilyen  állami  tevékenység. 


különösképpen  pedig  semmilyen  gazdasági  építés  és  állásaink  semmilyen  védelme  sem 
képzelhető  el  e  nélkül  a  kincs  nélkül.  Mindenáron  meg  kell  kaparintanunk  ezt  a  több 
százmillió  (sőt  talán  több  milliárd!)  aranyrubeles  kincset.  Csakis  most  tehetjük  meg  ezt 
sikeresen.  Minden  arra  vall,  hogy  nem  érhetjük  el  máskor  a  célunkat,  mert  csak  az 
éhínség  szülte  kétségbeesés  hozhatja  magával,  hogy  jóakaratú,  vagy  legalábbis 
semleges  magatartást  tanúsítsanak  irántunk  a  tömegek...  Ezért  jutok  hát  arra  a 
határozott  következtetésre,  hogy  itt  a  pillanat,  tapossuk  el  a  legkeményebben  és 
legkönyörtelenebbül  a  feketeszázas  papságot,  de  olyan  brutálisan,  hogy  évtizedekig 
megemlegesse.  így  képzelem  haditervünk  kivitelezését:  csak  Kalinyin  elvtárs  fog 
nyilvánosan  intézkedni.  Trockij  elvtárs  sosem  jelenhet  meg  a  sajtóban,  vagy 
nyilvánosan...  El  kell  küldenünk  a  központi  végrehajtó  bizottság  egyik  leghatározottabb  és 
legértelmesebb  tagját  [...]  Sujába,  a  politikai  bizottság  egyik  tagjának  szóbeli 
utasításaival.  Ezek  az  utasítások  azt  a  feladatot  tartalmazzák,  hogy  tartóztassa  le 
Sujában  a  lehető  legtöbb  papot,  kispolgárt  és  burzsujt,  legalább  néhány  tucatnyit,  akiket 
majd  azzal  vádolunk,  hogy  közvetve  vagy  közvetlenül  részt  vettek  a  heves  ellenállásban 
az  egyházi  javak  rendelet  alapján  való  elkobzásakor.  Ha  visszatér  a  küldetéséből, 
számoljon  be  ez  a  felelős  a  politikai  bizottság  teljes  ülése,  vagy  annak  két  tagja  előtt. 
Ennek  a  jelentésnek  az  alapján  a  politikai  bizottság  majd  részletes  szóbeli  utasításokat 
ad  az  igazságszolgáltató  hatóságoknak,  nevezetesen,  hogy  a  lehető  leggyorsabban 
folytassák  le  a  sujai  lázadók  perét,  és  hogy  csak  egyféle  ítélet  lehetséges:  golyó  általi 
halálbüntetéssel  kell  sújtani  igen  sokat  a  sujai  Fekete  Százak  közül,  de  Moszkvában  és 
más  klerikális  központokban  is  ugyanígy...  Minél  több  reakciós  papot  és  reakciós  burzsujt 
végzünk  ki,  annál  jobb.  Azonnal  úgy  meg  kell  leckéztetnünk  ezt  a  népséget,  hogy 
évtizedekig  eszükbe  se  juthasson  semmiféle  ellen¬ 
állás. 

A  politikai  rendőrség  heti  jelentései  arról  tanúskodnak,  hogy  1922  márciusában, 
áprilisában  és  májusában  tetőzött  az  egyházi  javak  elkobzása  céljából  indított  kampány, 
és  közben  1414  nyilvántartott  összecsapásra  és  több  ezer  pap,  szerzetes  és  apáca 
letartóztatására  került  sor.  Egyházi  források  szerint  1922-ben  2691  papot,  1962 
szerzetest,  3447  apácát  öltek  meg.^^^  A  kormány  több  nagy  nyilvános  pert  folytatott  le  a 
papság  tagjai  ellen  Moszkvában,  Ivanovóban,  Sujában,  Szmolenszkben  és  Petrográdban. 
Egy  héttel  a  sujai  zavargások  után,  március  22-én,  Lenin  utasításaihoz  híven,  egy  sor 
újabb  intézkedést  javasok  a  politikai  bizottság:  „Le  kell  tartóztatni  a  szinódust  és  a 
pátriárkát,  nem  azonnal,  hanem  két-három  hét  múlva.  Nyilvánosságra  kell  hozni  a  sujai 
eset  körülményeit.  Egy  hét  múlva  bíróság  elé  kell  állítani  a  sujai  papokat  és  híveiket. 
Agyon  kell  lőni  a  lázadás  főkolomposait. Egy,  a  politikai  bizottságnak  írt  följegyzésében 
Dzerzsinszkij  azt  jelezte,  hogy  „a  pátriárka  és  bandája  nyíltan  szembeszegül  az  egyházi 
javak  elkobzásával.  [...]  Máris  több  mint  elegendő  indokunk  van,  hogy  letartóztassuk 
Tyihont  és  a  szinódus  legreakciósabb  tagjait.  A  GPU  úgy  ítéli  meg,  hogy  1)  itt  az  idő,  le 
kell  tartóztatni  a  szinódust  és  a  pátriárkát;  2)  nem  szabad  megengedni  új  szinódus 
kinevezését;  mint  a  nép  ellenségét,  ki  kellene  telepíteni  a  Volga-vidék  leginkább  éhínség 
sújtotta  területeire  minden  papot,  aki  ellenáll  az  egyházi  javak  elkob¬ 
zásának. 


Petrográdban  hetvenhat  egyházi  férfiút  ítéltek  koncentrációstábor-fogságra,  és  négyet 
végeztek  ki,  köztük  az  1917-ben  megválasztott  Benjámin  petrográdi  metropolitát,  aki 
nagyon  közel  állt  a  néphez,  mégis  szüntelenül  azt  hangoztatta,  hogy  független  legyen  az 
egyház  az  államtól.  Moszkvában  száznegyvennyolc  papot  és  hívő  embert  ítéltek  el,  hatot 
halálra,  és  rögtön  végre  is  hajtották  a  halálos  ítéleteket.  Tyihon  pátriárkát  házi  őrizetbe 
vették  Moszkvában,  a  Donszkoj  kolostorban. 

Pár  héttel  ez  után  a  bírósági  komédia  után,  1922.  június  6-án  nagy  nyilvános  per 
kezdődött  Moszkvában,  amelyet  már  február  28-án  beharangozott  a  sajtó:  a  harmincnégy 
szociálforradalmár  pere,  akiket  azzal  vádoltak,  hogy  „ellenforradalmi  és  terrorista 
tevékenységet  fejtettek  ki  a  szovjet  kormány  ellen";  ide  sorolták  az  1918.  augusztus  31- 
én  Lenin  ellen  elkövetett  merényletkísérletet  és  a  tambovi  parasztfelkelés  „politikai 
irányítását".  Vegyes  képet  mutattak  a  vádlottak,  voltak  közöttük  hiteles  politikai  vezetők, 
így  a  szociálforradalmár  párt  központi  bizottságának  tizenkét  tagja,  élükön  Ábrám  Góc  és 
Dmitrij  Donszkoj,  de  provokátorok  is,  akiknek  az  volt  a  feladatuk,  hogy  vádlott  társaik 
ellen  valljanak  és  „elismerjék  bűneiket";  majd  széltében  alkalmazzák  ezt  a  fogást  később, 
a  harmincas  években.  Azt  is  lehetővé  tette  ez  a  per  -  amint  Hélene  Carrere  d'Encausse 
írja  -,  hogy  „ki kísérletezzék  a  matrjoska  babák  módjára  egymásba  illeszkedő  vádak 
módszerét;  abban  áll  ez,  hogy,  egy  valóságos  tényből  kiindulva  -  a  szociálforradalmárok 
csakugyan  már  1918  óta  szemben  álltak  a  bolsevikok  vezetési  egyeduralmával  -  ahhoz  az 
alapelvhez  jutnak  el  [...]  hogy  végeredményben  minden  ellenállás  a  nemzetközi 
burzsoáziával  való  együttműködés". 

A  hatóságok  szervezte  népi  tüntetések  halálbüntetést  követeltek  a  „terroristák"  fejére, 
és  az  lett  a  vége  ennek  az  igazságszolgáltatási  paródiának,  hogy  1922.  augusztus  7-én 
halálra  ítéltek  tizenegy  vádlottat,  a  szoci-álforradalmár  párt  vezetőit.  A  száműzetésben 
élő  orosz  szocialisták  tiltakozásra  mozgósították  a  nemzetközi  közvéleményt,  ezért  aztán 
-  de  még  inkább  azért,  mert  valóságos  veszély  volt,  hogy  újra  felkelések  törnek  ki 
vidéken,  ahol  még  eleven  maradt  „a  szociálforradalmár  szellem"  -  fölfüggesztették  a 
halálos  ítéletek  végrehajtását,  „azzal  a  föltétellel,  hogy  a  szociálforradalmár  párt  pedig 
beszünteti  összeesküvő,  terrorista  és  lázító  tevékenységét".  1924  januárjában  öt  év 
börtönfogságra  változtatták  az  ítéleteket.  Mégsem  bocsátották  szabadon  soha  az 
elítélteket,  és  ki  is  végezték  őket  a  harmincas  években,  amikor  a  bolsevik  vezetés  már 
nem  tartott  sem  a  parasztfelkelés  veszélyétől,  sem  a  nemzetközi  közvéleménytől. 

1922.  június  l-jén  lépett  érvénybe  az  új  büntető  törvénykönyv,  és  a 
szociálforradalmárok  perében  alkalmazták  először.  Lenin  különös  figyelemmel  kísérte  a 
kidolgozását,  mert  ettől  várták,  hogy  törvényesítse  az  erőszakot  a  politikai  ellenfelekkel 
szemben,  most,  hogy  hivatalosan  lezárult  a  polgárháború  indokolta  gyors  ütemű 
likvidálás  korszaka.  1922.  május  15-én  Lenin  Kurszkij  igazságügyi  népbiztoshoz  fordult,  és 
az  alábbi  megjegyzéseket  fűzte  az  elébe  terjesztett  első  vázlatokhoz:  „Véleményem 
szerint  a  mensevikek,  szociálforradalmárok  stb.  tevékenységének  minden  formájára  ki 
kell  terjesztenünk  a  halálbüntetés  alkalmazási  körét.  Új  büntetésre,  külföldi  száműzetésre 
is  szükségünk  van.  Meg  olyan  megfogalmazásra  is,  amely  összekapcsolja  ezeket  a 
tevékenységeket  a  nemzetközi  burzsoáziával."^^^  Két  nap  múlva  Lenin  megint  tollat 
fogott:  „Kurszkij  elvtárs,  a  büntető  törvénykönyv  egyik  kiegészítő  paragrafusának  ezt  a 


vázlatát  is  csatolni  akarom  a  megbeszélésünkhöz.  [...]  Azt  hiszem,  világos  a  lényege. 
Nyíltan  le  kell  fektetni  azt  a  politikailag  -  nem  csak  szorosan  jogászi  értelemben  -  helyes 
alapelvet,  amely  a  terror  lényegét  és  igazolását,  szükségességét  és  korlátáit  indokolja.  A 
bíróság  nem  szüntetheti  meg  a  terrort;  hazudna  -  vagy  hazudnánk  magunknak  -,  ha 
megtenné;  inkább  meg  kell  alapoznia,  törvényesítenie  kell  a  terror  elveit,  világosan, 
őszintén,  az  igazság  elkendőzése  nélkül.  A  lehető  legnyíltabb  legyen  a  megfogalmazása, 
mert  csakis  a  forradalmi  jogtudat  és  a  forradalmi  tudatosság  teremti  meg  a  gyakorlatban 
való  alkalmazás  feltételeit. 


Lenin  utasításaihoz  híven  a  büntető  törvénykönyv  így  határozza  meg  az  ellenforradalmi 
bűncselekményt:  minden  olyan  cselekedet,  amely  „arra  irányul,  hogy  megdöntse  vagy 
gyengítse  a  szovjetek,  a  munkások  és  a  parasztok  proletárforradalom  létrehozta 
hatalmát",  de  minden  olyan  cselekedet  is,  amely  „tevőlegesen  kezére  játszik  a 
nemzetközi  burzsoáziának,  amely  nem  ismeri  el  a  kapitalista  rendszer  helyébe  lépő 
kommunista  tulajdonrendszer  jogegyenlőségét,  és  annak  megbuktatásán  fáradozik  az 
erő,  a  katonai  beavatkozás,  a  zárlat,  a  kémkedés,  a  lepénzelt  sajtó  vagy  más,  hasonló 
eszközök  segítségével". 

Nemcsak  minden  olyan  tevékenység  (lázadás,  rendzavarás,  szabotázs,  kémkedés  stb,) 
volt  halálbüntetéssel  sújtható,  amely  „ellenforradalmi  cselekedetnek"  minősülhetett, 
hanem  minden  olyan  szervezetben  való  részvétel  vagy  közreműködés  is,  amely  „kezére 
játszhatott  a  nemzetközi  burzsoáziának".  Még  az  olyan  propaganda  is  ellenforradalmi 
bűntettnek  számított,  amely  „kezére  játszhatott  a  nemzetközi  burzsoáziának"  és  „három 
évnél  nem  rövidebb"  szabadságvesztéssel  vagy  örökös  száműzetéssel  volt  büntethető. 

A  politikai  rendőrség  nevének  megváltoztatását  is  meg  kell  említenünk  a  politikai 
erőszak  1922  elején  elkezdett  törvényesítése  kapcsán.  1922.  február  6-án  egy  rendelet 
megszüntette  a  Csekát,  és  mindjárt  megalakította  helyette  a  belügyi  népbiztosság  alá 
rendelt  GPU-t  (Goszudarsztvennoje  Polityicseszkoje  Upravijenyije  -  Állampolitikai 
Igazgatóság).  Ha  megváltozott  is  a  név,  ugyanazok  maradtak  a  felelős  megbízottak  és  a 
szerkezetek,  ami  világosan  bizonyítja  az  intézményi  folyamatosságot.  Mit  jelenthetett  hát 
ez  a  cégérváltoztatás?  A  Cseka  -  amint  a  nevéből  kitetszik  -  rendkívüli  bizottság  volt,  s  ez 
létének  és  indokoltságának  átmeneti  jellegét  sugallta.  Ezzel  szemben  a  GPU  azt  jelezte, 
hogy  az  államnak  a  politikai  ellenőrzés  és  elnyomás  rendes,  állandó  intézményeivel  is 
rendelkeznie  kell.  A  névváltozás  mögött  a  terrornak  mint  az  új  állam  és  a  társadalom 
súrlódásos  viszonyát  rendező  módszernek  tartósítása  és  törvényesítése  rajzolódott  ki. 

Az  örökös  száműzetés  volt  az  új  büntető  törvénykönyv  egyik  vadonatúj  rendelkezése, 
amely  azonnali  kivégzés  terhe  alatt  tiltotta  meg  a  Szovjetunióba  való  visszatérést.  1922 
őszén  alkalmazták  először  a  gyakorlatban  egy  nagy  kiutasítási  akció  során;  majd  kétszáz 
neves  értelmiségit  érintett,  akiket  bolsevizmusellenességgel  gyanúsítottak.  Azok  is 
jócskán  képviselve  voltak  köztük,  akik  részt  vettek  az  1921.  július  27-én  feloszlatott 
bizottságban,  az  Éhínség  Elleni  Társadalmi  Harc  Bizottságában. 

1922.  május  20-án  Lenin  hosszú  levélben  fejtett  ki  Dzerzsinszkijnek  egy  nagyszabású 
tervet,  hogyan  utasítsák  ki  külföldre  „az  ellenforradalmat  támogató  írókat  és 
professzorokat".  „Gondosan  elő  kell  készíteni  ezt  a  műveletet  -  írta  Lenin.  - 
Különbizottságot  kell  összehívni.  [...]  Rá  kell  kényszeríteni  a  politikai  bizottság  tagjait. 


hogy  szánjanak  rá  heti  2-3  órát,  vizsgáljanak  át  jónéhány  könyvet,  folyóiratot.  [...] 
Módszeresen  adatokat  kell  gyűjteni  a  professzorok  és  írók  politikai  múltjáról,  műveiről  és 
irodalmi  tevékenységéről." 

Lenin  már  példát  is  mutat:  „Ami  az  Ekonomiszt  című  folyóiratot  illeti,  nyilvánvaló,  hogy 
fehérgárdista  központ.  A  3.  száma  (nóta  bene!,  csak  a  harmadik  száma!)  a 
munkatársakat  is  felsorolja  a  borítóján.  Azt  gondolom,  hogy  majdnem  mindannyian 
nagyon  is  jogosan  pályázhatnak  a  kiutasításra.  Hétpróbás  ellenforradalmár  mindahány, 
az  antant  cinkosai,  antant-lakájok,  kémek  szervezetét  alkotják,  a  tanulóifjúság 
megrontói.  Úgy  kell  intéznünk  a  dolgokat,  hogy  állandóan,  szervezetten  és  módszeresen 
üldözhessük  ezeket  a  kémeket,  kézre  keríthessük  és  kiutasíthassuk  őket  az  országból. 

Május  22-én  a  politikai  bizottság  különbizottságot  alakított  Kamenyev,  Kurszkij, 
Unschlicht,  Mancev  (az  utóbbi  kettő  Dzerzsinszkij  közvetlen  helyettese)  részvételével;  az 
volt  a  feladata,  hogy  vegyen  nyilvántartásba  bizonyos  számú  értelmiségit  letartóztatás, 
majd  kiutasítás  céljából.  Az  Éhínség  Elleni  Társadalmi  Harc  Bizottságának  két  fő 
vezetőjét,  Szergej  Prokopovicsot  és  Jekatyerina  Kuszkovát  utasították  ki  először,  1922 
júniusában.  Szeptemberben  utasították  ki  és  hajóval  szállították  külföldre  az 
értelmiségiek  első  csoportját:  százhatvan,  augusztus  16-17-én  letartóztatott  híres 
filozófust,  írót,  történészt  és  egyetemi  tanárt.  Néhány  olyan  is  akad  köztük,  aki  már 
nemzetközi  hírnévre  tett  szert,  vagy  azután  fog  szert  tenni:  Nyikolaj  Bergyajev,  Szergej 
Bulgakov,  Szemjon  Frank,  Nyikolaj  Losszkij,  Lev  Karszavin,  Fjodor  Sztyepun,  Szergej 
Trubeckoj,  Alekszandr  Izgojev,  Iván  Lapsin,  Mihail  Osszorgin,  Alekszandr  Kizvetter... 
Mindegyiknek  alá  kellett  írnia  egy  okiratot,  hogy  ha  visszatér  a  Szovjetunióba,  azonnal 
agyonlövik.  A  kiutasítottnak  egy  téli  kabátot  meg  egy  nyári  kabátot  volt  joga  magával 
vinni,  egy  öltönyt,  egy  váltás  fehérneműt,  két  nappali  és  két  hálóinget,  két  alsónadrágot, 
két  pár  zoknit!  Minden  kiutasítottnak  megengedték,  hogy,  a  személyes  holmiján  kívül 
húsz  dollárt  is  magával  vigyen  valutában. 

Ezekkel  a  kiutasításokkal  párhuzamosan  minden  másodvonalbeli,  gyanús  értelmiségi 
összeírását  is  folytatta  a  politikai  rendőrség;  az  a  sors  várt  rájuk,  hogy,  egy  1922. 
augusztus  10-i  rendelettel  törvényesített  közigazgatási  határozattal  vagy  az  ország  távoli 
vidékeire,  vagy  koncentrációs  táborba  deportálták  őket.  1922.  szeptember  5-én  ezt  írta 
Dzerzsinszkij  a  helyettesének,  Unschlichtnak: 

„Unschlicht  elvtárs!  Még  nagyon  kezdetlegesen  folyik  az  értelmiség  összeírása!  Agranov 
távozása  óta  nincs  szakértő  felelősünk  ezen  a  téren.  Zarajszkij  még  kissé  fiatal.  Azt 
hiszem,  Menzsinszkij  elvtársnak  kellene  kezébe  vennie  a  dolgot,  hogy  előbbre  jussunk.  [.. 
.]  Okvetlenül  valami  jó  munkatervet  kell  csinálnunk,  amit  aztán  rendszeresen 
javítgatnánk,  kiegészítenénk.  Csoportokra  és  alcsoportokra  kell  osztanunk  az  egész 
értelmiséget:  1)  írók;  2)  újságírók  és  politikusok;  3)  közgazdászok  (itt  alcsoportokra  is 
szükség  van:  a)  pénzügyesek,  b)  energia  szakértők,  c)  szállítási  szakértők,  d)  kereskedők, 
e)  együttműködési  szakértők  stb.);  4)  technikai  szakterületek  (itt  is  adódnak  az 
alcsoportok;  a)  mérnökök,  b)  agronómusok,  c)  orvosok  stb.),  5)  egyetemi  tanárok  és 
tanársegédek  stb.  stb.  A  mi  osztályainkról  kell  kikerülniük  az  ezekre  az  urakra  vonatkozó 
adatoknak,  és  az  »Értelmiségi«  osztálynak  kell  összesítenie  őket.  Minden  értelmiséginek 
kartotékja  legyen  nálunk.  [...]  Mindig  szem  előtt  kell  tartanunk,  hogy  nemcsak  az  a  mi 


osztályunk  feladata,  hogy  kiutasítson  vagy  letartóztasson  valakiket,  hanem  az  is,  hogy 
hozzájáruljon  szakember  politikánk  általános  vonalának  kidolgozásához:  szoros  felügyelet 
alatt  tartsa,  megossza  a  szakembereket,  de  segítsen  is  azoknak,  akik  nemcsak  szavakkal, 
hanem  tetteikkel  is  hajlandók  támogatni  a  szovjethatalmat"^^^  Pár  nap  múlva  Lenin 
hosszú  emlékeztetőt  küldött  Sztálinnak,  és  hosszan,  mániákus  részletességgel  tért  vissza 
rá,  hogy  „végérvényesen  meg  kell  tisztítani"  Oroszországot  minden  szocialistától, 
értelmiségitől,  liberálistól  és  egyéb  „uraktól": 

„A  mensevikek,  népi  szocialisták,  kadétok  stb.  kiutasításáról.  Szeretnék  föltenni  néhány 
kérdést,  mert  még  mindig  nem  ért  véget  ez  a  folyamat,  noha  már  az  elutazásom  előtt 
elkezdődött.  Eldöntötték-e,  hogy  minden  népi  szocialistát  kiirtanak?  Pecsehonov, 
Mjakotyin,  Gornfeld?  Petris-csev  meg  a  többiek?  Úgy  vélem,  mindet  ki  kellene  utasítani  az 
országból.  Veszélyesebbek,  mert  ravaszabbak,  mint  az  eszerek.  És  Potresszov,  Izgojev  is 
meg  az  az  egész  társaság  az  Ekonomiszt  folyóiratnál  (Ozerov  és  sok  más  is).  A 
mensevikek:  Rozanov  (egy  agyafúrt  orvos),  Vigdorcsik  (Mi-gulo  vagy  valami  hasonló), 
Ljubov  Nyikolajevna  Radcsenko  meg  a  lánya  (úgy  hírlik,  a  bolsevizmus  legálnokabb 

ellenségei);  N.  A.  Rozskov  (ki  kell  utasítani,  javíthatatlan^  .  A  Mancev-Messzing 
bizottságnak  névjegyzékeket  kellene  összeállítania,  és  több  száz  ilyen  urat  irgalmatlanul 
ki  kellene  utasítanunk.  Egyszer  s  mindenkorra  megtisztítjuk  Oroszországot.  [...]  Az  írók 
Háza  meg  a  (petrográdi)  Tudósok  Háza  minden  szerzőjét  is.  Át  kell  fésülni  Harkovot 
töviről  hegyire,  fogalmunk  sincs  rőla,  hogy  mi  folyik  ott,  olyan  az  nekünk,  mint  egy  idegen 
ország.  Gyökeresen  és  gyorsan  meg  kell  tisztítanunk  a  várost,  legkésőbb  addig,  amíg  az 
eszer-per  véget  nem  ér.  Foglalkozzon  a  petrográdi  szerzőkkel  és  írókkal  (ott  a  címük  a 
Novaja  Russzkaja  Misziben  [Új  Orosz  Gondolat],  1922.,  4.  szám,  37),  meg  a  magánkiadók 
jegyzékével  is  (29.  oldal).  Rettentően  fontos! 

A  FEGYVERSZÜNETTŐL  A  „NAGY  FORDULATIG" 


Valamivel  kevesebb  mint  öt  évig,  1923  elejétől  1927  végéig  nagyrészt  szünet  volt  a 
rendszer  és  a  társadalom  tusakodásában.  1924.  január  24-én  Lenin  belehalt  harmadik 
agyvérzésébe,  de  már  1923  márciusa  óta  mindenféle  politikai  tevékenységtől  távol 
maradt,  és  az  utódlásáért  vívott  harc  kötötte  le  a  bolsevik  vezetők  politikai 
tevékenységének  nagy  részét. 

Amíg  szélcsend  uralkodott,  a  lakosság  85%-át  kitevő  parasztság  megpróbálta  újra 
kiépíteni  árucsere-kapcsolatait,  alkudozni  a  munkája  gyümölcséről,  és  úgy  élni  -  az  orosz 
parasztság  nagy  történetírója.  Michael  Confino  szép  kifejezésével  -,  „mintha  érvényben 
volna  a  parasztálom"  Ez  a  „parasztálom"  -  a  bolsevikok  szívesen  nevezték 
eszerovscsinának,  ami,  ha  lefordítjuk,  nagyjából  azt  jelenti,  hogy  „szociálforradalmár 
szemlélet"  -  négy  olyan  elven  nyugodott,  amelyek  évtizedek  óta  minden  parasztprogram 
alapját  alkották:  vessenek  véget  a  földbirtokosok  uralmának,  osszák  szét  a  földet  az  éhes 
szájak  arányában,  a  paraszt  szabadon  rendelkezhessen  munkája  gyümölcsével,  legyen 
szabad  a  kereskedelem,  a  hagyományos  faluközösség  képviselje  a  paraszti  self- 
governmentet,  és  végül  a  legegyszerűbb  külső  jele  legyen  a  bolsevik  állam  jelenlétének, 
néhány  falvanként  legyen  egy  közös  falusi  szovjet,  és  száz  közül  egy  faluban  legyen 


kommunista  pártsejt!  Újra  működésbe  léptek  az  1914-től  1922-ig  lerombolt  piaci 
mechanizmusok,  részlegesen  elismerte  és  -  mint  egy  paraszttöbbségű  ország 
„elmaradottságának"  jelét  -  egyelőre  eltűrte  őket  a  hatalom.  Nosza,  meg  is  kezdődött  a 
városok  felé  az  időszakos  vándorlás,  amely  már  a  régi  rend  idején  oly  gyakori  volt;  az 
állami  ipar  elhanyagolta  a  közszükségleti  cikkeket,  jelentős  virágzásnak  is  indult  a  falusi 
kézművesség,  csökkent  a  nyomor,  ritkább  volt  az  éhínség,  megint  lett  mit  enniük  a 
koplaló  parasztoknak. 

A  néhány  évig  tartó  látszólagos  nyugalom  azonban  nem  tudta  palástolni  a  mély 
feszültséget  a  rendszer  és  a  társadalom  között,  amely  nem  felejtette  el,  hogy  milyen 
erőszaknak  esett  áldozatul.  A  parasztoknak  most  is  számtalan  okuk  volt  rá,  hogy 
nehezteljenek. Az  agrárárak  nagyon  alacsonyak  voltak,  az  iparcikk  nagyon  kevés  és 
nagyon  drága,  az  adó  meg  nagyon  magas.  Úgy  érezték,  hogy  másodrendű  állampolgárok 
a  városiakhoz,  kivált  a  munkásokhoz  képest,  akiket  gyakran  kiváltságosnak  tartottak.  A 
parasztok  főleg  a  szovjet  rendszernek  a  „hadikommunizmus"  iskolájában  nevelkedett  alsó 
szintű  képviselői,  azok  számtalan  hatalmi  visszaélése  miatt  zúgolódtak.  Továbbra  is  ki 
voltak  szolgáltatva  egy  olyan  helyi  hatalom  korlátlan  önkényének,  amely  egy  bizonyos 
orosz  hagyománynak  és  egyszersmind  az  előbbi  évek  terrorista  gyakorlatának  örököse 
volt.  „A  bírósági,  közigazgatási  és  rendőrségi  apparátus  egészen  el  üszkösöd  ött, 
megrontotta  az  általános  iszákosság,  a  közkeletű  borosüveg,  [...]  a  bürokrácia  és  a 
paraszti  tömegeket  lekezelő  általános  gorombáskodás"  -  ismerte  el  1925  végén  a  politikai 
rendőrség  egy  hosszú  jelentése;  „A  szocialista  törvényesség  állapota  vidéken". 

A  bolsevik  vezetők  elítélték  a  szovjethatalom  képviselőinek  legkirívóbb  visszaéléseit,  de 
azért  a  többségük  mégis  valami  veszedelmes  terra  incognítának  tartotta  a  vidéket,  olyan 
világnak,  amelyben  „csak  úgy  nyüzsögnek  a  kulákok,  szociálforradalmárok,  pópák,  régi  és 
még  ki  nem  irtott  földbirtokosok"  ahogy  a  tulai  terület  egyik  politikai  rendőrségi  vezetője 
oly  szemléletesen  írja  egyik  jelentésében. 

A  GPU^  hírszerzési  osztályának  iratai  szerint  a  munkásság  is  szigorú  megfigyelés 
alatt  volt.  Lábadozott  ez  a  társadalmi  csoport  a  háború,  a  forradalom,  a  polgárháború 
évei  után,  de  azért  a  munkásságot  is  mindig  azzal  gyanúsították,  hogy  őrzi  kapcsolatait 
az  ellenséges  vidéki  világgal.  Minden  üzemben  ott  voltak  a  besúgók,  szimatoltak,  hogy  ki 
mondott,  ki  tett  valami  helytelent,  mert  úgy  tartották,  hogy  „parasztszeszélyeket" 
hurcolnak  be  a  munkások  a  városba,  ha  visszatérnek  mezei  munkával  töltött 
szabadságukról.  A  rendőrségi  jelentések  így  tagolták  a  munkásságot;  szükségképpen 
ellenforradalmi  csoportocskák  befolyása  alatt  álló  „ellenséges  elemek";  általában  vidékről 
érkezett  „politikailag  elmaradott  elemek"  és  olyan  derék  elemek,  akikről  elmondhatjuk, 
hogy  „politikailag  öntudatosak".  Nagy  volt  a  munkanélküliség  ezekben  az  években,  de 
akinek  munkája  akadt,  annak  viszonylag  az  életszínvonala  is  javult;  elég  ritkán  volt 
munkabeszüntetés  és  sztrájk,  de  gondosan  elemezték  őket,  és  letartóztatták  a 
főkolomposait. 

A  politikai  rendőrség  ma  még  csak  részben  hozzáférhető  belső  iratai  azt  mutatják,  hogy 
a  lenyűgöző  fejlődés  évei  után  némi  nehézségekkel  találta  szemben  magát  ez  az 
intézmény,  éppen  azért,  mert  alábbhagyott  a  társadalom  megváltoztatására  irányuló 


bolsevik  akarnok  igyekezet.  1924-26-ban  keményen  meg  is  kellett  küzdenie 
Dzerzsinszkijnek  bizonyos  vezetőkkel,  akik  úgy  gondolták,  hogy  jócskán  csökkenteni  kell  a 
politikai  rendőrség  személyi  állományát,  hiszen  mindegyre  lanyhul  a  tevékenysége!  Akkor 
először  -  és  1953-ig  utoljára  -  nagyon  erősen  megcsappant  a  politikai  rendőrség 
állománya.  1921-ben  körülbelül  105  000  polgári  alkalmazottja  volt  a  Csekának,  és 
mintegy  180  000  katonája  különböző  különleges  egységeknél,  így  a  határőrségnél,  a 
vasúti  és  vidéki  karhatalmi  Cseka-alakulatoknál.  1925-ben  körülbelül  26  000  civilre  és  63 
000  katonára  olvadt  le  az  egész  szervezet.  Mintegy  30  000  besúgót  is  ide  kell 
számítanunk.  A  nyilvántartás  jelenlegi  állapotában  nem  ismeretes,  hogy 

1921-ben  mennyien  voltak. 1924  decemberében  Nyikolaj  Buharin  ezt  írta  Feliksz 
Dzerzsinszkijnek:  „Az  a  véleményem,  hogy  gyorsabban  kell  haladnunk  a 
szovjethatalomnak  »egy  liberálisabb«  formája  felé:  kevesebb  elnyomást,  több 
törvényességet,  több  vitát,  több  helyi  hatalmat  (naturaliter  a  párt  irányítása  alatt)  stb.^^^ 

Pár  hónap  múlva,  1925.  május  l-jén  a  forradalmi  bíróság  elnöke,  Nyikolaj  Krilenko  -  ő 
vezényelte  a  szociálforradalmárok  perét,  ezt  a  bírósági  bohózatot  -  terjedelmes 
feljegyzést  intézett  a  politikai  bizottsághoz,  és  megbírálta  benne  a  GPU  túlkapásait,  mert 
szerinte  azok  áthágták  a  szervezet  törvény  adta  jogait.  Több,  1922-23-ban  meghozott 
rendelet  csakugyan  a  banditizmusra,  kémkedési,  pénzhamisítási,  „ellenforradalmi" 
ügyekre  korlátozta  a  GPU  illetékességi  körét.  Ezekben  a  bűncselekményekben  a  GPU  volt 
a  kizárólagos  bíró,  és  különleges  kollégiuma  deportálásra  (három  évig  terjedhető)  házi 
őrizetre,  táborfogságra  szóló  büntetéseket,  sőt  halálos  ítéletet  is  kiszabhatott.  1924-ben 
a  GPU  62  000  megnyitott  ügyiratából  valamivel  több  mint  52  000-et  tettek  át  közönséges 
bíróságokhoz.  Több  mint  9000  bűnügyet  tartott  magánál  a  GPU  különleges 
igazságszolgáltatása;  jelentékeny  szám  ez  a  szilárd  politikai  helyzetben,  mutatott  rá 
Nyikolaj  Krilenko,  és  így  fejezte  be: 

„Elképesztőek  a  Szibéria  félreeső  zugaiba  deportált  és  ott  a  legcsekélyebb  rabkereset 
nélkül  kényszerlakhelyen  tartott  személyek  életkörülményei.  Éppen  úgy  küldenek  oda 
tizennyolc-tizenkilenc  éves  diákgyerekeket,  mint  hetvenéves  aggastyánokat,  különösen 
ortodox  pópákat  és  »társadalomra  veszélyes  osztályokhoz  tartozó«  öregasszonyokat." 

Ezért  aztán  azt  javasolta  Krilenko,  hogy  csakis  „a  burzsoázia  érdekeit  képviselő  politikai 
pártok"  nyilvántartott  tagjaira  korlátozzák  az  „ellenforradalmi"  minősítést,  így  kerüljék  el, 
hogy  „a  GPU  szervei  visszaéljenek  a  kifejezés  értelmezésével". 

Dzerzsinszkij  és  helyettesei,  természetesen,  azzal  válaszoltak  ezekre  a  bírálatokra, 
hogy  riasztó  jelentésekkel  árasztották  el  a  párt  legfőbb  vezetőit,  sőt  magát  Sztálint  is. 
Jelezték,  hogy  továbbra  is  milyen  súlyos  belső  problémák  vannak,  mekkora  a 
Lengyelország,  a  balti  államok,  Nagy-Britannia,  Franciaország  és  Japán  szervezte 
diverziós  cselekmények  veszélye.  A  GPU  1924-re  vonatkozó  munkabeszámolója  szerint  a 
politikai  rendőrség: 

-  elfogott  11  453  „banditát",  a  helyszínen  kivégzett  közülük  1858-at; 

-  letartóztatott  926  külföldit  (köztük  357  ki  utasította  t)  és  1542  „kémet"; 

-  meggátolt  egy  „fehérgárdista  összeesküvést"  a  Krímben  (ennek  kapcsán  132  embert 
végeztek  ki); 

-  81  „akciót"  hajtottak  végre  anarchista  csoportok  ellen,  266  letartóztatással; 


-„fölszámoltak"  14  mensevik  szervezetet  (540  letartóztatással),  6  jobboldali 
szociálforradalmár  szervezetet  (152  letartóztatással),  7  baloldali  szociálforradalmár 
szervezetet  (52  letartóztatással),  117  „különféle  értelmiségi"  szervezetet  (1360 
letartóztatással),  24  „monarchista"  szervezetet  (1245  letartóztatással),  85  „klerikális"  és 
„szektás"  szervezetet  (1765  letartóztatással),  675  „kulákcsoportot"  (1148 
letartóztatással); 

-  kiutasítottak  1924  februárjában  és  1924  júliusában,  két  nagy  akció  során  körülbelül 
4500  moszkvai  és  leningrádi  „tolvajt"  „visszaeső  bűnözőt"  és  „nepmant" 
(magánkereskedőt  és  kisvállalkozót); 

-  „rendőri  felügyelet"  alá  helyeztek  18  200  „társadalomra  veszélyes"  személyt; 

-  megfigyeltek  15  501  különböző  vállalatot  és  igazgatási  egységet; 

-  felbontottak  és  elolvastak  5  078  174  levelet  és  egyéb  postai  küldeményt."^^^ 


Mennyire  megbízhatók  ezek  az  aggályosán  pontos,  már-már  nevetségesen  bürokratikus 
adatok?  Benne  vannak  a  GPU  1925-re  szóló  költségvetési  tervében,  és  az  volt  a 
rendeltetésük,  hogy  bizonyítsák:  a  politikai  rendőrség  lankadatlanul  útját  állja  minden, 
külföldről  fenyegető  veszélynek,  megérdemli  hát  a  rá  fordított  költségeket.  Ám  így  is 
becsesek  a  történésznek,  mert  a  számokon,  az  önkényes  bűnözőosztályozáson  túl  arról  is 
tanúskodnak,  hogy  változatlan  maradt  a  módszer,  a  lehetséges  ellenség  és  a 
pillanatnyilag  kevésbé  tevékeny,  de  mindig  bevetésre  kész  hálózat. 

Hiába  volt  a  költségvetési  megszorítás,  hiába  volt  a  következetlen  bolsevik  vezetők 
néhány  bírálata,  a  büntető  törvénykezés  megszigorítása  szükségképpen  serkentette  a 
GPU  tevékenységét.  A  SZU  büntető  törvénykezésének  alapelvei,  amelyeket  1924.  október 
31-én  hagytak  jóvá,  valamint  az  1926-os  új  büntető  törvénykönyv  csakugyan  érezhetően 
kiszélesítették  az  ellenforradalmi  bűncselekmény  meghatározását,  és  törvénybe  iktatták 
„a  társadalomra  veszélyes  személy"  fogalmát.  Az  ellenforradalmi  bűntettek  között  minden 
olyan  tevékenységre  is  vonatkozott  a  törvény,  amely  ha  nem  irányult  is  közvetlenül  a 
szovjethatalom  megdöntésére  vagy  gyengítésére,  önmagában  is  „közismerten  a  bűnöző 
javát  szolgálta"  amely  „aláásta  a  proletárforradalom  politikai  vagy  gazdasági 
vívmányait".  így  nemcsak  a  közvetlen  szándékosságot,  hanem  az  esetleges  vagy 
közvetett  szándékosságot  is  büntette  a  törvény. 

Egyébként  „társadalomra  veszélyesnek"  tekintettek  „mindenkit,  aki  a  társadalomra 
veszélyes  tettet  követ  el,  vagy  aki  bűnözőkkel  áll  kapcsolatban,  vagy  akinek  a  múltbeli 
cselekedetei  veszélyt  képviselnek".  Még  akkor  is  elítélhették  az  ilyen  rugalmas  ismérvek 
alapján  kiválogatott  személyeket,  ha  különben  semmiféle  bűnt  nem  követtek  el. 
Világosan  írásba  foglalták,  hogy  „a  bíróság  társadalomvédelmi  intézkedéseket 
foganatosíthat  olyan  személyek  ellen,  akiket  a  társadalomra  veszélyesnek  tart,  akár 
azért,  mert  elkövettek  egy  bizonyos  bűncselekményt,  akár  azért,  mert  ha  egy  bizonyos 
bűntett  elkövetésével  voltak  is  vádolva,  de  fölmentették  őket,  a  bíróság  szerint  mégis 
veszélyesek  a  társadalomra".  Ezek  az  1926-ban  törvénybe  iktatott  rendelkezések 
szilárdították  meg  a  terror  törvényi  alapját;  a  büntető  törvénykönyv  híres  58.  cikkelye  is 
köztük  volt,  az  ellenforradalmi  bűntetteket  meghatározó  tizennégy  bekezdésével. 
1926.  május  4-én  Dzerzsinszkij  levelet  küldött  helyettesének,  Jagodának,  és  kifejtette 


benne  az  „üzérkedés  elleni  harc"  nagyszabású  tervét,  amely  mindennél  szebben  árulkodik 
a  NÉP  korlátáiról,  meg  arról  is,  hogy  milyen  mélyen  élt  tovább  a  legfelső  bolsevik 
vezetőkben  a  „polgárháborús  szellem": 

„Manapság  rendkívül  fontossá  vált  az  »üzérkedés«  elleni  harc...  Okvetlenül  meg  kell 

tisztítani  Moszkvát  ezektől  az  élősdi,  spekuláns  elemektől.  Megkértem  Paukert^  ,  hogy 
gyűjtsön  össze  minden  lehetséges  iratot  Moszkva  lakosságának  ilyen  szempontból  való 
nyilvántartásáról.  Eddig  még  semmit  sem  kaptam  tőle.  Nem  gondolja,  hogy  különleges 
kitelepítési  osztályt  szervezhetnénk  a  GPU-nál,  és  egy  elkobzott  javakból  létrehozott 
különleges  alap  fedezhetné  a  költségeit...?  Ezekkel  a  városi  élősdiekkel  (és  családjukkal) 
kell  benépesíteni  országunk  mostoha  éghajlatú  tájait,  egy,  a  kormány  jóváhagyta 
előzetes  terv  alapján.  Mindenáron  meg  kell  tisztítani  városainkat  a  bennük  vígan  élő 
üzérektől  és  parazitáktól...  Fölfalnak  bennünket  ezek  az  élősdiek.  Őmiattuk  nem  jut  áru  a 
parasztnak,  őmiattuk  emelkednek  az  árak,  és  zuhan  a  rubelünk  értéke.  A  GPU-nak  a 
legerélyesebben  torkon  kell  ragadnia  ezt  a  problémát. 

Két  különböző  (egy  bírósági  és  egy  közigazgatási)  bűnüldözési  rendszer,  valamint  két 
(belügyi  népbiztossági,  illetve  GPU-féle)  büntetés  végrehajtási  intézetrendszer  is  volt  a 
szovjet  büntető  rend  szer  egyéb  sajátosságai  között.  A  hagyományos  börtönök  mellett 
(ahová  „közönséges"  bírósági  eljárás  után  zárták  be  az  elítélteket)  egy  GPU-i  rá  nyitotta 
egész  táborrendszer  is  volt,  ahol  azok  raboskodtak,  akiket  a  politikai  rendőrség 
különleges  igazságszolgáltatása  ítélt  el  az  intézményre  tartozó  valamilyen 
bűncselekmény  miatt,  olyasmik  miatt,  mint  bármiféle  ellenforradalmi  tevékenység, 
megrögzött  banditizmus,  pénzhamisítás,  a  politikai  rendőrség  tagjai  által  elkövetett 
bűntettek. 

1922-ben  azt  javasolta  a  kormány  a  GPU-nak,  hogy  rendezzen  be  egy  nagy  tábort  az 
arhangelszki  vizeken,  a  Fehér-tenger  öt  szigetéből  álló  Szolovki-szigetcsoporton  (ezek 
közül  a  legnagyobb  adott  otthont  az  orosz  ortodox  egyház  egyik  nagy  kolostorának).  A 
GPU  elkergette  a  szerzeteseket,  és  berendezett  a  szigetcsoporton  egy  táboregyüttest;  a 
közös  betűnevük  a  SZLON  volt  (Szolovjeckije  lageri  oszobennovo  nazna-csenyija  - 
Szolovki  különleges  táborok).  1923  júliusának  elején  érkeztek  az  első  rabszállítmányok  a 
Szolovki-szigetekre  a  közeli  holmogon  és  pertominszki  táborokból.  Az  év  végén  4000 
fogoly  volt  a  Szolovszki-szigeteken,  1927-ben  15  000,  1928  végén  pedig  már  majdnem  38 
000. 

Az  önigazgatás  volt  a  szolovki  büntetés-végrehajtó  telep  egyik  sajátossága.  Az  igazgató 
és  néhány  felelős  kivételével  minden  tisztséget  rabok  töltöttek  be  a  táborban.  Túlnyomó 
többségük  a  politikai  rendőrség  olyan  régi  munkatársa  volt,  akit  különösen  súlyos 
visszaélésért  ítéltek  el.  Ilyen  emberek  kezében  szinte  a  legteljesebb  önkénnyel  volt 
egyenlő  az  önigazgatás,  és  ez  igen  gyorsan  súlyosra  fordította  azt  a  nagyrészt  a  régi 
rendből  örökölt  majdnem  kiváltságos  helyzetet,  amelynek  a  politikai  fogoly  jogállását 
élvező  rabok  örvendtek.  A  NEP-korszakban  tulajdonképpen  három  fogolycsoportot 
különböztetett  meg  a  GPU  igazgatási  rendje. 

Az  első  csoport  a  politikaiakat  foglalta  magába;  pontosabban  csak  a  régi  mensevik, 
szociálforradalmár  és  anarchista  pártok  tagjait;  ezek  a  rabok  viszonylag  kesztyűs  kezű 


politikai  bánásmódot  csikartak  ki  1921-ben  Dzerzsinszkijtől,  aki  hosszú  ideig  maga  is 
politikai  fogoly  volt  a  cárizmus  alatt,  majdnem  tíz  évet  töltött  börtönben  vagy 
száműzetésben:  jobb  élelmezést,  úgynevezett  „politikai  kosztot"  kaptak,  megtarthatták 
néhány  személyes  holmijukat,  újságot,  folyóiratot  rendelhettek  maguknak.  Közösségben 
éltek,  és  főleg  mindenféle  kényszermunka  alól  föl  voltak  mentve.  A  20-as  évek  végén 
eltörölték  ezt  a  kiváltságos  jogállást. 

A  második  csoportba  -  ez  volt  a  legnépesebb  -  az  „ellenforradalmárok"  tartoztak:  a 
nem-szocialista  vagy  anarchista  pártok  tagjai,  papok,  a  cári  hadsereg  egykori  tisztjei,  régi 
tisztviselők,  kozákok,  a  kronstadti  és  tambovi  felkelés  résztvevői  és  mindenki  más,  akit  a 
büntető  törvénykönyv  58.  cikkelye  alapján  ítéltek  el. 

A  harmadik  csoport  a  GPU  elítélte  közbűntényeseket  (banditákat,  pénzhamisítókat)  és 
az  intézményük  által  különböző  bűntettekért,  kihágásokért  elítélt  régi  csekistákat  foglalta 
magában.  A  táboron  belül  a  köz-bűntényesek  szabtak  törvényt,  így  az  ellenforradalmárok, 
akik  kénytelenek  voltak  együtt  lakni  velük,  a  legteljesebb  önkényuralomnak  voltak 
alávetve,  az  éhezésnek,  télen  a  dermesztő  hidegnek,  nyáron  a  szúnyogoknak,  márpedig 
az  volt  az  egyik  leggyakoribb  kínzás,  hogy  kikötötték  a  meztelen  foglyokat  az  erdőbe,  a 
tavakkal  teli  északi  szigeteken  különösképpen  sok  és  félelmetes  szúnyog  martalékául.  Ha 
át  kellett  menniük  egyik  részlegből  a  másikba  -  emlékezik  vissza  Variam  Salamov  író,  a 
Szolovki-szigetek  egyik  leghíresebb  foglya  -,  a  rabok  azt  követelték,  hogy  kötözzék  össze 
a  kezüket  a  hátuk  mögött,  és  szó  szerint  is  vegyék  ezt  be  a  szabályzatba:  „Ez  volt  a 
foglyok  önvédelmének  egyetlen  módja  az  ellen  a  szűkszavú  frázis  ellen,  hogy  »szökési 
kísérlet  közben  életét  vesztette«.^^^ 

A  polgárháború  éveinek  rögtönzései  után  tulajdonképpen  a  Szolovki-szigeteken 
dolgozták  ki  a  kényszermunkának  azt  a  rendszerét,  amely  olyan  fényes  jövőre  lesz 
hivatva  1929-től.  1925-ig  a  táboron  belül  elég  haszontalanul  foglalkoztatták  különböző 
munkákkal  a  foglyokat.  1926-ban  határozta  el  az  igazgatóság,  hogy  termelési  szerződést 
köt  bizonyos  számú  állami  szervezettel,  és  „ésszerűbben"  aknázza  ki  a  kényszermunkát, 
amely  így  már  nem  „javító-nevelő  munka"  lett  (mint  1919-20-ban  volt,  az  első  táborok 
ideológiájának  megfelelően),  hanem  jövedelemforrás.  Átszervezték  a  Szol ovki -szigete ki 
táborokat;  az  USZLON  (Uprav-lenyije  szevernih  lagerej  oszobennovo  naznacsenyija  - 
Északi  különleges  táborok  igazgatósága)  nevű  új  szervezet  elözönlötte  a  szárazföldet, 
előbb  csak  a  Fehér-tenger  partvidékét.  Új  táborokat  is  létesítettek  Kernben,  a  Pecsora 
folyó  torkolatánál  és  más  helyeken  is  azon  a  barátságtalan  partvidéken,  mert  erdőben 
gazdag  volt  a  hátországa.  Pontos  termelési  tervet  kellett  teljesíteniük  a  raboknak,  főleg 
fakitermelésből,  favágásból.  A  termelési  tervek  rohamos  növekedése  hamarosan  a 
fogolylétszám  növekedését  is  megkívánta.  Ez  szükségképpen  oda  vezetett,  hogy  1929 
júniusában  gyökeresen  átalakították  a  fogvatartás  rendszerét:  minden,  három  évnél 
hosszabb  szabadságvesztésre  ítélt  foglyot  átszállítottak  a  börtönből  munkatáborokba.  Ez 
a  rendelkezés  hihetetlenül  lendületes  fejlődést  indított  el  a  munkatáborok  rendszerében. 
A  Szolovki-szigetcsoport  „különleges  táborai"  a  kényszermunkának  ezek  a  kísérleti 
műhelyei  egy  másik,  születő  szigetcsoport,  egy  földrésznyi  ország  arányaihoz  illő,  óriási 
szigetcsoport,  a  Gulag  szigetvilág  ősmintái  lettek. 

A  GPU  táborfogságra  vagy  házi  őrizetre  ítélt  évente  néhány  ezer  embert,  ám  ez  a 


szokásos  tevékenysége  nem  zárta  ki,  hogy  több,  nagyobb  arányú  különleges  elnyomó 
akciót  is  végrehajtson.  A  NÉP  csendes  évei  alatt,  1923  és  1927  között  főként  Oroszország 
távoli  tagköztársaságaiban,  a  Kaukázuson  túl  és  Közé p-Ázsiá bán  került  sor  a 
legtömegesebb  és  legvéresebb  megtorló  hadjáratokra.  Az  ottani  országok  nagy  része 
vadul  ellenállt  a  XIX.  századi  orosz  hódításnak,  és  csak  később  hódították  vissza  őket  a 
bolsevikok:  1920  áprilisában  Azerbajdzsánt,  1920  decemberében  Örményországot,  1921 
februárjában  Grúziát,  1921  végén  Dagesztánt  és  1920  őszén  Turkesztánt  és  vele  együtt 
Bokharát.  A  meghódítottak  erősen  ellenálltak  a  szovjetesítésnek.  „Csak  a  főbb  városok 
vannak  a  kezünkben,  vagy  inkább  csak  a  főbb  városok  belvárosa"  -  írta  1923  januárjában 
Petersz,  a  Cseka  teljhatalmú  turkesztáni  megbízottja.  1918-tól  a  20-as  évek  végéig  - 
bizonyos  vidékeken  1935-36-ig  -  a  baszmacsok  kezén  volt  Közép-Ázsia  nagy  része,  a 
városok  kivételével.  Az  oroszok  olyan,  különféle  nemzetiségű,  üzbég,  kirgiz,  türkmén 
letelepedett  partizánokat,  de  nomádokat  is  neveztek  baszmacsoknak,  (üzbég  szó, 
„zsiványokat"  jelent),  akik  egymástól  függetlenül  tevékenykedtek  a  Szovjetunió  közép 
ázsiai  tartományaiban. 

A  Fergana  völgye  volt  a  lázadás  fő  színtere.  A  Vörös  Hadsereg  1920  szeptemberében 
hódította  meg  Bokharát,  utána  a  régi  Bokharai  Emirátus  keleti  és  déli  vidékeire  és  a 
türkmén  puszták  északi  tájaira  is  kiterjedt  a  felkelés.  1921  elején  a  Vörös  Hadsereg 
vezérkara  harmincezerre  becsülte  a  baszmacs  fegyveresek  számát.  Szedett-vedett 
parancsnokság  irányította  a  mozgalmukat,  a  falvak  vagy  törzsek  előkelőiből  kikerült  helyi 
főnökök,  hagyományos  vallási  vezetők,  de  máshová  való  muzulmán  nacionalisták  is,  mint 
Enver  pasa,  a  hajdani  török  hadügyminiszter,  aki  1922-ben  esett  el  egy  összecsapásban, 
a  Cseka  különítményei  ellen  vívott  harcban. 

Ösztönös,  spontán  fölkelés  volt  a  baszmacs  mozgalom  a  „hitetlen"  az  „orosz  elnyomó" 
az  új  alakban  ismét  feltűnt  régi  ellenség  ellen,  amely  nemcsak  a  földeket  és  a  jószágot 
akarta  megkaparintani,  hanem  a  muzulmán  szellemiséget  is  meg  akarta 
szentségteleníteni.  Ez  a  gyarmati  jellegű  „pacifikáló"  háború,  a  baszmacsok  elleni  harc  tíz 
álló  esztendeig  tartotta  lekötve  a  politikai  rendőrség  fegyveres  erőit  és  különleges 
csapatait,  és  ennek  a  titkosrendőrségnek  éppen  a  keleti  osztálya  volt  az  egyik  legfőbb 
részlege.  Jelenleg  még  megközelítőleg  sem  tudjuk  fölbecsülni,  hogy  hány  áldozatot 
követek  ez  a  háború.^^^ 

A  Kaukázuson  túli  vidék  volt  a  GPU  keleti  osztályának  másik  nagy  területe.  A  húszas 
évek  első  felében  különösen  kemény  elnyomás  nehezedett  Dagesztánra,  Grúziára  és  a 
Csecsenföldre.  Dagesztán  egészen  1921  végéig  ellenállt  a  szovjet  behatolásnak.  Uszun 
Hadzsi  sejk  vezetésével  a  Naksbandijja  muzulmán  testvériség  állt  a  hegylakók  nagy 
lázadásának  élére,  és  a  harcuk  az  orosz  betolakodó  elleni  szent  háború  jellegét  öltötte. 
Több  mint  egy  évig  tartott,  de  bizonyos  vidékeket  csak  1923-24-ben,  tömegbombázás  és 
a  polgári  lakosság  lemészárlása  árán  tudtak  „pacifikái ni". 

Grúzia  független  volt  három  évig,  mensevik  kormány  alatt;  1921  februárjában  foglalta 
el  a  Vörös  Hadsereg,  de  maga  a  Kaukázuson  túli  terület  bolsevik  pártbizottság i  titkára, 
Alekszandr  Mjasznyikov  is  elismerte,  hogy  „elég  nehéz  ügy"  maradt  Grúzia.  A  csenevész 
helyi  bolsevik  párt  alig  tízezer  tagot  tudott  összetoborozni  hároméves  uralma  alatt,  és 
egy  százezres,  erősen  bolsevikellenes  értelmiségi  és  nemesi  réteggel  találta  szemben 


magát,  továbbá  egy  még  mindig  elég  erős  mensevik  szervezettel,  mert  a  mensevik 
pártnak  több  mint  hatvanezer  tagja  volt  1920-ban.  A  mindenható  grúziai  Cseka 
nagymértékben  független  volt  Moszkvától,  s  egy  nagy  jövőre  hivatott  iijú,  huszonöt  éves 

rendőrparancsnok,  Lavrentyij  Berija^^^  irányításával  kemény  terrort  vezetett  be,  de 
azért  a  száműzetésben  lévő  mensevik  vezetőknek,  más  bolsevikellenes  pártok 
segítségével  mégis  sikerük  megszervezniük  a  Grúzia  Függetlenségéért  Küzdő  Titkos 
Bizottságot,  amely  felkelést  készített  elő.  Ki  is  tört  a  felkelés  1924.  augusztus  28-án  a  kis 
Csiatura  városban;  Gori  környékére  való  paraszt  volt  a  felkelők  jó  része,  és  pár  nap  alatt 
el  is  foglaltak  ötöt  a  huszonöt  grúz  körzetből.  A  tüzérséggel,  repülőgépekkel  fölszerelt 
túlerő  egy  hét  alatt  leverte  a  lázadást.  A  Kaukázuson  túli  terület  bolsevik 
pártbizottságának  első  titkára.  Szergo  Ordzsonikidze  és  Lavrentyij  Berija  ebben  a 
felkelésben  találta  meg  az  ürügyet,  hogy  „egyszer  s  mindenkorra  leszámoljon  a 
mensevizmussal  és  a  grúz  nemességgel".  Az  újabban  nyilvánosságra  került  adatok  szerint 
12  578  embert  lőttek  agyon  1924.  augusztus  29-e  és  szeptember  5-e  között.  Olyan 
arányú  volt  a  megtorlás,  hogy  még  a  politikai  bizottságot  is  megrendítette.  A  párt 
vezetősége  rend  re  utasította  Ordzsonikidzét,  és  arra  kérte,  hogy  ne  hajtson  végre  sem 
tömeges  és  túlméretezett  kivégzéseket,  sem  pedig  politikai  kivégzéseket  a  központi 
bizottság  határozott  felhatalmazása  nélkül.  De  azért  még  hónapokig  folytak  az  ítélet 
nélküli  kivégzések.  Ordzsonikidze  beismerte  Moszkvában,  1924  októberében,  a  központi 
bizottság  plenáris  ülésén;  „Lehet,  hogy  egy  kissé  túllőttünk  a  célon,  de  már  nem 
segíthetünk  rajta 

Egy  évvel  az  1924.  augusztusi  grúz  felkelés  elfojtása  után  nagy  „tisztogató" 
hadműveletet  indított  a  rendszer  Csecsenföldön,  ahol  -  mindenki  egybehangzó  véleménye 
szerint  -  nem  volt  szovjethatalom.  1925.  augusztus  27-től  szeptember  15-ig  próbálták 
lefegyverezni  az  ország  belsejét  kezükben  tartó  csecsen  szabadcsapatokat  a  Vörös 
Hadsereg  reguláris  csapatai  a  GPU  különleges  egységeinek  támogatásával,  Uborevics 
tábornok  parancsnoksága  alatt.  Tízezrével  szedték  össze  a  fegyvereket,  és  majdnem  ezer 
„banditát"  tartóztattak  le.  A  lakosság  ellenállt,  Unschlicht  GPU-főnök  pedig  elismerte, 
hogy  „a  csapatoknak  nehéztüzérséghez  és  a  legszívósabb  banditafészkek  bombázásához 
kellett  folyamodniuk".  Ahogy  mondani  szokták,  „a  NÉP  virágkorában"  folyt  ez  az  új 
„tisztogató"  hadművelet,  és  Unschlicht  így  zárja  a  jelentését:  „Azt  mutatják  a 
Turkesztanban  a  baszmacsok,  Ukrajnában  a  banditizmus  ellen,  továbbá  a  tambovi 
területen  és  másutt  vívott  harcok  tapasztalatai,  hogy  csakis  akkor  hatásos  a  katonai 
rendcsinálás,  ha  az  ország  belsejében  is  nyomon  követi  a  szovjetesítés."^^^ 

Dzerzsinszkij  halála  után  a  Cseka  alapítójának  jobbkeze  -  a  Dzerzsin-szkijhez  hasonlóan 
szintén  lengyel  származású  -  Vjacseszlav  Rudolfovics  Menzsinszkij  vette  át  a  GPU 
irányítását;  1926  végétől  kezdve  Sztálin  új  meg  új  megbízásokat  adott  a  szervezetnek, 
mert  már  javában  készült  politikai  hadjáratára  Trockij,  majd  később  Buharin  ellen.  1927 
januáijában  azt  a  parancsot  kapta  a  GPU,  hogy  gyorsítsa  meg  vidéken  a  „társadalomra 
veszélyes  és  szovjetellenes  elemek"  összeírását.  Egy  év  alatt  30  000-ről  körülbelül  72 
000-re  szaporodott  az  összeírt  személyek  száma.  1927  szeptemberében  a  GPU  több 
területen  is  nem  egy  letartóztatási  hullámot  indított  el  kulákok  és  más,  „társadalomra 


veszélyes  elemek"  ellen.  Utólag  úgy  tűnik  fel,  hogy  minden  ilyen  művelet  megannyi 
előkészítő  gyakorlat  volt,  a  kulákok  elleni  nagy  hajtóvadászat  főpróbája  1929-30  tele,  a 
„kuláktalanítás"  előtt. 

1926-27-ben  a  „zinovjevistának"  vagy  „trockistának"  nevezett  kommunista  ellenzék 
elleni  hajszában  is  nagyon  tevékenynek  mutatkozott  a  GPU.  Nagyon  korán,  már  1921-22- 
ben  kialakult  a  kommunista  ellenzék  összeírásának  és  megfigyelésének  gyakorlata. 
Dzerzsinszkij  már  1923  szeptemberében  azt  javasolta,  hogy  „zárják  szorosabbra  a  Párt 
ideológiai  egységét"  vállalják  a  kommunisták,  hogy  a  politikai  rendőrség  tudomására 
hoznak  minden  rendelkezésükre  álló  adatot,  ami  a  párton  belüli  frakciókkal,  elhajlásokkal 
kapcsolatos.  Több  felelős  vezető,  köztük  Trockij  felháborodottan  fogadta  ezt  a  javaslatot. 
A  következő  években  mégis  általánossá  vált  az  a  szokás,  hogy  figyeltetik  az 
ellenzékieket.  1926  januárjában-februárjában  a  GPU-szolgálat  jócskán  kivette  a  részét  a 
leningrá-di  kommunista  szervezet  Zinovjev  irányította  megtisztogatásából.  Nem  volt  elég, 
hogy  kizárták  a  pártból  az  ellenzékieket;  közülük  több  százat  száműztek  az  ország  távoli 
városaiba,  ahol  nagyon  bizonytalan  sors  várt  rájuk,  mert  senki  sem  mert  munkát  kínálni 
nekik.  1927-ben  hónapokig  az  országszerte  néhány  ezernyi  trockista  ellenzéki  ellen  folyó 
hajsza  foglalkoztatta  a  GPU-szolgálatok  egy  részét.  Minden  ellenzékit  összeírtak, 
százszámra  tartóztatták  le  a  trockista  aktivistákat,  majd  száműzték  őket,  egyszerű 
közigazgatási  határozattal.  1927  novemberében  az  ellenzék  minden  fontosabb  vezetőjét 
kizárták  a  pártból,  és  többeket  le  is  tartóztattak,  olyanokat,  mint  Trockij,  Zinovjev, 
Kamenyev,  Radek,  Rakovszkij.  Mindenkit  száműztek,  aki  nem  volt  hajlandó  nyilvános 
önkritikát  gyakorolni.  1928.  január  19-én  azt  adta  hírül  a  Pravda,  hogy  útra  kelt 
Moszkvából  Trockij  és  egy  harmincfőnyi  ellenzéki  csoport  Alma  Atába,  száműzetése 
színhelyére.  Egy  év  múlva  a  Szovjetunióból  is  kiutasították  Trockijt.  „Ellenforradalmár" 
lett  a  bolsevik  terror  egyik  atyamesteréből;  olyan  új  korszak  kezdődött  ezzel  a 
változással,  amelyet  már  a  párt  új  erős  embere,  Sztálin  jegyzett. 

1928  elején,  mindjárt  a  trockista  ellenzék  fölszámolása  után  elhatározta  a  politikai 
bizottság  sztálinista  többsége,  hogy  véget  vet  a  társadalom  és  a  párt  viszonyában 
uralkodő  fegyverszünetnek,  mert  úgy  látta,  hogy  a  társadalom  mindinkább  letér  arról  az 
útról,  amelyen  a  bolsevikok  vezetni  akarták.  Akárcsak  tíz  évvel  korábban,  most  is  az 
óriási  paraszt  többség  volt  a  fő  ellenség,  ez  a  barátságtalan,  féktelen  és  fékezhetetlen 
tömeg.  így  kezdődött  a  muzsikok  ellen  viselt  háború  második  felvonása,  amely  azonban  - 
ahogy  helyesen  jegyzi  meg  Andrea  Graziosi  történész  -„mégis  eléggé  különbözött  az  első 
felvonástól.  Most  már  egészen  az  állam  kezében  volt  a  kezdeményezés,  a  másik  fél,  a 
társadalom  már  csak  válaszolhatott,  egyre  bágyadtabban,  az  ellene  indított 
támadásokra. 


Ha  általában  talpra  állt  is  a  mezőgazdaság  az  1918-22-es  évek  katasztrófája  után,  a 
20-as  évek  végén  a  „parasztellenség"  gyengébb,  az  állam  pedig  erősebb  volt,  mint  az 
évtized  elején.  Erről  tanúskodik  például,  hogy  már  jobban  tudták  a  hatóságok,  hogy  mi 
történik  a  falvakban,  hogy  végbement  a  „társadalomra  veszélyes  elemek"  összeírása  (ez 
tette  lehetővé  a  GPU-nak,  hogy  végrehajtsa  a  kuláktalanítás  első  nagy  rohamait),  a 
„banditizmus"  fokozatos,  de  tényleges  kiirtása,  a  parasztok  lefegyverzése,  hogy  egyre 
több  újonc  jelent  meg  a  sorozáson,  hogy  fejlődésnek  indult  a  már  jobban  fölszerelt 


iskolahálózat.  Kiderül  a  bolsevik  vezetők  levelezéséből,  a  legfelsőbb  szintű  pártviták 
gyorsírásos  jegyzőkönyveiből,  hogy  a  sztálini  pártvezetőség  -  egyébként  csakúgy,  mint 
ellenfelei,  Buharin,  Rikov  és  Kamenyev  -  tökéletesen  fölmérte  1928-ban,  hogy  mi  a 
parasztság  ellen  indítandó  újabb  támadás  tétje.  „Parasztháború  lesz,  mint  1918-19-ben"  - 
emelte  föl  intő  szavát  Buharin.  Sztálin  kész  volt  rá;  kerül,  amibe  kerül.  Tudta,  hogy 
ezúttal  a  rendszer  lesz  a  győztes. 

1927  végén  a  „begyűjtési  válság"  kínálta  Sztálinnak  az  ürügyet.  1927  novemberében 
látványosan  csökkent  az  állami  begyűjtő  szerveknek  beszolgáltatott  mezőgazdasági 
termények  mennyisége,  és  decemberre  már  katasztrofális  arányokat  öltött  ez  a 
csökkenés.  1928  januárjában  már  nem  volt  kétséges;  jó  termést  arattak  le  a  parasztok, 
mégis  csak  4,8  millió  tonnát  szolgáltattak  be  az  előző  évi  6,8  millió  tonnával  szemben.  Az 
állami  felvásárlási  ár  leszállítása,  az  iparcikkek  hiánya  és  drágasága,  a  begyűjtő 
bizottságok  szervezetlensége,  a  háborús  rémhírek,  röviden:  a  parasztságnak  a 
rendszerrel  való  általános  elégedetlensége  -  mindez  együttesen  magyarázta  ezt  a 
válságot,  amelyet  Sztálin  rögtön  „kuláksztrájknak"  minősített. 

Ezzel  az  ürüggyel  a  sztálinista  csoport  ismét  a  rekviráláshoz  folyamodott,  továbbá  egy 
sereg  olyan  elnyomó  intézkedéshez,  amelyet  már  a  hadikommunizmus  idejében 
kipróbáltak.  Sztálin  személyesen  látogatott  el  Szibériába.  Más  vezetők,  mint  Andrejev, 
Mikojan,  Posztisev  vagy  Kosz-jor  a  nagy  gabonatermő  vidékekre  indultak,  a  fekete  föld 
övezetébe,  Ukrajnába,  Észak-Kaukázusba.  1928.  január  14-én  a  politikai  bizottság 
körlevéllel  fordult  a  helyi  hatóságokhoz,  és  azt  kérte  tőlük,  hogy  „tartóztassák  le  az 
üzéreket,  a  kulákokat  és  a  piac  meg  az  árpolitika  egyéb  szétzilálóit".  „Teljhatalmú 
megbízottakat"  -  már  az  elnevezésük  is  az  1918-21-es  rekvirálások  korára  emlékeztetett  - 
,  kommunista  pártmunkás-különítményeket  küldtek  vidékre,  hogy  megtisztogassák  a  helyi 
hatóságokat  -amelyekről  úgy  gondolták,  hogy  összejátszanak  a  kulákokkal  -,  és 
kicsikan'ák  az  eldugdosott  terményfölösleget,  ha  kell,  akár  a  szegényparasztok 
segítségével,  akiknek  odaígérték  a  „gazdagoknál"  talált  gabonanemű  egynegyedét. 

Ha  vonakodtak  a  parasztok,  hogy  beszolgáltassák  a  mezőgazdasági  termékeiket  a 
megszabott  időn  belül  és  a  piaci  árnál  háromszor-négyszer  alacsonyabb,  nevetséges 
áron,  a  büntető  intézkedések  tárházában  az  is  ott  volt,  hogy  az  eredetileg  megállapított 
terménymennyiség  kétszeresét,  háromszorosát  vagy  ötszörösét  követelték  tőlük.  A 
büntető  törvénykönyv  107.  cikkelyét  is  széltében  alkalmazták:  ez  háromévi  börtönnel 
büntetett  mindenféle  árfelhajtó  tevékenységet.  Végül  -  két  év  alatt  -  tízszeresére  emelték 
a  kulákok  adóját.  Továbbá  bezárták  a  piacokat,  ami,  természetesen,  nem  csak  a  módos 
parasztokat  sújtotta.  Mindezek  az  intézkedések  néhány  hét  alatt  megtörték  azt  a 
fegyverszünetet,  amely  1922-23  óta,  úgy-ahogy,  kialakult  a  rendszer  és  a  parasztság 
között.  A  rekvirálás  és  az  elnyomó  intézkedések  csak  súlyosbították  a  válságot;  egyelőre 
a  hatóságok,  erőszakkal,  az  1927-esnél  alig  kevesebb  terményt  gyűjtöttek  be;  de  a 
parasztok  azzal  válaszoltak,  hogy  a  következő  évben  csökkentették  a  vetésterületüket.^^^ 

Az  1927-28-as  téli  „begyűjtési  válság"  döntő  szerepet  játszott  abban  a  fordulatban, 
amelyet  majd  később  vettek  az  események;  tény,  hogy  ebből  vont  le  Sztálin  egy  sor 
olyan  következtetést,  hogy  föl  kell  építeni  vidéken  a  „szocializmus  bástyáit"  -  az  óriási 
kolhozokat  és  szovhozokat  -  kollektivizálni  kell  a  mezőgazdaságot,  hogy  a  piaci  törvények 


kikerülésével,  közvetlenül  ellenőrizhessék  a  mezőgazdasági  termelést  és  a  termelőket,  és 
egyszer  s  mindenkorra  megszabaduljanak  a  kulákoktól,  s  „fölszámolják  mint  osztályt". 

1928-ban  egy  másik  fegyverszünetet  is  megszegett  a  rendszer,  azt,  amelyet  egy  másik 
társadalmi  csoporttal  kötött,  a  szpecekkel,  a  régi  rend  értelmiségéből  kinőtt  „burzsoá 
szakemberekkel",  akik  még  a  húszas  évek  végén  is  a  fontos  állások  óriási  többségét 
töltötték  be  mind  a  vállalatoknál,  mind  a  közigazgatásban.  1928  áprilisában,  a  központi 
bizottság  teljes  ülésén  jelentették  be,  hogy  „ipari  szabotázskísérletet"  fedeztek  föl  Sahti 
környékén,  a  Donbassz  szénmedencében,  a  DONUGOLJ  nagyvállalatnál,  amely  „burzsoá 
szakembereket"  alkalmazott,  és  nyugati  pénzügyi  körökkel  állt  kapcsolatban.  Pár  hét 
múlva  ötvenhárom  vádlott  került  bíróság  elé,  többségük  vállalati  mérnök  és  tisztviselő;  ez 
volt  az  első  nyilvános  politikai  kirakatper  a  szociálforradalmárok  1922-es  pere  óta. 
Tizenegy  vádlottat  ítéltek  halálra,  és  ötöt  ki  is  végeztek.  Sokáig  lovagolt  a  sajtó  ezen  a 
példának  szánt  peren;  ezzel  világították  meg  a  rendszer  egyik  fő  legendáját,  a  „külföld 
pénzelte  szabotőrt"  amely  később  majd  arra  lesz  jó,  hogy  mozgósítsa  a  GPU  aktivistáit 
és  besúgóit,  „megmagyarázzon"  minden  gazdasági  hiányosságot,  de  arra  is,  hogy 
munkaerőt  „toborozzanak"  vele  a  saraskin  („kóceráj")  néven  híressé  vált  új  „GPU-féle 
különleges  építési  vállalatok"  számára.  Szabotázsért  elítélt  mérnökök  és  technikusok 
ezrei  töltötték  büntetésüket  a  „kóceráj"  szerelőcsarnokaiban  és  vállalatainál.  A  sahti  per 
után  következő  hónapokban  több  tucat  ilyenféle  ügyet  koholt  a  GPU  gazdasági  osztálya 
Ukrajnában.  Csak  a  dnyepropetrovszki  JUGOSZTAU  vasműben  száztizenkét  tisztviselőt 
tartóztattak  le  1928  májusában. 

A  szakemberek  ellen  1928-ban  indított  nagyarányú  művelet  nem  csak  az  ipari 
kádereket  vette  célba.  Sok  hadjáratot  indítottak,  hogy  tisztogassanak  az  egyetemeken, 
és  kineveljék  az  új,  „vörös  és  proletár  értelmiséget"  s  az  egyik  ilyen  hadjárat  során 
számos  „osztályidegen"  tanárt  és  diákot  zártak  ki  a  felsőoktatásból. 

A  mind  keményebb  elnyomásnak,  a  NÉP  utolsó  éveiben  tapasztalható  gazdasági 
nehézségeknek,  a  növekvő  munkanélküliségnek  és  a  terjedő  bűnözésnek  az  lett  az 
eredménye,  hogy  látványosan  szaporodtak  a  büntető  ítéletek:  1926-ban  még  578  000 
volt  belőlük,  1927-ben  már  709  000, 

1928-ban  909  000,  1929-ben  pedig  1  178  000.^^^  Zsúfolásig  megtöltötték  a  rabok  a 
börtönöket,  mert  csak  százötvenezer  férőhely  volt  bennük 

1928-ban.  A  kormány  mederbe  akarta  szorítani  valahogy  ezt  az  áradatot,  ezért  két 
fontos  határozatot  hozott.  Az  első,  1928.  március  26-án  kiadott  rendelet  értelmében: 
kisebb  bűncselekmények  esetében  rövid  tartamú  elzárás  helyett  javadalmazás  nélküli 
javítómunkára  viszik  az  elítélteket  „vállalatokhoz,  gyártócsarnokokba, 
erdőgazdaságokba".  A  másodiknak,  az  1929.  június  27-i  rendeletnek  később 
felmérhetetlen  következményei  lettek.  Ez  lényegében  azt  írta  elő,  hogy  át  kell  szállítani 
minden,  három  évnél  hosszabb  időre  elítélt  rabot  a  börtönökből  olyan  munkatáborokba, 
amelyek  azt  a  célt  szolgálják,  hogy  „hasznosítsák  az  ország  keleti  és  északi  tájainak 
természeti  kincsek".  Már  évek  óta  a  levegőben  lógott  ez  a  gondolat.  A  GPU  hozzálátott 
egy  nagy,  exportcélú  fakitermelő  program  megvalósításához;  már  több  alkalommal 
munkaerő-utánpótlást  kért  a  belügyi  népbiztosság  büntetés-végrehajtási 
főigazgatóságától,  a  közönséges  börtönöket  felügyelő  főhatóságtól;  „saját"  rabjai  a 


Szolovki-szigetek  táboraiban  -  1928-ban  38  000-en  -  csakugyan  kevesen  voltak  hozzá, 
hogy  elérjék  a  tervezett  termelési  eredményeket. 

Az  első  ötéves  terv  előkészítése  napirendre  tűzte  a  munkaerő  elosztásának  és  a 
barátságtalan  éghajlatú,  de  természeti  kincsekben  gazdag  vidékek  kiaknázásának 
kérdéseit.  Ebből  a  szempontból  valóságos  kincs  lehetett  az  addig  haszontalan 
rabmunkarő,  csak  jól  kellett  fölhasználni,  kézben  tartani  és  irányítani,  hogy  jövedelem, 
befolyás  és  hatalom  forrása  legyen.  A  GPU  vezetői,  különösen  Menzsinszkij  és  Jagoda,  a 
helyettese  -Sztálinnal  a  hátuk  mögött  -  nagyon  is  tisztában  voltak  vele,  hogy  mi  itt  a  tét. 
1929  nyarán  kidolgozták  a  nyugat-szibériai  tajga  egy  háromszázötvenezer 
négyzetkilométernyi  területének,  Narim  vidékének  becsvágyó  „telepítési"  tervét,  és 
szakadatlanul  követelték  az  1929.  június  27-i  rendelet  azonnali  alkalmazását.  Ebben  a 
helyzetben  fogalmazódott  meg  a  „kuláktalanítás"  gondolata,  vagyis  minden  módos 
paraszt,  kulák  tömeges  deportálása,  mert  azok  -  gondolták  hivatalos  körökben  - 
okvetlenül  hevesen  ellenzik  a  kollektivizálást.^^^ 

De  azért  egy  egész  esztendőre  volt  szüksége  Sztálinnak  és  híveinek,  hogy  leküzdjék  azt 
az  ellenállást,  amely  még  magán  a  pártvezetőségen  belül  is  megnyilvánult  az  erőszakos 
kollektivizálás,  a  kuláktalanítás  és  a  gyorsított  iparosítás  politikájával  szemben,  márpedig 
három  elválaszthatatlan  fejezet  volt  ez  a  gazdaság  és  a  társadalom  goromba 
átalakításának  összefüggő  tervezetében.  Arra  alapult  ez  a  tervezet,  hogy  fölfüggesztik  a 
piac  szerves  működését,  egyszersmind  kisajátítják  a  paraszti  földeket,  és  hasznosítják  az 
ország  mostoha  tájainak  természeti  kincseit  a  száműzöttek,  a  kuláktalanítottak  millióinak 
és  e  „második  forradalom"  egyéb  áldozatainak  kényszermunkája  segítségével. 

A  Ríkov  és  Buharin  vezette  és  „jobboldalinak"  mondott  ellenzék  véleménye  szerint  a 
kollektivizálásnak  csak  ez  lehetett  a  következménye:  a  parasztság  „katonai-hűbéri 
kizsákmányolása"  polgárháború,  elszabaduló  terror,  zűrzavar  és  éhínség;  szét  is  zúzták 
ezt  az  ellenzéket  1929  áprilisában.  Naponta  megújuló  és  ritka  hevességű  sajtóhadjárat 
célpontjai  lettek  a  „jobboldaliak"  1929  nyarán;  azzal  vádolták  őket,  hogy  „tőkés 
elemekkel  működnek  együtt"  és  „összejátszanak  a  trockistákkal".  Minden  hitelüket 
elveszítették,  és  önkritikát  gyakoroltak  a  központi  bizottság  1929.  novemberi  teljes 
ülésén. 

Odafönn  javában  és  fordulatosán  harcoltak  egymással  a  NÉP  abbahagyásának  hívei  és 
ellenfelei,  odalenn  pedig  mind  mélyebb  gazdasági  válságba  süllyedt  az  ország.  1928-29 
mezőgazdasági  eredményei  katasztrofálisak  voltak.  Kényszerítő  intézkedések  egész 
tárházát  vonultatták  föl  az  egész  parasztság  ellen  -  szigorú  bírság,  börtönbüntetés  járt 
érte,  ha  valaki  nem  akarta  eladni  a  termését  az  állami  szerveknek  -,  de  hiába,  az 
1928/29-es  téli  begyűjtő  hadjáratnak  sokkal  kevesebb  gabonanemű  lett  az  eredménye, 
mint  az  előző  évinek,  és  ráadásul  rendkívüli  feszültség  légkörét  teremtette  meg  vidéken. 
1928  januárjától  1929  decemberéig,  vagyis  az  erőszakos  kollektivizálás  előtt  több  mint 
1300  vidéki  zavargást  és  „tömegtüntetést"  tartott  nyilván  a  GPU,  és  ezek  miatt  tízezrével 
tartóztatták  le  a  parasztokat.  Egy  másik  szám  is  jelzi,  hogy  milyen  világ  volt  akkor  az 
országban:  1929-ben  több  mint  3200  szovjet  hivatalnok  esett  „terrorcselekmény" 
áldozatául.  1929  februárjában  újra  megjelentek  a  NEP-korszak  elején  már  eltűnt 
élelmiszerjegyek  a  városokban,  ahol  általános  lett  az  áruhiány,  amióta  a  hatóságok 


bezárták  a  kiskereskedések  és  a  kisiparos  műhelyek  nagy  részét,  mert  „tőkés" 
vállalkozásnak  tartották  őket. 

Sztálin  szerint  a  „szovjet  rendszer  aláásására"  törekvő  kulákok  és  más  ellenséges  erők 
okozták  a  mezőgazdaság  válságos  állapotát.  Világos  volt  a  helyzet:  vagy  a  „falusi 
tőkések"  vagy  a  kolhozok!  1929  júniusában  bejelentette  a  kormány,  hogy  új  szakasz 
kezdődik,  a  „tömeges  kollektivizálás"  szakasza.  Fölfelé  kerekítették  a  párt  XVI. 
konferenciáján,  áprilisban  jóváhagyott  első  ötéves  terv  előirányzatait.  Eredetileg  ötmillió 
háztartásnak,  vagyis  a  családi  gazdaságok  20%-ának  kollektivizálását  irányozta  elő  a  terv 
az  ötéves  időszak  végéig.  Júniusban  új  célt,  nyolcmillió  háztartást  jelentettek  be,  csak 
1930-ra;  szeptemberben  tizenhárommilliót!  1929  nyarán  tízezerszámra  mozgósították  a 
hatóságok  a  kommunistákat,  szakszervezeti  tagokat,  ifjúkommunistákat 
(komszomoleceket),  munkásokat,  diákokat,  leküldték  őket  a  falvakba,  ahol  csatlakoztak 
hozzájuk  a  helyi  pártvezetők  és  a  GPU  ügynökei.  Nőttön-nőtt  a  nyomás  a  parasztokra,  a 
buzgó  helyi  pártszervezetek  pedig  vetélkedtek  egymással,  hogy  melyikük  javítja  meg  a 
kollektivizálási  csúcsot.  1929.  október  31-én  „teljes  kollektivizálást"  hirdetett  meg  a 
Pravda:  nincs  határa  a  mozgalomnak.  Egy  hét  múlva,  a  forradalom  tizenkettedik 
évfordulójára  Sztálin  közzétette  A  nagy  fordulat  című  híres  cikkét,  egy  alapvetően  téves 
helyzetképnek  a  jegyében:  „a  középparaszt  a  kolhoz  felé  fordult".  Véget  ért  a  NÉP. 

ERŐSZAKOS  KOLLEKTIVIZÁLÁS  ÉS  KULÁKTALANÍTÁS 


A  manapság  hozzáférhető  levéltári  iratok  tanúsítják:  a  földek  erőszakos  kollektivizálása 
úgy  ment  végbe,  hogy  a  szovjet  állam  valósággal  hadat  üzent  egy,  kistermelőkből  álló 
egész  nemzetnek.  Több  mint  kétmillió  deportált  paraszt  -  csak  1930-31-ben  deportáltak 
közülük  egymilliónyolcszázezret  -,  hatmillióan  haltak  éhen,  több  százezren  pedig  a 
deportálást  nem  élték  túl:  ez  a  néhány  szám  jelzi,  mekkora  emberi  tragédia  volt  ez  a 
parasztság  ellen  indított  „nagy  roham".  Távolról  sem  csak  1929/30  telére  korlátozódott  ez 
a  háború,  hanem  legalább  a  harmincas  évek  közepéig  tartott,  és  1932-33-ban  érte  el  a 
csúcspontját  azzal  a  szörnyű  éhínséggel,  amelyet  szándékosan  idéztek  elő  a  hatóságok, 
hogy  megtörjék  a  parasztság  ellenállását.  A  parasztok  elleni  erőszak  tette  lehetővé,  hogy 
olyan  módszereket  kísérletezzenek  ki,  amelyeket  később  más  társadalmi  csoportok  ellen 
is  alkalmaztak.  Ilyen  értelemben  döntő  szakasz  ez  a  sztálini  terror  kifejlődésében. 

A  központi  bizottság  1929.  novemberi  teljes  ülésén  Vjacseszlav  Molotov  jelentésében 
megállapította:  „Föl  sem  vetődik  a  terv  keretében  a  kollektivizálás  ütemének  kérdése. 
[...]  FIátravan  november,  december,  január,  február,  március,  négy  és  fél  hónap;  ezalatt, 
ha  közvetlen  támadást  nem  indítanak  ellenünk  az  imperialisták,  döntő  áttörést  kell 
elérnünk  a  gazdaság  és  a  kollektivizálás  terén."  A  plénum  határozatai  jóváhagyták  ezt  az 
előremenekülést.  Egy  bizottság  új  kollektivizálási  menetrendet  dolgozott  ki,  amelyet  - 
többszöri  fölkerekítés  után  -  törvénybe  is  iktattak  1930.  január  5-én.  Észak- Kaukázust,  az 
Alsó-  és  Középső-Volga-vidéket  1930  őszére  kellett  teljesen  kollektivizálni;  a  többi 
gabonatermő  vidéket  egy  évvel  később. 

Sztálin  már  1929.  december  27-én  bejelentette,  hogy  áttérnek  „a  kulák  kizsákmányoló 
törekvéseinek  korlátozásáról  a  kulákoknak  mint  osztálynak  megsemmisítésére".  A 


politikai  bizottság  különbizottságot  hozott  létre,  hogy  Molotov  elnöklete  alatt  dolgozza  ki 
az  ehhez  a  megsemmisítéshez  szükséges  gyakorlati  intézkedéseket.  Három 
kulákcsoportot  határozott  meg  ez  a  bizottság.  Azok  kerültek  az  elsőbe,  akik 
„ellenforradalmi  tevékenységben  vettek  részt";  ezeknek  az  lett  a  sorsa,  hogy 
letartóztatták,  a  GPU  munkatáboraiba  szállították,  vagy  ha  ellenállást  tanúsítottak,  a 
helyszínen  kivégezték  őket,  deportálták  a  családjukat,  és  elkobozták  a  vagyonukat.  A 
második  csoport  kulákjai  -  a  meghatározás  szerint  -  „kevésbé  tevőleges  ellenzékiséget 
tanúsítanak,  de  azért  megrögzött  kizsákmányolok,  ennélfogva  természetszerűleg  az 
ellenforradalom  támogatására  hajlanak";  le  kellett  tartóztatni,  és,  családjukkal  együtt,  az 
ország  távoli  tájaira  kellett  deportálni  őket.  Végül,  a  harmadik  csoport  kulákjai 
„rendszerhűnek"  minősültek;  hivatalból  a  lakókörzetük  szélére  kellett  telepíteni  őket,  „a 
kollektivizált  övezeteken  kívül,  olyan  földekre,  amelyeken  talajjavítás  szükséges".  Azt  is 
megszabta  a  rendelet,  hogy  „az  összes  gazdaság  3-5%-át  kell  kitenniük  [...]  a  négy 
hónap  alatt  fölszámolandó  kulákgazdaságoknak";  ez  a  szám  kívánta  jelezni,  hogy  milyen 
arányokban  képzelték  el  a  kuláktalanítási  akciót. 

Minden  körzetben  a  pártbizottság  első  titkárából,  a  tanácsi  végrehajtó  bizottság 
elnökéből  és  a  helyi  GPU-felelősből  álló  hármas  bizottság  (trojka)  hangolta  össze  az 
akciókat,  amelyeket  a  kuláktalanító  bizottságok  és  brigádok  vezettek  a  helyszínen.  Az 
első  csoportba  tartozó  kulákok  jegyzéke,  amely  a  politikai  bizottság  „irányterve"  szerint 
hatvanezer  családfőt  tartalmazott,  csakis  a  politikai  rendőrségre  tartozott.  A  többi  csoport 
kulákjainak  jegyzéke  a  helyszínen  készült  el,  a  falubeli  „aktivisták"  „ajánlása"  alapján.  Kik 
voltak  ezek  az  aktivisták?  Sztálin  egyik  legközelebbi  munkatársa.  Szergo  Ordzsonikidze 
így  írta  le  őket:  „Alig  van  pártmunkás  a  faluban,  ezért  rendszerint  egy  ifjúkommunistát 
vittünk  oda,  melléadtunk  két-három  szegényparasztot,  és  ez  az  aktyiv  (aktíva)  van 
megbízva,  hogy  személyesen  intézzen  el  minden  ügyet  a  faluban:  kollektivizálást, 
kuláktalanítást."^^^  Világosak  voltak  az  utasítások:  kollektivizálni  kell  a  lehető  legtöbb 
gazdaságot,  le  kell  tartóztatni  a  kuláknak  bélyegzett  ellenkezőket. 

Természetesen  mindenféle  visszaélésre,  leszámolásra  alkalmat  adtak  ezek  a 
módszerek.  Hogyan  lehet  meghatározni,  hogy  ki  a  kulák?  Melyik  csoportba  tartozik  egy- 
egy  kulák,  a  másodikba,  vagy  a  harmadikba?  1930  januárjában-februárjában  már  azokat 
a  kulákgazdaságot  meghatározó  ismérveket  sem  használhatták  föl,  amelyeket 
türelmesen,  sok  vita  után  az  előző  évek  alatt  dolgoztak  ki  különböző  pártideológusok  és  - 
közgazdászok.  Valójában  jócskán  elszegényedtek  a  kulákok  az  utóbbi  esztendőben, 
hiszen  teljesíteniük  kellett  a  rájuk  rótt,  egyre  súlyosabb  adókötelezettségeket.  A 
gazdagság  külső  jelei  híján  a  falusi  szovjetben  őrzött,  gyakran  régi  és  hiányos  adóívekre 
kellett  támaszkodniuk  a  bizottságoknak,  valamint  a  GPU  gyűjtötte  adatokra,  a  besúgó 
szomszédokra,  akiket  az  a  lehetőség  csábított,  hogy  fosztogathatják  a  másét.  A 
kuláktalanító  brigádok  csakugyan  nem  foglalták  pontos  és  részletes  leltárba  a 
vagyontárgyakat,  nem  szállították  őket  a  hivatalos  utasításnak  megfelelően  a  kolhoz 
elidegeníthetetlen  vagyonalapjába,  hanem  ehhez  a  jelmondathoz  tartották  magukat: 
„Együnk,  igyunk,  minden  a  miénk."  Egy  szmolenszki  területről  származó  GPU-jelentés 
szerint  „a  kuláktalanítók  lehúzták  a  módos  parasztokról  a  téli  ruhát  és  a  meleg 
alsóneműt,  ám  először  is  a  cipőjüket  szerezték  meg.  Úgy  hagyták  a  kulákot  gatyában. 


mindent  elvettek  tőle,  még  az  ócska  gumicipőt  is,  női  ruhát,  50  kopek  ára  teát, 
piszkavasat,  kancsót  [...]  Még  a  gyerekek  feje  alá  tett  kispárnát  is  elkobozták  a  brigádok, 
akárcsak  a  tűzhelyen  fövő  kását,  amit  ráöntöttek  az  összetört  szentképekre  Gyakran 
egész  egyszerűen  széthordták  a  kuláktalanított  parasztok  vagyontárgyait,  vagy 
árveréseken  adtak  túl  rajtuk,  nevetséges  áron;  a  kuláktalanító  brigádok  izbákat 
(parasztházakat)  vásároltak  60  kopekért,  teheneket  15  kopekért,  vagyis  a  valóságos 
értéküknél  több  százszor  olcsóbban!  A  kuláktalanítás,  ez  a  korlátlan  fosztogatás! 
lehetőség  gyakran  személyes  leszámolásokra  is  ürügyet  kínált. 

Ilyen  körülmények  között  nem  csoda,  hogy  szerednyak,  középparaszt  volt  a 
„kuláktalanított"  parasztok  80-90%-a.  El  kellett  érni,  sőt  lehetőleg  meghaladni  a  helyi 
hatóságok  megszabta  kuláktalanító  „irányszámot"!  Parasztokat  tartóztattak  le  és 
deportáltak,  kit  azért,  mert  a  nyáron  gabonát  árult  a  piacon,  kit  azért,  mert  egy 
napszámost  alkalmazott  két  hónapig  1925-ben  vagy  26-ban,  kit  azért,  mert  két 
szamovárja  volt,  kit  azért,  mert  1929  szeptemberében  disznót  vágott,  „hogy  elfogyassza, 
és  így  vonja  el  a  szocialista  kisajátítás  elől".  Az  egyik  parasztot  azzal  az  ürüggyel 
tartóztatták  le,  hogy  „kereskedésre  adta  a  fejét"  pedig  csak  szegény  paraszt  volt,  aki  a 
maga  termelte  portékát  árulta;  a  másikat  azért  deportálták,  mert  cári  tiszt  volt  a 
nagybátyja,  a  harmadikat  meg  azért  bélyegezték  kuláknak,  mert  „mindig  templomba 
járt".  De  a  legtöbb  esetben  csak  azért  sütötték  rá  valakire,  hogy  kulák,  mert  nyíltan 
ellenszegült  a  kollektivizálásnak.  Olyan  zűrzavar  uralkodott  a  kuláktalanító  brigádokban, 
hogy  az  már  néha  a  képtelenség  netovábbja  volt.  így  -  hogy  csak  egyetlen  példát 
idézzünk  -  az  egyik  kuláktalanító  brigád  tagját,  egy  középparasztot  is  letartóztatták  egy 
ukrajnai  községben  mint  kulákot;  egy  olyan  másik  kuláktalanító  brigád  tagjai  tartóztatták 
le,  amely  a  község  másik  végében  tevékenykedett! 

Eleinte  kapva  kaptak  némelyek  az  ürügyön,  hogy  rendezzék,  ha  régi  elszámolnivalójuk 
volt  valakikkel,  vagy  csak  egyszerűen  fosztogatáshoz  láttak,  de  azért  csakhamar  ismét 
összefogott  a  faluközösség  a  „kuláktalanítók"  és  a  „kollektivizálók"  ellen.  1930 
januárjában  402  parasztlázadást  és  kollektivizálás  meg  kuláktalanítás  elleni 
„tömegtüntetést"  tartott  nyilván  a  GPU,  februárban  már  1048-at,  márciusban  pedig  6528- 
at.i98 

A  parasztság  tömeges  és  váratlan  ellenállása  átmenetileg  arra  kényszerítette  a 
hatalmat,  hogy  módosítsa  a  terveit.  1930.  március  2-án  minden  szovjet  újság  közölte  azt 
a  z  Akiknek  fejükbe  szállt  a  siker  című  híres  cikket,  amelyben  Sztálin  elítélte  „az 
önkéntesség  elvének  a  parasztok  kolhozba  lépése  körül  tapasztalható  számos 
eltorzítását"  és  a  „sikertől  meg-ittasult"  helyi  felelősöknek  tulajdonította  a  kollektivizálás 
és  a  kuláktalanítás  „túlkapásait".  A  cikk  azonnal  éreztette  a  hatását:  csupán  márciusban 
több  mint  ötmillió  paraszt  hagyta  ott  a  kolhozt.  De  azért  nem  szűnt  a  rendzavarás  és 
felfordulás,  mert  a  tulajdonosok  gyakran  erőszakkal  szerezték  vissza  szerszámaikat  és 
jószágukat.  Egész  márciusban  naponta  kapták  a  központi  hatóságok  a  GPU-jelentéseket, 
amelyek  tömegfelkelésekről  tudósítottak  Nyugat-Ukrajnából,  a  feketeföld -övezet  középső 
vidékéről,  Észak-Kaukázusból,  Kazahsztánból.  A  GPU  összesen  több  mint  6500 
„tömegtüntetést"  számolt  össze  ebben  a  kritikus  hónapban,  ezek  közül  körülbelül  800-at 
„fegyveres  erővel  kellett  elfojtani".  Ezekben  az  eseményekben  több  mint  1500  tisztviselőt 


öltek,  sebesítettek  vagy  vertek  meg.  Nem  ismeretes,  hogy  a  lázadók  közül  hányán  estek 
áldozatul,  de  bizonyára  több  ezren  lehettek. 

Április  elején  újabb  engedményekre  kellett  rászánnia  magát  a  hatalomnak.  Több 
körlevélben  szólította  föl  a  helyi  hatóságokat,  hogy  lassabban  kollektivizáljanak,  és 
elismerte,  hogy  kétségkívül  fönnáll  „egy  valóságos  parasztháború-hullám"  veszélye,  s 
félő,  hogy  „a  szovjethatalom  helyi  tisztviselőinek  akár  a  felét  is  megsemmisíthetik 
fizikailag".  Áprilisban  már  kevesebb  volt  a  parasztlázadás  és  -tüntetés,  de  azért  még 
mindig  tekintélyes  számú  zavargást,  1992-t  tartott  nyilván  belőlük  a  GPU.  Nyártól  kezdve 
gyorsabban  csökkent  a  számuk:  júniusban  886,  júliusban  618,  augusztusban  256. 
Összesen  körülbelül  2,5  millió  paraszt  vett  részt  1930  folyamán  a  mintegy  14  000 
rendszerellenes  lázadásban,  zavargásban,  tömegtüntetésben.  Ukrajna  volt  a 
legnyugtalanabb  vidék,  különösen  Nyugat-Ukrajna,  ahol  egész  körzetek,  nevezetesen  a 
lengyel  és  román  határvidék  kerültek  ki  a  rendszer  ellenőrzése  alól,  továbbá  a 
feketeföldek  övezete  és  Észak-Kaukázus.^°° 


A  nők  szerepe  volt  ezeknek  a  mozgalmaknak  egyik  sajátossága:  abban  a  reményben 
küldtek  nőket  az  első  vonalba,  hogy  megkímélik  őket  a  túlontúl  kemény  megtorlástól. 

A  templom  bezárása  vagy  a  tejelő  tehenek  -  a  gyermekeik  életben  maradását  is 
fenyegető  -  kollektivizálása  ellen  tüntető  parasztasszonyok  különösképpen  meglepték  a 
hatóságokat,  de  sok  véres  összecsapásra  is  sor  került  a  GPU  különítményei  és  a  fejszével, 
vasvillával  fölfegyverzett  parasztcsoportok  közt.  Földúltak  több  száz  szovjetet,  a 
parasztbizottságok  pedig  kezükbe  vették  néhány  órára  vagy  néhány  napra  a  falu 
ügyeinek  intézését,  jegyzékbe  foglalták  a  követeléseiket;  ezek  között  egyaránt  szerepelt 
az  elkobzott  szerszámok  és  a  jószág  visszaadása,  a  kolhoz  feloszlatása,  a  szabad 
kereskedelem  visszaállítása,  a  templom  újra  megnyitása,  a  kulákjavak 
visszaszolgáltatása,  az  elhurcolt  parasztok  visszaengedése,  a  bolsevik  hatalom  eltörlése 
vagy  „a  független  Ukrajna"  helyreállítása. 

Ha  sikerült  is  a  parasztoknak  márciusban  és  áprilisban  megzavarniuk  a  gyorsított 
kollektivizálással  kapcsolatos  kormányzati  terveket,  nem  tartottak  sokáig  a  sikereik.  Nem 
voltak  képesek  -  mint  1920-21-ben  -  igazi  szervezetet  létrehozni,  vezetőket  találni, 
összefogni,  legalább  körzeti  szinten.  Idő  híján  -  egy  gyorsan  cselekvő  rendszerrel 
szemben  -,  vezetők  híján  -  hiszen  megtizedelték  őket  a  polgárháborúban  -,  fegyver  híján  - 
hisz  szép  lassan  elkobozták  tőlük  a  húszas  évek  folyamán  -  csütörtököt  mondtak  a 
parasztlázadások. 

Rettenetes  volt  a  megtorlás.  1930  márciusának  végén,  csak  a  nyugat  ukrajnai 
határkörzetekben,  több  mint  15  000  ember  letartóztatásával  járt  „az  ellenforradalmi 
elemek  felszámolására"  irányuló  tisztogatás.  Ezenkívül  február  1-től  március  15-ig, 
negyven  nap  alatt  26  000  más  személyt  is  letartóztatott  az  ukrajnai  GPU,  és  agyon  is  lőtt 
közülük  650-et.  A  GPU  adatai  szerint,  csak  a  politikai  rendőrség  különleges 
igazságszolgáltatása  20  200  embert  ítélt  halálra  1930-ban. 

Amíg  javában  folyt  az  „ellenforradalmi  elemek"  üldözése,  a  GPU  Genrih  Jagodának  az 
első  csoportba  tartozó  hatvanezer  kulák  letartóztatására  vonatkozó,  44/21.  számú 
utasításának  végrehajtásával  foglalkozott.  Ha  hihetünk  a  Jagodához  felküldött  napi 
jelentéseknek,  lendületesen  haladt  a  művelet:  a  február  6-án  kelt  első  jelentés  15  985 


letartóztatott  személyről  szól;  február  9-én  -  a  GPU  szóhasználatával  élve  -  25  245 
személyt  „vontak  ki  a  forgalomból".  A  február  15-i  „titkos  jelentés"  (szpec-szvodka) 
részleteket  is  közöl:  „Összesen  64  589  személyt  érintenek  a  likvidálások,  a  forgalomból 
való  kivonások  és  a  tömeges  akciók;  ezek  közül  52  166  személyt  vontunk  ki  az  előkészítő 
(1.  csoportos)  műveletek  során;  a  tömeges  akciókban  12  423  embert  vontunk  ki."  Pár  nap 
alatt  túlteljesítették  az  első  csoport  hatvanezer  kulákjára  vonatkozó  „tervet".^^"^ 

Valójában  a  „forgalomból  kivont  személyeknek"  csak  egy  részét  alkották  a  kulákok.  A 
GPU  helybeli  ügynökei  kihasználták  az  alkalmat,  hogy  „megtisztítsák"  körzetüket  az 
„osztályidegen  elemektől"  akik  között  „a  régi  rendszer  rendőrei"  „fehér  tisztek" 
„lelkipásztorok",  „apácák",  „falusi  mesteremberek",  régi  „kereskedők",  „a  falusi  értelmiség 
tagjai"  és  „mások"  voltak.  Jagoda  ezt  írta  az  1930.  február  15-i  jelentés  aljára,  amely 
részletesen  osztályozta  az  első  csoportba  tartozó  kulákok  likvidálásának  keretében 
letartóztatott  különböző  személyeket:  „Az  északkeleti  vidékek  és  Leningrád  nem  értették 
meg,  vagy  nem  akarták  megérteni  az  utasításainkat;  rá  kell  kényszeríteni  őket,  hogy 
megértsék.  Mi  nem  pópáktól,  kereskedőktől  és  másoktól  tisztogatjuk  a  területeket.  Ha 
azt  mondják,  „mások"  ez  azt  jelenti,  hogy  nem  tudják,  kit  tartóztatnak  le.  Bőven  lesz 
időnk  megszabadulni  a  pópáktól  meg  a  kereskedőktől,  most  a  céltáblát  kell  telibe 
találnunk:  a  kulákokat,  az  ellenforradalmár  kulákokat."^^^  Hányat  végeztek  ki  „az  első 
csoportba  tartozó  kulákok  likvidálásának"  műveletei  során  letartóztatott  emberek  közül? 
Mindmáig  nincsen  róla  semmilyen  adatunk. 

Az  „első  csoportba"  tartozó  kulákok  kétségkívül  a  munkatáborokba  hurcolt  első 
rabszállítmányok  jelentős  részét  alkották.  1930  nyarára  már  ezeknek  a  táboroknak  széles 
hálózatát  építette  ki  a  GPU.  A  legrégibb,  a  Szolovki-szigeteken  lévő  büntetőtelep  tovább 
teijeszkedett  a  Fehértenger  partján,  Karéliától  Arhangelszk  vidékéig.  Több  mint 
negyvenezer  fogoly  építette  a  Kern  és  Uhta  közötti  országutat  és  termelte  meg  az 
arhangelszki  kikötőből  exportált  faáru  nagyobb  részét.  Az  északi  táborcsoport  körülbelül 
negyvenezer  rabja  Uszry,  Sziszolszk  és  Pinyug  között  egy  háromszáz  kilométeres 
vasútvonal,  Uszty,  Sziszolszk  és  Uhta  között  pedig  egy  kétszázkilencven  kilométeres 
országút  építésén  munkálkodott.  A  távol-keleti  táborcsoportban  tizenötezer  rab 
gondoskodott  a  bogucsa-csinszki  vasútisín-gyár  teljes  munkaerő-szükségletéről.  Egy 
negyedik  -vicserainak  mondott  -  táborcsoport  húszezer  rabja  szolgáltatta  a  munkaerőt  az 
Uraiban  lévő  bereznyiki  nagy  vegyikombinát  szere  lő  részi  egének.  A  szibériai  táborok 
csoportja,  vagyis  körülbelül  huszonnégyezer  fogoly  pedig  a  Tomszk-Jenyiszejszk 
vasútvonal  és  a  kuznyecki  vasművek  építéséből  vette  ki  a  részét. 

Másfél  év  alatt,  1928  végétől  1930  nyaráig  3,5-szeresére,  körülbelül  negyvenezerről 
száznegyvenezerre  nőtt  a  GPU  táboraiban  kizsákmányolt  rab-munkaerő  létszáma.  Ennek 
a  munkaerőnek  sikeres  kiaknázása  arra  ösztönözte  a  hatalmat,  hogy  újabb  nagy  tervekbe 
kezdjen.  1930  júniusában  elhatározta  a  kormány,  hogy  egy  kétszáznegyven  kilométer 
hosszú  -nagyrészt  gránitsziklába  vájt  -  csatornát  épít,  és  így  összeköti  a  Baltitengert  a 
Fehér-tengerrel.  Technikai  eszközök  és  gépek  híján,  legalább  százhúszezer  -  megfelelő 
szerszám  nélkül,  csak  ásóval,  lapáttal,  talicskával  dolgozó  -  rab  munkaerejére  volt 
szükség  ennek  a  kolosszális  vállalkozásnak  a  véghezviteléhez.  Ám  1930  nyarán,  a 
kuláktalanítás  dandárja  idején  egy  csöppet  sem  volt  veszteséges  a  rab-munkaerő! 


Akkora  tömegeket  mozgatott  meg  a  kuláktalanítás  -  1930  végéig  több  mint  700  000 
embert,  1931  végéig  több  mint  1  800  000-et^°^  hogy  „nem  tartott  lépést  vele"  az 
„elhelyezési  keresztmetszet".  Az  úgynevezett  „második"  vagy  „harmadik"  csoportba 
tartozó  kulákok  óriási  többségének  deportálásával  járó  műveletek  rögtönzésszerűen,  a 
legteljesebb  fejetlenség  közepette  mentek  végbe.  Valamiféle  „semmibe  deportálás"  lett  a 
vége,  aminek  semmi  gazdasági  hasznát  sem  látták  a  hatóságok,  pedig  az  volt  a 
kuláktalanítás  egyik  fő  célja,  hogy  a  deportáltak  tegyék  lehetővé  az  ország  mostoha 
éghajlatú,  de  természeti  kincsekben  gazdag  tájainak  hasznosítását. 

1930  februárjának  első  hetében  kezdődött  a  második  csoportba  tartozó  kulákok 
elhurcolása.  A  politikai  bizottság  jóváhagyta  terve  szerint  60  000  családot  kellett 
deportálni  az  első  szakaszban,  április  végéig.  Az  északi  vidék  45  000  családot  kellett  hogy 
fogadjon,  az  Urál-vidék  15  000-et.  De  február  16-án  Sztálin  már  ezt  táviratozta  Ejhének,  a 
nyugat-szibériai  területi  pártbizottság  első  titkárának:  „Tűrhetetlen,  hogy  Szibéria  és 
Kazahsztán  azt  állítja,  nem  áll  készen  a  deportáltak  fogadására.  Szibéria  15  000  családot 
köteles  befogadni  április  végére."  Ejhe  válaszul  elküldte  Moszkvába  a  tervezett 
deportáltszállítmány  „elhelyezésének"  „költségvetését";  40  millió  rubelre  becsülte  benne 
a  szóban  forgó  költségeket,  de  sohasem  kapta  meg  azt  a  pénzt!^^^ 

Fejetlenül  folytak  a  deportálás!  műveletek,  nyoma  sem  volt  bennük  a  résztvevők 
összehangolt  együttműködésének.  Hetekig  csak  ilyen-olyan  helyiségekben 

kaszárnyákban,  irodaépületekben,  vasútállomásokon  -kellett  vesztegelniük  a 

letartóztatott  parasztoknak,  soknak  sikerült  is  megszökniük  közülük.  A  GPU  240  vasúti 
szerelvényt  irányzott  elő  az  első  szakaszban;  minden  szerelvény  53  kocsiból  állt, 
mégpedig  -  GPU-szabvány  szerint  -  úgy  összeállítva,  hogy  44  marhavagon  jutott  a 
deportáltaknak  (egy-egy  kocsiban  negyven  rabbal),  8  kocsi  a  szerszám-, 
élelemszállítmánynak  és  a  foglyok  kevéske,  családonként  legföljebb  480  kilónyi 
használati  tárgyainak,  és  egy  vagon  az  őrségnek.  Az  derül  ki  a  GPU  és  a  közlekedési 
népbiztosság  epés  levélváltásából,  hogy  csak  „ritkán"  érkeztek  a  szerelvények.  Hetekig 
tétlenül  álldogáltak  emberi  szállítmányukkal  a  nagy  rendező  pályaudvarokon,  olyanokon, 
mint  Vologda,  Kotlasz,  Rosztov,  Szverdlovszk  és  Omszk.  Általában  nem  maradt 
észrevétlen  a  helyi  lakosság  körében  az  elítéltekkel  -  köztük  sok  nővel,  gyerekkel,  öreggel 
-  megrakott  szerelvények  hosszas  veszteglése,  ezt  az  a  Moszkvába  küldött  sok  közös 
levél  is  ezt  tanúsítja,  amely  megbélyegezte  „az  ártatlanok  legyilkolását"  olyan 
aláírásokkal,  mint  „a  vologdai  munkások  és  alkalmazottak  kollektívája"  vagy  „a  kotlaszi 
vasutasok".^^^ 


Ott  rostokoltak  azok  a  szerelvények  télvíz  idején  valami  vakvágányon,  csak  várták, 
hogy  merre  kínálkozik  valami  rendeltetési  hely,  ahová  lerakhatják  a  deportáltakat,  és 
csak  kevés  számadatunk  van  róla,  hogy  hány  ember  lelte  halálát  1930-31-ben  a 
tisztálkodás  hiánya,  a  hideg  és  a  járványok  miatt. 

Ha  megérkeztek  egy  vasútállomásra,  gyakran  elválasztották  családjuktól  a 
munkaképes  férfiakat,  sebtiben  ácsolt  bódékban  helyezték  el,  majd  kísérettel  -  a 
hivatalos  utasításoknak  megfelelően  -  „közlekedési  vonalaktól  távol  fekvő" 
„telephelyekre"  küldték  őket.  Tovább  tartott  hát  a  végtelen  vándorlás  még  több  száz 
kilométeren  át,  akár  gyalog,  akár  szán-,  vagy  szekérkaravánon  (télen,  illetve  nyáron).  A 


„második  csoportba  tartozó  kulákok"  vándorlásának  ez  az  utolsó  szakasza  gyakran 
azoknak  a  „harmadik  csoportba  tartozó  kulákoknak"  a  deportálásához  vált  hasonlóvá, 
akiket  „talajjavításra  váró  földekre,  szülőföldjük  belvidékére"  hurcoltak,  több  százezer 
négyzetkilométeres  szibériai  vagy  uráli  területekre.  Ahogy  Nyugat-Szibériából  jelentették 
1930.  március  7-én  a  tomszki  körzeti  hatóságok,  „az  első  harmadik  csoportos 
kulákszállítmányok  gyalogszerrel  érkeztek,  mert  nem  volt  se  lovuk,  se  szánjuk,  se 
hámjuk.  [...  ]  A  kocsi  karavánokba  fogott  lovak  -  általában  -  teljességgel  alkalmatlanok  a 
háromszáz  kilométeres  vagy  még  hosszabb  utazásokra,  mert  a  karavánok 
összeállításakor  gebékkel  cserélték  ki  a  deportáltak  jó  lovait.  [...]  Tekintettel  a  helyzetre, 
szó  sem  lehet  róla,  hogy  azt  a  személyes  holmit  és  kéthavi  élelmet  is  elszállítsuk,  amihez 
joguk  van  a  kulákoknak.  Aztán  meg  mit  csináljunk  a  gyerekekkel  meg  az  öregekkel? 
Hiszen  azok  teszik  ki  a  szállítmány  felét! 

Egy  másik  -  ugyanilyen  jellegű  -  jelentésben  a  nyugat-szibériai  központi  végrehajtó 
bizottság  a  képtelenségig  vitt  érvekkel  mutatja  ki,  hogy  lehetetlen  végrehajtani  a  GPU 
utasításait,  nem  lehet  elszállítani  4902  harmadik  csoportba  tartozó  kulákot  a 
novoszibirszki  terület  két  körzetéből.  „Elvileg  8560  tonna  gabonához  és  takarmányhoz 
van  joguk  a  deportáltaknak  »az  utazásuk  és  berendezkedésük  idejére«;  ha  el  akarjuk 
szállítani  mindezt  háromszázhetven  kilométerre,  pocsék  utakon,  28  909  lovat  kell 
mozgósítanunk  és  7227  lovászt  (minden  négy  ló  mellé  egyet-egyet)."  Oda  lyukadt  ki  a 
jelentés,  hogy  „ennek  az  akciónak  a  végrehajtása  kockára  tenné  a  tavaszi  vetést,  mert  az 
elcsigázott  lovaknak  hosszú  pihenésre  volna  szükségük.  [...]  Azt  az  ellátmányt  is 
okvetlenül  felül  kell  vizsgálni  és  erősen  csökkenteni  kell,  amit  joguk  van  magukkal  vinniük 
a  deportálta knak."^^^ 

így  hát  ellátás,  szerszám  és  legtöbbször  szállás  nélkül  kellett  berendezkedniük  a 
deportáltaknak;  1930  szeptemberében  egy  Arhangelszk  vidékéről  küldött  jelentés 
elismerte,  hogy  csak  hét  épült  fel  a  „tervezett"  1641  deportáltlakásból!  Valami 
földdarabon  „telepedtek  le"  a  deportáltak,  kinn,  a  pusztában  vagy  az  erdőben.  A 
legszerencsésebbek,  akik  néhány  szerszámot  is  magukkal  vihettek,  megpróbálhatták, 
hogy  valami  kezdetleges  födelet  eszkábáljanak  maguknak,  leginkább  a  hagyományos 
zemljankát,  a  gallyakkal  borított,  földbe  vájt,  egyszerű  gödröt.  Némelykor  ezrével 
költöztettek  deportáltakat  egy-egy  épülő  nagy  gyár  vagy  ipari  központ  mellé,  és 
hevenyészett  barakkokban  szállásolták  el  őket  emeletes,  háromszintes  ágyakon,  több 
százukat  egy  barakkban. 

Hányán  fagytak  meg,  hányán  haltak  éhen  „új  életük"  első  hónapjaiban  a  közül  a 
hivatalos  adatok  szerint  1  803  392  ember  közül,  akiket  1930-31-ben  a  „kuláktalanítás" 
keretében  deportáltak?  Megdöbbentő  irat  maradt  fenn  a  novoszibirszki  levéltárban;  1933 
májusában  a  nyugat-szibériai  Narimból  küldött  jelentést  egy  pártbizottsági  oktató 
Sztálinnak  két  szállítmány,  több  mint  hatezer  Moszkvából  és  Leningrádból  érkezett 
deportált  sorsáról.  Későbbi  keletű  ez  az  iromány,  és  nem  parasztokról,  hanem  egy 
másféle  deportáltcsoportról,  az  „új  iparvárosból"  1932  vége  óta  elüldözött  „deklasszált 
elemekről"  szól,  mégis  olyan  helyzetet  ábrázol,  amely  bizonyára  nem  volt  kivételes,  és 
amelyet  úgy  nevezhetünk,  hogy  „semmibe  deportálás". 

íme  néhány  részlet  ebből  a  rettenetes  tanúságtételből: 


„1933.  április  29-én  és  30-án  két  csoport  deklasszált  elemet  küldtek  hozzánk  vasúton 
Moszkvából  és  Leningrádból.  Tomszkba  érkezésük  után  uszályokra  raktuk  és  az  Ob  és 
Nazina  folyó  találkozásánál  lévő  Nazino  szigetére  szállítottuk  ezeket  az  elemeket,  az 
egyik  csoportot  május  18-án,  a  másikat  május  26-án.  Az  első  szállítmány  5070 
személyből  állt,  a  második  1044-ből;  összesen  6114  ember.  Iszonyúak  voltak  a  szállítási 
körülmények:  kevés  és  gyalázatos  élelem;  se  levegő,  se  hely;  zaklatták  a  gyengébbeket. 
[...]  Eredménye:  körülbelül  35-40  haláleset  naponta.  De  még  ezek  a  létfeltételek  is 
valóságos  fényűzésnek  hatottak  ahhoz  képest,  ami  Nazino  szigetén  várta  a  deportáltakat 
[onnan  kellett  majd  csoportonként  a  végső  rendeltetési  helyükre,  a  Nazina  folyása 
mentén  telepítésre  kijelölt,  feljebb  fekvő  területre  juttatni  őket].  Nazino  szigete  lakatlan, 
teljességgel  érintetlen  hely,  ott  semmiféle  lakás  nem  található.  [...]  Se  szerszám,  se 
vetőmag,  se  táplálék...  Elkezdődött  az  új  élet.  Az  első  szállítmány  megérkezése  után 
másnap,  május  19-én  leesett  a  hó  és  föltámadt  a  szél.  Kiéhezve,  lefogyva,  födél  nélkül, 
szerszám  nélkül  [...]  kilátástalan  helyzetbe  kerültek  a  deportáltak.  Éppen  csak  tüzet 
tudtak  gyújtani,  hátha  úgy  nem  veszi  meg  őket  az  isten  hidege.  Aratni  kezdett  a  halál  az 
emberek  között.  [...]  Az  első  napon  295  hullát  földeltek  el.  [...]  Csak  négy  vagy  öt  nappal 
a  deportáltak  szigetre  érkezése  után  küldtek  a  hatóságok  hajón  egy  kis  lisztet,  fejenként 
pár  száz  grammot  számítva.  Amint  megkapták  a  sovány  fejadagjukat,  az  emberek 
lerohantak  a  partra,  és  megpróbáltak  a  sapkájukban,  nadrágjukban  vagy  kiskabátjukban 
vízzel  elkeverni  egy  kis  lisztet.  De  a  legtöbb  deportált  csak  úgy  fölfalta  a  lisztjét,  sokan  fel 
is  fú-vódtak  tőle,  és  belehaltak.  Egész  idő  alatt,  amíg  a  szigeten  tanyáztak,  semmi  mást 
nem  kaptak  a  deportáltak,  csak  egy  kis  lisztet.  A  legügyesebbek  valami  lepényt  próbáltak 
sütni  belőle,  csak  éppen  semmiféle  edényük  sem  volt.  [...]  Hamarosan  emberevésre  is 
sor  került.  [...] 

Június  végén  elkezdődött  a  deportáltak  elszállítása  az  úgynevezett  telepítési  falvakba. 
A  szigettől  körülbelül  kétszáz  kilométerre  voltak  ezek  a  helyek,  följebb,  a  Nazina  folyó 
mentén,  a  tajga,  a  vadon  kellős  közepén.  Az  őstermészet  volt  a  falu.  Azért  mégis  sikerült 
nekik  valami  kezdetleges  kemencét  csinálni,  így  valami  kenyérfélét  süthettek  maguknak. 
Különben  alig  változott  valami,  ugyanolyan  maradt  az  életük,  mint  Nazino  szigetén: 
ugyanaz  a  tétlenség,  ugyanazok  a  tüzek,  ugyanaz  a  nélkülözés.  Csak  az  volt  a  különbség, 
hogy  pár  naponként  egyszer  kiosztották  azt  a  kenyérféleséget.  Továbbra  is  hullottak  az 
emberek.  Egyetlen  példa:  78-an  szálltak  hajóra  a  szigeten  és  indultak  el  az  5-ös  számú 
telepítési  részleg  felé,  de  csak  12-en  érkeztek  meg  élve.  A  hatóságok  hamar  rájöttek, 
hogy  nem  telepíthetők  be  ezek  a  helyek,  megint  hajóra  rakták  és  visszahozták  lefelé  a 
folyón  az  életben  maradt  személyi  állományt.  Elszaporodtak  a  szökések  [.]  Az  új 
telephelyeken  végre  néhány  szerszámot  is  kaptak  a  megmaradt  deportáltak,  július 
második  felében  hozzá  is  láttak,  hogy  félig  földbe  vájt  hajlékokat  építsenek.  [...]  Néha 
most  is  előfordult  emberevés.  [...]  De  az  élet  lassan  visszakövetelte  a  magáét:  ismét 
munkához  láttak  az  emberek,  ám  úgy  tönkrement  a  szervezetük,  hogy  már  hiába  kaptak 
naponta  7501000  gramm  kenyeret  is,  továbbra  is  gyakran  betegeskedtek,  kornyadoztak, 
mohát,  füvet,  falevelet  és  más  efféléket  ettek.  Végeredményben:  augusztus  20-ára  csak 
körülbelül  2200  ember  maradt  életben  abból  a  6100-ból,  aki  Tomszkból  indult  el  (és 
akikhez  még  500-700  máshonnan  küldött  deportáltat  is  hozzá  kell  adnunk). 


Vajon  hány  Nazino,  hány  ilyen  semmibe  elhurcolás  lehetett?  Néhány  szám  képet  ad  az 
emberveszteségről.  1930  februárja  és  1931  decembere  között  valamivel  több  mint  1  800 
000  embert  deportáltak  a  kuláktalanítás  keretében.  Nos,  1932.  január  l-jén,  az  első 
hatósági  összesítés  idején  csak  1  317  022  személyt  írtak  össze. Félmillió  ember  a 
veszteség,  vagyis  az  elhurcoltak  30%-a.  Igaz,  kétségkívül  sokuknak  sikerült  kereket 
oldaniuk.2^^  A  GPU  1932-ben  tanulmányozta  először  módszeresen  az  „állomány" 
alakulását.  1931  nyara  óta  csakis  a  GPU  foglalkozott  hivatalból  a  deportáltakkal,  akiket 
ezentúl  az  intézményláncolat  minden  szintjén,  a  deportálás  műveletétől  a  „telepesfalvak" 
igazgatásáig  úgy  hívtak,  hogy  „különleges  telepesek".  Ez  a  tanulmány  több  mint  210  000 
szökésről  és  körülbelül  90  000  halálesetről  tud.  1933-ban,  a  nagy  éhínség  évében  151 
601  halálesetet  tartottak  nyilván  az  1933.  január  l-jén  összeírt  1  142  022  különleges 
telepes  körében.  Vagyis  1932-ben  körülbelül  6,8%.  1933-ban  pedig  13,3%  volt  a 
halálozási  arány.  1930-31-ből  csak  részleges,  de  annál  beszédesebb  adataink  vannak: 
1931-ben  1,3%  volt  az  elhalálozás  a  kazahsztáni  deportáltak  között,  és  havi  0,8%  a 
nyugat-szibériaiak  között.  A  gyerekhalandóság  havi  (!)  8  és  12%  közt  ingadozott; 
Magnyitogorszkban  volt  a  csúcs,  havi  15%-kal.  1931.  június  l-jétől  1932.  június  1-jéig 
Narim  környékén,  Nyugat-Szibénában  évi  11,7%-ot  ért  el  a  halálozási  arány  a  deportáltak 
között.  Általában  kevéssé  valószínű,  hogy  1930-31-ben  alacsonyabb  lett  volna  a 
halálozási  ráta,  mint  1932-ben;  bizonyára  elérte  vagy  meghaladta  az  évi  10%-ot.  Úgy 
becsülhetjük  hát,  hogy  három  év  alatt  körülbelül  300  000  ember  halt  meg  deportálás 
következtében. 

A  hatóságok  azon  voltak,  hogy  „hasznosítsák"  azok  munkáját,  akiket  „különleges 
deportáltnak",  vagy  -  1932-től  -  „munkatelepesnek"  neveztek,  és  az  ő  szemükben  csak 
kényszerhelyzet  volt  ez  a  semmibe  elhurcolás,  amely,  ahogy  N.  Puzickij,  a  GPU 
munkatelepesekkel  megbízott  egyik  vezetője  írta,  „a  helyi  felelősök  bűnös 
hanyagságának  és  politikai  vakságának"  tudható  be,  „akik  nem  tették  magukévá  a  volt 
kulákokkal  való  betelepítés  gondolatát".^^^ 

1931  márciusában  véget  akartak  vetni  „a  deportált  munkaerő  körül  uralkodó 
tűrhetetlen  zűrzavarnak"  és  egy,  közvetlenül  a  politikai  bizottság  mellé  rendelt 
különbizottságot  hoztak  létre,  amelynek  V.  Andrejev  volt  az  elnöke,  és  Jagoda 
kulcsszerepet  játszott  benne.  Az  volt  a  bizottság  fő  feladata,  hogy  „ésszerűen  és 
hatékonyan  irányítsa  a  munkatelepeseket"  A  bizottság  első  vizsgálatai  csakugyan  azt 
mutatták  ki,  hogy  szinte  a  semmivel  egyenlő  a  deportált  munkaerő  termelékenysége.  így 
1931  áprilisában  az  Urálban  elhelyezett  háromszázezer  munkatelepesnek  csak  8%-a 
foglalkozott  „favágással  és  más  termelőmunkával";  a  többi  munkaképes  felnőtt  csak 
„magának  építgetett  szállást  [...]  és  a  megélhetéséért  fáradozott".  Egy  másik  irat  azt  is 
elismerte,  hogy  az  egész  kuláktalanító  akció  veszteséges  az  államnak:  1930-ban 
átlagosan  és  családi  gazdaságonként  564  rubel  értékű  vagyont  koboztak  el  a  kulákoktól; 
úgy  tizenöt  havi  munkabérnek  felel  meg  ez  a  nevetséges  összeg,  és  sokat  elárul  a  kulák 
állítólagos  „jómódjáról".  Ezzel  szemben  családonként  több  mint  1000  rubelre  rúgott  a 
kulákok  deportálásának  költsége!^^^ 

Az  Andrejev-bizottság  azzal  kezdte  a  munkatelepesek  irányításának  ésszerűsítését, 
hogy  átszervezte  az  elhurcoltakkal  foglalkozó  felelős  gépezet  igazgatását.  1931  nyarán  a 


GPU  megkapta  a  korábban  helyi  hatóságoktól  függő  „különleges  települések" 
igazgatásának  kizárólagos  jogát.  Egész  komendatúra-hálózatot  építettek  ki,  valóságos 
párhuzamos  közigazgatást,  és  ennek  révén  a  GPU  valamiféle  területenkívüliséget 
élvezett:  teljes  ellenőrzése  alatt  tarthatott  óriási  területeket,  ahol  immár  különleges 
telepesek  alkották  a  helyi  lakosság  többségét.  Igen  szigorú  belső  szabályzat  tartotta 
kordában  ezeket  a  telepeseket.  Lakóhelyükhöz  voltak  kötve,  és  az  igazgatóság 
vezényelte  őket  munkára,  vagy  egy  állami  vállalathoz,  vagy  egy  „OGPU-parancsnok 
irányította  és  különleges  jogállású  mezőgazdasági  vagy  kisipari  szövetkezetbe"  vagy 
pedig  útépítési  és  -karbantartási  vagy  ugartörési  munkálatokra.  Persze  a  normák  és  bérek 
is  a  különleges  jogálláshoz  igazodtak:  az  ő  normáik  átlagosan  30-50%-kal  magasabbak 
voltak,  mint  a  szabad  dolgozók  normái;  a  bérükből  meg  -  ha  ugyan  fizettek  nekik  - 
levontak  és  közvetlenül  a  GPU  igazgatóságára  folyósítottak  15-25%-ot. 

Az  Andrejev-bizottság  iratai  azt  igazolják,  hogy  valójában  elégedett  volt  a  GPU,  mert  a 
táborban  tartott  foglyok  költségeinek  csak  egykilencedét  tette  ki  a  munkatelepesek 
„elhelyezési  költsége";  így  1933  júniusában  csak  971  személy  ügyelt  fel  a  83 
komendatúra  között  elosztott  203  000  nyugat-szibériai  különleges  telepesre.^^^  Azt  a  célt 
tűzték  a  GPU  elé,  hogy  -  egy  bizonyos  bérszázalékból  és  szerződésben  kikötött 
átalánydíjból  álló  -  jutalék  fejében  saját  tulajdonú  munkaerőt  szolgáltasson  bizonyos 
számú  nagyüzemnek,  amely  az  ország  keleti  és  északi  területein  található  természeti 
kincsek  kiaknázására  szakosodott,  olyanoknak,  mint  az  Uraleszprom  (fakitermelés), 
Uralugol,  Vosztugol  (szén),  Vosztoksztal  (acélmű),  Cvetmetzoloto  (nem  vastartalmú 
ásványok),  Kuznyecsztroj  (fémkohászat)  stb.  Elvben  a  vállalat  kötelessége  volt 
gondoskodni  a  deportáltak  elszállásolásának,  iskoláztatásának  és  élelmezésének 
megszervezéséről.  Igazában,  ahogy  maguk  a  GPU  alkalmazottai  is  elismerték, 
hajlamosak  voltak  rá  a  vállalatok,  hogy  ingyen  erőforrásnak  tekintsék  ezt  a  kétes 
jogállású,  félig  szabad,  félig  fogoly  munkaerőt.  Gyakran  semennyi  bért  sem  kaptak  a 
munkatelepesek,  mert  általában  kevesebbet  kerestek,  mint  amennyit  levont  tőlük  az 
igazgatóság  barakképítési  költségek,  szerszámhasználat,  kötelező  szakszervezeti  járulék, 
állami  kölcsönjegyzés  stb.  címén. 

Valóságos  páriák  voltak  ezek  az  elhurcoltak;  az  utolsó  élelmezési  csoportba  tartoztak, 
így  szüntelenül  éheztek,  koplaltak,  de  mindenféle  más  zaklatásnak  és  túlkapásnak  is  ki 
voltak  téve.  Az  igazgatósági  jelentésekben  ilyesmik  a  legkirívóbb  visszaélések: 
teljesíthetetlen  normákat  követelnek,  nem  fizetnek  munkabért,  megbotozzák  a 
deportáltakat,  vagy  hevenyészett,  fűtetlen  zárkákban  különítik  el  őket  télvíz  idején, 
deportált  nőket  „áruért  cserélnek  el  GPU-parancsnokok"  vagy  a  helyi  kiskirályok 
rendelkezésére  bocsátják  őket  ingyen,  „mindenes"  cselédnek.  1933-ban  egy  GPU-jelentés 
idézi  és  bírálja  egy  munkatelepesekkel  dogoztató  uráli  erdőgazdaság  igazgatójának  azt  a 
megjegyzését,  amely  jól  érzékelteti,  hogy  mennyire  becsülte  sok  vezető  ezt  a  kényükre- 
kedvükre  robotoltat-ható  munkaerőt:  „Mindannyiótokkal  végezhetnénk,  úgyis  küld  a  GPU 
másik  szállítmányt  a  helyetekbe,  százezer  ilyet,  mint  ti!" 

A  szigorú  értelemben  vett  termelékenység  szempontjából  lassanként  ésszerűbbé  vált  a 
munkatelepesek  kihasználása.  1932-től  fokozatosan  lemondtak  a  legbarátságtalanabb 
vidékeken  lévő  „benépesítési"  vagy  „telepítési  övezetekről"  a  nagyüzemek,  a  bánya- vagy 


ipari  központok  kedvéért.  Bizonyos  ágazatokban  nagyon  jelentős,  vagy  akár  túlnyomó  is 
volt  a  deportált  munkaerő  aránya  az  olyan  vállalatoknál,  vagy  akár  az  olyan  műhelyekben 
is,  ahol  deportáltak  szabad  munkásokkal  dolgoztak  együtt,  és  az  övékével  szomszédos 
barakkokban  laktak.  1933  végén  a  Kuzbassz  bányáiban  az  egész  bányászlétszám  47%-át 
képviselte  a  több  mint  41  000  munkatelepes.  Magnyitogorszkban  a  helyi  lakosság 
kétharmadát  tette  ki  az  1932-es  szeptemberi  nyilvántartásban  kimutatott  42  462 
deportált. Házi  őrizetben  éltek  négy  különleges  telepítési  övezetben  2-6  kilométernyi 
távolságban  az  építkezés  fő  színhelyétől,  de  azért  azonos  munkacsapatokban  dolgoztak  a 
szabad  munkásokkal,  s  ez  a  helyzet  részben  elmosta  a  határt  a  két  csoport  eltérő 
jogállása  között.  A  dolgok  természeténél,  azaz  a  gazdasági  szükséghelyzetnél  fogva  a 
kuláktalanítás  most  már  munkatelepessé  lett  tegnapi  áldozatai  visszatértek  a 
társadalomba,  amelyre  a  társadalmi  viszonyok  büntethetősége  nyomta  rá  a  bélyegét,  és 
amelyben  senki  sem  tudta,  hogy  legközelebb  kire  jár  rá  a  rúd. 

A  NAGY  ÉHÍNSÉG 


Hosszú  ideig  a  szovjet  történelem  „fehér  foltjai"  közé  számított  az  1932-33-as  nagy 
éhínség,  amely  -  manapság  vitathatatlan  források  szerint  -  több  mint  6  millió  áldozatot 
követelt. Ez  azonban  nem  olyan  éhínség  volt,  mint  a  többi,  amilyet  szabályos 
időközökben  sokszor  megtapasztalt  a  cári  Oroszország.  Nyikolaj  Buharin  Sztálin-ellenes 
bolsevik  vezető  kifejezése  szerint  az  új  rendszernek,  a  parasztság  olyan  „katonai-hűbéri 
kizsákmányolásának"  közvetlen  következménye  volt,  amelyet  az  erőszakos  kollektivizálás 
idején  vezettek  be;  annak  a  rettenetes  társadalmi  visszafejlődésnek  tragikus  színfoltja 
volt  ez  az  éhínség,  amely  a  szovjethatalomnak  a  vidék  ellen  intézett  rohamát  kísérte  az 
1920-as  évek  végén. 

A  szovjet  hatóságok  elismerték  az  1921-22-es  éhínséget,  és  akkor  a  nemzetközi 
segítségre  is  széltében  igényt  tartottak,  ezzel  szemben  mindig  tagadták  az  1932-33-as 
éhínséget,  és  a  rendszer  propagandája  azt  a  néhány  hangot  is  elnyomta,  amely  külföldön 
hívta  fel  a  figyelmet  erre  a  tragédiára.  Nagy  segítséget^  nyújtottak  ennek  a 
propagandának  az  olyan  megrendelt  „tanúbizonyságok"  mint  az  Édouard  Herriot  francia 
képviselőé,  a  radikális  párt  elnökéé,  aki  1933  nyarán  ellátogatott  Ukrajnába,  majd 
világgá  kürtölte,  hogy  mást  se  látott,  csak  „a  kolhozok  csodálatosan  öntözött  és 
megművelt  konyha  kertjeit"  és  „igazán  csodálatos  aratásokat"  majd  így  zárta, 
ellentmondást  nem  tűrve:  „Beutaztam  Ukrajnát.  Nos,  állíthatom,  hogy  valóságos 
virágoskertnek  láttam."^^^  Elsősorban  egy  olyan  roppant  színjáték  magyarázza  ezt  az 
elvakultságot,  amelyet  a  GPU  rendezett  külföldi  vendégeknek  a  minta  kolhozokkal  és 
minta  óvodákkal  szegélyezett  útvonalukon.  De  nyilvánvaló,  hogy  politikai  megfontolások 
is  hozzájárultak  ehhez  a  vaksághoz,  nevezetesen  az  akkor  hatalmon  lévő  francia  vezetők 
megfontolásai,  akik  nem  akarták  megszakítani  a  Szovjetunióhoz  való  francia  közeledés 
folyamatát,  az  Adolf  Hitler  friss  keletű  uralomra  jutása  miatt  fenyegetőbbé  váló 
Németországra  tekintettel. 


De  azért  néhány,  különösen  német  és  olasz  felső  politikai  vezető  figyelemre  méltóan 


pontos  tudomást  szerzett  az  1932-33-as  éhínségről.  Andrea  Graziosi  olasz  történész 


nemrégiben  fedezte  föl  és  tette  közzé  a  Harkovban,  Odesszában  vagy  Novorosszijszkban 
szolgáló  olasz  diplomaták  jelentéseit;^^^  ezek  azt  tanúsítják,  hogy  Mussolini,  aki 
gondosan  elolvasgatta  ezeket  a  szövegeket,  tökéletesen  tisztában  volt  a  helyzettel,  csak 
nem  használta  föl  a  kommunistaellenes  propagandájában.  Ellenkezőleg,  éppen  1933 
nyarára  esett  egy  olasz-szovjet  kereskedelmi,  utána  meg  egy  barátsági  és 
megnemtámadási  szerződés  aláírása.  Tagadták  vagy  föláldozták  az  államérdek  oltárán, 
hogy  mi  az  igazság  a  nagy  éhínségről  -csak  a  külföldi  ukrán  szervezetek  kis  példányszámú 
kiadványai  emlegették  -,  és  csak  a  nyolcvanas  évek  második  felétől  kezdett  átmenni  ez 
az  igazság  a  köztudatba,  amikor  egy  sor  szakmunka  és  kutatási  eredmény  látott 
napvilágot  nyugati  történészek  és  az  egykori  Szovjetunió  kutatói  jóvoltából. 

Természetesen,  nem  érthetjük  meg  az  1932-33-as  éhínséget,  ha  nem  helyezzük  vissza 
azoknak  a  viszonyoknak  az  összefüggéseibe,  amelyek  a  mezőgazdaság  erőszakos 
kollektivizálása  következtében  alakultak  ki  a  szovjet  állam  és  a  parasztság  között.  A 
kollektivizált  vidéken  stratégiai  szerepe  volt  a  kolhoznak.  Az  volt  a  feladata,  hogy  a 
„közös"  termés  mind  erősebb  megcsapolásával  biztosítsa:  megszabott  mennyiségű 
mezőgazdasági  terméket  szolgáltatnak  be  az  államnak.  Minden  ősszel  valóságos 
erőpróba  volt  a  begyűjtési  hadjárat  az  állam  és  a  parasztság  között,  amely 
kétségbeesetten  próbálta  megtartani  magának  a  termés  egy  részét.  Óriási  volt  a  tét:  az 
államnak  a  lefölözés,  a  parasztnak  a  megmaradás.  Minél  termékenyebb  volt  a  vidék, 
annál  jobban  megsarcolták.  1930-ban  az  állam  a  mezőgazdasági  termés  30%-át  vitte  el 
Ukrajnából,  38%-át  a  dús  kubáni  mezőkről,  az  Észak-Kaukázusból,  és  33%-ra  tette  rá  a 
kezét  a  kazahsztáni  aratásból.  1931-ben  így  változtak  ezek  a  százalékarányok,  a  sokkal 
rosszabb  termésből:  41,5%,  47%  és  39,5%.  Ez  a  lefölözés  szükségképpen  egészen 
szétzilálta  a  termelési  folyamatot;  elég,  ha  arra  utalunk,  hogy  a  NEP-korszakban  csak  a 
termésük  15-20%-át  vitték  a  piacra  a  parasztok.  12-15%-ot  megtartottak  vetőmagnak, 
25-30%-ot  takarmánynak,  a  jószágnak,  a  többit  meg  maguknak,  saját  fogyasztásra. 
Elkerülhetetlen  volt  az  összeütközés  a  parasztság  -  amely  eltökélte,  hogy  mindenképpen 
megtartja  magának  a  termése  egy  részét  -  és  a  helyi  hatóság  között,  amely  kénytelen 
volt  mindenáron  teljesíteni  az  egyre  képtelenebb  terveket  (1932-ben  32%-kal  múlta  fölül 
a  begyűjtési  terv  az  1931.  évit).^^"^ 

1932-ben  nagyon  lassan  indult  a  begyűjtési  hadjárat.  Mihelyt  elkezdődött  az  új  termés 
aratása,  azon  voltak  a  kolhoztagok,  hogy  eldugdossák  vagy  éjszaka  „ellopják"  a  termés 
egy  részét.  Valóságos  „passzív  ellenállási  front"  alakult  ki,  valami  olyan  hallgatólagos  és 
kölcsönös  egyetértés  segítségével,  amelyben  összefogott  kolhoztag  és  brigádvezető, 
brigádvezető  és  könyvelő,  könyvelő  és  kolhozelnök  -  maga  is  frissen  kiemelt  paraszt  -, 
elnök  és  helyi  párttitkár.  A  központi  hatóságok  kénytelenek  voltak  „rohambrigádokat" 
toborozni  „gabonabegyűjtésre"  a  városi  komszomolisták  és  kommunisták  közül. 

Valóságos  ostromállapot  uralkodott  akkoriban  vidéken;  abból  is  kiderül,  amit  a  központi 
végrehajtó  bizottság  egyik  pártoktatója  írt  kiküldetéséről  följebbvalóinak  egy  Alsó-Volga 
menti  gabonatermő  körzetből: 

„Akárki  végrehajthat  letartóztatást,  házkutatást:  a  falusi  szovjet  tagjai,  mindenféle 
kiküldöttek,  a  rohambrigádok  tagjai,  akármelyik  komszomolista,  aki  nem  lusta  rá.  Az  idén 
a  körzet  gazdálkodóinak  12%-a  került  bíróság  elé,  nem  számítva  a  deportált  kulákokat,  a 


megbírságolt  parasztokat  stb.  A  régi  ügyészhelyettes  számítása  szerint  az  utóbbi 
esztendőben  a  felnőtt  lakosság  12%-a  volt  valamiféle  elnyomó  intézkedés  áldozata.  Ha 
hozzáadjuk  ehhez,  hogy  az  utóbbi  hónapban  körülbelül  nyolcszáz  gazdálkodót  zártak  ki  a 
kolhozból,  akkor  fogalmuk  lesz  róla,  hogy  milyen  arányokat  öltött  az  elnyomás  a 
körzetben.  [...]  Ha  eltekintünk  azoktól  az  esetektől,  amelyekben  csakugyan  jogos  a 
tömeges  megtorlás,  meg  kell  állapítanunk,  hogy  szüntelenül  csökken  az  elnyomó 
intézkedések  hatékonysága,  abban  az  értelemben,  hogy  ha  meghaladnak  egy  bizonyos 
mértéket,  megnehezül  a  kivitelezésük.  [...]  Minden  börtön  zsúfolásig  telve.  A  balasovi 
börtönben  ötször  annyian  vannak,  mint  ahány  rabnak  készült,  a  jelanyi  kis  körzeti 
börtönben  pedig  610-en  szoronganak.  Az  utóbbi  hónapban  a  balasovi  börtön  »visszaadott« 
Jelanynak  78  elítéltet,  48  tízévesnél  is  fiatalabb  volt  köztük;  21-et  azonnal  szabadon 
bocsátottak.  [...]  Hagyjuk  már  ezt  a  híres  módszert,  az  egyetlent,  amit  errefelé 
alkalmaznak  -  az  erőszak  módszerét. 


Csak  még  egy  pár  szót  az  egyéni  parasztokról,  akik  ellen  mindent  megtesznek,  hogy 
eltántorítsák  őket  a  vetéstől  és  a  termeléstől.  A  következő  példa  mutat  rá,  hogy  mennyire 
meg  vannak  félemlítve  az  egyéni  parasztok:  Mortiban  az  egyik  egyéni  paraszt  100%-ra 
teljesítette  a  tervet,  mégis  odament  Fomicsev  elvtárshoz,  a  körzeti  végrehajtó  bizottság 
elnökéhez,  és  azt  kérte  tőle,  hogy  őt  is  deportálják  északra,  mert  mint  mondta,  »sehogy 
sem  lehet  ilyen  körülmények  között  megélni«.  Az  a  beadvány  is  jó  példa,  amelyet  az 
alekszandrovi  falusi  szovjet  tizenhat  egyéni  parasztja  írt,  és  azt  kérik  benne,  hogy 
deportálják  őket,  csak  el  valahová  a  szülőföldjükről!  [...]  Röviden:  a  »roham«  a  »közös 
munka«  egyetlen  formája;  »megrohamozzák«  a  vetést,  a  hitelt,  az  állattenyésztést, 
»rohammal«  mennek  munkába  stb.  Semmi  sincs  »roham«  nélkül.  [...]  Este  9-10  órától 
hajnalig,  egész  éjjel  »rohamoznak«.  A  következő  módon  megy  végbe  a  »roham«:  összeül 
a  »rohambrigád«  egy  parasztházban,  egymás  után  »beszólít«  mindenkit,  aki  nem 
teljesítette  ilyen  vagy  olyan  kötelességét  vagy  tervét,  és  »meggyőzi«  őket,  különböző 
úton-módon,  hogy  teljesítsék  a  kötelességüket.  így  »rohamoznak«  meg  mindenkit,  aki 
szerepel  a  listán,  majd  újra  kezdik,  egész  éjszaka. 

Döntő  szerepet  játszott  az  elnyomás  gépezetében  egy  híres  törvény,  amelyet  1932. 
augusztus  7-én  fogadtak  el,  akkor,  amikor  a  legvadabbul  dühöngött  a  rendszer  és  a 
parasztság  háborúskodása.  Ez  a  törvény  tíz  év  táborfogságot  vagy  halálbüntetést  szabott 
ki  mindenkire,  aki  „meglopja  vagy  eltékozolja  a  szocialista  tulajdont".  A  nép  csak  úgy 
emlegette,  hogy  „kalásztörvény"  mert  jobbára  azokat  ítélték  el,  akik  néhány  kalász  búzát 
vagy  rozst  loptak  a  kolhoz  földjeiről.  Ez  a  bűnös  törvény  tette  lehetővé,  hogy  1932 
augusztusától  1933  decemberéig  több  mint  125  000  embert  ítéljenek  el,  közülük  5400-at 
halálra. 


De  hiába  voltak  a  drákói  rendszabályok,  sehogy  sem  akart  „begyűlni"  az  a  gabona. 
1932  októberének  közepére  a  begyűjtési  tervnek  még  csak  15-20%-át  teljesítették  az 
ország  legfontosabb  gabonatermő  vidékein. 


1932.  október  22-én  elhatározta  hát  a  politikai  bizottság,  hogy  -  „a  begyűjtés 
meggyorsítása"  céljából  -  két  rendkívüli  bizottságot  küld  ki  Ukrajnába,  illetve  az  Eszak- 


Kaukázusba,  Vjacseszlav  Molotov,  illetve  Lázár  Kaganovics  irányítása  alatt.  Lázár 


Kaganovics  bizottsága,  amelyben  Genrih  Jagoda  is  részt  vett,  november  2-án  érkezett  a 


Don  menti  Rosz-tovba.  Nyomban  összehívta  az  észak-kaukázusi  terület  minden  körzeti 
párttikárát,  és  az  ülés  végén  az  alábbi  határozatot  fogadták  el:  „A  gabonabegyűjtési  terv 
különösen  szégyenletes  kudarca  miatt  köteleznünk  kell  a  helyi  pártszervezeteket,  hogy 
törjék  le  az  ellenforradalmár  kulák  elemek  szervezett  szabotázstevékenységét,  és  fojtsák 
el  a  szabotázs  élére  álló  falusi  kommunisták  és  kolhozelnökök  ellenállását".  A  következő 


intézkedéseket  foganatosították  néhány  (hivatalos  szóhasználattal)  „feketelistára"  vett 
körzet  ellen:  minden  árucikket  kivontak  a  boltokból,  egészen  megszüntették  a 
kereskedelmet,  rögtön  behajtottak  minden  hiteltartozást,  rendkívüli  adókat  vetettek  ki, 
gyorsított  eljárással,  a  GPU  közreműködésével  minden  „szabotőrt"  „osztályidegen 
elemet"  és  „ellenforradalmárt"  letartóztattak.  A  „szabotázs"  folytatódása  esetén  az  egész 
lakosságot  tömegesen  deportálhatták. 

1932-ben,  csak  november  folyamán,  a  „szabotázs  elleni  harc"  első  hónapjában  a 
begyűjtési  csata  „elszabotálásával"  szemben  tanúskodott  „bűnösen  elnéző"  magatartás 
vádjával  5000  falusi  kommunistát,  továbbá  15  000  kolhozparasztot  tartóztattak  le  az 
Észak-Ka ukázusban,  ezen  a  mezőgazdasági  termelés  szempontjából  stratégiai  fontosságú 
területen.  Decemberben  tömeges  deportálások  kezdődtek,  de  már  nemcsak  kulákokat 
hurcoltak  el,  hanem  egész  falvakat,  főleg  kozák  sztanyicákat,  amelyeket  már  1920-ban  is 
hasonló  intézkedésekkel  sújtottak.^^^  Megint  gyors  növekedésnek  indult  a  különleges 
telepesek  száma.  1932-ben  még  csak  71  236  új  deportált  érkezését  iktatta  a  GPU 
nyilvántartása,  1933-ban  már  268  091  új  különleges  telepes  áradatát  könyvelte  el.^^^ 

A  Molotov-bizottság  hasonló  intézkedéseket  hozott  Ukrajnában:  „feketelistára"  tette 
azokat  a  körzeteket,  amelyek  nem  teljesítették  a  begyűjtési  tervet;  ez  az  előbb 
ismertetett  következményekkel  járt:  tisztogattak  a  helyi  pártszervezetekben,  tömegesen 
letartóztattak  nemcsak  kolhoztagokat,  hanem  kolhozvezetőket  is,  akiket  azzal 
gyanúsítottak,  hogy  „gátolják  a  termelést".  Hamarosan  más  gabonatermő  vidékekre  is 
kiterjesztették  ezeket  a  rendszabályokat. 

Vajon  hozzásegíthették-e  az  államot  ezek  az  elnyomó  intézkedések,  hogy  győzelmet 
arasson  a  parasztok  ellen  folyó  háborúban?  Nem  -hangsúlyozza  a  novorosszijszki  olasz 
konzul  egy  igen  okos  jelentésben: 

„Az  állig  fölfegyverzett  és  hatalmas  szovjet  hadigépezet  valójában  képtelen  győzelmet 
aratni  egy-két  ütközetben  a  csatamezőn;  nincs  tömege  az  ellenségnek,  szét  van 
szóródva,  végtelen  sok  apró  hadműveletben  csigázódnak  el  a  csapatok:  itt  egy  földterület 
nincs  megkapálva,  ott  eldugtak  néhány  mázsa  búzát;  ne  is  beszéljünk  a  traktorokról,  az 
egyik  elromlott,  a  másikat  szándékosan  rontották  el,  a  harmadikat  meg  csak  csavargásra 
használják  munka  helyett...  Azután  tegyük  hozzá:  egy  raktárát  megdézsmálnak,  a 
könyvelést  -  kicsiben,  nagyban  egyaránt  -  rosszul  vezetik  vagy  meghamisítják,  a 


kolhozelnökök  -  félelemből  vagy  rosszindulatból  -  nem  az  igazat  írják  a  jelentéseikben... 
És  így  tovább,  újra  meg  újra  a  végtelenségig,  ezen  az  óriási  területen.  [...]  Házról  házra. 


faluról  falura  járva  kell  keresni  az  ellenséget.  Mintha  vizet  hordanának  egy  lyukas 


dézsába 


Nem  volt  más  hátra:  ha  le  akarták  győzni,  ki  kellett  éheztetni  az  „ellenséget". 

1932  nyarán  érkeztek  Moszkvába  az  1932/33  telén  fenyegető  „élelmezési 
válsághelyzetről"  szóló  első  jelentések.  Molotov  1932  augusztusában  jelentette  a  politikai 


bizottságnak,  hogy  „még  olyan  körzetekben  is  komolyan  fenyeget  az  éhínség,  ahol  remek 
volt  a  termés".  De  azért  azt  javasolta,  hogy  mindenáron  teljesíttessék  a  begyűjtési 
tervet.  Szintén  augusztusban  tájékoztatta  Sztálint  a  kazahsztáni  népbiztosok  tanácsának 
elnöke,  Iszajev,  hogy  mekkora  éhínség  van  abban  a  köztársaságban,  ahol  a 
kollektivizálás-letelepítés  teljesen  szétzilálta  a  hagyományos  nomád  gazdálkodást.  Még 
az  olyan  kemény  sztálinisták  is,  mint  Sztanyiszlav  Koszi-or,  az  ukrán  kommunista  párt 
első  titkára,  vagy  Mihail  Hatajevics,  a  dnyepropetrovszki  kerületi  pártszervezet  első 
titkára,  arra  kérték  Sztálint  és  Molotovot,  hogy  csökkentsék  a  begyűjtési  tervet.  „Hogy  a 
proletárállam  szükségleteinek  megfelelően  növekedhessen  a  termelés  a  jövőben  -írta 
Hatajevics  1932  novemberében  Molotovnak  -,  tekintetbe  kell  vennünk  a  kolhoztagok 
minimális  szükségleteit;  enélkül  majd  nem  lesz,  aki  vessen  és  gondoskodjon  a 
termelésről." 


„Mélységesen  helytelen,  és  nem  bolsevik  az  álláspontja  -  válaszolta  Molotov.  -  Mi, 
bolsevikok  nem  sorolhatjuk  a  tizedik,  de  még  a  második  helyre  sem  az  állam 
szükségleteit,  hiszen  épp  a  párt  határozatai  szabták  meg  ezeket  a  szükségleteket."^^^ 

Pár  nap  múlva  körlevelet  intézett  a  politikai  bizottság  a  helyi  hatóságokhoz,  és 
elrendelte,  hogy  fosszák  meg  „minden  szemes  terményüktől  még  az  úgynevezett 
vetőmagtartalékuktól  is"  azokat  a  kolhozokat,  amelyek  még  nem  teljesítették  a  tervüket! 

A  Szovjetunió  leggazdagabb  gabonatermő  vidékein  -  fenyegetés  vagy  éppen  kínzás 
hatása  alatt  -  a  parasztok  milliói  voltak  kénytelenek  beszolgáltatni  kevéske  tartalékukat. 


nem  volt  miből,  nem  volt  hol  bármit  is  vásárolniuk;  kiszolgáltatták  őket  az  éhínségnek. 


így  nem  tehettek  mást,  elindultak  a  városok  felé.  Nosza,  be  is  vezette  a  kormány  1932. 


december 


27-én  a  belföldi  útlevelet  (paszportot)  és  az  állampolgárok  bejelentési 
kötelezettségét,  hogy  korlátozza  a  falusi  elvándorlást,  „fölszámolja  a  társadalmi 
élősdiséget"  és  „fölvegye  a  harcot  a  kulák  elemek  városba  szivárgása  ellen".  Futva 
mentette  az  életét  a  parasztság,  ezért  a  kormány  1933.  január  22-én  kiadott  egy 
körlevelet,  amely  tervszerűen  halálra  ítélte  az  éhezők  millióit.  Sztálin  és  Molotov 
aláírásával  parancs  érkezett  a  helyi  hatóságokhoz,  hogy  akadályozzák  meg  „minden 
eszközzel  az  ukrajnai  és  észak-kaukázusi  parasztok  tömeges  fölkerekedését  a  városok 
felé.  Az  ellenforradalmi  elemek  letartóztatása  után  vigyék  vissza  a  többi  szökevényt  a 
lakóhelyére."  A  körlevél  így  értelmezte  a  helyzetet:  „A  központi  bizottságnak  és  a 
kormánynak  bizonyítékai  vannak  rá,  hogy  a  szovjethatalom  ellenségei,  az 
ellenforradalmárok  és  lengyel  ügynökök  propagandacéllal  szervezik  a  parasztok  tömeges 
elvándorlását,  hogy  lejárassák  különösen  a  kolhozrendszert,  és  általában  a 
szovjethatalmat. 

Minden  éhínség  sújtotta  vidéken  azonnal  megszüntették  a  vasúti  jegyek  árusítását; 
úttorlaszokat  emeltek,  és  különleges  GPU-egységekkel  őriztették,  hogy  a  parasztok  el  ne 
hagyhassák  a  lakókörzetüket.  1933  márciusának  elején  egy  politikai  rendőrségi  jelentés 
kimutatta,  hogy  egy  hónap  alatt  219  460  személyt  tartóztattak  föl  az  éhező  parasztok 
városba  vándorlásának  korlátozását  célzó  műveletek  során,  és  hogy  ezek  közül  186  588- 
at  „vittek  vissza  illetékességi  helyére"  a  többit  meg  letartóztatták  és  elítélték.  De  nem 
szól  a  jelentés  a  városból  kiüldözött  személyek  állapotáról. 


Ezzel  kapcsolatban  íme  az  olasz  konzul  tanúságtétele  Harkovból,  az  éhínség  sújtotta 
területek  kellős  közepéről: 

„Egy  hete  szervezetet  hoztak  létre,  hogy  összeszedje  az  elhagyott  gyerekeket. 
Csakugyan,  nemcsak  a  parasztok  özönlenek  a  városba,  mert  semmi  reményük,  hogy 
vidéken  is  megéljenek,  hanem  a  gyerekeiket  is  ide  hozzák;  azután  a  szülők  magukra 
hagyják  őket,  és  visszatérnek  a  falujukba  meghalni.  Remélik,  hogy  majd  ott  a  városban 
gondot  visel  valaki  az  ivadékaikra.  [...]  Egy  héttel  ezelőtt  a  fehér  köpenyes  duornyikokat 
(házfelügyelőket)  mozgósították,  hogy  járják  a  várost,  szedjék  össze  és  vigyék  a 
legközelebbi  rendőrőrszobára  a  gyerekeket.  [...]  Éjfél  felé  teherautóval  elszállítják  őket  a 
szevero-donyeci  teherpályaudvarra.  Az  állomásokon,  a  vonatokban  talált  gyerekeket,  a 
parasztcsaládokat,  a  nap  folyamán  a  városban  összeszedett  magányos  öregeket  is  ott 
gyűjtik  össze.  Orvosi  személyzet  is  van  [...]  az  „válogat"  az  emberek  között.  Azokat,  akik 
még  nincsenek  fölfúvódva,  és  remélhető,  hogy  életben  maradnak,  elküldik  a  Holodnaja 
Gora-i  barakktáborba,  ahol  hodályokban,  szalmán  haldoklik  körülbelül  8000  ember,  nagy 
részük  gyerek.  [...]  A  már  fölfúvódott  embereket  pedig  marhavagonokba  rakják,  és 
kiszállítják  őket  a  várostól  ötven-hatvan  kilométernyire,  a  mezőre,  hogy  ne  szem  előtt 
pusztuljanak  el.  [...]  A  lerakodóhelyre  érve  nagy  gödröket  ásnak,  és  minden  halottat 
kiszednek  a  kocsi kból."^^^ 

1933  tavaszán  éri  el  a  tetőpontját  a  vidéki  halandóság.  Tífusz  is  járul  az  éhséghez; 
több  ezer  lakosú  községekből  csak  pár  tucat  ember  marad  életben.  A  GPU  és  a 
Harkovban  szolgáló  olasz  diplomaták  jelentései  emberevésről  is  szólnak: 

„Harkovban  minden  éjszaka  250  hullát  szednek  össze,  éhínség  vagy  tífusz  végzett 
velük.  Észrevették,  hogy  soknak  nincs  meg  a  mája;  a  jelek  szerint  egy  nagy,  vágott  seben 
át  távolították  el  belőlük.  Végül  elfogott  a  rendőrség  néhány  ilyen  rejtelmes  „csonkítót" 
aki  bevallotta,  hogy  ezzel  a  hússal  töltötte  meg  azt  a  pirozsokot  [kis  húsos  lepény],  amit 

azután  a  piacon  árult." 


1933  áprilisában  Mihail  Solohov  író  megfordult  egy  Kubán-vidéki  községben,  és  két 
levelet  írt  onnan  Sztálinnak,  részletesen  ismertetve  vele,  hogy  milyen  eszközökkel, 
kínzással  csikarták  ki  a  helyi  hatóságok  az  éhezésre  kárhoztatott  kolhozparasztok  minden 
tartalékát.  Sztálin  kertelés  nélkül  tárta  föl  álláspontját  az  írónak  küldött  válaszában; 
jogosan  bűnhődtek  meg  a  parasztok,  mert  „sztrájkoltak,  szabotáltak"  mert  „aknamunkát 
folytattak,  halálos  küzdelmet  vívtak  a  szovjethatalom  ellen".  Éppen  1933-ban,  amikor  a 
parasztok  milliói  haltak  éhen,  a  szovjet  kormány  tovább  folytatta  tizennyolcmillió  mázsa 
gabona  exportálását,  hogy  fedezze  „az  iparosítás  szükségleteit".^^^ 

Az  utóbbi  évekig  titokban  tartott  1937-es  és  1939-es  népesedési  és  népszámlálási 
adattárak  lehetővé  teszik,  hogy  fölmérjük  az  1933-as  éhínség  arányait.  Az  „éhségövezet" 
földrajzilag  egész  Ukrajnát  felölelte,  a  feketeföld-övezet  egy  részét,  a  Don-,  a  Kubán- 
vidék,  Észak-Kaukázus  gazdag  síkságait  és  Kazahsztán  nagy  részét.  Majd  negyvenmillió 
embert  sújtott  az  éhség  vagy  az  ínség.  1933  januárja  és  júniusa  között  az  átlagnak 
tízszeresére  nőtt  a  halandóság  a  legjobban  megviselt  területeken,  így  a  Harkov  körül 
található  falvakban;  1932  júniusában  9000  haláleset  fordult  elő  Harkov  környékén,  1933 
júniusában  már  100  000-en  haláloztak  el.  Meg  kell  jegyeznünk,  hogy  sok  halálesetnek 


nyoma  sem  maradt.  Kétségtelen,  hogy  a  falvak  világa  többet  szenvedett,  mint  a 
városoké,  de  a  városokat  sem  kímélte  a  csapás.  Harkov  például  120  000  lakosát 
veszítette  el  egy  év  alatt,  Krasznodar  40  000-et,  Sztavropol  pedig  20  000-et. 

Az  „éhségövezeten"  kívül  sem  voltak  elhanyagolhatók  a  részben  az  ínség  miatt 
bekövetkezett  népesedési  veszteségek.  1933  januárja  és  júniusa  között  a  Moszkva 
környéki  falvakban  is  50%-kal  nőtt  a  halandóság.  Ivanovo  városában,  az  1932-es 
éhségzavargások  színhelyén  35%-kal  többen  haláloztak  el  1933  első  félévében.  1933-ban 
országosan  az  átlagosnál  több  mint  hatmillióval  több  haláleset  történt.  Tekintve,  hogy  az 
éhínség  okozta  ennek  a  többletnek  óriási  többségét,  joggal  becsülhetjük  hatmillióra  e 
tragédia  áldozatainak  számát.  Ukrajna  parasztsága  szenvedett  meg  a  legsúlyosabban: 
legalább  négymillió  halottal.  Kazahsztánban  körülbelül  egymillió  halott  volt,  főleg  a 
kollektivizálás  óta  minden  állatától  megfosztott  és  letelepedésre  kényszerített  nomád 
lakosság  körében.  Észak-Ka ukázusban  és  a  feketeföld  vidékén  egymillió  volt  a  halottak 

szama... 


A  Csendes  Don  szerzőjének,  Mihail  Solohovnak  levele  Sztálinhoz. 

1933.  április  4.  (Részletek) 


Sztálin  Elvtárs! 

Vesenszkij  körzet,  mint  sok  más  észak-kaukázusi  körzet,  nem  valamiféle  „kulák- 
szabotázs"  miatt  nem  teljesítette  a  gabonabeszolgáltatási  tervét,  hanem  a  rossz  helyi 
pártirányítás  miatt... 

A  múlt  decemberben  „teljhatalmú  megbízottat"  küldött  ki  a  területi  pártbizottság,  hogy 
„meggyorsítsa"  a  begyűjtési  kampányt:  Ovcsinnyikov  elvtársat.  Ő  aztán  a 
következőképpen  intézkedett:  1)  minden  létező  gabonát  rekvirált,  még  azt  a  vetőmagot 
is,  amit  „előlegbe"  adott  a  kolhozok  vezetősége  a  kolhoztagoknak  a  jövő  évi  termésre;  2) 
lebontotta  háztartásokra  minden  egyes  kolhoz  állami  beszolgáltatási  kötelezettségét.  Mi 
lett  ezeknek  az  intézkedéseknek  a  következménye?  Amikor  elkezdődött  a  rekvirálás,  a 
parasztok  eldugdosták,  elföldelték  a  gabonát.  Most  néhány  szó  a  rekvirálás  számszerű 
eredményeiről.  „Megtalált"  gabona:  5930  mázsa...  Milyen  módszerekkel  szerezték  meg 
ezt  az  593  tonnát,  aminek  egy  része  el  volt  földelve  már  [...]  1918  óta?  Lássunk 
néhányat! 

A  hideg  módszer  [...]  Levetkőztetik  a  kolhoztagot,  és  pucéran  kiteszik  „a  hidegre"  egy 
fészerbe.  Gyakran  egész  brigádnyi  kolhozparasztot  tesznek  ki  „a  hidegre". 

A  meleg  módszer.  Meglocsolják  petróleummal  a  kolhozparasztasszonyok  lábát  és  a 
szoknyájuk  alját,  és  meggyújtják.  Azután  eloltják,  majd  újra  kezdik. 

A  Napolovszkij-kolhozban  egy  bizonyos  Plotkin,  a  körzeti  bizottság  „meghatalmazottja" 
arra  kényszerítette  a  faggatott  kolhozparasztokat,  hogy  egy  fehéren  izzó  kályhára 
feküdjenek,  majd  úgy  „hűtötte  le"  őket,  hogy  meztelenül  bezárta  valamennyi-üket  egy 
fészerbe... 

A  Lebjazsenszkij-kolhozban  sorban  a  falhoz  állították  a  kolhozparasztokat,  és  kivégzést 
színleltek... 

A  végtelenségig  sorolhatnám  ezeket  a  példákat.  Nem  „túlkapások"  ezek,  nem,  hanem  a 


gabona  begyűjtés  általános  módszerei... 

Ha  úgy  gondolja,  hogy  érdemes  a  levelem  a  Központi  Bizottság  figyelmére,  küldjön  ide 
igazi  kommunistákat,  akiknek  lesz  bátorságuk  hozzá,  hogy  mindenkit  leleplezzenek,  aki 
halálos  csapást  mért  ebben  a  körzetben  a  kolhozok  építőmunkájára...  Ön  az  egyetlen 
reményünk. 

Híve,  Mihail  Solohov 
(Elnöki  Levéltár,  45/1/827/7-22) 

Sztálin  válasza  M.  Solohovnak.  1933.  május  6. 


Kedves  Solohov  Elvtárs! 

Megkaptam  a  két  levelét.  Teljesült  a  kérése,  megy  a  segítség.  Odaküldtem  Skirjatov 
elvtársat,  hogy  bogozza  ki  azokat  az  ügyeket,  amelyekről  beszél.  Kérem,  segítsen  neki. 
íme.  De,  Solohov  elvtárs,  nem  csak  ennyit  akartam  mondani  Önnek.  Valójában  olyan 
képet  festenek  a  levelei,  amelyre  azt  mondanám,  hogy  nem  tárgyilagos,  és  erről 
szeretnék  írni  egypár  szót. 

Köszönetét  mondtam  a  leveleiért,  amelyek  föltárják  gépezetünk  egy  kis  hibáját,  és 
rámutatnak,  hogy  néhány  pártfunkcionáriusunk,  csupa  jó  szándékból,  mert  le  akarja 
fegyverezni  az  ellenségeinket,  barátaink  ellen  fordul,  és  akár  határozottan  szadistává  is 
válhat.  Ám  ezek  a  megjegyzések  nem  azt  jelentik,  hogy  MINDENBEN  egyetértek  önnel. 
Ön  a  dolgok  EGYIK  oldalát  látja,  de  nem  látja  a  bajt.  Mert  ez  a  dolgoknak  csak  az  EGYIK 
oldala.  Hogy  ne  tévedjünk,  a  valóság  MÁSIK  oldalát  is  látnunk  kell  a  politikában, 
márpedig  az  ön  két  levele  nem  irodalom,  hanem  tiszta  politika.  A  MÁSIK  oldal  pedig  azt 
mutatja,  hogy  körzetének  -  és  nem  csak  az  önének  -  tisztelt  földművesei  bizony 
sztrájkoltak,  szabotáltak,  és  készen  álltak  rá,  hogy  megvonják  a  kenyeret  a  munkásoktól 
és  a  Vörös  Hadseregtől!  Igaz,  csendesen  és  látszólag  békésen  (vérontás  nélkül) 
szabotáltak,  ám  ez  mit  sem  változtat  a  dolog  lényegén,  tudniillik,  hogy  a  tisztelt 
földművesek  aknamunkát  folytattak  a  szovjethatalom  ellen.  Halálos  küzdelmet  vívtak, 
kedves  Solohov  elvtárs! 

Persze  ezek  a  sajátosságok  nem  igazolhatják  azokat  a  túlkapásokat,  amelyeket  a 
funkcionáriusaink  követtek  el,  ön  szerint.  Felelniük  kell  a  bűnösöknek  a  viselkedésükért. 
De  napnál  világosabb,  hogy  nem  ártatlan  bárányok  a  mi  tisztelt  földműveseink,  ahogy  az 
ön  levelei  alapján  gondolhatnánk. 

No,  minden  jót.  Kézszorítással. 

Híve,  J.  Sztálin 
(Elnöki  Levéltár,  3/61/549/194) 


Öt  évvel  a  nagy  rémuralom  előtt  -  amely  majd  elsősorban  az  értelmiséget  és  a  párt 
gazdasági  szakembereit  fogja  sújtani  -  úgy  tűnik  fel  az  1932-33-as  nagy  éhínség,  az 
állampárt  1929-ben  indított  parasztellenes  háborúja  második  szakaszának  tetőpontja, 
mint  egy  olyan  elnyomó  rendszer  kiépítésének  döntő  eseménysora,  amely  a  pillanatnyi 
politikai  helyzet  és  alkalom  szerint  hol  ilyen,  hol  olyan  társadalmi  csoport  ellen  lép 
működésbe.  Mindazzal,  ami  vele  jár,  az  erőszakkal,  a  kínzással,  egész  népcsoportok 


ki  pusztításával  együtt  valami  roppant  politikai  és  egyszersmind  társadalmi  visszaesés  ez 
a  nagy  éhínség.  A  szemünk  láttára  uralkodik  el  a  barbárság  és  szaporodnak  el  a  helyi 
kiskirályok  és  zsarnokocskák,  akik  mindenre  készek,  csak  kicsikarhassák  a  parasztokból 
utolsó  készleteiket  is.  Mindennapos  gyakorlat  az  adósarc,  az  elhagyott  gyerek,  újra  felüti 
a  fejét  az  emberevés  a  járványokkal  és  a  banditizmussal  együtt;  „ha  Iái  barakkokat" 
rendeznek  be,  a  jobbágyság  új  formáját  ismerik  meg  a  parasztok  az  állampárt 
vasvesszeje  alatt.  Találóan  írta  Szergo  Ordzsonikidze  1934  januárjában  Szergej  Kirovnak; 
„Azok  a  kádereink,  akik  átélték 

1932-33-at,  és  állták  a  sarat,  csakugyan  úgy  megedződtek,  mint  az  acél.  Azt  hiszem, 
olyan  államot  építünk  majd  velük,  amilyet  még  sosem  látott  a  történelem." 

Vajon  „az  ukrán  nép  irtásának"  tartsuk-e  ezt  az  éhínséget,  mint  manapság  bizonyos 
ukrán  közírók  és  történészek?^^^  Tagadhatatlan,  hogy  az  ukrán  parasztság  volt  az  1932- 
33-as  éhínség  legnagyobb  áldozata,  és  ezt  a  „rohamot"  is  megelőzte  1929-ben  több 
támadás  a  főleg  „nacionalista  elhajlással"  vádolt  értelmiség,  majd  1932-től  az  ukrán 
kommunisták  egy  része  ellen.  Kétségtelenül  beszélhetünk  -  Andrej  Szaharov  kifejezésével 
-„Sztálin  ukrángyűlöletéről"  De  azért  azt  is  fontos  megjegyeznünk,  hogy  az  éhség,  mint 
az  elnyomás  eszköze,  arányait  tekintve  a  Kubán  és  a  Don  kozák  vidékeit  és  Kazahsztánt 
is  ugyanakkora  erővel  sújtotta.  Ebben  a  köztársaságban  végzetes  következményekkel  járt 
a  kollektivizálás  és  a  nomádok  erőszakos  letelepítése;  két  év  alatt  elpusztult  az 
állatállomány  80%-a.  Kétmillió,  javaiból  kiforgatott  és  éhségre  kárhoztatott  kazah  vett 
vándorbotot  a  kezébe,  körülbelül  félmillió  ment  el  máshová,  Közép-Ázsiába,  körülbelül 

másfélmillió  pedig  Kínába.^^^ 

Ténylegesen  sok  vidéken,  így  Ukrajnában,  a  kozákok  földjén,  sőt  a  feketeföld -övezet 
bizonyos  körzeteiben  is  a  bolsevik  állam  és  a  parasztság  között  1918  és  1922  közt 
kezdődött  harc  utolsó  fejezetének  tetszik  az  éhínség.  Csakugyan  figyelemre  méltó,  hogy 
mennyire  egybeesnek  az  1918-21-es  rekvirálásnak,  illetve  az  1929-30-as 
kollektivizálásnak  való  legerősebb  ellenállás  övezetei  és  az  éhínségtől  sújtott  övezetek.  A 
GPU-nál  1930-ban  nyilvántartott  14  000  parasztlázadásból  és  -zavargásból  85%  olyan 
területeken  tört  ki,  amelyeket  éhínséggel  „büntettek"  1932-33-ban.  Az  1932-33-as  nagy 
éhínségtől  ezek,  a  leggazdagabb  és  legélénkebb  mezőgazdasági  vidékek  szenvedtek  a 
legtöbbet,  amelyek  a  legtöbbet  tudtak  adni  az  államnak,  de  a  vesztenivalójuk  is  a 
legtöbb  volt  az  agrártermelés  erőszakos  kollektivizálása  után  bevezetett 
rablógazdálkodás  miatt. 

„OSZTÁLYIDEGEN  ELEMEK"  ÉS  ELNYOMÁSI  SZAKASZOK 


Egészében  a  parasztság  fizetett  meg  leginkább  a  társadalom  gyökeres  átalakításának 
akarnok  sztálinista  tervéért,  de  más,  „osztályidegen"  „az  új  szocialista  társadalomtól" 
idegen  társadalmi  csoportokat  is  kiiktattak  különböző  címeken  a  társadalomból, 
megfosztották  őket  polgárjogaiktól,  kitették  őket  a  munkahelyükről,  a  lakásukból, 
lefokozták  őket  társadalmilag,  száműzték  őket:  „burzsoá  szakemberek"  „volt 
arisztokraták"  papi  emberek  és  szabadfoglalkozásúak,  kis  magánvállalkozók,  kereskedők 
és  kisiparosok  lettek  a  30-as  évek  elején  elindított  „antikapitalista  forradalom"  fő 


áldozatai.  A  városi  „kisember"  nem  fért  bele  a  „szocializmusépítő-munkás-proletár" 
kánoni  csoportba,  és  neki  is  kijutott  az  elnyomó  intézkedésekből,  amelyek  mind  azt 
célozták,  hogy  -  az  ideológiával  karöltve  -  előretuszkoljanak  a  haladás  útján  egy 
vonakodónak  vélt  társadalmat. 

A  híres  Sahti-per  világosan  jelezte,  hogy  véget  ért  az  1921-ben  kezdődött 
fegyverszünet  a  rendszer  és  a  „szakemberek"  között.  Közvetlenül  az  első  ötéves  terv 
meghirdetése  előtt  világos  volt  a  Sahti-per  politikai  tanulsága:  csakis  „szabotázshoz" 
vezethet  a  párt  vállalta  munka  iránt  tanúsított  kétely,  tétovaság,  közöny.  A  kétkedő  máris 
áruló.  A  szpecojedsztvo  -  szó  szerint:  „a  szakember  zaklatása"  -  mélyen  belegyökerezett 
a  bolsevik  észjárásba,  és  a  tagság  tökéletesen  fölfogta  a  Sahti-per  megadta  politikai 
jelet.  Aszpecek  lesznek  majd  a  bűnbakok  a  gazdasági  kudarcokért,  valamint  az 
életszínvonal  drámai  süllyedése  okozta  kiábrándulásért.  1928  végétől  ezerszámra 
bocsátották  el  a  „burzsuj"  mérnököket  és  ipari  kádereket,  elvették  tőlük  az 
élelmiszerjegyeiket,  nem  részesülhettek  orvosi  ellátásban,  néha  még  az  otthonukból  is 
kilakoltatták  őket.  1929-ben  a  tisztogatás  során  a  Goszplan,  a  népgazdasági  főtanács,  a 
pénzügyi,  kereskedelmi  és  földművelési  népbiztosság  sok  ezer  tisztviselőjét  bocsátották 
el  „jobboldali  elhajlás"  „szabotázs"  ürügyével,  vagy  azért,  mert  „osztályidegen"  Igaz, 
hogy  a  pénzügyi  főtisztviselők  80%-a  már  a  régi  rendben  is  szolgált. 

1930  nyarától  elvadult  a  tisztogató  hadjárat  a  közigazgatás  bizonyos  területein;  Sztálin 
végérvényesen  le  akart  számolni  a  „jobboldaliakkal"  főleg  a  még  mindig  kormányfői 
tisztet  betöltő  Rikovval,  és  le  akarta  leplezni,  hogy  milyen  kapcsolatban  vannak  a 
„sza  kém  be  r-sza  botőrökkel"  1930  augusztusában-szeptemberében  a  GPU  egyre  több 
neves  szakembert  tartóztatott  le,  akik  fontos  állásokban  dolgoztak  olyan  intézményeknél, 
mint  a  Goszplan,  az  Állami  Bank,  a  pénzügyi,  kereskedelmi  és  földművelésügyi 
népbiztosság.  Olyan  személyiségeket  tartóztattak  le,  mint  Kondratyjev  professzor  -  a 
híres  „Kondratyjev-ciklusok"  felfedezője,  az  1917-es  ideiglenes  kormány  ellátási 
miniszterhelyettese,  aki  a  pénzügyi  népbiztosság  konjunktúrakutató  intézetét  vezette  -, 
Makarov  és  Csajanov  professzorok,  akik  fontos  tisztséget  tököltek  be  a  földművelésügyi 
népbiztosságon,  Szadirin  professzor,  a  Szovjetunió  Állami  bankja  igazgatósági  tagja, 
Ramzin  professzor,  a  modern  ipari  kazánt  létrehozó  Groman,  a  Goszplan  egyik 
legismertebb  gazdaságstatisztikusa  és  más  kiváló 
szakemberek.^^^ 

Sztálin  különös  figyelemmel  kísérte  a  „burzsuj  szakemberek"  ügyeit,  és  kellőképpen 
eligazította  a  GPU-t,  a  szervezet  pedig  akta  gyártáshoz  látott,  és  igyekezett  föltárni,  hogy 
egymással  kapcsolatban  álló  szovjetellenes  szervezetek  működnek  a  Kondratyjev 
irányította  állítólagos  „dolgozó  parasztok  pártja"  és  egy  Ramzin  vezette  állítólagos  „ipari 
párt"  kebelében.  Sikerült  a  nyomozóknak  olyan  „vallomásokat"  kicsikarniuk  néhány 
letartóztatott  személyből,  hogy  kapcsolatot  tartottak  fenn  olyan  „jobboldaliakkal"  mint 
Rikov,  Buharin  és  Szircov,  és  maguk  is  részt  vettek  állítólagos  összeesküvésekben,  hogy 
eltávolítsák  Sztálint  és  megdöntsék  a  szovjet  rendszert  emigráns  szovjetellenes 
szervezetek  és  külföldi  kémszolgálatok  segítségével.  Még  ennél  messzebb  is  ment  a  GPU, 
s  a  katonai  akadémia  két  oktatójától  arról  erőszakolt  ki  „vallomásokat"  hogy  a  Vörös 
Hadsereg  vezérkari  főnöke,  Mihail  Tuhacsevszkij  vezetésével  is  összeesküvés  van 


készülőben.  Sztálin  ekkor  még  -  egy  Szergo  Ordzsonikidzéhez  intézett  levelének  tanúsága 
szerint  -  nem  vállalta  a  kockázatot,  hogy  letartóztattassa  Tuhacsevszkijt,  egyelőre 
másokat  szemelt  ki,  a  „szakember-sza botőröket". 

Ez  a  sokatmondó  eset  világosan  megmutatja,  hogy  már  1930-ban  tökéletesen, 
olajozottan  működött  a  gépezet,  az  a  technika,  hogy  ügyeket  koholnak  állítólagos 
„terrorista  csoportokról"  amelyekbe  a  sztálini  vonallal  szemben  álló  kommunisták  is  - 
úgymond  -  belekeveredtek.  Sztálin  egyelőre  nem  akart  és  nem  tudott  ennél  tovább 
menni.  Végeredményben  elég  szerény  célokat  szolgált  ennek  a  korszaknak  minden 
provokációja,  minden  mesterkedése:  a  párton  belül  a  sztálini  vonal  utolsó  ellenzőinek  is 
el  akarta  venni  a  kedvét,  és  rá  akart  ijeszteni  minden  habozóra,  minden  ingadozóra. 

1930.  szeptember  22-én  a  kereskedelmi  és  pénzügyi  népbiztosság  negyvennyolc 
tisztviselőjének  „vallomását"  közölte  a  Pravda:  elismerték,  hogy  „bűnösök  az  ország 
ellátási  nehézségeiben  és  az  ezüstpénz  eltűnésében".  Pár  nappal  korábban  Sztálin  adott 
utasításokat  az  ügyre  vonatkozóan  egy  Molotovhoz  intézett  levelében:  „Arra  van  szükség, 
hogy  a  )  gyökeresen  megtisztítsuk  a  pénzügyi  népbiztosság  és  az  állami  bank 
apparátusát,  hiába  kiabálnak  az  olyan  kétes  kommunisták,  mint  Pjatakov  vagy 
Brjuhanov;  b)  okvetlenül  lőjünk  agyon  két  vagy  három  tucat  szabotőrt,  aki  befurakodott 
ezekbe  az  apparátusokba  [...];  c)  folytassuk  a  Szovjetunió  egész  területén  a  GPU  akcióit, 
hogy  visszaszerezzük  a  forgalomban  lévő  ezüstpénzt"  1930.  szeptember  25-én  már  ki  is 
végezték  mind  a  negyvennyolc  szakembert. 

A  következő  hónapokban  több  ilyen,  minden  ízében  hamis  pert  rendeztek  meg. 
Némelyiket  zárt  ajtók  mögött,  mint  a  Legfelső  Népgazdasági  Tanács  vagy  a  Dolgozó 
Parasztok  Pártja  szakembereinek  perét.  Más  perek  nyilvánosak  voltak,  mint  az  Ipari-párt 
pere;  ebben  nyolc  vádlott  „vallotta  be"  hogy  egy  kétezer  szakemberből  álló  hálózatot 
hozott  létre,  amely  -  külföldi  követségek  ösztönzésére  -  azzal  volt  megbízva,  hogy 
gazdasági  felfordulást  idézzen  elő.  Ezek  a  perek  tartották  ébren  a  szabotázs  mítoszát, 
amely  majd  -  az  összeesküvéssel  együtt  -  a  sztálini  ideológiai  színjáték  velejét  alkotja. 

Négy  év  alatt,  1928  és  1931  között  138  000  tisztviselőt  bocsátottak  el  a 
közszolgálatból,  és  közülük  a  I.  („a  szovjethatalom  ellenségei")  csoportba  tartozó  23  000- 
et  az  állampolgári  jogaitól  is  megfosztották. A  vállalatoknál  még  nagyobb  arányokat 
öltött  a  szakembervadászat,  mert  erős  volt  a  termelékenységi  nyomás,  emiatt  meg  több 
lett  az  üzemi  baleset,  nőtt  a  selejtgyártás,  és  többet  álltak  a  gépek.  1930  januárjától 
1931  júniusáig  a  Donbassz  mérnökeinek  48%-át  küldték  el  vagy  tartóztatták  le;  1931 
első  félévében  csak  a  szállítmányozó  ágazatban  4500  „sza  kém  be  r-sza  botőrt"  „lepleztek 
le".  Ez  a  szakembervadászat,  a  megvalósíthatatlan  és  ellenőrizhetetlen  célok  kitűzésével, 
a  termelékenység  és  a  munkafegyelem  erős  csökkenésével,  a  gazdasági  szükségletek 
tüntető  semmibevételével  együtt  végül  is  tartósan  szétzilálta  a  vállalatok  működését. 

A  nagyarányú  válságra  tekintettel  a  pártvezetőség  kénytelen  volt  rászánni  magát 
néhány  „helyesbítésre".  1931.  július  10-én  egy  sor  intézkedést  fogadott  el  a  politikai 
bizottság,  hogy  enyhítse  azt  az  önkényt,  amely  1928  óta  nyomasztotta  a  szpeceket: 
azonnal  szabadon  bocsátottak  több  ezer  mérnököt  és  technikust,  „főleg  a 
fémkohászatban  és  a  szénbányászatban"  minden  olyan  megkülönböztetést  eltöröltek, 
amely  korlátozta  gyerekeiknek  a  felsőoktatásba  való  bejutását,  megtiltották  a  GPU-nak, 


hogy  szakembert  tartóztasson  le  az  illetékes  felügyeleti  népbiztosság  előzetes 
jóváhagyása  nélkül.  Ezeknek  az  intézkedéseknek  puszta  felsorolása  is  tanúskodik  róla, 
hogy  milyen  széleskörű  megkülönböztetés  és  elnyomás  áldozatai  voltak  a  Sahti-per  óta  a 
minden  rendű  és  rangú  mérnökök,  mezőgazdászok,  műszakiak  és  tisztviselők  tízezrei. 

A  papság  is  ott  szerepelt  az  „új  szocialista  társadalom"  peremére  szorított  egyéb 
társadalmi  csoportok  között.  Az  1918-22-es  támadás  után, 

1929- 30-ban  bontakozott  ki  a  szovjet  állam  második  nagy  rohama  az  egyház  ellen.  A 
húszas  évek  végén  még  megmaradt  az  ortodox  egyház  társadalmi  befolyása,  noha  nem 
kevés  főpap  helytelenítette,  hogy  Tyihon  pátriárka  utóda,  Szergij  metropolita 
hűségnyilatkozatot  tett  a  szovjethatalomnak.  Az  1914-ben  működő  54  692  templom  közül 
1929  elején  még  körülbelül  39  000  nyitva  állt  a  vallásgyakorlás  előtt.^"^"^  Az  1925-ben 
alakult,  harcosan  ateista  istentelenek  ligájának  elnöke,  Jemeljan  Jaroszlavszkij  elismerte, 
hogy  az  ország  százharmincmillió  lakosa  közül  csak  alig  tízmillió  „szakított"  a  vallással. 

Az  1929-30-as  vallásellenes  támadás  két  szakaszban  ment  végbe.  Az  elsőre,  1929 
tavaszán  és  nyarán,  az  1918-22-es  évek  vallásellenes  törvénykezésének  fölelevenítése  és 
szigorítása  nyomta  rá  a  bélyegét.  1929.  április  8-án  fontos  rendeletet  hagytak  jóvá, 
amely  megnövelte  a  helyi  hatóságoknak  az  egyházközségek  élete  fölött  gyakorolt 
ellenőrzési  jogát,  és  újabb  megszorításokkal  korlátozta  tovább  a  hitbuzgalmi  egyletek 
tevékenységét.  Ezentúl  „a  puszta  hitbuzgalmi  igény  kielégítését  meghaladó"  minden 
tevékenység  a  törvény  -  nevezetesen  a  büntető  törvénykönyv  félelmetes  58.  cikkelyének 
10.  bekezdése  -  hatálya  alá  tartozott,  amely  azt  mondta  ki,  hogy  „a  tömegek  vallási 
előítéleteinek  [...]  az  állam  gyengítésére  irányuló  mindenféle  kihasználása"  „legalább 
háromévi  szabadságvesztéstől  halálbüntetésig  terjedő"  büntetéssel  sújtható.  1929. 
augusztus  26-án  a  kormány  bevezette  a  folyamatos  ötnapos  munkahetet  -  öt  nap  munka, 
egy  nap  pihenés  -  kiiktatva  a  vasárnapot,  mint  az  egész  lakosságra  érvényes 
pihenőnapot.  Ezzel  a  rendelettel  akarták  „elősegíteni  a  vallás  gyökeres  kiirtásáért  folyó 
harcot".^"^^ 

Ezek  a  különféle  rendeletek  csak  a  vallásellenes  támadás  második  szakaszának,  a 
közvetlenebb  akcióknak  az  előjátékát  alkották.  1929  októberében  elrendelték  a  harangok 
lefoglalását:  „A  harangszó  sérti  a  városok  és  a  vidék  széles  ateista  tömegeinek  a 
nyugalomhoz  való  jogát."  A  kulákokkal  vették  egy  kalap  alá  a  lelkipásztorokat:  adókkal 
nyomorították  őket  -  1928  és  1930  között  megtízszereződött  a  pópák  adóztatása  -, 
megfosztották  őket  állampolgári  jogaiktól,  ami  főleg  azt  jelentette,  hogy  nem 
részesülhettek  élelmiszerjegyben  és  orvosi  ellátásban,  sok  esetben  letartóztatták,  majd 
száműzték  vagy  deportálták  őket.  Hézagos  adatok  szerint 

1930- ban  több  mint  tizenháromezer  lelkipásztort  „kuláktalanítottak".  Sok  faluban  és 
községben  jelképesen,  a  templom  bezárásával  és  a  pópa  „kuláktalanításával"  kezdődött  a 
kollektivizálás.  Figyelemre  méltó,  hogy  a  templom  bezárása  és  a  harangok  elkobzása  volt 
az  1930-ban  nyilvántartott  parasztzavargások  és  -lázadások  14%-ának  kiváltó  oka.^"^^ 
1929-30  telén  érte  el  a  tetőpontját  a  vallásellenes  hadjárat.  1930.  március  l-jén  6715 
templomot  zártak  be  vagy  romboltak  le.  Igaz,  Sztálin  1930.  március  2-i  híres  cikke  után 
(Akiknek  fejükbe  szállt  a  siker),  a  központi  bizottság  határozata  cinikusan  elmarasztalta 
„a  vallásos  előítéletek  elleni  harcban  megnyilvánuló  tűrhetetlen  elhajlásokat,  különösen  a 


templomoknak  a  lakosok  hozzájárulása  nélkül  való  hatósági  bezárását".  Ez  a  hivatalos 
elmarasztalás  azonban  semmilyen  hatással  sem  volt  a  deportált  lelkipásztorok  sorsára. 

A  következő  években  a  lelkipásztorok  és  a  hitbuzgalmi  egyletek  mindennapos  zaklatása 
lépett  az  egyház  elleni  nagy  támadások  helyébe.  A  helyi  hatóságok  szabadon  értelmezték 
az  1929.  április  8-i  rendelet  hatvannyolc  cikkelyét,  túllépték  a  hatáskörüket  a 
templom  bezárások  terén,  és  a  legkülönbözőbb  ürügyekkel  folytatták  piszkos  kis 
háborújukat:  olyasmikkel,  mint  az  épületek  ódonsága  vagy  „egészségtelen  állapota" 
„nincs  biztosítás"  adóhátralék  meg  a  hitbuzgalmi  egyletek  tagjaira  kivetett  számtalan 
más  illeték  befizetésének  elmulasztása.  Megfosztották  a  pópákat  polgári  jogaiktól,  a 
hivatásuk  gyakorlásától,  nem  vállalhattak  fizetett  munkát,  hogy  megkereshessék  a 
kenyerüket,  önkényesen  úgy  könyvelték  el  őket,  hogy  „nem  bérjövedelemből  élő  parazita 
elemek",  ezért  néhányan  -  nem  volt  mit  tenniük  -  fölcsaptak  „vándorpópának"  és 
társadalmon  kívüli,  földalatti  életet  éltek.  így  a  szovjethatalomhoz  való  hűség  Szergij 
metropolita  képviselte  politikájával  szemben  szakadár  vallási  mozgalmak  bontakoztak  ki, 
főleg  a  voronyezsi  és  a  tambovi  területen. 

1929-ben  letartóztatták  Alekszej  Búj  voronyezsi  püspököt,  mert  semmiféle 
megalkuvásra  nem  volt  hajlandó  az  egyház  és  az  állam  viszonyában;  a  hívei  önálló 
egyházat  szerveztek,  az  „Igazi  Ortodox  Egyházat"  saját,  gyakran  „vándor"  papjaikkal, 
akiket  a  szergiji  patriarkális  egyházon  kívül  szenteltek  pappá.  Ennek  a  „sivatagi 
egyháznak"  nem  voltak  épületei,  tulajdonképpeni  kegyhelyei,  hívei  különféle  helyeken 
gyűltek  össze  imára;  magánlakásban,  remetelakban,  barlangokban."^"^^  „Igazi  ortodox 
keresztényeknek"  nevezték  magukat,  és  a  hatóságok  különös  buzgalommal  üldözték 
őket;  sok  ezret  letartóztattak  közülük,  és  táborba  küldték  vagy  különleges  telepesnek 
deportálták  őket.  Ami  az  ortodox  egyházat  illeti,  a  hatóságok  állandó  zaklatása  miatt  igen 
nagy  mértékben  csökkent  a  kegyhelyeinek  és  lelkipásztorainak  száma,  még  ha  később 
azt  mutatta  is  ki  a  megsemmisített  1937-es  népszámlálás,  hogy  a  felnőtt  lakosság  70%-a 
továbbra  is  hívőnek  mondta  magát.  1936.  április  l-jén  már  csak  15  835  működő  ortodox 
templom  maradt  a  Szovjetunióban  (a  forradalom  előtti  szám  28%-a),  4830  mecset  (a 
forradalom  előtti  szám  32%-a)  és  néhány  tucat  katolikus  és  protestáns  templom.  1914- 
ben  még  112  000  lelkipásztor  volt,  még  1928-ban  is  körülbelül  70  000,  de  1936-ban  már 
mindössze  17  857-en  voltak  kellőképpen  nyilvántartva.  Más  sem  volt  már  a  papság  -  hogy 
a  hivatalos  kifejezéssel  éljünk  -,  csak  „halódó  osztálytörmelék". 

Nem  a  kulákok,  a  szpecek  és  a  papság  képviselői  voltak  az  „antikapitalista  forradalom" 
egyedüli  áldozatai  a  harmincas  évek  elején.  1930  januárjában  nagy  hadjáratot  indítottak 
a  hatóságok  „a  magánvállalkozók  fölszámolására".  Különösen  a  kereskedők,  kisiparosok 
és  néhány  szabadfoglalkozású,  majd  másfélmillió  ember  ellen  irányult  ez  az  akció,  akik  a 
NEP-korszakban  az  egyelőre  fölöttébb  szerény  magánszektorban  tevékenykedtek. 
Ezeknek  a  magánvállalkozóknak  a  befektetett  tőkéje  általában  nem  haladta  meg  az  1000 
rubelt,  és  98%-uk  egyetlen  fizetett  alkalmazottat  sem  foglalkoztatott;  gyorsan  tönkre  is 
tette  őket  az  adójuk  megtízszerezése,  a  vagyonuk  elkobzása,  később  meg  az,  hogy 
„deklasszált  elem"  lett  belőlük,  „munkakerülő"  vagy  „osztályidegen"  és  megfosztották 
őket  a  polgári  jogaiktól,  ugyanazon  a  címen,  mint  az  „arisztokratákból"  és  „a  cári 
államapparátus  és  az  uralkodó  osztályok"  tagjaiból  álló  szedett-vedett  társaságot.  Egy 


1930.  december  12-én  kelt  rendelet  több  mint  harminc  csoportban  sorolja  fel  a 
lisenyeceket,  a  polgári  jogaiktól  megfosztott  állampolgárokat;  „volt  földbirtokosok"  „volt 
kereskedők"  „volt  nemesek"  „volt  rendőrök"  „volt  cári  tisztviselők"  „volt  kulákok" 
„magánvállalkozás  volt  bérlői  vagy  tulajdonosai"  „volt  fehér  tisztek"  papok,  szerzetesek, 
apácák,  „politikai  pártok  volt  tagjai"  stb.  1932-ben  li-senyecek  tették  ki  a  választók  4%- 
át,  vagyis  családjukkal  együtt  körülbelül  hétmillióan  lehettek,  de  az  őket  sújtó 
megkülönböztetés  persze  nem  merült  ki  egyszerűen  a  szavazati  joguktól  való 
megfosztásban.  1929-32-ben  ezzel  együtt  a  lakáshoz,  az  orvosi  ellátáshoz  és  az 
élelmiszeijegyekhez  való  minden  joguktól  is  megfosztották  őket.  1933-34-ben  még 
szigorúbb  rendeletek  láttak  napvilágot,  akár  deportálhatták  is  őket  azoknak  az 
„útlevelesítési"  akcióknak  a  keretében,  amelyek  a  „deklasszált  elemektől"  voltak  hivatva 
megtisztítani  a  városokat. 

A  falusi  társadalmi  szerkezetet  és  életmódot  letaroló  erőszakos  termőföld¬ 
kollektivizálás,  majd  utána  a  gyorsított  iparosítás  roppant  elvándorlást  idézett  elő;  a 
parasztok  a  városok  felé  özönlöttek.  Csavargó  ország,  Rusz  brodjacsaja  lett  a  paraszt- 
Oroszországból.  1928  végéről  1932  végére  parasztáradatban  merültek  el  a  szovjet 
városok;  a  becslések  szerint  tizenkétmillió  ember  menekült  el  a  kollektivizálás  és  a 
kuláktalanítás  elől.  Csak  Moszkva  és  Leningrád  környéke  több  mint  három  és  fél  millió 
elvándorlót  „fogadott  be"  jó  sok  vállalkozó  szellemű  paraszt  akadt  közöttük,  aki  inkább 
kereket  oldott  a  faluból,  ha  kellett,  „önként  kuláktala-nította  magát"  de  akkor  sem  lépett 
be  a  kolhozba.  1930-31-ben  számtalan  üzem  szívta  föl  ezt  a  kevéssé  igényes  munkaerőt, 
de  1932-től  már  nyugtalankodni  kezdtek  a  hatóságok  a  vándorló  lakosság  eme  tömeges 
és  ellenőrizhetetlen  áradata  miatt,  amely  „falusi ásította"  a  várost,  az  új,  szocialista  rend 
hatalmi  központját  és  kirakatát,  veszélybe  sodorta  az  1929  óta  fáradságosan  kidolgozott 
egész  fejadagrendszert  -  hiszen  annak  „jogosultjai"  1932  végére  majdnem 
negyvenmillióra  szaporodtak  az  1930  eleji  huszonhatmillióról  -,  és  óriási 
„nomádtáborokká"  változtatta  a  gyárakat.  Mert  -  ugyebár  -  a  jövevények  egész  sor 
„negatív  jelenséget"  idéztek  elő,  és  a  hatóságok  szerint  tartósan  zavarták  a  termelést; 
olyasmikkel,  mint  a  hiányzás,  a  munkafegyelem  lazítása,  a  garázdaság,  a  selejtgyártás, 
az  iszákosság  és  a  bűnözés  elterjesztése. 

A  hatóságok  úgy  akarták  leküzdeni  ezt  a  sztyihiját  -  ez  a  szó  a  természeti  elemeket,  az 
őskáoszt,  a  zűrzavart  jelenti  -,  hogy  1932  novemberében-decemberében  egész  sor 
megtorló  intézkedést  léptettek  életbe,  munkaviszonyban  példátlan  büntetéseket  vezettek 
be,  és  arra  is  kísérletet  tettek,  hogy  megtisztítsák  a  városokat  a  „társadalomellenes 
elemektől".  Az  1932.  november  15-én  meghozott  törvény  szigorúan  büntette  a 
munkahelyi  hiányzást,  és  azonnali  elbocsátást  helyezett  kilátásba,  a  fejadagjegyek 
megvonását  és  azt,  hogy  kilakoltatják  a  vétkeseket  a  lakásukból.  Az  volt  a  törvény 
bevallott  célja,  hogy  leleplezhessék  az  „álmunkásokat"  Az  1932.  december  4-i  rendelet  a 
vállalatokra  ruházta  az  új  fejadagjegyek  kiosztásának  felelősségét;  ennek  az  volt  a  fő 
célja,  hogy  kiiktassanak  minden  „holt  lelket"  és  olyan  „élősdit"  aki  szabálytalanul  került 
föl  a  hanyagabbul  vezetett  elöljárósági  fejadag-névjegyzékekre. 

De  a  megtorlások  talpköve  az  volt,  hogy  1932.  december  27-én  bevezették  a  belföldi 
útlevelet.  Világosan  meghatározta  a  rendelet  bevezető  része,  hogy  milyen  különféle 


célokat  szolgál  a  lakosság  „útlevelesítése";  fölszámolni  a  „társadalmi  élősdiséget" 
visszaszorítani  a  kulákok  piaci  tevékenységét  és  a  városi  településekre  való 
„beszivárgását"  korlátozni  a  falusi  elvándorlást,  és  megóvni  a  városok  társadalmi 
tisztaságát.  A  felnőtt,  vagyis  tizenhat  évesnél  idősebb  helybeli  lakosok  mindannyian,  akik 
nem  voltak  megfosztva  a  polgári  jogaiktól,  valamint  a  vasutasok,  az  állandó  építőipari 
bérmunkások,  az  állami  gazdaságok  mezőgazdasági  munkásai  rendőrhatóságilag  kiállított 
útlevelet  kaptak.  De  csak  úgy  volt  érvényes  ez  az  útlevél,  ha  hivatalos  pecsét  is  igazolta 
benne  az  állampolgár  törvényes  lakcímét  (propiszka).  Mindenestül  a  propiszka  szabta 
meg  az  állampolgár  helyzetét,  különféle  jogosítványaival:  élelmezési  jeggyel, 
társadalombiztosítással,  lakhatási  joggal.  Két  csoportra  osztották  a  városokat:  „nyílt"  és 
„zárt"  városokra.  A  „zárt"  városok  -  Moszkva,  Leningrád,  Kijev,  Odessza,  Minszk,  Harkov,  a 
Don  menti  Rosztov,  eleinte  Vlagyivosztok  is  -  különleges  jogállású,  jobban  élelmezett 
városok  voltak; 

csak  úgy  volt  megszerezhető  az  állandó  ottani  illetőség,  hogy  oda  született,  oda 
házasodott  az  ember,  vagy  valami  különleges  ottani  alkalmazás  jogosította  propiszkára. 
A  „nyílt"  városokba  könnyebben  lehetett  pro-piszkát  szerezni. 

1933-ban  egész  esztendőben  tartott  a  lakosság  „útlevelesítése"  -  27  millió  útlevelet 
adtak  ki  -,  s  ez  az  akció  lehetővé  tette,  hogy  a  hatóságok  megtisztítsák  a  városokat  a 
nemkívánatos  elemektől.  Moszkvában  1933.  január  5-én  kezdődött  a  főváros  húsz  nagy 
iparvállalatának  útlevelesítése,  és  már  az  első  héten  3450  „volt  fehérgárdistát,  volt 
kulákot  és  más  bűnöző  elemet"  „fedeztek  föl".  A  „zárt  városokban"  összesen  mintegy  385 
000  embertől  tagadták  meg  az  útlevelet;  ezek  kénytelenek  voltak  tíz  napon  belül 
elhagyni  a  lakóhelyüket;  más  városban,  még  „nyílt"  városban  is  tilos  volt  letelepedniük. 
„Persze  hozzá  kell  adnunk  ehhez  a  számhoz  -  ismerte  el  1934.  augusztus  13-i 
jelentésében  az  NKVD  útlevélosztályának  vezetője  -  mindazokat,  akik  az  útlevelesítési 
akció  megindulásakor  jobbnak  látták,  ha  maguktól  távoznak  a  városokból,  mert  tudták, 
hogy  úgysem  kapnának  útlevelet.  Például  Magnyitogorszk  városát  majdnem  35  000 
ember  hagyta  el.  [...]  Moszkva  lakossága  60  000-rel  csökkent  az  akció  első  két 
hónapjában.  Leningrádból  egy  hónap  alatt  54  000  ember  tűnt  el  kézen-közön."  A  „nyílt" 
városokban  420  000  ember  kiutasítását  tette  lehetővé  ez  az  akció. 

A  rendőrségi  ellenőrzéseknek  és  a  papírok  nélküli  személyek  igazoltatásának  több 
százezer  ember  száműzetése  lett  a  vége.  1933  decemberében  Genrih  Jagoda  parancsot 
adott  a  szolgálatnak,  hogy  minden  héten  „fésülje  át"  a  „zárt"  városok  vasútállomásait  és 
piacait.  1934  első  nyolc  hónapjában,  csak  a  „zárt"  városokban,  több  mint  630  000 
személyt  vettek  őrizetbe  az  útlevélrendszabály  megsértéséért.  Ezek  közül  65  661-et 
igazgatási  úton  bebörtönöztek,  majd  általában  deportáltak  mint  „deklasszált  elemet" 
különleges  telepes!  jogállással;  3596-ot  bíróság  elé  állítottak  és  175  627-et  száműztek, 
különleges  telepes!  jogállás  nélkül;  a  többi  egyszerű  bírsággal  úszta  meg.^^^ 

1933  folyamán  mentek  végbe  a  leglátványosabb  akciók:  június  28-tól  július  3-ig  5470 
moszkvai  cigány  letartóztatása  és  szibériai  „munkafalvakba"  való  deportálása;^^^  július  8- 
tól  12-ig  4750  kijevi  „deklasszált  elem"  letartóztatása  és  deportálása;  1933  áprilisában, 
júniusában  és  júliusában  három  csoport  moszkvai  és  leningrád!  „deklasszált  elem"  vagyis 
összesen  több  mint  18  000  ember  igazoltatása  és  deportálása. Ezek  közül  az  első 


csoport  Nazino  szigetére  került,  ahol  egy  hónap  alatt  elpusztult  a  deportáltak 
kétharmada. 

A  narimi  pártoktató  ezt  írta  már  idézett  jelentésében  néhány  ilyen  -egyszerű  rendőri 
ellenőrzés  következtében  deportált  -  állítólagos 
„deklasszált  elem"  személyazonosságáról: 

„Még  sok  példát  hozhatnék  fel  a  teljesen  jogtalan  deportálásra.  Sajnos  már  halottak 
mindezek  a  Párthoz  közel  álló,  párttag  munkásemberek,  mert  ők  alkalmazkodtak 
legkevésbé  a  körülményekhez.  A  moszkvai  Novozsilov  Vlagyimir:  a  Moszkvai 
Kompresszorgyár  háromszorosan  jutalmazott  sofőrje.  Felesége,  gyereke  van  Moszkvában. 
A  moziba  készült  a  feleségével.  Amíg  az  asszony  öltözködött,  ő  lement  cigarettáért 
papírok  nélkül  az  utcára;  igazoltatták.  Vinogradova:  kolhozparasztasszony.  A  fivéréhez 
igyekezett,  a  moszkvai  8.  körzet  rendőrfőnökéhez.  Amikor  leszállt  a  vonatról  egy  városi 
állomáson,  igazoltatták;  deportálták.  Nyikolaj  Vasziljevics  Vojkin,  a  szerpuhovi  Vörös 
Textilmunkás  gyár  dolgozója,  1929  óta  komszomolista.  Háromszor  is  megjutalmazták. 
Egy  vasárnap  futballmérkőzésre  ment.  Otthon  felejtette  a  papírjait.  Igazoltatták, 
deportálták.  I.  M.  Matvejev:  építőmunkás,  a  9.  számú  kenyérgyár  üzemcsarnokában 
dolgozott.  1933  decemberéig  érvényes  idénymunkási  útlevele  volt.  Azt  mondta,  hogy 
senki  még  csak  egy  pillantást  sem  vetett  a  papírjaira. 

A  hivatalokban  és  a  vállalatoknál  számtalan  gondosan  kitervelt  és  ugyanilyen 
szellemben  végrehajtott  akció  kísérte  a  városokban  lezajló  1933-as  tisztogatásokat.  A 
vasúti  szállítmányozás  területéről,  ebből  a  stratégiai  ágazatból,  amelyet  vaskézzel 
irányított  Andrej,  majd  Lázár  Kaganovics,  majdnem  20  000  embert,  az  egész  személyzet 
8%-át  tisztogatták  ki  1933  tavaszán.  Ezeknek  az  akcióknak  a  lefolyásáról  itt  egy  részlet 
abból  a  jelentésből,  amelyet  1933.  január  5-én  írt  a  GPU  szállítmányozási  osztályának 
vezetője  „a  vasútnál  található  ellenforradalmi  és  szovjetellenes  elemek  eltávolításáról"; 

„A  nyolcadik  körzeti  GPU  szállítmányozási  osztálya  által  végrehajtott  tisztogató  akciók 
az  alábbi  eredményekkel  jártak:  Az  utolsó  előtti  tisztogató  akcióban  700  személyt 
tartóztattunk  le  és  állítottunk  bíróság  elé;  ezek  közül  325  csomagfosztogató,  221  huligán 
(kis  csirkefogó)  és  bűnöző  elem,  27  bandita,  127  ellenforradalmi  elem;  73 
csomagfosztogató  szervezett  bandák  tagja  volt,  agyonlőttük  őket.  Az  utolsó  tisztogató 
akció  során  [...]  körülbelül  200  személyt  tartóztattunk  le.  Főleg  kulák  elemeket.  Különben 
300  kétes  személyt  igazgatási  úton  bocsátottunk  el.  így  az  utóbbi  négy  hónapban  1270 
személyt  távolítottunk  el  a  hálózatból.  Folytatjuk  a  tisztogatást. 

A  kuláktalanítás,  az  éhínség,  az  általában  is  elvadult  társadalmi  viszonyok 
következtében  elszaporodtak  a  városokban  az  ifjú  csavargók  és  bűnözőpalánták;  1934 
tavaszán  egy  sor  intézkedést  hozott  ellenük  a  kormány.  1935.  április  7-én  a  politikai 
bizottság  kiadott  egy  rendeletet,  amelynek  értelmében  „a  törvény  szabta  büntetések 
alkalmazása  céljából  minden  olyan,  tizenkét  évnél  idősebb  fiatalkorút  át  kell  adni  az 
igazságszolgáltatásnak,  akire  rábizonyul  a  betörés,  erőszakcselekmény,  testi  sértés, 
csonkítás  és  emberölés".  Pár  nap  múlva  titkos  utasítást  küldött  a  kormány  a  bíróságnak, 
és  pontosította,  hogy  a  fiatalkorúakkal  szembeni  büntetések  „a  legvégső 
társadalomvédelmi  rendszabályt  is  magukban  foglalják"  vagyis  a  halálbüntetést. 
Következésképpen  hatálytalanították  a  büntető  törvénykönyv  régi  rendelkezéseit. 


amelyek  megtiltották,  hogy  halálbüntetéssel  sújtsanak  fiatalkorúakat. Egyszersmind 
megbízták  az  NKVD-t,  hogy  szervezze  át  azokat  „fiatalkorú-menhelyeket  és  -otthonokat" 
amelyek  korábban  az  oktatási  népbiztossághoz  tartoztak,  és  építsen  ki  „munkatelepeket" 
a  fiatalkorúaknak. 

Ám  olyan  mértékben  terjedt  a  fiatalkori  bűnözés  meg  a  csavargás,  hogy  alig  volt 
hatásuk  ezeknek  az  intézkedéseknek.  „A  fiatalkori  csavargás  1935.  július  1-je  és  1937. 
október  1-je  közti  időszakban  való  felszámolásáról"  készült  jelentés  ezt  jegyzi  meg: 

„A  szolgálatok  átszervezése  ellenére  sem  nagyon  javult  a  helyzet.  [.]  1937  februáija 
óta  megfigyelhető  volt,  hogy  valóságos  csavargóáradat  indul  ki  a  falusi  körzetekből,  főleg 
azokról  a  vidékekről,  ahol  rossz  volt  az 

1936-os  termés.  [...]  A  családjukat  sújtó  átmeneti  anyagi  nehézségek  miatt 
tömegesen  kelnek  útra  vidéki  gyerekek,  és  ez  nemcsak  a  kolhozok  kölcsönös 
segélypénztárainak  rossz  szervezettségével  magyarázható,  hanem  számos  kolhoz 
vezetőinek  bűnös  üzelmeivel  is,  mert  úgy  akarnak  megszabadulni  az  iijú  koldusoktól  és 
csavargóktól,  hogy  »csavargó-  és  koldusigazolványokat«  adnak  nekik,  és  útnak  indítják 
őket  a  legközelebbi  vasútállomások  és  városok  felé.  [...]  Különben  a  vasútigazgatóság  és 
a  vasúti  rendőrség  nem  tartóztatja  le  a  kiskorú  csavargókat,  nem  az  NKVD  menhelyeire 
és  elosztóközpontjaiba  irányítja  őket,  hanem  a  könnyebb  végén  fogja  meg  a  dolgot, 
erőszakkal  felülteti  őket  az  átmenő  vonatokra,  hogy  »megtisztítsák  a  maguk  körzetét« 
[...]  és  a  csavargók  megint  a  nagyvárosokban  találják  magukat. 

Néhány  szám  fogalmat  ad  a  jelenség  arányairól.  Csak  1936  folyamán  több  mint  125 
000  ifjú  csavargó  fordult  meg  az  NKVD  „menhelyein";  1935  és  1939  között  több  mint  155 
000  fiatalkorút  zártak  be  az  NKVD  munkatelepeire,  és  csak  1936  és  1939  között  92  000 
tizenkét  és  tizenhat  év  közti  gyerek  került  bíróság  elé.  1939.  április  l-jén  több  mint  10  000 
kiskorú  volt  bebörtönözve  a  Gulag  táborrendszerében. 

A  harmincas  évek  első  felében  az  állampárt  által  a  társadalom  ellenében  vezetett 
megtorlás  mértéke  változó  intenzitású  volt,  a  heves  összecsapások  szakaszai  -  és  mindaz, 
amivel  jártak,  a  terrorintézkedések  és  tömeges  tisztogatás  -  csendes  szakaszokkal 
váltakoztak,  amikor  helyrebillenhetett  valamelyest  az  egyensúly,  vagy  akár  gátat  is 
vethettek  a  zűrzavarnak,  amely  minduntalan  hajszál  híján  úrrá  lett  az  ellenőrizhetetlen 
kisiklásokkal  fenyegető,  állandó  küzdelemben. 

1933  tavasza  kétségkívül  egy  első  nagy  rémuralmi  szakasz  csúcspontját  jelentette;  ez  a 
szakasz  1929  végén  kezdődött  a  kuláktalanítás  elindításával.  Akkor  igazán  sosem 
tapasztalt  problémákkal  találták  szemben  magukat  a  hatóságok.  Először  is,  miképpen 
gondoskodhatnak  az  éhínség  pusztította  vidékeken  a  mezei  munkákról,  a  következő  évi 
termésről?  „Ha  nem  vesszük  tekintetbe  a  kolhoztagok  minimális  szükségleteit  -  írta 

1932  őszén  figyelmeztetően  egy  fontos  területi  pártfelelős  -,  nem  lesz,  aki  vessen  és 
gondoskodjon  a  termelésről." 

Azután  meg  mit  kezdjenek  azzal  a  több  százezer  vádlottal,  akik  zsúfolásig  megtöltötték 
a  börtönöket,  és  akiket  még  a  táborrendszer  sem  tudott  hasznosítani?  „Milyen  hatással 
lehetnek  a  lakosságra  drákói  elnyomó  törvényeink  -  töprengett  1933  márciusában  egy 
másik  helyi  pártfelelős  -,  ha  tudják,  hogy  a  bíróság  javaslatára  máris  szabadon 
bocsátottak  több  száz  kolhozparasztot,  akiket  a  múlt  hónapban  ítéltek  el  kétévi  vagy  még 


hosszabb  börtönbüntetésre  a  vetés  elszabotálása  miatt?" 

Aszerint,  hogy  milyen  választ  adtak  a  hatóságok  1933  folyamán  erre  a  két  szélsőséges 
helyzetre,  két  különböző  irányzat  tapintható  ki,  és  ezek  keveréke,  váltakozása  és 
törékeny  egyensúlya  fogja  majd  jellemezni  az 

1933  nyarától  1936  őszéig,  a  nagy  rémuralom  elszabadulásáig  terjedő  időszakot. 

Az  első  kérdésre  -  hogyan  gondoskodjanak  az  éhínség  pusztította  vidékeken  a  mezei 
munkákról,  a  jövő  évi  termésről?  -  a  legcsattanósabb  választ  adták  a  hatóságok:  nagy 
igazoltatásokat  rendeztek  a  városi  lakosság  körében,  és  manu  militari  a  mezőre  hajtották 
a  városiakat. 

„Óriási  arányokat  öltött  a  városiak  mozgósítása  [...]  -  írta  1933.  július  20-án  a  harkovi 
olasz  konzul.  -  Ezen  a  héten  naponta  legalább  20  000  embert  küldtek  a  földekre.  [...] 
Tegnapelőtt  körülkerítették  a  vásárcsarnokot,  minden  épkézláb  embert,  férfit,  nőt, 
legényt,  nagylányt  összegyűjtöttek,  a  GPU  fedezete  alatt  kivitték  az  állomásra,  és 
elszállították  őket  a  260 
mezőre." 

Az  éhező  vidékeken  óhatatalanul  feszültséget  keltett  a  városiak  tömeges  odaérkezése. 
A  parasztok  fölgyújtották  a  barakkokat,  ahol  elszállásolták  a  „mozgósította kát"  azokat 
meg  a  hatóságok  világosították  fel  kellőképpen,  hogy  ki  ne  merészkedjenek  a  falvakba, 
mert  „ott  kannibálok  laknak".  De  azért  a  kivételesen  kedvező  időjárás  jóvoltából,  hála  az 
összes  rendelkezésre  álló  városi  munkaerő  mozgósításának,  hála  a  megmenekültek 
életösztönének,  akiknek  nem  volt  más  választásuk:  vagy  megművelik  a  földet,  amely  már 
nem  az  övék,  vagy  meghalnak,  az  1932-33. 

évi  éhínség  sújtotta  területeken  végeredményben  tisztességes  termést  takarítottak  be 
1933  őszén. 

A  második  kérdésre  -  mi  legyen  a  börtönöket  zsúfolásig  megtöltő  rabáradattal?  - 
gyakorlatias  választ  adtak  a  hatóságok:  szabadon  bocsátottak  több  százezer  foglyot.  A 
központi  bizottság  1933.  május  8-i  bizalmas  körlevele  elismerte,  hogy  „szabályozni  kell  a 
letartóztatásokat  [...]  akárki  foganatosította  is  őket"  „meg  kell  szüntetni  a  büntetés¬ 
végrehajtó  helyek  zsúfoltságát"  és  „két  hónapon  belül  800  000-ről  400  000-re  kell 
csökkenteni  az  összes  rab  létszámát,  a  táborok  kivételével". A  „zsúfoltság 
csökkentése"  majdnem  egy  évig  tartott,  és  az  akció  során  320  000  embert  helyeztek 
szabadlábra. 

Az  elnyomó  politika  bizonyos  csendesedése  jellemezte  az  1934-es  évet.  Erről 
tanúskodik  a  GPU-ra  tartozó  ügyekben  hozott  ítéletek  számának  erős  csökkenése:  79 
000-re  apadt  le  az  1933-as  240  000-ről. Átszervezték  a  politikai  rendőrséget.  Az  1934. 
július  10-i  rendelet  értelmében  a  szövetségi  szinten  egyesített  új  belügyi  népbiztosság 
egyik  főosztálya  lett  a  GPU.  így  látszólag  beleolvadt  a  többi,  kevésbé  rettegett  osztály 
közé,  olyanok  közé,  mint  a  munkás-paraszt  őrség,  a  határőrség  stb.  A  politikai  rendőrség 
ezentúl  ugyanazt  a  betűjelet  használta,  mint  a  belügyi  népbiztosság  -  Narodnij 
Komisszariat  Vnutrennyih  Djel,  vagyis  NKVD  -  és  elvesztette  bírósági  jogköre  egy  részét; 
a  nyomozás  végén  át  kellett  tennie  az  aktákat  „az  illetékes  bírósági  szervekhez"  és  már 
arra  sem  volt  lehetősége,  hogy  halálos  ítéleteket  hajthasson  végre  a  központi  politikai 
hatóságok  jóváhagyása  nélkül.  Fellebbezési  eljárást  is  bevezettek:  a  politikai  bizottság 


egyik  bizottságának  kellett  jóváhagynia  minden  halálos  ítéletet. 

Úgy  tálalták  ezeket  a  rendelkezéseket,  mint  „a  szocialista  törvényesség 
megszilárdítására"  irányuló  megannyi  intézkedést,  mégis  csak  igen  szűk  körű  volt  a 
hatásuk.  A  letartóztatás!  határozatok  bírósági  ellenőrzése  csak  írott  malasztnak  bizonyult, 
mert  Visinszkij  főügyész  teljes  szabadságot  engedett  az  elnyomó  szerveknek.  Különben 
1934  szeptemberében  a  politikai  bizottság  is  megsértette  a  halálos  ítéletek  legfelső 
jóváhagyására  vonatkozó,  maga  szabta  eljárásrendet,  és  felhatalmazta  bizonyos 
közigazgatási  területek  illetékeseit,  hogy  ne  jelentsék  Moszkvának  a  helyi  szinten 
kimondott  halálos  ítéleteket.  A  szélcsend  nem  tartott  sokáig. 

Szergej  Kirov  meggyilkolása  újabb  elnyomó  szakaszt  indított  el;  Kirov  a  politikai 
bizottság  tagja  és  a  leningrádi  pártszervezet  első  titkára  volt;  1934.  december  l-jén  lőtte 
le  Leonyid  Nyikolajev,  egy  túlfűtött  ifjúkommunista,  akinek  sikerült  fegyveresen  bejutnia 
a  Szmolnij  Intézetbe,  a  leningrádi  pártvezetőség  székházába. 

Évtizedekig  az  a  föltevés  járta,  hogy  Sztálinnak  közvetlen  szerepe  volt  fő  politikai 
„vetélytársának"  meggyilkolásában;  később  Nyikita  Hruscsov  „leleplezései"  is  ezt 
igazolták,  amelyeket  „titkos  jelentésében"  tárt  az  SZKP  XX.  kongresszusának 
szovjetküldöttei  elé  az  1956.  február  24-ről  25-re  virradó  éjszakán.  Újabban  már  cáfolják 
ezt  a  föltevést,  nevezetesen  Álla  Kirilina  művében,  amely  kiadatlan  levéltári  kutatásokra 
tá maszkod! k.^^^  De  az  kétségtelen,  hogy  Sztálin  jócskán  kihasználta  politikai  céljaira  a 

Kirov-gyilkosságot.^^^  Igazán  kézzelfoghatóan  példázta  vele  az  összeesküvést,  a  sztálini 
retorika  központi  szófordulatát.  Ez  tette  lehetővé,  hogy  fenntartsák  a  válság  és  feszültség 
légkörét.  Minduntalan  elő  lehetett  húzni  ezt  a  tapintható  bizonyítékot  -  valójában  az 
egyetlent  -,  hogy  igazolják  vele;  milyen  kiteijedt  összeesküvés  fenyegeti  az  országot,  a 
vezetőit,  a  szocializmust.  Egy  ideig  kitűnő  magyarázatot  adott  a  rendszer 
fogyatékosságaira:  Sztálin  híres  szavai  „vidám  és  boldog"  életet  ígértek,  de  ha  rosszul 
mennek  a  dolgok,  „Kirov  gyilkosai  tehetnek  róla". 

A  gyilkosság  bejelentése  után,  pár  óra  múlva  Sztálin  egy  rendeletet  fogalmazott  meg; 
ez  volt  a  „december  1-1  törvény".  Ez  a  rendkívüli  rendszabály  Sztálin  személyes  döntése 
alapján  lépett  életbe  -  a  politikai  bizottság  is  csak  két  nap  múlva  hagyta  jóvá  -,  és  azt 
rendelte  el,  hogy  tíz  napra  csökkentsék  a  terrorista  ügyek  nyomozati  szakaszát,  a 
vádlottak  távollétében  is  hozzanak  ítéletet,  és  azonnal  alkalmazzanak  halálbüntetést.  Ez 
a  rendelkezés  gyökeresen  szakított  a  pár  hónappal  azelőtt  érvénybe  lépett 
eljárásrenddel,  és  a  későbbi  nagy  rémuralom  bevezetésének  eszményi  eszközévé  vált.^^"^ 

A  következő  hetekben  Sztálin  pártbeli  ellenzékének  sok  tagját  megvádolták  terrorista 
tevékenységgel.  1934.  december  22-én  azt  jelentette  a  sajtó,  hogy  egy  állítólagos 
„Leningrádi  Központ"  irányítása  alatt  álló  „földalatti  terrorista  csoport"  műve  volt  ez  az 
„utálatos  bűntett",  és  Nyikolajeven  kívül,  tizenhárom  régi  „zinovjevista"  is  részt  vett 
benne,  akik  megbánást  tanúsítanak.  December  28-án  és  29-én  zárt  ajtók  mögött 
tárgyalták  az  ügyüket,  a  csoport  minden  tagját  halálra  ítélték  és  azonnal  ki  is  végezték. 
1935.  január  9-én  kezdődött  a  mitikus  „leningrádi  zinovjevista  ellenforradalmi  központ" 
pere  hetvenhét  személy,  köztük  sok  olyan  kiváló  pártmunkás  ellen,  aki  a  múltban 
szembehelyezkedett  a  sztálini  vonallal;  mindannyiukat  börtönbüntetésre  ítélték.  A 


„Leningrádi  Központ"  leleplezése  lehetővé  tette,  hogy  egy  „Moszkvai  Központra"  is 
lecsaphassanak;  maga  Zinovjev  és  Kamenyev  is  ott  volt  ennek  tizenkilenc  állítólagos 
résztvevője  között;  mindüket  azzal  vádolták,  hogy  a  Ki rov-gyii kossá g  „ideológiai 
cinkosai"  és  1935.  január  16-án  elítélték  őket.  Zinovjev  és  Kamenyev  elismerte,  hogy  „az 
ellenzék  régi  tevékenysége  a  tényleges  körülmények  kényszerítő  hatására  csakis 
ösztönözhette  ezeknek  a  bűnözőknek  a  torzulását".  Ennek  az  elképesztő  „ideológiai 
cinkosságnak"  a  beismerése,  annyi  szánom-bánom  és  nyilvános  önmegtagadás  után, 
szükségképpen  annak  tette  ki  ezt  a  két  régi  vezetőt,  hogy  bűnbak  legyen  belőlük  egy 
jövendő  igazságszolgáltatási  komédiában.  Egyelőre  csak  öt,  illetve  tíz  év  elzárással 
fizettek  érte.  1934  decemberétől  1935  februárjáig,  két  hónap  alatt  összesen  6500 
személyt  ítéltek  el  a  terrorizmusról  szóló  december  1-i  törvény  megszabta  új  eljárásrend 
alapján. 

Zinovjev  és  Kamenyev  elítélése  után  a  központi  bizottság  mindjárt  egy  titkos  körlevelet 
intézett  minden  pártszervezethez;  A  Kirov  elvtárs  aljas  meggyilkolásával  kapcsolatos 
események  tanulságai  címmel.  Azt  állította  benne,  hogy  összeesküvés  folyik  „két 
zinovjevista  csoport"  irányításával,  s  hogy  ezek  csak  „egy  fehérgárdista  szervezet 
fedőszervei"  és  megállapította,  hogy  a  párt  története  állandó  harc  volt,  és  most  is  az,  a 
„pártellenes  csoportok":  trockisták,  „demokratikus  centralisták"  „jobboldali  elhajlók" 
„jobb-  és  baloldali  torzszülöttek"  stb.  ellen.  Mindenki  gyanús  volt  hát,  aki  egyszer, 
bármikor  a  sztálini  irányvonal  ellen  foglalt  állást.  Fokozták  a  hajtóvadászatot  a  régi 
ellenzékiek  ellen.  1935  januárjának  végén  Zinovjev  988  régi  párthívét  száműzték 
Leningrádból  Szibériába  és  Jakutföldre.  A  központi  bizottság  elrendelte,  hogy  minden 
helyi  pártszervezet  állítsa  össze  azoknak  a  kommunistáknak  a  jegyzékét,  akiket  1926-28- 
ban  kizártak  a  pártból,  mert  a  „trockista  és  trockista-zinovjevista  klikkhez"  tartoztak. 
Később  ezeknek  a  névjegyzékeknek  az  alapján  hajtották  végre  a  letartóztatásokat.  1935 
májusában  Sztálin  megint  levelet  küldetett  a  központi  bizottsággal  a  helyi 
pártszervezeteknek,  és  elrendelte,  hogy  tüzetesen  vizsgálják  felül  minden  kommunista 
személyi  lapját. 

A  hivatalos  változat  szerint  olyan  személy  követte  el  a  Ki  rov-gyiI  kossá  got,  aki  „hamis" 
pártigazolvánnyal  jutott  be  a  Szmolnijba.  és  ez  fényesen  bizonyítja  az  igazolvány¬ 
felülvizsgálat  „óriási  politikai  jelentőségét".  Több  mint  fél  évig  tartott  ez  a  felülvizsgálat, 
és  a  politikai  rendőrség  gépezetének  tevékeny  közreműködésével  ment  végbe;  az  NKVD 
„kétes"  kommunistákról  szolgáltatott  személyi  lapokat  a  pártszerveknek,  a 
pártszervezetek  meg  az  NKVD-vel  közöltek  adatokat  a  „felülvizsgálati"  kampány  során 
kizárt  tagokról.  Végeredményben  a  tagok  9%-át,  vagyis  körülbelül  250  000  embert  zártak 
ki  a  pártból. A  központi  bizottság  1935  decemberének  végén  tartott  teljes  ülésén  a 
központi  káderosztály  vezetője,  az  akcióért  felelős  Nyikolaj  Jezsov  közölt  nem  végleges 
adatokat  erről  a  kampányról;  ezek  szerint  15  218  „ellenséget"  zártak  ki  a  pártból  és 
tartóztattak  le  a  művelet  során.  Jezsov  szerint  azonban  mégis  nagyon  rosszul  sikerült  ez 
a  tisztogatás:  túl  soká,  a  tervezett  idő  háromszorosáig  tartott,  „az  apparátusba 
befurakodott  sok  bürokrata  elem  szabotázzsal  határos  rosszakarata"  miatt.  A  központi 
hatóságok  egyre-másra  intézték  fölhívásaikat,  hogy  leplezzék  le  a  trockistákat  és 
zinovjevistákat,  a  kizártaknak  mégis  csak  3%-a  tartozott  ebbe  a  csoportba.  A  helyi 


pártvezetők  gyakran  vonakodtak  attól,  hogy  „kapcsolatba  lépjenek  az  NKVD  szerveivel, 
és  egyénenként  tüntessék  fel  a  névjegyzékben,  hogy  kiket  zárnak  ki  haladéktalanul 
szervezeti  döntéssel".  Röviden,  Jezsov  szerint  arra  világított  rá  az  igazolvány¬ 
felülvizsgálati  kampány,  hogy  mennyire  akadályozza  a  helyi  pártapparátusok  „együttérző 
óvatossága"  hogy  a  központi  hatóságok  hatékonyan  ellenőrizhessék,  mi  történik 
valójában  az  országban. Fontos  tanulság  ez,  Sztálin  sosem  felejti  el. 

A  Ki rov-gyii kossá g  után  rögtön  elszabaduló  terrorhullám  nemcsak  a  régi  pártellenzéket 
sodorta  el.  Azzal  az  ürüggyel,  hogy  „terrorista  fehérgárdista  elemek  lépték  át  a 
Szovjetunió  nyugati  határát",  1934.  december 

27-én  elrendelte  a  politikai  bizottság,  hogy  deportáljanak  kétezer  „szovjetellenes 
családot"  Ukrajna  határkörzeteiből.  1935.  március  15-én  hasonló  módon  rendelték  el, 
hogy  „a  leningrádi  körzet  és  a  Karéliai  Autonóm  Köztársaság  határkörzeteiből  [...] 
Kazahsztánba  és  Nyugat-Szibériá-ba  deportáljanak  minden  megbízhatatlan  elemet".  Ez 
főleg  finneket,  valamint  kisebb  finnugor  nációk  nem  asszimilált  tömegeit  érintette,  ők 
lettek  a  majd  a  háború  előtt  és  alatt  kibontakozó  nemzetiségi  deportálások  első 
áldozatai.  Folytatása  is  lett  ennek  a  nemzetiségi  alapon  végrehajtott  és  körülbelül  tízezer 
ember  elhurcolásával  járó  nagy  deportálásnak:  ez  a  második,  1936  tavaszán,  több  mint 
tizenötezer  családot,  körülbelül  ötvenezer  ukrajnai  lengyelt  és  németet  érintett: 
Karaganda  környékére.  Kazahsztánba  deportálták  és  a  kolhozokban  helyezték  el  őket.^^^ 

Az  NKVD  illetékességi  körébe  tartozó  ügyekben  kimondott  ítéletek  száma  -  1935-ben 
267  000,  1936-ban  pedig  több  mint  274  000^^^  -  arról  tanúskodik,  hogy  ebben  a  két 
esztendőben  ismét  föllángolt  egy  elnyomó  időszak.  Néhány  megnyugtató  intézkedés  is 
napvilágot  látott  ekkoriban,  így  megszüntették  a  lisenyec  társadalmi  csoportot, 
megsemmisítették  a  kolhozparasztokra  kimondott,  öt  évnél  alacsonyabb  büntetésről  szóló 
ítéleteket,  idő  előtt  szabadon  bocsátottak  37  000  embert,  akit  az  1932.  augusztus  7-i 
törvény  értelmében  ítéltek  el,  visszakapták  állampolgári  jogaikat  a  deportált  különleges 
telepesek,  visszavonták  azt  a  megkülönböztetést,  amely  megtiltotta,  hogy  deportáltak 
gyerekei  bejussanak  a  felsőoktatási  intézményekbe.  De  azért  ellentmondásos 
intézkedések  voltak  ezek.  így  a  deportált  kulákok  elvben  visszakapták  ugyan  állampolgári 
jogaikat  öt  év  deportálás  után,  de  végül  is  nem  kaptak  jogot  hozzá,  hogy  elhagyják 
kényszerlakhelyüket.  Mihelyt  visszahelyezték  őket  az  állampolgári  jogaikba,  szállingózni 
kezdtek  hazafelé  a  falujukba,  amiből  aztán  végtelen  sok,  kibogozhatatlan  bonyodalom 
támadt.  Visszaengedhetik-e  őket  a  kolhozba?  Flol  lakjanak,  hiszen  elkobozták  a 
vagyonukat  és  a  házukat?  Csak  szüneteket  tűrt  meg  az  elnyomás  logikája,  visszafordulást 
nem  engedett. 

Még  inkább  fokozódtak  a  feszültségek  a  rendszer  és  a  társadalom  között,  amikor 
elhatározta  a  hatalom,  hogy  széles  körű  termelékenységi  kampányt  indít  és  felkarolja  a 
sztahanovista  mozgalmat,  amely  Andrej  Sztahanov  bányász  híres  „rekordja"  nyomán 
született  meg,  aki  tizennégy-szeresen  teljesítette  túl  a  szénfejtés  normáját,  egy 
roppantul  megszervezett  csapatmunka  jóvoltából.  Alig  két  hónappal  Sztahanov  ünnepelt 
csúcsteljesítménye  után,  1935  novemberében  tartották  meg  Moszkvában  az  élmunkások 
tanácskozását.  Sztálin  „a  mérnökök,  technikusok  és  vállalatvezetők  maradiságától 
megszabadult  mozgalom  mélységesen  forradalmi  jellegét"  hangsúlyozta  a  konferencián. 


A  sztahanovista  napok,  hetek,  dekádok  megszervezése  azonban  tartósan  szétzilálta  a 
termelést  az  akkori  szovjet  ipar  működési  feltételei  közepette;  rosszak  voltak  a  gépek, 
elszaporodtak  az  üzemi  balesetek,  a  „rekordok"  után  egy  ideig  csökkent  a  termelés. 
Visszatért  az  1928  és  1931  közti  évekből  a  szpecejedsztvo  (a  „szakemberzaklatás"),  a 
hatóságok  persze  a  káderek  közé  befurakodott  állítólagos  szabotőröket,  a  mérnököket, 
szakembereket  okolták  a  gazdasági  nehézségekért.  Egy  meggondolatlan  szó  a 
sztahanovistákról,  visszaesések  a  termelésben,  egy  műszaki  hiba,  mindez  megannyi 
ellenforradalmi  cselekedetnek  számított.  1936  első  félévében  több  mint  tizennégyezer 
ipari  kádert  tartóztattak  le  szabotázs  miatt.  Sztálin  arra  használta  fel  a  sztahanovista 
kampányt,  hogy  tovább  szigorítsa  elnyomó  politikáját,  és  olyan  újabb,  példátlan 
terrorhullámot  indítson  el,  amely  majd  úgy  kerül  a  történelem  lapjaira,  hogy  a  „nagy 
rémuralom". 


A  NAGY  RÉMURALOM  (1936-1938) 


Sokat  írtak  a  „nagy  rémuralomról"  amelyet  úgy  hívtak  a  szovjet  emberek,  hogy 
jezsovscsina,  a  „Jezsov-korszak".  Csakugyan,  az  elnyomás  az  alatt  a  két  év  alatt  (1936 
szeptemberétől  1938  novemberéig)  öltött  sosem  látott  arányokat,  amíg  Nyikolaj  Jezsov 
irányította  az  NKVD-t;  a  szovjet  lakosság  minden  rétegét  sújtotta,  a  politikai  bizottsági 
vezetőktől  az  egyszerű  állampolgárokig,  akiket  az  utcán  tartóztattak  le,  csak  hogy 
kilegyen  „az  elnyomandó  ellenforradalmi  elemek"  arányszáma.  Évtizedeken  át 
agyonhallgatták  a  nagy  rémuralom  tragédiáját.  Nyugaton  csak  azt  a  három  (az  1936. 
augusztusi,  az  1937.  januári  és  az  1938.  márciusi)  látványos  moszkvai  nyilvános  pert 
tartották  számon,  amelyek  során  Lenin  tekintélyes  munkatársai  (Zinovjev,  Kamenyev, 
Kresztyinszkij,  Ríkov,  Pjatakov,  Radek,  Buharin,  Ríkov  és  mások)  vallották  be  a 
legocsmányabb  gaztetteket:  hogy  „trockista-zinovjevista"  vagy  „jobboldali-trockista" 
irányvonalú  „terrorista  központokat"  szerveztek,  azzal  a  céllal,  hogy  megdöntsék  a 
szovjet  kormányt,  meggyilkolják  a  vezetőit,  visszaállítsák  a  kapitalizmust, 
szabotázscselekményeket  hajtsanak  végre,  aláássák  a  Szovjetunió  katonai  erejét, 
megcsonkítsák  a  Szovjetuniót,  elszakítsák  tőle  és  idegen  országokhoz  csatolják  Ukrajnát, 
Fehér-Oroszországot,  Grúziát,  Örményországot,  a  szovjet  Távol-Keletet... 

Roppant  látványosságot  jelentettek  a  moszkvai  perek,  de  filmszenzációt  is,  amely 
elterelte  a  látványosságra  meghívott  külföldi  megfigyelők  érdeklődését  minden  másról, 
ami  a  nagy  esemény  mögött  és  körül  történt:  valamennyi  társadalmi  csoport  tömeges 
elnyomásáról.  Ezek  szerint  a  megfigyelők  szerint,  akiknek  egy  szavuk  sem  volt  a 
kuláktalanításról,  az  éhínségről,  a  táborrendszer  kiépítéséről,  1936-38  nem  volt  egyéb, 
csak  annak  a  politikai  küzdelemnek  utolsó  felvonása,  amelyet  több  mint  tíz  évig  vívtak 
egymással  Sztálin  és  fő  vetélytársai;  a  „sztálini  thermidori  bürokrácia"  és  a  forradalmi 
elkötelezettségéhez  hű  maradt  „lenini  régi  gárda"  harcának  végső  felvonása. 

Trockij  művének,  az  1936-ban  megjelent  Az  elárult  forradalomnak  fő  gondolatait 
átvéve,  ezt  írta  a  Le  Temps  című  nagy  francia  napilap  vezércikkírója  1936.  július  27-én: 

„Az  orosz  forradalom  elérkezett  a  maga  Thermidorjához.  Sztálin  úr  rájött,  hogy 
hiábavaló  a  tiszta  marxista  ideológia  és  a  világforradalom  mítosza.  Kétségkívül  jó 
szocialista,  de  mindenekelőtt  hazafi,  tudja,  hogy  milyen  veszélybe  sodorja  országát  ez  az 


ideológia  és  ez  a  mítosz.  Valószínűleg  valami  felvilágosult  abszolutizmus,  valamiféle 
kapitalizmustól  távol  álló,  de  a  kommunizmus  agyrémeitől  is  távol  álló  paternalizmus 
lebeg  a  szeme  előtt." 

A  L'Echo  de  Paris  meg  színesebb,  de  kevésbé  tisztelettudó  szavakkal  fejezi  ki  ugyanezt 
a  gondolatot  1937.  január  30-án: 

„Az  alacsony  homlokú  grúz  akaratlanul  is  odaáll  Rettegett  Iván,  Nagy  Péter  és  II, 
Katalin  mellé.  A  többi  meg,  akiket  legyilkoltat,  azok  az  ördögi  hitvallásukhoz  hű  maradt 
forradalmárok,  idegbajosok,  az  állandó  tombolás  megszállottjai. 

Meg  kell  várni,  hogy  Hruscsov  elmondja  „titkos  jelentés"-ét  1956.  február  25-én  az 
SZKP  XX.  kongresszusa  előtt,  hogy  végre  lehulljon  a  lepel  „a  szocialista  törvényesség 
számtalan  megsértéséről,  amelyet  1936-38-ban  követtek  el  a  párt  vezetői  és  káderei 
ellen".  Rehabilitáltak  is  jóné-hány  főembert,  főleg  katonákat  a  következő  években.  De  a 
„közönséges"  áldozatok  körül  továbbra  is  teljes  csönd  uralkodott.  Igaz,  1961  októberében 
Hruscsov  nyilvánosan  elismerte  az  SZKP  XXII.  kongresszusán,  hogy  „tömeges  elnyomás 
sújtott  [...]  egyszerű,  tisztességes  szovjet  állampolgárokat"  de  semmit  sem  mondott 
ennek  az  elnyomásnak  az  arányairól,  amelyért  maga  is  közvetlen  felelősséget  viselt,  mint 
annyi  más  vezető  nemzedéktársa. 

De  azért  a  hatvanas  évek  végén  Nyugatra  távozott  szovjet  emberek  tanúvallomásai,  a 
„hruscsovi  olvadás"  korszakának  emigráns  és  szovjet  kiadványai  alapján  egy  Róbert 
Concquest-szabású  történész  képes  volt  nagy  vonalakban  fölvázolni  a  nagy  rémuralom 
egész  szövedékét,  igaz,  néha  kockázatos  általánosításokkal  a  döntéshozás 
mechanizmusát  illetően,  és  jelentősen  túlbecsülve  az  áldozatok  számát. 

Sok  vitát  kavart  Róbert  Conquest  műve,  különösen  a  rémuralom  központosítottságának 
mértéke,  Sztálin,  illetve  Jezsov  szerepe  és  az  áldozatok  száma  tekintetében.  Például  az 
amerikai  revizionista  iskola  némely  történészei  vitába  szálltak  azzal  a  gondolattal,  hogy 
Sztálin  pontosan  kitervelte  1936  és  1938  között  az  események  menetét.  Inkább  a 
központi  hatóságok  és  a  mind  hatalmasabb  helyi  apparátusok  között  növekvő 
feszültséget  meg  az  elnyomás  nagy  mértékben  ellenőrizhetetlen  „kisiklásait" 
hangsúlyozták,  és  azzal  magyarázták  az  elnyomás  1936-38-ban  tapasztalható  kivételesen 
széles  körét,  hogy  a  helyi  apparátusok  ki  akarták  kerülni  a  nekik  szánt  csapást,  és 
számtalan  „bűnbak"  ellen  irányították  a  terrort,  ezzel  bizonyították  éberségüket  és 
hajthatatlanságukat  a  központnak  a  mindenféle  „ellenséggel"  folyó  harcban. 

Másik  vitakérdés:  az  áldozatok  száma.  Conquest  és  tanítványai  szerint  legalább 
hatmillió  embert  tartóztattak  le,  hárommilliót  végeztek  ki,  és  kétmillióén  haltak  meg  a 
táborokban  a  nagy  rémuralom  alatt.  Revizionista  történészek  erős  túlzásnak  tartják 
ezeket  a  számokat. 

A  szovjet  levéltárak  -  még  csak  részleges  -  megnyitása  ma  már  lehetővé  teszi,  hogy  új 
oldalról  közelítsük  meg  a  nagy  rémuralmat.  Nem  az  a  célunk,  hogy  mások  nyomán  mi  is 
fölvázoljuk  ezen  a  néhány  oldalon  a  szovjet  rendszer  két  legvéresebb  esztendejének 
rendkívül  bonyolult  és  tragikus  történetét,  hanem  az,  hogy  megkíséreljük  megvilágítani 
azokat  a  kérdéseket,  amelyek  vitát  kavartak  az  utóbbi  évek  folyamán,  nevezetesen  arról, 
hogy  mennyire  volt  központosítva  a  terror,  mifélék  és  hányán  voltak  az  áldozatok. 

Ami  a  rémuralom  központi  irányítottságát  illeti,  a  politikai  bizottság  ma  hozzáférhető 


iratai^^^  azt  tanúsítják,  hogy  a  legfelső  pártszerv,  a  politikai  bizottság  és  személy  szerint 
Sztálin  döntésének,  kezdeményezésének  következménye  volt  a  tömeges  elnyomás.  A 
„volt  kulákok,  bűnözők  és  más  szovjetellenes  elemek  felszámolásának"^^"^  1  93  7 
augusztusától  1938  májusáig  tartó  művelete  volt  a  legvéresebb  a  nagy  terrorakciók 
közül;  ennek  megszervezése  és  lefolyása  egészen  hiteles  megvilágításba  helyezi  a 
központ,  illetve  a  helyi  szervek  szerepét  az  elnyomásban,  de  annak  az  egész  akciónak  a 
természetét  is,  melyet,  legalábbis  eleinte,  egy  olyan  probléma  megoldására  szántak, 
amelyet  nem  tudtak  rendezni  az  elmúlt  évek  alatt. 

1935-36  óta  napirenden  volt  a  deportált  volt  kulákok  további  sorsa.  Időnként 
figyelmeztették  őket,  hogy  tilos  elhagyniuk  a  kényszerlakhelyüket,  mégis  egyre  több 
„különleges  telepes"  keveredett  el  a  szabad  dolgozók  tömegében.  Rudolf  Berman,  a 
Gulag  főnöke  ezt  írta  egy  1936  augusztusában  kelt  jelentésében;  „Az  elég  laza  felügyeleti 
rendszert  kihasználva  sok  olyan  különleges  telepes  elhagyta  kényszerlakhelyét,  aki 
vegyes  munkabrigádokban  már  régóta  együtt  dolgozott  szabad  munkásokkal.  Mind 
nehezebb  a  nyomukra  akadni.  Az  az  igazság,  hogy  szakképesítést  szereztek,  ragaszkodik 
hozzájuk  a  vállalatvezetőség,  néha  még  útlevelet  is  kiügyeskedtek  maguknak, 
házasságot  kötöttek  szabad  kollégáikkal,  sok  esetben  házuk  is  van..."^^^ 

Sok  különleges  telepes  el  akart  vegyülni  ipari  központokban  kijelölt  kényszerlakhelyén 
a  helybeli  munkásosztállyal,  mások  viszont  inkább  nyakukba  vették  a  világot.  Sok  ilyen, 
papírok  nélküli,  hajléktalan  „szökevény"  a  külvárosokban  mindinkább  elszaporodó 
csavargóbandákhoz  és  kis  bűnözőkhöz  szegődött.  Az  1936  őszén  lefolytatott  vizsgálatok  a 
hatóságok  szerint  „tűrhetetlen"  állapotokat  tártak  föl  bizonyos  komendatúrá-knál:  így  az 
arhangelszki  területen,  elméletileg,  89  700  különleges  telepes  volt  kényszerlakhelyre 
kötelezve,  ám  ezekből  csak  37  000-en  tartózkodtak  a  helyszínen! 

Egy  rögeszme,  a  „vállalatokba-befurakodó-kulák-szabotőr"  és  a  „városokban  csavargó 
kulák  bandita"  rögeszméje  magyarázza,  hogy  elsősorban  ezt  a  „csoportot"  pécézték  ki 
bűnbaknak  abban  a  nagy  terrorakcióban,  amelyet  1937.  július  elején  indított  el  Sztálin 
döntése. 


1937.  július  2-án  táviratot  küldött  a  politikai  bizottság  a  helyi  hatóságoknak,  és 
elrendelte,  hogy  „azonnal  tartóztassanak  le  minden  kulákot  és  bűnözőt  [...]  hivatalból 
vizsgálja  ki  az  ügyüket  egy  trojka  [a  területi  párt-elsőtitkárból,  az  ügyészből  és  a  területi 
NKVD-főnökből  álló  háromtagú  bizottság],  lőjék  agyon  közülük  a  legellenségesebbeket, 
és  deportálják  a  legkevésbé  tevékeny,  de  azért  a  rendszer  iránt  mégis  ellenséges 
elemeket  [...]  Azt  javasolja  a  központi  bizottság,  hogy  öt  napon  belül  jelentsék  neki  a 
trojkák  megalakulását,  valamint  az  agyonlövendők  és  a  deportálandók  számát." 

így  a  következő  hetekben  „irányszámokat"  kapott  a  központ  a  helyi  hatóságoktól,  ezek 
alapján  készítette  el  Jezsov  a  00447-es  számú  akcióparancsot  1937.  július  30-án,  és  még 
aznap  be  is  nyújtotta  jóváhagyásra  a  politikai  bizottságnak.  259  450  személyt  kellett 
letartóztatni  ennek  az  „akciónak"  a  keretében,  és  72  950-et  kellett  agyonlőni  közülük.^^^ 
Valójában  ezek  is  hézagos  számok,  mert  sok  olyan  terület  hiányzott  a  névjegyzékről, 
amely  -  a  jelek  szerint  -  nem  juttatta  el  Moszkvába  a  „tervszámait"  Mint  a 
kuláktalanításkor,  most  is  minden  terület  arányszámokat  kapott  két  csoportra 
vonatkozóan  (1.  csoport:  kivégzendők;  2.  csoport:  deportálandók). 


Szembetűnő,  hogy  a  célba  vett  „elemek"  sokkal  tágabb  társadalmi  politikai  körből 
kerültek  ki,  mint  a  kezdeti  célcsoportok:  a  „volt  kulákok"  és  a  „bűnöző  elemek"  mellett  ott 
voltak  a  „társadalmilag  veszélyes  elemek"  a  „szovjetellenes  pártok  tagjai"  a  régi  „cári 
tisztviselők"  a  „fehérgárdisták"  stb.  Persze  akármilyen  -  párttag,  értelmiségi,  „köznépi"  - 
gyanús  személyre  ráhúzhatták  ezeket  a  „megnevezéseket".  A  gyanúsitott-listák  is  kéznél 
voltak;  a  GPU,  majd  az  NKVD  illetékes  szolgálati  osztályainak  évek  óta  bőven  volt  idejük, 
hogy  összeállítsák,  naprakészen  tartsák  és  felfrissítsék  őket. 

Az  1937.  július  30-i  akcióparancs  följogosította  a  helyi  hatóságokat,  hogy  kiegészítő 
névjegyzéket  kérjenek  Moszkvából  a  célszemélyekről.  „Kvótán  felül"  is  letartóztathatták  a 
táborfogságra  ítélt  vagy  kivégzett  személyek  családtagjait. 

Már  augusztus  végén  kérésekkel  ostromolták  a  politikai  bizottságot,  hogy  emelje  meg  a 
kvótát.  1937,  augusztus  28.  és  december  15.  között  több  kvótaemelési  javaslatot  jóvá  is 
hagyott  a  bizottság,  így  további  22  500  személyt  lehetett  kivégezni  és  16  800-at 
internálni.  1938.  január  31-én,  az  NKVD  javaslatára  a  pártvezetés  újabb  „bővítéshez" 
járult  hozzá; 

ez  57  200  emberre  vonatkozott,  és  közülük  48  000-et  kellett  kivégezni. 

1938.  március  15-re  kellett  befejezni  az  egész  akciót.  De  a  -  megelőző  évben  többször 
„tisztogatott"  és  megújított  -  helyi  hatóságok  megint  jónak  látták,  hogy  tanúbizonyságot 
tegyenek  buzgalmukról.  1938.  február 

1.  és  augusztus  29.  között  még  90  000  célszemélyt  hagyott  jóvá  pótlólag  a  politikai 
bizottság. 

így  több  mint  egy  esztendőre  nyúlt  el  az  akció,  pedig  eleinte  csak  négy  hónapra 
tervezték,  és  még  legalább  200  000  személyre  terjedt  ki  a  kezdetben  jóváhagyott  kvótán 
felül. Mindenki  áldozatul  eshetett,  akiről  azt  gyanították,  hogy  „rossz"  a  szociális 
származása.  Ugyanígy  lesújthattak  mindenkire,  aki  határövezetben  lakott,  vagy  akinek 
bármiféle  külföldi  kapcsolatai  voltak,  akár  egykori  hadifogolyként,  akár  úgy,  hogy 
bármilyen  távoli  rokonsága  volt  a  Szovjetunión  kívül.  Nagy  volt  az  esély,  hogy 
kémkedéssel  vádolják  meg  az  ilyen  embereket,  akárcsak  a  rádióamatőröket, 
bélyeggyűjtőket  vagy  eszperantistákat.  1937.  augusztus  6-a  és  december  21-e  között 
legalább  tíz  olyan  akciót  indított  a  politikai  bizottság  és  kinyújtott  karja,  az  ilyesmiben 
illetékes  NKVD,  amely  a  00447-es  számú  akció  parancsra  kezdődött  el;  az  volt  a  céljuk, 
hogy  állítólagos  „kém-és  kártevőcsoportokat"  „likvidáljanak"  mégpedig 
nemzetiségenként;  így  kerültek  sorra  németek,  lengyelek,  japánok,  románok,  finnek, 
litvánok,  észtek,  lettek,  görögök,  törökök.  Tizenöt  hónap  alatt.  1937  augusztusától  1938 
novemberéig  több  százezer  embert  tartóztattak  le  a  „kémellenes"  akciók  során. 

A  többi  akció  közül,  amelyekről  manapság  ismereteink  vannak  (ha  csak  nagyon 
hézagosak  is,  hiszen  még  nem  férhetnek  hozzá  a  kutatók  az  egykori  KGB  levéltárához  és 
az  elnöki  levéltárhoz,  ahol  a  legbizalmasabb  iratokat  őrzik),  említsük  meg  a 
következőket: 

-  akció  a  „nemzetvédelmi  vállalatoknál  dolgozó  német  személyzet  likvidálására"  1937. 
július  20-án; 

-  akció  a  „Harbinból  hazatelepültek  japán  hálózatában  kifejtett  terrorista,  kártevő  és 
kémtevékenység  likvidálására"  1937.  szeptember  19-től; 


-  akció  a  „kozákok  jobboldali  japán-militarista  szervezetének  likvidálására"  1937. 
augusztus  4-től;  1937  szeptemberétől  decemberéig  több  mint  19  000  személy  ellen  jártak 
el  ebben  az  akcióban; 

-  akció  „a  nép  letartóztatott  ellenségeinek  családtagjai  ellen"  az  NKVD  1937. 
augusztus  15-i,  00486-os  számú  akcióparancsa  értelmében. 

A  politikai  bizottság  által  eldöntött  és  az  NKVD  által  végrehajtott  akciók  kis  részének  ez 
a  rövid  és  nagyon  is  hiányos  felsorolása  is  elegendő,  hogy  kidomborítsa  az  1937-38-as 
tömeges  megtorlás  központi  jellegét. 

Ezek  a  műveletek,  mint  minden  központi  utasításra,  helyi  tisztviselők  által 
végrehajtott  nagy  megtorló  akció  -  akár  a  kuláktalanítás,  a  városi  tisztogatás,  akár  a 
szakember-üldözés  -  bizonyára  nem  folytak  le  kisiklások,  túlkapások  nélkül.  A  nagy 
rémuralom  után  csak  egyetlen  bizottságot  küldtek  ki  a  helyszínre,  Türkmenisztánba,  hogy 
nyomozzon  a  j  ezsovscsi-na  túlkapásai  után.  Ebben  az  1  300  000  lakosú  kis 
köztársaságban  (ahol  a  szovjet  lakosság  0,7%-a  él)  1937  augusztusától  1938 
szeptemberéig  13  259  személyt  ítéltek  el  az  NKVD-trojkák,  egyetlen  akció,  a  „volt 
kulákok,  bűnözők  és  más  szovjetellenes  elemek  likvidálása"  keretében.  Agyon  is  lőttek 
közülük  4037-et.  A  Moszkvában  megadott  kvóta  6277  (összes  elítélendő),  illetve  3225 
(összes  kivégzendő)  volt.^^^  Gondolhatjuk,  hogy  az  ország  más  területein  is  hasonló 
túlzásokra,  kilengésekre  került  sor.  Magából  a  kvótából,  a  központból  jött  tervutasítások 
szelleméből  fakadtak,  meg  az  évek  óta  jól  begyökerezett,  már  a  tisztviselők  vérévé  vált 
bürokrata  gondolkodásból,  amely  már  jó  előre  teljesíteni  akarta  a  felsőbbség  kívánalmait 
és  a  moszkvai  rendelkezéseket. 

Egy  másik  dokumentumsorozat  is  igazolja  ezeknek  a  Sztálin  és  a  politikai  bizottság 
által  elrendelt  és  jóváhagyott  tömeggyilkosságoknak  a  központi  jellegét.  A  politikai 
bizottság  jogi  bizottságának  elítélendő  személyek  nevét  tartalmazó  névjegyzékeiről  van 
szó.  A  politikai  bizottság  jogi  bizottsága  szabta  ki  azoknak  a  személyeknek  a  büntetését, 
akiknek  a  legfelső  bíróság  katonai  kollégiuma,  a  haditörvényszékek  vagy  az  NKVD 
különleges  tanácsa  elé  kellett  állniuk.  Jezsov  is  tagja  volt  ennek  a  jogi  bizottságnak, 
amely  legalább  383  listát  terjesztett  föl  több  mint  44  000  párt-,  katonai  és  gazdasági 
vezető  és  káder  nevével  Sztálinnak  és  a  politikai  bizottságnak,  aláírásra.  Több  mint  39 
000-et  ítéltek  halálra  közülük.  Sztálin  aláírása  363  lista  alatt  található  meg,  Molotové 
373.  Vorosilové  195,  Kaganovicsé  191,  Zsdanové  177,  Mikojané  62  alatt. 

Ezek  a  vezetők  mind  személyesen  szálltak  ki  a  helyszínekre,  hogy  1937  nyarától  ők 
vezessék  a  tisztogatást  a  helyi  pártszervezetekben.  így  Kaganovicsot  a  Don-medencébe 
és  a  cseljabinszki,  jaroszlavi,  ivanovói,  szmolenszki  területre  küldték  tisztogatni.  Zsdanov 
előbb  a  saját  területén,  a  leningrádi  területen  tisztogatott,  majd  elutazott  Orenburgba, 
Baskiriába,  a  Tatárföldre.  Andrejev  az  Észak-Ka  ukázusba,  Üzbegisztánba  és 
Tádzsikisztánba  ment,  Mikojan  Örményországba,  Hruscsov  pedig  Ukrajnába. 

A  politikai  bizottság  egységes  határozatai  hagyták  ugyan  jóvá  a  tömeges  megtorlásra 
adott  utasítások  nagy  részét,  a  ma  hozzáférhető  levéltári  dokumentumok  fényében 
azonban  úgy  tetszik,  hogy  minden  szinten  személyesen  Sztálin  volt  a  megtorló  döntések 
legtöbbjének  kezdeményezője  és  beterjesztője.  Csak  egyetlen  példa;  1937.  augusztus 
27-én  17  órakor  a  központi  bizottság  titkársága  értesítést  kapott  Mihail  Korotcsenkótól,  a 


kelet-szibériai  területi  pártbizottság  titkárától  a  „szabotázscselekményekben  vétkes" 
agronómusok  perének  állásáról;  maga  Sztálin  táviratozott  vissza  17  óra  10  perckor;  „Azt 
tanácsolom,  hogy  ítéljék  halálra  az  andre-jevi  körzet  szabotőrjeit,  és  tegyék  közzé  a 
kivégzésüket  a  sajtóba 

Minden  ma  rendelkezésünkre  álló  dokumentum  (a  politikai  bizottság  jegyzőkönyvei, 
Sztálin  napirendje,  Sztálin  Kremlbeli  látogatóinak  névsora)  azt  bizonyítja,  hogy  Sztálin 
aprólékosan  ellenőrizte  és  irányította  Jezsov  tevékenységét.  Javítgatta  az  NKVD  főbb 
utasításait,  terelgette  a  nagy  politikai  perek  nyomozásának  menetét,  még  a  per 
külsőségeit  is  ő  határozta  meg.  A  Tuhacsevszkij  marsallt  és  a  Vörös  Hadsereg  más  magas 
rangú  vezetőit  érintő  „katonai  összeesküvés"  ügyének  nyomozása  alatt  Sztálin 
mindennap  fogadta  Jezsovot.^^^  Sztálin  a  jezsovscsina  minden  szakaszában  kezében 
tartotta  az  események  politikai  ellenőrzését.  Jezsov  belügyi  népbiztosi  kinevezését  is  ő 
döntötte  el,  azzal  a  híres  táviratával,  amelyet  Szocsiból  küldött  1936.  szeptember  25-én  a 
politikai  bizottságnak:  „Okvetlenül  szükséges,  hogy  sürgősen  kinevezzük  Jezsov  elvtársat 
belügyi  népbiztosnak.  Nyilvánvaló,  hogy  Jagoda  nem  állt  feladata  magaslatán,  hogy 
leleplezze  a  trockista-zinovjevista  klikket.  Négy  évet  késett  ebben  az  ügyben  a  GPU."  Azt 
is  Sztálin  határozta  el,  hogy  véget  vet  „az  NKVD  túlkapásainak".  1938.  november  17-én 
egy  központi  bizottsági  rendelet  állította  le  (ideiglenesen)  a  „tömeges  letartóztatás!  és 
deportálás!  akciók"  szervezését.  Egy  hét  múlva  leváltották  Jezsovot  a  belügyi  népbiztos! 
tisztéből,  és  Berija  lépett  a  helyébe.  Úgy  ért  véget  a  nagy  rémuralom,  ahogy  elkezdődött: 
Sztálin  parancsára. 

Fölállíthatjuk-e  a  jezsovscsina  különféle  csoportokba  tartozó  áldozatainak,  azok 
számának  hiteles  mérlegét? 

Rendelkezésünkre  áll  manapság  néhány  szigorúan  bizalmas  dokumentum,  amely  a 
sztálintalanítás  alatt  készült  Nyikita  Hruscsov  és  a  fontosabb  pártvezetők  számára,  így 
egy  hosszabb  tanulmány  „a  személyi  kultusz  időszakában  elkövetett  megtorlásokról";  egy 
olyan  bizottság  műve,  amely  az  SZKP  XXII.  kongresszusa  után  alakult,  és  Nyikolaj 
Svernyik  vezette. Összehasonlíthatják  a  kutatók  ezeket  az  adatokat  a  Gulag- 
igazgatóság,  az  igazságügyi  népbiztosság,  a  bíróságok  ma  már  hozzáférhető  egyéb 
statisztikai  forrásaival. 

Kiderül  így,  hogy  csak  1937-ben  és  1938-ban  1  575  000  embert  tartóztatott  le  az 
NKVD;  1  345  000  embert,  vagyis  85,4%-ukat  ítélték  el  ez  alatt  a  két  év  alatt,  és  681  692- 
t  (vagyis  az  1937-38-ban  elítélt  személyek  51%-át)  ki  is  végeztek  közülük. 

Különféle  eljárások  keretében  ítélték  el  a  letartóztatott  személyeket.  A  politikai, 
gazdasági  és  katonai  „káderek"  az  értelmiségiek  -  a  legkönnyebben  figyelemmel 
kísérhető  és  a  legismertebb  csoport  -  ügyében  katonai  bíróságok  és  az  „NKVD  Különleges 
Tanácsa"  ítélkeztek.  Úgy  elszaporodtak  az  akciók,  hogy  1937  júliusának  végén  területi 
szinten  is  trojkákat  szervezett  a  kormány,  amelyek  az  ügyészből,  az  NKVD-,  illetve  a 
rendőrfőnökből  álltak.  Szinte  futószalagon  működtek  ezek  a  trojkák,  hiszen  a  központ  már 
előre  meghatározta  kvótáikat.  Elég  volt,  ha  csak  „fölelevenítik"  a  szolgálatok  által  már 
összeírt  személyek  névjegyzékét.  A  lehető  legegyszerűbben  ment  végbe  a  nyomozás; 
naponta  több  száz  kartotékot  vettek  elő  a  trojkák,  amint  például  a  Lenyingradszkij 
Martyirolog  (Leningrádi  vértanúság-történet)  című  évkönyv  friss  kiadása  tanúsítja,  amely 


hónapról  hónapra  közli  azoknak  a  leningrádiaknak  a  nevét,  akiket  1937  augusztusától 
kezdve  tartóztattak  le  és  ítéltek  halálra  a  büntető  törvénykönyv  58-as  cikkelye  alapján. 
Szokás  szerint  pár  nap  vagy  pár  hét  telt  el  a  letartóztatástól  a  halálos  ítéletig.  Az  ítélet 
ellen  nem  volt  helye  fellebbezésnek,  és  pár  nap  múlva  végre  is  hajtották.  A  különleges 
akciókban  -  olyanokban,  mint  a  „kémek  és  kártevők  likvidálása"  -,  valamint  a  nagy 
megtorló  akciókban  -  mint  az  1937.  július  30-án  megindult  „kulák-likvidálás"  meg  a 
„bűnöző  elemek  likvidálása"  amely  1937.  szeptember  12-én  kezdődött,  továbbá  „a  nép 
ellenségeinek  családtagjai  elleni  megtorlások"  stb.  -  csakis  a  véletlentől  függött,  hogy 
letartóztatnak-e  valakit,  pusztán  azért,  hogy  kilegyen  a  kvóta:^^^  a  „földrajzi"  véletlentől 
(határövezetben  lakó  személyek  sokkal  inkább  ki  voltak  téve  az  efféle  veszélynek),  az 
egyéni  életúttól,  amely  valamiképpen  összekapcsolódhatott  egy  idegen  országgal,  az 
idegen  származástól,  névazonosságtól.  „Teljesíteni  kellett  a  normákat"  és  ha  már 
kimerült  az  összeírt  személyek  névjegyzéke,  a  helyi  hatóságok  akkor  is  „kieszeltek 
valamit".  Hogy  egy  példát  mondjunk:  a  türkmenisztáni  NKVD  egy  gyári  tűzesetet  használt 
föl  ürügyül,  hogy  kiegészítse  a  „szabotőrök"  csoportját;  mindenkit  letartóztatott,  akit  a 
helyszínen  talált,  és  kényszerítette  őket,  hogy  nevezzék  meg  a  „cin-kosaikat". 
(Odafönn  tervezték  el  ezt  a  rémuralmat,  önkényesen  jelölték  ki  az  ellenséges  „politikai" 
csoportokat,  de  a  terror,  már  csak  természeténél  fogva  is,  olyan  kilengésekre  vezetett, 
amelyek  az  alsó  szint  elnyomógépezetének  erőszakkultúrájáról  is  sokat  mondanak.) 

Távolról  sem  tekinthetők  teljesnek  ezek  az  adatok,  amelyek  mellesleg  arra  is 
rámutatnak,  hogy  a  kivégzett  681  692  személynek  csak  kis  részét  tették  ki  a 
kommunisták.  Nem  foglalják  magukba  az  ezekben  az  években  végrehajtott,  kizárólag 
nemzetiségi  alapokon  történt  deportálásokat  (például  a  szovjet  Távol-Keletről  deportált 
172  000  koreait,  akiket  elszállítottak  Kazahsztánba  és  Üzbegisztánba).  Nem  veszik 
számításba  sem  a  börtönben  vagy  táborba  szállítás  közben  a  kínzásba  belehalt 
(ismeretlen  számú)  letartóztatottakat,  sem  az  ezek  alatt  az  évek  alatt  táborban  meghalt 
sok  (1937-ben  körülbelül  25  000,  majd  1938-ban  több  mint  90  000)  foglyot. Ha  lefelé 
kerekítjük  is  a  megmaradottak  kivetített  tanúvallomásait,  érzékeltetik  ezek  a  számok  egy 
egész  társadalom  ellen  elkövetett  és  százezreket  érintő  tömeggyilkosság  iszonyatos 
arányait. 

Tovább  juthatunk-e  manapság  a  tömeggyilkosságok  áldozatainak  csoportosító 
elemzésében?  Van  néhány  statisztikai  adatunk  -  majd  később  közöljük  őket  -  azokról, 
akik  a  harmincas  évek  végén  raboskodtak  a  Gulagon.  Ezek  az  adatok  azonban  az  egész 
fogolyállományra  vonatkoznak  (nemcsak  azokra,  akiket  a  nagy  rémuralom  alatt 
tartóztattak  le),  és  csak  részleges  választ  adnak  arra  a  kérdésre,  hogy  hány  embert 
ítéltek  táborfogságra  a  jezsovscsina  alatt.  így  például  megfigyelhetjük,  hogy  erősen 
megnövekedett  a  felsőfokú  képzettséggel  rendelkező  rabok  részaránya  (1936  és  1939 
között  70%-kal  több),  ami  azt  bizonyítja,  hogy  a  harmincas  évek  végén  különösen  az 
iskolázott  elit  ellen  irányult  a  terror,  akár  párttag  volt  az  áldozat,  akár  nem. 

A  pártkáderek  üldöztetését  leplezték  le  először  (a  XX.  kongresszuson),  ezért  ez  a  nagy 
rémuralom  egyik  legjobban  ismert  fejezete.  Hruscsov  hosszasan  kitér  „titkos 
jelentésében"  az  elnyomásnak  erre  az  oldalára,  amely  a  politikai  bizottság  öt  tagját  is 
sújtotta  -  mind  hű  sztálinista  volt:  Posztisev,  Rudzutak,  Ejhe,  Koszior,  Csubar  -,  98-at  a 


központi  bizottság  139  tagja  közül,  1108-at  az  1934-es  XVII.  pártkongresszus  1966 
küldöttje  közül.  A  Komszomol  vezető  kádereire  is  rájárt  a  rúd:  a  központi  bizottság  93 
tagja  közül  72-t,  a  385  területi  titkár  közül  319-et,  a  2750  járási  titkár  közül  2210-et 
tartóztattak  le.  A  központ  azzal  gyanúsította  a  párt  és  a  Komszomol  járási  és  helyi 
apparátusait,  hogy  „szabotálják"  Moszkva  szükségképpen  „helyes"  döntéseit,  minden 
eszközzel  akadályozzák,  hogy  a  központi  hatóságok  hatásosan  ellenőrizzék,  mi  történik  az 
országban,  ezért  általában  teljesen  megújította  ezeket  az  apparátusokat.  Leningrád  eleve 
gyanús  város  volt,  ott  volt  pártvezető  Zinovjev,  ott  gyilkolták  meg  Kirovót,  ezért  Zsdanov 
és  Zakovszkij  (az  NKVD  területi  főnöke)  a  pártkáderek  több  mint  90%-át  letartóztatta. 
Ám  ezek  csak  töredékét  alkották  az  1936-39-ben  meghurcolt  leningrádiaknak.^^^  Központi 
küldötteket  vezényeltek  vidékre  NKVD-csapatok  kíséretében,  hogy  ösztönözzék  a 
tisztogatást;  az  volt  a  feladatuk,  hogy  -  a  Pravda  színes  kifejezésével  -  „kifüstöljék  és 
eltiporják  a  trockista -fasiszta  poloskafészkeket". 

A  rendelkezésünkre  álló  részleges  statisztikai  adatok  szerint  néhány  területen 
különösképpen  „tisztogattak":  megint  Ukrajna  áll  az  első  helyen.  Azután,  hogy  Hruscsovot 
nevezték  ki  az  ukrán  kommunista  párt  élére,  csak  1938-ban  több  mint  106  000  embert 
tartóztattak  le  Ukrajnában  (és  ki  is  végezték  nagyrészüket).  Csak  hárman  maradtak  meg 
az  ukrán  kommunista  párt  központi  bizottságának  200  tagjából.  Ugyanez  a  forgatókönyv 
ismétlődött  a  párt  minden  járási  és  helyi  szintjén,  mindenütt  tucatszámra  rendezték  a 
kommunista  vezetők  nyilvános  perét. 

A  zárt  ajtók  mögött  vagy  a  trojkák  titkos  ülésén  lefolytatott  perekben  pár  perc  alatt 
eldőlt  a  vádlott  sorsa,  ezzel  szemben  a  vezetők  nyilvános  perének  erős  demagóg 
színezete  és  fontos  propagandacélja  volt.  Arra  szánták  őket,  hogy  szorosabbra  fűzzék  a 
szövetséget  „a  kisember,  az  egyszerű  pártmunkás,  az  igaz  ügy  letéteményese"  és  a 
Vezető  között,  és  pellengérre  állítsák  a  helyi  vezetőket,  ezeket  „a  mindig  önelégült  új 
urakat  [...]  akik  embertelen  magatartásukkal  mesterségesen  szaporítják  az 
elégedetlenek,  az  ingerültek  táborát,  és  így  tartalékhadat  teremtenek  a  trockistáknak" 
(Sztálin  1937.  március  3-i  beszéde).  Mint  a  nagy  moszkvai  perek,  ezek  a  nyilvános  perek 
is  remek  népszerű,  demagóg  ideológiai  mozgósításra  adtak  módot,  csak  most  körzeti 
szinten;  bőségesen  tudósított  is  a  helyi  sajtó  a  hallgatóságról.  Annié  Kriegel 
kifejezésével,  „roppant  társadalmi  kórmegelőző  gépezetet"  alkottak  ezek  a  nyilvános 
perek,  mert  leleplezték  az  összeesküvést,  az  ideológia  kulcsfogalmát,  mert  farsangi 
jelleget  öltöttek  (hitványak  lettek  a  hatalmasokból,  „igaz  ügy  letéteményese"  lett  a 
„kisember"). 

A  helyi  pártvezetők  üldözése  természetesen  csak  a  jéghegy  csúcsát  alkotta.  Vegyük 
például  Orenburgot;  részletes  jelentésünk  van  erről  a  területről,  az  NKVD  területi  osztálya 
készítette  azokról  a  „földalatti  trockista  és  zinovjevista  csoportok  és  más  ellenforradalmi 
alakulatok  ellen  1937.  április  1-től  szeptember  18-ig  [vagyis  Zsdanov  odaérkezése  előtt] 
folyó  likvidálás!  műveleti  intézkedésekről"  amelyeknek  az  volt  a  céljuk,  hogy  „gyorsítsák" 
a  tisztogatást.^^^ 

Akiket  ezen  a  területen  tartóztattak  le  öt  hónap  alatt: 

-  420  „trockista",  mind  élvonalbeli  politikai  és  gazdasági  káder; 

- 120  „jobboldali",  mind  fontos  helyi  vezető. 


Ez  az  540  pártkáder  a  helyi  nómenklatúra  mintegy  45%-át  képviselte.  Zsdanov 
küldetése  nyomán  598  más  kádert  is  letartóztattak  és  kivégeztek  Orenburgban.  Ezen  a 
területen,  akárcsak  máshol,  majdnem  az  egész  vezetőréteget  lefejezték  1937  őszén,  több 
hullámban.  Országszerte  egy  új  nemzedék,  az  első  helyen  „kiemeltek"  nemzedéke  lépett 
a  régiek  helyébe,  olyanok,  mint  Brezsnyev,  Koszigin,  Usztyinov,  Gromiko,  röviden:  a 
hatvanas  évek  politikai  bizottsága. 

De  ott  volt  e  mellett  a  mintegy  ezernyi  letartóztatott  káder  mellett  egy  szürke  tömeg 
is,  egyszerű  párttagok,  volt  kommunisták,  vagyis  különösképpen  sebezhető  emberek, 
vagy  évek  óta  nyilvántartott  egyszerű  állampolgárok:  ők  alkották  a  nagy  rémuralom 
áldozatainak  többségét. 

Lássuk  újra  az  orenburgi  NKVD  jelentését: 

-  a  kozákok  „japán-militarista  jobboldali  szervezetének"  valamivel  több  mint  2000 
tagja  (akik  közül  körülbelül  1500-at  agyonlőttek); 

-  több  mint  1500  cári  tiszt  és  tisztviselő,  akiket  1935-ben  Leningrádból  száműztek 
Orenburgba  [a  Ki rov-gyii kossá g  után  az  ország  különböző  vidékeire  száműzött 
„osztályidegen  elemekről"  van  szó]; 

-  körülbelül  200  személy,  akiket  a  lengyelek  ügyében  tartóztattak  le; 

-  körülbelül  95  személy  [...]  akiket  a  Harbinból  hazatelepültek  ügyével  kapcsolatban 
tartóztattak  le; 

-  3290  személy  a  volt  kulákok  likvidálásának  akciója  keretében; 

-  1399  személy  a  „bűnöző  elemek"  likvidálásának  akciója  keretében. 


így,  a  mintegy  harminc  komszomol istát  és  a  mintegy  ötven  helybeli  katonaiskolást  is 
ideszámítva,  több  mint  7500  személyt  tartóztatott  le  az  NKVD  öt  hónap  alatt  ezen  a 
területen,  még  a  megtorlás  Andrej  Zsdanov  látogatását  követő  fokozódása  előtt. 
Bármilyen  látványos  is  a  helyi  nómenklatúra-káderek  90%-ának  letartóztatása,  ez  csak 
elenyésző  százaléka  a  meghurcolt  személyek  teljes  számának,  mindazoknak,  akik 
belekerültek  valamelyik  célcsoportba,  és  a  politikai  bizottság  és  személyesen  Sztálin 
meghatározta  és  jóváhagyta  különleges  akciók  célpontjaivá  lettek. 

Néhány  káder-  és  vezetőcsoportot  különösképpen  megritkítottak;  természetesen 
kémkedéssel  vádolták  meg  a  diplomatákat  és  a  külügyi  népbiztosság  személyzetét,  és 
„szabotázzsal"  gyanúsították  meg  a  gazdasági  minisztériumok  tisztviselőit  és  a 
gyárigazgatókat.  A  letartóztatott  -  és  nagyrészt  kivégzett  -  magas  rangú  diplomaták 
között  ott  volt  a  Berlinben,  Londonban,  Pekingben,  Tokióban,  Bukarestben,  illetve 
Madridban  szolgáló  Kresztyinszkij,  Szokolnyikov,  Jurenyev,  Osztrovszkij  és  Antonov- 
Ovszejenko.^^^ 

Bizonyos  minisztériumokban  szinte  kivétel  nélkül  minden  tisztviselő  áldozatul  esett  a 
megtorlásnak.  így  a  jelentéktelen  gép-  és  szerszámügyi  népbiztosság  egész  személyzete 
kicserélődött;  kettő  kivételével  az  ágazathoz  tartozó  összes  gyárigazgatót  letartóztatták, 
majdnem  minden  mérnökkel  és  technikussal  egyetemben.  Ugyanígy  a  többi  ipari 
ágazatban  is,  nevezetesen  a  repülőgépgyártásban,  a  hajógyártásban,  a  fémkohászatban, 
valamint  a  szállítmányozásban,  amely  ágazatokról  résztanulmányaink  vannak.  A  nagy 
rémuralom  befejezése  után,  1939  márciusában  Kaganovics  elismerte  a  XVIII. 


kongresszuson,  hogy  „1937-ben  és  1938-ban  egészen  megújult  a  nehézipar  vezető 
személyzete,  ezerszámra  neveztek  ki  új  embereket  vezető  tisztségekbe  a  leleplezett 
szabotőrök  helyébe.  Bizonyos  ágazatokban  nem  is  egy  szabotőr-  és  kémcsoportot  kellett 
elmozdítani  [...]  Most  már  olyan  kádereink  vannak,  akik  minden  feladatot  elvégeznek, 
amit  Sztálin  elvtárs  kitűz  eléjük." 

A  Moszkvában  letelepedett  és  a  Lux  szállóban  lakó  külföldi  kommunista  pártvezetők  és 
a  kommunista  internacionálé  ottani  káderei  is  a  jezsovscsina  idején  leginkább  meghurcolt 
pártkáderek  közé  tartoztak.^^^  így  a  német  kommunista  párt  letartóztatott  személyiségei; 
Heinz  Neumann,  Hermann  Remmele,  Fritz  Schulte,  Hermann  Schubert,  mind  a  politikai 
bizottság  régi  tagjai;  Leó  Flieg,  a  központi  bizottság  titkára,  Heinrich  Süsskind  és  Werner 
Hirsch,  a  Rote  Fahne  című  lap  főszerkesztői.  Hugó  Eberlein,  aki  a  német  párt  küldöttje 
volt  a  kommunista  internacionálé  alakuló  konferenciáján.  1939  szeptemberében,  a 
német-szovjet  paktum  megkötése  után  570,  moszkvai  börtönökben  raboskodó  német 
kommunistát  adtak  át  a  Gestapónak  a  breszt-litovszki  határhídon. 

A  magyar  kommunisták  között  is  pusztított  a  tisztogatás.  Kun  Bélával,  az  1919-es 
magyar  forradalom  gerjesztőjével  együtt  a  kérészéletű  budapesti  kommunista  kormány 
szinte  összes  -  tizenkét  -  Moszkvába  menekült  népbiztosát  is  letartóztatták  és  kivégezték. 
Mintegy  kétszáz  olasz  kommunistát  tartóztattak  le  (köztük  Togliatti  sógorát,  Paolo 
Robottit).  és  ugyanígy  körülbelül  száz  jugoszláv  kommunistát  (köztük  volt  Gorkity,  a  párt 
főtitkára,  Vlada  Csopity,  a  nemzetközi  brigádok  pártszervezetének  szervezőtitkára  és 
vezetője,  valamint  a  központi  bizottság  tagjainak  háromnegyede). 

De  a  lengyelek  fizettek  meg  legdrágábban.  Sajátos  helyzetben  voltak  a  lengyel 
kommunisták:  a  lengyel  kommunista  párt  a  Lengyel-Litván  Királyság  szociáldemokrata 
pártjából  sarjadt  ki,  és,  1906-ban,  autonóm  alapon  csatlakozott  Oroszország 
szociáldemokrata  pártjához.  Az  orosz  párt  és  a  lengyel  párt  között  -  amelynek  nem  más 
volt  az  egyik  vezetője  1917  előtt,  mint  Feliksz  Dzerzsinszkij  -  nagyon  szoros  kapcsolatok 
voltak.  Sok  lengyel  szociáldemokrata  csinált  karriert  a  bolsevik  pártban:  Dzerzsinszkij, 
Menzsinszkij,  Unschlicht  (csupa  GPU-főnök),  Radek...  hogy  csak  a  legismertebbeket 
említsük. 


A  nagy  rémuralom  áldozatai  között  névtelenek  vannak  túlnyomó 
többségben.  Részletek  egy  „közönséges"  aktából,  1938-ból. 

24260.  számú  akta 

1.  Családi  neve:  Szidorov. 

2.  Neve:  Vaszilij  Klementovics. 

3.  Születési  helye  és  ideje:  Szicsevo.  moszkvai  körzet.  1893. 

4.  Lakcíme:  Szicsevo.  Kolomenszkij  kerület,  moszkvai  körzet. 

5.  Foglalkozása:  termelőszövetkezeti  alkalmazott. 

6.  Szakszervezete:  termelőszövetkezeti  alkalmazottak  szakszervezete. 

7.  Vagyona  a  letartóztatásakor  (részletes  leírás):  1  bádogtetős.  8x8  méteres  faház,  1 
részben  födött,  7x20  méteres  udvar,  1  tehén,  4  birka,  2  disznó,  baromfi. 

8.  Vagyona  1929-ben:  ugyanaz  meg  1  ló. 

9.  Vagyona  1917-ben:  1  faház,  8x8  méteres:  1  részben  födött,  20x30  méteres  udvar; 


2  pajta,  2  magtár,  2  ló,  2  tehén,  7  birka. 

10.  Társadalmi  állása  a  letartóztatásakor:  alkalmazott. 

11.  Rendfokozata  a  cári  hadseregben:  1915-16-ban  2.  osztályú  gyalogos  a  turkesztáni 
6.  gyalogezredben. 

12.  Rendfokozata  a  fehér  hadseregben:  nincs. 

13.  Rendfokozata  a  Vörös  Hadseregben:  nincs. 

14.  Szociális  származása:  középparaszt  fiának  tekintem  magamat. 

15.  Politikai  múltja:  pártonkívüli. 

16.  Nemzetisége,  állampolgársága:  orosz,  a  Szovjetunió  állampolgára. 

17.  Tagja-e  az  OK(b)P-nak:  nem. 

18.  Iskolai  végzettsége:  elemi. 

19.  Jelenlegi  katonai  állománya:  tartalékos. 

20.  Volt-e  büntetve:  nem. 

21.  Egészségi  állapota:  sérves. 

22.  Családi  állapota:  nős.  Felesége:  Anasztaszíja  Fjodorovna.  43  éves.  kolhoz- 
parasztasszony;  lánya:  Nyina.  24  éves. 

1938.  február  13-án  tartóztatta  le  az  NKVD  járási  parancsnoksága. 


2.  Részletek  a  vallatási  jegyzőkönyvből 

Kérdés:  Ismertesse  előttünk  a  szociális  származását,  az  1917  előtti  és  utáni  társadalmi 
és  vagyoni  helyzetét. 

Felelet:  Kereskedő  családból  származom.  Körülbelül  1904-ig  egy  kis  boltja  volt 
apámnak  Moszkvában,  a  Zolotorozsszkaja  utcában,  ahol  -  úgy  hallottam  apámtól  -maga 
árulgatott,  nem  volt  semmiféle  alkalmazottja.  1904-ben  apámnak  be  kellett  zárni  a 
boltját,  mert  nem  bírta  a  versenyt  a  nagykereskedőkkel.  Visszament  vidékre,  Szicsevóba, 
és  kibérelt  hat  hektár  szántóföldet  meg  két  hektár  legelőt.  Egy  bérese  volt,  egy  bizonyos 
Gorjacsev,  aki  évekig  dolgozott  apámnál,  egész  1916-ig.  1917-ben  megmaradt  a 
gazdaságunk,  de  elvesztettük  a  lovainkat.  Apámmal  dolgoztam  1925-ig,  majd  az  ő  halála 
után  a  fivéremmel  együtt  mi  osztoztunk  a  gazdaságon.  Semmiben  sem  vallom  bűnösnek 
magamat. 


3.  Részletek  a  vádiratból 

[...]  Szidorov  rosszindulatot  táplál  általában  a  szovjethatalom  és  különösen  a  párt  iránt, 
rendszeres  szovjetellenes  propagandát  fejtett  ki;  azt  hangoztatta;  „Sztálin  és  bandája 
nem  akar  lemondani  a  hatalomról.  Sztálin  sok  embert  megölt,  de  nem  akar  távozni.  A 
bolsevikok  ragaszkodnak  a  hatalomhoz,  letartóztatják  a  tisztességes  embereket,  de  erről 
beszélni  sem  lehet,  mert  táborba  zárják  az  embert  huszonöt  esztendőre." 

Szidorov  vádlott  nem  ismerte  el  a  bűnösségét,  de  több  tanú  ellene  vallott.  ítélet 
céljából  átkerült  az  ügye  egy  trojkához. 

Aláírás:  Szalahajev  rendőr  alhadnagy,  Kolomenszkoje  körzet. 

Előttem:  Galkin  állambiztonsági  hadnagy,  az  állambiztonsági  különítmény  parancsnoka, 
Kolomenszkoje  járás. 


4.  Részletek  a  trojka  döntésének  jegyzőkönyvéből,  1938.  július  16. 

[...]  Szidorov  V,  K.  ügye.  Volt  kereskedő,  egy  boltból  élt  az  apjával.  Az  a  vád  ellene, 
hogy  ellenforradalmi  propagandát  fejtett  ki  a  kolhozparasztok  között,  csüggesztő 
kijelentéseket  tett,  fenyegette  a  kommunistákat,  ócsárolta  a  párt  és  a  kormány 
politikáját. 

Döntés:  AGYON  KELL  LŐNI  Szidorov  Vaszilij  Klementovicsot,  és  el  kell  kobozni  minden 
vagyonát. 

1938.  augusztus  3-án  végrehajtották  az  ítéletet. 

Halála  után  rehabilitálták  1989.  január  24-én. 


(Forrás:  Volja,  1994,  2-3.  szám.  45-46,) 

1937-38-ban  teljesen  likvidálták  a  lengyel  kommunista  pártot.  Kivégezték  a  központi 
bizottság  Szovjetunióban  tartózkodó  tizenkét  tagját,  valamint  a  kommunista 
internacionálé  szerveinek  minden  lengyel  képviselőjét.  1937.  november  28-án  Sztálin 
aláírt  egy  okiratot,  amely  a  lengyel  kommunista  párt  „megtisztítását"  ajánlja.  Ha 
tisztogatást  hajtatott  végre  egy  pártban,  Sztálin  általában  a  tisztogatás  során  kitűnt 
frakciók  egyikéből  választotta  ki  az  új  vezetőséget.  A  lengyel  kommunista  párt  esetében 
minden  frakciót  azzal  vádoltak,  hogy  „az  ellenforradalmi  lengyel  titkosszolgálat  utasításait 
teljesíti".  1938.  augusztus  16-án  a  Komintern  végrehajtó  bizottsága  megszavazta  a 
lengyel  kommunista  párt  feloszlatását.  Manuilszkij  úgy  magyarázta,  hogy  „a  lengyel 
fasizmus  ügynökei  kimódolták,  hogy  „a  lengyel  kommunista  párt  minden  kulcspozícióját 
elfoglalják". 

Természetesen  a  Kommunista  Internacionálé  szovjet  felelősei  lettek  a  tisztogatás 
következő  áldozatai,  mert  „hagyták  rászedni  magukat"  nem  tanúsítottak  „éberséget": 
likvidálták  az  internacionálé  majd  minden  szovjet  káderét,  vagyis  több  száz  személyt 
(köztük  volt  Knorin,  a  végrehajtó  bizottság  tagja,  Mirov-Abramov,  a  külföldi  kapcsolatok 
osztályának  vezetője,  Alihanov,  a  káderosztály  főnöke).  Csak  kevés  vezető  élte  túl  a 
Kominternben  végrehajtott  tisztogatást,  olyanok,  akik  egészen  behódoltak  Sztálinnak, 
mint  Manuilszkij  vagy  Kuusinen. 

A  katonák  azok  közé  a  csoportok  közé  tartoztak,  amelyeket  leginkább  meghurcoltak 
1937-38-ban,  róluk  viszonylag  pontos  adataink  vannak.^^^  1937.  június  11-én  azt 
jelentette  a  sajtó,  hogy  egy  haditörvényszék,  zárt  ajtók  mögött,  halálra  ítélte  árulás  és 
kémkedés  miatt  Tuhacsevszkij  marsall  védelmi  népbiztoshelyettest  -  a  Vörös  Hadsereg 
modernizálásának  atyamesterét,  aki  az  1920-as  lengyelországi  hadjárat  óta  többször  is 
szembe  került  Sztálinnal  és  Vorosilowal  -,  valamint  hét  hadseregtábornokot.  Jakirt  (a 
kijevi  katonai  körzet  parancsnokát),  Uborevicset  (a  fehéroroszországi  katonai  körzet 
parancsnokát),  Ejdemant,  Korkot,  Putnát,  Feldmant,  Primakovot.  A  következő  napokban 
980  főtisztet  is  letartóztattak,  köztük  21  vezérezredest  és  37  hadosztálytábornokot. 
Hónapokig  készítették  elő  a  Tuhacsevszkijnek  és  „cinkosainak"  tulajdonított  „katonai 
összeesküvés"  ügyét.  1937  májusa  folyamán  tartóztatták  le  a  fővádlottakat.  „Tettleges" 
vallatásnak  vetették  alá  őket  (húsz  év  múlva,  Tuhacsevszkij  rehabilitálásakor 
megvizsgálták  az  iratokat,  és  a  marsall  vallomásának  több  lapján  vérnyomokat  találtak), 
maga  Jezsov  vezette  a  vallatást,  és  -  nem  sokkal  az  elítélésük  előtt  -  vallottak  is  a 
vádlottak.  Sztálin  személyesen  felügyelte  az  egész  nyomozást.  Május  15-e  körül  egy 


hamisított  paksamétát  kapott  a  prágai  szovjet  követ  útján;  a  náci  titkosszolgálat 
eszkábálta  össze  az  aktát,  amely  a  német  hadsereg-főparancsnokság  tagjai  és 
Tuhacsevszkij  között  váltott  leveleket  tartalmazott.  De  az  NKVD  magát  a  német 
titkosszolgálatot  is  lóvá  tette... 

Két  év  alatt  az  alábbiak  estek  áldozatul  a  Vörös  Hadseregből  a  tisztogatásnak; 

-  3  marsall  az  5-ből  (Tuhacsevszkij,  Jegorov  és  Bljuher;  az  utóbbi  kettő  1938 
februárjában,  illetve  októberében  került  süllyesztőbe); 

- 13  hadseregparancsnoka  15-ből; 

-  8  tengernagy  a  9-ből; 

-  50  hadtestparancsnok  az  57-ből; 

- 154  hadosztályparancsnoka  186-ból; 

- 16  hadseregkomisszár  a  16-ból; 

-  25  hadtestkomisszár  a  28-ból. 


1937  májusától  1938  szeptemberéig  35  020  katonatisztet  tartóztattak  le  vagy 
bocsátottak  el  a  hadseregtől.  Még  mindig  nem  ismeretes,  hogy  hányat  végeztek  ki. 
Körülbelül  11  000-et  vetettek  börtönbe  és  lágerbe  (köztük  a  második  világháború  későbbi 
nagy  hőseit,  Rokosszovszkij  és  Gorbatov  tábornokot)  1939  és  1941  között.  De  újabb 
tisztogatások  is  voltak  1938  szeptembere  után,  így,  a  legkomolyabb  becslések  szerint,  a 
nagy  rémuralom  alatt  körülbelül  30  000-re  rúg  a  hadseregben  letartóztatottak  száma  a 
tiszti  összi étszámból  (178  000).^^^  Aránylag  nem  olyan  jelentős  a  Vörös  Hadseregben 
végrehajtott  „tisztogatás"  mint  amilyennek  általában  gondolták,  de  azért  érezhető  volt, 
különösen  a  legmagasabb  szinteken,  az  1940-es  orosz-finn  háború  alatt  és  a  német¬ 
szovjet  háború  elején,  és  ez  volt  a  Vörös  Hadsereg  egyik  legsúlyosabb  hátránya. 

Hiába  volt  a  fenyegető  hitleri  veszély,  Sztálin  sokkal  kevésbé  vette  komolyan,  mint  más 
bolsevik  vezetők,  mint  Buharin  vagy  Litvinov  (1939  májusáig  külügyi  népbiztos),  és 
habozás  nélkül  föláldozta  a  Vörös  Hadsereg  legjobb  tisztjeinek  nagy  részét  egy  egészen 
új  tisztikar  kedvéért,  amelynek  semmiféle  emlékei  nem  voltak  Sztálinnak  mint 
polgárháborús  „katonai  vezetőnek"  vitatható  érdemeiről,  és  amely  nem  lesz  hajlamos  rá, 
hogy  vitassa  Sztálinnak  a  harmincas  évek  végén  hozott  egynémely  katonai  és  politikai 
döntését,  nevezetesen  a  náci  Németországhoz  való  közeledést,  mint  tette  például 
Tuhacsevszkij  marsall. 

Az  értelmiség  a  másik  társadalmi  csoport,  amely  a  nagy  rémuralomnak  áldozatul  esett, 
s  amelyről  viszonylag  bőséges  ismereteink  vannak.^^^  Az  orosz  értelmiség  mindig  az 
ellenállás  magva  volt  az  önkény  és  a  gondolatleigázás  elleni  küzdelemben  a  XIX.  század 
közepe  óta,  amióta  elismerték  társadalmi  rétegnek.  Természetes  hát,  hogy  már  az  első, 
az  1922-es  és  az  1928-31-es  -  aránylag  szelíd  -  megtorlás!  hullámok  is  folyamatosan  és 
különös  erővel  sújtották.  1937  márciusában-áprilisában  sajtóhadjárat  bélyegezte  meg  a 
gazdaság,  a  történelem  és  az  irodalom  területén  eluralkodó  „elhajlást".  Valójában  a 
tudás  és  az  alkotás  minden  ágazatát  célba  vették,  és  gyakran  csak  a  vetélkedés  és  a 
becsvágy  palástolására  szolgáltak  az  elméleti  és  politikai  ürügyek.  így  a 
történelemtudomány  terén  az  1932-ben  elhunyt  Pokrovszkij  minden  tanítványát 


letartóztatták.  A  professzorok  kénytelenek  voltak  továbbra  is  nyilvános  előadásokat 
tartani,  így  népes  diákhallgatóságra  lehettek  hatással,  ezért  különlegesen  kiszolgáltatott 
helyzetben  voltak,  a  legártatlanabb  megjegyzésükbe  is  belekapaszkodhattak  a  buzgó 
besúgók.  Megtizedeltek  egyetemeket,  intézeteket,  akadémiákat,  főként 
Fehéroroszországban  (ahol  105  akadémikusból  87  „lengyel  kémet"  tartóztattak  le)  és 
Ukrajnában.  Ebben  a  köztársaságban  már  volt  egy  tisztogatás  1933-ban  a  „burzsoá 
nacionalisták"  ellen:  több  ezer  ukrán  értelmiségit  tartóztattak  le,  mert  „burzsoá 
nacionalisták  és  ellenforradalmárok  búvóhelyévé  tették  az  Ukrán  Tudományos 
Akadémiát,  a  Sevcsenko  Intézetet,  a  Mezőgazdasági  Akadémiát,  a  Marxizmus-leninizmus 
Ukrán  Intézetét,  valamint  az  oktatási,  mezőgazdasági  és  igazságügyi  népbiztosságot" 
(Posztisev  beszéde  1933.  június  22-én).  Az  1937-38-as  nagy  tisztogatás  itt  csak  lezárt 
egy  négy  évvel  korábban  elindított  akciót. 

Azokat  a  tudományos  köröket  is  meghurcolták,  amelyek,  ha  csak  távolról  is, 
kapcsolatban  álltak  a  politikával,  ideológiával,  gazdasággal  vagy  a  honvédelemmel.  A 
repülőgépgyártó-ipar  legtekintélyesebb  tudósait  is  letartóztatták,  olyanokat,  mint 
Tupoljev  (a  híres  repülőgép  tervezője)  vagy  Koroljov  (az  első  szovjet  űrprogram  atyja), 
és  az  NKVD  egyik  olyan  kutatóegységébe  küldték  őket,  amilyet  Szoizsenyicin  ír  le  A  pokol 
tornácán  című  regényében.  Ugyanígy  börtönbe  került  a  nagy  pulkovói  csillagvizsgáló 
majdnem  minden  csillagásza,  29-ből  27,  a  Népgazdaság  Központi  Igazgatóságának 
majdnem  minden  statisztikusa  (ők  készítették  azt  az  1937-es  népszámlálást,  amelyet 
megsemmisítettek,  „mert  súlyosan  megsértette  a  statisztikatudomány  alapelveit  és  a 
kormány  utasításait"); 

számos  nyelvész,  aki  szembehelyezkedett  Marr  marxista  „nyelvész"  Sztálin  által 
hivatalosan  is  jóváhagyott  elméletével;  több  száz  biológus,  aki  elvetette  a  „hivatalos 
biológus"  Liszenko  sarlatánságát.  A  legismertebb  áldozatok  között  ott  volt  Levk 
professzor,  az  Orvosgenetikai  Intézet  igazgatója,  Tulajkov,  a  Gabonakutató  Intézet 
igazgatója,  Janata  botanikus  és  Vavilov  akadémikus,  a  Lenin  nevét  viselő 
Agrártudományok  Akadémiájának  elnöke,  akit  1940.  augusztus  6-án  tartóztattak  le,  és  a 
börtönben  halt  meg  1943.  január  26-án. 

Sok  olyan  író,  publicista,  színházi  ember,  újságíró  is  megadta  a  jezsovscsina  árát,  akit 
azzal  vádoltak,  hogy  „idegen"  vagy  „ellenséges"  nézeteket  vall,  és  eltér  a  „szocialista 
realizmus"  követelményeitől.  Az  írószövetségnek  körülbelül  kétezer  tagját  tartóztatták  le, 
küldték  táborokba  vagy  végezték  ki.  A  leghíresebb  áldozatok  között  ott  van  Iszaak  Bábel, 
az  Odesszai  történetek  és  a  Lovashadsereg  szerzője,  akit  1940.  január  27-én  agyonlőttek, 
olyan  írók,  mint  Borisz  Pilnyak,  Pantyelejmon  Romanov,  költők,  például  Nyikolaj  Klujev; 
Oszip  Mandelstam  (aki  egy  szibériai  tranzittáborban  halt  meg  1938.  december  26-án), 
Gurdzsen  Maari,  Tician  Tabidze.  Zeneművészeket  is  letartóztattak  (Jeljajev  zeneszerzőt, 
Mikola-dze  karmestert),  színházi  embereket;  a  nagy  rendező,  Vszevolod  Mejerhold  a 
legismertebb  közülük.  1938  elején  bezárták  a  Mejerhold  Színházat,  mert  „idegen  a 
szovjet  művészettől".  Mejerhold  nem  volt  hajlandó  nyilvános  önkritikára,  ezért  1939 
júniusában  letartóztatták,  megkínozták,  és  1940.  február  2-án  kivégezték. 

Ezekben  az  években  azt  is  megkísérelték  a  hatóságok,  hogy  „végleg  fölszámolják"  -  az 
akkoriban  divatos  kifejezéssel  -  az  „utolsó  klerikális  maradványokat".  Az  1937.  januári 


(megsemmisített)  népszámlálás  azt  mutatta,  hogy  a  lakosság  nagy  többsége  (70%-a)  a 
rá  nehezedő  sokféle  nyomás  ellenére  is  igennel  válaszolt  arra  a  kérdésre,  hogy  „Hívő 
ember-e  ön?"  ezért  a  szovjet  vezetők  elhatározták,  hogy  egy  harmadik  és  utolsó 
rohamot  intéznek  az  egyház  ellen.  1937  áprilisában  Malenkov  egy  följegyzést  küldött 
Sztálinnak,  elavultnak  tartotta  benne  az  istentiszteletről  szóló  törvénykezést,  és  azt 
javasolta,  hogy  töröljék  el  az  1929.  április  8-i  rendeletet.  „Ez  a  rendelet  -  fejtegette  - 
törvényes  alapot  teremtett  rá,  hogy  a  legaktívabb  klerikálisok  és  szektatagok  egy,  a 
szovjethatalom  iránt  ellenséges,  szerteágazó,  hatszázezres  szervezetet  hozzanak  létre. 
Itt  az  ideje  -  tette  hozzá  -,  hogy  végezzünk  a  klerikális  szervezetekkel  és  az  egyházi 
hierarchiával. Papok  ezrei  és  majdnem  minden  püspök  megint  elindultak  a  táborok 
felé,  ám  ezúttal  sokat  ki  is  végeztek  közülük. 

1936-ban  még  húszezer  templom  és  mecset  működött,  1941  elején  már  ezernél  is 
kevesebb  állt  nyitva  hitbuzgalmi  célra.  Ami  a  hivatalosan  nyilvántartott  lelkipásztorok 
létszámát  illeti:  1941  elejére  -  állítólag  -  5663-re  csökkent  a  számuk  (több  mint  a  felük  az 
1939-41-ben  bekebelezett  balti,  lengyel,  ukrán  és  moldvai  területekről  származott),  pedig 
1936-ban  még  több  mint  24  000-en  voltak.^^"^ 

A  nagy  rémuralom,  ez  a  politikai  akció  -  amelyet  elejétől  végig  a  legfelsőbb  pártszervek 
kezdeményeztek  és  irányítottak,  vagyis  maga  Sztálin,  aki  akkoriban  korlátlanul  uralkodott 
társai  fölött  a  politikai  bizottságban  -  elérte  két  fő  célját. 

Az  volt  az  első,  hogy  engedelmes  polgári  és  katonai  hivatalnokréteget  hozzon  létre  a 
harmincas  évek  sztálinista  szellemiségében  nevelkedett  ifjú  káderekből,  akik 
Kaganovicsnak  a  XVIII.  kongresszuson  elhangzott  szavai  szerint  „minden  feladatot 
elvégeznek,  amit  Sztálin  elvtárs  tűz  ki  eléjük".  Eddig  a  különböző  közigazgatási  ágazatok 
-  a  régi  rendben  nevelkedett  „burzsoá  szakemberek"  és  a  polgárháború  alatt  átabotában 
nevelkedett,  gyakran  nem  valami  hozzáértő  bolsevik  káderek  elegy-belegy  keverékei  - 
óvni  igyekeztek  szakmájuk  tekintélyét,  közigazgatási  szemléletüket,  vagy  csak 
egyszerűen  az  önállóságukat  és  érdekszövetségi  kapcsolataikat,  nem  hajoltak  meg  vakon 
a  központ  ideológiai  akarnoksága  és  parancsai  előtt.  Az  1935-ös  „pártigazolvány- 
felülvizsgálati"  hadjárat  a  helyi  kommunista  vezetők  passzív  ellenállásába  ütközött,  a 
legtöbb  statisztikus  pedig  nem  volt  hajlandó  „lakkozni"  az  1937-es  népszámlálás 
eredményeit,  hogy  Sztálin  kívánságaihoz  igazítsák  őket;  két  fontos  jelzés  lett  ez  a  két 
galiba  a  sztálinista  vezetők  szemében;  elgondolkodtak  rajta,  hogy  miféle  közigazgatásra 
is  számíthatnak  az  ország  kormányzásában.  Nyilvánvaló  lett,  hogy  a  káderek  jelentős 
része  -  akár  kommunista,  akár  nem  -  sehogy  sem  hajlandó  teljesíteni  minden  központi 
utasítást.  Sürgős  volt  hát  -  Sztálin  szerint  -,  hogy  „hatékonyabb"  vagyis  engedelmesebb 
emberekkel  helyettesítsék  őket. 

A  nagy  rémuralom  második  célja  pedig  gyökeres  és  most  már  végérvényes  leszámolás 
volt  minden  „társadalmilag  veszélyes  elemmel"  (ha  elég  tág  volt  is  ez  a  fogalom).  Ahogy 
a  büntető  törvénykönyv  megfogalmazta,  mindenkit  társadalomra  veszélyesnek 
tekintettek,  „aki  a  társadalomra  veszélyes  tettet  követ  el,  vagy  aki  bűnözőkkel  áll 
kapcsolatban,  vagy  akinek  a  múltbeli  cselekedetei  veszélyt  képviselnek".  Ebben  az 
értelemben  volt  veszélyes  a  társadalomra  az  a  roppant  sok  „volt"  akik  többnyire  már  a 
múltban  is  megtorló  intézkedések  célpontjai  voltak,  a  volt  kulákok,  volt  bűnözők,  volt  cári 


tisztviselők,  a  mensevik  szociálforradalmár  stb.  párt  volt  tagjai.  Minden  „volt"-ot  kiirtottak 
a  nagy  rémuralom  alatt  a  sztálini  elmélet  szellemében,  amely  a  legegyértelműbben  1937 
februárjában-márciusában  fogalmazódott  meg  a  központi  bizottság  plenáris  ülésén: 
„minél  messzebb  jutunk  a  szocializmus  felé  vezető  úton,  annál  elkeseredettebb  harcban 
védekeznek  a  halódó  osztályok  maradékai." 

1937  februárjában-márciusában,  a  központi  bizottság  plenáris  ülésén  Sztálin  nem 
győzte  hangsúlyozni,  hogy  ellenséges  hatalmak  kerítik  be  a  Szovjetuniót,  az  egyetlen 
országot,  ahol  „szocializmus  épül".  A  Szovjetunióval  határos  államok  -  Finnország,  a  balti 
államok,  Lengyelország,  Románia,  Törökország,  Japán  -  Franciaország  és  Nagy-Britannia 
segítségével  „kártevők  és  kémek  hadait"  küldik  az  országba,  azzal  a  feladattal,  hogy 
szabotálják  a  szocialista  építést.  Páratlan  állam  ez  a  „szentséges"  Szovjetunió,  „szentek" 
a  határai,  megannyi  frontvonal  egy  mindenütt  jelen  lévő  külső  ellenség  elleni 
küzdelemben.  Nem  csoda,  hogy  ebben  az  összefüggésben,  annyira  a  nagy  rémuralom  fő 
törekvése  lett  a  kémvadászat  -  vagyis  a  hajsza  mindazok  után,  akiknek  bármily  csekély 
kapcsolatuk  is  volt  „a  külvilággal"  -  és  egy  lehetséges  és  mitikus  „5.  hadoszlop" 
elpusztítása. 

A  nagy  áldozatcsoportok  -  káderek,  szakemberek,  társadalomra  veszélyes  elemek  (a 
„volt"-ok),  kémek  -  révén  foghatjuk  föl  ennek  a  tébolynak  a  fő  értelmét,  hogy  miért 
szántak  halálra  majd  hétszázezer  embert  két  esztendő  alatt. 

A  TÁBOROK  BIRODALMA 


Sosem  látott  elnyomás  nehezedett  a  társadalomra  a  harmincas  években,  és  ez  a 
koncentrációstábor-rendszer  roppant  kiteljesedésével  járt  együtt.  A  Gulag  ma 
hozzáférhető  levéltára  lehetővé  teszi,  hogy  pontosan  leírjuk,  hogyan  bontakozott  ki  a 
Gulag  ezekben  az  években,  hogyan  szervezték  át  hol  így,  hol  úgy,  hogy  áttekintsük 
foglyainak  áradatát,  számát,  gazdasági  tevékenységét,  ítéletfajták,  nem,  kor, 
nemzetiség,  iskolázottság  szerinti  tagolódását. Igaz,  vannak  homályos  foltok;  arra  jó 
volt  a  Gulag  hivatali  szervezete,  hogy  nyilvántartásba  vegye  a  táborlakókat,  azokat,  akik 
megérkeztek  rendeltetési  helyükre;  de  alig  tudunk  valamit  statisztikailag  azokról,  akik 
sosem  érkeztek  meg  a  rendeltetési  helyükre,  mert  meghaltak  a  börtönben,  vagy  a 
végtelen  hosszú  szállítgatás  közben,  ha  vannak  is  leírások  a  letartóztatás  pillanatától  az 
elítélésig  tartó  kálváriáról. 

1930  derekán  már  körülbelül  140  000  letartóztatott  dolgozott  a  GPU  igazgatta 
táborokban.  Maga  az  óriási  balti -fehér-tengeri  csatornaépítés  a  végén  250  000  fős  szolga 
munkaerőt  kívánt,  és  foglyok  tízezreinek  szállítását  gyorsította  meg  a  börtönökből  a 
táborok  felé;  növekedett  is  szüntelenül  az  ítéletek  özöne:  1929-ben  56  000  embert  ítéltek 
el  GPU  vezette  ügyekben,  1930-ban  meg  208  000-et  (ezzel  szemben  1929-ben  1  178  000 
ítélet  született  olyan  ügyekben,  amelyekben  a  GPU  nem  működött  közre,  és  1  238  000 
ítélet  1931-ben). 1  93  2  elején  már  több  mint  300  000  rab  sínylődött  a  GPU 
nagyüzemeiben,  ahol  a  10%-ot  is  elérte  az  éves  halálozási  arányszám,  mint  például  a 
bal  ti -fehér-tengeri  csatornaépítésen. 

1934  júliusában,  amikor  NKVD-vé  szervezték  át  a  GPU-t,  a  Gulag  -  a  táborok 


főigazgatósága  -  780  kis  büntetőtelepet  olvasztott  magába,  összesen  körülbelül  212  000 
fogollyal,  mert  úgy  gondolták,  hogy  ezek,  az  addig  az  igazságügyi  népbiztossághoz 
tartozó  telepek  nem  elég  termelékenyek,  és  rosszul  is  igazgatják  őket.  Nagy  és  szakszerű 
legyen  az  a  tábor,  hogy  termelékeny  legyen,  és  méltó  az  egész  ország  képéhez. 
Lassanként  már  fő  helyet  foglaltak  el  a  sztálini  Szovjetunió  gazdaságában  az  óriási 
büntetés-végrehajtó  kombinátok,  mindegyikben  a  rabok  tízezreivel.  1935.  január  l-jén 
több  mint  965  000  rab  volt  a  Gulag  immár  egyesített  rendszerében,  ezek  közül  725  000  a 
„munkatáborokban"  240  000  pedig  a  „munkatelepeken"  olyan  kisebb  egységekben,  ahol 
általában  három  évet  meg  nem  haladó  szabadságvesztésre  ítélt,  „társadalmilag  kevésbé 
veszélyes"  egyéneket  őriztek.^^^ 

Nagy  vonalakban  ekkor  rajzolódott  ki  a  Gulag  térképe  a  következő  két  évtizedre.  A 
körülbelül  45  000  rabot  fogva  tartó  Szol ovki -szigetek  fegyintézet-együttese  favágótelepek 
képében  hintette  szét  „vándortáborait"  Karéliában,  a  Fehér-tenger  partvidékén  és 
Vologda  környékén.  A  Szvirlag  nagy  együttesének  és  a  benne  dolgozó  43  000  fogolynak 
az  volt  a  feladata,  hogy  tűzifával  lássa  el  Leningrádot  és  környékét,  a  tyemnyikovi  tábor 
35  000  rabjának  pedig  Moszkva  és  környéke  ellátásában  volt  ugyanilyen  feladata. 

A  kodaszi  közlekedési  csomópontból  egy  „Északkeleti  Út"  tört  előre  sínpárjaival, 
fairtásaival  és  bányáival  Uszty-Vimszk,  Uhta,  Pecsora  és  Vorkuta  felé.  Az  Uhtpecslag  51 
000  rabot  dolgoztatott  ennek  a  távol  északi  vidéknek  útépítésein,  szénbányáiban  és 
olajmezőin.  Egy  másik  vonal  az  Észak-Urál  és  a  szolikamszki  és  bereznyiki  vegyiművek 
felé  ágazott  el,  délkelet  felé  pedig  a  nyugat-szibériai  táboregyüttes  63  000  rabja 
szolgáltatott  ingyenmunkaerőt  a  nagy  Kuzbasszugol  szénkombinátnak. 

Lejjebb,  délen,  Kazahsztánban,  Karaganda  vidékén  a  Sztyeplag  „mezőgazdasági 
táborainak"  30  000  rabja  a  puszták  hasznosításának  új  módszereivel  kísérletezett.  A  jelek 
szerint  itt  nem  uralkodott  olyan  szigorú  rendszer,  mint  a  harmincas  évek  közepének 
legnagyobb  üzemében,  a  Dmitlagban  (196  000  rab),  amelynek  a  balti-fehér-tengeri 
csatorna  befejezése,  1933  után  az  volt  a  feladata,  hogy  megépítse  a  második  nagy 
sztálini  csatornát,  a  Moszkva-Volga  csatornát. 

A  BAM  (Bajkalo-Amurszkaja  Magisztral)  volt  egy  másik  ország-világra  szóló  vállalkozás, 
az  a  vasútvonal,  amely  a  transzszibériai  vasútvonalat  volt  hivatva  megkettőzni  a  Bajkál- 
tótól  az  Amur  folyóig.  1935  elején  a  Bamlag  koncentrációs  tábor  körülbelül  150  000  rabja 
dolgozott  a  vasút  első  szakaszán,  mintegy  harminc  „munkahadosztályra"  osztva.  1939- 
ben  a  Bamlag  volt  a  legnagyobb  szovjet  koncentrációs  táboregyüttes,  260  000  fogollyal. 

Végül,  1932  óta  egy  táboregyüttes  (a  Szewosztlag,  északkeleti  táborok)  egy  rendkívül 
fontos  kombinát,  a  Dalsztroj  számára  dolgozott,  amely  a  kivitelre  szánt  arany 
kitermelésével  volt  megbízva,  hogy  abból  vásárolják  meg  az  iparosításhoz  szükséges 
nyugati  berendezéseket.  Különlegesen  barátságtalan  vidéken,  a  Kolima  folyó  mentén 
feküdtek  az  aranylelőhelyek.  Az  isten  háta  mögött,  mert  csak  tengeren  lehetett 
megközelíteni,  ezért  lett  később  a  Gulag  jelképe  a  Kolima-vidék.  Maguk  a  rabok  építették 
a  központját,  Magadant,  a  fegyencek  kihajózó  kikötőjét.  „Főutcája"  szintén  rabok 
építette  fő  közlekedési  vonala  csak  táborokat  kötött  össze,  amelyeknek  embertelen 
életkörülményeit  oly  mesterien  írják  le  Variam  Salamov  elbeszélései.  1932  és  1939  között 
276  kilóról  48  tonnára,  vagyis  az  egész  1939  évi  termés  35%-ára  emelkedett  a  Kolima- 


vidék  aranytermése,  amelyet  rabok  hoztak  felszínre;  1939-ben  138  000-en  voltak.^^^ 

1935  júniusában  egy  olyan  újabb  nagy  tervbe  kezdett  a  kormány,  hogy  csakis 
rabmunkaerővel  lehetett  kivitelezni:  egy  nagy  nikkeltermelő  kombinátot  akart  építeni 
Norilszkban,  a  sarkkörön  túl.  A  Gulag  fénykorában,  az  ötvenes  évek  elején  70  000  rab 
dolgozott  a  norilszki  koncentrációs  táborban.  A  Gulag  belső  szerkezetében  világosan 
tükröződött  a  tábor  „javító-nevelő  munkának"  nevezett  termelő  jellege.  A  központi 
igazgatóságok  nem  földrajzi,  nem  is  célszerűségi,  hanem  gazdasági  alapon  voltak 
megszervezve:  vízierőmű-építési  igazgatóság,  vasútépítési  igazgatóság,  híd-  és  útépítési 
igazgatóság  stb.  Csak  szerződés  tárgya,  árucikk  volt  a  fogoly  vagy  a  különleges  telepes  a 
fegyintézet!  és  a  minisztériumi  igazgatóságok  között. 

A  harmincas  évek  második  felében  kétszeresére  nőtt  a  Gulag  népessége;  1935  elején 
965  000  fogoly  volt,  1941  elején  már  1  930  000.  Csak  1937  folyamán  700  000-rel  nőtt  a 
létszám. A  friss  rabok  tömeges  beáramlása  annyira  szétzilálta  a  termelést  abban  az 
esztendőben,  hogy  13%-kal  csökkent  az  értéke  1936-hoz  viszonyítva!  Még  1938-ban  is 
pangott,  amíg  az  új  belügyi  népbiztos,  Lavrentyij  Berija  erélyes  lépéseket  nem  tett,  hogy 
„ésszerűsítse"  a  rabok  munkáját.  Berija  egy  1939.  április  10-én  kelt  és  a  politikai 
bizottsághoz  intézett  följegyzésében  vázolta  „Gulag-átszervezési  programját".  Elődje, 
Nyikolaj  Jezsov  -  fejtegette  Berija  -  az  „ellenségvadászatot"  szorgalmazta  az  „egészséges 
gazdaságirányítás"  rovására.  A  rabok  táplálkozási  fejadagja,  a  napi  1400  kalória, 
„börtönben  üldögélő  emberekre"  volt  kiszámítva. Meg  is  csappant  a  munkaképes 
egyének  száma  a  megelőző  évekhez  viszonyítva;  1939.  március  l-jén  250  000 
munkaképtelen  rab  volt,  és  1938  folyamán  az  összes  fogoly  8%-a  halt  meg.  Hogy  remény 
legyen  az  NKVD-re  bízott  termelési  terv  teljesítésére.  Beríja  azt  javasolta,  emeljék  föl  az 
élelmezési  fejadagokat,  szüntessenek  meg  minden  időnap  előtti  szabadon  bocsátást, 
példásan  büntessenek  meg  minden  lógóst  és  „a  termelés  más  hátra mozdítóit"  végül 
pedig  növeljék  meg  a  munkaidőt  napi  tizenegy  órára,  havonta  három  pihenőnap  legyen, 
hogy  „ésszerűen  és  a  lehető  legnagyobb  mértékben  kihasználjuk  a  rabok  minden  fizikai 
képességét". 

Egy  elég  közkeletű  véleménnyel  szemben  a  Gulag  levéltára  arról  tanúskodik,  hogy 
gyakran  cserélődtek  a  táborok  foglyai,  mert  évente  20-35%-ot  szabadon  bocsátottak 
közülük.  Az  magyarázza  ezt  a  cserélődést,  hogy  aránylag  sok  büntetés  nem  érte  el  az  öt 
évet;  1940  elején  a  táborlakók  57%-ának  volt  ilyen  büntetése.  Tíz  év  múlva  már  habozás 
nélkül  meghosszabbította  a  lejáró  büntetéseket  az  igazgatásban  és  az 
igazságszolgáltatásban  uralkodó  önkény,  főleg  az  1937-38-ban  bebörtönzött  „politikaiak" 
esetében.  De  azért  ha  táborba  került  valaki,  ez  általában  még  nem  azt  jelentette,  hogy 
nincs  többé  visszaút.  Különben  egész  sor  „járulékos  büntetésről"  is  gondoskodtak  a  „tábor 
utániaknak",  olyasmikről,  mint  kényszerlakhely,  száműzetés! 

Egy  másik  elterjedt  véleménnyel  szemben  egyáltalán  nem  azokból  a  politikaiakból 
került  ki  a  Gulag  táborlakóinak  többsége,  akiket  „ellenforradalmi  tevékenység"  miatt 
ítéltek  el  a  büntető  törvénykönyv  58.  cikkelyének  tizennégy  bekezdésének  valamelyike 
alapján.  A  Gulag  személyi  állományának  egynegyede  és  egyharmada  között  ingadozott  a 
politikaiak  aránya,  az  arány  évente  változott.  De  azért  a  többi  rab  sem  volt  köztörvényes 
a  szó  szokásos  értelmében.  Egyhamar  táborban  találta  magát  az  ember,  ha  csak  egyet  is 


megsértett  a  bármely  tevékenységi  kört  szabályozó  számtalan  elnyomó  törvény  közül, 
azon  kezdve,  hogy  „a  szocialista  tulajdon  herdálása"  „az  útlevéltörvény  áthágása" 
„garázdaság"  „üzérkedés"  egészen  addig,  hogy  „munkahely-elhagyás"  „szabotázs" 
vagy  éppen  „a  minimális  számú  munkanap  teljesítésének  elmulasztása"  a  kolhozokban. 
Nem  volt  a  Gulag  foglyainak  többsége  sem  politikai,  sem  köztörvényes  a  sző  megszokott 
értelmében,  hanem  csak  „közönséges"  állampolgár,  aki  áldozatul  esett  a 
munkakapcsolatokat  és  mind  több  és  több  társadalmi  magatartásformát  sújtó  általános 
büntetőintézkedéseknek.  Ez  lett  annak  az  elnyomásnak  az  eredménye,  amellyel  egy 
évtizeden  át  gyötörte  az  állampárt  a  társadalom  egyre  szélesebb  rétegeit.^^^ 

Kíséreljük  meg,  hogy  ideiglenes  mérleget  készítsünk  ennek  az  elnyomásnak  különböző 


vetületeiről,  amelyek  persze  nem  mind  nyomnak  ugyanannyit  a  latban. 

-  6  millió  halott  az  1932-33-as  éhínség  következtében;  ez  a  katasztrófa  igen 
nagymértékben  az  erőszakos  kollektivizálási  politikának  tulajdonítható,  valamint  annak, 
hogy  az  állam,  rabló  módon,  lefölözte  a  kolhozok  termését; 

-  720  000  kivégzés,  ebből  több  mint  680  000  csak  1937-38-ban,  az  NKVD  különleges 
igazságszolgáltatása,  bírósági  komédia  nyomán; 

-  300  000  nyilvántartott  haláleset  a  táborokban  1934  és  1940  között;  1930-33-ra  is 
kivetítve  -  mert  azokról  az  évekről  nincsenek  pontos  adataink  -  körülbelül  400  000 
haláleset  az  egész  évtizedben,  ha  nem  számítjuk  ide  azokat  az  embereket  (mert 
kideríthetetlen  a  számuk),  akik  időközben  haltak  meg,  letartóztatásuk  után,  de  még 
azelőtt,  hogy  a  fegyintézet!  bürokrácia  nyilvántartásba  vette  őket  mint  „újakat"; 

-  körülbelül  600  000  nyilvántartott  haláleset  a  deportáltak,  „áttelepítettek"  vagy 
különleges  telepesek  között; 

-  körülbelül  2  200  000  deportált,  áttelepített  vagy  különleges  telepes; 

-  összesen  7  000  000  ember  került  a  Gulag  táboraiba  és  telepeire  1934  és  1941 
között;  az  1930-33-as  időszakról  nincsenek  elég  pontos  adataink. 

1940.  január  l-jén  1  670  000  fogoly  volt  a  „javító  munkatáborok"  53  egységében  és  a 
425  „javító  munkatelepen";  egy  év  múlva  már  1  930  000-en  lesznek.  A  börtönökben 
körülbelül  200  000  ember  várt  ítéletre,  vagy  arra,  hogy  táborba  szállítsák  őket.  Végül 
több  mint  1  200  000  különleges  telepes  állt  az  NKVD  kommandatúráinak  irányítása 
alatt.^°^  Ha  erősen  lefelé  kerekítjük  is  történészek  és  szemtanúk  egészen  a  közelmúltig 
közzétett  bizonyos  becsléseit,  amelyek  gyakran  összekeverték  a  Gulagra  özönlő  foglyok 
számát  a  rabállomány  ekkori  vagy  akkori  létszámával,  ez  a  néhány  szám  fogalmat  ad 
annak  az  elnyomásnak  a  nagyságrendjéről,  amelynek  a  szovjet  társadalom 
legkülönbözőbb  rétegei  estek  áldozatul  a  harmincas  években. 

1939  végétől  1941  nyaráig  újabb  fegyencáradat  öntötte  el  a  Gulag  táborait,  telepeit  és 
különleges  településeit.  Új  területek  szovjetesítésével  volt  kapcsolatos  ez  a  mozgás,  meg 
azzal,  hogy  -  példátlan  módon  -büntetendőnek  minősítettek  bizonyos  társadalmi 
magatartásokat,  kivált  a  munkásság  életében. 

1939.  augusztus  24-én  elképedten  értesült  róla  a  világ,  hogy  az  előtte  való  napon 
megnemtámadási  szerződést  írt  alá  a  sztálini  Szovjetunió  és  a  hitleri  Németország. 
Valóságos  sokkot  okozott  az  egyezmény  bejelentése  a  válságban  közvetlenül  érdekelt 
európai  országokban;  közvéleményük  nem  volt  fölkészülve  rá,  hogy  a  jelek  szerint 


teljesen  fölborultak  a  szövetségi  viszonyok,  kevés  gondolkodó  elme  értette  meg 
akkoriban,  hogy  miért  foghatott  össze  két  ilyen  ellentétes  világnézetű  rendszer. 

1939.  augusztus  21-én  a  szovjet  kormány  elnapolta  a  tárgyalásokat,  amelyeket  az 
augusztus  11-én  Moszkvába  érkezett  angol-francia  küldöttséggel  folytatott  egy  olyan 
egyezmény  megkötése  céljából,  amely  kölcsönösen  kötelezte  volna  a  három  szerződő 
felet  abban  az  esetben,  ha  német  támadás  éri  valamelyiküket.  A  Vjacseszlav  Molotov 
irányította  szovjet  diplomácia  már  1939  elejétől  fogva  fokozatosan  eltávolodott  a 
Franciaországgal  és  Nagy-Britanniával  kötendő  megállapodás  gondolatától,  mert  azzal 
gyanúsította  őket,  hogy  új  müncheni  egyezményre  is  készek  Lengyelország  rovására,  ami 
szabad  kezet  adott  volna  a  németeknek  keleten.  Amíg  a  szovjetek  britekkel  és  franciákkal 
folyó  tárgyalásai  megoldhatatlan  fogas  kérdésekbe  gabalyodtak  bele  -  például,  hogyan 
vonulhatna  át  a  Vörös  Hadsereg  Lengyelországon,  hogy  megtámadja  Németországot,  ha 
német  támadás  éri  Franciaországot?  -  új  fordulatot  vettek  a  különböző  szintű  szovjet  és 
német  megbízottak  közötti  érintkezések.  Augusztus  14-én  azt  javasolta  Ribbentrop  német 
külügyminiszter,  hogy  Moszkvába  utazik,  és  széles  körű  politikai  megállapodást  köt  a 
szovjet  vezetőkkel.  Sztálin  már  másnap  elfogadta  az  ajánlatot. 

19-én  egy  olyan  kereskedelmi  szerződést  írtak  alá  a  németek  és  a  szovjetek,  amelyről 
már  1938  vége  óta  folyamatosan  tárgyaltak,  és  amely  nagyon  előnyösnek  ígérkezett  a 
Szovjetunió  számára.  A  szovjetek  még  aznap  este  hozzájárultak,  hogy  Ribbentrop 
Moszkvába  utazzék,  és  aláírjon  egy  olyan  megnemtámadási  szerződést,  amelyet  már 
kidolgoztak  szovjet  részről,  és  nyomban  el  is  küldtek  Berlinbe.  23-án  délután  érkezett 
Moszkvába  a  „rendkívüli  teljhatalommal"  fölruházott  német  miniszter,  még  aznap  éjszaka 
aláírták  a  megnemtámadási  szerződést,  és  24-én  nyilvánosságra  is  hozták.  Tíz  évre  szólt 
és  azonnal  érvénybe  is  lépett.  Természetesen  titokban  maradt  az  egyezmény 
legfontosabb  része,  amely  a  két  ország  kelet-európai  befolyási  övezeteit  és  a 
bekebelezendő  területeket  jelölte  ki.  Hiába  voltak  bizonyítékok,  egész  1989-ig  tagadták  a 
szovjet  vezetők,  hogy  „titkos  záradék"  is  volt,  amellyel  valóságos  „béke  elleni  bűntettet" 
követett  el  a  két  aláíró  hatalom.  A  szerződés  értelmében  Litvánia  német  érdekkörbe 


került,  Észtország,  Lettország,  Finnország,  Bessza-rábia  pedig  szovjet  érdekövezetbe.  Ami 
Lengyelországot  illeti,  függőben  maradt  ugyan,  hogy  megtartanak-e  egy  maradék  lengyel 
államot,  de  -  a  németek  és  a  szovjetek  lengyelországi  katonai  beavatkozása  után  -  a 
Szovjetuniónak  mindenképpen  vissza  kellett  kapnia  azokat  a  fehérorosz  és  ukrán 
területeket,  amelyekről  le  kellett  mondania  az  1920-as  rigai  szerződésben,  valamint  a 
„történelmileg  és  etnikailag  lengyel"  területek  egy  részét,  Lublin  és  Varsó  tartományban. 

Egy  héttel  a  szerződés  aláírása  után  a  náci  csapatok  megtámadták  Lengyelországot. 
Egy  hét  múlva,  szeptember  9-én,  a  lengyel  ellenállás  összeomlása  miatt  és  a  németek 
sürgető  kérésére  a  szovjet  kormány  azt  a  szándékát  közölte  Berlinnel,  hogy  gyorsan 
elfoglalja  az  augusztus  23-i  titkos  záradék  értelmében  neki  járó  területeket.  Szeptember 
17-én  a  Vörös  Hadsereg  benyomult  Lengyelországba,  azzal  az  ürüggyel,  hogy  „segítséget 
nyújt  ukrán  és  fehérorosz  véreinek"  akiket  „a  lengyel  állam  szétesése  fenyeget".  A 
lengyel  hadsereg  már  majdnem  egészen  megsemmisült,  a  szovjet  beavatkozás  kevés 
ellenállásra  talált.  A  szovjetek  230  000  hadifoglyot  ejtettek,  köztük  15  000  tisztet.^^"^ 

A  németek  és  a  szovjetek  azzal  a  gondolattal  kacérkodtak  egy  pillanatig,  hogy 


meghagynak  egy  lengyel  ütközőállamot,  de  hamar  letettek  erről  az  ötletről,  s  ettől 
mindjárt  kényesebb  lett  Németország  és  a  Szovjetunió  határának  a  kijelölése. 
Szeptember  22-én  úgy  tervezték,  hogy  Varsónál,  a  Visztulánál  húzódna,  de  amikor 
Ribbentrop  Moszkvában  járt  szeptember 

28-án,  keletre  tolták,  a  Búg  folyóig.  Ennek  az  augusztus  23-i  titkos  záradékhoz 
viszonyított  szovjet  „engedménynek"  a  fejében  Németország  szovjet  érdekkörbe  engedte 
át  Litvániát.  Lengyelország  fölosztása  jóvoltából  a  Szovjetunió  jókora,  száznegyvennyolc 
négyzetkilométeres  területet  kebelezhetett  be,  tizenkétmillió  lakossal,  fehéroroszokkal, 
ukránokkal  és  lengyelekkel.  November  l-jén  és  2-án,  egy  népszavazási  színjátékkal,  az 
Ukrán  és  Fehérorosz  Szovjet  Köztársasághoz  csatolták  ezeket  a  területeket. 

Ekkor  már  jócskán  előrehaladt  ezeknek  a  területeknek  a  „tisztogatása";  az  NKVD 
gondoskodott  erről.  A  lengyeleket  vették  célba  először;  letartóztatták  és  deportálták  őket 
mint  „ellenséges  elemeket".  Főleg  a  földbirtokosokat,  iparosokat,  kereskedőket, 
tisztviselőket,  rendőröket  és  katonatelepeseket  (osadnicy  wojskowi)  pécézték  ki,  akik  egy 
kis  földet  kaptak  jutalmul  a  lengyel  kormánytól  a  határvidékeken,  mert  katonai 
szolgálatot  teljesítettek  1920-ban,  a  szovjet-lengyel  háborúban.  A  Gulag  különleges 
telepes  osztályának  statisztikája  szerint  1940  februárja  és  1941  júniusa  között,  csak  az 
1939  szeptemberében  bekebelezett  új  szovjet  területekről  381  000  egykori  lengyel 
állampolgárt  deportáltak,  mint  különleges  telepest,  Szibériába,  Arhangelszk  környékére, 
Kazahsztánba  és  a  Szovjetunió  más,  távoli  vidékeire. A  lengyel  történészek  sokkal 
nagyobb  számot,  úgy  egymillió  deportált  személyt  tartanak  nyilván. Sajnos  semmilyen 
pontos  adatunk  sincs  az  1939  szeptembere  és  1940  januárja  között  letartóztatott  és 

deportált  további  polgári  személyekről.^ 

A  ma  hozzáférhető  levéltári  dokumentumok  három  nagy  „deportálási  roham"  emlékét 
őrzik  a  későbbi  időszakból;  1940.  február  9.  és  10.,  április  12.  és  13.,  június  28.  és  29.^°^ 

Két  hónap  kellett  a  vasúti  szerelvényeknek,  hogy  oda-vissza  megtegyék  az  utat  a 
lengyel  határ  és  Szibéria,  Kazahsztán  vagy  a  Távol-Észak  között.  Ami  a  lengyel 
hadifoglyokat  illeti,  csak  82  000  maradt  a  230  000-ből  1940  nyarára.  A  lengyel  különleges 
telepesek  között  is  nagyon  nagy  volt  az  emberveszteség.  A  száműzetésben  lévő  lengyel 
kormánnyal  1941  augusztusában  kötött  egyezmény  után  a  szovjet  kormány 
tulajdonképpen  „amnesztiát"  adott  az  1939  óta  deportált  lengyeleknek,  de  már  csak  243 
100  különleges  telepest  találtak,  pedig  legalább  381  000-et  deportáltak  1940  februárja  és 
1941  júniusa  közt.  Összesen  388  000  lengyel  hadifoglyot,  internált  menekültet  és 
deportált  polgári  személyt  érintett  ez  az  amnesztia.  Több  százezernek  nyoma  veszett  az 
eltelt  két  esztendő  folyamán.  Sokat  kivégeztek  közülük  azzal  az  ürüggyel,  hogy  „a 
szovjethatalom  elszánt  és  dühödt  ellenségei  voltak". 

Az  a  25  700  lengyel  tiszt  és  polgári  személy  is  közöttük  volt,  akiknek  az  agyonlövését 
javasolta  Berija  egy  Sztálinhoz  írt  levelében,  1940.  március  5-én.  1943  áprilisában  a 
németek  fölfedezték  a  katini  erdőben  a  tömegsírok  egy  részét  a  kivégzettek 

tetemével. Több  közös  gödör  4000  lengyel  tiszt  maradványait  tartalmazta.  A  szovjet 
hatóságok  megpróbálták  a  németekre  fogni  a  mészárlást,  és  csak  1992-ben,  újabb 
huzavona  és  titkolózás  után,  Borisz  Jelcin  varsói  látogatásakor  ismerték  el  az  orosz 


hatóságok,  hogy  közvetlenül  Sztálint  és  a  politikai  bizottság  tagjait  terheli  a  felelősség  a 
lengyel  elit  1940-es  kiirtásáért. 

Az  egykori  lengyel  területek  bekebelezése  után  a  náci  Németországgal  kötött  szerződés 
értelmében  a  szovjet  kormány  mindjárt  Moszkvába  rendelte  az  észt,  a  lett  és  a  litván 
kormányfőt,  és  „kölcsönös  segítségnyújtási  szerződést"  erőszakolt  rájuk,  amelynek 
értelmében  ezek  az  országok  katonai  támaszpontokat  „engedélyeztek"  területükön  a 
Szovjetuniónak.  Utána  nyomban  25  000  szovjet  katona  vonult  be  Észtországba,  30  000 
Lettországba  és  20  000  Litvániába.  Ezek  a  csapatok  bőven  meghaladták  ezeknek  az  akkor 
hivatalosan  még  független  országoknak  a  hadsereglétszámát.  A  szovjet  csapatok 
bevonulása  1939  októberében  tulajdonképpen  már  a  balti  országok  függetlenségének 
végét  jelezte.  Október  11-én  Berija  parancsot  adott,  hogy  „irtsanak  ki  minden 
szovjetellenes  és  társadalomellenes  elemet"  ezekben  az  országokban.  Attól  kezdve  a 
szovjet  katonai  rendőrség  mind  több  olyan  katonatisztet,  tisztviselőt,  értelmiségit 
tartóztatott  le,  akiket  nem  tekintettek  elég  „megbízhatónak"  a  Szovjetunió  további  céljai 
szempontjából. 

1940  júniusában,  mindjárt  a  német  csapatok  győzelmes  franciaországi  villámháborúja 
után  a  szovjet  kormány  elhatározta,  hogy  az  1939.  augusztus  23-i  titkos  záradék  minden 
cikkelyének  gyümölcsét  learatja.  Június  14-én  ultimátumot  intézett  a  balti  vezetőkhöz, 
azzal  az  ürüggyel,  hogy  „provokációs  cselekedeteket  követtek  el  a  szovjet  helyőrségek 
ellen"  és  felszólította  őket,  hogy  „olyan  kormányt  alakítsanak,  amely  szavatolja  a 
segítségnyújtási  szerződés  tisztességes  megtartását,  és  megfékezi  az  említett  szerződés 
ellenfeleit".  A  következő  napokban  több  százezer  szovjet  katona  szállta  meg  a  balti 
országokat.  Sztálin  azzal  a  megbízással  küldte  el  képviselőit  a  balti  fővárosokba,  hogy 
lássanak  hozzá  a  három  köztársaság  szovjetesítéséhez:  Visinszkij  egykori  főügyész 
Rigába  ment.  Zsdanov  Tallinnba,  a  politikai  rendőrség  egyik  volt  vezetője,  a  Szovjetunió 
külügyi  népbiztosa,  Gyekanozov  pedig  Kaunasba.  Rögtön  feloszlatták  a  helyi 
parlamenteket  és  intézményeket,  tagjaik  nagy  részét  pedig  letartóztatták.  Csak  a 
kommunista  pártnak  volt  joga,  hogy  jelölteket  indítson  az  1940.  július  14-15-én 
megtartott  „választásokon". 


L  Berija  belügyi  népbiztos  levele  Sztálinhoz.  1940.  március  5. 


Szigorúan  bizalmas 

Sztálin  Elvtársnak! 

Jelenleg  sok  letartóztatott  található  a  SZU  NKVD-je  hadifogolytáboraiban,  valamint 
Ukrajna  és  Eehéroroszország  nyugati  vidékeinek  börtöneiben:  a  lengyel  hadsereg  egykori 
tisztjei,  a  lengyel  rendőrség  és  titkosszolgálatok  egykori  tisztségviselői,  ellenzéki 
ellenforradalmi  szervezetek  meggyőzően  leleplezett  tagjai,  menekültek  és  mások,  kivétel 
nélkül  a  szovjethatalom,  s  a  szovjet  rendszer  iránti  gyűlölettel  eltelt  esküdt  ellenségek. 

A  hadsereg  és  a  rendőrség  fogoly  tisztjei  a  táborokban  is  folytatni  igyekeznek 
ellenforradalmi  tevékenységüket,  és  szovjetellenes  izgatást  művelnek.  Mindegyikük  csak 
a  szabadulását  várja,  hogy  tevékenyen  harcba  lépjen  a  szovjethatalom  ellen. 

Az  NKVD  szervei  igen  sok  lázadó  ellenforradalmi  szervezet  nyomára  bukkantak  Ukrajna 


és  Fehéroroszország  nyugati  területein.  A  lengyel  hadsereg  és  rendőrség  régi  tisztjei, 
csakúgy,  mint  a  csendőrök,  tevékeny  szerepet  töltenek  be  mindezen  szervezetek 
vezetőségében. 

A  régi  menekültek  és  államhatársértők  között  igen  sok  személyről  megállapítottuk, 
hogy  ellenforradalmi  kém-  és  ellenálló  szervezetekhez  tartoztak. 

14  736  régi  tiszt,  tisztviselő,  földbirtokos,  rendőr,  csendőr,  börtönőr,  határövezetbe 
költöztetett  telepes  (oszadnyik)  és  (97%-han  lengyel)  hírszerző  ügynök  van  letartóztatva 
a  hadifogolytáborokban.  Nincsenek  benne  ebben  a  számban  sem  a  közkatonák,  sem  az 
altisztek. 

Részletezve: 

-  T  ábornok,  ezredes  és  alezredes  295 


-  Őrnagy  és  százados  2080 

-  Hadnagy,  alhadnagy  és  várományos  („karpaszományos")  6049 

-  Rendőr-,  határőr-  és  csendőrtiszt  és  -altiszt  1030 

-  Közrendőr,  csendőr,  börtönőr  és  hírszerző  ügynök  5138 

-  Tisztviselő,  földbirtokos,  pap  és  határvidéki  telepes  144 

Egyébként  Ukrajna  és  Fehéroroszország  nyugati  területeinek  börtöneiben  18  634  ember 
van  letartóztatva  (köztük  10  685  lengyel). 

Részletezve: 

-  Régi  katonatiszt  1207 

-  Régi  hírszerző  ügynök,  közrendőr  és  csendőr  5141 

-  Kém  és  sza botőr  347 

-  Volt  földbirtokos,  gyáros  és  tisztviselő  465 

-  Különböző  ellenforradalmi  ellenálló  szervezetek  tagjai  és  mások  5345 

-  Menekültek  6127 

Tekintve,  hogy  ezek  a  személyek  a  szovjethatalom  elkeseredett  és  megátalkodott 
ellenségei,  a  SZU  NKVD-je  szükségesnek  tartja,  hogy; 


1. Kapjon  parancsot  a  SZU  NKVD-je,  hogy  állítsa  különleges  bíróság  elé; 

a)  a  hadifogolytáborokban  őrzött  14  700  volt  katonatisztet,  tisztviselőt,  földbirtokost, 
közrendőrt,  hírszerző  ügynököt,  csendőrt,  határvidéki  telepest  és  börtönőrt: 

b)  valamint  az  Ukrajna  és  Fehéroroszország  nyugati  vidékein  található  börtönökben 

őrzött  11  000  letartóztatott  személyt,  különböző  ellenforradalmi  kém-  és 

szabotőrszervezetek  tagjait,  régi  földbirtokosokat,  gyárosokat,  a  lengyel  hadsereg  volt 
tisztjeit,  tisztviselőket  és  menekülteket,  hogy  A  LEGSÚLYOSABB  BÜNTETÉSSEL,  GOLYÓ 
ÁLTALI  HALÁLBÜNTETÉSSEL  SÚJTSÁK  ŐKET. 


2.  Az  egyéni  akták  tanulmányozása  a  letartóztatottak  jelenléte  és  vádirat  nélkül 
történjék;  a  nyomozás  eredményét  és  az  ítéletet  pedig  az  alábbi  módon  közöljék; 

a)  a  hadifogolytáborokban  lévő  letartóztatottakkal  a  SZU  NKVD-je  hadifogolyügyi 
igazgatósága  által  kiállított  végzés  útján; 

b)  a  többi  letartóztatottal  az  Ukrán  SZSZK  NKVD-je  és  a  Fehérorosz  SZSZK  NKVD-je 
által  kiállított  végzés  útján. 


3.  Háromtagú  bizottság  fogja  megvizsgálni  az  aktákat  és  meghozni  az  ítéleteket; 
tagjai:  Merkulov.  Kobulov  és  Bastalov  elvtárs. 

L.  Berija.  a  SZU  belügyi  népbiztosa 


A  komédia  előtti  hetekben  tizenöt-húszezer  „ellenséges  elemet"  tartóztatott  le  az 
NKVD,  Szeröv  tábornok  parancsnoksága  alatt.  Július  elején  csak  Lettországban  1480 
embert  végeztek  ki  rögtöni  ítélettel.  A  választások  nyomán  összeült  parlamentek  azt 
kérték,  hogy  vegyék  föl  országukat  a  Szovjetunióba,  és  a  legfelső  tanács  augusztus  elején 
-  természetesen  -  „helyt  adott"  ennek  a  kérésnek,  és  bejelentette  három  új  szocialista 
szovjet  köztársaság  létrejöttét.  Augusztus  8-án  ezt  írta  a  Pravda:  „Immár  új  területekre 
és  új  népekre  is  széthinti  jótékony  sugarait  a  nagy  Sztálini  Alkotmány  napfénye"  ám  a 
baltiak  számára  a  letartóztatás,  a  deportálás  és  a  kivégzés  korszaka  jött  el. 

Az  1941.  június  13  -áról  14-re  virradó  éjszakán  a  Szeröv  tábornok  parancsnoksága  alatt 
végrehajtott  nagy  akció  keretében  társadalomellenes  elemeket  deportáltak  a  balti 
országokból,  Moldáviából,  Fehéroroszországból  és  Nyugat-Ukrajnából;  a  levéltárak 
megőrizték  a  művelet  lefolyásának  részleteit.  Pár  héttel  azelőtt  tervelték  ki  ezt  az  akciót; 
Berija  1941.  május  16-án  nyújtotta  be  utolsó  tervét  Sztálinnak  „a  Szovjetunióba  újabban 
bekebelezett  területeknek  a  szovjetellenes,  osztályidegen  és  bűnöző  elemektől  való 
megtisztítására  irányuló  akcióról".  Összesen  85  716  embert  kellett  deportálni  1941 
júniusában,  ebből  25  716  volt  balti.  Merkulov,  az  NKVD  második  embere  az  1941.  július 
17-i  jelentésében  állította  fel  a  művelet  balti  részének  mérlegét.  Az  1941.  június  13-ról 
14-re  virradó  éjszakán  11  038  „burzsoá  nacionalista"  családtagjait,  3240  volt  csendőr  és 
rendőr  családtagjait,  7124  volt  földbirtokos-,  iparos-,  tisztviselő-családtagot,  1649  volt 
katonatiszt-családtagot,  valamint  2907  „egyebet"  deportáltak.  Világosan  kiderül  ebből  az 
iratból,  hogy  a  családfőket  már  előzőleg  letartóztatták,  és  -  valószínűleg  -  kivégezték.  A 
június  13-i  akció  tulajdonképpen  csak  az  „osztályidegennek"  tartott  „családtagok"  ellen 
irányult. 

Minden  család  száz  kilónyi  poggyászt  vihetett  magával;  az  egyhavi  élelem  is 
beletartozott,  mert  az  NKVD  nem  vállalta  a  szállítmány  élelmezését!  A  szerelvények  csak 
1941  júliusának  végén  jutottak  el  a  rendeltetési  helyükre,  többnyire  a  novoszibirszki 
területre,  valamint  Kazahsztánba.  Némelyek  csak  szeptember  közepén  érkeztek  meg 
deportálás!  célállomásukra,  az  Altaj  vidékére!  Hányán  halhattak  meg  azon  a  hat-tizenkét 
hétig  tartó  úton,  ötvenével  összezsúfolva  egy-egy  marhavagonba,  a  kevéske  holmival 
meg  azzal  a  kevés  táplálékkal,  amit  magukkal  vihettek  a  letartóztatásuk  éjszakáján?  Egy 
másik  nagyarányú  akciót  is  tervezett  Be-rija  az  1941.  június  27-ről  28-ra  virradó 
éjszakára.  Ennek  az  időpontnak  a  kiválasztása  azt  tanúsítja,  hogy  a  szovjet  állam  legfelső 
vezetői  egyáltalán  nem  számítottak  a  június  22-i  német  támadásra.  A  Barbarossa-terv 
részben  elodáztatta  néhány  évvel  a  balti  országokban  zajló  NKVD-„tisztogatás" 
folytatását. 

A  balti  országok  elfoglalása  után  pár  nappal  a  szovjet  kormány  ultimátumot  intézett 
Romániához,  és  azt  követelte,  hogy  Románia  azonnal  „adja  vissza"  a  Szovjetuniónak 
Besszarábiát,  amely  a  cári  birodalom  része  volt,  és  amelyről  az  1939.  augusztus  23-i 


szovjet-német  titkos  záradék  is  említést  tett.  Továbbá  azt  követelte,  hogy  Románia  a 
többnyire  ukránok  lakta  Észak-Bukovinát  is  engedje  át  a  Szovjetuniónak,  pedig  az  soha 
sem  tartozott  a  cári  birodalomhoz.  Engedtek  is  a  románok,  mert  a  németek 
cserbenhagyták  őket.  Ukrajnához  csatolták  Bukovinát  és  Besszarábia  egy  részét; 
Besszarábia  többi  részéből  lett  az  1940.  augusztus  2-án  kikiáltott  Moldvai  Szocialista 
Szovjet  Köztársaság.  Ugyanazon  a  napon  írt  alá  Berija  helyettese,  Kobulov  egy  parancsot, 
amelynek  értelmében  31  699  „szovjetellenes  elemet"  a  Moldvai  SZSZK  területéről,  12  191 
„szovjetellenes  elemet"  pedig  az  Ukrán  SZSZK-ba  bekebelezett  román  területekről 
deportáltak.  Néhány  hónap  alatt  kellőképpen  nyilvántartásba  vették  mindezeket  az 
„elemeket"  a  jól  bevált  technika  szerint.  Előtte  egy  nappal,  1940.  augusztus  l-jén 
Molotov  diadalmas  képet  festett  a  németszovjet  együttműködés  eredményeiről:  egy 
esztendő  alatt  23  millió  lakost  csatoltak  a  Szovjetunióhoz. 

De  más  okból  is  figyelemre  méltó  volt  az  1940-es  év:  ekkor  tetőzött  a  Gulag 
letartóztatottjainak,  a  deportáltaknak,  a  szovjet  börtönökben  raboskodóknak  és  az 
elítélteknek  a  száma.  1941.  január  l-jén  1  930  000  foglyot  őriztek  a  Gulag  táboraiban, 
vagyis  további  270  000-rel  szaporodtak  egy  év  alatt;  több  mint  500  000  embert  hurcoltak 
el  a  „szovjetesített"  területekről,  ezek  az  1939  végén  nyilvántartott  1  200  000  különleges 
telepes  számát  gyarapították;  elméletileg  ugyan  234  000  férőhely  volt  a  szovjet 
börtönökben,  de  több  mint  462  000  rabot  zsúfoltak  össze  bennük;^°^  végül,  a  büntető 
ítéletek  száma  is  kivételes  mértékben  növekedett  ebben  az  évben,  körülbelül  700  000-ről 
majdnem  2  300  000-re  nőtt  egy  esztendő  alatt.^^° 

Ez  a  látványos  növekedés  a  büntető  törvénykezésnek  a  társadalmi  viszonyokra  való 
példátlan  kiterjesztésének  következménye  volt.  1940  úgy  él  a  munkásság  kollektív 
emlékezetében,  mint  a  június  26-i  rendelet  éve,  amikor  „bevezették  a  nyolcórás 
munkanapot,  a  hétnapos  munkahetet,  és  megtiltották,  hogy  a  munkások  saját 
elhatározásukból  kiléphessenek  a  munkahelyükről".  Ezentúl  minden,  húsz  percet 
meghaladó  igazolatlan  hiányzás  büntetőjogi  következménnyel  járt.  Hathavi  - 
szabadságvesztés  nélküli  -  „javítómunkával"  munkabére  25%-ának  levonásával 
büntethették  a  szabálysértőt,  de  kettőtől  négy  hónapig  terjedő  börtönnel  is 
súlyosbíthatták  a  büntetését. 

1940.  augusztus  10-én  egy  másik  rendelet  egytől  három  évig  terjedő  táborfogsággal 
büntette  a  „garázda  bűncselekményeket"  a  selejtgyártást  és  az  apró  munkahelyi 
tolvajlást.  A  szovjet  ipar  működési  feltételei  között  bármelyik  munkás  áldozatul  eshetett 
ennek  az  új  „gonosztevőtörvénynek". 

Ezek  a  rendeletek,  amelyek  1956-ig  maradtak  érvényben,  új  korszakot  jeleztek  a 
munkajog  büntetésrendszerében.  Alkalmazásuk  első  fél  évében  több  mint  másfél  millió 
embert  ítéltek  el,  ezek  közül  mintegy  400  000-et  börtönbüntetésre;  ez  magyarázza,  hogy 
1940  nyarától  sokkal  több  rab  ült  a  börtönökben.  Az  1939-es  108  000-ről  1940-ben  200 
000-re  nőtt  a  táborfogságra  ítélt  „garázdák"  száma. 

Véget  ért  hát  a  nagy  rémuralom,  de  utána  új,  és  1932  óta  nem  tapasztalt  támadás 
indult  a  kisember  ellen,  aki  nem  volt  hajlandó  a  gyári  és  a  kolhozfegyelem  igájába  hajtani 
a  fejét.  Az  1940  nyarán  bevezetett  gonosztevő-törvények  következtében  -  ha  hihetünk  az 
NKVD-besúgók  jelentéseinek  -  sok  munkás  „egészségtelen  nézeteket"  vallott,  különösen 


a  náci  benyomulás  első  heteiben.  Nyíltan  azt  kívánták,  hogy  „irtsák  ki  a  zsidókat  és  a 
kommunistákat"  és  „provokatív  rémhíreket"  terjesztettek,  mint  az  a  moszkvai  munkás, 
akinek  kijelentéseit  besúgták  az  NKVD-nek:  „Ha  Hitler  elfoglalja  a  városainkat,  ilyen 
plakátokat  ragasztat  ki:  »Én  nem  állíttatom  majd  bíróság  elé  a  munkásokat,  ha 
huszonegy  percet  késnek  a  munkából,  mint  a  ti  kormányotok.«"'^^2.  A  legszigorúbban 
büntették  az  efféle  kijelentéseket,  egy  „1941,  június  22-e  és  szeptember  1-je  között, 
vasúton  elkövetett  bűncselekményekről  és  törvénysértésekről"  szóló  katonai  főügyészi 
jelentés  ezt  jól  mutatja,  amely  arról  számol  be,  hogy  252-t  személyt  ítéltek  el,  közülük 
204-et  halálra.  Ezek  között  az  ítéletek  között  nem  kevesebb  mint  412-őt  „ellenforradalmi 
rémhírterjesztésért"  szabtak  ki.  110  vasutast  ítéltek  halálra  ezért  a  bűncselekményért.^^^ 

Nemrégiben  egy  olyan  dokumentumgyűjtemény  jelent  meg  Moszkvában,  amely  azt 
mutatja,  milyen  volt  a  „közgondolkodás"  a  háború  első  hónapjaiban. Ebből  az  derül  ki, 
hogy  a  „kisember"  ugyancsak  nagy  zavarban  volt  1941  nyarán,  a  német  előrenyomulás 
láttán.  A  jelek  szerint  három  csoportra  oszlottak  a  moszkvaiak:  a  „hazafiakra"  egy 
„ingoványra"  amelyben  mindenféle  rémhírek  születtek  és  terjedtek,  és  a  „kishitűekre" 
akik  a  németek  győzelmét  kívánták  a  gyűlölt  „zsidók  és  bolsevikok"  fölött.  1941 
októberében  „szovjetellenes  rendzavarások"  történtek  az  ivanovói  terület 
szövőgyáraiban,  sztrájk  tört  ki,  amikor  leszerelték  a  gyárakat,  hogy  áttelepítsék  őket  az 
ország  keleti  felébe. Néhány  munkás  csüggeteg  kijelentései  árulkodnak  róla,  hogy 
milyen  kétségbeesett  volt  az  1940  óta  mind  szigorúbb  törvényeknek  alávetett  munkásság 
egy  része. 

A  náci  barbárság  azonban  semmilyen  jövőt  sem  kínált  a  kiirtásra,  vagy  -  jobbik  esetben 
-  rabszolgaságra  szánt  „alsóbbrendű"  szovjet  embereknek,  és  ezzel,  végül  is,  egyetlen 
nagy  hazafias  fölbuzdulásban  össze bé kitette  egymással  a  kisembert  és  a  rendszert. 
Sztálin,  nagyon  ügyesen,  ismét  erőteljesen  hangsúlyozta  az  orosz,  nemzeti  és  hazafias 
értékeket.  1941.  július  3-i  híres  rádióbeszédében  a  nemzethez  szólt,  és  megint  azt  a  régi 
hangot  ütötte  meg,  amely  évszázadokon  át  összeforrasztotta  a  nemzeti  közösséget: 
„Fivéreim  és  nővéreim,  súlyos  veszély  fenyegeti  hazánkat."  „Plehanov,  Lenin,  Puskin, 
Tolsztoj,  Csajkovszkij,  Csehov,  Lermontov,  Szuvorov  és  Kutuzov  nagy  orosz  nemzetére" 
hivatkozott,  ezzel  igazolta  a  „szent  háborút",  a  „Nagy  Honvédő  Háborút".  1941.  november 
7-én  Sztálin  szemlét  tartott  a  frontra  induló  önkéntes  zászlóaljak  fölött,  és  arra  buzdította 
őket,  hogy  „őseink,  Alekszandr  Nyevszkij  és  Dmitrij  Donszkoj  dicső  példájának" 
szellemében  harcoljanak,  akik  közül  az  első  a  XIII.  században  mentette  meg 
Oroszországot  a  teuton  lovagoktól,  a  második  meg,  egy  évszázaddal  később,  a  tatárokra 
mért  súlyos  csapást  a  kulikovói  mezőn. 

A  GYŐZELEM  FONÁKJA 


Sokáig  még  a  szovjet  történelem  számtalan  „fehér  foltja"  között  is  különös  gonddal 
őrzött  titoknak  számított  az  a  történet,  hogy  a  „Nagy  Honvédő  Háború"  alatt  hogyan 
deportáltak  egész  népeket,  mert  kollektiven  „kártevéssel,  kémkedéssel"  és  a  náci 
megszállókkal  való  „együttműködéssel"  gyanúsították  őket.  Csak  az  ötvenes  évek  végén 
ismerték  el  a  hatóságok,  hogy  „túlkapás"  és  „általánosítás"  volt  a  „kollektív 


együttműködés"  vádjában.  A  hatvanas  években  közjogilag  visszaállítottak  egynéhány 
autonóm  köztársaságot,  amelyet  a  megszállókkal  való  együttműködés  miatt  töröltek  le  a 
térképről.  De  azért  végül  is  csak  1972-ben  kaptak  elvi  engedélyt  a  deportált  népekhez 
tartozó  emberek,  hogy  minden  korlátozás  nélkül,  „szabadon  megválaszthassák 
lakóhelyüket".  A  krími  tatárokat  meg  csak  1989-ben  „rehabilitálták"  egészen.  A  hatvanas 
évek  közepéig  a  legnagyobb  titok  övezte  a  „büntetett  népekre"  kirótt  büntetések 
fokozatos  visszavonását,  és  az  1964  előtti  rendeletek  sosem  láttak  napvilágot.  1989. 
november  14-ig,  „a  Legfelső  Tanács  nyilatkozatáig"  kellett  várni,  hogy  elismerje  végre  a 
szovjet  állam  „azoknak  a  barbár  tetteknek  bűnös  törvénytelenségét,  amelyeket  a  sztálini 
rendszer  követett  el  a  tömegesen  deportált  népek  ellen". 

A  németek  alkották  az  első  népcsoportot,  amelyet  kollektiven  deportáltak,  pár  héttel 
azután,  hogy  a  náci  Németország  megtámadta  a  Szovjetuniót.  Az  1939-es  népszámlálás 
szerint  1  427  000  német  élt  a  Szovjetunióban;  nagy  részük  azoktól  a  német  telepesektől 
származott,  akiket  a  maga  is  hesseni  születésű  II.  Katalin  hívott  be,  hogy  népesítsék  be 
Dél -Oroszország  roppant  lakatlan  térségeit.  1924-ben  a  szovjet  kormány  létrehozta  a 
Volgái  Német  Autonóm  Köztársaságot.  Mintegy  370  000-en  voltak  ezek  a  „volgai 
németek",  de  csak  körülbelül  egynegyedét  tették  ki  az  egész  német  lakosságnak,  amely 
megoszlott  Oroszországban  (Szaratov,  Sztálingrád,  Vorqnyezs,  Moszkva,  Leningrád  stb. 
környékén),  Ukrajnában  (390  000  ember),  valamint  Észak-Kaukázusban  (Krasznodar, 
Ordzsonikidze,  Sztavropol  vidékén),  sőt  a  Krímben  és  Grúziában.  1941.  augusztus  28-án  a 
Legfelső  Tanács  Elnöksége  rendeletet  hozott,  s  ennek  értelmében  Kazahsztánba  és 
Szibériába  kellett  deportálni  a  Volgai  Autonóm  Köztársaság,  Szaratov,  Sztálingrád  és 
környéke  egész  német  lakosságát.  A  rendelet  szövege  szerint  ez  csak  megelőző 
humanitárius  intézkedés  volt! 

Részletek  a  Legfelső  Tanács  Elnökségének  1941.  augusztus  28-i 
rendeletéből:  a  németek  kollektív  deportálásáról 


A  katonai  hatóságok  hitelt  érdemlő  hírszerzői  értesülései  szerint  a  Volga  vidékén 
megtelepedett  német  lakosság  körében  ezer-  és  tízezerszámra  lappanganak  szabotőrök 
és  kémek,  akiknek  az  a  feladata,  hogy  a  Németországból  kapott  első  jelre  merényleteket 
készítsenek  elő  a  volgai  németek  lakta  vidékeken.  Senki  sem  értesítette  a  szovjet 
hatóságokat,  hogy  ilyen  tömeg  szabotőr  és  kém  van  a  volgai  németek  között; 
következésképpen  a  volgai  német  lakosság  a  keblén  melengeti  a  szovjet  nép  és  hatalom 
ellenségeit... 

Ha  német  szabotőrök  és  kémek  szabotázscselekményeket  hajtanak  végre  Németország 
utasítására  a  Volgai  Német  Köztársaságban  vagy  a  szomszédos  vidékeken,  vér  fog  folyni, 
és  a  szovjet  kormány  kénytelen  lesz,  a  háborús  idők  törvényeinek  megfelelően,  büntető 
intézkedéseket  foganatosítani  az  egész  volgai  német  lakosság  ellen.  A  SZU  Legfelső 
Tanácsának  Elnöksége  el  akarja  kerülni  ezt  a  sajnálatos  és  súlyos  vérontással  járó 
helyzetet,  ezén  szükségesnek  tartja,  hogy  áttelepítse  a  Volga  vidékén  élő  egész  német 
lakosságot  más  területekre,  ott  termőföldet  adjon  neki,  és  állami  segélyben  részesítse, 
hogy  gyökeret  verjen  új  lakóhelyén. 


Novoszibirszk  és  Omszk  környékének,  az  Altaj -vidéknek  és  Kazahsztánnak  termőföldben 
gazdag  körzetei  és  más,  ezekkel  határos  vidékek  vannak  kijelölve  az  áttelepítés  céljaira. 


A  Vörös  Hadsereg  az  egész  vonalon  visszavonult,  naponta  tízezrekre  rúgott  az 
embervesztesége,  halottban  és  fogolyban,  de  Berija  14  000  embert  vezényelt  ki  erre  az 
akcióra  az  NKVD-csapatoktól,  Iván  Szeröv  tábornok,  belügyi  népbiztoshelyettes 
parancsnoksága  alatt,  aki  már  a  balti  országok  „tisztogatásában"  is  kitüntette  magát.  A 
Vörös  Hadsereg  példátlan  összeomlását  tekintve,  gyorsan  ment  végbe  az  akció.  1941. 
szeptember  3-tól  20-ig  446  480  németet  hurcoltak  el  230,  átlagosan  50  kocsiból  álló 
szerelvényen,  vagyis  mintegy  2000  foglyot  szerelvényenként!  Óránként  pár  kilométeres 
átlagsebességgel,  négy-nyolc  hét  alatt  érték  el  ezek  a  szerelvények  a  rendeltetési 
helyüket,  Omszk  és  Novoszibirszk  vidékét.  Barnául  környékét  Dél-Szibériában  és 
Krasznojarszk  vidékét  Kelet-Szibériában,  Mint  már  korábban,  a  baltiak  deportálásakor,  az 
„áttelepítendő  személyek"  most  is  „bizonyos  [sic]  haladékot  kaptak,  hogy  legalább 
egyhavi  élelmet  vihessenek  magukkal"! 

Amíg  ez  a  deportálás!  „fő  akció"  folyt,  a  „másodrendű  akciók"  is  elszaporodtak,  a 
katonaságnak  kénye-kedve  szerint.  1941.  augusztus  29-én  Molotov,  Malenkov  és  Zsdanov 
azt  javasolta  Sztálinnak,  hogy  „tisztogassa  meg"  Leningrád  városát  és  környékét  96  000 
német  és  finn  származású  lakostól.  Augusztus  30-án  a  német  csapatok  elérték  a  Néva 
folyót,  és  elvágták  Leningrád  és  az  ország  többi  része  vasúti  összeköttetését.  Napról 
napra  nőtt  a  veszély,  hogy  bekerítik  a  várost,  márpedig  előzőleg  semmit  sem  tettek  az 
illetékes  hatóságok  Leningrád  polgári  lakosságának  kiürítése  céljából,  és 
élelmiszerkészletek  felhalmozásáról  sem  intézkedtek.  De  azért  Berija  éppen  azon  a 
napon,  augusztus  30-án  körlevélben  adott  utasítást  132  000  leningrád!  és  környékbeli 
személy  deportálására;  96 

000-et  vonaton,  36  000-et  pedig  vízi  úton  kellett  elszállítani.  Az  NKVD-nek  azonban 
csak  11  000  német  nemzetiségű  szovjet  állampolgár  letartóztatására  és  deportálására 
jutott  ideje. 

A  következő  hetekben  hasonló  akciók  kezdődtek  az  alábbi  városokban  és  környékükön: 
Moszkva  (szeptember  15-én  9640  német  deportálása),  Tula  (szeptember  21-én  2700), 
Gorkij  (szeptember  11-én  3162),  Rosztov  (szeptember  10-e  és  20-a  közölt  38  288), 
Zaporozsje  (szeptember  25-e  és  október  10-e  között  31  320),  Krasznodar  (szeptember 
15-én  38  136),  Or-dzsonikidze  (szeptember  20-án  77  570  deportált).  1941  októberében 
még  további  100  000  Grúziában,  Örményországban,  Azerbajdzsánban,  az  Észak- 
Kaukázusban  és  a  Krímben  lakó  németet  deportáltak.  A  németek  elhurcolásáról  készült 
kimutatás  azt  tanúsítja,  hogy  1941.  december  25-ig  894  600  németet  hurcoltak  el,  nagy 
részüket  Kazahsztánba  és  Szibériába.  Ha  az  1942-ben  deportált  németeket  is  hozzájuk 
számítjuk,  az  összeadás  végén  azt  kapjuk,  hogy  nem  egészen  egy  év  alatt,  1941 
augusztusától  1942  júniusáig  1  209  430  németet  deportáltak.  Ne  felejtsük  el,  hogy  a 
Szovjetunióban,  az  1939-es  népszámlálás  szerint,  1  427  000  főt  tett  ki  a  német  lakosság. 

Vagyis  a  szovjet  területen  szétszórtan  élő  németek  82%-át  deportálták,  pedig  azt 
kívánta  volna  a  megsemmisülés  szélén  álló  ország  katasztrofális  helyzete,  hogy  ne 
ártatlan  szovjet  állampolgárok  százezreinek  deportálására,  hanem  az  ellenség  elleni 


fegyveres  harcra  mozgósítsanak  minden  katonai  és  rendőri  erőt.  Valójában  még  nagyobb 
volt  a  német  eredetű  deportált  szovjet  állampolgárok  aránya,  ha  azt  a  sokszor  tízezernyi 
német  származású  katonát  és  tisztet  is  ideszámítjuk,  akiket  kivontak  a  Vörös  Hadsereg 
egységeiből,  és  elküldték  a  „Munka  Hadserege"  büntetőzászlóaljaiba,  Vorkutába, 
Kotlaszba,  Kemerovóba,  Cseljabinszkba:  csak  ebben  az  utóbbi  városban  25  000  német 
dolgozott  a  vasműépítkezésen.  Tegyük  hozzá,  hogy  a  Munka  Hadserege 
büntetőzászlóaljaiban  alig  voltak  jobbak  a  munkakörülmények  és  a  megmaradás  esélyei, 
mint  a  Gulagon. 

Hány  deportált  tűnhetett  el  szállítás  közben?  Ma  semmilyen  összesítő  kimutatást  sem 
ismerünk,  az  egy-egy  szerelvényről  szóló  elszórt  adatok  pedig  követhetetlenek  a 
háborúban,  a  végítéleti  korszak  erőszakos  viharzásában.  De  hány  és  hány  szerelvény 
soha  sem  érkezett  meg  a  rendeltetési  helyére  az  1941-es  ősz  zűrzavarában!  „A  terv 
szerint"  november  végén  29  600  deportált  németnek  kellett  megérkeznie  Karaganda 
környékére.  Nos,  az  1942.  január  1-jei  rabszámlálás  csak  8304  újonnan  érkezett  rabot 
tart  nyilván.  Novoszibirszk  környékére  130  000  személyt  szánt  a  „terv"  de  csak  116  612- 
nek  a  megérkezését  iktatták.  Hová  lett  a  többi?  Meghalt  útközben?  Vagy  máshová 
szállították  őket?  Az  Altáj  hegység  vidékére  11  000  deportáltat  „terveztek"  de  94  799-en 
özönlöttek  oda!  Ékesebben  szól  ennél  a  gyászos  számtannál  az  NKVD  összes  jelentése; 
kivétel  nélkül  mind  „a  fogadókörzetek  fölkészületlenségét"  hangsúlyozza. 

A  titoktartás  a  fő,  a  helyi  hatóságok  csak  az  utolsó  pillanatban  értesültek  róla,  hogy 
tízezrével  érkeznek  hozzájuk  a  deportáltak.  Nem  várta  őket  előkészített  szállás,  csak 
berakták  őket  akárhová,  barakkba,  istállóba,  vagy  csak  a  szabad  ég  alatt  tartották  őket. 
pedig  közelgett  a  tél.  A  mozgósítás  miatt  a  fronton  volt  a  férfi  munkaerő  jó  része,  meg  a 
hatóságok  is  szert  tettek  ezen  a  téren  némi  gyakorlatra  tíz  év  alatt,  ezért  mégis 
gyorsabban  végbement  az  új  deportáltak  „gazdasági  beillesztése"  mint  az  1930-ban 
deportált  kulákoké,  akiket  csak  úgy  magukra  hagytak  a  vadonban.  Pár  hónap  alatt  a 
legtöbb  deportáltat  kihelyezték  egy  kolhozba,  egy  szovhozba  vagy  valamilyen 
iparvállalathoz,  mint  a  többi  különleges  telepest,  vagyis  rendkívül  rossz  és  kezdetleges 
lakás-,  munka-  és  élelmezési  viszonyok  közé,  és  egy  NKVD-komendatúra  felügyelete 
alá.^^^ 

Egy  második  nagy  deportálási  hullám  is  követte  a  németek  deportálását,  1943 
novembere  és  1944  júniusa  között;  ekkor  hat  népet  hurcoltak  el  Szibériába, 
Kazahsztánba,  Üzbegisztánba  és  Kirgiziába,  azzal  az  ürüggyel,  hogy  „tömegesen 
együttműködtek  a  náci  megszállókkal";  a  csecseneket,  az  ingusokat,  a  krími  tatárokat,  a 
karacsájokat,  a  balkárokat  és  a  kalmüköket.  Ez  után  a  900  000  embert  érintő  fő 
deportációs  hullám  után  más  akciók  is  folytak  1944  júliusától  decemberéig,  hogy 
„megtisztítsák"  a  Krímet  több,  „kétesnek"  tartott  nemzetiségtől;  görögöktől,  bolgároktól, 
a  krími  örményektől,  a  meszhet  törököktől,  a  kurdoktól  és  a  kaukáztisi  hemcsínektől.^^^ 

Az  utóbbi  időben  hozzáférhetővé  vált  levéltárak  és  dokumentumok  semmilyen  új 
adattal  sem  bizonyítják  ezt  az  állítólagos  „együttműködést"  semmi  adat  nincs  rá,  hogy  a 
kaukázusi  hegyi  népek,  a  kalmükök  és  a  krími  tatárok  kollaboráltak  volna  a  nácikkal.  Nem 
is  tehetünk  mást  ebben  a  tekintetben,  arra  a  néhány  tényre  kell  hagyatkoznunk,  amelyek 
arra  utalnak,  hogy  volt  -  a  Krímben,  a  Kalmük-földön,  a  karacsájok  földjén  és  a  Kabard- 


Balkár  autonóm  területen  -  néhány  kis  kollaboráns  góc,  de  nem  volt  igazi,  politikai 
arányokat  öltő,  általános  együttműködés.  A  Vörös  Hadsereg  1942  júliusában  adta  föl  a 
Don  menti  Rosztovot,  a  németek  1942  nyarától  1943  tavaszáig  tartották  megszállva 
Észak-Ka ukázust;  ebben  az  időben  fordultak  elő  a  legvitásabb  együttműködési 
események.  A  szovjetek  kivonulása  és  a  nácik  bevonulása  között,  abban  a  hatalmi  űrben 
bizonyos  helyi  személyiségek  „nemzeti  bizottságokat"  alakítottak  Mikojan-Saharban,  a 
ka  racsáj -cserkesz  autonóm  területen,  Naicsikban,  a  Kabar-Balkár  Autonóm 
Köztársaságban  és  Elisztában,  a  Kalmük  Autonóm  Köztársaságban.  A  német  hadsereg 
elismerte  hatóságnak  ezeket  a  helyi  bizottságokat,  így  néhány  hónapig  vallási,  politikai 
és  gazdasági  autonómiát  élveztek.  A  kaukázusi  tapasztalat  megerősítette  Berlinben  a 
„muzulmán  mítoszt",  így  a  krími  tatároknak  is  megengedték,  hogy  megalakítsák  a  maguk 
Szimferopolban  székelő  „Muzulmán  Központi  Bizottságát". 

De  a  náci  hatóságok  sosem  engedélyeztek  a  krími  tatároknak  olyan  autonómiát, 
amilyet  a  kalmükök,  karacsájok  és  balkárok  élveztek  néhány  hónapig,  mert  féltek  tőle, 
hogy  újjáéled  a  pán-turáni  mozgalom,  amelyet  a  húszas  évek  elején  tört  le  a 
szovjethatalom.  Ennek  az  engedélyezett,  ám  szűkmarkúén  mért  autonómiának  a  fejében 
néhány  csapatot  is  kiállítottak  a  helyi  hatóságok,  hogy  harcoljanak  a  szovjet  rendszerhez 
hű  maradt  helyi  partizánok  ellen.  Összesen  néhány  ezer  emberből  álltak  ezek  a  kisebb 
egységek;  hat  zászlóalj  tatár  a  Krímben  és  egy  kalmük  lovascsapat. 

A  Csecsen-Ingus  Autonóm  Köztársaságnak  csak  nagyon  kis  részét,  és  azt  is  csak  tíz- 
tizenkét  hétig,  1942  szeptemberének  elejétől  november  közepéig  tartották  megszállva  a 
náci  különítmények.  Itt  a  legcsekélyebb  jele  sem  volt  az  együttműködésnek.  De  az  igaz, 
hogy  a  csecsének  évtizedekig  ellenálltak  az  orosz  gyarmatosításnak,  amíg  meg  nem 
adták  magukat  1859-ben,  és  még  akkor  is  hajthatatlan  nép  maradt  a  csecsen.  A 
szovjethatalom  már  több  büntetőhadjáratot  indított  1925-ben,  hogy  elkobozza  az  ottani 
lakosságnál  lévő  fegyverek  egy  részét,  majd  1930-32-ben  is,  hogy  megtörje  az 
ellenállásukat,  mert  a  csecsének  és  az  ingusok  hallani  sem  akartak  a  kollektivizálásról. 
1930  márciusában-ápri hsában,  majd  1932  áprilisában-májusában  az  NKVD  különleges 
csapatai  már  tüzérséget  és  repülőgépeket  is  bevetettek  a  „banditák"  elleni  harcba.  Mély 
ellentét  állította  hát  szembe  a  központi  hatalmat  ezzel  a  független  néppel,  amely  mindig 
elutasította  Moszkva  gyámkodását. 

Az  1943  novembere  és  1944  májusa  között  végrehajtott  öt  nagy  átfésülő  deportálás 
már  jól  begyakorolt  módon  ment  végbe,  magának  Barijának  a  szavai  szerint  „figyelemre 
méltó  operatív  hatékonysággal"  nem  úgy,  mint  az  első  kulákdeportálások.  Hetekig 
tartott  a  „logisztikai  előkészítés"  szakaszának  gondos  megszervezése  Barija  és 
helyettesei,  Iván  Szeröv  és  Bogdán  Kobulov  személyes  felügyelete  alatt,  akik  ott  is 
tartózkodtak  a  helyszínen,  különleges  páncélvonatukon.  Tekintélyes  számú  szerelvényt 
kellett  összeállítaniuk;  46,  egyenként  60  kocsiból  álló  vasúti  szerelvényt,  hogy  négy  nap 
alatt  (1943.  december  27-től  30-ig)  elszállíthassanak  93  139  kalmüköt,  és  194  egyenként 
65  kocsiból  álló  szerelvényt,  hogy  hat  nap  alatt  (1944.  február  23-tól  28-ig)  521  247 
lelket,  a  csecseneket  és  az  ingusokat  is  deportálhassák.  Barija  nem  kicsinyeskedett  az 
eszközökkel,  hogy  végrehajthassa  ezeket  a  különleges  akciókat;  az  NKVD  különleges 
egységeinek  és  a  hadseregnek  nem  kevesebb  mint  119  000  katonáját  vetették  be  a 


csecsének  és  ingusok  összeterelésére,  amikor  éppen  javában  dúl  a  háború! 

A  „potenciálisan  veszélyes  elemek"  letartóztatásával  kezdődtek  az  óráról  órára 
kidolgozott  műveletek:  a  lakosság  egy  részét,  1-2%-át  szedték  össze,  főleg  nőket, 
gyerekeket,  öregeket,  hiszen  a  javakorabeli  férfiak  bevonultak  katonának.  Ha  hihetünk  a 
Moszkvába  küldött  „műveleti  jelentéseknek"  nagyon  gyorsan  lezajlottak  az  akciók.  így  a 
krími  tatárok  összefogdosása  alkalmával  (1944.  május  18-tól  20-ig),  az  akció  két  felelőse, 
Kobulov  és  Szeröv  már  az  első  este  azt  táviratozta  Berijának:  „Ma  20  órakor  90  000 
embert  indítottunk  el  az  állomásra.  17  szerelvény  már  elvitt  48  400  embert  a  rendeltetési 
helyére.  25  szerelvény  berakodása  most  van  folyamatban.  Semmi  sem  zavarta  meg  a 
művelet  lefolyását.  Folytatódik  az  akció."  Másnap,  május  19-én  Berija  arról  tájékoztatta 
Sztálint,  hogy  a  második  nap  végére  165  515  embert  gyűjtöttek  össze  a 
vasútállomásokon,  már  föl  is  raktak  közülük  136  412-t  a  vonatra,  és  elindították  őket  „az 
utasításban  megjelölt  rendeltetési  helyükre".  A  harmadik  napon,  május  20-án  Szeröv  és 
Kobulov  azt  táviratozta  Berijának,  hogy  véget  ért  az  akció,  16  óra  30  perckor.  Összesen 
már  173  287  emberrel  gurul  63  szerelvény.  Még  aznap  este  az  utolsó  négy  szerelvény  is 
elindul  a  maradék  6727  emberrel. 


Az  NKVD-bürokrácia  jelentéseit  olvasva  az  az  érzésünk  támad,  hogy  puszta  formaság 
volt  több  százezer  ember  deportálása,  egyik  akció  „jobban  sikerült"  „hatásosabb  volt"  és 
„kevesebbe  került",  mint  a  másik.  A  csecsének,  az  ingusok  és  a  balkárok  deportálása  után 
egy  NKVD -tisztviselő,  egy  bizonyos  Milstejn  hosszú  jelentést  írt  róla,  hogy  „hány  vagont, 
deszkát,  vödröt  és  lapátot  takarítottak  meg  az  utóbbi  deportálások  során,  az  előbbi 
akciókhoz  viszonyítva". 

„A  karacsájok  és  a  kalmükök  elszállításának  tapasztalatai  birtokában  -írta  -  olyan 
intézkedéseket  tehettünk,  hogy  csökkenthettük  azok  segítségével  a 
szerelvényszükségletünket  és  a  szállítmányozások  számát.  Az  előbbi  negyvennel  szemben 
minden  marhavagonba  48  személyt  helyeztünk  el,  mégpedig  személyi  poggyászukkal 
együtt,  így  tekintélyes  számú  vagont  takarítottunk  meg,  összesen  37  548  folyóméter 
deszkát,  11  834  vödröt  és  3400  kályhát. 

És  mi  volt  az  utazás  rettentő  valósága  ennek  az  NKVD-szempontból  tökéletesen 
kivitelezett  műveletnek  a  bürokratikus  képe  mögött?  íme  néhány  tanúvallomás 
megmaradt  tatároktól,  a  hetvenes  évek  végéről:  „Huszonnégy  napig  tartott  az  utazás 
Zerabulak  vasútállomásáig,  Szamarkand  környékéig.  Onnan  a  Pravda  kolhozba  vittek 
bennünket.  Szekereket  javíttattak  velünk.  (...)  Dolgoztunk,  éhesek  voltunk.  Sokunk  alig 
állt  a  lábán.  A  mi  falunkból  harminc  családot  hurcoltak  el.  Minden  öt  családból  egykét 
ember  maradt  meg.  Az  összes  többi  éhen  halt,  vagy  betegség  vitte  el  őket."  Egy  másik 
túlélő  meg  ezt  mesélte:  „A  légmentesen  lezárt  vagonokban  úgy  hullottak  az  emberek, 
mint  a  legyek,  az  éhség  meg  a  levegőt-lenség  miatt:  nem  kaptunk  se  inni,  se  enni.  Ahogy 
haladtunk  át  a  falvakon,  mindenütt  ellenünk  uszították  a  lakosságot;  azt  mondták  neki, 
hogy  hazaárulókat  szállítanak,  ettől  aztán  döngve  záporoztak  a  kövek  a  vagon  ajtajára. 
Amikor  kinyitották  az  ajtót  a  kazahsztáni  puszta  közepén,  ennivalót  kaptunk,  katonai 
fejadagot,  de  innivalót  nem,  csak  kidobáltatták  velünk  a  halottainkat  a  vasút  mentén,  el 
se  temethettük  őket,  csak  megint  nekiindultunk. 

Mihelyt  megérkeztek  a  „rendeltetési  helyükre"  Kazahsztánba,  Kirgiziába, 


Üzbegisztánba  vagy  Szibériába,  szétosztották  a  deportáltakat  kolhozok  vagy  vállalatok 
között.  Mindennap  rájuk  nehezedtek  a  szállás,  a  munkahely,  az  életben  maradás  gondjai, 
erről  tanúskodnak  az  NKVD  helyi  hatóságainak  a  központba  küldött  jelentései  és  a  Gulag 
igen  gazdag,  fennmaradt  iratanyaga  a  „különleges  benépesítésről".  így  1944 
szeptemberében  megemlíti  egy  Kirgiziából  küldött  jelentés,  hogy  31  000  újonnan 
deportált  családból  csak  5000  család  jutott  szálláshoz.  De  hát  a  szállás  fogalma  is 
fölöttébb  viszonylagos  volt!  Valóban,  ha  figyelmesen  olvassuk  a  szövegeket,  megtudjuk, 
hogy  Kamenyinszkij  járásban  a  helyi  hatóságok  900  családot  költöztettek  be  egy  szovhoz 
18  lakásába,  vagyis  50  családot  egy  lakásba!  Azt  jelenti  ez  az  elképzelhetetlen  szám, 
hogy  a  Kaukázusból  deportált  családok,  amelyekben  gyakran  sok  volt  a  gyerek,  a  tél 
küszöbén  kénytelenek  voltak  fölváltva  aludni,  hol  a  „lakásokban",  hol  a  szabad  ég  alatt. 

1944  novemberében,  vagyis  körülbelül  egy  évvel  a  kalmükök  deportálása  után  maga 
Berija  is  elismerte  egy  Mikojannak  írt  levelében,  hogy  „különlegesen  nehéz  létfeltételek 
és  egészségügyi  körülmények  közé  kerültek  a  kalmükök;  a  legtöbbjüknek  se 
fehérneműje,  se  ruházata,  se  lábbelije". Két  év  múlva  azt  jelentette  két  NKVD-felelős, 
hogy  „nem  dolgozik,  lábbeli  híján,  a  munkaképes  kalmükök  30%-a.  Nehezíti  a  helyzetet 
és  további  kellemetlenségeket  okoz,  hogy  egyáltalán  nem  tudnak  alkalmazkodni  a 
szigorú  éghajlati  viszonyokhoz,  a  szokatlan  körülményekhez,  és  nem  ismerik  a  helybeli 
nyelvet."  Általában  gyatra  dolgozók  voltak  ezek  a  szülőföldjükről  kiszakított,  kiéhezett 
deportáltak,  akiket  olyan  kolhozokba  vezényeltek,  amelyek  még  a  maguk  embereit  sem 
tudták  eltartani,  vagy  olyan  üzemi  munkára  osztottak  be,  amelyhez  nem  értettek. 
„Tragikus  a  Szibériába  deportált  kalmükök  helyzete  -  írta  Sztálinnak  D.  P.  Pjurvejev,  a 
Kalmük  Autonóm  Köztársaság  volt  elnöke.  -  Elvesztették  a  jószágukat.  Mindenükből 
kifosztva  érkeztek  Szibériába.  Nemigen  alkalmasak  az  új,  szántóvető  életmódra.  [...]  A 
kolhozokba  szétosztott  kalmükök  semmilyen  élelmezésben  nem  részesülnek,  mert 
maguknak  a  kolhoztagoknak  sincs  semmijük.  Azok  meg,  akiket  üzemekbe  küldtek,  nem 
tudnak  megbarátkozni  az  új  munkáséletükkel,  nem  tudnak  megfelelni  a 
követelményeknek,  ezért  táplálkozni  sem  tudnak  rendesen."^^^  Magyarán:  a  nomád 
állattenyésztő  kalmük  nem  tudott  kiigazodni  a  gépeken,  így  szerény  munkabére 
mindenestül  ráment  a  bírságokra! 

Néhány  szám  fogalmat  adhat  a  deportáltak  tömeges  pusztulásáról.  1946  januáijában 
70  360  kalmüköt  tartott  nyilván  a  különleges  népességek  igazgatósága  a  két  évvel 
korábban  deportált  92  000-ből.  1944.  július  l-jén  35  750  tatár  család,  151  424  személy 
érkezett  Üzbegisztánba;  fél  év  múlva  818  családdal  többen,  de  16  000  személlyel 
kevesebben  voltak!  1948.  október  l-jén  már  halott  volt  a  Kaukázusból  deportált  608  749 
személyből  146  892,  vagyis  majdnem  minden  negyedik,  és  időközben  csak  28  120  gyerek 
született.  Négy  esztendő  múlva  már  44  887  személy  halt  meg  a  Krímből  deportált  228 
392  közül,  de  csak  6564  újszülöttet  tartottak  nyilván. Még  nyilvánvalóbb  a 
természetellenesen  magas  halandóság,  ha  tekintetbe  vesszük,  hogy  tizenhat  évesnél 
fiatalabb  gyerek  volt  a  deportáltak  40-50%-a.  Az  elhalálozásoknak  csak  elenyésző  részét 
tette  hát  ki  a  „természetes  halál".  Az  életben  maradt  fiatalokra  meg  milyen  jövő 
várhatott?  A  Kazahsztánba  hurcolt  89  000  iskolás  korú  gyerek  közül  kevesebb  mint  12 
000-en  jártak  iskolába...  1948-ban,  vagyis  négy  évvel  a  deportálásuk  után.  Egyébként  az 


is  le  volt  fektetve  a  hivatalos  utasításokban,  hogy  a  „különleges  kitelepítettek"  gyerekei 
csakis  orosz  nyelvű  oktatásban  részesülhetnek. 

A  háború  alatt  még  más  népeket  is  sújtott  a  kollektív  deportálás.  Pár  nappal  a  krími 
tatárok  deportálási  akciójának  befejezése  után,  1944.  május  29-én  Berija  ezt  írta 
Sztálinnak;  „Az  NKVD  ésszerűnek  [sic]  tartja,  hogy  minden  bolgárt,  görögöt  és  örményt 
kiűzzünk  a  Krímből".  Az  elsőknek  azt  vetették  a  szemére,  hogy  „a  német  megszállás  alatt 
tevékenyen  részt  vettek  a  német  hadseregnek  szánt  kenyér  és  élelmiszerek 
előállításában"  és  hogy  „együttműködtek  a  német  katonai  hatóságokkal  a  Vörös 
Hadsereg  katonáinak  és  a  partizánoknak  a  felkutatásában".  A  második  említett 
nemzetiség  tagjai  „kisipari  vállalatokat  hoztak  létre  a  megszállók  bevonulása  után;  a 
német  hatóságok  pedig  segítették  a  görögöket  a  kereskedésben,  áruszállításban  stb." 
Ami  az  örményeket  illeti:  azzal  vádolták  őket,  hogy  egy  kollaboráns  szervezetet 
alakítottak  Szimferopolban,  Dro  örmény  tábornok  elnöklete  alatt,  a  „Dromedar"-t,  amely 
„vallási  és  politikai  kérdéseken  kívül  a  kiskereskedelem  és  az  ipar  fejlesztésével  is 
foglalkozott".  Beríja  szerint  ez  a  szervezet  „pénzt  gyűjtött  a  németek  katonai  céljaira,  és 
egy  Örmény  Légió  fölállításának  költségeire".^^"^ 

Négy  nap  múlva,  1944.  június  2-án  Sztálin  aláírta  az  Állami  Védelmi  Bizottság 
rendeletét,  amely  parancsba  adta,  hogy  „egészítsék  ki  a  krími  tatárok  kiűzését  a  németek 
cinkosai,  37  000  bolgár,  görög  és  örmény  kiűzésével".  Mint  a  többi  deportáltszállítmány 
esetében  történt,  ez  a  rendelet  is  önkényesen  állapított  meg  kvótákat  minden 
„fogadókörzet"  számára:  7000  a  gurjevi  területre  Kazahsztánban,  10  000  a  szverdlovszki 
területre,  10  000  a  molotovi  területre  az  Uraiban,  6000  a  kemerovói  területre.  4000 
Baskíriába.  A  szokványos  kifejezés  szerint  „a  művelet  sikeresen  végbement"  1944.  június 
27-én  és  28-án.  41  854  személyt  deportáltak  ezen  a  két  napon,  vagyis  „111%-ra 
teljesítették  a  tervet",  hangsúlyozta  a  jelentés. 

„Kitisztogatták"  a  Krímből  az  ottani  németeket,  tatárokat,  bolgárokat,  görögöket  és 
örményeket,  utána  meg  azt  vette  fejébe  az  NKVD,  hogy  a  Kaukázus  határait  is 
„megtisztogatja".  Megint  előkerült  a  szentséges  határok  rögeszméje,  nem  is  voltak 
mások  ezek  az  akciók,  csak  az  1937-38-as  „kémellenes"  akciók  természetes  folytatásai, 
de  módszeresebben,  és  sokkal  nagyobb  arányokban.  1944.  július  21-én  az  Állami  Védelmi 

Bizottság  Sztálin  aláírta  újabb  rendelete  deportáltatott  86  000  meszhet  törököt,^^^ 
kurdot  és  hemcsint  Grúzia  határvidékeiről.  Az  egykori  Ottómén  (Oszmán)  Birodalomnak 
ezek  a  népei  évszázadok  óta  éltek  ott,  azon  a  hegyes  vidéken,  és  a  lakosság  egy  része 
nomád  életmódot  folytatott,  megszokta,  hogy  szabadon  jár-kel  oda-vissza  a  szovjet-török 
határon  át,  ezért  különösen  hosszú  ideig  készítették  elő  ezt  az  átfésülő  deportálást. 
Mintegy  tíz  napig  tartott  az  akció,  1944.  november  15-től  25-ig,  és  az  NKVD  különleges 
egységeinek  14  000  embere  hajtotta  végre.  900  Studebaker  teherautót  mozgósítottak;  az 
amerikaiaktól  kapták  őket  egy  a  kölcsönbérleti  szerződés  értelmében,  amelynek  alapján 
az  Egyesük  Államok  hadifelszerelést  szállított  a  legtöbb  szövetségesnek! 

Egy  Sztálinnak  írt  jelentésében  Berija  azzal  dicsekszik  november  28-án,  hogy  tíz  nap 
alatt  91  195  személyt  szállított  el  „különlegesen  nehéz  körülmények  között".  Tizenhat 
évesnél  fiatalabb  gyerek  volt  a  deportáltak  49%-a,  de  -  magyarázta  Berija  -  ezek  mind 


potenciális  török  kémek  voltak:  „A  vidék  lakosságának  jelentős  része  családi 
kapcsolatban  áll  Törökország  határvidékeinek  lakóival.  Csempésztek  ezek  az  emberek, 
jellemző  volt  rájuk,  hogy  el  akarták  hagyni  az  országot,  ők  alkották  a  török  hírszerző 
szervek  és  a  határ  mentén  tevékenykedő  haramiabandák  utánpótlását."  A  Gulag 
különleges  népességekkel  foglalkozó  osztályának  statisztikái  szerint  állítólag  94  955-re 
tehető  azoknak  a  személyeknek  a  száma,  akiket  ezzel  az  akcióval  deportáltak 
Kazahsztánba  és  Kirgiziába.  1944  novembere  és  1948  júliusa  között  19  540  meszhet, 
kurd  és  hemcsin,  vagyis  a  kitelepítettek  mintegy  21%-a  halt  meg  a  kitelepítettségben.  Az 
emberszállítmányoknak  ez  a  négy  év  alatt  20-25%-os  halálozási  arányszáma  nagyjából 
azonos  volt  minden  olyan  nemzetiség  esetében,  amelyet  „megbüntetett"  a  rendszer.^^^ 

A  háború  alatt  nemzetiségi  alapon  deportált  személyek  százezreinek  tömeges  áradata 
fölfrissítette  és  jócskán  megnövelte  a  különleges  telepesek  személyi  állományát,  amely  1 
200  000-ről  jóval  több  mint  2  500  000-re  szaporodott.  A  háború  előtt  kuláktalanítottak 
száma  -  ők  alkották  a  különleges  telepesek  nagy  részét  -  a  háború  elején  nyilvántartott 
körülbelül  936  000-röl  1945  májusára  622  000-re  csökkent.  Csakugyan,  tízezerszámra 
hívták  be  katonának  a  kuláktalanított  felnőtt  férfiakat,  a  deportált  családfők  kivételével.  A 
hadbavonultak  felesége  és  gyerekei  visszakapták  szabad  állampolgári  jogaikat,  és 
törölték  őket  a  különleges  telepesek  névjegyzékéből.  De  a  háborús  viszonyok  közepette 
nemigen  tudták  elhagyni  kényszerlakhelyüket,  annál  is  kevésbé,  mert  minden  vagyonukat 
elkobozták,  a  házukat  is  beleértve. 

Kétségtelen,  hogy  soha  sem  voltak  olyan  rettenetesek  a  Gulag  rabjainak  életben 
maradási  feltételei,  mint  1941-44-ben.  Éhínség,  járványok,  zsúfoltság,  embertelen 
kizsákmányolás,  ez  volt  minden  zek  (elítélt)  sorsa,  aki  túlélte  az  éhséget,  a  betegséget,  a 
mind  magasabb  munka  normákat,  a  besúgók  egész  hadát  (azt  a  feladatot  kapták  a 
följelentgetők,  hogy  leplezzék  le  „a  rabok  ellenforradalmi  szervezeteit"),  aki  túlélte  az 
ítéleteket  és  a  rögtöni  kivégzéseket. 

A  háború  első  hónapjaiban  arra  kényszerítette  a  német  előrenyomulás  az  NKVD-t,  hogy 
kiürítse  börtönei,  munkatelepei  és  táborai  jelentős  részét,  mert  félő  volt,  hogy  az  ellenség 
kezére  kerülnek.  1941  júliusától  decemberéig  210  telepet,  135  börtönt  és  27  tábort, 
vagyis  összesen  körülbelül  750  000  rabot  szállítottak  el  Keletre.  Naszedkin,  az  egyik 
Gulag-főnök  mérleget  készített,  hogy  „milyen  tevékenységet  fejtett  ki  a  Gulag  a  nagy 
honvédő  háborúban"  és  megállapította,  hogy  „általában  szervezetten  ment  végbe  a 
táborok  kiürítése".  Azért  hozzátette:  „Szállítójármű  híján,  gyalogszerrel  történt  a  legtöbb 
rab  elszállítása,  gyakran  több  mint  ezer  kilométer  távolságra  is."^^^  Elképzelhető,  hogy 
milyen  állapotban  értek  rendeltetési  helyükre  a  rabok!  Ha  nem  volt  idő  a  tábor  kiürítésére 
-ez  gyakran  megtörtént  az  első  hetekben  -,  egyszerűen  lelövöldözték  a  foglyokat.  Ez 
fordult  elő  például  Nyugat-Ukrajnában,  ahol  1941  júniusának  a  végén  az  NKVD  10  000 
foglyot  mészárolt  le  Lvovban,  1200-at  a  lucki  börtönben,  1500-at  Sztaniszlavban,  500-at 
Dubnóban  stb.  A  bevonuló  németek  tucatszámra  találtak  tömegsírokat  Lvov,  Zsitomir  és 
Vinnyica  környékén.  A  „judeo-bolsevista  rémtettek"  ürügyén  a  náci  Son-derkommandók  is 
azonnal  és  sebtiben  lemészároltak  több  tízezer  zsidót. 


A  Gulag  operatív  osztálya  helyettes  vezetőjének  jelentése  a  Sziblag 


táborainak  állapotáról 
1941.  november  2. 


A  novoszibirszki  járási  NKVD  operatív  osztályától  kapott  hírek  szerint  a  rabok  halálozási 
arányszámának  tetemes  növekedését  tapasztalták  a  Sziblag  ahlurszki,  kuznyecki  és 
novoszibirszki  egységeiben. 

A  rabok  tömeges  megbetegedésével  együtt  járó  magas  halálozási  mutatóinak 
kétségkívül  a  rabok  általános  lesoványodása  az  oka,  amely  a  keserves  testi 
munkafeltételekkel  párosuló  rendszeres  táplálékhiánnyal,  és  az  ebből  következő 
pellagrával  és  meggyengült  szívműködéssel  magyarázható. 

A  betegek  késedelmesen  részesülnek  orvosi  ellátásban,  a  rabok  nagyon  fárasztó 
munkát  végeznek  megnövelt  munkaidőben,  kiegészítő  táplálék  nélkül,  és  ezzel  a  másik 
okcsoporttal  is  magyarázható  a  magas  megbetegedési  és  halálozási  mutató... 

A  különböző  elosztóközpontokból  a  táborokba  szétküldött  rabok  között  is  sok 
halálesetet,  nagyfokú  soványságot  és  járványos  betegségeket  tapasztaltak.  így  a 
novoszibirszki  elosztóközpontból  1941.  október  8-án  a  marinszkojei  egységbe  küldött  539 
személyből  is  csupa  csont-bőr  volt  30%  a  pellagra  miatt,  és  tetvek  is  borították  őket.^^^  A 
rendeltetési  helyükre  érkező  rabokkal  együtt  hat  holttest  is  megérkezett.  Október  8-áról 
9-ére  virradó  éjszaka  öt  másik  személy  is  meghalt  ebből  a  szállítmányból.  Az  ugyanebből 
az  elosztóközpontból  szeptember  20-án  a  marinszkojei  egységbe  küldött  rabok  100%-a 
volt  tetves,  és  nagyon  soknak  alsóneműje  sem  volt... 

Újabban  sok  szabotázst  fedeztek  föl  a  Sziblag  táboraiban  a  rabokból  álló  orvosi 
személyzet  körében.  így  az  ahzseri  tábor  (tajginszki  egység)  segédápolója,  akit  az  58/10- 
es  cikkely^^^  alapján  ítéltek  el,  négy  rabból  álló  csoportot  szervezett,  hogy  szabotálja  a 
termelést. A  csoport  tagjai  beteg  rabokat  küldtek  a  legnehezebb  munkákra,  nem 
gyógykezelték  őket  idejében,  így  akarták  megakadályozni,  hogy  a  tábor  teljesítse  a 
termelési  normát, 

A  Gulag  operatív  osztályának  helyettes  vezetője. 

Kogenman,  a  biztonsági  erők  századosa 


A  Gulag  igazgatósága  minden.  1941-44-ről  szóló  jelentése  elismeri,  hogy  a  háború  alatt 
iszonyúan  megromlottak  a  táborok  életkörülmé-nyei.^^^  Személyenként  1,5  nm-ről  0,7 
nm-re  csökkent  a  túlzsúfolt  táborok  rabjainak  „lakóterülete"  ami  magyarán  azt 
jelentette,  hogy  a  rabok  felváltva  aludtak  a  deszkákon,  mert  immár  csak  „élmunkásokat" 
megillető  fényűzés  lett  a  priccs.  1942-ben  a  háború  előttinek  65%-ára  csökkent  az 
„élelmezési  kalória-fejadag".  Koplaltak  a  rabok,  és  1942-ben  újra  fölütötte  a  fejét  a 
táborban  a  tífusz  és  a  kolera;  ebbe  majd'  19  000  rab  halt  bele  abban  az  évben,  a 
hivatalos  számadatok  szerint.  1941-ben  a  táborokban  -  a  telepek  nélkül  -  nyilvántartott 
majd'  101  000  halálesettel  megközelítette  a  8%-ot  az  éves  halálozási  arányszám.  1942- 
ben  már  249  000  halálesetet  iktatott  a  Gulag-táborok  igazgatósága,  vagyis  18%-os 
halálozási  arányszámot;  1943-ban  167  000  halálesetet,  vagyis  17%-ot.^^°  A  rabok 


kivégzését,  a  börtönbeli  és  munkatelepi  haláleseteket  számítva,  körülbelül  600  000-re 


tehetjük  csak  azoknak  a  számát,  akik  1941-43-ban  haltak  meg  a  Gulagon.  Aki 


megmaradt,  siralmas  állapotban  volt.  Az  igazgatósági  adatok  szerint  1942  végén  a 
raboknak  csak  19%-a  volt  „nehéz"  testi  munkára  alkalmas,  17%-a  „közepes"  testi 
munkára,  és  64%-a  „könnyű  testi  munkára"  volt  képes,  vagyis  rokkant  volt. 

Ez  azonban  -  hogy  a  Gulag-igazgatóság  szépítő  kifejezésével  éljünk  -„az  állomány 
erősen  leromlott  egészségi  állapota"  a  jelek  szerint  nem  tartotta  vissza  a  hatóságokat 
attól,  hogy  sanyargassák,  teljesen  elcsigázzák  a  rabokat.  „1941-től  1944-ig  9,5  rubelről 
21  rubelre  emelkedett  a  munkanap  adagos  termelési  értéke"  -  írta  jelentésében  a  Gulag 
főnöke.  Több  százezer  rab  fegyvergyárakban  dolgozott,  helyettesítette  a  katonának 
behívott  munkaerőt.  Nagyon  fontosnak  bizonyult  a  Gulag  szerepe  a  hadigazdaságban.  A 
büntetés-végrehajtási  igazgatóság  becslései  szerint  a  fegyencmunkaerő  termelte  meg  az 
egész  termelés  mintegy  egynegyedét  a  fegyvergyártás,  a  fémkohászat  és  a  bányászat 
néhány  kulcságazatában. 

A  rabok  „hazafias  [sic],  jó  magaviseletét"  tanúsítottak,  „95%-uk  részt  vett  a  szocialista 
munkavensenyben"  de  azért  nem  enyhült  a  rájuk,  főleg  a  „politikaiakra"  nehezedő 
nyomás.  A  központi  bizottság  1941.  június  22-én  kelt  rendelete  értelmében  egyetlen  „58- 
ast"  sem  helyezhettek  szabadlábra  a  háború  vége  előtt  -  olyan  személyt,  akit  a  büntető 
törvénykönyv  58.  cikkelye  alapján  „ellenforradalmi  bűncselekmények"  miatt  ítéltek  el  -, 
még  akkor  sem,  ha  letelt  a  büntetése.  A  Gulag  igazgatósága  a  legmostohább  éghajlatú 
vidékeken,  a  Kolima  mentén  és  az  északi  sarkkörön  túl,  „megerősített  rendszerű" 
különleges  táborokba  zárta  el  azoknak  a  „politikaiaknak"  egy  részét,  akiket  „kémkedés" 
„terrorizmus"  „árulás"  miatt  ítéltek  el,  vagy  azért,  mert  trockista  vagy  jobboldali 
szervezethez  vagy  „ellenforradalmi  párthoz"  tartoztak.  Egy  1943.  április  22-i  rendelet 
„megerősített  rendszerű  fegyintézeteket"  valóságos  haláltáborokat  létesített;  olyan 
körülmények  között  dolgoztatták  bennük  az  elítélteket,  hogy  alig  volt  esélyük  az  életben 
maradásra;  napi  tizenkét  óra  senyvesztő  munka  várt  rájuk  arany-,  szén-,  ólom-, 
rádiumbányákban,  főleg  a  Kolima  és  Vorkuta  vidékén. 

Három  év  alatt,  1941  júliusától  1944  júliusáig  a  táborok  különleges  bíróságai  több  mint 
148  000  rabot  ítéltek  újabb  büntetésre,  és  10  858-at  ki  is  végeztek  közülük.  Az  utóbbiak 
közül  208-at  „kémkedés",  4307-et  „terrorista  kártevés"  miatt,  6016-ot  pedig  azért,  mert 
„felkelést  vagy  zavargást  szerveztek  a  táborban".  Az  NKVD  szerint  a  háború  alatt  603 
illegális  rabszervezetet  számoltak  föl  a  Gulag  táboraiban.^^^  Igaz,  főleg  a  nagymértékben 
kicserélődött  őrszemélyzet  „éberségét"  akarták  tanúsítani  ezzel  a  számmal  -  hiszen  más 
feladatokra,  nevezetesen  átfésülő  deportálásokra  vezényelték  a  táborokat  őrző 
különleges  csapatok  egy  részét  -,  de  az  is  igaz,  hogy  a  háborús  években  történtek  az  első 
csoportos  szökések  és  az  első  nagy  lázadások  a  táborokban. 

Valójában  eléggé  megváltozott  a  háború  alatt  a  Gulag-népség.  Az  1941.  július  12-i 
rendelet  után  szabadon  bocsátottak  és  rögtön  behívtak  a  Vörös  Hadseregbe  577  000 
rabot,  akik,  mint  maguk  a  hatóságok  ismerték  el,  „jelentéktelen  bűncselekményekért, 
igazolatlan  munkahelyi  hiányzásért  vagy  kisebb  tolvajlásért"  lettek  elítélve.  A  háború 
alatt,  azokat  a  rabokat  számítva,  akiknek  lejáróban  volt  a  büntetésük,  1  068  000-en 
kerültek  a  Gulagról  egyenesen  az  arcvonalra.^^^  Csak  1941-43  folyamán  körülbelül  600 
000  ember  halt  meg  a  Gulagon;  azok  a  rabok  tették  ki  ezeknek  nagy  részét,  akik  a 
leggyengébbek  voltak,  és  akik  a  legkevésbé  tudtak  alkalmazkodni  a  tábor  irgalmatlan 


körülményeihez.  Elhagyta  a  táborokat  és  a  telepeket  a  kisebb  büntetésre  ítélt  rabok 
tömege,  de  ott  maradtak  és  megmaradtak  a  legerősebbek  és  a  legkeményebbek  - 
politikaiak,  közbűntényesek  egyaránt.  Nagyon  megnőtt,  és  az  összes  rab  27%-áról  43%- 
ára  emelkedett  a  büntető  törvénykönyv  58.  cikkelye  alapján  hosszabb  (nyolc  évet 
meghaladó)  börtönbüntetésre  ítéltek  aránya.  Már  a  háború  elején  elkezdődött  a 
büntetőintézetek  népének  növekedése,  ez  csak  fokozódott  1944-45-től,  mert  ebben  a  két 
évben,  némi  fogyatkozás  után,  roppantul  megnőtt  a  Gulag  személyi  állománya;  több  mint 
45%-kal  1944  januárja  és  1946  januárja  között. 

Ha  1945-ben  a  Szovjetunióra  tekintett  a  világ,  általában  csak  az  érem  fényes  oldalát 
látta,  egy  letarolt,  ám  diadalmas  ország  dicsőségét.  „1945-ben  egy  nagy,  győzelmes 
állam  -  írta  Francois  Fürét  -,  a  Szovjetunió  az  anyagi  erőt  egyesíti  az  új  ember 
küldetéstudatával."  Nem  látják  -  nem  akarják  látni  -  a  díszlet  kétségkívül  gondosan 
takargatott  fonákját.  Pedig,  ahogy  a  Gulag  levéltára  tanúsítja,  a  győzelem  éve  a  szovjet 
koncentrációs  rendszer  új  fénykorának  éve  is  volt.  Kifelé  visszatért  a  béke,  de  befelé  nem 
járt  együtt  vele  az  enyhülés,  egy  kis  szünet  a  négy  éves  háborúban  elgyötört 
társadalomra  nehezedő  állami  felügyeletben.  Ellenkezőleg,  már  1945  az  az  év  volt, 
amikor  a  Szovjetunió  ismét  rátenyerelt  nemcsak  a  Vörös  Hadsereg  nyugati 
előrenyomulásával  párhuzamosan  vissza  ke  belezett  területekre,  hanem  arra  a  sok  millió 
szovjet  emberre  is,  aki  egy  időre  „kívül  került  a  rendszeren". 

Az  1939-40-ben  elfoglalt  területek  -  a  balti  országok,  Nyugat-Fehér-oroszország, 
Moldova,  Nyugat-Ukrajna  -  a  háború  nagy  része  alatt  kívül  voltak  a  szovjet  rendszeren,  de 
most  -  az  1939-41-es  szovjetesítés  után  -másodszor  is  szovjetesítették  őket.  Nemzeti 
ellenállási  mozgalmak  alakultak  ki  bennük  a  szovjetesítés  ellen,  ez  aztán  elindította  a 
fegyveres  ellenállás,  az  üldözés  és  a  megtorlás  láncolatát.  Különösen  Nyugat-Ukrajnában 
és  a  balti  országokban  volt  erős  ellenállás  a  Szovjetunióhoz  csatolással  szemben. 

Nyugat-Ukrajna  1939  szeptemberétől  1941  júniusáig  tartő  szovjet  megszállása  egy  elég 
erős  földalatti  fegyveres  szervezet,  az  OUN  (Ukrán  Nemzeti  Unió)  megalakulását  idézte 
elő,  amelynek  bizonyos  tagjai  beálltak  SS-egységekbe,  hogy  segédcsapatként  harcoljanak 
a  zsidók  és  a  kommunisták  ellen.  A  Vörös  Hadsereg  közeledtére,  1944  júliusában  az  OUN 
megalakította  Ukrajna  Legfelső  Felszabadító  Tanácsát.  Az  OUN  vezetője.  Román  Suhovics 
lett  az  Ukrán  Felkelő  Hadsereg  (UPA)  parancsnoka;  ukrán  források  szerint  1944  őszén, 
állítólag,  több  mint  20  000  harcost  tömörített  ez  a  hadsereg.  1944.  március  31-én  írta  alá 
Berija  azt  a  rendeletet,  amelynek  értelmében  le  kell  tartóztatni  és  Krasznojarszk 
környékére  kell  deportálni  az  OUN  és  az  UPA  minden  ellenállójának  minden  családtagját. 
1944  februárja  és  októbere  között  100  000  polgári  személyt,  nőt,  gyereket,  öreget 
hurcoltak  el  ezen  a  címen.  Ebben  az  időszakban  37  000  foglyul  esett  harcost  küldtek  a 
Gulagra.  1944  novemberében  elhunyt  Scseptickij,  az  ukrán  görögkatolikus  egyház 
metropolitája,  utána  arra  kényszerítették  egyházát  a  szovjet  hatóságok,  hogy  egyesüljön 
az  orosz  ortodox  egyházzal. 

Az  NKVD  ügynökei  minden  szovjetesítéssel  szembeni  ellenállást  csírájában  akarnak 
elfojtani,  ezért  kimentek  az  iskolákba,  lapozgatták  az  osztálykönyveket,  azoknak  az 
értesítőit,  akik  a  háború  előtti  években  jártak  iskolába,  amikor  Nyugat-Ukrajna  még  a 
„burzsoá"  Lengyelországhoz  tartozott,  a  biztonság  kedvéért  előre  összeállították  a 


letartóztatandók  névjegyzékét,  elsősorban  azoknak  az  egykori  legjobb  tanulóknak  a 
nevével,  akiket  „a  szovjethatalom  lehetséges  ellenségeinek"  tartottak.  Berija  egyik 
helyettese,  Kobulov  azt  írta  egyik  jelentésében,  hogy  100  000  „katonaszökevényt"  és 
„kol laboránst"  tartóztattak  le  1944  szeptembere  és  1945  márciusa  közt  Nyugat- 
Fehéroroszországban,  amelyről  szintén  úgy  gondolták,  hogy  akárcsak  Nyugat-Ukrajna, 
„tömve  van  a  szovjet  rendszer  iránt  ellenséges  elemekkel".  Nagyon  hézagos  statisztikák 
arról  tanúskodnak,  hogy  1945.  január  1-je  és  március  15-e  között,  csak  Litvániában,  2257 
„tisztogató  akciót"  hajtottak  végre. 

Több  mint  6000  „bandita"  vesztette  életét  ezeknek  a  műveleteknek  a  következtében, 
és  több  mint  75  000  embert  tartóztattak  le,  „banditákat,  nacionalista  és  katonaszökevény 
csoportok  tagjait".  1945-ben  több  mint  38  000  „osztályidegen  elem,  bandita  és 
nacionalista  családtagot"  deportáltak  Litvániából.  Figyelemre  méltó,  hogy  1944-45-46- 
ban  látványosan,  140,  illetve  420%-kal  megnőtt  az  ukránok  és  a  baltiak  száma  a  Gulag 
rabjai  között.  1946  végén  a  táborfoglyok  23%-át  tették  ki  az  ukránok,  és  6%-át  a  baltiak, 
sokkal  nagyobb  százalékarányt,  mint  amekkorát  ezek  a  nemzetiségek  képviselnek  a 
szovjet  lakosságon  belül. 

1945-ben  az  a  sok  százezer  ember  is  a  Gulagot  duzzasztotta,  aki  az  „ellenőrző  és  szűrő 
táborokból"  került  oda.  1941  végén  a  Gulag  munkatáboraival  párhuzamosan  hozták  létre 
ezeket  a  táborokat.  Itt  akarták  összegyűjteni  a  felszabadított  vagy  az  ellenség  kezéből 
megszökött  szovjet  hadifoglyokat,  akiket  eleve  azzal  gyanúsítottak,  hogy  kémek 
lehetnek,  vagy  legalábbis  olyan  emberek,  akiket  „megfertőzött"  hogy  egy  ideig  a 
„rendszeren"  kívül  voltak.  Az  ellenség  megszállta  területekről  való,  így  szintén  fertőzött 
katonaköteles  férfiak  is  ezekbe  a  táborokba  kerültek,  meg  a  sztaroszták  és  mások,  akik 
valamilyen,  bármilyen  jelentéktelen  hatósági  tisztséget  töltöttek  be  a  megszállás  alatt.  A 
hivatalos  adatok  szerint  1942  januárjától  1944  októberéig  több  mint  421  000  ember  járta 
meg  az  ellenőrző  és  szűrőtáborokat. 

Ahogy  nyomult  előre  nyugat  felé  a  Vörös  Fladsereg,  és  visszafoglalta  azokat  a 
területeket,  amelyeket  két-három  évig  németek  tartottak  megszállva,  kiszabadította  a 
szovjet  hadifoglyok  és  deportált  munkások  millióit,  sosem  látott  arányokat  öltött  az  a 
kérdés:  hogyan  kellene  hazatelepíteni  a  szovjet  embereket,  katonákat  és  polgári 
személyeket  egyaránt.  1944-ben  „hazatelepítési  igazgatóságot"  hozott  létre  a  szovjet 
kormány  Golikov  tábornok  irányítása  alatt.  1944.  november  11-én  közölte  a  sajtó  azt  az 
interjút,  amelyben  a  tábornok  ezt  mondta:  „A  szovjethatalom  a  szívén  viseli  náci  rabságra 
vetett  gyermekei  sorsát.  Méltóképpen  fogadjuk  majd  őket,  mint  a  haza  gyermekeit.  A 
szovjet  kormány  azon  az  állásponton  van,  hogy  még  azokat  a  szovjet  állampolgárokat 
sem  fogják  felelősségre  vonni,  akik  a  náci  terror  fenyegető  hatására  a  Szovjetunió 
érdekeivel  ellentétes  cselekedeteket  követtek  el,  ha  készen  állnak,  hogy  hazatérésük 
után  tisztességesen  teljesítsék  állampolgári  kötelességüket."  Az  efféle,  széltében 
ismertetett  nyilatkozatok  nem  maradhattak  hatástalanul:  sikerült  megtéveszteniük  a 
szövetségeseket.  Mi  mással  magyarázhatnánk  a  szövetségesek  buzgalmát,  hogy  olyan 
serényen  alkalmazták  a  jaltai  megállapodás  egyik  záradékát,  a  minden  „hazája  határain 
kívül  található"  szovjet  állampolgárnak  a  Szovjetunióba  való  visszatelepítéséről  szóló 
záradékot?  Azt  írta  elő  az  a  megállapodás,  hogy  csak  azokat  küldjék  vissza  erőszakkal. 


akik  német  egyenruhát  hordtak,  vagy  együttműködtek  az  ellenséggel,  mégis  minden 
„hazája  határain  kívül  található"  szovjet  állampolgárt  kiszolgáltattak  a  visszatérésük 
intézésével  megbízott  NKVD  ügynökeinek. 

Három  nappal  az  ellenségeskedés  megszűnte  után,  1945.  május  11-én,  száz  - 
egyenként  tízezer  férőhelyes  -  új  ellenőrző  és  szűrőtábor  létesítését  rendelte  el  a  szovjet 
kormány.  A  kémelhárító  szervezet,  a  SZMERS  dolga  volt,  hogy  a  visszatelepítendő  szovjet 
hadifoglyokat  „ellenőrizze"  a  polgári  személyeket  pedig  az  NKVD  ad  hoc  szerveinek 
kellett  megszűrnie.  1945  májusától  1946  februárjáig  több  mint  4  200  000  szovjet 
állampolgárt  telepítettek  vissza:  1  545  000  hadifoglyot,  aki  életben  maradt  a  náci 
fogságba  esett  ötmillióból,  és  2  655  000  munkára  elhurcolt  civilt,  vagy  a  harcok  elől 
nyugatra  menekült  embert.  Az  ellenőrző  és  szűrőtáborban  való  kötelező  tartózkodás  után 
a  vissza  tel  építettek  57,8%-ának,  főleg  nőknek  és  gyerekeknek  megengedték,  hogy 
hazamenjenek;  19,1%-át  a  hadseregbe,  gyakran  büntetőzászlóaljakba  vezényelték; 
14,5%-át  „újjáépítési  zászlóaljakba"  küldték,  általában  két  esztendőre;  8,6%-át,  vagyis 
körülbelül  360  000  embert  a  Gulagra  irányítottak  „hazaárulás"  miatt,  ami  tíztől  húsz  évig 
terjedő  rabságot  jelentett;  különleges  telepes  lett  belőlük  valamelyik  táborban,  vagy  az 
NKVD  valamelyik  komendatúrájá-ban.^"^° 

Különleges  sorsot  tartogattak  a  vlaszoveceknek,  azoknak  a  szovjet  katonáknak,  akik  a 
II.  hadsereg  parancsnokához,  az  1942  júliusában  német  fogságba  esett  Andrej  Vlaszov 
szovjet  tábornokhoz  csatlakoztak.  A  Sztálin-ellenes  meggyőződésű  Vlaszov  tábornok 
beleegyezett,  hogy  együttműködjék  a  nácikkal,  hogy  felszabadíthassa  országát  a  bolsevik 
zsarnokság  alól.  Vlaszov  „orosz  nemzeti  bizottságot"  alakított  a  német  hatóságok 
jóváhagyásával,  és  fölállította  az  „orosz  felszabadító  hadsereg"  két  hadosztályát.  A  náci 
Németország  veresége  után  a  szövetségesek  kiadták  Vlaszov  tábornokot  és  tisztjeit  a 
szovjeteknek,  akik  kivégezték  őket.  A  Vlaszov-hadsereg  katonáit  pedig,  az  1945-ös 
riovemberi  amnesztiarendelet  értelmében,  hat  évre  Szibériába.  Kazahsztánba  és  a  Távol- 
Északra  deportálták.  1946  elején  148  079  tényleges  vagy  állítólagos  vlaszovec  volt  rajta 
az  elhurcoltak  és  a  különleges  telepesek  belügyminisztériumi  névjegyzékén.  Több  ezer 
vlaszovecet,  többségükben  altiszteket  küldtek  -  árulás  vádjával  -  a  Gulag 
munkatá  boraiba. 


Végeredményben  sosem  láttak  annyi  bennlakót  a  „különleges  létesítmények"  a  Gulag 
táborai  és  telepei,  az  ellenőrző  és  szűrőtáborok  és  a  szovjet  börtönök,  mint  ekkor,  a 
győzelem  évében;  mintegy  öt  és  fél  millió  embert,  mindenféle  csoportot.  Sokáig 
elhomályosította  ezt  a  csúcsot  a  diadalünnep,  a  „Sztál ingrád-hatás".  Tény,  hogy  a 
második  világháború  vége  egy  olyan,  körülbelül  egy  évtizedig  tartó  korszakot  nyitott  meg, 
amelyben  inkább,  mint  bármikor,  lenyűgözően  hatott  a  szovjet  minta,  és  igen  sok  ország 
állampolgárainak  tízmilliói  osztoztak  ebben  a  bűvöletben.  A  Szovjetunió  hozta  meg  a 
legnagyobb  emberáldozatot  a  nácizmus  legyőzéséért,  és  ez  a  tény  elfödte  a  sztálini 
diktatúra  igazi  jellegét,  tisztázta  a  rendszert  az  alól  a  gyanú  alól,  amelyet  annak  idején  - 
hej,  de  messze  is  volt  már  az!  -  a  moszkvai  perek  vagy  a  német-szovjet  szerződés  vetett 
rá. 


A  GULAG  FÉNYKORA  ÉS  VÁLSÁGA 


Semmilyen  nagy  nyilvános  per,  semmilyen  nagy  rémuralom  nem  jellemzi  a  sztálinizmus 
utolsó  éveit.  De  a  háború  utáni  korszak  nyomasztó  és  maradi  légkörében  fénykorát  élte  a 
társadalmi  magatartásformák  általános  büntethetősége.  Mindinkább  elodázódtak  a 
háború  tépázta  társadalom  reményei,  hogy  szabadabb  szelek  járják  át  a  rendszert.  „Túl 
sokat  szenvedett  a  nép,  nem  ismédődhet  meg  a  múlt"  -  írta  Hja  Ehrenburg  az 
Emlékirataiban,  1945.  május  9-ét  idézve  régi  feljegyzései  alapján;  de  jól  ismerte  belülről 
a  rendszer  gépezetét  és  természetét,  ezért  mindjárt  hozzátette:  „De  azért  szorongok  és 
tanácstalan  vagyok."  Helyénvalónak  bizonyult  a  balsejtelme. 

„Vívódik  a  lakosság;  reménytelen  a  nagyon  nehéz  anyagi  helyzet  miatt,  de 
reménykedik  is,  hogy  »megváltozik  valami«"  olvassuk  több  hangulatjelentésben, 
amelyeket  1945  szeptemberében-októberében  küldtek  Moszkvába  a  központi  bizottság 
vidéki  ellenőrző  körutakon  járó  pártoktatói.  Ezek  szerint  a  jelentések  szerint  továbbra  is 
„zűrzavaros"  helyzet  van  az  országban.  Az  1941-42-es  kiürítés  során  keletre  telepített 
munkások  millióinak  önkéntes  vándorlása,  ez  a  roppant  mozgolódás  tartósan  zavarja  a 
termelés  újraindítását.  Olyan  nagyarányú  sztrájkhullám  rázta  meg  az  uráli  fémkohászati 
ipart,  amekkorát  sohasem  látott  a  rendszer.  Mindenfelé  kimondhatatlan  nyomor 
uralkodott.  Huszonötmillió  hajléktalan  volt  az  országban,  és  még  a  nehéz  testi  munkát 
végzők  kenyérfejadagja  sem  haladta  meg  a  napi  egy  fontot.  1945.  október  végén  a 
novoszibirszki  területi  pártbizottság  illetékesei  egyenesen  azt  javasolták,  hogy  ne 
vonultassák  föl  a  város  „dolgozóit"  az  októberi  forradalom  évfordulója  alkalmából,  „mert 
nincs  ruházata  és  lábbelije  a  lakosságnak".  Ebben  az  ínségnyomorúságban  szaporán 
terjengtek  a  kósza  hírek,  különösen  arról,  hogy  „hamarosan"  megszüntetik  a  kolhozt, 
mert  megint  megmutatta,  hogy  nem  képes  eltartani  a  parasztokat,  még  néhány  púd 
gabonát  sem  tud  juttatni  nekik  az  egész  idényben  végzett  munkájukért. 

Az  „agrárfronton"  volt  a  legdrámaibb  a  helyzet.  Súlyos  aszály  is  sújtotta  a  háború 
pusztította  vidékeket,  nem  volt  sem  gép,  sem  munkaerő,  így  katasztrofális  termést 
takarítottak  be  1946  őszén.  A  kormánynak  megint  későbbre  kellett  halasztania  a 
jegyrendszer  megszüntetését,  pedig  Sztálin  már  megígérte  az  1946.  február  9-i  híres 
választási  beszédében.  Nem  volt  hajlandó  szembenézni  a  kormány  a  mezőgazdasági 
kudarc  okaival,  „a  kis  egyéni  gazdaságok  mohóságának"  tulajdonította  a  bajokat,  és 
elhatározta,  hogy  „fölszámolja  a  kolhozok  alapszabályának  megsértéseit"  és  üldözőbe 
veszi  „a  betakarítást  szabotáló  ellenséges  és  osztályidegen  elemeket,  a  termés 
dézsmálóit  és  fecsérlőit".  1946.  szeptember  19-én  kolhozügyi  bizottságot  alakítottak; 
ennek  Andrej  Andrejev,  a  politikai  bizottság  tagja  lett  az  elnöke,  és  az  volt  a  feladata, 
hogy  visszaszerezze  azokat  a  földeket,  amelyeket  „törvénytelenül  tulajdonítottak  el"  a 
kolhozparasztok  a  háború  alatt.  Két  év  alatt  vissza  is  szerzett  a  kormányzat  majd  tízmillió 
hektár  olyan  földet,  amelyet  a  parasztok  „hasítottak  ki  maguknak"  hogy  egy  talpalatnyi 
saját  földecskéhez  jussanak,  és  éhen  ne  pusztuljanak. 

1946.  október  27-én  egy  árulkodó  című  kormányrendelet  (az  állami  gabona 
védelméről)  fölszólította  az  igazságügy-minisztériumot,  hogy  minden  lopást  derítsen  föl 
tíz  napon  belül,  és  szigorúan  alkalmazza  a  feledésbe  merült  1932.  augusztus  7-i  törvényt. 
1946  november-decemberében  több  mint  53  300  embert,  nagyrészt  kolhozparasztokat 
ítéltek  el  súlyos  táborfogságra  kalász-  vagy  kenyérlopás  miatt.  Ezerszámra  tartóztatták  le 


a  kolhozelnököket  „a  betakarítási  kampány  elszabotálásáért".  Ez  alatt  a  két  hónap  alatt 
36%-ról  77%-ra  növekedett  a  „begyűjtési  terv"  teljesítése.^"^^  De  milyen  áron!  Az  a 
szépítő  kifejezés,  hogy  „lemaradás  a  begyűjtési  kampányban"  nagyon  gyakran  valami 
drámai  valóságot  takart:  az  éhínséget. 

Különösképpen  az  1946-os  nyári  aszály  sújtotta  vidékekre  terjedt  ki  az  1946-47-es  őszi¬ 
téli  éhínség,  a  kurszki,  tambovi,  voronyezsi,  orjoli  területre  és  Rosztov  környékére. 
Legalább  500  000  áldozatot  szedett.  Az 

1946-47-es  éhínséget  is  teljes  csönd  övezte,  akárcsak  az  1932-est.  Az  aszályos 
vidékeken  a  termés  alig  érte  el  hektáronként  a  két  és  fél  mázsát,  a  Kreml  urai  mégsem 
voltak  hajlandók  csökkenteni  a  beszolgá Itatási  kötelezettséget,  és  ez  járult  hozzá  döntő 
mértékben,  hogy  igazi  éhínséggé  fajult  az  élelemhiány.  Nem  volt  mit  tenniük  a  kiéhezett 
kolhozparasztoknak,  ha  nem  akartak  éhen  halni,  az  itt-ott  található  sovány  készleteket 
fosztogatták.  Egy  év  alatt  44%-kal  nőtt  a  lopások  száma. 

1947.  június  5-én  két  új  rendelet  szövegét  közölte  a  sajtó;  az  előtte  való  napon  hozta 
meg  őket  a  kormány,  és  szellemüket,  betűjüket  tekintve  nagyon  közel  álltak  a  híres, 
1931.  augusztus  7-i  törvényhez;  azt  mondták  ki,  hogy  minden  „állami  vagy  kolhoztulajdon 
elleni  vétség"  öttől  huszonöt  évig  terjedő  táborfogsággal  büntethető,  aszerint,  hogy 
egyénileg  vagy  csoportosan,  első  ízben  vagy  visszaesőként  követték  el  őket.  Kettőtől 
három  évig  terjedő  táborfogsággal  volt  büntethető  mindenki,  aki  tudomást  szerzett  lopás 
előkészületeiről  vagy  magáról  a  lopásról,  de  nem  jelentette  a  rendőrségnek.  Egyébként 
egy  bizalmas  körlevél  arra  is  felhívta  a  bíróságok  figyelmét,  hogy  ezentúl  az  olyan  kis 
munkahelyi  tolvajlások  is  az  1947.  június  4-i  rendeletek  hatálya  alá  esnek,  amelyekért 
azelőtt  legföljebb  egy  év  szabadságvesztés  volt  kiszabható. 

1947  második  felében  több  mint  380  000  embert,  köztük  21  000  tizenhat  év  alatti 
fiatalkorút  ítéltek  el  az  új  „közbűntényes  törvény"  alapján.  Néhány  kiló  rozs  ellopásáért 
általában  nyolc-tíz  év  táborfogságot  sóztak  az  ember  nyakába.  íme  egy  részlet  a 
vlagyimiri  területen  lévő,  szuzdali  járási  népbíróság  1947.  október  10-i  ítéletéből:  „Tetten 
érték  a  kolhoz  lovainak  éjszakai  őrzésével  megbízott  N.  A.  és  B.  S.  tizenöt,  illetve  tizen¬ 
hat  éves  kiskorút,  hogy  három  uborkát  lopott  a  kolhoz  konyhakertjéből,  [...]  N.  A.  és  B.  S. 
büntetése:  nyolc  év  közönséges  munkatelepen  letöltendő  szabadságvesztés".^"^^  Hat  év 
alatt  1  300  000  embert  ítéltek  el,  75%-ukat  öt  évnél  hosszabb  szabadságvesztésre,  az 
1947.  június  4-i  rendeletek  alapján;  1951-ben  ők  képviselték  a  Gulag  közbűntényeseinek 
53%-át,  és  az  összes  rab  mintegy  40%-át.^"^^  A  negyvenes  évek  végén  jelentősen 
megnövelte  az  1947.  június  4-i  rendeletek  szigorú  alkalmazása  a  közönséges  bíróságok 
kiszabta  büntetések  átlagos  időtartamát;  1940-ben  2%-ot  tett  ki  az  öt  évet  meghaladó 
szabadságvesztések  aránya,  ez  29%-ra  nőtt  1949-benl  Most,  a  sztálinizmus  fénykorában 
a  „közönséges"  a  „népbírósági"  megtorlás  váltotta  föl  az  NKVD  harmincas  években 
virágzó,  „különbírósági"  megtorlását. 

Sok  -  tolvajlásra  szoruló,  koldusbotra  jutott  -  nő,  hadiözvegy,  kisgyerekes  családanya  is 
volt  a  lopásért  elítélt  emberek  között.  1948-ban  500  000-en  raboskodtak  a  Gulagon, 
vagyis  kétszer  annyian,  mint  1945-ben,  és  22  815  négy  évesnél  kisebb  gyereket  is  őriztek 
a  női  táborokhoz  tartozó  „kisdedóvókban".  Ez  a  szám  35  000-re  nőtt  1953  elejére. Nem 
akarta  a  kormány,  hogy  -  az  1947-ben  bevezetett  drákói  törvénykezés  következtében  - 


óriási  csecsemőotthonná  váljék  a  Gulag,  így  kénytelen  volt  részleges  amnesztiát  hirdetni 
1949  áprilisában,  és  lehetővé  tenni  mintegy  84  200  nő  és  kisgyerek  szabadlábra 
helyezését.  De  azért  az  apró  lopásokért  elítéltek  százezreinek  szüntelen  áradata  egészen 
1953-ig  magasan,  25  és  30%  között  tartotta  a  Gulag  női  rabjainak  arányszámát. 

1947- 48-ban  több  más  olyan  jogi  szöveggel  is  kiegészült  az  elnyomás  gépezete,  amely 
árulkodik  a  kor  légköréről:  1947.  február  15-én  egy  rendelet  megtiltotta  szovjet 
állampolgárok  és  külföldiek  házasságát,  1947.  június  9-én  egy  másik  azok  felelősségre 
vonására  vonatkozott,  akik  „államtitkokat  hoznak  nyilvánosságra,  vagy  elveszítenek 
államtitkokat  tartalmazó  iratokat".  Az  1948.  február  21-i  rendelet  a  legismertebb,  amely 
szerint  „táborfogságuk  letöltése  után  a  Kolima,  a  novoszibirszki  és  krasznojarszki  terület 
vidékére  [...]  és  Kazahsztán  bizonyos  távoli  vidékeire  kell  száműzni"  „minden  kémet, 
trockistát,  diverzánst,  jobboldalit,  menseviket,  szociálforradalmárt,  anarchistát, 
nacionalistát,  fehéret  és  más,  szovjetellenes  elemet".  De  a  fegyintézet!  igazgatóság 
jobbnak  látta,  ha  szoros  őrizet  alatt  tartja  ezeket  a  „szovjetellenes  elemeket"  ezért 
többnyire  úgy  döntött,  hogy  külön  bírósági  eljárás  nélkül  megtoldja  újabb  tíz  évvel  az 
1937-38-ban  egyszer  már  elítélt  „58-asok"  százezreinek  büntetését. 

Ugyancsak  1948.  február  21-én  egy  másik  rendeletet  is  elfogadott  a  Legfelső  Tanács 
elnöksége,  és  elrendelte,  hogy  deportálni  kell  az  Ukrán  SZSZK-ból  „mindenkit,  aki  nem 
hajlandó  teljesíteni  a  »munkanap-minimumot«  a  kolhozokban,  és  élősdi  életet  folytat". 
1948.  június  2-án  az  egész  országra  kiterjesztették  ezt  a  rendelkezést.  Abban  a  leromlott 
állapotukban  a  kolhozok  a  legcsekélyebb  fizetséget  sem  tudták  szavatolni  dolgozóiknak  a 
munkanapok  fejében,  ezért  sok  kolhoztag  az  igazgatóság  megkövetelte  minimális  évi 
munkanapot  sem  tudta  teljesíteni.  Milliószámra  eshettek  az  új  törvény  hatálya  alá.  A 
helyi  hatóságok  azonban  rájöttek,  hogy  az  „élősdi-törvény"  szigorú  alkalmazása  még 
jobban  szétzilálná  a  termelést,  ezért  lazábban  éltek  vele.  Ennek  ellenére  csak  1948-ban 
több,  mint  38  000  „élősdit"  deportáltak,  és  hurcoltak  kényszerlakhelyre,  az  NKVD 
komendatúráiba.  Mindezek  a  megtorló  intézkedések  elhomályosították  az  1947.  május 
26-i  rendeletet,  a  halálbüntetés  jelképes  és  átmeneti  eltörlését.  1950.  január  12-én 
vissza  is  állították  a  halálbüntetést,  főleg  azért,  hogy  kivégezhessék  a  „leningrádi  ügy" 
vádlottait.^"^^ 

A  harmincas  években  gyakran  kapkodó  és  ellentmondásos  politikára  vezetett  az 
elhurcoltak  és  különleges  telepesek  „visszatérési  jogának"  kérdése.  A  negyvenes  évek 
végén  gyökeresen  megoldották  ezt  a  kérdést.  Eldöntötték,  hogy  minden  1941-45-ös 
deportálás  „életfogytig"  szól.  Föl  sem  vetődött  hát  a  deportáltak  nagykorúságot  elérő 
gyerekeinek  problémája;  ők  is,  ivadékaik  is  örökre  különleges  telepesek  maradnak! 

1948- tól  egészen  1953-ig  mindvégig  szakadatlanul  nőtt  a  különleges  telepesek  száma; 
1946  elején  még  2  342  000-en  voltak,  1953  januárjában  már  2  753  000-en.  Több  új 
deportáláshullám  eredménye  volt  ez  a  növekedés.  Litvánia  mindig  ellenállt  a  föld 
erőszakos  kollektivizálásának,  ezért  1948.  május  22-én  és  23-án  óriási  razziát  rendezett 
az  országban  az  NKVD;  úgy  hívták  a  műveletet,  hogy  „Tavasz  akció".  36  932  férfit,  nőt  és 
gyereket  tartóztattak  le  és  raktak  harminckét  vasúti  szerelvényre,  negyvennyolc  óra  alatt. 
Mindüket  úgy  minősítették,  hogy  „bandita,  nacionalista  és  e  két  csoport  családtagja". 
Négy-öthetes  utazás  után  szétosztották  őket  különböző  kelet-szibériai  komendatúrákra. 


és  olyan  fakitermelő  kombinátokban  dolgoztatták  őket,  ahol  különlegesen  nehéz  munka 
várt  rájuk.  „Az  igarkai  fakitermelő  kombinátba  [a  krasznojarszki  területre]  munkaerőnek 
küldött  litván  családok  -  olvashatjuk  az  NKVD  egyik  följegyzésében  -  lakásra  alkalmatlan 
helyiségekbe  vannak  beköltöztetve;  a  tetőkön  befolyik  a  víz,  az  ablakokon  nincs  üveg, 
sehol  egy  bútor,  sehol  egy  fekvőhely.  Mohát,  szénát  terítenek  maguk  alá  a  deportáltak  és 
a  földön  alszanak.  A  zsúfoltság  miatt  meg  az  egészségügyi  előírások  betarthatatlansága 
miatt  olykor  halálos  tífusz  és  vérhas  lép  föl  a  különleges  telepesek  között."  Csak  1948- 
ban  majd  50  000  litvánt  deportáltak  különleges  telepesnek,  és  30  000-et  küldtek  a  Gulag 
táboraiba.  Továbbá,  a  belügyminisztérium  adatai  szerint,  a  „tisztogató  műveletek"  során 
is  megöltek  21  259  litvánt  ebben  a  köztársaságban,  amely  makacsul  ellenállt  a 
szovjetesítésnek  és  a  kollektivizálásnak.  1948  végére,  a  hatóságok  mind  erőteljesebb 
nyomása  ellenére  is,  a  földeknek  még  mindig  csak  kevesebb  mint  4%-át  kollektivizálták  a 
balti  országokban. 

1949  elején  elhatározta  a  szovjet  kormány,  hogy  meggyorsítja  a  balti  országok 
szovjetesítési  folyamatát,  és  „végérvényesen  kiirtja  a  banditizmust  és  a  nacionalizmust" 
ezekben  a  frissen  bekebelezett  köztársaságokban.  Január  12-én  rendeletet  hozott  a 
minisztertanács  „A  kulákoknak  és  családjaiknak,  a  törvényen  kívüli  banditák  és 
nacionalisták  családjainak,  a  fegyveres  összecsapásokban  megölt  banditák 
családtagjainak,  akiket  elítéltek  vagy  közkegyelemben  részesítettek,  de  továbbra  is 
ellenséges  tevékenységet  folytatnak,  valamint  a  banditák  cinkosai  családjainak  a  Litván, 
Lett  és  Észt  SZSZK-ból  való  kiűzéséről  és  deportálásáról".  1949  márciusától  -  májusáig 
folytak  a  deportálás!  műveletek;  mintegy  95  000  embert  hurcoltak  el  a  balti  országokból 
Szibériába.  Kruglov  belügyminiszter  1949.  május  18-án  Sztálinnak  írt  jelentése  szerint  27 
084  tizenhat  évesnél  fiatalabb  gyerek  is  volt  ezek  között  az  „ellenséges  és  a  szovjet 
rendre  veszélyes  elemek"  között,  1785  apátlan-anyátlan  kisgyerek,  146  nyomorék  és 
2850  „roskatag  aggastyán"!^^^  1951  szeptemberében,  újabb  hajtóvadászatok  után,  ismét 
deportáltak  mintegy  17  000  balti  -  állítólagos  -  kulákot.  Több  mint  200  000-re  becsülik 
azoknak  a  baltiaknak  a  számát,  akiket  1940  és  1953  között  deportáltak;  körülbelül  120 
000  litván  volt  köztük,  50  000  lett  és  valamivel  több  mint  30  000  észt.^^^  A  Gulag 
táboraiban  lévő  baltiakat  is  hozzá  kell  adnunk  ezekhez  a  számokhoz; 

1953-ben  összesen  75  000-en  voltak,  közülük  44  000-en  a  legmegrögzöttebb  politikai 
foglyoknak  fenntartott  „különleges"  táborokban;  ezekben  a  táborokban  az  állomány 
egyötödét  tették  ki  a  baltiak.  Végeredményben,  a  balti  országok  felnőtt  lakosságának 
10%-a  volt  vagy  deportálva,  vagy  táborban. 

A  moldávok  is  ott  voltak  a  Szovjetunióba  frissen  és  erőszakkal  bekebelezett  többi 
nemzetiség  között;  ők  is  ellenálltak  a  szovjetesítésnek  és  a  kollektivizálásnak.  1949 
végén  a  hatóságok  elhatározták,  hogy  nekilátnak  a  nagy  razziának,  és  deportálják  az 
„ellenséges  és  osztályidegen  elemeket".  A  Moldáv  Kommunista  Párt  első  titkára,  a 
Szovjetunió  kommunista  pártjának  jövendő  főtitkára,  Leonyid  Iljics  Brezsnyev  felügyelete 
alatt  folyt  le  a  művelet.  Kruglov  Sztálinnak  írt  1950.  február  17-i  jelentése  94  792-re  teszi 
a  „különleges  telepesként"  „örökre"  deportált  moldávok  számát.  Ha  a  többi  deportáltéval 
azonosnak  tekintjük  a  szállítás  alatti  halálozási  arányszámukat,  azt  az  eredményt  kapjuk, 
hogy  120  000  moldávot  deportáltak,  vagyis  körülbelül  a  moldáv  lakosság  7%-át.  Még 


mindig 

1949-nél  maradva,  említsük  meg  a  szakasztott  ilyen  deportálások  között,  hogy  1949 
júniusában  újabb  57  680  görögöt,  örményt  és  törököt  hurcoltak  el  Kazahsztánba  és  az 
Altáj  környékére  a  Fekete-tenger  partvidéké-ről.^^^ 

A  negyvenes  évek  egész  második  felében  továbbra  is  nagy  tömegekben  szállították  az 
OUN  és  az  UPA  Ukrajnában  elfogott  partizánjai  a  különleges  telepeseket.  1944  júliusától 
1949  decemberéig  hétszer  szólították  fel  a  szovjet  hatóságok  a  felkelőket,  hogy  tegyék  le 
a  fegyvert,  amnesztiát  ígértek  nekik,  de  bármiféle  kézzelfogható  eredmény  nélkül.  1945 
és  1947  között  jórészt  a  felkelők  kezén  volt  Nyugat-Ukrajnában  a  vidék,  „az  ország 
belseje",  támogatta  őket  a  kollektivizálás  minden  gondolatát  elutasító  parasztság.  A 
lengyel  és  a  csehszlovák  határon  tevékenykedtek  a  felkelő  erők,  és  a  szomszédos 
országokba  menekültek,  ha  üldözték  őket.  Arról  az  egyezményről  is  megítélhetjük  a 
mozgalom  jelentőségét,  amelyet  1947  májusában  volt  kénytelen  kötni  a  szovjet  kormány 
Lengyelországgal  és  Csehszlovákiával  az  ukrán  „bandák"  elleni  harc  összehangolásáról. 
Ennek  a  megállapodásnak  az  értelmében  a  lengyel  kormány  áttelepítette  az  ukrán 
lakosságot  Lengyelország  északnyugati  részébe,  hogy  megfossza  a  felkelést  természetes 
támaszpontjaitól.^^"^ 

Az  1946-47-es  éhínség  tízezerszámra  űzött  el  parasztokat  Kelet-Ukrajnából  Nyugat- 
Ukrajnába,  ahol  nem  volt  akkora  éhínség,  és  ez  még  egy  ideig  utánpótlással  táplálta  a 
lázadást.  Ha  hihetünk  az  utolsó  amnesztiaajánlatnak,  amelyet  1949.  december  30-án  írt 
alá  az  ukrán  belügyminiszter,  nemcsak  a  parasztok  köréből  toborozták  a  „felkelő 
bandákat".  Tény,  hogy  a  banditacsoportok  között  „az  üzemekből,  a  donyeci  bányákból  és 
az  ipariskolákból  megszökött  fiatalokat"  is  emlegette  a  felhívás  szövege.  Csak  1950 
végére  „csendesítették  le"  végérvényesen  Nyugat-Ukrajnát,  a  földek  erőszakos 
kollektivizálása,  egész  falvak  elhurcolása  és  mintegy  300  000  ember  deportálása  vagy 
letartóztatása  után.  A  belügyminisztérium  statisztikája  szerint  1944  és  1952  között  „az 
OUN  és  az  UPA  172  000  tagját"  deportálták  -  sok  esetben  családjukkal  együtt  -mint 
különleges  telepest  Kazahsztánba  és  Szibériába. 

Sztálin  halálig,  sőt  esetenként  később  is  folytak  ezek  az  akciók,  a  belügyminisztérium 
szóhasználatával:  „különböző  csoportok"  deportálása.  így  1951-52-ben,  kis  hatósugarú, 
célzott  akciók  keretében  deportáltak  11  685  mingrélt  és  4707  iránit  Grúziából.  4365 
Jehova  tanúját,  4431  nyugat-fehéroroszországi  kulákot,  1445  nyugat-ukrajnai  kulákot, 
1415  kulákot  Pszkov  környékéről,  az  „Igazi  Ortodox  Keresztény"  szekta  995  tagját,  2795 
tadzsíkisztáni  „baszmacsot"  és  591  „csavargót".  Csak  az  különböztette  meg  őket  a 
különféle  „megbüntetett"  népek  deportáltjaitól,  hogy  ezeket  a  különféle  csoportokat  nem 
„örökre",  hanem  csak  tíz-húsz  évre  deportálták. 

A  nemrégiben  részben  feltárt  Gulag-levéltár  arról  tanúskodik,  hogy  az  ötvenes  évek 
eleje  volt  a  koncentrációs  táborok  rendszerének  a  fénykora  -  a  munkatáborokban  soha 
sem  volt  annyi  fogoly,  mint  akkor,  és  annyi  különleges  telepes  a  „telepesfalvakban"  -, 
egyszersmind  a  rendszernek  sosem  tapasztalt  válsága  jellemezte  az  ötvenes  évek  elejét. 

1953  elején  körülbelül  2  750  000  rab  sínylődött  a  Gulagon,  az  alábbi  háromféle 
létesítményben  elosztva: 

-  körülbelül  500  „munkatelep"  elszórva  az  ország  minden  részén,  mindegyikben 


átlagosan  ezer-háromezer  rab,  többnyire  -  felerészben  öt  évnél  kevesebbre  ítélt  - 
közbű nté nyes; 

-  mintegy  hatvan  nagy  fegyintézet,  főleg  az  ország  északi  és  keleti  tájain  fekvő 
„munkatábor",  mindegyikben  -  többnyire  tíz  évnél  többre  ítélt  -  többször  tízezer 
közbűntényes  és  politikai  fogoly; 

-  mintegy  tizenöt  „különleges  rendszerű  tábor"  amely  a  belügyminisztérium  1948. 
február  7-i  titkos  utasítására  létesült,  és  amelyben  csakis  „különlegesen  veszélyesnek" 
tartott  politikai  foglyokat  őriztek,  vagyis  körülbelül  200  000  embert.  Ezek  voltak  az  igazi 
haláltáborok.^^^ 


Ebben  az  óriási  koncentrációstábor-világban  még  egy  másik  Gulag-igazgatósághoz 
tartozó  további  2  750  000  különleges  telepest  is  hozzá  kell  adnunk  a  2  750  000 
táborfogolyhoz.  Együttvéve  komoly  elhelyezési  és  felügyeleti  gondokat  okozott  ez  a 
mintegy  öt  és  fél  millió  ember,  de  jövedelmező  is  volt  gazdaságilag.  1951-ben  Kruglov 
tábornok  belügyminiszter  nagyon  nyugtalankodott  a  fegyencmunkaerő 
termelékenységének  állandó  csökkenése  miatt,  ezért  nagy  szemlekampányt  szervezett, 
megvizsgáltatta  a  Gulag  állapotát.  A  helyszínekre  küldött  bizottságok  nagyon  feszült 
helyzetről  számoltak  be. 

Elsősorban  persze  azokból  a  „különleges  rendszerű  táborokból"  amelyekben  az  1945 
óta  odaözönlő  „politikaiak"  -  partizánnak  állt  ukrán  és  balti  „nacionalisták"  az  újonnan 
bekebelezett  területek  „idegen  elemei"  valódi  vagy  vélt  „kol laboránsok"  és  más 
„hazaárulók"  -  vitathatatlanul  elszántabb  rabok  voltak,  mint  a  harmincas  évekbeli  „nép 
ellenségei"  azok  a  régi  pártkáderek,  akik  meg  voltak  győződve  róla,  hogy  csak  valami 
szörnyű  félreértés  miatt  jutottak  börtönbe.  Ezeket  az  új  foglyokat  viszont  húsz-huszonöt 
évre  ítélték,  reményük  sem  volt,  hogy  hamarabb  szabadulnak,  nem  volt  hát  nekik  semmi 
vesztenivalójuk.  Elzárva  éltek  a  különleges  rendszerű  táborokban,  így  ráadásul  még  a 
közbűntényesek  mindennapi  társaságától  is  megszabadultak.  Márpedig,  hangsúlyozta 
Alekszandr  Szoizsenyicin,  főleg  éppen  a  politikaiak  és  közbűntényesek  keveredése  gátolta 
az  összefogás  szellemének  kibontakozását  a  rabok  között.  Mihelyt  megszűnt  ez  a  gát, 
nyomban  a  rendszerrel  szembeni  ellenállás  és  lázadás  gócai  lettek  a  különleges  táborok. 
Főleg  a  földalatti  harcban  szövődött  ukrán  és  balti  hálózatok  voltak  igen  tevékenyek  ezen 
a  téren.  Elszaporodott  a  munkamegtagadás,  az  éhségsztrájk,  a  csoportos  szökés.  A  még 
csak  hézagos  kutatások  tizenhat  nagy  zavargást  és  lázadást  igazolnak  csak  az  1950-52-es 
időszakból,  és  mindegyikben  több  száz  rab  vett  részt.^^^ 

Az  1951-es  „Kruglov-vizsgálat"  a  „közönséges"  táborokban  is  a  helyzet  romlását  tárta 
fel,  amely  „a  munkafegyelem  általános  meglazulásában"  nyilvánult  meg.  Egymillió 
munkanap  ment  veszendőbe  1951-ben  „munkamegtagadás"  miatt.  Nőtt  a  bűnözés  a 
táboron  belül,  mind  többször  zördültek  össze  rabok  az  őrökkel,  csökkent  a  fegyencmunka 
termelékenysége.  Az  igazgatóság  szerint  főleg  az  okozta  ezt  a  helyzetet,  hogy 
fogolybandák  vetélkedtek  egymással:  a  „törvényes  tolvajok"  nem  voltak  hajlandók 
komolyan  dolgozni,  mert  tisztelni  akarták  „a  hely  szellemét"  a  „szukik"  meg  alávetették 
magukat  a  tábor  szabályzatának.  A  klikkek  és  a  veszekedés  aláásták  a  fegyelmet,  és 
„rendzavarást"  szültek.  Most  már  több  halált  okozott  a  késszúrás,  mint  az  éhség  vagy  a 
betegség.  A  Gulag-vezetők  1952  januárjában  tartott  moszkvai  értekezlete  elismerte,  hogy 


„az  igazgatóság  eddig  ügyesen  ki  tudta  használni  a  különböző  rabcsoportok  közötti 
ellentéteket,  de  már  lassacskán  kicsúszik  a  kezéből  a  belső  folyamatok  irányítása.  [...] 
Bizonyos  táborokban  már  a  klikkek  veszik  kezükbe  a  tábori  belügyeket."  Az  igazgatóság 
kénytelen  volt  szüntelenül  áthelyezgetni  a  foglyokat,  hogy  szétzilálja  a  csoportokat  és 
klikkeket,  folytonos  volt  a  gyakran  40  000-60  000  rabot  megmozgató  átszervezés  az 
óriási  fegyintézetek  különböző  részlegeiben. 

A  feltűnően  elszaporodott  klikkek  kérdéskörén  túl  mégis  oda  lyukad  ki  sok,  1951-52-ben 
kelt  szemlebeszámoló,  hogy  a  fegyintézet!  és  termelőszerkezetek  teljes  átszervezésére, 
sőt  az  állomány  jelentős  csökkentésére  van  szükség. 

így  Zverjev  ezredes,  a  69  000  rabot  őrző  norilszki  koncentrációs  táboregyüttes  vezetője 
az  alábbi  intézkedéseket  javasolja  1952  januárjában  írt  jelentésében  Dolgih  tábornok, 
Gulag-főnöknek: 

1.  El  kell  szigetelni  a  klikkek  tagjait.^  „De  -  tette  hozzá  Zverjev  -olyan  sok  rab 
tartozik  a  két  klikk  közül  valamelyikbe,  és  fejt  ott  ki  tevékenységet,  hogy  [...]  csak  a 
hangadókat  vagyunk  képesek  elszigetelni,  azokat  sem  mindig". 

2.  Föl  kell  számolni  azokat  az  óriási  termelőövezeteket,  ahol  jelenleg,  őrizet  nélkül, 
tízezerszámra  dolgoznak  egymással  vetélkedő  klikkekhez  tartozó  rabok. 

3.  Kisebb  termelőegységeket  kellene  létrehozni,  hogy  szorosabb  felügyelet  alatt 
tarthassuk  a  rabokat. 

4.  Növelni  kell  az  őrszemélyzetet.  „De  -  tette  hozzá  Zverjev  -lehetetlen  kellőképpen 
megszervezni  ezt  a  felügyeletet,  hiszen  50%-os  létszámhiánnyal  küzdünk." 

5.  El  kell  választani  a  rabokat  a  szabad  dolgozóktól  a  termelési  színhelyeken.  „De  a 
norilszki  fegyintézet  különböző  vállalatai  közötti  technológiai  kapcsolatok,  a  folyamatos 
termeléskényszer,  a  súlyos  elszállásolási  problémák  nem  teszik  lehetővé,  hogy 
kellőképpen  elválasszuk  a  rabokat  a  szabad  dolgozóktól.  [...]  Általában  szólva,  csakis  úgy 
oldhatnánk  meg  a  termelőeljárás  egyöntetűsítése  és  a  termelékenység  problémáját,  ha 
idő  előtt  szabadlábra  helyeznénk  15  000  rabot,  és  arra  kényszerítenénk  őket,  hogy 
helyben  maradja  na  k."^^^ 

A  kor  viszonyai  között  távolról  sem  volt  olyan  képtelen  Zverjevnek  ez  az  utóbbi 
javaslata.  1951  januárjában  Kruglov  belügyminiszter  6000  rab  idő  előtti  szabadlábra 
helyezését  kérte  Berijától,  mert  -  mint  szabad  dolgozókat  -  a  sztálingrádi  vízi  erőmű 
hatalmas  üzemcsarnokaiba  kellett  vezényelni  őket,  ahol  több  mint  25  000  rab  töltötte 
büntetését  -  a  jelek  szerint  elég  eredménytelenül.  Az  ötvenes  évek  elején  meglehetősen 
gyakori  volt  az  idő  előtti  szabadlábra  helyezés,  különösen  szakmunkások  esetében.  Ez  a 
gyakorlat  a  túlméretezett  koncentrációs  rendszer  gazdasági  jövedelmezőségének 
központi  kérdését  veti  föl. 

Felduzzadt  a  rabállomány,  már  nem  is  volt  olyan  könnyen  kezelhető,  mint  a  múltban, 
elhelyezési  és  felügyeleti  problémák  adódtak  -  mintegy  208  000  főnyi  személyzetet 
alkalmazott  a  Gulag  -,  ez  a  roppant  igazgatási  gépezet  egyre  nehezebben  tudta  leleplezni 
a  tuftát  -  a  hamis  mérleget  -  és  biztosítani  a  mindig  kérdéses  jövedelmezőséget.  Csak  két 
megoldás  között  választhatott  az  igazgatóság,  ha  meg  akarta  oldani  ezt  az  állandó 
problémát:  vagy  -  emberveszteségre  tekintet  nélkül  -  a  legnagyobb  mértékben 


kizsákmányolja  a  rabmunkaerőt,  vagy  ésszerűbben  használja  fel,  hogy  minél  tovább 
tartson.  1948-ig,  grosso  modo,  az  előbbi  megoldás  érvényesült.  A  negyvenes  évek  végén 
rádöbbent  a  rendszer,  hogy  mekkora  munkaerőhiány  van  ebben  a  háború  kivéreztette 
országban,  és  ez  bírta  rá  a  fegyintézeti  hatóságokat,  hogy  „gazdaságosabban" 
zsákmányolják  ki  a  rabokat.  Jutalmakat,  „munkabéreket"  vezettek  be,  hogy  ösztönözzék 
a  termelékenységet,  aki  teljesítette  a  normát,  annak  fölemelték  az  élelemfejadagját,  évi 
2-3%-ra  csökkent  az  elhalálozási  mutató.  Ez  a  „reform"  csakhamar  beleütközött  a 
koncentrációs  világ  valóságába. 

Az  ötvenes  évek  végén  már  majd'  húszéves  volt  a  termelés  egész  infrastruktúrája,  és 
általában  semmiféle  új  beruházás  nem  volt  ezen  a  területen.  Az  előző  évek  alatt  a 
munkaerő  külterjes  felhasználására  kiépített  és  rabok  tízezreit  foglalkoztató,  óriási 
fegyintézeti  egységek  nehézkes  és  csak  üggyel-bajjal  megreformálható  szervezetek 
voltak,  noha  1949  és  1952  között  számtalan  kísérletet  tettek,  hogy  széttagolják  őket 
kisebb  termelőegységekre.  A  raboknak  járó  szerény  munkabér  évente  pár  száz  rubelre, 
vagyis  a  szabad  dolgozó  átlagbérének  egytizenötödére-egyhuszadára  rúgott,  nem  hatott 
hát  valami  ösztönzően  a  munka  termelékenységének  növelésére,  éppen  akkor,  amikor 
egyre  több  rab  tagadta  meg  a  munkát,  és  szerveződött  bandákba,  amelyeket  fokozottan 
szemmel  kellett  tartani.  Végeredményben  egyre  többe  került  a  rab  -  az  is,  aki  alávetette 
magát  az  igazgatósági  szabályzatnak,  meg  az  is,  aki  szembeszegült,  és  inkább  a  „hely 
szellemének"  engedett  -,  hiszen  jobban  megfizették,  vagy  jobban  őrizték. 

Az  1951-52-es  ellenőri  jelentésekben  található  részleges  adatok  mind  egyazon  irányba 
mutatnak:  egyre  nehezebben  igazgatható  gépezetté  vált  a  Gulag.  Különben  az  utolsó 
nagy  sztálini  építkezések,  amelyek  bőségesen  megkívánták  a  rabmunkaerőt,  a  kujbisevi 
és  sztálingrádi  vízi  erőművek,  a  turkesztáni  csatorna  és  a  Volga-Don-csatorna,  tetemes 
késéssel  készültek.  A  hatóságok  gyorsítani  akarták  a  munkálatokat,  ezért  kénytelenek 
voltak  sok  szabad  dolgozót  oda  irányítani,  vagy  idő  előtt  szabadon  bocsátani  a 
legkészségesebb  rabokat. 

A  Gulag  válsága  új  megvilágításba  helyezi  azt  az  1  200  000  rabra  kiterjedő 
közkegyelmet,  amelyet  Sztálin  halála  után  alig  három  héttel,  1953.  március  27-én  rendelt 
el  Berija.  Nem  tekinthetünk  el  azoktól  a  nemcsak  politikai,  hanem  gazdasági  okoktól, 
amelyek  arra  indították  Sztálin  utódjelöltjeit,  hogy  -  egy  túlzsúfolt  és  mind  kevésbé 
„jövedelmező"  Gulag  irányítása  roppant  nehézségeinek  tudatában  -  kihirdessék  ezt  a 
részleges  amnesztiát.  Mégis,  éppen  akkor,  amikor  a  fegyintézeti  igazgatóság  a 
rabállomány  csökkentését  kérte,  a  mind  nyilvánvalóbb  üldözési  mániában  szenvedő, 
öregedő  Sztálin  újabb  nagy  tisztogatást  készített  elő,  a  második  nagy  rémuralmat. 
Szaporodtak  az  „ellentmondások"  a  sztálinizmus  végének  nyomasztó  és  zavaros 
légkörében... 

AZ  UTOLSÓ  ÖSSZEESKÜVÉS 


1953.  január  13-án  azt  jelentette  a  Pravda,  hogy  nyomára  jutottak  egy  „terrorista 
orvoscsoport"  összeesküvésének;  kilenc,  majd  tizenöt  híres  orvosból  állt  ez  a  csoport,  és 
több  mint  a  fele  zsidó  volt.  Azzal  vádolták  őket,  hogy  kihasználva  a  Kremlben  viselt 


magas  tisztségüket,  „megrövidítették  az  életét"  Andrej  Zsdanovnak,  a  politikai  bizottság 
1948  augusztusában  elhunyt  tagjának,  valamint  az  1945-ben  meghalt  Alekszandr 
Scserbakovnak,  és  az  Intelligence  Service  meg  egy  zsidó  segélyszervezet,  az  American 
Joint  Distribution  Committee  utasítására  megkísérelték,  hogy  meggyilkoljanak  magas 
rangú  szovjet  katonai  vezetőket.  Feljelentőjük,  Tyimacsuk  doktornő  ünnepélyesen  átvette 
a  Lenin-rendet,  az  annak  rendje-módja  szerint  kihallgatott  vádlottak  meg  nyakra-főre 
„vallottak"  Mint  1936-38-ban,  most  is  ezerszámra  tartották  a  gyűléseket,  amelyeken  azt 
követelték,  hogy  büntessék  meg  a  vétkeseket,  csak  nyomozzanak  tovább  és  tovább,  és 
térjenek  vissza  az  igazi  „bolsevik  éberséghez"  A  „fehérköpenyes  összeesküvés" 
leleplezése  utáni  hetekben  nagy  sajtóhadjárat  melegítette  fel  a  nagy  rémuralom  témáit, 
és  követelte,  hogy  „vessenek  már  véget  a  párt  soraiban  eluralkodott  vétkes 
hanyagságnak,  és  végérvényesen  likvidálják  a  szabotázst".  Utat  tört  magának  egy 
értelmiségieket,  zsidókat,  katonákat,  felső  pártkádereket  és  közgazdászokat  és  a  nem 
orosz  köztársaságok  tisztviselőit  felölelő,  kiterjedt  összeesküvés  gondolata,  és  ez  már  a 
jezsovscsina  legrosszabb  pillanatait  idézte. 

Amint  az  ügy  manapság  hozzáférhető  iratai  tanúsítják,^^^  a  „fehérköpenyes 
összeesküvés"  döntő  pillanat  volt  a  háború  utáni  sztálinizmus  történetében.  Egyszerre 
volt  egy  1949  elején  elkezdődött,  de  először  már  1946-47-ben  is  fel -feltünedező 
„a nti kozmopolita"  -  vagyis  antiszemita  -hadjárat  megkoronázása  és  valószínűleg  egy 
olyan  újabb  általános  tisztogatásnak,  egy  új  nagy  rémuralomnak  a  csírája,  amelyet  csak 
Sztálinnak  az  összeesküvés  bejelentése  után  néhány  héttel  bekövetkezett  halála  hiúsított 
meg.  Egy  harmadik  is  csatlakozik  ehhez  a  két  megközelítéshez:  a  belügyminisztérium  és 
az  állambiztonsági  minisztérium  különböző  klikkjei  között  dúló  harc;  ugyanis  1946-ban 
elválasztották  egymástól  ezt  a  két  főhatóságot,  és  minduntalan  át-  meg  átszervezték 
őket.  (A  politikai  rendőrségen  belüli  torzsalkodás  maga  is  azt  a  torzsalkodást  tükrözte, 
amely  a  politikai  gépezet  csúcsán  folyt:  már  Sztálin  minden  lehetséges  örököse  az 
utódlás  előkészítésén  buzgólkodott.)  Van  végül  egy  utolsó,  nyugtalanító  megközelítése  a 
„Nagy  Per"-nek.  Nyolc  évvel  azután,  hogy  tudomást  szerzett  a  világ  a  náci  megsemmisítő 
táborokról,  a  cárizmus  régi  jó  antiszemitizmusának  előbányászásával  -  amellyel  még 
szemben  álltak  a  bolsevikok  -  azt  domborította  ki  a  Nagy  Per,  hogy  mennyire 
eltévelyedett  utolsó  szakaszában  a  sztálinizmus. 

Nincs  itt  helyünk,  hogy  ennek  a  pernek,  vagy  inkább  ezeknek  a  végső  mozzanatban 
összefutó  pereknek  minden  szálát  felgombolyítsuk.  Csak  arra  szorítkozunk  hát,  hogy  a  fő 
állomásokat  idézzük  fel  ezen  az  utolsó  összeesküvéshez  vezető  úton.  1942  őszén  a 


szovjet  kormány  nyomást  akart  gyakorolni  az  amerikai  zsidókra,  hogy  azok  meg  az 
amerikai  kormányt  sarkallják,  hogy  gyorsabban  nyisson  „második  frontot"  a  náci 
Németország  ellen  Európában.  Már  korábban  megalakult  a  Szovjet  Zsidó  Antifasiszta 
Bizottság;  melynek  a  híres  moszkvai  jiddis  színház  igazgatója.  Szolomon  Mihoelsz  lett  az 
elnöke.  Zsidó  értelmiségiek  százai  fejtettek  ki  benne  széles  körű  tevékenységet:  a 
regényíró  Hja  Ehrenburg,  a  költő  SzamuiI  Marsak  és  Perec  Markis,  a  zongoraművész  Emilj 
Gilelsz,  az  író  Vaszilij  Grosszman  stb.  A  bizottság  hamarosan  túlnőtt  félhivatalos 
propagandaszerv-szerepén,  és  a  zsidó  közösség  gyűjtőszervezetévé,  a  szovjet  judaizmus 
képviseleti  szervévé  vált.  1944  februárjában  még  Sztálinnak  is  levelet  írtak  a  bizottság 


vezetői,  Mihoelsz,  Fefer  és  Epstejn,  és  azt  javasolták,  hogy  létesítsenek  zsidó  autonóm 
köztársaságot  a  Krímben,  hátha  feledtethetik  vele  annak  a  birobidzsani  „Zsidó 
Nemzetiségi  Államnak"  a  nyilvánvaló  kudarcát,  amellyel  a  harmincas  években 
kísérleteztek,  de  tíz  év  alatt  még  40  000-nél  is  kevesebb  zsidó  telepedett  le  azon  az  isten 
háta  mögötti,  mocsaras,  sivatagos  távol-kelet-szibériai  vidéken,  a  kínai  határ  mentén.^^^ 

Tanúvallomások  gyűjtésével  is  foglalkozott  a  bizottság,  a  nácik  által  elkövetett 
zsidómészárlásokkal,  a  „zsidókkal  kapcsolatos  rendellenes  jelenségekkel"  (ez  a  szépítő 
kifejezés  a  lakosság  körében  tapasztalható  antiszemita  megnyilvánulásokat  jelezte).  Hát 
ebből  bőven  volt.  Az  antiszemita  hagyományok  erősek  maradtak  Ukrajnában  és 
Oroszország  bizonyos  nyugati  vidékein,  főleg  az  Orosz  Birodalom  egykori  „letelepedési 
övezetében",  ahol  a  cári  hatóságok  megengedték  a  letelepedést  a  zsidóknak.  A  Vörös 
Hadsereg  első  vereségei  megmutatták,  hogy  milyen  széles  a  népi  zsidóellenesség.  „A 
hátország  hangulatáról"  szóló  néhány  NKVD-jelentés  is  elismeri,  hogy  a  lakosság  széles 
rétegeire  hatással  van  az  a  náci  propaganda,  hogy  a  németek  csak  a  zsidók  és  a 
kommunisták  ellen  háborúznak.  A  jelek  szerint  csak  csekély  fölháborodást  keltettek  a 
németek  megszállta  területeken  -  így  Ukrajnában  -  a  lakosság  tudtával  és  szeme  láttára 
véghezvitt  zsidómészárlások.  A  németek  mintegy  80  000  ukrán  segédszolgálatost 
toboroztak,  ezek  közül  néhányan  részt  vettek  a  zsidómészárlásokban.  A  bolsevik 
ideológusok  ellensúlyozni  akarták  ezt  a  náci  propagandát,  és  a  körül  a  gondolat  körül 
akarták  mozgósítani  a  frontot  és  a  hátországot,  hogy  az  egész  szovjet  nép  egységesen 
harcol  a  megmaradásáért,  ezért  eleve  vonakodtak  elismerni  a  holokauszt 
egyedülállóságát.  Ebből  a  talajból  sarjadt  ki  az  anticionizmus,  majd,  a  jelek  szerint, 
különösen  a  központi  bizottság  „agitprop"  (agitációs  és  propaganda)  köreiben  heves 
hivatalos  antiszemitizmus.  Ez  az  osztály  már  1942  augusztusában  írt  egy  belső 
feljegyzést:  „A  zsidók  uralkodó  helyzete  a  művészi,  irodalmi  és  újságírói  körökben." 

A  bizottság  tevékenysége  hamarosan  kényelmetlenné  vált  a  hatóságoknak.  1945 
elején  betiltották  Perec  Markis  zsidó  költő  művének  közzétételét;  azzal  az  ürüggyel 
tiltották  meg  a  zsidók  elleni  rémtettekről  szóló  Fekete  könyv  megjelenését,  hogy  „az 
egész  könyvnek  az  a  vezérfonala,  hogy  a  németek  csak  azért  viseltek  háborút  a 
Szovjetunió  ellen,  hogy  megsemmisítsék  a  zsidókat".  1946.  október  12-én  Abakumov 
állambiztonsági  miniszter  „A  Zsidó  Antifasiszta  Bizottság  nacionalista  törekvéseiről"  szóló 
feljegyzést  küldött  a  központi  bizottságnak.^^^  Sztálin  nem  válaszolt  azonnal;  akkoriban, 
nemzetközi  stratégiai  okokból,  Izrael  Állam  megalapításának  kedvező  külpolitikát  akart 
folytatni.  Csak  azután  kapott  szabad  kezet  Abakumov  a  bizottság  fölszámolásának 
megkezdésére,  hogy  1947.  november  29-én  a  Szovjetunió  megszavazta  az  ENSZ-ben 
Palesztina  fölosztásának  tervét. 

1948.  január  13-án  meggyilkolva  találták  Minszkben  Szolomon  Mihoelszt.  Állítólag  -  a 

hivatalos  magyarázat  szerint  -  autószerencsétlenségnek  esett  áldozatul.^  Pár  hónap 
múlva,  1948.  november  21-én  föloszlatták  a  Zsidó  Antifasiszta  Bizottságot,  azzal  az 
ürüggyel,  hogy  „szovjetellenes  propagandaközponttá"  vált.  Betiltották  különböző 
kiadványait,  nevezetesen  az  Einikait  című  jiddis  nyelvű  újságot,  amelybe  a  szovjet  zsidó 
értelmiség  színe-java  dolgozott. A  következő  hetekben  a  bizottság  minden  tagját 


letartóztatták.  1949  februánaban  nagy  „antikozmopolita"  sajtóhadjárat  kezdődött.  A 
zsidó  színikritikusokat  támadták,  mert  „nem  képesek  megérteni  az  orosz  nemzeti 
jellemet":  „Ugyan  milyen  fogalma  is  lehet  egy  Gurvicsnak  vagy  egy  Juzovszkijnak  az  orosz 
szovjet  ember  nemzeti  jelleméről.?"  -  kérdezte  a  Pravda  1949.  február  2-án.  Százszámra 
tartóztatták  le  a  zsidó  értelmiségieket  1949  első  hónapjaiban,  főleg  Leningrádban  és 
Moszkvában. 

A  Nyeva  című  folyóirat  sokatmondó  dokumentumot  közölt  nemrégiben  erről  az 
időszakról:  a  leningrádi  törvényszék  bírói  kollégiumának 

1949.  július  7-i  végzését,  amely  tíz  év  táborfogságra  ítéli  Akila  Grigorjevics  Lenyitont, 
Hja  Zelkovics  Szermant  és  Rulf  Alekszandrovna  Zevinát. 

Abban  találták  bűnösnek  a  vádlottakat,  hogy  egymás  között  „szovjetellenes 
álláspontról  bírálták  a  központi  bizottságnak  a  Zvezda  és  a  Lenyingrad  című  folyóiratról 
hozott  határozatát,  [...]  ellenforradalmi  szellemben  értelmezték  Marxnak  a 
nemzetköziséggel  kapcsolatos  nézeteit,  dicsérték  a  kozmopolita  írókat  [...]  és 
rágalmazták  a  szovjet  kormány  nemzetiségi  politikáját".  Fellebbezés  után,  a  legfelső 
bíróság  bírói  kollégiuma  huszonöt  évre  ítélte  a  vádlottakat,  és  így  indokolta  a  döntését: 
„A  leningrádi  törvényszék  kiszabta  büntetés  nem  vette  figyelembe  az  elkövetett 
bűncselekmény  súlyosságát.  [...]  Valójában  ellenforradalmi  izgatást  követtek  el  a 
vádlottak,  kihasználták  a  nemzeti  előítéleteket,  és  azt  hangoztatták,  hogy  a  Szovjetunió 
egyik  nemzetisége  előbbre  való,  mint  a  többi  nemzeti  ség. 

Módszeresen  folyt  a  zsidók  kiiktatása,  kivált  a  kultúra,  a  tájékoztatás,  a  sajtó,  a 
könyvkiadás,  az  orvosszakma  területén,  röviden,  olyan  foglalkozási  ágakban,  ahol 
meghatározó  tisztségeket  töltöttek  be.  Szaporodtak  a  letartóztatások,  és  a 
legkülönbözőbb  körökre  sújtottak  le,  hol  egy  nagyrészt  zsidó  „mérnök-sza botőr" 
csoportra,  amelyet  a  sztalinói  vasműben  tartóztattak  le,  majd  halálra  ítéltek  és  1952. 
augusztus  12-én  kivégeztek,  hol  meg  Molotov  zsidó  feleségére,  Polina  Zsemcsuzsinára,  a 
könnyűipar  magas  rangú  vezetőjére,  akit  1949.  január  21-én  tartóztattak  le,  mert 
„államtitkokat  tartalmazó  iratokat  veszített  el"  majd  elítélték  és  öt  évre  táborba  küldték, 
hol  pedig  Sztálin  személyi  titkárának,  Alekszandr  Poszkrebisevnek  szintén  zsidó 
feleségére,  akit  kémkedéssel  vádoltak  és  agyonlőttek  1952  júliusában.  Jellemző,  hogy 
Molotov  és  Poszkrjobisev  továbbra  is  úgy  szolgálta  Sztálint,  mintha  mi  sem  történt 
volna.^^^ 

De  azért  elhúzódott  a  nyomozás  a  Zsidó  Antifasiszta  Bizottság  vádlottjainak  ügyében. 
Csak  1952  májusában,  vagyis  két  és  fél  évvel  a  vádlottak  letartóztatása  után  kezdődött  a 
per,  zárt  ajtók  mögött.  Miért  volt  ez  a  nagy  késedelem?  A  ma  hozzáférhető,  még  csak 
hiányos  okiratok  szerint  két  dolog  magyarázhatja  ezt  a  kivételesen  hosszú  nyomozást. 
Egy  másik  peren  is  munkálkodott  akkor  Sztálin,  a  legnagyobb  titokban,  az  úgynevezett 
„leningrádi"  peren,  amely  fontos  szakasz  volt,  a  Zsidó  Antifasiszta  Bizottság  ügyével 
együtt,  a  végső,  nagy  tisztogatás  előkészítésében.  Ezzel  párhuzamosan  a  biztonsági 
szolgálatokat  is  alaposan  átszervezte,  ennek  1951  júliusában  volt  a  központi  eseménye: 
Abakumov  letartóztatása.  Az  elején  a  „belső  tisztogatás"  pedig  főleg  a  mindenható 
Berija,  a  minisztertanács  elnökhelyettese  és  a  politikai  bizottság  tagja  ellen  irányult.  A 
Zsidó  Antifasiszta  Bizottság  pere  a  hatalmi  és  utódlási  harcok  kellős  közepében 


helyezkedett  el,  annak  a  törekvésnek  a  középpontjában,  amelynek  a  fehérköpenyesek 
perébe  és  egy  második  nagy  rémuralomba  kellett  torkollnia. 

Az  úgynevezett  „leningrádi  per"  a  Szovjetunió  második  legfontosabb  kommunista 
pártszervezete  legfőbb  vezetőinek  titokban  tartott  kivégzésével  ért  véget;  mindmáig  ez 
maradt  a  legrejtélyesebb  minden  per  közül.  A  politikai  bizottság  1949.  február  15-én 
fogadott  el  határozatot  a  párt  három  magas  rangú  vezetője,  „Kuznyecov,  Rogyionov  és 
Popkov  pártellenes  tevékenységéről".  Elmozdították  őket  tisztségükből,  akárcsak 
Voznyeszenszkijt,  a  Goszplan,  az  állami  tervhivatal  elnökét  és  a  leningrádi  pártszervezet 
legtöbb  tagját;  Sztálin  mindig  gyanús  városnak  tartotta  Leningrádot.  1949  augusztus¬ 
szeptemberében  azzal  a  váddal  tartóztatták  le  ezt  az  összes  vezetőt,  hogy  „pártellenes" 
csoportot  szerveztek,  amely  kapcsolatban  állt  az  Intelligence  Service-szel.  Abakumov 
olyan  „leningrádi  pártveteránok"  után  is  valóságos  hajtóvadászatot  rendezett,  akik  más 
városokban  vagy  más  köztársaságokban  töltöttek  be  vezető  tisztségeket.  Százával 
tartóztatták  le  a  leningrádi  kommunistákat,  körülbelül  2000-et  kizártak  a  pártból  és 
elbocsátottak  az  állásából.  Elképesztő  formákat  öltött  a  megtorlás,  magát  a  várost  mint 
történelmi  képződményt  is  sújtotta.  így  1949  augusztusában  a  hatóságok  bezárták  a 
leningrádi  Városvédelmi  Múzeumot,  amely  a  „Nagy  Honvédő  Háború"  alatt  körülzárt  város 
hősi  történetét  ápolta.  Pár  hónap  múlva  a  központi  bizottság  megbízta  Mihail  Szuszlov 
főideológust,  hogy  alakítson  „felszámoló  bizottságot"  a  múzeum  megszüntetésére,  amely 
1953  februán'ának  végén  be  is 
fejezte  működését.^^^ 

1950.  szeptember  30-án,  éjfélkor  ítélték  el  zárt  ajtók  mögött  a  lenin-grádi  per  fő 
vádlottjait  -  Kuznyecovot,  Rogyionovot,  Popkovot,  Voznyeszenszkijt,  Kapusztyint, 
Lazutyint  -,  és  az  ítélethirdetés  után  egy  órával  már  ki  is  végezték  őket.  Az  egész  per  a 
legteljesebb  titokban  zajlott  le.  Senkit  sem  tájékoztattak  róla,  még  az  egyik  fő  vádlott 
lányát  sem,  pedig  az  a  miniszter  és  politikai  bizottsági  tag  Anasztáz  Mikojan  menye  volt! 
1950  októberében  más  bírósági  komédiákon  is  tucatszámra  ítéltek  el  vezető 
pártkádereket,  akik  mind  a  leningrádi  pártszervezethez  tartoztak,  olyanokat,  mint 
Szolovjov,  a  krími  területi  pártbizottság  első  titkára,  Badajev,  a  leningrádi  területi 
pártszervezet  másodtitkára,  Verbickij,  a  murmanszki  területi  pártbizottság  másodtitkára, 
Baszov,  Oroszország  minisztertanácsának  első  elnökhelyettese  stb.^^^ 

Vajon  egyszerű  leszámolás  volt-e  a  pártgépezet  klikkjei  között  a  „leningrádiak" 
kitisztogatása,  vagy  egy  egész  olyan  perláncolat  egyik  szeme,  amely  a  Zsidó  Antifasiszta 
Bizottság  likvidálásától  Abakumov  letartóztatásán  át  egészen  a  „mingrél  nacionalista 
összeesküvésig"  terjedt?  A  második  föltevés  a  valószínűbb.  Kétségkívül  döntő  szakasz 
volt  a  leningrádi  per  egy  nagy  tisztogatás  előkészítésében,  amelyre  1953.  január  13-án 
adtak  jelet  nyilvánosan.  Sokat  mond,  hogy  a  bukott  leningrádi  vezetők  terhére  rótt  vádak 
a  gyászos  1936-38-as  évekhez  kapcsolták  az  egész  pert.  1949  októberében,  a  leningrádi 
pártkáderek  teljes  ülésén  az  új  első  titkár,  Andrjanov  bejelentette  az  ámuldozó 
hallgatóságnak,  hogy  a  régi  pártvezetők  trockista  és  zinovjevista  irodalmat  adtak  ki: 
„Suttyomban  a  nép  leggonoszabb  ellenségei,  Zinovjev,  Kamenyev,  Trockij  és  mások 
cikkeit  csempészték  be  azokba  az  irományokba,  amelyeket  ezek  az  emberek  adattak  ki." 
Fura  egy  vád,  de  világos  volt,  hogy  mit  üzen  az  apparátus  a  kádereinek.  Mindenki 


készülhetett  az  újabb  1937-re.^^^ 

1950  októberében,  a  leningrádi  per  fő  vádlottjainak  kivégzése  után  elszaporodtak  a 
cselszövések  és  ellencselszövések  az  állambiztonsági  szolgálaton  és  a 
belügyminisztériumon  belül.  Sztálinnak  megingott  a  bizalma  Borijában,  ezért  kitalált  egy 
képtelen  mingrél  nacionalista  összeesküvést,  amelynek  az  lett  volna  a  célja,  hogy 
Törökországhoz  csatolja  Mingréliát,  Borija  szülőföldjének,  Grúziának  egy  részét.  Borija 
maga  volt  kénytelen  megtizedelni  „honfitársait"  és  lefolytatni  a  grúz  kommunista  párt 
tisztogatását.^^°  1951  októberében  Sztálin  megint  lecsapott  Borijára,  letartóztattatta  az 
állambiztonság  és  ügyészség  egy  csapat  régi  zsidó  káderét,  köztük  Ejtingon  tábornokot, 
aki.  Borija  parancsára,  megszervezte  Trockij  meggyilkolását  1940-ben,  Leonyid  Rajhman 
tábornokot,  aki  részt  vett  a  moszkvai  perek  összetákolásában,  Lev  Svarcman  ezredest, 
Bábel  és  Mejerhold  vallatóját  és  Lev  Sejnyin  vizsgálóbírót,  az  1936-38-as  nagy  moszkvai 
perek  főügyészének,  Visinszkijnek  a  jobbkezét...  Azzal  vádolták  mindannyiukat,  hogy  egy 
nagy  „zsidó  nacionalista  összeesküvést"  szerveztek  Borija  közvetlen  munkatársa, 
Abakumov  állambiztonsági  miniszter  irányítása  alatt. 

Néhány  hónappal  azelőtt,  1951.  július  12-én  tartóztatták  le  és  börtönözték  be 
Abakumovot.  Eleinte  azzal  vádolták,  hogy  szántszándékkal  tette  el  láb  alól  Jakov  Etingert, 
a  híres  zsidó  orvost,  akit  1950  novemberében  tartóztattak  le,  és  aki  hamarosan  meghalt 
a  börtönben  a  kínzások  hatására.  Hosszú  pályafutása  alatt  többek  közt  olyan  személyeket 
kezelt  Etinger,  mint  Szergej  Kirov,  Szergo  Ordzsonikidze,  Tuhacsevszkij  marsall,  Palmiro 
Togliatti,  Tito  és  Georgi  Dimitrov,  és  Abakumovnak  állítólag  az  lett  volna  a  célja  Etinger 
„kiküszöbölésével"  hogy  „megakadályozza  egy  olyan  zsidó  nacionalista  bűnözőcsoport 
leleplezését,  amely  az  állambiztonsági  minisztérium  legmagasabb  szintjére  is 
befurakodott".  Pár  hónap  múlva  magát  Abakumovot  tették  meg  a  zsidó  nacionalista 
összeesküvés  „agyának"!  így  Abakumov  letartóztatása  lett  1951  júliusában  a  döntő  lépés 
egy  nagy  „judeo-cionista  összeesküvés"  összeeszkábálásában;  ez  lett  az  átmenet  a  Zsidó 
Antifasiszta  Bizottság  még  titokban  tartott  likvidálása  és  a  tisztogatás  nyitányának  szánt 
fehérköpenyes  összeesküvés  között.  Vagyis  nem  1952  végén,  hanem  1951  nyarán  alakult 
ki  a  forgatókönyv.^^^ 

1952.  július  11.  és  18.  között  zajlott  le  zárt  ajtók  mögött,  a  legnagyobb  titokban  a 
Zsidó  Antifasiszta  Bizottság  tagjainak  pere.  Tizenhárom  vádlottat  ítéltek  halálra  és 
végeztek  ki  1952.  augusztus  12-én,  és  még  másik  tíz  rabot,  a  Sztálin  autógyár  csupa 
zsidó  „mérnök-szabotőrjeit".  Végeredményben  ez  a  Zsidó  Antifasiszta  Bizottság  „ügyének" 
mérlege:  125  ítélet,  ebből  25  halálos  (ki  is  végeztek  minden  halálraítéltet),  100  pedig 
tíztől  huszonöt  évig  terjedő  börtön  vagy  táborfogság.^^^ 

1952  szeptemberében  készen  állt  a  judeo-cionista  összeesküvés  forgatókönyve.  Pár 
héttel  elhalasztották  a  kivitelezését,  csak  épp  annyira,  hogy  megtarthassák  az  SZKP  XIX. 
kongresszusát,  amely  végre  összeült  1952  októberében,  tizenhárom  és  fél  évvel  a  XVIII. 
kongresszus  után.  Mihelyt  véget  ért  a  kongresszus,  rögtön  letartóztatták,  bebörtönözték 
és  megkínozták  azoknak  a  zsidó  orvosoknak  nagy  részét,  akiknek  szerepet  szántak 
abban,  amit  nyilvánosan  csak  a  fehérköpenyesek  ügyének  neveztek.  Ezekkel  az  egyelőre 
titokban  tartott  letartóztatásokkal  egy  időben,  1952.  november  22-én  kezdődött  el 
Prágában  Rudolf  Slánsky,  a  Csehszlovák  Kommunista  Párt  volt  főtitkára  és  tizenhárom 


más  kommunista  vezető  pere.  Tizenegyet  halálra  ítéltek  és  fölakasztottak  közülük. 
Mindenestül  a  politikai  rendőrség  szovjet  tanácsadói  fabrikálták  össze  ezt  a  bírósági 
komédiát,  amelynek  a  nyíltan  antiszemita  jelleg  volt  az  egyik  sajátossága.  Tizenegy  zsidó 
volt  a  tizennégy  vádlott  között,  és  olyasmiket  róttak  a  terhűkre,  hogy  „trockista-titoista- 
cionista  terrorista  csoportot"  alakítottak.  Ennek  a  pernek  az  előkészítése  kapcsán 
valőságos  hajtóvadászat  indult  a  zsidók  ellen  a  kelet-európai  kommunista 
pá  rta  ppa  rátusokba  n . 

Mindjárt  a  Slánsky-per  tizenegy  halálraítéltjének  kivégzése  után,  1952.  december  4-én 
Sztálin  megszavaztatott  a  központi  bizottság  elnökségével  egy  határozatot  „Az 
állambiztonsági  minisztériumban  uralkodó  helyzetről"  amely  arra  utasította  a 
pártszervezeteket,  hogy  „vessenek  véget  a  fejetlenségnek  az  állambiztonsági 
szervekben".  Pellengérre  került  az  állambiztonság;  „lazaság"  ütötte  fel  a  fejét,  elaludt  az 
„éberség"  elnézték,  hogy  zavartalanul  kifejthessék  gyászos  tevékenységüket  a  „szabotőr 
orvosok".  Megint  tettek  egy  lépést,  Sztálin  az  állambiztonsági  szervek  és  Berija  ellen  is  föl 
akarta  használni  a  fehérköpenyesek  perét.  Berija,  az  apparátusi  cselszövés  avatott 
szakértője  semmi  kétséget  sem  táplálhatott  felőle,  hogy  mi  van  ott  készülőben. 

Még  meglehetősen  ismeretlen,  hogy  mi  történt  a  Sztálin  halála  előtti  hetekben. 
„Hivatalos"  kampány  szólított  fel  mindenkit  a  „bolsevik  éberség  erősítésére"  a 
„mindenféle  hanyagság  elleni  harcra"  ülések,  gyűlések  követeltek  „példás  büntetést"  a 
„kozmopolita  gyilkosokra"  a  háttérben  pedig  rendületlenül  folyt  a  nyomozás,  a 
letartóztatott  orvosok  kihallgatása.  Naponta  újabb  letartóztatások  duzzasztották  tovább 
az  összeesküvést. 


1953.  február  19-én  letartóztatták  Iván  Majszkij  külügyminiszterhelyettest,  a 
Szovjetunió  egykori  londoni  nagykövetét.  Szakadatlan  vallatása  közben  „beismerte"  hogy 
Winston  Churchill  beszervezte  brit  kémnek,  ugyanakkor,  amikor  Alekszandra  Kollontajt,  a 
bolsevizmus  nagyasszonyát,  aki  1921-ben  a  munkásellenzék  lelke  volt  Sljapnyikowal 
együtt  (akit  kivégeztek  1937-ben),  és  aki  a  második  világháború  végéig  a  Szovjetunió 
stockholmi  nagykövete  volt.^^^ 

És  mégis,  hiába  voltak  a  szenzációs  nyomozati  „fejlemények"  ebben  az  összeesküvés¬ 
ügyben,  nem  állhatjuk  meg  szó  nélkül,  hogy  -  1936-38-tól  eltérően  -  január  13-a  és 
Sztálin  halála,  március  5-e  között  a  rendszer  egyik  magas  méltósága  sem  tette  le  a 
garast  nyilvánosan,  hogy  megbélyegezze  az  összeesküvőket.  Bulganyin  1970-ből 
származó  tanúsága  szerint  csak  négy  vezető  „volt  benne  a  dologban"  a  fő  sugalmazó  és 
szervező  Sztálinon  kívül:  Malenkov,  Szuszlov,  Rjumin  és  Ignatyev.  Következésképpen  az 
összes  többi  veszélyben  érezhette  magát.  Megint  csak  Bulganyin  szerint,  március  közepén 
kellett  volna  kezdődnie  a  zsidó  orvosok  perének,  utána  pedig  a  szovjet  zsidók  tömeges 
deportálása  következett  volna  Birobidzsanba^^"^.  A  legtitkosabb  és  „legkényesebb"  akták 
az  elnökségi  levéltárban  találhatók,  és  még  csak  nagyon  korlátozott  mértékben 
hozzáférhetők;  emiatt,  jelenlegi  ismereteink  birtokában,  nem  tudhatjuk,  hogy 
foglalkoztak-e  már  részleteiben  1953  elején  a  zsidók  tömeges  deportálásának  tervével. 
Csak  egy  dolog  biztos:  épp  a  kellő  pillanatban  következett  be  Sztálin  halála,  hogy  végre 
megszakadjon  önkényuralma  sok  millió  áldozatának  sora. 


A  SZTÁLINIZMUS  VÉGÉN 


Sztálin  letűnése  egy  korszak,  ha  ugyan  nem  egy  rendszer  végét  jelzi  a  Szovjetunió  hét 
évtizedes  történetében.  A  nagy  vezér  halála  -  amint  Fran9ois  Fürét  írja  -  „megint  csak 
annak  a  rendszernek  a  paradoxonára  mutat,  amelyről  azt  állították,  hogy  a  társadalmi 
fejlődés  törvényeit  követi,  és  amelyben  minden  oly  mértékben  egyetlen  embertől  függött, 
hogy  amikor  az  eltűnt,  a  rendszer  lényegéből  is  elvész  valami"  Ennek  a  „lényegnek"  az  a 
nagyfokú  elnyomás  volt  az  egyik  fő  része,  amelyet  az  állam  gyakorolt  a  legkülönbözőbb 
úton-módon  a  társadalom  fölött. 


Sztálin  fő  munkatársai  -  Malenkov,  Molotov,  Vorosilov,  Mikojan.  Kaganovics,  FIruscsov, 
Bulganyin,  Berija  -  számára  különösen  bonyolult  volt  a  Sztálin-utódlás  fölvetette  politikai 
probléma.  Egyszerre  kellett  biztosítaniuk  a  rendszer  folytonosságát,  megosztani  maguk 
között  a  felelősséget,  egyensúlyt  találni  egyiküknek  -  akár  csak  szerényebb  mérvű  - 
kiemelkedése  és  a  közös  vezetés  gyakorlata  között,  mindegyikük  egyéni  becsvágya  és  az 
erőviszonyok  között,  és  gyorsan  bevezetni  bizonyos  változásokat,  amelyeknek 
szükségességéről  széles  körű  egyetértés  uralkodott  köztük. 

Nehéz  volt  összeegyeztetni  ezeket  a  célokat,  és  ez  magyarázza  a  Sztálin  halála  és  (az 
1953.  június  26-án  letartóztatott)  Berija  eltávolítása  közötti  politikai  folyamatok  igen 
körülményes  és  kacskaringós  alakulását. 

Ma  már  hozzáférhetők  a  központi  bizottság  1953.  március  5-én  (Sztálin  halála  napján) 
és  1953.  július  2-ától  7-ig  (Berija  eltávolítása  után)  tartott  teljes  üléseinek  gyorsírásos 
beszámolói,^^^  és  ezek  megvilágítják,  milyen  okok  bírták  rá  a  szovjet  vezetőket,  hogy 
megkezdjék  ezt  a  „kibontakozást  a  sztálinizmusból"  amelyet  Nyikita  FIruscsov  majd 
„sztálintalanítássá"  változtat,  a  folyamat  csúcspontjaival,  előbb  az  SZKP  XX. 
kongresszusával  1956  februárjában,  majd  a  XXII.  kongresszussal,  1962  októberében. 

Az  életösztön,  az  önvédelem  volt  az  első  ok.  Sztálin  életének  utolsó  hónapjaiban 
majdnem  minden  vezető  átérezte,  hogy  ő  maga  is  milyen  sebezhetővé  vált.  Senki  sem 
volt  biztonságban,  sem  Vorosilov,  akit  leügynököztek  („az  Intelligence  Service  ügynöke"), 
sem  Molotov  és  Mikojan,  akiket  elcsapott  a  diktátor  a  központi  bizottság  elnökségében 
viselt  tisztségükből,  sem  Berija,  akit  Sztálin  mozgatta  sötét  intrikák  fenyegettek  a 
biztonsági  szolgálatnál.  Középszinten,  a  háború  után  talpra  állt  hivatalnok  elit  meg  tartott 
a  rendszer  terrorista  módszereitől,  és  elutasította  őket. 

A  politikai  rendőrség  mindenhatósága  volt  az  utolsó  akadálya,  hogy  biztosan  érezzék 
magukat  a  helyükön.  Flozzá  kellett  látni,  hogy  lebontsák  azt,  amit  Martin  Malia  úgy 
nevezett  helyesen,  hogy  „az  elhunyt  diktátor  saját  használatra  kiépített  gépezete"  hogy 
biztosan  senki  se  használhassa  föl  többé  saját  fölemelkedésére,  politikai  fegyvertársai  - 
és  vetélytársai  -rovására.  Nem  a  bevezetendő  reformokkal  kapcsolatos  alapvető 
nézetkülönbségek  állkották  szembe  együttesen  „Sztálin  örököseit"  Berijával,  hanem  az  a 
félelem,  hogy  új  diktátor  kerül  hatalomra,  márpedig  akkor  Berija  látszott  a 
leghatalmasabb  vezetőnek,  kezében  volt  az  óriási  állambiztonsági  és  belügyi  apparátus. 
Mindannyiuknak  meg  kellett  tanulniuk  ezt  a  leckét:  soha  többé  „ne  kerüljön  ki  a  párt 
ellenőrzése  alól"  az  elnyomó  gépezet  -  magyarán,  hogy  ne  válhasson  egyetlen  ember 
fegyverévé  -,  ne  fenyegethesse  a  politikai  vezetőréteget. 


Rájöttek  -  és  minden  fontos  vezető  egyetértett  benne,  Hruscsov  csakúgy,  mint 
Malenkov  -,  hogy  gazdasági  és  társadalmi  reformokra  van  szükség;  ez  volt  a  változás 
második  és  mélyebb  oka.  A  gazdaságnak  a  mezőgazdasági  termelés  majdnem  teljes 
egészét  érintő  önkényes  megcsapolására,  a  társadalmi  viszonylatok  büntethetőségére,  a 
Gulag  túltengésé-re  alapuló,  tisztán  elnyomó  jellegű  igazgatása  olyan  súlyos  gazdasági 
válsághoz  és  társadalmi  fennakadásokhoz  vezetett,  amelyek  a  munkatermelékenység 
mindenféle  fejlesztését  kizárták.  Elavult  az  a  harmincas  években,  a  társadalom  túlnyomó 
többségének  akarata  ellenére  bevezetett  gazdaságszerkezet,  amely  az  előbbiekben  leírt 
megtorlás!  szakaszokba  torkollott. 

Végül,  a  változás  harmadik  oka  magából  a  politikai  túllicitálás  spirálját  tápláló  utódlási 
harcok  lendületéből  fakadt:  bizonyos  okokból,  amelyeket  nem  fogunk  itt  elemezni  -  mert 
hajlandó  volt  szembenézni  saját  sztálinista  múltjával,  mert  volt  benne  hiteles  bűntudat, 
politikai  ügyesség,  valami  sajátos  népiség,  mert  ragaszkodott  valami  módon  a 
„napfényes  jövőbe"  vetett  szocialista  hitéhez,  vissza  akart  térni  ahhoz,  amit  „szocialista 
törvényességnek"  tartott  stb.  -,  végül  is  Nyikita  Hruscsov  jutott  minden  társánál 
messzebb  a  politikai  síkon  mérsékelt  és  részleges,  de  a  lakosság  mindennapi  életének 
síkján  gyökeres  sztálintalanítás  útján. 

Melyek  voltak  hát  az  elnyomó  gépezet  leépítésének,  annak  a  mozgalomnak  fő 
szakaszai,  amelynek  segítségével  a  Szovjetunió  átlépett  az  igen  erős  törvényes  és 
törvényen  kívüli  elnyomás  rendszeréből  egy  olyan  önkényuralmi  és  rendőrrendszerbe, 
amelyben  egy  egész  nemzedéken  át  a  rémuralom  emléke  lesz  a  posztsztálinista  rend 
egyik  leghatásosabb  szavatolója? 

Sztálin  halála  után  két  hétbe  sem  telt,  máris  mélyrehatóan  átszervezték  a  Gulagot. 
Átkerült  az  igazságügy-minisztérium  hatáskörébe.  Ami  a  gazdaság  infrastruktúráját  illeti, 
azt  meg  az  illetékes  polgári  minisztériumok  alá  rendelték.  Ezek  a  közigazgatási 
változások  világosan  megmutatták,  hogy  határozottan  meggyengült  a  mindenható 
belügyminisztérium,  de  még  ezeknél  is  látványosabb  volt  a  Pravda  1953.  március  28-i 
számában  meghirdetett  széles  körű  amnesztia.  Az  előtte  való  napon  hozta  meg  a 
Szovjetunió  legfelső  tanácsának  elnöksége  ezt  az  elnökké  megtett  Vorosilov  marsall 
aláírta  rendeletet,  amelynek  értelmében  közkegyelmet  kapott: 

1.  minden  öt  évet  meg  nem  haladó  szabadságvesztéssel  sújtott  elítélt; 

2.  minden  kötelességmulasztásért,  gazdasági  bűncselekményért  és  hivatali 
hatalommal  való  visszaélésért  elítélt  személy; 

3.  állapotos  nők,  olyan  anyák,  akiknek  tízévesnél  fiatalabb  gyerekei  vannak, 
kiskorúak,  ötvenöt  évesnél  idősebb  férfiak  és  ötven  évesnél  idősebb  nők. 

Továbbá  felére  csökkentette  az  amnesztiarendelet  az  összes  többi  elítélt  hátralévő 
büntetését,  azokét  kivéve,  akiket  „ellenforradalmi"  bűncselekményért,  nagyarányú 
lopásért,  banditizmusért  és  előre  megfontolt  szándékkal  elkövetett  gyilkosságért  ítéltek 
el. 

Pár  hét  alatt  körülbelül  1  200  000  rab,  vagyis  a  táborok  és  fegyenctelepek  foglyainak 
mintegy  a  fele  hagyta  el  a  Gulagot.  Vagy  apró  tolvajlásért  elítélt  kis  bűnöző  volt  a 
legtöbbjük,  vagy  -  leginkább  -  egyszerű  állampolgárok,  akikre  lesújtott  egy  a  közül  a 
számtalan  elnyomó  törvény  közül,  amely  majdnem  mindenféle  tevékenységet  büntetett. 


a  „munkahelyelhagyástól"  a  „belsőútlevél-törvény"  megsértéséig.  Ez  a  részleges 
közkegyelem,  amely  nem  vonatkozott  például  a  politikai  foglyokra  és  a  „különleges 
kitelepítettekre"  éppen  felemás  jellegével  tükrözi,  hogy  milyen  ködösen  gomolyogtak  és 
milyen  tekervényes  pályán  mozogtak  a  fejlemények  1953  tavaszán,  a  hatalomért  vívott 
ádáz  harcok  idején,  amikor  úgy  tetszett,  hogy  Lavrentyij  Berija  belügyminiszter  és  a 
minisztertanács  első  elnökhelyettese  is  „fő-fő  reformerré"  lép  elő. 

Milyen  meggondolásokból  született  ez  a  széles  körű  amnesztia?  Lavrentyij  Berija 
életrajzírója,  Amy  Knight^^^  szerint  az  1953.  március  27-i  közkegyelem,  amelyet  maga  a 
belügyminiszter  kezdeményezett,  egy  sor  olyan  politikai  intézkedés  közé  illeszkedik, 
amely  a  Sztálin  halála  után  a  hatalomért  vívott  utódlási  küzdelembe  bocsátkozó  Berija 
„liberális  fordulatáról"  tanúskodik,  és  a  politikai  túllicitálás  spiráljának  köszönhető.  Berija 
hosszú  emlékeztetőt  írt  március  24-én  a  központi  bizottság  elnökségének,  hogy  indokolja 
ezt  az  amnesztiát;  kifejtette,  hogy  a  Gulagban  őrzött  2  526  402  rab  közül  csak  221  435 
„különösen  veszélyes  bűnöző  államfogoly"  van,  és  azok  nagy  része  „különleges 
táborokban"  van  bezárva.  A  foglyok  óriási  többsége  nem  képvisel  komoly  veszélyt  az 
államra,  ismerte  el  Berija  (figyelemre  méltó  és  elképesztő  beismerés!).  Kívánatos  az 
amnesztia,  mert  gyorsan  könnyíteni  kell  a  túlontúl  nehézkes  és  kevéssé  kifizetődő 
büntetés-végrehajtási  rendszeren. 

Az  ötvenes  évek  eleje  óta  rendszeresen  fölvetődött  a  roppant  méretű  Gulag  mind 
nehezebb  igazgatásának  kérdése.  A  Gulag  válsága,  amelyet  már  jóval  Sztálin  halála  előtt 
elismert  a  vezetők  többsége,  új  megvilágításba  helyezi  az  1953.  március  27-i 
közkegyelmet.  Ennélfogva  nemcsak  politikai,  hanem  gazdasági  okok  is  késztették  Sztálin 
utódjelöltjeit,  hogy  a  túlzsúfolt  és  egyre  kevésbé  „jövedelmező"  Gulag  óriási  igazgatási 
nehézségei  közepette  meghirdessenek  egy  széles  körű,  de  azért  mégis  csak  részleges 
amnesztiát. 

Ezen  a  téren,  mint  annyi  más  téren,  semmilyen  határozott  lépést  sem  lehetett  tenni, 
amíg  Sztálin  életben  volt.  Moshe  Lewin  történész  találó  megállapítása  szerint  minden 
„mumifikálódott"  a  diktátor  utolsó  éveiben. 

De  azért,  mert  Sztálin  meghalt,  „még  nem  lett  minden  lehetséges";  kimaradt  az 
amnesztiából  mindenki,  aki  a  rendszer  önkényének  fő  áldozata  volt,  minden 
ellenforradalmi  tevékenységért  elítélt  „politikai". 

A  politikaiaknak  az  1953.  március  27-i  amnesztiából  való  kirekesztése  nem  is  egy 
zavargást,  fogolylázadást  idézett  elő  a  Gulag,  a  Recslag  és  a  Sztyeplag  különleges 
rendszerű  táboraiban.^^^ 

Április  4-én  azt  írta  a  Pravda,  hogy  a  „fehér  köpenyes  gyilkosok"  provokáció  áldozatai 
voltak,  és  „törvénytelen  vallató  módszerekkel"  (más  szóval:  kínvallatással)  csikarták  ki  a 
vallomásaikat.  Pár  nap  múlva  még  jobban  fölfújta  az  esetet  a  központi  bizottság 
határozata:  „A  törvényesség  megsértése  az  állambiztonsági  szervek  részéről".  Világosan 
kiderült  belőle,  hogy  nem  volt  elszigetelt  eset  a  gyilkos  orvosok  ügye,  hogy  az 
állambiztonsági  szervezet  mértéktelen  hatalmat  ragadott  magához,  és  sorozatosan 
követett  el  törvénytelen  cselekedeteket.  A  párt  elvetette  ezeket  a  módszereket,  és  elítéli 
a  politikai  rendőrség  túlzott  hatalmát.  Olyan  reményeket  ébresztettek  ezek  a 
közlemények,  hogy  nyomban  jött  is  rájuk  a  válasz  özönével:  százezrével  árasztották  el  a 


bíróságokat  a  rehabilitálási  kérvények.  A  rabok  meg,  főleg  a  különleges  táborok  foglyai 
elkeseredtek,  hogy  olyan  korlátozott  és  válogatós  ez  a  március  27-i  amnesztia;  tudták, 
hogy  milyen  tanácstalanok  az  őreik,  meg  hogy  milyen  válság  uralkodik  az  elnyomó 
rendszerben,  ezért  tömegesen  tagadták  meg  a  munkát,  és  nem  voltak  hajlandók 
engedelmeskedni  a  táborparancsnokok  utasításainak.  1953.  május  14-én  a  norilszki 
fegyintézet-együttes  különböző  részlegeiből  való  több  mint  tizennégy  rab  sztrájkot 
szervezett,  és  bizottságokat  alakított  a  különböző  nemzetiségi  csoportok  választott 
tagjaiból;  ezekben  a  nemzetiségi  csoportokban  ukránok  és  baltiak  játszottak 
kulcsszerepet.  Ezek  voltak  a  rabok  fő  követelései:  a  munkanap  kilenc  órára  csökkentése; 
az  azonosítószám  eltörlése  a  ruházatról;  a  családi  levelezés  korlátozásának 
megszüntetése;  minden  besúgó  elkergetése;  az  amnesztia  kiterjesztése  a  politikaiakra. 

1953.  július  10-én  hivatalosan  bejelentették  Berija  letartóztatását;  megvádolták,  hogy 
angol  kém,  „a  nép  esküdt  ellensége";  ez  is  arról  győzte  meg  a  rabokat,  hogy  valami 
fontos  dolog,  változás  történik  Moszkvában,  és  megmakacsolták  tőle  magukat,  kitartottak 
a  követeléseik  mellett.  Terjedt  a  munkamegtagadási  mozgalom.  Július  14-én  a  vorkutai 
fegyintézet-együttes  több  mint  tizenkétezer  rabja  is  sztrájkba  lépett.  Idők  és  változások 
jele;  Norilszkban,  csakúgy,  mint  Vorkutában,  tárgyalások  kezdődtek,  és  többször 
elhalasztották  a  rabok  megrohamozását. 

Futótűzként  terjedt  a  nyugtalanság  a  különleges  rendszerű  táborokban  1953  nyarától  a 
XX.  kongresszusig,  1956  februárjáig.  1954  májusában  tört  ki  a  legnagyobb  és 
leghosszabb  lázadás  a  Sztyeplag  fegyintézet!  együttes  harmadik  részlegében,  Kengirben, 
Karaganda  mellett  (Kazahsztán).  Negyven  napig  tartott,  és  csak  úgy  tudták  elfojtani, 
hogy  a  belügyminisztérium  különleges  csapatai  páncél  kocsikkal  indítottak  rohamot  a 
tábor  ellen.  Körülbelül  négyszáz  rabot  állítottak  bíróság  elé  és  ítéltek  el  újra,  az 
ellenállást  irányító  bizottság  hat  életben  maradt  tagját  pedig  kivégezték. 

De  azért  -  ez  is  a  Sztálin  halála  utáni  politikai  változás  jele  -  kielégítették  a  lázadó 
rabok  1953-54-ben  hangoztatott  bizonyos  követeléseit;  kilenc  órára  szállították  le  a  rabok 
napi  munkaidejét,  és  jelentős  könnyítéseket  vezettek  be  a  mindennapi  életükben. 

1954-55-ben  egy  sor  intézkedéssel  nyirbálta  meg  a  kormány  az  állambiztonsági 
szervezet  mindenhatóságát,  amelyet  egyébként  mélyrehatóan  átalakítottak  azóta,  hogy 
eltették  láb  alól  Beriját.  Föloszlatták  a  trojkákat,  a  politikai  rendőrségre  tartozó  ügyekben 
ítélkező  különleges  bíróságokat.  Önálló  szervezetté  alakították  a  politikai  rendőrséget, 
amelynek  ez  lett  az  új  neve;  Komityet  Goszudarsztvennoj  Bezopasznosztyi  (KGB  - 
Állambiztonsági  Bizottság);  megtisztogatták  az  1953  márciusa  előtti  személyi 
állományának  körülbelül  20%-ától,  és  Szeröv  tábornok  parancsnoksága  alá  helyezték,  aki 
egyébként  már  a  háború  alatt  felügyelt  minden  nemzetiségi  deportálást.  Úgy  tartották, 
hogy  Szeröv  tábornok  közel  áll  Nyikita  FIrus-csovhoz,  és  mint  ilyen,  minden  felemásságát 
megtestesítette  annak  az  átmeneti  korszaknak,  amelyben  még  sok  tegnapi  vezető  őrizte 
kulcspozícióját.  Még  más,  részleges  amnesztiákról  is  rendelkezett  a  kormány,  1955 
szeptemberében  hirdették  ki  a  legfontosabbat;  ez  azoknak  a  szabadon  bocsátását  tette 
lehetővé,  akiket  1945-ben  tartóztattak  le,  mert  „együttműködtek  a  megszállóval"  és  a 
még  mindig  a  Szovjetunióban  tartott  német  hadifoglyokat  is  hazaengedte.  Végül  a 
„különleges  telepesek"  érdekében  is  napvilágot  látott  néhány  intézkedés.  Például 


engedélyt  kaptak,  hogy  tágabb  körzetben  közlekedhessenek,  és  ritkábban  kellett 
jelentkezniük  a  komendatúrán,  ahová  tartoztak.  A  legmagasabb  szintű  német-szovjet 
tárgyalások  eredményeképpen  az  összes  különleges  telepes  40%-át  (a  körülbelül  2  750 
000-ből  valamivel  több  mint  egymilliót)  kitevő  német  deportáltak  részesültek  először, 
már  1955  szeptemberétől  az  erre  a  fegyenccsoportra  nehezedő  megszorító  rendszabályok 
eltörlésének  kedvezményeiben.  A  törvény  szövege  azonban  kimondja,  hogy  a  jogi, 
foglalkozási,  állampolgári  és  lakhelyi  kényszerintézkedések  visszavonása  nem  hozza 
magával  „sem  az  elkobzott  javak  visszaszolgáltatását,  sem  pedig  azt  a  jogot,  hogy  a 
különleges  telepesek  visszatérjenek  oda,  ahonnan  deportálták  őket".^^^ 

Jól  jellemezték  ezek  a  megszorítások  a  részleges  és  fokozatos  folyamatok  egészét,  azt, 
amit  „sztálintalanításnak"  neveztek.  Egy  sztálinista  irányította,  Nyikita  Hruscsov,  aki  - 
mint  nemzedéke  minden  vezetője  -maga  is  közvetlenül  részt  vett  az  elnyomásban  -  a 
kuláktalanításban.  a  tisztogatásban,  a  deportálásokban,  a  kivégzésekben  -,  természetes 
hát,  hogy  csak  „a  személyi  kultusz  kora"  bizonyos  túlkapásainak  megbélyegzésére 
szorítkozott  a  sztálintalanítás.  Az  a  titkos  jelentés,  amelyet  1956.  február  24-én  este 
olvasott  fel  Hruscsov  a  XX.  kongresszus  szovjet  küldöttei  előtt,  nagyon  is  válogatósán 
ítélte  el  a  sztálinizmust,  sosem  vont  kétségbe  egyet  sem  a  párt  1917  óta  hozott  döntései 
közül.  Ez  a  válogatós  jelleg  ugyanúgy  megmutatkozott  a  sztálini  „eltévelyedés" 
időrendjében  -1934-ből  eredezteti  ezt  az  eltévelyedést,  tehát  kihagyja  a  bűnlajstromból  a 
kollektivizálást  és  az  1932-33-as  éhínséget  -,  mint  a  megemlített  áldozatok 
névjegyzékében:  ezek  ugyanis  mind  kommunisták,  általában  tántoríthatatlanul  hű 
sztálinisták,  de  egyetlenegy  egyszerű  állampolgár  sincs  köztük.  A  titkos  jelentés  csak  a 
kommunistákra,  Sztálin  személyes  önkényuralmának  áldozataira,  egy  olyan  történet 
eseményeire  korlátozta  az  elnyomás  vizsgálatát,  amely  csak  Szergej  Kirov  meggyilkolása 
után  kezdődött,  és  ezzel  megkerülte  a  főkérdést:  a  pártnak  mint  egésznek  a 
társadalommal  szemben  1917  óta  viselt  felelősségét. 

Néhány  kézzelfogható  intézkedés  is  követte  a  titkos  jelentést,  azok  egészítették  ki  a 
korábban  hozott  korlátozott  rendelkezéseket.  1956  márciusában-ápri hsában  „kivontak  a 
belügyminisztérium  szerveinek  közigazgatási  felügyelete  alól"  a  -  náci  Németországgal 
való  állítólagos  együttműködés  miatt  1943-45-ben  deportált  -  „megbüntetett  népekből" 
származó  minden  különleges  telepest,  akik  azonban  mégsem  tarthattak  igényt  rá,  hogy 
visszakapják  elkobzott  javaikat,  sem  arra,  hogy  visszatérjenek  szülőföldjükre.  Haragra 
gerjesztették  ezek  a  fél  intézkedések  a  deportáltakat,  sokan  meg  is  tagadták  annak  az 
igazgatóság  követelte  írásos  kötelezvénynek  az  aláírását,  amelyben  lemondtak  volna 
róla,  hogy  visszaigényeljék  a  vagyonukat,  és  visszatérjenek  eredeti  lakóhelyükre.  Ez  a 
magatartás  a  politikai  légkör  és  a  szemlélet  figyelemre  méltó  változásáról  tanúskodott, 
és  hatására  újabb  engedményeket  tett  a  szovjet  kormány:  1957.  január  9-én 
visszaállította  a  deportált  népek  mindjárt  a  háború  kitörése  után  megszüntetett  régi 
köztársaságait  és  autonóm  területeit.  Csak  a  krími  tatárok  autonóm  köztársaságát  nem 
állították  vissza. 

A  krími  tatárok  három  évtizedig  küzdöttek  érte,  hogy  elismerjék  a  hazatéréshez  való 
jogukat.  1957-től  tízezrével  indultak  útnak  hazafelé  a  karacsájok,  kalmükök,  balkárok, 
csecsének  és  ingusok.  A  hatóságok  semmivel  sem  könnyítették  a  hazatérők  dolgát.  Sok 


összetűzésre  került  sor  a  régi  lakásukba  visszaköltözni  kívánó  deportáltak  és  azok  között 
az  orosz  telepesek  között,  akiket  1945-ben  telepítettek  oda  a  szomszédos  vidékekről,  és 
jelenleg  birtokolták  azokat  a  helyeket.  Propiszka  -  valamely  helységben  való 
letelepedéshez  okvetlenül  szükséges  helyi  rendőrhatósági  engedély  -  híján  az  egykori 
deportáltak  megint  kénytelenek  voltak  hevenyészett  bódékba,  bádogvárosokba, 
sátortáborokba  költözni,  és  mindig  a  fejük  fölött  lógott  a  veszély,  hogy  bármely 
pillanatban  letartóztathatják  őket  az  útlevél-rendszabály  (két  évi  börtönnel  büntethető) 
megsértése  miatt.  1958  júliusában  véres  összecsapások  színhelye  volt  Groznij,  a  csecsen 
főváros:  oroszok  és  csecsének  estek  egymásnak.  Csak  akkor  állt  helyre  a  törékeny  béke, 
amikor  pénzalapokat  szabadítottak  fel  a  hatóságok,  hogy  lakásokat  építsenek  az  egykori 
deportálta  knak.^^° 

Hivatalosan  csak  1960  januárjában  szűnt  meg  az  a  nyilvántartott  csoport,  hogy 
„különleges  telepes".  Az  ukrán  és  balti  nacionalisták  voltak  az  utolsó  deportáltak,  akiket 
megszabadítottak  pária-jogállásuktól.  Nem  volt  erejük  hozzá,  hogy  megint 
szembenézzenek  a  hazatérésük  elé  gördített  hatósági  akadékoskodással,  ezért  a  balti  és 
ukrán  deportáltaknak  csak  kevesebb  mint  a  fele  tért  vissza  hazájába.  A  megmaradtak 
másik  fele  deportálásuk  színhelyén  „vert  gyökeret". 

Csak  a  XX.  kongresszus  után  bocsátották  szabadon  az  ellenforradalmár  deportáltak 
nagy  részét.  1954-55-ben  kevesebb  mint  90  000-et  helyeztek  szabadlábra  közülük.  1956- 
57-ben  megközelítőleg  310  000  ellenforradalmár  hagyta  el  a  Gulagot.  1959.  január  l-jén 
már  csak  11  000  politikai  maradt  a  tá borokba n.^^^  Több  mint  kétszáz  különleges 
felülvizsgáló  bizottságot  küldtek  a  táborokba,  és  rendeleti  úton  több  amnesztiát  is 
meghirdettek.  Ám  a  szabadlábra  helyezés  még  nem  jelentett  rehabilitálást.  Két  év  alatt 
(1956-57-ben)  kevesebb  mint  60  000  személyt  rehabilitáltak  annak  rendje-módja  szerint. 
Óriási  többségüknek  évekig,  néha  évtizedekig  kellett  várniuk,  mire  megkapták  azt  a 
becses  igazolást.  Mégis  úgy  maradt  meg  az  1956-os  év  a  közemlékezetben,  mint  a 
„hazatérés"  éve;  csodálatosan  írta  le  Vaszilij  Grosszman  a  Pantha  rhei  című 
kisregényében.  Természetes,  hogy  ez  a  nagy  visszatérés,  amely  hivatalosan  a 
legteljesebb  csöndben  ment  végbe,  és  azt  is  az  emberek  eszébe  juttatta,  hogy  milliók 
már  soha  sem  fognak  visszatérni,  mélységesen  fölkavarta  a  lelkeket,  nagy  társadalmi  és 
erkölcsi  sebet  ejtett,  tragikus  szembesülést  idézett  elő  egy  olyan  társadalomban, 
amelyben,  ahogy  Ligyija  Csukovszkaja  írta,  „immár  két  Oroszország  nézett  farkasszemet 
egymással.  Az,  amely  börtönbe  vetette  a  másikat,  és  az,  amelyet  börtönbe  vetettek." 
Ebben  a  helyzetben  az  volt  a  hatóságok  fő  gondja,  hogy  ne  engedjenek  azoknak  az 
egyéni  és  közös  igényeknek,  hogy  pert  indítsanak  a  szocialista  törvényességet  megsértő 
vagy  a  személyi  kultusz  idején  törvénytelen  nyomozó  módszereket  alkalmazó 
köztisztviselők  ellen.  Csakis  a  párt  ellenőrző  bizottságaihoz  lehetett  folyamodni.  A 
rehabilitációk  tekintetében  a  politikai  hatóságok  körleveleket  küldtek  szét  a 
bíróságoknak,  és  meghatározták,  hogy  kik  élveznek  elsőbbséget:  párttagok  és  katonák. 
Semmilyen  tisztogatás  sem  volt. 

A  politikaiak  kiszabadulása  után  folyamatosan  csökkent  a  Sztálin  utáni  Gulag 
állománya,  végül,  az  ötvenes  évek  végén  és  a  hatvanas  évek  elején  úgy  900  000  fogoly 
körül  állapodott  meg;  300  000  hosszú  szabadságvesztésre  ítélt  közbűntényes  és 


visszaeső  gonosztevő  alkotta  a  kemény  magot,  ehhez  járult  az  a  600  000  kis  bűnöző, 
akiket  -  a  még  mindig  érvényben  lévő  megtorló  törvények  értelmében  -  a 
bűncselekményhez  viszonyítva  gyakran  aránytalanul  súlyos  büntetésre  ítéltek.  Lassanként 
elhomályosult  a  Gulag  úttörő  szerepe  a  Távol-Észak  és  a  szovjet  Távol-Kelet 
betelepítésében  és  természeti  kincseinek  kiaknázásában.  A  sztálini  korszak  óriási 
büntetés-végrehajtási  együttesei  kisebb  egységekre  szakadoztak.  A  Gulag  földrajza  is 
módosult;  nagyrészt  a  Szovjetunió  európai  részébe  települtek  át  a  táborok.  Apránként 
ismét  átvette  az  elzárás  azt  a  szabályozó  szerepet,  amelyet  minden  társadalomban 
betölt,  de  azért  a  Sztálin  utáni  Szovjetunióban  is  megőrizte  egy  nem-jogállami  rendszerre 
jellemző  sajátosságait.  Tény,  hogy  -  a  kampányok  szeszélye  szerint,  mert  hol  ekkor,  hol 
akkor,  hirtelen  hol  ilyen,  hol  olyan  emberi  viselkedést  tartottak  tűrhetetlennek, 
olyasmiket,  mint  iszákosság,  huliganizmus,  „élősdiség"  -  „közönséges"  állampolgárok  is 
szaporították  a  bűnözők  számát,  valamint  egy  kisebbség  (évente  pár  száz  ember),  akit  az 
1960-ban  elfogadott  új  büntető  törvénykönyv  70.  és  190.  cikkelye  alapján  ítéltek  el. 

A  büntető  törvénykezés  lényeges  változásai  is  kiegészítették  a  különböző  szabadlábra 
helyezési  intézkedéseket  és  amnesztiákat.  Az  1956.  április  25-i  rendelet  is  ott  volt  a 
sztálini  törvénykezést  megreformáló  első  intézkedések  között;  ez  törölte  el  az  1940-es 
munkásellenes  törvényt,  amely  megtiltotta,  hogy  a  munkások  kilépjenek  a 
munkahelyükről.  Több  más  rendelkezés  is  követte  ezt,  a  munkaviszony 
büntethetetlensége  felé  vezető  első  lépést.  Rendszerbe  foglalta  mindezeket  a  részleges 
intézkedéseket  az  új  szabályzatnak,  „A  büntetőjog  alapjai"-nak  elfogadása,  1958. 
december  25-én.  Ez  már  kiiktatta  az  előbbi  törvénykönyvek  központi  rendelkezéseit, 
nevezetesen  olyan  fogalmakat,  mint  „a  nép  ellensége"  és  „ellenforradalmi  bűntett". 
Egyébként  tizennégyről  tizenhat  évre  emelték  a  büntetőjogi  felelősség  korhatárát;  nem 
alkalmazhattak  többé  erőszakot  és  kínzást  a  beismerő  vallomások  kicsikarására;  a 
vádlottnak  kötelezően  jelen  kellett  lennie  a  tárgyaláson,  és  ügyét  ismerő  ügyvéd 
védelmét  kellett  élveznie;  a  kivételektől  eltekintve  nyilvános  tárgyalásokat  kellett  tartani. 
Azért  az  1960-as  büntető  törvénykönyv  is  megtartott  néhány  olyan  cikkelyt,  amelynek 
alapján  mindenféle  politikai  vagy  ideológiai  elhajlás  büntethető  volt.  A  70.  cikkely 
értelmében  mindenki  hat  hónaptól  hét  évig  terjedő  táborfogsággal  és  utána  kettőtől  öt 
évig  terjedő  belső  száműzetéssel  büntethető,  aki  „a  szovjethatalom  gyengítésére  irányuló 
propagandát  fejt  ki  [...]  az  államot  és  a  társadalmat  lejárató  rágalmazó  kijelentések 
útján".  A  190.  cikkely  egytől  három  évig  terjedő  táborfogsággal  vagy  ugyanennyi 
közérdekű  munkaszolgálattal  büntette  a  szovjetellenes  bűntettek  „bejelentésének 
elmulasztását".  Ezt  a  két  cikkelyt  alkalmazták  széltében  a  hatvanas  és  hetvenes  években 
a  politikai  vagy  ideológiai  „eltévelyedés"  válfajai  ellen:  ennek  a  két  cikkelynek  az  alapján 
ítélték  el  a  „szovjetéi lenesség"  miatt  évente  elmarasztalt  néhány  száz  személy  90%-át. 

Ezekben  az  években,  a  politikai  „olvadás"  és  az  általános  életszínvonal  emelkedés 
idején  -  amikor  azonban  eleven  maradt  az  elnyomás  emléke  -eltörpültek  az 
ellenvélemény  vagy  a  másként  gondolkodás  tevékeny  formái:  a  hatvanas  évek  első  felét 
tekintve,  a  KGB  jelentései  1961-ben  1300  „ellenzékit"  ismertek  el.  1962-ben  2500-at, 
1964-ben  4500-at  és  1965-ben  1300-at.^^^  A  hatvanas-hetvenes  években  három  csoport 
volt  a  KGB  „szoros"  megfigyelésének  tárgya:  a  (katolikus,  baptista,  pünkösdista. 


adventista)  vallási  kisebbségek,  a  sztálini  korszakban  a  legnagyobb  elnyomásnak  kitett 
nemzeti  kisebbségek  (baltiak,  krími  tatárok,  németek,  a  szovjetesítésnek  különösképpen 
ellenálló  nyugati  területek  ukránjai),  a  hatvanas  évek  elején  feltűnt  „másként 
gondolkodó"  mozgalomhoz  csatlakozó  művészértei miség.^^^ 

Egy  1957-ben  indított,  utolsó  antiklerikális  hadjárat  után  -  amely  a  háború  végén  újra 
kinyitott  néhány  templom  bezárására  szorítkozott  -  az  állam  és  az  egyház  szembenállása 
átadta  a  helyét  az  egymás  mellett  élésnek.  Ezentúl  inkább  a  vallási  kisebbségek  felé 
fordult  a  KGB  különleges  részlegeinek  figyelme;  nem  annyira  a  vallási  meggyőződésük 
miatt  voltak  gyanúsak,  hanem  a  vélhetően  külföldről  kapott  támogatásuk  miatt. 

Néhány  elszórt  adat  tanúsítja,  hogy  milyen  mellékes  volt  ez  az  akció:  1973-75-ben 
116  baptistát  tartóztattak  le;  1984-ben  200  baptista  töltötte  a  büntetését  börtönben  vagy 
táborban,  és  átlagosan  egy  év  volt  a  büntetésük. 

Nyugat-Ukrajnában,  ainely  sokáig  a  legmakacsabbul  ellenállt  a  szovjetesítésnek,  egy 
tucatnyi  „nacionalista  csoportocskát"  az  OUN  örököseit  számolták  fel  1961  és  1973 
között,  olyan  helyeken,  mint  Tarnopol,  Zaporozsje,  Ivano-Frankovszk,  Lvov.  Általában 
öttől  tíz  évig  terjedő  táborfogsággal  büntették  ezeknek  a  csoportocskáknak  a  tagjait. 
Litvániában,  egy  másik  területen,  amelyet  szintén  vadul  leigáztak  a  negyvenes  években, 
a  helyi  források  nagyon  kevés  letartóztatásról  tudósítanak  a  hatvanas-hetvenes  évekből. 
1981-ben  három  katolikus  pap  gyanús  körülmények  között,  valószínűleg  a  KGB  szerveinek 
közreműködésével  végrehajtott  meggyilkolása  nagy  felháborodást  keltett,  és  tűrhetetlen 
provokációnak  tekintették. 

Az  1944-ben  deportált  krími  tatárok  problémája  -  akiknek  nem  állították  vissza  a 
köztársaságát  -  a  sztálini  korszak  súlyos  hagyatéka  maradt.  Az  ötvenes  évek  végén  a 
főleg  Közé p-Ázsiá bán  letelepített  krími  tatárok 

-  megváltozott  idők  jele  -  beadványhadjáratba  kezdtek,  hogy  kollektiven 
rehabilitálják,  és  engedjék  hazamenni  őket.  1966-ban  egy  130  000  aláírással 
megtámogatott  kérvényt  adott  be  egy  tatár  küldöttség  a  XXIII.  pártkongresszusnak.  1967 
szeptemberében  a  Legfelső  Tanács  elnökségének  egyik  rendelete  megsemmisítette  a 
„kollektív  árulás"  vádját.  Három  hónap  múlva  egy  újabb  rendelet  felhatalmazta  a 
tatárokat,  hogy  ott  telepedhessenek  le,  ahol  a  kedvük  tartja,  azzal  a  feltétellel,  hogy 
tiszteletben  tartják  az  útlevéltörvényt,  amely  szabályosan  kiállított  munkaszerződést 
föltételezett.  1967-től  1978-ig  kevesebb  mint  15  000  személynek  -  vagyis  a  tatár 
lakosság  2%-ának  -  sikerült  törvényesen  rendeznie  az  útlevélügyét.  Nagy  szolgálatot  tett 
a  krími  tatárok  mozgalmának,  hogy  a  tatárok  ügye  mellé  állt  Grigorenko  tábornok,  akit 
1969-ben  letartóztattak  Tas-kentben,  és  ideggyógyintézetbe  szállítottak;  a  hetvenes 
években  évente  néhány  tucat  személynek  volt  része  ilyenféle  elzárásban. 

Ákalában  a  Sztálin  utáni  korszak  első  nyilvános  politikai  perétől,  a  két  -  1966 
februárjában  hét,  illetve  öt  év  táborfogságra  ítélt  -  író,  Andrej  Szinyavszkij  és  Jurij  Danyiel 
perétől  számítják  a  történészek  a  másként-gondolkodás  kezdeteit.  1965.  december  5-én, 
kis  idővel  az  írók  letartóztatása  után  mintegy  ötven  ember  rokonszenvtüntetést  rendezett 
Moszkvában,  a  Puskin  téren.  A  másként  gondolkodók  -  pár  száz  értelmiségi  a  hatvanas 
évek  derekán,  ezer-kétezer  pedig  egy  évtized  múlva,  a  mozgalom  virágjában  -  a 
tiltakozásnak  gyökeresen  eltérő  módját  kezdeményezték.  A  rendszer  törvényességének 


tagadása  helyett  a  szovjet  törvények,  az  alkotmány  és  a  Szovjetunió  aláírta  nemzetközi 
szerződések  szigorú  tiszteletben  tartását  követelték.  Ezzel  az  új  elvvel  álltak  összhangban 
a  másként-gondolkodó-mozgalom  módozatai:  a  földalattiság  elutasítása,  a  mozgalom 
áttetszősége,  a  végrehajtott  akciók  lehetőleg  minél  gyakoribb  sajtóértekezletek  és 
meghívott  külföldi  tudósítók  révén  biztosított  nagy  nyilvánossága. 

A  pár  száz  másként  gondolkodó  és  a  szovjet  állam  egyenlőtlen  erőviszonyaiban 
meghatározó  jelentőségű  lett  a  nemzetközi  közvélemény  súlya,  különösen  azután,  hogy 
1973  végén  megjelent  Nyugaton  Alekszandr  Szoizsenyicin  könyve,  A  Gulag  szigetvilág,  és 
ennek  következtében  kiutasították  az  írót  a  Szovjetunióból.  Egy  elenyésző  kisebbség 
tevékenysége  jóvoltából  fontos  nemzetközi  üggyé,  és  az  1973-ban,  Helsinkiben  kezdődött 
Európai  Biztonsági  és  Együttműködési  Konferencia  központi  tárgyává  lett  az  emberi  jogok 
szovjetunióbeli  helyzetének  kérdése.  A  konferencia  Szovjetunió  aláírta  zárónyilatkozata 
megerősítette  a  máskéntgondolkodók  helyzetét,  akik  olyan  „helsinki  megállapodásokat 
figyelő  bizottságokat"  szerveztek  abban  a  néhány  városban,  ahol  megvetették  a  lábukat 
(Moszkvában,  Leningrádban,  Kijevben,  Vilniusban  stb.),  amelyeknek  az  volt  a  feladatuk, 
hogy  hírt  adjanak  az  emberi  jogok  minden  megsértéséről.  Nehezebb  körülmények  között, 
már  1968-ban  elkezdődött  ez  a  tájékoztató  munka  egy  földalatti  hírlevél,  a  Napi 
események  krónikája  két-háromhavonkénti  megjelenésével,  amely  a  szabadságjogok 
megsértésének  legkülönbözőbb  formáit  jelezte.  A  Szovjetunióbeli  emberjogi  kérdések 
nemzetköziesedésének  űj  légköre  némileg  féket  rakott  a  rendőri  gépezetre.  Ha  ismert 
személy  volt  az  ellenzéki,  már  nem  maradt  észrevétlen  a  letartóztatása,  és  gyorsan 
jártak  a  hírek  külföldön,  hogy  mi  történik  vele.  Figyelemre  méltó,  hogy  a  rendőri  munka 
szakaszossága  immár  szorosan  követte  az  „enyhülés"  hullámzását:  1968-72-ben  és  1979- 
82-ben  több  volt  a  letartóztatás,  mint  1973-76-ban.  Jelenlegi  adataink  birtokában 
lehetetlen  pontos  mérleget  készíteni,  hogy  hány  személyt  tartóztattak  le  politikai  okokból 
1960  és  1985  között.  Disszidens  források  pár  száz  letartóztatásról  tudnak  a 
legkeményebb  években.  1970-ben  106  ítéletről  adott  hírt  a  Napi  események  krónikája, 
ezek  közül  húsz  személyt  „megelőző  elzárásra"  kórházi,  ideggyógyászati  kezelésre 
ítéltek.  Ugyanezek  a  számok,  a  Krónika  alapján,  így  módosultak  1971-ben:  85,  illetve  24. 
A  nemzetközi  szembenállás  éveiben,  1979  és  1981  között  mintegy  ötszáz  személyt 
tartóztattak  le. 

Olyan  országban,  ahol  a  hatalom  mindig  idegenkedett  a  másféle  vélemények  szabad 
kifejezésétől,  mert  azok  ennek  a  hatalomnak  puszta  mivoltát  is  kétségbe  vonnák, 
nemigen  lehetett  közvetlen  hatással  a  társadalom  egészére  a  máskéntgondolkodás  mint 
jelenség,  a  gyökeres  ellenzékiség,  egy  olyan  másféle  politikai  felfogás  kifejezése,  amely 
nem  a  közösség,  hanem  az  egyén  jogait  védelmezi.  Máshol  volt  az  igazi  változás:  abban 
a  sokféle  társadalmi  és  kulturális  autonómiatartományban,  amely  a  hatvanas-hetvenes 
évek  óta,  és  még  inkább  a  nyolcvanas  évek  derekán  bontakozott  ki,  amikor  tudatosodott 
a  politikai  elit  egy  részében,  hogy  ugyanolyan  gyökeres  változásra  van  szükség,  amilyen 
1953-ban  ment  végbe. 

BEFEJEZÉSÜL 


Nem  kíván  fölfedezésekkel  előállni  ez  az  összefoglaló,  nem  azt  kutatja,  hogyan 


gyakorolták  az  állami  erőszakot  a  Szovjetunióban,  és  a  megtorlásnak  milyen  formáit 
vezették  be  a  szovjet  rendszer  fönnállásának  első  felében.  Már  régen  föltárták  ezeket  a 
sajátosságokat  azok  a  történészek,  akik  nem  vártak  a  levéltárak  megnyitására,  hogy 
fölvázolják  a  rémuralom  fő  szakaszait  és  arányait.  Ezzel  szemben,  a  forrásokhoz  való 
hozzájutás  lehetővé  teszi,  hogy  első  megközelítésben  mérleget  készítsünk  róla,  időrendi 
lefolyása,  mennyiségi  viszonyai  és  működési  formái  tekintetében.  E  vázlatos  áttekintés  az 
első  szakasza  a  kérdésföltevéseknek  az  erőszak  gyakorlatáról,  állandó  visszatéréséről,  és 
jelentéséről  a  különböző  összefüggésekben. 

Egy  olyan  kiterjedt  műhelymunkába  illeszkedik  ez  az  eljárás,  amely  mintegy  tíz 
esztendeje  kezdődött  el  Nyugaton  és  Oroszországban  egyaránt.  A  levéltárak  -  akár  csak 
részleges  -  megnyitása  óta  elsősorban  arra  törekedtek  a  történészek,  hogy  összevessék  a 
„rendellenességben"  művelt  történetírást  az  immár  hozzáférhető  forrásokkal.  így  történt, 
hogy  pár  év  óta  néhány,  főleg  orosz  történész  olyan,  manapság  alapvető  anyagokat  tesz 
közzé,  amelyek  minden  újabb  és  folyamatban  lévő  tanulmány  kiinduló  pontjai.  Több 
terület  pedig  különleges  érdeklődés  tárgya  lett,  nevezetesen  a  koncentrációs  táborok 
világa,  a  hatalom  és  a  parasztság  összeütközése,  a  legfelső  szintű  döntéshozás  működési 
módja.  Olyan  történészek,  mint  például  V.  N.  Zemszkov  vagy  N.  F.  Bugaj,  készítették  el  a 
deportálások  első  mennyiségi  mérlegét  az  egész  sztálini  korszakra  vonatkozóan. 
Oroszországban  V.  P.  Danyilov,  Olaszországban  A.  Graziosi  bebizonyította,  hogy  az  új 
rendszer  és  a  parasztság  összecsapásai  folyamatosak  és  egyszersmind  központi 
irányításúak  voltak.  A  központi  bizottság  levéltára  alapján  0.  Hlevnyuk  némi  fényt  derített 
„a  Kreml  első  körének"  működésére. 

Ezekre  a  kutatásokra  támaszkodva  próbáltam  meg  rekonstruálni  a  Szovjetunió  1917- 
ben  kezdődő  és  még  nagymértékben  megírásra  váró  társadalomtörténetének  magvát 
alkotó  erőszakciklusok  lefolyását.  Magam  is  fölvettem  azt  a  fonalat,  amelynek  nyomán  az 
„úttörők"  ex  ni hilo  tárták  föl  ennek  a  történetnek  tragikus  fordulatait,  és  kiválogattam 
azokat  a  forrásokat,  amelyekről  úgy  gondoltam,  hogy  a  legjobban  példázzák  az  erőszak 
és  a  megtorlás  formáinak  változatosságát,  a  gyakorlati  megoldásokat  és  az 
áldozatcsoportokat,  de  az  eltéréseket  és  az  ellentmondásokat  is;  egyfelől  ott  a  rendkívül 
erőszakos  lenini  beszédmód  a  mensevik  ellenzékiekkel  szemben,  akiket  „mind  agyon 
kéne  lőni",  másfelől  valójában  többnyire  csak  bebörtönözték  őket.  Ott  a  rekviráló 
különítmények  rendkívüli  erőszakossága,  amelyek  1922  végén  továbbra  is  rémületben 
tartják  a  vidéket,  pedig  a  központ  már  több  mint  egy  éve  elrendelte  a  NEP-et. 
Ellentmondásos  a  harmincas  évekbeli  tömeges  letartóztatások  látványos  szakaszainak 
váltakozása  a  szabadlábra  helyezésekkel,  amelyek  a  „börtönök  zsúfoltságmentesítési" 
kampányának  keretében  zajlottak.  Az  volt  a  szándékom,  hogy  a  bemutatott  esetek 
sokfélesége  alapján  olyan  leltárt  készítsek  az  erőszak  és  a  megtorlás  formáiról,  amely 
kibővíti  a  tömegterror  működésével,  arányaival  és  értelmével  kapcsolatos  kérdések  körét. 

Állandó  volt  ez  a  gyakorlat  Sztálin  elhunytáig,  és  döntően  szólt  bele  a  Szovjetunió 
társadalomtörténetébe;  ezért  az  hiszem,  jogos,  ha  háttérbe  szorítjuk  a  politikatörténetet, 
legalábbis  az  első  szakaszban.  Olyan  összefoglalás-kísérlettel  is  párosul  a  feltáró 
igyekezet,  amely  számba  veszi  a  korábban  és  újabban  szerzett  ismereteket  és  azokat  a 
dokumentumokat,  amelyek  vizsgálódásra  késztetnek  és  újabb  kérdéseket  vetnek  föl. 


Többnyire  helyszíni  jelentések  ezek  a  dokumentumok  -  helyi  tisztviselők  levele  az 
éhínségről,  a  helyi  Cseka  jelentései  a  tulai  munkássztrájkokról,  a  koncentrációs 
táborigazgatóság  beszámolói  a  rabok  állapotáról  -,  amelyek  kézzelfogható  realitásokat  és 
szélsőséges  helyzeteket  tárnak  elénk  ebből  a  rendkívül  erőszakos  világból. 

Először  is  az  erőszak  és  a  megtorlás  különböző  szakaszait  kell  felidéznünk,  hogy 
kibonthassuk  a  tanulmányunkban  felmerülő  különböző  kérdésfelvetéseket. 

Az  első  szakasz  1917  végétől  1922  végéig  tart,  és  a  hatalomátvétellel  kezdődik,  amely 
-  Lenin  szerint  -  szükségképpen  polgárháború  útján  megy  végbe.  Egy  igen  rövid  szakasz 
után,  amely  eszközül  használja  fel  a  társadalomból  kicsapódó  spontán  erőszak¬ 
cselekményeket  -  a  régi  rendet  bomlasztó  megannyi  erőt  -,  már  1918  tavaszán  azt  látjuk, 
hogy  eltökélt  támadás  indul  a  parasztság  ellen,  és  a  „vörösök"  és  „fehérek"  katonai 
küzdelmén  kívül  ez  a  támadás  lesz  több  évtizedig  a  terror  gyakorlatának  a  mintája,  ez 
határozza  meg  a  politikai  hatalom  vállalt  népszerűtlenségének  a  jellegét.  Sok  kockázattal 
jár  a  hatalom  esendősége,  mégis  meglepő,  hogy  minden  tárgyalást  elutasít, 
előremenekül  az  akadály  elől;  különösen  jól  mutatja  ezt  a  bolsevikok  „természetes 
szövetségesei"  a  munkások  ellen  alkalmazott  megtorlás;  ebből  a  szempontból  csak 
végkifejlet  a  kronstadti  lázadás.  Nem  ér  véget  ez  az  első  szakasz  sem  a  fehérek 
vereségével,  sem  a  NEP-pel:  folytatja  az  erőszak  iskolájában  nevelkedett  alapszervek 
kitartó  lendülete,  és  csak  az  1922-es  éhínség  apasztja  el,  amely  az  utolsó  paraszti 
ellenállást  is  megtöri. 

Hogy  magyarázzuk  azt  a  rövid  szünetet,  1923  és  1927  között,  amely  az  erőszak  két 
szakaszát  elválasztja?  Több  minden  szól  amellett,  hogy  fokozatosan  véget  ér  a 
polgárháború  kultusza:  erősen  csökken  a  politikai  rendőrség  állománya,  fegyverszünet 
tapasztalható  a  parasztsággal,  és  feltűnnek  a  jogi  rendezés  kezdetei.  De  nemcsak  hogy 
nem  tűnik  el  a  politikai  rendőrség,  hanem  csorbítatlanul  megőrzi  ellenőrző,  felügyelő  és 
nyilvántartó  szerepét.  Maga  a  rövidsége  teszi  viszonylagossá  ennek  a  szünetnek  az 

értelmét.^^ 

Az  első  elnyomó  szakasz  a  közvetlen  és  általános  összecsapások  rendszerébe 
illeszkedik,  a  második  meg  azzal  a  támadással  kezdődik,  amelyet  a  sztálinista  csoport 
indít  a  parasztság  ellen,  a  felső  szinten  folyó  politikai  küzdelmek  légkörében.  Mindkét 
részről  újrakezdésnek  érzik  a  végletes  erőszak  újabb  kitörését.  A  politikai  hatalom  megint 
előveszi  a  pár  évvel  korábban  ki  kísérletezett  módszereit.  Azok  a  mechanizmusok, 
amelyek  a  társadalmi  viszonyoknak  az  első  szakaszban  bekövetkezett  elvadulásához 
kapcsolódnak,  a  rémuralomnak  a  következő  negyedszázadig  tartó  új  lendületébe,  ám 
egyszersmind  hanyatlásba  is  torkollnak.  A  parasztság  ellen  indított  második  háborúnak 
döntő  jelentősége  van  abban  a  folyamatban,  amely  intézményessé  teszi  a  rémuralmat 
mint  kormányzási  módot.  Több  oka  is  van  ennek:  ez  a  háború  -  részben  -  a  társadalmi 
feszültségeket  használja  fel  eszközül,  a  falusi  világban  meglévő  „archaikus"  erőszak  régi 
parazsát  szítja  fel;  ez  avatja  föl  a  tömeges  deportálás  módszerét;  ebben  a  háborúban 
nevelkednek  a  rendszer  politikai  káderei.  Végül,  az  egész  termelőfolyamatot  szétziláló, 
pusztító  harácsolás  intézményesítésével  a  parasztságnak  ez  a  -  Buharin  kifejezésével  - 
„katonai-hűbéri  kizsákmányolása"  a  jobbágyság  új  formájára  vezet,  és  megnyitja  az  utat 


a  legvégletesebb  sztálini  kísérlet,  az  1933-as  éhínség  felé,  amely  egymagában  a 
legnagyobb  tétel  a  sztálini  korszak  áldozatainak  mérlegében.  Ez  után  a  végszükségállapot 
után  -  már  nincs,  aki  vessen,  már  nincs  hely  a  börtönben  -  egy  rövidke,  kétéves 
fegyverszünet  következik:  először  kerülnek  tömegesen  szabadlábra  emberek.  De  a  ritka 
csillapító  intézkedések  új  feszültségeket  támasztanak:  a  deportált  kulákok  gyerekei 
visszakapják  állampolgári  jogaikat,  de  nem  kapnak  engedélyt,  hogy  hazatérjenek. 

Hogyan  kapcsolódnak  és  tagolódnak  a  rémuralom  különböző  fejleményei  a 
parasztháborútól  kezdve,  a  harmincas  évek  folyamán?  Ha  ki  akarjuk  tapintani  őket, 
különböző  támpontjaink  kínálkoznak,  így  a  megtorlás  ereje  és  keménysége.  A  „nagy 
rémuralom"  időszakában  (1936  végétől  1938  végéig)  nem  egészen  két  év  alatt  a 
rendkívüli  bíróságok  az  egész  sztálini  korszakban  kimondott  halálos  ítéletek  85%-át 
hozzák  meg.  Homályos  ezekben  az  években  az  áldozatok  társadalmi  háttere:  jelentős  a 
kivégzett  vagy  letartóztatott  káderek  részaránya,  ám  ez  sem  takarhatja  el  a  teljesítendő 
kvóták  miatt  „találomra"  likvidált  áldozatok  igen  változatos  társadalmi  összetételét. 
Vajon  ez  a  „körkörös"  elvakult  és  barbár  megtorlás  nem  arra  vall-e,  hogy  a 
rémuralomnak  ebben  a  tobzódó  virágkorában  a  hatalom  képtelen  volt  leküzdeni  bizonyos 
akadályokat,  és  hogy  semmilyen  más  módon,  csakis  likvidálással  tudott  áthidalni 
bizonyos  ellentéteket? 

Az  áldozatcsoportok  tagolódása  kínálja  a  másik  támpontot  a  megtorlás  folyamatában 
való  eligazodáshoz.  A  társadalmi  viszonylatok  növekvő  büntethetősége  több  célzatos 
támadásra  is  módot  adott  az  évtized  folyamán;  ezek  közül  a  városi  „kisembert"  sújtja  az 
utolsó,  1938-tól,  a  munkásellenes  törvénykezés  megerősödésétől  kezdve. 

1940-től,  az  újonnan  bekebelezett  területek  szovjetesítése,  majd  a  „Nagy  Honvédő 
Háború"  közben,  megint  új  szakasz  kezdődik  a  megtorlás  folyamatában,  amelyet  új 
áldozatcsoportok,  a  „nacionalisták"  és  „a  nép  ellenségei"  célbavétele  és  egyszersmind  a 
tömeges  deportálás  rendszeresítése  jellemez.  Már  1936-37-ben  megfigyelhetők  ennek  az 
új  hullámnak  az  előzményei,  nevezetesen  a  koreaiak  deportálásában,  a  megkeményedő 
határpolitika  jegyében. 

1939-től  Lengyelország  keleti  részének,  majd  a  balti  országoknak  a  bekebelezése 
egyaránt  alkalmat  ad  az  úgynevezett  „nacionalista  burzsoázia"  képviselőinek  kiiktatására, 
egyszersmind  bizonyos  kisebbségi  csoportok,  például  a  kelet-galíciai  lengyelek 
deportálására.  Ez  az  utóbbi  gyakorlat  a  háború  kellős  közepén  ölt  nagyobb  arányokat, 
fittyet  hányva  az  összeomlás  szélén  álló  ország  legsürgetőbb  védelmi  érdekeinek.  Utána 
egész  népcsoportok  -  németek,  csecsének,  tatárok,  kalmükök  -  deportálása  egyebek 
között  arról  tanúskodik,  hogy  milyen  gyakorlatra  tettek  szert  az  efféle  műveletekben  a 
harmincas  évek  eleje  óta.  Nem  korlátozódik  a  háború  idejére  ez  a  gyakorlat.  Célirányosan 
folyik  tovább  a  negyvenes  években  mindvégig,  a  birodalomba  bekebelezett  új  területek 
hódoltatásának-szovjetesítésének  hosszú  folyamata  keretében.  Egyébként  ebben  az 
időben  nagyszámú  nemzetiségi  rab  özönlik  a  Gulagra,  és  ezzel  mélyrehatóan 
megváltoztatja  a  koncentrációs  világ  összetételét,  amelyben  ezentúl  nagy  többségben 
lesznek  a  „megbüntetett  népek"  és  a  nemzeti  ellenállók  képviselői. 

Ezzel  párhuzamosan,  a  háború  befejeződésével  megint  a  társadalmi  viselkedésformák 
büntethetőségének  újabb  szigorodását  és,  ennek  következtében  a  Gulag  személyi 


állományának  szakadatlan  növekedését  tapasztaljuk.  Ez  a  háború  utáni  korszak  jelzi  hát 
a  Gulag  számszerű  fénykorát,  de  a  sok  feszültség  zilálta,  gazdaságilag  mindig  kétes 
jövedelmezőségű  és  túlburjánzó  koncentrációstábor-világ  válságának  kezdetét  is. 

Különben  az  erre  az  időszakra  jellemző  tévelygésekről  is  tanúskodnak  a  nagy  sztálini 
korszaknak  ezek  a  még  nagyon  kevéssé  ismert,  utolsó  évei:  a  lappangó  antiszemitizmus 
föléledése  közben  visszatér  az  összeesküvés  képlete,  és  nehezen  azonosítható  erők  -  a 
politikai  rendőrségen  vagy  a  területi  pártszervezeteken  belüli  klikkek  -  vetélkedését  hozza 
felszínre.  Van  mit  gondolkozniuk  a  történészeknek  rajta,  hogy  vajon  nem  fenyegetett-e 
egy  utolsó  kampány,  egy  újabb  nagy  rémuralom,  amelynek  főleg  a  szovjet  zsidó  lakosság 
esett  volna  áldozatul. 

Ez  a  rövid  áttekintés  a  Szovjetunió  történetének  első  harmincöt  esztendejéről  világosan 
megmutatja,  hogy  állandóan  jelen  voltak  a  végletes  erőszak  módszerei  mint  a 
társadalom  politikai  irányításának  eszközei. 

Akkor  hát  nem  kell-e  föltennünk  azt  a  klasszikus  kérdést,  hogy  folyamatosság  van-e  az 
első,  a  „leninista"  korszak  és  a  második,  a  „sztálinista"  korszak  között,  és  az  előbbi  nem 
előlegezi-e  az  utóbbit?  Nyilvánvaló,  hogy  nem  hasonlítható  össze  a  történelmi  helyzet 
ebben  a  két  esetben.  1918  őszén  az  általános  hadakozás  körülményeiben  gyökeredzik  a 
„vörös  terror",  és  részben  ezzel  a  rendkívüli  állapottal  magyarázható  a  megtorlás  végletes 
jellege.  Ezzel  szemben  már  egy  lecsendesített  országban  tör  ki  az  újabb  parasztháború,  a 
második  erőszakciklus  alapvető  ürügye,  és  azt  a  kérdést  veti  föl,  hogy  nem  folyik-e  tartós 
támadás  a  társadalom  óriási  többsége  ellen.  Vitathatatlan  a  helyzeti  különbség,  de  már  a 
polgárháború  kitörése  előtt  kimondják,  hogy  a  terror  a  leninista  politikai  terv  fő  eszköze, 
ezt  fogadják  el  cselekvési  programnak,  igaz,  azt  mondják  róla,  hogy  csak  átmeneti 
jellegű.  Ebből  a  szempontból  a  NÉP  rövid  fegyverszünete  és  a  bolsevik  vezetőknek  a 
fejlődés  útjairól  folyó  bonyolult  vitái  továbbra  is  mindegyre  fölvetik  azt  a  kérdést,  hogy 
nem  volna-e  lehetséges  a  normalizálás,  nem  volna-e  lehetséges  a  megtorlás  formáinak 
mint  a  társadalmi  és  gazdasági  feszültségek  egyetlen  megoldási  módjának  meghaladása. 
Valójában  ez  alatt  a  néhány  év  alatt  begubózik  a  parasztvilág,  és  nagymértékben  az 
egymás  felőli  kölcsönös  tájékozatlanság  jellemzi  a  hatalom  és  a  társadalom  kapcsolatát. 

A  két  erőszakciklust  összekötő  parasztháború  példaszerűnek  bizonyul,  amennyiben  - 
minden  jel  szerint  -  az  1918-22-es  években  ki  kísérletezett  és  kifejlesztett  gyakorlatot 
eleveníti  föl:  kényszerrekvirálási  kampányok,  a  parasztságot  megosztó  társadalmi 
feszültségek  kihasználása,  közvetlen  összecsapások,  az  ősi  vadság  formáinak  ösztönzött 
föltámadása.  Mindkét  fél,  a  hóhér  is,  az  áldozat  is  meg  van  győződve  róla,  hogy  már 
ismert  színjátékot  él  át  újra. 

Jóllehet  a  sztálini  korszak,  nyilvánvaló  okoknál  fogva,  amelyek  a  terrornak  mint  a 
társadalom  kormányzási  és  irányítási  módjának  fő  alkotóeleméből  fakadnak,  egy  sajátos 
világba  merít  alá  bennünket,  föl  kell  vetnünk  azt  a  kérdést,  hogy  milyen 
következményekkel  jártak  a  megtorló  elnyomás  különböző  megjelenési  formái.  E 
tekintetben  az  egyik  első  eseten,  az  1919-20-as  kozáktalanitáson  tanulmányozhatjuk  a 
deportálás  kérdését.  A  kozák  területek  visszafoglalása  során  olyan  deportálás!  akcióba 
kezd  a  kormány,  amely  az  egész  őshonos  lakosságot  érinti.  Ez  az  akció  azt  az  első 
támadást  folytatja,  amely  a  tehetősebb  kozákok  ellen  irányult,  de  „tömeges  fizikai 


megsemmisítésre"  is  alkalmat  adott,  akkora  buzgalmat  árultak  el  a  helyi  ügynökök 
feladataik  teljesítésében.  Ez  az  eset  több  szempontból  azokat  a  módszereket  és 
eseménysorozatokat  vetíti  előre,  amelyek  majd  tíz  év  múlva  fognak  bekövetkezni,  más 
helyzetben,  egészen  más  arányokban:  egy  társadalmi  csoport  megbélyegzése,  az 
utasítások  túlteljesítése  helyi  szinten,  majd  kiirtás  kezdeményezése  deportálás  útján. 
Zavarba  ejtő,  hogy  mennyire  hasonlítanak  mindezek  az  elemek  a  kuláktalanítás 
gyakorlatához. 

Ezzel  szemben,  ha  kitágítjuk  vizsgálódásunkat  egy  általánosabb  jelenségre,  ellenséges 
csoportok  kollektív  kitaszítására,  majd  elszigetelésére,  következésképpen  egy  egész 
táborrendszer  polgárháború  alatti  létrehozására,  arra  hajlik  az  ember,  hogy  ellenkezőleg, 
a  nagy  különbségeket  hangsúlyozza  a  két  megtorló  korszak  között.  A  táborok  kiépítése  a 
polgárháború  alatt  és  a  húszas  években,  az  elkülönítés  akkori  gyakorlata  nem  vehető  egy 
kalap  alá  sem  célját,  sem  mineműségét  tekintve  a  koncentrációs  táboroknak  azzal  a 
világával,  amely  majd  a  harmincas  években  fejlődik  ki.  Tény,  hogy  az  1929-es  nagy 
reform  nem  csak  a  közönséges  fogvatartás  módozatainak  abbahagyására  vezet;  egy  új  és 
egyebek  között  kényszermunkával  is  jellemezhető  rendszer  alapjait  is  lerakja.  A  Gulag- 
jelenség  megjelenése  és  kifejlődése  arra  az  alapkérdésre  utal  vissza,  hogy  van-e  vagy 
nincs  olyan  szándék,  amely  arra  irányul,  hogy  némelyeket  kizárjanak  a  társadalomból,  és 
a  kizárást  tartósan  egy  igazi  gazdaság-  és  társadalom  átalakító  terv  szolgálatába  állítsák. 
Több  minden  szól  e  mellett  a  föltevés  mellett,  és  ezek  fontos  fejtegetések  tárgyai  voltak. 
Elsősorban  a  terror  megtervezése  -  ahogy  a  kvóta  politikában  megnyilvánul,  a 
kuláktalanításról  a  nagy  rémuralomig  -  értelmezhető  úgy,  mint  ennek  a  szándéknak  egyik 
kifejeződése.  A  levéltári  kutatások  megerősítik  ezt  a  könyvelői  rögeszmét,  amely  a 
csúcstól  egészen  az  alapszervekig  az  igazgatás  minden  szintjét  áthatja.  Számadatos  és 
szabályos  mérlegek  szemlátomást  azt  tanúsítják,  hogy  a  vezetők  tökéletesen  a  kezükben 
tartják  a  megtorlás  folyamatát.  A  történésznek  is  lehetővé  teszik,  hogy  teljes 
bonyolultságukban  idézze  föl  a  folyamatok  hatásfokát,  de  elkerüljön  mindenféle 
számszaki  túlbuzgalmat.  A  megtorlás  különböző  hullámainak  ma  már  jobban  ismert 
időrendje  bizonyos  mértékig  azt  a  felfogást  erősíti,  hogy  megtervezett  egymásutánban 
követték  egymást  az  akciók. 

De  ha  összerakjuk  az  egész  megtorló  folyamatot,  a  parancsok  továbbításának 
láncolatát  és  a  parancs  végrehajtásának  a  módját,  az  akció  menetét,  sok  olyan  elemet 
találunk,  amely  több  tekintetben  cáfolja,  hogy  volt  valami  kigondolt,  irányított,  hosszú 
távra  szóló  terv.  Ha  például  szemügyre  vesszük  a  megtorlás!  terv  kérdését,  ott  látjuk  a 
sok  kockázatot,  a  visszatérő  hibákat  a  műveletek  különböző  szakaszaiban.  Ebből  a 
szempontból  a  kulákok  úticél  nélkül  való  deportálása  az  egyik  legjobb  példa,  más  szóval, 
az  a  semmibe  hurcolás,  amely  képet  ad  róla,  hogy  mekkora  volt  az  egészben  a  rögtönzés 
meg  a  fejetlenség.  Ugyanígy,  a  börtönök  „zsúfoltságmentesítési  kampányai"  is  azt 
hangsúlyozzák,  hogy  nyilvánvalóan  hiányzott  az  irányítás.  Ha  most  a  parancstovábbítást 
és  a  végrehajtást  vesszük,  okvetlenül  szemünkbe  tűnik,  hogy  mennyit  nyomtak  a  latban  a 
helyszínen  megnyilvánuló  olyanféle  jelenségek,  mint  az  előre  teljesítés,  a  „túlbuzgóság" 
vagy  az  „elhajlás". 

Ha  újra  felvetjük  a  Gulag  kérdését,  azt  tapasztaljuk,  hogy  minél  előbbre  jut  a  kutatás. 


annál  bonyolultabbnak  hat  és  annál  nehezebben  bogozható  ki  mindannak  a  lényege  és 
célja,  ami  a  rendszer  veleje  volt.  Azzal  a  szemlélettel  szemben,  hogy  volt  egy  sztálini 
rend,  amelynek  csupán  „árnyoldala"  volt  a  különben  tökéletes  Gulag,  a  ma 
rendelkezésünkre  álló  dokumentumok  inkább  a  koncentrációs  táborok  világát  átszövő 
számtalan  ellentmondást  sugallják:  az  üldözött  csoportok  egymást  követő  áradata  a  jelek 
szerint  inkább  a  termelési  rend  szétzilálásához,  semmint  eredményességének  javításához 
járult  hozzá;  hiába  volt  az  üldözöttek  jogállásának  igen  kidolgozott  osztályozása,  úgy 
tetszik,  elmosódtak,  vagy  talán  nem  is  voltak  határok  a  különböző  fogolycsoportok  között. 
Végül,  teljességgel  megválaszolatlan  az  a  kérdés,  hogy  volt-e  valami  gazdasági  haszna 
ennek  a  kizsákmányolási  rendszernek. 

A  fennforgó  ellentmondások,  rögtönzések,  láncreakciók  ismeretében  többféleképpen 
próbálták  megfejteni  az  okait;  mi  vitte  rá  a  legfelső  vezetőket,  hogy  időnként  újra  meg 
újra  mozgásba  hozza  a  tömeges  megtorlás  lendületes  gépezetét  meg  az  erőszak  és  a 
rémületkeltés  önmozgásának  logikáját. 

Hogy  megpróbálják  körvonalazni  azokat  a  mozgatóerőket,  amelyek  a  megtorlás  nagy 
sztálini  ciklusát  elindították,  a  történészek  nyilvánvalóvá  tették,  mennyi  rögtönzés  és 
előremenekülés  van  a  modernizálás  „nagy  fordulatának"  irányításában.  Ez  a  robbanékony 
szakítás  eleve  olyan  átkaroló  támadás  roppant  arányait  ölti,  hogy  a  hatalom  nem 
áltathatja  magát,  tudnia  kell,  hogy  csakis  a  terror  módszereinek  növekvő  szigorításával 
tudja  kézben  tartani.  És  máris  egy  rendkívül  erőszakos  mozgás  kellős  közepén  találjuk 
magunkat,  amelynek  működése,  minden  láncreakciója  és  mértéktelen  jellege 
teljességgel  fölfoghatatlan  a  kortársaknak,  de  mindenképpen  az  a  történészeknek.  Maga 
a  megtorlás  folyamata  is,  ez  a  fölmerülő  akadályokra  és  ütközésekre  adott  egyedüli 
válasz  is  erőszakspirálba  torkolló,  ellenőrizhetetlen  mozgásokat  hoz  létre. 

Manapság  mind  bonyolultabb  kérdéseket  vet  föl  a  rémuralom  mint  központi  jelenség  a 
Szovjetunió  politikai  és  társadalmi  történetében.  A  jelenlegi  kutatások  lebontják, 
legalábbis  részben,  a  szovjetológia  terén  sokáig  uralkodó  tantételeket.  Nem  táplálnak 
olyan  becsvágyat,  hogy  átfogó  és  végleges  magyarázatot  adjanak  egy  olyan  jelenségre, 
amely  fölfoghatatlan  a  mértéktelensége  miatt,  inkább  az  erőszak  működésének  és 
dinamikájának  elemzése  felé  fordulnak. 

Innen  nézve  nagyon  sok  homályos  pont  marad;  a  társadalmi  magatartásformáknak  az 
erőszak  gyakorlásában  való  kétes  szerepe  a  legfontosabb  közöttük.  És  ha  hangsúlyozzuk, 
hogy  mi  hiányzik  a  rekonstruálás  munkájából  -  kik  voltak  a  hóhérok?  -,  akkor  szüntelenül 
vallatóra  kell  fognunk  a  társadalmat  is,  egészében,  mert  a  társadalom  nemcsak  áldozat 
volt,  hanem  lehetővé  is  tette  mindazt,  ami  történt. 


MÁSODIK  RÉSZ 

Stéphane  Courtois  és  Jean-Louis  Panné 

AKCIÓBAN  A  KOMINTERN 

Mihelyt  hatalomra  jutott,  Lenin  arról  álmodozott,  hogy  Európára,  majd  az  egész  világra 
is  kiterjeszti  a  forradalmi  tűzvészt.  Elsősorban  Marx  1848-as  Kommunista  kiáltványának 
híres  jelmondata  sugalmazta  ezt  az  álmot:  „Világ  proletárjai,  egyesüljetek!"  Eleinte  egy 
parancsoló  szükségszerűségből  is  fakadt:  nem  maradhat  hatalmon  és  nem  bontakozhat  ki 
a  bolsevik  forradalom,  ha  más  forradalmak  is  nem  védelmezik,  támogatják  és  követik  a 
legfejlettebb  országokban;  Lenin  főleg  Németországra  gondolt,  annak  igen  szervezett 
proletariátusa  és  roppant  ipari  teljesítőképessége  miatt.  Csakhamar  kézzelfogható 
politikai  terv  lett  ebből  az  alkalmi  szükségszerűségből:  a  világforradalom  terve. 

Igazolták  is  látszólag  és  pillanatnyilag  az  események  a  bolsevik  vezetőt.  A  két 
birodalom  1918-as  katonai  veresége  után,  Németország  és  Ausztria-Magyarország 
széthullása  politikai  földindulást  idézett  elő  Európában,  óriási  forradalmi  kavargás 
közepette.  A  bolsevikoknak  éppen  csak  egy  kis  szóbeli  kezdeményezésre,  propagandára 
volt  idejük,  semmi  másra,  mert  -  a  német  és  osztrák-magyar  vereség  nyomán  -  magától 
is  kitörni  látszott  a  forradalom. 


A  forradalom  Európában 

Németország  volt  az  első;  még  a  fegyverletétel  előtt  általános  lázadás  tört  ki  a 
hadiflottánál.  A  Reich  veresége  és  a  szociáldemokraták  vezette  köztársaság  létrejötte, 
nem  gátolhatta  meg  a  heves  megrázkódtatásokat  sem  a  hadsereg,  a  rendőrség  és 
bizonyos  szélsőséges  nacionalista  szabadcsapatok,  sem  pedig  a  bolsevik  diktatúráért 
lelkesedő  forradalmárok  körében. 

1918  decemberében  Rosa  Luxemburg  és  Kari  Liebknecht  közzétette  a  Spartacus 
Szövetség  programját;  ez  a  csoport  pár  nap  múlva  kivált  a  Független  Szociáldemokrata 
Pártból,  és  más  szervezetekkel  együtt  megalapította  a  Német  Kommunista  Pártot  (NKP). 
1919.  január  elején  a  spartakisták  -  Kari  Liebknecht  vezetésével,  aki  sokkal 
szélsőségesebb  volt,  mint  Rosa  Luxemburg,^  és  leninista  mintára  elutasította  az 
alkotmányozó  nemzetgyűlés  megválasztásának  gondolatát  -  felkeléssel  próbálkoztak 
Berlinben,  de  a  katonaság  elfojtotta  ezt  a  felkelést,  a  szociáldemokrata  kormány 
parancsára.  A  két  vezetőt  letartóztatták,  és  január  15-én  meggyilkolták.  Bajorországban 
is  ugyanez  történt:  1919.  április  13-án  a  NKP  egyik  vezetője,  Eugen  Leviné  egy 
tanácsköztársaság  élére  állt,  államosította  a  bankokat,  és  hozzálátott  egy  vörös  hadsereg 
megszervezéséhez.  Ezt  a  müncheni  kommünt  is  leverte  a  katonaság  április  30-án,  majd 
május  13-án  Levinét  is  letartóztatták,  hadbíróság  elé  állították,  halálra  ítélték,  és  június 
5-én  agyonlőtték. 

Magyarország  ennek  a  forradalmi  hullámnak  leghíresebb  példája.  A  legyőzött 


Magyarország,  amely  sehogy  sem  akart  belenyugodni,  hogy  a  győztes  szövetségesek 
erőszakkal  elszakították  tőle  Erdélyt^.  Ez  az  első  eset,  hogy  a  bolsevikok  sikeresen 
exportálták  forradalmukat.  1918  elején  a  bolsevik  párt  a  Külföldi  Kommunista  Csoportok 
Szövetségében  tömörítette  minden  pártbeli  nem  orosz  hívét.  Magyar  csoport  is  volt  hát 
Moszkvában  -  főleg  egykori  hadifoglyokból  állt  -,  amely  1918  októberében 
Magyarországra  küldte  mintegy  húsz  tagját.  November  4-én  megalakult  a  Kommunisták 
Magyarországi  Pártja  (KMP),  amelynek  csakhamar  Kun  Béla  vette  át  az  irányítását.  A 
hadifogoly  Kun  lelkesen  csatlakozott  a  bolsevik  forradalomhoz,  úgyannyira,  hogy  ő  lett 
1918  áprilisában  a  Külföldi  Kommunista  Csoportok  Szövetségének  elnöke.  Amikor 
novemberben  Magyarországra  érkezett  nyolcvan  pártmunkással  együtt,  a  párt  vezetőjévé 
választották.  1918  végén,  1919  elején  -  a  becslések  szerint  -  kétszázötven-háromszáz 
„agitátor"  és  kiküldött  érkezett  Magyarországra.  A  bolsevikok  anyagi  segítségével 
fejthették  ki  a  magyar  kommunisták  a  propagandájukat  és  növelhették  meg  a 
befolyásukat. 

1919.  február  18-án  egy,  kommunisták  fölbujtotta  munkanélküli-  és  katonatömeg 
megtámadta  a  bolsevikokkal  homlokegyenest  szemben  álló  szociáldemokraták  hivatalos 
lapját,  a  Népszavát,  azzal  a  céllal,  hogy  megszerezzék  vagy  elpusztítsák  a  nyomdáját. 
Közbelépett  a  rendőrség,  nyolc  halott  és  vagy  száz  sebesült  lett  a  vége.  Még  aznap  éjjel 
letartóztatták  Kun  Bélát  és  vezérkarát.  A  gyűjtőfogházban  összeverték  a  rendőrök  a 
rabokat,  így  akartak  bosszút  állni  a  Népszava  ostromában  megölt  baj  társai  kért.  Károlyi 
Mihály  magyar  köztársasági  elnök  beküldte  a  titkárát,  hogy  tudakozódjék  a 
kommunista  vezető  hogyléte  felől,  aki  attól  fogva  igen  nagylelkű  elbánásban  részesült, 
tovább  szervezkedhetett,  és  csakhamar  a  maga  javára  fordította  a  helyzetet.  Március  21- 
én,  még  mindig  a  börtönből,  jelentős  sikert  aratott:  elérte,  hogy  egyesüljön  a  KMP  és  a 
Szociáldemokrata  Párt.  Ezzel  egy  időben  Károlyi  elnök  lemondása  megnyitotta  az  utat  a 
tanácsköztársaság  kikiáltásához,  a  bebörtönzött  kommunisták  kiszabadításához,  és 
bolsevik  mintára  egy  népbiztosokból  álló  forradalmi  államtanács  megszervezéséhez,  133 
napig  állt  fenn  ez  a  köztársaság,  1919.  március  21-től  1919.  augusztus  l-ig. 

A  népbiztosok  már  az  első  ülésükön  elhatározták,  hogy  forradalmi  törvényszékeket 
állítanak  föl,  népből  választott  bírákkal.  Lenin,  akit  úgy  üdvözölt  Kun  Béla,  mint  a 
világproletariátus  vezérét,  már  március  22-e  óta  rendszeres  távirati  kapcsolatban  volt 
Budapesttel  (218  üzenetet  váltottak),  és  azt  tanácsolta,  hogy  lőjenek  agyon 
szociáldemokratákat  és  „kispolgárokat".  A  magyar  munkásoknak  1919.  május  27-én 
küldött  üzenetében  így  indokolta,  hogy  miért  kell  terrorhoz  folyamodniuk:  „Ez  a 
[proletár] diktatúra  azzal  jár,  hogy  könyörtelen,  gyors  és  határozott  erőszakot 
alkalmazunk,  hogy  megtörjük  a  kizsákmányolók,  tőkések,  nagybirtokosok  és  cinkosaik 
ellenállását.  Aki  nem  érti  meg,  az  nem  forradalmár.^  A  kereskedelmi  népbiztos,  Rákosi 
Mátyás,  a  gazdasági  népbiztos.  Varga  Jenő,  valamint  a  népbíróságok  vezetője  csakhamar 
elidegenítette  a  kereskedelmet,  az  alkalmazottakat  és  az  ügyvédeket.  A  falragaszokon 
így  foglalta  össze  egy  kiáltvány  a  pillanat  szellemét:  ..A  proletárállamban  aki  nem 
dolgozik,  ne  is  egyék!"  Kötelező  lett  a  munka,  kisajátították  előbb  a  húsz,  majd  a  tíz 
munkásnál  többet,  sőt  a  tíznél  kevesebbet  foglalkoztató  vállalatokat  is. 

Feloszlatták  a  hadsereget  és  a  rendőrséget,  és  új  hadsereget  állítottak  föl  megbízható. 


forradalmi  önkéntesekből.  Csakhamar  megszervezték  a  „forradalmi  kormánytanács 
terrorcsapatát"  amely  „Lenin-fiúk"  néven  is  ismeretes.  Meggyilkoltak  vagy  tucatnyi 
embert,  köztük  egy  ifjú  folyamőr  hadnagyot,  Dobsa  Lászlót,  egy  volt  államtitkárt  és 
annak  vasútigazgató  fiát,  három  csendőrtisztet.  A  „Lenin-fiúk"  egy  volt  matróz,  Czerny 
József  parancsnoksága  alatt  álltak,  aki  a  legelszántabb  kommunistákból  toborozta 
embereit,  különösen  az  orosz  forradalmat  is  megjárt  egykori  hadifoglyok  közül.  Czerny  a 
legradikálisabb  kommunista  vezetővel.  Szamuelyvel  fogott  össze.  Kun  Béla  ellenzékével, 
mert  Kun  Béla  már  a  „Lenin-fiúk"  föloszlatását  is  javasolta.  Válaszul  Czerny  összeszedte 
az  embereit,  és  fölvonult  a  tanácsháza  elé,  ahol  Kun  Béla  a  szociáldemokrata  Haubrich 
József  helyettes  hadügyi  népbiztos  támogatását  élvezte.  Tárgyalásokba  bocsátkoztak,  és 
végül  Czerny  emberei  belementek,  hogy  a  belügyi  népbiztossághoz  csatlakoznak,  vagy 
belépnek  a  hadseregbe;  ezt  tették  a  legtöbben. 

Húszfőnyi  „Lenin-fiú"  élén,  Szamuely  Tibor  Szolnokra  ment  -ez  volt  az  első  város, 
amelyet  elfoglalt  a  magyar  Vörös  Hadsereg  -és  több  tekintélyes  embert  kivégeztetett; 
azzal  vádolták  őket,  hogy  együttműködtek  a  románokkal,  akik  kétszeresen  is  ellenségnek 
számítottak:  nemzeti  szempontból  (az  erdélyi  kérdés  miatt)  és  politikailag  is  (mert  a 
román  rendszer  szemben  állt  a  bolsevizmussal).  Egy  izraelita  iskolás  gyerek  Szamuely  elé 
járult,  hogy  kegyelmet  kérjen  az  apjának,  de  őt  is  kivégezték,  mert  „vadállatnak"  nevezte 
Szamu-elyt.  A  Vörös  Hadsereg  parancsnoka  hiába  próbálta  megfékezni  Szamuely 
terrorista  buzgalmát,  aki  egy  rekvirált  vonattal  járta  Magyarországot,  és  felakasztatta  a 
kollektivizálástól  vonakodó  parasztokat.  Azzal  vádolták  a  helyettesét.  Kerekes  Józsefet, 
hogy  százötven  gyilkosságot  követett  el;  be  is  kellett  vallania,  hogy  öt  embert  agyonlőtt 
és  tizenhárom  másikat  pedig  saját  kezűleg  fölakasztott.  Nem  lehet  tudni,  hogy  pontosan 
hány  kivégzés  volt.  Arthur  Koestler  azt  állítja,  hogy  a  számuk  nem  érte  el  az  ötszázat."^ 
De  azért  megjegyzi:  „Nem  kétlem,  hogy  a  kötelező  orosz  minta  nyomán  Magyarországon 
is  totális  és  rendőrállammá  vált  volna  a  kommunizmus.  Ám  ez  az  újabb  keletű 
bizonyosság  egyáltalán  nem  csökkenti  a  forradalom  első  napjainak  reményteljes 
lelkesedését..."^  A  történészek  80  kivégzést  tulajdonítanak  a  „Lenin-fiúknak"  a 
nyilvántartott  129-ből,  de  valószínűleg  több  száz  áldozattal  kell  számolnunk. 

Az  ellenzék  erősödése  és  a  román  csapatokkal  szembeni  hadi  helyzet  romlása  miatt  az 
antiszemitizmus  fegyverét  is  elővette  a  forradalmi  kormány.  Egy  falragasz  azért 
bélyegezte  meg  a  zsidókat,  mert  nem  hajlandók  kimenni  a  frontra:  „Végezzetek  velük,  ha 
nem  akarják  vérüket  adni  a  proletárdiktatúra  szent  ügyéért!"  Kun  Béla  ötezer  lengyel 
zsidót  szedetett  össze,  akik  élelemért  jöttek  az  országba.  Mindenüket  elkobozták,  és 
kiutasították  őket.  A  KMP  radikálisai  azt  akarták,  hogy  Szamuely  vegye  át  az  irányítást; 
„vörös  Szent  Bertalan-éjt"  is  követeltek,  mintha  csakis  azzal  lehetett  volna  megállítani  a 
tanácsköztársaság  helyzetének  romlását.  Czerny  is  megpróbálta  újjászervezni  a  „Lenin- 
fiúkat".  Július  16-án  felhívás  jelent  meg  a  Népszavában:  „Mindazon  elvtársak,  akik  a 
belügyi  népbiztosság  politikai  különítményénél  teljesítettek  tényleges  katonai  szolgálatot, 
időközben  azonban  az  állományból  töröltettek,  jelentkezzenek  katonai  szolgálatra  a  most 


fe I á  1 1  íta  ndó  Cse rn i  -zá szí ó-a  I j  ná  I . . ." 


16-án  hivatalos  cáfolatot  hoztak  nyilvánosságra: 


fölhívás  illetéktelen  helyről  adatott  a  szerkesztőségbe...  [ez]  már  eleve  kizárja  annak  a 


lehetőségét  is,  hogy  a  régi  emberek  kerüljenek  vissza,  mivel  az  eltávolítás  csak  azért 


történt,  mert  nem  öntudatos  proletárokhoz  méltóan  teljesítették  azt  a  fontos 
megbízatást,  amelyet  a  proletariátus  forradalmi  parancsa  megkívánt  volna,  visszaéltek 
megbízatásukkal." 

Zavarosak  voltak  a  budapesti  kommün  utolsó  hetei.  Kun  Bélának  egy,  valószínűleg 
Szamuely  sugalmazta  puccskísérlettel  kellett  szembenéznie.  1919.  augusztus  l-jén 
elhagyta  Budapestet  az  olasz  katonai  misszió  védelme  alatt;  1920  nyarán  a 
Szovjetunióba  menekült,  ahol,  mihelyt  megérkezett,  a  Vörös  Hadsereg  politikai  biztosává 
nevezték  ki,  és  azzal  tüntette  ki  magát,  hogy  kivégeztette  azokat  a  Vrang el -tiszte két, 
akik  azzal  a  feltétellel  adták  meg  magukat,  hogy  megkímélik  az  életüket.  Szamuely 
megpróbált  Ausztriába  menekülni,  de  augusztus  2-án  letartóztatták,  és  öngyilkos  lett.^ 


Komintern  és  polgárháború 

Amíg  Kun  Béla  és  elvtársai  javában  fáradoztak  egy  második  tanácsköztársaság 
létrehozásán,  Lenin  egy  olyan  nemzetközi  szervezet  megalkotásához  látott,  amely  az 
egész  világon  mindenhová  eljuttathatná  a  forradalmat.  A  kommunista  internacionálé  - 
más  néven  Komintern  vagy  III.  internacionálé  -  Moszkvában  alakult,  1919  márciusában, 
és  mindjárt  a  szocialista  munkásinternacionálé  (az  1889-ben  alakult  II.  internacionálé) 
vetélytársaként  lépett  föl.  Pedig  a  Komintern  alakuló  kongresszusa  nem  annyira 
valamilyen  valóságos  szervezőképességnek  köszönheti  a  létrejöttét,  hanem  inkább 
annak,  hogy  sürgősen  propagandafórumra  volt  szükség,  és  meg  kellett  próbálni 
összefogni  az  Európát  megrázó  spontán  mozgalmakat.  Inkább  1920  nyarától,  a  II. 
kongresszustól  kell  számítanunk  a  Komintern  megalakulását,  amikor  elfogadták  azt  a  21 
feltételt,  amelyet  vállalniuk  kellett  a  majd  csatlakozni  kívánó  szocialistáknak  egy  olyan 
rendkívül  központosított  szervezetben  -  „a  világforradalom  vezérkarában"  -,  amelyben 
már  tekintélye,  tapasztalatai  és  (főleg  pénzügyi,  katonai  és  diplomáciai)  államhatalma 
döntő  súlyával  foglalt  helyet  a  bolsevik  párt. 

Lenin  eleve  úgy  fogta  föl  a  Kominternt,  mint  a  nemzetközi  felforgatás  egyik  eszközét  a 
sok  más  -  a  Vörös  Hadsereg,  a  diplomácia,  a  kémkedés  stb.  -  közül;  a  bolsevikok 
alapelvének  pontos  utánzata  volt  hát  a  Komintern  politikai  alapelve:  eljött  az  idő,  hogy  a 
fegyverek  kritikája  lépjen  a  kritika  fegyvere  helyébe.  A  II.  kongresszuson  elfogadott 
nyilatkozat  büszkén  jelentette:  „A  kommunista  internacionálé  a  felkelés  és  a 
proletárdiktatúra  nemzetközi  pártja."  Következésképpen,  a  huszonegy  feltétel  közül  ezt 
mondta  ki  a  harmadik:  „Európa  és  Amerika  majdnem  minden  országában  a  polgárháború 
szakaszába  lép  az  osztályharc.  Ilyen  körülmények  között  a  kommunisták  nem 
hagyatkozhatnak  a  burzsoá  törvényességre.  Az  a  kötelességük,  hogy  a  törvényes 
szervezet  mellett  mindenütt  földalatti  szervezetet  is  létrehozzanak,  amely  képes 
teljesíteni  a  döntő  pillanatban  a  forradalom  iránti  kötelességét."  Szépítő  kifejezések:  a 
„döntő  pillanat"  ez  a  forradalmi  felkelés;  a  „forradalom  iránti  kötelesség"  ez  azt  jelenti, 
hogy  ki  kell  robbantani  a  polgárháborút.  Nemcsak  diktatúrának  alávetett  országoknak 
szánták  ezt  a  politikát,  hanem  demokratikus  országokban,  alkotmányos  monarchiákban 
vagy  köztársaságokban  is  ezt  alkalmazták. 

A  tizenkettedik  feltétel  a  polgárháború  előkészítésével  kapcsolatos  szervezeti 
követelményeket  pontosította:  „Jelenleg,  az  ádáz  polgárháború  korában  csak  akkor  tudja 


betölteni  szerepét  a  kommunista  párt,  ha  a  legszigorúbb  központi  irányítás  alapján  van 
megszervezve,  ha  a  katonai  fegyelemmel  határos  vasfegyelem  uralkodik  benne,  és  ha 
központi  szerve  széles  hatáskörrel  van  felruházva,  vitathatatlanul  érvényesítheti  a 
tekintélyét,  és  élvezi  a  párttagok  egyhangú  bizalmát."  A  tizenharmadik  feltétel  azokra  a 
párttagokra  vonatkozik,  akik  nem  „egyhangúak":  „A  kommunista  pártoknak  [...  ]  időnként 
tisztogatniuk  kell  a  szervezeteikben,  hogy  eltávolítsák  onnan  az  önző  és  kispolgári 
elemeket." 


A  III.  kongresszus  1921  júniusában  ült  össze  Moszkvában,  sok  már  megalakuk 
kommunista  párt  részvételével;  ezen  még  pontosabb  volt  az  eligazítás.  A  „Tézis  a 
taktikáról"  leszögezte:  „A  kommunista  pártnak  szóval  és  tettel  azt  a  gondolatot  kell 
sugalmaznia  a  proletariátus  legszélesebb  rétegei  körében,  hogy  a  körülmények  kedvező 
összejátszása  révén  minden  gazdasági  vagy  politikai  összeütközés  polgárháborúba 
csaphat  át,  abban  pedig  az  lesz  a  proletariátus  feladata,  hogy  magához  ragadja  a 
hatalmat".  A  „Tézisek  a  kommunista  pártok  szerkezetéről,  módszereiről  és  akcióiról" 
pedig  a  „nyitott  forradalmi  felkelés"  és  a  „harci  szervezet"  kérdéseit  fejtegették 
hosszasan,  amelyet  minden  kommunista  párt  köteles  volt  titokban  megalakítani  a 
kebelében;  azt  mondták  ki  a  tézisek,  hogy  elengedhetetlen  ez  az  előkészítő  munka, 
hiszen  „olyankor  szó  sem  lehet  szabályszerű  Vörös  Hadsereg  kiállításáról". 

Csak  egy  lépés  volt  az  út  az  elmélettől  a  gyakorlatig,  és  1921  márciusában  meg  is 
tették  ezt  a  lépést  Németországban,  ahol  nagyarányú  forradalmi  akciót  tervezett  a 
Komintern  Kun  Béla  irányítása  alatt,  akit  időközben  beválasztottak  a  Komintern 
elnökségébe.  A  bolsevikok  éppen  leverték  a  kronstadti  kommünt,  amikor  elindult  a 
„márciusi  akció",  ez  a  Szászországban  végrehajtott  valóságos  felkelési  kísérlet,  amely 
kudarcot  vallott,  hiába  vetettek  be  mellette  olyan  erőszakos  eszközöket,  mint  a  halle- 
lipcsei  gyorsvonat  elleni  dinamitos  merénylet.  Ennek  a  kudarcnak  volt  a  következménye  a 
Komintern  soraiban  végrehajtott  első  tisztogatás.  Kizárták  az  NKP-ból  egyik  alapítóját  és 
elnökét,  Paul  Levit,  mert  bírálattal  illette  ezt  a  „kalandorságot".  A  kommunista  pártok 
ugyan  „intézményileg"  csak  nemzeti  tagozatai  voltak  az  internacionálénak,  de  -  már  a 
bolsevik  minta  nyomasztó  hatása  alatt  -  egyre  inkább  a  Kominternnek  való 
(alávetettséget  megelőző)  politikai  és  szervezeti  alárendeltség  helyzetébe  kerültek:  a 
Komintern  döntötte  el  a  vitákat,  és  határozta  meg  végeredményben  minden  egyes  párt 
politikai  vonalvezetését.  Maga  Lenin  is  bírálta  ezt  a  „felkelős"  irányzatot,  amely  sokat 
köszönhet  Grigorij  Zinovjevnek.  Ám  Lenin,  ha  lényegében  igazat  adott  is  Paul  Levinek, 
Levi  ellenfeleire  bízta  az  NKP  vezetését.  Ettől  aztán  még  jobban  megnövekedett  a 
Komintern-apparátus  súlya. 

1923  januárjában  francia  és  belga  csapatok  szállták  meg  a  Ruhr-vidéket,  hogy 
rá  kényszerítsék  Németországot  a  versailles-i  szerződésben  megszabott  jóvátétel 
kifizetésére.  Ennek  a  katonai  megszállásnak  az  lett  az  egyik  kézzelfogható  hatása,  hogy 
közelebb  hozta  egymáshoz  a  nacionalistákat  és  a  kommunistákat  „a  francia 
imperializmus"  ellenében;  a  másik  meg  az,  hogy  passzív  ellenállásra  bírta  a  lakosságot,  a 
kormány  támogatásával.  Rohamosan  romlott  a  már  addig  is  ingatag  gazdasági  helyzet; 
összeomlott  a  pénz,  és  augusztusban  már  13  millió  (!)  márka  ért  egy  dollárt.  Egymást 
érték  a  sztrájkok,  a  tüntetések  és  zavargások.  Augusztus  13-án,  forradalmi  légkörben. 


megbukott  Wilheim  Kuno  kormánya. 

Moszkvában  rájöttek  a  Komintern  vezetői,  hogy  új  októberrel  számolhatnak.  Amikor 
eldöntötték  a  vezetők  vitáját  -  hogy  ki  álljon  a  második  forradalom  élére,  Trockij, 
Zinovjev  vagy  Sztálin  -,  komolyan  hozzálátott  a  Komintern,  hogy  megszervezze  a 
fegyveres  felkelést.  Megbízottakat  küldtek  Németországba  (Auguszt  Guralszkijt  és  Rákosi 
Mátyást)  a  polgárháború  szakértőivel  együtt  (Alekszandr  Szkoblevszkij  tábornok,  más 
néven  Gorev  is  köztük  volt).  Úgy  számítottak,  hogy  baloldali  szociáldemokratákból  és 
kommunistákból  álló,  alakulóban  lévő  munkáskormányokra  támaszkodnak,  így  tesznek 
szert  nagy  mennyiségű  fegyverre.  A  Szászországba  küldött  Rákosi  azt  tervezte,  hogy 
felrobbantják  a  tartományból  Csehszlovákiába  vezető  vasúti  hidat,  így  kényszerítik  ki 
Csehszlovákia  beavatkozását,  és  ezzel  is  növelik  a  zűrzavart. 

A  bolsevik  puccs  évfordulóján  kellett  volna  kezdődnie  az  akciónak.  Moszkvában  nagy 
izgalom  uralkodott:  hittek  a  biztos  győzelemben,  felvonultatták  a  Vörös  Hadsereget  a 
nyugati  határra,  hogy  készen  álljon,  ha  segítenie  kell  a  felkelőknek.  Október  közepén  a 
kommunista  vezetők  beléptek  a  szászországi  és  türingiai  kormányba,  azzal  a 
jelmondattal,  hogy  erősítik  a  25%-ban  szociáldemokrata  munkásokból  és  50%-ban 
kommunistákból  álló  (több  száz  főnyi)  proletár  milíciát.  De  október  13-án  rendkívüli 
állapotot  hirdetett  ki  Szászországban  Gustav  Stresemann.  és  a  mellette  beavatkozó 
Reichswehr  segítségével  most  már  saját  ellenőrzése  alá  helyezte  a  tartományt.  Moszkva 
mégis  fegyverbe  szólította  a  munkásokat,  és  a  Moszkvából  visszatérő  Heinrich  Brandler 
elhatározta,  hogy  általános  sztrájkot  hirdettet  ki  október  21-én,  a  munkásszervezetek 
chemnitzi  konferenciája  alkalmával.  De  füstbe  ment  a  csel,  a  baloldali  szociáldemokraták 
nem  tartottak  ki  a  kommunisták  mellett.  Ezek  visszakozni  is  akartak,  de  tájékoztatási 
zavar  miatt,  nem  jutott  el  a  hír  a  hamburgi  kommunistákhoz.  23-án  reggel  kitört  a 
felkelés  Hamburgban:  kommunista  harci  csoportok  (két-háromszáz  ember)  támadták  meg 
a  rendőrőrsöket.  A  meglepetés  elmúltával  a  felkelők  nem  tudták  elérni  a  céljaikat.  A 
rendőrség  ellentámadásba  ment  át  a  Reichswehr  segítségével,  és  harmincegy  órai  harc 
után  leverték  a  hamburgi  kommunisták  teljesen  elszigetelt  felkelését.  Nem  lett  második 
október;  pedig  úgy  remélték  Moszkvában.  De  azért  még  a  harmincas  években  is  az  NKP 
fontos  szervezete  volt  az  M-Apparat  (a  katonai  apparátus),  amelyet  oly  jól  leírt  az  egyik 
vezetője,  Jan  Valtin,  igazi  nevén  Richard  Krebs.^ 

Németország  után  az  Észt  Köztársaság  volt  egy  felkelési  kísérlet  színhelye.  Ez  már  a 
második  támadás  volt  ez  ellen  a  kis  ország  ellen.  Csakugyan,  már  1917.  október  27-én  a 
„szovjetek  tanácsa"  vette  át  a  hatamat  Tallinnban  (Révaiban),  feloszlatta  az 
országgyűlést  és  megsemmisítette  a  kommunistákra  kedvezőtlen  választási  eredményt. 
Egy  német  expedíciós  hadtest  hatására  visszakozót  fújtak  a  kommunisták.  Az  észtek 
1918.  február  24-én,  éppen  a  németek  bevonulása  előtt  kiáltották  ki  a  függetlenségüket. 
A  német  megszállás  1918  novemberéig  tartott.  A  császár  veresége  következtében  a 
német  csapatoknak  is  vissza  kellett  vonulniuk;  a  kommunisták  ismét  nyomban  magukhoz 
ragadták  a  kezdeményezést:  november  18-án  kormányt  alakítottak  Petrográdban,  és  a 
Vörös  Hadsereg  két  hadosztálya  benyomult  Észtországba.  ASzevemaja  Kommuna  (Északi 
Kommün)  című  lap  világosan  ki  is  fejti  ennek  az  offenzívának  a  célját:  „Hidat  kell 
vernünk,  hogy  összekösse  Szovjet-Oroszországot  a  proletár  Németországgal  és 


Ausztriával.  [...]  Győzelmünk  majd  egyesíti  Nyugat-Európa  forradalmi  erőit  Oroszország 
forradalmi  erőivel.  Ellenállhatatlan  erővel  fogja  ez  eltölteni  a  társadalmi 
világforradalmat."^  1919  januárjában  egy  észt  ellentámadás  megállította  a  fővárostól  már 
csak  harminc  kilométerre  járó  szovjet  csapatokat.  A  második  támadásuk  is  kudarcot 
vallott.  1920.  február  másodikán,  a  tártul  békében  az  orosz  kommunisták  elismerték 
Észtország  függetlenségét.  A  bolsevikok  tömeggyilkosságokat  követtek  el  azokban  a 
helységekben,  amelyeket  elfoglaltak:  1920.  január  14-én,  épp  a  kivonulásuk  előtt, 
kétszázötven  embert  gyilkoltak  le  Tartuban,  és  ezernél  is  többet  a  rakverei  járásban. 
Wesenberg  felszabadításakor,  január  17-én  három  tömegsírt  (86  holttestet)  tártak  fel. 
Dorpatban  (Tartu)  az  1919.  december  26-án  agyonlőtt  túszokat  előbb  megkínozták, 
eltörték  a  kezű ket-lá bukat,  néha  a  szemüket  is  kiszúrták.  Január  14-én,  éppen  az 
elmenekülésük  előtt  a  bolsevikoknak  már  csak  húsz  ember,  köztük  Platón  érsek 
kivégzésére  maradt  idejük  a  fogságukban  tartott  kétszáz  közül.  Alig  tudták  megállapítani 
a  fejszével,  puskatussal  agyonvert  áldozatok  kilétét;  egy  tisztnek  a  testére  voltak 
szögezve  a  váll -lapjai. 

A  megvert  szovjetek  nem  mondtak  le  róla,  hogy  megkaparintsák  ezt  a  kis  államot. 
1924  áprilisában,  a  Zinovjewel  tartott  titkos  moszkvai  megbeszélések  után  az  észt 
kommunista  párt  úgy  határozott,  hogy  fegyveres  felkelést  készít  elő.  A  kommunisták 
gondos  szervezéshez  láttak:  századokra  osztott  harci  csoportokat  állítottak  föl  (őszre  ezer 
embert  szerveztek  be),  és  bomlasztani  kezdték  a  hadsereget.  Úgy  tervezték,  hogy  előbb 
kitör  a  felkelés,  majd  egy  sztrájkkal  is  megtámogatják.  A  körülbelül  háromezer  tagot 
számláló  és  erősen  elnyomott  észt  kommunista  párt  megkísérelte  1924.  december  l-jén, 
hogy  magához  ragadja  a  hatalmat  Tallinnban,  és  kikiáltsa  a  szovjet  köztársaságot, 
amelynek  az  lett  volna  a  lényeges  szerepe,  hogy  rögtön  felvételét  kérje  Szovjet- 
Oroszországba,  és  ezzel  igazolja  a  Vörös  Hadsereg  beavatkozását.  Még  aznap  meghiúsult 
a  puccs.  Amíg  tartott  a  próbálkozás,  a  felkelőknek  magukat  magukat  megadó  tiszteket, 
ha  semlegesnek  vallották  magukat,  agyonlőtték,  éppen  a  semlegességük  miatt;  csakis 
csatlakozásról  akartak  hallani  a  puccsisták.^  Az  akció  irányítója,  Jan  Anvek  sikeresen  a 
Szovjetunióba  szökött.  Évekig  a  Komintern  tisztviselője  volt,  a  tisztogatásokban  veszett 
nyoma. 

Észtország  után  Bulgáriában  léptek  akcióba.  Bulgária  1923-ban  súlyos  zavarokkal 
küszködött.  1923  júniusában  meggyilkolták  Alekszandr  Sztambolijszkit,  a  kommunistákból 
és  saját  pártjából,  a  Parasztpártból  álló  koalíció  vezetőjét,  és  a  hadsereg  és  a  rendőrség 
támogatását  élvező  Alekszandr  Cankov  lépett  a  helyébe  a  kormány  élén.  Szeptemberben 
felkelést  robbantottak  ki  a  kommunisták;  egy  hétig  tartott,  utána  keményen  leverték. 
1924  áprilisától  megváltoztatták  a  taktikájukat,  most  már  közvetlen  akciókhoz, 
gyilkosságokhoz  folyamodtak.  1925.  február  8-án  megtámadták  a  godecsi  alprefektusi 
hivatalt;  ez  négy  ember  életébe  került.  Február  11-én  meggyilkolták  Nikola  Milevet,  a 
Szlovet  című  újság  főszerkesztőjét,  a  bolgár  újságírók  szakszervezetének  elnökét.  Március 
24-én  a  bolgár  kommunista  párt  (BKP)  idő  előtt  jelentette  be,  hogy  elkerülhetetlen 
Cankov  bukása,  és  ezzel  leleplezte  az  összefüggést  a  kommunisták  politikai  céljai  és  a 
terrorista  akció  között.  Április  elején  egy  hajszálon  hiúsult  meg  egy  merénylet  III.  Borisz 
cár  ellen;  15-én  megölték  egy  közeli  hívét,  Koszta  Georgiev  tábornokot. 


Ezután  következik  a  politikai  erőszak  bulgáriai  éveinek  legmegdöbbentőbb  eseménye. 
Április  17-én,  Georgiev  tábornok  temetésén  egy  iszonyú  robbanás  lerogyasztja  Szófiában 
a  Hét  Szent-székesegyház  kupoláját;  száznegyven  halottat  találnak  alatta,  köztük 
tizennégy  tábornokot,  tizenhat  főtisztet,  három  képviselőt.  Victor 

Serge  szerint  a  kommunista  párt  katonai  osztálya  követte  el  a  merényletet.  Ennek  a 
szervezetnek  a  vezetői,  Koszta  Jankov  és  Iván  Minkov,  a  merénylet  állítólagos  tettesei 
fegyveres  ellenállást  tanúsítottak  a  letartóztatásukkor,  és  életüket  vesztették. 

Vad  megtorlásra  adott  alkalmat  ez  a  merénylet:  háromezer  kommunistát  tartóztattak 
le,  és  hármat  nyilvánosan  fölakasztottak  közülük.  A  Komintern  apparátusának  néhány 
tagja  a  bolgár  kommunisták  vezetőjét,  Georgi  Dimitrovot  okolta  ezért  a  merényletért,  aki 
illegalitásból,  Bécsből  irányította  a  pártot.  1948  decemberében  büszkén  vállalta  is  a 
felelősséget  érte  a  maga  és  a  katonai  szervezet  nevében.  Más  források  szerint  Meir 
Trilisszer,  a  Cseka  külföldi  osztályának  vezetője,  majd  a  GPU  alelnöke  irányította  a 
székesegyház  felrobbantását,  akit  Vörös  Zászló-érdemrenddel  tüntettek  ki  1927-ben  a 
szolgálataiért.^^  A  harmincas  években  Trilisszer  volt  a  Komintern  egyik  titkára  a  tíz  körül, 
és  ő  gondoskodott  róla,  hogy  a  Komintern  állandóan  az  NKVD  ellenőrzése  alatt  legyen. 

A  fájdalmas  európai  kudarcok  hatására  és  Sztálin  ösztönzésére  a  Komintern  új 
küzdőteret  talált  magának:  most  már  Kínában  próbálkozott.  Teljes  volt  az  anarchia  ebben 
az  óriási  országban,  belviszályok  és  társadalmi  ellentétek  dúlták,  de  valami  roppant 
nemzeti  lendület  is  feszült  benne,  így  érettnek  látszott  az  „imperialistaellenes" 
forradalomra.  1925  őszén  már  a  Szun  Jat-szen  Egyetemen  tömörítették  az  1921 
áprilisában  alapított  KUTV  (Keleti  Dolgozók  Kommunista  Egyeteme)  kínai  diákjait. 

A  Komintern  megbízottai  és  a  szovjet  titkosszolgálatok  kellőképpen  behálózták  a  kínai 
kommunista  pártot  -  akkor  még  nem  Mao  Ce-tung  irányította  -,  és  1925-26-ban  rábírták, 
hogy  szoros  szövetséget  kössön  a  nemzeti  párttal,  a  Kuomintanggal  és  annak 
vezetőjével,  az  iijú  Csang  Kaj-sek  tábornokkal.  A  kommunisták  azt  a  taktikát 
választották,  hogy  körülhízelgik  a  Kuomintangot,  és  megteszik  a  forradalom  trójai 
falovának.  A  Komintern  megbízottja,  Mihail  Borogyin  sikeresen  tanácsadói  szerepet  vívott 
ki  magának  a  Kuomintang  mellett.  A  nemzeti  párt  balszárnya  fenntartás  nélkül  a 
Szovjetunióval  való  együttműködés  politikáját  támogatta,  és  1925-ben  magához  tudta 
ragadni  a  Kuomintang  vezetését.  A  kommunisták  attól  kezdve  fokozták  propagandájukat, 
szították  a  társadalmi  erjedést,  és  úgy  megnövelték  a  befolyásukat,  hogy  már  ők  voltak  a 
hangadók  a  Kuomintang  II.  kongresszusán.  De  csakhamar  akadályba  ütköztek:  Csang 
Kaj-sek  nyugtalanul  szemlélte  a  kommunista  befolyás  szüntelen  növekedését.  Joggal 
gyanakodott,  hogy  félre  akarják  állítani  a  kommunisták.  Csang  megelőzte  őket,  1926. 
március  12-én  statáriumot  hirdetett,  elrendelte,  hogy  tartóztassák  le  a  Kuomintang 
kommunista  elemeit,  sőt  a  szovjet  katonai  tanácsadókat  is  -  pár  nap  múlva  mindet 
szabadon  bocsátották  -,  eltávolította  pártja  ba Iszárnyá na k  vezetőjét,  és  elfogadtatott  egy 
olyan  nyolcpontos  egyezséget,  amely  korlátozta  a  kommunisták  kiváltságait  és 
tevékenységét  a  pártban.  Most  már  vitathatatlanul  Csang  lett  a  nemzeti  hadsereg 
vezetője.  Borogyin  tudomásul  vette  az  új  erőviszonyokat,  és  mindent  jóváhagyott. 

Csang  Kaj-sek  jelentős  segítséget,  hadfelszerelést  kapott  a  szovjetektől,  így  1926. 
július  7-én  elindította  a  nemzeti  csapatokat  Észak-Kína  meghódítására,  amely  még 


mindig  a  „hadurak"  kezében  volt.  29-én  ismét  statáriumot  vezetett  be  Kantonban.  Hunan 
és  Hupej  kínai  tartomány  parasztvidékein  valamiféle  agrárforradalom  volt  folyamatban; 
ennek  puszta  lendülete  ismét  napirendre  tűzte  a  kommunisták  és  a  nemzetiek 
szövetségét.  Sanghaj  már  akkor  is  nagy  ipari  város  volt,  és  a  hadsereg  közeledtére 
általános  sztrájkot  hirdettek  az  ottani  szakszervezetek.  A  kommunisták,  köztük  Csu  En- 
laj,  mindenkit  felkelésre  szólítottak  fel,  arra  számítottak,  hogy  hamarosan  bevonul  a 
városba  a  nemzeti  hadsereg.  Semmi  sem  lett  belőle.  Az  1927.  február  22-24-i  felkelés 
kudarcot  vallott,  és  Li  Pao-csang  kegyetlenül  elfojtotta  a  sztrájkot. 

Március  21-én  új,  még  tömegesebb  általános  sztrájk  és  új  felkelés  söpörte  el  a  helyi 
hatalmat.  Rábírtak  egy  tábornokot  a  közbelépésre,  így  a  nemzeti  hadsereg  egy 
hadosztálya  bevonult  Sanghajba;  hamarosan  Csang  is  odaérkezett,  és  el  volt  szánva, 
hogy  ismét  kezébe  veszi  a  helyzet  irányítását.  Könnyen  megvalósíthatta  a  célját,  mert 
Sztálin  -  Csang  és  hadserege  politikájának  „imperialistaellenes"  vonásai  bűvöletében  - 
március  végén  elásatta  a  csatabárdot,  és  elrendelte,  hogy  alkossanak  közös  frontot  a 
Kuomintanggal.  1927.  április  12-én  Csang  megismételte  a  sanghaji  akcióját:  üldözte  és 
irtotta  a  kommunistákat. 

Ám  Sztálin  a  legrosszabb  pillanatban  volt  kénytelen  politikát  változtatni:  szakított  a 
Kuomintanggal,  és  augusztusban  két  „személyes"  megbízottat  küldött  ki,  Visszarion 
Lominadzét  és  Heinz  Neumannt,  hogy  újra  fölszítsa  a  felkelő  mozgalom  parazsát,  mert 
nem  akarta  lejáratni  magát  az  ellenzéki  kritika  előtt. Csődöt  mondott  ugyan  a  két 
megbízott  szervezte  „őszi-aratási  lázadás"  de  ők  nem  hagyták  annyiban,  felkelést 
robbantottak  ki  Kantonban,  „hogy  győzelmi  jelentésről  gondoskodjanak  a  főnöküknek" 
(Boris  Souvarine),  éppen  akkor,  amikor  összeült  a  bolsevik  párt  XV.  kongresszusa,  és  az 
ellenzék  tagjainak  kizárására  készült.  Azt  is  jelzi  ez  az  akció,  hogy  milyen  messzire  jutott 
sok  bolsevik  az  emberélet  megvetésében,  még  akkor  is,  ha  saját  párthíveik  életéről  van 
szó;  ez  újdonság  volt  akkoriban.  Az  esztelen  kanton!  kommün  a  bizonyság  rá,  de 
lényegében  alig  különbözik  a  pár  évvel  azelőtti  bulgáriai  terrorista  akcióktól. 

Több  ezer  felkelő  szállt  hát  szembe  negyvennyolc  óráig  ötször-hatszor  akkora  létszámú 
katonasággal.  Rosszul  volt  előkészítve  ez  a  kínai  kommün:  politikailag  kedvezőtlen 
helyzet  is  járult  a  hiányos  fegyverzethez,  és  várakozó  álláspontra  helyezkedtek  az  óvatos 
kan-toni  munkások.  1927.  december  10-én  este  kormányhű  csapatok  foglalták  el  a 
vörösgárdistáknak  kiszemelt  gyülekezési  pontokat.  Mint  Hamburgban,  itt  is  a  felkelők 
élvezték  a  kezdeményezés  előnyét,  de  csakhamar  elpárolgott  ez  az  előny.  December  12- 
én  délelőtt  kikiáltották  a  „szovjet  köztársaságot"  de  ez  semmilyen  visszhangra  sem  talált 
a  lakosság  körében.  Délután  ellentámadásba  lendültek  a  nemzeti  erők.  Másnap  a  győztes 
katonaság  letépte  a  rendőrkapitányságon  lobogó  vörös  zászlót.  Ádáz  megtorlás 
következett.  Több  ezer  embert  megöltek. 

A  Kominternnek  le  kellett  volna  vonnia  ennek  a  tapasztalatnak  a  tanulságait,  de 
képtelen  volt  szembenézni  a  politikai  alapkérdésekkel.  Mindennek  ellenére,  megint 
igazolták  az  erőszak  használatát,  mégpedig  olyan  érvekkel,  hogy  kiderült  belőlük, 
mennyire  áthatotta  a  kommunista  kádereket  a  polgárháborús  gondolkodás.  A  LTn- 
surrection  armée-ban  (A  fegyveres  felkelés)  olvashatunk  egy  idézetet,  egy  világos 
következtetésre  jutó,  hajmeresztő  önkritikát:  „Nem  fordítottunk  elég  gondot  rá,  hogy 


ártalmatanná  tegyük  az  ellenforradalmárokat.  Amíg  Kanton  a  felkelők  kezén  volt,  egész 
idő  alatt  csak  száz  embert  öltek  meg.  Csak  a  reakció  elleni  harci  bizottságok  szabályos 
ítélete  alapján  lehetett  egyenként  megölni  a  foglyokat.  Túl  lassú  eljárás  ez  harc  közben, 
felkelés  közben. Megtanulták  ezt  a  leckét. 

Ez  után  a  vereség  után  kivonultak  a  városokból  a  kommunisták,  távoli  vidékeken 
szervezték  újjá  erőiket,  és  1931-ben  egy,  a  Vörös  Hadsereg  védelmezte  „felszabadított 
övezetet"  hoztak  létre  Hunan  és  Csianghszi  tartományban.  így  hát  nagyon  korán  kialakult 
a  kínai  kommunistákban  az  a  rendíthetetlen  meggyőződés,  hogy  elsősorban  katonai 
kérdés  a  forradalom,  ezért  intézményesítették  a  katonaság  politikai  szerepét,  és  végül 
ezért  foglalja  így  össze  Mao  egy  híres  mondatban  a  felfogását:  „A  puska  végén  a 
hatalom."  Be  is  bizonyította  a  folytatás,  hogy  ez  a  hatalomátvétel  és  -megtartás 
kommunista  szemléletének  a  leglényege. 

Ám  a  húszas  évek  elejének  európai  kudarcai  és  kínai  fölsülése  egy  csöppet  sem 
ingatták  meg  a  Kominternt;  bátran  haladt  tovább  ezen  az  úton.  Minden  kommunista  párt, 
a  törvényesen,  demokratikus  köztársaságokban  működő  pártokat  is  beleértve,  fenntartott 
a  szervezetén  belül  egy  titkos  „katonai  apparátust"  amely  alkalomadtán  a  nyilvánosság 
elé  is  léphetett.  Az  NKP  mutatott  példát:  Németországban,  szovjet  katonamegbízottak 
szoros  ellenőrzése  alatt  létrehozott  egy  nagy  „Militari-Apparat"-ot;  az  volt  a  feladata, 
hogy  eltegye  láb  alól  az  ellenséges  (különösen  szélsőjobboldali)  aktivistákat  és  a  pártba 
befurakodott  besúgókat,  de  az  is,  hogy  összefogja  a  félkatonai  csoportokat,  a  több  ezer 
tagot  számláló,  híres  Rote  Frontot  (Vörös  Frontot).  Igaz,  hogy  általános  volt  a  politikai 
erőszak  a  Weimari  Köztársaságban,  és  a  kommunisták  nemcsak  a  szélsőjobb  és  a  születő 
nácizmus  ellen  harcoltak,  hanem  a  „szociálárulónak"  és  „szociálfasisztának"  bélyegzett 
szocialisták^"^  gyűléseit  is  habozás  nélkül  háborgatták,  és  egy  reakciósnak  vagy  éppen 
fasisztának  tartott  köztársaság  rendőrségét  is  megtámadták.  1933-tól  megmutatta  a 
folytatás,  hogy  mi  az  „igazi  fasizmus"  az  adott  esetben  a  nemzetiszocializmus,  és  hogy 
okosabb  lett  volna  összefogni  a  szocialistákkal  a  „polgári"  demokrácia  védelmében.  De  a 
kommunisták  gyökeresen  elutasították  ezt  a  demokráciát. 

Franciaországban  nyugodtabb  volt  a  politikai  légkör,  de  a  Francia  Kommunista  Párt 
(FKP)  ott  is  létrehozta  a  maga  fegyveres  csoportjait.  A  párt  egyik  titkára,  Albert  Treint 
szervezte  meg  őket,  mert  a  háborúban  kapitányi  rangra  és  némi  katonai  szakismeretre 
tett  szert.  1924.  január  11-én  léptek  először  színre  egy  kommunista  gyűlésen,  amelyet 
megzavart  egy  anarchista  csoport;  Treint  támadásra  vezényelte  a  rendezőgárdát. 
Tucatnyi  fegyveres  ugrott  föl  az  emelvényre,  és  közvetlen  közelről  rálőttek  revolverrel  a 
rendzavarókra;  két  halott  és  több  sebesük  lett  a  vége.  Bizonyíték  híján  egyik  gyilkos  ellen 
sem  indult  eljárás.  Valamivel  több  mint  egy  év  múlva  hasonló  eset  történt.  1925.  április 
23-án,  csütörtökön,  pár  héttel  a  községi  választások  előtt,  az  FKP  rendezőgárdája 
felvonult,  és  elállta  egy  szélsőjobboldali  szervezet,  a  Hazafias  Ifjúság  (JP)  választási 
gyűlésének  kijáratát,  a  párizsi  XVIII.  kerületben,  a  Damrémont  utcában.  Néhány 
aktivistánál  fegyver  is  volt,  és  habozás  nélkül  használta  is.  A  helyszínen  életét  vesztette  a 
JP  három  aktivistája,  egy  sebesültje  pedig  két  nap  múlva  halt  bele  a  sérülésébe. 
Igazoltatták  a  Hazafias  lijúság  vezetőjét,  Jean  Taittinger-t,  több  kommunista  aktivistánál 
pedig  többször  is  házkutatást  tartott  a  rendőrség. 


Nem  szegték  kedvét  a  pártnak  ezek  a  nehézségek,  továbbra  is  a  megkezdett  úton 
haladt.  1926-ban  megbízta  Jacques  Ducios-t,  egyik  frissiben  megválasztott  képviselőjét  - 
aki  így  parlamenti  mentességet  élvezett  hogy  szervezzen  (az  1914-18-as  háború 
frontharcosaiból  alakított)  antifasiszta  védelmi  csoportokat  és  (az  ifjúkommunisták  közül 
toborzott)  antifasiszta  ifjúgárdistákat;  ezek  a  német  Rote  Front  mintájára  alakított 
félkatonai  csoportok  egyenruhában  vonultak  fel  1926.  november  11-én.  Ezzel  egy  időben 
Dudos  antimilitarista  propagandával  is  foglalkozott,  kiadta  a  Le  Combattant  Rouge  (A 
vörös  harcos)  című  folyóiratot,  amely  a  polgárháború  művészetére  tanított,  és  az  utcai 
harcot  stb.  írta  le  és  elemezte. 

1931-ben  a  Komintern  több  nyelven  tett  közzé  egy  könyvet  -egy  Neuberg  álnevű 
szerző,  de  valójában  több  szovjet  megbízott^^  L  'Insurrection  armée  (A  fegyveres 
felkelés)  című  könyvét  -,  amely  a  felkelések  1920  óta  szerzett  különböző  tapasztalatait 
foglalta  össze;  1934  elején  újra  kiadták  Franciaországban  ezt  a  könyvet.  Csak  1934 
nyarán-őszén,  a  népfront  politikai  fordulatával  szorult  háttérbe  ez  a  felkelési  vonal,  ami 
azonban  -  lényegében  -  semmit  sem  tompított  az  erőszaknak  a  kommunista  gyakorlatban 
betöltött  alapvető  szerepén.  1936-ban  jött  el  ennek  az  egész  erőszak-igazolásnak,  az 
osztálygyűlölet  mindennapi  gyakorlatának,  a  polgárháború  és  a  terror  elméletének  az 
ideje;  Spanyolországban,  ahová  sok  káderét  elküldte  a  Komintern,  azok  aztán  ki  is 
tüntették  magukat  a  kommunista  elnyomó  gépezetben. 

Ez  az  egész  munka,  a  jövendő  fegyveres  felkelés  helybeli  kádereinek  kiválasztása, 
kiképzése,  fölkészítése  a  szovjet  titkosszolgálatokkal,  pontosabban  az  egyik 
titkosszolgálattal,  a  GRU-val  (Glavnoje  Razvedatyelnoje  Upravlenyije  -  Flírszerző 
Főigazgatóság)  karöltve  folyt.  A  GRU  Trockij  szellemében  alakult,  mint  a  Vörös 

Fladsereg  IV.  ügyosztálya;  soha  sem  hagyta  abba  egészen,  ha  lassanként 
rá  kényszerítették  is  a  körülmények,  hogy  jócskán  csökkentse  ezt  az  „oktató-nevelő" 
tevékenységet.  Bármilyen  meglepő,  a  Francia  Kommunista  Párt  néhány  megbízható  iijú 
kádere  még  a  hetvenes  évek  elején  is  kiképzésre  járt  a  Szovjetunióba  (lövészet,  a 
legközönségesebb  fegyverek  össze-  és  szétszerelése,  egyedi  fegyverek  gyártása, 
hírközlés,  szabotázstechnikák  szerepeltek  a  tananyagban),  a  szpecnazhoz,  a 
titkosszolgálatok  rendelkezésére  bocsátott  különleges  szovjet  csapatokhoz.  A  GRU-nak  is 
voltak  katonai  szakértői,  akiket  szükség  esetén  elküldhetett  a  testvérpártoknak.  Például 
az  osztrák-magyar  Manfred  Stern,  akit  az  NKP  „M-Apparat"-ja  mellé  osztottak  be  az  1923- 
as  hamburgi  felkelés  idején,  később  Kínában  és  Mandzsúriában  tevékenykedett,  majd  ő 
lett  a  nemzetközi  brigádok  „Kiéber  tábornoka"  Spanyolországban. 

Kétségkívül  nem  „ministránsgyerekekből"  álltak  ezek  a  földalatti  katonai  szervezetek. 
Gyakran  csak  egy  hajszál  választotta  el  tagjaikat  a  banditizmustól,  és  bizonyos 
csoportjaik  néha  csakugyan  bűnbandákká  alakultak.  A  kínai  kommunista  párt  „vörös 
gárdája"  vagy  „vörös  különítményei"  képviselik  ennek  egyik  legérzékletesebb  példáját  a 
húszas  évek  második  felében.  Sanghajban  léptek  akcióba,  akkoriban  azt  a  várost 
tekintették  hivatalosan  a  párt  tevékenysége  középpontjának.  Ezek  az  elvakult  bérencek  - 
a  két  shanghaji  maffia  közül  a  hatalmasabb,  a  Zöldszalagos  Titkos  Társaság  egykori 
gengszter  tagjának,  Ku  Sun-csangnak  a  parancsnoksága  alatt  -  harcot  vívtak  nemzeti 
megfelelőik,  nevezetesen  a  fasiszta  mintára  szervezett  kékingesek  ellen,  egy  kétes 


küzdelemsorozatban:  terror  terror  ellen,  cselvetésért  cselvetés,  egyéni  gyilkosságért 
egyéni  gyilkosság.  És  mindez  annak  a  sanghaji  szovjet  konzulátusnak  különlegesen 
tevékeny  támogatásával  ment  végbe,  amelynek  magának  is  voltak  olyan  katonai 
szakértői,  mint  Gorbatyuk,  valamint  piszkos  munkákra  való  emberei. 

1928-ban  Ku  Sun-csang  emberei  megöltek  egy  aktivista  házaspárt,  akit  szabadon 
bocsátott  a  rendőrség:  szitává  lőtték  az  ágyában  alvó  He  Csia-hszint  és  He  Csi-huát.  A 
merénylők  úgy  fojtották  el  a  lövések  dörrenését,  hogy  ünnepi  petárdákat  robbantattak 
cinkosaikkal  kinn,  az  utcán.  Kis  idő  múlva  a  párton  belül  is  hasonlóan  hatásos 
módszerekkel  iktatták  ki  az  ellenzékieket.  Néha  egyszerű  följelentés  is  elég  volt  hozzá. 
1931.  január  17-én  He  Meng-hsziung  és  vagy  húsz  „munkásfrakció"-beli  elvtársa 
összegyűlt  a  sanghaji  Ori-ental  szállóban;  fel  voltak  háborodva,  becsapva  érezték 
magukat,  mert  csak  kihasználták  őket  Ravel  Mif  Komintern-kiküldött  és  a  Moszkvának 
szolgáló  vezetők.  Alig  kezdődött  el  a  megbeszélés,  berontottak  a  terembe  a  Kuomintang 
központi  nyomozó  irodája,  a  Tiaocsa  Tungcsi  fegyveres  rendőrei  és  ügynökei,  és 
letartóztatták  a  résztvevőket.  Valaki  „névtelenül"  tájékoztatta  a  gyűlésről  a  nemzetieket. 

1931  áprilisában  elpártolt  Ku  Sun-csang,  mindjárt  vissza  is  tért  a  zöldszalagosokhoz, 
„meghódolt"  a  Kuomintangnak  (beállt  a  kékingesek  közé);  utána  egy  öttagú  kommunista 
különleges  bizottság  vette  át  a  vezetést  Sanghajban.  Tagjai:  Kang  Seng,  Kuang  Hu-jan, 
Pan  Han-nien,  Csen  Jun  és  Ke  Csing-si.  1934-ben  majdnem  véglegesen  összeomlott  a 
KKP  városi  apparátusa;  a  városi  kommunista  fegyveres  csoportok  két  utolsó  vezetője. 
Ting  Mo-kun  és  Li  Si-csun  is  a  Kuomintang  kezére  került.  Ők  is  behódoltak,  majd  a 
japánok  szolgálatába  szegődtek;  mindketten  szomorú  véget  értek,  az  elsőt  a  nemzetiek 
lőtték  agyon  1947-ben,  árulás  miatt,  a  másodikat  japán  kapcsolattartó  tisztje  mérgezte 
meg.  Kang  Seng  a  maoista  titkosrendőrség  főnöke  lett  1949-ben,  és  az  is  maradt  halálig, 
1975-ig;  vagyis  ő  volt  a  kínai  nép  egyik  főhóhéra  a  kommunista  uralom  alatt. 

Az  is  megesett,  hogy  valamelyik  kommunista  párt  apparátusának  tagjait  használták  fel 
a  szovjet  különleges  szolgálatok  akcióiban.  A  jelek  szerint  a  Kutyepov-ügyben  is  ez 
történt.  1924-ben  Miklós  nagyherceg  meghívta  Alekszandr  Kutyepov  tábornokot  Párizsba, 
az  Általános  Katonaszövetség  (ROVSZ)  vezetőségébe.  1928-ban  a  GPU  elhatározta,  hogy 
szétbomlasztja  ezt  a  szövetséget.  Január  26-án  eltűnt  a  tábornok.  Sok  mindent 
rebesgettek  a  dologról,  maguk  az  érdekelt  szovjetek  is  terjesztettek  néhány  álhírt.  Két 
független  kutató  vezetett  nyomra,  hogy  kik  sugalmazták  az  emberrablást;  egy  öreg  orosz 
szocialista  az  egyik  kutató,  Vlagyimir  Burcev,  aki  azzal  szerezte  a  hírnevét,  hogy 
leleplezte  Jevno  Azevet,  a  szociálforradalmárok  harci  szervezetének  vezetőségébe 
beférkőzött  Ohrana-ügynököt,  és  Jean  Delage  a  másik,  a  L'Echo  de  Paris  újságírója. 
Delage  azt  állapította  meg,  hogy  a  jelek  szerint  Houlgate-be  hurcolták  Kutyepovot,  és 
feltették  egy  szovjet  hajóra,  a  Szpartakra,  amely  február  19-én  indult  el  Le  Havre-ból. 
Senki  sem  látta  többé  élve  a  tábornokot.  1965.  szeptember  22-én  Simanov  szovjet 
tábornok  elismerte  az  akciót  a  Vörös  Hadsereg  lapjában,  a 

Vörös  Csillagban,  és  a  felelős  nevét  is  nyilvánosságra  hozta:  „Szergej  Puzickij  [...]  aki 
nemcsak  a  bandita  Szavinkov  elfogásában  vett  részt  [...]  hanem  a  Kutyepov  és  annyi  más 
fehérgárdista  vezető  letartóztatására  indított  akciót  is  mesterien  vezette."^^  (Ma  már 
jobban  ismeigük  a  szerencsétlen  Kutyepov  elrablásának  részletes  körülményeit.  A  GPU 


befurakodott  a  tábornok  menekült-szervezetébe:  Kolcsak  tengernagy  fehér  kormányának 
egykori  minisztere,  Szergej  Nyikolajevics  Tretyakov  1929-ben  titokban  átállt  a 
szovjetekhez;  UZs/l-es  számon,  Ivanov  fedőnéven  tájékoztatta  őket.  A 
kapcsolattartójának,  „Vecsinkin"-nek  adott  részletes  tájékoztatójából  Moszkva  mindent 
vagy  majdnem  mindent  tudott  arról,  hogy  mikor  merre  jár  a  cári  tábornok.  Egy  rendőrségi 
ellenőrzést  színlelő  kommandó  a  nyílt  utcán  „átvizsgálta"  Kutyepov  kocsiját.  Egy 
közlekedési  rendőrnek  álcázott  francia,  egy  Honéi  nevű  levallois-perret-i  garázsmester 
felszólította  Kutyepovot,  hogy  kövesse.  Egy  másik  francia,  az  előzőnek  a  fivére  is  benne 
volt  az  akcióban,  Maurice  Honéi,  akit  1936-ban  megválasztottak  kommunista 
képviselőnek.  Kutyepov  nem  volt  hajlandó  megadni  magát,  és  -  a  jelek  szerint  -  megölték 
egy  tőrdöféssel.  Állítólag  Honéi  garázsának  alagsorában  temették  el  a  holttestét. 

Kutyepov  utódának,  Miller  tábornoknak  Nyikolaj  Szkoblin  tábornok  volt  a  jobbkeze,  aki 
valójában  szovjet  ügynök  volt.  Szkob-lin  szervezte  meg  a  feleségével,  Nagyezsda 
Plevickaja  énekesnővel  együtt  Párizsban  Miller  tábornok  elrablását.  Miller  1937. 
szeptember  22-én  tűnt  el.  a  Marija  Uljanovna  nevű  szovjet  hajó  pedig  szeptember  23-án 
hagyta  el  Le  Havre  kikötőjét.  Szkoblin  tábornok  is  eltűnt,  mert  egyre  több  és  alaposabb 
gyanú  terelődött  rá.  Miller  tábornok  kétségtelenül  ott  volt  a  Marija  Uljanovnán,  de  a 
francia  kormány  elmulasztotta  a  hajó  feltartóztatását.  Amikor  Miller  Moszkvába  érkezett, 
kihallgatták  és  agyonlőtték.^^ 


Büntethetik  az  ellenzéket,  önkény  és  megtorlás  a  Kominternben 

A  Komintern,  Moszkva  ösztönzésére,  minden  kommunista  pártban  fegyveres 
csoportokat  tartott  fenn,  és  mindenütt  felkelést,  polgárháborút  szított  a  fennálló  hatalom 
ellen,  de  a  maga  kebelében  sem  mulasztotta  el,  hogy  bevezesse  a  Szovjetunióban 
magában  is  alkalmazott  rendőri  és  terrormódszereket.  A  bolsevik  párt  1921.  március  8-tól 
16-ig  tartott  X.  kongresszusán  rakták  le  a  párton  belüli  önkényuralmi  rendszer  alapjait, 
amikor  éppen  a  kronstadti  lázadással  kellett  szembenéznie  a  hatalomnak.  A  kongresszus 
előkészítése  közben  nem  kevesebb  mint  nyolc  különféle  programot  javasoltak  és  vitattak 
meg.  Ezek  voltak  annak  a  demokráciának  az  utolsó  nyomai,  amely  sosem  tudott  gyökeret 
verni  Oroszországban.  Csak  a  párton  belül  maradt  egy  kis  szólásszabadság-pótlék,  az  sem 
sokáig.  Lenin  adta  meg  az  alaphangot,  a  kongresszus  második  munkanapján:  „Nincs 
szükségünk  ellenzékre,  elvtársak:  nem  olyan  időket  élünk.  Akár  itt  vannak,  akár  ott 
[Kronstadtban],  puska  kell,  nem  ellenzék.  Ne  is  tegyenek  szemrehányást  érte,  hasztalan: 
így  kívánja  a  dolgok  állapota.  Ezentúl  nincs  ellenzék,  elvtársak.  Véleményem  szerint  arra 
az  álláspontra  kell  helyezkednie  a  kongresszusnak,  hogy  véget  kell  vetni  az 
ellenzékieskedésnek;  fátylat  rá;  elegünk  van  az  ellenzékből Különösen  azokra  célzott, 
akik  tulajdonképpen  nem  alkottak  csoportot,  és  kiadványaik  sem  voltak,  de  a 
munkásellenzék  és  a  demokratikus  centralizmus  platformja  köré  tömörültek  (Alekszandr 
Sljapnyikov,  Alekszandra  Kollontaj  és  Lutovinov,  illetve  Tyimofej  Szapronov  és  Gavriil 
Mjasznyikov). 

Már  a  vége  felé  járt  a  kongresszus,  amikor  március  16-án,  in  extremis,  Lenin  két 
határozati  javaslatot  terjesztett  elő:  az  egyik  a  „pártegységre"  vonatkozott,  a  másik  a 
munkásellenzék  ellen  irányult,  „a  pártunkban  tapasztalható  szindikalista  és  anarchista 


elhajlás"  kapcsán.  Az  első  azt  követelte,  hogy  azonnal  oszlassanak  fel  minden  -  különböző 
platformok  köré  tömörült  -  csoportot,  a  pártból  valő  azonnali  kizárás  terhe  alatt.  Ennek  a 
határozatnak  egy  nyilvánosságra  nem  hozott  cikkelye,  amely  titokban  is  maradt  1923 
októberéig,  a  központi  bizottságra  bízta  ennek  a  büntetésnek  a  kimondását.  így  újabb 
területet  kapott  Feliksz  Dzerzsinszkij  rendőrsége,  ahol  nyomozhatott;  ezentúl  minden 
ellenzéki  csoportot  megfigyelnek  a  kommunista  pártban,  és  ha  kell,  büntetéssel  is 
sújtanak;  kizárással  -  ami  politikailag  majdnem  halálos  ítélet  az  igazi  pártmunkásnak. 

A  szabad  vita  tilalmát  szentesítve  -  a  párt  alapszabályaival  ellentétben  -  mindkét 
határozatot  megszavazták.  Az  elsőhöz  szinte  balsejtelmű  indokolást  fűzött  hozzá  Radek: 
„Azt  hiszem,  jó  szolgálatot  tehet  ellenünk  ez  a  határozat,  mégis  támogatom.  [...]  Veszély 
idején,  ha  jónak  látja,  hozza  csak  meg  a  központi  bizottság  a  legszigorúbb  intézkedéseket 
a  legjobb  elvtársak  ellen.  [...]  Akkor  is,  ha  még  a  központi  bizottság  is  tévedhet!  Az  nem 
olyan  veszélyes,  mint  a  most  tapasztalható  ingadozás."  Ez  a  körülmények  nyomására 
hozott,  de  a  bolsevikok  mélyen  begyökerezett  törekvéseinek  megfelelő  döntés  elhatározó 
módon  szólt  bele  a  szovjet  párt  és  ennélfogva  a  Komintern  tagozatai  jövőjébe. 

A  X.  kongresszus  a  felügyelő  bizottságot  is  átszervezte,  és  így  határozta  meg  annak 
feladatát:  őrködnie  kell  „a  párt  egységének  és  tekintélyének  megszilárdításán".  Attól 
kezdve  állította  össze  és  gyűjtötte  a  bizottság  a  pártmunkások  személyi  aktáit; 
alkalomadtán  majd  ezek  szolgáltattak  anyagot  a  későbbi  vádiratokhoz;  a  politikai 
rendőrséghez  való  viszony,  ellenzéki  csoportokhoz  való  tartozás  stb.  A  kongresszus  után 
mindjárt  zaklatás,  üldözés  várt  a  munkásellenzék  tagjaira.  Később  Alekszandr  Sljapnyikov 
kifejtette,  hogy  „nem  ideológiai  síkon  folyt  a  harc,  hanem  úgy,  hogy  [...]  kidobták  [az 
érintetteket]  az  állásukból,  módszeresen  áthelyezték  egyik  járásból  a  másikba,  sőt  a 
pártból  is  kizárták  őket". 

A  következő  augusztusban  több  hónapig  tartó  ellenőrzés  kezdődött.  Kizárták  a 
kommunista  párttagok  majd'  egynegyedét.  Ezentúl  a  pártélet  szerves  része  lett  a  csisztka 
(tisztogatás).  Aino  Kuusinen  így  tanúskodik  erről  az  időszakos  eljárásról:  „A 
következőképpen  zajlott  le  egy  csisztka -gyűl  és;  néven  szólították  a  vádlottat,  és 
fölkérték,  hogy  menjen  föl  az  emelvényre;  a  tisztogató  bizottság  tagjai  és  a  többi  jelen 
lévő  személy  kérdéseket  tettek  föl  neki.  Némelyeknek  sikerült  könnyen  tisztázniuk 
magukat,  mások  kénytelenek  voltak  sokáig  tűrni  ezt  a  kemény  megpróbáltatást.  Ha 
valakinek  személyes  ellenségei  voltak,  ezek  döntő  fordulatot  adhattak  az  ügy 
lefolyásának.  De  csakis  az  ellenőrző  bizottság  mondhatta  ki  a  pártból  való  kizárást.  Ha 
elismerték,  hogy  nem  róható  a  vádlott  terhére  olyan  cselekmény,  amely  a  pártból  való 
kizárást  vonja  maga  után,  szavazás  nélkül  függesztették  fel  az  eljárást.  Ellenkező  esetben 
senki  sem  szólalt  fel  a  »vádlott«  védelmében.  Csak  ennyit  kérdezett  az  elnök:  »Kto 
protyiv?  «  [Ki  van  ellene?];  senki  sem  mert  ellene  szólni,  így  »egyhangúlag«  döntötték  el 
az  ügyet. 

Csakhamar  éreztették  hatásukat  a  X.  kongresszus  döntései:  1922  februárjában  egy 
évre  felfüggesztették  Gavriil  Mjasznyikov  párttagságát,  mert  Lenin  véleményével 
szemben  azt  hangoztatta,  hogy  szükség  van  a  sajtószabadságra.  A  munkásellenzék  nem 
juthatott  szóhoz,  ezért,  természetesen,  a  Kominternhez  fellebbezett  („A  22-ek 
Nyilatkozata").  Akkor  Sztálin,  Dzerzsinszkij  és  Zinovjev  azt  kérte,  hogy  zárják  ki 


Sljapnyikovot,  Kollontajt  és  Medvegyevet,  de  a  XI.  kongresszus  megtagadta  a  kérésüket. 
A  Komintern  egyre  kevésbé  tudott  ellenállni  a  szovjethatalom  vonzásának,  és  hamarosan 
kénytelen  volt  átvenni  a  bolsevik  párt  belső  rendszerét.  Ésszerű  következmény,  és 
végeredményben  nincs  is  benne  semmi  meglepő. 

1923-ban  Dzerzsinszkij  hivatalos  döntést  követelt  a  politbürótól.  hogy  kötelezzék  a 
párttagokat:  minden  ellenzéki  tevékenységet  jelentsenek  a  GPU-nak.  Dzerzsinszkij 
javaslata  újabb  válságot  idézett  elő  a  bolsevik  pártban:  október  8-án  Trockij  levelet 
intézett  a  központi  bizottsághoz,  amit  hamarosan,  október  15-én  „A  46-ok  Nyilatkozata" 
követett.  Az  ebből  kerekedő  vita  az  orosz  párt  „új  kurzusa"  körül  kristályosodott  ki,  és  a 
Komintern  minden  tagozatán  végighullámzott. 

Ezzel  párhuzamosan,  1923  végén  már  minden  ilyen  tagozatban  a  „bolsevizálás"  lett  a 
jelszó;  mindnek  át  kellett  alakítania  a  szervezeteit,  az  üzemi  alapsejtekre  építve  föl  őket, 
és  egyszersmind  meg  kellett  erősítenie  a  moszkvai  központhoz  valő  hűségét.  Elég 
zárkózottan  fogadták  ezeket  a  változásokat,  ennélfogva  erősen  megnövekedett  az 
internacionálé  míssi  domínicíjainak  szerepe  és  súlya,  közben  tovább  folyt  a  vita,  hogy 
milyen  fejlődésen  megy  át  a  hatalom  Szovjet-Oroszországban. 

Franciaországban  az  FKP  egyik  vezetője,  Boris  Souvarine  szembefordult  az  új  vonallal, 
és  bírálta  a  (Kamenyev-Zinovjev-Sztálin)  „trojka"  alantas  eljárását  ellenfelével,  Lev 
Trockijjal  szemben.  Az  SZKP  XIII.  kongresszusán,  1924.  június  12-én  fölszólították  Boris 
Souvarine-t.  hogy  magyarázza  ki  magát.  Vád  alá  helyezés  lett  az  ülésből,  ahogy  a 
kötelező  önkritika-üléseken  szokott  lenni.  Különbizottság  ült  össze,  hogy  megtárgyalja  a 
„Souvarine-ügyet"  és  időleges  kizárásra  ítélték  a  vádlottat.  Az  FKP  vezetőségéből 
származó  visszahatás  világosan  jelzi,  hogy  immár  milyen  magatartást  követeltek  meg  a 
pártoktól  világszerte:  „Pártunkban  [az  FKP-ban],  amelyet  a  forradalmi  harc  még  nem 
tisztított  meg  teljesen  a  régi  szociáldemokrata  maradványoktól,  még  túl  nagy  szerepet 
játszik  a  személyiség  befolyása.  [...]  Csak  ú^y  fog  kialakulni  a  francia  bolsevikok  névtelen 
acélcsapata,  ha  leromboljuk  az  egyéni  »En«  minden  kispolgári  csökevényét.  [...]  Fia 
méltó  akar  lenni  a  kommunista  internacionáléhoz,  amelyhez  tartozik,  ha  az  orosz  párt 
dicsőséges  nyomdokain  akar  járni,  a  francia  kommunista  pártnak  habozás  nélkül  szét  kell 
zúznia  mindenkit,  aki  a  párton  belül  nem  hajlandó  meghajolni  annak  törvénye  előtt!" 
(L'Flumanité,  1924.  július  19).  A  névtelen  szerkesztő  nem  is  sejtette,  hogy  olyan  törvényt 
mondott  ki,  amely  majd  évtizedekig  fogja  irányítani  az  FKP  életét.  A  szindi -ka lista  Pierre 
Monatte  így  foglalta  össze  egyetlen  szóban  ezt  a  fejlődést;  az  FKP  „előmesteresedése". 

Épp  a  Komintern  V.  kongresszusán,  1924  nyarán  fenyegette  meg  Zinovjev  az 
ellenzékieket,  hogy  „összetöri  a  csontjukat"  így  jellemezve,  hogy  milyen  politikai 
erkölcsök  hatják  át  a  kommunista  mozgalmat.  De  ő  maga  járt  pórul;  Sztálin  őneki  „törte 
össze  a  csontját";  1925-ben  elcsapta  a  Komintern  elnöki  székéből.  Buharin  lépett 
Zinovjev  helyébe,  de  őneki  is  csakhamar  ugyanilyen  csalódásban  lett  része.  1928.  július 
11-én,  épp  a  Komintern  (július  17-től  szeptember  1-jéig  tartó)  VI.  kongresszusa  előtt, 
Kamenyev  titokban  fölkereste  Buharint,  és  följegyzést  készített  a  beszélgetésükről. 
Buharin,  a  „rendőrrendszer"  áldozata  elmondta  neki,  hogy  lehallgatják  a  telefonját,  és 
nyomon  követi  a  GPU;  kétszer  is  elárulta,  hogy  mennyire  fél;  „Megfojt  bennünket  [...] 
Nem  akarunk  frakciózva  föllépni,  mert  akkor  megfojt  bennünket."^^  A  mondat  alanya 


természetesen  Sztálin. 

Lev  Trockij  volt  az  első,  akit  Sztálin  megpróbált  „megfojtani"  Az  a  különleges 
Sztálinnak  a  trockizmus  elleni  harcában,  hogy  különleges  arányokat  öltött.  1927-ben 
kezdődött  az  egész.  De  már  előbb,  1926  októberében  is  baljós  intelmek  hangzottak  el  a 
bolsevik  párt  egyik  értekezletén;  „Vagy  az  ellenzék  kizárása  és  törvényes  szétzúzása, 
vagy  a  probléma  utcai  ágyúdörgéssel  való  megoldása,  ahogy  a  baloldali 
szociálforradalmárokkal  történt  Moszkvában,  1918  júliusában"  -  bizonygatta  Larin  akkor  a 
Pravdában.  Az  elszigetelt  és  egyre  gyöngülő  baloldali  ellenzék  (ez  volt  a  hivatalos 
elnevezése)  a  GPU  provokációinak  célpontja  lett;  a  GPU  találta  ki  azt  a  teljességgel 
légből  kapott  titkos  nyomdát,  amelyet  Vrangel  egyik  volt  katonatisztje  (valójában  egy 
GPU-ügynök)  irányított,  és  ahol  állítólag  az  ellenzék  okmányait  nyomtatták.  Az  ellenzék  a 
saját  jelszavaival  akart  felvonulni  1917  októberének  10.  évfordulóján.  A  rendőrség  durva 
beavatkozása  ezt  megakadályozta,  és  november  14-én  kizárták  a  bolsevik  pártból 
Trockijt  és  Zinovjevet.  1928  januárjában  kezdődött  a  következő  szakasz;  távoli  vidékekre 
telepítették  ki  vagy  külföldre  kényszerítették  az  ellenzék  legismertebb  aktivistáit: 
Hrisztyian  Rakovszkijt,  az  egykori  franciaországi  szovjet  követet  a  Volga  mellé, 
Asztrahánba,  majd  a  szibériai  Barnaulba  száműzték,  Victor  Serge  1933-ban  az  Urál- 
vidékre,  Orenburgba  került.  Trockijt  erőszakkal  hurcolták  el  Alma-Atába,  Kazahsztánba, 
Moszkvától  négyezer  kilométerre.  Egy  év  múlva,  1929  januárjában  kiutasították 
Törökországba;  így  megmenekült  a  börtöntől,  ahová  párthívei  jutottak.  Csakugyan  egyre 
több  trockistát  tartóztattak  le  -mint  egyébként  a  régi  munkásellenzék  vagy  a 
demokratikus  centralista  csoport  aktivistáit  is  -  és  zártak  különleges  börtönökbe,  a  polit- 
izoljatorokba. 

Ettől  kezdve  sokat  letartóztattak  és  internáltak  a  Komintern  apparátusának  tagjai  vagy 
a  Szovjetunióban  élő  külföldi  kommunisták,  valamint  az  orosz  párt  aktivistái  közül; 
ugyanolyan  lett  a  külföldi  kommunisták  helyzete,  mint  az  oroszoké,  mert  minden  olyan 
külföldi  kommunista,  aki  hosszasabban  tartózkodott  a  Szovjetunióban,  kénytelen  volt 
belépni  a  bolsevik  pártba  és  alávetni  magát  az  ottani  pártfegyelemnek.  A  jugoszláv 
kommunista,  Ante  Ciliga  jól  ismert  esete  is  ilyen:  a  Jugoszláv  Kommunista  Párt  (JKP) 
politikai  bizottságának  tagja  volt,  és  1926-ban  Moszkvába  küldték,  hogy  képviselje  a  JKP- 
t  a  Kominternben.  Némi  kapcsolatot  tartott  a  Trockij  összefogta  ellenzékkel,  majd 
mindinkább  eltávolodott  a  Kominterntől,  ahonnan  száműzték  az  igazi  eszmecserét,  és 
ahol  a  vezetők  habozás  nélkül  folyamodtak  a  megfélemlítés  eszközéhez,  ha 
ellentmondott  nekik  valaki;  Ciliga  úgy  hívta  ezt,  hogy  a  nemzetközi  kommunista 
mozgalom  „szolga rendszere".  1929  februárjában,  a  moszkvai  jugoszlávok  közgyűlésén 
olyan  határozatot  fogadtak  el,  amely  elítélte  a  JKP  vezetőségének  politikáját,  ami  azt 
jelentette,  hogy  közvetve  a  Komintern  vezetőségének  politikáját  is  elítélték.  Utána  egy  - 
pártfegyelmi  szempontból  -  törvénytelen  csoport  szerveződött  a  hivatalos  pártvonal 
szovjetekkel  kapcsolatban  álló  ellenzékéből.  Hamarosan  egy  bizottság  kezdett  nyomozni 
Ciliga  után,  és  kizárták  a  pártból  egy  évre.  De  azért  Ciliga  -  Leningrádba  áttelepülve  - 
nem  hagyott  fel  „törvénytelen"  tevékenységével.  1930.  május  l-jén  Moszkvába  utazott, 
találkozni  akart  orosz-jugoszláv  csoportjának  más  tagjaival,  akik  -  élesen  bírálva  a 
folyamatban  lévő  iparosítás  módszereit  -  új  párt  alakítását  javasolták.  Május  21-én 


letartóztatták  Ciligát  elvtársaival  együtt,  majd,  az  59.  cikkely  értelmében,  elszállították  a 
verhnye-uralszki  polit-izoljatoriba.  Börtönről  magánzárkára,  kérvényről  éhségsztrájkra, 
Ciliga  három  álló  évig,  szüntelenül  harcolt  a  jogáért,  hogy  elhagyhassa  Oroszországot. 
Egyszer  szabadon  is  bocsátották,  akkor  öngyilkosságot  kísérelt  meg.  A  GPU  megpróbálta 
rávenni,  hogy  mondjon  le  az  olasz  állampolgárságáról.  Száműzték  Szibériába,  végül  1935. 
december  3-án  kitoloncolták  a  Szovjetunióból;  ez  kivételes  eset  volt.^"^ 

Ciligának  köszönhetjük,  hogy  beszámolónk  van  a  politikai  elkülönítő  fegyházakról:  „Az 
elvtársak  eljuttatták  hozzánk  a  börtönújságokat.  Micsoda  véleményváltozatosság, 
micsoda  szabadság  minden  cikkben!  Micsoda  szenvedély  és  micsoda  őszinteség  nemcsak 
az  elvont  és  elméleti,  hanem  a  legégetőbben  időszerű  kérdések  tálalásában  is!  [...]  De 
nem  csak  erre  szorítkozott  a  szabadságunk.  A  sétákon  több  zárka  foglyai  találkoztak,  és 
ilyenkor  szabályos  gyűléseket  szoktak  tartani  a  rabok,  elnökkel,  titkárral  és  egymás  után 
szólásra  emelkedő  szónokokkal."^^ 

A  tárgyi  körülmények  ilyenek  voltak:  „A  szegény  muzsik  hagyományos  étrendje  volt  a 
táplálékunk:  kenyér  és  kása,  reggel,  este,  egész  esztendőben.  [...]  Ezen  kívül  romlott 
halból,  konzervből  és  félig  rohadt  húsból  készült  levest  kaptunk  ebédre.  Ugyanazt  a  levest 
adták  -  csak  hús  és  hal  nélkül  -  vacsorára.  [...]  700  gramm  volt  a  napi  kenyérfejadag,  egy 
kiló  a  havi  cukorfejadag,  továbbá  fejadagban  kaptuk  a  dohányt,  a  cigarettát,  a  teát  és  a 
szappant.  Ez  az  egyhangú  táplálék  a  mennyiségét  tekintve  is  elégtelen  volt.  Különben 
azért  is  elkeseredett  harcot  kellett  vívnunk,  hogy  ne  csökkentsék  tovább  ezt  a  silány  kis 
élelmet;  micsoda  küzdelembe  került,  hogy  kicsikarjunk  valami  apró  kedvezményt!  Mégis, 
ha  összehasonlítjuk  a  közbűntényes  börtönök  rendszerével,  amelyben  százezerszámra 
rohadtak  a  rabok,  de  főleg  azoknak  a  millióknak  az  életével,  akik  az  északi  táborokban 
sínylődtek,  a  mi  börtönrendszerünk  némiképpen  kiváltságos  világ  volt."^^ 

De  azért  egészen  viszonylagos  kiváltságok  voltak  ezek.  Verhnye-Uralszkban  háromszor 
is  éhségsztrájkoltak  a  rabok  -  1931  áprilisában  és  nyarán,  majd  1933  decemberében  -  a 
jogaik  védelmében,  főleg,  hogy  kieszközöljék  a  büntetésmegújítás  eltörlését.  1934-től 
kezdve  többnyire  nem  alkalmazták  a  politikaiakkal  való  különleges  bánásmódot 
(Verhnye-Uralszkban  egészen  1937-ig  megmaradt),  és  már  egyre  súlyosbodtak  a  fogva 
tartás  körülményei:  agyonvertek  rabokat,  másokat  agyonlőttek,  ismét  másokat 
magánzárkába  dugtak,  mint  Vlagyimir  Szmirnovot  1933-ban.  Szuzdalban. 

Csakhamar  a  magas  rangú  kommunista  vezetőkre  is  kiterjedt  a  vélt  vagy  valóságos 
ellenzékiek  kommunista  pártokban  való  bűnözővé  nyilvánítása.  1932  őszén  Moszkvába 
rendelték  a  spanyol  kommunista  párt  vezetőjét.  Jósé  Bullejost  és  több  elvtársát,  és 
szigorú  bírálattal  illették  a  politikájukat.  Egyáltalán  nem  voltak  hajlandók  alávetni 
magukat  a  Komintern  diktátumainak,  ezért  november  l-jén  testületileg  kizárták  őket,  és 
egyszerre  házi  őrizetben  találták  magukat  a  Lux  szállodában,  ahol  a  Komintern  tagjai 
laktak.  A  francia  Jacques  Dudos,  a  Komintern  egykori  spanyolországi  kiküldöttje  közölte 
velük,  hogy  ki  vannak  zárva,  és  azt  is  hozzátette,  hogy  „a  szovjet  büntetőtörvények  teljes 
szigorával"^^  fognak  elfojtani  mindenféle  lázongás!  kísérletet.  Bullejos  és  elvtársai  csak 
kéthavi  kemény  tárgyalás  után  kapták  vissza  az  útlevelüket,  és  nagy  nehezen,  üggyel- 
bajjal  hagyhatták  el  a  Szovjetuniót. 

A  Francia  Kommunista  Pártot  érintő  egyik  hihetetlen  ügy  is  abban  az  évben  zárult  le. 


1931  elején  a  Komintern  elküldte  az  egyik  képviselőjét  az  FKP-hoz,  valamint  néhány 
tanácsadót,  akiknek  az  volt  a  feladatuk,  hogy  ismét  kézbe  vegyék  a  francia  pártot. 
Júliusban  titkon  Párizsba  érkezett  a  Komintern  igazi  vezetője,  Dmitrij  Manuilszkij,  és 
kijelentette  az  elképedt  politikai  bizottság  előtt,  hogy  egy  „csoport"  frakciós 
tevékenységet  folytat  a  bizottságban.  Valójában  az  volt  ennek  a  színjátéknak  a  célja, 
hogy  válságot  idézzen  elő,  ezáltal  meggyengítse  az  FKP  vezetőségét,  és  attól  fogva 
egészen  függő  viszonyba  kerüljön  Moszkvával  és  annak  embereivel  a  megingott 
önállóságú  párt.  Pierre  Celort  tették  meg  a  híres  „csoport"  egyik  fejének,  aki  1928  óta  a 
párt  egyik  legfontosabb  vezetője  volt;  mindjárt  Moszkvába  is  hívták,  azzal  az  ürüggyel, 
hogy  rábízzák;  ő  legyen  az  FKP  képviselője  a  Kominternnél.  Ám  alighogy  megérkezett, 
úgy  bántak  vele,  mint  „provokátorral".  Celor  légüres  térben  találta  magát,  fizetést  sem 
kapott;  csak  úgy  bírta  ki  a  kemény  orosz  telet,  hogy  ő  is  a  felesége  élelmiszerjegyéből 
élt,  mert  a  felesége  is  elkísérte,  és  a  Kominternnél  dolgozott.  1932.  március  8-án  egy 
értekezletre  hívták,  amelyen  az  NKVD  több  tagja  is  részt  vett;  tizenkét  órán  át  vallatták, 
rá  akarták  venni,  hogy  „ismerje  be"  hogy  „a  Pártba  befurakodott  rendőrspicli"  Celor  nem 
ismert  be  semmit,  és  hosszas  hercehurca  és  huzakodás  után,  sikerült  visszatérnie 
Franciaországba  1932,  október  8-án,  de  mindjárt  elkezdték  híresztelni  róla,  hogy  „zsaru". 

Ugyancsak  1932-ben  hozták  létre  sok  kommunista  pártban  a  bolsevik  párt  mintájára 
szervezett  káderosztályokat,  amelyek  a  Komintern  központi  káderosztályának  voltak 
alárendelve;  az  volt  a  feladatuk,  hogy  teljes  személyi  lapot  fektessenek  föl  a 
párttagokról,  és  csoportosítsák  a  minden  vezető  adatait  tartalmazó  életrajzi  és  önéletrajzi 
kérdőíveket.  A  háború  előtt  csak  a  francia  párttól  több  mint  ötezer  ilyen  életrajzi  aktát 
teijesztettek  föl  Moszkvába.  A  több  mint  hetven  kérdést  tartalmazó  életrajzi  kérdőív  öt 
nagy  rovatra  oszlott;  1.  Származás  és  társadalmi  helyzet.  2.  Párttisztség.  3.  Iskolázottság 
és  képzettségi  fok.  4.  Közéleti  tevékenység.  5.  Priusz,  börtönviseltség.  Moszkvában 
összpontosították  ezt  a  káderkiválasztást  szolgáló  irattömeget,  és  Anton  Krajevszkij, 
Csernomorgyik  vagy  Gevork  Alihanov,  a  -  maga  is  az  NKVD  külügyi  osztályával  szoros 
kapcsolatban  álló  -  Komintern  káderosztályának  egymást  követő  vezetői  őrizték.  1935- 
ben  Mejer  Trilisszert,  az  NKVD  egyik  legmagasabb  rangú  vezetőjét  nevezték  ki  a 
Komintern  káderellenőrzéssel  megbízott  végrehajtó  bizottságának  titkárává.  Mihail 
Moszkvin  álnéven  ő  gyűjtötte  össze  a  híreket  és  följelentéseket,  ő  döntött  a 
kegyvesztettségről,  a  közeli  likvidálás  első  szakaszáról.  Arra  is  megbízást  kaptak  ezek  a 
káderosztályok,  hogy  állítsák  össze  a  kommunizmus  és  a  Szovjetunió  ellenségeinek 
„feketelistáját". 

A  Komintern  minden  osztálya  már  nagyon  korán,  ha  ugyan  nem  kezdettől  fogva,  a 
Szovjetunió  javára  kémkedő  hírszerzők  toborzásának  valóságos  táptalaja  volt.  Az  illegális, 
ennélfogva  földalatti  munkát  vállaló  aktivisták  bizonyos  esetekben  nem  is  tudták,  hogy 
igazában  valamelyik  szovjet  hírszerző  szolgálatnak  dolgoznak;  a  Vörös  Fladsereg 
hírszerző  szolgálatának  (GRU  vagy  IV.  ügyosztály),  a  Cseka-GPU  külügyi  osztályának  (INO 
-  Inosztrannij  Ot-gyel),  az  NKVD-nek  stb.  Olyan  kibogozhatatlan  szövedékbe  fonódtak 
össze  ezek  a  különféle  szervezetek,  és  olyan  vadul  vetélkedtek  egymással,  hogy  szaporán 
csábítgatták  egymás  ügynökeit.  Elsa  Porecki  sok  példát  fölsorol  emlékirataiban  erre  a 
versengésre.^^ 


Az  FKP  feketelistái 


Az  FKP  1932-től  kezdte  gyűjteni  az  adatokat  azokról  a  személyekről,  akiket  gyanúsnak 
vagy  veszélyesnek  tartott  a  tevékenységük  miatt.  Azzal  párhuzamosan  kezdődött  hát 
ezeknek  a  listáknak  az  összeállítása,  hogy  a  Komintern  kiküldöttei  a  kezükbe  vették  a 
káderapparátust.  Mindjárt  a  fonákjáról  is  megmutatkozik  a  legjobb  párttagok 
kiválogatására  szánt  káderosztályok  meg  megszervezése:  a  listák  el  is  marasztalják 
azokat,  akik,  így,  vagy  úgy,  „kudarcot  vallottak".  1932-től  1939  júniusáig  tizenkét 
különböző  és  egyszersmind  hasonló  című  feketelistát  tett  közzé  az  FKP:  ilyeneket,  mint  A 
franciaországi  forradalmi  szervezetekből  kidobott  provokátorok,  árulók,  besúgók 
feketelistája  vagy  A  franciaországi  munkásszervezetekből  kidobott  provokátorok,  tolvajok, 
csalók,  trockisták,  árulók  feketelistája...  Több  mint  ezer  nevet  tartalmaztak  a  háborúig 
ezek  a  listák,  amelyeket  egy  igen  egyszerű  politikai  érvvel  igazolt  az  FKP:  „Egyre  élesedik 
országunkban  a  burzsoázia  harca  a  munkásosztály  és  a  forradalmi  szervezetek  ellen." 

A  párttagok  kötelesek  voltak  ismertetőjeleket  adni  magukról  („termet  és  testalkat,  haj 
és  szemöldök,  homlok,  szem,  orr,  száj,  áll,  arcforma,  bőrszín,  különös  ismertetőjel"  -  10- 
es  számú  lista,  1938  augusztus),  a  följelentett  személyek  „megtalálását  megkönnyítő 
minden  hasznos  tudnivalót",  így  a  lakáscímüket.  Minden  párttag  többé-kevésbé  köteles 
volt  belebújni  egy  különleges  rendőrség  segédrendőrének  a  bőrébe,  eljátszani  a  kis 
csekistát. 

Némelyik  ilyen  „gyanús  elem"  valószínűleg  igazi  szélhámos  volt,  mások  meg  szemben 
álltak  a  párt  vonalával,  akár  párttagok  voltak,  akár  nem.  A  harmincas  években  előbb  a 
Jacques  Doriot-t  és  saint-denisi  körzetét  követő  kommunista  párttagokat  vették  célba, 
később  a  trockistákat.  A  trockisták  tárgyában  a  francia  kommunisták  habozás  nélkül 
átvették  nagy  szovjet  testvéreik  érveit:  a  trockistákból  „szabotőrök.  diverziós  ügynökök 
és  külföldi  kémszervezetek  szolgálatában  álló  gyilkosok  dühödt  és  elvtelen  bandája"  lett 
(Az  1-8.  feketelisták  1.  számú  mutatója,  év  nélkül). 

A  német-szovjet  közeledést  támogató  FKP  betiltása,  a  háború,  majd  a  német 
megszállás  arra  bírta  a  pártot,  hogy  erősítse  magában  ezt  a  rendőri  viszketegséget. 
Följelentették  azokat  a  párttagokat,  akik  ellenezték  a  Flitler-Sztálin-szövetséget,  még 
azokat  is,  akik  részt  vettek  az  ellenállásban,  mint  Adrién  Langumier.  akinek  az  volt  a 
fedőfoglalkozása,  hogy  szerkesztő  Luchaire  Temps  Noueaux-jánál  (ezzel  szemben  sosem 
ítélték  el  Frédéric  Joliot-Curie-t  azért  a  szégyenletes  cikkéért,  amelyet  1941.  február  15- 
én  közölt  ugyanabban  az  újságban),  vagy  mint  René  Nicod,  az  egykori  oyonnaxi 
kommunista  képviselő,  aki  feddhetetlen  magatartást  tanúsított  egykori  elvtársai  iránt. 
Nem  is  beszélve  Jules  Fourríer-ről,  akit  sikertelenül  próbált  likvidálni  a  „pártrendőrség"; 
Fourrier  teljhatalmat  szavazott  Pétaínnek.  majd  1940-től  részt  vett  egy  ellenálló-hálózat 
kiépítésében;  deportálták  Buchenwaldba,  majd  Mauthausenbe. 

Ezeken  kívül  olyanok  is  voltak,  akik  részt  vettek  1941-ben  a  francia  munkás-  és 
parasztpárt  megalapításában  az  FKP  egykori  titkára,  Marcel  Gitton  társaságában,  akit 
kommunista  aktivisták  öltek  meg  ugyanannak  az  évnek  a  szeptemberében.  Az  FKP 
illetéktelenül  jogot  formált  hozzá,  hogy  „a  párt  és  Franciaország  árulóinak"  nyilvánítsa 


őket.  Néha  ezekkel  a  szavakkal  zárulnak  vádló  följegyzéseik;  „Elnyerte  méltó  büntetését." 
Még  az  is  megesett,  hogy  meggyilkolták,  majd  a  háború  után  „rehabilitálták"  az  árulással 
gyanúsított  párttagokat,  mint  Georges  Dézirét. 

A  zsidóüldözés  kellős  közepén,  furcsa  módon  jelentgette  föl  „ellenségeit"  az  FKP:  „C... 
Renée,  más  néven  Tania,  más  néven  Thérése,  a  XIV.  kerületből.  Besszarábiai 
zsidóasszony  ".  „De  B...  Külföldi  zsidó.  Renegát,  ócsárolja  a  KP-t  és  a  SZU-t".  A 
Bevándorolt  Munkaerő  (Main-d'oeuvre  immigrée  -MOI),  ez  a  külföldi  kommunista 
párttagokat  tömörítő  szervezet  szintén  ezzel  a  sajátos  nyelvezettel  élt:  „R,  Zsidó  (nem  is 
ez  az  igazi  neve).  Egy  ellenséges  zsidó  csoporttal  dolgozik."  Mindig  gyűlölte  a  trockista 
aktivistákat:  „D...  Yvonne,  Párizs.  VII.  kerület.  Général  Beuret  tér  1.  [...]  Trockista, 
kapcsolatban  állt  a  POUM-mal  (Parti  Ouvrier  d'Unífication  Marxiste  -  Egyesült  Marxista 
Munkáspárt).  Ócsárolja  a  SZU-t."  Nagyon  valószínű,  hogy  a  letartóztatás  során  Vichy 
rendőrsége  vagy  a  Gestapo  rátehette  a  kezét  efféle  listákra.  Mi  lehetett  az  így  följelentett 
emberek  sorsa? 

1945-ben  újabb  sorozat  feketelistát  tett  közzé  az  FKP,  hogy  -  amint  mondták  - 
„kiközösítse  a  nemzetből"  politikai  ellenfeleit,  akik  közül  némelyek  csak  egy  hajszál  híján 
menekültek  meg  a  gyilkossági  kísérlet  elől.  A  feketelista  intézményesítése  nyilvánvalóan 
onnan  ered,  hogy  a  szovjet  biztonsági  szervek  (Cseka,  GPU,  NKVD)  is  összeállították  a 
lehetséges  vádlottak  jegyzékét.  Általános  kommunista  gyakorlat  ez,  a  polgárháború 
kezdetén  alakult  ki  Oroszországban.  Lengyelországban,  közvetlenül  a  háború  után 
negyvennyolc  megfigyelendő  csoportot  különböztettek  meg  az  efféle  listák. 


Csakhamar  háttérbe  szorult  a  titkosszolgálatok  darázsfészke  egy  döntő  jelentőségű 
tény  miatt:  mind  a  Komintern,  mind  a  különleges  szolgálatok  az  SZKP  legfelső 
vezetőségének  tartoztak  felelősséggel,  és  magának  Sztálinnak  kellett  számot  adniuk 
tevékenységükről.  Martyemjatn  Rjutyin  buzgón  és  rendületlenül  vezette  a  megtorlást  az 
ellenzékiek  ellen,  ám  1932-ben  maga  is  szembekerült  Sztálinnal.  Programot  szerkesztett, 
és  ilyesmiket  írt  benne:  „Olyan  ma  Sztálin  a  Kominternben,  mint  egy  csalhatatlan  pápa. 
[...]  A  közvetlen  és  közvetett  anyagi  függőség  miatt  Sztálin  keményen  kézben  tartja  a 
Komintern  minden  vezető  káderét,  nemcsak  Moszkvában,  hanem  a  különböző  más 
helyeken  is,  és  ez  az  a  döntő  tényező,  amely  Sztálin  legyőzhetetlenségét  biztosítja 
elméleti  téren."^°  A  húszas  évek  végén  a  Komintern  a  függetlenség  minden  lehetőségét 
elvesztette:  a  szovjet  államtól  függött  pénzügyileg.  Ez  az  anyagi  függőség  amúgy  is 
megkettőzte  a  politikai  függőséget,  de  most  rendőri  függőség  is  járult  hozzá. 

A  rendőri  szervek  növekvő  nyomása  közepette  félelem  és  bizalmatlanság  kapott  lábra  a 
Komintern  aktivistái  között.  Egyszersmind  besúgás  mérgezte  meg  a  kapcsolatokat,  és 
gyanakvás  fészkelte  be  magát  az  agyakba.  Kétféle  besúgás  is  volt:  önkéntes  besúgás, 
meg  olyan,  amelyet  testi-lelki  kínzással  csikartak  ki.  Néha  csak  a  félelem  is  elég  volt 
hozzá.  Némely  párttagok  dicséretesnek  tartották,  hogy  följelentették  az  elvtársaikat.  A 
francia  kommunista,  André 

Marty  esete  jellemzi  azt  a  paranoiás  dühöt,  azt  a  féktelen  buzgalmat,  hogy  önmagát 
tüntesse  föl  az  ember  a  legéberebb  kommunistának;  1937.  június  23-án  „szigorúan 
bizalmas"  levelet  írt  a  Komin-tern  akkori  főtitkárának,  Georgi  Dimitrovnak,  és  hosszasan 


följelentette  benne  az  internacionálé  franciaországi  megbízottját,  Eugen  Ériedet; 
csodálkozik,  hogy  még  nem  tartóztatta  le  a  francia  rendőrség,  amit  legalábbis  gyanúsnak 
talál!^^ 


A  moszkvai  perekről 

A  terrorjelenségek  és  a  perek  óhatatlanul  különféle  értelmezésre  adtak  alkalmat. 

íme,  mit  írt  erről  Boris  Souvarine: 

„Csakugyan  erős  túlzás  az  az  állítás,  hogy  csak  és  sajátosan  orosz  jelenségek  a 
moszkvai  perek.  A  vizsgálódás  valami  más,  elég  általánost  is  fölfedez  a  tagadhatatlan 
nemzeti  jelleg  alatt. 

Először  is  azt  az  előítéletet  kell  sutba  dobni,  hogy  ami  természetes  az  orosznak,  nem 
természetes  a  franciának.  Jelen  esetben  az  oroszok  épp  olyan  értetlenül  állnak  a 
vádlottakból  kicsikart  látványos  beismerések  előtt,  mint  a  franciák.  Azok  pedig,  akik  a 
bolsevizmus  iránti  elvakult  rokonszenv  miatt  természetesnek  találják  azokat  a 
vallomásokat,  bizonyára  sokkal  többen  vannak  a  SZU-n  kívül,  mint  belül. 

Az  orosz  forradalom  első  éveiben  könnyű  volt  úgy  áthidalni  minden  értelmezési 
nehézséget,  hogy  a  „szláv  lélek"  számlájára  írták  őket.  Azután  meg  mégis  olyasmiket 
kellett  tapasztalnunk  Olaszországban,  majd  Németországban,  amikről  azelőtt  az  a  hír 
járta,  hogy  sajátosan  orosz  jelenségek.  Hogy  néha  elszabadul  az  állat  az  emberben,  és 
hogy  alkati  és  felszíni  különbségek  ellenére  ugyanazok  az  okok  hasonló  okozatokra 
vezetnek  latinoknál,  germánoknál,  szlávoknál  egyaránt. 

Különben  nemde  azt  tapasztaljuk  Franciaországban  és  máshol  is,  hogy  mindenféle 
emberek  elégedetten  veszik  tudomásul  Sztálin  szörnyű  mesterkedését?  Például  a  L 
'Humanité  szerkesztősége  egy  csöppet  sem  marad  el  szolgalelkűségben  és  aljasságban  a 
Pravda  szerkesztősége  mögött,  de  még  az  a  kifogása  sem  lehet,  hogy  egy  totális 
diktatúra  harapófogójában  vergődik.  Ko-marov  akadémikus  megint  azzal  gyalázza  meg 
magát  a  moszkvai  Vörös  téren,  hogy  fejeket  követel,  de  nem  is  tagadhatta  volna  meg, 
hogy  így  tegyen,  hacsak  öngyilkosságra  nem  szánta  volna  el  magát.  Mit  mondjunk  akkor 
egy  Romain  Rolland-ról,  egy  Langevinről,  egy  Malraux-ról,  akik  csodálják  és  helyeslik  a 
szovjetnek  mondott  rendszert,  a  „kultúráját"  és  az  „igazságszolgáltatását"  pedig  nem 
kényszeríti  rá  őket  sem  az  éhség  sem  a  kínzás?" 

(Le  Figaro  Littéraire,  1937.  július  1.) 


Ugyanilyen  jellegű  annak  az  egyik  levélnek  a  részlete  -  a  sok  közül  -  amelyet  a  bolgár 
Sztella  Blagoeva,  a  Komintern  végrehajtó  bizottsága  káderosztályának  egyszerű 
tisztviselőnője  küldött  „L.  P.  Berija  elvtársnak"  (a  Szovjetunió  belügyi  népbiztosának):  „A 
kommunista  internacionálé  végrehajtó  bizottsága  olyan  tájékoztatást  kapott  egy  sor 
elvtárstól,  testvérpártok  aktivistáitól,  amelyet  szükségesnek  tartunk  tudomására  hozni, 
hogy  utánanézhessen,  és  meghozhassa  az  ezzel  kapcsolatos,  szükséges  intézkedéseket. 
[...]  A  Kommunisták  Magyarországi  Pártja  központi  bizottságának  egyik  titkára,  Karakas 
olyan  beszélgetéseket  folytat,  amelyekből  kiderül,  hogy  nem  kielégítő  a  Lenin  és  Sztálin 
pártja  iránti  hűsége.  [...]  Egy  nagyon  komoly  kérdést  is  fölvetnek  az  elvtársak:  miért  csak 
három  évre  ítélte  a  magyar  bíróság  1932-ben,  pedig  a  magyarországi  proletárdiktatúra 


alatt  Karakas  forradalmi  törvényszék  hozta  halálos  ítéleteket  hajtott  végre?  [...]  Német, 
osztrák,  lett,  lengyel  és  más  elvtársak  felszólalásai  azt  mutatják,  hogy  különösen  meg 

van  fertőzve  a  politikai  emigráció.  Határozottan  ki  kell  gyomlálni  az  egészet." 

Arkagyij  Vakszberg  megjegyzi,  hogy  a  Komintern  levéltárában  tucatjával  (sőt  százával) 
vannak  a  följelentések,  és  ez  is  azt  tanúsítja,  hogy  milyen  erkölcsi  züllés  kerítette 
hatalmába  a  Komintern  tagjait  és  a  Szovjetunió  Kommunista  Pártjának  tisztségviselőit. 
Szembetűnő  volt  ez  a  züllés,  amikor  a  nagy  perek  folytak  a  bolsevik  „régi  gárda"  ellen, 
amely  korábban  közreműködött  a  „teljes  hazugságra"  támaszkodó  hatalom  kiépítésében. 


A  nagy  rémuralom  lesújt  a  Kominternre 

1934.  december  l-jén  kiváló  ürügyet  kínált  a  Ki rov-gyii kossá g  Sztálinnak,  hogy  akárcsak 
az  orosz  pártban,  a  Kominternben  is  áttéten  a  szigorú  megtorlásról  az  igazi 
rémuralomra.^^  Új  szakasz  kezdődött  az  SZKP  és  vele  együtt  a  Komintern  történetében. 
Addig  csak  a  társadalommal  szemben  gyakoroltak  rémuralmat,  ám  ezentúl  a  hatalom 
részesei  ellen  fordult.  Válogatás  nélkül,  ez  az  SZKP  és  mindenható  főtitkára  gyakorolta 
rémuralom. 

Az  orosz  ellenzék  már  bebörtönzött  tagjai  voltak  az  első  áldozatai.  1935  végétől  kezdve 
visszavitték  a  börtönbe  a  büntetésük  letöltése  után  már  szabadon  bocsátott  rabokat. 
Több  ezer  trockista  aktivistát  gyűjtöttek  össze  ismét  Vorkuta  környékén.  Körülbelül 
ötszázan  voltak  a  bányában,  mintegy  ezren  az  uhta-pecsorai  táborban,  összesen  több 
ezren  a  pecsorai  körzetben.  1936.  október  27-én  éhségsztrájkba  léptek  közülük  mintegy 
ezren,^"^  és  ez  a  sztrájk  százharminckét  napig  tartott.  Azt  követelték,  hogy  válasszák  el 
őket  a  közbűntényesektől,  és  joguk  legyen  együtt  élniük  a  családjukkal.  Négy  hét  múlva 
meghalt  az  első  rab.  Többen  is  hasonló  sorsra  jutottak,  mire  az  igazgatóság  bejelentette, 
hogy  teljesíti  a  követelésüket.  A  következő  ősszel  ezerkétszáz  rabot  (körülbelül 
felerészben  trockistákat)  gyűjtöttek  össze  egy  régi  téglagyár  mellett.  Március  végén  az 
igazgatóság  kijelölt  huszonöt  foglyot  egy  jegyzék  alapján;  egy  kiló  kenyeret  kapott 
mindegyik,  és  azt  a  parancsot,  hogy  készüljön  fel  az  indulásra.  Pár  perc  múlva 
puskaropogás  hangzott  fel.  A  legborúlátóbb  föltételezés  igazolódott  be,  amikor  azt  látták 
a  foglyok,  hogy  gyorsan  visszatér  a  csoport  kísérete.  Két  nap  múlva  újabb  fölhívás,  újabb 
lövöldözés,  így  folyt  május  végéig.  Az  őrök  úgy  tüntették  el  a  holttesteket,  hogy 
lelocsolták  benzinnel,  és  fölgyújtották  őket.  Az  NKVD  rádión  tette  közzé  azoknak  a  nevét, 
akiket  agyonlőttek  „ellenforradalmi  izgatás,  szabotázs,  banditizmus,  munkamegtagadás 
és  szökési  kísérlet  miatt".  A  nőket  sem  kímélték.  Egy  kivégzett  aktivista  feleségét 
természetes  módon  lehetett  halálra  ítélni,  egy  ellenzéki  párttag  tizenkét  évesnél  idősebb 
gyerekét  ugyanígy. 

Magadanban,  a  Kolima-vidék  „fővárosában"  körülbelül  kétszáz  trockista  szintén 
éhségsztrájkhoz  folyamodott,  hogy  kivívja  a  politikaifogoly-jogállást.  Leleplezték 
kiáltványukban  a  „hóhérgengsztereket"  és  „Sztálin  Hitlerénél  is  sokkal  rosszabb 
fasizmusát".  1937.  október  11-én  halálra  ítélték  őket,  és  ki  is  végeztek  közülük 
hetvennégyet  október  26-27-én  és  november  4-én.  1937-38-ban  is  folytatódtak  az  efféle 


kivégzések.^^ 

Ahol  vonalas  kommunisták  voltak,  minden  országban  kiadták  a  jelszót,  hogy 
harcoljanak  a  Lev  Trockij  köré  tömörülő  aktivista  kisebbség  befolyása  ellen.  A  spanyol 
polgárháborútól  kezdve  új  fordulatot  vett  az  akció;  a  leghazugabb  módon,  a  nácizmussal 
társították  a  trockizmust.  pedig  éppen  akkoriban  maga  Sztálin  munkálkodott  a  Hitlerhez 
való  közeledésen. 


A  Sztálin  elindította  nagy  rémuralom  csakhamar  a  Komintern  központi  apparátusát  is 
elérte.  Azzal  a  sokatmondó  címmel,  hogy  Martyrologie  du  Komintern  (A  Komintern 
vértanúság-története),  Branko  Lazics  tette  az  első  kísérletet  1965-ben,  hogy  fényt 
derítsen  a  Komintern  tagjainak  likvidálására.^^  Boris  Souvarine  egy  olyan  megjegyzéssel 
fejezte  be  a  B.  Lazics  cikke  után  közölt.  Magyarázatok  a  »vértanúság-történethez«  című 
írását,  amely  a  Komintern  szerény  munkatársaira,  a  nagy  tisztogatás  névtelen  áldozataira 
vonatkozik.  Nem  haszontalan,  ha  emlékezetünkbe  idézzük  ezt  a  megjegyzést,  amikor  a 
szovjet  kommunizmus  történetének  ezzel  a  különleges  fejezetével  foglalkozunk:  „Abban  a 
Komintern-mészárlásban  tűnt  el  nagy  részük,  amely  a  proletár  címkét  kitűző 
szörnyűséges  zsarnokság  által  ész  és  cél  nélkül  föláldozott  sok  millió  dolgos  munkás  és 
paraszt  lemészárlásának,  sok  mészárlásnak  csak  elenyésző  része  volt." 

Ugyanúgy  kapta  el  a  megtorlás  gépszíja  a  központi  apparátust,  mint  a  nemzeti 
tagozatok  tisztségviselőit,  és  ugyanazon  a  címen,  mint  a  legegyszerűbb  állampolgárt.  A 
nagy  tisztogatás  alatt  (1937-38-ban)  nemcsak  az  ellenzékiek  estek  áldozatul  az 
elnyomószerveknek,  hanem  a  Komintern  apparátusának  és  a  vele  kapcsolatos 
apparátusoknak  a  tisztviselői  is:  olyanoké,  mint  a  kommunista  ifjúsági  internacionálé 
(KIM),  a  vörös  szakszervezeti  internacionálé  (Profintern),  a  Vörös  Segély  (MOPR),  a 
Nemzetközi  Leninista  Iskola,  a  Nyugati  Nemzeti  Kisebbségek  Kommunista  Egyeteme 
(KUMNZ)  stb.  Lenin  egyik  régi  harcostársának  a  lánya,  Wanda  Pampuch-Bronska  álnéven 
elmondta,  hogy  1936-ban  feloszlatták  a  KUMNZ-t,  és  letartóztatták  az  egész  személyzetét 
és  majdnem  minden  hallgatóját.^^ 

A  Komintern  különböző  szolgálatainak  és  tagozatainak  levéltárát  kutatva  Mihail 
Pantyelejev  történész  eddig  133  áldozat  nevét  találta  meg  a  492  főnyi  teljes 
személyzetből  (vagyis  27%-ot).^^  1937.  január  1-je  és  szeptember  17-e  között  256 
elbocsátásról  döntött  a  végrehajtó  bizottság  Mihail  Moszkvinból  (Mejr  Trilisszerből), 
Wilheim  Florinból  és  Jan  Anveltből  álló  titkársági  bizottsága,  majd  az  1937  májusában 
létrehozott  és  Georgi  Dimitrovból,  M.  Moszkvinból  és  Dmitrij  Manuilszkijből  álló 
különleges  ellenőrző  bizottsága.  Az  elbocsátás  után  -  általában  -  letartóztatás 
következett,  hosszabb-rövidebb  idő  múlva:  Elena  Waltert  1938.  október  16-án 
bocsátották  el  Dimitrov  titkárságáról,  és  két  nap  múlva  már  le  is  tartóztatták;  a 
Komintern  végrehajtó  bizottságától  július  17-én  elküldött  Jan  Borowskit  (Ludwik 
Komorowskit)  viszont  csak  október  7-én  tartóztatták  le.  1937-ben  a  Komintern  88 
alkalmazottját  tartóztatták  le,  1938-ban  19-et.  Másokat  meg  „az  íróasztaluk  mellett" 
tartóztattak  le,  mint  Anton  Krajewskit  (Wladislaw  Steint),  a  sajtó-  és  propagandaosztály 
akkori  vezetőjét,  akit  1937.  május  26-án  vetettek  börtönbe.  Sok  munkatársat  akkor 
tartóztattak  le,  amikor  éppen  hazatértek  külföldi  kiküldetésből. 

A  titkárságtól  a  kommunista  pártok  képviseletéig,  egyetlen  osztály  sem  maradt  ki. 


1937-38-ban  a  végrehajtó  bizottság  titkárságának  41  tagját  tartóztatták  le.  A  kapcsolati 
osztályon  (1936-ig  OMS)  34  letartóztatott  munkatársról  tudtak.  1938.  november  23-án 
magát  Moszkvint  is  elkapta  a  megtorló  gépezet,  és  1940.  február  l-jén  golyó  általi  halálra 
ítélték.  Jan  Anvek  a  kínzásba  halt  bele,  a  dán  Munch-Petersen  pedig  börtönkórházban 
pusztult  el,  idült  tüdővészben.  Ötven  tisztviselőt,  köztük  kilenc  nőt  lőttek  agyon.  1937 
augusztusának  elején  Moszkvába  hívták  a  svájci  Lydia  Dübit,  a  Komintern  titkos  párizsi 
hálózatának  vezetőjét.  .Mihelyt  megérkezett,  letartóztatták  a  munkatársaival, 
Brichmannal  és  Wolffal  együtt.  Azzal  vádolták,  hogy  benne  van  a  „szovjetellenes  trockista 
szervezetben"  és  kémkedik  Németország,  Franciaország,  Japán  és  Svájc  javára,  ezért 
november  3-án  halálra  ítélte  a  Szovjetunió  legfelső  bíróságának  katonai  kollégiuma,  és 
néhány  nap  múlva  agyonlőtték;  mit  sem  segített  rajta  a  svájci  állampolgársága,  a 
családját  is  csak  nyersen,  mindenféle  magyarázat  nélkül  értesítették  a  történtekről.  Egy 
lengyel  nőt,  L.  Jankoskát  nyolcévi  börtönre  ítéltek,  mert  „egy  hazaáruló  családtagja"  volt: 
a  férjét  Stanistaw  Skulskit  (Mertenst)  is  letartóztatták  1937  augusztusában,  és 
agyonlőtték  szeptember  21-én.  Most  már  az  apparátus  tagjaira  is  kiterjesztették  a  családi 
felelősség  elvét,  amelyet  azelőtt  csak  egyszerű  állampolgárokkal  szemben  alkalmaztak. 

1934-ig  Oszip  Pjatnyickij  (Tarsisz)  volt,  Manuiljszkij  után,  a  Komintern  második  embere, 
őrá  volt  bízva  az  egész  szervezés  (különösen  a  külföldi  kommunista  pártok  pénzelésének 
és  a  Komintern  egész  világra  kiterjedő  titkos  kapcsolatainak  intézése),  később  az  SZKP 
központi  bizottsága  politikai  és  igazgatási  osztályát  bízták  rá.  1937.  június  24-én  fölszólalt 
a  központi  bizottság  teljes  ülésén,  bírálta,  hogy  erősödik  a  megtorlás,  és  hogy  különleges 
hatalmat  adnak  az  NKVD  főnökének,  Jezsovnak.  A  felbőszült  Sztálin  kénytelen  volt 
félbeszakítani  az  ülést,  és  a  legszigorúbb  fenyegetéssel  próbálta  rávetetni  Pjatnyickijt, 
hogy  nyilvánosan  bánja  meg  a  hibáját.  Hiába.  Másnap,  a  következő  ülésen  Jezsov 
megvádolta  Pjatnyickijt,  hogy  a  cári  rendőrség  régi  ügynöke,  ezért  július  7-én 
letartóztatták  Pjatnyickijt.  Jezsov  arra  kényszerítette  Borisz  Müllert  (Melnyikovot),  hogy 
tanúskodjon  Pjatnyickij  ellen,  és  Müller  kivégzése  után  másnap,  1938.  július  29-én  a 
legfelső  bíróság  katonai  kollégiuma  Pjatnyickijt  is  elítélte,  aki  nem  volt  hajlandó 
beismerni,  hogy  kémkedett  Japán  javára.  Halálra  ítélték,  és  július  29-ről  30-ra  virradó 
éjszaka  agyonlőtték. 

A  Komintern  sok  kivégzett  tagját  vádolták  meg  vele,  hogy  „a  Pjatnyickij,  Knorin 
(Wilheim  Hugó)  és  Kun  Béla  vezette  Komintern-ellenes  szervezethez"  tartozott.  Másokat 
egyszerűen  trockistának  és  ellenforradalmárnak  nyilvánítottak.  A  magyar  kommün 
egykori  vezetője.  Kun  Béla  1937  elején  szembefordult  Manuilszkijjel,  aki  (valószínűleg 
Sztálin  utasítására)  megvádolta  Kunt,  és  úgy  értelmezte  Kun  bírálatát,  hogy  az 
közvetlenül  Sztálin  ellen  irányul.  Kun  a  jóhiszeműségét  hangsúlyozta,  és  ismét  hibáztatta 
Manuilszkijt  és  Moszkvint,  hogy  rossz  szolgálatot  tesznek  az  SZKP-nek,  és  véleménye 
szerint  ez  okozza  a  Komintern  eredménytelenségét.  A  jelenlévők  -  Palmiro  Togliatti,  Ottó 
Kuusinen,  Wilheim  Pieck,  Kle-ment  Gottwald  és  Arvo  Tuominen  -  közül  egyik  sem  kelt  a 
védelmére.  Az  ülés  végén  Georgi  Dimitrov  olyan  határozatot  fogadtatott  el,  hogy 
különbizottság  vizsgálja  meg  a  „Kun-ügyet".  Különbizottság  helyett  csak  ahhoz  lett  joga 
Kun  Bélának,  hogy  letartóztassák,  mihelyt  kilépett  az  ülésteremből.  A  Lubjanka  pincéiben 
végezték  ki,  ismeretlen  időpontban. 


M.  Pantyelejev  szerint  az  volt  ezeknek  a  tisztogatásoknak  a  végső  célja,  hogy  kiirtsák  a 
sztálini  diktatúra  mindenféle  ellenzékét."^^  Azok  voltak  a  megtorlás  kedvelt  célpontjai, 
akik  az  ellenzékkel  rokonszenveztek  a  múltban,  vagy  kapcsolatot  tartottak  fenn  egykor 
Trockijhoz  közelálló  pártmunkásokkal.  Ugyanígy  bántak  azokkal  a  német  kommunistákkal 
is,  akik  az  1937-ben  szintén  likvidált  Heinz  Neumann  vezette  frakcióhoz  tartoztak,  vagy  a 
demokratikus  centralizmus  csoport  egykori  aktivistáival  is.  Jakov  Matuzov  -  a  GUGB-NKVD 
titkos  politikai  részlege  1-es  ügyosztályának  helyettes  vezetője  -  tanúsága  szerint  akta 
készült,  az  illető  tudta  nélkül,  az  államgépezet  minden  magas  rangú  vezetőjéről  és  olyan 
adatokat  gyűjtöttek  össze  benne,  amelyeket  alkalomadtán  fölhasználhattak  ellene. 
Klement  Vorosilov,  Andrej  Visinszkij,  Lázár  Kaganovics,  Mihail  Kalinyin,  Nyikita  Hruscsov, 
mindenki  szerepelt  azokban  az  aktákban.  Több  mint  valószínű,  hogy  a  Komintern  vezetőit 
is  ugyanez  a  gyanakvás  vette  körül. 

Tegyük  hozzá,  hogy  a  Komintern  nem  orosz  vezetőinek  nagy  része  is  tevékenyen  részt 
vett  a  megtorlásban.  Az  olasz  Palmiro  Togliatti  az  egyik  legjellemzőbb  eset;  a  Komintern 
egyik  titkára  volt,  és  Sztálin  halála  után  nyitott  embernek  tüntették  fel,  aki  szemben  áll  a 
terrorista  módszerekkel.  Nos,  Togliatti  vádolta  be  Hermann  Schubertét,  a  Nemzetközi 
Vörös  Segély  tisztségviselőjét,  és  nem  hagyta  szóhoz  jutni  egy  ülésen;  hamarosan  le  is 
tartóztatták  Schubertét  és  agyonlőtték.  Petermannék,  egy  német  kommunista  házaspár, 
1933  után  költöztek  a  Szovjetunióba;  egy  gyűlésen  Togliatti  azzal  vádolta  őket,  hogy 
„hitlerista  ügynökök"  mert  leveleztek  a  németországi  családjukkal;  pár  hét  múlva 
letartóztatták  őket.  Togliatti  Kun  Béla  meghurcolásában  is  részt  vett,  és  a  Kunra  halált 
kimondó  határozatot  is  aláírta.  1938-ban  a  lengyel  kommunista  párt  likvidálásában  is 
fontos  szerepe  volt.  Helyeselte  ez  alkalommal  a  harmadik  moszkvai  pert,  és  így  zárta  a 
szavait;  „Halál  a  háborús  uszítókra,  halál  a  kémekre  és  a  fasizmus  ügynökeire!  Éljen 
Lenin  és  Sztálin  pártja,  az  októberi  forradalom  vívmányainak  éber  őre,  a  világforradalom 
diadalának  biztos  zálogai  Éljen  Feliksz  Dzerzsinszkij  munkájának  folytatója;  Nyikolaj 
Jezsov!""^^ 


Rémuralom  a  kommunista  pártokban 

A  Komintern  központi  apparátusának  „megtisztítása"  után  Sztálin  a  kommunista 
internacionálé  különböző  tagozatai  ellen  fordult.  A  német  tagozatnak  gyűlt  meg  először  a 
baja  miatta.  A  volgai  telepesek  leszármazottá itól  eltekintve,  a  Német  Kommunista  Párt 
aktivistáiból  állt  a  német  közösség  Szovjet-Oroszországban,  továbbá  odamenekült 
antifasisztákból  és  olyan  munkásokból,  akik  azért  hagyták  el  a  Weimari  Köztársaságot, 
hogy  kivegyék  a  részüket  „a  szocializmus  építéséből".  Ám  mindez  a  legcsekélyebb 
védelmet  sem  szavatolta  nekik,  amikor  1933-ban  elkezdődtek  a  letartóztatások. 
Összesen  a  Szovjetunióba  emigrált  német  antifasiszták  kétharmadát  sújtotta  a 
megtorlás. 

Listákról  ismerjük  a  kommunista  aktivisták  sorsát,  azokról  a  „Kader-listen"-ről, 
amelyeket  az  NKP  vezetői,  Wilheim  Pieck,  Wilheim  Florin  és  Herbert  Wehner 
megbízásából  állítottak  össze;  ezek  alapján  választották  ki  a  megbüntetendő 
kommunistákat  és/vagy  a  megtorlás  áldozatait.  Az  első  lista  1936.  szeptember  3-án,  az 
utolsó  1938.  június  21-én  kelt.  Egy,  az  ötvenes  évek  végéről  származó  másik 


dokumentum,  a  NSZEP  ellenőrző  bizottságának  műve  (Német  Szocialista  Egységpárt  - 
ezen  a  néven  szerveződött  újjá  a  háború  után  a  kommunista  párt  a  későbbi  NDK-ban), 
1136  személy  nevét  tartalmazza.  1937-ben  volt  a  legtöbb  letartóztatás  (szám  szerint 
619),  és  1941-ig  folytak  (akkor  21  volt).  A  lefogottak  felének  (666-nak)  ismeretlen  a 
sorsa:  föltehetően  börtönben  haltak  meg.  Ezzel  szemben  biztosan  tudjuk,  hogy  82-t 
kivégeztek,  hogy  197-en  börtönben  vagy  táborban  pusztultak  el,  és  132-t  kiadtak  a 
náciknak.  Mintegy  150-en  életben  maradtak,  és  súlyos  büntetésük  letöltése  után  sikerült 
elhagyniuk  a  Szovjetuniót.  Az  volt  az  egyik  előráncigált  ideológiai  magyarázat  az 
aktivisták  letartóztatásának  indokolására,  hogy  nem  tudták  útját  állni  Hitlernek,  mintha 
Moszkvát  nem  terhelte  volna  súlyos  felelősség  a  nácik  hatalomátvételéért."^^ 

De  a  német  antifasiszták  Hitlernek  való  kiszolgáltatása  volt  a  legtragikusabb  esemény, 
amelyben  teljes  valójában  megmutatkozott  Sztálin  cinizmusa.  1937-ben  határozták  el  a 
szovjet  hatóságok  a  német  állampolgárok  kiutasítását.  Február  16-án  tízüket  ítélte  erre  az 
OSZO  (Együttműködési  Védelmi  Társaság).  Ismerjük  is  egyiküket-mási kukat:  Emil  Larisch 
technikus  1921  óta  élt  a  Szovjetunióban;  Arthur  Thilo  mérnök  1931-ben  érkezett  oda; 
Wilheim  Pfeiffer  hamburgi  kommunista;  Kurt  Nixdorf,  a  Marx-Engels  Intézetben  dolgozó 
egyetemi  tanár.  1936-ban  tartóztatták  le  őket  kémkedés  és  „fasiszta  tevékenység" 
vácijával,  és  Schulenburg  német  követ  is  közbelépett  az  ügyükben  Makszim  Litvinov 
szovjet  külügyminiszternél.  Pfeiffer  megpróbálta,  hogy  Angliába  utasíttassa  ki  magát, 
mert  jól  tudta,  hogy  mihelyt  Németországba  ér,  rögtön  letartóztatják  mint  kommunistát. 
Másfél  év  múlva,  1938.  augusztus  18-án  kikísérték  a  lengyel  határra,  és  ott  nyoma 
veszett.  Arthur  Thilónak  sikerült  eljutnia  a  varsói  angol  követségre.  Nem  soknak  volt  ilyen 
szerencséje.  Ottó  Walther  leningrádi  kőnyomó  1908  óta  élt  Oroszországban;  1937. 
március  4-én  érkezett  Berlinbe,  és  öngyilkos  lett,  kiugrott  annak  a  háznak  az  ablakából, 
ahol  vendégül  látták. 

1937  májusának  végén  von  Schulenburg  két  új  listát  adott  át:  további  letartóztatott 
németek  kiadatását  kérte.  Több  antifasisztát  találunk  a  67  név  között,  Kurt  Nixdorf  is 
köztük  van.  1937  őszén  új  fordulatot  vettek  a  tárgyalások:  a  szovjetek  eleget  tettek  a 
német  illetékesek  kérésének,  beleegyeztek,  hogy  gyorsítják  a  kiadatásokat  (addig  már 
körülbelül  harminc  személyt  adtak  ki).  1937  novemberében-decemberében  148  németet 
utasítottak  ki;  1938  folyamán  445-öt.  Kivitték  a  ki  utasította  kát  -  köztük  az  osztrák 
schutzbundosokat  -  a  lengyel  vagy  a  lett,  olykor  a  finn  határra,  és  ott  rögtön  átvették 
őket  a  német  hatóságok  képviselői.  Némely  esetben  egészen  az  osztrák  határig  vitték 
őket  Lengyelországon  át,  hogy  átadják  őket  a  Gestapónak;  Paul  Meisel  osztrák 
kommunistával  is  ez  történt.  Meisel  zsidó  volt,  így  Auschwitzban  végezte. 

A  náci  Németországnak  és  Szovjet-Oroszországnak  ez  a  tökéletes  egyetértése  már  az 
1939-es  szovjet-náci  egyezményeket  előlegezte,  „amelyekben  a  totális  rendszerek  valódi, 
rokon  természete  fejeződik  ki"  (Jorge  Semprun).  A  megállapodások  aláírása  után  sokkal 
drámaibb  körülmények  között  zajlottak  le  a  kitoloncolások.  Hitler  és  Sztálin  szétzúzta 
Lengyelországot,  és  attól  fogva  közös  határa  lett  a  két  hatalomnak,  így  aztán  szovjet 
börtönből  egyenesen  német  börtönbe  juthattak  a  kiutasítottak.  1939  és  1941  között  két- 
háromszáz  német  kommunistát  adtak  így  a  Gestapo  kezére,  hogy  tanúsítsák  az  új 
szövetséges  iránti  szovjet  jóakaratot.  1939.  november  27-én  egyezményt  írt  alá  a  két  fél. 


utána,  1939.  novemberétől  1941  májusáig  körülbelül  350  személyt  toloncoltak  ki,  ebből 
85  osztrák  volt.  Franz  Koritschoner  is  ott  volt  köztük,  az  osztrák  kommunista  párt  egyik 
alapítója,  aki  a  Vörös  Szakszervezeti  Inter-nacionálé  tisztségviselője  lett;  előbb  a  távol¬ 
északra  deportálták,  majd  átadták  a  lublini  Gestapónak,  onnan  Bécsbe  szállították,  majd 
Auschwitzban  kivégezték  1941.  június  7-én. 

A  szovjet  hatóságok  egyáltalán  nem  törődtek  vele,  hogy  sok  kitoloncolt  zsidó 
származású.  A  zsidó  Hans  Walter  Dávid  zeneszerző  és  karmester  az  NKP  tagja  volt: 
átadták  a  Gestapónak,  és  1942-ben  elgázosították  a  majdaneki  táborban.  Sok  más  ilyen 
eset  is  van.  Alexander  Weissberg  fizikus  túlélte  a  meghurcoltatást,  és  megírta  az 
emlékeit.  Heinz  Neumann  az  NKP  vezetőségi  tagja  volt,  de  kizárták,  utána  a 
Szovjetunióba  emigrált;  a  felesége,  Margarete  Buber-Neumann  szintén  ennek  a 
hihetetlen  náci-szovjet  együttműködésnek  a  tanúja.  Előbb  Karagandába  (Szibériába) 
deportálták,  majd  1940  februáigában,  átadták  a  Gestapónak,  sok  szerencsétlen 
sorstársával  együtt.  Annyit  ért  el  ezzel  a  „cserével",  hogy  Ravensbrückbe  internálták."^^ 

Palesztina  kommunista  pártjának  káderei  közül  sokan  Lengyelországból  vándoroltak  ki; 
őket  is  a  német  kommunistákkal  egy  időben  kapta  el  a  rémuralom  gépezete.  Joseph 
Berger  (1904-1978)  a  PKP  titkára  volt  1929-től  1931-ig;  1935.  február  27-én 
letartóztatták,  és  csak  a  XX.  kongresszus  után,  1956-ban  szabadult  ki.  Kivételes  eset:  ő 
túlélte.  Sok  más  párttagot  kivégeztek,  különböző  időpontokban,  sokuknak  nyomuk 
veszett  a  táborokban.  Wolf  Averbuch  egy  traktorgyár  igazgatója  lett  a  Don  menti 
Rosztovban;  1936-ban  letartóztatták,  majd  1941-ben  kivégezték.  A  PKP  tagjainak  vagy  a 
Szovjetunióba  bevándorolt  cionista-szocialista  csoportoknak  elpusztítására  irányuló 
módszeres  politika  a  zsidó  kisebbség  iránti  szovjet  politikával,  Birobidzsan  létrehozásával 
függ  össze,  amelynek  vád  alá  helyezték  a  vezetőit.  Joszif  Liberberg  professzort,  a 
Birobidzsani  Végrehajtó  Bizottság  elnökét  kikiáltották  „a  nép  ellenségének".  Utána  az 
autonóm  terület  intézményeinek  más  vezetőit  is  üldözőbe  vették.  SzamuiI  Augurszkijt 
(1884-1947)  azzal  vádolták,  hogy  egy  állítólagos  judeo-fasiszta  központ  tagja.  Az  orosz 
párt  egész  zsidó  tagozatát  (a  „Jevszekciját")  szétzúzták.  Arra  törekedtek,  hogy  szétverjék 
a  zsidó  intézményeket,  pedig  külföldön,  ugyanebben  az  időben,  zsidó  személyiségek 
támogatását  igyekezett  megnyerni  a  szovjet  állam. 

A  lengyel  kommunisták  csoportja  volt  a  rémuralom  alatt  az  egyik  legkeményebben 
üldözött  csoport.  Mindjárt  az  oroszok  után,  a  második  helyen  állnak  a  megtorlás 
statisztikájában.  Igaz,  hogy  a  Komintern  végrehajtó  bizottsága,  egész  kivételesen,  egy 
villámszavazással,  hivatalosan  feloszlatta  1938.  augusztus  16-án  a  lengyel  kommunista 
pártot  (LKP). 

A  b reszt- litovsz ki  hídon 

„1939.  december  31-én  reggel  6-kor  felköltöttek  bennünket  [...]  Felöltöztünk, 
megborotválkoztunk,  és  pár  óráig  várakoznunk  kellett  egy  teremben.  Egy  Bloch  nevű 
magyar  zsidó  kommunista  Németországba  menekült  1919-ben,  a  kommün  bukása  után. 
Hamis  papírokkal  élt  ott,  és  továbbra  is  dolgozott  a  pártban.  Később  ugyanazokkal  a 
hamis  papírokkal  emigrált.  Őt  is  letartóztatták,  és  hiába  tiltakozott,  ki  akarták  adni  a 
német  Gestapónak.  [...]  Valamivel  éjfél  előtt  megjöttek  az  autóbuszok,  és  kivittek 
bennünket  az  állomásra.  [...)  1939.  december  31-ről  1940.  január  1-jére  virradó  éjszaka 


elindult  velünk  a  vonat.  Hetven  legyőzött  embert  vitt  hazafelé.  [...]  A  letarolt 
Lengyelországon  át  vitt  az  utunk  Breszt-Litovszk  felé.  A  Búg  folyó  hídján  ott  várt  ránk 
Európa  másik  totális  rendszerének  gépezete,  a  német  Gestapo." 

Alexander  Weissberg:  LAccusé.  Fasquelle,  Párizs,  1953.  A.  Weissbergnek  sikerült 
elkerülnie  a  náci  börtönt,  csatlakozott  a  lengyel  felkelőkhöz,  és  harcolt  az  oldalukon.  A 
háború  végén  Svédországba,  majd  Angliába  ment. 

„Hárman  nem  voltak  hajlandók  átmenni  a  hídon:  a  Bloch  nevű  magyar  zsidó,  egy  nácik 
elítélte  kommunista  munkás  és  egy  német  tanító,  akinek  elfelejtettem  a  nevét. 
Erőszakkal  vonszolták  a  hídra  őket.  A  nácik,  az  SS-ek  dühe  nyomban  lecsapott  a  zsidóra. 
Minket  vonatra  ültettek,  és  elvittek  Lublinba  [...]  Lublinban  átadtak  bennünket  a 
Gestapónak.  Akkor  jöttünk  rá,  hogy  nemcsak  minket  adtak  a  Gestapo  kezére,  hanem  az 
ügyünkre  vonatkozó  iratokat  is  átadta  az  NKVD  az  SS-nek.  így  például  az  én  aktámban  az 
is  benne  volt,  hogy  a  Neumann  felesége  vagyok,  Neumann  pedig  azok  közé  a  németek 
közé  tartozott,  akit  a  legjobban  gyűlöltek  a  német  nácik.  " 

Margarete  Buber-Neumann:  Déposition  auprocés  Kravchenko  contre  „Les  Lettres 
Frangaises"  14  audience,  23  fécrier  1949.  Compte  rendű  sténogra-phique  (Vallomás  a 
Kravcsenko-perben  a  Les  Lettres  Frangaises  ellen.  14.  tárgyalás.  1949,  február  23. 
Gyorsírássos  beszámoló.) 

La  Jeune  Parque.  1949,  Margarete  Buber-Neumannt  1937-ben  tartóztatták  le,  utána 


Szibériába  deportálták,  majd  kiadták  a  náciknak. 


és  egészen  1945  áprilisáig. 


a 


szabadulásáig  a  ravensbrücki  koncentrációs  tábor  foglya  volt. 


Sztálin  mindig  gyanakodott  az  LKP-ra,  úgy  gondolta,  hogy  sokféle  és  folyamatos 
elhajlás  fertőzi  a  pártot.  Sok  lengyel  kommunista  vezető  forgolódott  1917  előtt  Lenin 
környezetében,  és  most  mindenféle  jogvédelem  nélkül  éltek  a  Szovjetunióban.  1923-ban 
az  LKP  Trockij  mellett  foglalt  állást.  Közvetlenül  Lenin  halála  előtt  egy  ellenzék  melletti 
határozatot  fogadott  el  a  vezetősége.  Azután  meg  a  párt  „luxemburgizmusát"  bírálták.  A 
Komintern  V.  kongresszusán,  1924  júniusában-júliusában  Sztálin  eltávolította  az  LKP  - 
Adolf  Warski,  Maksimilian  Walecki  és  Wera  Kostrzewa  alkotta  -  történelmi  vezetőségét, 
és  ezzel  megtette  az  első  lépést  a  párt  Komintern-ellenőrzése  felé.  Utána  azzal  vádolták 
meg  a  pártot,  hogy  a  trockizmus  melegágya.  Egymagában  nem  magyarázhatja  meg  ez  a 
rövid  felsorolás,  hogy  miért  sújtotta  olyan  szigorú  tisztogatás  ezt  a  pártot,  amelynek  több 
vezetője  zsidő  származású  volt.  Még  a  Lengyel  Katonai  Szervezet  (a  POW)  ügye  is  ott 
volt,  1933-ből  (lásd  Andrzej  Paczkowski  írását).  Arról  sem  szabad  megfeledkeznünk:  a 
Komintern  olyan  politikát  akart  ráerőltetni  az  LKP-ra,  amely  a  lengyel  állam  gyengítését 
célozta,  a  Szovjetunió  és  Németország  javára.  Érdemes  hát  komolyan  vennünk  azt  a 
föltevést,  hogy  főleg  azért  kellett  likvidálni  az  LKP-t,  mert  ezzel  is  a  német-szovjet 
egyezmények  aláírását  készítették  elő.  Az  is  sokat  mond,  hogy  Sztálin  hogy  látott 
munkához:  kieszközölte  -  a  Komintern-apparátus  segítségével  -,  hogy  minden  áldozata 
Moszkvába  menjen,  és  ügyelt  rá,  hogy  a  lehető  legkevesebben  tudják  ép  bőrrel 
megúszni.  Csak  azok  maradtak  meg,  akiket  Lengyelországban  börtönöztek  be,  így 
Wladyslaw  Gomulka. 

1938  februárjában  egy  J.  Swicicki  aláírta  cikk  az  egész  LKP-t  vád  alá  helyezte  a 


Komintern  kéthetenként  megjelenő  hivatalos  közlönye,  az  Internationale  Presse 
Korrespondenz  hasábjain.  Az  1937  júniusában  elkezdődött  tisztogatásban  -  ekkor  hívták 
Moszkvába  Julián  Lenski  főtitkárt,  aki  mindjárt  el  is  tűnt  -  a  központi  bizottság  tizenkét 
tagját  likvidálták,  sok  másodvonalbeli  vezetővel  és  több  száz  pártmunkással  együtt.  A 
nemzetközi  brigádokba  beállt  lengyelekre  is  kiterjedt  a  tisztogatás:  mihelyt  a 
Dombrowski-brigád  politikai  tisztjei,  Kazimierz  Cichowski  és  Gustav  Reicher  visszatért 
Moszkvába,  azonnal  letartóztatták  őket.  Csak  1942-ben  jutott  eszébe  Sztálinnak,  hogy  jó 
lenne  megint  alakítani  egy  lengyel  kommunista  pártot.  Lengyel  Munkáspárt  (PPR)  néven, 
hogy  az  legyen  egy  jövendő  sztálinista  bérenckormány  magja,  a  Londonba  menekült 
törvényes  lengyel  kormány  ellenében. 

A  jugoszláv  kommunistáknak  is  sokat  kellett  szenvedniük  a  sztálini  rémuralomtól. 
Otthon  1921-ben  betiltották  Jugoszlávia  Kommunista  Pártját,  ezért  kénytelen  volt 
külföldre  áttenni  működése  székhelyét,  1921-től  1936-ig  Bécsben  székelt,  majd  1936-tól 
1939-ig  Párizsban;  de  1925  óta  Moszkvában  építette  ki  a  fő  központját.  A  Nyugati 
Nemzeti  Kisebbségek  Kommunista  Egyetemén  (KUNMZ),  a  Szverdlov  Kommunista 
Egyetemen  és  a  Nemzetközi  Leninista  Iskolán  tanuló  hallgatók  körül  kristályosodott  ki  az 
első  jugoszláv  emigráns  mag;  csakhamar  erősítést  is  kapott  egy  újabb  emigrációs  hullám 
révén,  Sándor  király  diktatúrájának  bevezetése,  1929  után.  A  harmincas  években  kétszáz¬ 
háromszáz  jugoszláv  kommunista  élt  a  Szovjetunióban,"^^  igen  élénken  kivették  részüket 
a  Komintern  és  főleg  az  iijűkommunista  internacionálé  nemzetközi  szervezeteiben. 
Ennélfogva,  nyilván  szoros  kapcsolatban  voltak  az  SZKP-val. 

Rossz  hírük  lett,  mert  sok  harc  dúlt  a  JKP  vezetéséért  vetélkedő  különböző  frakciók 
között.  Ilyen  körülmények  között  mind  gyakoribb  és  erélyesebb  volt  a  Komintern 
vezetőségének  beavatkozása.  1925  derekán  csisztka,  ellenőrző  tisztogatás  volt  a  KUNMZ- 
on,  mert  az  inkább  az  ellenzékkel  rokonszenvező  jugoszláv  hallgatok  szembefordultak 
Marija  J.  Frukina  rektorral.  Kizártak  és  megróttak  néhány  hallgatót,  négyet  (Ante  Ciligát, 
Dedicset,  Dragicsot  és 

Eberlinget)  pedig  letartóztattak  és  száműztek  Szibériába.  1932-ben  új  tisztogatás  volt 
a  JKP-ban,  és  kizártak  tizenhat  aktivistát. 

A  Ki rov-gyii kossá g  után  megszigorították  a  politikai  emigránsok  ellenőrzését,  és  1936 
őszén  a  JKP  minden  tagját  felülvizsgálatnak  vetették  alá,  mielőtt  lecsap  rájuk  a 
rémuralom.  A  politikai  emigránsok  sorsa  ismeretesebb,  mint  a  névtelen  pártmunkásoké; 
a  JKP  központi  bizottságának  8  titkárát,  a  központi  bizottság  15  más  tagját,  valamint  a 
területi  vagy  községi  pártvezetőségek  21  titkárát  tartóztatták  le,  s  azok  örökre  eltűntek.  A 
JKP  egyik  titkára,  Szima  Markovics  kénytelen  volt  a  Szovjetunióba  menekülni,  és  ott 
dolgozott  a  Tudományos  Akadémián,  amíg  le  nem  tartóztatták  1939  júliusában;  tízévi 
kényszermunkára  ítélték,  nem  írhatott  levelet,  és  börtönben  halt  meg.  Másokat  azonnal 
kivégeztek,  így  a  Vujovics  testvéreket,  Radomirt  (a  JKP  központi  bizottságának  tagját)  és 
Gregort  (az  iíjúkommunisták  központi  bizottságának  tagját);  a  testvérük,  Voja,  az 
ifjúkommunista  internacionálé  egykori  vezetője  1927-ben  Trockijhoz  húzott;  el  is  tűnt,  és 
az  ő  letartóztatása  vonta  maga  után  a  fivérei  lebukását.  Milán  Gorkics  1932-től  1937-ig 
volt  a  Jugoszláv  Kommunista  Párt  központi  bizottságának  titkára;  most  azzal  vádolták, 
hogy  „szovjetellenes  szervezetet  hozott  létre  és  terrorista  csoportot  irányított  a  Knorin  és 


Pjatnyickij  vezette  Komintern  kebelében". 

A  hatvanas  évek  közepén  a  JKP  a  megtorlásnak  mintegy  száz  áldozatát  rehabilitálta,  de 
semmilyen  módszeres  kutatást  sem  kezdeményezett  ezen  a  téren.  Igaz,  hogy  egy  ilyen 
kutatás  megindítása  -közvetve  -  a  Szovjetunió  hívei  ellen  az  1948-as  szakítás  után 
Jugoszláviában  elkezdődött  megtorlás  áldozatainak  kérdését  is  fölvetette  volna.  És  főleg 
azt  domborította  volna  ki,  hogy  Joszip  Broz  Tito  különlegesen  véres  tisztogatás  után 
került  1938-ban  a  párt  élére.  Tito  ugyan  Sztálin  ellen  fordul  1948-ban,  de  az  még  nem 
mentesíti  a  harmincas  évek  tisztogatásában  vállalt  szerepének  felelőssége  alól. 


Hajsza  a  „trockisták"  után 

Sztálin  előbb  a  Szovjetunióban  élő  külföldi  kommunisták  sorait  tizedelte,  utána  a 
külföldön  élő  „disszidensek"  ellen  fordult.  Módja  nyílt  az  NKVD-nek,  hogy  megmutassa 
világhatalmát. 

Ignaz  Reiss,  valódi  nevén  Náthán  Porecki  esete  az  egyik  leglátványosabb.  Reiss  is 
afféle,  az  1914-18-as  háborúból  kinőtt,  iijú  zsidó  forradalmár  volt,  amilyenből  oly  sok 
akadt  Közép-Európában,  és  amilyenből  oly  sokat  toborzott  magának  a  Komintern. 
Hivatásos  agitátor  volt,  a  nemzetközi  földalatti  hálózatban  dolgozott,  és  olyan  sikeresen 
teljesítette  a  megbízatásait,  hogy  1928-ban  Vörös  Zászló-renddel  tüntették  ki.  1935-ben 
ismét  az  NKVD  „vette  állományba",  mert  minden  külföldi  hálózat  fölött  átvette  az 
ellenőrzést;  Reiss  Németországban  kémkedett.  Az  első  nagy  moszkvai  per  földúlta  Reisst; 
elhatározta,  hogy  szakít  Sztálinnal.  Ismerte  a  „cég"  szokásait,  ezért  gondosan 
előkészítette  pártütését;  1937.  július  17-én  nyilvánosságra  hozta  az  SZKP  központi 
bizottságához  írt  levelét,  amelyben  név  szerint  támadja  Sztálint  és  a  sztálinizmust,  ezt  „a 
legrosszabb  fajta  opportunizmust  -  az  elvtelen  opportunizmust  -,  a  vér  és  a  hazugság 
keverékét,  amely  azzal  fenyeget,  hogy  megmérgezi  az  egész  világot,  és  megsemmisíti  a 
munkásmozgalom  maradványait".  Egyszersmind  azt  is  bejelentette  Reiss,  hogy  Lev 
Trockij-hoz  csatlakozik.  Nem  is  tudta,  hogy  a  halálos  ítéletét  írta  alá.  Az  NKVD  nyomban 
mozgósította  franciaországi  hálózatát,  sikerült  Reiss  nyomára  akadnia  Svájcban,  és 
csapdát  állított  neki.  Szeptember  4-én  este  szitává  lőtte  két  francia  kommunista 
Lausanne-ban,  közben  pedig  az  NKVD  egy  női  ügynöke  egy  doboz  mérgezett 
csokoládéval  próbálta  meggyilkolni  Reiss  feleségét  és  fiát.  Hiába  nyomoztak  Svájcban  és 
Franciaországban,  sosem  találták  meg,  sosem  ítélték  el  a  gyilkosokat  és  cinkosaikat. 
Trockij  azonnal  Jacques  Ducios-t,  az  FKP  egyik  titkárát  vádolta  a  gyilkossággal,  és 
megkérte  a  titkárát,  Jan  van  Heijenoortot,  hogy  táviratozzon  a  francia  kormányfőnek: 
„Chautemps  Miniszterelnök  Párizs  /  Ignaz  Reiss  meggyilkolása  ügyében  /  Levelezésem 
ellopása  és  hasonló  bűntettek  miatt  /  Bátorkodom  szorgalmazni  hallgassák  ki  legalább 
mint  tanút  Jacques  DucIos-t  a  képviselőház  alelnökét  régi  GPU-ügynök.""^^ 

Dudos  akkor  már  1936  júniusa  óta  a  képviselőház  alelnöke  volt,  és  semmi  foganatja 
sem  lett  a  táviratnak. 

Kétségkívül  látványos  volt  a  Re iss-gyii kossá g,  de  egy  nagyobb  összefüggésbe,  a 
trockisták  likvidálásának  nagy  tervébe  illeszkedett.  Az  nem  is  olyan  meglepő,  hogy  a 
Szovjetunióban  úgy  mészárolták  a  trockistákat,  mint  bárki  mást.  Ellenben  azt  már 
furcsáll-hatjuk,  hogy  olyan  szívósan  igyekeztek  a  különleges  szolgálatok  külföldön 


megsemmisíteni  fizikailag  az  ellenzékieket,  vagy  a  különböző  országokban  szerveződő 
trockista  csoportokat.  Türelmes  beépülésre  támaszkodott  ez  a  munka. 


Louis  Aragon 

Prelúdium  cseresznyeérés  idején 

A  GPU-t  éneklem  itt  alakul 

most  Franciaországban 

Franciaország  szükséges  GPU-ját  éneklem 

a  seholi  és  mindenholi  GPU-t  éneklem 

GPU-t  követelek  hogy  sürgessem  egy  világ  végét 

Követeljetek  GPU-t  hogy  sürgessétek  egy  világ  végét 

hogy  megvédjétek  az  elárulta  kát 

hogy  megvédjétek  a  mindig  elárultakat 

Követeljetek  GPU-t  ti  kiket  meggörnyesztenek  és  ti  kiket  megölnek  Követeljetek  GPU-t 
GPU  kell  nektek 

Éljen  a  GPU  a  hősiség  dialektikus  alakzata  melyet  szembeállíthatunk  azoknak  a 
pilótáknak  ostoba  képével  akiket  hősnek  tartanak  az  ostobák  ha  pofájukkal  eltaknyolnak 
a  földön 

Éljen  a  GPU  a  materialista  nagyság  igazi  képe 

Éljen  a  GPU  Chiappe^^^^  isten  és  a  Marseillaise  ellen 

Éljen  a  GPU  a  pápa  és  a  tetvek  ellen 

Éljen  a  GPU  a  bankok  béketűrése  ellen 

Éljen  a  GPU  a  keleti  mesterkedések  ellen 

Éljen  a  GPU  a  család  ellen 

Éljen  a  GPU  a  csalárd  törvények  ellen 

Éljen  a  GPU  a  Caballero  Boncour  MacDonald  Zoergibel 

féle  gyilkosok  szocializmusa  ellen 

Éljen  a  GPU  a  Proletariátus  minden  ellensége  ellen 

ÉLJEN  A  GPU. 

(1931) 

Jean  Malaquais  idézi:  Le  nőmmé  Louis  Aragon  ou  le  patriote  professionnel  [Nevezett 
Louis  Aragon,  avagy  a  hivatásos  hazafi],  a  Masses  melléklete,  1947.  február  (A  vers 
eredeti  címe:  Prélude  au  temps  des  cerises.) 


1937  júliusában  eltűnt  Rudolf  Klement,  a  trockista  ellenzék  nemzetközi  titkárságának 
vezetője.  Augusztus  26-án  egy  fejetlen,  lábatlan  hullát  fogtak  ki  a  Szajnából,  és 
hamarosan  azonosították  is:  Klement  volt.  Magának  Trockijnak  a  fia,  Lev  Szedov  is 
meghalt  Párizsban,  1938.  február  16-án,  egy  műtét  következtében;  nagyon  gyanús 
körülmények  között  halálozott  el,  és  ez  azt  a  gyanút  ültette  el  a  hozzá  közel  állókban, 
hogy  a  szovjet  titkosszolgálat  gyilkoltatta  meg."^^  Ezzel  szemben  Pavel  Szudoplatov  azt 
állítja  az  emlékirataiban,"^^  hogy  szó  sem  volt  ilyesmiről.  De  azért  tény,  hogy  az  NKVD 
kitartóan  megfigyelte  Lev  Szedovot.  Egyik  bizalmasa.  Mark  Zborowski  a  trockista 


mozgalomba  befurakodott  ügynök  volt. 

Ezzel  szemben  Szudoplatov  elismerte,  hogy  1939  márciusában  őt  bízta  meg  Trockij 
meggyilkolásával  Berija  és  személyesen  Sztálin. „Még  az  idén  végezni  kell  Trockijjal, 
amíg  ki  nem  tör  a  háború,  mert  az  elkerülhetetlen  -  mondta  neki  Sztálin,  majd 
hozzátette:  -  Maga  majd  közvetlenül  Berija  elvtárstól  függ,  senki  mástól,  de  a  magáé  a 
teljes  felelősség  az  akcióért."^^  Könyörtelen  hajsza  indult  a  IV.  internacionálé  vezetője 
után.  Párizson,  Brüsszelen,  az  Egyesült  Államokon  át  egészen  Mexikóvárosig,  ahol  Trockij 
lakott.  Szudoplatov  ügynökei  a  mexikói  kommunista  párt  cinkosságával  készítettek  elő 
egy  első  merényletet,  de  május  24-én  Trockij  csodával  határos  módon  megmenekült. 
Szudoplatov  úgy  tudta  eltenni  Trockijt  láb  alól,  hogy  hamis  néven  beépítette  mellé 
Ramón  Mercadert.  Mercader  egy  trockista  aktivista  nő  bizalmába  férkőzött,  így  sikerült 
kapcsolatba  lépnie  az  „Öreggel".  Trockij  nem  volt  valami  gyanakvó  ember,  belement, 
hogy  fogadja  Mercadert,  és  véleményt  mondjon  egy  cikkről,  amely  Trockij,  a  forradalmár 
védelmében  íródott.  Akkor  csapta  fejbe  Mercader  egy  jégcsákánnyal.  A  súlyosan 
megsebesült  Trockij  fölordított.  A  felesége  és  a  testőrei  rávetették  magukat  Mercaderre. 
aki  csak  állt  ott  dermedten,  a  gaztette  után.  Másnap  Trockij  meghalt. 

Lev  Trockij  tisztán  látta,  hogy  a  GPU,  majd  az  NKVD  tartja  kézben  a  Kominternt,  és 
bírálta  a  kommunista  pártok,  a  Komintern  tagozatai  és  az  NKVD  ügyosztályai  közötti 
összefonódást.  Három  nappal  az  ellene  intézett  első  gyilkossági  kísérlet  után  ezt  írta 
1940.  május  27-én  kelt  levelében  a  mexikói  főügyésznek:  „A  GPU  szervezetének  a 
Szovjetunión  kívül  is  meggyökerezett  hagyományai  és  módszerei  vannak.  A  GPU-nak 
törvényes  vagy  félig-törvényes  fedőszervre  és  ügynökei  toborzásához  kedvező 
körülményekre  van  szüksége  tevékenysége  kifejtéséhez;  az  úgynevezett  »kommunista 
pártokban«  találja  meg  ezt  a  környezetet  és  fedezetet."^^  Utolsó  írásában,  még  mindig  a 
május  24-i  merénylet  kapcsán,  ismét  részletesen  foglalkozik  azzal  az  akcióval,  amelynek 
kis  híján  áldozatul  esett.  Szerinte  a  GPU  (Trockij  mindig  ezt,  a  még  1922-ben,  az  ő 
idejében  elfogadott  nevet  használta)  „Sztálin  hatalmának  fő  szerve"  a  Szovjetunióban 
érvényesülő  „totális  uralom  eszköze"  ez  okozza,  hogy  „a  szolgalelkűség  és  a  cinizmus 
szelleme  hatja  át  az  egész  Kominternt,  és  ez  mérgezi  meg  a  velejéig  a 
munkásmozgalmat".  Hosszasan  fejtegeti  éppen  ezt  a  sajátosságot,  mert  sok  mindent  ez 
határoz  meg  a  kommunista  pártok  szintjén:  „Mint  szervezet,  a  GPU  nem  azonos  a 
Kominternnel,  de  szétválaszthatatlanul  össze  vannak  fonódva.  Az  egyik  a  másik  alá  van 
rendelve,  de  nem  a  Komintern  utasítja  a  GPU-t.  hanem,  fordítva,  a  GPU-nak  van 
teljhatalma  a  Komintern  fölött. 

Trockij  kettős  tapasztalatának  gyümölcse  ez  a  sok  részismeretre  támaszkodó  elemzés: 
az  egyikre  akkor  tett  szert,  amikor  a  születő  szovjet  állam  egyik  vezetője  volt,  a  másikra 
meg  számkivetettként,  amikor  az  egész  világon  üldözték  az  NKVD  ma  már  teljes 
bizonyossággal  ismert  nevű  bérgyilkosai.  Jelen  esetben  a  Nyikolaj  Jezsov  által  1936 
decemberében  alakított  „különleges  küldetések"  osztályának  vezetőiről  van  szó:  név 
szerint  ezekről:  Szergej  Spigelglasz,  aki  kudarcot  vallott,  (az  1996-ban  elhunyt)  Pavel 
Szudoplatov  és  (az  1981-ben  meghalt)  Naum  Ejtingon,  akik  sikert  arattak,  mert  sok  volt  a 
cinkosuk.^"^ 

1940.  augusztus  20-án  gyilkolták  meg  Trockijt  Mexikóban;  mindjárt  megindult  a 


nyomozás  a  helyszínen,  majd  később  is  kutatta  a  kérdést  Julián  Gorkin,  ezekből  ismerjük 
az  eset  lényegét. Különben  nem  volt  kétséges,  hogy  ki  adott  megbízást  a  gyilkosságra: 
a  közvetlen  felelősök  is  ismeretesek  voltak,  és  újabban  Szudoplatov  is  megerősítette 
ezeket  az  értesüléseket.  Jaime  Ramón  Mercader  dél  Rio  egy  olyan  kommunista  nőnek, 
Caridad  Mercadernek  volt  a  fia,  aki  sokáig  dolgozott  a  titkosszolgálatnak,  és  N.  Ejtingon 
szeretője  lett.  Álnéven,  Jacques  Mornardként  férkőzött  közel  Mercader  Trockijhoz. 
Mornard  valóságos  személy  volt;  1967-ben  halt  meg  Belgiumban.  Részt  vett  a  spanyol 
polgárháborúban,  valószínűleg  ott  „vette  kölcsön"  az  útlevelét  a  szovjet  titkosszolgálat. 
Mercader  a  Jacson  nevet  is  használta,  egy  erre  szóló  tartalékútlevéllel:  eredetileg  egy 
kanadaié  volt  ez  az  útlevél,  aki  beállt  a  nemzetközi  brigádokba,  és  elesett  a  fronton. 
Ramón  Mercader  1978-ban  halt  meg  Havannában,  ahol  dolgozott:  Fidel  Castro  hívta  meg, 
hogy  legyen  a  belügyminisztérium  tanácsadója.  Lenin-renddel  tüntették  ki  a  bűntettéért, 
de  csöndben  temették  el  Moszkvában. 


Hiába  szabadult  meg  Sztálin  az  utolsó  politikai  ellenfelétől,  attól  még  nem  hagyott 
alább  a  trockista  vadászat.  A  francia  példa  árulkodik  róla,  hogy  mit  tanultak,  mire  járt  az 
eszük  a  kommunista  aktivistáknak  a  kis  trockista  szervezetek  aktivistáival  kapcsolatban. 
Nincs  kizárva,  hogy  Franciaországban  a  megszállás  alatt,  kommunisták  jelentettek  föl 
bizonyos  trockistákat  a  francia  vagy  a  német  rendőrségnek. 

A  Vichy-féle  francia  börtönökben  és  táborokban  módszeresen  vesztegzár  alatt  tartották 
a  trockistákat.  Nontronban  (Dordogne)  Gérard  Bloch  volt  az  áldozata  annak  a  kollektív 
kommunista  kiközösítésnek,  amelyet  Jean-Richard  Bloch  író  fia,  Michel  Bloch  irányított. 
Később  átvitték  az  eysses-i  börtönbe,  ahol  egy  katolikus  tanító  figyelmeztette  Gérard 
Blocht,  hogy  a  börtön  kommunista  kollektívája  elhatározta,  hogy  kivégzik,  az  éjszaka 
megfojtják 
Blocht. 


Az  elvakult  gyűlöletnek  ebben  a  légkörében  négy  trockista  -köztük  az  Olasz 
Kommunista  Párt  alapítója,  Pietro  Tresso  -  „eltűnése"  akik  a  Haute-Loire  megyében 
tevékenykedő  „Wodli"  partizáncsoportban  harcoltak,  új  értelmet  nyert.  1943.  október  I- 
jén  kommunista  elvtársaival  együtt  a  Puy-en-Velay-i  börtönből  öt  troc-kista  aktivista 
szökött  meg,  s  ez  a  kommunista  partizáncsoport  „vette  át"  őket.  Az  egyikük,  Albert 
Demaziére  véletlenül  elszakadt  a  társaitól.  Egyedül  ő  maradt  életben  az  öt  trockistából:^^ 
Tresso,  Pierre  Salini,  Jean  Reboul,  Abraham  Sadek  egy  nagyon  jellemző  színjáték-per 
középpontjába  került,  és  október  végén  kivégezték  őket.  Tény,  hogy  a  még  élő  „tanúk" 
és  szereplők  azt  mesélik:  azzal  vádolták  ezeket  az  aktivistákat,  hogy  „a  tábor  ivóvizének 
megmérgezésére"  készülnek;  ez  a  középkorias  vád  Trockijnak  (akinek  a  fiát,  Szergejt  is 
hasonló  szándékokkal  vádolták  a  Szovjetunióban)  és  a  partizánok  legalább  még  egy 
foglyának  (Abraham  Sadeknek)  zsidó  származására  utal.  így  mutatta  meg  a  kommunista 
mozgalom,  hogy  nem  mentes  a  legotrombább  antiszemita  maradiságtól.  A 
meggyilkolásuk  előtt  lefényképezték  a  négy  trockistát,  valószínűleg  azért,  hogy 
azonosíthassa  őket  az  FKP  legfelsőbb  vezetősége,  és  arra  kényszerítették  őket,  hogy  írják 
meg  az  önéletrajzukat. 

A  kommunisták  még  a  koncentrációs  táborban  is  igyekeztek  fizikailag  megsemmisíteni 
közvetlen  ellenfeleiket,  a  tábori  hierarchiában  elfoglalt  vezető  posztok  segítségével.  1943 


októberében  letartóztatták,  és  1944  januárjában  Buchenwaldba  deportálták  Marcel 
Beaufrére-t.  a  nemzetközi  munkáspárt  bretonvidéki  vezetőjét;  a  blokk-közi  főnök  (egy 
kommunista)  mindjárt  meggyanúsította,  hogy  trockista.  Tíz  nap  múlva  egy  barátja 
figyelmeztette  Beaufrére-t,  hogy  blokkjának,  a  39-esnek  kommunista  sejtje  halálra  ítélte, 
és  át  akarja  küldeni  a  kísérleti  foglyok  blokkjába,  ahol  tífusszal  oltották  be  a  rabokat. 
Marcel  Beaufrére  in  extremis  menekült  meg,  német  aktivisták  jóvoltából. Elég  volt,  ha 
kihasználják  a  náci  koncentrációs  rendszert,  a  kommunisták  máris  megszabadulhattak 
politikai  ellenfeleiktől,  csak  a  legveszélyesebb  csoportokba  kellett  beosztani  őket;  pedig 
mindannyiukat  ugyanazok  a  Gestapo-legények  és  SS-ek  sanyargatták.  Marcel  Hic  és 
Roland  Filiatre  két  buchenwaldi  deportált  volt:  mindkettejüket  a  szörnyű  Dora-táborba 
küldték  „a  tábor  irodai  igazgatásával  megbízott  német  kommunisták,  NKP-káderek 
jóváhagyásával"  -  írja  Rudolph  Prager.  Marcel  Hic  ott  pusztult  a  táborban.  Roland 
Filiatre  ellen  még  1948-ban  is  sikertelen  gyilkos  merényletet  követtek  el  a  munkahelyén. 

Más  trockista  aktivisták  „likvidálása"  is  végbement  a  felszabadulás  örve  alatt.  Mathieu 
Buchholz,  az  „Osztályharc"  csoporthoz  tartozó  fiatal  párizsi  munkás  1944.  szeptember  11- 
én  tűnt  el.  1947  májusában  csoportjának  újságja  a  „sztálinistákat"  okolta  érte. 

Görögországban  sem  volt  jelentéktelen  a  trockista  mozgalom.  A  görög  kommunista  párt 
egyik  titkára,  Pandelisz  Puliopulosz,  akit  az  olaszok  lőttek  agyon,  már  a  háború  előtt 
ahhoz  csatlakozott.  A  háború  alatt  a  trockisták  egyénileg  a  nemzeti  felszabadítási  frontba 
álltak  be,  amelyet  a  kommunisták  alakítottak  meg  1941  júniusában.  Arisz  Veluhiotisz,  a 
nemzeti  felszabadítás  népi  hadserege  tábornoka  mintegy  húsz  trockista  vezetőt 
végeztetett  ki.  A  felszabadulás  után  mind  több  trockista  aktivistát  raboltak  el.  Gyakran 
meg  is  kínozták  őket,  hogy  elárulják  elvtársaik  címét.  1946-ban,  a  KP  központi 
bizottságának  írt  jelentésében  Vaszilisz  Barciotasz  600  trockistáról  tud,  akiket  a  népi 
harcok  védelmi  szervezete  végzett  ki,  ez  a  szám  valószínűleg  anarchistákat  vagy 
szakadár  szocialistákat  is  magában  foglal. Az  archeo-marxistákat  is  üldözték  és 
gyilkolták,  azokat  az  aktivistákat,  akik  1924  óta  szervezkedtek  a  görög  kommunista 
párton  kívül. 

Az  albán  kommunisták  sem  maradtak  el  mögöttük.  Egyesültek  1941  novemberében  az 
Anastaste  Lula  körül  tömörülő  trockistákat  is  felölelő  baloldali  csoportok,  de  utána  megint 
felszínre  kerültek  a  nézeteltérések  a  trockisták  és  a  jugoszláv  kommunisták 
tanácsadóinak  segítségét  élvező  ortodoxok  (Enver  Hodzsa,  Mehmed  Shehu)  között.  1943- 
ban  rövid  úton  kivégezték  Lulát.  Egy  másik,  különösen  népszerű  trockista  vezető,  Sadik 
Premtaj  több  gyilkossági  kísérletet  túlélt,  és  sikerült  Franciaországba  menekülnie;  1951 
májusában  esett  áldozatul  egy  új  emberölési  kísérletnek,  amelyet  Djemal  Chami  követett 
el,  a  nemzetközi  brigádok  egykori  harcosa,  a  párizsi  albán  külképviselet  bérence. 

Kínában  egy  kis  mozgalomcsíra  alakult  1928-ban  Csen  Tu-hsziu  irányítása  alatt;  ő  volt 
a  KKP  alapítója  és  egykori  titkára.  1935-ben  még  csak  pár  száz  tagja  volt.  A  Japán  elleni 
háború  alatt  egy  részüknek  sikerült  beállnia  a  felszabadító  népi  hadsereg  VIII. 
hadtestébe.  Mao  Ce-tung  végeztette  ki  őket,  és  az  általuk  irányított  hadosztályokat  is 
fölszámolta.  A  polgárháború  után  módszeresen  hajszát  indítottak  utánuk,  és  kivégezték 
őket.  Sokuk  sorsa  ismeretlen  maradt. 

Indokínában  eleinte  más  volt  a  helyzet,  1933-tól  egy  követ  fújtak  a  Tranh  Dau  (Harc) 


csoport  trockistái  és  a  kommunisták.  Különösen  a  félsziget  déli  részében  volt  igen  erős  a 
trockista  befolyás.  1937-ben.  Jacques  Dudos  egyik  utasítása  megtiltja  az  indokínai 
kommunista  pártnak,  hogy  továbbra  is  együttműködjék  a  Harc  aktivistáival.  A  japán 
vereség  utáni  hónapokban  egy  másik  trockista  irányzat  -  a  nemzetközi  kommunista  liga 
(NKL)  -  tett  szert  olyan  befolyásra,  amely  aggodalommal  töltötte  el  a  kommunista 
vezetőket.  1945  szeptemberében,  az  angol  csapatok  bevonulásakor  az  NKL  szigorúan 
bírálta  a  Viet  Minht,  az  1941  májusában  Ho  Si  Minh  által  alapított  demokratikus 
függetlenségi  frontot,  mert  olyan  békés  fogadtatásban  részesítette  az  angolokat. 
Szeptember  14-én  Viet  Minh  széles  körű  akciót  indított  a  trockista  káderek  ellen,  de  azok 
nem  viszonozták.  Elfogták  a  trockistákat,  majd  kivégezték  nagy  részüket.  Harcoltak  az 
angol-francia  csapatok  ellen,  majd  visszavonultak  a  Gyékény  Síkságra,  ahol  a  Viet  Minh 
csapatai  verték  szét  őket.  Az  akció  második  menetében  a  Harc  aktivistái  ellen  fordult  a 
Viet  Minh.  Börtönbe  vetették  őket  Ben  Sucban,  és  a  francia  csapatok  közeledtekor 
kivégezték  őket.  Azután  a  mozgalom  történelmi  vezetőjét,  Ta  Thu  Taut  tartóztatták  le  és 
végezték  ki  1946  februárjában.  Nemhiába  írta  Ho  Si  Minh,  hogy  a  trockisták  „a 
legaljasabb  árulók  és  kémek".^^ 

Csehszlovákiában  Zavis  Kalandra  sorsa  egymagában  is  jellemzi  minden  eszmetársa 
sorsát.  1936-ban  kizárták  Kalandrát  a  CSKP-ból,  mert  egy  füzetkét  írt  a  moszkvai  perek 
ellen.  Ellenálló  volt,  ezért  a  németek  Oranienburgba  deportálták.  1949  novemberében 
letartóztatták,  azzal  vádolták,  hogy  „összeesküvést  szőtt  a  köztársaság  ellen"  és 
megkínozták.  1950  júniusában  kezdődött  a  pere;  önkritikát  gyakorolt.  Június  8-án  halálra 
ítélték.  A  Gombát  című  lap  1950.  június  14-i  számában  André  Breton  arra  kérte  Paul 
Éluard-t,  hogy  lépjen  közbe  egy  olyan  ember  érdekében,  akit  mindketten  már  a  háború 
előtti  időkből  ismertek.  Éluard  így  válaszolt:  „Túl  sok  a  dolgom  az  ártatlanságukat 
hangoztató  ártatlanokkal,  semhogy  bűneiket  hangoztató  bűnösökkel  foglalkozzam."^^ 
Június  27-én  kivégezték  Zavis  Kalandrát  és  három  másik  társát. 


Külföldi  antifasiszták  és  forradalmárok,  a  szovjet  rémuralom  áldozatai 

A  Komintern,  a  trockisták  és  más  kommunista  szakadárok  megtizedelése  a  kommunista 
rémuralom  fontos  vonása  ugyan,  de  nem  az  egyetlen.  Tény,  hogy  nagyon  sok  külföldi  élt 
a  Szovjetunióban  a  harmincas  évek  közepén,  akik  nem  voltak  kommunisták,  csak  a 
szovjet  délibáb  vonzotta  oda  őket.  Közülük  sokan  a  szabadságukkal  és  gyakran  az 
életükkel  fizettek  ezért  a  szovjetek  országa  iránt  táplált  szenvedélyükért. 

A  harmincas  évek  elején  nagy  propaganda-hadjáratot  indítottak  a  szovjetek  Karélia 
körül;  két  húron  játszottak  egyszerre,  hol  a  szovjet-finn  határvidék  kínálta  lehetőségeket, 
hol  „a  szocializmus  építésének"  vonzóerejét  domborították  ki.  Nem  kevesebben,  mint 
tizenkétezren  hagyták  el  Finnországot,  az  Egyesült  Államokból  is  csatlakozott  hozzájuk 
vagy  ötezer  finn,  lényegében  az  (amerikai)  Finn  Dolgozók  Társaságának  tagjai,  akik 
nagyon  nehéz  helyzetben  voltak  az  1929-es  válság  utáni  munkanélküliség  miatt.  Már  csak 
azért  is  magasra  csapott  a  „Karélia-láz"  mert  az  Amtorg  (a  szovjet  kereskedelmi  iroda) 
ügynökei  mindenkinek  munkát  ígértek,  magas  béreket,  lakást  és  ingyen  utazást  New 
Yorkból  Leningrádba.  Mindenkinek  azt  ajánlották,  hogy  mindenét  vigye  magával. 

Ez  a  -  hogy  Aino  Kuusinen  kifejezésével  éljünk  -  „délibábhajsza"  lidércnyomássá  vált. 


Éppen  csak  megérkeztek  a  ki-  (vagy  be)vándorlók,  mindjárt  elkobozták  tőlük  a  gépeiket, 
szerszámaikat  és  megtakarított  pénzecskéjüket.  Át  kellett  adniuk  az  útlevelüket,  és 
egyszeriben  fogságban  találták  magukat  egy  erdő  uralta,  elmaradott  tájon,  különlegesen 
nehéz  életkörülmények  között. Arvo  Tuominen  szerint  legalább  húszezer  finn 
raboskodott  a  gyűjtőtá borokba n.^^  (Tuominen  vezette  a  finn  kommunista  pártot,  a 
Komintern  végrehajtó  bizottsága  elnökségének  is  póttagja  volt  1939  végéig,  utána 
halálra  ítélték,  majd  tíz  évi  börtönre  változtatták  a  büntetését.) 

Aino  Kuusinen  tanúja  volt  kirovakani  kényszerlakhelyén,  hogyan  érkeznek  oda  azok  az 
örmények,  akik  szintén  lépre  mentek  az  ügyes  propagandának,  és  rászánták  magukat, 
hogy  az  Örmény  Szovjet  Köztársaságban  telepednek  le.  Sztálin  fölhívta  a  külföldön  élő 
orosz  eredetű  emigránsokat,  hogy  térjenek  haza  a  Szovjetunióba;  erre  aztán  fölbuzdultak 
az  örmények  -  pedig  nagy  részük  Törökországból  menekült  világgá  -,  hogy  hazatérnek 
abba  az  Örmény  Köztársaságba,  amely  őseik  földjét  jelentette  képzeletükben.  1947 
szeptemberében  több  ezren  gyűltek  össze  Marseille-ben.  Háromezer-ötszázán  szálltak  föl 
a  Rosszija  hajó  fedélzetére,  amely  a  Szovjetunióba  szállította  őket.  Mihelyt  áthaladt  a 
hajó  a  fekete-tengeri  szovjet  felségvizek  jelképes  határvonalán,  gyökeresen  megváltozott 
a  szovjet  hatóságok  magatartása.  Sokan  megértették  belőle,  hogy  gyalázatoson  tőrbe 
csalták  őket.  1948-ban  kétszáz  örmény  érkezett  az  Egyesült  Államokból.  Ünnepélyesen 
fogadták  őket,  de  utána  finnekéhez  hasonló  sors  várt  rájuk:  rögtön  elkobozták  az 
útlevelüket.  1956  májusában  több  száz,  Franciaországból  jött  örmény  tüntetett  Christian 
Pineau  francia  külügyminiszter  jereváni  látogatása  alkalmával.  Csak  hatvan  család 
hagyhatta  el  a  Szovjetuniót,  a  többire  lecsapott  a  megtorlás.^^ 

Nemcsak  azokat  sújtotta  a  rémuralom,  akik  önként  települtek  a  Szovjetunióba,  hanem 
azokat  is,  akiket  elnyomó  önkényuralmi  rendszerek  toloncoltak  oda.  Az  1936-os  szovjet 
alkotmány  129.  cikkelye  szerint  „a  SZU  menedékjogot  nyújt  a  dolgozók  érdekeinek 
védelméért  vagy  tudományos  munkásságukért  vagy  nemzeti  felszabadító  harcukért 
üldözött  idegen  állampolgároknak".  Vie  et  destin  (Élet  és  sors)  című  regényében,  Vaszilij 
Grosszman  leírja  egy  SS-katona  és  foglya,  egy  idős  bolsevik  pártmunkás  vitáját.  Az  SS- 
katona  egy  olyan  mondatot  mond  hosszú  magánbeszédében,  amely  tökéletesen  jellemzi 
a  Szovjetunióba  menekült  sok  ezer  férfi,  nő  és  gyerek  sorsát,  íme:  „Ki  van  a  mi 
táborainkban  békeidőben,  amikor  nincs  hadifogoly?  A  párt  ellenségei,  a  nép  ellenségei. 
Maguk  is  ismerik  ezt  a  fajtát,  a  maguk  táboraiban  is  ilyenek  vannak.  És  ha  a  maguk 
táborai  békeidőben  az  SS  irányítása  alá  kerülnének,  nem  bocsátanánk  szabadon  a  maguk 
foglyait.  A  mi  foglyaink  a  maguk  foglyai. 

Akár  maguktól  mentek  külföldről  a  Szovjetunióba,  a  szovjetek  hívó  szavára,  akár  olyan 
biztonságot  reméltek,  amelyet  nem  találtak  meg  eredeti  hazájukban  a  politikai 
elkötelezettségük  miatt,  minden  bevándorlóban  esetleges  kémet  gyanítottak  a 
Szovjetunióban.  Legalábbis  ezt  az  okot  hozták  föl  leggyakrabban  az  ítéletek 
indokolásában. 

A  húszas  évek  közepén  jelentek  meg  a  Szovjetunióban  az  olasz  antifasiszták;  ők 
alkották  a  bevándorlók  egyik  első  hullámát.  Álmaik  menedékét  vélték  megtalálni  a 
„szocializmus  országában"  de  sokan  kegyetlenül  csalódtak,  és  a  rémuralomban  lett 
részük.  A  harmincas  évek  közepén  körülbelül  hatszáz  olasz  kommunista  vagy 


szimpatizáns  volt  a  Szovjetunióban;  mintegy  250  emigráns  politikai  káder  és  három 
politikai  oktatóintézményben  350  hallgató.  A  tanfolyam  végén  sok  ilyen  hallgató  elhagyta 
a  Szovjetuniót,  és  vagy  száz  pártmunkás  Spanyolországba  ment,  és  ott  harcolt  1936-tól 
1939-ig;  mindenkire,  aki  otthon  maradt,  lesújtott  a  nagy  rémuralom.  Körülbelül  kétszáz 
olaszt  tartóztattak  le,  általában  „kémkedés"  miatt;  vagy  negyvenet  agyonlőttek  - 
huszonötöt  azonosítottak  közülük  -,  a  többit  a  Gulagra  küldték,  a  kolimai  aranybányákba, 
vagy  Kazahsztánba.  Megindító  könyvet  írt  erről  Romolo  Caccavale,  tucatszámra  vázolva 
föl  ezeknek  az  aktivistáknak  az  életútját  és  tragikus  sorsát. 

Egy  példa  a  sok  közül;  az  antifasiszta  Nazareno  Scarioli,  aki  1925-ben  menekült  el 
Olaszországból  Berlinbe,  majd  Moszkvába  ment.  Fölkarolta  a  Vörös  Segély  olasz  tagozata, 
így  Scarioli  Moszkva  környékén  kapott  munkát  egy  mezőgazdasági  telepen  egy  évig,  majd 
átkerült  Jaltába,  egy  másik  telepre,  ahol  vagy  húsz  olasz  anarchista  dolgozott  Tito 
Scarselli  irányítása  alatt.  1933-ban  föloszlott  a  telep;  Scarioli  visszatért  Moszkvába, 
betették  egy  tésztagyárba.  Részt  vett  az  olasz  közösség  tevékenységében. 

Azután  a  nagy  tisztogatás  évei  következtek.  Szétzilálta  az  olasz  közösséget  a  félelem 
és  a  rémuralom;  mindenkiben  gyanú  fészkelt,  egymást  gyanúsítgatták  a  honfitársak. 
Paolo  Robotti  kommunista  vezető  bejelentette  az  olasz  klubban,  hogy  letartóztatták  egy 
golyóscsapágy-gyár  harminchat  bevándorolt  munkását,  „a  nép  ellenségeit".  Robotti  arra 
kényszerítette  a  hallgatóságát,  hogy  helyeseljék  ezeknek  a  munkásoknak  a 
letartóztatását,  akiket  Robotti  jól  ismert.  Fölemelt  kézzel  szavaztak;  de  Scarioli  a  javaslat 
ellen  szavazott.  Másnap  este  letartóztatták.  A  Lubjankában  megkínozták,  erre  aláírt  egy 
vallomást.  Deportálták  a  Kolima  vidékére,  és  egy  aranybányában  dolgozott.  Sok  olasz 
jutott  hasonló  sorsra,  és  sokan  belepusztultak;  a  szobrász  Arnaido  Silva,  a  mérnök 
Cerquetti,  AIdo  Gorelli  kommunista  vezető,  akinek  a  húga  Siloto  későbbi  képviselőhöz 
ment  feleségül,  Vincenzo  Baccalá,  az  OKP  római  szekciójának  egykori  titkára,  a  toszkán 
Otelló  Gaggi,  aki  portásként  dolgozott  Moszkvában.  Luigi  Calligaris  moszkvai  munkás, 
Cario  Costa  velencei  szakszervezeti  vezető,  később  odesszai  munkás,  Edmundo  Peluso, 
aki  már  Zürichben  kapcsolatot  tartott  fönn  Leninnel.  A  harminchat  kilóra  lefogyott  Scarioli 
1950-ben  hagyhatta  el  a  Kolima-vidéket,  de,  mint  valami  szovjet  rabszolgának,  továbbra 
is  Szibériában  kellett  dolgoznia.  Csak  1954-ben  kapott  amnesztiát,  majd  rehabilitálták  is. 
További  hat  esztendőbe  telt,  mire  vízumot  kapott  és  visszatérhetett  Olaszországba, 
csekélyke  nyugdíjjal. 

Nem  csak  kommunisták,  az  OKP  tagjai  vagy  szimpatizánsai  voltak  ezek  a  menekültek. 


Üldözött  anarchisták  is  voltak  közöttük,  akik  úgy  döntöttek,  hogy  a  Szovjetunióban 


keresnek  menedéket.  Francesco  Ghezzi  szakszervezeti  és  anarchista  aktivista  esete  a 


legismertebb  közülük:  1921-ben  érkezett  Oroszországba,  hogy  az  Unione  Sindacale 
Italianát  képviselje  a  Vörös  Szakszervezeti  Internacionáléban.  1922-ben  Németországba 
ment,  ahol  letartóztatták,  mert  az  olasz  kormány  a  kiadatását  kérte  terrorizmus  miatt.  Az 
erőteljes  sajtóhadjárat  megmentette  az  olasz  tömlöcöktől,  de  vissza  kellett  térnie  a 
Szovjetunióba.  Ghezzinek  1924  őszén  gyűlt  meg  először  a  baja  a  GPU-val,  mert 
kapcsolatban  állt  Pierre  Pascallal  -  és  főleg  Nyikolaj  Lazareviccsel.  1929-ben 


letartóztatták,  háromévi  börtönre  ítélték  és  Szuzdalba  internálták,  a  tüdővészes  Ghezzi 


számára  halálos  körülmények  közé. 


Barátai  és  levelezőtársai  kampányt  szerveztek 


érdekében  Franciaországban  és  Svájcban.  Romáin  Rohand  (legalábbis  eleinte)  és  mások 
is  kérvényt  írtak  alá.  Válaszul  azt  az  álhírt  terjesztették  el  a  szovjet  hatóságok,  hogy 
Ghezzi  „a  fasiszta  követség  ügynöke".  Ghezzi  1931-ben  kiszabadul,  és  újra  munkába  állt 
egy  gyárban.  1937  végén  megint  letartóztatták.  De  most  a  legcsekélyebb  hírt  sem  kaptak 
sorsáról  külföldi  barátai.  1941-ben,  augusztus  végén  holttá  nyilvánították  Vorkutá bán. 

1934.  február  11-én,  amikor  az  osztrák  szocialista  párt  védelmi  ligája,  a  Schutzbund 
vezetői  elhatározták,  hogy  a  szocialista  párt  betiltására  törekvő  Heimwehr  (Honvédő 
Gárda)  minden  támadásának  ellenállnak,  vajon  el  tudták-e  képzelni,  hogy  elvtársaik 
milyen  sorsra  jutnak  majd? 

A  Heimwehr-esek  linzi  támadása  arra  késztette  a  szociáldemokratákat,  hogy  általános 
sztrájkot,  majd  felkelést  robbantsanak  ki  Bécsben.  Dollfuss  győzött  a  négy  napi, 
elkeseredett  küzdelemben,  és  a  szocialista  aktivisták,  már  akik  nem  kerültek  börtönbe 
vagy  internálótáborba,  illegalitásba  vonultak,  vagy  Csehszlovákiába  menekültek,  majd 
néhányan  Spanyolországban  folytatták  a  harcot.  Közülük  sokan  elhatározták,  hogy  a 
Szovjetunióban  keresnek  menedéket;  széles  körű  propaganda  lázította  a 
szociáldemokrata  vezetőség  ellen,  és  bírta  rá  őket  erre  a  döntésre.  1934.  április  23-án 
háromszáz  ember  érkezett  Moszkvába,  és  még  más,  kisebb  csoportok  is  követték  őket 
egészen  decemberig.  A  német  követség  807  Szovjetunióba  emigrált  Schutzbund-osról 
tudott.^°  Családtagokkal  együtt  körülbelül  ezernégyszáz  ember  talált  így  menedéket  a 
Szovjetunióban. 

Az  osztrák  kommunista  párt  vezetői  fogadták  a  Moszkvába  érkező  első  csoportot,  és  a 
harcosok  végigvonultak  a  főváros  utcáin.  A  szakszervezetek  központi  tanácsa  vette 
gondjaiba  őket.  Százhúsz  gyereknek  az  apja  elesett  a  barikádokon,  vagy  halálra  ítélték 
őket;  ezeket  a  gyerekeket  összegyűjtötték,  elvitték  egy  időre  a  Krímbe,  majd  a  külön 
őnekik  nyitott,  6.  számú  moszkvai  gyermekotthonban  helyezték  el  őket.^^ 

Pár  hétig  pihentek  az  osztrák  munkások,  majd  beosztották  őket  a  moszkvai,  harkovi, 
leningrádi,  gorkiji  vagy  rosztovi  üzemekbe.  Csakhamar  kiábrándultak,  amiatt,  hogy  milyen 
életkörülmények  közé  kényszerültek,  és  az  osztrák  kommunista  vezetőknek  kellett 
közbelépniük.  A  hatóságok  a  szovjet  állampolgárságot  akarták  rájuk  tukmálni;  1938-ben 
föl  is  vették  háromszázan.  Ezzel  szemben  egész  Schutzbund-csoportok  léptek  kapcsolatba 
az  osztrák  követséggel  abban  a  reményben,  hogy  visszatérhetnek  hazájukba.  1936-ban 
állítólag  hetvenhét  Schutzbundos  tért  vissza  Ausztriába.  A  német  követség  szerint 
összesen  négyszázan  utaztak  haza  1938  tavaszáig  (az  Anschluss,  1938  márciusa  után 
német  alattvalók  lettek  az  osztrákok).  Százhatvanan  jutottak  el  Spanyolországba,  hogy 
harcoljanak  a  köztársaságiak  oldalán. 

Sokuknak  nem  volt  olyan  szerencséje,  hogy  elhagyhassa  a  Szovjetuniót.  Ma  278  olyan 
osztrákról  tudunk,  akit  1934  vége  és  1938  között  tartóztattak  le.^^  1939-ben  Kario  Stajner 
egy  Fritz  Koppensteiner  nevű  bécsivel  találkozott  Norilszkban,  akiről  nem  tudja,  hogy  mi 
lett  vele.^^  Némelyeket  kivégeztek,  például  egy  bizonyos  GustI  Deutschot,  Floridsdorf 
kerület  egykon  vezetőjét,  a  „Kari  Marx"  ezred  egykori  parancsnokát,  akinek  egy 
füzetkéjét  ki  is  adták  a  szovjetek  (Les  Combats  de  février  á  Floridsdorf;  A  floridsdorfi 
februári  harcok.  Prometheus,  Moszkva,  1934). 

A  6.  számú  gyermekotthont  sem  kímélték.  1936  őszén  elkezdődtek  a  letartóztatások  a 


menekült  szülők  körében;  gyerekeiknek  rögtön  az  NKVD  hatóságai  vették  kezükbe  a 
sorsát;  árvaházakba  kerültek.  Wolfgang  Leonhard  édesanyja  1936  októberében  tűnt  el, 
de  a  fia  csak  1937  nyarán  kapott  tőle  egy  levelezőlapot  a  Komi  Köztársaságból;  öt  év 
táborfogságra  ítélték  „trockista  ellenforradalmi  tevékenység  miatt". 

1924-ben  2600  és  3750  között  volt  azoknak  a  jugoszlávoknak  a  száma,  akik  már  1917- 
ben  is  Oroszországban  voltak,  és  úgy  döntöttek,  hogy  ott  is  maradnak.  Ipari  munkások  és 
szakemberek  is  csatlakoztak  hozzájuk,  akik  Amerikából  és  Kanadából  érkeztek 
szerszámaikkal,  hogy  részt  vegyenek  „a  szocializmus  építésében".  Az  egész  országban 
voltak  telepeik.  Leninszktől  Szaratovon  át  Magnyitogorszkig.  Közülük  néhányan  (ötvenen 
vagy  százan)  a  moszkvai  metró  építésében  is  részt  vettek.  A  jugoszláv  emigrációt  is 
üldözték,  akárcsak  a  többit.  Bozsidar  Maszlarics  azt  állítja,  hogy  az  ő  sorsuk  volt  „a 
legkomiszabb"  és  hozzáteszi;  „1937-38-ban  letartóztatták  nagy  többségüket,  és  teljesen 
ismeretlen  a  további  sor-suk..."^^  Egyéni  vélemény,  az  az  alapja,  hogy  több  száz 
emigráns  eltűnt.  Jelenleg  még  mindig  nincsenek  végleges  adataink  a  Szovjetunióban, 
különösen  a  moszkvai  metróépítkezésen  dolgozó  jugoszlávokról,  akiket  szigorúan 
megbüntettek,  mert  tiltakoztak  a  munkakörülményeik  ellen. 

1939  szeptemberének  végén  érvénybe  lépett  Lengyelország  1939.  augusztus  23-án 
titokban  eldöntött  felosztása  a  náci  Németország  és  Szovjet-Oroszország  közt.  A  két 
támadó  összehangolta  az  akcióját,  hogy  biztosan  kézben  tarthassa  a  helyzetet  és  a 
lakosságot:  együttműködött  a  Gestapo  és  az  NKVD.  A  zsidó  közösségek  is  kétfelé 
oszlottak:  3,3  millió  emberből  körülbelül  2  millió  került  német  uralom  alá;  az  üldözés 
(fölgyújtott  zsinagógák)  és  a  mészárlás  után  a  gettóba  zárás  következett:  a  lódzi  gettót 
1940.  április  30-án  hozták  létre,  az  októberben  megszervezett  Varsóit  november  15-én 
árták  be. 


A  Sladek  család  tragikus  hányattatása 

1963.  február  10-én  közölte  az  Arbeiter  Zeitung  című  szocialista  újság  a  Sladek  család 
történetét.  1934  szeptember  közepén  Sladekné  és  két  gyereke  Harkovba  érkezett  a 
férjéhez,  Josef  Sladekhez,  az  egykori  Schutz-bundoshoz  és  semmeringi  vasutashoz,  aki  a 
Szovjetunióba  menekült.  Az  NKVD  1937-ben  kezdte  el  a  letartóztatásokat  a  harkovi 
osztrák  közösségben,  később,  mint  Moszkvában  és  Leningrádban.  1938.  február  15-én  Jo¬ 
sef  Sladekre  is  sor  került.  1941-ben.  a  német  támadás  előtt  Sladekné  a  német 
követséghez  fordult,  és  kérvényezte  a  Szovjetunió  elhagyását.  Július  26-án  őt  is,  Alfréd 
nevű,  tizenhat  éves  fiát  is  letartóztatta  az  NKVD,  a  másik  fiát,  a  nyolcéves  Victort  pedig 
egy  NKVD-árva házban  helyezték  el.  Az  NKVD  mindenáron  „vallomást"  akart  kicsikarni 
Alfrédből:  megverték,  azt  mondták  neki,  hogy  agyonlőtték  az  anyját.  A  német 
előnyomulás  miatti  kiürítés  következtében  anya  és  fia  véletlenül  összetalálkozott  az 
Uraiban,  az  ivgyeli  táborban.  Sladeknét  öt  év  táborfogságra  ítélték  kémkedésért,  Alfréd 
Sladeket  tíz  évre  kémkedésért  és  szovjetellenes  tevékenységért.  Áthelyezték  őket  a 
szarmai  táborba,  ahol  fölfedezték  Josef  Sladeket,  akit  öt  évi  börtönre  ítéltek  Harkovban. 
De  megint  elválasztották  őket  egymástól.  Sladekné  1946  októberében  szabadult,  és  az 
Uraiban,  Szolikamszkban  jelöltek  ki  kényszerlakhelyet  neki,  ahová  a  férje  is  került  egy  év 
múlva.  A  férfi  nem  tudott  dolgozni,  tüdővész  és  szívgyengeség  miatt.  Koldulásból 


tengődött  egészen  haláláig,  1948.  május  31-éig  a  semmeringi  vasutas.  1951-ben  Alfréd  is 
kiszabadult,  és  csatlakozhatott  az  édesanyjához.  1954-ben,  nagy  üggyel-bajjal, 
mindketten  visszatérhettek  Ausztriába,  Semmeringbe.  Victort  hét  évvel  azelőtt  látták 
utoljára.  1946-ból  valók  a  legfrissebb  hírek  róla. 

Sok  lengyel  zsidó  kelet  felé  menekült  az  előrenyomuló  német  hadsereg  elől.  1939-40 
telén  a  németek  nem  igyekeztek  meggátolni  minden  átlépést  az  új  határon.  De  akik 
szerencsét  próbáltak,  váratlan  akadályba  ütköztek:  „Az  »osztálymítosz«  hosszú 
prémkabátos  és  sapkás  szovjet  őrei  feltűzött  szuronnyal,  rendőrkutyákkal  és 
géppisztolysorozatokkal  fogadták  az  ígéret  Földjére  tartó  fölkerekedett  vándorokat." 
1939  decemberétől  1940  márciusáig  a  senki  földjén  találták  magukat  ezek  a  zsidók,  a 
Búg  keleti  partján,  egy  másfél  kilométeres  földsávon,  és  kénytelenek  voltak  a  szabad  ég 
alatt  táborozni.  Többségük  visszatért  a  német  zónába. 

L.  C.  (szolgálati  száma:  15015),  aki  beállt  Anders  tábornok  lengyel  hadseregébe,  így 
vall  erről  a  hihetetlen  helyzetről:  „600-700  méter  széles  övezet  volt  ez  a  terület,  ahol  már 
hetek  óta  700-800  ember  zsúfolódott  össze,  90%-uk  német  éberséget  kijátszó  zsidó.  [...] 
Betegek  voltunk,  mindenki  csupa  lucsok  az  őszi  esőben  átázott  földön,  szorosan 
összebújtunk,  de  az  »emberbarát«  szovjetek  nem  méltattak  bennünket  egy  darabka 
kenyérre  vagy  egy  kis  meleg  vízre.  Még  az  odavalósiaknak  sem  engedték  meg,  hogy 
közelebb  jöjjenek  hozzánk,  segítsenek  valamicskét,  hogy  életben  maradhassunk.  így 
aztán  sok  sírt  hagytunk  magunk  után  azon  a  területen.  [...]  Mondhatom,  jól  tették,  akik 
visszafordultak  a  német  oldalra,  mert  az  NKVD  semmivel  sem  volt  jobb,  mint  a  Gestapo, 
csak  annyi  a  különbség,  hogy  a  Gestapo  gyorsabban  öli  meg  az  embert,  az  NKVD  meg  a 
halálnál  is  rémesebben  öl  és  kínoz  meg  bennünket,  úgy,  hogy  ha  valaki  megmenekül  is  a 
karmai  közül,  egész  életére  nyomorék  marad. Israel  Joshua  Singer  jelképesen  itt,  a 
senki  földjén  szánja  halálra  a  hősét,  aki  „a  nép  ellensége"  lett  és  elmenekült  a 
Szovjetunióból.^^ 

1940  márciusában  több  százezer  (néhányan  azt  állítják,  hatszázezer)  menekült  volt 
kénytelen  szovjet  útlevelet  átvenni.  A  szovjet-náci  szerződések  menekültcserét  is 
előirányoztak.  Sokan  úgy  döntöttek,  hogy  visszatérnek  a  régi  Lengyelország  németek 
megszállta  részébe,  hiszen  szétesett  a  családjuk,  és  mind  nyomasztóbban  hatott  rájuk  az 
ínség  és  az  NKVD  rendőrterrorja.  Jules  Margoline  maga  is  ott  volt  Lvovban,  Nyugat- 
Ukrajnában,  és  azt  írja,  hogy  1940  tavaszán  „a  zsidók  inkább  a  német  gettót,  tnint  a 
szovjet  egyenlőséget  választották".^^  Könnyebbnek  tartották  a  főkormányzóság 
elhagyását  úgy,  hogy  semleges  országba  igyekeztek,  mint  azt,  hogy  a  Szovjetunión  át 
meneküljenek  el. 


A  41-es  és  42-es  fogoly  halála 

Az  1890-ben  született  Victor  Altér,  a  szocialista  munkásinternacionálé  bizottsági  tagja 
varsói  városi  tanácsos  volt:  már  előtte  a  zsidó  szakszervezeti  szövetség  elnöki  tisztét 
töltötte  be.  Henryk  Eriich  a  varsói  városi  tanács  tagja  és  a  Folkstsaytung  című  jiddis 
nyelvű  napilap  szerkesztője  volt.  Mindketten  a  Bundhoz,  a  lengyelországi  zsidó  szocialista 
párthoz  tartoztak.  1939-ben  a  szovjet  övezetbe  menekültek.  Altért  szeptember  26-án 


tartóztatták  le  Koveljben,  Eriichet  október  4-én  Breszt-Litovszkban.  Altért  beszállították  a 
Lubjankába,  és  halálra  ítélték  1941.  július  20-án  „szovjetellenes  tevékenységért"  (azzal 
vádolták,  hogy  ő  irányította  a  Bundnak  valamilyen  illegális  tevékenységét  a 
Szovjetunióban,  a  lengyel  rendőrséggel  együttműködve).  A  Szovjetunió  legfelső 
bíróságának  katonai  kollégiuma  mondta  ki  az  ítéletet,  amelyet  tízévi  táborfogságra 
változtattak.  Augusztus  2-án  Eriichet  is  halálra  ítélte  a  szaratovi  NKVD  fegyveres  erőinek 
katonai  bírósága;  27-én  az  ő  ítéletét  is  tízévi  táborfogságra  változtatták.  1941 
szeptemberében  mindketten  kiszabadultak  a  Sikorski-Majszkij-féle  megállapodás 
következtében;  Berija  magához  kérette  Altért  és  Eriichet,  és  azt  javasolta  nekik,  hogy 
hozzanak  létre  egy  náciellenes  zsidó  bizottságot,  ők  pedig  elfogadták  az  ajánlatot. 
Visszavonultak  Kujbisevbe,  ám  december  4-én  megint  letartóztatták  őket  azzal  a  váddal, 
hogy  kapcsolatban  állnak  a  nácikkal!  Berija  elrendelte  a  titkosításukat:  azontúl  csak  a  41- 
es  (Altér)  és  a  42-es  (Eriich)  volt  ez  a  két  fogoly,  senki  sem  ismerhette  a 
személyazonosságukat.  Szovjet  állampolgárnak  tekintették  őket,  így  1941.  december  23- 
án  ismét  halálra  ítélték  őket  (58.  cikkely,  1.  §).  árulás  miatt.  A  következő  hetekben  hiába 
intéztek  több  kérvényt  is  a  hatóságokhoz:  valószínűleg  nem  is  volt  tudomásuk  az 
elítélésükről.  1942.  május  15-én  Henryk  Eriich  fölakasztotta  magát  a  zárkája  rácsára.  A 
levéltárak  megnyitása  előtt  azt  hitték,  hogy  kivégezték. 

Victor  Altér  öngyilkossággal  fenyegetődzött.  Ekkor  Berija  elrendelte,  hogy  szigorítsák 
meg  a  felügyeletét.  1943.  február  17-én  kivégezték  Victor  Altért,  Sztálin  személyesen 
hagyta  jóvá  az  1941,  december  23-i  ítéletet.  Sokat  mond,  hogy  kis  idővel  a  sztálingrádi 
győzelem  után  végezték  ki.  A  szovjet  hatóságok  rágalmazással  tetézték  a  gyilkosságot: 
Altér  és  Eriich  állítólag  propagandát  fejtett  ki,  hogy  írjanak  alá  békeszerződést  a  náci 
Németországgal. 

Lukasz  Hirszowícz:  „NKVD  Documents  shed  new  líght  on  fate  of  Eriich  and  Altér". 


East  European  Jewish  Affairs.  2.  szám,  1992.  tél. 


1940  elején  elkezdődött  a  lengyel  állampolgárok  deportálása  (lásd  Andrzej  Paczkowski 
írását),  és  egészen  júniusig  tartott.  Mindenféle  vallású  lengyelt  deportáltak  vasúton,  a 
távol-észak  vagy  Kazahsztán  felé.  Az  a  szállítmány,  amelyben  Jules  Margoline  utazott,  tíz 
nap  alatt  ért  Murmanszkba.  A  gyűjtőtábor  társadalmának  éles  szemű  megfigyelőjeként 
ezt  írja:  „Nemcsak  az  különbözteti  meg  a  szovjet  táborokat  a  világ  minden 
fegyintézetétől,  hogy  olyan  óriási,  elképzelhetetlenül  nagy  a  kiterjedésük,  nem  is  csak  a 
gyilkos  életkörülményeik.  Hanem  az  is,  hogy  szüntelenül  hazudnunk  kell  az  életünkért, 
mindig  hazudnunk  kell,  évekig  álarcot  hordoznunk,  és  soha  sem  mondhatjuk  ki,  amit 
gondolunk.  Szovjet-Oroszország-ban  a  »szabad«  állampolgároknak  is  mindig  hazudniuk 
kell.  [...]  Nincs  is  más  önvédelmi  eszköz,  csak  az  alakoskodás  és  a  hazugság.  Az  ülések,  a 
gyűlések,  a  találkozók,  a  társalgások,  a  faliújságok  mind  be  vannak  burkolva  valami 
hivatalos,  édeskés  nyelvezetbe,  amelyben  egyetlen  igaz  szó  sincs.  A  nyugati  ember 
bajosan  értheti  meg,  hogy  mit  jelent  a  jogfosztottság,  meg  az,  hogy  öt-hat  évig  nem 
fejezhetjük  ki  magunkat  teljesen  őszintén,  és  a  legcsekélyebb  »helytelen«,  gondolatot  is 
magunkba  kell  fojtanunk,  és  némának  kell  lennünk,  mint  a  sír.  Ez  alatt  a  hihetetlen 


nyomás  alatt  széthull  a  személyiség  egész  belső  világa. 

1945-46  telén  doktor  Jacques  Pat,  az  amerikai  zsidó  munkásbizottság  titkára 
Lengyelországba  utazott,  azzal  a  feladattal,  hogy  náci  bűntetteket  derítsen  föl. 
Visszatérése  után  cikksorozatot  tett  közzé  a  Szovjetunióba  menekült  zsidókról  a  Jewish 
Daily  Forwardban.  400  000-re  becsülte  a  deportálás  következtében  táborokban  és 
munkatelepeken  elpusztult  lengyel  zsidók  számát.  A  háború  után  150  000-en  döntöttek 
úgy,  hogy  visszaveszik  a  lengyel  állampolgárságukat,  mert  így  akartak  elmenekülni  a 
Szovjetunióból.  „Az  a  százötvenezer  zsidó,  aki  ma  átlépi  a  szovjet-lengyel  határt,  már  rég 


nem  a  Szovjetunióról,  a  szocialista  hazáról,  a  diktatúráról  és  a  demokráciáról  beszél. 
Őszerintük  már  eldőlt  ez  a  vita,  és  az  az  utolsó  szavuk  benne,  hogy  elhagyják  a 


Szovjetuniót"  -  írta  Jacques  Pat,  aki  több  százzal  is  beszélt  közülük.^^ 


Szovjet  foglyok  kényszerű  visszatérése  a  Szovjetunióba 


Gyanúsnak  tartotta  a  rendszer,  ha  külföldiekkel  tartott  fenn  kapcsolatot  valaki,  vagy 
külföldről  érkezett  a  Szovjetunióba,  arra  az  orosz  katonára  meg,  aki  négy  évig  sínylődött 
külföldön,  német  fogságban,  úgy  tekintett,  mint  árulóra,  aki  rászolgált  a  büntetésre;  az 
1942-es,  270-es  számú  rendelet,  amely  a  büntető  törvénykönyv  193.  §-át  módosította, 
kimondta,  hogy  ipso  facto  áruló,  akit  foglyul  ejt  az  ellenség.  Nem  sokat  számít,  hogy 
milyen  körülmények  között  esett  fogságba  az  illető,  és  hogyan  zajlott  le  a  raboskodás:  az 
oroszok  esetében  iszonyúak  voltak  ezek  a  körülmények  -  a  náci  Weltanschaung  szerint  a 
szlávokra,  ezekre  az  alsóbbrendű  emberekre  megsemmisülés  várt  -,  mert  az  5,7  millió 
hadifogolyból  3,3  millió  belehalt  az  éhségbe  és  a  rossz  bánásmódba. 

Nagyon  zavarta  a  szövetségeseket,  hogy  orosz  katonák  vannak  a  Wehrmachtban,  és 
Sztálin  -  válaszul  -  már  jó  korán  elhatározta,  hogy  kieszközli  szövetségeseitől,  hogy 
minden  orosz  hazakerüljön  a  nyugati  zónákból.  El  is  érte  könnyűszerrel.  1944  október 
végétől  1945  januárjáig  több  mint  332  000  foglyot  küldtek  vissza  erőszakkal  a 
Szovjetunióba  (közülük  1179-et  San  Franciscóból).  A  brit  és  amerikai  diplomatáknak 
nemcsak  nem  volt  semmi  lelkiismeret-furdalásuk,  hanem  még  bizonyos  cinizmussal  is 
fogták  fel  a  dolgot,  hiszen  jól  tudták,  így  Anthony  Edén  is,  hogy  csak  erőszakkal  tudnák 
„kezelni"  a  kérdést. 

A  jaltai  tárgyalásokon  (1945.  február  5-töl  12-íg)  a  három  (a  szovjet,  az  angol  és  az 
amerikai)  tárgyalófél  titkos  megállapodásokat  irt  alá,  amelyek  kallódó  katonákra  és 
polgári  személyekre  egyaránt  vonatkoztak.  Churchill  és  Edén  belement,  hogy  Sztálin 
döntsön  azoknak  a  foglyoknak  a  sorsáról,  akik  Vlaszov  tábornok  parancsnoksága  alatt  az 
orosz  felszabadító  hadsereg  (ROA)  soraiban  harcoltak,  mintha  bárki  is  szavatolta  volna, 
hogy  méltányos  ítéletben  lesz  részük. 

Sztálin  bölcsen  tudta,  hogy  szovjet  katonáinak  egy  része  főleg  a  Vörös  Hadsereg 
szervezetlensége  -  amiért  elsősorban  ö  volt  a  felelős  -,  a  tábornokai  és  a  maga  (Sztálin) 
ügyetlensége  miatt  esett  fogságba.  Az  is  biztos,  hogy  sok  katonának  semmi  kedve  sem 
volt  egy  gyűlölt  rendszerért  harcolni,  és  -  hogy  Lenin  kifejezésével  éljünk  -  „a  lábával 
szavazott". 


Mihelyt  aláírták  a  jaltai  megállapodást,  nem  múlt  el  úgy  hét,  hogy  csapatszállítmányok 


ne  hagyják  el  a  brit  szigeteket:  irány  a  Szovjetunió.  Két  hónap  alatt,  1945  májusától 
júliusáig  több  mint  1,3  millió  olyan  személyt  „repatriáltak",  akik  a  nyugati  megszállási 
övezetekben  tartózkodtak,  és  akiket  Moszkva  szovjetnek  tekintett  (az  ukránokat  és  az 
1940-ben  bekebelezett  baltiakat  is  beleértve).  Augusztus  végére  több  mint  2  millió  ilyen 
„oroszt"  szolgáltattak  ki.  Néha  szörnyű  körülmények  között:  gyakoriak  voltak  az  egyéni  és 
csoportos  öngyilkosságok  (egész  családok  lettek  öngyilkosok)  és  az  öncsonkítások  is; 
amikor  átadták  őket  a  szovjet  hatóságoknak,  a  foglyok  hiába  próbáltak  meg  passzív 
ellenállást  tanúsítani,  az  angolok-amerikaiak  habozás  nélkül  erőszakhoz  folyamodtak, 
hogy  kielégítsék  a  szovjet  kívánságokat.  Megérkezésükkor  a  politikai  rendőrség 
felügyelete  alá  helyezték  a  hazatoloncoltakat.  Éppen  csak  befutott  az  Al-manzora  az 
odesszai  kikötőbe,  még  aznap,  április  18-án  rögtöni  ítéletekre  és  kivégzésekre  került  sor. 
Ugyanígy  történt,  amikor  az  Empire  Pride  hajózott  be  a  fekete -teng éri  kikötőbe. 

A  nyugatiak  attól  féltek,  hogy  a  Szovjetunió  túszul  ejti  az  angol,  amerikai  vagy  francia 
foglyokat,  és  megzsarolja  őket  ezzel  a  „váltópénzzel":  jól  jellemzi  ez  az  aggályos 
magatartás,  hogy  mit  tarthattak  a  szovjet  diktátumokról,  amelyek  így  kikényszerítették 
minden  orosz  állampolgár  vagy  orosz  származású  személy  „repatriálását"  azokat  az 
emigránsokat  is  ideértve,  akik  az  1917-es  forradalom  után  távoztak  külföldre.  Ez  a 
teljesen  tudatos  nyugati  politika  még  azzal  az  eredménnyel  sem  járt,  hogy 
megkönnyítette  volna  saját  állampolgáraik  hazatérését.  Ezzel  szemben  lehetővé  tette  a 
Szovjetuniónak,  hogy  megbízottai  siserehadát  uszítsa  az  ellenszegülők  nyomába,  és 
lábbal  tiporja  a  szövetséges  nemzetek  törvényeit. 

Francia  részről,  a  németországi  katonai  kormányzat  Bulletinje  azt  közölte,  hogy  1945. 
október  l-jén  101  000  „hontalan  személyt"  küldtek  vissza  a  szovjet  oldalra.  A  francia 
hatóságok  még  Franciaországban  is  engedélyezték  70  rendezőtábor  felállítását,  amelyek 
igen  gyakran  valami  furcsa  területenkívüliséget  élveztek  -  mint  a  beauregard-i  tábor, 
Párizs  környékén  -,  amelyek  fölött  minden  ellenőrzési  jogukról  lemondtak  a  franciák,  és 
nemzeti  függetlenségükkel  ellentétben  álló  büntetlenséget  biztosítottak  az  NKVD 
Franciaországban  működő  szovjet  ügynökeinek.  Szovjet  részről  gondosan  kitervelték  ezt 
az  egész  akciósorozatot,  hiszen  már  1944  szeptemberében  elkezdték  a  kommunista 
propagandát.  Csak  1947-ben  zárta  be  a  Területbiztonsági  Igazgatóság  a  beauregard-i 
tábort,  amikor  már  gyermekrablásokra  is  sor  került  elvált  házastársak  vitájában.  Roger 
Wybot,  a  művelet  irányítója  ezt  jegyzi  meg:  „Ahogy  értesülhettem  róla,  valójában  inkább 
valami  emberszöktető  táborhoz  hasonlított  ez  az  átmeneti  tábor".  Oly  későn  és  oly 
ritkán  tiltakoztak  ez  ellen  a  politika  ellen,  hogy  említést  érdemel  az  a  tiltakozás,  amely 
1947  nyarán  jelent  meg  a  Masses  című  szocialista  folyóiratban:  „Azt  még  csak  könnyen 
megérti  az  ember,  hogy  a  hatalmon  lévő  Dzsingisz  kán  légmentesen  lezárja  a  határait, 
hogy  visszatartsa  a  rabszolgáit.  De  az  már  a  háború  után  lezüllött  erkölcseinkkel  sem 
férhet  össze,  hogy  még  ahhoz  is  joga  van,  hogy  külföldről  kiadassa  őket  magának.  [...] 
Miféle  erkölcsi  vagy  politikai  jogon  kényszeríthetnek  valakit,  hogy  olyan  országban  éljen, 
ahol  testi-lelki  rabszolgaság  várna  rá?  Némán  hallgatja  a  világ  az  orosz  állampolgárok 
jajkiáltását,  akik  inkább  a  halált  választják,  mint  hogy  visszatérjenek  hazájukba;  ugyan 
milyen  köszönetét  vár  érte  Sztálintól?" 

A  folyóirat  szerkesztői  leleplezték  a  legújabb  kitoloncolásokat:  „A  tömegek  a 


legelemibb  menedékjog  megsértése  iránt  is  bűnös  közönyt  tanúsítanak:  ez  bátorította  az 
olaszországi  angol  katonai  hatóságokat  egy  minősíthetetlen  gaztett  elkövetésére:  május 
8-án  kiemeltek  a  ruccionei  7-es  számú  táborból  175  oroszt  azzal,  hogy  -  úgymond  - 
Skóciába  viszik  őket,  a  6-os  táborból  pedig  (ahol  egész  családok  voltak  együtt)  10 
személyt.  Amikor  már  távol  járt  a  tábortól  ez  a  185  személy,  minden  olyan  tárgyat 
elvettek  tőlük,  amivel  öngyilkosságot  követhettek  volna  el,  és  megmondták  nekik,  hogy 
valójában  nem  Skóciába,  hanem  Oroszországba  kerülnek.  Néhányuknak  mégis  sikerült 
öngyilkosságot  elkövetnie.  Ugyanazon  a  napon  a  pisai  táborból  is  elvittek  80  embert 
(csupa  kaukázusit).  Angol  csapatok  őrizte  vasúti  kocsikban  szállították  őket  Ausztriába,  a 
szovjet  övezetbe.  Néhányan  szökni  próbáltak,  és  az  őreik  megölték  őket..."^^ 

Különleges  táborokba  internálták  a  repatriált  foglyokat,  az  (1941  vége  óta  létesített) 
úgynevezett  „szűrő  és  ellenőrző"  táborokba,  amelyek  alig  különböztek  a 
munkatáboroktól,  és  1946  januárjában  már  be  is  olvadtak  a  Gulagba.  1945-ben  214  000 
fogoly  került  oda.^"^  Egy  csúcsra  járatott  Gulagra  jutottak  ezek  a  foglyok:  általában  hat  év 
táborfogságra  ítélték  őket,  az  58/1. b  cikkely  alapján.  A  ROA  egykori  tagjai  is  köztük 
voltak,  akik  az  SS  ellen  harcolva  részt  vettek  Prága  felszabadításában. 


Az  ellenséges  foglyok 

A  Szovjetunió  nem  ratifikálta  a  hadifoglyokra  vonatkozó  nemzetközi  konvenciót  (Genf, 
1929),  Ha  a  foglyok  hazája  nem  írta  is  alá  a  konvenciót,  az  elvileg,  még  akkor  is  védte 
őket.  A  Szovjetunió  semmibe  vette  ezt  a  rendelkezést.  Győzelmet  aratott,  és  három¬ 
négymillió  német  katonát  tartott  fogva.  Köztük  olyan  katonákat  is,  akiket  a  nyugati 
hatalmak  már  szabadon  bocsátottak,  és  a  szovjet  övezetbe  tértek  vissza,  ahonnan  a 
Szovjetunióba  deportálták  őket. 

1947  márciusában  Vjacseszlav  Molotov  kijelentette,  hogy  egymillió  németet 
repatriáltak  (pontosan  1  003  974-et),  és  hogy  még  890  532  fogoly  van  hazája  táboraiban. 
Sokan  kétségbe  vonták  ezeket  a  számokat.  1950  márciusában  a  Szovjetunió  bejelentette, 
hogy  befejeződött  a  foglyok  hazaszállítása.  A  nemzetközi  szervezetek  szót  emeltek,  hogy 
még  legalább  300  000  hadifogoly  és  100  000  polgári  személy  maradt  szovjet  fogságban. 
1950.  május  8-án  a  luxemburgi  kormány  tiltakozott  a  repatriálás  befejezése  ellen,  mert 
2000  állampolgára  még  a  Szovjetunióban  maradt,  fogságban.  Vajon  azért  volt  hírzárlat 
ezen  a  téren,  mert  a  szomorú  valóságot,  a  foglyok  sorsát  akarták  palástolni?  Erre 
gyanakodhatunk,  mert  olyan  gyakori  volt  a  halálozás  a  táborokban. 

Egy  különbizottság  (a  Maschke-bizottság)  becslése  szerint  egymillió  német  hadifogoly 
halhatott  meg  a  Szovjetunió  táboraiban.  így  csak  6000  maradt  életben  a  Sztálingrádnál  a 
Vörös  Hadsereg  kezére  került  100  000  német  hadifogoly  közül. 

1947  februárjában  még  60  000  olasz  katona  is  volt  a  Szovjetunióban  a  németeken  kívül 
(gyakran  80  000  olasz  hadifogolyról  beszélnek).  Az  olasz  kormány  azt  jelentette,  hogy 
csak  12  513  hadifogoly  tért  haza  Olaszországba  addig  a  napig.  Meg  kell  jegyeznünk,  hogy 
az  orosz  fronton  harcoló  román  és  magyar  hadifoglyok  is  hasonló  helyzetben  voltak.  A 
spanyol  „Kék  Hadosztály"  száz  önkéntesét  1954  márciusában  bocsátották  szabadon.  Nem 
volna  teljes  ez  az  áttekintés,  ha  egy  szóval  sem  emlékeznénk  meg  az  1945-ben. 
Mandzsúriában  foglyul  ejtett  900  000  japán  katonáról. 


A  „muszáj-katonák" 

Egy  olyan  szólás  járta  a  táborokban,  amely  tökéletesen  kifejezte  a  börtönnépesség 
sokféle  származását:  „Ha  egy  országnak  nincs  képviselője  a  Gulagon,  akkor  nincs  is  olyan 
ország".  Franciaországból  is  kerültek  rabok  a  Gulagra,  olyan  rabok,  akiket  nem  valami 
nagy  igyekezettel  védett  és  szabadított  ki  a  diplomácia. 

A  diadalmas  nácik  különös  elbánásban  részesítettek  három  francia  megyét,  Moselle-t. 
Bas-Rhint  és  Haut-Rhint:  bekebelezték,  németesítették,  sőt,  náciasították  a  történelmi 
Elzász-Lotaringiát.  1942-ben  a  nácik  elhatározták,  hogy  akarata  ellenére  is  besorozzák  a 
német  hadseregbe  az  1920-24-es  korosztályt.  Sok  fiatal  moselle-inek  és  elzászinak 
semmi  kedve  sem  volt,  hogy  német  egyenruhában  szolgáljon,  és  szabadulni  próbáltak 
ettől  a  „kiváltságtól".  A  háború  végéig  összesen  21  korosztályt  mozgósítottak  Elzászban 
és  14-et  Moselle-ben,  vagyis  130  000  fiatalembert.  Az  orosz  frontra  küldték  nagy 
részüket,  így  22  000  „muszáj-katona"  esett  el  a  harcban.  A  szovjetek  felhívásokat 
közöltek,  szökésre  buzdították  őket  -  mert  tájékoztatta  őket  a  Szabad  Franciaország  erről 
a  különleges  helyzetükről  -,  azt  ígérték  nekik,  hogy  visszatérhetnek  a  Harcoló 
Franciaország  seregének  soraiba.  Tény,  hogy  akár  így,  akár  úgy,  23  000  elzász-lotaringiai 
esett  fogságba:  ennyi  aktát  adtak  át  az  orosz  hatóságok  1995-ben  a  francia 
hatóságoknak.  A  188-as  tambovi  táborban  gyűjtötték  össze  sokukat,  az  MVD  (a  volt 
NKVD)  felügyelete  alatt,  iszonyú,  halálos  körülmények  között:  silány  élelmezés  (naponta 
600  gramm  fekete  kenyér),  erdei  kényszermunka,  kezdetleges  szállás  (félig  földbe  vájt 
fakunyhók),  semmiféle  orvosi  ellátás.  14  000  bajtársuk  halt  meg  ott  1944-45-ben,  ennyire 
becsülik  a  halottak  számát  azok,  akik  túlélték  ezt  a  lassúhalál-tábort.  Pierre  Rigoulot  (La 
Tragédia  des  Malgré-nous.  Tambov,  le  camp  des  Frangais:  A  muszáj-katonák  tragédiája, 
Tambov,  a  franciák  tábora,  Denoel,  Párizs.  1990.)  10  000  eltűntről  ír;  ennyi  az 
„alapszám"  Hosszú  tárgyalások  eredményeképpen  1500  fogoly  szabadult  ki  1944  nyarán; 
Algírba  szállították  őket.  A  tambovi  táborban  tartották  fogva  a  legtöbb  elzász-lotaringiait, 
de  más  táborokban  is  raboskodtak  közülük,  és  így  valóságos  külön  alcsoportot  alkottak  a 
Gulagon  ezek  a  franciák,  akik  nem  harcolhattak  hazájuk  felszabadításáért. 


Polgárháború  és  nemzeti  felszabadító  harc 

Az  1939.  szeptemberi  német-szovjet  szerződések  aláírása  több  kommunista  párt 
összeroppanását  idézte  elő  -  híveik  sehogy  sem  nyugodtak  bele,  hogy  Sztálin  szakított  az 
antifasiszta  politikával  -,  de  a  Szovjetunió  elleni  1941.  június  22-i  német  támadás 
egyszeriben  fölélesztette  az  antifasiszta  indulatokat.  Június  23-án  azt  közölte  a  Komintern 
rádión  és  távírón  minden  tagozatával,  hogy  már  nem  a  szocialista  forradalom  van 
napirenden,  hanem  a  fasizmus  elleni  harc  és  a  nemzeti  felszabadító  háború. 
Egyszersmind  azonnali  fegyveres  akciót  követelt  minden  megszállt  ország  kommunista 
pártjától.  A  háború  kínált  hát  alkalmat  a  kommunistáknak,  hogy  új  akcióformát 
kísérletezzenek  ki:  a  fegyveres  harcot  és  a  hitleri  gépezet  olyan  szabotálását,  amelyből 
gerillaháború  bontakozhat  ki.  Megerősítették  hát  a  félkatonai  apparátusokat,  s  ezek 
lettek  azoknak  a  kommunista  fegyveres  csoportoknak  a  csírái,  amelyek  -  aszerint,  hogy 
hol,  melyik  országban  milyen  lehetőségeket  kínáltak  a  földrajzi  és  egyéb  körülmények  - 


gyorsan  jelentős  partizánalakzatokká  váltak.  1942-től  különösen  Görögországban  és 
Jugoszláviában,  majd  Albániában,  és  1943  végétől  Észak-Olaszországban.  A 
legkedvezőbb  esetekben  a  hatalom  megragadására  is  alkalmat  adott  a  partizánakció  a 
kommunistáknak,  akik,  ha  kellett,  a  polgárháborútól  sem  riadtak  vissza. 

Jugoszlávia  ennek  az  új  törekvésnek  legjellemzőbb  példája.  1941  tavaszán  Hitler 
kénytelen  volt  olasz  szövetségese  segítségére  sietni,  mert  Görögországban  egy  elszánt 
kis  hadsereg  tartotta  sakkban  az  olaszokat.  Áprilisban  Jugoszláviában  is  be  kellett 
avatkoznia,  mert  egy  angolbarát  államcsíny  megbuktatta  az  ottani  németbarát  kormányt. 
Gyenge,  de  nagyon  tapasztalt  kommunista  pártok  voltak  ebben  a  két  országban:  évekig 
volt  módjuk  kitanulni  a  földalatti  politizálást,  mert  betiltotta  őket  a  Sztojadinovics-,  illetve 
a  Metaxasz-rendszer. 

A  fegyverszünet  után  olaszok,  bolgárok  és  németek  között  osztották  fel  Jugoszláviát. 
Még  egy  állítólag  független  állam,  az  Ante  Pavelic  vezette  jobboldali  szélsőségesek,  az 
usztasák  Horvátországa  is  járult  ehhez,  egy  valóságos  apartheidrendszer,  amely  nemcsak 
a  szerbekkel  állt  szemben,  hanem  a  zsidókra  és  cigányokra  is  kiterjesztette  a  mészárlást, 
elnyomott  minden  ellenzéket,  aminek  az  lett  a  vége,  hogy  sok  horvát  csatlakozott  az 
ellenálláshoz. 


A  jugoszláv  hadsereg  fegyverletétele,  április  18.  után  először  a  királyi  tisztek  álltak  be 
partizánnak,  Draza  Mihajlovics  ezredes  parancsnoksága  alatt,  akit  csakhamar  kinevezett 
a  londoni  székhelyű,  menekült  királyi  kormány  a  jugoszláv  ellenállási  mozgalom 
főparancsnokának,  majd  hadügyminiszternek.  Mihajlovics  lényegében  szerb  hadsereget 
szervezett  Szerbiában,  a  csetnik  csapatokat.  A  jugoszláv  kommunisták  csak  a  Szovjetunió 
elleni  német  támadás,  1941.  június  22.  után  tették  magukévá  azt  a  gondolatot,  hogy 
nemzeti  felszabadító  harcot  kell  vívni,  „fel  kell  szabadítani  az  országot  a  fasiszta  iga  alól, 
és  még  nem  időszerű  a  szocialista  forradalom".^^ 

Moszkva  a  lehető  legtovább  kímélni  akarta  a  királyi  kormányt,  és  nem  akart  ráijeszteni 
angol  szövetségeseire,  csakhogy  Tito  már  elég  erősnek  érezte  magát,  hogy  a  maga 
lábára  álljon,  és  nem  volt  hajlandó  elismerni  a  törvényes,  menekült  kormány 
fennhatóságát.  Válogatás  nélkül  toborzott  minden  nemzetiségből  -  ő  maga  horvát  volt  -, 
és  1942-ben  Boszniában  építette  ki  partizántámaszpontjait.  A  két  mozgalom  ellentétes 
célokat  tűzött  maga  elé,  vetélytársak  lettek,  és  összecsaptak.  A  kommunista 
törekvésekkel  szemben  Mihajlovics  úgy  döntött,  hogy  kesztyűs  kézzel  bánik  a 
németekkel,  sőt  össze  is  fog  az  olaszokkal.  Teljes  lett  a  zűrzavar  ebben  a  helyzetben, 
keveredett  benne  felszabadító  harc  és  polgárháború,  politikai  ellentét  és  nemzetiségi 
gyűlölet,  és  mindenre  a  megszállás  nyomta  rá  a  bélyegét.  Minden  részről  egymást  érte  a 
mészárlás,  mindenki  közvetlen  ellenségének  kiirtására  tört,  és  a  maga  hatalmát  akarta 
rákényszeríteni  a  lakosságra. 

A  történészek  szerint  összesen  valamivel  több  mint  egymillió  ember  halt  meg  a  több 
mint  tizenhatmillió  lakosból.  Kivégzések,  agyonlőtt  foglyok,  legyilkolt  sebesültek, 
szakadatlanul  folyt  mindenféle  megtorlás,  annál  is  inkább,  mert  a  nemzetiségek  ellentéte 
mindig  is  a  balkáni  kultúra  szerves  része  volt.  De  azért  mégis  van  különbség  a  csetnik 
mészárlás  meg  a  kommunista  mészárlás  között;  a  csetnikek  nehezen  viselték  el  egy 
központosított  szervezet  rájuk  nehezedő  tekintélyét  -  sok  banda  ki  is  vonta  magát 


Mihajlovics  ellenőrzése  alól  és  inkább  nemzetiségi,  mintsem  politikai  alapon  mészárolták 
a  lakosságot.  Nem  úgy  a  kommunisták;  őket  pusztán  katonai  és  politikai  célok  vezérelték. 
Milovan  Gyilasz,  Tito  egyik  helyettese  később  így  vallott  erről;  „Nagyon  a  begyünkben  volt 
a  parasztok  magyarázata,  hogy  miért  csatlakoznak  a  csetnikekhez;  félnek,  mondták,  hogy 
föigyújtják  a  házukat,  vagy  valami  más  megtorlásban  lesz  részük.  Egyszer  Tito 
jelenlétében  is  fölvetődött  ez  a  kérdés  egy  gyűlésen,  és  a  következő  gondolatmenetet 
fejtették  ki;  majd  észhez  térnek  a  parasztok,  ha  megértetjük  velük,  hogy  ha  a 
betolakodókhoz  csatlakoznak,  mi  is  fölégetjük  a  házukat  [figyeljük  meg  a  finom 
csúsztatást  a  »csetnik«  (jugoszláv  királypárti  ellenálló)  és  a  »betolakodó«  között].  [...] 
Tito  habozott,  de  végül  mégis  ő  döntötte  el  az  ügyet:  »Na  jó,  fölégethetünk  olykor-olykor 
egy  házat  vagy  egy  falut.«  Később  Tito  jóvá  is  hagyott  ilyen  értelmű  parancsokat  -  sokkal 
határozottabb  parancsokat,  már  csak  azért  is,  mert  azok  aztán  nem  kerteltek. 

1943-ban  Olaszország  megadta  magát,  Churchill  meg  úgy  döntött,  hogy  inkább 
Titónak,  mint  Mihajlovicsnak  nyújt  szövetséges  segítséget.  1943  decemberében,  Tito 
létrehozta  a  Jugoszláviai  Nemzeti  Felszabadítás  Antifasiszta  Tanácsát  (AVNOJ),  és  ezzel  a 
kommunisták  nyilvánvaló  politikai  előnyre  tettek  szert  ellenfeleikkel  szemben.  1944 
végén,  1945  elején  a  kommunista  partizánok  már-már  egész  Jugoszláviára  kiterjesztették 
az  uralmukat.  Küszöbön  állt  a  német  fegyverletétel,  Pavelic  és  hadserege,  a  tisztviselői, 
családtagjaikkal  együtt  -  összesen  több  tízezer  ember  -  útra  kelt  az  osztrák  határ  felé. 
Szlovén  fehérgárdisták  és  montenegrói  csetnikek  is  csatlakoztak  hozzájuk  BIeiburgban, 
ahol  is  mind  megadták  magukat  az  angol  csapatoknak,  azok  meg  átadták  őket  Titónak. 

Mindenféle  katonák,  rendőrök  kényszerültek  több  száz  kilométeres  halálmenetre  egész 
Jugoszlávián  át.  A  szlovén  foglyokat  Szlovéniába  terelték,  Kocevje  környékére,  ahol  húsz- 
harmincezer  embert  lőttek  agyon. A  csetnikek  vereséget  szenvedtek,  nem  tudták 
elkerülni  a  partizánok  bosszúját,  azok  pedig  nem  ejtettek  foglyot.  Milovan  Gyilasz  fölidézi 
ugyan  a  szerb  harcosok  végnapjait,  de  nem  meri  közölni  ennek  az  utolsó  hadjáratnak 
valószínűleg  gyászos  részleteit:  „Draza  [Mihajlovics]  csapatai  körülbelül  ugyanakkor 
semmisültek  meg,  amikor  a  szlovéniai  csapatok.  A  szétverésük  után  Montenegróba  eljutó 
kis  esetni kcsapatok  új  borzalmak  történetét  vitték  magukkal.  Soha  senki  sem  akart  többé 
beszélni  róla  -még  azok  sem,  akik  fennen  lobogtatták  forradalmi  szellemüket  -,  mintha 
valami  szörnyű  lidércálom  volna". Draza  Mihajlovics  fogságba  esett,  bíróság  elé 
állították,  halálra  ítélték  és  agyonlőtték  1946.  július  17-én. 

„Perében"  nyilvánvalóan  semmibe  vették  azoknak  a  szövetséges  missziós 
katonatiszteknek  a  mentő  tanúvallomását,  akik  Mihajlovics  vezérkara  mellé  voltak 
beosztva,  és  akik  vele  együtt  harcoltak  a  németek  ellen. A  háború  után  Sztálin  elárulta 
filozófiája  alapelvét  Milovan  Gyilasznak:  „Akárki  foglal  el  egy  területet,  a  maga  társadalmi 
rendszerét  kényszeríti  rá."^° 

A  görög  kommunistákat  is  majdnem  olyan  helyzetbe  sodorta  a  háború,  mint  jugoszláv 
elvtársaikat.  1940.  november  2-án,  pár  nappal  azután,  hogy  Olaszország  megtámadta 
Görögországot,  a  Görög  Kommunista  Párt  (GKP)  1936  szeptembere  óta  börtönben  ülő 
titkára,  Nikosz  Zahariadisz  felhívásban  szólított  fel  mindenkit  az  ellenállásra:  „Nemzeti 
felszabadító  háborút  vív  most  a  görög  nemzet  Mussolini  fasizmusa  ellen.  [...]  Fel  harcra 
mindenki,  ki-ki  a  maga  helyén."^^  Ám  december  7-én  a  földalatti  központi  bizottság 


nyilatkozata  már  kétségbe  vonta  a  GKP-nak  ezt  az  irányvonalát,  és  visszatáncolt  a 
Komintern  hivatalos  vonalvezetésére,  a  forradalom  időszerűtlenségének  álláspontjára. 
1941.  június  22.:  látványos  fordulat;  a  GKP  parancsot  ad  minden  aktivistájának,  hogy 
szervezze  „a  harcot  a  Szovjetunió  védelmére  és  az  idegen  fasiszta  iga  lerázására". 

Az  illegalitásban  szerzett  tapasztalat  fontos  ütőkártya  lett  a  kommunisták  kezében. 
Mint  minden  más  kommunista  párt,  a  görög  párt  is  létrehozta  1941.  július  16-án  a 
Munkás  Nemzeti  Felszabadítási  Frontot  (Ergatikó  Ethnikó  Apelevtherotikó  Métopo  - 
EEAM),  amely  minden  szakszervezeti  szervezetet  magába  foglalt.  Szeptember  27-én 
létrejött  az  EAM  is  (Ethnikó  Apelevtherotikó  Métopo).  Ez  a  nemzeti  felszabadítási  front 
volt  a  kommunisták  politikai  eszköze.  1942.  február  10-én  az  EIASZ  is  megszületett 
(Ellinikósz  Laikósz  Apelevtherotikósz  Sztratósz),  a  nemzeti  népi  felszabadító  hadsereg, 
amelynek  májusban  szervezték  meg  az  első  partizáncsapatait,  Ansz  Veluchiotisz 
(Thanasszisz  Kiarasz),  egy  tapasztalt  aktivista  kezdeményezésére,  aki  egy  megbánó 
nyilatkozat  aláírásával  eszközölte  ki  szabadon  bocsátását.  Attól  fogva  szüntelenül 
gyarapodott  az  ELASZ  harcosainak  állománya. 

Nem  az  ELASZ  volt  az  egyetlen  ellenálló  katonai  szervezet.  Köztársasági  katonák  és 
polgári  személyek  már  1941  szeptemberében  megalakították  a  Görög  Demokratikus 
Nemzeti  Uniót  (EDESZ  -  Ethnikósz  Demokratikósz  Ellinikósz  Színdeszmosz);  egy 
nyugalmazott  ezredes.  Napóleon  Zervasz  meg  maga  irányított  egy  másik 
partizáncsoportot.  Pszarrosz  ezredesé  volt  az  1942  októberében  alakult  harmadik 
szervezet,  az  EKKA,  a  Nemzeti  és  Társadalmi  Felszabadító  Mozgalom  (Ethnikí  Kai  Koinikí 
Apelevthéroszisz).  Minden  szervezet  igyekezett  magához  csábítani  a  többi  szervezet 
aktivistáit  és  harcosait. 


De  az  ELASZ  ereje  és  sikerei  odahatottak,  hogy  a  kommunisták  most  már  -  hidegen  és 
megfontoltan  -  az  egész  fegyveres  ellenállási  mozgalomra  rá  akarták  tenni  a  kezüket. 
Többször  megtámadták  az  EDESZ  partizánjait,  akárcsak  az  EKKÁ-t,  amely  úgy 
szétszóródott,  hogy  már  nem  is  tudott  újjászerveződni.  1942  végén  Nyugat- 
Thesszáliában,  a  Pindosz  hegy  lábánál  Kosztopulosz  őrnagy  (aki  hátat  fordított  az  EAM- 
nak)  és  Szafarisz  ezredes  ellenálló  egységet  alakított  az  EAM-tól  elhódított  övezet 
közepében;  az  ELASZ  bekerítette  az  egységet,  és  lemészárolta  azokat  a  harcosokat,  akik 
nem  tudtak  elmenekülni,  vagy  nem  álltak  be  az  ELASZ-ba.  Szafarisz  fogságba  esett,  és 
végül  beleegyezett,  hogy  az  ELASZ  vezérkari  főnöke  legyen. 

Nyugtalanította  az  ELASZ-t  a  görög  ellenállás  támogatására  érkezett  brit  tisztek 
jelenléte;  a  kommunisták  már  attól  féltek,  hogy  az  angolok  kikényszerítik  a  monarchia 
visszaállítását.  De  különbség  volt  a  Veluchiotisz  vezette  katonai  szárny  és  maga  a 
Geórgiosz  Sziantosz  irányította  GKP  álláspontja  között;  Sziantosz  a  moszkvai  vonalat 
akarta  követni,  az  antifasiszta  koalíció  politikáját.  Pillanatnyilag  kedvező  hatással  volt  az 
angolok  tevékenysége,  mert  a  katonai  missziójuk  elérte,  hogy  1943  júliusában  valami 
megállapodásfélét  írjon  alá  a  három  fő  alakulat:  az  ekkoriban  körülbelül  tizennyolcezer 
harcosból  álló  ELASZ,  az  ötezres  EDESZ  és  a  mintegy  ezer  fős  EKKA. 

Szeptember  8-án  az  olasz  fegyverletétel  nyomban  megváltoztatta  a  helyzetet. 
Testvérháború  kezdődött,  pedig  a  németek  éppen  heves  támadást  indítottak  az  EDESZ 
ellen,  amely  kénytelen  volt  visszavonulni,  és  akkor  szemben  találta  magát  az  épp  az 


EDESZ  megsemmisítésére  készülő  jelentős  ELASZ-zá  szí  óaljakkal.  A  GKP  vezetősége 
döntötte  el,  hogy  meg  kell  szabadulni  az  EDESZ-től;  arra  akarta  kihasználni  az  új 
helyzetet,  hogy  még  jobban  sakkban  tartsa  az  angol  politikát.  A  Zervasz  vezette 
partizánok,  négynapi  harc  árán,  sikeresen  kitörtek  a  gyűrűből. 

Ez  a  nemzeti  felszabadítási  harcon  belüli  polgárháború  remek  lehetőségeket  kínált  a 
németeknek,  a  csapataik  hol  az  egyik,  hol  a  másik  ellenálló-szervezetet  támadták.^^  A 
szövetségesek  kezükbe  vették  hát  a  kezdeményezést,  hogy  véget  vessenek  a 
polgárháborúnak;  1944  februárjában  megszűntek  a  harcok  az  ELASZ  és  az  EDESZ  közt,  és 
megállapodást  írtak  alá  Piakában.  Nem  tartott  sokáig:  az  ELASZ  pár  hét  múlva 
megtárnadta  Pszarrosz  ezredes  EKKÁ-ját;  ötnapi  harc  után  legyőzték  és  foglyul  ejtették 
az  EKKÁ-t.  Pszarroszt  és  tisztjeit  lemészárolták;  őt  magát  lefejezték. 

A  kommunisták  akciójának  az  lett  a  következménye,  hogy  megrendült  az  ellenállás,  és 
hitelét  vesztette  az  EAM;  egész  vidékeken  olyan  mély  gyűlölet  vette  körül,  hogy  nem  egy 
partizán  belépett  a  németek  szervezte  biztonsági  zászlóaljakba.  Csak  akkor  ért  véget  a 
polgárháború,  amikor  az  ELASZ  belement,  hogy  együttműködik  a  kairói  száműzetésben 
működő  görög  kormánnyal.  1944  szeptemberében  az  EAM-ELASZ  hat  képviselője  a 
Georgiosz  Papandreu  vezette  nemzeti  egységkormány  tagja  lett.  Szeptember  2-án, 
amikor  a  németek  hozzáláttak  Görögország  kiürítéséhez,  az  ELASZ  megindította  a 
csapatait,  hogy  elfoglalja  a  Peloponnészoszt,  amelyet  azelőtt  a  biztonsági  zászlóaljak 
miatt  nem  tudott  ellenőrzése  alá  vonni.  „Megbüntettek"  városokat,  községeket. 
Meligalában  lemészároltak  ezernégyszáz  férfit,  nőt,  gyereket  és  a  biztonsági  zászlóaljak 
vagy  ötven  tisztjét  és  tiszthelyettesét. 

Úgy  látszott,  semmi  sem  állhatja  útját  az  EAM-EIASZ  hatalmi  túlsúlyának.  De  az 
október  12-én  felszabadult  Athén  nem  került  a  kezükre,  a  brit  csapatok  pireuszi 
partraszállása  miatt.  Most  a  GKP  húzódozott  az  erőpróbától.  Vajon  a  koalíciós  kormányon 
belül  akarta  megvívni  a  játszmát?  Minden  bizonnyal  így  volt.  Vonakodott,  hogy  a  kormány 
kérésére  leszerelje  az  ELASZ-t,  miközben  Jannisz  Zegvisz  kommunista  földművelésügyi 
miniszter  azt  követelte,  hogy  oszlassák  fel  a  kormány  parancsainak  engedelmeskedő 
egységeket.  December  4-én  az  ELASZ  járőrei  behatoltak  Athénba,  és  megütköztek  a 
kormányerőkkel.  Másnap  már  majdnem  az  egész  főváros  az  ELASZ  kezében  volt,  amely 
húszezer  embert  vont  össze  ott;  de  a  britek  ellenálltak,  erősítésre  számítottak.  December 
18-án  az  ELASZ  az  EDESZ-t  is  megtámadta  Epiruszban.  A  harcokkal  egy  időben  véres, 
királypártellenes  tisztogatásba  is  kezdtek  a  kommunisták. 

De  befulladt  a  támadásuk;  beletörődtek,  hogy  aláírnak  egy  megállapodást  az  ELASZ 
lefegyverzéséről,  egy  Varzikában  összeülő  értekezleten.  Valójában  gondosan  elrejtettek 
sok  fegyvert  és  lőszert.  Az  egyik  legbefolyásosabb  vezetőjük,  Arisz  Veluchiotisz 
elutasította  a  varzikai  szerződést,  bevette  magát  a  hegyekbe  körülbelül  száz  partizánnal 
együtt,  majd  átment  Albániába,  és  azt  remélte,  hogy  majd  onnan  újrakezdheti  a 
fegyveres  harcot.  Megkérdezték  tőle,  mi  okozta  az  EAM-ELASZ  vereségét,  és  Veluchiotisz 
egészen  őszintén  válaszolt:  „Az,  hogy  nem  öltünk  meg  elég  embert.  Fontos  volt  az 
angolnak  Görögország,  ez  az  átjáróház;  ha  egy  barátját  sem  hagytunk  volna  életben, 
sehol  sem  tudott  volna  partra  szállni.  De  a  többiek  azt  mondták  rólam,  hogy  hóhér 
vagyok;  na  tessék,  ez  lett  a  vége."  Majd  hozzátette:  „Akkor  győznek  a  forradalmak,  ha 


vértől  vöröslenek  a  folyók;  érdemes  is  vért  ontani,  ha  tökéletes  emberi  társadalom  a 
jutalma. Az  ELASZ  alapítója,  Arisz  Veluchiotisz  1945  júniusában  elesett  a  harcban, 
Thesszáliában,  pár  nappal  az  után,  hogy  kizárták  a  GKP-ból.  Nem  késett  a  visszahatás:  az 
EAM-ELASZ  veresége  szabadjára  engedte  a  kommunisták  és  szövetségeseik  iránti 
gyűlöletet.  Sok  aktivistát  meggyilkoltak  félkatonai  csoportok;  sok  mást  meg 
bebörtönöztek;  a  vezetőket  általában  deportálták  a  szigetekre. 

Nikosz  Zahariadisz,  a  GKP  főtitkára  májusban  tért  haza  Németországból,  ahová 
(Dachauba)  internálták.  Első  nyilatkozatai  világosan  jelezték  a  GKP  politikáját:  „Vagy 
visszatérünk  egy  monarcho-fasiszta  diktatúrához  hasonló,  de  annál  szigorúbb 
rendszerhez,  vagy  megkoronázzuk  az  EAM-nak  a  nemzeti  felszabadulásért  vívott 
küzdelmét,  és  népi  demokráciát  teremtünk  Görögországban."  A  kivérzett  Görögországnak 
alig  volt  esélye,  hogy  megismerje  a  civil  békét.  Októberben  a  párt  VII.  kongresszusa 
jóváhagyta  Zahariadisz  kitűzött  célját.  Először  is  a  brit  csapatok  távozását  kellett 
kieszközölnie.  1946  januárjában  a  Szovjetunió  kimutatta  érdeklődését  Görögország  iránt: 
szóvá  tette  az  ENSZ  Biztonsági  Tanácsában,  hogy  milyen  veszélyes  az  angol  jelenlét  az 
országban.  Nem  sok  kétség  fért  hozzá,  hogy  a  kommunisták  vereséget  szenvednek  a 
következő  általános  választásokon  -  amelyen  különben  tartózkodást  ajánlottak  -,  ezért 
február  12-én  a  GKP  elhatározta,  hogy  felkelést  szervez  a  jugoszláv  kommunisták 
támogatásával. 

Decemberben  jugoszláv  és  bolgár  katonatisztekkel  találkoztak  a  GKP  központi 
bizottságának  tagjai.  A  görög  kommunisták  biztosak  voltak  benne,  hogy  hátországnak 
használhatják  Albániát,  Jugoszláviát  és  Bulgáriát.  Három  évig  menekülhettek  ezekbe  az 
országokba  a  harcosaik,  ott  ápolták  a  sebesültjeiket  és  ott  tárolták  a  hadfelszerelésüket. 
Pár  hónappal  a  Kominform  megalakítása  után  folytak  ezek  az  előkészületek,  és  úgy 
tetszett,  hogy  a  görög  kommunisták  felkelése  tökéletesen  beleillik  a  Kreml  új 
politikájába.  1946.  március  30-án  a  GKP  magára  vállalta  a  harmadik  polgárháború 
ki  robbantásának  felelősségét.  Az  1946.  október  28-án  megalakult  és  Markosz  Vafiadisz 
tábornok  parancsnoksága  alatt  álló  demokratikus  hadsereg  (DH)  első  támadásai  egy 
kaptafára  készültek,  általában  csendőrőrszobákat  támadtak  meg,  az  állomások 
legénységét  megölték,  a  tiszteseket  kivégezték.  A  GKP  1946-ban  mindvégig  nyilvánosan 


is  működött. 

1947  első  hónapjaiban  Markosz  tábornok  tovább  fokozta  tevékenységét;  tucatszámra 
támadta  meg  a  falvakat,  és  százszámra  végezték  ki  a  parasztokat.  Az  erőszakos  toborzás 
felduzzasztottá  a  DH  személyi  állományát. Ha  valamelyik  falu  vonakodott,  megtorlással 
sújtották;  egy  macedóniai  falu  drágán  megfizetett  a  húzódozásért;  felgyújtottak 
negyvennyolcat  a  házai  közül,  és  kivégeztek  tizenkét  férfit,  hat  nőt  és  két  csecsemőt. 
1947  márciusától  módszeresen  gyilkolták  a  polgármestereket  és  a  papokat.  Márciusban 
már  négyszázezer  menekültet  tartottak  nyilván.  A  terrorpolitika  ellenterrort  váltott  ki: 
szélsőjobboldali  csoportok  öldösték  a  kommunista  vagy  baloldali  aktivistákat. 

Zahariadisz  körutat  tett  Belgrádban,  Prágában  és  Moszkvában,  majd  1947  júniusában 
bejelentette,  hogy  hamarosan  megalakul  a  „szabad"  kormány.  Úgy  látszik,  azt  hitték  a 
görög  kommunisták,  ugyanazon  az  úton  járhatnak,  amelyen  Tito  haladt  végig  négy  évvel 
azelőtt.  Decemberben  alakult  meg  „hivatalosan"  ez  a  „kormány".  A  jugoszlávok  egészen 


odáig  mentek,  hogy  önkénteseket  küldtek  -mintegy  tízezernyit  -  a  saját  hadseregükből.^^ 
Az  Egyesült  Nemzetek  balkáni  különbizottságának  számos  vizsgálati  jelentése  feltárta, 
hogy  milyen  rendkívüli  jelentőségű  volt  ez  a  segítség  a  demokratikus  hadseregnek.  1948 
tavaszán  a  Tito-Sztálín  szakítás  közvetlen  következményekkel  járt  a  görög 
kommunistákra  nézve.  Igaz,  őszig  eljutott  hozzájuk  a  segítség,  de  Tito  megkezdte  a 
visszavonulást,  és  végül  a  határt  is  lezárta.  Nyáron  az  albán  kommunisták  vezetője,  Enver 
Hodzsa  is  lezárni  kényszerült  a  határt,  pedig  a  kormánycsapatok  éppen  nagy  támadásban 
voltak.  Egyre  jobban  elszigetelődtek  a  görög  kommunisták,  és  elharapództak  a  belső 
ellentéteik.  De  azért  egészen  1949  augusztusáig  eltartottak  a  harcok.  Sok  harcos 
Bulgáriába  vonult  vissza,  onnan  meg  továbbmenekült  Kelet-Európába,  különösen 
Romániába  és  a  Szovjetunióba.  Sok  ezer  menekült  érkezett  Taskentbe,  Üzbegisztán 
fővárosába,  7500  volt  köztük  a  kommunista.  A  vereség  után,  a  száműzetésben  egymást 
érték  a  tisztogatások  a  GKP-ban,  úgyannyira,  hogy  1955  szeptemberében  heves 
összecsapásba  torkollott  a  súrlódás  Zahariadisz  párthívei  és  ellenfelei  között;  a 
beavatkozó  szovjet  hadseregnek  kellett  helyreállítania  a  rendet,  és  több  százan 
megsebesültek.^^ 

Befogadták  a  Szovjetunióba  a  görög  polgárháború  legyőzöttjeit,  és  ez  már  csak  azért  is 
furcsa,  mert  Sztálin  ekkorra  már  jócskán  elpusztította  az  évszázadok  óta  Oroszországban 
élő  görög  közösséget,  amelyet  úgy  500  000-re,  700  000-re  becsültek  1917-ben,  és  amely 
főleg  a  Kaukázusban  és  a  Fekete-tenger  partvidékén  lakott.  1939-ben  már  csak  410  000- 
en,  1960-ban  pedig  csupán  177  000-en  voltak.  1937  decemberétől  deportálták  a 
nagyvárosokban  lakő  285  000  görögöt  Arhangelszk,  a  Komi  Köztársaság  és  Északkelet- 
Szibéria  vidékeire.  Mások  visszatérhettek  Görögországba.  Ugyanek-kortájt  likvidálták  a 
Szovjetuniőban  A.  Haitaszt,  a  görög  kommunista  párt  egykori  titkárát  és  J.  Jordinisz 
tanárt.  1944-ben  a  hajdan  virágzó  közösségből  megmenekült  tízezer  krími  görögöt  is 
deportálták  Kirgizisztánba  és  Üzbegisztánba;  azzal  vádolták  őket,  hogy  németbarát 
magatartást  tanúsítottak  a  háború  alatt.  1949.  június  30-án,  egyetlen  éjszaka 
harmincezer  grúziai  görögöt  deportáltak  Kazahsztánba.  1950  áprilisában  az  összes  batumi 
görög  hasonló  sorsra  jutott. 

Nyugat-Európa  több  más  országában  is  megkísértette  a  kommunistákat  az  a  gondolat, 
hogy  egyedül  ragadják  magukhoz  a  hatalmat  az  ellenállás  és  a  felszabadulás  révén,  de 
gyorsan  elfojtotta  ezt  a  kísértést  az  angol-amerikai  hadsereg  jelenléte,  és  1944  végétől 
Sztálin  utasítása,  aki  megparancsolta  a  kommunistáknak,  hogy  rejtsék  el  a  fegyvereiket, 
és  jobb  alkalomra  várjanak,  hogy  átvehessék  a  hatalmat.  Ez  a  legvilágosabban  abból  a 
beszélgetésből  csendül  ki,  amely  a  Kremlben  folyt  le  1944.  november  19-én  Sztálin  és 
Maurice  Thorez,  a  Francia  Kommunista  Párt  főtitkára  között,  aki  a  Szovjetunióban  töltött 
háborús  évek  után  haza  készült  Franciaországba.^^ 

A  görög  gyerekek  és  a  szovjet  Minótaurosz 


Az  1946-48-as  polgárháború  alatt  a  görög  kommunusták  a  kezükben  lévő  minden 
területen  összeírták  a  mindkét  nembeli  gyerekeket,  háromtól  tizennégy  éves  korig.  1948 
márciusában  a  határvidékeken  gyűjtötték  össze  ezeket  a  gyerekeket,  és  több  ezret 


átvittek  közülük  Albániába.  Jugoszláviába  és  Bulgáriába.  A  falusiak  menteni  akarták  a 
gyerekeiket,  és  elrejtették  őket  az  erdőkben.  A  Vöröskereszt  28  296  gyereknek  állapította 
meg  a  személyazonosságát,  ezer  nehézség  közepette.  1948  nyarán,  amikor  Tito  és  a 
Kominform  szakított  egymással,  hiába  tiltakozott  a  görög  kormány,  átvitték  a 
Jugoszláviában  tartott  gyerekek  egy  részét  (11  600-at)  Csehszlovákiába,  Magyarországra, 
Romániába  és  Lengyelországba.  1948.  november  17-én  az  ENSZ  111.  közgyűlése 
határozatban  ítélte  el  a  görög  gyerekek  elhurcolását.  1949  novemberében  az  ENSZ 
közgyűlése  követelte  a  gyerekek  hazaszállítását.  Az  ENSZ  minden  további  döntése, 
akárcsak  az  előbbiek,  válasz  nélkül  maradt:  a  szomszédos  kommunista  rendszerek 
makacsul  azt  állították,  hogy  jobb  soruk  van  ezeknek  a  gyerekeknek  őnáluk,  mint 
Görögországban;  röviden,  azt  akarták  elhitetni,  hogy  emberbaráti  cselekedet  volt  a 
deportálásuk. 

Pedig  olyan  nyomorúságos  körülmények,  silány  élelmezés  és  járványok  közepette  ment 
végbe  a  gyerekek  erőszakos  számkivetése,  hogy  sokan  bele  is  haltak.  „Gyerek-falvakba" 
tömörítették  őket,  és  az  általános  oktatáson  kívül  politikai  oktatásban  is  részt  kellett 
venniük.  Tizenhárom  éves  koruk  után  nehéz  testi  munkát  kellett  végezniük,  például  a 
Hanság  mocsaras  vidékeinek  lecsapolását,  Magyarországon.  A  kommunista  vezetőknek  az 
volt  a  mellékgondolatuk,  hogy  új,  egészen  odaadó  aktivista  nemzedéket  nevelnek. 
Nyilvánvaló  lett  a  kudarcuk:  1956-ban  egy  Konsztantinidesz  nevű  görög  is  elesett  a 
magyarok  oldalán,  az  oroszok  elleni  harcban.  Másoknak  meg  sikerült  elmenekülniük 
Kelet-Németországból . 

1950  és  1952  között  csak  684  gyereket  adtak  vissza  Görögországnak.  1963-ban 
körülbelül  4000  gyereket  repatriáltak  (közülük  néhányan  már  a  kommunista  országokban 
születtek).  Lengyelországban  több  ezer  fős  görög  közösség  volt  a  nyolcvanas  évek  elején. 
Néhányan  a  Szolidaritás  szakszervezethez  csatlakoztak,  és  börtönbe  kerültek  Jaruzelski 
tábornok  államcsínye  után.  1989  után,  a  demokratizálódás  során  több  ezer  lengyelországi 
görög  tért  haza  Görögországba. 

(A  görög  kérdés  az  Egyesült  Nemzetek  előtt,  a  Balkáni  Különbizottság  jelentése. 
1950.) 


A  háború  után,  de  legalábbis  1953-ig,  Sztálin  haláláig  továbbra  is  a  Kominternen  belül 
a  háború  előtt  meghonosított  erőszak  és  terror  uralkodott  a  nemzetközi  kommunista 
mozgalomban.  Kelet-Európában  keményen  elnyomták  a  vélt  vagy  valóságos  másként- 
gondolkodókat,  különösen  a  látványos,  nagy  műperekben  (lásd  Karéi  Bartosek  fejezetét). 
A  rémuralom  1948-ban  tetőzött,  amikor  kiéleződött  az  ellentét  Tito  és  Sztálin  között.  Új 
Trockijnak  kiáltották  ki  Titót,  mert  nem  volt  hajlandó  meghajolni  Sztálin  előtt,  és  dacolt 
Sztálin  mindenhatóságával.  Sztálin  megpróbálta  meggyilkoltatni  Titót,  de  az  résen  volt, 
és  élvezte  saját  államgépezete  támogatását.  Ha  nem  is  tudták  likvidálni  Titót,  az  egész 
világ  kommunista  pártjai  csakúgy  tobzódtak  a  jelképes  politikai  gyilkosságokban,  és 
kizárták  soraikból  a  bűnbakokat,  a  „titoistákat".  A  norvég  kommunista  párt  főtitkára. 
Peder  Furubotn  volt  az  egyik  első  ilyen  bűnbakáldozat,  egy  öreg  kominternes,  aki  sokáig 
élt  Moszkvában,  és  úgy  tudta  megmenteni  a  bőrét,  hogy  1938-ban  visszament 
Norvégiába.  1949.  október  20-án,  egy  pártértekezleten  a  szovjetek  embere,  egy  bizonyos 


strand  Johansen  titoizmussal  vádolta  meg  Furubotnt.  Nagy  tábora  volt  a  pártban,  ezért 
Furubotn  összehívta  október  25-én  a  központi  bizottságot,  bejelentette  a  maga  és 
vezetőtársai  lemondását,  azzal  a  feltétellel,  hogy  igen  rövid  időn  belül  megválasztják  a 
központi  bizottság  új  tagjait,  és  hogy  nemzetközi  bizottság  vizsgálja  ki  az  ellene  felhozott 
vádakat.  Furubotn  ellenfelei  felsültek.  Másnap,  általános  meglepetésre,  Johansen  és  több 
bérence  behatolt  a  központi  bizottság  székházába,  és  revolverrel  kergették  ki  onnan  a 
főtitkár  párthíveit.  Utána  gyűlést  szerveztek,  ahol  is  megszavazták,  hogy  kizárják  a 
pártból  Furubotnt;  ő  pedig,  ismerve  a  szovjet  módszereket,  fegyveres  barátaival  együtt 
eltorlaszolta  magát  az  otthonában.  Ez  után  a  bűnügyi  filmbe  kívánkozó  valóságos 
rémtörténet  után  a  norvég  kommunista  párt  elvesztette  a  tevékeny  párttagjai  legjavát. 
Johansen  pedig  -  akit  mindenestül  a  szovjet  ügynökök  mozgattak  -  megtébolyodott.^^ 
1957-ben  zajlott  le  a  nemzetközi  kommunista  mozgalom  terrorkorszakának  utolsó 
felvonása.  A  magyar  kommunista  Nagy  Imre,  aki  egy  időben  az  1956-os  budapesti 
lázadás  élén  állt  (lásd  Karéi  Bartosek  fejezetét),  a  jugoszláv  nagykövetségre  menekült, 
és  ki  sem  akart  jönni  onnan,  mert  aggódott  az  életéért.  Görbe  utakon  sikerült  a 
szovjeteknek  kézre  keríteniük,  és  elhatározták,  hogy  Magyarországon  állítják  bíróság  elé. 
De  nem  akartak  egyedül  felelősséget  vállalni  ezért  a  törvényes  gyilkosságért,  ezért  a 
magyar  kommunista  párt  kihasználta  az  alkalmat,  hogy  1957  novemberében  Moszkvában 
tartják  a  kommunista  pártok  I.  világkonferenciáját,  és  minden  jelen  lévő  kommunista 
vezetővel  megszavaztatta  Nagy  halálát;  meg  is  szavazták,  a  francia  Maurice  Thorez  és  az 
olasz  Pal-miro  Togliatti  is;  egyetlenegy  jeles  kivétel  volt,  aki  nemet  mondott;  a  lengyel 
Gomulka.  Nagyot  halálra  ítélték  és  felakasztották  1958.június  16-án. 

Stéphane  és  Jean-Louis  Panné 

SPANYOLORSZÁG  AZ  NKVD  ÁRNYÉKÁBAN 


1936.  július  17-én,  Franco  tábornok  parancsnoksága  alatt,  föllázadtak  a  marokkói 
spanyol  katonák  a  köztársasági  kormány  ellen.  Másnap  az  európai  földrészre  is  átcsapott 
a  zendülés.  19-én  több  városban  is  (Madridban,  Barcelonában,  Valenciában,  Bilbaóban) 
útját  állta  az  általános  sztrájk  és  a  népi  megmozdulás.  Már  hónapok  óta  csírázott  ez  a 
polgárháború.  1936.  február  16-án  a  népfront  éppen  csak  egy  hajszállal  nyerte  meg  a 
választásokat;  3  997  000  szavazat  (132  képviselő)  jutott  a  jobboldalnak,  449  000  a 
centristáknak  és  4  700  000  szavazat  (267  képviselő)  a  népfrontnak.  A  szocialistáknak  89 
képviselőjük  volt,  a  köztársasági  baloldalnak  84,  a  köztársasági  uniónak  37,  a  Spanyol 
Kommunista  Pártnak  (SKP)  16,  a  POUM-nak  (Partido  Obrero  de  Unificación  Marxista  -  a 
Marxista  Egyesülés  Munkáspártja),  a  Joaquín  Maurín  munkás-paraszt  tömbje  és  Andreu 
Nin  kommunista  baloldala  1935-ös  egyesüléséből  keletkezett  pártnak  mindössze  egy.  De 
nem  volt  képviselve  az  egyik  legnagyobb  erő  Spanyolországban;  az  Országos 
Munkaszövetség  (CNT)  és  az  Ibériai  Anarchista  Szövetség  anarchistái  (szám  szerint  1  577 
547  tag,  a  szocialista  párt  és  az  Általános  Munkaunió  1  444  474  tagjával  szemben),^°° 
elveikhez  híven,  nem  állítottak  jelölteket,  de  az  ő  szavazataik  és  szimpatizánsaik  voksa 


nélkül  nem  győzhetett  volna  a  népfront.  Az  SKP  tizenhat  képviselője  mögött  távolról  sem 
állt  ekkora  valóságos  erő;  a  párt  40  000  tagra  hivatkozott,  de  valószínűleg  alig  volt  több 
tagja,  mint  j  ő  tízezernyi,  akik  összesen  több  mint  százezres  taglétszámú 
csati óssze rvezete  két  i  rá  nyitotta  k. 

Megosztott  és  összetett  baloldal,  hatalmas  jobboldal  és  elszánt  szélsőjobb  (a  Falange), 
városi  és  falusi  forrongás  (sztrájkok  és  földfoglalások),  erős  és  kiváltságos  hadsereg, 
gyenge  kormány,  különféle  összeesküvések,  szüntelenül  növekvő  politikai  erőszak; 
mindez  közrejátszott  a  polgárháború  kirobbanásában,  amelyet  sokan  kívántak.  Ez  a 
háború  eleve  valami  sajátos  jelleget  öltött;  európai  szinten  a  fasiszta  államok  és  a 
demokráciák  összecsapását  jelképezte.  Amikor  a  Szovjetunió  is  a  porondra  lépett, 
fokozódott  a  jobboldal  és  baloldal  polarizálódása. 

A  Komintern  nem  sokat  törődött  a  spanyol  helyzettel,  csak  1931,  a  spanyol  monarchia 
bukása,  és  főleg  1934,  az  aszturiai  munkásfelkelés  után  figyelt  föl  Spanyolországra.  Azért 
sem  nagyon  érdekelte  ez  az  ország  a  szovjet  államot,  mert  csak  1936  augusztusában,  a 
polgárháború  kitörése  után  ismerte  el  egymást  kölcsönösen  a  két  ország,  amikor  a 
Szovjetunió  aláírta  a  „benemavatkozási"  egyezményt,  amelyet  Anglia  és  Franciaország 
abban  a  reményben  kötött  júliusban,^^^  hogy  meggátolja  vele  a  polgárháború 
elnemzetköziesedését.  Marcel  Izrailevics  Rozenberg  szovjet  követ  augusztus  27-én 
foglalta  el  hivatalát. 

A  kommunisták  egyesülést  javasoltak  a  saját  pártjuk  és  a  szocialista  párt  között,  hogy 
növeljék  a  befolyásukat.  De  csak  az  ifjúsági  szervezetek  szintjén  ért  el  kezdeti  sikereket 
ez  a  taktika,  amikor  1936.  április  l-jén  megalakuk  az  egyesült  szocialista  iijúság,  majd 
aztán  megint,  amikor  június  26-án  létrejött  a  Katalóniai  Egyesült  Szocialista  Párt. 

Az  SKP-nak  csak  két  minisztere  volt  az  1936  szeptemberében  hivatalba  lépett  Largo 
Caballero-kormányban:  Jesús  Flernández  közoktatásügyi,  és  Vicente  Űribe 
földművelésügyi  miniszter.  De  a  szovjetek  csakhamar  nagy  befolyásra  tettek  szert  a 
kormányban.  Rozenberg  megnyerte  bizonyos  kormánytagok  rokonszenvét  (olyanokét, 
mint  Álvarez  dél  Vayo,  Juan  Negrín),  valamiféle  miniszterelnök-helyettessé  nőtte  ki 
magát,  és  a  minisztertanács  ülésein  is  részt  vett;  erős  ütőkártya  volt  a  kezében,  hiszen  a 
Szovjetunió  hajlandó  volt  fegyvert  szállítani  a  köztársaságiaknak. 

Különleges  jelentőségű  esemény  a  szovjet  állampártnak  ez  a  szokásos  cselekvési  körén 
kívüli  beavatkozása;  olyan  fordulóponton  megy  végbe,  majdnem  húsz  évvel  a  bolsevik 
hatalomátvétel  után,  és  olyan  nemzetközi  helyzetben,  amely  csakhamar  lehetővé  teszi 
neki,  hogy,  két  egymást  követő  szakaszban  (1939-41-ben,  majd  1944-45-ben), 
kiterjessze  a  hatalmát  Közép-  és  Kelet-Európára.  Spanyolországban  az  első 
világháborúból  és  az  orosz  polgárháborúból  fakadt  mozgásokra  emlékeztető  mély 
társadalmi  megrázkódtatás  bonyodalmai  nyitnak  váratlan  teret  a  beavatkozásnak. 
Kísérleti  terep  a  szovjeteknek  az  1936-39-es  évek  Spanyolországa:  felhalmozott 
tapasztalataik  birtokában  az  egész,  rendelkezésükre  álló  politikai  fegyvertárukat  bevetik, 
és  olyan  technikai  fogásokat  kísérleteznek  ki,  amelyeket  majd  újra  alkalmaznak  a 
második  világháború  elején,  és  később,  általánosítva,  a  végén  is.  Többféle  céljuk  is  van, 
de  az  a  legsürgősebb,  hogy  a  (teljesen  a  Komintern  és  az  NKVD  szolgálatainak 
felügyelete  alatt  álló)  Spanyol  Kommunista  Párt  megkaparintsa  az  államhatalmat,  és  a 


köztársaság  a  lehető  leghívebben  teljesítse  Moszkva  kívánalmait.  Az  ilyen  cél  a  szovjet 
módszerek  átvételét  föltételezi,  köztük  is  elsősorban  a  rendőri  rendszer  mindenütt 
jelenvalóságát  és  minden  nem  kommunista  erő  likvidálását. 

Ercoli  -  az  olasz  kommunista  Palmiro  Togliatti  -  a  Komintern  egyik  vezetőségi  tagja  már 
1936-ban  meghatározta  a  polgárháború  eredeti  vonásait,  „nemzeti  forradalmi  háború"- 
nak  nevezte.  Szerinte  új  feladatokat  tűz  ki  a  kommunisták  elé  a  népi,  nemzeti  és 
antifasiszta  spanyol  forradalom:  „A  spanyol  nép  újszerűén  oldja  meg  a  polgári 
demokratikus  forradalom  feladatait".  Igen  hamar  rámutat  a  spanyol  forradalom  efféle 
felfogásának  ellenségeire:  a  köztársasági  vezetőkre,  „sőt  a  szocialista  párt  vezetőire" 
azokra  „az  elemekre,  akik  az  anarchizmus  elveinek  örve  alatt  időnap  előtti  erőszakos 
»kollektivizálási«  tervekkel  gyöngítik  a  népfront  összeforrottságát  és  egységét..."  A  célt 
is  kitűzte:  megvalősítható  a  kommunista  vezetőszerep,  ha  létrejön  „a  szocialista  és 
kommunista  párt  egységfrontja,  megalakul  a  dolgozó  ifjúság  egységes  szervezete, 
megalakul  Katalóniában  a  proletariátus  egységes  pártja  [a  PSUC],  maga  a  Kommunista 
Párt  is  nagy  tömegpárttá  alakul  át".  1937  júniusában  Dolores  Ibárruri  -  egy,  az 
ellenállásra  buzdító  szónoklatairól  híressé  vált  spanyol  kommunista  nő,  ismertebb  nevén 
La  Pasionaria  -  új  célt  javasolt:  „új  típusú  demokratikus  és  parlamentáris 
köztársaságot". 

Közvetlenül  a  francoista  pronunciamiento  után  Sztálin  még  viszonylagos  közönyt 
tanúsított  a  spanyol  helyzet  iránt;  Jef  Last,  aki  1936  nyarán  elkísérte  Moszkvába  André 
Gide-et,  így  ír  róla:  „Nagyon  felháborított  bennünket,  hogy  az  események  iránti 
érdeklődés  legcsekélyebb  jelét  sem  láttuk.  Egyik  értekezleten  sem  esett  szó  róluk,  és  ha 
magánbeszélgetésben  pendítettük  meg  ezt  a  kérdést,  mintha  mindenki  gondosan 
vigyázott  volna  rá,  hogy  valamiképpen  személyes  véleményt  ne  mondjon  róla."^°"^  Ám  két 
hónap  múlva,  ahogy  alakult  a  helyzet,  Sztálin  átlátta,  mekkora  hasznot  húzhat  belőle 
mind  a  diplomácia,  mind  a  propaganda  síkján.  A  „benemavatkozási"  politikához  való 
csatlakozása  révén  a  Szovjetunió  beljebb  került  a  nemzetek  közösségébe,  így  lehetővé 
vált  számára,  hogy  Franciaország  nagyobb  önállóságát  támogassa  Nagy-Britanniával 
szemben.  Egyidejűleg  titokban  arra  kötelezte  magát  a  Szovjetunió,  hogy  fegyvert  szállít 
és  katonai  segítséget  nyújt  a  Spanyol  Köztársaságnak;  ki  akarta  használni  hozzá  a 
franciaországi  népfrontkormány  kínálta  lehetőségeket,  mert  az  hajlandó  volt 
együttműködni  a  szovjet  titkosszolgálatokkal,  hogy  megszervezzék  a  spanyol 
köztársaságiaknak  szánt  hadianyagsegély  eljuttatását.  Léon  Blum  utasítására  Gaston 
Cusin  pénzügyminisztériumi  helyettes  kabinetfőnök  megbeszélést  tartott  a  szovjet 
megbízottakkal  és  kiküldöttekkel,  akik  Párizsban  rendezték  be  székhelyüket,  és  onnan 
szervezték  a  fegyverszállítást  és  az  önkéntesek  toborzását  Spanyolországba.  A  szovjet 
állam  ugyan  kívül  akart  maradni  a  dolgon,  de  a  Komintern  lázasan  mozgósította  minden 
tagozatát  a  köztársasági  Spanyolország  érdekében,  és  a  kommunista  mozgalom  számára 
különösképpen  hasznos,  roppant  antifasiszta  propagandafegyvert  kovácsolt  annak 
harcából. 

Magában  Spanyolországban  az  volt  a  kommunista  taktika,  hogy  minél  több  tisztséget 
foglaljanak  el,  hogy  a  szovjet  állampárt  kedve  szerint  irányítsák  a  köztársasági  kormány 
politikáját,  a  szovjeteknek  pedig  az  volt  az  érdekük,  hogy  a  lehető  legjobban  kiaknázzák 


a  hadi  helyzetet.  Kétségkívül  Julián  Gorkin,  a  POUM  egyik  vezetője  volt  az  első,  aki 
fölfedezte  a  kapcsolatot  a  szovjetek  spanyolországi  politikája  és  a  népi  demokráciák 
létrehozása  között,  egy  tanulmányában  (Espana.  primer  ensayo  de  democracia  popular 
(Spanyolország,  a  népi  demokrácia  első  kísérletei  Buenos  Aires,  1961).  Abban,  amiben 
Gorkin  megfontolt  politikai  vonalvezetést  lát,  Antonio  Elorza  spanyol  történész  azt  fedezi 
föl,  hogy  a  spanyolországi  kommunista  politika  inkább  valami  másból  ered,  „a  népfronton 
belüli  politikai  viszonyoknak  és  a  párt  szerepének  monolitikus,  nem  pluralista 
felfogásából,  hiszen  a  párt  természetesen  arra  törekszik,  hogy  a  szövetség  programmá 
alakításával  elhódítsa  a  vezetőszerepet"  Ám  Antonio  Elorza  azt  is  hangsúlyozza,  ami 
változatlanul  a  kommunista  politika  része  marad:  az  SKP  vezető  szerepének 
kiterjesztését  minden  antifasisztára,  „nem  csak  a  külső  fasiszta  ellenség,  hanem  a  belső 
ellenzék  ellenében  is".  „Ebben  a  tekintetben  -  teszi  hozzá  -  az  úgynevezett  népi 
demokráciákban  való  hatalomra  kerülés  stratégiájának  közvetlen  előzménye  ez  a 
terv."^°^ 

Már-már  sikerült  is  a  terv,  amikor  1937  szeptemberében  Moszkva  a  fejébe  vette,  hogy 
választásokat  tartsanak:  egységlisták  révén  kellett  volna  az  SKP-nak  kihasználnia  ezt  a 
„nemzeti  népszavazást".  Sztálin  sugalmazta  és  nagy  figyelemmel  is  kísérte  ezt  a  tervet, 
amelynek  az  volt  a  célja,  hogy  „új  típusú  demokratikus  köztársaság"  kerüljön  uralomra. 
Tervbe  vették,  hogy  eltávolítják  a  kommunista  politika  iránt  ellenséges  minisztereket.  De 
a  kísérlet  kudarcot  vallott,  mert  ellenállásra  talált  az  SKP  szövetségesei  között,  és  a 
köztársaságiak  helyzete  is  nyugtalanító  lett  a  terueli  támadás  összeomlása,  1937. 
december  15.  után. 

„Tanácsadók"  és  ügynökök 

Mihelyt  Sztálin  úgy  látta,  hogy  a  spanyol  terület  jó  alkalmakat  kínál  a  Szovjetuniónak, 
és  haszonnal  kecsegtet  a  beavatkozás,  Moszkva  különféle  intézményekhez  tartozó  népes 
kádercsapatot  küldött  Spanyolországba.  Először  katonai  tanácsadókat;  egy  szovjet  forrás 
szerint  700-800-an  lehettek  állandóan,  összesen  pedig  2044-en.  Két  jövendő  marsall  is 
köztük  volt,  Konyev  és  Zsukov,  valamint  V.  E.  Gorjev  tábornok,  madridi  katonai  attasé. 
Moszkva  másféle  hivatalos  és  félhivatalos  „kiküldötteit",  a  komi  nte  mese  két  is 
mozgósította.  Némelyek  tartós  kiküldetésbe  érkeztek,  mint  az  argentin  Victorio  Codovilla, 
aki  már  a  harmincas  évek  eleje  óta  jelentős  szerepet  játszott  az  SKP-ban,  sőt 
ténylegesen  ő  vezette  a  pártot;  a  magyar  Gerő  Ernő  (fedőnevén  „Pedro"),  aki  majd  a 
háború  után  a  kommunista  Magyarország  egyik  ura  lesz;  az  olasz  Vittorio  Vidali  (aki  azzal 
gyanúsítható,  hogy  részt  vett  1929-ben  Julio  Antonio  Mella  kubai  kommunista  diák 
meggyilkolásában),  a  kommunisták  által  1937  januárjától  szervezett  5.  hadoszlop 
jövendő  első  politikai  megbízottja;  a  bolgár  Minev-Sztepanov,  aki  1927-től  1929-ig  Sztálin 
titkárságán  dolgozott;  az  olasz  Palmiro  Togliatti,  aki  1937  júliusában,  a  Komintern 
képviselőjeként  érkezett  Spanyolországba.  Mások  csak  szemleutakat  tettek,  mmt  a 
francia  Jacques  Ducios. 

Moszkva  egyszersmind  sok  titkosszolgálati  emberét  is  Spanyolországba  küldte: 
olyanokat,  mint  V.  A.  Antonov-Ovszejenko  -  ő  vezette  a  Téli  Palota  ostromát 
Petrográdban,  1917  októberében  -,  aki  1936.  október  l-jén  szállt  partra  Barcelonában; 


Alekszandr  Oriov  (igazi  nevén  L.  Feldbin),  az  NKVD  spanyolországi  vezetője. 

A  lengyel  Arthur  Stachevsky,  a  Vörös  Hadsereg  egykori  tisztje,  abban  az  időben 
kereskedelmi  attasé;  Jan  Berzin,  a  Vörös  Hadsereg  felderítő  szolgálatának  főnöke;  Mihail 
Kolcov,  a  Pravda  szerkesztője  és  Sztálin  titkos  szócsöve,  aki  a  hadügyminisztériumban 
rendezkedett  be.  Leonyid  Ejtingon,  az  állambiztonsági  erők  (NKVD)  parancsnoka  és 
alárendeltje,  Ravel  Szudoplatov  szintén  Barcelonába  utazott;  Ejtingon  már  1936-tól 
terrorista  akciókkal  volt  megbízva.  Szudoplatov  csak  1938-ban  érkezett  oda.^°^  Röviden: 
Sztálin,  mihelyt  eldöntötte,  hogy  beavatkozik  Spanyolországban,  egész  vezérkart 
összpontosított  oda,  amely  több  területen  is  összehangolt  cselekvésre  volt  képes. 
Valószínű,  hogy  Jagoda  NKVD-főnök  1936.  szeptember  14-én  éjszakára  hívta  össze 
Moszkvába,  a  Lubjankába  az  egész  spanyolországi  kommunista  beavatkozás  egyeztető 
értekezletét.  Az  is  a  céljai  között  volt,  hogy  harcoljanak  a  francoisták  és  a  német  vagy 
olasz  ügynökök  ellen,  de  az  is,  hogy  magán  a  köztársasági  táboron  belül  szemmel  és 
féken  tartsák  és  ártalmatlanná  tegyék  a  kommunisták  és  a  Szovjetunió  ellenfeleit.  A 
lehető  legnagyobb  titokban,  a  legburkoltabb  formában  kellett  végbemennie  a  szovjet 
beavatkozásnak,  hogy  le  ne  járassa  a  szovjet  kormányt.  Ha  hihetünk  Krivickij 
tábornoknak,  az  NKVD  külszolgálati,  nyugat  európai  főnökének,  a  Spanyolországban  lévő, 
körülbelül  háromezer  szovjet  közül  csak  mintegy  negyvenen  harcoltak  ténylegesen,  a 
többi  katonai  és  politikai  tanácsadó  vagy  hírszerző  ügynök  volt. 

A  szovjetek  először  Katalóniát  vették  célba.  1936  szeptemberében  a  katalóniai 
Generalitat  közrendészeti  főbiztossága  -  ahová  már  befurakodtak  a  kommunisták  - 
rendeletileg  létrehozott  a  katalán  titkosszolgálat  (az  SSI)  kebelében  egy  GRUPO  DE 
INFORMA-CIÓN-t,  egy  bizonyos  Mariano  Gómez  Emperador  irányítása  alatt;  ez  a  hivatalos 
szolgálat,  amely  csakhamar  ötven  személyt  alkalmazott,  valójában  az  NKVD  fedőszerve 
volt.  Ezzel  párhuzamosan  Katalónia  Egyesült  Szocialista  Pártja  -  kommunisták  választotta 
név  -  megalakította  a  Servicio  Extranjerót,  amely  a  Colon  szálló  340-es  szobájában 
székelt,  a  Plaza  de  Catalunyán;  azt  bízták  meg,  hogy  minden  külföldi  kommunistát 
ellenőrizzen,  aki  harcolni  akar  Spanyolországban,  és  Barcelonán  utazik  át;  nos,  ez  a  szerv 
is  az  NKVD  szoros  felügyelete  alatt  állt,  és  arra  szolgált,  hogy  fedezze  az  NKVD 
tevékenységét. 

Volt  egy  ember,  Oriov  és  Gerő  közvetlen  beosztottja,  aki  mindkét  szervezethez 
tartozott;  ő  lett  az  NKVD  helyi  vezetője:  Alfredo  Hertz.  Még  most  is  homályos  ennek  a 
német  kommunistának  az  igazi  személyazonossága.  Hertz  beférkőzött  a  Generalitat 
kormányának  Cuerpo  de  Investigación  y  Vigilancia  nevű  szervezetébe,  ő  ellenőrizte  az 
útlevél  kezelést,  így  a  Spanyolországba  való  beutazást  és  az  onnan  való  kiutazást:  a 
rohamgárdistáknak,  a  rendőrség  elitcsapatainak  felhasználásához  is  joga  volt.  Hertz  más 
kommunista  pártoktól  is  tájékoztatást  kapott  a  Generalitat  közrendészeti  főbiztosságán 
kiépített  hálózata  útján  -  feketelistákat  antifasisztákról,  följelentéseket  bíráló  szellemű 
kommunistákról,  minden  kommunista  párt  káderosztályától  származó  életrajzi  adatokat  -, 
és  továbbította  őket  a  kommunista  Victorio  Sala  irányítása  alatt  álló  Departamento  de 
Estadóhoz.  Hertz  saját  szervezetet  is  alakított,  a  Servi-cio  Alfredo  Hertzet,  amely  külföldi 
és  spanyol  kommunistákból  álló  párhuzamos  politikai  rendőrség  volt  az  ő  törvényes 
fedezete  alatt.  Az  ő  irányításával  vezették  be  a  Katalóniában,  majd  egész 


Spanyolországban  lakó  külföldiek  nyilvántartását,  és  a  kiiktatandó  zavarkeltők 
feketelistáját.  Eleinte,  1936  szeptemberétől  decemberéig  nem  volt  módszeres  az 
ellenzékiek  üldözése.  Az  NKVD  csak  lassacskán  dolgozta  ki  az  igazi  elnyomó  terveket  a 
köztársaság  más  politikai  erőivel  szemben.  Kiváltképpen  a  szociáldemokratákat,  az 
a  na  rcho-szindi  ka  listákat,  a  trockistákat,  a  politikai  különvéleményt  hangoztató,  elhajló 
kommunistákat  vették  üldözőbe.  Igaz,  hogy  sok  ilyen  „ellenség"  csakugyan  kritikus 
szemmel  nézte  a  kommunistákat,  ellenezték,  hogy  vezető  szerepre  törnek  és  kitartanak  a 
Szovjetunió  mellett.  Persze,  ahogy  az  ilyen  helyzetekben  lenni  szokott,  a  személyes 
bosszú  is  szerepet  játszott  a  megtorlásokban. 

A  legköznapibb  és  a  legfondorlatosabb  rendőrmódszereket  alkalmazták  a  kettős  vagy 
hármas  ügynökök.  Ezeknek  a  nagyon  is  politikai  rendőröknek  az  volt  az  első  feladatuk, 
hogy  „betelepítsék"  a  köztársasági  közigazgatás,  a  hadsereg  és  a  rendőrség  gépezetét. 
Az  tette  lehetővé  a  kulcspozíciók  fokozatos  megszállását,  ezt  a  „be-fura kodást"  hogy  a 
Szovjetunió  fegyvert  szállított  a  fegyvertelen  köztársaságiaknak,  és  ennek  fejében 
politikai  engedményeket  követelt.  Hitler  és  Mussolini  hitelben  szerelte  föl  a  nemzetieket, 
ezzel  szemben  a  Szovjetunió  nem  hitelezett  a  köztársaságiaknak,  előre  kellett  fizetniük  a 
fegyverekért  a  Spanyol  Bank  aranykészletéből,  amelyet  sikerült  szovjet  ügynököknek  a 
Szovjetunióba  szállítaniuk;  minden  fegyverszállítmány  egy-egy  zsarolási  lehetőség  volt, 
és  a  kommunisták  ki  is  használták. 


Julián  Gorkin  szemléletes  példát  említ  a  háború  és  politika  efféle  összefonódására: 
1937  elején  Largo  Caballero  spanyol  kormányfő, 

Manuel  Azana  (köztársasági  elnök)  támogatásával,  fölhatalmazta  Luis  Araquistáin 
párizsi  követet,  hogy  kezdjen  titkos  tárgyalásokat  Dino  Grandi  londoni  olasz  követtel  és 
Hjalmar  Schachttal,  Hitler  pénzemberével,  Léon  Blum  és  Anthony  Edén  jószolgálati 
részvételével,  hogy  véget  vessenek  a  háborúnak.  Álvarez  dél  Vayo,  a  kommunistabarát 
külügyminiszter  rögtön  tájékoztatta  a  spanyol  kommunistákat,  azok  meg  elhatározták  -  a 
szovjet  titkosszolgálat  legfőbb  vezetőivel  összhangban  -,  hogy  félreállítják  Caballerót,  és 
így  hiúsítják  meg,  hogy  tárgyalással  oldják  meg  a  viszályt,  az  olasz  és  német  katonák 
kivonása  alapján. 


„Rágalmak  után...  tarkónlövés" 

Ezt  mondta  Victor  Serge  orosz-belga  író  (aki  1936  áprilisában  szabadult  meg  a 
Szovjetunióból)  Julián  Gorkinnak,  amikor  1937-ben  találkoztak,  és  így  figyelmeztette  a 
POUM  aktivistáját  a  kommunista  politika  végzetes  láncolatára.  De  azért  komoly 
akadályokba  ütközött  ez  a  politika:  a  CNT  a  na  rcho-szindi  ka  lista  zöme  nem  állt  a 
kommunisták  befolyása  alatt,  és  a  POUM  is  szembeszegült  a  politikájukkal.  A  POUM 
szinte  áldozatnak  kínálkozott,  mert  olyan  gyenge  volt,  és  a  politikai  mezőny  peremén 
helyezkedett  el.  A  kommunisták  úgy  gondolták,  itt  az  idő,  ki  kell  használni  ezt  a  politikai 
helyzetet.  Ráadásul  úgy  tartották,  hogy  a  POUM  közel  áll  Trockijhoz:  a  vezetői,  Andreu 


Nin  és  Julián  Gorkin  1935-ben  kijárták  a  katalán  hatóságoknál,  hogy  a  Franciaországból 


kiutasított  Trockij  Barcelonában  telepedhessen  le.  A  trockisták  ellen  a  Szovjetunióban 


kibontakozó  hajsza  légkörében  aligha  meglepő,  hogy  a  Komintern  1936.  február  21-én, 


vagyis  öt  nappal  a  spanyol  népfront  választási  győzelme  után  összeült  titkársága  kiadta  a 


jelszót  az  SKP-nak,  hogy  vívjon  „erélyes  harcot  a  trockista  ellenforradalmi  szekta 
ellen".^^°  Ráadásul,  1936  nyarán,  a  POUM  az  első  moszkvai  per  áldozatait  is  védelmébe 
merészelte  venni. 

1936.  december  13-án  sikerük  is  a  kommunistáknak  eltávolítaniuk  Andreu  Nint  a 
katalán  Generalitat  tanácsából.  Azzal  az  ürüggyel  követelték  a  kiebrudalását,  hogy  Nin 
bűnös  módon  megrágalmazta  a  Szovjetuniót;  a  fegyverszállítási  zsarolást  is  felhasználták 
céljaik  érdekében.  December  16-án  a  Pravda  nemzetközi  hadjáratot  hirdetett  a  szovjet 
politika  ellenzői  ellen:  „Katalóniában  már  elkezdődött  a  trockisták  és  anarcho- 
szindikalisták  kiszorítása;  ugyanolyan  erélyesen  fogják  véghezvinni,  ahogy  a 
Szovjetunióban  történt." 

A  kommunista  észjárás  szerint  minden  politikai  nézetkülönbség  árulással  ér  fel,  amely 
mindig  és  mindenütt  ugyanolyan,  azonnali  vagy  későbbi  bánásmódot  érdemel. 
Rágalmakat  és  hazugságokat  zúdítottak  a  POUM-ra,  megvádolták,  hogy  a  fronton  harcoló 
egységeik  feladták  az  állásaikat,  pedig  a  kommunisták  tagadták  meg  tőlük  a 
támogatást. A  Francia  Kommunista  Párt  napilapja,  a  L'Humanité  különösképpen 
kitüntette  magát  ebben  az  ügyködésben:  az  Aragon-Triolet  házaspár  nagy  barátja,  Mihail 
Kolcov  cikkeit  közölgette.  Egy  fáradhatatlanul  ismételt  állítás  foglalta  össze  ennek  a 
hadjáratnak  a  központi  gondolatát:  a  POUM  Franco  cinkosa,  árulást  követ  el  a  fasizmus 
javára.  Az  előrelátó  kommunisták  ügynököket  építettek  be  a  POUM  soraiba,  akiknek  az 
volt  a  dolguk,  hogy  híreket  szerezzenek,  és  feketelistákat  állítsanak  össze,  hogy  ha  eljön 
az  idő,  azonosíthassák  a  letartóztatott  aktivistákat.  Ismeretes  is  egy  eset:  Léon  Narvich 
megkörnyékezte  Nint,  de  leleplezték,  és  Nin  eltűnése  és  vezetőik  letartóztatása  után 
kivégezte  a  POUM  egyik  önvédelmi  csoportja. 


1937  májusa  és  a  POUM  likvidálása 

Május  3-án  a  kommunisták  irányította  rohamgárda  egységei  megtámadták  a  ONT  és  az 
UGT  munkásai  kezén  lévő  barcelonai  telefonközpontot.  Kétszeres  hangerejű  propaganda 
és  fokozott  zaklatás  (a  POUM  rádiójának  bezárása.  La  Batalla  című  lapjának  betiltása) 
előzte  meg  a  rendőrfőnök  és  PSUC-tag  Rodríguez  Salas  vezette  akciót.  Május  6-án  ötezer 
rendőr  érkezett  Barcelonába;  kommunista  vezetők  toborozták  össze  őket.  Fleves 
összecsapásokra  került  sor  a  kommunista  és  a  nem-kommunista  erők  között:  és  majdnem 
ötszáz  halottról  és  több  mint  ezer  sebesültről  szóltak  a  hírek. 

A  kommunista  titkosszolgálatok  bérencei  kihasználták  a  zűrzavart,  minden  alkalmat 
megragadtak,  hogy  likvidálják  a  kommunista  politika  ellenfeleit.  Egy  tizenkét  főnyi 
kommandó  elrabolta  és  kivégezte  az  olasz  anarchista  filozófust,  Camillo  Bernerit  és 
elvtársát,  Barbierit;  másnap  találták  meg  szitává  lőtt  holttestüket.  így  fizetett  meg  a 
politikai  bátorságáért  Camillo  Bemeri,  aki  ezt  írta  a  Guerra  di  classe  című  újságjában:  „Ma 
Burgos  ellen  harcolunk,  holnap  Moszkva  ellen  kell  harcolnunk  szabadságjogaink 
védelmében."  Al-fredo  Martínez,  a  katalóniai  anarchista  ifjúság  titkára,  Flans  Freund 
trockista  aktivista  és  Erwin  Wolf,  Trockij  egykori  titkára  ugyanilyen  sorsra  jutott. 

Az  osztrák  ellenzéki  kommunista  Kurt  Landau  Németországban,  Ausztriában,  majd 
Franciaországban  végzett  pártmunkát,  végül  Barcelonába  ment,  és  belépett  a  POUM-ba. 
Szeptember  23-án  letartóztatták,  és  ő  is  hasonló  módon  tűnt  el.  A  felesége,  Katia  maga 


is  börtönbe  került;  így  vallott  ezekről  a  „tisztogatásokról".  „A  pártházak,  például  a 
Pedrera,  a  Paseo  de  Grácia,  a  párt  laktanyái,  a  »Carlos  Marx«  és  a  »Vorochilov« 
valóságos  kutyaszorítók  és  késdobáló  lebujok  voltak.  A  Pedrerában  látták  utoljára  a 
Radio-POUM-ból  »eltűnt«  két  elvtársat.  A  kommunista  laktanyákba  vitték  az  ifjú 
anarchistákat,  hogy  a  leghajmeresztőbb  módon  megkínozzák,  megcsonkítsák,  és  végül 
meggyilkolják  őket.  Véletlenül  találták  meg  a  hullájukat."  A  Solidariedad  Obrera  című 
anarcho-szindikalista  lap  cikkét  idézi:  „Megállapították,  hogy  barbárul  megkínozták  őket 
haláluk  előtt,  ezt  bizonyítják  a  testükön  talált  súlyos  zúzódások,  a  felfúvódott  és  eltorzult 
hasukon  lévő  véraláfutások.  [...]  Az  egyik  hullán  világosan  meglátszik,  hogy  a  lábánál 
fogva  volt  felakasztva;  a  feje  és  a  nyaka  iszonyatosan  lila.  Egy  másik  ilyen  szerencsétlen 
fiatal  elvtársunk  fején  nyilvánvalóan  ott  vannak  a  puskaagy  ütésnyomai." 

Örökre  -  teljesen  nyomtalanul  -  is  eltűntek  aktivisták,  így  egy  bizonyos  Guido  Picelli. 
George  Orwelí  önként  állt  be  a  POUM  egyik  hadoszlopába,  de  a  Szent  Berta  la  n-éjhez 
fogható  napokat  élt  át,  rejtőzködnie  és  menekülnie  kellett;  Hódolat  Katalóniának  című 
munkájának  függelékében  írta  le  az  embervadászat  Barcelonában  uralkodó  légkörét  („A 
májusi  barcelonai  zavargásokról"). 

Nem  csak  Barcelonában  követtek  el  kommunista  rendőrségek  eltervezte 
gyilkosságokat.  A  valenciai  kormányerők  letartóztatták  a  CNT  húsz  aktivistáját;  május  6- 
án  egy  gyilkos  banda  kirángatta  a  tonosai  városháza  tömlöceiből  és  agyonlőtte  őket. 
Másnap  Tarragonában  tizenöt  anarchista  aktivistát  végeztek  ki  hidegvérrel. 

A  kommunisták  politikai  síkon  érték  el,  amit  nem  tudtak  teljesen  megvalósítani  a 
gyakorlati  életben.  Largo  Caballero  kormányfő  nem  volt  hajlandó  fejet  hajtani  az 
áskálódó  kommunisták  előtt,  akik  a  POUM  feloszlatását  követelték.  „A  POUM-nak 
pusztulnia  kell  az  ország  politikai  életéből"  -  jelentette  ki  májusban  Jósé  Díaz,  az  SKP 
főtitkára.  Május  15-én,  a  barcelonai  összecsapások  után  Caballero  kénytelen  volt 
lemondani.  Egy,  a  kommunistáknak  behódolt  „mérsékelt"  szocialista.  Juan  Negrín 
kormánya  lépett  a  helyébe;  most  már  minden  akadály  elhárult  a  kommunisták  céljainak 
elérése  elől.  Negrín  nemcsak  igazodott  a  kommunistákhoz  -  kénytelen  volt  azt  írni 
Herbert  L.  Matthewsnak,  a  Times  újságírójának,  hogy  a  POUM  „olyan  elemek  ellenőrzése 
alatt  áll,  akik  mindenféle  általános  fegyelmet  nehezen  viselnek  a  harc  egységes  és 
legfelsőbb  irányításában"  -,  hanem  helyeselte  is  a  POUM-mal  szemben  alkalmazott 
terrort.^^2  Julián  Gorkin  észrevette,  hogy  milyen  gyökeres  változás  ment  végbe: 

„Néhány  nappal  Juan  Negrín  kormányának  megalakulása  után  Oriov  már  úgy  tett-vett, 
mintha  csatlós  államnak  tekintené  Spanyolországot.  Megjelent  az  állambiztonsági 
főigazgatóságon,  és  letartóztatási  parancsot  kért  a  POUM  végrehajtó  bizottságának  tagjai 
ellen  Ortega  ezredestől,  akit  egyik  alárendeltjének  tekintett."^^^ 

1937.  június  16-án  Negrín  betiltotta  a  POUM-ot,  a  szervezet  végrehajtó  bizottságát  meg 
letartóztatták.  Ez  a  hivatalos  döntés  lehetővé  tette  a  kommunista  ügynököknek,  hogy  az 
egészen  részrehajló  törvényesség  leple  alatt  járjanak  el.  Még  azon  a  napon,  délután  1 
órakor  rendőrök  tartóztatták  fel  Andreu  Nint.  Egyetlen  elvtársa  sem  látta  többé,  sem  élve, 
sem  halva. 

A  Madridból  jött  rendőrök  -  azok  megbízhatóbbak  voltak,  mert  ott  egészen  kommunista 
kézben  volt  a  rendőrség  -  megtámadták  a  La  Batalla  szerkesztőségét  és  a  POUM 


különböző  helyiségeit.  Kétszáz  aktivistája,  köztük  Julián  Gorkin,  Jordi  Arquer,  Juan 
Andrade,  Pedro  Bonét  stb.  lakat  alá  került.  A  kommunisták  úgy  igazolták  a  posteriori  a 
POUM  likvidálását,  hogy  összeeszká háltak  egy  minden  ízében  hamis  árulást,  és  azzal 
vádolták  a  szervezetet,  hogy  kémkedett  a  francóisták  javára.  Június  22-én  különbíróságot 
hoztak  létre,  és  elszabadult  a  propaganda:  nyomozás  közben  -  csodák  csodája  -  olyan 
dokumentumokat  talált  a  rendőrség,  amelyek  megerősítették  a  kémkedés  hamis  vádját. 
Max  Rieger  kezes  újságíró  -  vagy  csak  kollektív  álnév  ez?  -  összegyűjtötte  ezeket  a 
koholmányokat  Kémkedés  Spanyolországban  című  könyvében,  amely  minden  nyelven 
megjelent. 

Oriov  irányítása  alatt  és  Vidali  védelmét  élvezve,  Andreu  Nint  a  fogva  tartó  két  pribék. 
Ricardo  Burillo  és  Gerő  megkínozta,  de  nem  sikerült  nekik  a  legcsekélyebb  olyan 
vallomást  sem  kicsikarniuk  belőle,  amely  bizonyította  volna  a  pártja  ellen  fölhozott 
vádakat,  és  a  legegyszerűbb  nyilatkozatot  sem  tudták  aláíratni  vele.  Nem  maradt  más 
hátra,  likvidálni  kellett,  és  ki  kellett  használni  az  eltűnését,  hogy  lerontsák  a  hitelét:  azt 
állították,  hogy  Nin  átment  a  francoistákhoz.  Karöltve  járt  gyilkosság  és  propaganda.  A 
moszkvai  levéltárak  megnyitása  azt  igazolta,  amit  Nin  barátai  már  1937  óta 
gyanítottak.^^"^ 

Csak  június  16-a  és  17-e,  a  POUM  elleni  akció  után  kezdődött  el  a  módszeres 
embervadászat  minden  trockista  és  egyéb  „áruló"  ellen.  A  csekistáknak  rendőrségi 
adataik  voltak  a  műveletek  lefolytatásához.  Illegális  és  párhuzamos  börtönöket 
szerveztek;  úgy  hívták  az  ilyen  börtönt,  hogy  ceka  (a  szovjet  politikai  rendőrség  első 
nevének  -  Cseka  -  sokatmondó  átvételével).  Ismerjük  ezeknek  a  börtönöknek  a 
helyszínét:  a  barcelonai  ceka  az  Avenida  Puerta  dél  Ángel  24.  alatt  volt,  egy  részlege  meg 
a  Colon  szállóban,  a  Katalónia  téren;  de  Madridban  (a  régi  atochai  kolostorban). 
Valenciában  (a  Santa  Úrsulában)  és  Alcalá  de  Henaresben  is  volt  ilyen  börtön.  Sok 
lefoglalt  magánház  is  fogvatartási,  vallató-  és  kivégzőhely  céljaira  szolgált. 

1938  elején  kétszáz  antifasiszta  és  a  nti  sztál  inista  volt  bezárva  a  Santa  Úrsula  cekában, 
amelyet  úgy  hívtak  akkoriban  -  a  nácik  első  gyűjtőtáborára  célozva  -,  hogy  a  köztársasági 
Spanyolország  Dachauja,  ahol  üldözött  politikai  ellenfeleiket  tartották  fogva.  „Amikor  a 
sztálinisták  elhatározták,  hogy  cekát  rendeznek  be,  hozzáláttak  a  kis  temető 
megtisztogatásához  -  mondja  el  egy  áldozat.  -  Ördögi  ötletük  támadt  a  »csekistáknak«: 
félbehagyták  a  temetőrendezést,  a  nyitott  sírokkal,  a  csontvázakkal  és  az  oszladozó 
frissebb  halottakkal.  Oda  zárták  be  sok  éjszakára  a  legmakacsabb  foglyokat.  Más, 
különösen  kegyetlen  büntetéseket  is  alkalmaztak:  sok  foglyot  fejjel  lefelé,  lábbal 
akasztottak  fel  egész  napokra.  Másokat  meg  szűk  szekrénybe  zártak,  csak  néhány  kis 
lyukat  fúrtak  az  arcuk  magasságában,  éppen  hogy  csak  egy  kis  levegőt 
szippanthassanak...  Még  vadabb  büntetés  is  volt:  a  ládafia.  Beleguggoltatták  a  rabot  egy 
négyszögletes  ládába,  és  több  napig  tartották  abban  a  testhelyzetben;  némelyek  nyolc-tíz 
napig  voltak  így  mozduladanul..."  A  szovjet  ügynökök  züllött  alakokat  használtak  erre  a 
munkára,  akik  azt  hitték,  hogy  maga  La  Pasionaria  is  helyesli  a  tetteiket;  hiszen  ő  maga 
jelentette  ki  egy  valenciai  kommunista  gyűlésen:  „Inkább 

száz  ártatlant  ítéljenek  el,  semmint  egyetlen  bűnöst  is  fölmentsenek."^^^ 

Módszeresen  folyamodtak  kínzáshoz,^^^  például  az  erősen  hánytató  hatású  szappanos 


vízzel  teli  fürdőkádhoz.  Bizonyos  technikák  jellegzetesen  szovjetek  voltak:  nem  hagyták 
aludni  a  foglyot,  vagy  bezárták  egy  nagyon  szűk  szekrénybe,  az  úgynevezett 
szekrénycellába  (celda  armario),  ahol  sem  állni,  sem  ülni  nem  tudott,  és  moccantani  sem 
bírta  a  tagjait;  alig  kapott  levegőt,  és  szüntelenül  vakította  egy  villanykörte.  Alekszandr 
Szoizsenyicin  hosszasan  leírta  az  efféle  zárkákat  A  Gulag  szigetvilágnak  abban  a 
jelenetében,  ahol  elmondja,  hogyan  érkezett  meg  a  Lubjankába. 


A  rögtöni  kivégzések  is  mindennaposak  voltak:  „A  Servicio  de  Investigación  Militarhoz 
és  az  NKVD-hez  tartozó  Astorga  Vayo  hadnagy  eredeti  módszert  talált  ki  a  szökések 
megakadályozására:  a  foglyok  ötös  sorokban  szoktak  állni;  ha  egy  hiányzik,  agyon  kell 
lőni  a  többi  négyet;  sőt  a  sor  előtt  és  mögött  álló  sort  is  megfenyegette.  Még  néhány 
bajtársát  is  föl  háborította  ez  a  viselkedés,  de  Vayót,  ha  felfüggesztették  is,  rövidesen 
előléptették,  és  Katalónia  egyik  legfontosabb  gyűjtőtáborának,  az  Els  Omells  de  Na  Gaia-i 
tábornak  a  parancsnoka  lett,  Lérida  tartományban. 

Különböző  emberek  meglehetősen  hasonlóképpen  becsülték  meg  a  letartóztatások 
számát.  Katia  Landau  szerint  15  000  fogoly  volt  a  hivatalos  és  titkos  börtönökben,  köztük 
1000  a  POUM  tagja. Yves  Lévy  a  helyszínen  kutatott,  és  a  POUM,  a  CNT  és  a  FAI 
„mintegy  tízezer  bebörtönzött  forradalmár,  civil  és  katona  tagjáról"  beszél.  Néhányan 
meg  is  haltak  a  rossz  bánásmód  miatt  a  barcelonai  cárcel  modeloban  („minta börtönben"), 
így  Bob  Smilíe,  az  Independent  Labour  Partynak  a  POUM-hoz  küldött  tudósítója,  egy 
bizonyos  Manuel  Maurín,  annak  a  Joaquín  Maurínnak  a  fivére,  aki  a  francóisták  fogságába 
esett,  de  megkímélték  az  életét.  1937  végén,  Julián  Gorkin  szerint,  hatvankét  halálraítélt 
volt  a  Santa  Clara  börtönben. 

A  POUM  eltaposva,  a  szocialisták  kiszorítva  vagy  semlegesítve,  már  csak  az  anarchisták 
voltak  hátra.  A  katonák  pronunciamientó-jára  adott  köztársasági  válasz  után  az  első 
hónapokban  -  az  anarchisták  hatására,  elszaporodtak  a  mezőgazdasági  közösségek, 
különösen  Aragóniában.  1937  májusa  után,  néhány  hét  múlva  rohamgárdisták  özönlötték 
el  az  aragóniai  városokat  és  falvakat.  Elhalasztották  a  közösségek  kongresszusát,  és 
augusztus  11-én  kihirdették  az  őket  irányító  aragóniai  tanács  feloszlatását.  Ékszerlopással 
vádolták  meg  és  letartóztatták  az  elnökét,  Joaquín  Ascasót,  és  egy  Jósé  Ignacio 
Mantecón  nevű  főkormányzót  ültettek  a  helyébe,  a  köztársasági  baloldal  hívét,  valójában 
egy  „beépített"  kommunistát.^^^  Közvetlen  támadás  volt  ez  a  CNT  ellen,  alá  akarták  ásni 
befolyásának  alapjait. 

A  11.  hadosztály  -  a  kommunista  Enrique  Lister  parancsnoksága  alatt,  aki  már 
számtalan  túlkapást  követett  el  Kasztíliában  (olyasmiket,  mint  anarchisták  kivégzése, 
közösségi  parasztok  elleni  erőszakcselekmények)  -,  a  27.  (az  úgynevezett  „Kari  Marx" 
hadosztály,  a  PSUC  alakulata)  és  a  30.  erőszakkal  oszlatták  fel  a  közösségeket. 
Százszámra  tartóztattak  le  és  zártak  ki  a  községi  tanácsokból  anarchistákat,  majd 
kommunistákat  ültettek  a  helyükbe,  a  közösen  megművelt  földeket  pedig  visszaadták  a 
régi  tulajdonosoknak.  Összekapcsolták  az  akciót  egy  Zaragoza  ellen  indítandó  nagy 
támadás  bejelentésével,  hogy  így  igazolják  az  előkészületek  hátországának 
megtisztogatását.  Több  száz  embert  lemészároltak,  de  a  parasztok  mégis  visszaállították 
a  közösségeiket.  Kasztíliában  a  híres  kommunista  tábornok.  El  Campesino  (Valentin 


González)  vezette  az  akciókat  a  parasztok  ellen.  César  M.  Lorenzo^^°  szerint  fölülmúlta 
Lístert  kegyetlenségben.  Megint  legyilkoltak  több  száz  parasztot,  falvakat  gyújtottak  föl, 
de  a  CNT  katonailag  állt  ellen  a  támadásnak,  és  ez  aztán  véget  is  vetett  El  Campesino 
hadjáratának. 


Munkában  az  NKVD 

Az  1937-es  Spanyolországban  az  NKVD  gyakorlatilag  a  belügyminisztérium  fiókhivatala 
lett,  „Grupo  de  Információn"  néven.  Az  állambiztonsági  igazgatóság  pedig  a  kommunista 
ügynökök  felügyelete  alatt  volt.  A  Servicio  Alfredo  Hertz  1937  tavaszán  és  nyarán 
működött  a  legserényebben.  Julián  Gorkin  szerint  maga  Hertz  volt  „a  kihallgatás  és 


kivégzés  egyik  nagymestere".  Ővele  „dolgozott"  Hubert  von  Ranke^^^  (1930  óta  Gerő 
Ernő  beosztottja),  aki  egy  ideig,  állítólag,  a  nemzetközi  brigádok  „Thalmann" 
zászlóaljának  politikai  biztosa  volt,  majd  a  német  ajkú  idegenek  felügyeletét  bízták  rá. 
Valószínűleg  ebben  a  minőségében  tartóztatta  le  Erwin  Wolfot,  aki  szabadon  bocsátása 
után  hamarosan  eltűnt. 

A  hivatalosnál  is  hivatalosabb  Grupo  de  Információn  két  tagja  1937.  szeptember  11-én 
tartóztatta  le  Katia  Landaut,  aki  így  ír  von  Ranke  módszereiről;  „Az  egyik  legundorítóbb 
GPU-ügynök,  Montz  Bressier,  alias  von  Ranke  minden  vádat  a  minimumra  csökkentett.  Ő 
és  a  felesége,  SeppI  Kapalanz  parancsot  adtak  egy  elvtárs  letartóztatására,  mert  azt 
gyanították,  hogy  tudja,  hol  van  Kurt  Landau.  »Ha  nem  mondja  meg  a  Landau  címét  - 
mondták  neki  -,  sose  jut  ki  a  börtönből.  Landau  a  népfront  és  Sztálin  ellensége.  Ha 
megtudjuk,  hol  él,  megöljük.«^22 

1937.  április  9-ről  10-re  virradó  éjszaka  eltűnt  barcelonai  szállodai  szobájából  egy 
fiatalember,  Marc  Rein,  aki  részt  vett  a  norvég  és  német  szélsőbaloldali  mozgalmakban. 
Pár  nap  múlva  a  barátai  észrevették  az  eltűnését,  és  föllármázták  a  közvéleményt.  Marc 
Rein  egy  orosz  menekültnek,  a  II.  internacionálé  vezetőjének,  Rafaíl  Abramovicsnak  a  fia 
volt.  Az  áldozat  személye,  barátainak  és  családjának  elszántsága,  hogy  kiderítsék,  mi 
történt  vele  valójában,  nagy  feltűnést  keltett  külföldön,  és  sok  zavart  a  köztársasági 
Spanyolországban.  A  spanyol  kormány  kénytelen  volt  megbízni  egy  ügynökét  a 
nyomozással,  ami,  természetesen,  azzal  az  eredménnyel  zárult,  hogy  a  Servicio  Alfredo 
Hertz  a  felelős  az  áldozat  eltűnéséért.  Odáig  fajuk  ez  a  kötélhúzás  a  kormány  és  az 
NKVD-s  rendőrség  között,  hogy  1937.  július  9-én  a  belügyminisztérium  államtitkára 
szembesítést  erőszakolt  ki,  tanúk  előtt,  hírszerző  ügynöke  (SSI  29),  és  a  két  cinkos.  Hertz 
és  Gómez  Emperador  között.  A  Hertz-szolgálat  már  másnap  letartóztatta  az  SSI  29-es 
ügynököt,  de  az  őt  alkalmazó  titkosszolgálatnak  még  volt  annyi  hatalma,  hogy  szabadon 
bocsáttassa.  1938-ban  a  francoisták  megtalálták  és  letartóztatták  az  SSI  29-es  ügynököt 
(igazi  neve  Laurencic),  katonai  bíróság  elé  állították,  és  kivégezték  mint  NKVD-ügynököt! 

Sosem  derült  fény  igazán  a  Rein-ügyre  -  még  ma  sem  tudjuk,  mi  lett  a  sorsa  -,  de  arra 
jó  volt,  hogy  1937  júliusában  véget  vessen  Alfredo  Hertz  és  Gómez  Emperador  túl  feltűnő 
tevékenységének;  feloszlatták  a  szervezeteiket,  és  Victorio  Sala  irányítása  alatt 
szervezték  újra.  Augusztus  15-én  a  szocialista  Indalecio  Prieto  védelmi  miniszter 
létrehozta  a  Servicio  de  Investigación  Militart  (SÍM),  amelynek  az  volt  a  feladata,  hogy 
minden  politikai  és  kémelhárító  szolgálatot  összefogjon.  A  SIM-nek  csakhamar  6000 


ügynöke  lett.  A  Servicio  Hertz  sok  „szakembere"  átkerük  a  SIM-hez.  1939-ben  Prieto  azt 
vallotta,  hogy  az  elvben  kémelhárításra  szánt  SÍM  a  szovjetek  ösztönzésére  jött  létre,  és 
hiába  volt  minden  óvatosság^^^  (eleinte  a  miniszter  egyik  barátja  irányította  a 
szolgálatot),  a  kommunisták  csakhamar  rátették  a  kezüket,  és  a  maguk  céljaira 
használták.  1938.  április  5-én,  szovjet  és  kommunista  nyomásra,  leváltották  Prietót  a 
kormányból. 

Julián  Gorkin  így  írta  le  a  SÍM  tevékenységét:  „Kedve  szerint  letartóztathat  boldog¬ 
boldogtalant,  akár  azért  is,  hogy  teljesítse  az  NKVD)  megtorlás!  tervét.  A  »gyanúsat«  is 
börtönbe  veti,  és  nyomozást  indít  ellene  [...]  Hónapokig  őrzi  a  SÍM  az  aktákat, 
nyomozáskiegészítés  ürügyével.  Bírák  és  ügyvédek  réme  a  SÍM,  rögtön  közbelép,  ha  a 
bíró  ártatlannak  találja  a  rabot."^^"^ 

A  svájci  kommunista,  Rudolf  Frei  egykor  műszerész  Moszkvában  tanult  1931-32-ben,  a 
moszkvai  nemzetközi  leninista  iskolán;  őt  bízták  meg,  hogy  szervezze  meg  Bázelből  az 
önkéntesek  Spanyolországba  juttatását.  Maga  is  Spanyolországba  utazott  1937  végén,  és 
ő  lett  a  sím  ellenőrző  szolgálatának  vezetője,  pontosabban  őt  bízták  meg,  hogy  „tartsa 
szemmel"  a  svájciakat. 1938  tavaszától  sok,  kommunisták  igazgatta  börtönben  fogva 
tartott  antifasisztát  vittek  ki  a  frontra,  ahol  arra  kényszerítették  őket,  hogy 
talajegyengető  és  másféle  kényszermunkát  végezzenek  „francoista"  foglyokkal  együtt, 
nagyon  mostoha  körülmények  között,  élelem  nélkül,  ellátás  nélkül,  a  kommunista 
lőfegyverek  mindig  fenyegető  árnyékában. 

Valakinek  sikerült  megszöknie,  ő  túlélte;  Kari  Brauning,  egy  frakciózó  német 
kommunista  csoport  tagja  ezt  vallotta  több  mint  fél  évvel  a  kálváriája  után  barátainak, 
1939  decemberében:  „Egyszerre  elképesztő  és  kegyetlen,  amit  július  óta  éltünk  át.  A 
Feljegyzések  a  holtak  házából  című  Dosztojevszkij -mű  jelenetei  csak  sápadt 
utánzatoknak  hatnak  mellettük.  [...]  Ehhez  járul  még  a  már-már  őrjítő,  szüntelen  éhezés. 
Már  csak  a  fele  vagyok  annak,  ami  voltam.  Csupa  csont  és  bőr.  Ráadásul  beteg  is  vagyok, 
és  egészen  legyengültem.  Itt  már  elmosódik  a  határ  ember  és  állat  között.  Elérjük  a 
barbárság  első  fokát.  Ó,  a  fasizmusnak  még  sok  tanulnivalója  van  ezektől  a  banditáktól, 
még  azzal  is  eldicsekedhet,  hogy  akár  a  kultúra  hordozójának  is  tűnhet  föl  mellettük. 
Biztosan  fölírták  az  aktánkra,  hogy  »Fizikailag  megsemmisítendő,  törvényes  eszközök- 
kel«.  Mindvégig  erre  törekedtek. 


Egy  „moszkvai  per"  Barcelonában 

Hiába  voltak  az  átszervezések,  a  beépülés!  és  álcázási  akciók,  mégis  bizonyos 
akadályokba  ütközött  az  NKVD:  a  POUM  ugyan  ádáz  megtorlásnak  esett  áldozatul,  mégis 
támogatást  kapott  különféle  forradalmi  csoportoktól,  amelyek  megalakították 
Franciaországban  a  köztársasági  Spanyolországban  bebörtönzött  forradalmárok  védelmi 
szövetségét.  így  egy  nyilvános  akció  fordult  szembe  a  szovjetek  sötét  és  bűnös 
üzelmeivel.  Összesen  három  küldöttség  szállt  ki,  hogy  a  helyszínen  nyomozzon.  A 
harmadik,  1937  novemberében,  John  MacGovern  -  aki  az  Independent  Labour  Partyt 
képviselte  -  és  Félicien  Challaye  professzor  vezetésével  Barcelona  börtöneit,  nevezetesen 
a  cárcel  modelót  is  meglátogathatta,  ahol  ötszáz  antifasiszta  volt  összezsúfolva,  és 
vallomásokat  gyűjthetett  az  elszenvedett  kínzásokról.  MacGovern  és  Challaye 


kieszközölte  vagy  egy  tucat  fogoly  szabadon  bocsátását.  Sőt  azt  is  megkísérelték, 
sikertelenül,  hogy  bejussanak  az  NKVD  Junta  téri  titkos  börtönébe.  Hiába  támogatta  őket 
Manuel  de  Irujo  igazságügyi  miniszter,  nem  jártak  sikerrel.  „Lehullt  az  álarc  -  állapította 
meg  MacGovern.  -  Föllebbentettük  a  fátylat,  és  megmutattuk,  hol  az  igazi  hatalom. 
Akartak  a  miniszterek,  de  nem  tudtak. 

1938.  október  11-től  22-ig  egy  különleges  bíróság  előtt  álltak  a  POUM  végrehajtó 
bizottságának  tagjai  -  Gorkin,  Andrade,  Giro-nella,  Rovira,  Arquer,  Rebull,  Bonét,  Escuder 
-  egy  olyan  perben,  amely  a  Moszkvában  kiagyalt  perekből  merített  ihletet.  Valójában  az 
is  célja  volt  ennek  a  pernek,  hogy  növelje  azoknak  a  vádaknak  a  hitelét,  amelyeket  a 
Szovjetunióban  emeltek  a  „trockista"  gyűjtőnévvel  egy  kalap  alá  vett  ellenzékiek  ellen. 
Ám  ezek  az  aktivisták  minden  vádat  visszautasítottak.  André  Gide,  Georges  Duhamel, 
Roger  Martin  du  Gard,  Francois  Mauriac  és  Paul  Rivet  üzenetet  intézett  táviratilag  Juan 
Negrínhez,  hogy  minden  jogot  szavatoljanak  a  vádlottaknak.  A  vád  is  kicsikart 
vallomásokra  alapult,  így  aztán  a  vádlók  fölsültek  a  perben.  A  kommunista  sajtó^^^ 
halálbüntetéseket  követelt;  semmi  sem  lett  belőlük,  mert  november  2-án  tizenöt  évi 
börtönre  ítélték  a  POUM  aktivistáit  (kivéve  Jordi  Arquert,  aki  tizenegy  évet  kapott  és 
Dávid  Reyt,  akit  fölmentettek),  mert  „hamisan  állították  a  La  Batalla  című  újságban,  hogy 
a  köztársaság  kormánya  Moszkva  csatlósa,  és  hogy  mindenkit  üldöz  ez  a  kormány,  aki 
nem  hajt  fejet  Moszkva  előtt";  ez  az  indokolás  beismeréssel  ér  föl! 

Amikor  1939  márciusában  beteljesedett  a  köztársaság  sorsa,  a  SÍM  utolsó  vezetője 
megpróbálta  Franco  kezére  játszani  az  elítélteket,  hogy  Franco  lője  agyon  őket,  vagyis  a 
köztársaság  ellenségeire  bízta,  hogy  fejezzék  be  azt  a  szomorú  munkát,  amelyet  maguk 
az  NKVD  ügynökei  már  nem  tudtak  elvégezni.  Szerencsére  a  POUM  Végrehajtó 
Bizottságának  megmaradt  tagjai  sikeresen  kereket  oldottak. 


A  nemzetközi  brigádokban 

A  köztársaságiak  harcának  olyan  világvisszhangja  támadt,  hogy  sok  önkéntes  határozta 
el:  Spanyolországba  megy,  és  harcol  a  nemzetiek  ellen,  beáll  a  milicisták  közé,  vagy 
azoknak  a  szervezeteknek  a  hadoszlopaiba,  amelyek  szívesen  fogadják  őket.  A 
nemzetközi  brigádok,  mint  olyanok,  valójában  Moszkva  kezdeményezésére  jöttek  létre, 
és  tulajdonképpen  kommunista  hadsereget  alkottak,^^^  még  ha  nem  csupa 
kommunistából  álltak  is.  Egyébként  különbséget  kell  tennünk  a  fronton  küzdő  igazi 
harcosok  és  az  apparátus  tagjai  között,  akik  ha  látszatra  a  brigádokhoz  tartoztak  is, 
színét  sem  látták  a  csatatérnek.  Mert  nemcsak  egyszerű  tagjainak  hősi  harcából  áll  a 
brigádok  története. 

1936  őszén-telén  hatalmasan  felduzzadt  a  brigádok  létszáma.  Tízezrével  özönlöttek  az 
önkéntesek  az  egész  világról.  A  kommunisták  hallani  sem  akartak  róla,  hogy  csak  úgy, 
ellenőrzés  nélkül  befogadják  őket.  Mindenáron  meg  akarták  akadályozni  a  kettős, 
francoista,  náci,  vagy  másféle  ügynökök  beszivárgását.  A  Szovjetunióban  éppen 
elszabadult  a  nagy  rémuralom,  és  a  kommunisták,  egy  füst  alatt,  villámgyorsan 
ellenőrizték  minden  önkéntes  megbízhatóságát.  Megbízták  a  különféle  kommunista 
pártok  káderosztályát,  hogy  „harcoljanak  a  provokáció  ellen"  vagyis  zárjanak  ki  minden 
elhajló,  bíráló,  fegyelmezetlen  elemet.  Még  azzal  is  megpróbálkoztak,  hogy  már  a  kezdet 


kezdetén,  Spanyolországon  kívül  is  ellenőrizzék  a  toborzást:  a  zürichi  rendőrség  olyan 
névjegyzéket  talált  Alfréd  Adolph  német  kommunistánál,  amely  nemkívánatos 
önkéntesekre  hívta  fel  a  spanyolországi  szovjet  ügynökök  figyelmét.  A  Komintern 
végrehajtó  bizottságának  egy  1937  őszén  kelt  dokumentuma  azt  hangsúlyozza,  hogy  meg 
kell  szabadítani  a  brigádokat  a  politikailag  kétes  elemektől,  „ellenőrizni  kell  az 
önkéntesek  kiválogatását,  hogy  be  ne  férkőzzenek  a  brigádokba  titkosszolgálati 
ügynökök,  fasiszta  és  trockista  kémek".  ^^^Jellemző,  hogy  minden  brigádos  személyi 
aktája,  politikai  jellemzéssel  együtt,  Moszkvában  található,  a  Komintern  levéltárában. 
Akták  tízezrei... 

A  francia  André  Marty,  az  FKP  politikai  bizottságának  tagja  és  a  Komintern  titkára  1936 
augusztusában  érkezett  Spanyolországba,  mint  a  Kominternnek  a  köztársasági 
kormányhoz  kiküldött  képviselője;  ő  volt  hivatalosan  a  „gazda"  abban  az  albacetei 
táborban,  ahol  a  nemzetközi  brigádokat  szervezték.  A  brigádokkal  egy  időben  az  5. 
hadoszlopot  is  felállították  a  kommunisták,  Enrique  Lister  parancsnoksága  alatt,  aki  már 
1932  óta  a  Szovjetunióban  tartózkodott,  és  elvégezte  a  Frunze  Katonai  Akadémiát. 
Természetesen  a  SÍM  is  ott  volt  Albacetében. 


Még  ma  is  vitatják,  hogy  milyen  arányú  volt  a  likvidálás  a  brigádokban.  Némelyek  azzal 
is  beérik,  hogy  a  súlyosan  terhelő  vallomások  ellenére  is  tagadják  Marty  felelősségét, 
mások  meg  jogosnak  tartják  a  kivégzéseket.  El  Campesino  később  így  magyarázkodott: 
„Kétségtelenül  kénytelen  volt  megszabadulni  a  veszélyes  elemektől.  Vitathatatlan,  hogy 
kivégeztetett  néhányat  közülük,  de  hát  azok  katonaszökevény,  gyilkos,  áruló  alakok 
voltak! Gustav  Regler  a  12.  brigád  helyettes  biztosa  volt;  az  ő  vallomása  is  megerősíti 
ezeket  a  módszereket:  az  Escurial  mellett  két  anarchista  önkéntes  megfutott  egy 
csatában;  Regler  letartóztatta  őket,  és  azt  javasolta,  hogy  utalják  szanatóriumba 
mindkettőt.  Jelentette  Marty-nak,  aki  úgy  döntött,  hogy  Alcalá  de  Flenaresbe  küldi  őket. 
Regler  csak  jóval  később  tudta  meg,  hogy  nem  szanatórium  volt  az,  hanem  egy 
kivégzésekkel  megbízott  orosz  különítmény  székháza. Egy  saját  kezűleg  írt 
följegyzésében,  amelyet  a  moszkvai  levéltárban  találtak  meg,  Marty  ezt  közli  az  SKP 
központi  bizottságával:  „Azt  is  sajnálom,  hogy  kémeket,  fasisztákat  küldenek  ide  nekem, 
Albaceté-be,  olyanokat,  akiket  azért  küldtek  Valenciába,  hogy  likvidálják  őket.  Jól  tudják, 
hogy  maguk  a  nemzetközi  brigádok  nem  tehetnek  ilyet  itt,  Albacetében." 
Elképzelhető,  hogy  nem  volt  valami  könnyű  ott  végezni  ki  a  „kémeket"  vagy  „fasisztákat" 
a  katonai  tábor  kellős  közepén,  és  azt  sem  tudjuk,  hogy  kiket  nevezett  így  Marty; 
mindenesetre  azt  akarta,  hogy  inkább  mások,  máshol  végezzék  el  a  piszkos  munkát,  ám 
ez  mit  sem  von  le  az  erkölcsi  felelősségéből. 

Egy  nemrég  készült  film^^"^  elmondja,  hogyan  végezték  ki  1937  novemberében  Erich 
Frommeltet,  a  12.  brigád  „Thalmann"  zászlóaljának  tagját,  akit  szökésért  ítéltek  halálra 
23  óra  15  perckor,  és  kivégeztek  másnap  16  óra  45  perckor.  Azt  jelentették  Frommeltről, 
hogy  elesett  a  terueli  csatában.  Gondolkodóba  ejti  az  embert  ez  a  színlelés,  hogy  akkor 
hányadán  is  állunk  azokkal  a  „katonaszökevényekkel".  Roger  Codou  francia  nemzetközi 
brigádosnak  alkalma  volt  átnézni  a  brigádbörtön  aktáit,  és  számos  „víz-sokkos 
halálesetet"  állapított  meg,  amelyek,  szerinte,  rögtönítélő  kivégzéseket  takarnak.  Két 
börtönt  tartottak  fenn  a  nemzetközi  brigádosoknak:  a  barcelonai  Florta  negyedben  volt  az 


egyik  (265  rabbal  1937  folyamán)  és  Castellón  de  la  Plánéban  a  másik.  Nehéz  fölbecsülni, 
hogy  hány  brigádost  tehettek  el  láb  alól.  Julián  Gorkin  azzal  vádolja  André  Martyt,  hogy 
„személyesen  felelős"  körülbelül  ötszáz  „fegyelmezetlen  vagy  csak  egyszerűen 
»ellenzékiséggel«  gyanúsított  katona"  kivégzéséért. 

Róbert  Martin  Glasgow-ból  ment  Spanyolországba;  állítja,  hogy  gyakori  volt  a 
letartóztatás  Albacetében.  Öt  is  letartóztatták,  és  hetven  más  nemzetközi  brigádost  talált 
a  zárkában,  akik  a  harctérről  jöttek,  és  sebesültek  is  voltak  köztük.  Olyan  rendkívüli 
mostoha  körülmények  között  tartották  fogva  őket,  hogy  a  rabok  kénytelenek  voltak 
éhségsztrájkba  lépni.  Bejelentették  nekik,  hogy  szabadlábra  helyezik  őket,  azért  mégis 
Barcelonába  kerültek  kis  csoportokban.  A  Falcon  szállóba  vitték  Róbert  Martint  és  társait, 
a  POUM  börtönné  átalakított  egykori  székházába,  majd  a  Gallé  Corsigába,  ahol 
lefényképezték  őket,  és  ujjlenyomatot  vettek  tőlük.  Martin  csoda  folytán  megszökhetett, 
és  Franciaországba  menekült,  mit  sem  tudva  a  társai  sorsáról. 

A  szociáldemokrata  Max  Reventlow  beszéli  el,  hogy  a  Földközi  tengerig  nyomuló 
nemzetiek  áttörése  és  a  köztársaságiak  visszavonulása  után  a  brigádok  legalább 
hatszázötven  foglyot  vittek  magukkal.  Eljutottak  Katalóniába,  és  a  hortai  és  castellóni 
börtönbe  zárták  őket;  ez  a  két  börtön  a  horvát  Copic  parancsnoksága  alatt  állt,  ő  pedig, 
mihelyt  megérkeztek  a  foglyok,  agyonlövetett  közülük  tizenhatot.  Ezekben  a  börtönökben 
az  igazságszolgáltatás  legcsekélyebb  közreműködése  nélkül  hozott  halálos  ítéleteket  egy 
bizottság;  egyszer  megszökött  ötven  rab,  erre  agyonlőttek  másik  ötvenet.  Mindennapos 
volt  a  kínzás;  Flans  Rudolph  német  hadnagyot  hat  napig  kínozták;  karját,  lábát  törték, 
kitépték  a  körmét;  1938.  jűnius  14-én  végezték  ki,  tarkón  lőtték  hat  másik  fogollyal 
együtt.  Később  maga  Copic  is  bíróság  elé  kerük,  kémkedés  miatt,  és  csak  a  fivére, 
Vladimír  Copic  ezredes,  Luigi  Longo  és  André  Marty  együttes  közbelépésének  köszönheü, 
hogy  megmenthette  a  bőrét. 

Flans  Beimler  német  kommunista  képviselő  úgy  szökött  meg  Dachauból,  hogy  megölt 
egy  SS-katonát;  Spanyolországba  ment,  és  részt  vett  a  „Thalmann"  zászlóalj 
megszervezésében.  1936.  december  l-jén  ölték  meg  Palaceténél.  Gustav  Regler  azt 
állította,  hogy  francoista  golyó  találta  el.  Beimler  barátnője,  Antónia  Stern,  akitől  minden 
iratát  elkobozták,  és  kiutasították  Spanyolországból,  kétségbe  vonja  ezt  az  állítást;  azt 
hangoztatta,  hogy  Beimler  bírálattal  illette  az  első  moszkvai  pert,  és  ráadásul  kapcsolatba 
lépett  az  NKP  régi  vezetőivel,  Arkadíj  Maslow-val  és  Ruth  Fischerrel,  akik  egy  ellenzéki 
csoportot  szerveztek  Párizsban.  A  katalán  rendőrség  Servicio  Secreto  Inteligente  nevű 
különleges  osztályának  hírforrásai  voltak  a  kommunisták  soraiban;  az  osztály  egyik 
jelentése  alapján  Pierre  Broué  arra  hajlik,  hogy  gyilkosság  történt. 

A  nemzetközi  brigádok  sok  olyan  férfit  és  nőt  vonzottak  soraikba,  akiket  egy  eszmény 
vezérelt,  a  fölbuzduló  rokonszenv,  egy  nagylelkű  lendület,  és  önmagukat  is  készek  voltak 
föláldozni  érte.  Sztálin  és  titkosszolgálatai  cinikusan  kihasználták  ezt  a  fölbuzdulást,  majd 
szomorú  sorsára  hagyták  Spanyolországot  (és  a  brigádokat);  Sztálin  már  a  Flitlerhez  való 
közeledésen  munkálkodott. 


Száműzetés  és  halál  a  „proletárok  hazájában" 

A  köztársaságiak  veresége  után,  1939  márciusában  bizottság  alakult  Párizsban, 


Togliatti  elnökletével,  hogy  kiválogassa,  melyik  spanyolnak  engedik  meg,  hogy  eljusson  a 
„proletárok  hazájába".  El  Campesino  megörökítette,  hogy  milyen  körülmények  között 
keltek  útra  a  Szovjetunióba. Ő  1939.  május  14-én  szállt  föl  Le  Havre-ban  a  Siberia 
nevű  hajóra,  háromszázötvened-magával  -  köztük  voltak  az  SKP  politikai  bizottságának  és 
központi  bizottságának  tagjai,  kommunista  képviselők,  az  5.  hadoszlop  parancsnokai  és  a 
brigádok  vagy  harminc  főtisztje  -,  és  mindjárt  részt  vett  a  bizottságnak  az  NKVD 
szellemében  való  átalakításában.  Az  új  bizottságnak  az  lett  a  feladata,  hogy  felügyeljen  a 
3961  spanyol  menekültre,  akiket  nyomban  tizennyolc  csoportra  osztottak,  és  különféle 
városokba  küldtek.  A  száműzetésben  a  legtöbb  vezető  kémkedett  honfitársai  után,  és 
besúgta  őket,  így  az  SKP  bizottságának  egykori  titkára  is,  aki  a  harkovi  spanyol  csoport 
felét  börtönbe  juttatta,  vagy  Cortina,  aki  számos  rokkantat  Szibériába  deportá Itatott.  El 
Campesino  1941  márciusában  a  moszkvai  metrónál  kezdett  dolgozni,  mert  kicsapták  a 
Frunze  Katonai  Akadémiáról  „trockizmus"  miatt.  Később  Üzbegisztánba,  majd  Szibériába 
deportálták,  de  1948-ban  szerencsésen  Iránba  szökött. 

Az  SKP  főtitkára.  Jósé  Díaz  1942.  március  19-én,  Tbilisziben  lelte  halálát;  kiesett  a  ház 
negyedik  emeletéről  (ahol  a  lakása  volt),  éppen  akkor,  amikor  sem  a  felesége,  sem  a 
lánya  nem  volt  a  közelben.  El  Campesino  meg  van  győződve  róla,  hogy  meggyilkolták. 
Halála  előtt  Díaz  egy  könyvön  dolgozott,  az  élményeit  írta  meg;  kiábrándultnak  látszott, 
kis  idővel  azelőtt  levelet  küldött  a  hatóságoknak,  tiltakozott  benne  a  tbiliszi  spanyol 
kolónia  gyerekeivel  szemben  tanúsított  bánásmód  miatt. 

A  polgárháború  alatt  ezrével  küldtek  5-12  éves  spanyol  gyerekeket  a  Szovjetunióba. 

A  köztársaságiak  veresége  után  mindjárt  megváltoztak  az  életkörülményeik.  1939-ben 
„trockizmussal"  vádolták  meg  a  spanyol  tanítókat  -  és  El  Campesino  szerint  -  60%-ukat 
letartóztatták  és  bebörtönözték  a  Lubjankába,  a  többit  meg  gyárba  küldték  dolgozni. 
Majdnem  húsz  hónapig  kínoztak  egy  fiatal  tanítónőt,  majd  agyonlőtték.  Attól  fogva  nem 
volt  valami  irigylésre  méltó  sorsuk  a  gyerekeknek,  mert  szovjetek  vették  át  a  spanyol 
közösségek  irányítását.  A  kalugai  gyerekek  különösen  rakoncátlanok  voltak,  ezért  a 
nagyhatalmú  Juan  Modesto  -  tábornok,  aki  az  5.  hadoszlopban  járt  iskolába  -  és  Enrique 
Líster^"^^  keze  alá  adták  őket.  1941-ben,  Jesús  Hernández  szerint,  50%-uk  tüdővészes 
volt,  és  hétszázötvenen  (vagyis  15%-uk)  még  az  1941-es  menekülés  előtt  meghalt.  Ott 
züllöttek  el  a  fiatalok  az  Líráiban  és  Szibériában,  főleg  Kokandban.  Tolvaj  bandákba 
verődtek,  a  lányok  meg  áruba  bocsátották  magukat.  Némelyek  öngyilkosságot  követtek 
el.  Jesús  Hernández  szerint  5000  gyerekből  2000  meghalt. 1947-ben,  a  Szovjetunióba 
érkezésük  tizedik  évfordulóján  2000  ifjú  spanyol  gyűlt  össze  a  moszkvai  Sztanyiszlavszkij 
Színházban;  1956.  szeptemberében  534-en  tértek  vissza  közülük  Spanyolországba. 
Végeredményben,  összesen  csak  1500-an  tértek  haza. 

Más  spanyolok  megtapasztalták,  hogy  milyen  „az  élet  és  a  halál  a  Szovjetunióban". 
Olyan,  nem  kommunista  tengerészekről  és  repülősökről  van  szó,  akik  önként  mentek 
kiképzésre  a  Szovjetunióba.  El  Campesino  megtudta,  hogy  mi  lett  azzal  a  218  fiatal 
repülőssel,  aki  1938-ban  érkezett  egy  hat-héthónapos  kirovabadi  kiképzésre.  1938  végén 
Martínez  Cartón  ezredes,  az  SKP  politikai  bizottságának  tagja  és  az  NKVD  ügynöke 
válaszút  elé  állította  őket:  vagy  a  Szovjetunióban  maradnak,  vagy  külföldre  utaznak. 
Azokat,  akik  el  akarták  hagyni  a  Szovjetuniót,  gyárba  küldték  dolgozni.  1939.  szeptember 


l-jén  mindannyiukat  letartóztatták  és  perbe  fogták.  Némelyiküket  megkínozták,  másokat 
kivégeztek  a  Lubjankában,  a  legtöbbjüket  tíz-tizenöt  év  táborfogságra  ítélték.  A 
Pecsoralijevbe  küldött  csoport  mind  egy  szálig  odaveszett.  Végül  is  csak  egy  féltucatnyi 
maradt  meg  a  218  repülősből. 

1947-ben  néhány  menekült  sikeresen  elhagyta  a  Szovjetuniőt.  Aki  maradt, 
fölszólították,  hogy  íijon  alá  egy  kötelezvényt,  hogy  nem  is  távozik  a  Szovjetunióból.  1948 
áprilisában  Jósé  Ester  (a  64553.  számú  mauthauseni  politikai  deportált)  és  Jósé 
Domenech  (a  40202.  számú  neuengammei  politikai  deportált)  sajtóértekezletet  tartott 
Párizsban  a  Federación  Espanola  de  Deportados  e  Internados  Políticos  nevében,  hogy 
közzétegye  a  Balhas-tótól  északnyugatra,  Kazahsztánban  fekvő  karagandai  99-es  tábor 
foglyairól  összegyűjtött  híreket.  59  deportált,  köztük  24  repülőpilóta  és  33  tengerész 
nevét  hozták  nyilvánosságra.  A  két  egykori  deportált  így  indokolta  eljárásukat  1948. 
március  1-jei  nyilatkozatában:  „Parancsoló  feladatunk,  és  mindazoknak  kötelessége,  akik 
megismerték  az  éhezést,  a  hideget  és  a  vigasztalanságot  a  Gestapo  és  az  SS  vallató 
karmai  között,  minden  polgár  tiszte,  aki  a  törvényben  jól  meghatározott  értelmet 
tulajdonít  azoknak  a  szavaknak,  hogy  emberi  szabadság  és  jog,  hogy  együttérzéssel 
tiltakozva  követelje  ezeknek  az  embereknek  a  szabadon  bocsátását,  akiket  biztos  halál 
fenyeget." 

A  kommunisták  és  különleges  szervezeteik  a  második  világháború  után  is  folytatták  az 
ellenzék  likvidálását.  Joan  Farré  Gasso,  a  léridai  POUM  egykori  vezetője  részt  vett  a 
francia  ellenállásban.  A  Vichy-rendszer  letartóztatta  és  börtönbe  vetette  Moissacban; 
kiszabadulása  után  a  feleségéhez  igyekezett  egy  francia  katalóniai  falucskába. 
Montauban  felé  tartott,  amikor  megállították  a  kommunista  partizánok  -  a  guerrilleros 
espanoles  -,  és  a  helyszínen  kivégezték. Ez  a  gyilkosság  a  spanyol  polgárháborút 
folytatta,  mégpedig  a  leggyászosabb  módon:  azzal  a  gyilkossággal,  „likvidálással" 
amelynek  ezrével  estek  áldozatul  a  legelszántabb,  a  legbátrabb  antifasiszták.  A  spanyol 
példa  azt  mutatja,  hogy  lehetetlen  elválasztani  a  kommunisták  rendőri  és  bűnügyi  akcióit 
politikai  céljaik  megvalósításától.  Igaz,  hogy  a  politikai  és  társadalmi  erőszak  állandó  volt 
Spanyolországban  a  két  háború  között,  és  hogy  a  polgárháború  szabad  folyást  engedett 
ennek  az  erőszaknak,  ám  az  is  igaz,  hogy  a  szovjetek  is  hozzáadták  ehhez  a  szintén 
háborúból  és  erőszakból  született  állampártjuk  mindenhatóságát,  hogy  az  antifasizmus 
leple  alatt  éljék  el  a  Szovjetunió  érdekei  meghatározta  céljaikat. 

Világos,  hogy  mi  volt  Sztálin  és  bizalmi  emberei  alapvető  célja;  rá  akarták  tenni  a 
kezüket  a  Spanyol  Köztársaság  sorsára.  Ezért  aztán  éppen  olyan  fontos  volt  a  „baloldali" 
ellenzék  -  szocialisták,  anarcho-szindikalisták.  POUM-osok,  trockisták  -  likvidálása,  mint 
Franco  katonai  legyőzése. 


Rémi  Kauffer 


KOMMUNIZMUS  ÉS  TERRORIZMUS 

A  húszas  és  harmincas  években  a  nemzetközi  kommunista  mozgalom  fegyveres 


fölkelések  előkészítésére  összpontosította  minden  figyelmét,  de  azok  mind  kudarcot 
vallottak.  Abbahagyta  hát  ezt  a  cselekvési  formát,  és  a  negyvenes  években  a  nácizmus 
vagy  a  japán  militarizmus  elleni  nemzeti  felszabadító  háborúkat,  majd  az  ötvenes¬ 
hatvanas  években  a  gyarmatok  függetlenségi  háborúit  használta  ki,  hogy  valóságos 
katonai  -  partizán  -  alakulatokat,  gerillacsoportokat  hozzon  létre,  amelyek  lassanként 
reguláris  csapatokká,  valóságos  vörös  hadseregekké  váltak.  Jugoszláviában,  Kínában, 
Észak-Koreában,  majd  Vietnamban  és  Kambodzsában  ez  a  cselekvési  forma  tette 
lehetővé,  hogy  a  kommunista  párt  átvegye  a  hatalmat.  Ám  a  -  résen  lévő  amerikaiak 
kiképezte  különleges  csapatok  kemény  ellenállásába  ütköző  -  latin-amerikai  gerillák 
kudarca  arról  győzte  meg  a  kommunistákat,  hogy  jó  lesz  visszatérni  az  úgynevezett 
„terrorista"  módszerekhez,  amelyeket  addig  nemigen  alkalmaztak,  a  szófiai 
székesegyházban  elkövetett  1924-es  merénylet  kivételével.  Igaz,  hogy  csak  viszonylagos 
a  különbség  az  egyszerű  és  közönséges  terrorizmus  és  egy  esetleges  fegyveres  fölkelés 
előkészítése  között,  hiszen  gyakran  ugyanazok  az  emberek  működnek  a  terepen,  ha  két 
különböző  feladatról  van  is  szó.  Különben  nem  is  zárják  ki  egymást  ezek  az  akcióformák. 
Sok  nemzeti  felszabadító  mozgalom,  hogy  a  mostanában  használatos  kifejezéssel  éljünk, 
szívesen  ötvözte  a  terrorizmust  és  a  gerillaharcot  fegyveres  akcióiban,  úgy,  ahogy  például 
Algériában  a  nemzeti  felszabadítási  front  és  a  nemzeti  felszabadító  hadsereg. 

Azért  érdekes  az  algériai  példa,  mert  a  francia  Algéria  hívei  Moszkvában  kiagyalt 
cselszövények  közvetlen  következményét  látták  a  nemzeti  felkelésben,  és  még  pótlólagos 
igazolást  is  találtak  a  föltevésükre  abban  a  -  kellőképpen  bebizonyosodott  -  tényben, 
hogy  az  algíri  csata  idején  (1956-57-ben)  az  Algériai  Kommunista  Párt  a  legjobb  robbantó 
szakembereit  bocsátotta  a  főváros  FLN-főnöke,  Jaszef  Szaadi  rendelkezésére. 

Vajon  azt  jelentette-e  ez,  hogy  a  nemzeti  mozgalom  behódolt  a  kommunizmusnak?  Ott, 
a  terepen  ennek  épp  az  ellenkezője  történt:  az  Algériai  Kommunista  Pártnak  (AKP)  kellett 
elfogadnia  az  FLN  caudiumi  igáját,  megalázó  feltételeit.  Külföldön  az  FLN  a  Szovjetunió 
egészen  nyílt  politikai  támogatását  élvezte.  De  azért,  néhány  aprócska  titkosszolgálati 
akciótól  eltekintve,  Moszkva  nagyon  ügyelt  rá,  hogy  ne  kerüljön  közvetlen  összeütközésbe 
Franciaországgal.  A  fegyverszállítmányok  a  nasszeri  Egyiptomból  érkeztek  az  FLN-hez, 
továbbá  a  titói  Jugoszláviából  és  -  a  keleti  tömb  nevében  -  Csehszlovákiából,  amely 
„megbízásból"  járt  el  (az  FLN  jó  néhány  káderét  is  Prágában  képezték  ki  a  földalatti 
tevékenység  fejlett  technikáira).  A  szovjetek  inkább  háttérben  maradtak.  Talán 
megsejtették,  hogy  a  jövendő  Algéria  ugyan  közel  fog  állni  hozzájuk,  de  a  függetlenségét 
is  féltékenyen  óvni  fogja?  Tény,  hogy  az  új  rendszerben  nem  volt  joguk  Moszkva 
különleges  szolgálatainak,  hogy  akár  egy  pillantást  is  vethessenek  a  szentek  szentjébe,  a 
katonai  állambiztonsági  szolgálatra,  ahogy  joguk  volt  a  kubai  DGI  esetében. 

Más  példa  a  leghomályosabb  nemzeti  mozgalmakkal  kapcsolatos  szovjet  óvatosságra: 
az  írek  esete.  Írországban  elég  sajátságos  gondolkodásmód  maradt  az  IRA  (a  dublini 
1916-os  húsvéti  sikertelen  fölkeléskor  alapított  Irish  Republican  Army)  hagyatéka,  a  „re- 
publikanizmus".  A  társadalmi  kérdést  sem  hanyagolta  el,  de  a  nemzeti  kérdéskört  állította 
minden  akció  középpontjába  (1921  után  a  sziget  újraegyesítését,  a  hat  északi  grófságnak 
a  brit  koronától  való  elragadását).  Nos,  a  hivatalos  szovjetbarátok,  akik  1933-ban 
megalakították  a  Communist  Party  of  Irelandet.  mind  jobban  eltávolodtak  a  tisztán 


nemzeti  gondoktól,  és  csak  az  „osztályba rcot"  szorgalmazták. 

Az  IRA  fegyvert  akart,  hogy  harcolhasson  az  angolok  ellen.  A  két  háború  között  a 
Szovjetuniótól  próbált  szerezni.  Moszkva  többször  is  udvariasan  elhárította  az  ismételt 
kéréseket:  nem  látszott  valami  okos  dolognak,  hogy  fölfegyverezzék  ezeket  a  túlontúl 
független  embereket,  a  Nagy-Britanniával  való  nyílt  összeütközés  kockázatát  is  vállalva. 
Mit  sem  változtatott  a  helyzeten,  hogy  a  földalatti  szervezet  több  száz  tagja  is  beállt  a 
spanyolországi  nemzetközi  brigádokba.  1939-40-ben,  amikor  az  IRA  új  hadjáratot  indított, 
és  magában  Angliában  hajtott  végre  bomba  merényleteket,  a  főleg  Betty  Sinclair  vezette 
kommunista  apparátus  beépült  az  IRA  legtitkosabb  harci  egységébe,  egy  protestáns 
vallású,  ennélfogva  nem  olyan  gyanús  kis  nacionalista  aktivista  csoportba.  Egész 
Európában  sza botor-csapatok  -  például  Ernst  Wollweber  hálózata  -  álltak  készen,  hogy 
megtámadjanak  német,  de  brit  és  francia  hajókat  is.  Ebben  az  esetben  Moszkva  az  IRA-ra 
is  számított.  Ha  ez  a  földalatti  szervezet  szabotázscselekményeket  hajt  végre  Őfelsége 
néhány  hadihajója  ellen,  egyszersmind  az  angolellenes  szovjet  akciókat  is  elködösíti.  Ez 
az  ügy  azonban  végül  is  zátonyra  futott.  Moszkva  levonta  a  következtetést:  ezentúl  némi 
bizalmatlanságot  tanúsított  az  írek  iránt,  akik  minden  szövetségre  készek,  csak 
megkaphassák  a  fölszerelést,  amire  szükségük  van,  de  konokul  megtagadják,  hogy 
politikai  árat  fizessenek  érte,  és  a  más  stratégiájának  rendeljék  alá  a  magukat.  A 
hetvenes  évek  legelején,  az  észak-írországi  katolikus  gettólázadás  után  ismét  fegyvert 
fogott  az  IRA  a  britek  ellen  (kedvelt  fegyverét  vetette  be,  a  robbanóanyagot).  A  makacs 
legendával  szemben  sem  közvetlenül,  sem  közvetve  nem  a  Szovjetunióból  származtak 
ezek  a  fegyverek  és  robbanóanyagok.  Ténylegesen  nem  annyira  keleten,  sokkal  inkább 
az  Atlanti -óceánon  túl  voltak,  és  vannak  most  is  az  IRA  támogatói,  az  amerikai  ír 
közösség  körében. 

„Moszkva  keze"  tehát  nincs  jelen  mindenütt,  de  azért  tevékeny  szerepet  játszott  a 
közép-keleti  terrorizmus  bizonyos  formáinak  támogatásában.  Abból  kiindulva,  hogy  a 
palesztin  szervezetek  az  algériai  FLN-hez  hasonló  nemzeti  felszabadító  mozgalmat 
képviselnek,  a  szovjetek  csakhamar  nyilvánosan  elismerték  Jasszer  Arafát  PFSZ-ét  és 
annak  fő  társszervezetét,  az  el-Fatah-ot.  Bár  a  KGB  más  irányba  is  tágra  nyílt  szemmel 
figyelt,  a  palesztin  nacionalizmus  egy  másik  irányzata,  doktor  Georges  Habbas  PNFF-je  (a 
Palesztin  Népi  Felszabadítási  Front)  felé.  Ez  az  elég  jól  fölépített  mozgalom  egy  radikális 
marxizmus  nevében,  a  legcsekélyebb  aggály  nélkül  szervezte  és  vállalta  a  terrorista 
merényleteket  és  menetrendszerű  repülőgépek  látványos  eltérítését.  1968  júliusában 
kezdődött  ez  a  stratégia  az  El  Al  Boeing  gépének  eltérítésével,  majd  decemberben 
folytatódott  az  athéni  repülőtéri  merénylettel,  és  1970-ben  tetőzött,  közvetlenül  azelőtt, 
hogy  Husszein  jordániai  király  csapatai  szétverték  a  palesztinokat.  A  zárkái 
szükségrepülőtéren,  ahová  három  gépet  térítettek  el  túszul  ejtett  utasaikkal  egyetemben, 
a  PNFF  felrobbantotta  a  TWA  Boeingjét,  a  Swissair  DC-8-asát  és  a  BOAC  Viscount  VC-IO- 
esét. 

A  szervezet  egyik  kádere,  Najef  Havatmeh  nyugtalanul  szemlélte  ezt  a  túlontúl 
határozott  terrorista  fordulatot,  és  1970-71-ben  elszánta  magát  a  szakadásra: 
megalapította  a  PNDFF-et  (a  Palesztin  Népi  Demokratikus  Felszabadítási  Frontot). 
Szervezete  mindinkább  fölzárkózott  a  vonalas  kommunista  állásponthoz,  és  a  szükséges 


„tömegmunka"  és  a  „proletár  internacionalizmus"  nevében  nyilvánosan  elutasította  a 
terrorizmust,  amellyel  egy  ideig  maga  is  élt.  így,  elvben,  a  PNDFF  tetszett  a  kommunisták 
legjobb  palesztin  szövetségesének.  Csak  látszólag,  mert  -  bármilyen  furcsa  -,  a  KGB 
mintha  egyidejűleg  a  PNFF-nek  nyújtott  támogatását  is  növelte  volna.  De  hát  mindig  talál 
az  ember  önmagánál  is  szélsőségesebbet,  így  hát  doktor  Flabbast  is  csakhamar  lekörözte 
jobbkeze  és  „műveleti  igazgatója".  Vádi  Fladdad,  a  bejrúti  amerikai  egyetemen  képesítést 
szerzett  egykori  szájsebész. 

Tapasztalt  ember  ez  a  doktor  Fladdad.  Pierre  Marion,  a  francia  titkosszolgálat  volt 
főnöke  szerint  Fladdad  a  modern  terrorizmus  igazi  feltalálója:  „Ő  gondolta  ki  annak  egész 
szerkezetét,  ő  nevelte  ki  a  fő  vezetőit,  ő  tökéletesítette  a  toborzási  és  kiképzési 
módszereit,  ő  csiszolgatta  ki  a  taktikáját  és  technikáját".  1973  végén,  1974  elején 

kivált  a  PNFF-ből,  és  létrehozta  saját  szervezetét,  a  PNFF-KAP-ot  (a  PNFF  Külföldi  Akciók 
Parancsnokságát),  amely  csakis  nemzetközi  terrorizmussal  foglalkozik,  míg  Flabbas 
szervezete,  több  síkon,  másféle  tevékenységet  fejt  ki,  gerilla-hadműveletekkel 
próbálkozik  az  izraeli  hadsereg  ellen,  és  tömegmunkát  végez  a  palesztin 
menekülttáborokban. 

A  KGB  mégis  úgy  döntött,  hogy  támogatja  Fladdadot,  amint  ez  az  1974.  április  23-án 
kelt  és  1071-1/05-ös  számon  iktatott,  leplezetlen  üzenet  tanúsítja.  A  KGB  jelent 
személyesen  Leonyid  Brezs-nyevnek: 

„Az  Állambiztonsági  Bizottság  1968  óta  szoros,  titkos  kapcsolatokat  tart  fenn  Vádi 
Fladdaddal,  a  PNFF  Politikai  Bizottságának  tagjával,  a  PNFF  külföldi  akcióinak 
parancsnokával. 

Az  elmúlt  áprilisban,  amikor  találkozott  vele  a  KGB  libanoni  hálózatának  főnöke.  Vádi 
Fladdad  bizalmasan  kifejtette  neki  a  PNFF  felforgató  és  terrorista  akcióterveit;  alább 
ismertetjük  a  program  lényeges  részeit." 

Ezután  a  célpontok  felsorolása  következett,  felforgató  és  terrorcselekmények  Izrael 
területén,  támadások  gyémánttrösztök  ellen,  merényletek  izraeli  diplomaták  ellen, 
szabotázsakciók  olajberendezések  és  óriás  olajszállító  hajók  ellen  Szaúd-Arábiában,  az 
Öbölben,  sőt  Flongkongban  is. 

Itt  már  pontosít  a  KGB: 

„V.  Fladdad  azt  kéri,  hogy  segítsük  a  szervezetét  a  felforgató  cselekményekhez 
szükséges,  bizonyos  fajta  különleges  anyagok  beszerzésében.  V.  Fladdad  együttműködik 
velünk,  a  segítségünket  kéri,  és  bölcsen  tudja,  hogy  elvben  ellene  vagyunk  a  terrornak, 
így  nem  tesz  föl  nekünk  a  PNFF  tevékenységének  ezzel  a  vonatkozásával  kapcsolatos 
kérdéseket.  A  V.  Fladdaddal  való  kapcsolataink  jellege  lehetővé  teszi,  hogy  bizonyos 
mértékig  ellenőrizzük  a  PNFF  külföldi  akciószolgálatának  tevékenységét,  és  a 
Szovjetuniónak  kedvező  befolyással  legyünk  rá,  továbbá  ha  úgy  kívánják  az  érdekeink, 
akciókat  is  végre  hajthassunk  ennek  a  szervezetnek  az  erői  útján,  a  kellő  titkosság 
tiszteletben  tartásával." 

A  kétszínű  nyelvezet  szép  példája.  Nyilvánvaló  a  tanulság:  az  ördögbe  az  elvekkel,  ha 
úgy  üthetünk  az  ellenfelünkön,  hogy  nem  kapnak  rajta  bennünket.  Az  okmány  Szuszlov, 
Podgornij,  Koszigin  és  Gromiko  kezébe  került,  és  jóvá  is  hagyták  április  26-án. 

Történetesen  egy  ifjú  venezuelai  lett  Vádi  Fladdad  legjobb  tanítványa,  Ilich  Ramírez 


Sánchez,  ismertebb  fedőnevén  Carlos.  Kettejüknek  együtt  kellett  működniük  egy  ázsiai 
terrorcsoport,  a  Japán  Vörös  Hadsereg  maradékaival.  Fölöttébb  tanulságos  ennek  a 
csoportnak  a  története:  a  JVH  a  hatvanas  évek  végén  alakult,  amikor  radikalizálódott  a 
japán  diákmozgalom,  és  tetőzött  a  maoista  hullám,  és  az  új  szervezet  hamar  kapcsolatba 
lépett  a  észak-koreai  ügynökökkel  (jelentős  koreai  közösség  él  a  japán  szigetvilágban). 
Ezek  képezték  ki  a  JVH  kádereit,  ők  szállítottak  fegyverzetet  neki,  de  nem  tudták 
megakadályozni  a  hetvenes  évek  legelején  egy  véres  bosszúhadjárat  kirobbanását  az 
„elhajlók"  és  a  „vonalasok"  között.  Szakadás  lett  a  vége.  A  JVH  kádereinek  egy  része 
fegyverestül,  mindenestül  az  észak-koreaiak  szolgálatába  szegődött;  most  menekültként 
élnek  Phenjanban,  üzletemberkednek,  és  közvetítenek  a  Nyugattal  való  kapcsolatokban. 
A  másik  részük  meg  úgy  döntött,  hogy  még  inkább  nemzetköziesíti  a  tevékenységét. 
Összeállt  Vádi  Haddaddal.  így,  a  PNFF-KAP  nevében  a  JVH  három  tagja  követte  el  azt  a 
mészárlást  1972  májusában,  a  LOD-Tel-Aviv  repülőtéren,  ahol  28  halott  maradt  utánuk. 

Carlos:  kapcsolatok  az  arab  országok  és  a 
keleti  országok  vagy  tizenöt  titkosszolgálatával 


Ilich  Ramírez  Sánchez  egy  venezuelai  ügyvéd  fia  (apja  Lenin  nagy  csodálója  volt, 
úgyannyira,  hogy  ezeket  a  neveket  adta  három  születő  fiának:  Vladimír,  Ilich  és  Ulianov); 
Bruguiére  bíró  előtt  tett  vallomása  szerint  1969-ben  találkozott  először  a  PNFF  egyik 
tagjával,  Rifaat  Abul  Aunnal.  Ez  Moszkvában  történt,  ahol  a  jövendő  Carlos  kitartóan 
unatkozott,  amíg  marxizmus-leninizmust,  fizikát  és  vegytant  tanult.  Csalódással  látta, 
hogy  milyen  keveset  cselekszenek  a  latin  amerikai  kommunista  pártok,  pedig  ő 
erőszakos,  radikális  kalandra  érezte  képesnek  magát.  A  PNFF-KAP-ban  meg  is  találta, 
amire  vágyott,  mihelyt  Jordániába  érkezett.  A  kiképzési  időszak  után,  1971-re  már  kész 
operatív  szakember  lett,  könnyedén  utazgatott  a  nyugat-európai  országokban  -  jól 
nevelték,  megtanították  viselkedni  tehetős  családjában  -,  és  látványos,  gyilkos 
merényleteket  követett  el. 

1975.  június  27-én  Carlos  megöli  Párizsban  a  területfelügyeleti  igazgatóság  két 
rendőrét,  és  súlyosan  megsebesít  egy  harmadikat.  Decemberben  kommandórohamot 
vezet  az  OPEC  (az  olajtermelő  és  -exportáló  országok)  bécsi  székháza  ellen.  Mérlege: 
három  halott  és  egy  repülőjegy  Algírba.  Csoportjának  tagjaival,  a  Johannes  Weinrich 
vezette  Forradalmi  Sejtek  nevű  baloldali  radikális  mozgalomból  jövő  németekkel  együtt 
átmegy  Líbiába,  Jemenbe,  Irakba,  de  Jugoszláviába  is.  Főleg  azonban  az  NDK-ba,  ahol  az 
MfS  (Ministerium  für  Staatssicherheit,  vagyis  az  állambiztonsági  minisztérium,  vagy 
bizalmasabban  a  Stasi)  szolgálatai  kitartó  figyelmet  szentelnek  ennek  a  szélsőségesnek, 
aki  a  legmerészebb  huszárvágásokra  is  képes. 

„Separat"  -  ez  lesz  szervezetének  fedőneve  a  Stasinál.  1980-ban  egy  szigorúan  titkos 
aktát  küldenek  Erich  Mielke  tábornoknak,  a  Stasi  főnökének.  A  dolgozat  ezt  a  szerény 
címet  viseli:  „Hogyan  bánjunk  a  Carlos-csoporttal,  és  hogyan  ellenőrizzük. 
Cselekvéstervezet  az  MfS  számára."  Bemard  Violet,  egy  gazdagon  adatolt  életrajz 
szerzője  szerint^"^^  „Weinrich  és  Kopp  [Carlos  helyettese,  illetve  bajtársa]  tulajdonképpen 
nem  Stasi-ügynök.  Nem  teljesítenek  megbízásokat  a  Stasinak,  nem  kapnak  fizetséget. 


amiért  hírszerző  tevékenységet  folytatnak  az  NDK  javára.  Ezzel  szemben  nem  lehet 
kikerülni  őket  a  csoport  többi  tagja  és  a  keletnémet  titkosszolgálatok 
kapcsolattartásában."  Violet  megnevezi  az  egymást  követő  keletnémet  kapcsolatokat 
(négy  ezredes,  Harry  DahI,  Hörst  Franz,  Günter  Jackel  és  Helmut  Voigt  nevét  említi), 
majd  hozzáteszi,  hogy  „Carlos  tisztában  van  vele,  milyen  kapcsolatban  vannak  a  barátai 
ezekkel  a  szolgálatokkal". 

Ez  azonban  nem  gátolja  meg  Carlost,  hogy  szoros  kapcsolatokat  építsen  ki  a 
románokkal,  és  alkalmatlankodjon  a  magyar  állambiztonságnak,  mert  szívesen  használja 
Budapestet  háttértámaszpontjául.  Közben  új  névre  keresztelt  csoportja,  az  Arab 
Felszabadítás  Fegyveres  Harci  Szervezete  (vagy  fegyveres  karja)  szorgalmasan  szaporítja 
a  gyilkos  merényleteket.  így  Voigt,  a  Stasi  ezredese  a  „Separat"-nak  tulajdonítja  a 
felelősség  nagy  részét  a  nyugat-berlini  Francia  Ház  elleni  1983.  augusztus  25-i 
merényletért  (két  halott),  amelyet  -  Carlos  szerint  -,  egy  másik  bejrúti  székhelyű,  de  a 
keleti  tömbbel  kapcsolatban  álló  terrorcsoport  követett  el,  az  ASALA  (Titkos  Hadsereg 
Örményország  Felszabadításáért). 

T  alán  meglepő,  hogy  az  MfS  olyan  elnézőnek  mutatkozott  védence  akciói  tekintetében, 
ha  maga  is  nem  találta  meg  a  számítását  velük.  A  Stasi-piramis  csúcsán  hozták  meg  a 
döntést.  Azt  rebesgették  -  bár  semmi  sem  igazolja  ezt  a  lelkiző  értelmezést  -,  hogy  Erich 
Mielke,  aki  a  háború  előtt  maga  is  az  NKP  harci  csoportjainak  főnöke  volt,  és  két  berlini 
rendőr  meggyilkolása  is  a  lelkén  szárad,  magára  ismert  a  venezuelai  terrorista,  valamint 
a  „Baader-Meinhof-csoport"  tagjainak  személyiségében.  Kétségkívül  ennél  messzebb  kell 
mennünk,  ha  a  „tárgyi -asabb"  kapcsolatot  kutatjuk  a  nemzetközi  terrorizmussal 
összefonódott  csoportok  és  az  MfS  között.  Nem  szoktuk  meg  sem  Miéi  kétől,  sem  a 
keletnémet  vezetőktől  ezt  a  romantikus-forradalmi  érzel mességét.  Bizonyára  nem  volt 
hát  véletlen,  hogy  a  Carlos-csoport  sokáig  kapcsolatban  állt  a  szocialista  országok  és  az 
arab  világ  vagy  tizenöt  titkosszolgálatával. 


Egy  csöppet  sem  zavarta  a  KGB-t,  hogy  a  PNFF-KAP  kéz  a  kézben  dolgozott  együtt 
Francois  Genoud  svájci  náci  bankárral,  ahogy  Pierre  Péan  nyilvánosságra  hozta  a  L 
'Extrémiste-ben,  Genoud  vallomása  alapján. Ahogy  abban  sem  látott  semmi 
kivetnivalót,  hogy  Carlos  tevékenysége  látványosan  kibontakozott,  előbb  a  PNFF-KAP 
nevében,  majd  a  maga  szakállára. 

Nem  csak  Carlosnak  volt  fenntartva  a  kommunista  országok  közép-keleti  szélsőségesek 
iránt  tanúsított  elnéző  magatartása.  Az  előbb  iraki,  majd  szíriai  szolgálatban  álló  és 
Jasszer  Arafattal  és  a  PFSZ-szel  szemben  vadul  ellenséges  Abu  Nidal  és  a  Fatah 
Forradalmi  Tanácsa  is  részesült  belőle,  ha  kisebb  mértékben  is,  mert  kevésbé 
ellenőrizhetőnek  találták.  Beteg  vezetőjük  mégis  titkon  megoperáltathatta  magát,  a 
vasfüggöny  fedezete  alatt. 

Máshol  is  belekeveredtek  a  keleti  országok  a  modern  nemzetközi  terrorizmusba, 
Németországban,  a  Rote  Armee  Fraktion  (a  RAF,  a  sajtóban  „Baader-Meinhof-csoport") 
révén.  Ez  a  kis  szervezet  a  diáktiltakozásból  született,  mintegy  ötven  közvetlenül 
tevékeny  tagja  volt  és  körülbelül  ezer  szimpatizánsa;  a  hetvenes  években  harsány 
terrorista  tevékenységbe  kezdett,  főleg  az  amerikai  érdekeltségek  ellen.  1977  és  Hans 


Martin  Schleyer  (a  nyugatnémet  „munkaadók  munkaadója")  meggyilkolása  után,  majd 
bebörtönzött  főnökei,  Ulrike  Meinhof  és  Andreas  Baader  halála  után  a  berlini  falon  túl 
talált  menedéket,  mégpedig  úgy,  hogy  mindinkább  alárendelt  viszonyba  került  a  Stasival, 
amelynek  valahogy  a  rejtett  fegyveres  karjává  lett.  A  fal  leomlása  és  a  német 
újraegyesítés  után  az  utolsó  megmaradt  tagjait  is  letartóztatták,  ott.  Keleten,  ahol  éltek. 

Nem  mindig  könnyű  dolog  a  gerillákkal  és  terrorista  csoportokkal  való  mesterkedés. 
Ügyesség  kell  hozzá  és  igen  eleven  politikai  érzék.  Talán  ezért  döntött  úgy  a  KGB  1969- 
70-ben,  egyik  legcsillogóbb  szakértője,  Oleg  Makszimovics  Nyecsiporenko  személyében, 
hogy  észak-koreai  segítséggel,  szinte  a  semmiből  hoz  létre  egy  rendelkezésére  álló 
mozgalmat,  a  Movimiento  de  Acción  Revoluciona-riát  (MAR),  amelyet  aztán  1971-ben 
felgöngyölített  a  mexikói  rendőrség. Bizonyára  az  volt  ennek  a  merész  vállalkozásnak  a 
célja,  hogy  megszabaduljanak  a  castroista  és  fél-maoista  csoportok  zsarolásától, 
fegyelmezetlenségétől  és  kockázatos  kezdeményezéseitől.  Némelyikük  kivonta  magát 
vélt  gazdái  felügyelete  alól.  A  spanyol  FRAP  (Antifasiszta  és  Hazafias  Forradalmi  Front) 
egy  ideig  a  kínaiakkal  kacérkodott,  azután  az  albánokkal  a  hetvenes  évek  elején,  abban  a 
hiúnak  bizonyult  reményben,  hogy  fegyvereket  kap,  majd  eltávolodott  tőlük,  és  létrehozta 
a  GRAPO-t  (Október  1.  Antifasiszta  Ellenállási  Csoportok).  Abimael  Guzmán  Fényes 
Ösvénye  kezdetben  a  tiszta,  kemény  maoizmust,  nevezetesen  a  „hosszú  népi  háborút" 
vallotta,  ezzel  szemben  mélységes  gyűlölettel  viseltetett  Teng  Hsziao-ping  és  az  új 
pekingi  vezetők  iránt.  1983  decemberében  még  a  limai  kínai  követség  megtámadásával 
is  megpróbálkozott! 

Néhány  esetben,  nagyritkán  -  mert  nagy  a  kockázat  -  a  kommunista  országok  maguk  is 
vállalkoztak  terrorcselekményekre,  titkosszolgálataik  útján.  Ez  történt  1987 
novemberében;  egy  észak-koreai  csoport,  két  ügynök,  a  tapasztalt  öreg  káder  Kim 
Szöung  ír  és  egy  fiatalasszony.  Kim  Hyuon  Hi,  aki  három  évig  tanult  a  köumszungi 
katonai  akadémián,  az  abu-dhabi  leszálláskor  egy  időzített  pokolgépet  hagyott  a  Koreán 
Air  (a  dél-koreai  légitársaság)  Bangkok  felé  induló  gépén.  Száztizenöt  ember  halálát 
okozta  a  robbanás.  Amikor  a  nyomára  jutottak.  Kim  Szöung  ír  öngyilkos  lett,  a 
letartóztatott  Kim  Hyuon  Hi  pedig  részletes  vallomást  tett,  sőt  könyvet  is  írt  az  esetéről, 
de  még  korai  megítélnünk,  hogy  mennyi  benne  az  igazság  és  mennyi  a  ködösítés. 
Akárhogy  is,  tény,  ami  tény:  1997-ben  kétségkívül  Észak-Korea  az  egyetlen  kommunista 
ország,  amely  módszeresen  műveli  az  állami  terrorizmust. 

LENGYELORSZÁG,  AZ  „ELLENSÉGES  NEMZET" 


Szovjet  megtorlás  lengyelek  ellen 

Valószínű,  hogy  a  lengyelek  is  azok  közé  a  népek  közé  tartoznak,  amelyek  leginkább 
megszenvedték  a  szovjet  hatóságok  irányította  megtorlásokat,  pedig  egy  lengyel,  Feliksz 
Dzerzsinszkij  szervezte  meg  a  szovjet  terrorgépezetet,  és  sok  honfitársa  részt  vett  a 
„szervek"  a  Cseka,  az  OGPU  vagy  az  NKVD  kiépítésében.  Sokféle  oka  van  ennek  a 
„kiváltságos"  minősítésnek,  hogy  „ellenséges  nemzet".  Nyilvánvaló,  hogy  a  szovjet 
elnyomógépezet  önnön  működésének  alapelvei  is  hozzájárultak,  de  a  két  nemzet  közötti 
hagyományos  ellenségeskedés  is  közrejátszott  benne.  A  távoli  múltban  gyökerezett  ez, 
valamint  a  szovjet  vezetők  -  különösen  Sztálin  -  Lengyelország  és  a  lengyelek  iránt  érzett 
bizalmatlanságában.  1772  és  1795  között  háromszor  is  felosztották  Lengyelországot,  és  a 
cárok  birodalma  mindannyiszor  az  oroszlánrészt  kapta  belőle;  a  lengyelek  aztán 
belefáradtak  az  orosz  elnyomásba,  és  kétszer  is  föllázadtak  ellene,  1830-ban  és  1863- 
ban,  de  mindannyiszor  kemény  kézzel  leverték  őket.  Attól  fogva  a  nemesség  és  a 
katolikus  papság  számít  a  hazafiság  és  az  idegen  -  mind  orosz,  mind  porosz  - 
megszállásnak  való  ellenállás  magvának.  A  lengyelséget  egy  évszázad  óta  elnyomó 
három  -  a  német,  az  orosz  és  az  osztrák-magyar  -  birodalom  összeomlása,  az  1914-es 
háború  kínálja  a  történelmi  alkalmat  Lengyelországnak,  hogy  mint  független  nemzet 
újjászülessék.  Egy  önkéntes  hadsereg  és  az  élén  Józef  Pilsudski  ennek  az  újdonsült 
függetlenségnek  a  kovácsa  és  biztosítéka,  de  nyomban  beleütközik  Moszkva  forradalmi 
akaratába,  ugyanis  Moszkva  szerint  Varsó  az  a  zsilip,  amelyet  okvetlenül  fel  kell  nyitnia, 
ha  Németországba  akarja  juttatni  a  forradalmat. 

1920  nyarán  Lenin  nekiindítja  Varsónak  a  Vörös  Hadsereget.  Majdnem  sikerül  is  a 
merész  hadművelet,  de  meghiúsítja  a  lengyel  nemzeti  fölserkenés,  s  a  szovjetek  arra 
kényszerülnek,  hogy  1921-ben  aláírják  a  Lengyelországnak  kedvező  rigai  békét.  Sztálin 
fegyelmezetlensége  nagymértékben  hozzájárult  a  Vörös  Hadsereg  kudarcához,  és  ő 
sosem  felejtette  el  ezt  a  sérelmét,  sem  azokat,  akik  akkor  bírálattal  illették:  Trockijt,  a 
Vörös  Hadsereg  parancsnokát  és  a  csapatok  élén  álló  Tuhacsevszkij  marsallt.  Attól 
kezdve  érthetőbb  a  szovjet  vezetők  -  kivált  Sztálin  -  bizalmatlansága  Lengyelország,  a 
lengyelek,  és  mindazok  iránt,  akik  hozzájárultak  a  függetlenség  visszaszerzéséhez:  a 
nemesség,  a  hadsereg  és  az  egyház  iránt. 

A  lengyelek  -  akár  szovjet  állampolgárok  voltak,  akár  nem  -  a  sztálini  rémuralom 
minden  szakaszát  elszenvedték:  olyasmiket,  mint  „kém"-hajsza,  „kuláktalanítás" 
vallásellenes  és  nemzeti  kisebbségek  elleni  harc,  a  nagy  tisztogatás,  a  határvidékeknek 
és  a  Vörös  Hadsereg  hátországának  „megtisztítása"  a  lengyel  kommunisták 


hatalomátvételének  előmozdítását  célzó  „rendteremtés"  minden  formája:  kényszermunka 
a  táborokban,  a  hadifoglyok  kivégzése,  „társadalmilag  veszélyesnek"  minősített  elemek 
tömeges  deportálása... 

A  POW  (a  Lengyel  Katonai  Szervezet)  ügye  és  az  NKVD  „  lengyel  akciója  "  (1933-38) 

1924-ben,  amikor  már  a  vége  felé  járt  a  lengyeleknek  az  1921-es  rigai  szerződés 
alapján  folyó  hazatelepítése,  még  körülbelül  1  100  000  vagy  1  200  000  lengyel  maradt  a 
Szovjetunióban.  Óriási  többségük  (900  000  vagy  950  000)  Ukrajnában  és 

Fehéroroszországban  lakott.  80%-uk  a  XVII.  és  XVIII.  századi  lengyel  betelepítések  során 
került  oda.  A  nagy  városokban,  így  Kijevben  vagy  Minszkben  is  voltak  lengyel  közösségek. 
Magában  Oroszországban,  főleg  Moszkvában  és  Leningrádban,  a  Kaukázuson  túl  és 
Szibériában  is  élt  200  000  lengyel.  Pár  ezer,  száműzetésben  élő  kommunista  is  volt  az 
utóbbiak  között,  és  körülbelül  ugyanannyi  lengyel  vett  részt  a  vörösök  oldalán  a 
forradalomban  és  a  polgárháborúban,  akik  nem  tértek  haza  Lengyelországba.  A  többi 
főleg  a  századforduló  óta  letelepedett  gazdasági  emigrációból  kerül  ki. 

A  rigai  békeszerződés  aláírása  és  a  diplomáciai  kapcsolatok  helyreállítása  ellenére  is 
megmaradt  a  feszültség  a  két  ország  között.  Ha  tekintetbe  vesszük  az  1920-as  lengyel¬ 
szovjet  háború  nyomasztó  emlékét,  valamint  az  imperialisták  ostromolta  „proletár 
erődítmény"  szilárd  elméletét,  aligha  meglepő,  ha  azt  tapasztaljuk,  hogy  sok  a  lengyel  a 
„kémhajsza"  áldozatai  között.  1924  és  1929  között  több  százat  agyonlőttek  közülük, 
pedig  csak  néhányuk  fejtett  ki  kémtevékenységet.  A  szovjet  rendszer  vallásellenes 
harcában  több  száz  katolikus  szerzetes  szenvedett  üldöztetést,  és  tízesével  tűntek  el, 
vagy  lőtték  agyon  őket.  Csekélységnek  tűnik  föl  ez  a  megtorlás  az  orosz  ortodox  egyház 
elszenvedte  tömegmészárláshoz  képest,  azért  mégis  egy  lengyel  parasztok  százezreinek 
lelki  és  kulturális  támaszául  szolgáló  egyház  eltűnését  idézte  elő. 

Ezek  a  parasztok  a  kollektivizálás  áldozatai  közé  számítanak.  Az  érvényes  korabeli 
hivatalos  osztályozás  szerint  20%-ot  minősítettek  közülük  „kuláknak"  és  valamivel  többet 
„kiskuláknak".  Ukrajnában  nagyon  heves  volt  a  lengyelek  ellenállása,  és  erőszakkal 
kellett  letörni.  Még  csak  megközelítő  adatok  szerint,  csupán  1933-ban  körülbelül  25%-kal 
csökkent  a  lengyellakta  területek  népessége.  Fehéroroszországban  nem  volt  ennyire 
kíméletlen  a  lengyel  gazdaságok  kollektivizálása. 

Ha  eltekintünk  a  „lengyel  kémek"  elleni  hadjárattól,  nyilvánvaló  a  megtorló  hullámok 
működési  elve,  mert  az  „osztály harchoz"  (vallásellenes  harchoz,  kollektivizáláshoz) 
igazodik,  úgy,  ahogy  akkoriban  fogták  föl.  De  a  kollektivizálással  együtt  a  megtorlás  egy 
másik  ismérve  is  előtérbe  került:  1933.  augusztus  15-e  és  szeptember  15-e  között 
körülbelül  húsz  lengyel  kommunistát  is  letartóztattak  a  hatóságok,  nagyrészt 

emigránsokat,  köztük  a  Lengyelország  Kommunista  Munkáspártja  (LKMP)^  ^  politikai 
bizottságának  egyik  tagját  is.  Más  letartóztatások  is  következtek  utána.  Az  lett  volna  a 
közös  bennük,  hogy  az  illetők  állítólag  a  „kém-  és  szabotőr  POW  szervezethez"  tartoztak. 

Ausztria-Magyarország  és  Németország  ellen  tevékenykedő  titkos  szervezet  volt  a 
Lengyel  Katonai  Szervezet  (a  POW),  amelyet  1915-ben  alapított  Józef  Pilsudski.  1918-20- 
ban  azzal  bízták  meg  a  szervezetet,  hogy  földerítő  akciókat  hajtson  végre  azokon  a 


területeken,  ahol  polgárháború  folyik  különösen  Ukrajnában.  1921-ben  végleg 
beszüntette  a  tevékenységét.  Nagyrészt  baloldaliak  voltak  a  tagjai,  sokan  a  Lengyel 
Szocialista  Párthoz  (LSZP)  tartoztak  közülük.  Némelyek  azért  szakítottak  az  LSZP-vel, 
hogy  belépjenek  a  kommunista  pártba.  1933-ban  már  nem  volt  POW.  Mégis  halálra 
ítéltek  és  agyonlőttek  több  olyan  lengyelt,  akit  azzal  a  hamis  váddal  tartóztattak  le,  hogy 
a  POW-hez  tartozik  (így  Witold  Wandursit,  az  ismert  avantgárd  költőt),  mások  pedig 
börtönben  pusztultak  el.  Azok,  akiknek  megkímélték  az  életét,  börtönben  maradtak,  majd 
a  nagy  tisztogatás  idején  mégiscsak  agyonlőtték  őket. 

A  „POW-ügy"  évekig  táplálta  az  LKMP  belső  harcait:  az  a  vád,  hogy  „POW-provokátor" 
éppen  olyan  gyászos  volt,  mint  az,  hogy  „trockista".  Még  fontosabb:  ebben  az  időszakban 
az  OGPU  (majd  a  GUGB/NKVD)  névjegyzékeket  állított  össze  a  szovjet  közigazgatásban, 
a  Kominternnél  vagy  az  állambiztonsági  apparátusban  dolgozó  lengyelekről.  De  még 
ennél  is  figyelemreméltóbb:  az  Ukrajnában  és  Fehéroroszországban  lakó  lengyelek 
listájával  is  kiegészítették  ezeket  a  jegyzékeket;  mert  ott  két  lengyel  autonóm  terület  is 
volt:  az  egyik  Ukrajnában  -  úgy  hívták,  hogy  „Julián  Marchlewski"  az  LKMP  egyik 
alapítójáról,  aki  1925-ben  halt  meg  -,  amelyet  1925-ben  szerveztek  meg;  a  másik 
Fehéroroszországban  alakult  1932-ben,  és  Feliksz  Dzerzsinszkij  nevét  viselte.  Ezeknek  a 
területeknek  megvoltak  a  saját  helyi  hatalmi  szerveik,  a  sajtójuk,  a  színházaik,  az  iskoláik 
és  lengyel  nyelvű  könyvkiadóik,  így  valósággal  egy,  a  Szovjetunióba  ékelt  „Szovjet- 
Lengyelországot"  alkottak. 

1935  szeptemberében  új  letartóztatás!  hullám  kezdődött  Kijevben,  Minszkben  és 
Moszkvában,  hivatalosan  azzal  a  céllal,  hogy  fölszámoljanak  egy  állítólagos  „POW- 
hálózatot".  Ezzel  egyidejűleg  a  lengyel  autonóm  területek  likvidálása  is  napirendre  került. 
De  csak  1936  és  1937  fordulóján,  a  nagy  tisztogatással  együtt  kezdődött  el  a  lengyel 
származású  NKVD-alkalmazottak  letartóztatása.  Az  állambiztonsági  rangsor  legtetején 
indult  el  a  nyomozás,  majd  szélesedett,  egyre  lejjebb,  az  alapszervek  felé.  1937 
júniusában,  az  orosz  kommunista  (bolsevik)  párt  központi  bizottságának  plénumán,  Ny. 
Jezsov  azt  állította,  hogy  a  POW  „befurakodott  a  szovjet  hírszerző-  és  kémelhárító 
szolgálatok  szerveibe"  és  bejelentette,  hogy  az  NKVD  „leleplezte  és  fölszámolta  a 
legjelentősebb  lengyel  kémhálózatot"  Akkorra  már  százszámra  internálták  a  lengyeleket 
-nagy  részük  az  LKP  vezetője  volt  -  és  vallatás  közben  erőszakkal  kicsikart  beismerések 
erősítették  meg  a  sorra  felhozott  vádakat. 

A  Szovjetunió  NKVD-jének  00485-ös  számú  műveleti  parancsa 


Elrendelem,  hogy: 

1.  kezdjenek  1937.  augusztus  20-án  széles  körű  akciót  a  POW  helyi  szervezeteinek, 
különösen  diverziós,  kém-  és  felkelő  kádereinek  teljes  fölszámolására  az  iparban,  a 
közlekedésben,  a  szovhozokban  és  a  kolhozokban.  FIárom  hónap  alatt,  vagyis  1937. 
november  20-ig  kell  végbemennie  az  akciónak; 

2.  tartóztassák  le:  a)  (a  mellékelt  névjegyzék  alapján)  a  POW  legaktívabb  tagjait, 
akiket  földerítettek  és  még  eddig  nem  azonosítottak  a  nyomozás  során:  b)  a 
Szovjetunióban  maradt  minden  lengyel  hadifoglyot;  c)  a  lengyelországi  menekülteket. 


attól  függetlenül,  hogy  mikor  érkeztek  a  Szovjetunióba:  d)  a  politikai  bevándorlókat  és  a 
Lengyelországgal  kicserélt  politikai  foglyokat;  e)  az  LSZP  és  más  szovjetellenes  pártok 
volt  tagjait;  f)  a  lengyelek  lakta  területek  legaktívabb  helyi  szovjetellenes  és  nacionalista 
elemeit; 

3.  három  szakaszban  szervezzék  meg  a  letartóztatási  akciót:  a)  először  azokat  a 
személyeket  kell  letartóztatni,  akik  az  NKVD-nél  dolgoznak,  továbbá  a  Vörös 
Hadseregben,  a  fegyvergyárakban,  minden  másféle  vállalat  fegyvergyártó  részlegében,  a 
vasúti,  szárazföldi,  tengeri  és  légiközlekedésben:  minden  iparvállalat  energetikai 
részlegében,  a  finomítókban  és  a  gázgyárakban;  b)  másodjára  meg  mindazokat  le  kell 
tartóztatni,  akik  az  ország  biztonsága  szempontjából  nem  jelentős  iparvállalatoknál,  a 
szovhozokban,  a  kolhozokban  és  a  közigazgatásban  dolgoznak; 

4.  ezzel  egyidejűleg  kezdjék  el  a  vizsgálatot.  A  nyomozás  alatt  nyomást  kell 
gyakorolni,  hogy  teljesen  leleplezzék  a  diverziós  csoportok  szervezőit  és  vezetőit,  hogy 
földerítsék  a  hálózatukat;  azonnal  tartóztassanak  le  az  őrizetbe  vett  személyek  vallomása 
alapján  leleplezett  minden  kémet  és  kártevőt.  Különleges  operatív  ügynökcsoportot  kell 
kijelölni  a  nyomozás  vezetésére; 

5.  a  vizsgálat  során  két  csoportra  kell  osztani  a  letartóztatott  személyeket;  a)  a 
lengyel  kémkedés  kém-,  diverziós,  szabotőr-  és  felkelőhálózata  tartozik  az  első 
csoportba;  agyon  kell  lőni  őket.  b)  a  második  csoport,  amely  nem  olyan  aktív,  mint  az 


első,  öttől  tíz  évig  terjedhető  börtönnel  vagy  táborfogsággal  büntetendő.  [...] 

Ny,  Jezsov,  a  SZU  Belügyi  Népbiztosa,  Állambiztonsági  Főmegbízott  Moszkva,  1937. 


augusztus  11. 


1937  nyarán  általános  megtorlást  indított  el  az  NKVD  a  nemzeti  kisebbségek  ellen, 
először  a  németek,  majd  a  lengyelek  ellen.  Augusztus  11-én  írta  alá  Jezsov  a  00485-ös 
számú  műveleti  parancsot,  amely  „a  Szovjetunióban  lévő  lengyel  kémhálózat  emberi 
tartalékainak  [...]  teljes  likvidálását"  írta  elő. 

Az  NKVD  és  a  népbiztosok  tanácsa  1938.  november  15-i  döntése  véget  vetett  a 
„lengyel  akciónak"  amelynek  azonban  folytatása  lett:  tisztogatás  azok  között  az  NKVD- 
ügynökök  között,  akik  maguk  is  részt  vettek  a  műveletben.  Éppúgy  elérte  a  megtorlás  a 
párt  vezetőit  (a  központi  bizottság  46  tagját  és  24  póttagját  lőtték  agyon),  mint  az 
„egyszerű  állampolgárokat"  a  munkásokat,  de  különösen  a  parasztokat.  Az  NKVD  egy 
1938.  július  10-i  jelentése  szerint  134  519  lengyel  származású  rab  volt,  50%-uk 
Ukrajnában  és  Fehéroroszországban.  Úgy  becsülik,  hogy  40-50%-ukat  lőtték  agyon 
(vagyis  50  000  és  67  000  között  volt  az  áldozatok  száma). ^  Aki  életben  maradt,  azt 
börtönbe,  táborba  zárták,  vagy  Kazahsztánba  deportálták. 

A  lengyelek  több  mint  10%-ot  képviselnek  a  nagy  tisztogatás  áldozatainak  általános 
mérlegében,  és  a  nemzeti  kisebbségek  ellen  folytatott  akció  összes  áldozatának 
körülbelül  40%-át  teszik  ki.  Legalább  ennyit,  mert  a  „lengyel  akció"  keretein  kívül  is  sok 
ezer  ukrajnai  és  fehéroroszországi  lengyelt  deportáltak.  Nemcsak  a  Lux  szálló  szobái 
ürültek  ki,  ahol  laktak  a  lengyel  kommunisták,  és  nemcsak  azok  az  irodák,  ahol  dolgoztak, 
hanem,  főleg  a  lengyel  falvak  (vagy  kolhozok)  néptelenedtek  el. 

Katin,  börtön  és  deportálás  (1939-1941) 


A  Szovjetunió  és  Németország  között  1939.  augusztus  23-án  megkötött 
megnemtámadási  szerződés  titkos  jegyzőkönyvben  osztotta  „érdekszférákra"  a  lengyel 
területet.  Szeptember  14-én  adták  ki  a  parancsot  Moszkvában,  hogy  „lendüljenek 
támadásba  Lengyelország  ellen"  és  három  nap  múlva  a  Vörös  Hadsereg  el  is  özönlötte  a 
Lengyel  Köztársaságot,  azzal  az  utasítással,  hogy  „szabadítsa  fel  a  lengyel  fasiszta 
megszállás  alól"  a  „Nyugat-Fehéroroszországnak"  és  „Nyugat-Ukrajnának"  nevezett 
területeket,  és  kebelezze  be  őket  a  Szovjetunióba.  Gyorsan  végbe  is  ment  az  odacsatolási 
eljárás,  megfélemlítő  és  megtorló  intézkedések  kíséretében.  1939.  november  29-én  a 
Szovjetunió  Legfelső  Tanácsának  Elnöksége  szovjet  állampolgárságot  adományozott  a 
bekebelezett  területek  minden  lakosának.  A  függetlenségének  utolsó  hónapjait  élő  Litván 
Köztársaságnak  engedték  át  Vilniust  és  környékét.  Nyilvánvaló  volt,  hogy  ezekre  a 
területekre  is  kiterjesztik  a  szovjet  elnyomó  rendszert,  hiszen  joggal  tartottak  ellenálló 
szervezetek  feltűnésétől.  A  lengyel  hadsereg  néhány  osztaga  csakugyan  elkerülte  a 
fogságba  esést,  és  még  az  ősszel  hozzálátott  a  partizánmozgalom  megszervezéséhez. 
Ezért  az  NKVD  ezekre  a  területekre  nagyszámú  csapatokat  vezényelt  és  kiépítette  az 
ottani  szervezeteit.  A  belügyminisztériumi,  valamint  határőri  erők  sok  egységét  vonták  ott 
össze.  Ráadásul  a  hadifoglyok  kérdését  is  meg  kellett  oldaniuk  az  új  hatóságoknak,  és  ki 
kellett  puhatolniuk,  hogy  milyen  magatartást  tanúsít  majd  a  civil  társadalom. 

A  katonák  kérdése  ütött  szöget  először  a  szovjetek  fejébe.  Úgy  240  000-250  000  ezer 
katona  esett  fogságba,  köztük  körülbelül  tízezer  tiszt.  A  Szovjetunió  rögtön  a  támadás 
után  meghozta  első  döntéseit:  szeptember  19-én  Lavrentyij  Berija  létrehozta  az  NKVD-n 
belül  (a  0308-as  számú  rendelettel)  a  hadifogoly-ügyek  főigazgatóságát  (Glavnoje 
Upravlenyije  po  gyelam  Vojennoplennih  -  GUVP),  egy  különleges  táborhálózattal 
egyetemben.  Október  elején  lassan  elkezdődött  a  közkatonák  szabadon  bocsátása,  de  25 
000-et  útépítésre  vezényeltek,  12  000-et  meg  a  nehézipari  népbiztosság  rendelkezésére 
bocsátottak  kényszermunkára.  Még  ismeretlen  azoknak  a  száma,  akiket  kis  csoportokban 
szórtak  szét  az  óriási  Gulag  táboraiba.  Ugyanakkor  határozták  el,  hogy  két  tiszti  tábort 
létesítenek  Sztarobjelszkben  és  Kozjelszkben,  valamint  egy  különleges  tábort 
Osztaskovban  rendőröknek,  börtönőröknek  és  határőröknek.  Csakhamar  különleges 
operatív  csoportot  is  alakított  Berija,  és  megbízta,  hogy  magukban  a  táborokban  kezdjék 
el  a  vizsgálatot.  1940  végén  6192  rendőrt  (és  effélét),  valamint  8376  katonatisztet 
internáltak. 

Moszkva  hónapokig  habozott,  hogy  mi  legyen  a  sorsuk.  A  büntető  törvénykönyvnek  egy 
olyan  -  58/13-as  -  cikkelyére  támaszkodó,  jellemző  vád  alapján  akarták  elítélni  egy 
részüket,  először  is  az  osztaskovi  tábor  lakóit,  amely  „a  nemzetközi  munkásmozgalom 
ellen  harcoló"  személyek  ellen  irányul.  Csak  egy  kis  értelmezési  erőfeszítés  kellett  hozzá, 
és  ezen  a  címen  mindjárt  el  lehetett  ítélni  minden  lengyel  rendőrt  és  határőrt.  Öt-nyolc  év 
táborfogságot  szántak  nekik  büntetésül.  Azzal  is  számoltak,  hogy  Szibériába  (főleg 
Kamcsatkába)  deportálják  őket. 

1940  februárjának  második  felében  hozták  meg  a  végső  döntést,  talán  a  finnországi 
háborúban  bekövetkezett  fordulat  miatt.  Elég  váratlan  döntés  volt,  ahogy  a  napjainkban 
nyilvános  okmányokból  megítélhetjük.  Március  5-én,  Berija  javaslatára  úgy  határozott  a 
politikai  bizottság,  hogy  „a  legszigorúbb  büntetéssel  sújtja"  az  összes  kozjelszki. 


sztarobjelszki  és  osztaskovi  foglyot,  valamint  az  Ukrajna  és  Fehéroroszország  nyugati 
részén  található  börtönökben  fogva  tartott  mintegy  11  000  lengyel  rabot.  (Lásd  a  4. 
számú  keretes  cikket  N.  Werth  szövegében,  az  1.  részben.) 

Egy  különleges  bíróság  hozta  meg  az  ítéletet,  Iván  L.  Bastakov,  Bahcso  Z.  Kobulov  és 
Vszjevolod  N.  Merkulov  trojkája.  Személyes  aláírásával  hagyta  jóvá  Berija  javaslatát 
Sztálin,  Vorosilov,  Molotov  és  Mikojan.  Az  írnok  az  okmányra  jegyezte,  hogy  Kali-nyin  és 
Kaganovics  távol  volt  aznap,  de  ők  is  egyetértenek  a  javaslattal. 

Aki  megmenekült  a  katini  mészárlásból; 

Stanislaw  Swianiewicz  vallomása 

„Észrevettem  egy  lyukat  a  mennyezet  alatt,  azon  át  láthattam,  hogy  mi  történik 
odakinn.  [...]  Egy  füves  térség  volt  előttünk.  [...]  Az  NKVD-egységek  szoros  záróvonalat 
vontak  köréje,  feltűzött  szuronnyal. 

Újdonság  volt  ez  az  eddigi  tapasztalatainkhoz  képest.  A  kíséret  még  a  fronton  sem, 
még  mindjárt  a  fogságba  esésünk  után  sem  tűzte  föl  a  szuronyt  a  puskájára.  [.]  Egyszerű 
autó  érkezett  a  térre.  Elég  kicsi  volt  a  nyugati  városokban  látható  autókkal 
összehasonlítva.  Be  voltak  meszelve  az  ablakai.  Körülbelül  harmincán  fértek  bele,  hátul 
volt  a  beszállás. 

Miért  vannak  befestve  az  ablakai?  -  töprengtünk.  A  kocsi  odahátrált  a  szomszédos 
vagonhoz,  hogy  egyenesen  átszállhassanak  a  foglyok,  le  sem  kellett  lépniük  a  vonatról. 
Kétfelől  NKVD-s  katonák  biztosították  az  autó  érkezését,  feltűzött  szuronnyal.  [...] 
Félóránként  jött  vissza  az  autó  egy-egy  újabb  csoportért.  Vagyis  nem  vihették  messze  a 
foglyokat.  [.] 

Az  NKVD-s  ezredes,  egy  jól  megtermett  ember,  aki  kivett  engem  a  szállítmányból,  ott 
állt  a  térség  közepén,  nagy  köpenyének  zsebébe  dugott  kézzel.  [...]  Nyilvánvalóan  ő 
irányította  az  egész  műveletet.  De  mi  lehetett  az?  Be  kell  vallanom,  hogy  azon  a  szép, 
fényes  tavaszi  napon,  még  csak  nem  is  gondoltam  a  kivégzésekre.  [...]" 

(Katin  árnyékában.  Institut  Littéraire,  Párizs,  1976) 


Egy  hónapig  tartottak  a  „technikai"  előkészületek.  A  következő  hat  hét  alatt  (április  3- 
tól  május  13-ig)  kis  csoportokban  elszállították  a  foglyokat  a  táborokból.  4404  főt  vittek  el 
a  kozjelszki  táborból  Katinba,  ott  tarkón  lőtték,  és  közös  sírokba  temették  őket. 

A  sztarobjelszki  foglyokat  (3896  személyt)  Flarkovban  gyilkolták  le  az  NKVD 
helyiségeiben,  és  Pjatyihatki  város  külső  kerületében  temették  el  őket.  Az  osztaskovi  a  kát 
(6287  főt)  a  kalinyini  (ma  tveri)  NKVD  helyiségeiben  végezték  ki,  és  Mednoje  helységben 
földelték  el  őket.  14  587  személyt  likvidáltak  összesen.  1940.  június  9-én  azt  jelentette 
Vaszilij  V.  Csernisev,  hogy  a  táborok  készen  állnak  új  rabok  fogadására. 

A  Berija  említette  11  000  fogoly  az  összes  lengyel  fogolynak  csak  egy  kis  részét 
képviselte.  Más  csoportok  is  voltak.  A  bjezsenyeceké  volt  a  legnépesebb,  azoknak  a 
letartóztatott  személyeknek  a  csoportja,  akik  a  németek  megszállta  lengyel  területekről 
menekültek  el.  145  000  bjezsenyec  járta  meg  a  börtönöket  és  a  gyűjtőfogházakat,  egy 
részüket  elítélték  és  táborokba  deportálták,  más  részüket  szabadon  bocsátották.  A 


perebjezscsikek  alkották  a  második  csoportot;  olyan  lengyelek  tartoztak  ide,  akiket 
Litvániába,  Magyarországra  vagy  Romániába  menekülés  közben  tartóztattak  le.  Egy 
részüket  szabadon  bocsátották  néhány  hét  múlva,  de  körülbelül  10  000  prebjezscsiket 
háromtól  nyolc  évig  terjedő  szabadságvesztésre  ítélt  az  OSZO  (Oszoboje  Szovescsanyije  - 
különleges  [rendőrségi]  tanácsgyűlés);  a  Gulagon  végezték,  főleg  a  Dallagban,  de  a 
Kolima-vidéken  is.  Végül  egy  részüket  agyonlőtték  az  1940.  március  5-i  határozat 
értelmében.  A  harmadik  csoport  az  ellenálló  hálózat  aktivistáiból  állt,  olyan 
katonatisztekből,  akiket  nem  mozgósítottak  1939-ben,  államigazgatási  tisztviselőkből  és 
helyi  hatóságokból,  különféle  pomescsi kékből  (földbirtokosokból),  végeredményben 
„társadalmilag  veszélyes  elemekből"  (szocialnoopasznyikok-ból).  Ebből  az  utolsó 
csoportból  került  ki  annak  a  7305  személynek  nagy  része,  akit  agyonlőttek  a 
letartóztatott  11  000-ből,  az  1940.  március  5-i  döntés  értelmében.  Máig  is  ismeretlen 
helyen  földelték  el  őket,  csak  annyit  tudunk,  hogy  3405  embert  Ukrajnában  lőttek  agyon, 
3880-at  pedig  Fehéroroszországban. 

Még  nem  állapították  meg  véglegesen  a  „börtönnépesség"  teljes  lélekszámát  a 
Szovjetunióba  bekebelezett  területeken  (Litvániát  is  beleértve,  amelyet  1940  nyarán 
csatoltak  a  Szovjetunióhoz),  de  1941.  június  10-én  39  600  fogoly  volt  Nyugat-Ukrajna  és 
Nyugat- 

Fehéroroszország  börtöneiben  (már  12  300-at  „el  is  ítéltek"  közülük).  Kétszer  annyian 
lettek,  mint  amennyien  1940  márciusában  voltak.  De  mindmáig  ismeretlen  a 
közbűntényesek  /  politikaiak  aránya. 

A  Szovjetunió  elleni  német  támadás  után  mindannyiukra  gyakran  kegyetlen  sors  várt. 
Csak  Nyugat-Ukrajna  börtöneiben  körülbelül  6000  embert  végeztek  ki,  pedig  alig 
valószínű,  hogy  már  előzőleg  mindet  halálra  ítélték.  Az  NKVD  jelentéseiben  úgy  emlegetik 
ezeket  a  likvidálási  műveleteket,  hogy  „az  első  csoportba  tartozó  személyek  számának 
csökkentése".^  Több  száz  embert  azért  öltek  meg,  mert  szökni  próbált  a  szállítmányból. 
Egy  esetben  a  szállítmányparancsnok  „a  maga  felelősségére"  lövetett  agyon  714  foglyot 
(közülük  500-an  még  nem  is  kerültek  bíróság  elé).  Sokat  személyesen  végzett  ki. 

Tömeges  deportálás  folyt  a  Szovjetunióba  bekebelezett  területeken.  Négy  nagy 
műveletet  foglal  magában  az  az  általános  kifejezés,  hogy  „deportálás"  de 
hangsúlyoznunk  kell,  hogy  már  1939  novemberében  elkezdődött  a  családonkénti  vagy  kis 
csoportonkénti  deportálás,  és  hogy  máig  ismeretlen  az  elhurcolt  személyek  száma.  A 
Besszarábiából  és  Fehéroroszország  meg  Ukrajna  keleti  területeiről  1940  második  felében 
kitelepítettekre  is  ez  vonatkozik.  Még  nem  tudták  megállapítani  a  történészek  a  pontos 
számokat.  Egészen  mostanáig  a  lengyel  ellenállás  becsült  adataira  vagy  a  lengyel 
követség  1941-es  becsléseire  támaszkodtak  az  alapszámok.  Az  NKVD  levéltárának 
megnyitása  óta,  a  legtöbb  kutató  azon  a  véleményen  van,  hogy  megbízható  adatokat,  de 
csak  minimális  számokat  tartalmaz,  át  kell  értékelni,  fölfelé  kell  kerekíteni  őket. 

1940.  február  10-én  volt  az  elhurcolások  első  hulláma,  a  népbiztosok  tanácsának  egy 
1939.  december  5-i  határozata  nyomán.  Két  hónapig  tartottak  az  előkészületek,  főleg  „a 
terep  tanulmányozása"  és  a  névjegyzékek  elkészítése.  Sok  technikai  akadályt  kellett 
leküzdeniük  a  deportálás  szervezőinek,  mindjárt  azt  is,  hogy  nagyon  kevés  olyan  vasúti 
vágány  volt,  amelyen  a  széles  nyomtávú  szovjet  vonat  is  közlekedhetett.  Az  egész  akció 


Berija  egyik  helyettesének,  Merkulovnak  az  irányítása  alá  került,  ez  mutatja,  hogy  milyen 
fontosnak  tartották  ezt  az  akciót  a  szovjetek.  Különösen  a  parasztokat  érintette  az  1940- 
es  februári  deportálás,  a  községek  lakóit,  a  „lengyelesítési"  politika  keretében  a  vidékre 
betelepített  lengyel  telepeseket  és  az  erdőőröket.  Az  NKVD  adatai  szerint  mintegy  140 
000  embert  hurcoltak  el,  82%-uk  volt  lengyel.  Az  ukrán  és  fehérorosz  erdőőrökre  is 
kiterjedt  az  akció.  Elindultak  a  szállítmányok  Észak-Oroszország,  a  Komi  Köztársaság  és 
Nyugat-Szibéria  felé. 

Éppen  akkor,  amikor  a  Kreml  elhatározta  a  foglyok  kivégzését,  a  népbiztosok  tanácsa 
(NBT)  újabb  deportálásokat  rendek  el  1940.  március  2-án.  Ezúttal  a  foglyok  családjára 
csaptak  le  -  éppen  akkor,  amikor  kivégezték  a  „férjüket  vagy  apjukat"  -,  valamint  a 
„társadalmilag  veszélyes  elemekre".  Az  NKVD  adatai  szerint  körülbelül  60  000  embert 
deportáltak,  majdnem  mindet  Kazahsztánba,  hidegben,  éhínségben,  az  immár 
hozzáférhető  emlékezések  jóvoltából  ma  már  jól  ismert  drámai  körülmények  közt. 

A  harmadik  akció,  amelyet  ugyanaz  az  NBT-határozat  indított  el,  1940.  június  28-ról 
29-re  virradó  éjszaka  zajlott  le,  és  mindazokra  kiterjedt,  akik  1939  szeptembere  előtt 
nem  laktak  a  bekebelezett  területeken,  és  nem  mentek  vissza  lakóhelyükre  a  két 
megszálló  megállapította  szovjet-német  határon:  mindkét  zónában  joguk  volt  a  lefülelt 
szökevényeknek,  hogy  hazatérjenek;  így  60  000  ember,  köztük  1500  zsidó  tért  vissza  a 
német  főkormányzóságba.  Ennek  az  akciónak  80  000  deportáltja  között  84%  zsidót 
tartanak  nyilván;  ők  ha  megmenekültek  1941  nyarán  az  Einsatzgruppen  mészárlásától, 
most  a  Gulagra  kerültek. 

Kazah  triptichon:  emlékek  a  deportálásból  (Varsó,  1992) 

-  Részletek  - 

Lucyna  Dziurzynska-Suchon:  „Emlékszem  az  életünk  egyik  legdrámaibb  pillanatára.  Pár 
napig  semmit  sem  ettünk,  a  szó  szoros  értelmében  semmit.  Tél  volt.  Belepte  a  hó  a 
viskót.  Valaki  alagutat  vájt  benne  kívülről,  azon  tudtunk  kimenni.  [.]  A  mama  el  tudott 
menni  dolgozni.  Ő  is  éppen  olyan  éhes  volt,  mint  mi.  Ott  feküdtünk  a  vackon, 
összebújtunk,  hogy  melegebben  legyünk.  Csillagokat  láttunk.  Már  nem  volt  erőnk,  hogy 
lábra  álljunk.  Még  a  viskóban  is  farkasordító  hideg  volt.  [...]  Aludtunk,  mindig  csak 
aludtunk  Néha-néha  fölébredt  az  öcsém,  és  ezt  kiáltotta:  »Éhes  vagyok!«.  Semmi  mást 
nem  tudott  mondani,  csak  azt,  vagy  azt,  hogy  »Mama,  meghalok«.  Mama  egyre  sírt. 
Elment  segítségért  a  szomszéd  viskókba,  a  barátainkhoz.  Hiába.  Imádkoztunk:  »Mi 
Atyánk... «  Nyilván  csoda  történt.  A  szomszéd  viskóból  átjött  egy  barátnőnk  egy  maréknyi 
búzaszemmel.  [...]" 


A  negyedik  és  utolsó  akció  1941.  május  22-én  kezdődött  a  Szovjetunió  Kommunista 
Pártja  központi  bizottságának  és  a  népbiztosok  tanácsának  május  14-i  határozata  alapján. 
Az  volt  a  célja,  hogy  „megtisztítsa"  a  határvidéket  és  a  balti  köztársaságokat  a 
„nemkívánatos  elemektől".  A  deportáltak  a  szilposzjelenyecek  (kényszertelepesek) 
csoportjába  tartoztak,  vagyis  azok  közé,  akiket  húszévi  kényszerlakhelyre  ítéltek  valami 
kijelölt  vidéken  (különösen  Kazahsztánban).  Ez  a  deportálás!  hullám  -  Lettország, 


Észtország  és  Litvánia  kivételével  is  -  86  000  embert  érintett. 

Az  NKVD  adatainak  alapján  úgy  330  000-re,  340  000-re  tehetjük  az  elhurcoltak  számát. 
Minden  adatot  tekintetbe  véve  400  000-re  vagy  500  000-re  emelkedik  a  megtorlás 
áldozatainak  a  száma.  Némely  csoportok  a  Szovjetunió  kellős  közepébe  kerültek,  mint  az 
a  több  mint  100  000  fiatalember,  aki  a  szovjet  iparban  volt  kénytelen  dolgozni  (főleg  a 
donyecki,  uráli  és  nyugat-szibériai  szénmedencében),  vagy  az  a  150  000  fiatalember,  akit 
behívtak  a  Vörös  Hadsereg  „munkazászlóaljaiba"  (sztrojbataljoni). 

Az  alatt  a  két  év  alatt,  amíg  a  szovjet  volt  az  úr  az  elcsatolt  Lengyelországban, 
egymillió  ember,  vagyis  tízből  egy  állampolgár  sínylette  meg  a  megtorlás  különféle 
formáit:  a  kivégzést,  börtönt,  tábort,  deportálást,  félig-meddig  kényszermunkát.  Nem 
kevesebb  mint  30  000  embert  lőttek  agyon,  és  még  hozzájuk  kell  adnunk  úgy  90  000 
vagy  100  000  embert,  becslések  szerint  a  deportáltak  8-10%-át,  akik  a  táborokban  vagy 
szállítás  közben,  a  vasúti  szerelvényeken  vesztették  életüket. 

Az  NKVD  az  Armia  Krajowa  (a  Honi  Hadsereg)  ellen 

1944.  január  4-éről  5-re  virradó  éjszaka  gördültek  át  a  Vörös  Hadsereg  első  harckocsijai 
az  1921-ben  megállapított  lengyelszovjet  határon.  Valójában  már  sem  Moszkva,  sem  a 
nyugati  hatalmak  nem  ismerték  el  ezt  a  határt,  és  a  katini  bűncselekmény  fölfedezése 
után  a  Szovjetunió  minden  diplomáciai  kapcsolatot  megszakított  a  londoni 
száműzetésben  működő  törvényes  lengyel  kormánnyal,  azon  a  címen,  hogy  a  lengyelek 
azt  kérték:  nemzetközi  bizottság  vizsgálja  ki  a  dolgot,  a  Vöröskereszt  irányítása  alatt,  és 
ez  a  kérés  -  véletlenül  -  egybeesett  a  német  hatóságok  hasonló  kezdeményezésével.  A 
lengyel  ellenállás  előre  látta,  hogy  a  front  közeledtekor  a  Honi  Hadsereg  (AK)  majd 
fölfegyverzi  a  lakosságot,  harcba  száll  a  németekkel,  és  ha  bevonul  a  Vörös  Hadsereg,  az 
AK  majd  törvényes  hatóságként  fog  elébe  járulni.  „Burza"  (Vihar)  volt  a  művelet 
fedőneve.  1944  márciusában  törtek  ki  az  első  harcok  Volhíni-ában,  ahol  az  AK 
partizánhadosztályának  parancsnoka  a  szovjet  egységek  oldalán  harcolt.  Május  27-én  a 
Vörös  Hadsereg  arra  kényszerített  bizonyos  AK-egységeket,  hogy  tegyék  le  a  fegyvert. 
Ennélfogva  a  hadosztály  állományának  nagy  része  kénytelen  volt  visszahúzódni 
Lengyelország  felé,  állandó  harcban  a  németekkel. 

Más  esetek  is  tanúsítják  ezt  a  fajta  szovjet  eljárást:  előbb  együttműködés  helyi  szinten, 
majd  a  lengyelek  erőszakos  lefegyverzése.  Vilnius  környékén  fordultak  elő  a 
leglátványosabb  események.  A  harcok  befejezte  után  pár  nap  múlva  megérkeztek  az 
NKVD  belügyi  egységei,  és  -  a  főhadiszállás  220145-ös  számú  parancsa  értelmében  - 
végrehajtották  az  akciójukat,  az  AK  katonáinak  lefegyverzését.  Sztálin  július  20-án  kapott 
egy  jelentést,  amely  szerint  6000  partizánt  tartóztattak  le,  1000-nek  azonban  sikerült 
kisiklania  a  kelepcéből.  Ezeknek  a  partizánegységeknek  az  egész  vezérkarát 
letartóztatták.  Az  NKVD  minden  tisztet  internált  a  táboraiba,  a  katonák  pedig 
választhattak:  vagy  táborba  kerülnek,  vagy  beállnak  Zygmunt  Berling  tábornok  szovjet 
támogatással  szervezett  lengyel  hadseregébe.  A  Lvov  felszabadításában  részt  vevő  AK- 
egységeknek  ugyanez  lett  a  sorsuk.  Azokon  a  területeken  történtek  ezek  az  esetek, 
amelyeket  Moszkva  a  Szovjetunióhoz  tartozónak  tekintett. 

1944.  augusztus  l-jén  az  AK  parancsnokai  kirobbantották  a  varsói  felkelést,  amelyet  a 
Vörös  Hadsereg  (a  „Bjelorusz  Front")  augusztus  8-ára  tervezett.  A  szovjet  támadás 


Varsótól  délre  már  túljutott  a  Visztulán,  de  Sztálin  megállította  az  offenzívát,  és  hagyta, 
hogy  a  németek  eltapossák  az  október  2-áig  ellenálló  felkelőket. 

A  főparancsnokság  220169-es  számú,  1944.  augusztus  1-i  rendeletével  összhangban,  a 
Curzon-vonaltól  nyugatra  is  ugyanígy  jártak  el  az  NKVD,  a  SZMERS  (a  katonai 
kémelhárítás)  és  a  megrostáló  csapatok  egységei,  ahol  az  AK  30-40  000  katonát 
mozgósított  és  már  sok  kis  helységet  felszabadított.  Egy  októberben  kelt  jelentés  szerint, 
amely  ennek  az  utasításnak  a  végrehajtását  foglalja  össze,  az  AK  körülbelül  25  000 
katonáját,  köztük  300  tisztjét  tartóztatták  le,  fegyverezték  le,  majd  internálták. 

Az  NKVD  egységeinek  és  a  SZMERS  operatív  csoportjainak  megvoltak  a  maguk  börtönei 
és  táborai,  ott  tartották  fogva  mind  a  lengyel  partizánokat,  mind  pedig  a 
Volksdeutschokat^  és  a  német  foglyokat.  Amelyik  tiszt  és  katona  nem  volt  hajlandó 
beállni  Berling  hadseregébe,  azt  elküldték  a  Gulag  mélységes  mélyére,  akárcsak  vilniusi 
és  Ivovi  bajtársaikat.  Mindmáig  nem  ismeretes,  hogy  pontosan  hányat  is  internáltak  a 
szovjetek  a  „Burza"  hadművelet  résztvevői  közül.  25  000  és  30  000  közöttiek  a  becslések. 
De  tömeges  letartóztatásokat  is  átéltek  az  ismét  a  Szovjetunióba  bekebelezett  területek, 
utánuk  meg  főleg  ítéleteket:  a  Gulagra  deportálták  és  kényszermunkára  hurcolták  az 
embereket,  általában  a  Donyec-medencébe.  Ezúttal  valójában  nagyrészt  ukránokat 
deportáltak,  de  a  becslések  szerint  legalább  több  tízezer  lengyelt  is  sújtottak  a 
megtorlásnak  ezek  a  különféle  formái. 

Az  AK  mozgósított  egységei  nagy  részének  szétszórása  után  egyáltalán  nem  ért  véget 
az  NKVD  és  a  SZMERS  tevékenysége.  Berija  1944.  október  15-én  írta  alá  a  0012266/44-es 
számú  parancsot,  amely  egy  Lengyelországban  állomásoztatandó  különleges  hadosztály 
(a  64.,  úgynevezett  „mesterlövész"  hadosztály)  felállítását  rendelte  el.  A  határvidékeken 
a  fehéroroszországi  és  ukrajnai  NKVD  egységei  segédkezet  nyújtottak  a  határ  lengyel 
oldalán  folyó  akciókhoz.  Ennek  a  hadosztálynak  a  megalakulásától  kezdve  1944  végéig  17 
000  embert  tartóztattak  le,  és  közülük  4000-et  távoli  szovjet  táborokba  deportáltak.  Az 
1945.  március  1-je  óta  a  lengyel  közbiztonsági  minisztérium  NKVD-s  főtanácsadójának 
(Iván  Szeröv  tábornoknak)  alárendelt  szovjet  egységek  1947  tavaszáig  maradtak 
Lengyelországban.  1945  augusztusáig-szeptemberéig  ezek  alkották  a  fő  erőt,  ezek 
„tisztogatták"  a  terepet  azokon  a  vidékeken,  ahol  függetlenségpárti  szabadcsapatok 
voltak.  1945  januárjától  1946  augusztusáig  a  különféle  ellenálló  csoportok  3400  harcosát 
tartóztatták  le  -  a  legtöbben  táborokban  végezték,  egy  részüket  átadták  a  lengyel 
hatóságoknak  -  és  47  000  embert  igazoltattak.  Azután  olyan  lengyel  területekre  ért  a 
Vörös  Hadsereg,  amelyeket  Németország  kebelezett  be  1939-ben;  ott  nemcsak  a 
Volksdeutsch-okat  tartóztatta  le,  hanem  azokat  a  lengyeleket  is,  akiket  arra 
kényszerítettek  a  németek,  hogy  írják  alá  az  úgynevezett  III.  nemzeti  listát 
(Eingedeutscht)"^  Legalább  25-30  000  pomerániai  és  felsősziléziai  polgári  személyt 
deportáltak  a  Szovjetunióba,  köztük  15  000  bányászt,  akit  a  Donbassz  táboraiba  és  a 
nyugat-szibénai  medencébe  küldtek. 

De  azért  nemcsak  tömeges  megtorlásokra,  embervadászatra  és  „rendteremtésre" 
szorítkozott  az  NKVD.  1944-ben,  a  nyár  végén  olyan  helyi  operatív  csoportokat  állított  föl 
a  SZMERS,  amelyek  rendszeres  tevékenységet  fejtettek  ki  Lengyelországban,  kivált  a 
besúgótoborzás  területén.  Iván  Szeröv  NKVD-s  tábornok  személyesen  irányította  a 


legismertebb  akciót,  a  földalatti  lengyel  államvezetőség  tizenhat  tagjának 

letartóztatását;  az  AK  parancsnoka  jutott  erre  a  sorsra,  a  földalatti  kormány 

miniszterelnök-helyettese,  annak  három  helyettese  és  a  német  megszállás  alatt 
megalakult  Nemzeti  Egységtanács  (egy  földalatti  majdnem-parlament)  több  tagja.  Ez  a 
tanács  tiltakozott  1945.  február  22-én  a  jaltai  megállapodások  ellen,  és  azt  hangoztatta, 
hogy  kész  közvetlenül  a  szovjetekkel  tárgyalni.  Erre  Szeröv  tábornok  meghívta 

ismerkedésre  az  illegális  vezetőket.  Mihelyt  megjelentek  a  megbeszélt  helyen 

(Pruszkówban,  Varsó  környékén),  letartóztatták,  és  1945.  március  28-án  egyenesen 
Moszkvába,  a  Lubjanka  börtönbe  vitték  őket.  Néhány  hétig  tartó  vizsgálat  után,  június  19- 
én  nyilvános  per  kezdődött  a  szakszervezetek  palotájának  oszlopcsarnokában,  ahol  a 
háború  előtti  nagy  pereket  is  lefolytatták.  Ezzel  egy  időben  tárgyalásokat  tartottak 
Moszkvában  a  szovjetbarát  lengyel  hatóságok  és  a  demokratikus  lengyel  erők  képviselői 
a  jaltai  megállapodások  Lengyelországra  vonatkozó  cikkelyeinek  elfogadásáról;  az 
utóbbiak  is  késznek  mondták  magukat,  hogy  közvetlenül  tárgyaljanak  a  szovjetekkel. 
Éppen  azon  a  napon  hirdettek  ítéletet  a  perben,  amikor  a  három  nagyhatalom  (az 
Egyesük  Államok,  a  Szovjetunió  és  Nagy-Britannia)  jóváhagyta  a  különféle  lengyel  pártok 
megegyezését,  hogy  olyan  koalíciós  kormányt  alakítanak,  amelyben  túlnyomó  többségük 
lesz  a  kommunistáknak  és  csatlós-szervezeteiknek.  Úgy  tetszett,  hogy  mértéktartó 
ítéleteket  hoztak  (egyik  sem  haladta  meg  a  tíz  év  börtönt),  de  három  elítélt  soha  sem 
tért  haza  Lengyelországba.  Az  AK  parancsnoka,  Leopold  Okulicki  tábornok  börtönben  halt 
meg,  1946  decemberében. 


Lengyelország,  1944-1989:  az  elnyomás  rendszere 

A  lengyelországi  politikai  megtorlás  arányai  és  formái  a  politikai  rendszer  fejlődését 
követték.  „Mondd  meg,  hogy  milyen  a  jelenlegi  megtorlási  rendszer,  és  én  megmondom, 
hogy  a  kommunizmus  melyik  szakaszának  felel  meg"  -  mondhatnánk,  körülírva  a 
népszerű  szófordulatot. 

A  megtorlórendszer  leírása  és  elemzése  két  fő  akadályba  ütközik:  1.  szigorúan  titkos 
terület  ez,  ennélfogva  még  sok  akta  hozzáférhetetlen;  2.  ha  pusztán  a  megtorlás 
szemszögéből  vizsgáljuk  a  múltat,  ez  azzal  a  kockázattal  jár,  hogy  torz  képet  kapunk  a 
kommunista  rendszerről,  mert  annak  még  a  legelnyomóbb  korszakaiban  is  más  eszközei 
is  voltak.  Mégis  van  egy  lényegbevágó  kérdés,  amellyel  tisztában  kell  lennünk,  mert  csak 
azután  kísérletezhetünk  a  rendszernek  vagy  ideológiai  gyökereinek  bármiféle 
értelmezésével:  hogy  ebben  a  rendszerben  központosítva  van  a  megtorlás  gépezete.  A 
kommunista  párt  negyvenöt  éves  egyeduralma  alatt  a  megtorlásnak  öt  szakaszát 
különböztethetjük  meg.  Mindben  az  a  közös,  hogy  a  párt  döntéshozó  központjának,  vagy 
egyik-másik  vezetőjének  rendelkezésére  álló  politikai  rendőrségre  támaszkodik. 


Előre  az  Államért  avagy  a  tömegterror  (1944-1947) 

Belföldön  a  Vörös  Hadsereg  jelenléte  segítette  a  kommunista  állam  alapjainak 
lerakását.  A  nemzetközi  kapcsolatokban  Sztálin  gyámkodása  volt  a  döntő.  A  szovjet 
állambiztonsági  gépezet  szerepe  nem  korlátozódott  az  új  hatalom  ellenfelei  elleni  harcra, 
és  néhány  (fontos)  különbségtől  eltekintve,  az  NKVD/KGB  szervezetét  tekintették 


mintájuknak  a  kujbisevi  NKVD-tisztiiskolában  kiképzett  lengyel  kommunisták.  Ráadásul 
valóságos  párhuzamos  lengyel  állambiztonsági  szolgálat  szerveződött  egy  (Szeröv 
tábornok  főtanácsadó  irányítása  alatt  álló)  pár  száz  főnyi  tanácsadó  (szovjetnyik) 
testületből.  A  szovjet  szakértő  hálózat  jóvoltából  minden  adathoz  hozzájutottak  a 
Lubjanka  főnökei,  amire  szükségük  lehetett,  nem  is  kellett  Moszkvának  külön  tájékoztató 
szolgálat  Lengyelországban.  Nem  is  egy  közös  politikai  és  ideológiai  érdeke  volt  a  lengyel 
és  a  szovjet  állambiztonsági  gépezetnek,  és  ebből  a  szempontból  a  szovjet  apparátus 
szerves  részét  alkotta  a  lengyel  apparátus.  Még  szembetűnőbb  ez  az  összefonódás  a 
katonai  kémelhárítás  lengyel  rendszere  tekintetében. 

Olyan  elenyésző  csoportot  képviseltek  a  kommunisták  Lengyelországban,  hogy  semmi 
esélyük  sem  volt,  hogy  demokratikus  úton  hatalomra  kerüljenek.  Annál  is  inkább  rossz 
szemmel  nézték  őket,  mert  a  lengyelek  többsége  hagyományosan  bizalmatlan  -  sőt 
ellenséges  -  volt  a  Szovjetunió  -  és  különösen  Oroszország  -  irányában,  és  arra  a  keserű 
tapasztalatra  is  szert  tett,  hogy  a  Vörös  Hadsereg  „szabadította  fel"  az  országot.  A  háború 
utáni  első  években  a  fegyveres  harci  csoportok  voltak  az  ellenállás  oszlopai,  továbbá  az 
illegális  politizálás  és  a  törvényes  pártok,  amelyek  közül  csak  egy  volt  számottevő,  a 
parasztpárt  (PSL).  Először  is  azt  a  feladatot  tűzte  ki  maga  elé  az  új  hatalom,  hogy 
megtörje  a  lengyelek  ellenállását,  és  rátegye  a  kezét  az  államra.  Nagyon  sokat  mond, 
hogy  Stanislaw  Radkiewicz  közbiztonsági  miniszter  volt  a  (Moszkvában,  1944.  július  21-én 
megalakított)  Nemzeti  Felszabadítási  Bizottság  első  képviselője,  aki  nyilvánosan 
megjelent  Lengyelországban.  Egy  esztendőnek  is  el  kellett  telnie,  mire  úgy  kiépült  az 
(1945  óta  közbiztonsági  minisztériumnak  -  MBP-nek  -  nevezett)  állambiztonsági 
apparátus,  hogy  átvehesse  a  munka  dandárját  a  Vörös  Hadsereg  és  az  NKVD  kivívta  új 
hatalom  megszilárdításában.  1945  második  felére  már  úgy  kifejlesztette  operatív 
szerkezetét  az  MBP,  hogy  több  mint  20  000  alkalmazottja  volt  (a  milíciát  nem  számítva), 
és  ráadásul  egy  körülbelül  30  000-es  létszámú  katonai  alakulattal  is  rendelkezett,  a 
belbiztonsági  alakulattal  (KBW).  Véres  és  vad  háborút  viseltek  a  fegyveres  harci 
csoportok  ellen,  amely  változatlan  hevességgel  dúlt  1947-ig,  és  csak  az  ötvenes  évek 
elején  csitult  el.  Szovjet  (katonai  és  NKVD-s)  erők  is  jelen  voltak  az  országban,  ezért 
aztán  nem  is  értenek  egyet  a  lengyel  történészek  abban,  hogy  „polgárháború"  volt-e 
Lengyelországban. 

Az  állambiztonsági  gépezet  a  módszerek  széles  skáláját  alkalmazta,  a  beépüléstől  és 
provokációtól  az  egész  országrészekre  kiterjedő  fegyveres  rendcsinálásig.  Közlekedési 
eszközökben,  fegyverzetben,  a  KBW  mozgósítási  lehetőségeit  tekintve,  teljes  volt  az 
anyagi  fölénye,  és  irgalmatlanul  ki  is  használta.  Egy  példa:  a  kommunistákkal  szemben 
való  ellenállás  leküzdésével  megbízott  111.  ügyosztály  szerint  1947-ben  1486  személy 
esett  el  az  összecsapásokban,  de  a  kommunisták  csak  136  embert  vesztettek.^  Nemcsak 
a  KBW  egységei  hajtották  végre  a  nagy,  rendteremtő  hadműveleteket,  hanem  az  erre 
kirendelt  reguláris  csapatok  is.  Körülbelül  8700-at  tesz  ki  a  hatalom  harcban,  1945  és 
1948  között  megölt  ellenfeleinek  a  száma.  Két  miniszter,  az  állambiztonsági  és  a  védelmi 
miniszter  elnöklete  alatt  működő  állambiztonsági  bizottság  irányított  minden 
hadműveletet.  Szükség  esetén  tömeges  deportálást  is  szerveztek.  így  oldódott  meg  az 
ukrán  ellenállás  problémája  Délkelet-Lengyelországban:  1947  áprilisa  és  júliusa  között 


minden  lengyelországi  ukránt  (körülbelül  140  000  személyt)  deportáltak  a  „Wisla" 
(Visztula)  akció  keretében,  és  szétszórták  őket  az  ország  nyugati  és  északi  részén,  az 
egykori  német  területeken. 

Az  állambiztonsági  szervezet  évkönyveiből  nem  hiányoznak  a  gondosan  előkészített 
akciók:  az  1946.  júniusi  népszavazás  tömeges  csalásai,  az  1947.  januári  választások 
„előkészítése",  vagyis  az  azokat  megelőző  kiadós  propaganda-hadjárat,  a  sok  ezer 
letartóztatás,  kivált  vidéken,  és  megint  a  módszeres  csalás  eszközéhez  való  folyamodás, 
vagy  az  ügynökhálózat  kiépítése  (körülbelül  17  500-an  voltak  1946.  január  l-jén).  De 
főleg  a  nyers  erőszak  jellemezte  az  akcióit,  ha  még  hiányoznak  is  a  letartóztatottak 
számára  vonatkozó  biztos  és  pontos  adatok.  1947-ben  körülbelül  32  800  embert 
tartóztatott  le  a  III.  ügyosztály  (nagy  részük  közönséges  bűnöző  volt);  a  IV.  ügyosztály  - 
ez  őrködött  hivatalból  az  ipar  biztonsága  fölött  -  a  választások  előtti  hetekben  majdnem 
4500  ember  letartóztatását  rendelte  el,  és  az  MBP,  a  milícia,  a  KBW  és  a  hadsereg 
különféle  ügyosztályai  a  parasztpárt  50  000  vagy  60  000  aktivistáját  tartóztatták  le.  Sok 
emberölésről  is  tudunk,  némelyiket  közvetlenül  a  kommunista  párt  helyi  bizottságainak 
utasítására  követték  el. 

Rendkívül  durván  zajlott  le  a  vallatás:  mindennapos  volt  a  verés  meg  a  kínzás,  és 
embertelen  fogva  tartási  körülmények  uralkodtak  a  börtönökben. 

Kazimierz  Moczarski  ellenálló  volt  a  nácik  ellen.  1945-ben  letartóztatták  és 
bebörtönözték;  225  napig  egy  cellában  ült  Jürgen  Stroop  SS-tábornokkal,  aki  a  varsói 
gettó  likvidálását  irányította  1943-ban.  Amikor  kiszabadult,  meg  tudta  írni  ennek  a 
szembesülésnek  a  történetét.  (Lásd:  Entretiens  avec  le  bourreau.  Gallimard,  Párizs, 
1979.) 

Több  esetben  nem  is  érték  be  annyival  a  hatóságok,  hogy  rövid  úton  elítéltek  valakit, 
hanem  „nyílt"  pereket  is  rendeztek,  és  azok  tárgyalásán  egy  gondosan  megrostált 
„közönség"  gyalázta  a  vádlottakat,  így  fejezte  ki  az  irántuk  érzett  állítólagos  „népi 
gyűlöletet".  Néhány  pert  a  hatalomnak  kedvező  alkalomra  időzítettek,  hogy  nagyobb 
legyen  a  propaganda  hatása.  Többek  közt  a  legfontosabb  földalatti  csoport  (a  „WIN"  a 
Szabadság  és  Függetlenség)  perével  is  ez  történt.  1945  novemberétől  vártak  perükre  a 
vádlottak,  de  csak  1947  januárjában,  vagyis  egy  héttel  a  választások  előtt  került  rá  sor. 
Egy  másik  módszer:  kollaborálásért  ítélték  el  a  németellenes  ellenállás  harcosait.  így 
okoskodtak  a  kommunisták:  „aki  nincs  velem,  az  ellenem  van".  Ennélfogva  Hitler 
szövetségesének  tekintették  a  németekkel  szembeni  ellenállás  főerejét,  a  honi 
hadsereget  (AK),  mert  nem  a  szovjet  oldalán  harcolt  a  németek  ellen.  A  Gestapo  fogoly 
tagjai  hamis  vallomásokkal  igazolták  az  ítéleteket,  és  hitelesítették  ezt  a  gálád 
ködösítést.  1948-ban,  Witold  Pilecki  bűnperében  történt  az  egyik  lég  botrányosabb 
„bíráskodási  bűncselekmény"  (lásd  a  keretes  szöveget).  „Egy  idegen  hatalom  [jelen 
esetben  a  Nyugaton  lévő  lengyel  hadsereg]  javára  való  kémkedés"  volt  a  vád  lényege. 


Kazimierz  Moczarski  életfogytos  rab 
(az  1944.  augusztus  31-i  rendelet  2.  cikkelye  alapján) 
„Sztum,  központi  börtön  1955.  február  23 


Legfelső  Bíróság.  Büntető  Tanács  Iktatószám;  III  K  161/52 

Az  ügyvédeim  által  benyújtott  perújrafelvételi  és  rendkívüli  felülvizsgálati 
kérvényemmel  kapcsolatban  [...]  kijelentem: 

1949.  január  9-e  és  1951.  június  6-a  között,  az  egykori  közbiztonsági  minisztérium 
tisztje  által  vezetett  vizsgálat  alatt  negyvenkilenc  különféle  kínzást  és  zaklatást 
szenvedtem  el;  csak  ezeket  emelem  ki  közülük: 

1.  Különösen  érzékeny  testrészek  (orrtő,  áll,  nyálmirigyek,  kiugró  részek,  mint  a 
lapocka)  gumi  botozása. 

2.  A  meztelen  lábfej  külső  része,  különösen  a  lábujjak  végigverése  »gumibevonatos« 
ostorral  -  különösképpen  fájdalmas  módszer. 

3.  A  sarkak  gumibotozása  (10-10  csapás  mindkét  sarokra,  naponta  többször  is). 

4.  Szőrzet  kilépése  a  halántékon  és  a  tarkón  (»tollfosztás«),  az  állón,  a  mellen,  a  gáton 
és  a  nemi  szerveken. 

5.  Égő  cigaretta  elnyomása  az  ajkon  és  a  szemen. 

6.  Mindkét  kéz  ujjainak  megégetése. 

7.  Alvásgátlás:  hét-kilenc  napig  áll  a  rab  egy  sötét  zárkában,  és  pofonokkal  tartják 
ébren  [...]  Ez  a  módszer  -  az  oktatótisztek  úgy  hívják,  hogy  »strand«  vagy  »Zakopane«  - 
eszelősséghez  hasonló  állapotot  idéz  elő:  lelki  zavarok  vesznek  erőt  a  rabon,  színes, 
hangos  látomások,  olyanok,  amilyeneket  a  pejoti  vagy  a  meszkalin  idéz  elő. 

Továbbá  hangsúlyoznom  kell,  hogy  hat  évig  és  három  hónapig  meg  voltam  fosztva  a 
sétától.  Két  évig  és  tíz  hónapig  nem  fürödtem;  körülbelül  négy  és  fél  évig  szigorított 
magánzárkában  voltam,  semmi  kapcsolatom  sem  volt  a  külvilággal  (semmi  hírem  a 
családomról,  se  levél,  se  könyv,  se  újság  stb.). 

Többek  közt  Dusza  Józef  alezredes,  Kaskíewicz  Jerzy  őrnagy  és  Chimczak  Eugeniusz 
százados  kínzott,  gyötört  az  itt  említett  módon,  azzal  a  céllal,  hogy  megfélemlítsenek,  és 
az  igazságnak  meg  nem  felelő,  de  a  vizsgálat  és  a  vád  előre  meghatározott 
vonalvezetésének  igazolásához  szükséges  vallomásokat  csikarjanak  ki  belőlem. 


Rozanskí  ezredes  és  Hejgin  ezredes  parancsára  cselekedtek,  és  a  miniszterhelyettes 
Romkowski  tábornok  azt  jelentette  ki  1948.  november  30-án,  Rozanskí  ezredes 
jelenlétében,  hogy  »pokoli  vizsgálatban«  lesz  részem,  ami  csakugyan  be  is  következett. 
[■■■]" 


(Cahíers  historiques.  53.  szám,  Párizs.  1980) 


Witold  Pilecki 

Witold  Pilecki  1901-ben  született;  1920-ban  részt  vett  Vilna  védelmében  a  bolsevikok 
ellen.  1939-ben,  földbirtokos  és  tartalékos  tisztként  lovas  csapatokat  szervez,  és  beáll 
velük  a  hadseregbe.  Lengyelország  veresége  után  megalapítja  az  egyik  első  földalatti 
ellenállási  szervezetet:  a  titkos  lengyel  hadsereget  (eskütétel:  1939  november  10).  1940- 
ben  önként  -de  AK-feljebbvalói  hozzájárulásával  -  elfogatja  magát  egy  razzia  alkalmával. 


hogy  így  jusson  be  az  auschwitzi  táborba  (fogolyszáma:  4859),  és  ott  ellenálló  hálózatot 
szervezzen.  1943  áprilisában  megszökik,  folytatja  földalatti  tevékenységét,  főleg  a 
Níepodfeglosc  (Függetlenség)  hálózatban,  és  rész  vesz  a  varsói  felkelésben.  A  város 
fegyverletétele  után  a  murnaui  oflagban  raboskodik.  Felszabadulása  után  beáll  Anders 
tábornok  2,  hadtestébe.  1945  őszén  hazatér  Lengyelországba,  hogy  csatlakozzon  a 
földalatti  mozgalomhoz.  Egy  kicsiny,  de  hatékony  hálózatot  szervez,  amely  értesüléseket 
szerez  az  ország  „bolsevizálásáról"  és  Anders  tábornoknak  továbbítja  őket.  1947.  május 
5-én  letartóztatják,  megkínozzák,  majd  háromszor  is  halálra  ítélik  1948.  március  15-én, 
végül  május  25-én  kivégzik,  tarkón  lövik  Witold  Píleckit.  1990-ben  rehabilitálják. 


A  legfontosabb  perekben  maga  a  pártvezetőség  döntött  a  büntetések  mértékéről.  Arra 
is  ügyelt,  hogy  kiket  neveznek  ki  az  állambiztonsági  apparátus  kulcstisztségeibe. 

1947  őszén  minden  szervezett  és  összehangolt  ellenállást  megtörtek.  A  PSL  több 
vezetőjének  elmenekülése  és  a  WIN  negyedik  parancsnokának  letartóztatása  után 
országosan  felbomlottak  az  ellenálló  szervezetek.  Szilárdulni  kezdett  a  politikai  helyzet:  a 
háborús  évek  után  kivérzett  és  kimerült  társadalom  már  minden  reményét  elvesztette  a 
nyugati  kormányokban.  Mindinkább  úgy  érezte,  hogy  alkalmazkodnia  kell  a  való 
helyzethez,  még  ha  kényszerű  és  gyalázatos  helyzet  is  az.  Az  1948-as  februári 
csehszlovákiai  kommunista  államcsíny  megszilárdította  Moszkva  uralmát  Közép-  és  Kelet- 
Európa  fölött.  A  kommunista  párt  és  fő  szövetségese,  a  szocialista  párt  az  egyesülését 
készítgette.  A  gazdasági  helyzet  javulása  és  az  újjáépítés  eredményei  mellett  az  egykori 
német  területek  betelepítése  kötötte  le  a  közvélemény  figyelmét.  Mindezek  a  tényezők 
hozzájárultak,  hogy  a  kommunista  párt  áttérhessen  a  következő  szakaszra: 
Lengyelország  szovjetesítésére  és  a  társadalom  leigázására.  Természetesen  az  MBP  is 
jónak  látta,  hogy  csökkentse  személyi  állományát,  és  (akkoriban  45  000  főt  kitevő) 
ügynökei,  titkos  munkatársai  is  fogyatkozni  kezdtek. 

A  társadalom  mint  meghódítandó  zsákmány  avagy  az  általánosuk  rémuralom  (1948- 
1956) 

Megvolt  a  „prágai  államcsíny"  kiátkozták  Titót  a  nemzetközi  kommunista 
mozgalomból,  és  utána  hasonló  változásokon  mentek  át  a  keleti  tömb  országai:  a 
kommunista  pártok  elnyelték  a  szocialista  pártokat,  kialakult  (de  jure  vagy  de  facto)  az 
egypá [trendszer,  a  gazdaságirányítás  teljes  központosítása,  a  gyorsított  iparosítás  a 
sztálini  ötéves  tervek  mintájára,  a  mezőgazdaság  kollektivizálásának  kezdetei,  az  egyház 
elleni  harc  fokozása  stb.  Általános,  így  már  közönséges  lett  a  tömegterror. 

1945  és  1947  között  olyan  ezrek  is  a  „rendteremtés"  vagy  a  „megelőző  akciók" 
áldozatául  estek,  akik  semmiféle,  sem  törvényes,  sem  földalatti  ellenzéki  tevékenységet 
nem  fejtettek  ki,  de  azért  elvben  mégis  a  PPR  (a  lengyel  munkáspárt)  igazi  és  valóban 
aktív  ellenfelei  ellen  fordult  a  megtorló  gépezet.  1948  után  az  volt  az  állambiztonsági 
szervezet  fő  célja,  hogy  rémületbe  ejtse  és  uralma  alá  hajtsa  az  egész  társadalmat,  még 
azokat  a  csoportokat  vagy  köröket  is,  amelyek  több-kevesebb  buzgalommal  támogatták  a 
rendszert.  Az  átfogó  rémuralom  kora  jött  el,  mindenki  az  állambiztonsági  szolgálat 
„tevékeny  érdeklődésének  tárgya"  vagy  éppen  áldozata  lehetett.  Fontos  vonás:  egy 
kommunista  pártvezetőre  vagy  állami  vezetőre  egyaránt  lesújthatott  a  megtorlás.  Igaz, 


az  MBP  bizonyos  magas  rangú  tisztségviselői  már  1947-ben  felhívták  rá  a  figyelmet,  hogy 
„fokozni  kell  a  forradalmi  éberséget"  de  csak  1948  nyarán  került  ez  a  jelmondat  az 
állambiztonság  tevékenységének  középpontjába,  arra  a  sztálini  tételre  hivatkozva,  hogy 
„az  osztályharc  élesedik". 

A  Titóval  kirobbant  ellentét  volt  a  kiindulópont;  olyan  szerepet  játszott  ez  Közép-  és 
Kelet-Európában,  amilyet  a  trockizmus  játszott  a  Szovjetunióban.  Lengyelországban  a 
„jobboldali  nacionalista  elhajlás  kritikájával"  vetődik  fel  ez  a  kérdés,  megszemélyesítve 
pedig  1948  augusztusának  végén,  szeptemberének  elején  a  PPR  főtitkára,  Wladislaw 
Gomulka  személyében  ölt  testet.  Október  közepén  az  első  letartóztatások  még  nem 
érintették  Gomulka  közvetlen  környezetét,  de  aki  ismerte  a  harmincas  évek  moszkvai 
pereit,  tökéletesen  tisztában  volt  vele,  hogy  az  apparátus  csúcsáig  meg  sem  áll  a 
letartóztatás  sorozat. 

Az  általánosult  rémuralomban  az  egész  elnyomó  rendszernek  csak  elenyésző  hányadát 
teszik  ki  a  kommunisták  ellen  irányuló  „akciók",  de  azért  nem  hanyagolhatók  el.  Ezek 
csak  kevés  áldozattal  jártak  Lengyelország  esetében.  A  „kém-  és  diverziós  hálózat"  után 
kutató  állambiztonságnak  a  hadsereg  káderei  és  különösképpen  a  háború  előtti  hadsereg 
hivatásos  tisztjei  felé  fordult  a  figyelme.  Ebben  a  szóban  forgó  esetben,  az  MBP  és  a 
katonai  hírszerzés  (tájékoztatási  főigazgatóság  -  GZI)  együttes  akciójának  hatására, 
százával  tartóztatták  le  a  katonatiszteket,  utána  sok  pert  indítottak,  sok  ítéletet  hoztak, 

és  húsz  embert  végeztek  ki.  Gomulka  letűnt  a  politikai  színtérről  -  néhány  száz, 
különböző  szintű  pártkáderrel  együtt  tartoztatták  le  -,  és  ez  már  világos  jel  volt:  eljött  az 
idő,  hogy  a  teljes  pártapparátus  fenntartás  nélkül  behódoljon,  az  állambiztonságot  is 
beleértve,  amelynek  néhány  magas  rangú  tisztségviselője  szintén  börtönben  találta 
magát.  De  Gomulka-per  nem  lett^  (ahogy  néhány  más  per  sem),  így  nem  egyetlen  nagy, 
látványos  per  jellemezte  Lengyelország  szovjetesítését,  mint  a  budapesti  Rajk-per  vagy  a 
prágai  Slánsky-per. 

Az  állambiztonsági  apparátus  lendületesen  fejlődött  1949  óta,  és  1952-ben  már  34  000 
munkatársat  foglalkoztatott,  ám  ennek  csak  jelentéktelen  része  keveredett  bele  „a 
munkásmozgalmon  belüli  provokáció"  ügyébe.  Ebben,  történetesen,  a  X.  ügyosztály  volt 
érintve,  ahol  mintegy  százan  dolgoztak.  A  politikai  bizottság  mellett  egy  állambiztonsági 
bizottságot  hoztak  létre,  Boleslaw  Bierut  (1892-1956)  irányítása  alatt.  A  legfontosabb 
vizsgálatokkal  és  az  MBP  meg  a  GZI  szervezeti  problémáival  egyaránt  foglalkozott  ez  a 
bizottság,  és  általános  utasításokat  is  kiadott. 

A  „Bezpieka"  (így  hívták  népiesen  az  állambiztonsági  szolgálatot)  a  társadalmi  élet 
minden  területén  jelen  volt,  és  ez  lett  a  korszak  egyik  fővonása.  Már  kevésnek  bizonyult  a 
szükségletekhez  képest  a  besúgóhálózata  (74  000  személy),  ezért  1949  nyarán 
elhatározták,  hogy  a  vállalatoknál  is  szerveznek  állambiztonsági  alapszerveket:  úgy 
hívták  őket,  hogy  Védelmi  Szolgálat  (Referat  Ochrony-RO).  Pár  év  múlva  már  hatszáz 
vállalatnál  működött  RO.  Az  MBP-ben  különös  gondot  fordítottak  a  több  ügyosztály  közt 
megosztott  gazdasági  védelmi  szolgálatokra.  1951-53-ban  ez  a  szolgálat  juttatta 
rendőrkézre  a  letartóztatottak  (évente  öt-hatezer  ember)  nagy  részét,  mert  ennek  volt  a 
legfejlettebb  (26  000  fős)  besúgóhálózata.  A  vállalatnál  adódó  legkisebb  fennakadást  is. 


mindenféle  tűzesetet  eleve  szabotázsnak,  vagy  éppen  kártevésnek  tulajdonítottak.  Olykor 
egyetlen  vállalat  több  tucat  dolgozóját  is  bebörtönözték.  Az  „állami  intézmények 
védelme"  keretében,  egyebek  között,  a  műegyetemi  tanulmányokra  jelentkezőket  is  ez  a 
szolgálat  véleményezte.  1952-ben  1500  fiatalt  akadályozott  meg  benne  a  szolgálat 
véleménye,  hogy  megkezdjék  a  tanulmányaikat. 

Külön  fejezetet  alkot  a  „mezőgazdasági  szövetkezetek  szervezésének  [vagyis  a 
kollektivizálásnak]  a  védelme"  és  a  gabona-  és  húsbeszolgáltatásra  vonatkozó  rendeletek 
alkalmazásának  ellenőrzése.  Ebben  az  utóbbi  esetben  nem  az  állambiztonsági  apparátus, 
hanem  a  visszaélések  és  szabotázs  elleni  harc  1945-ben  megalakított  rendkívüli 
bizottsága  és  a  rendőrség  volt  a  legtevékenyebb  intézmény.  Már  a  rendkívüli  bizottság 
puszta  neve  is  rémületet  keltett,  hiszen  a  Csekára  emlékeztet.  Előfordult,  hogy  a  tizenöt 
vajdaságban,  mindegyikben  ezerszámra  börtönözték  be  a  parasztokat,  mert  nem 
szolgáltatták  be  a  kirótt  terménymennyiséget.  Az  állambiztonság  és  a  rendőrség 
célirányos  politikai  terv  szerint  látott  neki  a  letartóztatásnak:  a  legtehetősebb  parasztokat 
(kulákokat)  tartóztatták  le  először,  még  akkor  is,  ha  beszolgáltatták  a  kvótájukat.  Nem 
állították  mindjárt  bíróság  elé,  csak  hetekig  fogva  tartották,  majd  elítélték  őket, 
elkobozták  a  gabonájukat  és  a  jószágukat,  egész  birtokukkal  egyetemben.  A  városi 
lakossággal  is  a  rendkívüli  bizottság  foglalkozott.  Üzérkedési  ügyekkel,  feketézéssel,  majd 
-  1952-54  körül  -  garázdasággal  („huliganizmussal")  volt  kapcsolatos  a  legtöbb  ítélet. 
Idővel  mind  szigorúbbá  váltak  a  bizottság  döntései:  1945  és  1948  között  10  900  embert 
ítélt  munkatáborra;  1949  és  1952  között  46  700  főt,  1954-ig  körülbelül  84  200  embert 
küldtek  munkatáborba.  A  szó  szoros  értelmében  nem  „politikai  bűncselekményekre" 
vonatkoztak  ezek  az  ítéletek,  azok  a  bíróságokra  tartoztak  Lengyelországban,  de 
magának,  a  korbácshoz  szívesen  nyúló  elnyomó  rendszernek  a  természetéből  fakadt 
ezeknek  a  falusi  lakosságot  és  az  „üzérkedőket"  sújtó  intézkedéseknek  a  jellege. 

Az  állambiztonsági  apparátusnak  a  -  mind  a  megszállás  alatt,  mind  a  háború  utáni 
korszakban  tevékenykedő  -  földalattiak,  az  egykori  PSL-aktivisták,  a  Nyugatról  hazatért 
katonák,  a  háború  előtti  tisztviselők,  politikai  káderek  és  katonatisztek  üldözése  volt  a  fő 
feladata.  1949  elején  több  csoportra  osztották  a  „gyanús  elemeket"  a  nyilvántartásban. 
1953.  január  1-jén  a  felnőtt  lakosság  egy-harmadának,  5  200  000  embernek  a  személyi 
lapját  tartotta  nyilván  az  állambiztonsági  szolgálat.  Már  fölszámolták  az  illegális 
szervezeteket,  mégis  tovább  folytak  a  politikai  perek.  A  különféle  „megelőző  akciók" 
során  nőttön-nőtt  a  rabok  száma.  így,  1950  októberében,  egyetlen  éjszakán  5000  embert 
tartóztattak  le  a  K-akció  keretében.  Az  1948-49-es  letartóztatások  után  egy  kis  szélcsend 
volt,  de  utána  megint  telni  kezdtek  a  börtönök:  1952-ben  21  000  embert  tartóztattak  le. 
1952  második  felében  49  500  politikai  fogoly  volt  -a  hivatalos  adatok  szerint.  Sőt 
különleges  börtönt  is  nyitottak  a  kiskorú  „politikai  bűnözőknek"  (1953-ban  2500-an 
voltak). 

Az  ellenzék  likvidálása  után  a  katolikus  egyház  maradt  az  egyetlen  független 
intézmény.  1948-tól  kezdve  mind  szorosabb  felügyelet  alatt  tartották,  szüntelen 
támadásoknak  volt  kitéve.  1950-ben  elkezdődött  a  püspökök  bebörtönzése.  1953-ban  volt 
a  (tizenkét  évi  börtönre  ítélt)  Kaczmarek  püspök  pere  és  Lengyelország  prímásának, 
Wyszyinski  bíborosnak  az  internálása.  Összesen  több  mint  száz  papot  börtönözték  be. 


Különösen  a  Jehova  Tanúit  üldözték,  „amerikai  kémnek"  tekintették  őket;  1951-ben  több 
mint  2000-en  ültek  börtönben  közülük. 

Ekkoriban  mindenki  börtönbe  került;  a  politikai  bizottság  tagjai,  a  háború  előtti 
főtisztviselők  (az  egykori  miniszterelnököt  is  beleértve),  az  AK  parancsnokai,  a  püspökök, 
a  partizánok,  akik  a  németek  ellen  harcoltak,  majd  a  kommunisták  ellen  fordították  a 
fegyvereiket,  a  parasztok,  akik  nem  akartak  belépni  a  kolhozba,  a  kútásók,  akik  mellett 
tűz  ütött  ki,  még  azok  a  fiatalok  is,  akiket  azért  tartóztattak  le,  mert  betörték  egy 
hirdetőoszlop  üvegét,  vagy  jelszavakat  firkáltak  a  falra.  Minden  esetleges  ellenzékit  ki 
akartak  iktatni  a  közéletből,  és  minden  cselekvési  szabadságot  be  akartak  tiltani.  Az  volt 
az  általánossá  tett  rémuralmi  rendszer  egyik  fő  célja,  hogy  a  tartós  félelem  érzetét  hintse 
el,  hogy  kedvezzen  a  besúgásnak,  és  így  darabokra  törje  a  társadalmat. 


A  nagy  nevelés.  Politikai  foglyok  a  Lengyel  Népköztársaságban 

Emlékezések,  1945-1956 
-Részlet- 


Varsó,  1990 

Staszek:  „Kétségkívül  a  tüdővész  volt  a  legsúlyosabb  betegség  a  háború  utáni 
Lengyelországban.  [...]  Wronkiban  történt  [az  ottani  börtönben],  még  1950  előtt.  Heten 
voltunk  a  zárkában.  Kicsi  volt,  alig  nyolc  négyzetméter,  kevés  hely  jutott  egy-egy  rabnak. 
[...]  Egy  nap  egy  nyolcadik  szerencsétlent  is  behoztak.  Mindjárt  láttuk,  hogy  valami  nincs 
rendben  vele.  Nem  volt  se  csajkája,  se  takarója,  és  súlyosan  beteg  embernek  nézett  ki. 
Hamarosan  nyilvánvaló  lett,  hogy  előrehaladott  tüdővészben  szenved,  egész  testét 
tüdővészes  tályogok  borították.  Láttam  a  társaim  ijedt  ábrázatát,  de  magam  is  visszásán 
éreztem  magam.  [...]!  Félrehúzódtunk  tőle.  De  könnyen  elképzelhető,  hogy  milyen 
képtelenség  az,  ha  heten  akarnak  elhúzódni  egy  nyolcadiktól,  nyolc  négyzetméteren.  Még 
kínosabbra  fordult  a  helyzet,  amikor  először  kaptunk  élelemadagot.  Nem  volt  csajkája 
ennek  az  embernek,  és  senki  se  mutatta  a  legcsekélyebb  hajlandóságot  sem,  hogy 
kölcsönadjon  neki.  A  többire  néztem,  de  mindegyikük  magába  mélyedt,  kerülte  társai  és 
az  új  ember  tekintetét. 

Nem  bírtam  tovább  a  helyzetet,  odaadtam  neki  a  csajkámat.  Először  ő  egyen, 
mondtam  neki,  én  majd  csak  utána.  Akkor  felém  fordította  élettelen  és  fásult  arcát  (már 
minden  mindegy  volt  neki),  és  ezt  a  vallomást  hallottam  tőle:  „De  én  halálomon  vagyok, 
bajtársam,  már  csak  pár  napom  van  hátra."  -  „Egyen  az  egészségemre"  mondtam  neki:  a 
többiek  rémülten  néztek  rám.  Attól  fogva  nemcsak  a  beteget  kerülték,  hanem  engem  is. 
Amikor  megette  az  adagját,  elmostam  a  csajkát  azzal  a  kevés  vízzel,  ami  a  korsóban  volt, 
és  én  is  evéshez  láttam." 


1953  végétől  megváltozott  ez  a  rendszer:  megakadt  a  besúgóhálózat  további  kiépítése, 
javultak  a  börtönviszonyok,  „egészségi  okokból"  kiengedték  a  rabok  egy  részét,  kevesebb 
lett  a  per  és  enyhébbek  lettek  az  ítéletek;  ténylegesen  már  nem  verték,  nem 
bántalmazták  a  foglyokat.  Menesztették  a  rossz  hírű  tiszteket,  feloszlatták  a  X. 
ügyosztályt,  és  csökkentették  az  állambiztonság  személyi  állományát.  „Bomba"  robbant 


1954.  szeptember  28-án,  amikor  a  Szabad  Európa  Rádió  elkezdte  sugározni  Józef  Swiatlo 
jelentéssorozatát;  ugyanis  Swiatlo,  a  X.  ügyosztály  aligazgatója  1953  decemberében  „a 
szabadságot  választotta".  Pár  hét  alatt  átszervezték  a  MBP-t;  a  belügyminisztérium 
(MSW)  lépett  a  helyébe,  valamint  egy  másféle  közbiztonsági  bizottság  (KBP).  Az  MBP 
minisztere  és  öt  miniszterhelyettese  közül  három  kénytelen  volt  lemondani,  decemberben 
Gomulka  kiszabadult,  a  nyomozati  ügyosztály  vezetője,  Józef  Rozanski  pedig  börtönbe 
került.  A  visszaélések  elleni  harc  különleges  bizottságát  is  megszüntették.  1955 
januáijában  a  központi  bizottság  megbírálta  „a  hibákat  és  tévedéseket"  minden 
felelősséget  az  állambiztonsági  apparátus  nyakába  varrt,  amely  a  KB  szerint  „a  párt  fölé 
helyezte  magát".  Letartóztatták  az  MBP  néhány  pribékjét,  és  tovább  csökkentenék  az 
állambiztonsági  szolgálat  személyi  állományát. 

De  csak  puszta  formaság  volt  mindez  a  változás.  1955-ben  még  mindig  körülbelül  30 
000  politikai  fogoly  volt  az  országban,  és  az  év  második  felében  került  sor  Wlodimierz 
Lechowicz^  volt  miniszter  perére,  akit  már  1948-ban  letartóztatott  Swiatlo  különleges 

csoportja.  Marian  Spychalski  1949-ig  a  politikai  bizottság  tagja  volt^  1950-ben 

letartóztatták,  és  ítélet  nélkül  volt  börtönben  1956  áprilisáig.  Ha  az  elnyomás  minden 
formáját  tekintetbe  vesszük,  csak  1956  februárjában,  az  SZKP  XX.  kongresszusa  és  Bierut 
halála  után  kezdődött  el  az  igazi  „olvadás".  Akkor  hirdettek  közkegyelmet,  de  még  mindig 
maradt  1500  politikai  fogoly.  Rehabilitáltak  bizonyos  elítélteket,  leváltották  a  főügyészt 
és  az  igazságügyminisztert.  Letartóztatták  az  állambiztonsági  szolgálat  régi 
miniszterhelyettesét,  valamint  a  X.  ügyosztály  vezetőjét,  és  az  igazságügyminisztériumra 
bízták  a  börtönök  igazgatását,  amelyet  azelőtt  a  belügyminisztérium  látott  el.  A  hatalom 
kebelében  folyó  frakcióharcoknak  az  lett  az  eredménye,  hogy  már  nem  tudta  az 
állambiztonsági  apparátus,  hogy  „kihez  igazodjék".  Néhány  titkosügynök  is  vonakodott 
tovább  ügynökösködni.  Szó  sem  volt  stratégiaváltozásról:  továbbra  is  ugyanolyanféle 
személyek  iránt  érdeklődött  az  apparátus;  csak  félig-meddig  ürültek  ki  a  börtönök;  több 
ezer  vizsgálat  folyamatban  maradt;  csökkent  a  besúgóhálózat,  de  még  mindig  34  000 
ügynöke  volt...  Tovább  működött  az  általános  rémuralom  rendszere,  csak  kisebb 
arányokban.  Elérte  a  céljait:  ezrével  pusztultak  el  a  rendszer  legaktívabb  ellenfelei,  a 
társadalom  pedig  jól  megtanulta  a  leckét,  most  már  tudta,  mihez  tartsa  magát,  mit 
várhat  „a  népi  demokrácia  védelmezőitől". 

A  létező  szocializmus  avagy  a  válogatós  elnyomó  rendszer  (1956-1981) 

Viszonylag  rövid  ideig  tartott  az  „acélos"  szocializmus  végvonaglása  Lengyelországban, 
és  az  „olvadással"  együtt  az  állambiztonsági  szolgálat  stratégiája  is  változott.  Most  már 
tapintatosabban,  de  épp  oly  szorosan  ellenőrizte  a  lakosságot,  szigorúan  megfigyelte  a 
legális  és  illegális  ellenzéki  csoportokat,  a  katolikus  egyházat  és  az  értelmiségi  köröket. 

A  politikusok  azt  várták  az  apparátustól,  hogy  mindig  készen  álljon,  ha  fel  kell  oszlatni 
utcai  tüntetéseket;  mert  ez  lett  az  új  feladat  Poznan,  1956  júniusa,  a  keleti  tömb  második 
nagy  munkáslázadása  után.  Elaludt  az  állambiztonsági  apparátus,  a  rendőrség,  sőt  a  KBW 
is,  hagyták,  hogy  ideológiailag  és  technikailag  egyaránt  meglepje  őket  a  sztrájk,  és  utána 
a  sokszor  tízezres  tüntetések,  majd  a  középületek  elleni  támadás.  Elmondhatjuk,  hogy 


valamiképpen  a  poznani  lázadás  volt  az  1945-47-es  „polgárháború"  utolsó  fejezete;  tüzet 
nyitó  tüntetők  is  felbukkantak  -  ilyesminek  nem  volt  szabad  többször  előfordulnia.  A  párt 
brutálisan  válaszolt:  a  miniszterelnök  kijelentette,  hogy  annak,  aki  „kezet  emel  a 
néphatalomra,  levágják  a  kezét";  a  hadsereg  harckocsikkal  avatkozott  be.  Körülbelül  70 
halott  volt,  több  száz  letartóztatás;  több  tucat  tüntető  bíróság  elé  került.  De  azért  mégis 
mérsékelt  ítéleteket  hoztak  az  „olvadás"  1956  októberében  elkezdődött  korszakában. 

A  központi  bizottság  VIII.  plénuma  (1956.  október  19-21.)  után  hamarosan  feloszlatták 
a  KBP-t,  és  beolvasztották  az  MSW-be  az  állambiztonsági  szolgálatot.  40%-kal 
csökkentették  az  alkalmazottak  számát  -  9000  maradt  -,  egyszersmind  elbocsátották  a 
besúgók  60%-át.  Megszüntették  a  vállalati  védelmi  szolgálatokat,  és  elejtették  a 
vizsgálatok  felét.  Az  utolsó  szovjet  tanácsadók  is  visszatértek  Moszkvába,  és  egy 
hivatalos  KGB-képviselet  pótolta  őket.  Hozzáláttak  az  állambiztonsági  szolgálat 
vezetőségének  átalakításához,  fokozatosan  elbocsátották  nagyrészt  zsidó  származású 
káderei  többségét,  és  utat  nyitottak  „ifjú  kádereknek".  Erősen  csökkentették  az  elnyomó 
gépezet  személyi  állományát.  De  a  pártvezetőség  és  különösen  az  ismét  hatalomra  került 
Gomulka  szembehelyezkedett  vele,  hogy  elszámoltassák  a  tisztségviselőket;  csak  néhány 
pert  folytattak  le  csendesen.  Óvakodtak  tőle,  hogy  leszereljenek  egy  olyan  apparátust, 
amely  talán  egyszer  még  jó  szolgálatokat  tehet. 

Már  1957  februáijában,  az  MSW  első  közgyűlésén  azt  hangoztatta  Wicha  miniszter, 
hogy  téves  az  osztályharc  élesedéséről  szóló  tétel,  mégis  azt  állította,  hogy  éleződik  ez 
az  osztályharc!^  Ettől  a  pillanattól  kezdve  egészen  a  rendszer  végéig,  az  állambiztonsági 
meg  a  többi  -  a  párt-,  a  propaganda-,  a  hadseregbeli  -  apparátus  ilyen  ellentmondások 
közepette  működött. 

Húsz  év  csendes,  nyugodt  és  módszeres  munkára  nyílt  most  lehetősége  az  elnyomó 
apparátusnak,  csak  néha  szakították  meg  sztrájkok,  zavargások.  Abban  állt  ez  a  munka, 
hogy  erősítették  az  ellenőrző  rendszert,  mind  az  „emberi  tényező"  -  a  besúgóhálózat  -, 
mind  pedig  a  lehallgatástechnika  és  a  szakadatlanul  tökéletesedő  levelezés-ellenőrzés 
révén.  A  hetvenes  években  az  SB  (az  állambiztonsági  szolgálat)  különös  figyelmet 
szentelt  a  gazdaságnak,  de  a  régi  védelmi  szolgálatokkal  ellentétben  a  technológiák,  a 
jövedelmező  termelés  stb.  felé  fordult  az  érdeklődése.  Most  már  nem  munkás¬ 
letartóztatásokat  vontak  maguk  után  az  üzemzavarok,  hanem  azt,  hogy  tapintatosan 
odahatott  a  pártszervezet,  hogy  bocsássák  el  a  „rosszul  gazdálkodó"  igazgatót.  Volt  az 
MSW-nek  egy  olyan  nyomásgyakorló  eszköze,  amely  a  sztálini  időkben  mit  sem  ért,  de 
most  egyszeriben  igen  becses  lett:  a  mindig  csak  egyszeri  használatra  érvényes  útlevél 
kiállításának  engedélyezése.  így,  közvetve,  értesüléseket  szerezhetett,  hogy  mi  folyik  az 
intézményekben,  a  vállalatoknál,  az  egyetemeken,  mert  sokan  hajlandók  voltak  az 
együttműködésre,  csak  megkaphassák  ezt  az  útlevelet.  Az  SB  lassan,  de  módszeresen 
megnövelte  a  személyi  állományát,  főleg  a  kommunista  párt  általános  irányvonala 
szempontjából  kényes  területeken.  Az  egyház  elleni  harc  arra  késztette  az  MSW-t,  hogy 
új,  szakosított  ügyosztályt  hozzon  létre  1962  júniusában,  és  felduz-zassza  a  személyi 
állományát  néhány  száz  tisztviselőre. 

1967-ben  az  izraeliek  és  az  arab  országok  közötti  hatnapos  háború  volt  az  a  körülmény, 
amely  napirendre  tűzte  a  „cionizmus"  elleni  harcot.  Hármas,  politikai,  társadalmi  és 


nemzetközi  rendeltetése  volt  ennek  a  jelszónak:  új  legitimitást  remélt  tőle  a  hatalom, 
úgy,  hogy  új  életet  lehelt  a  nacionalizmusba:  a  LEMP  (Lengyel  Egyesült  Munkáspárt) 
kádereinek  egy  kis  része  az  antiszemitizmust  is  meglovagolta,  hogy  eltávolítsa  a  „régi 
gárdát"  és  magasabbra  ívelő  pályák  kilátásait  nyissa  meg  maga  előtt;  végül  pedig  arra  is 
jó  volt  az  antiszemita  kampány,  hogy  lejárassa  az  1968.  márciusi  diákmozgalmat. 
Különleges  szolgálatot  is  szerveztek,  néhány  tucat  beosztottal.  Az  MSW  apparátusa 
szolgáltatta  akkor  az  értesüléseket  a  párt  helyi  szervezeteinek,  hogy  azok  meg  azokat 
támadhassák,  akiket  kijelölnek  nekik.  Mind  Lengyelországban,  mind  a  Szovjetunióban  az 
állambiztonsági  szolgálat  volt  a  párt  és  az  állam  „zsidók  nélküli  antiszemitizmusának" 
nagy  ihletője. 

Az  SB  jócskán  beépült  sok  társadalmi  körbe,  ez  magyarázza,  hogy  kérészéletűnek 
bizonyultak  az  illegális  szervezetek  alakítására  irányuló  -  különben  ritka  -  kísérletek.  Ezek 
-  gyakran  igen  fiatal  -tagjai  tették  ki  a  politikai  foglyok  nagy  részét;  egyébként  sosem  volt 
néhány  tucat  politikai  fogolynál  több  egyszerre.  Az  értelmiséget  tartották  különösen 
szoros  megfigyelés  alatt.  A  hatalom  parancsára,  az  állambiztonság  mindig  rátalált  a 
Szabad  Európa  Rádió  vagy  az  emigrációs  sajtó  valamelyik  munkatársára.  Különösen  a 
hatvanas  évek  elején  voltak  elszigetelt  letartóztatások.  Kiváltképpen  egy  igen  népszerű, 
idős  író,  Melchior  Wankowicz  esete  vert  föl  nagy  port.  Az  SB  a  kommunista  tábor  minden 
eretnekjét  kivételes  figyelemmel  kísérte.  Maoistákat  vagy  trockistákat  börtönöztek  be, 
ám  a  közvélemény  közönyösen  fogadta,  Jacek  Kuron  és  Karol  Modzelewski  perének 
kivételével.  1970-ben  a  „Ruch"  nevű  illegális  csoport  negyvennyolc  tagját  tartóztatták  le. 
Hét-nyolc  évi  börtönre  ítélték  a  vezetőit;  szigorú  büntetésnek  számított  ez  egy  aránylag 
elnéző  időszakban. 

Gomulka  visszatért  a  hatalomba,  és  egy  év  múlva  már  igen  serényen  működött  az 
állambiztonsági  apparátus,  amikor  azért  tüntetett,  tiltakozott  az  ifjúság,  mert  betiltották 
a  Po  Prostu  című  hetilapot,  amely  1956-ban  jelentős  szerepet  játszott  a  változások 
elérésében.  Több  tucat  tüntetőt  megvertek,  egy  tucatot  el  is  ítéltek.  Az  1968-as  márciusi 
sztrájkok  és  tüntetések  még  tekintélyesebb  arányokat  öltöttek.  Durván  szétverték  a 
tüntetéseket,  2700  embert  letartóztattak,  és  1000-et  különféle  bíróságok  elé  állítottak. 
Tucatszámra  ítéltek  el  embereket  többévi  börtönre.  Százakat  hívtak  be  katonának,  hogy 
„megneveljék"  őket.  A  hatvanas  évek  első  felében  a  rendőrség  többször  is  támadást 
intézett  az  illegálisan  emelt  kápolnák  és  keresztek  védelmére  összegyűlt  hívek  ellen.  Ha 
viszonylag  enyhék  voltak  is  a  büntetések,  százakat  vertek  meg,  és  sokakat 
megbírságoltak. 

A  munkástüntetések  más  megítélés  alá  estek.  1970-ben,  a  decemberi  megmozdulások 
a  balti  partvidék  minden  városában  drámai  fordulatot  vettek.  Voltak  ugyan  különleges 
rendőri  egységek,  mégis  a  hadsereghez  fordultak  a  hatóságok,  amely  aztán  fegyvert  is 
használt,  akárcsak  Poznanban,  tizennégy  évvel  azelőtt.  A  hivatalos  adatok  szerint, 
körülbelül  negyven  halott  volt.  Ezerszámra  verte  meg  a  rendőrség  az  embereket,  gyakran 
az  őrszobákon.  „Gyógyfutásra"  kényszerítették  a  munkásokat,  vagyis  két  rendőrsorfal  közt 
kellett  végighaladniuk,  és  közben  gumibotozták  őket  a  rendőrök.  A  decemberi  események 
után  azonban  -  jellemző  módon  -  semmilyen  pert  sem  indított  a  hatalom.  Gomulka 
távozása  után  szabadon  engedték  a  letartóztatottakat,  de  a  vállalatoknál  némileg 


zaklatták  a  sztrájk  vezéreit. 

1976  júniusában  rövid  ideig  tartó  sztrájkok  törtek  ki  néhány  városban;  a  hatóságok 
ezúttal  a  rendőrség  különleges  egységeit  vetették  be;  azok  ugyan  nem  használtak 
fegyvert,  mégis  meghalt  néhány  ember.  Körülbelül  ezer  embert  tartóztattak  le,  azokból 
néhány  százat  megbírságoltak,  több  tucatot  meg  börtönbüntetésre  ítéltek. 

A  perek  során  kapcsolatok  szövődtek  a  vádlott  munkások  családtagjai,  a  fiatalok  és  az 
ellenzéki  értelmiség  között;  ezzel  kezdődött  az  értelmiség  harca  az  emberi  jogokért  és  -  a 
PSL  1947-es  betiltása  óta  először  -  a  szervezett  ellenzéki  csoportok  (KOR,  ROP-CIO) 
megalakítása.  Az  új  helyzetben  taktikusan  kellett  dönteniük  a  hatóságoknak.  Különféle 
okok  miatt  -  elsősorban  a  nemzetközi  visszhangtól  féltek,  hiszen  mindinkább  a  Nyugattól 
függött  a  rendszer  pénzügyileg  -  a  zaklatás  taktikáját  választotta  a  hatalom:  olyasmiket, 
mint  negyvennyolc  órás  és  (a  büntető  törvénykönyv  értelmében)  megújítható  rendőri 
felügyelet,  állásból  elbocsátás,  lélektani  nyomás,  útlevél  kérvény  elutasítása,  sokszorosító 
berendezések  elkobzása  stb.  Az  SB  csakhamar  kiterjedt  ügynökhálózatot  épített  ki.  1979- 
ben  új  életre  keltették  a  „gazdaságvédelmi"  különleges  ügyosztályt,  mert  féltek,  hogy  a 
vállalatoknál  is  megerősödik  az  ellenzék  befolyása. 

De  nem  sokra  mentek  vele,  amikor  1980-ban  új  sztrájkhullám  kezdődött.  A 
pártvezetőségben  a  „kemény"  vonal  hívei  uralkodtak,  de  senki  sem  vállalta  a  döntést, 
hogy  erőszakkal  töijék  le  a  sztrájkokat.  Különben,  amint  megállapították  egy  politikai 
bizottsági  ülésen,  sem  elegendő  számú,  sem  eléggé  fölkészült  fegyveres  erő  nem  állt  a 
hatalom  rendelkezésére,  hogy  szembenézzen  a  több  száz  üzemben  eltorlaszolt,  több 
százezer  sztrájké  lóval.  Ezúttal  -  nem  úgy,  mint  1956-ban,  1970-ben  és  1976-ban  -  Jacek 
Kuron  jelmondata  szerint  jártak  el  a  sztrájkolók:  „Ne  perzseljétek  föl  a  [pártbizottságokat, 
szervezzétek  meg  a  magatok  bizottságait." 

A  hatalom  az  előbbi  évek  taktikáját  alkalmazta  a  Lech  Walesa  irányította  Szolidaritás 
szakszervezettel  szemben.  Vagyis  gyöngítette  a  szakszervezetet,  belső  meghasonlást 
idézett  elő,  hadd  szívják  föl  kommunista  párt  (LEMP)  ellenőrizte  szervezetek,  mint  a 
Nemzeti  Egységfront.  1980  októberében  az  MSW  és  a  vezérkar  már  az  ostromállapot 
előkészítéséhez  is  hozzálátott.  Az  MSW  elkezdett  módszeresen  beépülni  a  Szolidaritásba 
(nyáron  már,  csak  Varsóban,  2400  besúgója  volt),  és  egy-egy  megtervezett 
összeütközést  is  vállalt,  hogy  kipuhatolja,  mit  szól  hozzá  a  szakszervezet:  negyvennyolc 
órás  rendőri  felügyelet  alá  helyezett  aktivistákat,  rendőrséggel  üríttetett  ki  elfoglalt 
középületeket.  1981  februárjában  már  elkészült  az  internálandó  aktivisták  névjegyzéke 
(akárcsak  a  befogadásukra  szánt  börtönök),  de  a  LEMP  jobbnak  látta,  ha  továbbra  is  a 
zaklatás  és  provokálás  taktikáját  folytatja,  mint  1981  márciusában,  Bydgoszczban,  ahol  a 
rendőrség  megverte  a  szakszervezeti  tagokat.  A  lengyel  állambiztonsági  apparátus  elég 
passzív  magatartást  tanúskott,  de  most  erősítést  kapott.  Az  1980-as  sztrájkok  után,  a 
Stasi,  az  NDK  politikai  rendőrsége  Varsóba  telepítette  az  egyik  operatív  csoportját.^ 
Egyedülálló  eset,  még  akkor  is,  ha  a  KGB  közreműködésével  már  évekkel  azelőtt  létrejött 
is  az  állambiztonsági  szolgálatok  együttműködése  a  demokratikus  ellenzék  ellen. 

1981.  december  elejéig  tartott  ez  a  helyzet,  ekkor  a  rendőrség  terroristaelhárító 
egysége  „próbára  tette"  a  Szolidaritás  mozgósítási  lehetőségeit:  letörte  Varsóban  a 
tűzoltóiskola  hallgatóinak  sztrájkját.  Tíz  nap  múlva,  december  12-ről  13-ra  virradó 


éjszaka,  egész  Lengyelországban  bevezették  a  hadi  törvénykezést. 

Meglepő  pontossággal  előkészített,  nagy  rendőri  és  katonai  művelet  volt  ez.  70  000 
katona,  30  000  rendőr,  1750  harckocsi,  1900  páncélozott  szállítójármű,  9000  kamion  és 
gépkocsi,  néhány  raj  helikopter  és  szállító-repülőgép  lépett  akcióba.  A  legnagyobb 
városokba  és  ipari  központokba  vonták  össze  ezeket  az  erőket.  Az  volt  a  feladatuk,  hogy 
letöijék  a  sztrájkokat,  megbénítsák  a  mindennapi  életet,  rémületet  keltsenek  a 
lakosságban,  és  így  a  Szolidaritás  minden  válaszlépését  meggátolják.  Kikapcsolták  a 
telefonokat  (emiatt  sokan  meghaltak,  mert  nem  tudták  felhívni  az  orvosi  ügyeleteket), 
lezárták  a  határokat  és  bezárták  a  benzinkutakat;  minden  helységet  csak  útlevéllel  volt 
szabad  elhagyni,  kijárási  tilalmat  és  levélcenzúrát  vezettek  be.  Tíz  nap  múlva  véget  értek 
a  sztrájkok,  szétoszlottak  a  tüntetések,  vagyis  célt  ért  a  terv.  14  halottat  jelentettek, 
néhány  száz  sebesültet;  körülbelül  4000  sztrájkolót  tartóztattak  le,  és  a  karácsonykor 
megindított  első  perekben  háromtól  öt  évig  terjedő  börtönbüntetéseket  szabtak  ki  (egy 
tízéves  elzárás  is  volt).  Katonai  bíróságok  ítéltek  el  minden  vádlottat,  minden  „hadi 
törvénykezés  elleni  vétségben"  azok  voltak  illetékesek.  A  szovjet,  keletnémet  és 
csehszlovák  hadsereg  is  harckészültségben  volt,  de  szükségtelennek  bizonyult  a 
beavatkozásuk,  amelyet  arra  az  esetre  terveztek,  ha  felkelő  mozgalommá  fajulnának  a 
sztrájkok  és  a  tüntetések,  és  a  lengyel  fegyveres  erők  képtelennek  bizonyulnának  az 
elfojtására. 

Az  ellenzéki  és  Szolidaritás-aktivisták  december  12-én,  éjfél  előtt  megkezdett 

internálása  volt  a  megtorlás  második  felvonása.  Egy  közigazgatási  rendelkezés 

értelmében  pár  nap  alatt  5000  embert  zártak  be  a  nagyvárosokon  kívül  felállított 
negyvenkilenc  „elkülönítő  központba".  Az  volt  a  cél,  hogy  megbénítsák  a  szakszervezetet, 
de  az  is,  hogy  megszabaduljanak  néhány  vezetőtől,  és  SB-ügynököket  ültessenek  a 
helyükbe.  Tizenkét  hónapig  tartott  ez  az  internálási  rendszer,  és  látszólag  „kevésbé 
szigorú"  és  könnyen  alkalmazható  bebörtönzés!  forma  volt,  mert  nem  kellett  hozzá  sem 
ügyész,  sem  pör.  Elvben  nem  használt  az  SB  „tilalmas  módszereket"  az  internált, 
bebörtönzött  vagy  elítélt  személyekkel  szemben,  inkább  az  erő  megtámogatta 

„rábeszéléstechnikákkal"  élt.  Egyszersmind  a  besúgótoborzást  is  kiszélesítette  az  SB,  és  a 
családokat  megzsarolva  igyekezett  rávenni  az  aktivistákat,  hogy  hagyják  el  az  országot. 

Az  október  18  óta  hatalmon  lévő  Jaruzelski  tábornok  szemben  találta  magát  a  párt 
radikálisaival,  akik  különösen  vállalati  pártkáderek  közt,  az  MSW  nyugalmazott  tisztviselői 
körében,  a  párt  és  a  hadsereg  apparátusában  akadtak  szép  számmal.  Önvédelmi 
csoportokat  szerveztek  (noha  senki  sem  támadta  meg  őket),  és  pisztolyt  viseltek.  Pereket 
követeltek  az  internáltak  ellen,  szigorú  ítéleteket,  halálbüntetéseket.  Röviden:  az 

általános  rémuralmat  az  általánosult  megtorlás  helyett,  amely  szerintük  túl  enyhe  volt. 
Éles  propagandahadjárat  folyt  a  Szolidaritás  ellen,  de  a  párt  vezetősége  nem  szánta  rá 
magát,  hogy  a  radikálisok  ajánlotta  eszközökhöz  folyamodjék.  Elhatározták,  hogy  nem 
sztálinista  módszerekkel  törik  meg  a  társadalmi  ellenállást,  hanem  inkább  „enyhítik  a 
feszültséget".  De  azért  brutálisan  szétverték  azokat  a  tüntetéseket,  amelyeket  minden 
május  l-jén  és  3-án  -  az  1791-es  alkotmány  évfordulóján  és  a  régi  nemzeti  ünnepen  -, 
valamint  augusztus  31-én  -  az  1980-as  gdanski  megállapodások  évfordulóján  -  szokott 
tartani  a  Szolidaritás.  Ezerszámra  igazoltatták  az  embereket,  és  százával  állították 


bíróság  elé  őket.  Néhány  halott  is  volt  (összesen  hat).  Időnként  nyilvános  pereken  ítélték 
el  a  földalatti  Szolidaritás  egy-egy  vezetőjét  öt  évig  terjedhető  börtönbüntetésre.  1982 
decemberében  bezárták  az  internálóközpontokat,  és  1983.  július  22-én  hivatalosan  is 
megszüntették  az  ostromállapotot,  de  még  mindig  több  száz,  sőt  mintegy  ezer  politikai 
fogoly  maradt  a  börtönökben,  akiket  földalatti  szakszervezeti  tevékenységért,  újságok  és 
könyvek  illegális  nyomtatásáért  vagy  terjesztéséért,  sőt  akár  csak  azért  ítéltek  elzárásra, 
mert  gyűjtést  szerveztek  a  rabok  javára.  Az  elbocsátás  eszközével  is  éltek  a  hatóságok. 
Ezrével  jutottak  erre  a  sorsra  az  1981.  decemberi  sztrájkolók,  az  újságírókat  pedig 
„igazoló"  eljárásnak  vetették  alá,  és  vagy  ezret  elbocsátottak  közülük. 

A  december  13-át  követő  első  hetek  kivételével  Lengyelország  már  nem  élt  át  az  1949 
és  1956  közötti  évekhez  fogható  rémuralmat.  Az  állambiztonsági  apparátus  még  egész 
sereg  olyan  módszert  alkalmazott  -  a  titkosszolgálatok  nyelvén  úgy  hívták  őket,  hogy 
„dezinformáció  és  bomlasztás"  -,  amelyet  már  a  hetvenes  években  is  használtak,  amikor 
a  belügyminisztérium  megalakította  az  önálló  D-csoportot,  helyi  részlegeivel.  Ez  az  új 
ügyosztály  1981-ig  az  egyházra  és  a  hozzá  közel  álló  körökre  összpontosította  a 
figyelmét.  A  hadi  törvénykezés  bevezetése  után  a  Szolidaritásra  is  kiterjedt  a  D-csoport 
tevékenységi  köre:  olyasmikre,  mint  javak  elleni  ismételt  merényletek  (lakásgyújtogatás, 
kocsirongálás),  aktivisták  megtámadása  („ismeretlenek"  által),  életveszélyes  fenyegetés, 
hamis  röplapok  és  hamis  illegális  újságok  terjesztése.  Néhány  emberrablás  is  előfordult, 
ilyenkor  barbiturikumokat  vagy  kábítószereket  erőszakoltak  az  áldozatokba,  és 
otthagyták  őket  az  út  szélén.  A  verésnek  halálos  áldozatai  is  voltak,  többek  között 
Grzegorz  Przemyk  gimnazista  diák  1983-ban,  egy  rendőrőrszobán. 

1984.  október  19-én  meggyilkolták  Jerzy  Popieluszko  atyát;  ez  volt  a  legismertebb 
ilyenféle  akció;  az  MSW  IV.  ügyosztálya  D-csoportjának  munkatársai  követték  el.  Állítólag 

-  a  hivatalos  változat  szerint  -  a  gyilkosok  a  maguk  szakállára  cselekedtek,  feljebbvalóik 
tudta  nélkül.  Sok  kétséget  támaszt  ez  a  változat,  mert  az  állambiztonsági  apparátus 
szigorú  felügyelet  alatt  végezte  a  munkáját,  és  minisztériumi  jóváhagyás  kellett  minden, 
valamelyest  is  jelentős  akcióhoz.  Ebben  a  különleges  esetben  maga  az  MSW  szolgáltatta 
ki  a  felelősöket,  és  utána  el  is  ítélték  őket,  de  néhány  más  esetben  -papgyilkosság. 
Szolidaritással  kapcsolatban  álló  személyek  meggyilkolása  -  ismeretlenek  maradtak  a 
bűnösök.  Ez  a  D  típusú  tevékenység  meghatározott  körökben  akart  rémületet  kelteni,  de 

-  a  lakosság  viselkedéséből  ítélve  -  nem  érte  el  a  célját.  A  jelek  szerint  éppen 
ellenkezőleg,  megszilárdult  az  ellenzékiek  elszántsága. 

A  hadi  törvénykezés  első  napjainak  heves  összecsapásai  és  az  1982-83-as  tüntetések 
határozott  elfojtása  után  már  csak  korlátozott  megtorlás  jellemezte  a  következő 
időszakot.  A  földalatti  aktivisták  jól  tudták,  hogy  csak  pár  évi  börtönt  kockáztatnak,  de 
rendszeres  közkegyelmek  úgyis  ki-kiürítik  a  börtönöket.  Fejlődésének  ebben  a 
szakaszában  a  rendszer  már  nagyon  távol  volt  sztálinista  kezdeteitől. 


A  fegyverszünettől  a  fegyverletételig  avagy  zavarban  a  hatalom  11986-1989) 

Ez  volt  a  helyzet  1986  nyarának  a  végén,  amikor  a  lengyel  gazdaság  pangása,  a 
peresztrojka  és  a  glasznoszty  hatására  Jaruzelski  tábornok  csapata  olyan  csoportok  után 
nézett  a  lengyel  ellenzékben,  amelyekkel  alkut  köthetne.  De  minden  ilyenféle  kísérlet 


előtt  nagymértékben  enyhítenie  kellett  az  elnyomás  mértékén.  1986.  szeptember  11-én 
azt  jelentette  be  a  belügyminiszter,  hogy  minden  politikai  foglyot  szabadon  bocsátanak: 
szám  szerint  összesen  225  embert.  Mégis  meg  kellett  tartani  valami  csekélyke  szigort, 
ezért  elhatározták,  hogy  bírsággal  és  gyűjtőfogházban  (nem  pedig  -  mint  azelőtt  - 
börtönben)  való  fogva  tartással  vagy  bírsággal  büntetnek  mindenkit,  aki  tiltott 
szervezkedésben  vesz  részt,  vagy  bármiféle  földalatti  sajtóterméket  ad  ki.  Visszatértek 
hát  a  megtorlás  1976  és  1980  között  szokásos  színvonalára.  De  volt  egy  kis  különbség: 
most  már  nem  százakkal  állt  szemben  a  hatalom,  hanem  sokszor  tízezernyi  aktivistával. 
1988  első  hónapjaiban,  több  sztrájkhullám  után,  megint  növekedésnek  indult  az 
elnyomás,  de  augusztus  26-án  közlemény  jelentette  be,  hogy  tárgyalások  indulnak  a 
Szolidaritással. 

Az  állambiztonsági  apparátus  felsült  ugyan,  de  összességében  fegyelmezetten 
viselkedett,  még  ha  valószínű  is,  hogy  némelyikük  megpróbálta  megakadályozni  a 
jövendő  megegyezést.  Az  is  ezt  bizonyítja,  hogy  1989  januárjában  meggyilkoltak  két 
papot,  aki  a  Szolidaritás  helyi  szervezeteinek  lelki  gondozásával  volt  megbízva.  Még  ma 
sem  tudja  senki,  hogy  a  D-csoport  merénylete,  vagy  közönséges  bűncselekmény  volt-e  a 
két  gyilkosság. 

Az  1989.  június  4-i  választások  és  Tadeusz  Mazowiecki  kormányának  megalakulása 
után  a  „fegyveres  minisztériumok"  (a  belügy  és  a  védelem)  ellenőrzése  a  régi  vezetőik 
kezében  maradt.  1990.  április  6-án  feloszlatták  az  SB-t,  és  a  Kormányvédelmi  Hivatal 
(UOP)  lépett  a  helyébe. 

Lengyelországban  soha  sem  igazodott  a  kommunista  rendszer  a  törvényességhez,  mert 
nem  tartotta  tiszteletben  sem  a  nemzetközi  jogot,  sem  pedig  önnön  alkotmányát.  Mindig 
kész  volt  rá  ez,  a  már  a  kezdet  kezdetén  (1944  és  1956  között)  bűnben  fogant  rendszer, 
hogy  nagyarányú  (akár  katonai)  erőszakhoz  folyamodjék. 

Karéi  Bartosek 

KÖZÉP-  ÉS  DÉLKELET-EURÓPA 


„Importált"  rémuralom? 

A  közép-európai  térségben  a  háborúval  kell  egy  kalap  alá  vennünk  a  rémuralmat,  mert 
a  XX.  század  első  felében  a  háború  volt  a  rémuralom  legvégletesebb  megnyilvánulási 
formája.  A  második  világháború,  amely  különben  ezen  a  területen  tört  ki,  jócskán  túltett 
Ludendorff  tábornok  „totális  háború"-fogalmán.  Immár  tízmilliókat  érintett  „a  halál 
demokratizálása"  (Miguel  Abensour),  a  tömegpusztítás  társult  a  háború  gondolatához.  A 
polgári  lakosságot  is  sújtotta  a  náci  barbárság,  különösen  a  zsidóirtás  révén.  Beszédes 
számok:  Lengyelországban  320  000  halott  volt  a  katonai  emberveszteség,  5,5  millió 

pedig  a  civil  áldozat;  Magyarországon  140  000^  ,  illetve  300  000;  Csehszlovákiában  a 

teljes  emberveszteség  80-90%-át  teszik  ki  a  polgári  áldozatok... 

Am  nem  ért  véget  a  háború  nagy  rémuralma  a  német  vereség  napján.  Először  „nemzeti 


tisztogatásokat"  élt  át  a  lakosság,  amelyek  sajátos  jelleget  öltöttek  errefelé,  a 
kommunista  rendszer  „ökle"  a  Vörös  Hadsereg  benyomulásával.  Ennek  a  hadseregnek  a 
politikai  biztosai  és  különleges  szolgálatai  -  a  SZMERS  és  az  NKVD  -  alaposan  kivették  a 
részüket  ebből  a  tisztogatásból.  Főleg  azokból  az  országokból,  Magyarországról, 
Romániából,  Szlovákiából  százezerszámra  hurcoltak  el  hadifogolyként  embereket  -  ezúttal 

a  szovjet  Gulag  felé  (pontos  számuk^^  megállapítása  folyamatban  van)  -,  amelyek 
csapatokat  küldtek  a  frontra  a  Szovjetunió  ellen. 

A  levéltárak  megnyitása  után  megjelent  -  és  a  számokkal  óvatosan  bánó  -  újabb  magyar 
és  orosz  tanulmányok  szerint,  több  százezer  embert,  katonát  és  civilt,  köztük  tizenhárom 
éves  gyerekeket  és  nyolcvanéves  aggastyánokat  elhurcoltak:  körülbelül  40  000-et 
Kárpátaljáról,  amely  Csehszlovákiához  tartozott,  majd  a  müncheni  egyezmény  után 
Magyarország  foglalta  el,  és  1944-ben,  ténylegesen,  a  Szovjetunió  kebelezte  be;  a 
körülbelül  kilencmilliós  népességű  Magyarországról  állítólag  több  mint  600  000  személyt 
hurcoltak  el  ekkor;  ez  a  szám  a  táborokba  megérkezőket  jelzi,  de  figyelmen  kívül  hagyja 
a  romániai  (brassói,  temesvári,  máramarosszigeti),  moldvai  (focsani),  besszarábiai  (balti) 
vagy  galíciai  (szambori)  átmenőtáborokban  bekövetkezett  haláleseteket.  Az 
elhurcoltaknak  körülbelül  75%-a  ment  át  ezeken  a  táborokon.  A  magyar  hadsereg 
munkaszolgálatos  alakulataiba  beosztott  zsidók  is  voltak  az  elhurcoltak  között.  Ezeknek  a 
foglyoknak  kétharmada  munkatáborokba  került,  egyharmada  pedig  (a  polgári  személyek) 
internálótáborokba,  ahol  -  főleg  járványok  következtében  -  kétszer  akkora  volt  a 
halálozás.  A  jelenlegi  becslések  szerint,  ezek  közül  a  magyarországi  elhurcoltak  közül  - 
akik  között  a  német  kisebbség  tagjai,  1920  után  odaköltözött  oroszok,  Magyarországon 
letelepedett  franciák  vagy  lengyelek  is  voltak  -  körülbelül  200  000-en  soha  sem  tértek 
vissza. 

A  tisztogatásoknak  csak  egy  része  folyt  le  bíróságok,  „nép"  és  „különleges"  bíróságok 
útján;  a  háború  végén  és  a  háború  utáni  első  hónapokban  törvényen  kívüli  üldözés  járta, 
olyan  erőszakos  körülmények  -  kivégzések,  gyilkosságok,  kínzás,  túszszedés  -  közepette, 
amelyeket  a  törvénytelenség  vagy  a  hadifoglyokra  és  a  polgári  lakosságra  vonatkozó 
nemzetközi  megállapodások  semmibevétele  tett  lehetővé.  Ezen  a  téren  Bulgária  tűnt 

ki^  amelynek  akkoriban  hétmillió  lakosa  volt.  1944.  szeptember  9-e,  a  hazafias 
népfront  hatalomátvétele  és  a  Vörös  Hadsereg  bevonulása  után  mindjárt  működésbe 
lépett  a  kommunista  ellenőrzés  alatt  álló  népi  milícia  és  az  állambiztonsági  szervezet; 
október  6-án  egy  rendelet  „népbíróságokat"  állított  fel.  1945  márciusára  már  10  897 
ítéletet  hirdettek  ki  131  perben,  és  2138  embert  ítéltek  halálra,  köztük  voltak  a  régensek 
-  így  III.  Borisz  cár  fivére  is  -,  az  1941  utáni  korszak  parlamenti  és  kormánytagjainak 
többsége,  főtisztek,  rendőrök,  bírák,  nagyiparosok,  újságírók.  De,  több  szakértő  szerint,  a 
„vad  tisztogatás"  szedte  a  legtöbb  áldozatot:  körülbelül  30  000-40  000  embert,  főleg 
helybeli  tekintélyes  személyiségeket,  polgármestereket,  tanítókat,  pópákat, 
kereskedőket.  Akadtak  tanúk,  akik  1989  után  már  meg  mertek  szólalni,  őnekik 
köszönhető,  hogy  ismeretlen  tömegsírokat  is  fölfedeztek.  Pedig  Bulgária  nem  küldött 
csapatokat  a  Szovjetunió  ellen,  és  megmentette  az  ottani  zsidók  nagy  részét  a 
népirtástól.  Az  országra  lesújtó  kommunista  megtorlás  arányainak  érzékeltetésére 


tanulságos  lehet,  ha  közlünk  néhány  adatot  az  1923-tól 

1944-ig  terjedő  időszak  -  az  akkori  Európában  gyakran  diktatúrának  bélyegzett  régi 
rend  -  áldozatairól;  az  új  parlament  1945-ben  lefolytatott  vizsgálata  5632  meggyilkolt, 
kivégzett,  börtönben  vagy  börtönbüntetés  következtében  elhunyt  áldozatot  mutatott  ki 
ebben  a  korszakban. Eszerint  1941-től  1944-ig,  az  antifasiszta  ellenállás  és  az  azzal 
kapcsolatos  megtorlás  éveiben  357  személyt  -  nem  csak  ellenállókat  -  ítéltek  halálra  és 
végeztek  ki. 

Az  érintett  társadalmi  körökben  kisebb-nagyobb  ijedelmet  okozott  a  Vörös  Hadsereg 
gyámsága  alatt  folyó  tisztogatás  -  esete  válogatja  -,  mert  nemcsak  azok  ellen  irányult, 
akik  tevékenyen  támogatták  a  nácikat  vagy  a  helybeli  fasisztákat  -  az  ő  üldözésük  még 
jogos  is  lehetett  -,  hanem  sok  más  ember  ellen,  ártatlanok  vagy  kivárók  ellen  is. 

A  kommunista  rendszer  bukása  után,  a  kilencvenes  évek  elején  készült  az  a  bolgár 
dokumentumfilm,  amelyben  egy  1944  őszén  történt  esetet  mesél  el  egy  asszony:  „Apám 
első  letartóztatása  után,  másnap  dél  felé  megjelent  nálunk  egy  rendőr,  és  idézést  adott 
át  anyámnak,  felszólította,  hogy  menjen  be  délután  5  órára  a  10-es  számú 
rendőrőrszobára.  Anyám  gyönyörű  és  nagyon  kedves  asszony  volt;  felöltözött,  és  bement. 
Mi,  a  három  gyerek,  csak  vártuk,  vártuk.  Hajnali  fél  kettőkor  jött  haza,  halálsápadtan, 
összetörve,  megtépázva.  Alig  lépett  be,  odament  a  kályhához,  levette  a  vaslemezeket, 
levetkőzött,  és  minden  ruháját  tűzbe  vetette.  Utána  meg-fürdött,  és  csak  azután  szorított 
a  karjába  bennünket.  Lefeküdtünk.  Másnap  követte  el  az  első  öngyilkossági  kísérletet, 
utána  még  hármat  is  elkövetett,  majd  kétszer  megmérgezte  magát.  Most  is  él,  én 
viselem  gondját,  [...]  elborult  az  elméje.  Sosem  tudhattuk  meg,  hogy  mit  tettek  vele. 

Ebben  az  egész  korszakban,  „a  Vörös  Hadseregnek  köszönhető  felszabadulás" 
napfényében,  amely  a  későbbi  kommunista  propaganda  szerint  mindörökké  ragyogni  fog, 
rengeteg  a  „köpönyegforgatás"  és  dühöng  a  besúgás.  Mély  tudati  válság  kíséri  ezt  a 
történelmi  fordulópontot,  mind  a  „kivárók"  (a  hóhérok  tétlen  cinkosai),  mind  pedig  a 
legközvetlenebb  áldozatok,  a  zsidók  körében.  A  Rosenzweigok  azt  akarják,  hogy  ezentúl 
úgy  hívják  őket,  hogy  Rozanszki,  a  Breitenfeldek  meg  úgy,  hogy  Baresz... 

Am  ezzel  még  nem  ér  véget  a  terror,  a  félelem  és  a  szorongás  uralma  Közép-  és 
Délkelet-Európában.  Az  új  hatóságok  elleni  fegyveres  harccal  folyik  tovább  a  háború, 
különösen  Lengyelországban,  de  Szlovákiát  is  eléri  1947-ben,  amikor  oda  is  behatolnak 
az  Ukrajnából  kiűzött  „banderista  csapategységek"  Másfelől  meg  a  „feketeköpenyesek" 
a  fasiszta  Vasgárda  régi  tagjaiból  alakult  fegyveres  csoportok  garázdálkodnak  a  román 
Kárpátokban.  Közép-Eu-rópa  még  mindig  a  harcias  antiszemitizmus  terepe:  1946-ban 
voltak  az  európai  történelem  utolsó  pogromjai  vagy  pogromkísérletei  ezen  a  tájon, 

Lengyelországban,  Magyarországon^  ^  és  Szlovákiában.  Azoknak  a  népeknek  a  drámája 
is  ez  az  új  zsidó  tragédia,  éppen  a  háborús  mészárlások  után,  amelyeknél  megnyilvánul 
ez  a  -  Bibó  István,  a  nagy  magyar  gondolkodó  kifejezésével:  -  „neoantiszemitizmus". 
Ezzel  más  síkra  helyeződik  át  a  széles  körű  erőszak. 

Kétségtelen,  hogy  részben  a  közelmúlttal  és  az  elnyomó  náci  Németországgal 
magyarázható  az  a  támadó  szellemű,  németellenes  nacionalizmus,  amely  súlyosan 
ránehezedett  bizonyos  országok  fejlődésére,  és  nagymértékben  hátráltatta  a 


demokratikus  magatartás  meghonosítását.  Mindennapos  élmény  volt  az  erőszak,  a 
sokszor  már  a  XIII.  század  óta  ezeken  a  tájakon  gyökeret  vert  német  kisebbséghez 
tartozó  személyek  millióinak  kitelepítése:  6,3  millió  német  volt  kénytelen  elhagyni  az 
otthonát  a  Lengyelország  visszafoglalta  területeken;  2,9  milliót  üldöztek  el 
Csehszlovákiából,  200  000-et  Magyarországról,  több  mint  100  000-et  Jugoszláviából... 
Nem  feledtethetik  ezek  az  összesítő  számok  az  egyéni  drámák  millióit:  amíg  a  férfiak,  a 
katonák  általában  hadifogolytáborokban  voltak,  a  nők,  gyerekek  és  az  öregek 
kénytelenek  voltak  elhagyni  a  házukat,  lakásukat,  boltjukat,  műhelyüket  vagy  tanyájukat. 
A  szövetségesek  jóváhagyásával  1945  nyarán  vált  „hivatalossá"  a  kitelepítés,  de  bizonyos 
vidékeken  már  előbb  is  volt  „vad  kitelepítés";  ebben  a  németvadászatban  több  ezer 
polgári  személyt  gyilkoltak  meg  a  fékevesztett  cseh  nacionalisták. 

Szóval  már  a  kommunista  rendszerek  kiépülése  előtt  jelen  voltak  a  rémuralom  csírái  a 
közép-európai  térségben,  korábban  is  gyakran  a  szóban  forgó  országok  új  keletű 
tapasztalatainak  és  társadalmi-szemléleti  valóságának  szerves  része  volt  az  erőszak. 
Annál  képtelenebbnek  bizonyultak  társadalmaik  az  ellenállásra,  amikor  csakhamar  új 
barbárság  hulláma  csapott  át  rajtuk. 

Az  új  erőszaknak  főleg  a  kommunista  pártok  lettek  az  eszközei.  Vezetőik  és 
apparátusaik  a  Szovjetunióban  Joszif  V.  Sztálin  irányítása  alatt  „gazdagodott"  bolsevik 
elmélet  hű  tanítványai  voltak.  Láttuk  az  előző  fejezetekben:  minden  lépésüknek  az  volt  a 
világos  célja,  hogy  szovjet  mintára,  mindenáron  biztosítsák  a  kommunista  egyeduralmat, 
„a  párt  vezető  szerepét";  semmiképpen  sem  akartak  semmiféle  megosztott  hatalmat,  a 
hatalmak  szétválasztását,  politikai  pluralizmust  és  parlamentáris  demokráciát,  még  akkor 
sem,  ha  látszólag  megtartották  a  parlamentáris  rendszert.  Az  ezekben  az  országokban 
uralkodó  elmélet  mint  a  forradalom  főerejét  és  világelső  vezetőjét  tüntette  föl  a 
Szovjetuniót,  köréje  dicsfényt  vontak  a  náci  Németország  legyőzésében  betöltött  szerepe 
és  a  szövetségesei.  A  helyi  kommunista  erők,  természetesen,  össze  kellett  hogy 
hangolják  és  főleg  alá  kellett  hogy  rendeljék  a  tevékenységüket  a  világkommunizmus 
központjának,  Moszkvának,  és  főnökének,  Sztálinnak. 

Gyakorlatilag  két  országban  volt  már  a  felszabaduláskor  biztosítva  a  kommunisták 
egyeduralma;  Jugoszláviában,  ahol  Joszip  Broz,  vagyis  Tito  vezette  őket,  és  Albániában, 
ahol  Enver  Hodzsa  állt  az  AKP  élére.  Ebben  a  két  országban  ők  vezették  az  ellenállást  a 
náci  vagy  olasz  megszállók  ellen,  és  hiába  volt  minden  külső  nyomás,  még  ha  a 
Szovjetunióból  jött  is,  csak  nagyon  rövid  ideig  voltak  hajlandók  megosztani  más  politikai 
erőkkel  a  hatalmat. 

A  történelem  folyamán  ritkán  előzte  meg  olyan  vérfürdő  egy  új  hatalom 
berendezkedését,  mint  Jugoszláviában  (körülbelül  egymillió  ember  esett  áldozatul  ebben 
a  tizenöt  és  fél  milliós  országban);  a  sokféle  faji,  világnézeti  és  vallási  jellegű 
polgárháború  több  halottal  járt,  mint  a  megszállók  ellen  vívott  eredményes  és  a 
szövetségesek  által  is  elismert  háború,  vagy  a  megszállók  megtorló  akciói,  és  bizonyos 
vidékeken  polgári  személy  volt  a  legtöbb  áldozat,  főleg  nők,  gyerekek  és  öregek.  Ez  a 
valósággal  testvérgyilkos  és  bizonyos  tekintetben  népirtó  háború,  amelyben  előfordult, 
hogy  testvér  harcolt  testvér  ellen,  olyan  „tisztogatásba"  torkollott,  hogy  a 
felszabaduláskor  már  nem  sok  politikai  ellenfele  maradt  a  kommunistáknak  és  a 


vezetőjüknek,  Titónak,  akik  nekiláttak,  hogy  a  lehető  leggyorsabban  eltegyék  őket  láb 
alól.  A  szomszédos  Albániában  is  hasonló  folyamat  ment  végbe  egyébként,  a  jugoszláv 
kommunisták  segítségével. 

A  háború  előtt  Közép-  és  Délkelet-Európa  többi  országában  -Csehszlovákia  kivételével  - 
elég  mellékes  erőt  képviseltek  a  kommunista  pártok;  csak  pár  ezer  tagjuk  volt;  például  a 
bolgár  párt  1919-23-ban  jelentős  volt,  utána  föld  alá  szorult,  de  az  ellenállásban  megint 
nagy  szerepet  játszott.  Támogatta  őket  a  Vörös  Hadsereg  és  kedvezett  nekik  az  akkori 
helyzet,  így  fontos  politikai  erő  lett  belőlük.  Benne  voltak  az  új  kormányokban,  majdnem 
mindenütt  rátették  a  kezüket  a  karhatalmi  feladatokkal  megbízott  minisztériumokra 
(belügy  és  igazságügy),  vagy  azokra,  amelyek  ilyen  feladatot  kaphattak  (védelmi 
minisztérium).  1944-45-től  a  belügyminisztérium  volt  a  kommunisták  kezén 
Csehszlovákiában,  Bulgáriában,  Magyarországon  és  Romániában,  az  igazságügy¬ 
minisztérium  Bulgáriában,  Romániában,  és  a  védelmi  minisztérium  Csehszlovákiában.  A 
két  tábornok,  Csehszlovákia  és  Bulgária  védelmi  minisztere,  Ludvík  Svoboda  és  Damjan 
Velcsev,  mindkettő  kriptokommunista  volt.  Kommunista  bérencek  álltak  a 
titkosrendőrség,  az  állambiztonsági  szolgálat  -  Bulgáriában  a  Darzsavna  Szigurnoszt, 
Magyarországon  az  Államvédelmi  Osztály  (ÁVO,  később  ÁVH)  -  és  a  hadsereg  hírszerző 
szolgálata  élén.  Romániában  Emil  Bodnar§,  a  hadsereg  régi  tisztje  -  Cristina  Boico  szerint 
a  harmincas  évek  óta  szovjet  ügynök^^  -  vezette  a  különleges  szolgálatot,  a  híres  Securi- 
tate  elődjét.  Először  is  mindenütt  egy  terrorgépezetet  szerveztek  meg  a  kommunisták.  Az 

MKP  főtitkára,  Rákosi  Mátyás  ezt  mondta  az  ÁVO  teljes  ellenőrzéséről^^^:  „Ez  az 
egyetlen  intézmény,  amelynek  a  teljes  irányítását  magunknak  tartottuk  fenn,  és 
határozottan  elutasítottuk,  hogy  erőink  arányában  osztozzunk  rajta  a  koalíció  többi 
pártjával."^"^ 


Politikai  perek  a  nem  kommunista  szövetségesek  ellen 

Bizonyos  akkori  kommunista  vezetők  -  szovjet  mintájú  „proletárdiktatúra"  nélkül  „a 
szocializmus  felé  vezető  nemzeti  utakról"  szóló  -  alkalmi  szónoklatai  csak  palástolták, 
spanyolfal  módjára,  minden  közép-  és  délkelet-európai  kommunista  párt  igazi 
akciótervét.  Abban  állt  ez,  hogy  azt  a  bolsevik  elméletet  és  gyakorlatot  honosítják  meg, 
amely  már  1917  óta  igazolódott  Oroszországban.  „Kipróbált"  és  „bejáratott"  menete  volt 
az  elnyomásnak.  Ahogy  a  bolsevikok  eltették  láb  alól  1917-es  októberi  szövetségeseiket, 
a  szociálforradalmá rókát  vagy  másokat  is,  úgy  likvidálták  szorgalmas  tanítványaik  1946- 
ban  a  koalíciós  társaikat.  Különben  arról  beszélnek  az  elemzők,  hogy  „szovjetesítési 
folyamat"  ment  végbe  ezekben  az  országokban,  és  hogy  Moszkvában  dolgozták  ki  annak 
stratégiai  terveit.  Egyébként  Sztálin  parancsára  utasították  el  a  Marsba II -tervet  1947 
nyarán,  és  ugyancsak  ő  sugalmazta  a  kommunista  pártok  tájékoztató  irodájának  (a 
Kominformnak)  a  létrehozását  1947  szeptemberében,  hogy  még  hatásosabban 
ellenőrizhesse  a  hatalmon  lévő  pártokat. 

Igaz,  voltak  különbségek  a  bennünket  foglalkoztató  országok  fejlődésében.  Ám 
mindenütt  arra  törekedtek  a  kommunista  pártok,  hogy  hosszú  időre  ártalmatlanná  tegyék 
valóságos  vagy  lehetséges  politikai,  ideológiai,  szellemi  ellenfeleiket  vagy  vetélytársaikat. 


úgy  kívánta  az  elmélet,  hogy  örökre  iktassák  ki  őket,  és  minden  eszköz  jó  volt,  hogy 
elérjék  ezt  a  célt,  a  halálos  ítélettől,  a  kivégzéstől  és  a  tartós  bebörtönzéstől  a  kényszerű 
Nyugatra  távozásig,  amely  nem  olyan  kegyetlen  eljárás,  mégis  gyöngítette  a 
kommunistákkal  szembeni  ellenállást,  és  általában  alábecsülik  a  jelentőségét,  akik 
ezeknek  az  országoknak  a  történetét  elemzik,  hiszen  „a  hazához,  az  otthonhoz  való  jog" 
is  emberi  alapjog.  1944-45-ben  tízezrével  hagyták  el  hazájukat  magyarok,  szlovákok, 
lengyelek  és  más  nemzetek  fiai,  mert  féltek  a  Vörös  Hadseregtől. 

Az  elnyomás  fegyvertárából  a  politikai  per  volt  az  első  eszköz,  amelyet  fölhasználtak 
más  pártok  vezetői  ellen,  akikre  semmiképpen  sem  foghatták  rájuk,  hogy 
„együttműködtek"  a  náci  megszállókkal  vagy  a  helybeli  fasisztákkal,  sőt  ellenkezőleg, 
ezek  gyakran  éppenséggel  ellenállók  voltak,  és  meg  is  ismerkedtek  a  fasiszta  vagy  náci 
rendszerek  börtöneivel  és  táboraival.  Ezek  a  perek  Németország  egykori  szövetségeseinél 
(Magyarországon,  Romániában  és  Bulgáriában)  kezdődtek,  a  Vörös  Hadsereg  közvetlen 
ellenőrzése  alatt;  az  1944-ben  létrehozott  és  1947-ig  működő  szövetséges  ellenőrző 
bizottságokban  a  szovjet  katonáké  volt  a  főszerep,  és  mindig  érvényre  juttatták  az 
akaratukat.  Magyarországon  a  Független  Kisgazdapárt  -  az  1945-ös  választások  nagy 
győztese  57%  szavazattal  -  nemcsak  politikai  aknamunka,  hanem  nagy  rendőri  akciók 
céltáblája  is  volt.  1947  januárjában,  a  kommunista  Rajk  László  irányította 
belügyminisztérium  bejelentette,  hogy  „köztársaság  ellenes  összeesküvést"  lepleztek  le, 
és  azt  a  csoportot,  a  Magyar  Közösséget  vádolta  meg  vele,  amely  a  háború  előtt  alakult, 
hogy  földalatti  harcot  kezdjen  a  náci  megszállók  ellen  (maga  Rajk  spanyolországi 
nemzetközi  brigádos,  majd  a  háború  végén  a  magyarországi  belső  ellenállás  egyik 
vezetője  volt).  A  rendőrség  letartóztatta  a  Független  Kisgazdapárt  egy  miniszterét  és 
több  képviselőjét,  valamint  az  állítólagos  összeesküvők  vezetőjét,  Donáth  Györgyöt,  akit 
halálra  ítéltek  és  kivégeztek,  vádlott-társait  pedig  kemény  börtönbüntetéssel  sújtották. 

1947  februárjában  a  szovjet  hatóságok  letartóztatták  Kovács  Bélát,  ennek  a  hatalmas 
pártnak  a  főtitkárát,  mert  „összeesküvést  szőtt  a  Vörös  Hadsereg  biztonsága  ellen"; 
1956-ig  tartották  fogva  a  Szovjetunióban.  Gyorsan  nőtt  az  áldozatok  száma,  mert  a 
kommunista  rendőrség  mindig  azt  gondolta,  Magyarországon  is,  máshol  is,  hogy  minden 
„összeesküvésnek"  szükségképpen  „elágazásai"  vannak. 

Két  évvel  a  háború  után  „lefejezték  és  megtizedelték"^^  Magyarország  első  pártját. 

Kovács  Bélával^^^  együtt  vagy  száműzetésbe  kényszerültek,  vagy  börtönbe  jutottak 

legkiválóbb  vezéregyéniségei:  Nagy  Ferenc  miniszterelnök^  ^  és  az  elődje,  Tildy 

Zoltán^^^,  Varga  Béla,  az  országgyűlés  elnöke^^^.  Kővágó  József^^^,  Budapest 
polgármestere,  továbbá  a  párt  több  tucat  képviselője  és  vezetője.  1947  vége  és  1949 

eleje  közt  feloszlatták  a  Függetlenségi  Pártot^^^  és  a  Demokrata  Néppártot^^^.  A 
Kisgazdapártról  szólva  Rákosi  Mátyás,  a  kommunista  párt  főtitkára,  aki  a  Vörös 
Hadsereggel  tért  vissza  Moszkvából,  nem  győzött  dicsekedni  a  „szalámitaktikával",  ami  az 
ellenfelek  fokozatos  fölszeletelés  útján  való  megsemmisítését  jelentette.  Szilárdan  meg 
volt  győződve  róla,  hogy  ezek  az  elnyelt  szalámiszeletek  aztán  majd  soha  sem  fekszik 
meg  a  gyomrát... 


1948  februárjában  ugyancsak  Magyarországon  folytatódott  a  szociáldemokraták 
üldözése.  Kelemen  Gyula  akkori  iparügyi  minisztériumi  államtitkár  letartóztatásával. 
Lengyelországtól  eltekintve,  valószínűleg  Bulgáriában  kezdődött,  ahol  1946  júniusában 
ötévi  börtönre  ítélték  Krasztiu  Pasztuhov  szociáldemokrata  vezetőt.  1946  nyarára  már  a 
Koszta  Lulcsev  vezette  Független  Szociáldemokrata  Párt  központi  bizottságának  tizenöt 
tagja  került  börtönbe.  Magát  Lulcsevet  1948-ban  tartóztatták  le,  több  más  vezetővel 
együtt,  és  novemberben  ítélték  tizenöt  évi  börtönre.  1948-ban,  Constantin  Titel  Petrescu 
és  Anton  Dimitriu,  a  Független  Szociáldemokrata  Párt  elnöke,  illetve  főtitkára  májusi 
letartóztatásával  Romániába  is  átcsapott  ez  a  megtorlási  hullám,  amely  mindenütt 
keményen  lesújtott  mindenkire,  aki  ellenezte  a  szociáldemokrata  pártok  és  az  uralkodó 
kommunista  pártok  erőszakos  egyesítését.  Tisztán  taktikai  jellegűnek  bizonyult  hát  a 
szociáldemokratákkal  való  szövetség,  amelyet  a  felszabaduláskor  szorgalmaztak:  a 
munkásmozgalom  pluralizmusának  ténylegesen  soha  sem  volt  semmi  helye  a 
kommunista  rendszerekben.  A  szociáldemokraták  üldözésének  különleges  esete  zajlott  le 
Németország  szovjet  megszállási  övezetében,  amelyből  a  Német  Demokratikus 
Köztársaság  lett.  1945  és  1950  között  állítólag  ötezer  szociáldemokratát  ítéltek  el  szovjet 
és  kelet-német  bíróságok;  négyszázan  börtönben  haltak  meg  közülük.  1954-ben. 
Prágában  tartották  a  korszak  utolsó  nagy  szociáldemokrata  perét. 

Bulgáriában  az  agrárpárt  huszonnégy  aktivistáját  gyilkolták  meg  az  1946.  október  27-i 
választások  előtt.  1947.  június  5-én  tartóztatták  le  a  vezetőjét,  Nikola  Petkovot, 
huszonnégy  más  képviselővel  együtt,  a  nemzetgyűlés  ülése  közben.  Franciabarát 
köztársasági  volt,  hét  évet  töltött  franciaországi  száműzetésben  1924  után,  amikor 
meggyilkolták  a  fivérét,  az  agrárunió  képviselőjét.  1940-ben  Petkov  a  gonda-vodai 
internálótáborban  töltött  néhány  hónapot,  majd  kényszerlakhelyet  jelöltek  ki  neki;  ebben 
az  időben  készítette  elő  a  kommunista  ellenállók  előtt  is  nyitott  hazafias  front 
megalapítását.  A  háború  végén  miniszterelnök-helyettes  lett,  de  lemondott,  így 
tiltakozott  a  kisebbségben  lévő  kommunisták  vezette  tisztogatások  és  a  terrorista  erőszak 
ellen.  Ő  lett  az  egységes  ellenzék  vezére,  de  1947-ben  azzal  vádolták  meg  a 
kommunistáknak  ezt  a  régi  szövetségesét,  hogy  „fegyveres  összeesküvést  szőtt  a 
kormány  ellen";  augusztus  5-én  pert  indítottak  ellene,  16-án  halálra  ítélték,  és 
szeptember  23-án  felakasztották.  Egy  bizonyos  Trajcso  Kosztov  is  ott  volt  a  Petkov 
letartóztatását  előkészítő  kommunista  és  állambiztonsági  felelősök  között;  őt  majd  két 
esztendő  múlva  fogják  fölakasztani... 

A  szigeti  (sigheti)  börtön 


Északnyugaton,  Románia  legszélén  van  a  Sziget  nevű  helység.  1896-ban  épült  ott  az  a 
vastag  falú  börtön,  amely  1948-tól  szigorított  rendszerű  politikai  börtönül  szolgált. 

1950  májusában  több  rabszállító  kocsi  több  mint  kétszáz  tekintélyes  személyiséget  vitt 
oda.  Szigetre,  köztük  az  1945  utáni  kormány  néhány  miniszterét  is.  Többnyire  idős 
emberek  voltak,  mint  luliu  Maniu,  a  Nemzeti  Parasztpárt  vezére,  aki  hetvenhárom  éves 
volt,  vagy  a  modern  Románia  alapjait  lerakó  Brátianu  család  nyolcvanhárom  éves  feje. 
Megtelt  a  börtön  politikussal,  tábornokkal,  újságíróval,  pappal,  görög  katolikus 


püspökkel...  Öt  év  alatt  ötvenketten  haltak  meg  ezek  közül  a  foglyok  közül. 


Németország  másik  két  régi  csatlós  országában  először  is  azoknak  az  erős 
agrárpártoknak  a  vezetőit  sújtották  a  politikai  perek,  amelyek  gyakran  hozzájárultak  a 
Németországhoz  fűződő  szövetség  felbontásához,  márpedig  az  nyitotta  meg  az  utat  a 
Vörös  Hadsereg  előtt.  Romániában  luliu  Maniut  és  Ion  Mihalachét  és  velük  együtt  a 
Nemzeti  Parasztpárt  tizenhét  más  vezető  személyiségét  ítélték  el  1947  októberében,  egy 
rendőrségi  provokációkra  alapított  nagy  perben,  életfogytiglani  börtönre.  Ez  a  per  adta 
meg  a  jelet  a  nem  kommunista  politikusok  tömeges  üldözésére,  luliu  Maniu  börtönben 
halt  meg,  1952-ben.  Már  az  1946.  november  18-i  választások  előtt  több  politikust  elítélt 
egy  katonai  bíróság,  „terrorista  szervezkedés"  koholt  vádjával,  köztük  a  liberális  Vintila 
Bratianut. 

Az  egykori  szövetségesek  elleni  politikai  perek  tekintetében  talán  Csehszlovákia  kínál 
„pőre"  „tiszta"  példát  ennek  az  eljárásnak  a  használatára.  Csehszlovákia  a  győztes 
országok  közé  tartozott,  és  1945-ös  helyreállítása  elfeledtette  Szlovákiának 
Németországgal  kötött  szövetségét,  amit  különben  is  elmosott  a  náci  megszállás  ellen 
1944  augusztusának  végén  kitört  szlovák  nemzeti  felkelés.  1945  novemberében,  a 
szövetségesek  megállapodása  értelmében,  a  Vörös  Hadseregnek  hátrább  kellett 
vonulnia,  csakúgy,  mint  a  Nyugat-Csehországot  felszabadító  amerikaiaknak.  1946 
májusában  a  kommunista  párt  nyerte  meg  a  választásokat,  de  Szlovákiában 
kisebbségben  maradt;  ott  a  demokrata  párt  kapta  meg  a  szavazatok  62%-át.  Azok  a 
politikusok,  akik  a  felszabadulás  után  megosztották  a  hatalmat  a  kommunistákkal,  azzal 
bizonyították  be,  hogy  ragaszkodnak  a  szabadsághoz  és  a  demokráciához,  hogy  általában 
kivették  a  részüket  a  külföldi  vagy  belföldi  ellenállásból,  még  Szlovákiában  is. 

A  csehszlovák  és  szovjet  levéltárak  megnyitása  lehetővé  tette,  hogy  élesebb  fényt 
derítsünk  a  bolsevik-tanoncok  viselkedésének  teljes  züllöttségére.  1929  decemberében 
azzal  vádolták  meg  a  CSKP-t,  hogy  Moszkva  utasításait  követi;  válaszul  a  kommunisták 
vezetője,  Klement  Gottwald  képviselő  ezt  mondta  egy  parlamenti  beszédében:  „Mi  a 
csehszlovák  proletariátus  pártja  vagyunk,  és  csakugyan  Moszkva  a  mi  forradalmi 
főhadiszállásunk.  És  Moszkvába  járunk,  hogy  megtanuljuk...  tudják  mit?  Oda  járunk,  hogy 
megtanuljuk  az  orosz  bolsevikoktól,  hogyan  kell  kitekerni  az  önök  nyakát.  Tudják,  az 
orosz  bolsevikok  már  nagymesterek  ezen  a  téren. 

Nikola  Petkov  az  utolsó  szó  jogán 


A  főügyészhelyettes  halált  kért  Nikola  Petkov  fejére,  de,  indítványára,  joga  volt  a 
vádlottnak,  hogy  nyilatkozatot  tegyen  az  utolsó  szó  jogán.  Petkov  elővett  egy  papírlapot 
a  zsebéből,  és  ezt  olvasta,  csendesen: 

„Bíró  urak  [...],  nyugodt  a  lelkiismeretem,  és  tökéletesen  tisztában  vagyok  vele,  hogy 
milyen  felelősséggel  tartozom  mind  a  bolgár  igazságszolgáltatásnak,  mind  pedig  a 
társadalomnak  és  annak  a  politikai  szervezetnek,  amelyben  részt  veszek,  ezért 
kötelességemnek  tartom,  hogy  kijelentsem: 

Soha  sem  vettem  részt,  sem  szándékom  nem  volt,  hogy  részt  vegyek  az  1944. 
szeptember  9-én  született  néphatalom  ellen  irányuló  tevékenységben,  hiszen  ennek  a 


néphatalomnak  egyik  kovácsa  vagyok,  az  agrárunióval  együtt. 

1923  óta  vagyok  a  Bolgár  Agrárunió  tagja.  A  béke,  a  rend,  a  törvényesség  alkotja 
ideológiájának  alapelveit,  egyetlen  fegyvere  pedig  a  szavazócédula,  a  szó  és  a  sajtó.  A 
Bolgár  Agrárunió  soha  sem  folyamodott  titkos  és  összeesküvő  szervezkedéshez  és 
eljárásokhoz,  soha  sem  működött  közre  államcsínyekben,  de  gyakran  esett  áldozatul 
nekik." 

Ekkor  N.  Petkov  fölidézi  1923.  június  9-ét  és  1934.  május  19-ét  -  „a  bulgáriai  fasizmus 
kezdetét"  -,  majd  lemondását,  a  kormányból  való  kilépését. 

„Ha  karrierista  és  hatalomvágyó  volnék,  ahogy  az  ügyész  urak  állítják,  akkor  még  most 
is  Bulgária  miniszterelnök-helyettese  volnék.  Azóta,  hogy  ellenzékbe  vonultam,  egészen  a 
letartóztatásomig  szüntelenül  az  agrárunió  és  a  Kommunista  Munkáspárt  megegyezésén 
munkálkodtam,  mert  azt  tartom  történelmi  szükségszerűségnek.  Soha  semmilyen 
reakciót  nem  szolgáltam,  sem  az  országban,  sem  az  országon  kívül. 

Bíró  urak,  két  év  óta,  pontosan  1945.  június  25-e  óta  a  legkegyetlenebb  és 
legirgalmatlanabb  hadjárat  folyik  ellenem,  amilyet  még  soha  sem  folytattak  bolgár 
politikus  ellen.  Semmit  sem  kíméltek  magán-  és  közéletemben.  Háromszor  temettek  el 
jelképesen  Szófiában,  és  vagy  tízszer  vidéken.  Ezeken  a  temetéseken  saját  szememmel 
olvastam  a  magam  gyászjelentéseit  a  szófiai  temető  bejáratánál.  Zokszó  nélkül  viseltem. 
Azt  is  bátran  viselem  majd,  ami  vár  rám,  mert  kikerülhetetlen  sors  az  a  szomorú  bolgár 
politikai  helyzetben. 

A  közélet  szerény  munkásaként  nincs  jogom  panaszkodni,  hiszen  két  olyan  embert 
árulóztak  le,  és  gyilkoltak  meg  Szófia  utcáin,  Dimitri  Petkovot  és  Petko  Petkovot,  akit  ma 
mindenki  nagy  államférfinak  tart.  [Nikola  Petkov  itt  az  édesapjára  utal,  Dimitrire,  az 
akkori  miniszterelnökre,  akit  hátulról  lőttek  le  két  pisztolylövéssel.  1907.  március  11-én, 
és  Petkóra,  Nikola  képviselő  fivérére,  akit  többször  is  mellbe  lőttek  1924.  június  14-én.] 

Bíró  urak,  biztos  vagyok  benne,  hogy  félreteszik  a  politikát,  nincs  annak  semmi  helye  a 
bírósági  tárgyalóteremben,  és  csakis  a  cáfolhatatlan  tényekre  támaszkodnak.  Meg  vagyok 
győződve  róla  -  legalábbis  remélem  -,  hogy  csak  bírói  lelkiismeretük  szavára  hallgatnak, 
és  felmentő  ítéletet  hoznak." 

1947.  augusztus  16-án,  amikor  meghallotta,  hogy  kötél  általi  halálra  ítélték  „a  bolgár 
nép  nevében",  Nikola  Petkov  harsányan  felkiáltott: 

„Nem!  Nem  a  bolgár  nép  nevében!  Az  önök  Kremlben  vagy  máshol  székelő  idegen  urai 
parancsára  küldenek  engem  a  halálba.  Önök  igazságszolgáltatásnak  akarják  álcázni  a 
bolgár  népre  nehezedő  véres  zsarnokságot,  de  a  bolgár  nép  sosem  fogja  elhinni  az  önök 
aljasságait!" 

(Paul  Vergnet  és  Jean  Bernard-Derosne:  L  'Affaire  Petkov.  Self,  Párizs,  1948,  188-192.) 


Az  1946-os  májusi  választások  után  ez  az  elszánt  „nyakkitekerő"  akinek  életútja  - 
autodidakta  munkásból  lett  a  bolsevizált  kommunista  párt  vezetője  -  Maurice  Thorez 
pályájára  emlékeztet,  elfoglalta  a  miniszterelnöki  széket.  Ő  lett  az  elnyomás  karmestere, 
előbb  csak  a  színfalak  mögött,  majd  rivaldafényben  is. 

A  Szlovák  Demokrata  Párt  volt  a  politikai  aknamunka  és  az  állambiztonsági  szervezet 
első  célpontja,  és  ezzel  még  az  olykor  szlovákellenes  nacionalizmussal  átitatott  nem- 


kommunista  cseh  erők  sem  szálltak  szembe.  1947  szeptemberében  azt  jelentette  a 
kommunista  ellenőrzés  alatt  álló  rendőrség,  hogy  lelepleztek  egy  -  teljesen  légből  kapott 
-  „államellenes  összeesküvést  Szlovákiában".  Az  ebből  kialakult  válság  következtében  a 
demokrata  párt  elvesztette  többségét  a  szlovák  kormányban,  és  a  három  főtitkára  közül 
kettőt  letartóztattak. 

1948  februárja,  a  „prágai  puccs"  szélesre  tárta  a  kaput  a  CSKP  egyeduralmának 
kiépítése  előtt,  és  mindjárt  sokkal  nagyobb  sebességre  kapcsolt  a  megtorlás  gépezete. 
Már  a  nem-kommunista  miniszterek  többségének  lemondásával  kirobbant  februári  válság 
kezdetén,  vagy  az  utána  következő  napokban  bebörtönözték  a  szlovák  Jan  Ursinyt,  a 
demokrata  párt  elnökét,  aki  a  Gottwald-kormány  miniszterelnök-helyettese  is  volt,  amíg 
le  nem  kellett  mondania  1947  őszén,  és  Prokop  Drtina  igazságügyminisztert;  a 
megszállás  alatt  mindketten  ellenállók  voltak. 

Az  első  -  mindenestül  kiagyalt  -  perek  1948  áprilisában  és  májusában  csaptak  le  a 
Szlovák  Demokrata  Párt  vezetőire:  huszonötöt  ítéltek  el  közülük,  egyiküket  harmincévi 
börtönre.  A  jelek  szerint  már  ekkor  kitűzték  a  bírósági  és  rendőri  megtorlás  fő  célpontjait: 
a  hadseregben  és  az  állambiztonsági  szervezetnél  megbújó  „ellenségre"  akartak 
lesújtani,  továbbá  azokra  a  liberális  demokrata  vagy  demokratikus  szocialista  politikai 
vezetőkre,  akik  1948  februárjáig  a  kommunisták  szövetségesei,  a  velük  való 
együttműködés  gyakran  igen  őszinte  hívei  voltak. 

Vegyük,  a  „javából",  a  korabeli  politikai  foglyok  két  jellemző  esetét. 

Heliodor  Pika  tábornok,  a  nagy  hazafi  és  demokrata  kimagasló  szerepet  játszott  a 
külföldi  ellenállásban.  A  Szovjetunióval  való  együttműködés  híve  volt,  és  1941  tavaszán, 
vagyis  június  22-én,  a  német  támadás  előtt  ő  lett  a  Szovjetunióban  a  csehszlovák  katonai 
küldöttség  vezetője.  Már  a  harmincas  évek  óta  ismeretes  volt,  hogy  milyen  lépésekkel, 
kezdeményezésekkel  igyekezett  előmozdítani  a  Moszkvával  való  baráti  együttműködést. 
De  az  is,  hogy  milyen  nézeteltérése  volt  a  „szovjet  szervekkel":  kitartóan  próbálkozott, 
hogy  kiszabadítson  a  szovjet  táborokból  és  börtönökből  több  mint  tízezer  csehszlovák 
állampolgárt,  akiket  főleg  azért  börtönöztek  be,  mert  „illegálisan  lépték  át  a  Szovjetunió 
határát"  1938-39-ben,  azzal  a  céllal,  hogy  beálljanak  a  Szovjetunióban  szerveződő 
csehszlovák  hadseregbe.  Senki  sem  vitatta  hazafiságát  és  a  „demokratikus  és  nemzeti 
forradalomnak"  tett  szolgálatait,  még  1945  után  sem,  amikor  a  csehszlovák  hadsereg 
vezérkari  főnökének  első  helyetteseként  dolgozott. 

1945  végétől  kezdve  nagy  figyelemmel  kísérte  Pika  tevékenységét  a  katonai  hírszerző 
szolgálat,  amely  a  szovjet  különleges  szolgálatokkal  szoros  kapcsolatban  lévő 
kommunista  Bedrich  Reicin  irányítása  alatt  működött.  1948  februárjának  végén 
elbocsátották  Pika  tábornokot  a  hadseregből;  május  elején  letartóztatták,  és  azzal 
vádolták,  hogy  a  brit  titkosszolgálat  megbízásából  szabotálta  a  háború  alatt  a 
csehszlovák  hadsereg  hadműveleteit  a  Szovjetunióban,  és  sértette  vele  a  Szovjetunió  és 
a  köztársaság  érdekeit.  1949.  január  28-án  halálra  ítélte  Pikát  az  1948  derekán,  a 
politikai  megtorlás  irányítása  céljából,  létrehozott  különleges  állambíróság.  1949.  június 
21-én  reggel  6  órakor  akasztották  föl  a  pizeni  (pilseni)  börtön  udvarán.  B.  Reicin 
világosan  megmondta  a  hozzá  közel  állóknak,  hogy  miért  kellett  eltenniük  láb  alól  a 
tábornokot:  a  „szovjet  szervek"  kívánták  a  halálát,  mert  „túl  sokat  tudott  a  szovjet 


hírszerző  szolgálatokról".  Bizonyára  a  saját  (Reicin)  akasztását  is  ez  magyarázza,  amely 
három  év  múlva  következett  be. 

Josef  Podsedník  esete  is  példaértékű.  1948  februárjában  polgármester  volt  Brnóban,  a 
morvaországi  nagyvárosban,  a  második  legnagyobb  csehszlovák  városban.  Az  1946-os 
demokratikus  választáson  jutott  ehhez  a  tisztséghez,  a  szocialista  nemzeti  párt 
jelöltjeként;  ez  a  párt  a  század  elején  alakult,  és  semmi  köze  sem  volt  a  hitleri 
„nemzetiszocializmushoz".  Tomás  Masaryk  (az  1918-ban  született  köztársaság  első 
elnöke)  demokratikus  és  emberbaráti  eszméinek  a  híve  volt,  ezzel  a  cseh  szocializmus 
elég  széles  rétegét  képviselte,  és  őszintén  munkálkodott  a  kommunistákkal  valő 
együttműködésen.  1948  februárja  után  a  brnói  polgármester  úgy  határozott,  hogy 
kivándorol,  de  aztán  letett  róla,  és  pártjának  a  környéken  élő  üldözött  egykori  tagjaival 
foglalkozott  (1947.  december  31-én  több  mint  hatvanezren  voltak).  1948.  szeptember  3- 
án  tartóztatták  le,  és  1949  márciusában  tizennyolc  évi  börtönre  ítélte  az  állambíróság  a 
„külföldi  reakcióval"  karöltve  elkövetett  bűncselekmény,  az  államrend  erőszakos 
megdöntésére  irányuló  illegális  tevékenység  stb.  miatt.  Pártjának  tizenkilenc  más  tagját 
is  elítélték  vele  együtt,  összesen  hetvennégy  évi  börtönre.  Ennek  a  pernek  minden  tanúja 
ítéletre  váró  politikai  fogoly  volt.  Utána  még  más  csoportokat,  harminckét  dél- 
morvaországí  aktivistát  is  elítéltek  a  „Podsedník-üggyel"  kapcsolatban,  összesen 
hatvankét  évi  szabadságvesztésre. 

Podsedník  pere  nyilvános  volt.  „Néhány  tucat  CSKP-vezető  is  jelen  volt  ezen  az  első 
nagy  peren  az  állambíróság  előtt,  élükön  Ottó  Sling  [ő  lesz  az  egyik  halálra  ítélt  a 
Slánsky-perben],  aki  jót  nevetett,  épp  akkor,  amikor  kihirdették  a  döntést"  -  tanúsította 
később  Josef  Podsedník,  aki  több  mint  tizenöt  évig  ült,  és  csak  1963-ban  szabadult  ki. 

Csehszlovákiában  Milada  Horáková  1950.  május  31-e  és  június  8-a  között  Prágában 
lezajlott  perével  érte  el  a  tetőpontját  a  demokrata  és  szocialista  szövetségesek 
félreállítása.  Tizenhárom  személyt  ítéltek  el  akkor,  szocialista  nemzeti,  szociáldemokrata, 
néppárti  vezetőket  meg  egy  „trockistát",  négyet  (Milada  Horákovát  is)  halálra,  négyet 
életfogytiglani  szabadságvesztésre,  ötöt  tizenöttől  huszonnyolc  évig  terjedő  börtönre 
(összesen  száztíz  évre).  A  legfelső  bíróság  1968-ban,  a  „Prágai  tavasz"  idején  közzétett 
jelentése  szerint  300  politikai  pert  folytattak  le  Milada  Horáková  perével  kapcsolatban; 
így  csak  a  szocialista  nemzeti  pártnak  több  mint  7000  tagját  ítélték  el.  Ezek  közül  a  perek 
közül,  1950  májusa  és  júliusa  között,  több  vidéki  városban  folytatták  le  a 
legfontosabbakat,  hogy  kidomborítsák  az  állítólagos  összeesküvés  „országos  méreteit": 
35  perben  639  vádlottat  ítéltek  el,  10-et  halálra,  48-at  életfogytig  tartó 
szabadságvesztésre,  a  többit  meg  összesen  7850  évi  börtönre. 

Milada  Horáková  pere  több  szempontból  is  korszakalkotó:  ez  az  első  „látványos" 

per^^  (hogy  a  megtorlás  nagy  szakértője.  Karéi  Káplán  cseh  történész  kifejezésével 
éljünk). 

Ez  az  első  olyan  per,  amelyet  közvetlenül  a  „szovjet  tanácsadók"  készítettek  elő,  a 
különleges  szolgálatok  olyan  magas  rangú  vezetői,  akik  azért  jöttek,  hogy  segítsenek  a 
megtorlás  irányításában,  és  kiépítsenek  egy  olyan  gépezetet,  amelyet  „klasszikusnak" 
tekintettek,  megalkossák  az  aprólékosan  kidolgozott  látványosság,  a  bemagolt  és 


felmondott  „vallomások"  a  látványosság  körül  csapott  nagy  propaganda  felhajtás  stb. 
forgatókönyvét. 


Francia  értelmiségiek  furcsa  játéka 


Akkoriban,  1951  végén  még  nagyon  kevés  szó  esett  pszicho  drámákról.  Szilveszterkor, 
egy  „családi"  mulatságról  jövet,  éjfél  felé  érkeztem  Claire-rel  együtt  a  másik  „családom" 
szilveszteri  mulatságára,  Pierre  Courtade-hoz  [kommunista  író  és  újságíró].  Mindenki 
vidám  volt.  Mindenki  tökrészeg  volt.  „Téged  vártunk!"  -  mondták  az  elvtársaim. 
Elmagyarázták,  hogy  mit  játszanak.  Jean  Duvi-gnaud  [művészetszociológus]  kifejtette 
akkor,  hogy  minden  korszak  kitalálja  a  maga  irodalmi  „műfaját":  a  görögök  a  tragédiát,  a 
reneszánsz  a  szonettet,  a  klasszicizmus  a  hármasegységes,  verses,  ötfelvonásos  drámát 
stb.  A  „szocialista"  korszak  is  kitalálta  a  „maga"  műfaját:  a  moszkvai  pert.  Hát  ezt 
határozták  el  a  kissé  kapatos  szilveszterezők:  hogy  pert  játszanak.  Csak  a  vádlottra 
vártak.  Vagyis  énrám.  Már  ügyész  is  volt,  Roger  Vailland  [kommunista  író],  Courtade  meg 
hivatalból  kirendelt  védő  lett.  Csak  éppen  helyet  kellett  foglalnom  a  vádlottak  padján. 
Hiába  szabadkoztam,  végül  is  megadtam  magamat.  Könyörtelen  kihallgatás  kezdődött:  a 
büntető  törvénykönyv  tíz  cikkelyének  megsértésében  marasztaltak  el:  olyasmikben,  hogy 
az  ideológiai  harc  szabotálása,  összefogás  a  kulturális  ellenséggel,  összeesküvés 
kozmopolita  kémekkel,  filozófiai  hazaárulás  stb.  Vitatkozni  akartam  a  vallatás  közben,  ám 
ügyész,  ügyvéd  dühbe  gurult  a  vád  tanúival  egyetemben.  Az  ügyvédem  rettenetes 
védőbeszédet  tartott:  joggal  hivatkozhatom  enyhítő  körülményekre,  vagyis  hogy  azokra 
tekintettel,  a  lehető  leggyorsabban  szabadítsanak  meg  az  élet  terhétől.  A  szesz 
segítségével  lidércnyomássá  vált  a  bohózat,  sértővé  a  kifigurázás.  A  (világos,  hogy 
halálos)  ítélet  kihirdetésekor  két  jelen  lévő  nő,  a  feleségem  volt  az  egyik,  idegrohamot 
kapott.  Mindenki  kiabált,  sírt,  szalmiákszesz  után  szaladt  a  gyógyszeres  szekrényhez, 
szalvétát  áztatott  hideg  vízbe.  Ügyész,  ügyvéd,  vádlott  a  rángatódzó  nők  fölé  hajolt. 
Bizonyára  egyedül  voltam  józan.  De  nem  én  voltam  az  egyetlen,  aki  szégyellte  magát. 

Ma  már  nem  kétlem:  bolondok  voltunk.  Talán  van  a  szellemnek  egy  olyan  pillanata, 
amelyben  a  bolondság  enyhíti  a  felelősséget.  De  amíg  el  nem  jutunk  odáig,  igen  gyakran 
nem  az  az  eszelős,  akit  fölment  az  esztelensége  a  felelősség  terhe  alól,  hanem  az,  aki 
maga  választja  a  bolondságot,  hogy  szabaduljon  attól  a  fojtogató  csomótól,  amelyet  nem 
mer  szétvágni. 

Csak  a  történelmi  eszelősség  következménye  volt  a  mi  eszelősségünk.  Mi  csak 
ésszerűsítettünk  és  magunkba  vetítettünk  egy  általánosabb  esztelenséget, 

(Claude  Roy:  Nous  [Mi],  Gallimard,  „Föl io"  sorozat.  Párizs,  1980,  389-390.) 

Fontost  szakaszt  jelez  Európában  ez  a  per,^  és  nem  csak  a  kommunista  Európában; 
fölakasztottak  egy  nőt,  egy  -  rendkívül  bátor  -ellenálló  nőt,  aki  már  1939,  a  cseh  földek 
megszállása  óta  szembefordult  a  megszállóval,  egy  olyan  nőt,  akit  majdnem  öt  évig  a 
nácik  tartottak  börtönben,  egy  demokrata  nőt,  aki  sosem  gondolt  olyasmire,  hogy 
fegyveresen  küzdjön  a  kommunista  diktatúra  ellen... 


Miért  csak  alig-alig  mozdult  meg  a  nyugati  közvélemény  ez  ellen  a  kommunista  bűntett 
ellen?  Miért  nem  támogatta  nagy  aláírásgyűjtő  hadjárat  Albert  Einstein  fizikus 
tiltakozását?  Miért  nem  leplezték  le  erélyesen  ezt  a  gaztettet  az  ellenállók, 
Franciaországban  és  másutt?  Miért  nem  fejezték  ki  tömegesen,  hogy  együttéreznek  egy 
magukfajtával,  miért  nem  mentették  meg  az  akasztófától? 


A  civil  társadalom  szétrombolása 

Úgy  hozta  a  sorsunk,  hogy  jelentéstani  zűrzavarban  éljünk,  pontosan  meg  kell  hát 
határoznunk  -  bár  nem  tartunk  igényt  vég  érvényesség  re  -,  hogy  mit  jelent  az  a  fogalom: 
civil  társadalom.  Ez  a  társadalom  a  kapitalizmussal  és  a  modern  állam  kialakulásával 
együtt  fejlődik  ki.  Ellensúly  az  államhatalommal  szemben,  és  független  tőle.  Elsősorban  a 
szükségletek  olyan  rendszerén  nyugszik,  amelyben  a  gazdasági  magántevékenység 
játssza  a  főszerepet.  Igényekben  gazdag  egyént  föltételez  a  civil  társadalom,  és  annak  az 
egyénnek,  az  öntudat  és  a  cselekvés  alanyának,  az  emberi  szabadság  birtokosának  az 
értékeire  alapul.  Önös  és  független  lény  (polgár)  ez  az  egyén,  egyszersmind  közügyek 
iránt  érdeklődő  állampolgár  („közösségi"  ember).  A  bölcselő  és  politológus  Lubomír 
Sochor  úgy  határozza  meg  a  civil  társadalmat,  hogy  „család  feletti  és  egyszersmind  nem¬ 
állami  társadalmi  intézmények  összessége,  amely  összehangolt  cselekvés  céljából  fogja 
össze  a  társadalom  tagjait,  kifejezi  azok  véleményét  és  sajátos  érdekeit.  Persze  csak  úgy, 
ha  önállóak  ezek  az  intézmények  és  szervezetek,  és  nem  alakulnak  át  államért  való 
szervezetté,  az  államhatalom  egyszerű  »haj-tószíjává«.^^  A  civil  társadalomnak  az  állam 
társadalmi  ellenőrzésére  szolgáló  szervezetei  mellé  odasorolunk  olyan  testületeket  és 
társulásokat,  mint  egyházak,  szakszervezetek,  elöljáróságok  és  helyi  hatalmi  szervek 
(self-governmeni),  politikai  pártok,  közvélemény. 

A  kommunista  elnyomás  megfontolt  stratégiája  a  korlátlan  hatalom  kiépítésére 
törekedett,  ezért  politikai  vetélytársainak  és  mindazoknak  -  többek  közt  a  hadsereg  és  az 
állambiztonsági  szervezet  kádereinek  -  a  félreállítása  után,  akiknek  „valóságos  hatalmuk" 
volt,  vagy  lehetett,  természetszerűen,  a  civil  társadalom  szervezetei  ellen  is  támadást 
kellett  indítania.  Azok,  akik  csak  maguknak  akarták  a  kizárólagos  hatalmat  és  igazságot, 
le  kellett  hogy  sújtsanak  azokra,  akik  politikai-szellemi  hatalmat  birtokoltak  vagy 
birtokolhattak:  politikai  vagy  szakszervezeti  vezetőkre  és  aktivistákra,  papokra, 
újságírókra,  írókra  stb.  Gyakran  azok  közül  választották  ki  áldozatukat,  akik  kulcspozíciót 
töltöttek  be  a  civil  társadalom  szervezeteiben,  olyanokban,  mint  pártok,  egyházak, 
szakszervezetek,  vallási  rendek,  társaságok,  sajtószervek,  helyi  hatalom. 

Talán  az  áldozatok  kiválasztásának  egy  „nemzetközi"  elvét  is  meg  kell  itt  említenünk.  A 
Szovjetuniónak  teljességgel  alárendelt  hatalom  elrendelte,  hogy  a  civil  társadalom 
minden  -  egyébként  virágzó  -  kapcsolatot  szakítson  meg  a  külfölddel.  Nemcsak  belföldi 
tevékenységük  miatt  vették  üldözőbe  a  szociáldemokratákat,  a  katolikusokat,  a 
trockistákat,  a  protestánsokat  stb.,  hanem  mint  olyan  szervezeteket  is,  amelyek, 
természetüknél  fogva,  hagyományos,  szilárd  és  gyümölcsöző  külföldi  kapcsolatokat 
ápolnak.  A  Szovjetunió  világstratégiájának  érdekei  és  céljai  azt  követelték,  hogy  építsék 
le  ezeket  a  kapcsolatokat. 

Az  új  „népi  demokráciákban"  általában  elég  gyengék  voltak  a  civil  közösségek.  A 


háború  előtt  hol  tekintélyelvű  vagy  félig-meddig  tekintélyelvű  rendszerek,  hol  meg  a 
gazdasági  és  társadalmi  élet  elmaradottsága  gátolták  a  kibontakozásukat.  A  háború,  a 
helybeli  fasizmusok  és  a  megszállók  politikája  nagymértékben  hozzájárultak  a 
gyengítésükhöz.  A  felszabaduláskor  a  szovjet  hatóságok  magatartása  és  a  vad 
tisztogatások  szintén  korlátozták  fejlődési  lehetőségeiket. 

Különben  nagyrészt  a  Vörös  Hadsereg  beavatkozása  magyarázza,  hogy  a  kelet¬ 
németországi  szovjet  megszállási  övezetben  aránylag  „enyhe"  volt  a  bírósági  és  rendőri 
megtorlás,  és  hogy  nem  voltak  „látványos"  politikai  perek  a  Német  Demokratikus 
Köztársaság  alakuló  korszakában  (1949-ben  jött  létre),  pedig  máshol  megtorlás  és  per 
kíséri  a  kommunista  rendszer  bevezetését.  Ekkor  már  nem  volt  szükség  rá,  hogy  ilyen 
erőszakos  eszközökhöz  folyamodjanak:  már  a  korábbi  megtorlásokkal  elérték  az  új 
hatalom  céljait.  A  berlini  fal  leomlása,  1989  után  készült  újabb  tanulmányok  szerint,  1945 
és  1950  között  a  szovjet  megszálló  hatóságok  a  maguk  övezetében  122  000  embert 
internáltak,  43  000  halt  meg  közülük  a  fogva  tartás  alatt,  és  756-ot  ítéltek  halálra.  Az 
NSZEP  (Német  Szocialista  Egységpárt)  vezetősége  a  maga  szakállára  is  végrehajtott 
megtorló  akciókat,  ezek  40  000-60  000  embert  érintettek.^^ 

Csehszlovákia  másképpen  kivétel,  a  civil  társadalom  ellen  1948  februárja  után 
gyakorolt  megtorlás  erőszakossága  miatt.  Ez  az  ország  volt  az  egyetlen  a  közép-  és 
délkelet-európai  államok  közül,  ahol  igazi  parlamenti  demokrácia  vert  gyökeret  a  két 
háború  között  (Romániában  is  megvolt  ez,  de  korlátozott  mértékben).  Ráadásul 
Csehszlovákia  a  világ  tíz  lég  iparosodottabb  országa  közé  tartozott.  A  felszabadulás  után 
itt  volt  messze  a  legfejlettebb,  legtagoltabb  civil  társadalom  a  közép-  és  délkelet-európai 
térségben,  és  1945-ben  újra  talpra  is  állt.  1946-ban  már  körülbelül  a  felnőtt  lakosság  fele, 
mintegy  két  és  fél  millió  állampolgár  lépett  be  a  cseh  országrészek  (Csehország, 
Morvaország  és  Szilézia)  négy  politikai  pártjába.  Kétmillió  cseh  és  szlovák  volt  az 
egységes  szakszervezetek  tagja.  Százezerszámra  iratkoztak  be  az  emberek  különböző 
egyesületekbe;  1948-ban  csak  a  nemzeti  önazonosságért  folyó  XIX.  század  végi  harcban 
átpolitizálódott  sportegyesületnek,  a  Sokolnak  (Sólyom)  több  mint  hétszázezer  tagja  volt. 
1948  nyarán  tartóztatták  le  az  első  Sokol-tagokat  a  sletjükön  (országos 
tornásztalálkozójukon).  Két  év  múlva  már  szinte  teljesen  megsemmisült  ez  az  egyesület; 
egy  része  félállami  szervezetté  alakult  át  -  a  falvakban  -,  de  már  megbénult  az  ereje, 
mert  sok  ezer  vezetőjét  letartóztatták.  Semmivé  lett  a  Sokol,  akárcsak  a  civil  társadalom 
többi  szervezete,  a  cserkészek,  a  protestáns,  katolikus  vagy  más  egyletek,  tönkretette 
őket  a  bírósági  üldözés,  a  kikényszerített  tisztogatás,  helyiségeik  lefoglalása,  javaik 
elkobzása;  ebben  aztán  jeleskedtek  a  titkosrendőrség  ügynökei,  az  erre  a  célra  1948 
februárjában  létrehozott  „akcióbizottságok"  leple  alatt. 

A  civil  társadalom  szervezeteinek  szétverési  vagy  ellenőrzési  folyamatában  csak  az  volt 
a  bökkenő,  hogy  a  kommunista  hatalom  beleütközött  az  egyházakba.  Sok  évszázadra 
tekintett  vissza  történelmük  és  meggyökerezettségük.  Bizonyos  országokban 
nehezebbnek  bizonyult  a  bolsevik  minta  alkalmazása,  mint  máshol,  ahol  ismerték  az 
ortodox  egyház  hagyományát,  az  egyház  és  a  fennálló  államhatalom  együttműködésére 
hajló  cezaropapizmus  bizánci  hagyományát  (ez  a  megállapítás  semmiképpen  sem  akarja 
lebecsülni  azt  az  elnyomást,  amelyet  Oroszországban  és  a  Szovjetunióban  szenvedtek  el 


az  ortodoxok).  A  katolikus  egyház  esetében  a  születő  „szocialista  tábor" 
elviselhetetlennek  tartotta,  hogy  a  Vatikánból  igazgatják  annak  nemzetközi  szervezetét, 
így  hát  természetes  és  elkerülhetetlen  volt,  hogy  megütközzék  a  hit  két  nagy 
internacionálé-ja,  a  két  főváros,  Moszkva  és  Róma.  Moszkvának  határozott  haditerve  volt; 
el  akarta  tépni  a  Vatikánnak  a  katolikus  vagy  görög  katolikus  egyházhoz  fűződő 
kapcsolatait,  és  az  államhatalom  alá  akarta  rendelni  a  „nemzetivé"  lett  egyházakat;  ez 
hámozható  ki  a  szovjet  vezetőkkel  a  kommunista  pártok  Tájékoztató  Irodájának  1948. 
júniusi  ülésén  folytatott  megbeszélésekből,  amelyekről  a  CSKP  főtitkára,  Rudolf  Slánsky 
számolt  be  jelentésében. 

A  kommunisták  csökkenteni  akarták  az  egyházaknak  a  társadalmi  életre  gyakorolt 
befolyását,  az  állam  kicsinyes  ellenőrzése  alá  akarták  vonni,  és  politikájuk  eszközévé 
akarták  változtatni  őket,  és  céljuk  érdekében  váltogatták  is  a  módszereket,  vegyítették 
az  üldözést  a  megvesztegetési  kísérlettel  és  a  papság  beszervezésével;  például 
Csehszlovákiában  a  titkosrendőrség  sok  pap,  sőt  püspök  ügynökét  is  leleplezte  a 
levéltárak  megnyitása.  Mit  akarhattak  ezzel  némelyek?  „Elkerülni  a  legrosszabbat?" 

Valószínűleg  Albániában  volt  az  első  vallásellenes  megtorlás,  nem  számítva  a  vad 
tisztogatások  áldozatait,  például  a  már  említett  bolgár  pópákat.  Gáspár  Thaci  prímás, 
Szkutari  püspöke  házi  őrizetben  halt  meg,  a  titkosrendőrség  kezében.  A  harmincévi 
kényszermunkára  ítélt  Vincent  Prendushi  durazzói  érsek  1949  februárjában  halt  meg, 
valószínűleg  kínzás  következtében.  1948  februárjában  öt  egyházi  férfiút  ítéltek  halálra  és 
lőttek  agyon,  köztük  Volai  érseket  és  Ghini  érsek  apostoli  helynököt.  Több  mint  száz 
szerzetes  és  apáca,  plébános  és  papnövendék  halt  meg  börtönben,  igen  sokat  kivégeztek 
közülük.  Legalább  egy  muzulmán  is  áldozatul  esett  ennek  az  üldözésnek:  kivégezték 
Mustafa  Pipa  jogászt,  mert  ő  látta  el  a  ferencesek  védelmét.  Előlegezzük  és  jegyezzük 
meg,  hogy  Enver  Ho-dzsa  kijelentette  1967-ben;  Albánia  lett  a  világ  első  ateista  állama. 
A  Nendori  című  lap  pedig  büszkén  közölte,  hogy  minden  mecsetet  és  templomot 
leromboltak  vagy  bezártak:  összesen  2619-et;  ebből  327  katolikus  kegyhely  volt. 

Náci  börtönök  és  kommunista  börtönök 


Nyeste  I.  magyar  ellenálló  a  háború  után  egy  ifjúsági  szervezetet  vezet,  és  nem 
hajlandó  belépni  a  KP-ba.  Perbe  fogják,  és  a  recski  munkatáborban  tölti  büntetését  1956- 
ig;  tanúsága  szerint,  követ  törtek  ott  a  rabok,  télen  napi  tizenkét,  nyáron  napi  tizenhat 
órán  át.  De  őneki  az  éhezés  volt  a  legrosszabb: 

„A  kommunista  titkosrendőrség  meg  a  náci  titkosrendőrség  között  -az  a  kivételes 
szerencse  ért,  hogy  mind  a  kettőt  megtapasztalhattam  -nem  a  brutalitás  és  a 
kegyetlenség  mértékében  van  a  különbség.  A  náci  tömlöc  kínzókamrája  ugyanolyan  volt, 
mint  a  kommunista  tömlöcé.  Máshol  van  a  különbség.  Ha  nácik  tartóztatták  le  az  embert 
mint  politikai  felforgatót,  általában  a  tevékenységére,  a  barátaira,  a  terveire  stb.  voltak 
kíváncsiak.  A  kommunisták  nem  bajlódtak  ilyesmivel.  Ők  már  a  letartóztatáskor  tudták, 
hogy  miféle  vallomást  fog  aláírni  az  ember.  De  a  fogoly  nem.  Meg  se  fordult  a  fejemben, 
hogy  egyszer  még  »a  meri  kai  kém«  leszek!" 

Interjú  a  „The  Other  Europe"  című  adás  számára,  1988,  január. 


(Jacques  Rupnik  idézi:  L'Autre  Europe.  Crise  et  fin  du  communisme. 

Odile  Jacob,  Párizs,  1990,  147.) 


Magyarországon  1948  nyarán  kezdődött  a  heves  összecsapás  a  katolikus  egyház  és  a 
hatalom  között,  az  igen  sok  egyházi  iskola^^  „államosításával".  Öt  plébánost  júliusban 

ítéltek  el^  ,  a  többire  ősszel  került  sor.  1948.  december  26-án,  karácsony  másnapján, 
Magyarország  tántoríthatatlan  hercegprímását,  Mindszenty  József  bíborost  is 

letartóztatták,  és  1949.  február  5-én^  életfogytiglan  tartó  fegyházbüntetésre  ítélte  a 
budapesti  népbíróság;  „cinkosai"  segítségével,  úgymond,  „összeesküvést  szőtt  a 
köztársaság  ellen"  továbbá  kémkedett  stb.,  természetesen  mindezt  az  „imperialista 
hatalmak"  elsősorban  az  Egyesült  Államok  javára.  Egy  év  múlva  a  legtöbb  rendházat 

elfoglalta  a  hatalom,  és  kiűzte  belőlük  a  tizenkétezer  szerzetes  és  apáca  nagy  részét^^^. 
1951-ben  a  püspöki  kar  rangidőse,  Mindszenty  közeli  munkatársa,  Grősz  kalocsai  érsek 
jutott  hercegprímása  sorsára.  Magyarországon  nem  csak  a  katolikusokat  sújtotta  az 

egyházak  és  a  szerzetesrendek  üldözése^  A  lényegesen  kisebb  kálvinista  és 
lutheránus  egyháznak  is  megvoltak  az  áldozatai  a  püspökök  és  lelkipásztorok  között, 

áldozattá  vált  egy  olyan  kiváló  kálvinista  személyiség  is,  mint  Ravasz  László  püspök^^. 

Csehszlovákiában,  csakúgy,  mint  Magyarországon,  arra  törekedett  a  hatalom,  hogy 
meghasonlást  idézzen  elő  és  együttműködőkre  leljen  a  katolikus  egyházon  belül.  De  ez 
csak  részben  sikerült  neki,  ezért  a  megtorlás  legerősebb  fokozatához  folyamodott.  1949 
júniusában  házi  őrizetbe  vették  és  internálták  Josef  Berán  prágai  érseket,  akit  1942-től  a 
nácik  is  börtönben  tartottak  a  terezini  és  dachaui  táborban.  1949  szeptemberében  több 
tucat  vikáriust  tartóztattak  le,  mert  tiltakoztak  az  egyházakról  szóló  törvény  ellen.  1950. 
március  31-én  kezdődött  Prágában  a  szerzetesrendek  magas  rangú  elöljáróinak  pere; 
azzal  vádolták  őket,  hogy  kémkednek  a  Vatikán  és  idegen  hatalmak  javára, 
fegyverrejtegetést  szerveznek  és  államcsínyt  készítenek  elő;  a  Hittudományi  Intézet 
rektora,  a  redemptorista  Mastilak  életfogytiglani  börtönbüntetést  kapott,  a  többieknek 
százharminckét  évi  börtönt  sóztak  a  nyakába.  1950.  április  13-áról  14-ére  virradó  éjszaka 
tömegroham  indult  a  rendházak  ellen;  úgy  készítette  elő  a  belügyminisztérium,  mint 
valami  hadműveletet;  kilakoltatták  és  internálták  a  legtöbb  szerzetest.  Egyszersmind  a 
püspököket  is  házi  őrizetbe  vette  a  rendőrség,  de  úgy,  hogy  ne  tudjanak  érintkezni  a 
külvilággal. 

1950  tavaszán  a  rendszer  kiadta  a  parancsot,  hogy  szüntessék  meg  Kelet-Szlovákiában 
a  görög  katolikus  egyházat,  illetve  olvadjon  be  az  ortodox  egyházba;  Szovjet-Ukrajnában 
is  ezt  a  módszert  alkalmazták  1946-ban;  internálták,  vagy  elüldözték  a  vonakodó  papokat 
a  parókiájukról.  Szovjet  Ruténföld  esperese,  Csáti  József  ellen  valami  kiagyalt  pert 
indítottak,  majd  deportálták,  és  1950-től  1956-ig  volt  a  vorkutai  táborban,  Szibériában. 

A  CSKP  vezetősége  főzte  ki  és  ellenőrizte  az  egyházüldözést;  ez  a  vezetőség  1950 
szeptemberében  hagyta  jóvá  egy  sor  olyan  per  politikai  tervezetét,  amely  1950. 
november  27-én  Prágában  kezdődött  a  katolikusok  ellen;  kilenc  személyt  sújtottak 


kemény  büntetéssel  a  püspökök  környezetében;  Stanislav  Zela  közép-morvaországi, 
olomouci  fővikárius  volt  a  legmagasabb  rangú  köztük.  1951.  január  15-én,  ezúttal 
Pozsonyban,  a  szlovák  fővárosban  ért  véget  három  püspök,  köztük  a  görög  katolikus 
egyház  püspökének  a  pere.  Tíz  évtől  életfogytig  terjedő  börtönbüntetésre  ítélték  ennek 
„a  Vatikán  csehszlovákiai  ügynökei  ellen"  folyó  két  pernek  minden  vádlottját.  1951 
februárjában  ért  véget  ez  a  sorozat  más  perekkel,  amelyek  -többek  között,  a  püspökök 
környezetének  tagjait  sújtották.  Ám  ezzel  még  nem  ért  véget  a  megtorlás.  A  közép¬ 
csehországi  Litoméri-ce  püspöke,  Stépán  Trochta  ellenálló  volt,  ezért  1942-ben 
letartóztatták,  és  a  háború  végéig  fogva  tartották  a  terezíni,  mauthauseni  és  dachaui 
gyűjtőtáborban;  most  huszonöt  évi  börtönt  kapott...  1954  júliusában. 

Akik  kitalálták  és  végrehajtották  ezt  a  megtorlást,  jónak  látták,  hogy  lefejezzék  a 
papságot,  de  azt  is,  hogy  a  keresztény  értelmiségre  is  lecsapjanak.  A  Károly  Egyetem 
művészettörténész  professzora,  az  ellenálló  Ruzena  Vacková  asszony  igen  nagy 
tekintélynek  örvendett  a  politikai  foglyok  között;  1952  júniusában  elítélték,  és  egészen 
1967-ig  maradt  a  börtönben!  A  két  1952-es  perben  súlyos  csapást  mértek  a  katolikus 
értelmiségi  elitre.  Júliusban  zajlott  le  Brnóban,  Morvaország  fővárosában  a  második,  és 
valószínűleg  ez  volt  a  XX.  század  európai  történetének  legnagyobb  politikai  pere 
„toliforgatók"  ellen. 

A  balkáni  országokban  hasonló  forgatókönyv  alapján  nyomták  el  az  egyházakat. 
Romániában  1948  őszén  fokozódik  a  görög  katolikus  egyház  likvidálása,  pedig  -  híveinek 
lélekszámát  tekintve  -  ez  a  második  legnagyobb  egyház  az  országban;  az  ortodox  egyház 
némán  szemlélte  ezt  az  üldözést,  mert  a  papsága,  általában,  összefogott  az  államrenddel 
-  ami  különben  nem  gátolta  meg  a  rendszert,  hogy  bezárjon  sok  templomot,  és 
bebörtönözzön  néhány  ortodox  pópát.  Októberben  minden  görög  katolikus  püspököt 
letartóztattak.  1948.  december  l-jén  pedig  hivatalosan  betiltották  a  görög  katolikus 
egyházat;  akkoriban  (a  tizenötmilliós  népességből)  1  573  000  híve  volt,  2489  kegyhelye 
és  1733  papja.  A  hatóságok  elkobozták  a  javaikat,  bezárták  székesegyházaikat  és 
templomaikat,  néhol  fölégették  a  könyvtáraikat;  bebörtönöztek  1400  papot  (csak  1948 
novemberében  körülbelül  600-at)  és  körülbelül  5000  hívet,  akik  közül  200-at  meg  is 
gyilkoltak  a  börtönben. 


Egy  katolikus  „vallomása"  és  nem  létezése 


1951  tavaszán  tartóztatták  le  és  ítélték  tizenöt  évi  börtönre  az  1952-es  látványos  brnói 
perben  a  cseh  Bedrich  Fuéikot,  a  nagy  katolikus  értelmiségit,  aki  nem  sokra  becsülte 
egyháza  papi  elöljáróit;  1960-ban  szabadult  amnesztiával.  A  kihallgatások  közben  testi 
kínzásnak  vetették  alá.  Egyszer  hét  órán  át  adott  kitérő  válaszokat  kínzóinak  -  „semmi" 
„nem  tudom"  „sehogy"  -,  majd  megtört,  és  „vallani"  kezdett.  „Könyörgök,  hagyjanak 
nyugton  -  mondta  a  vallatóknak  -,  ma  semmire  sem  vagyok  képes,  ma  halt  meg  az 
anyám."  A  per  előtt  egy  álló  hétig  tanultatták  vele  az  előre  elkészített  kérdésekre  adandó 
válaszait,  hogy  jól  felmondhassa  őket  a  bíróság  előtt.  Negyvennyolc  kilót  nyomott  (a 
letartóztatása  előtt  hatvanegyet),  és  nagyon  rossz  lelkiállapotban  volt. 


íme,  néhány  részlet  a  Karéi  Bartosekkel  folytatott  beszélgetéséből;  Prágában  vették  föl 
1978  és  1982  között: 


Tudatában  volt,  hogy  egy  színjátékban,  komédiában  játszik  szerepet  a  bíróság  előtt? 

-  Igen.  Már  sokkal  előbb  tudatában  voltam. 

-  De  miért  játszotta  el  azt  a  komédiát?  Ön,  egy  katolikus  értelmiségi,  jóváhagyja 
vallatói  színpadi  rendezését,  ezt  a  sztálinista,  kommunista  bíróságot... 

-  Ez  a  legnyomasztóbb  emlék,  amit  a  börtönből  hoztam  magammal,  az  éhség,  a  hideg, 
az  az  odú  [.]  azok  a  szörnyű  fejfájások,  amikor  elvesztettem  a  tisztánlátásomat  [...]  de 
mindezt  elfelejti  az  ember  [...]  ha  marad  is  belőle  valami  a  tudata  mélyén.  De  sose 
felejtek  el  valamit,  az  a  legiszonyúbb,  sose  hagy  el  az  emléke,  hogy  egyszer  csak  két  lény 
is  támadt  bennem...  Két  ember.  Én,  az  első,  aki  mindig  is  voltam,  és  én,  a  másik,  aki  ezt 
mondja  az  elsőnek:  »Bűnös  vagy,  ezt  meg  ezt  csináltad. «  Az  első  meg  védekezik. 
Párbeszédet  folytat  bennem  ez  a  két  lény;  a  személyiség  teljes  megkettőződése  ez,  az 
egyik  szüntelenül  megalázza  a  másikat:  »Nem,  nem  mondasz  igazat!  Nem  igaz!  «.  »De 


igen!  Aláírtam,  igaz...  « 

-  Nem  ön  az  egyetlen  a  »vallomásával«.  Sokan  vannak,  akik  »vallottak«.  Önök  egyedi, 
eredeti  testi -szellemi  alkatú  emberek,  egyéniségek  voltak,  mégis  mindannyian  ugyanúgy 
vagy  nagyon  hasonlóképpen  viselkedtek;  alávetették  magukat  egy  nagy  színjáték 
rendezői  utasításainak,  belementek,  hogy  eljátsszák  a  komédiát,  megtanulták  a  kiosztott 
szerepeket.  Már  utánajártam,  hogy  miért  »vallottak«  a  kommunisták:  a  személyiségük 
megtörése,  összeomlása  miatt.  De  ön  máshogyan  látja  a  világot.  Miért  következett  ez  be 
önben?  Miért  működött  együtt  azzal  a  hóhérhatalommal? 

-  Nem  tudtam  védekezni  se  testileg  se  lelkileg  az  agymosásuk  ellen.  Megadtam 
magamat.  Már  említettem,  hogy  eljött  egyszer  egy  pillanat,  amikor  letettem  a  fegyvert 
magamban.  [Beszélgetés  közben  mind  izgatottabb  a  beszélgetőtársam,  már  szinte 
kiabál.]  Utána  már  nem  is  voltam...  Az  ember  teljes  elesettségének,  a  személyiség 
legnagyobb  megaláztatásának,  mintegy  szétrombolásának  tekintem  a  nem  létezésnek 
ezt  az  állapotát.  Ami  a  magam  műve  volt." 


1948  májusában  az  1  250  000  hívet  számláló  római  katolikus  egyházra  csaptak  le,  92 
pap  letartóztatásával.  A  hatalom  bezárta  a  katolikus  iskolákat  és  elkobozta  az  egyházi 
jótékonysági  és  gyógyintézeteket.  1949  júniusában  a  katolikus  egyház  több  püspökét  is 
letartóztatták;  a  következő  hónapban  betiltották  a  szerzetesrendeket.  1951 
szeptemberében  érte  el  a  tetőpontját  a  római  katolikusok  üldözése,  amikor  nagy  pert 
indítottak  ellenük  a  bukaresti  katonai  bíróságon;  több  püspököt  és  hívőt  letartóztattak 
„kémkedésért". 

Egy  titokban  fölszentelt  görög  katolikus  püspök,  aki  tizenöt  évig  ült  börtönben,  és  utána 
segédmunkásként  dolgozott,  így  vall: 

„Hosszú  évekig  tűrtük  a  kínzást,  ütleget,  éhezést,  hideget,  minden  javaink  elkobzását, 
valamint  a  Szent  Péter  nevében  űzött  gúnyolódást.  Megcsókoltuk  a  bilincseinket,  a 
láncainkat  és  zárkánk  vasrácsait,  mintha  megszentelt  tárgyak  volnának,  úgy  imádtuk 
rabruhánkat,  mintha  papi  csuha  volna.  Inkább  hordoztuk  keresztünket,  pedig  váltig 
szabadságot,  pénzt,  könnyű  életet  ígértek  cserébe,  csak  szakítsunk  Rómával.  Több  mint 


tizenötezer  évi  fogságra  ítélték  püspökeinket,  papjainkat  és  híveinket,  és  le  is  töltöttek 
belőle  több  mint  ezer  évet.  Hat  püspök  szenvedett  börtönbüntetést,  mert  hű  maradt 
Rómához.  De  a  sok  véráldozat  ellenére,  ma  ugyanannyi  püspöke  van  az  egyházunknak, 
mint  akkor,  amikor  Sztálin  és  Justínian  ortodox  pátriárka  diadalmasan  halottnak 
nyilvánította."^^ 


A  „kisemberek"  és  a  gyűjtőtáborrendszer 

Bonyolult  a  diktatúrák  története,  és  a  kommunisták  története  sem  kivétel  ez  alól. 
Közép-  és  Délkelet-Európában  itt-ott  olyan  népi  tömegtámogatás  segítette  elő  a 
diktatúrák  világra  jöttét,  amely  a  náci  diktatúra  szétzúzása  keltette  reményekkel 
kapcsolatos,  valamint  azzal  a  vitathatatlan  művészettel,  amellyel  a  kommunista  vezetők 
ébresztgettek  ábrándokat  és  elvakultságot,  és  ezeknek,  mint  mindig,  mindenütt,  a 
fiatalok  estek  elsőnek  áldozatul.  Például,  a  választásokon  kisebbségben  maradt 
kommunisták  kezdeményezésére 

Magyarországon  megalakult  Baloldali  Blokk  képes  volt  1946  márciusában  egy  olyan 

„tömegtüntetést"  szervezni  Budapesten,  amelyben  négyszázezer  ember  vett  részt.. ^ 

Kezdetben  alsó  néprétegekből  származó  százezrek  társadalmi  fölemelkedését 
biztosította  a  berendezkedő  kommunista  rendszer.  Csehszlovákia  iparosodott  ország  volt, 
a  cseh  országrészekben  a  népesség  körülbelül  60%-át,  Szlovákiában  pedig  annak  50%-át 
tette  ki  a  „munkás"  réteg;  itt  kétszáz-kétszázötvenezer  munkás  foglalta  el  a 
kitisztogatottak  helyét,  vagy  került  „erősítésül"  az  apparátusokba;  túlnyomó  többségük  a 
CSKP  tagja  volt.  Közép-  és  Délkelet-Európa  országaiban  kisparasztok  vagy  napszámosok 
milliói  húztak  hasznot  -  mindjárt  a  háború  után  -  a  földreformokból,  a  nagy  földbirtokok 
(köztük  a  katolikus  egyház  birtokainak)  felosztásából,  vagy  éppen  a  kiskereskedők, 
kézművesek  esetében,  a  kitelepített  németek  javainak  elkobzásából. 

Gyakran  mulandónak  bizonyult  a  mások  balszerencséjéből  kovácsolt  kicsinyke 
szerencse.  Mert  azt  követelte  a  bolsevik  tantétel,  hogy  töröljék  el  a  magántulajdont,  és 
örökre  fosszák  meg  tőle  birtokosát.  Ráadásul  abból  az  „elméletből"  is  ösztönzést  merített 
a  hidegháború  viszonyai  között,  amely  „az  osztályharc  élesedését"  „az  osztályharc 
fokozását"  szorgalmazta.  1945-ben  az  új  rendszerek  hozzáláttak  a  nagyvállalatok 
társadalmasításához  (államosításához);  gyakran  a  „németek,  árulók  és  kol laboránsok" 
javainak  szükségszerű  kisajátítása  igazolta  ezeket  a  műveleteket.  Biztosítva  volt  az 
egyeduralom,  most  már  a  kistulajdonosokra,  kiskereskedőkre,  kisiparosokra  kerülhetett  a 
sor.  Jócskán  megvolt  az  okuk  az  elégedetlenségre  a  kis  műhelyek,  szerény  boltocskák 
tulajdonosainak,  akik  soha  sem  zsákmányoltak  ki  senkit,  legföljebb  önmagukat  és 
családjuk  tagjait.  Akárcsak  a  kisparasztok,  akiknek  -  a  szovjet  vezetők  nyomására  - 
erőszakkal  kollektivizálták  a  földjét  1949-50-ben.  Akárcsak  a  munkások,  különösen  az 
ipari  központokban,  akiket  különböző  intézkedések  sújtottak,  csökkentették  az 
életszínvonalukat  vagy  megszüntették  múltbeli  társadalmi  vívmányaikat. 

Elharapódzott  az  elégedetlenség,  nőttön-nőtt  a  társadalmi  feszültség.  A  munkások 
nemcsak  a  szóhoz,  a  határozatküldözgetéshez,  hanem  elszántabb  harci  formákhoz  is 
folyamodtak,  hogy  kifejezzék  az  elégedetlenségüket:  a  sztrájkhoz  és  az  utcai 


tüntetéshez. 

1948  nyarán,  pár  hónappal  a  „diadalmas  február"  után  olykor  tüntetéssel  párosuló 
sztrájkba  kezdtek  tizenöt  cseh  és  morva  meg  három  szlovák  városban.  1951  utolsó 
hónapjaiban  „visszaesők"  lettek;  minden  iparvidéken  sztrájkot,  az  üzemekben  tiltakozó 
gyűléseket  tartottak  és  tüntetéseket  szerveztek  (tíz-harmincezer  ember  vonult  fel  Brno 
utcáin).  Majd  1953-ban,  június  elején  sztrájkokkal,  munkabeszüntetésekkel  tiltakoztak  a 
pénzreform  ellen  több  tucat  nagyüzemben,  és  tüntetések  is  voltak,  amelyek  PIzenben 
utcai  harccá  fajultak.  1953-ban  472  sztrájkoló!  és  tüntetőt  tartóztattak  le;  a  CSKP 
vezetősége  azt  kérte,  hogy  azonnal  állítsák  össze  a  résztvevők  névjegyzékét,  „különítsék 
el,  és  küldjék  munkatáborba  őket". 

Ami  a  parasztokat  illeti:  néha  föllázadtak.  Az  1950-es  júliusi  román  parasztlázadás 
egyik  résztvevője  elmeséli,  hogy  fegyvertelenül  gyülekeztek  a  kommunista  párt  székháza 
előtt,  és  az  egyik  kommunista  aktivista  revolverrel  lövöldözni  kezdett  rájuk.  „Akkor 
erőszakkal  benyomultunk  a  pártszékházba  -  mondja  -,  a  földre  dobáltuk  Sztálin  meg 
Gheorghiu-Dej  arcképeit,  és  rájuk  tapostunk.  [...]  Erősítés  érkezett.  Előbb  a  falu 
csendőrsége.  [...]  Még  szerencse,  hogy  egy  kislány,  Mária  Stoian  elvágta  a 
telefondrótokat,  és  megkongatta  a  harangokat.  Lőttek  is  rá  a  bolsevikok,  ahogy  csak 
tudtak.  [...]  Azután,  még  délelőtt,  azt  hiszem,  úgy  tíz  óra  felé,  megjött  a  Securitate, 
géppuskával  meg  mindenféle  nehézfegyverzettel.  A  nők  meg  az  öregek  térdre  rogytak. 
>>Ne  lőjetek  ránk,  se  a  gyerekeinkre.  Tinektek  is  vannak  gyerekeitek  meg  öreg  szüléitek. 
Éhen  halunk,  azért  jöttünk  ide,  hogy  könyörögjünk,  ne  vigyék  el  a  búzán-kat.«  Stánescu 
Martin  főhadnagy  meg  tüzet  vezényelt."  A  történet  elbeszélőjét  letartóztatták, 
megkínozták  és  kényszermunkára  küldték;  csak  1953-ban  szabadult. 

Olyan  rendszerekben,  amelyekben  semmibe  veszik  az  állampolgár  szabadságjogait  és 
alapjogait,  „politikainak"  „államellenesnek"  tekintik  az  elégedetlenség  minden 
megnyilvánulását.  A  vezetők  pedig  tudatosan  folyamodtak  az  üldözéshez,  hogy 
alámerítsék  a  társadalmat  abba  a  közegbe,  amit  Karéi  Káplán  „a  félelem 
pszichológiájáénak  hív,  s  amit  ők  a  rendszer  „stabilizáló  tényezőjének"  tekintettek. 

1949  és  1954  között  embermilliókat  sújtott  a  megtorlás;  valójában  nemcsak  a 
bebörtönzötteket,  hanem  családjuk  tagjait  is.  Sokféle  alakot  öltött  az  üldözés,  és  azokról 

sem  feledkezhetünk  meg,  akiket  „kitelepítettek"  Budapestről^  ,  Szófiából,  Prágából, 
Bukarestből  vagy  máshonnan  vidékre.  1951  nyarán  köztük  volt  tizennégyezer  budapesti 
zsidó,  akik  túlélték  a  mészárlást,  és  Közép-Európa  legnagyobb  maradék  zsidó 
kisebbségéhez  tartoztak.  Említsük  még  meg  az  emigránsok  otthon  maradt  családját,  az 
egyetemről  kizárt  hallgatókat,  akik  ott  voltak  a  „politikailag  gyanúsak"  vagy  az 
„ellenséges  személyek"  jegyzékén,  amelyet  1949-ben  állított  össze  és  attól  fogva 
naprakészen  tartott  az  állambiztonsági  szolgálat. 

Óriási  volt  a  szenvedés  tengere,  és  nem  apadtak  a  megáradt  folyók,  amelyek  táplálták. 
A  politikai  pártok  vezetői  és  a  civil  társadalom  kiiktatása  után  a  „kisemberekre"  került  a 
sor.  Az  üzemekben  „nagy  szabotőrnek"  tekintett  „rendzavarókra"  csapott  le  az  „osztály- 
igazságszolgáltatás".  Csakúgy,  mint  azokra,  akik  természetes  tekintélyt  élveztek  a 
falvakban,  évtizedek  alatt  fölhalmozott  tudásuk  és  bölcsességük  révén,  és 


szembeszegültek  „a  világ  legjobb  mezőgazdaságának"  mintájára  erőszakolt 
kollektivizálással.  Milliószámra  értették  meg  akkor  az  emberek,  hogy  csak  taktikus 
hazugságok  voltak  azok  az  ígéretek,  amelyek  sok  esetben  arra  bírták  őket,  hogy  a 
kommunista  politikához  csatlakozzanak.  Némelyek  ki  is  merték  mondani,  hogy  más  a 
véleményük. 

Még  nincsenek  mélyenszántó  tanulmányok  a  megtorlás  társadalmi  méreteiről,  a 
„kisemberek"  üldözéséről.  A  cseh  országrészekről  és  Szlovákiáról  megbízható  adataink 
vannak,  mert  ott  nemcsak  megnyitották,  hanem  tanulmányozták  is  a  levéltárakat.  A  többi 
ország  többségében  emlékezésekkel  és  újságírói  kutatásokkal  kell  megelégednünk; 
szerencsére  igen  sok  ilyen  van,  1989  óta. 

Csehszlovákiában,  1950  derekán  az  „államellenes  bűncselekmények"  miatt 
bebörtönzött  személyeknek  már  39,1%-át  tették  ki  azok,  akik  a  letartóztatásuk  előtt  is 
munkások  voltak;  a  közigazgatási  tisztogatásnak  gyakran  áldozatul  eső  kishivatalnokok 
álltak  a  második  helyen  28%-kal.  1951-52-ben  körüllbelül  felerészben  munkások  voltak, 
akiket  letartóztatott  az  állambiztonság;  a  harmadik  helyen  álló  parasztok  szorosan  a 
második  helyen  álló  hivatalnokok  nyomában  voltak. 

A  bíróságok  és  az  ügyészség  1950-es  jelentéséből  megtudjuk,  hogy  a  cseh 
országrészekben  a  kerületi  bíróságok  által  „köztársaság  elleni  kisebb  súlyú 
bűncselekmények"  (lázadásra  való  felbujtás,  rémhírterjesztés,  kisebb 
szabotázscselekmény  stb.)  miatt  elítélteknek  41,2%-a  volt  munkás,  17,7%-a  pedig 
paraszt;  Szlovákiában  33,9%,  illetve  32,6%  volt  ez  a  két  szám.  Kevésbé  jelentős  az 
állambíróság  által  „nagyobb  ügyekben"  elítélt  munkások  és  parasztok  száma;  de  azért 
mégis  a  legnagyobbak  közé  tartozott  a  mezőgazdasági  munkásokkal  együtt  számított 
munkásság  társadalmi  csoportja,  és  -  ha  a  parasztokat  is  ideszámítjuk  -  ezek  a 
néprétegek  teszik  ki  az  elítéltek  28,8%-át,  a  halálraítéltek  18,5%-át,  az  életfogytiglani 
szabadságvesztésre  ítélteknek  pedig  17,6%-át. 

A  többi  országban  is  ugyanígy  volt,  bár  itt-ott  a  parasztság  került  első  helyre  a 
megtorlás  áldozatainak  sorrendjében.  A  „kisemberek"  betódulása  a  börtönvilágba 
valószínűleg  a  táborok  elszaporodásával,  a  gyűjtőtá bőrrendszer  meghonosításával  állt 
kapcsolatban,  ugyanis  talán  ez  volt  a  kommunista  rendszerek  barbárságának 
legjellemzőbb  vonása.  Már  nem  volt  elég  börtön,  hogy  befogadja  a  rabok  tömegét,  és  a 
hatalom  ezen  a  téren  is  átvette  a  Szovjetunió  tapasztalatait,  s  létrehozta  a  táborok 
szigetvilágát. 

A  bolsevizmus  és  a  nácizmus  békeidőben  fejlesztette  ki  a  táborrendszert,  és  ezzel 
nyilvánvalóan  gazdagította  a  XX.  századi  elnyomás  történetét.  A  történelem  folyamán,  a 
Gulag  és  a  Láger  feltűnéséig  (a  Gulagé  az  elsőbbség),  a  tábor  csak  „háborús  időben  volt 
az  elnyomás  és  az  elkülönítés  egyik  eszköze",  ahogy  Annette  Wieviórka  mutatott  rá  1997- 
ben,  a  Vingtiéme  Siécle  című  folyóiratban,  a  táborokról  szóló  iratgyűjtemény 
előszavában.  A  második  világháború  alatt  az  egész  európai  földrészen  elterjedt  a 
gyűjtőtá borrend-szer,  és  a  tábor,  a  Láger  vagy  a  Gulag  mindenütt  fölkerült  Európa 
térképére,  az  Uraitól  a  Pireneusok  tövéig.  De  nem  ért  véget  a  története  Németország  és 
szövetségesei  vereségével. 

Különben  Németország  szövetségesei,  fasiszta  vagy  tekintélyuralmi  rendszerek 


vezették  be  a  tábort  országuk  fejlődésmenetébe.  Bulgáriában  a  konzervatív  kormány 
rendezett  be  internálótábort  a  Fekete-tengerben  lévő  kis  Szent  Anasztázia-szigeten,  a 
burgaszi  vizeken,  majd  Gonda-Vodában  és  Belo-Polében,  ahová  a  politikai  ellenzéket 
internálták.  Szlovákiában  a  hatalmon  lévő  populisták  tizenöt  „kényszermunka¬ 
létesítményt"  rendeztek  be  munkaerőhiánnyal  küzdő  gyárak  mellett,  és  oda  küldték  a 
„társadalomellenes  elemeket",  általában  cigányokat.  Romániában  Antonescu  marsall 
diktatúrája  épített  táborokat  a  politikai  foglyoknak,  például  Tirgu-Jiuban  és  máshol;  a 
Dnyeszter  és  a  Búg  folyó  között,  ezek  a  faji  elnyomást  szolgálták. 

A  háború  végén  működőképes  táborok  voltak  hát,  amelyek  vagy  átmenőtáborul 
szolgálhattak  az  új  deportáltaknak  (ahogy  a  magyarok  esetében  láttuk),  vagy 
internálótáborul  azoknak,  akiket  azzal  gyanúsítottak,  hogy  támogatták  a  nácikat;  ilyen 
volt  Buchenwald  vagy  Sachsenhausen,  a  náci  korszak  két  híres  gyűjtőtábora  a  szovjet 
megszállási  övezetben,  Kelet-Németországban. 

Ám  1945  után  új  táborok  is  keletkeztek;  oda  internálta  politikai  ellenfelek  a  hatalom.  A 
jelek  szerint,  ezek  létesítésében  Bulgáriát  illeti  meg  az  elsőség,  ahol  egy  1945-ös 
rendelet  felhatalmazta  a  rendőrséget  átnevelő  munkaotthonok  megszervezésére 
(bolgárul  TVO-nak  hívták  őket);  százakat,  köztük  tucatszámra  anarchistákat  is  küldtek 
Pernik,  a  nagy  bányaközpont  mellé,  a  kuciani  táborba,  amelyet  már  akkor  úgy  hívtak, 
hogy  „halálos  ölelés"  Bobov-Dolba  vagy  Bogdanov-Dolba,  foglyai  szerint:  „az  árnyak 
táborába".  A  francia  anarchisták,  részletes  bizonyítékok  birtokában,  már  1949-ben 
leleplezték  ezeket  a  táborokat,  mint  „bolsevik  gyűjtőtáborokat"^^ 

A  „Gulag  szigetvilág"  (hogy  Alekszandr  Szoizsenyicin  orosz  író  kifejezésével  éljünk) 
1949-50-ben  terjedt  el  Közép-  és  Délkelet-Európában.  Ha  össze  akarjuk  foglalni  ezeknek 
a  táboroknak  a  történetét,  sajnos  nem  támaszkodhatunk  tömegével  olyan  tanulmányokra 
és  emlékezésekre,  amilyenek  a  náci  táborokról  szólnak.  Mégis  meg  kell  kísérelnünk  ezt  az 
összefoglalást,  részben  azért,  hogy  elmélyítsük  ismereteinket  a  kommunista  rendszerek 
természetéről,  részben  azért,  hogy  megtiszteljük  vele  az  önkény  áldozatainak  emlékét 
Európának  ezen  a  táján. 

Úgy  tetszik,  hogy  a  szovjet  Gulag  alaposabb  tanulmányozása  azt  a  föltevést  igazolja, 
hogy  elsősorban  gazdasági  szerepe  volt  a  tábornak,  mint  rendszernek.  Egészen  világos, 
hogy  azért  találták  ki  ezt  a  rendszert,  hogy  elkülönítsenek  és  megbüntessenek  bizonyos 
személyeket.  De  a  kommunista  táborok  földrajzi  fekvésének  vizsgálata  eleve  arról  győz 
meg  bennünket,  hogy  oda  telepítették  őket,  ahol  nagyszámú,  fegyelmezett  és  olcsó 
munkaerőre  volt  szüksége  a  rendszernek.  Ezeknek  a  modern  rabszolgáknak  nem  piramist, 
hanem  csatornát,  vízelzáró  gátat,  gyárakat  vagy  épületeket  kellett  építeniük  az  új  fáraók 
tiszteletére,  vagy  éppen  szén-,  antracit-  és  urániumbányákat  kellett  kiaknázniuk.  Talán  az 
áldozatok  kiválasztását,  a  megtorlás  arányait  és  ütemét  is  befolyásolhatta  a  gyárak  vagy 
a  bányák  munkaerő-szükséglete,  a  „rabrendelés"? 

Magyarországon  és  Lengyelországban  a  szénmedencék  köré  telepítették  a  táborokat. 
Romániában  a  Duna-Fekete-tenger  csatorna  tervezett  vonala  mentén  és  a  Duna 
torkolatvidékén  létesítették  nagy  részüket;  a  kis  (tábor)szigetcsoport  főhelyéről  úgy 
hívták  az  első,  a  legnagyobb  táboregyüttest,  hogy  Poarta  Álba;  ebből  olyan  nevek 
maradtak  meg  az  emberek  emlékezetében,  mint  Cernavoda,  Medgi-dia,  Valea  Neagra 


vagy  Basarabi,  a  másikból,  a  Duna-torkolatban  fekvőből  pedig  ilyenek,  Periprava,  Chilia 
Veche,  Stoene§ti,  Tataru.  Különben  úgy  nevezték  az  épülő  Duna-Fekete-tenger  csatornát, 
hogy  „Halál-csatorna".  Szörnyű  kényszermunkatelep  volt  ez,  kollektivizálásnak  ellenálló 
parasztok  és  „gyanús  egyének"  pusztultak  ott  tömegesen.  Bulgáriában  a  kuciani  tábor 
foglyai  egy  külszíni  ércfejtőben  dolgoztak,  a  buhovóiak  egy  uránbányában,  a  beleneiek 
meg  a  Duna  gátjait  erősítgették.  Csehszlovákiában  különösen  a  nyugat-csehországi, 
Jáchymov-vidéki  uránbányák  köré  tömörítették  a  táborok  népét,  majd  az  ostravai 
szénmedencébe.  Észak- Morva  országba. 

Miért  hívták  „munkatáboroknak"  ezeket  a  fegyintézeteket?  Talán  nem  tudták  a 
vezetőik,  hogy  a  náci  táborok  bejárata  fölötti  kiírás  így  szólt:  Arbeit  macht  frei  (A  munka 
szabaddá  tesz)?  Ezekben  a  fegyintézetekben,  különösen  1949  és  1953  között,  rendkívül 
mostoha  életkörülmények  uralkodtak,  és  a  mindennapi  robot  néha  a  fogoly  teljes 
kimerüléséhez  vezetett. 

Mostanában  kezdjük  megismerni  a  börtönök  és  táborok  pontos  számát.  Az  őket 
benépesítő  foglyok  számának  megállapítása  már  bonyolultabb  feladat.  Odile  Dániel 
térképe  19  tábort  és  börtönt  tüntet  föl  Albániában.  Bulgáriában  a  „bolgár  Gulag"  térképe 
86  helységet  tartalmaz,  és  1989-ben  a  volt  politikai  foglyok  társasága  körülbelül  187  000 
személyt  tartott  nyilván  az  1944  és  1962  közötti  időszakból;  nemcsak  az  elítélteket 
foglalja  magában  ez  a  szám,  hanem  azokat  is,  akiket  ítélet  nélkül  küldtek  táborba,  vagy  a 
bebörtönzötteket,  akiket  olykor  hetekig  tartottak  fogva  a  rendőrparancsnokságokon, 
különösen  olyan  parasztokat,  akiket  így  akartak  rábírni,  hogy  lépjenek  be  a 
mezőgazdasági  szövetkezetbe.  Más  becslések  szerint,  1944  és  1953  között  -  állítólag  -  12 
000  embert  tartottak  a  táborokban,  1956  és  1962  közt  pedig  körülbelül  5000-et. 

Magyarországon  több  százezer  embert  üldöztek  1948  és  1953  között,  és  -  különféle 

becslések  szerint  -  700  000  és  860  000  között  volt  az  elítéltek  száma^^^.  A  legtöbb 
esetben  „állami  tulajdon  elleni  bűncselekményt"  követtek  el.  Mint  a  többi  országban,  itt  is 
számításba  kell  vennünk  a  politikai  rendőrség  végrehajtotta  adminisztratív  internálásokat. 
A  Német  Demokratikus  Köztársaságban  még  nem  húzták  fel  a  nyugattól  elválasztó  falat, 
ezért,  a  jelek  szerint,  nem  volt  sok  „új"  politikai  fogoly,  az  előbbi  fejezetben  említett 
rabokon  kívül. 

Romániában  a  becslések  300  000  és  1  000  000  közé  teszik  az  egész  kommunista 
korszakban  bebörtönzött  emberek  számát;  az  utóbbi  szám  valószínűleg  nemcsak  a 
politikai  foglyokat,  hanem  a  közbűntényeseket  is  magában  foglalja  (meg  kell  jegyeznünk, 
hogy  például  az  „élősdiség"  esetében  néha  nehéz  megkülönböztetnünk  egymástól  a 
kettőt).  A  táborokról  szólva,  Dennis  Deletant  angol  történész  180  000-re  becsüli  azoknak 
a  számát,  akiket  román  táborokban  tartottak  fogva  az  ötvenes  évek  elején.  Manapság 
200  000-re  teszik  az  1948  és  1954  között  Csehszlovákiában  fogva  tartott  politikai  foglyok 
számát.  422  tábor  és  börtön  működött  ebben  a  12,6  milliós  népességű  országban.  A 
bebörtönzöttek  száma  nemcsak  a  bíróság  elé  áhítottakat  és  elítélteket  öleli  fel,  hanem 
azokat  az  embereket  is,  akiket  ítélet  nélkül  juttatott  internálótáborba  a  helyi  hatóságok 
önkényes  döntése. 

Sok  közös  volt  ezeknek  az  országoknak  a  börtönvilágában,  ami  természetes  is,  hiszen 


közös  forrásból  merítettek  ihletet,  a  Szovjetunióból,  amelynek  kiküldöttei,  egyébként 
mindenütt  szemmel  tartották  a  büntetőintézetek  kiépítését.  Mégis  úgy  tetszik,  hogy 
bizonyos 

országok  eredeti  vonásokkal  gazdagították  ezek  történetét  és  fejlődését:  így 
Csehszlovákia,  Románia  és  Bulgária. 

Csehszlovákia  a  bürokratikus  pontoskodásával;  különben  némely  elemzők  azon  a 
véleményen  vannak,  hogy  az  Osztrák- Ma  gyár  Monarchia  bürokratikus  nehézkessége  még 
mindig  érezhető  volt  az  ország  kommunistáinak  viselkedésében.  A  hatalom  csakugyan 
eredeti  törvényt  hozott:  az  1948.  október  25-i  247-es  törvényt,  amely  TNP-k  (tábory 
nucené  práce:  kényszermunkatáborok)  felállítását  írja  elő  olyan,  tizennyolc  és  hatvan  év 
közti  emberek  számára,  akiket  „át  kell  nevelni"  három  hónaptól  két  évig  terjedő  idő  alatt; 
ez  a  határidő  meg  is  rövidülhet  [...]  vagy  hosszabb  is  lehet.  Bűnözők  és  „munkakerülő" 
egyének  ellen  irányult  ez  a  törvény,  de  azok  ellen  is,  akiknek  „az  életmódjuk  javító 
közbelépést  kíván".  Az  1950.  július  12-én  kelt  88-as  közigazgatási  büntetőtörvény 
felhatalmazást  adott  rá,  hogy  TNP-kbe  küldjék  azokat,  akik  nem  tartották  tiszteletben 
például  „a  mezőgazdaság  és  az  erdőgazdálkodás  védelmét"  vagy  azokat,  akikről 
bebizonyosodott,  hogy  „ellenséges  magatartást  tanúsítanak  a  köztársaság  népi 
demokratikus  rendje  vagy  annak  építése  iránt".  Ezeknek  a  törvénykezési 
rendszabályoknak,  ahogy  a  nemzetgyűlési  előterjesztés  leszögezte,  lehetővé  kellett 
tenniük,  hogy  „hathatósan  elnyomhassák  az  osztályellenséget".^^ 

Ezeknek  a  törvényeknek  az  értelmében  háromtagú  bizottság  döntött  az  „ellenség" 
táborba  küldéséről  -  eleinte  az  országos  tartományi  bizottság  keretében  hozták  létre  ezt 
a  szervet,  majd  1950-től  az  országos  körzeti  bizottságban  -,  sőt  egy  büntetőjogi 
bizottság,  amelyet  az  utóbbi  bizottság  mellé  szerveztek,  annak  biztonsági  részlegvezetője 
irányítása  alatt.  A  kommunista  hatalom  minden  országrészben,  főként  „kisembereket" 
küldött  TNP-kbe,  és  elsősorban  munkásokat,  ahogy  az  1989  óta  végzett  kutatások 
tanúsítják. 

1950-ben  egy  másik  megtorlóeszközt  is  kitalált  a  kommunista  bürokrácia,  mégpedig  a 
hadsereg  beiktatásával;  a  PTP-ket  (pomoc-ny  technicky  prapor:  technikai  segédzászlóalj). 
Gyakran  olyanokat  hívtak  be  ezekbe  a  zászlóaljakba,  akik  jócskán  túl  jártak  a 
katonaköteles  koron,  mégis  kemény  munkát  kellett  végezniük  a  bányákban;  olykor  a 
kényszermunkatáborok  körülményeihez  hasonló  körülmények  között  éltek. 

Csehszlovákiával  együtt  Románia  is  eredeti  vonásokkal  gazdagította  a  megtorlás 
közép-  és  délkelet-európai  történetét;  valószínűleg  Románia  volt  az  első  ország  az 
európai  földrészen,  amely  itt  is  bevezette  az  „agymosás"  útján  valő  „átnevelés"  ázsiai 
kommunisták  alkalmazta  módszereit;  sőt  kétségkívül  tökéletesítette  is  őket,  még 
tömeges  ázsiai  alkalmazásuk  előtt.  Vegyük  rá  a  foglyokat,  hogy  egymást  kínozzák  -  ez 
volt  a  vállalkozásuk  ördögi  célja.  A  harmincas  években  épült,  aránylag  modern  pite§ti 
börtön  volt  a  találmány  kikísérletezésének  színhelye,  Bukaresttől  száztíz  kilométernyire. 
1949.  december  elején  kezdődött  a  kísérlet,  és  körülbelül  három  évig  tartott.  Sokféle  oka 
volt;  politikai,  ideológiai,  emberi  és  személyes  oka  egyaránt.  Megegyezés  jött  létre  a 
román  politikai  rendőrség  egyik  vezetője,  a  kommunista  Alexandru  Nikolski  és  egy 
fasiszta  múltú  fogoly,  Eugen  Turcanu  között;  ennek  eredményeképpen  az  utóbbi  egy 


börtönmozgalom,  a  kommunista  meggyőződésű  rabok  szervezete  (ODCC)  vezetője  lett. 
Ennek  az  volt  a  célja,  hogy  átnevelje  a  politikai  foglyokat,  a  kommunista  tanszövegek 
tanulmányozását  párosítva  a  testi  és  erkölcsi  kínzással.  Tizenöt  válogatott  fogoly  alkotta 
az  átnevel  ők  magját,  akik  előbb  kötelesek  voltak  barátságokat  kötni,  majd  bizalmas 
kijelentésekre  bírni  a  többi  foglyot.  Virgil  lerunca  filozófus^"^  szerint  négyszakaszból  állt  az 
átnevelés. 


A  pitesti  pokol 


A  Securitate,  a  román  politikai  rendőrség  a  „klasszikus"  kínvallató  módszereket 
alkalmazta:  verést,  talpalást,  fejjel  lefelé  fölfüggesztést.  Pitestiben  ezeknél  sokkal 
kegyetlenebb  módszer  járta.  A  kínzás  minden  -  lehelő  és  lehetetlen  -  változatát 
gyakorolták:  cigarettával  égettek  különféle  testrészeket;  már  elüszkösödött  a  foglyok 
fara,  szakadt  róluk  a  hús,  mint  a  leprásról;  másokkal  egész  csajka  ürüléket  etettek  meg, 
és  amikor  elhányták  magukat,  az  okádékukat  is  visszatuszkolták  a  torkukba. 

Különösen  azok  ellen  a  hívő  diákok  ellen  szárnyalt  Turcanu  eszelős  képzelete,  akik  nem 
voltak  hajlandók  istentagadásra.  Némelyeket  minden  reggel  „megkereszteltek" 
mégpedig  így:  belenyomták  a  fejüket  a  vizelettel  és  ürülékkel  teli  küblibe,  a  többi  rab 
meg  körülzsolozsmázta  őket  keresztelő  szövegekkel.  Vigyáztak,  hogy  meg  ne  fulladjon  a 
kínszenvedő,  ezért  néha  kihúzták  a  fejét,  hagyták,  hogy  szusszanjon  egy  kicsit,  majd 
visszanyomták  abba  a  mocsokba.  Az  egyik  ilyen  „megkeresztelt"  akit  módszeresen  így 
kínoztak,  már  úgy  belejött,  hogy  két  hónapig  abba  sem  hagyta:  minden  reggel  maga 
dugta  a  csöbörbe  a  fejét,  átnevelői  nagy  gyönyörűségére. 

A  papnövendékeket  meg  arra  kényszerítette  Turcanu,  hogy  maga  rendezte 
feketemiséket  celebráljanak,  különösen  nagyhéten.  Húsvét  vasárnapján  este.  Ki  kántor 
volt,  ki  pap.  Persze,  trágár  szöveg  volt  Turcanu  liturgiája,  ördögien  írta  körül  az  eredetit. 
A  Szent  Szüzet  úgy  hívták,  hogy  „a  nagy  kurva".  Jézust  meg  úgy,  hogy  „az  a  hülye,  aki 
meghalt  a  keresztfán".  A  pap  szerepét  játszó  papnövendéknek  pucérra  kellett  vetkőznie, 
betekerték  egy  ürülékmocskos  lepedőbe,  és  szappanból,  kenyérmorzsából  gyúrt  és  DDT- 
vel  beszórt  hímtagot  akasztottak  a  nyakába.  1950-ben,  Húsvét  vasárnap  este  az  átnevelő 
tanfolyam  tanulóinak  el  kellett  haladniuk  egy  ilyen  „pap"  előtt,  és  meg  kellett  csókolniuk 
a  hímtagot  ezekkel  a  szavakkal:  „Krisztus  föltámadott". 

(V.  lerunca:  id.  mű.  59-61.) 


Az  elsőt  úgy  hívták,  hogy  „külső  leleplezés":  a  fogolynak  úgy  kellett  bizonyságot  tennie 
hűségéről,  hogy  bevallja,  amit  elhallgatott  az  ügye  tárgyalásakor,  különösen  ami 
szabadlábon  lévő  barátaihoz  fűződő  kapcsolatait  illeti.  A  második  szakaszban,  a  „belső 
leleplezéskor"  azokat  kellett  besúgnia,  akik  segítették  ott  benn,  a  börtönben.  A  harmadik 
szakaszban,  a  „nyilvános  erkölcsi  leleplezésben"  azt  kívánták  a  letartóztatottól,  hogy 
mindenből  űzzön  csúfot,  amit  azelőtt  szentnek  tartott:  szüleiből,  feleségéből, 
menyasszonyából.  Istenből,  ha  hívő  volt,  a  barátaiból.  Akkor  a  negyedik  szakasz 


következett:  kijelölték  az  ODCC  tagjelöltjét,  hogy  „nevelje  át"  saját  kezűleg  kínozza  meg 
a  legjobb  barátját,  váljék  maga  is  hóhérrá.  „A  kínzás  volt  a  siker  kulcsa.  A  szakaszok  alatt 
mindvégig  kínzás  kísérte  a  vallomásokat.  [...]  Nem  lehetett  megmenekülni  tőle. 
Legföljebb  rövidíteni  lehetett,  ha  a  legborzalmasabb  dolgokkal  vádolta  magát  az  ember. 
Némely  diákot  két  hónapig  is  kínoztak,  másokat,  az  »együttműködőket«  csak  egy 
hétig."^^ 

1952-ben  a  román  hatóságok  elhatározták,  hogy  elterjesztik  a  pi-te§ti  kísérletet, 
különösen  a  Duna-Fekete-tenger-csatorna  munkatáboraiban;  de  nem  sikerült.  A  nyugati 
rádiók  leleplezték  a  titkot,  és  a  kommunista  vezetőség  véget  vetett  az  átnevelésnek  1952 
augusztusában.  Egy  1954-es  perben  halálra  ítélték  Eugen  Turcanut  és  hat  cinkosát,  de 
soha  egy  ujjal  sem  nyúltak  a  rendőri  apparátus  egyik  igazi  felelőséhez  sem. 

Végül  a  harmadik  ország,  amely  véleményünk  szerint  eredeti  vonással  gazdagította  az 
európai  kommunista  megtorlás  történetét:  Bulgária  és  az  ottani  lovecsi  tábor.  1959-ben 
nyitották  meg  ezt  a  tábort,  hét  évvel  Sztálin  halála  után,  három  évvel  az  SZKP  XX. 
kongresszusán  elmondott  Hruscsov-beszéd  után,  amely  elítélte  a  sztálini  bűnöket;  akkor 
nyitották  meg,  amikor  már  sok,  politikai  foglyoknak  fenntartott  tábort  bezártak,  még  a 
Szovjetunióban  is.  Nem  volt  nagyon  nagy  tábor,  csak  mintegy  ezer  fogoly  fért  el  benne, 
de  szörnyűséges  híre  volt,  olyan  öldöklést  vittek  ott  végbe  a  hóhérok.  Kínozták  az 
embereket,  és  a  lehető  legprimitívebb  módon  végeztek  velük:  bottal  agyonverték. 

Akkor  nyitotta  meg  a  hatalom  a  lovecsi  tábort,  amikor  bezárták  a  bolgárokban  gyászos 
emlékeket  hagyó  belenei  tábort,  ahol  disznók  elé  vetették  az  elhalt  vagy  meggyilkolt 
rabok  tetemét. 


Hivatalosan  a  visszaeső  bűnösöknek  és  a  megrögzött  gonosztevőknek  hozták  létre  a 
lovecsi  tábort.  De  az  1990  óta  megjelent  emlékezések  arra  vallanak,  hogy  általában  ítélet 
nélkül  küldték  oda  a  kínzásra  szántakat;  „Nyugatias  a  nadrágod,  hosszú  a  hajad,  amerikai 
zenét  hallgatsz,  hozzánk  ellenséges  világ  nyelveit  beszéled,  így  kapcsolatba  léphetsz 
valami  külföldi  turistával...  süllyesztőbe  veled!"  Ennélfogva  gyakran  fiatal  emberek 
kerültek  raboskodni  ebbe  a  táborba  vagy  átnevelő  otthonba. 

Tzvetan  Todorov  így  foglalja  össze  a  lovecsi  tábor  életét  annak  a  könyvnek  az 
előszavában,  amely  a  foglyok,  a  családtagjaik,  valamint  a  megtorló  gépezet  tagjainak  a 
vallomásait  gyűjti  egybe:  „A  reggeli  sorakozó  közben  a  rendőrfőnök  (a  tábori 
állambiztonsági  vezető)  kiválasztja  áldozatait;  az  a  szokása,  hogy  kivesz  a  zsebéből  egy 
kis  tükröt,  és  odatartja  eléjük:  »Na,  nézd  meg  magad  utoljára !«  Akkor  egy  zsákot  kap 
minden  elítélt,  abban  hozzák  majd  vissza  este  a  testét;  maguk  hordják  a  zsákot,  mint 
Krisztus  a  keresztjét,  fölfelé  a  Golgotára.  Elindulnak  a  munkaterületre,  ezúttal  egy 
kőbányába.  Majd  ott  verik  agyon  őket  a  főbrigádosok,  beleteszik  őket  a  zsákjukba,  és 
bekötik  a  zsák  száját  egy  darab  dróttal.  Este  a  bajtársaik  visszaviszik  őket  a  táborba,  egy 
kézikocsin,  és  az  illemhely  mögött  rakják  le  a  hullákat,  amíg  ki  nem  lesz  a  húsz,  hogy  ne 
járjon  üresen  teherautó.  Az  esti  sorakozó  alkalmával  kiválogatják  azokat,  akik  nem 
teljesítették  a  napi  normát;  a  rendőrparancsnok  kört  rajzol  a  földre  a  botja  végével; 
azokat,  akiket  oda  szólítanak,  hogy  lépjenek  be  a  körbe,  agyonverik."^^ 

Még  nem  ismeretes,  hogy  pontosan  hányán  haltak  meg  ebben  a  táborban.  De  ha  csak 
néhány  száz  emberről  van  is  szó,  és  ha  1961-ben  jócskán  javult  is  ott  a  tábori  rendszer,  és 


ha  bezárták  is  1962-ben  a  bolgár  hatóságok,  Lovecs  akkor  is  a  barbárság  fontos  jelképe  a 
kommunista  országokban.  Kedvünk  volna  „balkáni  barbárságról"  beszélni,  egy  olyan 
könyvre  utalva,  amelyet  a  balkáni  rémuralomról  írt  az  első  világháború  után  Henri 
Barbusse,  ez  a  Sztálin-barát  nézetei  miatt  emlegetett  szerző. 

Áttekintettük  a  nem  kommunistákat  sújtó  megtorlást;  hangsúlyoznunk  kell  elemzésünk 
végén,  hogy  semmiképpen  sem  igazolják  ezt  a  valóságos  tömegterrort  „a  kor  viszonyai" 
a  világ  sorsát  1947  óta  irányító  hidegháború,  amely  a  következő  években  érte  el  a 
tetőpontját,  a  „forró"  háborúval,  az  1950-től  53-ig  tartó  igazi,  koreai  háborúval.  A 
kommunista  hatalom  ellenségeinek  túlnyomó  többsége  nem  folyamodott  az  erőszakos, 
fegyveres  akció  eszközeihez  az  illető  országokban.  (Lengyelország  figyelemre  méltó 
kivétel,  akárcsak  néhány  bulgáriai  és  romániai  fegyveres  csoport.)  Gyakran  rögtönzött, 
szervezetlen  ellenállásuk  demokratikus  formákat  öltött.  Azok  a  politikusok,  akik  nem 
hagyták  el  hazájukat,  eleinte  olykor  azt  hitték,  hogy  majdcsak  elmúlik  a  megtorlás.  Ritka 
volt  a  fegyveres  ellenállás;  gyakran  csak  „leszámolás"  folyt  a  titkosszolgálatok  között, 
vagy  vaktában  való  vagdalkozás,  inkább  közönséges  bűncselekmények,  semmint 
megfontolt  politikai  küzdelem. 

Az  ellenzéki  tevékenység  erőszakossága  vagy  arányai  nem  igazolhatnák  hát  a 
megtorlás  erőszakosságát.  Ezzel  szemben,  hitelt  érdemlő  tudomásunk  van  róla,  hogy 
időnként  „szervezték"  is  az  „osztály harcot",  néha  ellenálló-hálózatokat  eszkábáltak  össze 
a  titkosrendőrség  provokátorai.  És  az  is  megesett,  hogy  a  nagy  rendező  megjutalmazta  a 
szolgálataikat:  kivégeztette  a  provokátorokat. 

Ha  a  kommunizmus  történetéről  esik  szó,  még  manapság  is  hallunk  olyasmiket,  hogy 
„tartsuk  tiszteletben  a  kor  viszonyait"  meg  a  dolgok  „társadalmi  vetületét"  stb.  Vajon  nem 
a  történelem  ideologikus  megközelítése  van-e  emögött,  meg  valami  másféle 
„revizionizmus",  amely  nem  tiszteli  a  megállapított  tényeket,  és  gátolja  az  igazság  igazi 
kutatását?  Akik  ilyesmire  hajlanak,  azoknak  nem  kellene  vajon  a  megtorlás  társadalmi 
vonatkozásait,  azokat  a  kegyetlenül  meghurcolt  „kisembereket"  is  vizsgálat  tárgyává 
tenniük? 


A  kommunista  vezetők  pere 

A  megtorlás  történetének  legfontosabb  eseményei  közé  kell  sorolnunk  a  XX.  század 
első  felének  közép-  és  délkelet-európai  kommunistaüldözéseit;  a  nemzetközi  kommunista 
mozgalom  és  annak  nemzeti  tagozatai  különben  szakadatlanul  szapulták  a  „burzsoá 
igazságszolgáltatást  és  rendőrséget"  és  különösképpen  a  fasiszta  és  náci  megtorlást.  A 
második  világháború  alatt  csakugyan  buzgó  kommunista  aktivisták  ezrei  estek  a 
fasisztoid  rendszerek  és  a  náci  megszálló  áldozatául. 

Ám  akkor  sem  ért  véget  a  kommunistaüldözés,  amikor  fokozatosan  uralomra  jutottak  a 
„népi  demokratikus  rendszerek"  amikor  már  a  „proletárdiktatúra"  állama  lépett  a 
„burzsoá  állam"  helyébe. 

Magyarországon  a  politikai  rendőrség  már  1945-ben  börtönbe  vetette  Demény  Pált, 

Skolnik  Józsefet  és  néhány  elvtársukat^^.  Kommunistának  tartották  magukat,  és  mint 
ilyenek  vezettek  néhány  földalatti  ellenállócsoportot,  amelyekben  sok  fiatal  és  a  munkás 


vett  részt;  az  ipari  központokban  több  tagja  volt  ezeknek  a  csoportoknak,  mint  a  Moszkva 
irányította  kommunista  pártnak.  Ez  a  párt  vetélytársnak  tartotta  a  Demény-féle 
kommunistákat,  és  „trockistának"  vagy  „elhajlónak"  tekintette  őket.  A  felszabaduláskor 
azoknak  a  sorsát  osztotta  hát  az  ellenálló  Demény  Pál,  akik  ellen  harcolt  azelőtt,  ezért 
1957-ig  ült  börtönben.  Romániában  tragikusabb  véget  ért  Stefan  Foris,  aki  az  RKP 
főtitkára  volt  a  harmincas  évek  közepe  óta;  1944-ben  azzal  vádolták  meg,  hogy 
rendőrspicli,  házi  őrizetbe  vették,  és  1946-ban  megölték,  fejbe  vágták  vasrúddal.  Idős 
édesanyja  mindenütt  kereste,  és  egyszer  őrá  is  holtan  találtak  rá;  belefulladt  egy  erdélyi 
folyóba,  de  nagy  kövek  voltak  a  nyakába  kötve.  Ceausescu  elítélte  1968-ban  a  Foris-féle 
politikai  gyilkosságot  és  a  tetteseit. 

Demény,  Fori§  vagy  mások  esete  azt  a  cáfolhatatlan  igazságot  domborítja  ki,  hogy 
voltak  a  megtorló  gépezet  szerint  „jó"  kommunisták,  akik  Moszkvához  hű  pártba 
szerveződtek,  és  „rossz"  kommunisták,  akik  nem  voltak  hajlandók  ehhez  a  szolgapárthoz 
csatlakozni.  De  azért  ez  az  elv  sem  volt  tartósan  érvényes  minden  országban,  1948-ban 
ravaszabból  érvényesük  a  kommunistaüldözés  dialektikája. 

Abban  az  évben,  június  végén  a  kommunista  pártok  tájékoztató  irodája  (a  Kominform) 
-  amely  1947  szeptemberében  alakult  meg,  és  (Albánia  kivételével)  az  uralmon  lévő 
kommunista  pártokat  tömörítette  -,  valamint  a  két  legerősebb  nyugat-európai 
kommunista  párt,  a  francia  és  az  olasz  elítélte  Tito  Jugoszláviáját,  és  felhívást  adott  ki 
vezetője  megbuktatására.  A  következő  hónapokban  valami  egészen  új  jelenség 
bontakozott  ki  a  kommunista  mozgalom  történetében:  immár  „állami"  jelleget  öltött  az 
„elhajlás"  a  moszkvai  urakkal  való  szembenállás,  az  önállóság,  az  „uralkodó  központtól" 
való  függetlenség  vágya,  amely  mindig  ott  fészkelt  a  kis  aktivista  csoportokban.  Egy  kis 
balkáni  állam,  amelyben  már  -  kegyetlensége  révén  is  -  kiállta  a  próbát  a  kommunista 
párt  egyeduralma,  kihívást  intézett  a  kommunista  birodalom  központja  ellen.  A  mind 
feszültebb  helyzet  korábban  elképzelhetetlen  távlatokat  nyitott  a  kommunista  üldözésnek: 
most  már  mint  egy  másik  kommunista  állam  „szövetségeseit"  vagy  „ügynökeit" 
üldözhették  a  kommunistákat. 

Vizsgáljuk  meg  a  kommunistaüldözés  történelmi  újdonságának  két  oldalát,  amelyek 
közül  a  jugoszláv  oldal  sokáig  rejtve  maradt,  és  általában  nem  is  vesznek  tudomást  róla  a 
népi  demokráciák  történetében.  A  -  hírlapi  szóhasználattal  -  „Tito-Sztálin"-féle  szakítás 
után  olyan  nyomorúságos  volt  Jugoszlávia  gazdasági  helyzete,  hogy  némely  tanúk  szerint 
„rosszabb"  volt,  mint  a  háború  alatt.  Egyik  napról  a  másikra  minden  külföldi  kapcsolata 
megszakadt,  a  határain  tömegesen  fölvonuló  szovjet  páncélosok  komolyan  fenyegették 
az  országot.  Csak  nemrégiben  pusztított  itt  polgárháború,  de 

1948-49-ben  egy  csöppet  sem  tűnt  fel  légből  kapott  gondolatnak  egy  új  háború,  a 
szovjet  támadás  veszélye. 

A  belgrádi  hatalom  azzal  válaszolt  a  „jugoszláv  árulás"  elítélésére  és  a  valóságos 
fenyegetésre,  hogy  „elkülönítette"  Moszkva  híveit  (úgy  hívták  őket,  hogy  informbirovd, 
„kominformosok")  és  mindenkit,  aki  egyetértett  a  Kominform  1948.  júniusi  határozatával. 
Nem  csak  egyszerű  internálásból,  a  külvilághoz  fűződő  kapcsolatok  elvágásából  állt  ez  az 
elkülönítés.  Valójában  olyan  eszközökhöz  nyúlt  a  bolsevik  elmélettel  áthatott  titoista 
hatalom,  amely  megfelelt  politikai  kultúrájának:  a  táborokhoz.  Jugoszláviának  sok  szigete 


van,  és  -  talán  a  Szolovki-szigeteken  létesített  első  bolsevik  tábor  emlékére  -  az  egyik 
ilyen  sziget,  Golf  Ótok  (Kopár  Sziget)  lett  a  fő  tábor.  Nem  is  akármilyen  tábor,  mert  olyan 
módszerekkel  éltek  ott,  amelyek  nagyon  hasonlítottak  a  romániai,  pite§ti  tábor 
módszereihez,  és  amelyeket  talán  „balkáninak"  kell  neveznünk.  Ilyen  volt  a 
„gyalázatsorfal"  más  szóval  „kujonfuttatás":  az  új  fogoly  két  sor  rab  között  haladt  végig, 
azok  meg  -  ki  akartak  kerülni  onnan,  vagy  javítani  akarták  a  helyzetüket  -  végigverték, 
szidalmazták,  kővel  dobálták.  Ilyen  volt  a  szertartásos  „kritika-önkritika",  persze  a 
„vallomások"  szertartásával  együtt. 

A  kínzás  lett  az  internáltak  mindennapi  kenyere.  Említsük  meg  a  gyötrésmódok  közt  a 
„küblit"  -  egy  ürülékkel  teli  vödör  fölé  tartották  a  fogoly  fejét  -  és  a  „bunkert"  egy 
lövészárokban  kiképzett  zárkát.  De  talán  a  náci  táborok  kínzásmódjára  emlékeztető 
kőtörés  volt  a  felügyel  ő-„átnevel  ők"  legelterjedtebb  módszere  ezen  a  sziklás  adriai 
szigeten.  És  hogy  teljes  legyen  a  robotosok  megaláztatása:  a  tengerbe  szórták  a 
kőtörmeléket... 

A  jugoszláviai  kommunisták  1948-49-ben  elkezdődött  üldözése  valószínűleg  az  addigi 
legtömegesebb  európai  üldözésekhez  fogható,  a  húszas  évek  Szovjetuniója,  a  harmincas 
évek  Németországa  és  a  náci  megszállás  alatti  kommunistaüldözések  után.  Nyilvánvalóan 
„tömeges"  üldözés  ez,  ha  a  népesség  és  a  kommunista  párttagok  számát  tekintjük. 
Sokáig  titokban  tartott  hivatalos  források  szerint  16  731  embert  érintett,  ezek  közül  5037- 
et  ítéltek  el  szabályos  perben;  Goli  Ótok  és  Grgur  szigetre  küldték  háromnegyed  részüket. 
Vladimír  Dedijer  elfogulatlan  elemzései  szerint  31  000  vagy  32  000  ember  fordulhatott 
meg  csak  a  Goli  Otok-i  táborban.  Az  újabb  kutatás  még  képtelen  volt  kideríteni,  hogy 
hány  fogoly  halt  ott  meg,  hány  áldozata  volt  a  kivégzéseknek,  a  kimerültségnek,  az 
éhségnek  és  a  járványoknak,  vagy  épp  az  öngyilkosságnak,  mert  ehhez  a  végső 
menedékhez  folyamodtak  bizonyos  kommunisták,  kegyetlen  helyzetük  zsákutcájában. 

Ismeretesebb  a  kommunistaüldözés  másik  oldala:  a  „titoista  ügynökök"  utáni  hajsza  a 
többi  népi  demokráciában.  Többnyire  „látványos"  nagy  per  alakját  öltötte,  amely 
nemcsak  egy-egy  érintett  ország  közvéleményére,  hanem  azokra  az  országokra  is 
hatással  akart  lenni,  amelyeket  erőszakkal  tereltek  be  a  „béke  és  a  szocializmus 
táborába".  Úgy  kellett  ezeknek  a  pereknek  lefolyniuk,  hogy  azt  a  moszkvai  irányvonalat 
igazolják,  amely  szerint  magukban  a  kommunista  pártokban  kell  keresni  az  ellenséget,  és 
el  kell  hinteni  az  általános  bizalmatlanságot  és  a  lankadatlan  éberséget. 

A  Román  Kommunista  Párt  (RKP)  1948  elején  kezdte  vizsgálni  Lucretiu  Patrascanu,  a 
marxista  elméleti  szakember  hírében  álló  értelmiségi  ügyét,  aki  1944-től  1948-ig 

igazságügy-miniszter  volt^  ^;még  csak  huszonegy  éves  volt,  amikor  1921-ben  már  a 
párt  alapítói  közé  tartozott.  Bizonyos  vádpontok  tekintetében  a  Patrascanu-ügy  már  a 
Tito-ellenes  hadjárat  bevezetése.  1948  februárjában  visszahívták,  börtönbe  vetették,  de 
csak  1954  áprilisában  ítélték  halálra,  és  április  16-án  végezték  ki,  hatévi  rabság  után,  egy 
évvel  Sztálin  halála  után.  Még  nincs  egészen  tisztázva  ennek  a  kései  kivégzésnek  a 
rejtélye;  az  az  egyik  föltevés,  hogy  Patrascanu  rehabilitálásától  félhetett  Gheorghiu-Dej, 
az  RKP  főtitkára,  és  vetélytársat  láthatott  benne;  csak  részben  kielégítő  ez  a  föltevés, 
mert  a  két  vezető  már  a  háború  óta  hadilábon  állt  egymással. 


1949-ben  elsősorban  a  Jugoszláviával  szomszédos  országokat  vették  célba  a 
kommunista  vezetők  elleni  perek.  Albániában  volt  az  első,  amely  ország  vezetősége  igen 
szoros  kapcsolatban  állt  a  jugoszláv  kommunistákkal.  Kocsi  Dzodze  a  kommunista 
fegyveres  ellenállás  egyik  vezetője,  a  háború  után  belügyminiszter  és  a  párt  főtitkára 
csakugyan  Tito  híve  volt.  1948  őszén  politikai  hadjárat  indult  a  pártban,  hevesen 
támadták  „a  Dzodze  és  Kristo  vezette  jugoszlávbarát  trockista  frakciót"  és  1949 
márciusában  letartóztatták  a  jugoszláv  kommunisták  szövetségeseit.  Kocsi  Dzodze  és 
négy  más  vezető  -  Randi  Kristo,  Vasco  Koleci,  Nuri  Huta  és  Vango  Mitrojorgji  -  Tiranában 
került  bíróság  elé.  Június  10-én  ítélték  halálra,  és  másnap  ki  is  végezték.  Négy  társa  is 
súlyos  büntetést  kapott,  és  az  albán  pártban  más  jugoszlávbarát  kommunisták  is 
csakhamar  áldozatul  estek  a  „tisztogatásnak". 

1949  szeptemberében,  Budapesten  került  sor  a  „Tito-ellenes"  sorozat  második 
látványos  perére;  Rajk  László  volt  a  fővádlottja,  a  spanyolországi  nemzetközi  brigádok 
egykori  tagja,  a  hazai  ellenállás  egyik  vezetője,  majd  a  nem  kommunista  demokraták 
üldözésében  igen  kemény  kezűnek  mutatkozó  belügyminiszter,  végül  külügyminiszter. 
1949  májusában  letartóztatták  Rajkot,  megkínozták,  ám  egyszersmind  meg  is  zsarolták 
egykori,  vezetőségbeli  elvtársai  -  azzal,  hogy  kötelessége  „segíteni  a  pártot"  majd 
elítélik,  de  nem  fogják  kivégezni  -,  amíg  meg  nem  tört,  vallomást  nem  tett,  amelyet 
aztán  fölmondott  a  bíróság  előtt,  és  súlyosan  el  nem  marasztalta  Titót  és  a 
jugoszlávokat,  mint  „a  népi  demokráciák  ellenségét".  A  magyar  bíróság  szeptember  24-én 
hirdette  ki  megfellebbezhetetlen  ítéletét:  Rajk  Lászlót,  Szőnyi  Tibort  és  Szalai  Andrást 
halálra,  a  jugoszláv  Lázár  Brankovot  és  a  szociáldemokrata  Justus  Pált  életfogytiglani 

.[83] 


börtönre  ítélte.  Október  15-én  kivégezték  Rajkor 

IMI 


Egy  mellékperben  négy  magas 


rangú  katonatisztet  ítélt  halálra  a  katonai  bíróság. 

A  Rajk-per  utáni  megtorlásokban  állítólag  kilencvennégy  embert  tartóztattak  le,  majd 
ítéltek  el  vagy  internáltak  Magyarországon;  tizenöt  elítéltet  kivégeztek,  tizenegy  másik 
börtönben  halt  meg,  ötven  vádlott  tíz  évnél  hosszabb  börtönbüntetést  kapott.  Állítólag 
mintegy  hatvan  ember  lelte  halálát  ebben  az  ügyben,  ha  a  hozzátartozók  és  -  miért  ne?  - 

a  vizsgálatban  eljáró  bírák  és  katonatisztek  öngyilkosságát  is  ideszámítjuk^^^. 

Kétségkívül  a  vezető  csoport  belső  ellentétek,  valamint  Rákosi  Mátyás  pártfőtitkár  és  a 
titkosrendőrségi  vezetők  buzgalmát  is  tekintetbe  kell  vennünk,  ha  azt  kutatjuk,  hogyan 
esett  a  választás  az  áldozatokra  és  a  „főnökükre",  Rajk  Lászlóra.  Ezek  a  tényezők  vagy 
akár  mások  sem  palástolhatják  azonban  a  lényeget:  a  moszkvai  döntéshozók,  köztük  az 
állambiztonság  és  a  Közép-  és  Kelet-Európával  foglalkozó  hírszerző  szolgálatok  vezetői 
álltak  az  első  megtorló  hullám  bizonyos  kommunisták  ellen  szőtt  fondorlatainak 
hátterében.  Ők  bajlódtak  vele,  hogy  leleplezzenek  egy  nagy  „szovjetellenes  nemzetközi 
összeesküvést".  A  Rajk-pernek  kulcsszerepet  szántak  ebben,  a  vád  koronatanújával,  Noel 
Eleiddel,  egy  amerikaival,  aki  titokban  a  kommunizmus  mellé  állt,  és  a  szovjet 
titkosszolgálatok  kezére  játszott,  ahogy  világosan  bebizonyították  az  újabban  megnyílt 
levéltárak.^^ 

Ennek  a  pillanatnyilag  főleg  „titoista"  összeesküvésnek  a  „nemzetköziesítésére" 


irányuló  kísérlet  nyilvánult  meg  a  Trajcso  Kosztov  elleni  szófiai  perben.  Kiérdemesült 
kominternes  volt  Kosztov,  akit  halálra  ítéltek  a  régi  rendben,  a  hazai  fegyveres  ellenállás 
vezetője,  a  háború  után  miniszterelnök-helyettes,  akit  Georgi  Dimitrov  örökösének 
tekintettek;  Dimitrovnak,  a  kommunista  internacionálé  egykori  főtitkárának.  Szófiában 
1946  óta  a  Bolgár  Kommunista  Párt  főtitkárának  egészségi  állapota  nagyon  súlyosra 
fordult  1949-ben.  (Bár  március  óta  a  Szovjetunióban  gyógykezelték,  meghalt  -ugyanott  - 
július  2-án.) 

A  BKP  vezetőségében  lévő  „moszkoviták"  (azok  a  vezetők,  akik  Moszkvában  húzták  ki  a 
háborút,  ugyanaz  a  társaság,  amelyből  Rákosi  jött  Magyarországra  és  Gottwald 
Csehszlovákiába)  1948  végén  bírálni  kezdték  Kosztov  „hibáit  és  mulasztásait"  különösen 
„a  Szovjetunióhoz  való  helytelen  viszonyát"  a  gazdaság  területén.  Hiába  gyakorolt 
„önkritikát"  Dimitrov  hozzájárulásával  -  aki  egy  szovjet  szanatóriumból  május  10-én 
küldött  levelében  hevesen  elítélte  -  1949  júniusában  letartóztatták  Kosztovot  több 
munkatársával  együtt. 

Trajcso  Kosztov  és  kilenc  vádlott-társa  ellen  1949.  december  7-én  kezdődött  a  per 
Szófiában;  14-én  hirdettek  ítéletet:  egyszerre  nyilvánították  Kosztovot  a  hajdani  bolgár 
rendőrség,  az  „áruló  Tito"  és  a  „nyugati  imperialisták"  ügynökének,  és  halálra  ítélték; 
négy  másik  vezető  -  Iván  Sztelanov,  Nikola  Pavlov,  Nikola  Necsev  és  Iván  Tutev  - 
életfogytiglant,  három  tizenöt  évet,  egy  tizenkét  évet,  egy  meg  nyolcévi  börtönt  kapott. 

Két  nap  múlva  elutasították  Trajcso  Kosztov  kegyelmi  kérvényét,  és  felakasztották^ 

Ez  a  szófiai  per  különleges  helyet  foglal  el  a  kommunista  rendszerek  kommunista 
vezetők  elleni  pereinek  történetében:  a  bíróság  előtt  tett  első  vallomásaiban  Kosztov 
visszavonta  a  kihallgatásokon  tett  korábbi,  kicsikart  vallomásait,  és  ártatlanságát 
hangoztatta.  Utána  megvonták  a  szót  tőle,  de  az  utolsó  szó  jogán  mégis  elmondhatta 
magáról,  hogy  a  Szovjetunió  barátja,  bár  -  természetesen  -  nem  fejezhette  be  a 
beszédét.  Ezek  a  „műhibák"  gondolkodóba  ejtették  a  jövendő  perek  rendezőit. 

Bulgáriában  nem  ért  véget  a  „Kosztov-ügy"  a  fő  áldozat  felakasztásával.  1950 
augusztusában  indult  per  tizenkét  gazdasági  vezető,  „Kosztov  munkatársai"  ellen;  egy 
másik  per  1951  áprilisában  volt  „Kosztov  összeesküvő  bandájának"  két  másik  tagja  ellen, 
egy  harmadik  meg  a  BKP  központi  bizottságának  két  tagja  ellen.  Végül  zárt  ajtók  mögött 
is  lefolyt  néhány  per  a  hadsereg  és  az  állambiztonság  tisztjei  ellen. 

Csehszlovákiában  1949-ben  figyelmeztették  a  vezetőket,  hogy  nagy  „összeesküvők" 
bújnak  meg  a  CSKP-ban.  Különleges  csoport  alakult  hát  Prágában,  amelyben  a  központi 
bizottság,  a  politikai  rendőrség  és  a  CSKP  ellenőrző  bizottsága  megbízottai  vettek  részt, 
hogy  földerítsék  az  „összeesküvőket"  főleg  a  „csehszlovák  Rajkót".  1949-ben  tartóztatták 


le  az  első,  eleinte  csak  harmadvonalbeli  kommunista  vezetőket.  De  az  első 
kommunistaper-hullámban  csak  egyetlen  „Tito-ellenes"  pert  volt  képes  összeeszkábálni  a 
rendszer,  azt,  amelyben  tizenhat  embert,  köztük  tíz  jugoszlávot  ítéltek  el 

1950.  augusztus  30-a  és  szeptember  2-a  között  Pozsonyban,  Szlovákia  fővárosában. 
Jugoszlávia  pozsonyi  alkonzulja.  Stefan  Kevics  volt  a  vezetőjük.  Két  szlovákot  ítéltek 
halálra  ebben  a  perben,  és  ki  is  végezték  az  egyiküket,  Rudolf  Landanicot. 

1949  végén  vetette  magát  igazán  a  csehszlovák  Rajk  után  a  rendőri  gépezet,  a 


moszkvai  állambiztonsági  központból  jött  tapasztalt  emberek  segítségével  és 
irányításával.  A  „szovjet  tanácsadók"  főnökei  nem  is  titkolták  küldetésük  célját.  Az 
egyikük,  Lihacsov  dühbe  gurult,  hogy  milyen  kevés  buzgalmat  árul  el  az  egyik  szlovák 
állambiztonsági  vezető,  és  így  kiáltott  fel:  „Sztálin  küldött  ide,  hogy  pereket  készítsek  elő, 
nincs  vesztegetni  való  időm.  Nem  azért  jöttem,  hogy  vitatkozzak,  azért  jöttem 
Csehszlovákiába,  hogy  fejeket  üssek  le  (szvolocsity  golovi).  Inkább  százötven  nyakat 
tekerek  ki,  mintsem  hogy  a  magamét  hagyjam  kitekerni. 

Azért  lehetett  részletesen  tisztázni  ennek  a  megtorló  akciónak  a  történetét,  mert  1968- 
ban  a  párt  és  a  rendőrség  levéltárának  legtitkosabb  zugaiba  is  bejuthattak  a  történészek, 
és  1989  novembere  után  tovább  mélyíthették  kutatómunkájukat. 

A  Pavlik  házaspár  volt  az  első,  akit  letartóztattak  1949  májusában  a  Rajk-per 
előkészületeivel  kapcsolatban  Magyarországon;  Pavlik  Géza  pere  1950  júniusában  zajlott 
le.  1949  júniusában  Rákosi  Mátyás  körülbelül  hatvan  olyan,  magas  rangú  csehszlovák 
vezető  névjegyzékét  juttatta  el  Klement  Gottwaldnak  Prágába,  akiknek  elhangzott  a  neve 

a  Rajk-ügy  nyomozása  során. ^  ^  A  Rajk-per  kapcsán,  és  a  szovjet  és  magyar  biztonsági 

szolgálatok  szakadatlan  nyomása  alatt  Prága  mind  élénkebb  érdeklődést  tanúsított  a 
háború  alatt  nyugatra  menekült  kommunisták,  különösen  a  nemzetközi  brigádok  egykori 
tagjai  iránt.  Ősszel  a  CSKP  különleges  osztályt  alakított  az  állambiztonsági  szervezetnél, 
hogy  „felkutassa  a  pártba  befurakodott  ellenséget"  és  a  Gestapo  megmenekült  és 
kommunista  mozgalmi  ügyekben  „szakértő"  tagjait  is  habozás  nélkül  igénybe  vette  hozzá. 
1949-ben,  Evzen  Löbl  külkereskedelmi  miniszterhelyettes  letartóztatásával  új  szakasz 
kezdődött  a  kommunisták  elleni  megtorlásban:  immár  „felső  káderekre"  is  kiterjedt,  és  ez 
a  folyamat  csak  erősödött  1950-ben:  többek  közt  már  tartományi  szintű  pártvezetőket  is 
elért. 

1951  januárjában  és  februárjában  a  hatalmi  piramis  jelentős  részét  is  elérte  egy  nagy 
letartóztatás!  hullám.  A  párt  és  az  állam  ötven  letartóztatott  magas  rangú  vezetője  között 
„francia  ajkú  kommunisták"  is  voltak,  és  mások  is,  mint  Karéi  Sváb,  akiknek 
valamiképpen  a  többi  párttal  való  kapcsolat  fenntartása  volt  a  feladatuk. 

Vándorolt  a  címke,  hol  ez,  hol  az  számított  „az  összeesküvés  fejének"  két  évbe  is 
beletelt,  mire  rábukkantak  a  csehszlovák  Rajkra.  Csak  1951  nyarán  elöntötte  el  Sztálin  - 
Klement  Gottwald  sietős  jóváhagyásával  -,  hogy  Rudolf  Slánsky  lesz  ez  a  fej,  a  CSKP 
főtitkára  személyesen,  akinek  Bedrich  Geminder,  a  Komintern-apparátus  egy  másik  nagy 
hatalmú  személyisége  volt  a  „jobbkeze"  Majdnem  mindenütt  ott  a  neve  Rudolf  Slánskyé 
mellett,  Sztálin  és  Gottwald  levelezésében  csakúgy,  mint  a  Slánsky-per  előjátéka  alatt 
bebörtönzött  kommunisták  kihallgatása  közben.  A  forgatókönyv  szovjet  szerzői 
„pótfejnek"  szánták  Gemindert.  Az  állambiztonságiak 

1951.  november  24-én  tartóztatták  le  az  „összeesküvés"  két  vezetőjét.  A  következő 
két  hónapban  két  másik  vezető  is  melléjük  került  a  rács  mögé;  1952.  január  12-én  Rudolf 
Margolius  külkereskedelmi  miniszterhelyettes,  1952.  május  23-án  pedig  Josef  Frank, 
Rudolf  Slánsky  helyettese. 

A  szovjet  tanácsadók  és  helybeli  beosztottaik  felváltva  kínozták  foglyaikat,  hogy 
előkészítsenek  egy  nagy,  látványos  pert.  Sikerült  is  nekik,  és  1952.  november  20-án 


megkezdődhetett  Prágában  „a  Rudolf  Slánsky  vezette  államellenes  összeesküvő  központ 
vezetőségének  pere".  Ezúttal  első  vonalbeli  kommunista  vezetők  ügyét  tárgyalták. 
November  27-én  hirdetett  ítéletet  a  bíróság;  tizenegy  vádlottat  halálra,  hármat 
életfogytiglani  börtönre  ítéltek.  December 

3-án  hajnalban,  3  óra  és  5  óra  45  perc  közt  a  prágai  Pankrac  börtön  hóhérja 
felakasztotta  a  tizenegy  halálraítéltet. 


A  megtorlás  jelképe,  a  Slánsky-per 


im 


A  moszkvai  bolsevik  vezetők  harmincas  években  lezajlott  pere  után  a  Slánsky-per  a 
kommunizmus  történetének  leglátványosabb  és  legtöbbet  értelmezett  pere.  A  nemzetközi 
kommunista  apparátus  olyan  kiemelkedő  személyiségei  voltak  az  elítéltjei  közt,  akik 
„kommunista  Genffé"  tették  Prágát  a  hidegháború  alatt.  Kulcsszerepe  volt  akkor  a 
csehszlovák  fővárosnak  különösen  a  francia  és  az  olasz  kommunista  párttal  fenntartott 
kapcsolatokban. 

Rudolf  Slánsky,  1945  óta  a  CSKP  főtitkára,  Moszkva  feltétlen  híve  volt.  az  „Ötök 
csoportjának",  annak  a  különleges  szervnek  az  elnöke,  amelynek  az  volt  a  feladata,  hogy 
napról  napra  figyelemmel  kísérje  a  megtorlás  folyamatát,  és  mint  ilyen,  tucatszámra 
hagyott  jóvá  halálos  ítéleteket. 

Bedrich  Geminder  és  Josef  Frank  főtitkárhelyettes  voltak.  Geminder  a  Komintern- 
apparátus  csúcsszervénél  dolgozott,  és  azért  tért  haza  Moszkvából  Prágába,  hogy  a  CSKP 
nemzetközi  osztályát  vezesse.  Frank,  aki  1939-től  1945-íg  náci  gyűjtőtáborokban 
raboskodott,  most  a  gazdasági  ügyeket  és  a  nyugati  kommunista  pártoknak  nyújtott 
pénzügyi  segítséget  felügyelte.  Rudolf  Margolius  külkereskedelmi  miniszterhelyettesnek 
az  volt  a  feladata,  hogy  kapcsolatot  tartson  a  kommunista  pártok  ellenőrizte 
kereskedelmi  társaságokkal.  Ottó  FíschI  pénzügyminiszter-helyettesnek  a  CSKP  bizonyos 
görbe  pénzügyi  műveleteiről  is  tudomása  volt.  Ludvík  Frejka  részt  vett  a  háború  alatt  a 
londoni  csehszlovák  ellenállásban.  1948-tól  pedig,  amikor  Klement  Gottwald  lett  a 
köztársaság  elnöke,  Gottwald  hivatalának  gazdasági  osztályát  vezette. 

A  szovjet  különleges  szolgálatokkal  akár  közvetlenül,  akár,  a  nemzetközi  kommunista 
apparátus  útján,  közvetve  kapcsolatban  álló  elítéltek  között  -Slánsky  és  Geminder  mellett 
-  említsük  meg  Bedrich  Reidnt,  aki  a  hadsereg  hírszerző  szolgálatának  főnöke,  majd  1948 
februárjától  védelmi  miniszterhelyettes  volt.  Karéi  Svábot,  náci  gyűjtőtáborok  egykori 
foglyát,  majd  a  CSKP  központi  apparátusának  személyzeti  vezetőjét,  aki 
nemzetbiztonsági  miniszterhelyettesi  rangra  emelkedett  ebből  a  munkakörből,  André 
Simoné  újságírót,  aki  főleg  Németországban  és  Franciaországban  dolgozott  a  háború 


előtt. 

Végül  Artúr  Londont,  aki  a  szovjet  titkosszolgálat  munkatársa  volt  a  spanyol 
polgárháború  alatt,  majd  Franciaországban  ellenálló  és  deportált,  1945  után  Svájcban  és 
Franciaországban  szolgálta  a  kommunista  hírszerző  szerveket,  1949  elejétől  pedig 
Prágában  volt  külügyminiszter-helyettes. 

Ennek  a  minisztériumnak  még  két  vezetője  szerepelt  az  elítéltek  között:  a  szlovák 


Vladimír  Clementis.  1948  tavasza  után  miniszter,  a  háború  előtt  kommunista  ügyvéd 
franciaországi  száműzetésben,  ahol  kifogásolta  a  német-szovjet  megállapodást,  ezért 
aztán  ki  is  zárták  a  pártból,  de  1945-ben  visszavették;  azután  a  szintén  szlovák  Vavro 
Hajdú  miniszterhelyettes.  A  per  harmadik  szlovákja,  Evzen  Lobi  száműzetésben, 
Londonban  volt  a  háború  idején,  és  akkor  tartóztatták  le,  amikor  külkereskedelmi 
miniszterhelyettes  volt. 

Ottó  Sling  is  részt  vett  a  londoni  csehszlovák  ellenállásban;  azelőtt  a  spanyolországi 
nemzetközi  brigádokban  szolgált.  A  háború  után  a  CSKP  tartományi  titkára  lett  Brnóban, 
Morvaország  fővárosában. 

Az  életfogytig  la  nra  ítélt  három  vádlott  -  Vavro  Hajdú,  Artúr  London  és  Evzen  Lobi  - 
„zsidó  származását"  is  felhánytorgatták  a  perben.  A  tizenegy  halálraítélt  közül  is  ez 
történt  nyolccal  (Clementis,  Frank  és  Sváb  volt  a  három  kivétel). 

A  Slánsky-per  lett  a  megtorlás  jelképe  a  népi  demokráciákban,  és  nem  csak 
Csehszlovákiában.  Szörnyűsége  azonban  nem  palástolhatja,  hogy  a  nem  kommunisták 
voltak  ennek  a  megtorlásnak  fő  áldozatai.  Az  1948-tól  1954-ig  terjedő  korszakban  a 
Csehszlovákiában  elítéltek  körülbelül  0,1%-át  képviselik  a  kommunisták,  a 
halálraítélteknek  5%-át,  az  összes  (kivégzés,  üldözés  okozta  öngyilkosság,  közvetlenül 
bebörtönzés  miatti  haláleset,  börtönben  vagy  táborokban  (bánya-üzemi  baleset,  őrök 
által  „szökési  kísérlet"  közben,  vagy  „lázadás"  során  elkövetett  gyilkossági 
következtében)  meghalt  elítélteknek  1%-át. 


A  Slánsky-per  azoknak  az  állandó  szovjet  tanácsadóknak  aprólékosan  előkészített  műve 
volt,  akik  Sztálin  magas  moszkvai  hatalmi  köreivel  összhangban  jártak  el.  Ez  jelezte  a 
népi  demokráciákban  1949  óta,  a  kommunista  vezetők  ellen  lefolytatott  nagy  politikai 
perek  második  hullámát. 

Sztálin  és  Gottwald  ugyan  meghalt  1953-ban,  de  Csehszlovákiában  „a  Slánsky-per 
utóperei"  követték  1953-54-ben  a  Slánsky-per  nagy  látványosságát.  1954-ben  érték  el  a 
tetőpontjukat.  Ebben  az  évben  január  26-a  és  28-a  között  zajlott  le  Prágában  az  első 
nagy  per:  Marié  Svermovát,  a  CSKP  alapítóját  (és  1929-től  1950-ig  vezetőségi  tagját) 
ítélték  el  benne  életfogytiglani  börtönbüntetésre;  hat  vádlott-társát,  a  párt 
apparátusának  magas  rangú  vezetőit  pedig  összesen  száztizenhárom  évi  börtönre.  Egy 
hónap  múlva,  február  23.  és  25.  között  folytatták  le  a  második  pert;  ebben  a  „trockista 
nagytanács"  hét  tagját,  a  CSKP  aktivistáit  ítélték  el,  összesen  százhárom  év 
szabadságvesztésre.  Pozsonyban  zajlott  le  a  harmadik  per,  április  21-e  és  24-e  között,  a 
szlovák  kommunista  párt  régi  vezetői,  a  „szlovák  burzsoá  nacionalista  csoport"  tagjai 
ellen.  Az  ellenállás  egyik  vezetőjét,  Gustav  Husákot  sújtották  benne  életfogytiglani,  négy 
vádlott-társát  pedig  hatvanhárom  évi  börtönnel.  Még  hat  „nagy  pert"  indítottak  1954 
folyamán  magas  rangú  katonatisztek,  a  gazdaság  magas  rangú  vezetői  ellen  (tizenegy 
személyt  ítéltek  összesen  kétszáznégy  évi  elzárásra),  az  „illegális  szociáldemokrata 
vezetőség"  ellen;  végül  pedig  egyénileg  is  sok  személyt  perbe  fogtak.  Akkoriban  már 
évek  óta  az  volt  a  szokás,  hogy  a  CSKP  politikai  titkársága  minden  „fontos"  per  előtt 
jóváhagyta  a  vádat  és  a  kimondandó  ítéletet;  utána  a  CSKP  vezetősége  megvitatta  a  per 
lefolyásáról  szóló  jelentést. 


Az  1953-54-es  perek  már  nem  voltak  olyan  látványosak.  Eduárd  Outrata  gazdasági 
vezető  ellen  folyt  az  1948  és  1954  közti  korszak  utolsó  politikai  pere,  1954.  november  5- 
én. 


Ebben  a  megtorló  hullámban  Osvald  Závodsky,  a  nemzetközi  brigádok  egykori  tagja, 
franciaországi  ellenálló  és  deportált,  1948  után  az  állambiztonsági  szolgálat  vezetője  volt 
az  utolsó  kommunista,  akit  kivégeztek.  A  bíróság  1953  decemberében  ítélte  halálra,  és  a 
kormányon  lévők  elutasították  a  kegyelmi  kérvényét.  Prágában  jutott  akasztófára.  1954. 
március  19-én. 

Miért  került  sor  erre,  a  legmagasabb  rangú  kommunisták  ellen  irányuló  megtorlásra? 
Volt-e  valami  átlátható,  ésszerű  elv  az  áldozatok  kiválasztásában?  (Ki  legyen  az...  ez, 
vagy  az?)  A  levéltárak  megnyitása  és  az  új  kutatások  nem  egy  tekintetben 
megerősítették  az  1989  előtti  elemzéseket,  amelyek  ilyesmikről  szóltak:  előre  kiagyalt 
perek,  nagy  szerepet  játszó,  kicsikart  „vallomások"  moszkvai  rendezés,  törvényszéki 
aktákban  testet  öltő,  eleinte  Tito-ellenes,  majd  cionistaellenes  és  Amerika-ellenes 
ideológiai  és  politikai  téboly.  Immár  számos  tény  pontosítja  és  egészíti  ki  ismereteinket. 
De  arra  is  módot  ad  ez  a  megnyitás,  hogy  bizonyos  feltevésekkel  elmélyítsük  a 
kommunisták  elleni  megtorlásnak  arra  a  második  hullámára  vonatkozó  ismereteinket, 
amely  különbözik  a  jugoszláv  eretnekség  azonnal  esedékes  leküzdésének  jegyében 


elkezdett  elsőtől. 

Gazdagon  okadatolt  tanulmányok  tisztázták  ezeknek  a  pereknek  a  nyilvánvaló  okait; 
Moszkva  keze,  a  moszkvai  beavatkozás  volt  a  döntő.  Szoros  kapcsolatban  voltak  a 
kommunistaperek  a  korabeli  nemzetközi  helyzettel:  Tito  lázadása  után  kénytelen  volt  a 
sztálini  hatalom  erőszakkal  teljes  behódolásra  bírni  a  kommunista  mozgalmat,  és 
meggyorsítani  a  szovjet  birodalom  új  területeinek  „csatlósítását". 


A  különféle  országok  politikai,  társadalmi  és  gazdasági  gondjaival  is  kapcsolatban  volt 
ez  a  megtorlás:  bűnbaknak  kellett  az  elítélt  kommunista  vezető;  szükség  volt  a  hibáira, 
hogy  „megmagyarázzák"  a  kormányzat  mulasztásait,  és  a  büntetésére  is,  hogy  irányt 
szabjon  a  „népharagnak";  a  mindenütt  jelenvaló  rémuralom  széthintette  és  elmélyítette  a 
félelmet  a  vezető  rétegekben,  erre  volt  szükség,  hogy  mindenki  fenntartás  nélkül 
engedelmeskedjék  és  teljesen  alávesse  magát  „a  párt  utasításainak"  és  „a  béketábor" 
szovjet  vezetők  meghatározta  követelményeinek. 

A  vezető  körökben  dúló  súrlódások  is  vitathatatlanul  szerepet  játszottak  az  áldozatok 
kiválasztásában.  A  minden  gyarmati  uraság  szolgatársadairnában  oly  gyakori  kölcsönös 
gyűlölködést  és  féltékenykedést  sem  hanyagolhatjuk  el.  így  egész  biztosan  érdekes 
változatok  is  kínálkoztak  ennek  az  uraságnak,  a  nagy  moszkvai  játékmesternek  abban  a 
játszmában,  amelyet  rémült  szolgáival  űzött  és  űzhetett;  tény,  hogy  már  régóta  részletes 
tudomása  volt  erről  a  gyűlölködésről  és  féltékenykedésről. 

A  kommunista  vezetőket  sújtó  két  megtorlási  hullámból  magából  is  körvonalazható  egy 
bizonyos  áldozattípus.  A  spanyol  polgárháború  egykori  önkénteseire  csapott  le  a 
megtorlás,  a  külföldi  ellenállás  egykori  résztvevőire,  jugoszláviai  partizánokra, 
franciaországi  vagy  angliai  emigránsokra;  Magyarországon,  Bulgáriában  és  Szlovákiában 
főleg  a  hazai  ellenállás  kommunistáit  vették  célba. 


De  tovább  kell  mennünk,  és  azt  a  kérdést  kell  föltennünk:  miért  lett  a  Rudolf  Slánsky 
peréből,  a  legfontosabb  efféle  perből  világraszóló  bemutató?  A  sztálini  hatalom  milyen 
lappangó  világpolitikai  érdekei  jöttek  felszínre  a  per  egész  fölépítésében?  Minek  ez  a 
nagy  nyilvánosság,  a  brutális  ítéletek,  ez  a  látványos  erőszak,  hiszen  a  jelek  szerint  a 
Szovjetunió  teljesen  kézben  tartotta  a  népi  demokráciákat?  Ma  már  jól  ismerjük  ennek  a 
kézben  tartásnak  a  módszereit,  a  levélbe  foglalt  „ukázokat"  az  „eligazító"  értekezleteket, 
sőt  a  szovjet  tanácsadók  ezreinek  helybeli  tevékenységét. 

A  megtorlás  mélyén  meghúzódó  elgondolást  nyomozva,  szükségesnek  látjuk,  hogy 
megkockáztassunk  két  föltevést.  Az  első:  a  szovjet  tömb  háborúra  készült,  európai 
háborút  készített  elő.  Az  „amerikai  imperializmus"  lett  a  fő  ellenség,  és  a  szovjet  vezetők 
azt  hitték  -  vagy  akarták  elhitetni  hogy  támadásra  készül  a  „tábor"  ellen.  A  Slánsky-per, 
az  egész  lefolyása,  szervezett  tömeghatása,  hevesen  Amerika-ellenes  „ideológiája"  -  a 
Tito-ellenesség  mindig  jelen  van  benne,  de  mindig  az  uralkodó  Amerika-ellenességgel 
együtt  -  mint  jelenség,  azt  is,  sőt  főleg  azt  szolgálta,  hogy  a  szovjethatalom  háborús 
készülődéséről  tanúskodjék.  A  „hullapedagógia"  nemcsak  a  kommunisták  sorait  vette 
célba,  hanem  az  ellenfelet  is.  Sztálin  már  élt  vele  a  harmincas  években  a  Szovjetunióban, 
a  háborút  megelőző  nagy  tisztogatás  idején.  Talán  meg  volt  győződve  róla,  hogy  ismét 
ehhez  a  módszerhez  folyamodhat? 

Azok  közül,  akik  betekinthettek  a  gazdag  levéltári  forrásokba,  senki  sem  vonja 
kétségbe,  hogy  1950-51-től,  a  koreai  háború  kibontakozásától  kezdve  a  szovjet  tömb 
erősen  készült  egy  közeli  európai  háborúra  és,  alkalomadtán,  Nyugat-Európa 
megszállására.  Sztálin  megemlítette  1951-ben,  a  „tábor"  politikai  és  katonai 
képviselőinek  értekezletén,  hogy  1953-ban  valószínűleg  háború  lesz.  Mindenütt  gőzerővel 
militarizálták  a  gazdaságot. 

Csehszlovákiának  nagyon  fejlett  fegyveripara  volt  -  még  az  Osztrák- Ma  gyár 
Monarchiába  nyúltak  vissza  a  hagyományai  -,  és  a  harmincas  években  a  világ  legnagyobb 
fegyverszállítói  közé  tartozott.  1949-től  be  kellett  állnia  a  szovjet  tábor 
fegyverszállítójának.  A  gazdaság  és  a  társadalmi  élet  erőltetett  militarizálása  kísérte  ezt 
a  döntést  -  az  az  erős  propaganda,  hogy  küszöbön  a  háború  -,  továbbá  a  katonai 
költségvetés  példátlan  megnövelése  (öt  év  alatt  hétszeresére  nőttek  a  hadseregre 
fordított  kiadások!).  És  tegyük  hozzá:  a  civil  társadalom  zabolátlan  lerombolása,  az 
urániumbányák  teljesen  „szovjet  szakértők"  irányította  módszeres  kifosztása. 

Jindrich  Madry  hadtörténész,  az  1989  után  megnyílt  levéltárak  átvizsgálása  után,  erre  a 
következtetésre  jut  újabb  tanulmányában:  „1953  májusára  a  végsőkig  fokozták 
Csehszlovákia  fölfegyverzését,  az  »elkerülhetetlen  háborúra«  számítva." Az  1948-asnak 
tízszeresére  kellett  tervezni  a  védelmi  minisztérium  1953-as  költségvetését.  A 
csehszlovák  gazdaságnak,  szovjet  követelésre,  „háborút  megelőző  gazdaságként"  kellett 
fejlődnie.  1953.  január  l-jén  nem  kevesebb  mint  292  788  ember  állt  fegyverben,  kétszer 
annyi,  mint  az  1949-es  létszám,  és  a  köztársaság  elnök  áprilisi  döntése  értelmében 
meghosszabbították,  három  évre  növelték  a  kötelező  katonai  szolgálatot.  Pénzügyi  és 
anyagi  tartalékokat  képeztek  a  háború  céljaira,  és  ebben  az  összefüggésben  kell 
szemlélnünk  az  1953-as  júniusi  „pénzügyi  reformot"  amely  jócskán  megkopasztotta  a 
betéteseket.  Bizonyos  jelek  arra  vallanak,  hogy  változott  a  helyzet  1953  júniusában. 


amikor  Moszkva  új  urai  már  nem  az  elkerülhetetlen  háború  stratégiáján  gondolkodtak. 

Ha  ebből  a  szögből  tekintjük  a  kommunista  vezetők  elleni  megtorlást,  talán 
könnyebben  megértjük  az  áldozat  kiválasztás  szempontjait.  A  „nagy  testvér"  jól  ismerte 
hű  elvtársait,  és  volt  fogalma  nyugati  ellenfeleiről  is.  A  jelek  szerint  machiavellista 
csúcsokat  döntött  „hulla-pedagógiája".  Mi  mást  tehetett  volna,  hogy  meggyőzze  az 
erejéről  és  elszántságáról  az  ellenfeleit  (és  -  esetleg  -  ábrándokat  ébresszen  saját 
gyengeségéről),  és  így  keltsen  teljes  zűrzavart  a  soraikban?  Mi  mást  tehetett  volna,  hogy 
meggyőzze  róla  a  mozgalom  titkaiba  beavatott  híveit,  hogy  súlyos  a  helyzet, 
vasfegyelemre  van  szükség  a  fenyegető  összetűzésben,  valami  szentséges  áldozatra? 

A  hívek  leghívebbjeit  kellett  föláldoznia,  azokat  választania  közülük,  akikről  biztosan 
tudható  volt,  hogy  a  velük  kapcsolatos  döntés  a  legnagyobb  hatást  kelti  nemzetközileg  is, 
minden  irányban,  a  Szovjetunióban  is.  A  legközönségesebb  hazugság  fegyverét  kellett 
forgatnia,  amelynek  minden  apró  részlete  ismeretes.  Vajon  ugyanilyen  hatása  lett  volna  a 
megrendezett  nagy  látványosságnak,  ha  egy  Antonín  Zápotockyt  vagy  egy  Antonín 
Novotnyt  tettek  volna  meg  „imperialista  ügynöknek"  akit  alig  ismertek  a  moszkvai  vagy 
más  apparátusokban?  Ki  hinné  el  ma,  hogy  Thorez  vagy  Togliatti,  Hruscsov  vagy 
Gottwald  azt  gondolta  volna  1952-ben,  akár  csak  egy  másodperc  tört  részéig  is,  hogy 
Rudolf  Slánsky,  Bedrich  Geminder  vagy  a  környezetükből  akárki  más  „amerikai  ügynök" 
lehet?  Bizony,  mást  sem  tehettek  az  avatottak,  csak  törhették  a  fejüket,  hogy 
kiokosodjanak  rajta,  megértsék  ezt  a  hazugság-üzenetet,  és  éppen  ez  volt  ennek  a 
machiavellista  műveletnek  az  egyik  célja. 

Csak  akkor  érhette  el  a  remélt  hatást  ez  a  -  hogy  Annié  Kriegel  kifejezésével  éljünk  - 
„pokoli  pedagógia"  ha  olyan  személyeket  választanak  ki,  akiket  ismernek  a  spanyol-, 
franciaországi,  szovjetunióbeli  vagy  angliai  antifasiszta  mozgalomból,  ismernek,  mert 
deportálták  őket,  megjárták  a  náci  táborokat.  Az  apparátusok  kulcsszemélyiségei  jól 
tudták,  hogy  milyen  szolgálatokat  tett  az  elítélt  kommunisták  nagy  része,  és  hogy 
mennyire  tántoríthatatlan  a  Moszkva  iránti  hűségük.  Különben  elég  sokan  voltak  a 
föláldozott  kommunisták  között,  akiket  súlyos  felelősség  terhelt  nem-kommunisták 
korábbi  üldözésében  és  meggyilkolásában;  sokan  szorosan  együttműködtek  a  „szovjet 
szervekkel". 

Még  1953-ban  és  1954-ben  is  folytak  perek,  amíg  új  stratégiát  nem  választott  a 
Szovjetunió:  a  „békés  egymás  mellett  élést". 

Egy  második  föltevést  is  szükségesnek  látunk  megkockáztatni:  az  antiszemitizmusnak  is 
szerepe  volt  a  kommunisták  elleni  megtorlásban.  A  perek  elemzése  rendszeresen  kitér  a 
jelenségnek  erre  a  vonására:  a  „cionizmus  és  a  cionisták  elleni  harc"  (valójában  a 
közönséges  antiszemitizmus)  nyilvánvalóan  azzal  volt  kapcsolatos,  hogy  megváltozott  a 
szovjet  politika  Izraellel  és  az  arab  világgal  szemben.  „Nagy  ellenség"  lett  az  új  Izrael 
Állam,  amelynek  születéséhez  nagymértékben  hozzájárult  Csehszlovákia,  többek  között 
azzal,  hogy  fegyvert  szállított  a  Haganának;  ezentúl  az  arabok  „nemzeti  felszabadító 
harcára"  épített  a  szovjet  stratégia. 

Nicolas  Werth  (lásd  az  első  részt)  világosan  kimutatta  a  Szovjetunióról,  hogy  1947 
decembere  óta  antiszemita  jellege  is  van  a  megtorlásnak  és  az  ötvenes  évek  elején  a 
„végső  nagy  tisztogatás"  előkészítésének.  Közép-Európában  már  a  Rajk-perben 


szembetűnő  az  antiszemitizmus:  a  bíró  négy  vádlottnak  is  emlegette  a  zsidó  nevét,  és 

arra  is  célzott,  hiába,  hogy  volt  Rajknak  egy  zsidó  nagyapja A  Slánsky-perben 
tetőzött  ez  az  antiszemitizmus:  tizenegy  vádlott  „zsidó  származását"  hangsúlyozták,  és  a 
„nemzetközi  cionizmushoz"  fűződő  kapcsolatukon  lovagoltak. 

Elég,  ha  meghallgatjuk  Moszkva  egyik,  már  említett  fő  tanácsadóját,  és  mindjárt 
fogalmat  alkothatunk  erről  a  színfalak  mögötti  antiszemitizmusról.  Lihacsov  elvtárs 
felvilágosításokat  kért  bizonyos  szlovák  vezetők  felforgató  tevékenységéről,  és  állítólag 
kijelentette  (beszélgetőtársa,  egy  szlovák  zsaru  közlése  alapján):  „Bánom  is  én,  honnan 
veszi  őket.  Arra  is  fütyülök,  hogy  igazak  vagy  nem.  Én  elhiszem  őket,  különben  is  csak 
bízza  rám.  Mit  törődik  annyit  azokkal  a  szar  zsidókkal?"^° 

Ebből  ennek  az  antiszemita  jellegnek  egy  másik  vonása  is  következik,  amelyet, 
tudomásunk  szerint,  soha  sem  emlegetnek.  Valóban  úgy  látjuk,  hogy  Sztálin  és  követői 
hatalma  le  akart  számolni  a  zsidókkal  a  nemzetközi  kommunista  apparátusban,  és  végleg 
ki  akarta  iktatni  őket.  Nem  gyakorolták  a  vallásukat  ezek  a  zsidó  kommunisták.  A  jelek 
szerint  ahhoz  a  nemzethez  tartozónak  tekintették  magukat,  amelyhez  asszimilálódtak, 
vagy  a  nemzetközi  kommunista  közösséghez  akartak  tartozni.  Nincs  róla  sem  nyilatkozat, 
sem  forrás,  hogy  a  népirtás  tapasztalata  hogyan  hatott  ezeknek  az  embereknek  a 
zsidótudatára.  De  annyit  tudunk,  hogy  sok  hozzátartozójuk  pusztult  el  náci  megsemmisítő 
táborokban. 

Ezek  a  zsidó  kommunisták  igen  nagy  számban  voltak  képviselve  a  kommunista 
internacionálé  apparátusában,  és  a  háború  után  is  kulcspozíciókat  foglaltak  el  több  közép¬ 
európai  párt-  és  államapparátusban.  Molnár  Miklós  ezt  írja  a  magyar  kommunizmusról 
szóló  összefoglalójában:  „A  rangsor  legtetején,  a  vezetők  szinte  kivétel  nélkül  zsidó 
származásúak,  akárcsak  -  ha  némileg  kisebb  mértékben  is  -  a  központi  bizottság,  a 
politikai  rendőrség  apparátusában,  a  sajtóban,  a  könyvkiadásban,  a  színház-  és 
filmművészetben...  A  munkáskáderek  erős  és  vitathatatlan  előretörése  nem  palástolhatja 
azt  a  tényt,  hogy  igen  nagy  mértékben  zsidó  kispolgári  származású  elvtársak  kezében  van 
a  döntéshozó  hatalom."^^  1953  januárjában  börtönbe  kerül  Rajk  régi  barátja,  a  magyar 

államvédelmi  hatóság  vezetője,  Péter  Gábor^^^  mint  „cionista  összeesküvő"^^^. 
Tulajdonképpen  a  maga  is  zsidó  kommunista  Rákosi  teszi  meg  bűnbaknak,  és  hivatalos 
beszédben  bélyegzi  meg  „Péter  Gábort  és  bandáját"  (őt  magát  és  néhány  államvédelmis 
tisztet). 

Romániában  1952-ben  dőlt  el  a  zsidó  kominternes  Ana  Pauker  sorsa.  Gheorghiu-Dej 
pártvezetővel  és  Vasile  Lucával  együtt  ő  is  a  vezető  „hármas  fogathoz"  tartozott.  Egy  más 
forrásból  meg  nem  erősített  állítás  szerint  Sztálin  kifejezte  a  csodálkozását  Gheorghiu- 
Dejnek  egy  1951-ben  tartott  találkozásuk  alkalmával,  hogy  Romániában  még  mindig  nem 
tartóztatták  le  a  titoizmus  és  a  cionizmus  ügynökeit,  és  állítólag  „vaskezet"  követelt.  így 
1952  májusában  menesztették  Vasile  Luca  pénzügyminisztert  (Teohari  Georgescu 
belügyminiszterrel  együtt),  utána  halálra  ítélték,  majd  életfogytiglani  börtönre 

változtatták  az  ítéletet,  és  Luca  börtönben  halt  meg^  .  Július  elején  elmozdították  Ana 
Pauker  külügyminisztert,  1953  februárjában  letartóztatták,  majd  1954-ben  szabadon 


bocsátották,  és  visszatérhetett  családja  körébe.  Ezzel  az  alacsonyabb  kádereket  is  elérte 
az  antiszemita  színezetű  megtorlás. 

Moszkvában  is  történtek  akkor  olyan  események  -  az  állambiztonsági  szolgálat 
gyökeres  átszervezése,  a  vezetője,  Abakumov  letartóztatása  1951  júliusában  -  amelyek 
alapján  egy  harmadik  föltevést  is  megfogalmazhatunk:  valószínűleg  a  szovjet 
állambiztonsági  szolgálat  klikkharcai  játszottak  döntő  szerepet  azoknak  az  áldozatoknak  a 
kiválasztásában,  akik  együttműködtek  ezekkel  a  szolgálatokkal,  és  a  büntetések 
mértékének  kiszabásában  is.  Karéi  Káplán  állapítja  meg  utolsó  összefoglaló  művében: 
„Már  csak  egy  kérdés  vár  válaszra,  mégpedig  az,  hogy  nem  a  moszkvai  állambiztonsági 
központ  súrlódásai  és  az  ott  végbement  változások  okozták-e  a  szovjet  biztonsági 
szolgálatokkal  együttműködő  egyik  csoport  felszámolását  és  egy  másikkal  (Bacílekkel, 
Kepperttel  és  másokkal)  való  felváltását. 

Csak  a  főbb  moszkvai  levéltárak  igen  részletes  tanulmányozása  alapozhatja  meg  és 
igazolhatja  ezt  az  utóbbi  föltevést.  Biztos,  hogy  volt  torzsalkodás  Sztálin  uralmának  végén 
az  állambiztonsági  szolgálatok  különféle  csoportjaival  és  vezetőivel  kapcsolatban  álló 
lehetséges  utódai  -  Hruscsov,  Malenkov,  Berija  -  között;  van  némi  fogalmunk  a  hadsereg 
és  az  NKVD  „különleges  szolgálatainak"  vetélkedéséről,  amelyek  éppen  a  népi 
demokratikus  országokban  versenyeztek  egymással,  ahová  a  hadsereg  hatolt  be 
elsőnek.^^ 


A  prágai  levéltárakban  ott  vannak  a  szovjet  biztonsági  szolgálatok  tanácstalanságának 
nyomai.  1950  tavaszán  a  moszkvai  központ  leváltotta  az  1949  októberében  Prágába 
érkezett  tanácsadókat,  mert  „nem  érték  el  a  kívánt  eredményeket".  A  Kremlben,  egy 
1951.  július  23-án  tartott  értekezleten,  amelyen  a  meghívott  Gottwald  a  nemzetvédelmi 
miniszterével,  Aleksej  Cepickával  képviseltette  magát,  Sztálin  megbírálta  tanácsadóinak 
felelőtlen  munkáját.  Különben  egy  Gottwaldhoz  intézett  és  főleg  Slánsky  és  Geminder 
sorsával  foglalkozó  levelében,  amelyet  Cepicka  vitt  haza  Moszkvából,  Sztálin  ezt  is 
kijelentette:  „Ami  a  Bojarszkij  elvtárs  [szovjet  főtanácsadó]  munkájával  kapcsolatos 
elismerő  véleményét  és  azt  a  kívánságát  illeti,  hogy  hagyjuk  meg  a  Csehszlovák 
Köztársaság  Nemzetbiztonsági  Minisztériumának  tanácsadói  tisztében,  minekünk  egész 
más  a  véleményünk  róla.  Bojarszkijnak  a  Csehszlovák  Köztársaságban  végzett  munkája 
világosan  megmutatta,  hogy  nem  képes  megfelelően,  kellő  felelősségtudattal  teljesíteni 
tanácsadói  feladatát.  Ezért  elhatároztuk,  hogy  visszahívjuk  Csehszlovákiából.  Ha  igazán 
szükségük  volna  állambiztonsági  ügyekben  járatos  tanácsadóra  (az  önök  kezében  a 
döntés),  igyekeznénk,  hogy  rátermettebb  és  tapasztaltabb  szakembert  találjunk."^"^ 

Ilyen  körülmények  között  kétségkívül  igen  ingatag  lehetett  a  biztonsági  főnökök 
lelkiállapota;  a  csehszlovák  nyomozati  csoportfőnök  például  följegyezte  a  tanácsadók 
egyik  megjegyzését:  „Idejekorán  csak  lepedőben  hagyja  ott  az  ember  a  biztonsági 
szolgálatot."  Jindrich  Vesely  állambiztonsági  főnök  öngyilkosságot  kísérelt  meg  1950-ben 
(fölgyújtotta  magát).  Ez  nem  sikerült,  de  1964-ben  másodszor  is  megpróbálkozott  vele, 
most  már  sikeresen.  A  második  kísérlete  előtt  hosszasan  megindokolta  az  öngyilkosságát; 
ez  az  írás  a  CSKP  központi  bizottságának  levéltárában  van,  és  egészen  őszintének  tetszik. 
Ebben  a  vallomásban  Jindrich  Vesely  az  első  kísérletének  okaira  is  kitér.  Tisztában  volt 
vele,  hogy  Sztálin  rendszeresen  elteszi  láb  alól  a  biztonsági  szolgálatok  vezetőit,  és 


Vesely  így  akarta  elkerülni  saját  likvidálását. 

Végül  egy  negyedik  föltevés  is  elkerülhetetlennek  látszik,  ha  a  kommunista  vezetők 
közül  való  áldozatok  kiválasztásának  alapelveit  kutatjuk:  egy  olyan  nagy  pert  készítettek 
elő,  amely  a  birodalom  moszkvai  anyaországában  koronázta  volna  meg  a  többi  ország 
politikai  persorozatát,  és  magában  a  központban,  Moszkvában  büntette  volna  meg  egy 
óriási  „nemzetközi  összeesküvés"  állítólagos  résztvevőit.  „Az  utolsó  összeesküvés"  című 
fejezetben  vizsgált  új  adatok  megannyi  komoly  érvvel  indokolják  a  közép-  és  délkelet 
európai  kommunisták  elleni  megtorlásnak  ezt  az  értelmezését. 


Az  „utóterrortól"  az  utókommunizmusig 

Néhány  megállapítással  kell  kezdenünk  annak  a  korszaknak  a  tanulmányozását,  amely 
1955-56-tól  -  Molnár  Miklós  szerint  az  „utóterror"  éveitől  -  1989-90-ig  tart,  amikor  Közép- 
és  Délkelet-Európa  legtöbb  országában  fölbomlanak  a  kommunista  rendszerek.  Ezek 
segítségével  talán  könnyebben  megértjük  a  megtorlás  1955-56-tól  kezdődő  időszakának 
alakulását  és  alapelveit. 

Először  is  azt  állapítsuk  meg,  hogy  a  kommunista  rendszerek  európai  elterjedését 
követő  megtorlás,  amelyet  túlzás  nélkül  tömegterrornak  minősíthetünk,  az  alapvető 
szabadságjogok  megsértésén  és  fölszámolásán  alapult,  ami  különben  a  célja  is  volt. 

Nemzetközi  okmányokban  írták  körül  és  határozták  meg  pontosan  ezeket  a  jogokat, 
különösen  az  Emberi  Jogok  Egyetemes  Nyilatkozatában,  amelyet  1948  decemberében 
szavazott  meg  az  Egyesült  Nemzetek  Szervezetének  közgyűlése,  bár  tartózkodott  a 
szavazáskor  a  Szovjetunió  és  öt  „népi  demokrácia".  Homlokegyenest  ellenkezett  ez  a 
megtorlás  az  illető  országok  érvényben  lévő  alkotmányának  betűjével;  ténylegesen  a 
kommunista  párt  nem  alkotmányos  szervként  működő  vezetősége  és  egész  apparátusa 
szabta  meg  a  megtorlás  arányait  és  főirányait.  Például  Csehszlovákiában  csak  1960-ban 
foglalják  bele  „a  kommunista  párt  vezető  szerepét"  az  alkotmányba,  amelyet  -  a 
Szovjetunió  alkotmánya  után  -  a  világ  második  szocialista  alkotmányának  nyilvánítanak. 
Gyakran  érvényes  törvényeket  is  megsértett  a  megtorlás;  például  semmilyen 
törvénykezés  sem  engedélyezte  a  kínzás  tömeges  alkalmazását  nyomozás  és  fogvatartás 
közben;  semmilyen  törvény  sem  adott  teljhatalmat  a  politikai  rendőrségnek,  amely 
futószalagon  gyártotta  a  pereket.  Hangsúlyoznunk  kell  ebben  a  tekintetben,  hogy  olyan 
megjegyzések  kísérték  a  kommunistaperek  első  fölülvizsgálatát,  amelyek  nem  azzal 
vádolták  a  rendőrséget,  hogy  „a  törvény  fölé"  hanem  azzal,  hogy  „a  párt  fölé  helyezte 
magát";  nyilvánvalóan  azzal  a  céllal,  hogy  csökkentsék  vagy  elmossák  a  politikai 
vezetőknek  a  rendőrrendszer  működtetésében  viselt  felelősségét. 

Most  pedig  emeljük  ki  a  kommunista  diktatúra  sajátosságait.  Nemcsak  egy  állam  ügye 
volt  (bár  az  kétségkívül  a  föld  egyhatodára  terjedt  ki),  hanem  több  állam  ügye,  vagyis 
nemzetközivé  lett  a  diktatúra.  Közlekedőedény-rendszert  alkottak  a  kommunista 
diktatúrák,  egymás  között  és  a  központtal,  Moszkvával.  A  megnyílt  levéltárak  jóvoltából 
ma  már  tudjuk,  hogy  1944-ben  a  kommunista  internacionáléban  kikristályosodott  és 
később  a  szovjet  központi  apparátusba  betagolódott,  nagy  hatalmú  nemzetközi 
kommunista  apparátus  sugalmazta  a  megtorlást  a  jövendő  „népi  demokráciákban". 
Mindjárt  a  Komintern  1943.  június  9-én  bejelentett  föloszlatása  után,  június  12-én 


megalakuk  az  SZK(b)P  központi  bizottságának  nemzetközi  tájékoztatási  osztálya, 
Alekszandr  Scserbakov  és  helyettesei,  Georgi  Dimitrov  és  Dmitrij  Manuilszkij  irányítása 
alatt.  Ez  az  osztály  irányította  tovább  a  kommunista  pártokat;  kezdettől  fogva  Dimitrov 
volt  az  igazi  vezetője,  de  csak  1943  decemberének  végén  nevezték  ki  hivatalosan 
vezetőnek,  a  szovjet  politikai  bizottság  határozata  alapján.  Ez  az  osztály  utasításokat 
adott,  a  kommunista  pártok  Szovjetunióba  telepített  külföldi  irodái  útján  (Albániának  és 
Jugoszláviának  nem  volt  ilyen  külföldi  irodája),  rádiókapcsolatok  vagy  futárok,  később 
pedig  moszkvai  „tanácskozások"  útján.  így  tárgyalt  Wladislaw  Gomulka  Dimitrovval, 
1945.  május  10-én.  Utóbbi  Gomulka  szemére  hányta,  hogy  nem  hoznak  szigorú 
büntetőintézkedéseket  Lengyelországban,  majd  hozzátette:  „Nem  lehet  takarékoskodni  a 
gyűjtőtáborokkal."  Eszerint  már  a  háború  végén  is  táborrendszert  szántak  a  politikai 
ellenfeleknek?^^ 

Hamarosan  kockázatosnak  bizonyult,  hogy  olyan  országokra  is  kiterjesztették  a 
bolsevik  kísérletet,  amelyek  nem  olvadtak  be  a  Szovjetunióba:  megmaradtak  ott  és  meg 
is  nyilvánultak  a  nemzeti  érzékenységek,  hiába  lépett  közbe  Moszkva  újra  meg  újra,  hogy 
egy  kaptafára  húzza  a  szovjet  tömb  rendszereit.  Az  1948-49-es  jugoszláviai,  az  1953  és 
1956  közötti  magyarországi  és  az  1956-os  lengyelországi  események  után  meg  el  is 
mélyült  a  kommunista  rendszerek  elkülönülése,  a  Szovjetunió  és  Kína  hatvanas  évek 
elején  bekövetkezett  szakítása  és  ennek  az  európai  csatlós  országokban,  különösen 
Albániában  és  Romániában  kelt  visszhangja  révén. 

Jegyezzük  meg  végül,  hogy  a  korábban  hatalmon  lévő  kommunisták  szembe  tudtak 
nézni  elnyomó  múltjukkal;  ez  az  egyik  legnagyobb  különbség  a  kommunizmus  és  a 
nácizmus  közt,  amelynek  sosem  voltak  olyan  alakjai,  mint  Hruscsov,  Nagy  Imre,  Dubcek 
vagy  Gorbacsov.  Az  ötvenes  évek  során  mindenütt  az  áldozatok  „rehabilitálása"  lett  a 
főhatalomban  való  utódlásért  vívott  harcok  fő  tétje,  ugyanis  megnyílt  az  utódlás,  akár 
azért,  mert  elhunyt  a  nagyfőnök  -  Sztálin  és  Gottwald  1953-ban,  Bierut  Lengyelországban, 
1956-ban  -,  akár  azért,  mert  leváltották  a  főtitkárt,  mint  Rákosit  Magyarországon,  1956- 
ban.  A  „rehabilitálás"  nemcsak  azt  jelentette,  hogy  lelepleznek  égbekiáltó  bűnöket, 
hanem  azt  is,  hogy  megkeresik  a  felelőseiket.  A  hatvanas  években  mindvégig  fontos 
maradt  a  rehabilitálás  a  hatalom  csúcsán  folyó  küzdelmekben,  különösen 
Csehszlovákiában.  De  az  utópia  bajnokai  (kivált  az  értelmiségiek)  elevenébe  is  vágott  ez 
a  dolog,  mert  őszerintük  erkölcsi  oldala  is  volt  a  kommunista  eszménynek,  és,  a  rendszer 
leleplezett  bűnei  láttán  úgy  érezték,  hogy  becsapták  őket.  1953-tól  egészen  a  hatvanas 
évekig  az  amnesztiák  is  beletartoznak  a  megtorlás  történetébe,  még  ha  gyakran  csak 
részlegesek  voltak  is,  mert  igen  sokatmondó  politikai  lépéseket  képviseltek. 

1955-56-ban  még  megvolt  a  húsdaráló,  de  már  csikorgott.  Leváltották,  olykor 
letartóztatták  és  -  igaz,  csekélyke  büntetésekre  -elítélték  a  politikai  rendőrség  vezetőit, 
akik  1949  és  1953  között  a  megtorlás  hétpróbás  „mesterei"  voltak.  Politikai  vezetőknek 
kellett  lemondaniuk,  itt-ott  egykori  rabok  léptek  a  helyükbe,  mint  Gomulka 
Lengyelországban  vagy  Kádár  Magyarországon.  Mindent  összevetve,  úgy  látszott,  hogy 
„enyhülnie"  kell  a  megtorlásnak... 

Még  sok  nyitott  seb  maradt  a  kommunista  rendszerek  alakuló  időszakából.  Meg  a 
tömegterror  sem  tűnt  el  egészen,  mint  a  megtorlás  eszköze,  az  ötvenes  és  hatvanas 


években.  Valójában  jogosnak  tartjuk,  ha  a  szovjet  hadsereg  katonai  beavatkozásait  is  ide 
soroljuk.  A  harckocsi  a  terrort  akarta  kivinni  az  utcára  az  emberek  közé,  és  a  lakosság 
rettegését  jelképezte. 

Az  NDK-ban  avatkozott  be  először  szovjet  harckocsi,  1953.  június  17-én,  azzal  a  céllal, 
hogy  eltapossa  Kelet-Berlinben  és  más  nagyvárosokban  a  dolgozóknak  a 
munkakörülményeket  szigorító  kormányzati  intézkedések  ellen  tiltakozó  spontán 
tüntetéseit.  A  legújabb  kutatások  szerint  legalább  51  ember  lelte  halálát  a  zavargásokban 
és  az  azokat  követő  megtorlásban;  kettőt  harckocsik  tapostak  el,  hetet  szovjet  bíróságok 
és  hármat  az  NDK  bíróságai  ítéltek  el,  23-an  sebesülésbe  haltak  bele,  és  a  biztonsági 
szolgálatok  6  tagja  is  életét  vesztette.  Június  30-ig  6171  embert  tartóztattak  le,  azután 
pedig  körülbelül  újabb  7000-et.^^ 

Az  SZKP  XX.  kongresszusa  után  kétszer  folyamodtak  látványos  katonai  beavatkozáshoz 
a  szovjet  vezetők:  1956-ban  Magyarországon  és  1968-ban  Csehszlovákiában.  A 
harckocsiknak  mindkét  esetben  olyan  totalitarizmusellenes  népfelkelést  kellett 
eltiporniuk,  amelyhez  széles  rétegek  csatlakoztak. 

Magyarországon  ott  volt  helyben  a  szovjet  haderő,  amelynek  egységei  kétszer  is 
beavatkoztak:  Budapesten  október  24-én  hajnali  2  óra  felé  -  31-án  megkezdték  a 
kivonulást  -,  majd  november  3-ról 

4-re  virradó  éjszaka.  Kemény  harcok  folytak  november  6-ig,  de  néhány  ellenállási  góc, 
különösen  a  munkáskerületekben,  egészen  november  14-ig  kitartott;  ugyanekkor  a 
Mecsek  hegységben  is  levertek  egy  felkelőcsapatot.  Ám  decemberben  megint  fegyveres 
összecsapásokra  került  sor,  utcai  tüntetésekkel  együtt.  Salgótarjánban  131  embert  ölt 
meg  a  szovjet  és  magyar  egységek  sortüze  december  8-án. 

Néhány  hétre  a  mindennapi  magyar  élet  része  lett  a  terror  lényege,  az  erőszakos  halál 
és  a  halálos  fenyegetés.  Körülbelül  3000  embert  öltek  meg  a  harcokban,  kétharmadukat 
Budapesten;  mintegy  15  000-en  sebesültek  meg.  A  magyar  történészek  az  elnyomók 
emberveszteségeit  is  megállapíthatták,  a  levéltárak  megnyitása  jóvoltából:  eszerint  a 
politikai  rendőrség  (az  ÁVH),  a  szovjet  és  a  magyar  hadsereg  és  a  belügyminisztérium 
egységei  350  fő  veszteséget  tartottak  nyilván  október  23-a  és  december  12-e  között;  az 
ÁVH,  a  rendőrség  vagy  a  hadsereg  37  tagját  végezték  ki  rövid  úton,  agyonlőtték  vagy 
meglincselték.  így  -  ez  a  történészek  kifejezése  -  „bemocskolták  a  forradalom 
becsületét".^^ 


Több  mint  százezer  embert  érintett  a  magyar  forradalom  eltiprását  követő  megtorlás, 
amelyben,  1957  elejéig,  igen  tevékenynek  mutatkozott  a  szovjet  katonai  rendőrség:  több 
tízezer  embert  internáltak  a  december  12-én  hivatalosan  visszaállított  táborokba; 
másrészt  bűnper  indult  35  000  ember  ellen,  és  bebörtönöztek  közülük  25  000-30  000 
embert;  több  ezer  magyart  deportáltak  a  Szovjetunióba;  229  felkelőt  halálra  ítéltek  és 
kivégeztek;  végül  200  000  ember  elmenekült  a  megtorlás  elől,  külföldre  szökött. 


Ez  a  megtorlás  hamar  megtalálta  kipróbált  gépezetét:  a  katonai  bíróságok  különleges 
tanácsa  és  a  népbíróságok  köré  kiépített  kivételes  igazságszolgáltatást.  így  a  budapesti 


népbíróság  előtt  zajlott  le  Nagy  Imre  pere.  Régi  kommunista  volt,  a  háború  alatt 


moszkvai  emigrációban  élt.  1948-ban  eltávolították  a  hatalomból,  1953-ban 


miniszterelnök  lett,  1955-ben  megint  leváltották,  végül  elvállalta  a  felkelők  kormányának 


elnöki  tisztét.  Nagynak  és  vádlott-társainak  pere  1958  júniusában  ért  véget.  Ketten  távol 
voltak;  Losonczy  Géza  kommunista  újságíró,  egykori  ellenálló,  aki  már  1951  és  1954 
között  is  börtönben  ült,  majd  Nagy  Imre  kormányának  minisztere  lett,  de  1957.  december 
21-én  meghalt  a  börtönben,  valószínűleg  valla-tói  segédlettel;  továbbá  Szilágyi  József, 
aki  már  a  háború  előtt  is  kommunista  volt,  a  háború  alatt  börtönviselt  ellenálló,  majd 
1956-ban  Nagy  Imre  kabinetfőnöke,  akit  április  22-én  halálra  ítéltek  és  24-én  kivégeztek. 
A  fennmaradt  akták  szerint  az  egész  vizsgálat  alatt  elszánt  vádlóként  viselkedett:  többek 
között  azt  hajtogatta  a  vallatóknak,  hogy  Horthy  fasiszta  rendszerének  börtönei 
valóságos  üdülők  voltak  ezekhez  a  későbbiekhez  képest. 

1958.  június  9-én  kezdődött  Nagy  Imre  perének  tárgyalása,  és  15-én  hirdettek  ítéletet; 
16-án  végezték  ki  a  három  halálraítéltet.  Nagy  Imrén  kívül  Maiéter  Pál  tábornokot  ítélték 
halálra,  aki  ellenálló  volt  a  háború  alatt,  1945  óta  kommunista,  1956-ban  a  felkelők 
kormányának  védelmi  minisztere,  akit  a  szovjet  hatóságok  tartóztattak  le;  továbbá  Gimes 
Miklós  kommunista  újságírót,  aki  illegális  lapot  alapított  a  forradalom  szétzúzása  után.  Öt 
más  vádlottat  ítéltek  öt  évtől  életfogytig  terjedő  börtönbüntetésre. 

A  Nagy  Imre-per,  a  népi  demokráciák  egyik  utolsó  nagy  politikai  pere  azt  bizonyította, 
hogy  a  szovjet  katonai  beavatkozás  jóvoltából  helyreállított  kommunista  hatalomnak 
szükségképpen  vissza  kell  térnie  a  megtorlás  e  végletes  formájához.  De  már  nem  tudott 
nagy,  látványos  pereket  rendezni;  Nagy  Imre  pere  is  zárt  ajtók  mögött  zajlott  le,  a 
budapesti  központi  börtön  épületében,  a  politikai  rendőrség  székházában,  egy 
különlegesen  berendezett  tárgyalóteremben.  1958-ban  nem  maradhattak  életben  Nagy 
Imre  és  társai,  hiszen  nem  voltak  hajlandók  törvényesnek  elismerni  a  szovjet 
beavatkozást  és  a  Kádár  János  vezette  csapat  hatalomátvételét,  és  mert  a  népfelkelést 
jelképezték. 

Az  új  kutatások  a  kegyetlenséget  hangsúlyozzák  ebben  a  megtorlásban,  és  habozás 
nélkül  nevezik  „rémuralomnak".  De  azt  is  megállapítják,  hogy  ellentmondásos  korszak  ez, 
és  különbözik  az  1947  és  1953  közötti  évektől.  Már  1959-ben  megvolt  az  első  -részleges  - 
amnesztia,  pedig  még  perek  folytak  a  felkelők  ellen.  1960-ban  visszavonták  a  rendkívüli 
intézkedéseket,  feloszlatták  az  internálótáborokat  stb.  1962-ben  eltávolították  a  politikai 
rendőrségnek  a  Rá  kosi -korszak  kiagyalt  pereiben  vétkes  tagjait;  egyébként  Rajkot  is 
végérvényesen  rehabilitálták  190  más  áldozattal  együtt.  1963-ban  általános 
közkegyelmet  hirdettek,  de  az  nem  vonatkozott  „gyilkosságért"  elítélt  bizonyos  felkelőkre. 
Véget  ért  az  erőszakos  megtorlás.  De  csak  1989-ben  jött  el  Nagy  Imre  és  „cinkosai" 
rehabilitálásának  ideje,  és  1988-ban  még  ütötte-verte  a  rendőrség  Budapesten  azokat  a 
tüntetőket,  akik  Nagy  Imre  kivégzésének  évfordulójáról  akartak  megemlékezni... 

Két  külső  tényező  is  befolyásolta  ezt  az  átalakulást:  egyfelől  mind  jobban  bírálták 
sztálini  típusú  uralmat  a  Szovjetunióban,  és  kiszorították  híveit  a  szovjet  vezetőségből; 
másfelől  új  nemzetközi  helyzet  állt  elő,  tért  hódított  a  békés  egymás  mellett  élés 
gondolata  a  kelet-nyugati  kapcsolatokban.  Ez  a  két  tényező  nemcsak  Magyarországon 
talált  visszhangra... 

Magyarország  után  tizenkét  évvel  Csehszlovákiára  támadt  a  tömegterror 
elterjesztésére  szánt  szovjet  harckocsi.  Meg  kell  különböztetnünk  az  1968-as  katonai 
beavatkozást  az  1956-ostól,  még  ha  azonos  volt  is  a  céljuk:  a  „szovjet  típusú 


szocializmus"  ellen  kitört  népfelkelés  eltaposása.  Különböztek  egymástól,  mert  idő  telt  el 
közöttük,  megváltozott  a  nemzetközi  helyzet  és  a  kommunista  világrendszer  sajátos 
helyzete.  Igaz,  szovjet  volt  a  rohamcsapatok  zöme,  de  a  Varsói  Szerződés  négy  másik 
országa  is  részt  vett  az  akcióban:  Bulgária,  Lengyelország,  Magyarország  és  a  Német 
Demokratikus  Köztársaság.  Még  egy  alapvető  különbséget  is  nyomatékosan 
hangsúlyozunk;  Csehszlovákiában  nem  állomásoztak  szovjet  katonai  egységek,  mint 
Magyarországon  1956-ban,  ebben  a  legyőzött  országban,  amelyet  megszállt  országnak 
lehetett  tekinteni,  ahol  csak  a  kitört  fegyveres  utcai  harcokba  avatkoztak  be  a  szovjet 
hadosztályok.  A  szovjet  vezérkarnak  arra  is  föl  kellett  készülnie,  hogy  a  csehszlovák 
hadsereg  ellenáll  az  elözönlésnek,  helyi,  vagy  akár  európai  háborúval  is  számolnia  kellett. 

Érthető  hát  a  bevetett  eszközök  tekintélyes  tömege.  1968.  április  8-án  kezdődtek  el  a 
„Duna"  fedőnevű  hadművelet  előkészületei,  Grecsko  marsall,  szovjet  védelmi  miniszter 
GOU  71/87654  jelű  utasításával,  és  augusztus  20-ról  21-re  virradó  éjszaka  ennek  az 
utasításnak  az  alapján  léptek  akcióba  a  nagyrészt  az  NDK,  Lengyelország  és 
Magyarország  területén  állomásozó  szovjet  csapatok.  Főleg  harckocsiegységek,  amelyek 
mindenütt  a  megtorlást  jelképezték,  1989-ben  a  pekingi  Tienanmen  téren  is.  165  000 
ember  és  4600  harckocsi  nyomult  be  az  első  hullámban;  öt  nap  múlva  már  6300 
harckocsival,  800  repülőgéppel,  2000  ágyúval  felszerelt  27  hadosztály,  körülbelül  400  000 
katona  szállta  meg  Csehszlovákiát. 

Baj  van  a  koporsókkal 


1952  decemberében,  a  Slánsky-per  tizenegy  elítéltjének  kivégzése  után 
elhamvasztották  a  tetemeket,  és  szétszórták  hamvaikat  a  Prága  környéki  zúzmarás 
utakon  és  mezőkön.  Hat  év  múlva  a  magyar  kommunista  hatalom  azonban  idegenkedett 
ettől  a  hamvasztásos  megoldástól. 

A  kivégzés  után  előbb  egy  vastag  betonréteg  alá  temették  Nagy  Imrét  és  társait  a 
börtön  udvarán,  a  Kozma  utcában,  ahol  lefolytatták  a  pert.  Az  áldozatok  családtagjai  nem 
ismerték  ezt  a  helyet,  a  hatalom  mégis  félt  ezektől  a  bebetonozott  holttestektől.  1961 
nyarán  exhumálták,  és  éjszaka,  a  legnagyobb  titokban  eltemették  őket  a  budapesti 
köztemetőben,  a  per  két  másik  áldozata.  Losonczy  Géza  és  Szilágyi  József  temetkezési 
helye  mellé.  A  temetőfalon  emelték  át  a  koporsókat;  a  temető  alkalmazottai  mit  sem 
tudtak  ennek  az  álnéven  nyilvántartott  három  halottnak  az  eltemetéséről.  Harminc 
esztendeig  mindhiába  próbálták  kideríteni  a  sírok  helyét  a  hozzátartozók.  Ők  aztán  - 
bizonytalan  értesülések  alapján  -a  köztemető  301-es  parcellájának  néhány  sírjára 
hordták  a  virágaikat.  A  rendőrség  folyton  zaklatta  a  látogatókat,  gyakran  feldúlta  a 
sírokat,  lovakkal  tapostatta  le  őket. 

Végre  1989  márciusában  ki  hántolhatták  a  tetemeket.  Losonczy  Gézán  több  bordatörést 
állapított  meg  a  halottszemle;  némelyik  törés  három-hat  hónappal,  más  törések  meg 
nagyon  kevés  idővel  az  áldozat  halála  előtt  keletkeztek. 

Az  akkori  kormány  fiatal  vizsgálótiszteket  bízott  meg  a  temetkezési  helyek 
azonosításával.  A  per  felülvizsgálatát  irányító  Rajnai  Sándor  -  1988-89-ben  Magyarország 
moszkvai  nagykövete  -  is  ott  volt  azok  között,  akik  nem  voltak  hajlandók  segíteni  a 


vizsgálótisztek  munkáját. 

(A  Nagy  Imre-per  felülvizsgálatát  1988-ban  kezdeményező  magánvád  jogi  képviselője, 
Dornbach  Alajos  nyilatkozata  alapján;  a  Communisme  26-27.  számában  jelent  meg. 


L'Áge  d'Homme,  Párizs,  1990.) 


Mindjárt  világosabban  érzékelhetjük  a  terror  bevetett  hírnökszörnyetegeinek  arányait, 
ha  tekintetbe  vesszük,  hogy  1940-ben  2500  harckocsi  zúdult  Franciaországra,  sokkal 
kisebb  lánctalpas,  ágyús  acéltömeg,  mint  1968-ban  Csehszlovákiára,  és  hogy  a  hitleri 
Németország  3580  harckocsit  mozgósított  1941  júniusában  a  Szovjetunió  elleni 
támadásra;  és  végül,  hogy  Csehszlovákiának  körülbelül  14,3  millió  lakosa  volt,  még 
feleannyi  sem,  mint  1940-ben  Franciaországnak. 

Nem  volt  helyi  háború,  békésen,  fegyvertelenül  álltak  ellen  az  elözönlésnek.  A  támadók 
mégis  megöltek  90  embert,  nagyrészüket  Prágában;  súlyosan  megsebesült  300, 
könnyebben  pedig  500  cseh  és  szlovák.  A  megszálló  csapatok  -  közúti  baleset,  ügyetlen 
fegyverhasználat,  katonaszökevények  kivégzése  miatt  bekövetkezett  -veszteségei 
mindmáig  ismeretlenek;  csak  annyit  tudunk,  hogy  a  csehek  lelőttek  egy  bolgár  katonát.  A 
szovjet  hatóságok  több  vezetőt  letartóztattak  és  deportáltak,  de  pár  nap  múlva 
kénytelenek  voltak  szabadon  bocsátani  őket,  és  tárgyalni  velük.  Valójában  kínos  kudarcot 
vallott  a  beavatkozás  politikai  forgatókönyve:  a  megszállók  kollaboráns  „munkás-paraszt 
kormány"  megalakítását  tervezték,  ez  azonban  nem  sikerült  nekik. 

Nem  ért  véget  1968-ban  az  ezzel  a  katonai  beavatkozással  kapcsolatos  megtorlás. 
Bizonyára  az  „élő  fáklyákat"  is  az  áldozatok  közé  kell  számítanunk,  azokat  az  embereket, 
akik  azért  áldozták  fel  magukat  nyilvánosan,  hogy  tiltakozzanak  a  megszállás  ellen. 
Akkoriban  jelképes  áldozatnak  tekintették  őket,  és  ez  manapság  is  érvényes.  Jan  Palach 
húszéves  diák  választotta  először  ezt  a  sorsot:  1969.  január  16-án,  14  óra  30  perckor 
áldozta  fel  magát  Prága  belvárosában;  három  nap  múlva  nagy  tüntetések  voltak  a  halála 
miatt.  Februárban  egy  másik  diák,  Jan  Zajíc  is  követte  példáját;  a  harmadik  „élő  fáklya"  - 
egy  negyvenéves  kommunista,  Evzen  Plocek  -április  elején  gyújtotta  föl  magát  Jihiava 
főterén,  Morvaországban. 

Csehszlovákiában  csakhamar  eredeti  vonással  gazdagodott  a  megtorlás:  belső  erők 
gyakorolták,  a  „normalizált"  hadsereg  és  rendőrség.  Persze,  óriási  volt  a  szovjet 
hatóságok  nyomása:  a  megszálló  hadsereg  tartós  berendezkedésére  támaszkodott.  Egy 
váratlan  esemény  is  a  kezükre  játszott:  félmillió  ember  spontán  tüntetése,  1969.  március 
28-ról  29-re  virradó  éjszaka.  Flatvankilenc  városban  tódultak  az  utcára  csehek  és 
szlovákok,  ünnepelték,  hogy  jégkorong-válogatottjuk  győzelmet  aratott  a  Szovjetunió 
fölött  a  világbajnokságon;  36  szovjet  helyőrségből  26-ot  támadtak  meg.  Fenyegetőztek  is 
a  marsallok;  barátságosan  figyelmeztették  Alexander  Dubceket  -  aki  akkor  még,  április 
17-ig,  a  CSKP  főtitkára  volt  -,  hogy  könnyen  Nagy  Imre  sorsára  juthat... 

A  megszállás  első  évfordulója  jócskán  próbára  tette  a  „normalizált"  csehszlovák  erők  - 
a  hadsereg,  a  rendőrség  és  a  vállalatoknál  megalakult  népi  milíciák  különleges  egységei  - 
megtorlási  képességét;  tudatosan  fölkészítették  rá  őket.  Sok  összecsapást  idéztek  elő  a 
nagyrészt  fiatalokból  álló  tüntetőkkel.  Kemény  rohamokat  intéztek,  különösen  Prágában, 


ahol  augusztus  20-án  meg  is  öltek  két  fiatalt.  Minden  nagyvárosnak  ki  kellett  állnia  a 
hadsereg  harckocsikkal,  páncélosokkal  felszerelt  különleges  egységeinek  rohamát. 
Manapság  úgy  minősítik  a  szakértők  ezt  az  erőszakcselekményt,  hogy  „a  háború  utáni 
csehszlovák  hadsereg  legnagyobb  hadművelete".  Augusztus  21-én  három  másik  tüntető  is 
meghalt,  több  tucat  pedig  súlyosan  megsebesült.  Ezerszámra  tartóztatták  le  és  verték 
meg  az  embereket.  Később,  1969  végén  1526  tüntetőt  ítéltek  el  a  szövetségi  gyűlés 
elnökségének  törvényerejű  rendelete  alapján,  amelyet  augusztus  22-én  írt  alá  ennek  a 
szervnek  az  elnöke,  Alexander  Dubcek...^^ 

Ezenkívül  még  néhány  más  személyt  is  börtönbe  vetettek  1969-ben,  olyanokat,  akik 
részt  vettek  az  1968-as  lázadásban,  továbbá  egy  csoport  fiatalt,  a  Forradalmi  Ifjúsági 
Mozgalom  (HRM)  tagjait,  akik  kivették  a  részüket  az  első  évfordulós  tüntetések 
előkészítéséből;  sikerült  a  rendőrségnek  besúgót  beépítenie  közéjük.  De  hiába  volt  az 
„ultrák"  erős  nyomása,  a  „normalizátorok"  hatalma  mégiscsak  kevésnek  bizonyult  hozzá, 
hogy  politikai  pereket  indítsanak  1968  kommunista  vezetői  ellen.  Az  elemzések  gyakran 
emlegetik,  hogy  az  új  gárda  azért  húzódozott  ettől  a  lépéstől,  mert  -  a  múlt  fényében  - 
attól  félt,  hogy  ellene  is  fordulhat  ez  a  kétélű  fegyver.  A  CSKP  új  főtitkára,  akit  a  szovjet 
vezetőség  ültetett  Dubcek  helyébe,  már  ismerte  a  dörgést:  1954-ben  életfogytiglani 
börtönbüntetésre  ítélték  egy  „szlovák  burzsoá  nacionalisták"  elleni  nagy  perben,  és  több 
mint  kilenc  évet  töltött  rács  mögött.  De  azért,  Moszkva  jóváhagyásával,  alattomosan  és 
kegyetlenül  gyakorolták  a  tömegterrort,  suttyomban  hintették  szét  a  félelmet: 
százezrektől  vonták  meg  a  közéletben  való  részvétel  jogát,  szakmai  tilalmak  sújtották  az 
embereket,  a  gyerekeik  pedig  tússzá  váltak:  nem  juthattak  be  a  közép-vagy  felsőoktatási 
intézményekbe.  A  rendszer  már  a  normalizálás  kezdetén  lecsapott  az  1968  után 
újjászületett  civil  társadalom  szerveire:  körülbelül  hetven  szervezetet  és  társaságot 
tiltottak  be  vagy  szüntettek  meg  úgy,  hogy  beolvasztották  más,  hivatalos  egyesületekbe; 
visszaállították  a  kemény  cenzúrát  stb.  Végül  a  csehek  és  a  szlovákok  tízezrével  indultak 
emigrációba,  az  1948-as  februári  kivándorlók  nyomában.  A  kommunista  rendszer  negyven 
éve  alatt  körülbelül  négyszázezer  ember,  leginkább  szakmunkások  és  diplomások  tömege 
vett  vándorbotot  a  kezébe;  1969  után  a  bíróságok  rendszerint  elítélték  őket 
távollétükben. 

A  „prágai  tavasz"  elfojtása  után  mégsem  tűnt  el  egészen  a  politikai  per  a  megtorlás 
fegyvertárából.  1971  márciusa,  a  HRM  tizenhat  tagjának  pere  után  -  amelyben  négy  év 
börtönbüntetésre  ítélték  a  vezetőjét,  Petr  Uhlt  -  kilenc  per  zajlott  le  1972  nyarán;  1968 
bizonyos  „másodvonalbeli"  szereplőit  fogták  perbe  és  ítélték  el  a  megszállás  után  kifejtett 
tevékenységükért.  A  46  vádlottból  -  kétharmaduk  régi  kommunista  volt  -  32-t  ítéltek  el 
kilencvenhat  évi  végrehajtandó  börtönbüntetésre,  16  másik  pedig,  több  hónapos  vizsgálati 
fogság  után,  huszonegy  évet  kapott  felfüggesztve.  Öt  és  fél  év  volt  a  legnagyobb 
büntetés,  „irgalmas"  ítélet  a  rendszer  kezdeti  korszakának  szörnyűségeihez  képest. 
Büntetésük  letöltése  után  ismét  bebörtönözték  ennek  a  megtorlási  hullámnak  több 
elítéltjét,  így  Petr  Uhl,  Jaroslav  Sabata,  Rudolf  Batek,  mindent  összevetve,  élete  kilenc 
évét  töltötte  börtönben  a  hetvenes-nyolcvanas  években.  így,  az  idő  tájt  Csehszlovákia 
tartotta  Európában  a  politikai  üldözés  szomorú  rekordját. 

1956  és  1968,  a  nagy  lázadások  eltiprása  a  megtorlás  természetrajzának  egy  másik 


vonására,  éspedig  közlekedőedény-jellegére  irányítja  a  figyelmünket.  Tény,  hogy  az  egyik 
ország  megrázkódtatásai  a  többiben  is  hullámokat  vetettek,  különösen  ha  katonailag  is 
beavatkozott  a  moszkvai  központ.  1956-ban,  a  magyar  felkelés  idején  a  CSKP  megriadt 
posztsztálinista  vezetősége  készen  állt,  hogy  Magyarországra  küldje  a  csehszlovák 
hadsereg  egységeit;  egyszersmind  az  elnyomást  is  fokozta,  ismét  börtönbe  vetett 
bizonyos  szabadon  bocsátott  poliükai  foglyokat,  és  hajszát  indított  azok  ellen  a  csehek  és 
szlovákok  ellen,  akik  rokonszenveztek  a  magyar  felkeléssel;  1163  ember  ellen  emeltek 
akkor  vádat,  főleg  azért,  mert  szóbelileg  fejezték  ki  rokonszenvüket;  nagyrészük,  53,5%- 
uk  munkás  volt,  és  legföljebb  egy  év  börtönbüntetést  kaptak,  ritkán  többet.  Albániában 
látványosabb  volt  az  elnyomás  ekkoriban;  1956.  november  25-én  bejelentette  Hodzsa 
rendszere,  hogy  elítéltek  és  kivégeztek  három  „titoista"  vezetőt,  az  akkor  éppen 
gyermeket  váró  Úri  Gega  asszonyt,  az  AKP  központi  bizottságának  tagját.  Dalé  Ndreu 
tábornokot  és  Petro  Bulit.  Romániában  már  elnézőbbnek  mutatkozott  Gheorghiu-Dej  az 
üldözött  nacionalisták  iránt,  kezdte  kijátszani  a  „kínai  kártyát"  a  Szovjetunióhoz  fűződő 
kapcsolataiban,  és  közben  nagy  pert  készített  elő  külkereskedelmi  vezetők,  sok  esetben 
zsidó  kommunisták  ellen. 

Azok  a  rendszerek,  a  Szovjetuniót  is  beleértve,  amelyek  tartottak  a  „prágai  tavasz" 
eszméinek  fertőző  hatásától,  még  1968-ban,  a  Csehszlovákia  elleni  katonai  beavatkozás 
előtt  és  után  fokozták  az  üldözést.  Alfréd  Foscolo  sorsa  is  ezt  bizonyítja,  és  érzékelhetjük 
belőle  a  kor  légkörét.  Bolgár  anya  és  1949-ig  Bulgáriában  tanító  francia  apa  gyermeke 
volt  ez  a  fiatal  francia,  aki  rendszerint  Bulgáriában  töltötte  a  nyári  szünidőket.  1966-ban 
jogot  és  keleti  nyelveket  tanult  Párizsban,  és  azzal  segített  bolgár  barátainak,  hogy 
Franciaországban  ötszáz  példányban  sokszorosított  egy  röplapot,  és  magával  vitte 
Szófiába.  Szabad  választásokat  követeltek  benne  a  fiatalok,  sajtó-  és  utazási 
szabadságot,  munkás-önigazgatást,  a  Varsói  Szerződés  érvénytelenítését,  a  megtorlás 
áldozatainak  rehabilitálását.  Ugyanabban  az  évben  kislánya  születik  a  bolgár  Rajna 
Aracsevától.  Fredy  és  Rajna  házasságkötési  kérvényt  nyújt  hát  be,  de  az  engedély  egyre 
csak  várat  magára.  Aztán  elérkezik  1968. 


Alfréd  Foscolo  ezt  írja  erről  a  beszámolójában: 

„1968  elején  bevonulok  katonai  szolgálatra.  Júliusban  arról  értesít  a  bolgár 
nagykövetség,  hogy  megkapom  a  házassági  engedélyt,  azzal  a  feltétellel,  ha 
személyesen  megyek  érte  Szófiába.  Két  hét  szabadságot  kapok,  és  rohanok  Bulgáriába. 
De  ott  újabb  elutasítás  vár.  1968  augusztusában  vagyunk,  és  21-én  a  szovjetek 
bevonulnak  Prágába:  28-án  üres  kézzel  ülök  fel  az  Orient-expresszre;  vissza  Párizsba.  De 
majd  csak  évek  múlva  érkezem  meg:  a  határon  letartóztatnak  a  Darzsavna  Szigurnoszt 
ügynökei.  Bezárnak  az  állambiztonsági  szolgálat  ideiglenes  börtönébe,  két  hétig 
eltűntnek  vagyok  nyilvánítva,  csak  Nedkov  százados  tud  rólam,  aki  nem  kertel,  föltárja  a 
helyzetet:  vagy  együttműködök  velük,  elismerem,  hogy  imperialista  ügynök  vagyok,  vagy 
soha  senki  sem  hall  többé  felőlem.  Belemegyek,  azt  remélem,  hogy  a  perben  majdcsak 
kiderül  az  igazság. 

1969.  január  6-án  kezdődik  a  per.  Két  haverom  meg  Rajna  ül  mellettem  a  vádlottak 
padján.  Az  ügyész  halált  kér  a  fejemre,  az  ügyvédem  meg  azt  válaszolja,  hogy 


teljességgel  rá  is  szolgálok,  mégis  enyhe  ítéletet  kér.  Valójában  propagandacélokat 
szolgáló  bírósági  bohózat  ez.  Összbüntetésem  huszonhét  évi  börtön  kémkedésért,  ebből 
tizenöt  év  szigorított.  A  haverjaim  tíz-tizenkét  évet  kapnak,  Rajna  egy  évet,  pedig  ő 
semmit  sem  tudott  a  röplapról.  Egy  barátomat,  egy  Párizsban  élő  bolgár  politikai 
emigránst  távollétében  ítélnek  halálra. 

Egy  hónapot  töltök  a  szófiai  központi  börtön  siralomházában  (7-es  részleg),  utána 
átvisznek  a  sztarazagorai  börtönbe,  ahol  az  ország  két-háromszáz  politikai  foglyának 
nagy  részét  tartják  fogva.  Sokat  tanultam  ott  a  kommunizmus  első  huszonöt  évének 
bulgáriai  börtöntörténetéről,  és  rájöttem,  hogy  semmiségek  az  én  viszontagságaim  ahhoz 
képest,  amit  bolgárok  ezrei  éltek  át.  Az  1969.  október  8-i  zendülésnek  is  tanúja  voltam; 
sok  rab  lelte  halálát  benne.  Ekkoriban  utasították  el  azt  az  újabb  házassági  kérvényünket 
is,  amelyet  már  a  rabságból  adtunk  be  Rajnával  együtt. 

Minden  várakozás  ellenére,  szabadon  bocsátottak  1971.  április  30-án,  és  visszaküldték 
Franciaországba.  1968-ban,  a  csehszlovák  ügy  idején,  még  arra  lett  volna  jó  a 
letartóztatásunk  meg  utána  egy  nagy,  látványos  per,  hogy  bebizonyítsa:  „imperialista 
erők"  keze  van  benne  a  keleti  önállósulási  mozgalomban,  de  akkor  már  elkezdődött  a 
helsinki  folyamat,  már  nem  volt  kívánatos  a  jelenlétem  a  bolgár  börtönökben.  Két  bolgár 
bajtársam  bezzeg  nem  részesült  ebben  az  irgalmas  döntésben. 

Visszatértem  Párizsba,  és  különféle  terveket  szőttem,  hogy  juttathatnám  ki  hozzám 
Rajnát  és  a  kislányomat.  Végül,  1973.  december  31-én  titokban  Szófiába  utaztam, 
álnéven  és  hamis  útlevelekkel.  A  hamis  papírok  és  valami  pimasz  szerencse  jóvoltából 
mind  a  hárman  átjutottunk  a  bolgár-török  határon,  1974.  január  1-ről  2-ára  virradó 
éjszaka.  Két  nap  múlva  Párizsban  voltunk. 

Ennek  az  1955-56-től  1989-ig  terjedő  korszaknak  a  folyamán  a  minden  önkényuralmi 
rendszerre  jellemző  észjárás  szabályozta  az  elnyomás  működését;  ott  a  rendőri  gépezet, 
és  csépeli  az  ellenzéket,  amely  általában  ösztönösen  -  sztrájkokkal,  utcai  tüntetésekkel  - 
nyilatkozik  meg  a  társadalmi  mozgalmakban,  vagy  akár  megfontoltan,  tervszerűen, 
követeléseit  hangoztatva  és  szervezeti  formákra  törekedve.  Ez  a  gépezet  mind  szélesebb 
besúgóhálózatra  támaszkodik,  hogy  meggátolja  és  elfojtsa  az  ellenzéki  tevékenységet 
olyan  társadalmakban,  amelyekben  teret  nyer  a  tiltakozás,  és  a  hatvanas  évek  második 
felében,  a  helsinki  megállapodások  segítségével,  kihasználja  a  kedvező  nemzetközi 
helyzetet.  Sokat  elárul  a  rendszer  állapotáról,  hogy  az  ellenőrzésnek  ezzel  a  módszerével, 
sőt  azt  lényegesen  kiszélesítve  próbál  úrrá  lenni  a  társadalmon.  Például  Csehszlovákiában 
a  hatvanas  évek  elején  a  politikai  rendőrség  még  a  8000  hivatalosan  toborzott  besúgóval 
is  beérte  (mert,  persze,  a  kommunista  párt  minden  fegyelmezett  tagja  kész  volt  megadni 
minden  kívánt  felvilágosítást),  de  a  nyolcvanas  évek  végén  már  170-180  000  besúgóra 
volt  szüksége  ugyanennek  a  rendőrségnek! 

Ám  -  ezzel  párhuzamosan  -  a  korábbinál  nagyobb  mértékben  nyomták  rá  bélyegüket  az 
„utóterror"  alatti  megtorlás  észjárására  a  nemzeti  sajátosságok,  az  illető  vezetőségekben 
uralkodó  erőviszonyok,  a  rendszerük  szilárdságáról  alkotott  különféle  vezetőségi 
felfogások,  a  rendszerek  politikai  és  gazdasági  terveinek  sikere  vagy  kudarca.  Augusztus 
13-án.  Németország  szocialista  egységpártja  szovjet  vezetők  jóváhagyta 
kezdeményezésére,  így  épült  meg  a  berlini  fal,  mindenekelőtt  a  rendszer  jövője  miatt 


érzett  páni  félelem  megnyilvánulásaképpen. 

Romániában  a  kommunista  vezetőség  elutasította  a  részvételt  a  Csehszlovákia  elleni 
katonai  beavatkozásban,  és  ezzel  határozottan  kifejezte  függetlenségét  és 
különutasságát.  Egy  idő  múlva  azonban,  és  még  a  nyolcvanas  években  is  -  az  albán 
kommunizmussal  együtt  -  a  román  „nemzeti  kommunizmus"  bizonyult  a  legelnyomóbb 
rendszernek  a  térség  összes  országa  közül.  Tény,  hogy  a  kommunista  rendszer 
lényegéből  fakad  az  elnyomás,  még  akkor  is,  ha  a  szovjet  anyaország  nem  avatkozik  is 
be  közvetlenül. 


Nicolae  Ceausescu,  a  Conducátor,  mint  Vezér,  Duce,  Führer,  imádattal  vétette  körül 
magát,  de  Romániájának  a  hetvenes  évek  második  felétől  erős  ellenkezést  kiváltó  súlyos 
gazdasági  és  társadalmi  válsággal  kellett  szembenéznie.  Ez  a  mozgalom  a  demokratikus 
szabadságjogokért  vívott  harc  más  országokban  is  felbukkanó  vonulatába  illeszkedik 
ugyan,  de  itt  főleg  munkás-elkötelezettségű.  A  harmincötezer  Zsil-völgyi  bányász  nagy 
sztrájkja  1977  augusztusában,  a  Bukarestben,  Galatiban,  Tirgovistében  és  a 
bányamedencékben  üzemfoglalásokra  vezető  tüntetések  és  sztrájkok  1980  nyarán,  a 
Motru-völgyi  lázadás  1981  őszén,  és  más  tiltakozó  felvonulások  kemény  megtorlásra 
bírták  a  Ceausescu-féle  hatalmat.  Tömegesen  alkalmaztak  minden  megtorló  módszert: 
letartóztatást,  kitelepítést,  kényszerlakhelyre  korlátozást,  verést,  munkahelyről  való 
elbocsátást,  ideggyógyintézeti  kényszerkeze  lést,  pert,  gyilkosságot.  Ideiglenesen  sikerrel, 
de  hosszabb  távon  eredménytelenül.  Mert  1987-ben  megint  tüntetések  és  sztrájkok 
törtek  ki,  amelyek  1988  novemberében  tetőztek  Brassóban,  a  második  legnagyobb  - 
háromszázezer  lakosú  -  román  városban.  Nagyon  heves,  véres  összecsapásokra  került  sor 
a  rendfenntartó  erőkkel;  többen  meghaltak  és  százakat  letartóztattak. 

Romániában  örökkévalónak  tetszik  bizonyos  politikai  foglyok  kálváriája.  így  Calciu 
(Gheorghiu  Calciu  Dumitreasa)  atyáé  is,  aki  1927-ben  született,  orvostanhallgató  volt, 
amikor  letartóztatták  és  bebörtönözték  Pitestiben,  abba  a  börtönbe,  amelyről  már 
beszéltünk.  1964-ig  tartott  a  fogsága.  Kiszabadulása  után  elhatározta,  hogy  pap  lesz. 
Kapcsolatban  volt,  többek  között,  a  Román  Dolgozók  Szabad  Szakszervezetének  (SLOMR) 
alapítóival,  ezért  1979.  május  10-én  bíróság  elé  állították,  és  -  zárt  ajtók  mögött  -  tízévi 
börtönre  ítélték,  mert  „az  állam  biztonságát  fenyegető  adatokat  továbbított".  Öt 
éhségsztrájkot  kezdett  a  börtönben.  Vagy  Ion  Puiu  esete,  aki  a  nemzeti  parasztpárt  egyik 
vezetője  volt;  1947-ben  húsz  évre  ítélték,  1964-ben  szabadult  a  börtönből,  1987-ben  újra 
bebörtönözték  ellenzéki  tevékenység  miatt. 

Az  elnyomás  erősödése  vagy  csillapodása,  persze,  mindig  a  nemzetközi  politikai 
helyzettől,  a  kelet-nyugati  kapcsolatoktól,  a  szovjet  politika  változásaitól  függött.  Más  lett 
a  világ  Brezsnyevtől  Gorbacsovig,  és  vele  együtt  az  elnyomás  ideológiája  is.  A  hatvanas 
években  és  azután  már  nem,  vagy  csak  kevéssé  üldöztek  valakit  azért,  mert  támogatja  a 
„titoizmust"  vagy  a  „cionizmust".  A  politikai  rendőrség  az  országok  többségében  sokkal 
inkább  az  „ideológiai  fellazítással"  és  a  külfölddel,  különösen  a  nyugattal  való  „illegális 
ka  pcso  I  a  tta  rtá  ssa  I "  fog  I  a  I  kozott . 

Sok  országban  megváltoztak  az  immár  „megenyhült"  megtorlás  módozatai: 
bebörtönzés  helyett  néha  már  a  száműzés  -  különösen  az  NDK-ban  és  Csehszlovákiában  - 
,  vagy  éppen,  szovjet  mintára,  a  „pszichiátriai  kezelés"  járta.  Különben  már  Nyugaton  is 


leleplezték  a  rendszert,  szélesebb  körben  beszéltek  az  erőszakosságáról,  ennek  aztán 
közvetlen  visszhangja  támadt,  bizonyos  áldozatoknak  abban  a  korábban  ritka 
kiváltságban  lett  részük,  hogy  nagy  példányszámú  kiadványokban  tehették  közzé 
élménybeszámolójukat.  Az  a  tény,  hogy  nyilvánosságra  került  a  bűntény,  és  felkapta  a 
tömegtájékoztatás,  meggondolásra  késztette  az  önkényuralom  működtetőit,  még 
Románia  esetében  is. 

Azért  az  elnyomottak  megenyhült  szenvedése  mégiscsak  szenvedés  maradt.  Eltűntek  a 
táborok,  csak  Albániában  nem,  meg  Bulgáriában;  az  utóbbi  helyen,  különösen  a 
nyolcvanas  években,  a  török  származású  bolgárok  internálására  szolgáltak.  Voltak  azért 
politikai  perek,  még  mindig  azok  szegélyezték  a  bennünket  foglalkoztató  országok 
fejlődésének  útját,  Magyarország  kivételével.  Mint  1956  előtt,  azok  ellen  irányult  ez  az 
elrettentő  módszer,  akik  fel  akarták  támasztani  a  civil  társadalmat,  a  hajdan  betiltott 
pártokat,  vagy  a  független  szakszervezeteket,  azok  ellen,  akik  életben  tartották  az 
árnyék-egyházakat.  Kommunista  vezetőket  is  perbe  foghattak,  kivételesen.  Az  NDK-t 
említhetjük  ebből  a  szempontból,  ahol  1955-ben  nyolc  évre  ítélték  Paul  Merkert,  de  1956- 
ban  kiszabadult; 


Néhány  román  politikai  fogoly  esete  1987-ben 


Barabás  Ferenc,  gépész  egy  textil  gyárban,  hat  évre  ítélve.  Ez  az  erdélyi  magyar  a 
fivérével  és  jövendőbeli  feleségével  együtt  magyar  nyelvű  röplapokat  osztogatott:  „Le  a 
suszterral!  Le  a  gyilkossal!"  (Ceausescunak  cipész  volt  az  eredeti  mestersége.) 

Ion  Bugán  villanyszerelő:  1936-ban  született.  Tíz  évre  ítélték,  mert  1983  márciusában 
ilyen  feliratos  táblával  tüntetett  kocsiján,  a  bukaresti  belvárosi  utcákon:  „Nem  kérünk 
belőletek,  hóhérok!" 

Ion  Guseilá  mérnök:  1985  végén  négy  évre  ítélték,  mert  röplapokon  követelte  az 
államfő  leváltását. 

Gheorghiu  Nastasescu  ötvenhat  éves  építőmunkás:  kilenc  évre  ítélték  rendszerellenes 
hírverés  miatt.  Már  „szocialistaellenes  propaganda"  miatt  is  ült  négy  évig.  1983  őszén 
röplapokat  szórt  egy  bukaresti  állványzat  tetejéről,  és  elégedetlenségük  kifejezésére 
hívta  fel  az  embereket. 

Victor  Totu,  Gheorghiu  Ravel,  Florin  Vlascíanu:  mindhárman  munkások  és  1955-ben 
születtek;  hét-nyolc  évre  ítélték  őket,  mert  a  nemzeti  ünnep  előtt,  1983.  augusztus  22-én 
este  ilyen  feliratokat  festettek:  „Le  Ceausescuval!"  és  a  náci  rendszerhez  hasonlították  a 
rendszert. 

Dimitru  luga,  negyvenéves;  1983-ban  tíz  évre  ítélték,  mert  többször  is  fiatalokat 
toborzott,  hogy  tüntetést  szervezzen  velük  Ceausescu  ellen.  Elhatározták,  hogy  békésen 
lépnek  föl.  Flét  fiatalt  ítéltek  el  öt  évre,  és  1984-ben,  amnesztiával  szabadultak  -  luga 
kivételével. 

Nicolae  Litoiu  huszonhét  éves:  1981-ben  tizenöt  évre  ítélték  „az  állam  biztonsága  elleni 
összeesküvés"  miatt.  1981  nyarán  gyutacsot  dobott  a  ploisti  Pártház  egyik  standjára:  a 
ploiesti  áruház  tetejéről  meg  röplapokat  is  dobált.  A  sógora,  Gheorghiu  Manu  is  tudott 
erről  a  tervéről,  ezért  őt  is  elítélték  nyolc  évre. 


Kun  Attila  orvos;  1987  januárjában  három  évre  ítélték,  mert  nem  volt  hajlandó  halotti 
igazolványt  kiállítani  egy  kínzásba  belehalt  politikai  fogolyról. 

Borbély  I.  ötvenéves  filozófiatanár:  1982-ben  nyolc  évre  ítélték,  egy  magyar  nyelvű 
szamizdat  előállítása  miatt. 

La  Nouvelle  Alternative.  7.  szám.  1987.  szeptember.  Párizs. 


Rudolf  Barak  csehszlovák  belügyminisztert  hat  évre  ítélték  1962  áprilisában;  a 
jugoszláv  kommunizmus  nagy  másként  gondolkodóját,  Milovan  Gyilaszt  először  1956-tól 
1961-ig,  majd  újra,  1962-től  1966-ig  tartották  börtönben.  Egyébként,  amikor  Albánia 
szakított  a  Szovjetunióval  és  Kína  mellé  állt,  nagyon  keményen  megbüntették  a 
„szovjetbarát"  Úri  Belishovát,  a  politikai  bizottság  tagját  és  Koco  Taskót  az  AKP  ellenőrző 
bizottságának  elnökét;  1961  májusában  kivégezték  Temo  Sejko  ellentengernagyot,  több 
tiszttel  együtt. 

1975-ben,  amikor  Kínával  is  szakított,  Enver  Hodzsa  likvidálta  Bekír  Balluku  védelmi 
minisztert  és  Petrit  Dume  vezérkari  főnököt. 

Hosszúra  nyúlna  a  korszak  fő  politikai  pereinek  fölsorolása,  meg  kell  elégednünk 
néhány  példa  megemlítésével. 

Tudjuk,  hogy  ritka  volt  a  halálos  ítélet  -  néhány  igazi  kémügy  kivételével  -  és  általában 
azokat  sem  hajtották  végre.  A  bolgár  Di-mitár  Pencsewel  is  ez  történt;  1961-ben  halálra 
ítélték  barátjával  és  cinkosával  együtt,  mert  egy  fiatal  csoporttal  föl  akarta  támasztani 
Nikola  Petkov  agrárpártját;  fellebbezés  után  húszévi  elzárásra  változtatták  a  büntetését, 
majd  egy  általános  közkegyelem  révén  szabadon  bocsátották  1964  őszén.  Pencsev 
munkás  lett,  de  még  nem  értek  véget  tanulságos  börtönkalandjai.  1967  és  1974  közt 
megint  börtönben  ült,  ezúttal  „illegális  határátlépés"  miatt  (ebben  a  kalandban  megölték 
az  egyik  barátját).  1985-ben  két  hónapot  töltött  a  belene-szigeti  táborban,  terrorizmus 
gyanújával,  végül  kényszerlakhelyet  jelöltek  ki  neki  egy  bányavároskában,  Bobov-Dolban. 

Az  „utóterror"  időszakában  határozottan  kevesebb  halálos  áldozatot  szedett  a 
megtorlás,  mint  az  1956  előtti  korszakban.  Az  1956-ban  Magyarországon  és  1968-69-ben 
Csehszlovákiában  megölt,  már  említett  áldozatokon  kívül  pár  száz  halálesetről  tudunk;  az 
NDK  határának,  a  híres  berlini  falnak  az  átlépésekor  lőtték  agyon  nagyrészüket, 
körülbelül  kétszázat.  Ennek  a  korszaknak  a  cseh  Pavel  Wonka  volt  az  egyik  utolsó  politikai 
fogoly  áldozata:  börtönben  halt  meg  a  hiányos  ápolás  miatt  1988.  április  26-án... 

Lassan  elkészül  a  számvetés,  de  nem  valami  könnyen.  Mert  a  titkosrendőrség 
gyilkosságait,  például  „autóbalesetnek"  álcázott  emberöléseit  is  a  halálesetek  közé  kell 
számítanunk,  mint  annak  a  két  román  mérnöknek  a  halálát,  akik  sztrájkvezérek  voltak 
1977-ben,  a  Zsil  völgyében,  és  a  sztrájk  letörése  után  néhány  héttel  szenvedtek 
balesetet. 

A  jövendő  kutatások  kétségtelenül  megpróbálják  majd  csoportosítani  az 
áldozattípusokat,  meghatározni  a  rabtípust,  mint  az  1956-ot  megelőző  korszakra 
vonatkozó  típusokkal  tették.  Már  most  is  tudjuk,  hogy  nem  mindig  börtönözték  be  ennek 
a  korszaknak  az  áldozatait.  Ilyen  a  katonai  beavatkozás  alatt,  vagy  a  kétségbeesett 
határátlépések  miatt  megölt  emberek  esete.  Azt  is  tudjuk,  hogy  hiba  volna,  ha  minden 
figyelmünket  Váciav  Havel  cseh  drámai  szerzőre,  Bibó  István  magyar  filozófusra,  Paul 


Goma  román  íróra  fordítanánk,  vagy  más  értelmiségi  származékokra,  és  homályban 
hagynánk  a  „kisembereket".  Ha  csak  kulturális  síkra  szorítkozunk  a  megtorlás 
elemzésében,  az  mindig  csorbító  érvényű.  Egyébként  hány  Bábelt  vagy  Mandelstamot 
végeztek  ki,  gyilkoltak  meg  1956  és  1989  között?  Igaz,  ott  egy  bolgár  író,  Georgi  Harkov 
londoni  meggyilkolása,  1978  szeptemberében  egy  titkosügynök  „bolgáresernyőjével" 
Bizonyára  akadtak  az  ifjú  áldozatok  között  olyan  tehetségek,  amelyek  kibontakozhattak 
volna.  Azért  minden  országban  -  és  a  román  példa  is  ezt  a  meggyőződést  erősíti  - 
valószínűleg  a  „kisemberek"  alkották  a  bebörtönzöttek  és  a  megöltek  többségét;  és  a 
történelemnek  nem  kellene  elfelejtenie  áldozatainak  nevét. 

Tudjuk,  hogy  mennyire  féltek  a  kommunista  önkényuralmak  az  alkotó  szellemektől, 
azok  szabad  szavaitól.  1977  elején  pánikba  esett  a  kommunista  Csehszlovákia  a  Charta 
77  ellenzéki  kiáltvány  alatt  feltüntetett  260  aláírástól.  De  biztosan  még  jobban 
megijedtek  ezek  a  rendőrrendszerek,  amikor  sokszor  tízezer  ember  özönlötte  el  az  utcát. 

A  nyolcvanas  évek  végén  a  megtorló  rendszer  már  nem  volt  képes  a  tömegterror 
elterjesztésére.  Az  elnyomottak  megtanulták,  hogyan  győzzék  le  félelmük  és  szorongásuk 
utolsó  maradékát,  hogy  általános  rohamra  induljanak  a  hatalom  ellen. 


Többrétű  múltszemlélet 

Vajon  el  lehet-e  feledni  -  vagy  feledtetni  -  azt  a  szenvedést,  amelyet  egy  rendszer  vagy 
annak  talpnyaló  ügynökei  okoztak,  ha  évtizedekig  tartott  az  a  szenvedés?  Lehetünk-e 
nagylelkűek  és  meg-bocsátók  a  legyőzöttekhez,  ha  a  hóhért,  a  kínvallatót  győztük  le?  Ha 
demokráciát  és  jogállamot  akarunk,  mit  kezdjünk  a  bukott  urakkal  és  töméntelen 
fullajtárjukkal,  az  állam  jól  szervezett  és  mindenütt  jelenvaló  apparátusával  és  az  azt 
irányító  párttal? 

Nem  hiányoztak  a  válaszok  ezekre  a  kérdésekre  a  kommunista  rendszerek  összeomlása 
után  Közép-  és  Délkelet-Európa  születő  demokráciáiban.  Napirendre  került  ott  a  régi 
kommunista  apparátus  megtisztogatása,  még  ha  kellemetlen  emlékeket  ébresztett  is  ez 
a  kifejezés.  Nem  csoda,  ha  az  új  vezetők  -  köztük,  sok  országban,  a  régi  kommunisták  - 
megoszlottak  ennek  a  tisztogatásnak  arányai  és  módszerei  tekintetében.  Radikális 
eljárásokat  is  követeltek,  hogy  tiltsák  be  a  kommunista  pártot,  mert  az  „bűnszövetkezet" 
indítsanak  pert  az  életben  lévő  fő  felelősök  ellen.  Másrészt  meg  el  akarták  kerülni  a 
tisztogatást,  hiszen  régi  kommunista  eljárásra  emlékeztetett  volna.  Tadeusz  Mazowiecki 
lengyel  miniszterelnök  vagy  Vác-lav  Havel,  a  Cseh  és  Szlovák  Szövetségi  Köztársaság 
elnöke  úgy  gondolta,  hogy  azzal  még  nem  folyamodik  a  tekintélyuralom  módszereihez, 
ha  leleplezi  a  régi  rend  bűneit  és  elvetemültségét,  ha  meggátolja,  hogy  a  működő 
ügynökök  benne  maradjanak  a  hatalom  szerkezetében.  Mert  nem  akartak  ezek  a 
kommunistaellenes  demokraták  félelemben  és  félelem  által  kormányozni.  Dalos  György 
magyar  író,  a  tekintélyuralmi  rendszer  régi  ellenzője  ezt  írta  1990-ben:  „Ha  szépítik,  és 
»tavaszi  nagytakarításnak«  mondják  is  a  dolgot,  a  tisztogatás  bizonytalanságérzetet 
kelthet  a  régi  rend  szakembereiben,  pedig  sürgősen  szükségünk  van  rájuk  [...]  Nagy  baj 
volna,  ha  valami  olyanféle  űj  »lojalitást«  szülne  a  félelem,  amelynek  igazán  kevés  köze 
van  a  demokrácia  önmagáról  alkotott  foga Imá hoz. 

A  szabadság  beköszöntének  első  napjaitól  fogva  a  kommunista  rendszer  pontosan 


azonosított,  élő  vagy  holt,  néma  vagy  beszédes  áldozata  állt  a  felelősséget  firtató 
kérdések  középpontjában.  A  nagyon  széles  értelemben  vett  áldozat,  az  igazságtalanul 
kivégzett  vagy  bebörtönzött  emberektől  és  a  „kisajátított"  cipészkisiparostól  azokig, 
akiket  naponta  megaláztak  a  hatalom  hazugságának  igájával.  A  posztkommunista 
társadalomnak  szembe  kellett  néznie  ezzel  a  -  Váciav  Havel  szerint  -  „szörnyűséges 
örökséggel"  és  a  bűn  és  bűnhődés  súlyos  problémáival.  A  szenvedés  koronatanúja,  az 
áldozat  szükségképpen  az  új  politikai  erőhöz  folyamodott,  amely  irányította,  kiaknázta 
vagy  csillapította  a  szenvedésből  fakadt  haragot.  Voltak,  akik  olajat  öntöttek  a  tűzre, 
hogy  megsüssék  rajta  a  maguk  pecsenyéjét,  és  olyanok  is,  akik  nem  akarták,  hogy 
elvakult  bosszú  lobbantsa  lángra  a  társadalmi  életet;  olyanok,  akik  csak  figyeltek,  és 
olyanok,  akik  tudatában  voltak  az  emberi  gyarlóságnak,  a  baj  igazi  okait  keresték,  és 
demokratikus  lépéseket  javasoltak.  Minden  kommunista  rendszerben  volt  „hallgatag 
többség"  és  egyszerre  csak  a  hajdani  gyávák  és  ijedtek,  a  „félig  együttműködők" 
követelték  gyakran  a  leghangosabban  a  véres  bosszúállást. 

Nem  csoda,  ha  a  megcsonkított  emlékezés  annyi  éve  után,  új  jogháttér  és  új 
mineműség  keresésével  párosuló  szenvedélyek  itatták  át  a  közelmúlt  értelmezését. 
Érthető,  ha  ebben  a  felfordulásban  leginkább  a  cenzúrától  megszabadult  sajtó  útján 
jutottak  kifejezésre  a  nézetek.  Túltengett  a  folyamat  „újságírás"  „napihíres"  tálalása,  a 
fehéren-feketén  látó  történelemszemlélet,  az  egész  történeti  fejlődés  hóhér  és  áldozat 
viszonyára  szűkítése,  amelyben  az  egész  nemzet  és  annak  minden  tagja  ellenállt  a 
külföldről  az  országra  kény-szerített  rendszernek.  Nem  törődött  ez  a  szemlélet 
szóárnyalatokkal,  például  igen  gyakran  fordult  elő  a  „népirtás"  kifejezés:  eszerint  ez  a 
kommunisták  elkövette  népirtás  sújtotta  a  román,  cseh  vagy  más  népet;  másrészt, 
megint  csak  eszerint,  a  csehek  is  megpróbálkoztak  szlovákirtással  a  kommunista 
rendszerben...  Romániában  meg  a  széplelkek  vezetik  be  a  „vörös  holokauszt"  fogalmát; 
Bulgáriában  a  „hamvasztok  nélküli  számtalan  Auschwitz"  képes  hasonlatot  alkalmazzák 
szívesen  a  gulagokra. 

Már  elfogulatlan  tanulmányok  tárgyai  voltak  ezek  a  közelmúltfelfogások.  Arról 
tanúskodnak  ezek  a  tanulmányok,  hogy  milyen  nagy  szerepe  volt  a  második 
világháborúnak  a  posztkommunista  társadalmak  életében;  végletes  példa  ezen  a  téren  az 
egykori  Jugoszlávia,  ahol  -  a  jelek  szerint  -  csak  a  kommunista  hatalomátvételt  megelőző 
évek  testvérharcainak  folytatása  volt  a  most  befejeződött  háború,  és  az  átgyúrt 
emlékezetben  gyökerezett  a  viszály  egyik  oka.  Nem  oszlottak  el  a  háborús  évek  árnyai, 
különösen  a  náci  Németország  régi  szövetségesei  körében.  Ha  Philippe  Pétain  francia 
marsall  román  vagy  szlovák  lett  volna,  a  kommunizmus  áldozatának  tekintenék  bizonyos 
irányzatok;  ez  történt  a  román  diktátor  An-tonescuval  vagy  a  szlovák  elnök  Josef  Tiso 
páterrel;  mindkettejüket  elítélték  és  kivégezték  a  háború  után,  mert  osztoztak  az  államuk 
által  elkövetett  gaztettek  miatti  felelősségben. 

A  kommunista  rendszerek  története  -  közhely  -  rendkívüli  módon  túlpolitizáltnak 
bizonyul,  amikor  új  pártok  és  mozgalmak  jönnek  létre,  és  gyökeret  akarnak  ereszteni  a 
múltban,  elődök  és  hagyományok  után  kutatnak.  A  mai  lengyelországi  hagyománykutatás 
kapcsán  a  lengyel  Andrzej  Paczkowski,  e  mű  társszerzője  habozás  nélkül 
„polgárháborúról"  beszél  (csak  szócsatáról;  szerencsére,  ha  Jugoszláviára  gondolunk). 


Egyének  és  csoportok  keresik  kilétüket,  amelynek  az  emlékezet  is  egyik  alkotórésze. 
Terjed  az  érdekelvű,  torzító  múltszemlélet,  régi  mítoszok  és  legendák  kelnek  új  életre  és 
újak  tűnnek  föl.  Ebből  a  szempontból  az  áldozatok  számának  mítosza  érdemel  különleges 
figyelmet.  Róbert  Frank  francia  történész  szerint  „kulcsjelképet"  képvisel  ez  a  szám 
„tudományos  (matematikai)  köntösben";  felhatalmaz  rá,  hogy  „számszerű  halálról" 
beszéljenek,  lehetővé  teszi,  hogy  célszerűen  felhasználják  és  szentesítsék  a  tömeghalált. 
Minden  ország  történelmében  így  volt  ez  a  kommunizmus  áldozatai  kapcsán.  Az 
következik  belőle,  hogy  okvetlenül  körültekintően  kell  eljárnia  a  kutatónak;  azért  is 
szükséges  ez  a  körültekintés,  hogy  dacolhasson  nemzeti  vagy  csoportmitológiákkal. 

A  végsőkig  túlpolitizált  történelemértelmezés  megkönnyíti  az  országok  politikai 
fejlődésének  elmélyült  elemzését,  sugallja  Litván  György,  a  magyar  '56-os  forradalom 
Történeti  Intézetének  igazgatója;  a  közelmúlthoz  való  viszonya  gyakran  többet  árul  el 
bármilyen  irányzat  demokratikus  elkötelezettségéről,  mint  a  folyamatban  lévő  átalakulás 
gazdasági  vagy  más  problémáiról  mondott  szavai. 

Emlékek,  köztük  „hivatalos"  emlékek  (újjá)alakítása  kezdődik;  törvény-  és  döntéshozók 
válogatnak  az  alkotmányok  bevezetőjébe  szánt  hagyományok  közül,  keresgélik,  hogy 
milyen  személyiségek  kerüljenek  rá  az  új  bankjegyekre,  milyen  nemzeti  ünnepeket 
tartsanak  meg,  milyen  kitüntetéseket  osztogassanak,  milyen  évfordulókról  emlékezzenek 
meg,  milyen  neveket  adjanak  az  utcáknak,  tereknek  és  különböző  helyeknek,  és, 
természetesen,  meghatározzák  az  oktatás  tervezetét.  A  kommunista  korszak  áldozat¬ 
hősei  persze  nem  merülhetnek  feledésbe.  De  azért  azt  is  javasolják  a  lakosságnak,  hogy 
„tegye  zárójelbe"  (szerencsétlen,  bűnös  zárójelbe  -  bőven  van  jelző  rá)  a  kommunista 
korszak  történetét.  Egy  csöppet  sem  új  ez  a  XX.  században,  állapítja  meg  Maria  Ferretti 
olasz  történésznő,  az  oroszországi  emlékezés  szakértője,"^^  Benedetto  Crocéra  hivatkozva, 
aki  azt  ajánlotta,  hogy  tegyék  zárójelbe  az  olasz  fasizmust.  De  azért  minden  azt 
bizonyítja,  hogy  csak  önámítás  ez  a  zárójeles  múlt:  nem  lehet  csak  úgy  „elfelejteni" 
elfojtani,  kitörölni  több  évtizedet;  jócskán  rajtahagyták  azok  a  bélyegüket  az 
állampolgárok  túlnyomó  többségén  ezekben  az  országokban,  a  városok  képén,  a  vidéken, 
mindenütt.  Elfogulatlan  elemzések  próbálják  magyarázgatni  az  afféle 
magatartásformákat,  amelyekből  hiányzik  (vagy  gyenge)  a  „történelmi  önbírálat"  az 
egyénekben,  csoportokban  és  népekben;  amelyek  kerülni  akarnak  a  rendszer  -  gyakran 
csak  hallgatólagos  -támogatásával  kapcsolatos  „kollektív  felelősségről"  való  mindenféle 
gondolkodást,  és  amelyekben  jelen  van  a  fölmentésre  váró  „nép  vértanúságérzése" 
(Alexandra  Laignel-Lavastine  olyan  „kollektív  vértanúság  történetet"  tanulmányoz 
Romániában,  amely  a  minden  felelősséget  másra  hárító  „ártatlanság-rögeszmével" 
párosul). 

Külön  könyvet  érdemelne  a  posztkommunista  államok  múltszemlélete.  Fia  1997-ben 
zárjuk  a  vizsgálatunkat,  megint  különbséget  találunk  az  országok  között;  elsősorban  a 
politikai  helyzettel  kapcsolatos  ez,  a  „régi  szerkezetek"  fennmaradásával  vagy 
elsorvadásával.  Romániában,  sajátságos  módon,  egészen  az  1996-os  novemberi 
nemzetgyűlési  és  elnökválasztásig  a  régi  kommunista  apparátus  képviselői  tartották 
kezükben  a  hatalmat;  sokáig  Bulgáriában  is  hasonló  volt  a  helyzet.  De  még  ezekben  az 
országokban  is  közzétettek  kommunista  elnyomásról  szóló  tekintélyes 


okmánygyűjteményeket.  Egy  második  szempontot  is  hangsúlyoznunk  kell:  jelenleg 
minden  állampolgárnak  sok  ilyen  okirata  van  minden  érintett  államban.  A  szenvedésről 
szóló  tanúságtétel  szüntelen  jelen  van,  és  minden  mást  elnyom  az  audiovizuális 
tömegtájékoztatásban.  Pillanatnyilag  meglehetősen  hiányzik  a  komoly  levéltári  kutatáson 
alapuló  és  nevéhez  méltó  történetírás,  talán  csak  a  Cseh  Köztársaság  és  Lengyelország 
vagy  még  Magyarország  kivételével. 

Említsük  meg  továbbá,  hogy  sehol  sem  tiltották  be  a  kommunista  pártot.  A  régen 
hatalmon  lévő  pártok  általában  megváltoztatták  a  nevüket,  csak  a  Cseh  Köztársaságban 
nem,  ahol  „szavazást"  tartottak  a  pártban,  és  a  régi  név  megtartása  mellett  döntöttek. 
Majdnem  mindenütt  kizárták  a  leginkább  levitézlett  vezetőket,  és  megújították  a 
vezetőséget. 

Kevés  per  indult  az  elnyomás  még  életben  lévő  felelősei  ellen.  Romániában  zajlott  le  a 
leglátványosabb,  egy  ál-per  formájában,  amely  Nicolae  Ceausescu  és  felesége 
kivégzésével  ért  véget,  1989-december  25-én,  úgy,  hogy  a  televízióban  is  bemutatták  a 
diktátor  tetemét.  Bulgáriában  1991  áprilisában  ítélték  el  Todor  Zsivkovot,  a  volt 
pártfőtitkárt,  de  ő  szabadlábon  maradt.  Nem  tett  semmit  a  bolgár  nómenklatúra  egyik 
parancsolatának  alkalmazásáért:  „Vérrel  szereztük  meg  a  hatalmat,  s  csak  vérözönben 
adjuk  át."  Albániában  elítéltek  néhány  kommunista  vezetőt  „közjavakkal  való  visszaélés 
és  az  állampolgárok  egyenlőségének  megsértése"  miatt,  köztük  Enver  Hodzsa  özvegyét 
is,  aki  tizenegy  évi  börtönbüntetést  kapott.  Csehszlovákiában  1991-ben  ítélték  el  kétévi 
börtönre  az  1989.  november  17-i  tüntetés  ellen  alkalmazott  erőszakért  felelős  Mirosláv 
Stépánt,  a  CSKP  vezetőségi  tagját  és  prágai  titkárát.  Végül  az  NDK  vezetői  ellen  is  több 
pert  próbáltak  indítani;  az  ország  utolsó  elnöke,  Egon  Krenz  ellen  indult  a  legújabb,  1997 
augusztusában:  hat  és  fél  évi  börtönre  ítélték,  de  szabadon  bocsátották  a  fellebbezés 
idejére.  Még  most  is  folyamatban  vannak  bizonyos  nyomozási  eljárások,  mint  az,  amely 
Jaruzelski  tábornoknak  az  1981.  decemberi  ostromállapotban  viselt  felelősségét  vizsgálja, 
vagy  azok  ellen  a  csehszlovák  vezetők  ellen  folyó  vizsgálat,  akik  állítólag  „behívták"  a 
megszállókat  1968  augusztusában. 

Különben  az  állambiztonsági  apparátus  olyan  munkatársai  ellen  is  több  pert  indított  a 
posztkommunista  igazságszolgáltatás,  akik  közvetlenül  részt  vettek  a  bűntettek 
elkövetésében.  Talán  az  a  lengyel  per  az  egyik  legérdekesebb  köztük,  amely  Adam 
Humer  és  tizenegy  vádlott-társa,  az  UB  (Urzad  Bezpieczenstwa  -  Biztonsági  Hivatal) 
tisztjei  ellen  indult  a  rendszer  ellenzéke  ellen  alkalmazott  megtorlás,  a  negyvenes  évek 
végén  és  az  ötvenes  évek  elején  elkövetett  bűnök  miatt.  Adam  Humer  ezredes  volt 
akkoriban,  a  közbiztonsági  minisztérium  vizsgálati  osztályának  aligazgatója  1954-ig. 
Tény,  hogy  emberiség  elleni  bűncselekménynek  minősültek  ezek  a  bűntettek,  márpedig, 
a  törvény  szerint,  ez  az  egyetlen  elévülhetetlen  bűncselekmény.  Ebben  a  két  és  fél  évig 
tartó  perben  kilencévi  börtönre  ítélték  az  egykori  ezredest,  1996.  március  8-án, 
Magyarországon  1995  januárjában  ítélték  el  emberiség  elleni  bűntettekért  a  Budapesttől 
északkeletre  fekvő  Salgótarján  iparvárosban  1956.  december  8-án  leadott  sortűz 
tetteseit.  De  a  Legfelső  Bíróság  1997  januárjában  meghozott  döntése  értelmében  1956. 
november  4-től,  a  szovjet  erők  törvénytelen  beavatkozása  miatt,  hadiállapot  volt  a  két 
ország  között,  így  hát  nem  emberiség  elleni  bűncselekménynek,  hanem  polgári 


személyek  ellen  elkövetett  háborús  bűntettnek  kell  minősíteni  ezeket  a  bűntetteket 

Hogyan  bánik  a  Cseh  Köztársaság  a  kommunista  bűntettekkel? 


[93] 


Hogyan  fogjuk  fel  a  kommunista  múltat?  Ebben  a  tekintetben  egyedülálló  helyet  foglal 
el  a  Cseh  Köztársaság  a  volt  kommunista  tömb  országai  közt.  Ez  az  egyetlen  ország  - 
még  a  régi  Cseh  és  Szlovák  Szövetségi  Köztársaság  keretében  amely  törvényeket 
fogadott  el  a  hatalom  által  1948.  február  25-e  után  elkobzott  javak  visszaszolgáltatásáról 
és  az  elítéltek  tömeges  rehabilitálásáról;  1994-ben  körülbelül  kétszázhúszezer  embert 
rehabilitáltak  a  tartományi  és  járási  bíróságok.  Ez  az  egyetlen  ország,  amely  -  igaz,  kül- 
és  belföldön  egyaránt  gyakran  vitatott  -  „átvilágítási"  törvényt  hozott,  és  korlátozta  vele  a 
közhivatalhoz  jutást;  azt  kívánta  meg  ez  a  törvény,  hogy  állapítsák  meg  és  tisztázzák 
bizonyos  személyek  múltját,  a  politikai  rendőrség  ügynöklistáinak  átvizsgálása  alapján. 
Továbbá,  ez  az  egyetlen  ország,  amely  külön  szervezetet  hozott  létre  a  régi  rendszer 
jogsértéseinek  üldözésére:  a  Kommunizmus  Bűneit  Nyomozó  és  Dokumentáló  Hivatalt.  A 
Cseh  Köztársaság  Rendőri  Nyomozó  Hivatalának  szerves  része  ez,  és  teljhatalommal 
vizsgál,  üldöz  és  dokumentál  minden,  1948-tól  1989-ig  terjedő  időszakban  elkövetett 
bűncselekményt.  Körülbelül  kilencven  munkatárs  foglalkozik  ezzel  a  feladattal.  A  hivatal 
törvényes  szervként  vesz  részt  az  igazságszolgáltatási  eljárásban,  kötelessége  nyomozni 
minden  bűncselekményben,  összegyűjteni  a  bizonyítékokat,  és  átküldeni  az  iratokat 
vádemelési  indítvánnyal  a  bíróságra.  1997-ben  kilencvennyolc  személy  ellen  indult  eljárás 
ennek  a  szervnek  nyomozó  tevékenysége  nyomán,  húsz  személy  ellen  nyújtott  be 
vádiratot  a  köztársasági  ügyész,  ezek  közül  öt  került  bíróság  elé,  de  csak  egyet,  egy 
hajdani  állambiztonsági  nyomozótisztet  ítéltek  el  ötévi  végrehajtandó  börtönbüntetésre. 
A  vizsgált  bűntettek  1999.  december  29-én  évülnek  el. 

A  hivatal  jelenlegi  igazgatója,  a  matematikus  képzettségű  Váciav  Benda  négy  évig  ült 
börtönben;  a  hetvenes-nyolcvanas  években  ellenzéki  volt,  ma  kereszténydemokrata 
szenátor;  egy  újabb  interjújában  így  fejtette  ki  az  álláspontját  a  kommunista  bűnök, 
emberiség  elleni  bűnök  kérdésében:  „Benne  van  a  törvénykezésünkben  az  emberiség 
elleni  bűntettek  elévülhetetlensége,  csak  az  a  kérdés,  hogy  a  kommunizmusnak  milyen 
bűneire  alkalmazható.  Nem  nyilváníthatjuk  gépiesen  a  kommunizmus  minden  bűntettét 
emberiség  elleni  bűntettnek.  Továbbá,  Csehszlovákia  1974-ben  vállalta  ezt  a  nemzetközi 
kötelezettséget  [az  elévülhetetlenséget],  és  a  jogászi  vélemények  eltérnek  abban  a 
tekintetben,  hogy  az  az  előtt  az  időpont  előtt  elkövetett  bűncselekményekre  is 
vonatkozhat-e  az  elévülhetetlenség.""^^ 

Ravel  Rychetsky,  aki  1991-92-ben  a  szövetségi  kormány  jogalkotásért  felelős 
miniszterelnök-helyettese  volt,  jelenleg  szociáldemokrata  listán  megválasztott  szenátor 
és  a  cseh  szenátus  jogi  bizottságának  elnöke,  így  nyilatkozott  1997  júniusában:  „A  Cseh 
Köztársaságban  mindenki  átérzi,  hogy  milyen  szükség  van  a  perekre;  nem  azért,  hogy 
megbüntessünk  aggastyánokat,  hanem  azért,  hogy  nyilvánosságra  hozzuk,  ami  történt  - 
megtisztulásul.  Ám  ez  már  megtörtént  a  legtöbb  tény  esetében,  már  nem  tudhatunk  meg 
semmi  annál  borzalmasabbat,  amit  már  úgyis  tudunk.  A  népirtás  emberiség  elleni 


bűntett,  kétségtelenül  elévülhetetlen.  De  semmilyen  kommunista  bűntettet  sem 
minősíthetünk  ennek  Csehszlovákiában,  mert  sosem  lehet  majd  bebizonyítani  ezekről  a 
bűncselekményekről,  hogy  megfelelnek  a  kellő  ismérveknek.  A  Szovjetunióban 
kétségkívül  követtek  el  népirtásos  bűncselekményeket  etnikai  csoportok,  vagy  a  lakosság 
más,  világosan  körülhatárolt  csoportjai,  kozákok,  csecsének  stb.  ellen.  Ám  ez  a  gaztett 
még  nem  volt  büntethető  az  elkövetésének  idejében  érvényes  jog  szerint,  ezért  ma  sem 
büntethető." 


Ezeknek  a  példáknak  az  alapján  -  különben  másokat  is  említhetnénk  - 
megállapíthatjuk,  hogy  sok  bűntett  büntetlen  marad,  fedezi  az  elévülés,  mert  nincs  tanú 
vagy  bizonyíték.  A  tisztogatás  után  az  igazságszolgáltatás  függetlenné  válik  a  végrehajtó 
hatalomtól,  és  őrködik,  hogy  tiszteletben  tartsák,  amint  mondják,  a  „civilizált  országok" 
alapelveit:  nevezetesen  az  elévülés  alapelvét  meg  egy  másikat,  amely  szerint  nem  lehet 
visszaható  érvénye  a  törvénynek,  csak  olyan  cselekményeket  üldözhetnek,  amelyek  már 
elkövetésük  idején  is  törvénybe  ütköztek.  Több  ország  megváltoztatta  a  törvényeit,  hogy 
üldözhessen  bizonyos  bűncselekményeket.  Lengyelországban  az  1991.  április  4-i  törvény 
egy  1984-es  áprilisi  törvényt  módosított,  amely  a  hitleri  bűntetteket  vizsgáló 
főbizottságra  és  a  Nemzeti  Emlékezet  Intézetére  vonatkozott.  Az  új  törvény  egy  kalap  alá 
veszi  a  kommunizmust  és  a  megszállókat  meg  a  fasizmust,  és  bevezeti  a  sztálinista 
bűntett  fogalmát,  amelyet  így  határoz  meg:  „A  törvény  értelmében  olyan  bűntett  számít 
sztálinista  bűntettnek,  amelyet  egyének  vagy  embercsoportok  sérelmére  követtek  el, 
vagy  sugalmaztak,  vagy  tűrtek  el  a  kommunista  hatalom  hatóságai  az  1956.  december  31 
-ét  megelőző  időszakban.""^^  Az  ilyen  bűntettek  soha  sem  évülnek  el.  1995-ben  a  büntető 
törvénykönyv  elévülésre  vonatkozó  cikkelyei  is  módosultak:  ezek  értelmében  1990. 
január  1-től  számítva  harminc  évig  büntethetők  a  polgári  szabadságjogok  ellen  1989. 
december  31-e  előtt  elkövetett  legsúlyosabb  bűncselekmények.  A  Cseh  Köztársaságban 
„a  kommunista  rendszer  törvénytelenségéről  és  a  vele  szemben  tanúsított  ellenállásról" 
szóló  törvény,  amelyet  1993-ban  szavaztak  meg,  1999  végéig  hosszabbítja  meg  az  1948 
és  1989  között  elkövetett  és  „politikainak"  minősülő  bűncselekmények  elévülési  idejét. 

Amint  látjuk,  összetett  a  múltszemlélet.  Legyen  szabad  személyes  hangon  befejeznem. 
Véleményem  szerint  nem  idejében  és  nem  megfelelő  módon  hajtották  végre  a  bűnösök 
megbüntetését.  Hiába  fáradoztak  érte  néhányan,  köztük  magam  is,  nem  lehetett 
bevezetni  Csehszlovákiában  például  valami  olyanféle  vádat,  mint  a  „nemzeti 
méltatlanság"  és  annak  büntetését,  a  „nemzeti  megszégyenítést"  ezt  a  háború  utáni 
francia  eljárást.  De  okosnak  találom,  hogy  a  németek  megnyitották  az  NDK  politikai 
rendőrsége,  a  Stasi  levéltárát  minden,  magát  érdekeltnek  vélő  állampolgár  előtt. 
Felelősségtudatra  ébreszt,  mindenkinek  módot  ad,  hogy  nyomozzon  a  maga  „perében"  - 
spicli  volt  a  férjed,  most  már  tudod,  magad  intézd  a  magad  sorsát... 

Azért  mégsem  hegedt  be  az  a  seb. 


NEGYEDIK  RÉSZ 


ÁZSIAI  KOMMUNIZMUS 


ÁTNEVELÉS"  ÉS  MÉSZÁRLÁS  KÖZÖTT 
Jean-Louis  Margolin 

KÍNA,  VIETNAM,  LAOSZ  ÉS  KAMBODZSA 

Pierre  Rigoulot 
ÉSZAK-KOREA 

Az  1997.  október  9-én  elhunyt  Jean  Pasqualini  emlékének,  aki  a  világ  elé  tárta  a  kínai 

gyűjtő  táborrendszer  borzalmait 


Az  európai  kommunista  rendszerekhez  viszonyítva,  az  ázsiaiaknak  három  fő 
sajátosságuk  van.  Lényegében  a  maguk  erejéből  jöttek  létre  -  Észak-Korea  kivételével, 
amelyet  a  szovjetek  foglaltak  el  1945-ben  -,  és  ez  tette  képessé  őket  (még  Phenjant  is,  a 
koreai  háború  révén),  hogy  a  szovjet  eredetű  marxizmus-leninizmuson  kívül  saját 
múltjukban  is  éppúgy  gyökerező  és  nemzeti  jelleggel  erősen  átitatott,  független  politikai 


rendszereket  építsenek  föl;  Laosz  félig-meddig  kivétel:  nyilvánvaló,  hogy  eltörpül  a 
vietnami  „nagy  testvér"  mellett.  Másodszor:  írásunk  idején,  ma  is  hatalmon  vannak  még, 
nagy  engedmények  árán,  Kambodzsában  is.  Végül,  azzal  is  jár  ez,  hogy  még  nem  nyíltak 
meg  a  fontos  levéltárak,  a  Pol  Pot-korszakra  vonatkozó  kambodzsai  levéltárak  kivételével 
-  még  azokban  is  rengeteg  a  feltárnivaló  -  és  a  moszkvai  Komintern-levéltárak 
kivételével,  amelyek  azonban,  sajnos,  mindaddig  hallgatnak,  amíg  akár  csak  egyetlen 
ázsiai  kommunista  rendszer  is  hatalmon  van. 

De  vagy  tíz  esztendő  óta  jelentősen  bővültek  az  ezekre  a  rendszerekre  és  múltjukra 
vonatkozó  ismereteink.  Egyrészt  aránylag  könnyű  most  eljutni  Kínába,  Vietnamba, 
Laoszba  vagy  Kambodzsába,  utazgatni  és  kutatásokat  végezni  ezekben  az  országokban. 
Másrészt  nagyon  fontos  források  váltak  hozzáférhetővé  (némelyek  már  korábban  is  azok 
voltak):  hivatalos  tájékoztató  eszközök  (különféle  nyugati  szervek  figyelte  rádióadásokat 
is  beleértve),  különösen  pedig  a  helyi  sajtó,  egykori  vezetők  közzétett  emlékezései, 
külföldre  menekültek  írásos  beszámolói,  egy-egy  országban,  a  helyszínen  készült  szóbeli 
beszámolók  -  nem  olyan  régen  voltak  a  nagy  ázsiai  drámák.  A  Phnom  Penh-i  hatóságok, 
belpolitikai  okokból,  egyenesen  szorgalmazzák,  hogy  rosszat  mondjanak  a  Pol  Pot- 
korszakról,  a  pekingi  hatóságok  meg  kedvüket  lelik  benne,  ha  fény  derül  a  kulturális 
forradalom  borzalmaira.  De  a  legfelső  körök  vitái  továbbra  is  hozzáférhetetlenek:  így  még 
mindig  nem  tudjuk,  hogy  miért  és  hogyan  lelte  halálát  1971-ben  Mao  „kijelölt  örököse" 
Un  Piao  marsall.  Felemás  eredményekre  vezetett  ez  a  válogatós  megnyitás:  van  néhány 
remek  beszámolónk  és  néhány  jó  helyi  vagy  részleges  érdekű  tudományos  munkánk  a 
kulturális  forradalomról,  de  még  ma  is  elég  rejtelmesek  Mao  szándékai,  és  különösen  az 
ötvenes  évek  (kínai,  valamint  vietnami)  tisztogatásai  meg  a  nagy  ugrás  tanulmányozása 
van  nagyon  elmaradva,  hiszen  azzal  a  kockázattal  járna,  hogy  alapjaiban  vonna  kétségbe 
ma  is  uralmon  lévő  rendszereket.  Majdnem  ismeretlen,  hogy  mi  történt  Kína  legnagyobb 
és  leggyilkosabb  táboraiban,  az  ország  nyugati  részén.  Általában  sokkal  jobban  ismerjük 
a  kommunista  káderek  és  értelmiségiek  sorsát,  mint  az  áldozatok  tömegeit  alkotó 
„kisemberek"  sorsát:  nehéz  mindig  megőriznünk  a  tisztánlátásunkat.  Tegyük  hozzá,  hogy 
az  utolsó  igazi  „kemény"  kommunizmus,  Észak-Korea  makacsul  elzárkózik,  és  egész  a 
legutóbbi  időkig,  nagyon  kevesen  szöktek  ki  onnan.  Óhatatlanul  elsőmegközelítés- 
jellegük  lesz  hát  a  következő  és  -  még  az  áldozatok  számára  vonatkozó  alapadatok 
tekintetében  is  -  igen  bizonytalan  fejtegetéseknek.  De  azért  nemigen  lehetnek  túl  nagy 
kétségeink  a  távol-keleti  kommunista  rendszerek  és  módszerek  tekintetében... 


KÍNA:  HOSSZÚ  MENETELES  AZ  ÉJSZAKÁBAN 


„A  puskát  hordozó  ellenség  megsemmisítése  után  még  mindig  marad  puska  nélküli 
ellenség;  ezek  szükségszerűen  elkeseredetten  fognak  harcolni  ellenünk,  és  nekünk 
semmiképpen  sem  szabad  félvállról  vennünk  őket.  Ha  most  nem  így  tesszük  fel  és  nem 
így  értjük  ezt  a  kérdést,  rendkívül  súlyos  hibákat  fogunk  elkövetni. 


Mao  Ce-tung 


A  nyolcvanas  évek  elején  még  jól  látható  helyen  volt  kitéve  Pekingben  Sztálin  arcképe; 
de  vajon  Sztálin  Szovjetunióját,  a  „nagy  testvért"  utánozta-e  a  megtorlás  a  kommunista 
Kínában?  Nem,  ha  meggondoljuk,  hogy  majdnem  teljesen  hiányzott  a  kommunista 
pártból  a  tömeges,  gyilkos  tisztogatás,  hogy  aránylag  milyen  tapintatosan  viselkedett  a 
politikai  rendőrség,  bár  a  vezetője,  Kang  Seng  mindig  megőrizte  a  súlyát  a  színfalak 
mögött,  a  negyvenes  évek  je-nani  partizánkorszakától  egészen  1975-ig,  Kang  Seng 
haláláig.^  Igen,  bizonyára,  ha  meggondoljuk,  hogy  -  a  polgárháborút  nem  számítva  is  - 
hány  erőszakos  halál  terheli  a  rendszer  számláját;  igaz,  semmiféle,  mégoly  kevéssé 
megbízható  nyilvántartást  sem  vezettek  az  áldozatok  számáról,  de  komoly  becslések  hat¬ 
tízmillió  közvetlen  áldozatról  tudnak,  a  tibetiek  százezreit  is  beleértve;  továbbá  az 
„ellenforradalmárok"  tízmilliói  töltötték  életük  jelentős  részét  fegyintézetekben,  és  talán 
húszmillióan  ott  is  pusztultak.  És  még  inkább  igen,  ha  meggondoljuk,  hogy  húsz-  és 
negyvenhárommillió  közé  teszik  azoknak  a  „többlethalottaknak"  a  számát,  akik  1959-61- 
ben,  a  szerencsétlen  nevű  „nagy  [előrejugrás"  éveiben  estek  áldozatul  annak  az 
éhínségnek,  amelyet  egyetlen  ember,  Mao  Ce-tung  zavaros  tervei  idéztek  elő,  és  még 
többen  is  annak,  hogy  azután  bűnösen  vonakodott  ez  az  ember  elismerni  a  tévedését, 
nem  volt  hajlandó  hozzájárulni,  hogy  intézkedésekkel  orvosolják  ezt  a  pusztító  hatást.  És, 
végül,  akkor  is  igen,  ha  a  tibeti  emberveszteségek  szinte  népirtásos  arányait  tekintjük:  „a 
világ  teteje"  lakosságának  valószínűleg  egy-  vagy  kéttizede  pusztult  el  a  kínai  megszállás 
következtében.  Teng  Hsziao-ping  őszinte  meglepetéssel  jegyezte  meg,  hogy  az  1989. 
júniusi  Tienanmen  téri  mészárlás  (talán  ezernyi  halott)  igazán  eltörpül  ahhoz  képest, 
amit  a  közvetlen  múltban  élt  át  Kína;  ám  ez,  éppen  ellenkezőleg,  a  beismerés  egy  fajtája 
volt.  Nincs  helye  olyan  ellenvetésnek,  hogy  egy  szörnyű  polgárháború  következményei 
ezek  a  mészárlások  (nem  volt  olyan  szörnyű  az  a  polgárháború,  és  1950  óta  szilárd 
rendszer  uralkodott),  vagy  hogy  egy  gyászos  történelem  egyszerű  folytatását  alkották:  ha 
eltekintünk  a  japán  megszállástól  (amely  egyébként  nem  okozott  általános  éhínséget),  a 
XIX.  század  harmadik  negyedéig  kell  visszamennünk,  hogy  csak  valamelyest  is  hasonló 
arányú  öldöklésre  és  éhínségre  találjunk.  De  azok  sem  voltak  olyan  általánosak,  sem 
olyan  módszeres  jellegűek  és  tervszerűek,  mint  a  maoista  rémtettek;  pedig  Kína 
történelmének  az  a  korszaka  maga  is  kivételesen  drámai  volt. 

Két  okból  is  fontos  a  kínai  kommunizmus  tanulmányozása.  A  pekingi  rendszer  az 
emberiség  vörös  zászló  alá  terelt  részének  mintegy  kétharmadát  kormányozta  1949  óta. 
A  Szovjetunió  eltűnése  (1991)  és  Kelet-Európa  kommunistátlanítása  után  már  a 
kilenctizedéről  beszélhetünk;  igencsak  nyilvánvaló,  hogy  a  kínai  kommunizmus 
helyzetének  alakulásától  függ  a  „létező  szocializmus"  szétszórt  foszlányainak  a  sorsa. 
Különben  Kína  a  marxizmus-leninizmus  „második  Rómájának"  szerepét  játssza;  nyíltan  az 
1960-as  kínai-szovjet  szakítás  óta,  ténylegesen  pedig  a  Hosszú  Menetelés,  a  Jenanban 
kiépített  „felszabadított  övezet"  kora  (1935-1947)  óta:  néha  oda  menekültek  és  ott 
szedték  össze  magukat  a  koreai,  japán  és  vietnami  kommunisták.  Igaz,  Kim  ír  Szén 
rendszere  a  Kínai  Kommunista  Párt  (KKP)  győzelme  előtt  alakult  ki,  de  annak  köszönheti 
megmaradását,  hogy  1950-ben  egymillió  kínai  fegyveres  „önkéntes"  avatkozott  be  a 


koreai  háborúba.  Az  elnyomás  módozatai  sokat  köszönhetnek  Észak-Koreában  a  sztálini 
„mintának"  de  Phenjan  ura  a  (Jenán  óta  a  kínai  kommunizmussal  teljesen  összeolvadt) 
maoizmustól  vette  át  a  „tömegvonalat"  (az  egész  lakosság  igen  hathatós  és  állandó 
szervezgetését  és  mozgósítását)  és  annak  ésszerű  következményét:  az  „állandó 
nevelésnek"  mint  a  társadalmi  ellenőrzés  fő  eszközének  szüntelen  szorgalmazását.  Kim 
csak  Maót  kifejtve  visszhangozza,  amikor  megállapítja:  „Abban  áll  a  tömegvonal,  hogy 
tevékenyen  védelmezzük  a  dolgozó  tömegek  érdekeit,  képezzük  és  továbbképezzük,  hogy 
a  párt  köré  tömörítsük  őket,  abban  áll,  hogy  számítunk  az  erejükre,  és  mozgósítjuk  őket  a 
forradalmi  feladatok  elvégzésére."^ 

Az  1949  után  létrejött  ázsiai  kommunista  rendszereken  még  szembetűnőbb  a  kínai 
hatás.  A  Pekingbe  távozott  Hoang  Van  Hoan  vietnami  vezető  Emlékiratainak"^  közzététele 
óta  tudomásunk  van  róla,  hogy  1950-től  az  1954-es  genfi  megállapodásig  nagyon  sok 
kínai  tanácsadó  működött  a  Viet  Minh  csapatai  és  közigazgatása  mellett,  és  Pekingnek 
vagy  harmincezer,  főleg  műszaki  katonája  váltotta  fel  1965  és  1970  között  a  dél-vietnami 
harcokba  induló  észak-vietnami  csapatokat.  Vo  Nguyen  Giap  tábornok,  a  Dien  Bien  Phu-i 
győztes  1964-ben  közvetve  elismerte  a  kínai  segítséget:  „A  kínai  győzelem,  1950  után 
hadseregünk  és  népünk  levonhatta  a  kínai  népi  felszabadító  hadsereg  győzelmének 
becses  tanulságait.  Okulhattunk  Mao  Ce-tung  katonai  gondolataiból.  Ez  a  döntő  tényező 
határozta  meg  hadseregünk  érettségét,  és  járult  hozzá  későbbi  győzelmeinkhez."^  A 
vietnami  kommunista  párt  (VKP  -  akkori  nevén:  Munkapárt)  pedig  beleírta  1951-es 
alapszabályába:  „A  Munkapárt  elismeri,  hogy  Marx,  Engels,  Lenin,  Sztálin  elmélete  és 
Mao  Ce-tungnak  a  vietnami  forradalmi  valóságra  alkalmazott  gondolatai  alkotják  a  párt 
gondolkodásának  elméleti  alapjait,  és  ez  az  a  delejtű,  amely  irányt  mutat  neki  minden 
cselekedetében."^  A  tömegvonal  és  az  átnevelés  került  a  vietnami  politikai  rendszer 
középpontjába.  A  Jenanban  kikovácsolt  cseng  feng  („munkastílus-reform")  vietnami 
változata,  a  csinh  huan  irányította  a  vad  tisztogatásokat  az  ötvenes  évek  közepén.^  Ami  a 
vörös  khmerek  Kambodzsáját  illeti  (19751979),  az  is  óriási  segítséget  kapott  Pekingtől, 
és  megpróbálta  sikerre  vinni  azt,  amibe  magának  Maónak  is  beletört  a  bicskája:  megint 
elővette  az  akarnok  mítoszt,  a  nagy  ugrást.  Mindezekre  a  rendszerekre,  akárcsak  a 
Maóéra,  erősen  rányomta  bélyegét,  hogy  harcban  születtek  (kevésbé  érezhető  ez  Észak- 
Koreában,  ha  Kim  szívesen  dicsekedett  is  állítólagos  japánellenes  partizán-hőstetteivel), 
és  ez  a  háborús  eredet  a  társadalom  állandó  militarizálásába  nőtt  át  (ami  Kínában 
kevésbé  érezhető:  Kína  nem  „frontvonal").  Feltűnő,  hogy  az  a  központi  szerep,  amelyet  a 
poliükai  rendőrség  tölt  be  a  szovjet  rendszerben,  itt  inkább  a  hadseregre  hárul,  amelyre 
olykor  közvetlenül  bíznak  megtorlás!  feladatokat. 


Erőszakhagyomány? 

Amíg  élt,  mindenható  volt  Mao  Ce-tung;  gyakran  úgy  hívták,  hogy  a  „vörös  császár". 
Ami  már  nem  titok  képzelgő  és  önimádó  vad  jelleméről,  gyilkos,  bosszúálló 
természetéről,  élete  utolsó  napjaiig  tartó  kicsapongásairól,^  az  nagyon  is  hasonlóvá  teszi 
a  Középső  Birodalmon  uralkodó  zsarnokokhoz.  Ez  a  mai  uralkodási  rendszerré  tett 
erőszak  mégis  jócskán  túltesz  a  -  csöppet  sem  liberális  -nemzeti  hagyományon. 

Nem  mintha  Kínának  nem  lett  volna  része,  nem  is  egyszer,  valami  véres 


viszketegségben.  Ez  a  viszketegség  általában,  mint  a  világ  többi  részén,  a  vallás 
eszközével  élt,  amely  elválaszthatatlan  Kínában  a  Weltanschauungtól,  az  átfogó 
világszemlélettől.  Nem  annyira  elméleti  különbségek,  elvi  ellentétek  választják  el 
egymástól  a  két  nagy  kínai  hagyományt  -  a  konfucianizmust  és  a  taoizmust  -,  hanem  az, 
hogy  Konfuciusz  a  társadalmat  és  az  ésszerűt,  Lao-ce,  a  Tao  hirdetője  pedig  az  egyént  és 
az  ösztönöst,  az  érzetit,  sőt  az  ésszerűtlent  hangsúlyozza.  Nos,  minden,  vagy  majdnem 
minden  kínai  magában  hordozza,  különböző  arányban,  a  kínaiságnak  ezt  a  kettős 
arculatát.  Válságos  pillanatokban  megesik  a  legszegényebbek  és  legtudatlanabbak 
között,  hogy  a  második  kerekedik  fölül,  és  megrohamozza  az  elsőnek  a  bástyáját:  az 
írástudók,  vagyis  az  állam  piramisát.  Ilyen  volt  az  az  apokaliptikus  és  messianisztikus 
szekták  szította  sok  felkelés:  a  sárgaturbánosok  184-ben,  a  facsingi  majtrejista  lázadás 
515-ben,  a  Pang  La-i  manicheus^  lázadás  1120-ban,  a  Fehér  Lótusz  1351-ben,  a  Nyolc 
Trigramma  1813-ban  stb.  Elég  hasonló  ezeknek  a  mozgalmaknak  a  jelentése:  a 
buddhizmust  egyesíti  a  taoizmussal,  és  gyakran  Majtreját  tolja  előtérbe,  a  jövő 
Buddháját,  akinek  a  „régi  világ"  egyetemes  pusztulásában  valósul  meg  tündökletes, 
megváltó  és  közeli  eljövetele.  A  híveknek,  a  kiválasztott  elitnek  elő  kell  segíteniük  a 
jövendölés  beteljesedését,  és  az  üdvösségüket  várják  tőle.  Meg  kell  szakítaniuk  minden 
esetleges  kapcsolatukat,  még  a  családi  kapcsolataikat  is:  a  Vej-dinasztia  krónikája 
szerint,  515-ben  „már  apák,  fiúk  és  testvérek  sem  ismerik  egymást".^^ 

Nos,  Kínában  az  egész  erkölcsiség  a  családi  kötelesség  tiszteletben  tartásán  nyugszik: 
ha  ezt  sutba  dobják,  akkor  már  mindent  szabad.  Akkor  a  szekta  válik  pótcsaláddá,  és 
teljesen  leigázza  az  egyént.  Az  emberiség  többi  része  pokolra  van  szánva  a  túlvilágon  -és 
erőszakos  halálra  itt,  a  földön.  Néha  (mint  402-ben)  szétvagdalják  a  hivatalnokokat,  és 
ha  a  feleségük  meg  a  gyerekeik  nem  hajlandók  felfalni  őket,  akkor  azokat  is 
feldarabolják;  a  jelek  szerint,  1120-ban  milliókat  mészároltak  le.^^  Minden  érték  a 
visszájára  fordul:  1130-ban  azt  mondja  egy  kiáltvány,  hogy  „ha  embert  ölünk,  a  dharmát 
(a  buddhista  törvényt)  teljesítjük";^^  irgalmas  cselekedet  a  gyilkosság,  mert 
megszabadítja  a  szellemet;  a  tolvajlás  közelebb  hozza  az  egyenlőséget;  az  öngyilkosság 
irigylésre  méltó  boldogság;  minél  szörnyűbb  a  halálunk,  annál  nagyobb  lesz  a  jutalmunk: 
egy  XIX.  századi  szöveg  szerint,  „ha  lassan  szeletelik  halálra  az  embert,  biztosan  skarlát 
ruhában  vonul  be  a  Mennybe".  Aligha  kerülhetjük  el,  hogy  össze  ne  hasonlítsuk, 
bizonyos  tekintetben,  ezeket  az  évezredes  kegyetlenségeket  századunk  ázsiai  forradalmi 
mozgalmaival.  Nem  lehet  ilyesmikkel  magyarázni  ezeknek  a  mozgalmaknak  sok 
sajátosságát,  de  könnyebben  megértjük  a  múlt  segítségével,  hogy  miért  arattak  néha 
győzelmet  a  forradalmak,  és  miért  tekinthették  sokan  természetesnek,  szinte  köznapi 
dolognak  az  őket  kísérő  erőszakot. 

De  hatalmas  korlátok  is  vannak,  és  ezek  magyarázzák,  hogy  végeredményben  csak 
ritkán  borult  fel  a  rend:  a  régi  birodalom  jellemző  nagy  békessége  nagyon  kellemesen 
meglepte  a  középkori,  de  még  a  felvilágosodás  kori  európai  látogatókat  is.  A 
konfucianizmus,  a  legtávolibb  vidékeken  is  tanított  hivatalos  tan  a  jóakaratot  tartotta  az 
uralkodó  legfőbb  erényének,  és  a  család  mintájára  akarta  megszervezni  az  államot. 
Mindaz,  amit  -  kortévesztés  nélkül  -  humanista  elveknek  mondhatunk,  elítéli  a  mészárlást 
mint  módszert,  és  értéknek  tekinti  az  emberi  életet.  Időtlen  idők  óta  így  van  ez.  Csak 


olyan  gondolkodóknál  maradjunk,  akiket  mindvégig  elismertek  a  birodalom  mintegy 
huszonegy  évszázados  története  folyamán,  ezért  Mo  Ti  kínai  bölcselőt  említsük  először 
(Kr.  e.  körülbelül  479381),  aki  így  ítéli  el  a  támadó  háborút;  „Ha  bűnnek  tekintjük  az 
egyszerű  emberölést,  de  jó  cselekedetnek  tartjuk  a  más  ország  megtámadásával  járó 
tömeges  emberölést,  vajon  elmondhatjuk-e,  hogy  különbséget  tudunk  tenni  a  jó  és  a 
rossz  között"?^^  Szun  Cu  híres  művében  (Kr.  e.  körülbelül  500)  A  háború  művészetében 
ezt  olvassuk;  „A  háború  a  tűzhöz  hasonlatos;  aki  nem  akarja  letenni  a  fegyvert,  fegyver 
által  pusztul  el."^^  Takarékosan  kell  csatázni,  a  lehető  legrövidebb  ideig  és  a  lehető 
legkevesebb  vért  ontva;  „Még  sosem  láttak  olyat,  hogy  bármely  országnak  is  hasznot 
hajtott  a  hosszú  háború  [...]  nem  a  szakértelem  netovábbja,  ha  száz  győzelmet  arat  az 
ember  száz  csatában  [...]  Az  jeleskedik  az  ellenség  legyőzésében,  aki  akkor 
diadalmaskodik,  amikor  még  ki  sem  bontakozik  az  ellenséges  fenyegetés."^^  Lényeges, 
hogy  kíméljük  az  erőnket,  de  az  ellenség  kiirtására  sem  szabad  törekednünk;  ,Jobb,  ha 
foglyul  ejtjük  az  ellenséges  hadat,  mint  ha  elpusztítjuk...  Ne  biztassatok  senkit 
gyilkosságra."^^  Nem  erkölcsi  felhívást  kell  látnunk  ebben,  inkább  gyakorlati 
megfontoltságot;  a  mészárlás  és  a  rémtettek  gyűlöletet  keltenek  az  ellenfélben,  és 
kétségbeesett  erőfeszítésre  sarkallják,  ami  hasznára  is  válhat,  és  a  maga  javára 
fordíthatja  a  helyzetet.  Különben,  a  hódítónak  „az  a  legjobb  politika,  ha  sértetlenül 
foglalja  el  az  államot;  csak  a  legrosszabb  esetben  semmisítheti  meg".^^ 

Tipikusan  a  (főleg  konfucianizmus  jellemezte)  nagy  kínai  hagyományban  fogant 
okoskodás;  nem  valami  magasztos  látomásból  fakadnak  az  etikai  elvek,  hanem  az 
összhanggal  és  a  társadalom  működésének  hatékonyságával  kapcsolatos 
gyakorlatiasságból.  Ez  kétségkívül  még  hatékonyabbá  teszi  őket.  A  másik 
„gyakorlatiasság"  a  jogtudoroké  pedig  -  amely  éppen  ellenkezőleg,  azt  hangoztatja 
Konfuciusz  és  Szun  Cu  korában,  hogy  az  államnak  a  társadalom  félelemben  tartása  útján 
kell  érvényre  juttatnia  mindenhatóságát;  éppen  dicsősége  pillanatában,  Kr  e.  a  III. 
században,  a  rövid  életű  Csin-dinasztia  alatt  bizonyítja  be,  hogy  teljességgel  hatástalan, 
képtelen  a  társadalom  működtetésére.  Uralomról  uralomra  igen  sokat  változhatnak  a 
dolgok,  de  nagy  mértékben  csökken  ez  a  fajta  önkény,  különösen  az  északi  Szung- 
dinasztiától  kezdve  (9601127);  most  már  leginkább  azzal  büntetik  az  érdemtelenné  vált 
tisztviselőt,  hogy  száműzik  egy  távoli  tartományba...  és  nincs  kizárva,  hogy  ismét 
kegyeibe  fogadja  az  udvar.  A  Tang-korban,  654-ben,  emberségesebb  büntető 
törvénykönyvet  szerkesztettek,  amely  több  teret  engedett  a  szándéknak  és  a 
megbánásnak,  és  eltörölte  a  lázadás  esetében  szokás  szerint  vele  járó  családi 
felelősséget;  bonyolultabb  és  hosszabb  lett  a  halálos  ítélet  végrehajtását  megelőző 
eljárás,  és  a  legszörnyűbb  büntetések  közül  is  eltöröltek  néhányat;  fellebbezési  rendszert 
is  bevezettek. 

Általában  korlátozottan,  féken  tartva  nyilvánul  meg  az  állami  erőszak.  A  kínai 
történetírás  elborzadva  emlegeti,  hogy  az  „első  császár"  Csín  Si  (Kr.  e.  221-210)  élve 
eltemettetett  460  írástudót  és  hivatalnokot.  Ez  a  császár,  akit  nyíltan  példaképének 
tekintett  -a  cinikusan  okos  -  Mao,  az  egész  klasszikus  irodalmat  is  elégette  (halál  járt 
érte,  ha  csak  szóba  hozta  is  valaki),  halálra  ítéltetett  vagy  deportá Itatott  mintegy  20  000 
kisnemest  és  többször  tíz-,  ha  ugyan  nem  több  százezer  életet  áldoztatott  fel  az  első 


nagy  fal  fölépítésének.  A  Han-dinasztiával  azonban  (Kr.  e.  206-tól  Kr.  u.  220-ig) 
erőteljesen  visszatér  a  konfudanizmus,  és  a  birodalom  nem  ismer  többé  sem  hasonló 
zsarnokságot,  sem  nagyon  gyakori  mészárlást.  Szigorú  rend  és  kemény 
igazságszolgáltatás  uralkodik,  de,  a  (sajnos  nem  ritka)  nagy  felkelések  vagy  az  idegen 
betörések  időszakától  eltekintve,  sokkal  biztosabb  az  emberélet,  mint  a  többi  régi 
államban,  a  közép-  és  újkori  Európa  államait  is  közéjük  számítva. 

Igaz,  majd  háromszáz  vádiratot  követhetett  halálbüntetés  a  békés  Szung-dinasztia 
alatt,  a  XII.  században,  ám  elvileg  minden  ítéletet  a  császárnak  kellett  felülvizsgálnia  és 
ellenjegyeznie.  Általában  százezrek  halálával  jártak  a  háborúk,  de  még  ezt  a  végső 
emberveszteséget  is  megsokszorozták  a  járványok,  éhínségek,  árvizek  (gondoljunk  a 
Sárga-folyó  -  gátak  közé  szorított  -  alsó  folyásának  katasztrofális  kiöntéseire)  és  a 
hadakozás  okozta  szállítási-közlekedési  zavarok.  így  húsz-  és  százmillió  közé  teszik 
azoknak  a  halottaknak  a  számát,  akik  a  tajping-felkelés  és  annak  elfojtása  (18511868) 
miatt  veszítették  életüket;  akárhogy  is,  410  millióról  350  millióra  csökkent  Kína 
népessége  1850  és  1873  között. Ám  ezeknek  az  áldozatoknak  csak  elenyésző  részét 
tekinthetjük  olyannak,  akit  ténylegesen  és  szándékosan  mészároltak  le  (a  tajpingok  alatt 
kétségkívül  egymillió  körül  volt  az  ilyenek  száma). Mindenesetre,  különlegesen  zavaros 
korszak  volt  ez,  óriási  lázadások,  a  nyugati  imperialista  hatalmak  ismételt  támadásai  és 
az  elszegényedett  népesség  növekvő  elkeseredettsége  jellemezte.  Sajnos,  ebben  a 
világban  élt  a  kommunista  forradalmárok  előtti  két,  három  vagy  négy  nemzedék.  így 
szoktak  hozzá  az  erőszaknak  és  az  értékek  szétesésének  a  hosszú  kínai  történelemben 
szokatlanul  nagy  mértékéhez. 

Pedig  a  XX.  század  első  felében  Kína  alig  mutatta  jelét  -  sem  mineműségében,  sem 
mennyiségében  -  a  diadalmas  maoizmus  zabolátlanságának.  Az  1911-es  forradalom  nem 
volt  valami  megrázó,  de  azért  az  utána  következő  tizenhat  évben  volt  némi  öldöklés, 
amíg  a  Kuomintang-rendszer  kemény  kézzel  meg  nem  szilárdította  félig-meddig  a 
helyzetet.  Például  így  volt  ez  Nankingban,  ebben  a  forradalmi  gócban,  ahol  Jüan  Si-kaj 
diktátor  sok  ezer  embert  kivégeztetett  1913  júliusa  és  1914  júliusa  között.^^  1925 
júniusában  a  kantoni  engedményes  területek  rendőrsége  megölte  egy  munkástüntetés  52 
résztvevőjét.  1926  májusában,  Pekingben  47  békés  diák  vesztette  életét  egy 
japánellenes  tüntetésben.  Különösen  1927  áprilisában  és  májusában  Sanghajban,  majd 
több  más  keleti  nagyvárosban  is  ezerszámra  végeztette  ki  a  kommunistákat  az  új 
rendszer  vezetőjéből,  Csang  Kaj-sekből  és  a  helyi  alvilág  titkos  társaságaiból  álló  eredeti 
koalíció.  André  Malraux  műve.  Az  ember  sorsa  fölidézi  néhány,  mozdonykazánban 
végrehajtott  kivégzés  borzalmait.  Úgy  látszik,  sem  a  kommunistákat  és  nemzetieket 
szembefordító  polgárháború  első  hadieseményeit,  sem  pedig  a  Hosszú  Menetelést 
(193435)  nem  kísérték  túl  nagy  mészárlások,  ezzel  szemben  a  japánok  számtalan 
rémtettet  követtek  el  1937  és  1945  között  Kína  óriási  elfoglalt  területein. 

Ám  az  éhínségek  1900-ban,  1920-21-ben  és  1928-30-ban  sokkal  több  áldozatot 
követeltek,  mint  ezeknek  a  vérengzéseknek  nagy  része;  minden  éhínség  az  ország  északi 
és/vagy  északnyugati,  aszályra  hajló  vidékeit  sújtotta:  a  második  félmillió,  a  harmadik 
meg  két-hárommillió  ember  halálát  okozta. De  a  második  a  polgárháború  okozta 
közlekedési  zűrzavar  miatt  lett  olyan  súlyos,  ezért  nem  lehet  azt  mondani,  hogy  bármiféle 


„éhség-összeesküvést"  szőttek,  nem  beszélhetünk  hát  mészárlásról.  Bezzeg  nem  így  volt 
Honanban,  ahol  1942-43-ban  két-hárommillió  ember  halt  éhen  (vagyis  minden  húszból 
több  mint  egy),  és  emberevésre  is  akadt  példa.  Siralmas  termés  volt,  de  a  csungkingi 
központi  kormány  nem  engedélyezett  semmiféle  adócsökkentést,  és  sok  paraszttól 
mindenét  elvették.  Az  sem  segített,  hogy  őrt  húzódott  az  arcvonal:  ingyen  robotra 
kényszerítették  a  parasztokat,  például  később  hiábavalónak  bizonyult,  ötszáz  kilométernyi 
tankelhárító  árkot  ásattak  velük.^^  A  nagy  ugrás  bizonyos  tévedéseinek  előzménye  ez, 
még  akkor  is,  ha  ott,  Honanban,  némi  mentség  lehet  a  dologra  a  háború.  De  azért  óriási 
volt  a  parasztok  felháborodása. 

Csendben  és  kevés  nyomot  hagyva  ment  végbe  a  legtöbb  és  -mindent  egybevéve  - 
legvéresebb  rémtett;  nincstelenek  (vagy  majdnem  nincstelenek)  viaskodtak  más 
nincstelenekkel,  távol  attól  a  néhány  nagy  országúttól,  a  falvak  Kínájának  óceánjában. 
Számtalan  bandita  volt  ezek  között  az  alkalmi  gyilkosok  között;  néha  félelmes  bandákba 
verődve  fosztogattak,  garázdálkodtak,  sápot  szedtek,  mindenkit  megöltek,  aki  ellenállást 
tanúsított,  a  túszaikat  is,  ha  késett  a  váltságdíj.  Ha  elfogták  őket,  a  parasztok  szívesen 
részt  vettek  a  kivégzésükön...  A  katonák  elvileg  gonosztevők  ellen  harcoltak,  de  a 
katonákat  gyakran  még  azoknál  is  nagyobb  csapásnak  tekintette  a  nép;  Fucsienből 
kérvényt  írtak  1932-ben,  hogy  vonják  vissza  az  úgynevezett  rendfenntartó  erőket,  „mert 
akkor  csak  a  zsiványok  ellen  kell  harcolnunk". 1  931-ben,  ugyanabban  a  tartományban 
egy  2500  főnyi  katonacsapat  túllőtt  a  célon  a  nagy  fosztogatásban  és  erőszakoskodásban, 
a  fellázadt  parasztok  le  is  mészárolták  többségüket.  1926-ban  a  nyugat-hunani  parasztok, 
a  Vörös  Lándzsák  titkos  társaságának  fedezete  alatt,  így  szabadultak  meg  -  mondják  -egy 
legyőzött  hadúr  mintegy  ötvenezernyi  „katona-banditájától". 

1944-ben,  amikor  ugyanezen  a  vidéken  támadásba  mentek  át  a  japánok,  az  előző  évi 
gyilkos  robotra  emlékező  parasztok  üldözőbe  vették  a  vert  hadak  katonáit,  és  néha  élve 
temették  el  őket;  körülbelül  50  000-en  pusztultak  így  el.^^  Pedig  azok  a  katonák  is  csak 
szegény  ördögök  voltak,  parasztok,  mint  hóhéraik,  annak  a  sorozásnak  szerencsétlen  és 
riadt  áldozatai,  amely  Wedemeyer  amerikai  tábornok  szerint  úgy  ütött  rajtuk  a 
falusiakon,  mmt  az  éhínség  vagy  az  árvíz,  csak  több  áldozatot  szedett. 

Sok  más,  általában  nem  olyan  erőszakos  lázadás  az  ellen  irányult,  amit  a  közigazgatás 
túlkapásainak  neveztek:  a  föld-,  ópium-,  szesz-,  sertésvágási  adó,  a  robot,  az  uzsora,  az 
igazságtalan  ítéletek  ellen.  De  a  parasztok  gyakran  a  többi  parasztnak  tartogatták  a  leg- 
komiszabb  csapásaikat:  nemzetségek  és  titkos  társaságok  vad  falusi  háborúskodása 
tarolta  le  a  vidékeket,  és  -  a  meggyilkolt  elődök  tisztelete  révén  -  olthatatlan 
gyűlölködést  keltett.  így,  1928  szeptemberében  egy  Csiangszu  tartománybeli  járás 
„kiskardosai"  legyilkoltak  kétszáz  „nagyka rdos"-t,  és  fölperzseltek  hat  falut.  Kuangtung 
tartomány  keleti  része  „fekete  zászlós"  falvak  és  „vörös  zászlós"  falvak  között  oszlott 
meg,  amelyek  esküdt  ellenségei  voltak  egymásnak.  Ugyanazon  a  vidéken,  a  Un 
nemzetség  mindazokat  üldözőbe  vette  és  megölte  a  puningi  járásban,  akinek, 
balszerencséjére,  a  Ho  nevet  viselte  az  apja;  a  leprások  sem  alkottak  kivételt  ez  alól  - 
gyakran  elevenen  égették  meg  őket  -  és  sok  keresztény  sem.  Sosem  voltak  ezek 
társadalmi  vagy  politikai  küzdelmek:  helybéli  kistisztviselők  munkálkodtak  így  az 
előmenetelükön.  Gyakran  a  bevándorló  volt  az  ellenfél,  vagy  az,  aki  a  folyó  túlsó  partján 


lakik.. 


Egy  rémuralomtól  elválaszthatatlan  forradalom  (1927-1946) 

Mégis,  amikor  azt  látták  egy  „vörös  zászlós"  falu  lakói,  hogy  skarlátszín  lobogós  csapat 
közeledik  feléjük,  lelkesen  csatlakoztak  az  egyik  első  kínai  „tanácshoz"  a  Peng  Paj 
vezette  haj-lufeng-i  szovjethez.  A  kommunisták  ügyesen  kihasználták  a  félreértéseket, 
színes  szavakkal  szították  a  helyi  gyűlölködést,  és  végül  jól  szerkesztett  szónoklataikkal, 
megnyerték  céljaiknak  a  falusiakat,  újdonsült  híveik  legkegyetlenebb  indulatainak  is 
szabad  folyást  engedve.  így,  negyven-ötven  évvel  a  kulturális  forradalom  vagy  a  vörös 
khmer-rendszer  előtt,  már  1927-28-ban  is  ízelítőt  kaphattak  az  emberek  azok  legrosszabb 
pillanataiból.  A  kommunista  párt  ösztönözte  parasztszervezetek  kiterjedt  bujtogató 
tevékenysége  már  1922  óta  készítgette  elő  ezt  a  mozgalmat,  amely  élesen 
szembefordította  egymással  a  „szegényparasztokat"  és  a  fáradhatatlanul  ócsárolt 
„földbirtokosokat"  pedig  sem  a  hagyományos  súrlódások,  sem  a  társadalmi  valóság  nem 
igazolták  különösképpen  ezt  a  szembenállást.  De  az  adósságok  eltörlése  és  a  haszonbér 
megszüntetése  széles  körű  támogatást  szerzett  a  szovjetnek.  Erre  támaszkodva  építette 
ki  Peng  Paj  a  „demokratikus  terror"  rendszerét:  az  egész  népet  meghívták  az 
„ellenforradalmárok"  nyilvános  perére,  amelyekben  majdnem  mindig  halálra  ítélték  a 
vádlottat;  maga  Peng  Paj  is  részt  vett  a  kivégzésekben,  „öld  meg,  öld  meg"  kiabálta  a 
vörösgárdistáknak,  akik  apránként  szeletelték  darabokra  az  áldozatukat,  néha  megfőzték 
és  megették,  vagy  a  családjával  etették  meg  a  testrészeket,  a  még  élő  áldozat  szeme 
láttára;  mindenkit  meghívtak  a  lakomára  -  ahol  szétosztották  a  volt  földbirtokos  máját  és 
szívét  -  és  a  gyűlésekre,  ahol  frissen  levágott  és  karóra  tűzött  fejek  sora  előtt  beszélt  a 
szónok.  A  bosszuló  emberevésnek  ez  a  bűvölete,  amellyel  majd  Pol  Pót  Kambodzsájában 
is  találkozunk,  és  amely  alighanem  egy  Kelet-Ázsiában  igen  régi  és  nagyon  elterjedt 
szokásnak  felel  meg,  gyakran  felbukkant  a  kínai  történelem  eszelős  pillanataiban.  így 
613-ban,  az  idegen  betörések  korában  Jang  császár  (Szuj-dinasztia)  úgy  állt  bosszút  egy 
lázadón,  hogy  annak  még  a  legtávolibb  rokonait  is  üldözőbe  vette:  „Azok  szenvedték  el  a 
legsúlyosabb  büntetést,  akiket  földaraboltak  vagy  lenyilaztak,  és  akiknek  karóra  tűzték  a 
fejét  és  levágták  a  tagjaikat.  A  császár  felszólította  a  magas  méltóságokat,  hogy 
darabonként  egyék  meg  az  áldozatok  húsát."^^  „A  kínaiak  emberevők"  -  írta  Lu  Hszün,  a 
nagy  író,  aki  csodálta  a  kommunizmust,  amikor  az  nem  azt  jelentette,  hogy 
nacionalizmus  és  Nyugat-ellenesség...  Ezeknél  a  véres  orgiáknál  kevésbé  népszerűek 
voltak  az  1927-es  túlkapások,  amelyekre  vörösgárdisták  ragadtatták  magukat 
templomokban,  a  taoista  szerzetes-varázslókkal  szemben:  a  hívek  úgy  próbálták 
megmenteni  a  bálványokat,  hogy  vörösre  festették  őket,  és  már-már  az  istenítés  jeleivel 
vették  körül 


Peng  Pajt.  Négy  hónapig  tartott  azon  a  vidéken  a  tanácsuralom,  de  azalatt  ötvenezer 
ember,  köztük  sok  szegény  is  elmenekült  onnan. 

Az  1931-ben  agyonlőtt  Peng  Paj  volt  a  paraszt-  és  katonakommunizmus  igazi  előfutára; 
rögtön  felkapta  a  kezdeményezést  egy,  azelőtt  kissé  háttérbe  szorult  kommunista  káder 
(a  maga  is  paraszti  származású)  Mao  Ce-tung,  és  elméletileg  is  kidolgozta  híres 
művében:  Jelentés  a  hunani  parasztmozgalomról  (1927).  A  munkás-  és  városi 


kommunista  mozgalom  éppen  szétesőben  volt  Csang  Kaj-sek  keménykezű 
Kuomintangjának  csapásai  alatt,  és  ez  a  paraszt  alternatíva  gyorsan  erőre  kapott,  ez 
hozta  létre  az  első  „vörös  támaszpontot"  1928-ban,  a  Csingkang  hegységben,  Hunan  és 
Csi-anghszi  határvidékén.  Ez  utóbbi  tartománynak  a  keleti  részén,  a  fő  támaszpont 
megszilárdítása  és  kiteijesztése  lehetővé  tette,  hogy  1931.  november  7-én  (az  orosz 
október  évfordulóján)  kikiáltsák  a  Kínai  Tanácsköztársaságot,  ahol  Mao  lett  a  népbiztosok 
tanácsának  elnöke.  Az  1949-es  győzelemig  még  sok  viszontagságot,  szörnyű  csapásokat 
fog  elszenvedni  a  kínai  kommunizmus,  de  már  kész  a  minta:  egy  állam  fölépítésére  kell 
összpontosítani  a  forradalmi  lendületet,  egy  olyan  hadsereg  kiépítésére  kell 
összpontosítani  ezt  az  eleve  harcias  államot,  amely  képes  rá,  hogy  végül  fölébe 
kerekedjék  az  ellenséges  „báb"-hadseregnek  és  -államnak  -  jelen  esetben  a  Csang  Kaj- 
sek  vezette  nankingi  központi  kormánynak.  Nincs  hát  semmi  meglepő  benne,  ha 
magában  a  forradalmi  szakaszban  is  a  katonai  és  elnyomó  jelleg  az  elsődleges  és 
alapvető:  jó  messze  jár  ez  a  korai  orosz  bolsevizmustól,  de  még  messzebb  a 
marxizmustól:  a  KKP  alapítói,  különösen  a  „nagy  koponya"  Li  Ta-csao,  a 
hatalommegragadás  stratégiájára  és  a  nemzeti-forradalmi  állam  megerősítésére 
egyszerűsített  bolsevizmus  közvetítésével  jutnak  el  a  kommunizmushoz  1918-19-ben.^^ 
Ahol  győz  a  KKP,  mindenütt  a  kaszárnyái  szocializmus  (meg  a  különleges  bíróság  és  a 
kivégzőosztag)  rendezkedik  be.  Peng  Paj  határozottan  példát  mutatott. 

Részben  egy  eleinte  nehezen  érzékelhető  tényből  fakad  a  kínai  kommunizmus  megtorló 
gyakorlatának  eredetisége:  a  kínai  szovjetek  rémuralma  megelőzte  az  1936-38-as  sztálini 
„nagy  rémuralmat"  és  -  bizonyos  becslések  szerint  -  1927  és  1931  között,  186  000 
harcon  kívíiii  áldozat  szárad  a  lelkén  csupán  Csianghszi  tartományban.^^  Azért  halt  meg 
az  áldozatok  nagy  része,  mert  ellenállt  a  rögtön  bevezetett  gyökeres  földreformnak,  a 
nyomasztó  adóterheknek  és  a  fiatalok  katonai  szükséghelyzettel  indokolt  sorozásának. 

Már  elege  volt  a  lakosságnak,  úgyannyira,  hogy  olyan  helyeken,  ahol  különleges 
túlzással  lépett  föl  a  kommunizmus  (1931-ben  megbírálták  Maót,  hogy  elidegeníti  a 
lakosságot  terrorista  túlkapásaival,  és  a  vezetést  is  kivették  egy  időre  a  kezéből),  és  ahol 
háttérbe  szorultak  a  helybeli  káderek  (például  Zsujcsin,  a  tanács-„főváros"  körül),  csak 
csekély  ellenállásba  ütközött  a  nankingi  erők  támadása.  Élénkebb,  és  néha  sikeres  is  volt 
a  későbbi,  függetlenebb  „támaszpontokon"  ahol  a  káderek  levonták  a  terrorpolitika 
fájdalmas  következtetéseit.^^  Hasonló  feszültségek  jutottak  felszínre  az  észak-senhszi 
támaszponton,  Jenán  körül.  Iszonyú  adóteher  nehezedik  a  parasztokra:  1941-ben  a 
termés  35%-át  viszik  el,  négyszer  annyit,  mint  a  Kuomintang  kezén  lévő  területeken.  A 
falusiak  már  nyíltan  Mao  halálát  kívánják...  A  párt  keményen  lép  föl,  de  nagy  kockázatot 
is  vállal:  nagyban  -  és  titokban  -  ópiumtermesztésbe  és  -szállításba  kezd,  és  1945-ig 
ebből  szerzi  bevételeinek  26-40%-át  a  támaszpont.^"^ 

Mint  gyakran  a  kommunista  rendszerekben,  a  katonák  sérelmére  elkövetett 
jogtalanságok  hagytak  több  nyomot  maguk  után:  a  katonák  jobban  ki  tudták  fejezni 
magukat,  és  főleg  olyan  szervezetek  részei  voltak,  amelyek  gyakran  fenn  is  maradtak. 
Néha  csak  évtizedek  múlva  jött  el  a  leszámolás  ideje...  Majdnem  mindig  azokat  a 
kádereket  veszik  célba,  akiknek  a  legszorosabb  kapcsolataik  vannak  a  tevékenységük 
színhelyén  élő  lakossággal.  Inkább  a  központi  apparátustól  függő  ellenfeleik  a 


„helybeliségüket"  vetik  a  szemükre,  amely  nemegyszer  csakugyan  bizonyos  mérsékletre 
bírja  őket,  vagy  akár  arra  is,  hogy  vitába  szánjanak  az  utasításokkal.  E  mögött  az  ellentét 
mögött  azonban  egy  másik  is  meghúzódik:  a  helybeli  aktivisták  jórészt  a  parasztság 
tehetősebb  részéből,  főleg  földbirtokos  családokból  származnak  (az  írástudók  zöme  is 
őbelőlük  kerül  ki),  és  a  radikális  nacionalizmus  alapján  csatlakoznak  a  kommunizmushoz. 
A  „központi"  aktivisták,  a  „reguláris"  hadsereg  katonái  meg  túlnyomó  többségükben  a 
söpredék,  deklasszáltak,  zsiványok,  csavargók,  koldusok,  zsold  nélküli  zsoldosok,  a  nők 
esetében  meg  utcalányok  köréből  állnak  össze.  Mao  azzal  a  tervvel  foglalkozott  1926- 
ban,  hogy  fontos  szerepet  szán  nekik  a  forradalomban:  „Ezek  az  emberek  nagyon  bátran 
tudnak  verekedni;  jó  vezetés  alatt  forradalmi  erővé  válhatnak."^^  Lám,  még  sokkal 
később,  1965-ben  is  őhozzájuk  hasonlította  magát,  amikor  úgy  mutatkozott  be  Edgár 
Snow  amerikai  újságírónak,  hogy  „idős  szerzetes,  aki  lyukas  esernyőjével  ballag  a 
csillagos  ég  alatt". A  lakosság  többi  része,  egy  határozott  ellenzéki  kisebbség  (gyakran 
szintén  az  elit  tagjai)  kivételével,  a  passzivitásával  tüntet,  a  „hidegségével"  mondják  a 
kommunista  vezetők,  még  az  a  „szegény  és  félig  szegény  parasztság  is"  amelyről  úgy 
tartják,  hogy  az  a  KP  vidéki  osztály  bázisa.  A  káderré  lett  deklasszáltak,  akik  egész 
társadalmi  létüket  a  pártnak  köszönhették,  többé-kevésbé  zavaros  bosszúszomjukkal  és  a 
központ^^  támogatásával,  ösztönösen  a  leggyökeresebb  megoldásokra,  és  alkalomadtán 
a  helybeli  káderek  kiirtására  hajlanak.  1946  után  a  földreformnak  még  sok  véres 
tobzódását  fogja  megmagyarázni  ez  a  fajta  ellentmondás.^^ 

Az  első  igazolt  nagy  tisztogatás  a  tungkui  támaszpontot  tarolta  le  1930-31-ben, 
Csianghszi  tartomány  északi  részén.  Ott,  helyben  még  tovább  súlyosbította  a  fent  leírt 
feszültségeket  egy  politikai-rendőri  szervezetnek,  a  Kuomintang  jobbszárnyához 
kapcsolódó  AB  („a nti bolsevik")  testületnek  erőteljes  tevékenysége,  amely  sikeresen 
hintette  el  az  árulás  gyanúját  a  KP  tagjai  közt.  Az  AB  testület  sok  tagot  toborzott  a  titkos 
társaságokból;  1927-ben  a  Három  Pont  társaság  főnöke  is  csatlakozott  hozzá,  és  ez  igen 
nagy  mértékben  megerősítette  a  testületet.  Előbb  sok  helyi  kádert  végeztek  ki,  később  a 
vörös  hadsereg  ellen  fordult  a  tisztogatás;  körülbelül  kétezer  katonát  likvidáltak.  Néhány 
bebörtönzött  káder  megszökött,  lázadást  próbák  szítani  Mao,  „a  párt  császára"  ellen; 
tárgyalásra  hívták,  letartóztatták  és  megölték  őket.  Az  egész  II.  hadsereget 
lefegyverezték  -  mert  föllázadt  az  egyik  egysége  -,  és  kivégezték  a  tiszteket.  Több  mint 
egy  évig  tizedelték  az  üldözések  a  civil  és  katonai  kádereket;  ezrekre  rúgott  az  áldozatok 
száma.  A  tizenkilenc  legmagasabb  rangú  helyi  káder  -  köztük  a  támaszpont  alapítói  - 
közül  tizenkettőt  mint  „ellenforradalmárt"  végeztek  ki,  ötöt  a  Kuomintang  ölt  meg,  egy 
pedig  betegségben  halt  meg,  az  utolsó  pedig  hátat  fordított  a  vidéknek  és  a 
forradalomnak.^^ 


A  jelek  szerint  ugyanerről  a  módszerről  tanúskodik  Mao  jenani  tartózkodása  elején  a 
támaszpont  alapítójának,  a  legendás  partizánvezér  Liu  Cse-tannak  a  likvidálása;  ott  is 
ugyanolyan  gátlástalan,  csak  okosabban  machiavellista  központi  apparátust  találunk.  Úgy 
tetszik,  hogy  „Moszkva  embere"  a  „bolsevik"  Vang  Ming  volt  ott  a  főfelelős,  aki  akkor 
még  nem  szorult  háttérbe  a  vezetőségben,  és  rá  akarta  tenni  a  kezét  Liu  csapataira.  Liu 
még  bizakodott,  vállalta  a  letartóztatást;  megkínozták,  de  nem  vallotta  „árulónak" 
magát;  akkor  elevenen  eltemették  partizán  alvezéreit.  Vang  Ming  ellenfele,  Csu  En-laj 


kiszabadította,  de  Liu  makacsul  meg  akarta  őrizni  független  parancsnokságát,  ezért 
„megátalkodott  jobboldalinak"  nyilvánították.  Kiküldték  a  frontra,  és  ott  megölette 
magát;  talán  hátulról  kapta  a  lövést... 

1942  júniusában,  a  legkiválóbb  jenani  kommunista  értelmiségiek  le  buktatásával 
kezdődött  az  1949  előtti  korszak  leghíresebb  tisztogatása.  Ahogy  majd  tizenöt  év  múlva 
országos  szinten  is  megismétlődik,  Mao  eleinte,  két  hónapig  nagy  kritikai  szabadságot 
engedélyezett.  Utána  egyszeriben  „felhívtak"  minden  aktivistát,  hogy  töméntelen 
gyűlésen  „harcoljanak"  Ting  Ling  ellen,  aki  bírálta  a  férfiak  és  nők  között  meghirdetett 
egyenlőség  formalizmusát,  és  Vang  Si-vej  ellen,  aki  nem  átallotta  az  alkotás  szabadságát 
és  a  hatalom  megbírálásának  jogát  követelni  a  művész  számára.  Ting  megtört,  ocsmány 
önkritikát  vállalt,  és  támadta  Vangot,  aki  azonban  nem  tágított.  Kizárták  a  KP-ból, 
börtönbe  vetették,  és  1947-ben,  Jenán  ideiglenes  kiürítésekor  kivégezték.  Immár 
törvényereje  lett  annak  a  dogmának,  hogy  az  értelmiség  alá  van  vetve  a  politikának;  a 
párt  elnöke  1942  februárjában  fejtette  ezt  ki.  Beszédek  a  művészetről  és  irodalomról 
című  írásában.  Egymást  követték  a  cseng  feng  gyűlések,  amíg  ki  nem  kényszerítették  az 
értelmiség  behódolását.  1943  júliusának  elején  kapott  új  lendületet,  szélesedett  ki  és  vált 
öldöklővé  a  tisztogatás.  Önnön  fogyatékosságaiktól,  titkos  kétségeiktől  akarta  megóvni 
az  aktivistákat  ez  a  „mentő  hadjárat"  amelynek  Kang  Seng  volt  a  rossz  szelleme,  a 
politikai  bizottság  tagja,  akit  Mao  a  megnövelés  felügyeletére  hivatott  vadonatúj 
tanulmányi  főbizottság  élére  állított  1942  júniusában.  A  szovjet  NKVD  iskolájából  került  ki 
ez  a  vad  fekete  kutya  kíséretében,  fekete  lovon  járó,  fekete  bőrruhás  „sötét  árny"  aki 
meg  tudta  szervezni  a  kommunista  Kína  első  „tömegkampányát":  az  általános  kritikát- 
önkritikát,  kiválasztott  személyek  letartóztatását,  a  vallomások  alapján  más 
letartóztatásokat,  a  nyilvános  megalázást,  a  verést,  a  csalhatatlanná  nyilvánított  Mao 
gondolatainak  egyetlen  biztos  támpont  rangjára  emelését.  Egy  gyűlésen  Kang  Seng 
rámutatott  a  hallgatóságra,  és  kijelentette:  „Mindannyian  a  Kuomintang  ügynökei 
vagytok  [...]  Sokáig  tart  majd  az  átnevelésetek.""^^  Úgy  teijedt  a  letartóztatás,  a  kínzás, 
az  elhalálozás  (csak  a  központban  mintegy  hatvan  haláleset  fordul  elő,  köztük  sok 
öngyilkosság),  hogy  már  a  pártvezetőség  is  nyugtalankodott  miatta,  pedig  Mao  azt 
állította,  hogy  „annyi  a  kém,  mint  szőrszál  a  prém-bundában"."^^  Augusztus  15-én 
betiltották  a  megtorlás  „törvénytelen  módszereit"  és  október  9-én  Mao,  a  gyakorlott 
köpönyegforgató  kijelentette:  „Senkit  sem  szabad  megölnünk;  a  legtöbb  áldozatot 
letartóztatnunk  sem  lett  volna  szabad.""^^  Akkor  határozottan  véget  vetettek  a 
kampánynak.  Decemberben  Kang  Seng  önkritikát  gyakorolt:  el  kellett  ismernie,  hogy  a 
meghurcoltaknak  csak  10%-a  volt  bűnös,  és  hogy  rehabilitálni  kell  a  halottakat.  Megtört  a 
pályafutása,  és  úgy  is  maradt  egészen  a  kulturális  forradalom  kitöréséig,  1966-ig,  Mao 
pedig  kénytelen  volt  bocsánatot  kérni  1944  áprilisában,  és  háromszor  meghajolni  az 
ártatlan  áldozatok  tiszteletére,  csak  azután  tapsolták  meg.  Ösztönös  szélsőségessége 
megint  erős  ellenállásba  ütközött.  De  -ahogy  azok  mondták,  akik  átélték  - 
kitörölhetetlenül  fennmaradt  az  1943-as  terror  emléke:  Mao  veszített  ugyan  a 
népszerűségéből,  de  nyert  is  valamit:  jobban  féltek  tőle."^"^ 

Lassanként  mind  körmönfontabbá  vált  a  megtorlás.  Mindinkább  egyéni  jellegű  lett  a 
gyilkosság,  még  ha  terrorista  mészárlásokkal,  több  ezer  áldozattal  járt  is  a  (japánok  és  a 


Kuomintang  elleni)  háború  (1940-ben,  három  hónap  alatt  3600-an  haltak  meg  Hopej 
tartomány  egy  kis  részén,  amelynek  elfoglalásáért  folyt  a  küzdelem). Különösen  a 
renegátokra  vadásztak,  ami  a  titkos  társaságok  hagyományos  gyakorlatának  is  megfelelt; 
egy  régi  partizánvezér  szerint:  „Sok  árulót  megöltünk,  hogy  ne  legyen  a  népnek  más 
választása,  kénytelen  legyen  tovább  haladni  a  forradalom  útján.""^^  A  börtönrendszer 
fejlődésnek  indult,  már  nem  kellett  olyan  gyakran  kivégzéshez  folyamodni,  mint  azelőtt. 
1932-ben,  a  tanácsuralom  alatt  javítómunka-telepek  virágoztak  Csianghszi 
tartományban;  a  sors  iróniája:  egy  Kuomintang -törvény  hozta  létre  őket.  1939-ben 
munka-és  termelőközpontokba  kerültek  a  hosszú  szabadságvesztésre  ítéltek,  itt-ott  a 
nem  egészen  különleges  bíróságok  is  fel-feltűntek.  Három  célja  volt  az  új  rendszernek: 
nem  akarták  kivívni  a  lakosság  ellenszenvét  elrettentő  büntetésekkel,  ki  akarták 
használni  az  így  keletkező  munkaerőt,  új  párthívekre  akartak  szert  tenni  az  addigra  már 
kidolgozott  átnevelés  révén.  Még  japán  hadifoglyokat  is  toborozni  tudtak  így  a  Népi 
Felszabadító  Hadseregbe  (NEH),  a  kínai  vörös  hadsereg  utódába,  és  be  is  vethették  őket 
Csang  Kaj-sek  ellen!"^^ 


Maoista  módszerek  Jenanban;  így  látta  egy  szovjet  sztálinista 


A  pártfegyelem  a  kritika  és  önkritika  ostobán  merev  formáin  alapszik.  Az  alapszerv 
elnöke  dönti  el.  hogy  kit  kell  megbírálni  és  miért.  Általában  mindig  egy-egy  kommunistát 
„támadnak".  Mindenki  részt  vesz  benne.  Nincs  kibúvó.  Csak  egy  joga  van  a  „vádlottnak": 
megbánhatja  a  „tévedéseit".  Ha  ártatlannak  mondja  magát,  vagy  csak  úgy,  tessék-lássék 
„meakulpázik",  újra  indul  a  támadás.  Valóságos  lélektani  idomítás  ez.  [...]  Megértettem  a 
tragikus  valóságot.  Ez  a  kegyetlen  lélektani  kényszerítő  módszer,  amelyet  Mao  „erkölcsi 
megtisztításnak"  nevez,  valami  fojtogató  légkört  teremtett  a  jenani  pártszervezetben. 
Nem  kevés  kommunista  aktivista  lett  öngyilkos,  szökött  meg  vagy  vált  lelkibeteggé.  A 
cseng  feng  módszernek  ez  az  alapelve:  „Mindenkinek  mindent  tudnia  kell  a  másik 
legbensőbb  gondolatairól."  Ez  az  aljas  és  szégyenletes  irányelv  uralkodik  minden 
gyűlésen.  A  legbizalmasabb  és  legszemélyesebb  dolgokat  sem  takargatják,  mindent 
kiteregetnek  ott,  hadd  vájkáljon  benne  a  közönség.  Kritika  és  önkritika  címén  kinek-kinek 
ellenőrzik  a  gondolatait,  vágyait  és  cselekedeteit."^^ 


Földreform  és  városi  tisztogatás  (1946-1957) 

Nem  éppen  a  szelídség  és  az  összhang  földje  az  az  ország,  amelyben  a  kommunisták 
magukhoz  ragadták  a  hatalmat  1949-ben.  Köznapi  módszernek  számít  ott  az  erőszak  és  - 
olykor  -  a  mészárlás  a  kormányzásban,  a  politikai  szembenállásban,  vagy  a  szomszéddal 
való  nézeteltérés  rendezésében.  Ellenerőszak-jellegük  volt  hát  azoknak  a 
cselekedeteknek,  amelyekről  itt  fogunk  beszámolni,  nagyon  is  valóságos  túlkapásokra 
válaszoltak  (Peng  Paj  egyik  áldozata,  egy  helyi  tisztviselő,  előbb  vagy  száz  szakszervezeti 
parasztot  végeztetett  ki),  és  bizonyára  sok  falusi  így  is  fogta  fel  őket.  Ezért  őriznek  olyan 
kitűnő  képet  arról  a  korszakról  mind  a  hivatalos  posztmaoista  történetírásban  (mert 
egészen  a  jobboldal  elleni  1957-es  mozgalomig,  állítólag,  lényegében  jól  irányított  a  nagy 


kormányos),  mind  pedig  sok  tanú  emlékezetében,  akik  ráadásul  néha  túl  tehetős 
polgártársaik  balsorsának  közvetlen  haszonélvezői  voltak  (vagy  annak  hitték  magukat). 
Az  egyik  jócskán  megmagyarázza  a  másikat,  ezért  a  kommunisták  (a  kommunista 
értelmiségieket  is  beleértve)  nem  vették  nagyon  zokon  azokat  a  tisztogatásokat.  Pedig  az 
volt  a  legvéresebb  megtorlás!  hullám,  amelyet  valaha  is  elindított  a  Kínai  Kommunista 
Párt;  az  egész  országra  kiterjedt.  Arányai,  általános  jellege,  időtartama  (voltak  benne 
rövid,  pillanatnyi  szünetek,  de  rendszeresen,  minden  esztendőben  újabb 
„tömegkampányt"  kezdtek),  tervszerű  és  központosított  mivolta  miatt  minőségi  ugrást 
képvisel  a  kínai  erőszak  történetében,  főpróba  volt  az  1943-as  jenani  „megnövelés",  de 
az  óriási  ország  csupán  egyetlen,  félreeső  körzetének  szintjén.  Bizonyos  társadalmi 
rétegekkel  szemben  olyan  népirtással  érnek  föl  ezek  a  mészárlások,  amilyet  még  nem 
ismert  addig  Kína,  legalábbis  országos  méretekben  (még  a  mongolok  is  csak  a  birodalom 
északi  részét  dúlták  föl  a  XIII.  században).  Néhány  ilyen  rémtett  egy  hároméves,  kemény 
polgárháború  viszonyai  között  ment  végbe:  például  ötszáz,  jórészt  katolikus  lakos 
legyilkolása  Mandzsúriában,  Szevance  város  bevételekor.  Különben  attól  fogva,  hogy 
1948-ban  határozottan  fölülkerekedtek,  a  kommunisták  már  nem  bocsátották  szabadon 
tömegesen  az  ellenséges  foglyokat,  ahogy  azelőtt  szokták,  propagandacélból.  Ezentúl 
százezerszámra  börtönözték  be  ezeket  a  foglyokat,  majd  amikor  csakhamar  megteltek 
velük  a  börtönök,  ők  lettek  azoknak  az  új  átnevelő  munkatáboroknak  (laotung  kajcao, 
vagy  rövidítve  laokaj)  első  lakói,  amelyek  a  háborús  erőfeszítésekhez  való  hozzájárulással 
párosították  az  átnevelés  gondjait."^^  De  még  hadakozás  közben  is  a  leggaládabb  tetteket 
vitték  véghez,  a  katonai  helyzettől  teljesen  függetlenül. 


A  vidék:  fölzárkóztatás  és  társadalomtervezés 

Az  1917-es  orosz  forradalommal  ellentétben,  az  1949-es  kínai  forradalom  a  vidék  felől 
terjedt  a  város  felé.  Természetes  hát,  hogy  földreformmozgalom  előzte  meg  a  városi 
tisztogatásokat.  Láttuk,  hogy  a  kommunistáknak  már  jócskán  volt  tapasztalatuk  a 
földreformban.  De  1937-től  nem  hangoztatták  annyira  programjuknak  ezt  az  alapvető 
részét,  hogy  kialakítsák,  majd  -  úgy-ahogy  -  megőrizzék  a  japánellenes  „egységfrontot"  a 
központi  Kuomintang-kormánnyal.  Csak  Japán  veresége  után,  1946-ban  indították  újra 
ezt  a  mozgalmat,  annak  a  polgárháborúnak  ki  robbantásával  együtt,  amely  végül 
hatalomra  juttatta  őket.  Hivatásos  izgatók  hadai  lepték  el  ezerszámra  a  vidéket,  faluról 
falura  jártak  mindenfelé  az  NEH  felszabadította  „szabad  övezetekben"  lehetőleg  nem 
odavalósiak,  hogy  bele  ne  bonyolódjanak  lakóhelyi,  nemzetségi,  titkos  társasági 
rokonszenvek  szövevényeibe.  Ahogy  nyomult  előre  az  NEH,  úgy  terjedt  ez  a  mozgalom 
egészen  a  déli  és  a  nyugati  végekig  (egyelőre  Tibetre  nem). 

Ne  értsük  félre:  éppen  olyan  tévedés  volna,  ha  pusztán  fölülről  jövő  fondorlatot  látnánk 
a  kínai  falvak  százezreit  egyenként  felkavaró,  igazi  agrárforradalomban,  mint  az,  ha 
jámborul  azt  képzelnénk,  hogy  azzal  is  beérte  a  kommunista  párt,  hogy  teljesítette  a 
„tömegek  akaratát".  (Rengeteg  okuk  volt  a  tömegeknek,  hogy  szerencsétlennek 
érezzék  magukat,  és  változást  kívánjanak.  És  épp  a  parasztok  közötti  egyenlőtlenség  volt 
az  egyik  legkiáltóbb  visszásság:  Nagy  Kanyar  falvában  (Senhszi  tartományban),  ahonnan 
William  Hinton  figyelte  a  forradalmat,^^  a  parasztok  7%-ának  a  kezében  volt  a  művelhető 


földek  31%-a  és  az  igásállatok  33%-a.  Egy 

1945-ös  országos  fölmérés  szerint  az  átlagosan  3%-nyi  módos  parasztok  birtokolták  a 
földek  26%-át.^2  Uzsora  is  járult  a  birtokegyenlőtlenséghez  (havi  3  és  5%  között,  de 
egészen  évi  100%-ig^^),  és  ez  majdnem  kizárólag  a  leggazdagabb  parasztok  kiváltsága 
volt. 

A  leggazdagabbaké  vagy  csak  a  legkevésbé  szegényeké?  A  déli  partvidéken  több  száz 
hektáros  birtokok  is  akadtak,  de  az  ugyancsak  törpe  „földbirtokosok"  többségének  két- 
három  hektárral  is  be  kellett  érnie;  az  1200  lakosú  Nagy  Kanyarban  a  leggazdagabbnak  is 
alig  volt  tíz  hektárja.  Ráadásul  meglehetősen  határozatlan  vonal  húzódott  a  parasztok 
csoportjai  között,  a  falusiak  nagy  többsége  közbülső  réteget  alkotott  a  föld  nélküli 
zsellérek  és  a  főleg  nem  kétkezi  munkából  élő  birtokosok  között.  Azokhoz  a  kiélezett 
társadalmi  ellentétekhez  képest,  amelyek  a  kelet-európai  parasztvidékeken  uralkodtak 
1945-ig,  és  Lati n-Ameri kában  mostanáig  is  uralkodnak,  viszonylagos  egyenlőség  volt  a 
kínai  paraszttársadalomban.  És,  mint  említettük,  távolról  sem  a  gazdagok  és  szegények 
közötti  súrlódásban  rejlett  a  zavarok  fő  oka.  Mint  1927-ben,  Haj-Lu-Feng-ben  a 
kommunisták  -  elsősorban  maga  Mao  -  fölcsaptak  hát  társadalomtervezőnek;  meglehetős 
önkényesen  megállapított  és  körülhatárolt  parasztcsoportokat  fordítottak  szembe 
egymással  elég  mesterkélten  (az  apparátus  állapította  meg,  hogy  milyen  arányokat 
tartsanak  szem  előtt;  a  központi  politika  szeszélye  és  vidékek  szerint  10-20%  legyen  a 
„kiváltságosok"  aránya),  utána  meg  kihirdették,  hogy  ez  a  szembenállás  a  paraszti 
balsors  úgyszólván  egyetlen  oka.  Innen  már  könnyű  volt  rátalálni  a  boldogulás  útjára... 

Munkához  láttak  hát  az  izgatók;  először  is  négy  csoportra  osztották  a  parasztokat; 
voltak  szegények,  félig  szegények,  középparasztok  és  gazdagok  -  ha  még  ebből  az 
osztályozásból  is  kilógott  valaki,  azt  több-kevesebb  indokolással  „földbirtokosnak" 
nyilvánították;  ilyenekből  lett  a  kiiktatni  való  közellenség.  Nem  egészen  világos  ismérvek 
alapján  történt  a  megkülönböztetés,  meg  aztán  tetszett  is  a  dolog  a 
legszegényebbeknek,  ezért  gyakran  még  a  (néha  bizony  meg-megváltozó) 
pártjelszavakon  is  túltettek,  és  a  gazdag  parasztokat  is  a  „földbirtokosok"  közé  sorolták.  A 
falusi  kisbirtokosoknak  már  eleve  világosan  meg  volt  szabva  a  sorsa,  ha  kanyargós,  ám 
politikailag  igen  gyümölcsöző  volt  is  az  annak  betöltéséhez  vezető  út;  valójában  csak  be 
kellett  vonni  a  „nagy  tömegeket"  a  végrehajtás  műveletébe,  hogy  legalábbis 
„besározódjanak"  vele  -  hadd  féljenek  azontúl,  nehogy  vereséget  szenvedjenek  már  a 
kommunisták  -,  és  lehetőleg  el  kellett  hitetni  velük,  hogy  maguktól  cselekszenek,  az  új 
hatalom  csak  támogatja  és  jóváhagyja  a  döntéseiket.  Semmi  kétség;  tévhit;  mert 
körülbelül  egyszerre,  mindenütt  ugyanolyan  volt  az  eljárás  és  az  eredmény,  pedig 
roppantul  különböztek  a  körülmények,  falvak  és  vidékek  szerint.  Ma  már  tudjuk,  hogy 
mennyi  munkájába  került  a  „parasztforradalom"  díszleteinek  elrendezése  az 
aktivistáknak,  akik  mindig  habozás  nélkül  folyamodtak  a  terror  módszereihez,  hogy 
gyorsabban  kicsikarják  a  meggyőződést:  a  háború  alatt  elég  sok  fiatalember  inkább 
elmenekült  a  japánok  megszállta  területekre,  mert  nem  akart  beállni  az  NFH-ba.  A 
parasztok  egyáltalán  nem  csatlakoztak  társadalmi  méretekben  a  KP  eszméihez; 
tömegben  mindig  közömbösek  voltak,  és  gyakran  olyan  engedelmesek,  hogy  titokban 
még  azután  is  fizették  a  földbirtokosnak  a  hagyományos  haszonbért,  amikor  -  ez  volt  a 


reform  bevezetése  -  az  új  hatalom  már  csökkentette  a  járandóságot.  Az  izgatok  egymás 
közt  csak  politikai  álláspont  szerint  osztályozták  a  parasztokat:  aktivisták,  átlagosak, 
elmaradottak,  a  földbirtokosok  támaszai.  Utána,  úgy-ahogy,  a  hivatalos  társadalmi 
csoportokra  alkalmazták  ezt  az  osztályozást;  valamiféle  Frankenstein-szociológia 
kerekedett  ki  belőle,  amelyet  millió  magáncivakodás  és  takargatni  való  szándék  árnyalt 
(például  útban  van  a  férj,  szabaduljunk  meg  tő-le). Tetszés  szerint  fölül  is  lehetett 
vizsgálni  az  osztályozást:  a  Nagy  Kanyar-i  hatóságok  hamarabb  be  akarták  fejezni  a 
földek  újraelosztását,  ezért  (a  240  család  közül)  95-ről  28-ra  csökkentették  a 
szegényparaszt-családok  számát!^^  A  kommunista  káderek  közül  általában  „munkásnak" 
minősítették  a  civileket,  „szegényparasztnak"  vagy  „félig  szegényparasztnak"  a 
katonákat,  pedig  legtöbbjüké  kiváltságos  rétegekből  származott... 

A  „keserves  gyűlés"  volt  a  földreform  kulcsmozzanata:  megjelent  vagy  megjelentek  az 
egybegyűlt  falu  színe  előtt  a  földbirtokos  vagy  földbirtokosok;  megadták  a  módját, 
gyakran  kikiáltották  őket  „árulónak"  (meglehetős  módszeresen  összemosták  őket 
azokkal,  akik  csakugyan  együttműködtek  a  japán  megszállókkal,  elég  gyorsan 
„megfeledkezve"  -  csak  a  kezdet  kezdetén,  1946-ban  nem  -azokról  a 
szegényparasztokról,  akik  maguk  is  elkövették  ezt  a  hibát).  Gyakran  nehezen  indult  a 
dolog  -  akár  azért,  mert  féltek  az  emberek  a  tegnap  még  hatalmas  emberektől,  akár 
azért,  mert  tudatában  voltak,  hogy  valami  igazságtalanság  történik  a  szemük  láttára  -, 
akkor  aztán  ki  kellett  ám  tenniük  magukért  az  aktivistáknak,  durván  bántalmazták  és 
megalázták  a  vádlottakat;  a  helyezkedők  meg  a  haragosok  jóvoltából  általában  föl  is 
fakadtak  a  szidalmak,  és  mindjárt  emelkedett  a  hangulat;  a  paraszti  erőszak 
hagyományaira  tekintettel  nem  volt  nehéz  elérni,  hogy  halálra  (és  persze  javaik 
elkobzására)  ítéljék  a  földbirtokosokat;  elég  sokszor  rögtön,  a  helyszínen  ki  is  végezték 
őket,  a  parasztok  többé-kevésbé  tevékeny  részvételével.  De  a  káderek  gyakran  a 
tartományi  székhely  bírósága  elé  akarták  állítani  az  elítéltet  -  nem  mindig  sikerült  nekik  -, 
hogy  ott  erősíttessék  meg  az  ítéletet.  Mindenki  tökéletesen  játszotta  a  szerepét  kései,  de 
valóságos  meggyőződéssel  ebben  a  rémdrámai  színjátékban;  ez  indította  el  azoknak  a 
„harci  gyűléseknek"  és  más,  önkritikái  összejöveteleknek  a  sorozatát,  amelyeket 
szüntelenül  elszenvedett  és  másokkal  is  elszenvedtetett  minden  kínai,  legalábbis 

1976-ig,  a  főrendező  haláláig.  Ez  már  eleve  megmutatta,  hogy  hagyományosan 
milyen  erős  hajlam  Kínában  a  szertartásosság  és  a  törleszkedés,  amivel  kedvére  élhet  és 
visszaélhet  a  cinikus  hatalom. 


Semmilyen  pontos  adatunk  sincs  az  áldozatok  számáról,  de  a  jelek  szerint  falvanként 
legalább  egy  „kellett"  ezért  legalább  egymillióra  tehetjük  őket;  a  legtöbb  szerző 
egyetért  benne,  hogy  egy-és  ötmillió  között  lehetett  a  halottak  száma. Továbbá  úgy 
négyhatmillió  kínai  ,.kulák"  kelt  útra,  hogy  megtöltse  a  vadonatúj  laoka-jokat,  és 
kétségkívül  kétszer  annyit  helyeztek  hossza bb-rövidebb  időre  a  helybeli  hatóságok 
„felügyelete"  alá,  ami  azt  jelentette;  állandó  szemmel  tartás,  a  legnehezebb  munkák, 
„tömegkampányok"  idején  pedig  üldözés.^^  Összesen  tizenöt  embert  öltek  meg  Nagy 
Kanyarban;  ez,  kivetítve,  fölfelé  módosítaná  a  becslésünket.  De  ott  már  korán 
elkezdődött  a  reformfolyamat,  és  1948  után  betiltottak  bizonyos  túlkapásokat.  Ezek 
keményen  sújtották  Nagy  Kanyart;  a  helybeli  katolikus  társaság  elnökének  egész 


családját  legyilkolták  (a  templomot  is  bezárták),  megverték  azokat  a  szegényparasztokat 

-  és  a  javaikat  is  elkobozták  akik  jó  szívvel  voltak  a  gazdagokhoz,  harmadíziglen 
kutatták  az  emberek  „hűbéri  származását"  (ettől  aztán  szinte  senki  sem  lehetett  nyugodt, 
bárkit  utolérhetett  a  gyászos  „átminősítés"),  volt,  akit  halálra  kínoztak,  hogy  elárulja 
valami  legendás  kincs  rejtekhelyét,  vallatás  közben  rendszerint  tüzes  vassal  kínozták  az 
embert,  a  kivégzetteknek  még  a  családtagjak  is  üldözték,  átkutatták  és  földúlták  a 
kivégzettek  sírját,  egy  hajdani  banditából,  hitehagyó  katolikusból  lett  káder  basáskodott 
a  faluban,  úgy  szerzett  feleséget  a  fiának,  hogy  hozzá kényszerített  egy  tízen-négy  éves 
lányt,  és  mindenfelé  szétkürtölte;  „Az  én  szavam  a  törvény,  akit  én  halálra  ítélek,  annak 
meg  kell  halnia  Kína  túlsó  felén,  Jünnanban  pusztán  azért  sorolták  a  „földbirtokosok" 
közé  Ho  Li-ji  édesapját,  mert  a  régi  kormány  rendőre  volt.  Rögtön  kényszermunkára 
ítélték  mint  hivatalnokot;  1951-ben,  amikor  javában  folyt  a  helyi  földreform,  faluról  falura 
parádéztak  vele  mint  „osztályellenséggel"  majd  halálra  ítélték  és  kivégezték,  bár  soha 
semmilyen  bűntettet  nem  tudtak  a  fejére  olvasni.  A  nagyobbik  fia,  egy  katona, 
mozgalmat  indított  a  Kuomintang-seregben,  hogy  csatlakozzanak  a  katonák  az  NFH-hoz, 
és  hivatalos  dicséretet  is  kapott  érte,  mégis  „reakciósnak"  bélyegezték,  és  „felügyelet" 
alá  helyezték.^^  De  mindez,  ismételjük,  a  jelek  szerint  a  falusiak  többségének 
egyetértésével  történt,  akik  azután  feloszthatták  maguk  között  a  kisemmizettek  földjét. 
Némelyek  -  ki  ezért,  ki  azért  (gyakran  családi  okból) 

-  találva  érezték  magukat  a  sokszor  önkényes  kivégzések  miatt;  majd  a  kulturális 
forradalom  idején  jut,  néha  torz  módon,  kifejezésre  a  bosszúvágyuk,  úgy  is,  hogy 
megjelenik  valami  túlzó  radikalizmus  az  új  establishment  ellenében. A  bűnbakok 
lemészárlása  nem  a  parasztok  egyhangú  helyeslésével  ment  hát  végbe,  nem  álltak  úgy 
az  „igazságtevő"  párt  mögött,  ahogy  a  KP  vezetősége  szerette  volna. 

Valójában  mindenekelőtt  politikai,  majd  gazdasági  céljai  voltak  a  nagy  mozgalomnak, 
és  csak  legutolsósorban  voltak  társadalmi  céljai.  Újra  felosztották  a  földek  40%-át,  de 
kevés  volt  a  falusi  kiváltságos,  így  nem  sokra  mentek  vele  a  szegényparasztok:  a  reform 
után  is  csak  0,8  hektárt  tett  ki  az  átlaggazdaságuk.^^  A  környező  országok  (Japán, 
Tajvan,  Dél-Korea)  ugyancsak  akkoriban,  épp  ilyen  radikális  földreformot  hajtottak  végre 
-  sikeresen  -  olyan  vidékeken,  ahol  kezdetben  sokkal  nagyobb  egyenlőtlenség  uralkodott. 
Tudomásunk  szerint  egyetlen  halott  sem  volt,  és  többé-kevésbé  kielégítő  kártérítést 
kaptak  a  kisajátítottak.  Nem  a  reform  indokolta  hát  a  folyamat  iszonyú  erőszakosságát; 
az  volt  a  célja,  hogy  a  kommunista  apparátus  vegye  át  a  teljhatalmat:  kiválasszanak  egy 
kisebbséget  aktivistának,  hogy  azokból  legyenek  majd  a  pártmunkások  vagy  káderek; 
„vérszerződést"  kössenek  a  kivégzésekbe  is  bevont  falusiak  tömegével;  bebizonyítsák  a 
húzódozóknak  és  a  lagymatagoknak,  hogy  a  legvégletesebb  terrorral  is  képes  élni  a  KP. 
Végül  pedig  ez  az  erőszak  tette  lehetővé,  hogy  mélyebben  is  megismerjék  a  falu 
működését  és  belső  viszonyait,  mert  középtávon  ennek  alapján  állíthatták  a  falut  az  ipari 
tőkefelhalmozás  szolgálatába,  a  kollektivizálás  útján. 


A  városok:  „szalámitaktika"  és  kisajátítások 

Bár  azt  állították,  hogy  minden  alulról  indul  ki,  maga  Mao  Ce-tung  látta  jónak,  hogy 
nyilvánosan  szentesítse  a  folyamatban  lévő  mészárlásokat,  amikor  a  kínai  csapatoknak  a 


koreai  háborúba  való  beavatkozása  után  (1950  novemberében)  radikálisabb  időszak 
következett:  „Kétségtelen,  hogy  minden  reakcióst  meg  kell  ölnünk,  aki  rászolgált,  hogy 
megöljék. De  pillanatnyilag  nem  a  földreform  volt  az  újdonság,  amely  már,  legalábbis 
Észak-Kínában,  befejeződött  (ezzel  szemben  a  később  „felszabadított"  Dél-Kínában  és 
különösképpen  a  Kuangtunghoz  hasonló  izgága  tartományokban  még  messze  járt  a  csak 
1952  elején  bekövetkezett  végétől);^^  sokkal  inkább  az  erőszakos  tisztogatásnak  a 
városokra  való  kiterjesztése  -  egyidejű  vagy  egymást  követő,  mindig  bizonyos  célra 
irányuló  „tömegmozgalmak"  megszervezett  sorozata  útján  -  számított  újdonságnak, 
amely  lassanként  teljes  behódolásra  kényszerített  különféle  (értelmiségi,  polgári  -  és 
benne  a  legkisebb  munkaadói  -,  nem  kommunista  aktivista-,  túlontúl  független 
kommunista  káder-)  csoportokat,  amelyek  gátolhatták  volna  a  KKP  totális  ellenőrzésre 
törő  terveit.  Már  nem  járunk  messze  a  „szalámitaktikától"  csak  pár  év  választ  el 
bennünket  az  európai  népi  demokráciák  uralomra  juttatásának  időszakától:  ebben  a 
korban  legszembetűnőbb  a  szovjet  befolyás  a  gazdaságban,  de  a  politikai-megtorló 
gépezetben  is. 

Mellékesen  a  bűnözést  és  a  társadalmon  kívüliséget  (prostitúciót,  játékbarlangokat, 
ópiumtanyákat)  is  kemény  kézzel  visszaszorították  (bár  veszedelmes  vegyülékeket  hoztak 
létre  az  ellenzékiek,  az  osztályellenség  és  a  banditák  között,  és  mindegyiket  a  „népi 
kormány  ellenségének"  tekintették):  maga  a  KP  szerint  állítólag  kétmillió  „banditát" 
„likvidáltak"  1949  és  1953  között,  és  valószínűleg  ugyanannyit  börtönbe  is  zártak.^^ 

A  nagyrészt  már  a  győzelem  előtt  kiépített  ellenőrző  rendszernek  csakhamar 
tekintélyes  eszközök  álltak  rendelkezésére:  1950  végén  5,5  millió  milicista,  1953-ban  3,8 
millió  propagandista  (vagy  aktivista),  75  000  besúgó,  akinek  az  volt  a  feladata,  hogy 
összehangolja  az  előbbieket  (és  szemmel  tartsa  a  buzgóságukat).  A  városban  meg  a 
Kuomintang  által  újra  elővett  hagyományos  kölcsönös  ellenőrzési  rendszert  (a  paocsiát) 
tökéletesítették:  (15-20  otthonból  álló)  lakócsoportokat  fejeltek  meg  egy 
lakóbizottsággal,  azokat  meg  az  utca-  vagy  tömbbizottságnak  rendelték  alá.^^  Semmi 
sem  kerülhette  el  a  figyelmüket:  be  kellett  jelenteni  a  lakóbizottságnak,  ha  „idegen" 
érkezik  látogatóba  éjszakára,  vagy  egy-,  illetve  többnapos  tartózkodásra;  különösen  arra 
ügyeltek,  hogy  mindenkinek  meglegyen  a  hukuja,  a  városi  lakosság-nyilvántartási 
igazolványa,  főleg  azért,  hogy  meggátolják  a  faluról  való  „vad"  elvándorlást.  így  a 
legkisebb  megbízott  is  segédrendőrt  játszott.  A  rendőrség  (akárcsak  az 
igazságszolgáltatás  vagy  a  börtönhálózat)  eleinte  javarészt  a  régi  rend  tisztviselőit 
alkalmazta  (átmenetileg,  mert  ha  már  nem  lesz  szükség  rájuk,  ők  lesznek  majd  a  jövendő 
kampányok  „természetes"  céltáblái),  és  gyors  növekedésnek  indult:  Sanghaj  bevételekor, 
1949  májusában  103,  az  év  végén  meg  már  146  rendőrparancsnokság  volt  a  városban. 
Az  állambiztonsági  szervezet  (politikai  rendőrség)  csapataiban  1,2  millió  ember  szolgált. 
Mindenütt,  még  a  legkisebb  községben  is  rögtönzött  fogdákat  nyitottak,  a  már  létező 
börtönökben  pedig  példátlan  volt  a  zsúfoltság  és  igen  szigorúak  a  fogvatartás 
körülményei;  300  rab  is  szorongott  egy  száz  négyzetméteres  zárkában,  és  18  000-en  a 
sanghaji  központi  fogházban;  ínséges  élelemadagokkal,  kimerítő  munkával;  embertelen 
fegyelem  uralkodott,  állandó  fizikai  bántalmazás  (például  mihelyt  fölemelte  valaki  a  fejét, 
puskaaggyal  vágtak  rá,  mert  mindig  lehajtott  fejjel  kellett  menetelni).  1952-ig  biztosan 


jócskán  meghaladta  a  halálozási  mutató  az  5%-ot  (az  1949  és  1978  közötti  éveknek  a 
laokajban  mért  átlagát),  és  fél  év  alatt  az  50%-ot  is  elérhette,  mondjuk  egy  kuanghszi 
brigádban,  vagy  a  napi  300  halálesetet  Sanhszi  tartomány  bizonyos  bányáiban. 
Napirenden  voltak  a  legváltozatosabb  és  legkegyetlenebb  kínzások,  köztük  a 
leggyakoribb  a  csuklónál  vagy  hüvelykujjnál  fogva  való  felakasztás;  egy  kínai  pap  abba 
halt  bele,  hogy  102  órán  át  szakadatlanul  vallatták.  A  leggonoszabb  vadállatok  is 
szabadon  tombolhattak:  egy  táborparancsnok  állítlólag  1300  rabot  gyilkolt  meg  vagy 
temettetett  el  elevenen  egy  év  alatt,  azon  kívül,  hogy  számtalan  nemi  erőszakot  követett 
el.  Sok  katona  is  volt  a  foglyok  között,  az  idő  is  kevés  volt  a  rabok  erkölcsi  megtöréséhez, 
ezért  sok  börtönlázadás  tört  ki  akkoriban,  de  valóságos  mészárlás  lett  a  végük:  a 
jancsangi  olajmezők  húszezer  fegyencéből  több  ezret  kivégeztek;  1949  novemberében 
pedig  egy  erdőgazdaság  ötezer  lázadó  rabjából  temettek  el  élve  vagy  ezret.^° 

1950  júliusában  kezdődött  el  „az  ellenforradalmi  elemek  eltávolítására"  irányuló 
kampány,  utána,  1951-ben  pedig  a  „Három  Anti"  mozgalma  (a  korrupció,  a  tékozlás  és  az 
állami  és  pártkáderek  bürokratizmusa  ellen),  majd  az  „Öt  Anti"  (a  vesztegetés,  a  csalás, 
az  adócsalás,  a  hatalommal  való  visszaélés  és  az  államtitoksértés  ellen,  ami  mind  a 
burzsoáziát  vette  célba),  valamint  a  „gondolkodásreform"  kampánya  az  elnyugatiasodott 
értelmiségiek  ellen:  attól  fogva  rendszeresen  „átnevelésre"  kellett  járniuk,  és  igazolniuk 
kellett  az  „előmenetelüket"  munkahelyi  kollektívájuk  (a  tanvej)  előtt.  Mindezeknek  a 
mozgalmaknak  az  egyidejűsége  arról  tanúskodik,  hogy  csak  az  volt  a  lényeg:  a  városi  elit 
egyeden  tagja  se  érezhesse  biztonságban  magát;  főleg  az  „ellenforradalmiság" 
meghatározása  volt  olyan  tág  és  homályos,  hogy  minden  jelenlegi  vagy  múltbeli 
állásfoglalás  rendőrkézre  juttathatta  az  embert,  ha  csak  egy  hajszállal  is  eltért  a  KP 
vonalától.  Ez  azt  jelentette,  hogy  majdnem  korlátlan  megtorló  hatalmat  kaptak  a  helyi 
párttitkárok  vagy  vállalati  pártvezetők.  Éltek  és  vissza  is  éltek  vele,  mert  bujtogatta  őket 
a  központ,  és  segítette  őket  a  párt  „ökle"  az  állambiztonsági  szolgálat:  különösen  a 
rettenetes  1951-es  évről  mondhatjuk  el,  Alain  Roux  kifejezésével,  hogy  „vörös  terror".^^ 

A  beigazolódott  számadatok  mindennél  többet  mondanak:  3000  letartóztatás  egyetlen 
éjszakán  Sanghajban  (és  38  000  négy  hónap  alatt),  220  halálos  ítélet  és  rögtön  utána 
nyilvános  kivégzés  egyetlen  nap  alatt  Pekingben,  ugyanebben  a  városban  30  000 
vádgyűlés  kilenc  hónap  alatt,  89  000  letartóztatás,  majd  ebből  23  000  halálos  ítélet  tíz 
hónap  alatt  Kantonban. 450  000  magánvállalatot  vizsgáltak  át  (csak  magában 
Sanghajban  100  000-et),  tulajdonosaik  jó  harmadát  és  sok  vállalati  alkalmazottat 
bűnösnek  találtak  hűtlen  kezelésben  (a  legtöbbször  adócsalásban),  és  sújtottak  többé- 
kevésbé  súlyos  büntetéssel  (körülbelül  300  000-et  szabadságvesztéssel).^^  Különösen  az 
országban  lakó  külföldieket  ellenőrizték:  1950-ben  13  800  „kémet"  tartóztattak  le,  főleg 
papokat,  és  életfogytiglani  börtönre  ítéltek  közöttük  egy  olasz  püspököt.  Meg  is  lett  az 
eredménye:  1950-ben  még  5500  katolikus  hittérítő  volt  Kínában,  1955-ben  meg  már  csak 
egy  tucatnyi;  attól  kezdve  zavartalanul  lehetett  elnyomni  a  kínai  híveket,  már  nem  volt 
kényelmetlen  szemtanúja:  1955-ben  legalább  20  000  letartóztatás  volt,  de  a  következő 
két  évtizedben  több  százezernyi,  különféle  vallású  keresztényt  vetettek  börtönbe. 1949- 
ben  nagy  dérrel-dúrral  amnesztiában  részesítették  a  Kuomintang  régi  politikai  és  katonai 
kádereit,  mert  lassítani  akarták  a  Tajvanba  és  Hongkongba  özönlésüket,  de  még  két  év 


sem  telt  belé,  máris  megtizedelték  őket:  a  sajtó  a  legnagyobb  komolysággal  hozta 
tudomásukra,  hogy  „a  tömegek  végtelen  türelmének  is  határa  van  a  reakciósokkal 
szemben".  A  büntetőtörvénykezés  is  hozzájárult  a  megtorlás  megkönnyítéséhez: 
különbséget  tett  „tevékeny"  és  „történeti"  „ellenforradalmárok"  között,  de  az  utóbbiakat 
is  büntette,  és  ezzel  bevezette  régi  bűncselekmények  utólagos  átértelmezését, 
visszaható  büntethetőségét;  lehetővé  tette  az  olyan  vádlott  puszta  „hasonlóság"  (a 
szóban  forgó  ügyhöz  leginkább  hasonlító  bűncselekmény  megítélése)  alapján  való 
elítélését,  aki  semmiféle  törvény  szerint  büntetendő  cselekményt  sem  követett  el. 
Rendkívül  szigorú  büntetéseket  szabtak  ki:  gyakorlatilag  a  nyolc  év  szabadságvesztést 
tekintették  a  „közönséges"  bűncselekményekért  járó  legkisebb  büntetésnek,  egyébként 
általában  a  húszévi  börtönhöz  jártak  közelebb  a  büntetések. 

Megint  sokkal  nehezebb  az  összesítés,  de  maga  Mao  beszélt  róla  1957-ben,  hogy  800 
000  ellenforradalmárt  likvidáltak  abban  az  időben.  A  kivégzések  valószínűleg  elérték  a 
legalább  egymilliót,  vagyis  a  falusi  „likvidálások"  legvalószínűbb  számának  egyharmadát: 
de  akkoriban  legalább  öt  falusi  jutott  egy  városlakóra,  ezért  úgy  becsülhetjük,  hogy  a 
városokban  volt  keményebb  a  megtorlás.  Még  sötétebb  a  kép,  ha  számításba  vesszük  az 
„átnevelő  táborok"  mintegy  két  és  félmilliónyi  rabját,  akik  a  városi  bebörtönzöttek  4,1%- 
át  (a  falusiaknak  meg  1,2%-át)  képviselték,^^  valamint  üldözött  és  zaklatott  személyek 
igen  nagyszámú  öngyilkosságát,  amelyet  összesen  700  000-re  becsül  Csou  Csing-ven 
[Chow  Ching-wen];^^  bizonyos  napokon  ötven  ellenforradalmár-öngyilkosságot  is 
nyilvántartottak  Kantonban.  Valójában  a  földreform  módozataihoz  hasonlítanak  a  városi 
tisztogatások  módozatai,  és  eltérnek  a  Szovjetunióban  alkalmazott,  szinte  csakis  rendőri 
és  nagy  mértékben  titkos  módszerektől.  Kínában  a  helyi  pártbizottság  tartotta  kezében  a 
legtöbb  rendőri  eljárást,  és  igyekeztek  mindent  megtenni,  hogy  a  lehető  legnagyobb 
mértékben  bevonják  a  lakosságot  a  megtorlásba,  persze  ott  sem  hagytak  nagyobb 
valóságos  döntési  szabadságot  neki,  mint  vidéken. 

Az  utca  bizottságok  toborozta  munkások  megrohanták  a  „tőkés  tigrisek"  „búvóhelyeit" 
pénztárkönyveik  megnyitására,  a  bírálat  elfogadására  és  önbírálatra  kényszerítették  a 
„tigriseket"  meg  arra,  hogy  beleegyezzenek:  azontúl  csak  állami  felügyelet  alatt 
intézhetik  üzleti  ügyeiket;  ha  töredelmes  „megbánást"  tanúsítottak,  felhívták  őket,  hogy 
vegyenek  részt  a  számvizsgáló  csoportok  munkájában,  és  árulják  be  a  kartársaikat;  ha 
csak  a  legcsekélyebb  vonakodásnak  is  jelét  adták,  elölről  kezdődött  az  eljárás.  Az 
értelmiségiekkel  is  körülbelül  ugyanez  történt:  „behódolási  és  újjászületés!"  gyűléseken 
kellett  részt  venniük  a  munkahelyükön,  lelkiismeretesen  megvallaniuk  tévelygéseiket, 
megmutatniuk,  hogy  immár  őszintén  szakítottak  a  „liberalizmussal"  a  „nyugatiassággal" 
hogy  átlátták  az  „amerikai  kulturális  imperializmus"  gaztetteit,  hogy  megölték  magukban 
a  „régi  embert"  a  kétségeivel  és  önálló  gondolkodásával  együtt.  Évente  két  hónapig  is 
eltarthatott  ez,  és  közben  minden  más  tevékenység  tilos  volt.  Itt  megint  volt  idejük  a 
vádlóknak,  amennyi  csak  kellett,  és  nem  volt  menekvés  tőlük,  csak  az  öngyilkosság;  ezt  a 
hagyományos  utat  választották,  akik  nem  akarták  vállalni  a  szakadatlan  gyalázkodás 
szégyenét,  kényszer  hatása  alatt  becstelenül  árulkodó  kartársaik  látványát,  vagy  egyszer 
csak  egyszerűen  úgy  érezték,  hogy  összeroppantak.  Később  majd  ugyanezeket  a 
jelenségeket  fogjuk  tapasztalni  a  kulturális  forradalom  alatt,  csak  nagyobb  arányokban  és 


testi  erőszakkal  együtt.  Pillanatnyilag  csak  a  városok  lakossága  és  az  egész  ottani 
tevékenység  került  a  párt  korlátlan  felügyelete  alá.  1951-ben  nyomasztó  adókkal 
terhelték  a  vállalatvezetőket,  és  arra  kényszerítették  őket,  hogy  tárják  föl  a 
könyvelésüket, 

1953-ban  pedig,  hogy  bocsássák  az  állam  rendelkezésére  a  tőkéjüket,  1954-ben,  hogy 
lépjenek  be  a  közellátási  társaságokba  (akkoriban  lett  általános  a  jegyrendszer),  és  1955 
októberében  megint  általános  vizsgálatnak  vetették  alá  őket;  nem  is  bírták  két  hétnél 
tovább;  akkor,  1956  januáijában  kollektivizálást  „javasoltak"  nekik,  és  szerény 
életjáradékot,  néhány  esetben  szakmai  igazgatói  állást  kínáltak  nekik  egykori 
vállalatuknál  (a  kulturális  forradalom  majd  visszavonja  ezeket  az  ígéreteket).  Egy 
vonakodó  sanghaji  vállalatvezető  munkásai  különféle  ürügyekkel  törvénybe  idézték  a 
főnöküket,  aki  azután  két  hónap  alatt  tönkrement,  és  munkatáborba  került.  A  kis-  és 
középvállalatok  tulajdonosai  gyakran  követtek  el  öngyilkosságot,  mert  mindenükből 
kiforgatták  őket;  a  nagyvállalatok  vezetőivel  nem  bántak  olyan  rosszul:  még 
hasznosítható  szakértelmük  ugyanis  tengerentúli  befolyásos  és  gazdag  kínai  körökhöz 
fűződő  kapcsolatokkal  párosult,  azoknak  a  köröknek  a  támogatásáért  pedig  elkeseredett 
harc  dúlt  akkoriban  Tajvannal. 

De  a  húsdaráló  nem  állt  meg.  Igaz,  1952-ben  vagy  1953-ban  befejezettnek 
nyilvánították  az  1950-51-ben  elindított  kampányokat.  Meg  hát  olyan  derekas  munkát  is 
végeztek,  hogy  már  csak  kevesebb  törni-zúzni  való  maradt.  Azért  tovább  folyt  az  igen 
kemény  megtorlás,  és  1955-ben  újabb  kampány  kezdődött  a  „bujkáló  ellenforradalmárok 
[szufan]  kiirtására";  különösen  az  értelmiségieket  vette  célba,  immár  a  párt 
legcsekélyebb  függetlenségét  is  tanúsító  régi  társutasait  is  ideértve.  így  Hu  Peng,  a 
ragyogó  marxista  író,  a  nagy  tekintélyű  Lu  Hszün  tanítványa  1954  júliusában  panaszt  tett 
a  központi  bizottságnak  arról  az  „öt  tőrről"  amelyet  a  pártnyomás  döf  az  írók  fejébe 
(különösen  arról,  hogy  az  „általános  vonalnak"  vetik  alá  a  művészi  alkotást). 
Decemberben  óriási  hadjáratot  indítottak  ellene:  minden  neves  értelmiséginek  versengve 
kellett  elítélnie  Hu  Penget,  majd  a  „tömegeket"  is  fölszólították,  hogy  vegyen  részt  a 
hajtóvadászatban.  Hu  egészen  magára  maradt,  1955  januárjában  önkritikát  gyakorolt,  de 
nem  elégedtek  meg  ezzel.  Júliusban  letartóztatták  130  „cinkosával"  együtt,  és  tíz  évig 
táborban  sínylődött;  1966-ban  megint  letartóztatták,  és  fegyintézetből  fegyintézetbe 
vitték  végleges  rehabilitálásáig,  1980-ig. Most  először  csaptak  le  tömegesen 
párttagokra  is:  a  Néplap  leleplezte,  hogy  saját  soraiban  is  10%  „bujkáló  áruló"  van;  a 
jelek  szerint  ez  a  szám  szabta  meg  az  üldözés  arányait. 

Az  egyik  forrás  (elég  szerényen)  81  000  letartóztatást  tulajdonít  a  szu-fan-akciónak,  a 
másik  meg  770  000  halottat:  kínai  rejtelmek...  Ami  a  híres  „Száz  Virágot"  illeti  (1957. 
május-június),  az  is  ezeknek  az  egymást  követő  kampányoknak  része  a  tömeges 
megtorlás  területén.  Csak  éppen  a  Mao  meghirdette,  majd  megtagadta  liberalizálás  által 
ébresztett  reményekkel  és  néhány  rövid  hét  alatt  támadt  pezsgéssel  arányban  fogják 
eltaposni  a  „vadhajtásokat".  Kettős  célja  volt:  mint  minden  megnevelési  mozgalomban  - 
időnként  még  a  börtönben  is  volt  ilyesmi^^  -  eleinte  a  közvetlen  megnyilatkozásokat 
szorgalmazták,  az  eltérő  nézetek  legszélesebb  kifejtését,  hogy  utána  annál  könnyebben 
széttapossák  azokat,  akik  feltárták  „rossz  gondolataikat";  továbbá,  az  így  bátorított 


kemény  bírálattal  szemben  helyre  akarták  állítani  a  pártapparátus  egységét  elnökének 
radikális  álláspontja  körül,  pedig  az  SZKP  XX.  kongresszusa  éppen  akkoriban  mélyítette 
el,  még  Kínában  is,  azt  a  törekvést,  hogy  törvényes  keretek  között  tartsák  a  megtorlás 
gyakorlatát  -  szigorúbban  ellenőrizzék  a  bíróságok  az  állambiztonsági  szervezet 
tevékenységét  és  a  büntetés-végrehajtást^^  -,  és  gondolják  újra  a  Mao-kultuszt. 
Sokatmondó  tény,  hogy  a  már  Jenanban  leforrázott  kommunista  értelmiségiek,  általában, 
okosan  távol  tartották  magukat  ettől  a  kampánytól.  De  sok  százezer  hiszékeny  ember, 
sok  esetben  1949-es  „útitárs",  különösen  azoknak  a  „demokratikus  párt"- 
maradványoknak  a  tagja,  amelyeket  a  KP  jónak  látott  meghagyni,  besétált  önnön 
állásfoglalásának  kelepcéjébe,  ám  egyszer  csak  kiadták  a  jelszót  a  brutális 
„jobboldalellenes"  irányváltásra.  Általában  kevés  embert  végeztek  ki,  de  az  a  ráaggatott 
„jobboldali"  címkével  megbélyegzett  400  000  vagy  700  000  ezer  káder  (a  technikusokat, 
mérnököket  is  magában  foglaló  kínai  értelmiség  legalább  10%-a)  jó  húsz  esztendőt 
kapott  rá,  hogy  magába  szálljon,  táborban,  vagy  valami  isten  háta  mögött  kornyadozó 
falucskában,  ha  ugyan  túlélte  az  öregedést,  az  1959-61-es  éhínséget,  a 
reménytelenséget,  vagy  egy  évtized  múlva  az  ismét  üldözésükre  gyürkőző  vörösgárdisták 
forgószelét:  1978-ig  kellett  várniuk,  hogy  megérjék  az  első  rehabilitálásokat.  Sőt  káderek 
és  diákok  millióit  -  csak  Honanból  100  000-et^^  -  „fa-lusiasították"  ideiglenesen,  vagy 
(elvben)  véglegesen:  büntetésből  küldték  elmaradott  vidékekre  őket,  de  azzal  a  céllal  is. 
hogy  előkészítsék  a  főleg  oda  összpontosítandó  nagy  ugrást. 

A  „jobboldali"  ellen  folyó  „harc"  idején,  általában,  társadalmi  kiközösítés  előzte  meg  a 
fegyintézet!  bezárást.  Nem  volt  többé  ismerőse,  még  egy  kis  meleg  vizet  sem  adott  neki 
senki.  Be  kellett  járnia  a  munkahelyére,  ott  írogathatott  vallomást  vallomás  után, 
szaladgálhatott  „bíráló-nevelő"  gyűlésről  gyűlésre.  Általában  a  lakás  is  az  állással  járt,  így 
egy  pillanat  nyugtot  sem  hagytak  neki  a  kartárs-szomszédok,  vagy  inkább  azok 
gyerekei;^^  csúfolták,  gúnyolták,  megtiltották  neki,  hogy  az  utca  bal  oldalán  jáijon, 
„hiszen  ő  jobboldali"  a  gyerekek  játékos  kiszámoló  versikéi  is  így  végződtek:  „Majd 
halálra  küzdi^"^  a  jobboldalit  a  nép."  Persze  mindent  szemrebbenés  nélkül  kellett 
elviselnie,  különben  súlyosbította  a  helyzetét. Érthető,  hogy  sok  volt  akkoriban  az 
öngyilkosság.  Az  lett  a  vége  ennek  a  számtalan  vizsgálatnak  és  bíráló  gyűlésnek, 
valamint  azoknak  a  tisztogatásoknak,  amelyeknek  -  csodás  bürokrácia!  -  minden 
munkahely  dolgozóinak  legalább  5%-ára^^  (de  a  Száz  Virág  idején  jeleskedő  egyetemi 
tanárok,  diákok  7%-ára)  kellett  kiteijedniük,  hogy  párttisztviselők  kerültek  a  fő  kulturális 
intézmények  élére:  a  század  első  felében  igazi,  csillogó  szellemi  és  művészeti  élet  virult 
Kínában,  ez  most  meghalt,  meggyilkolták.  Majd  a  vörösgárdisták  még  az  emlékét  is 
igyekeznek  kiölni. 

Ekkor  alakul  ki  igazán  a  maoista  társadalom.  Még  a  kulturális  forradalom 
megrázkódtatásai  is  csak  egy  pillanatra  fogják  megingatni.  Teng  Hsziao-ping  első  nagy 
reformjaiig  kell  várnunk  az  új  korszak  kezdetére.  A  nagy  kormányosnak  ez  a  jelmondata 
lehetne  annak  a  társadalomnak  a  vezérelve:  „Ne  feledkezzetek  meg  az  osztályba rcról!" 
Valójában  minden  az  egyének  -  a  földreform  kampányaival,  városban  pedig  a  „tömeg"- 
mozgalmakkal  1951-ben  elkezdődött,  de  csak  1955  körül  befejeződött  -  általános 


címkézésére  alapul.  A  munkahelyi  kollektíva  játszik  szerepet  ebben  a  folyamatban,  de 
figyelemre  méltó,  hogy  minden  esetben  a  rendőrségé  az  utolsó  szó.  Megint  légből  kapott 
társadalmi  tagolás  folyik  itt,  de  tízmilliókat  sújtanak  annak  ördögi  következményei.  1948- 
ban  azt  fejtegette  egy  káder  Nagy  Kanyarban,  hogy  „a  megélhetés  módja  határozza  meg 
az  ember  gondolkodásmódját".^^  És  viszont,  ha  a  maoista  észjáráshoz  tartjuk  magunkat. 
Igazában  összekevernek  (elég  önkényesen  meghatározott)  társadalmi  és  politikai 
csoportokat,  hogy  megkapják  ezt  a  kettős  osztályozást:  „vörös  csoportok"  (munkások, 
szegény  és  félig  szegény  parasztok,  pártkáderek,  az  NFH  katonái  és  „a  forradalom 
vértanúi")  és  „fekete  csoportok"  (földbirtokosok,  gazdag  parasztok,  ellenforradalmárok, 
„rossz  elemek"  és  jobboldaliak).  A  két  csoportosulás  között  ott  vannak  a  „semleges 
csoportok"  (például  értelmiségiek,  tőkések  stb.),  ám  ezek  fokozatosan  a  „feketék"  felé 
tolódnak  el,  a  deklasszáltakkal,  társadalmonkí-vüliekkel,  „a  kapitalista  utat  választó 
pártvezetőkkel"  és  más  kémekkel  együtt.  így  az  értelmiségiek,  hivatalosan,  majd  a 
„kilencedik,  bűzös  (fekete)  csoportot"  fogják  alkotni  a  kulturális  forradalom  alatt. 
Csinálhat  bárki  bármit,  valósággal  a  bőrére  ragad  a  címke;  hiába  „rehabilitálnak" 
hivatalosan  egy  jobboldalit,  az  első  tömegkampánynak  ő  lesz  a  kedvelt  célpontja,  és  soha 
sem  lesz  joga,  hogy  visszaköltözzék  a  városba. így  kívánja  a  rendszer  pokoli  logikája, 
kell  az  ellenség,  hogy  leküzdjék  és  néha  leterítsék,  és  mindig  újítani  kell  a  „készletet"  a 
büntethető  viselkedésmódok  bővítésével,  vagy  lebukás  útján:  egy  kommunista  káderből 
is  lehet  jobboldali. 

Belátható,  hogy  nem  annyira  a  szó  marxista  értelmében  vett  társadalmi  osztályokról 
van  itt  szó,  hanem  inkább  indiai  jellegű  kasztokról  (szögezzük  le,  hogy  a  hagyományos 
Kína  semmi  hasonlót  nem  ismert).  Tény.  hogy  egyrészt  az  1949  előtti  társadalmi  helyzet 
számít,  figyelmen  kívül  hagyva  a  későbbi  óriási  átrendeződéseket.  Másrészt  a  családfő 
minősítése  automatikusan  átszármazik  a  gyerekeire  is  (ezzel  szemben  a  feleség  megőrzi 
„lánykori  címkéjét").  Ez  az  örökletesítés  egy  magát  forradalminak  mondó  társadalom 
iszonyú  megcsontosodását  segíti  elő,  és  kétségbeesésbe  hajszolja  a  „rossz  helyre 
születetteket".  Valóban,  módszeresen  megkülönböztetik  a  „feketéket"  és  a  gyerekeiket, 
akár  az  egyetemre  akarnak  bejutni,  akár  a  dolgozó  társadalomban  (az  1957-es  júliusi 
utasítás),  vagy  éppen  a  politikai  életben  akarnak  elhelyezkedni.  Nagyon  nehéz  lesz  egy 
„vörös"  hitvessel  házasságra  lépniük,  és  a  társadalom  arra  hajlik,  hogy  kiközösítse  őket: 
mindenki  fél  tőle,  hogy  meggyűlhet  a  baja  a  hatóságokkal,  ha  kapcsolatban  van  ezekkel  a 
„problémás"  emberekkel.  Majd  a  kulturális  forradalom  alatt  fokozódik  őrjöngésig  ez  a 
címkézés,  és  akkor  mutatkozik  meg  minden  -még  a  rendszer  szempontjából  is  -  visszás 
hatása. 


A  történelem  legnagyobb  éhínsége  (1959-1961) 

Sokáig  ez  a  mítosz  járta  Nyugaton:  igaz,  Kína  nem  éppen  mintademokrácia,  de 
„legalább  sikerült  Maónak  egy  tál  rizshez  juttatnia  minden  kínait".  Sajnos,  egy  árva  szó 
sem  igaz  belőle:  egyfelől,  mint  látni  fogjuk,  Mao  uralmának  kezdete  és  vége  között 
valószínűleg  nem  növekedtek  jelentősen  az  egy  főre  jutő  igen  szerény  táplálkozási 
lehetőségek,  pedig  olyan  erőfeszítéseket  tettek  érte,  amilyenekre  ritkán  szorították  rá  a 
parasztságot  a  történelem  folyamán;  másfelől  pedig,  főleg  közvetlenül  Mao  és  rendszere 


volt  a  felelős  azért,  ami  (remélhetőleg)  minden  idők,  (együttvéve)  minden  ország 
abszolút  számokban  kifejezhető  leggyilkosabb  éhínsége  marad. 

Engedjük  meg,  hogy  Maónak  nem  az  volt  a  célja,  hogy  tömegesen  pusztítsa  el 
honfitársait.  De  az  a  legkevesebb,  amit  elmondhatunk  róla,  hogy  nem  sokat  törődött  az 
éhen  halt  milliókkal;  az  volt  a  fő  gondja  azokban  a  sötét  esztendőkben,  hogy  a  lehető 
legjobban  eltagadja  a  valóságos  helyzetet,  mert  tudta,  hogy  szemére  vethetik.  A 
katasztrófában  elég  nehéz  megállapítani,  hogy  kit-mit  mennyi  felelősség  terhel  érte,  mit 
tehet  róla  maga  a  terv  vagy  az  annak  alkalmazásától  való  állandó  eltérés.  Mindenesetre, 
az  egész  éles  megvilágításba  helyezi  a  KP  vezetőségének  és  kiváltképpen  a  vezetőjének 
gazdasági  járatlanságát,  országismeretének  hiányát,  önhitt  magányosságát,  akarnok 
ábrándkergetését.  A  parasztok  többsége  nagyon  kedvezően  fogadta  az  1955-5ó-os 
kollektivizálást:  a  falusi  viszonyok  szellemében  csoportosította  át  őket,  meg  a 
szövetkezetből  való  kilépés  joga  sem  volt  üres  szó  -  70  000  család  élt  is  vele  Ku- 
angtungban  1956-57-ben,  és  sok  termelőegység  feloszlott.^^  Ez  a  látszólagos  siker  és  az 
1957-es  jó  terméseredmények  arra  ösztönzik  Maót,  hogy  javasolja  és  a  vonakodókkal  is 
elfogadtassa  a  nagy  ugrás  (1957  decemberében  bejelentett  és  1958  májusában 
kidolgozott)  céljait,  valamint  (1958  augusztusában)  azt  az  eszközt,  amellyel  elérni  vélték 
őket:  a  népi  kommunát. 

Egyszerre  és  igen  rövid  idő  alatt  („három  év  erőfeszítés  meg  nélkülözés,  ezer  év 
boldogság"  hangoztatja  egy  divatos  jelmondat)  föl  akarják  forgatni  a  parasztok 
életmódját,  be  kényszerítik  őket  ezernyi  vagy  éppen  tízezernyi  családot  tömörítő  roppant 
termelőegységekbe,  ahol  minden  közös  lesz,  elsősorban  mindjárt  az  élelem;  óriási 
mértékben  növelni  akarják  a  mezőgazdasági  termelést,  gigantikus  öntözőművekkel  és  új 
termelőmódszerekkel;  végül  pedig  el  akarják  törölni  a  földművelő  munka  és  az  ipari 
munka  közötti  különbséget,  mégpedig  úgy,  hogy  mindenütt  ipari  üzemegységeket  hoznak 
létre,  főleg  kis  kohókat  (nincs  is  olyan  messze  az  a  hruscsovi  „agrárváros").  Az  a  cél,  hogy 
egyszerre  biztosítsák  minden  helyi  közösség  önellátását,  és  lehetővé  tegyék  az  ipar 
gyorsabb  fejlődését,  mind  új  falusi  vállalatok  révén,  mind  pedig  jelentős  mezőgazdasági 
terméstöbblet  révén,  amelyet  a  kommunák  az  állam  és  az  állam  irányította  nagyipar 
rendelkezésére  bocsátanak;  ez  a  szép  álom  karnyújtásnyira  hozza  a  kommunizmust,  és 
összefér  benne  a  tőkefelhalmozás  az  életszínvonal  gyors  javításával.  Csak  teljesíteni  kell 
a  felülről  kitűzött  célokat... 

A  jelek  szerint,  pár  hónapig  minden  úgy  megy,  mint  a  karikacsapás.  Éjjel-nappal 
dolgoznak  a  szélben  lobogó  vörös  zászlók  alatt,  „többet,  gyorsabban,  jobban  és 
gazdaságosabban"  termelnek,  rekordot  rekord  után  jelentenek  a  helyi  vezetők,  ettől 
aztán  emelkednek  is  szüntelenül  a  célszintek:  1958-ban  egészen  375  millió  tonna 
szemestermésig,  az  előző  évi  (elég  tisztes)  195  millió  tonna  kétszereséig;  decemberben 
be  is  jelentik,  hogy  elérték  a  kívánt  eredményt,  igaz,  az  is  kellett  hozzá,  hogy  kiküldjék  a 
mezőre  a  Központi  Statisztikai  Hivatal  személyzetét:  nyilván  „jobboldali"  volt,  mert  a 
kétségeit  is  közölte...  Most  már  biztos,  hogy  két  év  alatt  érik  utol  Nagy-Britanniát,  pedig  a 
nagy  ugrással  csak  tizenöt  év  alatt  akarták  fölülmúlni.  „Kitűnő  a  helyzet"  állítja  az  elnök, 
ezért  föl  is  emelik  a  termelési  normát,  növelik  a  kötelező  beszolgáltatást,  elrendelik,  hogy 
fosszák  ki  a  mezőket  a  műhelyek  kedvéért.  Egy  tartomány.  Hónán  példát  akar  mutatni. 


nagylelkűen  átengedi  kétszázezer  dolgozóját  más  tartományoknak,  amelyek  kevésbé  jó 
eredményeket  jelentenek.^^  Mindjobban  föllendül  a  „szocialista  munkaverseny":  teljesen 
eltörlik  a  háztáji  magánföldecskét  és  a  szabadpiacot,  megszüntetik  a  közösből  való 
kilépés  jogát,  minden  fémszerszámot  összeszednek,  hogy  acélt  öntsenek  belőlük,  néha 
még  a  faajtókat  is,  hogy  fűtsék  velük  a  kohót.  Viszonzásul  emlékezetes  lakomákon  falják 
fel  az  egész  közös  élelmiszertartalékot.  „Forradalmi  dolognak  tartották,  hogy  húst 
esznek"  -  emlegetik  Sanhszi-ban:^^  oda  se  neki,  mesés  lesz  az  aratás...  „Az  akarat  a 
dolgok  ura"  -  írta  a  honani  sajtó  szalagcíme  az  1957-es  októberi  tartományi  vízügyi 
kongresszus  alkalmával.^^ 

De  vannak  vezetők,  akik  néha  kiteszik  a  lábukat  a  Tiltott  Városból  (ez  nemigen 
vonatkozik  akkoriban  Maóra),  és  csakhamar  hinniük  kell  a  szemüknek:  saját  csapdájukba 
estek,  a  vezetői  derűlátás,  a  kötelező  siker,  a  hosszú  menetelésből  kimagasló  mitikus 
vezérek  vélt  mindenhatóságának  csapdájába,  azoknak  a  vezéreknek  a  csapdájába,  akik 
megszokták,  hogy  úgy  vezénylik  a  gazdaságot  és  a  dolgozókat,  mint  seregeket  a 
hadjáratban.  Ha  egy  káder  fölkerekíti  a  statisztikáit,  majd  elviselhetetlenül  meghajszolja 
a  beosztottjait,  hogy  mégiscsak  termeljék  meg  azt  a  megszabott  beszolgáltatnivalót, 
kevesebb  kockázatot  vállal  vele,  mint  ha  bevallja,  hogy  nem  teljesítette  a  szentséges 
tervcélokat:  Mao  alatt  sosem  volt  olyan  veszélyes  a  „baloldali  elhajlás"  (mert  baloldalinak 
tekintették  a  voluntarizmust,  a  dogmatizmust  és  az  erőszakot),  mint  a  jobboldali 
középszerűség.  1958-59-ben  minél  nagyobb  a  hazugság,  annál  többre  viszi,  aki  mondja: 
előremenekülés  az  egész  vonalon,  minden  „mérőszerszám"  összetörve,  a  lehetséges 
bírálók  meg  börtönben  vagy  az  öntöző  műveknél. 

Technikai  természetű  okai  is  vannak  a  drámának.  Bizonyos  -egyenesen  Liszenko 
szovjet  akadémikustól  származó  és  a  genetika  voluntarista  tagadásán  alapuló  - 
mezőgazdaságtani  módszerek  ugyanúgy  dogmának  számítanak  Kínában,  mint  a  nagy 
testvérnél.  Rátukmálják  őket  a  parasztokra,  de  teljes  kudarcnak  bizonyulnak:  Mao  ugyan 
jónak  látta  kijelenteni,  hogy  „társaságban  jobban  nő  [a  mag],  ha  együtt  nőnek,  jól  érzik 
magukat"^"^  -  az  osztályösszetartásnak  a  természetre  való  alkotó  alkalmazása  -,  de  a  túl 
szoros  (a  normálisnál  ötször-tízszer  sűrűbb)  veteményezés  megöli  a  fiatal  palántát,  a 
mélyszántás  kiszikkasztja  a  földet,  vagy  fölveti  a  sót,  a  búza  meg  a  kukorica  nem  jó 
társaság  egymásnak  ugyanazon  a  földön,  és  a  hagyományos  árpa  helyett  kész 
katasztrófa  a  búza  a  hideg  tibeti  fennsíkokon.  Más  „tévedések"  meg  nemzeti  eredetűek:  a 
szemet  dézsmáló  veréb  kiirtása  miatt  elszaporodtak  az  élősdiek;  jónéhány  hevenyészett 
és  össze-vissza  vízi  erőmű  haszontalannak,  sőt  (a  gyorsuló  talajpusztulás,  az  első 
árvizekre  bekövetkező  hirtelen  gátszakadások  kockázata  miatt)  veszélyesnek  bizonyult, 
és  sok  ember  életébe  (egy  honani  munkaterületen  60  000  dolgozóból  10  000  halottba) 
került  a  fölépítésük;  óriási  gabonaaratásra  akarják  alapozni  a  jövőt  (akárcsak  az  iparban 
az  acélra:  „bigis  beautiful  "),  és  ez  tönkreteszi  a  járulékos  mezőgazdasági  „kis"- 
tevékenységeket,  a  kiegyensúlyozott  táplálkozáshoz  gyakran  nélkülözhetetlen 
állattenyésztést  is  ideértve;  Fucsienben  igen  nagy  hozzáadott  értékű  tea  ültetvényeket 
változtatnak  vissza  rizsföldekké. 

Végül  a  források  felhasználása  bizonyul  pusztító  hatásúnak  gazdasági  téren:  példátlan 
szintet  ér  el  a  tőkefelhalmozás  aránya  (1959-ben  a  GDP  43,4%-a),^^  de  sok  esetben  be 


nem  fejezett  vagy  elhamarkodott  nagy  öntözőművek  létesítésére  és  főleg  a 
nagyvárosokba  települő  ipar  rohamos-tömeges  fejlesztésére  fordítják  (Kína  „két  lábon 
jár"  hirdeti  egy  ismert  maoista  jelmondat,  de  a  mezőgazdasági  „láb"  minden  vérét  át  kell 
szivattyúzni  az  ipari  lábba).  Ez  a  beteges  tőkeráfordítás  nem  kevésbé  beteges  munkaerő¬ 
ráfordítással  is  jár;  az  állami  vállalatok  -  csekélység!  -  huszonegymillió  új  munkást 
vesznek  föl  1958-ban;  vagyis  85%-os  a  létszámnövekedés  egyetlen  esztendő  alatti 
Következésképpen  1957  és  1960  között  az  egész  népesség  15%-áről  20%-ára  nő  a  nem 
földműveléssel  foglalkozó  lakosság  aránya,  és  az  államnak  kell  élelmeznie  ezt  a 
megnövekedett  réteget. A  mezei  dolgozók  pedig  mindennel  foglalkoznak  rogyásig 
(nagyberuházásokkal,  általában  csupa  selejtet  gyártó  törpe  acélöntödékkel,  a  régi  falvak 
lerombolásával,  új  lakások  építésével  stb.),  csak  éppen  földműveléssel  nem;  a 
„káprázatos"  1958-as  termés  bűvöletében  azt  hitték,  még  azt  is  megengedhetik 
maguknak,  hogy  13%-kal  csökkentsék  a  gabonaneműek  vetésterületét.^^  A  „gazdasági 
téboly  és  politikai  hazugság"^^  e  keverékének  az  a  következménye,  hogy  már  az  1960-as 
termést  learatni  sincs  erejük  a  parasztoknak. 


Hónán  volt  az  első  tartomány,  amely  azt  hirdette  magáról,  hogy  „100%-ig  hidraulizálva 
van"  (elvben  minden  lehetséges  öntözőmű  és  gátrendszer  elkészült),  most  pedig  ez  az 
egyik  leginkább  éhínséges  országrész  (a  becslések  szerint  két-  és  nyolcmillió  között  van 
itt  az  éhenhaltak  száma). Az  állami  beszolgáltatás  a  fellegekben  jár;  1957-ben  48  millió 
tonna  gabonát  adnak  be  (az  egész  termés  17%-át),  1959-ben  67  milliót  (28%)  és  még 
1960-ban  is  51  milliót.  Csapdába  kerülnek  a  hazudozók,  vagy  még  inkább  -  sajnos  -  akik  a 
kezük  alatt  dolgoznak;  a  mintaszerűnek  hirdetett  fengjangi  járásban  (Anhuj  tartomány) 
199  000  tonna  szemestermést  jelentettek  1959-ben  -  szép  fejlődés  az  előző  évi  178  000 
tonnához  képest  -,  valójában  54  000  tonna  volt  a  termés  az  1958-ban  learatott  89  000 
tonnával  szemben;  de  az  állam  a  „valóságos"  részét  követelte  a  képzeletbeli  termésből; 
29  000  tonnát!  A  hig  rizsleves  éve  hát  a  következő  esztendő  (majdnem)  mindenkinek,  és 
a  Néplap  egy  1959.  végi  számának  szürrealista  jelmondata  járja  majd  széltében:  „éljünk 
diétásán  a  bőséges  esztendőben".  Az  országos  sajtó  rázendít  a  déli  pihenő  dicséretére, 
orvostudorok  boncolgatják  a  kínaiak  különleges  alkatát,  hogy  miért  nincs  szükségük 
zsírokra  és  fehérjékre. 

Talán  még  egyenesbe  lehetett  volna  kormányozni  a  hajót,  és  tesznek  is  egyet-mást 
érte  1958  decemberében.  De  feszültség  keletkezik  Kína  és  a  Szovjetunió  között,  és  a 
tekintélyes  Peng  Tö-huaj  marsall  támadást  indít  1959  júliusában  a  KP  politikai 
bizottságában  a  maga  Mao  szorgalmazta  stratégia  ellen,  ezért  Mao  tisztán  politikai¬ 
taktikai  okokból  arra  kényszerül,  hogy  a  legcsekélyebb  nehézséget  se  ismerje  el,  mert 
csak  így  nem  lesz  kénytelen  a  saját,  akár  legcsekélyebb  hibáját  is  elismerni.  Menesztik  a 
túlságosan  tiszta  fej  ű  védelmi  minisztert,  és  Un  Piao  lép  a  helyébe,  aki  a  nagy 
kormányos  szolgálatkész  talpnyalójának  bizonyul.  Félreállítják  Penget,  de  nem 
tartóztatják  le;  1967-ben  majd  kizárják  a  pártból,  életfogytiglani  szabadságvesztésre 
ítélik,  és  börtönben  hal  meg  1974-ben;  Mao  konokul  tudott  gyűlölni.  Ki  akarta  használni 
az  előnyét,  ezért  1959  augusztusában  újra  megszervezte  és  kiszélesítette  a  nagy  ugrást, 
most  már  azt  ígérte,  hogy  a  városokra  is  kiterjeszti  a  népi  kommunákat  (ebből  azonban 


végül  is  semmi  sem  lesz).  Majd  kijut  Kínának  a  nagy  éhínségből...  de  Mao  a  helyén 
marad.  Hiszen,  amint  majd  később  mondja  Un  Piao,  a  lángelmék  csinálják  a 
történelmet... 

Az  egész  országon  végigsöpör  az  éhínség;  Pekingben  veteményes-kert  lesz  egy 
kosárlabdapályából,  és  kétmillió  csirke  hemzseg  a  főváros  erkélyein;^^^  óriási  ország  ez, 
végtelenül  változatosak  a  természeti  és  élelemtermelési  viszonyai,  még  sincs 
biztonságban  egyetlen  tartomány  sem,  mindegyik  éhezik.  Ez  maga  is  kellőképpen 
bizonyítaná,  hogy  milyen  gyenge  lábon  áll  az  a  hivatalos  magyarázat,  amely  „a  század 
legnagyobb  természeti  katasztrófáját"  okolja  a  helyzetért.  Valójában  sokkal  rosszabb 
időjárás  uralkodott 

1954-ben  és  1980-ban;  1960-ban  a  százhúsz  kínai  meteorológiai  állomás  közül  csak 
nyolc  jelzett  „nagy  szárazságot"  és  még  egyharmaduk  sem  jelentett  valamelyes 
aszályt. Márpedig  1960-ban  a  143  millió  tonna  szemes  termés  26%-kal  kevesebb,  mint 
az  1957-es  termés  (az  1958-as  is  éppen  csak  meghaladta);  visszaesett  az  ország  az 
1950-es  színvonalra  -  csak  éppen  százmillióval  több  volt  a  kínai. A  városok  kedvezőbb 
helyzetben  vannak,  nem  szenvednek  annyit,  ott  intézik  a  készletek  elosztását,  meg  a 
hatalmi  szervek  is  közel  találhatók  (így  1961-ben,  a  legsötétebb  időkben  is  181  kiló 
szemes  termény  az  átlagfejadag,  a  falusiaké  meg  csak  153  kiló;  az  övék  25%-kal 
csökkent,  a  városiaké  csak  8%-kal).  Ebből  is  kiderül,  hogy,  a  kínai  uralkodók 
hagyományaihoz  híven,  de  a  személye  körül  szívesen  szőtt  legendával  ellentétben  Mao 
vajmi  keveset  törődött  vele,  hogy  egyáltalán  életben  maradnak-e  a  parasztok,  ezek  az 
otromba,  primitív  lények.  Másfelől  meg  nagy  különbségek  voltak  a  régiók,  sőt  a  kisebb 
tájegységek  között:  a  legelesettebb  tartományok,  az  északiak  és  az  északnyugatiak, 
amelyek  már  a  múlt  században  is  szenvedtek  az  éhínségtől,  természetesen  most  is  azok 
között  vannak,  amelyek  a  legtöbbet  szenvednek  tőle.  Ezzel  szemben,  a  legtávolibb 
északon  Hejlungcsiang,  ez  a  még  szinte  érintetlen,  nagyrészt  szűz  tartomány  hirtelen 
benépesül,  14  millióról  20  millióra  szökken  föl  az  ottani  lakosság  száma:  ez  lett  az  éhezők 
menedéke.  Az  ipari  növények  (cukornád,  olajos  magvak,  cukorrépa  és  főleg  gyapot) 
termelésére  szakosodott  területeknek  hirtelen  (néha  kétharmadával  is)  lecsökken  a 
termelése  (Európa  múltjából,  régi  éhínségek  történetéből  is  jól  ismerjük  ezt  a 
folyamatot),  mert  az  éhezők  nem  tudják  megfizetni  a  termékeiket,  és  közben  ezek  a 
területek  különösképpen  megsínylik  az  éhínséget:  a  szabadpiacon  (vagy  a  feketepiacon) 
tizenötszörösére  vagy  akár  harmincszorosára  emelkedik  a  rizs  ára.  A  maoista  dogma  csak 
tetézi  a  bajt:  a  népi  kommunák  lehetővé  kell  hogy  tegyék  az  önellátást,  ezért  szigorúan 
korlátozzák  a  tartományközi  élelmiszer-szállítást.  Különben  szénhiányban  is  szenvednek 
(a  kiéhezett  bányászok  élelem  után  járnak  vagy  veteményeskertet  művelnek),  terjed  az 
általános  levertség  és  az  éhség  okozta  bomlás.  Egy  olyan  iparosodott  tartományban,  mint 
Liaoning,  együtt  érvényesül  ez  a  két  hatás:  1960-ban  a  mezőgazdasági  termés  az  1958- 
as-nak  csak  a  felét  éri  el,  az  élelmiszer-szállítás  pedig  -  1958  óta  -  az  egész  országban 
1,5  millió  tonnára  csökken,  pedig  az  ötvenes  években  csak  Liaoningba,  átlagosan,  minden 
évben  1,66  millió  tonna  élelmiszert  szállítottak. 

A  legtöbb  éhhalálesetek  a  radikális  maoisták  vezette  tartományokban,  Szecsuanban, 
Honanban,  Anhujban  történt,  noha  ezek  -normális  időkben  -  szemes  terményt  szoktak 


exportálni;  ez  is  az  éhínség  politikai  okát  mutatja.  Kétségkívül  a  közép-északi  Anhuj 
szenved  legtöbbet:  1960-ban  68  ezrelékre  szökken  föl  a  halálozási  mutató  (egyébként 
körülbelül  15  ezrelék  volt),  a  születések  arányszáma  pedig  11  ezrelékre  csökken  (az  előző 
körülbelül  30  ezrelékkel  szemben).  Ennek  eredményeképpen,  egyetlen  év  alatt 
kétmillióval  (6%-kal)  csökken  a  lakosság. A  honani  aktivisták,  akárcsak  Mao,  meg 
vannak  győződve  róla,  hogy  minden  bajnak  az  az  oka,  hogy  rejtegetik  a  parasztok  a 
szemes  terményt:  a  tízmillió  lakosú  Hszinjang  megye  titkára  szerint  (ebben  a  megyében 
létesült  először  népi  kommuna  a  országban)  „nincs  itt  élelemhiány.  Van  itt  gabona  bőven, 
csak  a  lakosság  90%-a  ideológiai  problémákkal  küszkö-dik.^°^  1  95  9  őszén 
(pillanatnyilag  „osztálytagolódásról"  is  megfeledkezve)  minden  falusi  ellen  katonai  jellegű 
támadást  indítanak,  amelyben  a  japánellenes  partizánharc  módszereit  idézik  fel  a 
vezetők.  Legalább  tízezer  parasztot  vetnek  börtönbe,  és  sokan  ott  is  halnak  éhen. 
Parancsot  adnak,  hogy  zúzzák  össze  a  magánemberek  minden  fazekát  (már  amiből  nem 
öntöttek  hasznavehetetlen  acélt),  így  tegyék  lehetetlenné,  hogy  valamiképpen  maguk 
gondoskodjanak  a  táplálékukról,  meg  hogy  minden  kedvük  elmenjen  a 
termelőszövetkezet  javainak  dézsmálásától.  Még  a  tűzrakást  is  megtiltják,  pedig  kemény 
tél  közeledik!  Iszonyú  kisiklásokra  ad  alkalmat  a  megtorlás:  módszeresen  kínozzák  a 
rabok  ezreit,  gyerekeket  ölnek  és  főznek  meg,  majd  trágyáznak  velük,  közben  meg 
országos  kampány  buzdít  rá,  hogy  „tanuljunk  Honantól".  Anhujban  az  elszántságot 
hangoztatják,  hogy  „tartsuk  magasra  a  vörös  zászlót,  ha  99%-unk  belepusztul  is".^°^  a 
káderek  meg  fölelevenítik  a  régi  jó  hagyományokat,  az  élve  eltemetést  meg  a  tüzes 
vassal  kínzást.  A  temetést  is  betiltják:  félnek,  hogy  olyan  sok  lesz  belőlük,  hogy  az 
életben  maradottak  belebolondulnak,  és  tiltakozássá  fajulnak  a  szertartások.  Megtiltják 
az  elhagyott  gyerekek  befogadását:  „Minél  többet  fogadnak  be,  annál  többet  hagynak 
el."^°^  A  kétségbeesett  falusiak  megpróbálnak  a  városokba  tódulni,  de  géppuskatűzzel 
fogadják  őket.  A  fenjangi  járásban  több  mint  800  halott  van.  és  a  falusi  lakosság  12.5%- 
át,  vagyis  28  000  embert  sújtanak  valamilyen  büntetéssel.  Valóságos  parasztellenes 
háború  arányait  ölti  a  helyzet.  Ahogy  Jean-Luc  Domenach  mondta,  „az  ábránd  ke  rgetés 
behatolása  a  politikába  összetalálkozott  itt  a  rendőrterror  társadalomba  való 
behatolásával". Bizonyos  falvakban  a  lakosság  felénél  is  többen  halnak  éhen:  olykor 
csak  a  hatalmukkal  visszaélő  káderek  maradhatnak  életben,  akárcsak  Honanban,  itt  is 
sokszor  fordul  elő  emberevés  (63  esetet  ismernek  el  hivatalosan),  főleg  „tontina"- 
megállapodás  útján,  vagyis  kicserélik  a  gyerekeket,  hogy  megegyék  őket.^°^ 

Amikor  Gagarin  kirugaszkodik  az  űrbe,  egy  olyan  országban,  ahol  harmincezer 
kilométer  vasút  meg  telefon,  rádió  van,  olyan  pusztulással  találkozunk,  amilyet  az 
európai  régi  rend  nagy,  halálos  válságainak  korából  ismerünk,  ám  ez  annyi  lakost  sújt, 
amennyi  az  egész  világnak  volt  a  XVIII.  században:  sok  millió  kiéhezett  ember  próbál 
fűpéppel,  fakéreggel,  nyárfalevéllel  jóllakni  a  városokban,  bolyong  az  országúton  a 
betevő  falat  után,  fosztogatni  próbálja  az  élelmiszer-szállítmányokat,  időnként 
kétségbeesett  parasztlázadásokra  ragadtatja  magát  (Honanban  a  hszinjangi  és  a  Lan 
Kao-i  járásban); nem  küldenek  nekik  ennivalót,  de  néha  agyonlövik  a  „felelős"  helyi 
kádereket;  fogékonyabbak  az  emberek  a  betegségre,  fertőzésre,  ez  aztán  csökkenti  az 


éhhalálozási  statisztikát:  az  elcsigázott  asszonyok  szinte  képtelenek  foganni  és  gyereket 
világra  hozni.  Nem  a  laokaj  rabjai  halnak  éhen  utoljára,  nem  szükségképpen  siralmasabb 
a  helyzetük,  mint  körülöttük  a  parasztoké,  akik  néha  a  táborkapuban  is  megjelennek, 
hogy  egy  kis  eleséget  kolduljanak.  Jean  Pasqualini  1960.  augusztusi  munkabrigádjának 
háromnegyed  része  egy  év  múlva  már  halott  vagy  haldokló  volt,^^^  akik  megmaradtak 
belőle,  azok  meg  oda  jutottak,  hogy  emésztetlen  kukoricaszemet  keresgéltek  a 
lópiszokban  és  férget  a  tehéntrágyában. Kísérleti  célra  is  használják  őket,  olyanféle 
élelempótlékok  kikísérletezésére,  mint  liszt  és  30%  papírpép  keveréke  a  kenyérsütésben, 
vagy  mocsári  plankton  rizskásával;  az  elsőtől  iszonyú  székrekedést  kap  az  egész  tábor, 
sokan  bele  is  halnak;  a  másodiktól  is  megbetegszenek,  abba  a  gyengébbek  halnak  bele. 
Végül  az  őrölt  kukoricacsutkánál  állapodnak  meg,  az  aztán  az  egész  országban 
elterjed. 

1957-ben  11  ezrelékre  ugrik  föl  a  halálozási  mutató  országos  viszonylatban,  1959-ben 
és  1961-ben  15  ezrelékre,  1960-ban  meg  egyenesen  29  ezrelékre.  A  születési  mutató  az 
1957-es  33  ezrelékről  1961-ben  18  ezrelékre  esik  vissza.  Az  elmaradt  születéseket  nem 
számítva  (talán  33  milliót,  de  ebben  a  későbbre  halasztottak  is  benne  lehetnek). 20 
millió  (ez  majdnem  hivatalos  számadat  Kínában  1988  óta)  és  43  millió  közé  tehető  az 
éhínség  miatti  többlethalálozás  révén  1959  és  1961  között  bekövetkezett 
emberveszteség. Valószínű,  hogy  (legalábbis  abszolút  számokban  kifejezve)  ez  Kína 
egész  történetének  -  és  kétségkívül  a  világtörténelemnek  is  -  legsúlyosabb  éhínsége 
(eszerint  az  1877-78-as,  szintén  Kínában  a  második  legnagyobb,  amely  az  ország  északi 
részén  dühöngött  és  9-13  millió  emberéletet  követelt).  A  Szovjetunióban  1932  és  1934 
között  a  majdnem  ugyanilyen  politikai-gazdasági  helyzetben  pusztító  éhínség  miatt 
körülbelül  ötmillióan  haltak  meg,  vagyis  aránylag  sokkal  kevesebben,  mint  a  nagy  ugrás 
Kínájában. Vidéken  30-60%-kal  magasabb  volt  a  halálozási  mutató,  mint  a 
városokban,  normális  időkben;  1960-ban  kétszer  olyan  magas  (14  ezrelék  helyett  29 
ezrelék)  lett.  A  parasztok  úgy  késleltették  némileg  az  éhezés  következményeit,  hogy 
elfogyasztották  a  jószágban  megtestesült  termelő  tőkéjüket;  1957  és  1961  között 
levágták  a  sertésállomány  48%-át,  és  ami  súlyosabb,  az  igásállatok  30%-át.^^^  Ami  nem 
a  szoros  értelemben  vett  élelmiszer-termelést  (így  az  ország  akkori  fő  iparának  alapját,  a 
gyapottermelést)  illeti,  1959  és  1962  között  több  mint  egyharmadával  csökkentik  a 
termőterületét;  így  a  kézműiparra  is  átterjed  a  termeléscsökkenés  hatása.  1959  végén 
megint  engedélyezik  a  paraszti  szabadpiacot,  hogy  ösztönözzék  a  termelést,  de  -  a  silány 
minőséghez  képest  -  olyan  magasak  ott  az  árak,  hogy  kevés  éhező  enyhítheti  ott  az  éhét. 

1961- ben  14-szer  olyan  drágán  adják  ott  a  sertéshúst,  mint  az  állami  boltokban.  Az  állati 
termékek  ára  sokkal  kevésbé  emelkedik,  mint  a  gabonaneműeké  az  állattartó 
északnyugaton,  ahol  hagyományosan  nincs  elegendő  szemes  termény;  Kanszuban  még 

1962- ben  is  halnak  éhen,  mert  ott  csak  a  „fél  éhínség"  felét  teszi  ki  a  gabonafejadag. 


A  nagy  ugrás  emléke  Anhujban, 
avagy  hogyan  szakított  Vej  Csing-seng  a  maoizmussal 


Azóta,  hogy  ideérkeztem,^^^  sokat  hallottam  a  parasztoktól  a  nagy  ugrásról;  úgy 
beszéltek  róla,  mint  valami  világvégéről,  örültek,  hogy  ép  bőrrel  megúszták. 
Szenvedélyesen  érdekelt  ez  a  dolog,  gyakran  és  aprólékosan  kérdezgettem  őket  felőle, 
úgyhogy  idővel  magam  is  meggyőződtem  róla,  hogy  „a  természeti  csapások  három  éve" 
nem  is  volt  olyan  nagyon  természeti,  hanem  sokkal  inkább  az  elhibázott  politika 
következménye.  Például  elmesélték  a  parasztok,  hogy  1959-60-ban,  a  „kommunista 
szélvész"^^^  idején  olyan  éhesek  voltak,  hogy  még  az  érett  rizs  learatására  sem  maradt 
erejük,  pedig  jó  termés  volt  abban  az  esztendőben.  Sokan  úgy  haltak  éhen  közülük,  hogy 
a  szél  a  szemük  láttára  pergette  a  földre  a  rizsszemeket.  Némelyik  faluban  egyetlenegy 
ember  sem  tudott  kimenni  aratni.  Egyszer  meghívtak  bennünket  látogatóba  egy  tőlünk 
néhány  li  távolságban  lévő  másik  faluba,  el  is  mentem  egy  rokonommal;  útközben  egy 
kihalt  falu  mellett  haladtunk  el,  ahol  egyik  háznak  sem  volt  teteje.  Csak  sárfalaik  álltak. 

Azt  hittem,  a  nagy  ugrás  idején  néptelenedett  el  a  falu,  amikor  átcsoportosították  a 
falvakat,  és  elcsodálkoztam: 

-  Miért  nem  döntik  le  ezeket  a  falakat,  hogy  termőföldhöz  jussanak? 

-  Mert  gazdájuk  is  van  ezeknek  a  házaknak  -  válaszolta  a  rokonom  -,  és  nem  szabad 
ledönteni  őket  az  ő  engedélyük  nélkül. 

Elnéztem  a  viskókat,  .sehogy  sem  akartam  elhinni,  hogy  ember  lakik  bennük. 

-  Persze  hogy  nem  lakik!  Itt  mindenki  éhen  halt  a  „kommunista  szélvész"  idején!  Ide 
soha  senki  sem  jött  vissza.  Akkor  szétosztották  a  földet  a  szomszédos  termelőcsoportok 
között.  De  arra  gondoltak,  hogy  hátha  egyszer  még  visszatér  valamelyik  lakó,  ezért 
meghagyták  a  házakat.  De  tartok  tőle,  hogy  annyi  idő  múlva  már  senki  sem  jön  vissza. 

Javában  ballagtunk  a  falu  mellett.  Tűző  napsugár  fürdette  a  sárfalak  között  burjánzó 
nefritzöld  gazt,  kiemelte  a  gyom  és  a  körös-körül  elterülő,  gondozott  rizsföldek  ellentétét, 
ám  ezzel  is  növelte  a  táj  vigasztalanságát.  Egyszer  csak  hirtelen  a  szemem  elé  képzeltem 
ott,  a  gazban  egy  jelenetet,  amelyről  egy  lakomán  [5/C]  hallottam:  azokat  a  családokat, 
amelyek  elcserélték  a  gyerekeiket,  hogy  megegyék  őket.  Világosan  láttam  magam  előtt  a 
szülők  szomorú  arcát,  amint  rágcsálják  azoknak  a  gyerekeknek  a  húsát,  akikért  odaadták 
a  magukéit.  Mintha  azok  a  falu  melletti  földeken  pillangót  kergető  kölykök  a  .szüleik  által 
felfalt,  de  újra  megtestesült  gyerekek  volnának.  Sajnáltam  őket.  De  a  szüleiket  még 
jobban  sajnáltam.  Ki  kényszerítette  őket,  hogy  könnyeik  és  más  szülők  fájdalma 
közepette  felfalják  azt  az  emberhúst,  amelyre,  soha,  gondolatban  sem,  lidérces 
álmaikban  sem  vetemedtek  volna?  Akkor  döbbentem  rá,  hogy  ki  volt  az  a  hóhér,  egy 
olyan  ember,  „amilyet  csak  egyetlenegyet  szült  az  emberiség  évszázadok  alatt,  és  Kína 
évezredek  alatt":^^°  Mao  Ce-tung.  Mao  Ce-tung  és  hívei,  akik  arra  kényszerítették  bűnös 
rendszerükkel  és  politikájukkal  az  éhségtől  tébolyult  szülőket,  hogy  odaadják  másoknak  a 
húsukból  lett  húst,  hogy  mások  csillapítsák  belőle  az  éhüket,  és  elfogadják  a  mások 
húsából  lett  húst.  hogy  ők  meg  abból  csillapítsák  az  éhüket.  Mao  Ce-tung,  aki  elrendelte  a 
nagy  ugrást,  hogy  lemossa  a  bűnét,  azt,  hogy  meggyilkolta  a  demokráciát,^^^  és  arra 
kényszerített  ezer  és  ezer  éhségtől  kábult  parasztot,  hogy  kapával  verje  agyon  régi 
barátait,  és  így  mentse  meg  a  maga  életét  gyerekkori  pajtásai  húsából,  véréből.  Nem, 
nem  ők  voltak  a  hóhérok,  hanem  Mao  Ce-tung  és  a  hasonszőrűek.  Végre  rájöttem,  miből 
merített  erőt  Peng  Tö-huai,  hogy  ujjal  húzzon  a  Mao  Ce-tung  vezette  párt  központi 


bizottságával;  végre  rájöttem,  hogy  miért  utálják  úgy  a  parasztok  a  „kommunizmust"  és 
miért  nem  nézték  jó  szemmel,  hogy  úgy  támadják  Liu  Sao-csi  politikáját,  a  „három 
szabadság  meg  egy  biztosíték"  politikáját.  Csakis  annál  az  egyszerű  oknál  fogva,  hogy  a 
jövőben  nem  akartak  a  húsukból  lett  hússal  etetni  másokat,  nem  akarták  agyonütni  a 
társaikat,  hogy  megegyék  őket  őrültségi  rohamukban,  az  életösztön  parancsára.  Többet 
nyomott  ez  az  ok  a  latban,  mint  akármilyen  ideológia. 


Akár  valami  nyomasztó  lelkiismeretlenségből,  akár  -  és  ez  a  valószínűbb  -  az  iránt  a 
sokmillió  „tojás"  iránt  érzett  teljes  közönyből,  amelyet  bizony  föl  kell  törni,  hogy  a 
társadalom  eljuthasson  a  kommunizmusba,  az  állam  olyan  intézkedésekkel  válaszol  a 
válságra,  amelyeket  az  adott  körülmények  között  bízvást  bűnösnek  mondhatunk.  így  az 
elsősorban  a  Szovjetunióba  irányuló  nettó  gabonaexport  az  1958-as  2,7  millió  tonnáról 
1959-ben  4,2  millióra  nő,  és  1960-ban  is  csak  az  1958-as  szintre  esik  vissza;  1960-ban  66 
000  tonnát  importálnak,  de  1961-ben  már  5,8  millió  tonnát,  és  még  az  is  kevés. De, 
politikai  okokból,  visszautasítják  az  Egyesült  Államok  segítségét.  Megmozdulhatott  volna 
a  világ,  de  nem  szabad  tudomást  szereznie  a  kínai  módra  épülő  szocializmus 
viszontagságairól.  Végül,  évente  nem  egészen  450  millió  jüant  tesz  ki  a  vidéki 
nyomorgóknak  nyújtott  segély,  vagyis  fejenként  0,8  jüant...  pedig  2-4  jüant  is  kérnek  egy 
kiló  rizsért  a  szabadpiacon.  A  kínai  kommunizmus  azzal  dicsekszik,  hogy  „hegyeket 
mozgatott"  és  megszelídítette  a  természetet.  Ám  azon  az  áron,  hogy  hagyta  éhen 
pusztulni  az  eszmény  építőmunkásait. 

Az  1959-es  augusztusi  újraindítás  és  1961  között  minden  jel  arra  vall,  hogy  a  párt  nem 
tud  mit  kezdeni,  csak  kábán  nézi  az  elé  táruló  romlást.  Nem  bírálhatták  a  nagy  ugrást,  túl 
veszélyes  lett  volna,  mert  Mao  latba  vetette  érte  minden  tekintélyét.  De  olyan  súlyosra 
fordult  a  helyzet,  hogy  a  rendszer  „második  embere"  Liu  Sao-csi  sarokba  szoríthatta  a 
pártelnököt,  és  keresztülvihette,  hogy  majdnem  visszatérjenek  a  népi  kommunák 
megszervezése  előtti  „kíméletes"  kollektivizáláshoz:  lett  háztáji  magán-földecske, 
parasztpiac,  szabad  kézműipari  vállalkozás,  a  parasztmunkák  irányításának  (a  régi  falu 
szellemében  való)  munkabrigád-szintű  decentralizálása.  Mindjárt  véget  is  ért  az 
éhínség. De  a  szegénység  nem;  1952  és  1958  között  jelentősen  nőtt  a  mezőgazdasági 
termelés,  de  most  mintha  két  évtizedre  megtört  volna  a  lendülete:  nem  tért  vissza  a 
bizalom,  mert  még  „meleg  volt  az  anyaméh"  (Mao  és  a  népi  kommuna),  amelyből  az 
1959-61-es  évek  roppant  csapása  bújt  elő.  Igaz,  kétszeresére  nőtt  a  mezőgazdasági 
termelés  bruttó  értéke  1952  és  1978  között,  ám  ezalatt  a  lakosság  is  megszaporodott 
574  millióról  959  millióra,  és  az  egy  főre  jutó  termelésnövekedés  csekélysége  -nagyrészt  - 
azoknak  a  szép  ötvenes  éveknek  a  számlájára  írható.  Legalább  1965-ig  kellett  várni 
(Honanban  meg  1968-69-ig)^2^  a  termelés  legtöbb  területén,  hogy  csak  az  1957-es 
szintet  is  elérjék  (bruttó  értékben).  A  mezőgazdasági  termelékenység  még  nagyobb  kárt 
szenvedett;  körülbelül  egynegyedével  szállította  le  a  nagy  ugrás,  a  ráfordítások 
szemérmetlen  tékozlásával.  1983-ig  várhatnak,  mire  általánosságban  megint  elérték  az 
1952-es  termelékenységi  szintet. A  kulturális  forradalom  koráról  szóló  emlékezések 
mind  annak  a  falusi  világnak  koldusszegénységéről  tanúskodnak,  amely  örökösen  a 
rosszul  tápláltság  határán  éviekéit,  minden  fölösleg  nélkül  (egyetlen  üveg  olaj  is  lehetett 


egy  család  minden  kincse), és  amelyet  a  nagy  ugrás  megrázkódtatása  végtelenül 
kétkedővé  tett  a  rendszer  propagandájával  szemben.  Nem  is  meglepő,  hogy  a 
kisparasztok  olyan  lelkesen  válaszoltak  Teng  Hsziao-ping  liberális  reformjaira,  és  hogy  ők 
lettek  Kínában  a  piacgazdaság  újra  bevezetésének  éllovasai,  pontosan  húsz  évvel  a  népi 
kommunák  meghirdetése  után. 

De  sosem  ismerték  be  az  1959-61-es  kudarcot,  a  rendszer  „nagy  titkát",  amelynek 
eltagadásához  sok  külföldi  látogató  is  hozzájárult.  Liu  elég  messzire  ment  1962 
januáijában,  egy  káderértekezlet  szűk  körű  hallgatósága  előtt;  alighanem  emberi  tévedés 
okozta  az  éhínség  70%-át.^^^  Akkor  nem  lehetett  ennél  tovább  menni  Mao  közvetlen 
elmarasztalása  nélkül.  De  még  Mao  halála  után  is,  a  KKP-nek  az  egykori  vezetőről  1981- 
ben  kiadott  „végső  döntése"  után  is  sérthetetlen  a  nagy  ugrás,  nem  érheti  semmiféle 
gáncs,  legalábbis  nyilvánosan. 


A  rejtett  „Gulag":  a  laokaj 

Kétségkívül  hullával  tele  a  kínai  kommunizmus  hátsó  kamrája,  és  minden  bizonnyal  az 
a  legfurcsább  a  dologban,  hogy  olyan  sokáig  takargatni  tudta  a  világ  szeme  elől.  Az  az 
óriási  hűtőház,  a  gyűjtőtáborok  szigetcsoportja  sem  kivétel  ez  alól.  Az  a  mintegy  ezernyi 
nagyszabású  munkatábor  (lásd  a  térképet)  meg  az  a  tenger  sok  fogház  gyakran  még  a 
legcsekélyebb  említést  sem  érdemli  még  a  népköztársaságnak  szentelt  legrészletesebb 
vagy  aránylag  újabb  szakmunkákban  sem.  Igaz.  ügyesen  leplezte  magát  az  elnyomó 
gépezet;  nem  „szabadságvesztésre"  vagy  „kényszermunkára"  ítélték  az  embert  (az  olyan 
régi  rendhez  illő  volna),  hanem  „javítómunkára"  munka  által  való  „átnevelésre".  A  fő 
internálóhelyek,  elég  érthető  módon,  közönséges  vállalatoknak  vannak  álcázva;  így 
például  tudnunk  kell.  hogy  a  „csingcsui  ipari  tisztítóüzem"  (mert  ez  a  név  van  kiírva  a 
kapura)  nem  más,  mint  a  Hupej  tartományi  3-as  számú  börtön,  vagy  hogy  „a  jingtői 
teagazdaság"  a  Kuangtung  tartományi  7-es  számú  átnevelő-dologházi  egységnek  felel 
meg."^^^  Maguk  a  családok  is  csak  névtelen  postafiókoknak  írhatnak.  A  maoista  korban  az 
volt  a  szabály,  hogy  tilos  a  látogatás  az  egész  (rendszerint  egy  évet  meghaladó)  oktatás 
alatt.  Nem  is  mindig  tájékoztatták  a  hozzátartozókat  a  raboskodás  helyéről  vagy  a  fogoly 
elhunytáról,  különösen  a  kulturális  forradalom  alatt  -  vagy  ha  igen,  akkor  is  csak  sokkal 
később;  Liu  Sao-csi,  az  egykori  köztársasági  elnök  egy  titkos  börtönben  volt  fogva  tartva; 
1969  novemberében  meghalt,  de  a  gyerekei  csak  1972  augusztusában  szereztek 
tudomást  róla;  csak  akkor  látogathatták  meg  az  édesanyjukat,  aki,  akárcsak  a  férje, 
börtönben  ült  1967  augusztusa  óta.^^°  Ha,  nagyritkán,  kitehették  a  lábukat  ,.a 
külvilágba"  a  raboknak  láthatatlannak  kellett  lenniük.  Megszokták,  hogy  a  zárkán  kívül 
mindig  lehajtva  kellett  tartaniuk  a  fejüket,  és  hallgatniuk  kellett,  és  egyszer  csak  furcsa 
utasításokat  kapnak  egy  pályaudvaron;  „Feltűnés  nélkül  viselkedjetek  a  vonaton.  Tilos, 
ismétlem,  tilos  lehajtani  a  fejeteket.  Ha  valakinek  a  mellékhelyiségbe  kell  mennie,  intsen 
az  őrnek;  ökölbe  szorított  kézzel  és  kinyújtott  hüvelykujjal.  Szabad  dohányozni  és 
beszélgetni.  Aztán  észnél  legyetek.  Az  őröknek  tűzparancsuk  van. 

Sokáig  nagyon  ritkán  kerültek  nyilvánosságra  régi  rabok  emlékezései;  részben  azért, 
mert  -  mint  látni  fogjuk  -  Mao  alatt  igen  nehéz  és  nem  túl  gyakori  volt,  hogy  kijutott 
valaki  a  fegyencvilágból;  másrészt  a  szabadulónak  általában  meg  kellett  ígérnie,  hogy 


semmit  sem  árul  el  az  élményeiből,  különben  ismét  börtönbe  kerül.  Ezért  a  rabok 
elenyésző  kis  részét  alkotó  külföldieknek  köszönhetjük  azoknak  az  elbeszéléseknek  nagy 
többségét,  amelyek  még  ma  is  értesüléseink  lényegét  tartalmazzák;  kormányuk 
jóvoltából  ők  gyakran  élve  kerültek  elő.  Némelyeket  egyenesen  meg  is  bíztak  vele,  hogy 
vigyék  hírül  azoknak  az  árnyseregeknek  a  szenvedését,  akikkel  egykor  együtt  voltak.  Jean 
Pasqualini  (kínai  nevén  Pao  Ruo-vang)  esete  is  ilyen  volt;  az  egyik  rabtársa  elmagyarázta 
neki,  hogy  a  társai  miért  ügyelnek  annyira  Pasqualini  egészségére  és  biztonságára;  „Itt  ez 
a  sok  ember...  és  egyik  sem  jut  ki  soha  ebből  a  börtönből,  én  magam  sem.  Ez  itt  életre 
szól.  Csak  te  vagy  kivétel,  Pao.  Meglehet,  hogy  egyszer  a  főkapun  sétálsz  ki.  A  külföldivel 
ilyesmi  is  megeshet,  de  mivelünk  soha.  Te  leszel  az  egyetlen,  aki  beszélhet  róla,  ha 
kikerülsz.  Ezért  akartuk  megóvni  az  életedet,  Pao  [...]  amíg  csak  itt  leszel,  élni  fogsz. 
Megígérhetem.  Ha  áthelyeznek  más  táborokba,  ott  majd  más  foglyokat  találsz,  azok  is 


ugyanúgy  gondolkodnak,  mint  mi.  Becses  portéka  vagy  te,  öregfiú! 

A  LAOKAJ  FŐBB  BÖRTÖN  EGYSÉGEI  -  2 
Minden  idők  legzsúfoltabb  börtönrendszere 


A  laokaj  maga  a  seholország.  Ebbe  a  fekete  gödörbe  emberek  tízmillióit  ásta  el  a 


maoizmus  fénylő  napsugara  (Harry  Wu  szerint  50  milliót  a  nyolcvanas  évek  közepéig  -  ez 
a  szám  csak  nagyság-rend). Sokan  ott  is  pusztultak;  ha  összevetjük  Jean-Luc  Dome- 
nach  két  megközelítő  becslését  (évente  átlagosan  tízmillió  rab  -  a  kínai  népesség  l-2%- 
a,  mikor  mennyi  -  és  évi  5%-os  elhalálozás),  mintegy  húszmillió  kínai  halhatott  meg 
börtönben,  ebből  körülbelül  négymillió  a  nagy  ugrás  előidézte  éhínség  idején,  1959  és 
1962  között  (de  itt-ott  csak  1964-ben  kapták  újra  a  -  különben  is  elenyésző  -  „normális" 
fejadagokat). ^^"^Jean  Pasqualini  rendkívül  érdekes  beszámolója  után,  két  újabb 
szaktanulmány  (Wu  írása  és  Domenach  könyve)  jóvoltából  immár  közelebb  állunk  hozzá, 
hogy  átfogó  képet  alkossunk  magunknak  századunk  három  nagy  gyűjtőtábori 
világegyeteme  közül  a  legkevésbé  ismertről. 

Csakugyan  világegyetem  ez,  mert  tágas,  állandó  (legalábbis  1978-ig,  az  első  nagy 
szabadon  bocsátási  hullámig^^^)  és  változatos  is.  A  rabok  is  azok:  1955  körül  80%  a 
„politikai"  (de  számtalan  köztörvényes  bűncselekményt  is  politikainak  minősíthettek  át 
akkoriban,  ezzel  súlyosbítva  a  büntetést),  a  következő  évtized  elején  már  csak  körülbelül 
a  felük.  1971-ben  viszont  már  a  „közbűntényesek"  teszik  ki  mintegy  kétharmadukat: ez 
is  azt  mutatja,  hogy  csökken  a  rendszer  iránti  rokonszenv  a  különféle  néprétegekben,  és 
ismét  terjedőben  van  a  bűnözés  a  politikai  bizonytalanság  légkörében.  Az  internálás! 
formák  is  változatosa k:^^^  „megelőző"  központok,  börtönök  (köztük  néhány  igen 
különleges  intézet  lebukott  vezetőknek),  tulajdonképpeni  laokajok  és  bizonyos  olyan 
„enyhébb"  deportálás!  formák,  mint  a  laocsiao  és  a  csiuje.  A  gyűjtő  fogházak  alkotják  a 
fegyintézet!  szigetvilágba  vezető  szűrőrendszert;  körülbelül  2500  ilyen  van,  mind 
városokban,  itt  részesülnek  a  vádlottak  nagyon  különböző  időtartamú  (akár  egy  évtizedig 
is  eltartó!)  oktatásban;  gyakran  a  két  évnél  rövidebb  szabadságvesztéssel  járó  büntetést 
is  itt  töltik  le.  Börtön,  ahol  a  raboknak  csak  alig  13%-át  találjuk,  legalább  mintegy  ezer 
van,  és  általában  közvetlenül  a  központi  hatóságok  alá  tartoznak;  olyan  a  rendeltetésük, 
mint  a  mi  „szigorított  fegyházainknak"  ezekben  őrzik,  megerősített  felügyelet  alatt,  a 
legsúlyosabb  büntetésre  ítélt  rabokat  (különösen  a  két  évre  felfüggesztett 
halálbüntetéssel  sújtottakat  -  a  kínai  jogrendszer  furcsasága  ez,  a  legtöbb  esetben 
kegyelem  a  vége,  „őszinte  megjavulás"  címén)  és  a  „kényes"  foglyokat  (rangos 
kádereket,  külföldieket,  papokat,  másként  gondolkodókat,  kémeket  stb.);  nagyon 
változatosak  itt  az  életkörülmények,  és  olykor  nem  is  túlságosan  rosszak  (a  pekingi  l-es 
számú  börtön  a  mintaintézet,  oda  kalauzolják  a  külföldi  látogatókat;  ehetnek  ott  a  rabok 
kedvükre,  gyékényen  hálnak,  nem  fapriccsen,  ez  a  szigetvilág  minden  rabjának  „álma 
vágya"); de  a  különösen  szigorú  fegyelem,  a  megkövetelt  kemény  ipari  munka,  az 
alapos  ideológiai  nevelés  gyakran  arra  készteti  a  rabokat,  hogy  áthelyezésüket  kérjék;  ki 
a  „szabadba":  a  nagyon  is  eszményített  munkatáborba. 

Tágas  munkatáborokban  van  hát  a  rabok  nagy  tömege,  szerteszét  az  egész  országban, 
mégis  a  félsivatagos  vidékeken  találhatók  a  legnagyobb  és  legnépesebb  táborok,  Észak- 
Mandzsúriában,  Belső-Mongóliában,  Tibetben,  Hszincsiangban,  és  főleg  Csinghajban, 
ebben  a  valóságos  „fegyenctartományban"^^^  ebben  a  nyáron  forró,  télen  dermesztő 
hideg  kínai  Kolima-félében.  Az  itteni  2-es  számú  tábor  talán  a  legnagyobb  Kínában,  50 
000  deportáltjával.^"^^  Úgy  hírlik,  hogy  a  távoli  nyugati  és  észak-keleti  vidékek  táborai 


nagyon  szigorúak,  de  a  városias  környezetben  működő  börtönüzemekben  sokkal 
fárasztóbb  a  munkatempó,  mint  a  nagy  fegyintézeti  állami  gazdaságokban.  Elvben  a 
tartományi  vagy  községi  közigazgatásnak  vannak  alárendelve  (Sanghajnak  több 
tartományra  kiterjedő  külön  hálózata  van),  így  általában  egyazon  vidékről  való  rabok 
vannak  együtt  (tibeti  rabok  nincsenek  Kelet-Kínában);  a  Szovjetuniótól  eltérően,  itt  a 
helyi  vagy  környékbeli  gazdasági  stratégiába  illeszkednek  a  táborok,  csak  esetenként 
igazodnak  a  nagy  országos  tervekhez,  olyanokhoz,  mint  a  szovjet  Kirgízia  felé  vezető 
„Barátság  vasútvonal"  amelynek  harminc  évre  megszakították  az  építését  a  szovjet-kínai 
szakítás  miatt... 

Három,  elég  különböző  jogállású  csoportra  kell  osztanunk  a  táborok  népét.  Az  a  tömeg 
képviseli  a  legnagyobb  és  főleg  legállandóbb  csoportot,  amelyet  Mao  alatt  a 
tulajdonképpeni  laokajba  kényszerítettek;  körülbelül  azt  jelend  a  laokaj,  hogy  „jó  útra 
térítés^"^^  munka  által".  Ezek  a  közepes  vagy  hosszabb  szabadságvesztésre  ítéltek  olyan 
katonai  szervezetekben  éltek,  mint  szakasz,  század,  zászlóalj  stb.;  elvesztették 
állampolgári  jogaikat,  nem  kapnak  munkabért,  és  csak  ritkán  fogadhattak  látogatót.  Azok 
is  ugyanezekben  a  táborokban,  vagy  -  ritkábban  -  különleges  fegyintézetekben  találhatók, 
akiket  „munka  útján  való  átnevelésre",  vagyis  lao-csiaóra  utasítottak.  Valamiféle 
igazgatási  úton  való  őrizetbe  vétel  ez.  1957  augusztusában  vezették  be,  amikor  javában 
folyt  a  jobboldaliak  elleni  kampány;  némileg  az  állambiztonsági  szervezet  csak  félig- 
meddig  törvényes  bebörtönzési  gyakorlatát  szabályozza.  Nincsenek  elítélve  az  áldozatok 
(így  a  fogva  tartásuk  ideje  sincs  megszabva),  nem  vesztik  el  az  állampolgári  jogaikat  (de 
nincs  szavazóhelyiség  a  táborokban),  és  kapnak  némi  munkabért  (csak  visszatartják  nagy 
részét  az  ellátásra).  Elég  enyhe  bűncselekményekkel  vádolják  őket,  és  -  elvben  -  nem 
maradnak  néhány  évnél  tovább  a  laocsiaóban;  de  keményen  éreztetik  velük,  hogy  sok 
függ  a  viselkedésüktől...  A  laocsiaóban  ténylegesen  majdnem  ugyanolyanok  a  fegyelmi,  a 
fogvatartási  és  munkakörülmények,  mint  a  laokajban,  és  mindkettőt  az  állambiztonsági 
szervezet  igazgatja. 

Kissé  „kiváltságosabb"  helyzetben  vannak  a  csiuje  „kötelező  beosztású  szakemberei"; 
néha  „szabad  dolgozóknak"  hívják  őket.  Korlátozott  ez  a  szabadság,  mert  nincs  joguk 
elhagyni  a  munkahelyüket  -  többnyire  egy  tábort  -,  legföljebb  évenként  egyszer-kétszer 
kapnak  engedélyt  rá.  Jobban  bánnak  velük,  kissé  kevésbé  rosszul  fizetnek  nekik,  mint  a 
laocsiaóban,  látogatóba  hívhatják  a  családjukat  vagy  megházasodhatnak,  de  félig-meddig 
börtönviszonyok  között  élnek.  Valójában  a  táborok  „tehermentesítő  szelepe"  a  csiu-je,  itt 
vesztegelnek  a  „kiszabadultak"  gyakran  egész  hátralévő  életükben;  a  hatvanas  évekig 
valószínűleg  csiujéba  utalták  a  laokaj  szabadultjainak  95%-át,  és  még  a  nyolcvanas 
évtized  elején  is  50%-ukat,  valamint  a  laocsiao  régi  rabjainak  20-30%-át.^"^^  Az  a 
legszomorúbb,  hogy  nincs  hová  menniük,  így  beletörődnek  a  sorsukba;  hiszen  kiszakadtak 
az  eredeti  környezetükből,  elvesztették  a  munkájukat,  a  városi  lakhatási  engedélyüket, 
általában  el  is  váltak  (a  hatóságok  szüntelenül  ösztönzik  a  feleséget,  hogy  váljon  el  a 
„bűnöző"  férjtől),  egész  életükben  gyanú  veszi  körül  őket,  mert  már  egyszer 
megtévedtek...  Már  nincs  mit  remélniük,  még  a  laokaj  rabjaiban  is  szánalmat 
ébreszthetnek;  „Szabad  dolgozókkal  is  találkoztunk;  szomorú  társaság  volt.  Lusták, 
tapasztalatlanok  és  piszkosak  voltak.  Már  szemmel  láthatóan  ott  tartottak,  hogy  nem 


érdemes,  már  semmi  se  számít,  és  bizonyos  értelemben  igazuk  is  volt.  Mindig  éhesek 
voltak,  parancsolgattak  nekik  az  őrök,  az  egész  őrség,  éjszakára  meg  éppen  úgy  bezárták 
őket,  mint  minket.  Csak  egy  különbség  volt  a  helyzetünkben;  ők  meglátogathatták  a 
családjukat.  A  többi  nem  számít.  Persze  munkabért  is  kaptak,  de  az  elment  ennivalóra, 
ruházatra,  mert  azt  már  nem  ajándékba  adta  a  kormány.  Ezek  a  szabad  dolgozók  csak 
nevettek  rajta,  hogy  mi  történhet  még  velük. 


Az  „új  ember"nyomában 

Alapvető  ellentmondás  van  egyfelől  a  korlátlan  időre  szóló  elzárás,  másfelől  a 
büntetőrendszer  fennen  hirdetett  főcélja,  a  fogoly  megjavítása,  „új  emberré"  alakítása 
között.  A  rendszer  -  mondja  Jean-Luc  Domenach  -  csakugyan  széltében  hangoztatja,  hogy 
„nem  büntetés  a  fogva  tartás,  hanem  lehetőség,  hogy  a  bűnös  jó  útra  térjen".  Az 
állambiztonsági  szolgálat  egyik  belső  szabályzata  pontosan  leírja,  hogy  milyen  eljárásnak 
kell  alávetni  a  vádlottat:  „Csak  úgy  tarthatja  tiszteletben  a  törvényt  az  ember,  ha  előbb 
beismeri  a  bűneit.  Kötelező  előfeltétel  a  bűnök  beismerése,  és  a  törvénytisztelet  a 
javulás  kezdete.  A  beismerés  és  a  törvénytisztelet  az  a  két  első  lecke,  amelyet  meg  kell 
tanítanunk  a  fogolynak,  és  az  egész  átnevelés  folyamán  észben  kell  tartaniuk."  Ha  a 
fogoly  már  szakított  a  múltjával,  hozzáláthatunk,  hogy  „helyes  gondolatokat"  ültessünk  el 
benne:  „Vissza  kell  terelnünk  jó  irányba  a  bűnös  politikai  nézeteit,  ezért  parancsolóan 
érvényesítenünk  kell  a  négy  fő  nevelési  alapelvet:  a  marxizmus-leninizmust,  a 
maoizmusba,  a  szocializmusba  vetett  hitet,  a  kommunista  pártot  és  a  nép  demokratikus 
diktatúráját."^"^^  Következésképpen  elsősorban  tanintézetek  a  fegyintézetek  ennek  a  sok, 
kissé  lassú  felfogású,  izgága  „rossztanulónak"  aminek  a  rabokat  tekintik.  „Üdvözöljük  új 
tanuló  elvtársainkat!"  -  ilyen  felirat  fogadja  Pasqualinit  egy  munkatáborban.  Egy 
csöppet  sem  üres  szó  ám  ott  a  tanulás:  legalább  napi  két  órát  tanulnak  a  tanfolyam 
egész  ideje  alatt,  este,  vacsora  után,  a  zárkában;  de  ha  némely  rabok  „előmenetele"  nem 
kielégítő  -  vagy  politikai  kampányok  idején  -  egész  napra,  egész  hétre,  vagy  akár  egész 
hónapra  is  kiterjedhet  a  tanulás.  Sok  esetben  csak  két  héttől  három  hónapig  terjedő 
„állandó  tanulás"  jogosít  föl  a  börtön  világegyetemébe  való  beilleszkedésre.^"^^  Rendkívül 
merev  szertartás  szerint  folynak  a  tanórák;  közben  szigorúan  tilos  járkálni,  fölállni  (még 
az  ülő  testhelyzet  megváltoztatására  is  engedélyt  kell  kérni),  beszélni  és...  aludni,  pedig 
ez  utóbbi  a  nagy  kísértés,  főleg  ha  nehéz  volt  a  munkanap.  Pasqualini  katolikusnak 
nevelkedett,  és  meglepődött,  hogy  a  marxista-leninista  gyakorlatban  is  talál  elmélkedést, 
gyónást  és  bűnbánatot,  csak  annyi  a  különbség,  hogy  ott  mindez  együttes  és  nyilvános 
művelet:  nem  az  a  célja,  hogy  helyreállítsa  a  kapcsolatot  ember  és  Isten  között,  hanem 
az,  hogy  beleolvassza  az  egyént  a  pártnak  teljesen  alávetett  tömegbe.  Váltogatni  is  lehet 
a  szórakozást:  egy-egy  rab  (kötelezően  nagyon  részletes)  gyónására  szánt  foglalkozások 
Néplap-olvasással  és  -magyarázással  váltakoznak  (a  kulturális  forradalom  alatt  Mao 
Műveit  olvassák  helyette,  az  Idézetek  kötetét  meg  mindig  magával  kell  hordoznia  az 
embernek),  vagy  egy-egy  épületesnek  ítélt  esemény  „megvitatásával". 

De  minden  esetben  ugyanaz  a  cél:  hogy  a  rab  feladja  a  személyiségét.  A  zárkafőnöké  a 
főszerep  benne;  ez  maga  is  rab,  gyakran  a  KP  régi  tagja.  „Fáradhatatlanul  hajszolt 
bennünket  a  csoportos  vitákba,  megszívlelendő  erkölcsi  tanulsággal  teli  történetekkel 


trak-tálta  a  társait.  Bármi  más  tárgyat  próbáltunk  is  megpendíteni  -olyasmiket,  mint 
család,  élelem,  sport,  szórakozás  meg,  persze,  a  nemiség  -,  minden  szigorúan  tilos  volt. 
»A  kormány  azt  akarja,  hogy  csoportosan  tanuljunk,  és  kölcsönösen  figyeljük  egymást«... 
ez  volt  a  jelmondat,  ez  volt  kiírva  mindenütt  a  börtönben."^"^^  Meg  kell  tisztulnia  az 
embernek,  el  kell  ismernie,  hogy  rosszat  cselekedett,  mert  gonosz  volt:  „Akármilyen 
csoporthoz  tartozzunk  is,  mindannyian  elkövettük  a  magunk  bűneit,  mert  nagyon  rossz 
gondolataink  voltak"  -  hangoztatta  a  zárkafőnök. És  miért  ilyen  az  ember?  Azért,  mert 
megfertőzték  a  kapitalista,  imperialista,  reakciós  gondolatok:  végeredményben  minden 
bűncselekmény  politikai  bűncselekmény  olyan  társadalomban,  amelyben  minden  politika. 

Egyszerű  a  megoldás:  meg  kell  változtatnunk  a  gondolkodásunkat;  Kínában  szív  és 
szertartás  elválaszthatatlan  egymástól,  ezért  vállalnunk  kell  azt  az  öntőformát,  amelyben 
majd  mi  is  kék  kezeslábast  viselő  forradalmárrá  válunk,  vagy  valami  olyanféle  hőssé, 
mint  Lej  Peng,  az  a  katona,  aki  olyan  büszke  volt  rá,  hogy  parányi  fogaskerékként, 
gondolkodás  nélkül  szolgálhatja  az  ügyet,  és  egyszer,  a  hatvanas  évek  elején  szerencséje 
volt  elpusztulni,  mert  szolgálat  közben  agyontaposták,  és  akit  ezért  követendő  példának 
állított  mindenki  elé  Un  Piao  marsall,  „A  rab  gyorsan  beletanul,  hogy  semmire  sem 
kötelező  jelszavakban  beszéljen.  Nyilvánvaló  a  veszélye:  végül  már  gondolkodni  is 
jelszavakban  gondolkodik.  Erre  a  sorsra  is  jut  a  legtöbbjük."^^^ 

Vizelet  és  dialektika 


Egy  hideg,  szeles  estén,  tanulás  alatt  kimentem  a  zárkából  vizelni.  Jeges  északnyugati 
szél  csapott  az  arcomba,  nem  sok  kedvem  volt  elgyalogolni  kétszáz  méterre,  egészen  az 
illemhelyekig.  Csak  egy  raktárépületig  mentem,  és  oldalba  vizeltem  a  falát.  Utóvégre 
senki  sem  lát  meg  abban  a  sötétben,  okoskodtam. 

Tévedtem.  Alig  fejeztem  be,  jól  fenékbe  rúgtak.  Megfordultam,  csak  körvonalakat 
láttam,  de  a  hangban  az  egyik  őr  hangjára  ismertem. 

-  Hát  nem  ismeri  a  tisztasági  szabályzatot?  -  kérdezte.  -  Kicsoda  maga? 

Megmondtam  a  nevemet,  és  olyan  lecke  következett  utána,  hogy  sosem  fogom 

elfelejteni.  [...  ] 

-  Elismerem,  hogy  hibáztam,  fegyőr,  de  én  csak  börtönszabályzati  kihágást  követtem 
el.  maga  meg  a  törvényt  sértette  meg.  Nincs  joguk  a  kormány  embereinek,  hogy 
bántalmazzák  a  foglyokat.  Tilos  a  testi  erőszak. 

Egy  kis  csend  lett,  gondolkozott  egy  darabig  az  a  homályba  vesző  alak,  és  én  már  a 
legrosszabbra  készültem. 

-  Igaza  van,  Pao  -  mondta  csendes,  nyugodt  hangon.  -  Ha  elismerem,  hogy  hibáztam, 
ugyanis  fölvetem  ezt  a  kérdést  legközelebb  az  (őrségi)  önkritikái  gyűlésünkön,  hajlandó 
volna  visszamenni  a  zárkájába,  és  írásban  teljes  vallomást  tenni  nekem? 

Meglepett  a  viselkedése;  és  meg  is  indított,  mert  olyan  őrrel  találkoztam,  aki  elismerte 
a  hibáját  egy  rab  előtt!  [...] 

-  Igenis,  fegyőr  Persze,  megírom. 

[...]  Leültem  a  helyemre,  és  fogalmazni  kezdtem  a  vallomásomat.  Pár  nap  múlva,  a 
heti  lelkiismeret-vizsgálat  alkalmával,  hangosan  felolvastam,  hogy  az  egész  zárka 


hallhassa. 

-  Ha  felszínesen  vizsgáljuk,  talán  nem  tűnik  fel  olyan  súlyosnak,  amit  tettem  -  fűztem 
hozzá,  amikor  befejeztem  az  olvasást  -,  de  ha  közelebbről  is  szemügyre  vesszük  a  dolgot, 
arról  tanúskodik  a  cselekedetem,  hogy  nem  tartom  tiszteletben  a  kormány  tanítását,  és 
ellenállást  tanúsítok  a  javulással  szemben,  A  haragomat  fejeztem  ki  alattomos  módon 
ezzel  a  vizeléssel.  Gyáva  tettet  követtem  el.  Mintha  csak  a  kormány  arcába  köptem 
volna,  mert  azt  hittem,  hogy  senki  sem  látja  meg.  Csak  arra  kérhetem  a  kormányt,  hogy 
olyan  szigorú  büntetéssel  sújtson,  amilyennel  csak  lehet. 

Elküldtem  a  vallomást  Jang  fegyőrnek,  és  vártam.  Gyűjtöttem  a  bátorságot,  már  arra 
készültem,  hogy  megint  magánzárkába  kerülök.  Két  nap  múlva,  este  belépett  a  zárkába 
Jang. 

-  Pár  napja  -  mondta  -  súlyos  kihágást  követett  el  az  egyikük,  mert  azt  hitte,  hogy  a 
törvény  fölött  áll  [...]  Most  az  egyszer  annyiban  hagyjuk,  de  ne  gondolják,  hogy  ez  azt 
jelenti,  majd  mindig  szárazon  elvihetik,  ha  írnak  egy  bocsánatkérő  levelet. 

Mindössze  ennyiből  áll  a  bizonyos  nyugatiak  leírta,  állítólagos  „agymosás":  önmagában 
semmi  különös  ravaszság,  csak  egy  olyan  otromba  ideológia  igen  erőszakos  másokra 
tukmálása,  amely  minél  primitívebb,  annál  inkább  választ  ad  mindenre.  Az  a  lényeg,  hogy 
a  rabnak  a  legcsekélyebb  lehetősége  se  maradjon  az  önálló  véleményalkotásra.  Sokféle 
módszerrel  lehet  elérni.  Ezek  a  legeredetibbek:  módszeres  rosszultáplálás  (lásd  alább  a 
keretes  szöveget),  hadd  gyengítse  a  testi-lelki  ellenállást;  az  elvakult  szemlélet  örökös 
sulykolása,  olyan  légkörben,  ahol  sem  szabadideje  az  embernek  (tanulás,  munka,  robot 
tölti  ki  egészen  a  hosszú  napokat),  sem  egy  meghitt  zuga  (túlzsúfolt  zárkák,  egész  éjjel 
égő  villany,  nagyon  kevés  engedélyezett  személyes  használati  tárgy),  és  persze  a 
legcsekélyebb  módja  sem,  hogy  kifejezze  egyéni  véleményét:  a  vitákban  aprólékosan 
följegyzik,  és  rávezetik  az  aktájára  kinek-kinek  minden  (különben  kötelező) 
megszólalását.  Pasqualini  is  meglakolt  azért,  mert  1959-ben  nem  mutatott  kellő 
lelkesedést  a  kínaiak  tibeti  beavatkozásakor.  Egy  másik  eredeti  vonás:  foglyokra  is 
rábízták  az  ideológiai  munka  nagy  részét,  ez  mutatja,  hogy  nagyon  is  jól  működik  a 
rendszer.  Kölcsönösen  faggatják  egymást  a  rabok,  rabtársak  mérlegelik  egymás 
munkateljesítményét  (ennélfogva  élelemfejadagját),  nyilatkoznak  róla,  hogy  mennyire 
„javultak  meg"  a  szabadulásra  várók,  és  főleg  bírálgatják  a  zárkatársaikat,  hogy  teljes 
önbírálatra  késztessék  őket,  meg  azért  is,  hogy  a  maguk  fejlődését  bizonygassák  vele.^^^ 

Az  élelemfegyver 

Aztán  meg  ott  volt  a  táplálék:  az  egyetlen  fontos  dolog,  a  legnagyobb  gyönyörűség  és 
a  fegyintézet!  rendszer  leghatalmasabb  eszköze.  Balszerencsémre,  én  már  csak  egy 
hónappal  az  után  érkeztem  a  Köd  a  Pázsiton  Fasorba, hogy  bevezették  az 
élelemfejadag-rendszernek  a  kihallgatás  technikában  való  hivatalos  felhasználását.  A 
kétség beejtően  híg,  vizes  kukoricakása,  a  kis,  kemény  votu-lepény,^^"^  az  adag  főzelék 
lett  az  életünk  középpontja  és  legnagyobb  figyelmünk  fő  tárgya.  Folytatódott  a 
fejadagrendszer,  mi  meg  csak  fogytunk,  fogytunk,  így  aztán  beletanultunk,  hogy  végtelen 


sokáig  majszoltunk  minden  falat  ételt,  hogy  a  lehető  legtovább  tartson.  Kétségbeejtő 
szóbeszéd,  mendemonda  járta,  hogy  milyen  jó  és  bőséges  az  étkezés  a 
munkatáborokban.  Később  tudtam  meg,  hogy  gyakran  csak  tervszerű  hazugságok  voltak 
ezek  a  hírek,  a  vallatok  találták  ki  őket,  ezekkel  akarták  vallomásra  bírni  a  foglyokat.  Mire 
egy  esztendeig  volt  részem  ebben  a  diétában,  már  tulajdonképpen  mindent  kész  lettem 
volna  beismerni,  csak  több  élelemhez  jussak. 

Csodálatosan  kidolgozták  ezt  a  koplaltatást:  eleget  kaptunk,  hogy  életben  maradjunk, 
de  sosem  eleget,  hogy  megfeledkezhessünk  az  éhségünkről.  Tizenöt  hónapig  voltam  a 
kihallgató  központban,  azalatt  egyetlenegyszer  ettem  rizst,  húst  meg  soha.  Fél 
esztendővel  a  letartóztatásom  után  tepesen  lapos  lett  a  hasam,  minden  ízületemet 
jellegzetes  módon  feltörte  a  börtönágy.  Úgy  lógott  a  bőr  a  faromról,  mint  az  öregasszony 
melle.  Zavaros  lett  a  tekintetem,  már  nem  tudtam  összpontosítani  a  figyelmemet. 
Megdöntöttem  valamiféle  vitaminhiány-rekordot:  végül  már  nem  volt  szükségem  ollóra, 
szabad  kézzel  tördeltem  le  a  körmömet  a  lábam  ujjáról.  A  hajam  is  hullni  kezdett.  [...] 

-  Valamikor  nem  volt  ilyen  rossz  a  hús  -  mondta  Lu.  -  Kéthetenként  egy  tál  rizst 
kaptunk,  minden  hónap  végén  igazi  fehér  kenyeret,  nagy  ünnepeken,  újévkor,  május  I- 
jén,  október  l-jén^^^  meg  egy  kis  húst.  Nem  is  volt  olyan  rossz. 

Megvolt  az  oka  a  változásnak:  egy  népi  küldöttség  érkezett  börtönszemlére  a  Száz 
Virág^^^  időszakában.  Borzadva  látták,  hogy  nem  éheznek  a  rabok.  Tűrhetetlen  -  vonták 
le  a  tanulságot  -,  hogy  ezek  az  ellenforradalmárok,  a  társadalom  szemetei,  a  nép 
ellenségei,  jobban  élnek,  mint  sok  paraszt.  1957  novemberétől  megszűnt  a  rizs, 
megszűnt  a  hús  meg  a  búzaliszt  az  ünnepnapokon. 

Ugyannyira  rögeszménk  lett  az  élelem,  hogy  bizonyos  értelemben  valósággal 
belebolondultunk.  Mindenre  kész  voltunk.  Tökéletes  légkör  ez  a  kihallgatásokra. 
Mindannyian  azt  kértük,  hogy  küldjenek  munkatáborba  bennünket.  De  mindenki  csak  úgy 
hagyhatta  el  a  Köd  a  Pázsiton  Fasort,  ha  írásban  kérvényezte.  Még  hivatalos 
szabványmondat  is  volt  erre  a  célra:  „Engedélyt  kérek,  hogy  tábori  munkával 
bizonyíthassam  be,  mennyire  megbántam  a  hibáimat." 


Később,  akármilyen  elviselhetetlen  körülmények  között  kellett  is  élnünk  a  táborokban. 


minden  őr  joggal  vághatta  a  képünkbe,  hogy  csakis  azért  vagyunk  ott,  mert  mi  kértük. 


hogy  ott  lehessünk. 


Más,  klasszikusabb  módszerekkel  is  nyomást  fejtenek  ki  a  rabra.  ígéret,  enyhítés  a 
mézesmadzag,  ha  minden  „bűnét"  bevallja  az  ember,  ha  mintaszerűen  viselkedik,  ha 
tevékenyen  hozzájárul  társai  „megneveléséhez"  valamint,  ha  beárulja  a  „cinkosait"  vagy 
nyakas  rabtársait  (az  őszinteség  fontos  próbatétele  a  jó  útra  térésben:  „a  többiek 
beárulása  a  vezeklés  remek  módja"). A  kihallgatóteremben  ott  díszeleg  egy  nagy 
szalagfelirat:  „Kímélet  a  vallomást  tevőnek;  szigor  a  hajthatatlanhoz;  megbocsátás  az 
érdemesnek,  jutalom  a  nagy  érdemeket  szerzőnek."^^^  A  súlyos  büntetésre  ítéltek  közül 
sokan  azt  remélik,  hogy  ki ügyesked hetik  pár  esztendő  elengedését,  ha  fölcsapnak  buzgó 
propagandistának.  Csak  az  a  bökkenő  -  Pasqualini  sok  ilyen  példát  fölsorol  -,  hogy 
nemigen  viszonozzák  a  buzgóságukat:  vagy  úgy,  hogy  hiába  a  „jó  magaviseletük"  mégis 
keményen  elítélik  őket,  vagy  úgy,  hogy  a  „könnyítéssel"  együtt  raboskodnak  annyit. 


amennyit  eredetileg  szabtak  ki  rájuk,  hiszen  legtöbbször  csak  élőszóban  hirdetnek  ítéletet 
(és  a  vádlott  gyakran  jelen  sincs  a  saját  pere  tárgyalásán).  Egy  öreg  rab  fölfedi  a  nagy 
titkot:  „A  kommunisták  úgy  érzik,  hogy  nem  kell  betartaniuk  az  ellenségnek  tett 
ígéretüket.  Habozás  nélkül  élnek  minden  eszközzel,  csellel,  ravaszsággal,  ami  hasznukra 
lehet...  és  a  fenyegetés  meg  az  ígéret  is  közéjük  tartozik  [...]  Aztán  jegyezz  meg  még  egy 
apróságot:  a  kommunisták  a  köpönyegforgatókat  sem  tisztelik,  egy  cseppet  sem."^^° 

Sajnos,  boldogabbik  vége  is  van  ám  a  botnak.  Távolról  sem  kivételes  a  büntetés 
súlyosbítása:  aki  nem  tesz  töredelmes  vallomást,  aki  nem  hajlandó  besúgásra 
(„büntethető  bűncselekményt  követ  el,  aki  eltitkol  valamit  a  kormány  elől"^^^),  aki 
eretnek  kijelentéseket  tesz,  aki  fellebbezéssel  árulja  el,  hogy  nem  nyugszik  bele  a 
„tömegek  akaratába"  az  mind  újabb  és  súlyos  büntetésre  számíthat:  öt  év  helyett  akár 
életfogytiglani  is  kaphat...  Aztán  meg  a  rabok  is  sokat  árthatnak  egymásnak.  A 
zárkafőnök  „karrierje"  a  „báránykáitól"  függ,  rámászik  hát  a  bakafántos  rabokra,  a 
helyezkedők  meg  hízelegnek  neki.  Egy  fokkal  feljebb  meg  ott  a  „próbatétel"  vagy  a 
„harc":  semmit  sem  bíznak  a  véletlenre  -  az  igazgatóság  választja  ki  az  áldozatot,  majd  a 
helyszínt  (a  zárkát  vagy  az  udvart),  az  időt  és  a  fokozatot  is  előre  meghatározzák...  de  a 
légkör  (az  emberölés  kivételével)  nagyon  hasonlít  a  földreform  alatti  parasztlincse lések 
légköréhez:  „Egy  negyven  év  körüli  rab  volt  az  áldozatunk;  azzal  vádolták,  hogy  hamisan 
vallott.  Megrögzött  ellenforradalmár,  bömbölte  egy  őr  a  papírhangszóróba.  [...] 
Valahányszor  fölemelte  a  fejét,  hogy  mondjon  valamit  -  törődtünk  is  mi  vele,  hogy  igazat, 
vagy  hazugságot  beszél  -,  lehurrogtuk  a  harsány  üvöltözésünkkel:  »Ha-zug!«,  »Az 
emberiség  szégyenek.  Vagy  éppen:  »Mocsok!«  [...]  így  folyt  ez  a  próbatétel  vagy  három 
óra  hosszat,  és  mi  percről  percre  jobban  fáztunk  és  éhesebbek  voltunk,  és  mind 
komiszabbak  lettünk.  Azt  hiszem,  képesek  lettünk  volna  darabokra  tépni,  csak 
megkaphassuk,  amit  akarunk.  Később  már  lett  egy  kis  időm,  hogy  gondolkozzam,  és 
rájöttem,  hogy  persze,  egyszersmind  magunkat  is  próbatételnek  vetettük  alá, 
előkészítettük  magunkat  szellemileg,  hogy  szenvedélyes  helyesléssel  magunkévá  tegyük 
a  kormány  álláspontját,  tekintet  nélkül  arra,  hogy  rászolgált-e  az  az  ember,  akit 
támadtunk.  "^^2 

Érthető,  ha  ilyen  körülmények  között  egy  idő  múlva  a  megtörtség  minden  külső  jele 
megmutatkozik  a  rabok  többségén.  Ennek  csak  másodlagosan  van  köze  a  kínai 
jellemvonásokhoz:  a  Viet 

Minh  sok  francia  hadifoglya  ugyanígy  viselkedett,  amikor  ugyanilyen  átnevelő 
politikával  találta  szemben  magát,  pedig,  mindent  összevetve,  nem  bántak  ilyen 
embertelenül  velük.^^^  Az  átnevelés  eredményessége  két  hatalmas  lélektani  befolyásoló 
eszköz  együttes  hatásával  függ  össze:  a  teljes  elgyerekesítés  az  egyik,  a  párt  és  a 
vezetőség  lesz  a  rab  apja-anyja,  az  tanítja  meg  a  foglyot  újra  beszélni,  járni  (lehajtott 
fejjel,  futva,  az  őr  hangos  vezényszavára),  enni,  tisztálkodni  stb.,  teljesen  függő 
viszonyban;  a  csoportba  való  beolvadás  a  másik,  az  határoz  meg  minden  szót,  minden 
mozdulatot,  az  lesz  a  pótcsalád,  hiszen  majdnem  lehetetlenné  válik  az  igazi  családdal 
való  érintkezés,  a  feleségeket  válásra,  a  gyerekeket  meg  arra  ösztönzik,  hogy  tagadják 
meg  az  apjukat. 

Mégis  milyen  mély  az  átnevelés  hatása?  Ha  az  ember  jelszavakkal  beszél,  gépiesen 


cselekszik,  ezzel  egyszersmind  meg  is  semmisül,  „lelki  öngyilkosságot"^^"^  követ  el, 
védekezik  a  kellemetlenségektől,  átvészel.  Bizonyára  túl  nagy  derűlátás,  ha  azt  hiszi  az 
ember,  hogy  könnyű  dolog  személyisége  megkettőzése  árán  is  megőrizni  igazi  valóját.  De 
még  azt  is  inkább  a  hasznosság,  mintsem  a  meggyőződés  vezérli,  aki  már  végül  nem  is 
gyűlöli  a  Nagy  Testvért.  Pasqualini  a  megmondhatója,  hogy  1961-ben  már  olyan  sikeres 
volt  az  átnevelése,  hogy  ő  is  őszintén  elhitte,  amit  az  őrök  mondtak  neki.  „Azt  is  jól 
tudtam  -  jegyzi  meg  rögtön  -,  hogy  énnekem  az  a  legfontosabb,  hogy  lehetőleg  mindig 
szigorúan  a  törvény  betűjéhez  szabjam  a  viselkedésemet."^^^  Ott  az  ellenpróba,  az  egyik 
zárkafőnök  ultramaoista  álláspontja;  bizonygatni  akarta  a  munkakedvét  és 
rendszerhűségét,  ezért  azt  kívánta,  hogy  még  a  hideghatárnak  megszabott  mínusz  15 
fokosnál  nagyobb  hidegben  is  követeljék  a  munkába  való  kivonulást,  meg  hogy  a 
kötelező  ébresztőnél  is  korábban  keljenek  föl.  Végül  ez  az  őr  is  abbahagyta  a 
buzgólkodást  -  úgy  találta,  hogy  „teljességgel  ellenkezik  a  pártvonal  la  1"^^^  -,  és  a  jelek 
szerint  megkönnyebbültek  a  rabok.  Mint  minden  kínai,  hittek  egy  kicsit  a  pártvonalban,  de 
főleg  azon  járt  az  eszük,  hogy  ne  gyűljön  meg  a  bajuk. 


Bűnös,  szükségképpen  bűnös 

Bizonyára  feltűnt,  hogy  soha  sem  kerül  szóba  fölmentés,  vagy  olyasmi,  hogy  hamis 
lehet  a  vád.  Kínában  nem  azért  tartóztatják  le  az  embert,  mert  bűnös,  hanem  azért 
bűnös,  mert  letartóztatták. 

Csakugyan  a  rendőrség  rendel  el  minden  letartóztatást,  a  „népi  kormány"  szerve,  azt 
pedig  a  Mao  Ce-tung  vezette  kommunista  párt  irányítja.  Ha  kétségbe  vonja  valaki,  hogy 
jogos  a  letartóztatása,  szembekerül  Mao  elnök  forradalmi  irányvonalával,  és  még  inkább 
leleplezi  igazi  ellenforradalmiságát.  A  legutolsó  őr  is  ugyanezen  az  alapon  háborodik  fel, 
ha  valami  semmiségben  ellentmondanak  neki:  „Hogy  merészelsz  szembeszállni  a  népi 
kormánnyal?"  Ismerd  be  a  bűnöd,  hajts  fejet  mindenben,  nincs  más  út  előtted.  A 
zárkában  még  ezt  is  hozzáteszik;  „Ellenforradalmár  vagy.  Mindannyian  azok  vagyunk. 
Különben  nem  lennénk  itt."^^^  Ennek  a  zárt  rendszerű  gondolatvilágnak  eszelős  észjárása 
szerint  maga  a  vádlott  köteles  megmondani  letartóztatása  okait  („Mondja  meg,  miért  van 
itt"  -gyakran  ezt  a  felszólítást  intézi  hozzá  először  a  kihallgató),  megszerkesztenie  önnön 
vádiratát,  a  „megérdemelt"  büntetés  kiszabását  is  beleértve.  A  kettő  között  meg  ott  a 
sok-sok  vallomás  (mihelyt  valami  komoly  dolog  vetődik  fel,  újra  kell  kezdeni  az  egészet), 
hónapokig  is  eltarthat  és  több  száz  oldal  írást  is  kitölthet,  évtizedeket  kell  elmesélni  a 
vádlott  életéből;  végül  az  általában  hosszú  időn,  olykor  háromezer  órán  át  tartó 
kihallgatások. „Ráér  a  párt"  mondogatják.  Gyakran  a  kialvatlansággal  is  visszaélnek  a 
kihallgatók  (amit  még  az  is  súlyosbít,  hogy  sokszor  éjszaka  folynak  a  vizsgálatok),  a 
fenyegetéssel  -  hogy  igen  szigorú  büntetés,  akár  kivégzés  is  várhat  a  vádlottra  -,  vagy 
egy  működő  kínzókamra  szörnyű  látványával,  amiről  utólag  azt  állítják,  hogy  csak 
„múzeum". 

Ritka  a  szó  szoros  értelmében  vett  testi  erőszak,  legalábbis  az  ötvenes  évek  közepe  és 
a  kulturális  forradalom  között;  szigorúan  tilos  minden,  ami  kínzáshoz  hasonlíthat,  az 
ütlegelés,  sőt  a  szidalmazás  is;  tudják  is  a  rabok:  csak  egyetlen  „kisiklás"  és  máris 
páratlan  lehetőségük  kínálkozik,  hogy  ráijesszenek  az  őreikre.  Akkor  ott  a  rabtartók  végső 


eszköze,  a  közvetett  erőszak,  ami  suttyomban  is  lehetséges:  a  „megtáncoltatás" 
(amelyben  elnézik,  hogy  más  rabok  ütlegelnek  egyet);  az  elzárás  szörnyű,  fűtetlen,  ritkán 
szellőztetett,  és  néha  olyan  szűk  fogdákban,  hogy  ki  sem  nyújtózhat  bennük  az  ember, 
ahol  általában,  ráadásul,  mindig  meg  is  van  láncolva  vagy  bilincselve  a  sok  esetben 
hátratett  kezű  ember,  és  attól  szinte  lehetetlen  az  illemhely  használata  meg  az  étkezés. 
Állati  sorba  taszítják  így  vissza  a  kiéhezett  rabot,  többnyire  el  is  pusztul,  ha  egy  hétnél 
tovább  tart  ez  a  büntetés.  A  nagyon  szoros  bilincs  állandó  viselteté-se  a  leggyakoribb 
„majdnem-kínzási"  forma:  megdagad  tőle  az  ember  keze;  hamarosan  elviselhetetlen 
fájdalmat,  és  gyakran  maradandó  sebhelyeket  okoz.  „Nagyon  elterjedt  kínzás!  forma  volt 
Mao  börtöneiben,  hogy  különleges  bilincset  szorítottak  a  rabok  csuklójára.  Az  is  megesett, 
hogy  láncot  kötöttek  a  fogoly  bokájára.  Néha  meg  úgy  odabilincselték  a  rabot  az 
ablakrácshoz,  hogy  nem  tudott  sem  enni,  sem  inni,  sem  az  illemhelyre  menni.  Az  volt  a 
cél,  hogy  megalázzák  az  egyént,  aláássák  a  lelkierejét.  [...]  De  a  népi  kormány  állítólag  a 


kínzás  minden  formáját  eltörölte,  ezért  hivatalosan  úgy  hívták  ezt  az  eljárást,  hogy 


»fenyítés«  vagy  »jobb  belátásra  bírás«.^^^ 


Valaki  szembeszáll  Maóval 


Aznap,  hogy  visszatértem  a  kórházba,  egy  tolltartót  és  egy  üveg  tintát  hozott  a 
fegyőrnő: 

-  írja  meg  a  vallomását!  Várja  a  vizsgáló. 

Átvettem  a  vizsgálótól  egy  papírtekercset,  és  azt  láttam,  hogy,  a  fehér  lapok  helyett, 
amelyeket  1966-ban  kaptam,  hogy  írjam  meg  az  önéletrajzomat,  ott  egy  Mao-idézet  az 
első  oldalon,  piros  keretben.  Legfelső  utasítás  cím  alatt:  „Csak  egy  joguk  van,  az,  hogy 
kezesek  és  engedelmesek  legyenek;  nincs  joguk  sem  beszélni,  sem  cselekedni,  ha  nem 
őrajtuk  a  sor".  A  lap  alján  ez  volt  olvasható:  „A  bűnös  aláírása." 

Elfutott  a  méreg,  ahogy  megláttam  azt  a  sértő  szót,  hogy  „bűnös"  és  elhatároztam, 
hogy  alul  nem  írom  oda  a  nevemet.  De  gondolkoztam  egy  pillanatig,  és  kitaláltam 
valamit:  kihasználom  a  helyzetet,  és  visszaadom  a  kölcsönt  a  maoistáknak. 

Egy  másik  keretet  rajzoltam  a  Mao-idézet  után,  annak  is  azt  a  címet  adtam,  hogy 
„Legfelső  utasítás"  és  beleírtam  egy  másik  Mao-idézetet.  Ez  nem  a  Kis  Piros  Könyvből 
volt,  hanem  A  népen  belüli  ellentmondások  helyes  megoldásáról  című  Mao-tanulmányból. 
így  szólt:  „Nyilvánvaló,  hogy  mindenütt  el  kell  fojtanunk  az  ellenforradalmat,  ahol  csak 
van;  ha  hibát  követünk  el,  nyilvánvaló,  hogy  ki  kell  javítanunk."  [...] 

Visszaadtam  a  papírt  a  fegyőrnőnek,  és  még  aznap  délután  kihallgatásra  szólítottak. 

A  katona  kivételével,  ugyanazok  a  férfiak  tartózkodtak  a  teremben,  komor  képpel;  el  is 
voltam  készülve  rá,  hiszen  elszántam  magam,  hogy  kétségbe  vonom  a  jogukat,  hogy 
bűnösnek  tartsanak,  hiszen  nem  vagyok  az.  Nem  vártam  meg,  hogy  felszólítsanak  rá, 
mindjárt  meghajoltam  Mao  arcképe  előtt.  A  vizsgáló  kiválasztott  egy  idézetet,  én  pedig 
hangosan  felolvastam;  „A  diktatúra  hatalmával  kell  élnünk,  hogy  elpusztítsuk  az 
imperialisták  csahos  kutyáit  és  azokat,  akik  a  földbirtokosok  és  a  reakciós  Kuomintang- 
klikk  érdekeit  képviselik.  Csak  egy  joguk  van,  az,  hogy  kezesek  és  engedelmesek 
legyenek.  Nincs  joguk  sem  beszélni,  sem  cselekedni,  ha  nem  őrajtuk  a  sor". 


A  papírlap,  amelyet  beadtam,  ott  volt  a  vizsgáló  előtt.  Amikor  leültem,  a  vizsgáló  az 
asztalra  csapott,  rám  nézett,  és  rám  ordított: 

-  Mit  csinál  itt  maga?  Azt  hiszi,  hogy  csak  tréfálunk  magával? 

-  Komolytalanul  viselkedik  -  mondta  az  öreg  munkás. 

-  Ha  nem  változtat  a  magatartásán  -  toldotta  meg  az  ifjú  munkás  -,  sosem  jut  ki  erről  a 
helyről. 

Meg  se  szólalhattam,  a  vizsgáló  máris  földhöz  vágta  a  beszámolómat,  szétszórta  a 
lapokat,  és  felállt. 

-  Menjen  vissza  a  zárkájába,  és  kezdje  újra! 

Belépett  egy  fegyőr,  és  elvezetett. 


A  vizsgálatnak  az  a  célja,  hogy  vallomást  tegyen  a  vádlott  (ténylegesen,  maga  ez  a 
vallomás  is  bizonyító  erejű),  és  másokra  is  rávalljon;  ez  a  besúgás  hitelesíti  a  vádlott 
„őszinteségét",  és  egyszersmind  teszi  fontossá  a  vádlottat  rendőrségi  szempontból: 
rendszerint  már  három  besúgás  elég  a  letartóztatáshoz,  és  így  nem  szakad  meg  a 
láncolat...  A  néhány  említett  kivételtől  eltekintve,  klasszikus  rendőri  módszerekkel 
igyekeznek  megtörni  a  vádlottat:  fejére  olvassák  önellentmondásait,  azt  állítják,  hogy 
már  mindent  tudnak  róla,  szembeállítják  a  vallomását  más  tanúságokkal  vagy 
följelentésekkel.  Annyi  a  kényszerű  vagy  önkéntes  följelentés  (a  városi  utcákon 
mindenütt  „följelentő  ládák"  találhatók),  hogy  elég  bajos  bárkinek  is  eltitkolnia  múltja 
valamely  jelentős  mozzanatát.  Az  ellene  írott  följelentő  levelek  elolvastán  roppant  össze 
Pasqualini  ellenállása:  „Iszonyú  felismerés  volt.  A  sok  száz  oldal  között  olyan  följelentő 
űrlapok  is  voltak,  amelyeket  kollégáim,  barátaim  töltöttek  ki,  és  mindenféle  más 
emberek,  akikkel  csak  egyszer-kétszer  találkoztam  életemben  [...]  -  hányán  elárultak, 
akiket,  mit  sem  sejtve,  megajándékoztam  a  bizalmammal!"^^^  Nien  Cseng  úgy  szabadult 
ki  1973-ban,  hogy  nem  vallott  be  semmit  (kivételes  dolog  ez;  ebben  az  esetben  a  vádlott 
rendkívüli  makacsságával  magyarázható,  de  azzal  is,  hogy  a  kulturális  forradalom 
csapásai  megrendítették  a  bírósági-rendőrségi  gépezetet),  utána  évekig  olyan  szülők, 
barátok,  tanítványok,  cselédek  vették  körül,  akik  mind  kénytelenek  voltak  jelentéseket 
tenni  róla  az  állambiztonsági  szervezetnek,  és  néha  nem  is  titkolták;  nem  volt  más 
választásuk,  mondták. 

A  vizsgálat  végére  el  kell  készülnie  a  bűnösség  „igaz  történetének"  „a  bíró  és  a  vádlott 
koprodukciójának"  amely  „való  tények  jelentéstani  kiforgatásából"  áll.^^"^  A  „bűntettnek" 
csakugyan  a  valóságos  életre  kell  alapulnia  (az  a  legjobb,  ha  vádló  és  vádlott  egyaránt 
hisz  is  benne  egy  kicsit,  és  akkor,  főleg,  „cinkosokat"  is  bele  lehet  keverni  az  ügybe),  de 
paranoiás  módon,  teljesen  átértelmezve  a  valóságot,  hogy  a  radikális  és  megátalkodott 
politikai  ellenzékiség  állandó  kifejezésének  tűnjék:  így,  ha  azt  írja  az  ember  egy  levélben 
külföldre,  hogy  csökkentik  a  szemestermény-fejadagot  Sanghajban  a  nagy  ugrás  idején, 
az  már  kémkedés  bizonyítéka,  még  akkor  is,  ha  a  hivatalos  sajtó  is  közölte  ezeket  a 
számokat,  és  a  város  egész  nemzetközi  közössége  ismeri  is  őket.^^^ 


Lemond  az  ember  a  személyiségéről 


Nem  kell  sok  idő  hozzá,  hogy  elveszítse  a  rab  az  önbizalmát.  Mao  rendőrsége  az  évek 
alatt  jócskán  tökéletesítette  vallató  módszereit,  és  úgy  beletanult  a  dolgába,  hogy  én 
már  akárkivel  kiállnék  ezen  a  téren,  akár  kínai  az  illető,  akár  nem,  megmutatnám,  hogy 
állom  a  próbát.  Nem  annyira  az  a  vallatók  célja,  hogy  nem  létező  bűntetteket  találjunk  ki, 
hanem  az,  hogy  lássuk  be,  milyen  rothadt,  bűnös  és  büntetendő  volt  a  mindennapi 
életünk,  hiszen  nem  felelt  meg  az  ő  életfelfogásuknak,  a  rendőrség  életfelfogásának.  A 
kétségbeesés  szavatolja  a  sikerüket,  az,  hogy  a  rab  belátja:  teljesen,  örökre  és 
reménytelenül  ki  van  szolgáltatva  foglárai  kényére-kedvére.  Sehol  sem  talál  védelmet, 
hiszen  letartóztatása  tökéletesen  és  cáfolhatatlanul  bizonyítja  bűnösségét.  (Börtönéveim 
alatt  megismerkedtem  egy  emberrel,  akit  tulajdonképpen  tévedésből  tartóztattak  le; 
ugyanúgy  hívták,  mint  azt,  akit  kerestek.  Pár  hónap  múlva  ő  vallotta  be  a  másik  ember 
minden  bűnét.  Amikor  rájöttek  a  tévedésre,  alaposan  meggyűlt  vele  a  bajuk  a 
börtönhatóságoknak,  mire  rávették,  hogy  menjen  haza.  Úgy  érezte,  hogy  túl  sok  a  bűne.) 
Semmiféle  perhez  sincs  joga  a  rabnak,  csak  egy  talán  félóráig  tartó,  jól  megrendezett 
ceremóniához:  nincs  joga  ügyvédet  fogadni,  vagy  -  a  szó  nyugati  értelmében  - 
föllebbezni.^^^ 


ítélethirdetés  után  munkatáborba  (állami  gazdaságba,  bányába,  gyárba)  küldik  a 
foglyot.  Ha  folyik  is,  enyhébb  formában,  a  vizsgálat,  ha  időnként  „megfenyítenek"  is  egy- 
egy  bűnöst,  hogy  be  ne  rozsdásodjék  a  gépezet,  most  már  a  munka  a  lényeg;  a  „munka 
által  való  átnevelésből"  legalább  az  egyik  kifejezésnek  minden  alapja  megvan.  Főleg  azt 
tartják  nyilván  az  emberről,  hogy  képes-e  tizenkét  órán  át  egyfolytában  olyan  munkát 
végezni,  amely  már  csak  annyival  is  kimerítőbb,  hogy  a  napi  két  -  könnyűnél  is  könnyebb 
-  étkezés  ugyanolyan,  mint  amilyet  a  gyűjtőfogházban  adnak.  Most  már  „élmunkás"- 
eledel  a  sárgarépa,  ahhoz  már  a  „civilekét"  jóval  meghaladó  munkanormát  kell 
teljesíteni.  A  zárkában  vagy  a  szobában  is  nyilvántartják  az  egyéni 
munkateljesítményeket:  ebből  lesz  aztán  a  nagy  versengés  (az  ötvenes  évek  végén  ügy 
hívták,  hogy  „Szputnyik-fel lövés"...),  hogy  ki  butul  bele  a  legjobban  abba  az  egyvégtében 
tizenhat,  tizennyolc  óráig  tartó  munkába,  az  őrszemélyzet  legnagyobb  örömére.  Nincs 
pihenőnap,  csak  a  nagy  ünnepeken,  ahol  azonban  mégiscsak  el  kell  szenvedni  a  véget 
nem  érő  politikai  szónoklatokat.  Nagyon  hiányos  a  ruházat;  gyakran  évekig  viseli  az 
ember  azt  az  öltözéket,  amelyben  letartóztatták;  csak  a  kínai  Szibériában,  az  északi, 
mandzsuföldi  táborokban  adnak  télikabátot,  és  a  szabályzat  csak  egy  alsóneműt  enged  - 
évenként. 


Az  átlagos  élelemfejadag  havi  tizenkét  és  tizenöt  kiló  szemes  termény  között  van  (de  a 
„lógós"  hírében  álló  rab  fejadagja  kilenc  kilóra  is  leszállhat);  ez  még  a  restauráció  alatti 
francia  fegye  ncte  le  pék,  sőt  a  szovjet  táborok  fejadagjánál  is  kevesebb,  körülbelül  annyi, 
amennyi  a  vietnami  táborokban  volt  1975  és  1977  között.^^^  Ijesztő  a  vitamin-  és 
fehérjehiány,  alig  van  hús,  cukor,  olaj,  kevés  a  zöldség  és  a  gyümölcs;  ezért  aztán  sok  az 
élelemlopás  -  szigorúan  büntetik  -  és  az  „önellátás"  a  mezőgazdasági  üzemekben  (ehető 
növényeket,  vagy  kis  állatokat  -  például  patkányt  -  keresgélnek,  amelyeket  szárítva 
esznek  meg).  Elenyésző  az  orvosi  ellátás  (kivéve,  némileg,  a  fertőző  betegségeket),  és 
aki  nagyon  gyenge,  nagyon  öreg,  nagyon  csüggedt,  az  valóságos  haláltáborokba  kerül. 


ahol  hamarosan  végeznek  vele  azok  az  éh-fejadagok. Csak  egyetlen  előnye  van  a 
munkatábornak  a  gyűjtőfogházzal  szemben;  lazább  fegyelemben  élnek  ott  edzettebb, 
kevésbé  hiszékeny  rabok,  akik  egyhamar  áthágják  ám  a  szabályzatot,  csak  fordítson 
hátat  a  fegyőr,  de  azért  látszólag  a  kötelező  nyelvezethez  és  viselkedéshez  tartják 
magukat;  emberileg  elviselhetőbb  környezet  ez,  valamelyes  együttérzésre  számíthat  itt 
az  ember. 


Rögtöni  kivégzés  a  laokajban 


Mindük  között  ott  állt  a  borbély,  vasra  verve.  Kötél  a  nyakában,  jó  szorosan  a  derekára 
csavarva,  hogy  csak  lehajtva  tarthassa  a  fejét.  A  keze  hátrakötve;  az  őrök  az  emelvény 
szélére  taszigálták,  éppen  elénk.  Ott  állt  szótlanul,  mint  egy  gúzsba  kötött  vezeklő, 
közben  kis  páracsíkok  szállongtak  fölfelé  a  lábától.  Jen  előre  elkészített  beszédet 
mondott. 

-  Valami  szörnyű  mondanivalóm  van.  Nem  örülök,  hogy  meg  kell  tennem,  és  igazán 
nincs  okom,  hogy  büszke  legyek  rá.  Kötelességemet  teljesítem,  okuljatok  belőle.  Az 
előttetek  álló  záptojás  erkölcsi  vétség  miatt  került  börtönbe:  homoszexuális  kapcsolata 
volt  egy  fiúval.  Csak  hét  évre  ítélték  ezért  a  bűncselekményért.  Később  papírgyárban 
dolgozott,  de  ott  is  mindig  rosszul  viselkedett,  többször  is  lopott.  Kétszeresére  emelték  a 
büntetését.  Most  megállapítottuk,  hogy  amióta  itt  van,  megrontott  egy  tizenkilenc  éves 
fiatalembert,  egy  értelmi  fogyatékos  rabot.  Ha  kinn  történt  volna  ez,  a  társadalomban, 
szigorú  büntetés  várna  rá.  De  itt  követte  el  a  tettét,  és  ezzel  nemcsak  erkölcsileg 
vétkezett,  hanem  a  börtönnek  és  a  munka  által  való  átnevelés  nagy  politikájának  jó  hírét 
is  bemocskolta.  Ezért,  a  vádlott  ismételt  bűncselekményeire  tekintettel,  a  legfelső 
népbíróság  képviselője  most  felolvassa  előttetek  az  ítéletét. 

Előlépett  a  kék  egyenruhás  ember,  és  felolvasta  a  gyászos  okiratot:  összefoglalta  a 
bűntetteket,  és  közölte  a  népbíróság  ítéletét:  az  ítélet  kihirdetésekor  végrehajtandó 
halálbüntetést. 

Olyan  gyorsan  történt  minden,  hogy  még  annyi  időm  sem  volt,  hogy  megdöbbenjek 
vagy  megijedjek.  Alig  mondta  ki  a  kék  egyenruhás  ember  az  utolsó  szavát,  már  halott  is 
volt  a  borbély,  A  mögötte  álló  őr  előrántott  egy  óriási  pisztolyt,  és  szétloccsantotta  az 
elítélt  agyát.  Vér-  és  velőcafrang  eső  röppent  a  levegőbe,  és  hullt  vissza  az  első 
sorainkra.  Félrekaptam  a  tekintetemet  a  földön  vonagló  ocsmány  tetemről,  és  elhánytam 
magamat.  Jen  ismét  előlépett,  és  újra  megszólalt: 

-  Tanuljatok  belőle.  Felhatalmaztak,  hogy  közöljem  veletek,  nem  lesz  irgalom  ezentúl 
ebben  a  táborban.  Mától  fogva  minden  erkölcsi  természetű  bűncselekménynek  ez  a 
büntetése.  Most  pedig  vissza  a  zárkáitokba,  és  vitassátok  meg,  ami  történt. 


így  hát  minél  tovább  járja  a  rab  a  „laokaj-rendszer"  rögös  útját,  annál  inkább 
elhalványul  annak  annyit  hangoztatott,  nagy  eredetisége:  az  átnevelés.  Hanem  ezzel  az 
egyén  pályája  is  az  ország  útjára  tér:  a  laokaj  „tökéletes"  szakasza  (körülbelül  1954- 
1965)  után  -amikor  sok  millió  rabból  lett  önmagát  szinte  külső  kényszer  nélkül 
fegyelmező,  szorgos  kis  tanuló,  és  vált  a  börtönben,  alkalomadtán,  jó  és  hű 


kommunistává  -  minden  fesleni,  zülleni  kezdett,  és  ellaposodott.  Ezzel  egy  időben  mind 
több  és  gyakran  igen  fiatal  közönséges  bűnöző  is  került  táborba,  akik  már  a  rendszer 
kádereinek  a  kulturális  forradalomra  jellemző  általános  erkölcsi  romlását  képviselték. 
Lassanként  meglazult  a  gépezet  szorítása,  és  közben  mind  gyakrabban  alakultak  bandák 
a  rabok  között.  Már  nem  volt  magától  engedelmesség  és  tekintélytisztelet:  azt  vagy 
engedményekkel,  vagy  az  erőszak  újabb  alkalmazásával  kellett  kicsikarnia  az 
őrszemélyzetnek  -  de  már  nem  csak  egyirányú  volt  ez  az  erőszak.  Mindenképpen  a 
gondolkodás  átalakítása  lett  a  nagy  áldozat:  az  önkéntes  szolgaságra  való  nevelés.  De 
vajon  nem  rejlett-e  már  benne  magában  az  elképzelésben  ez  az  ellentmondás?  Egyfelől 
azt  várták  el,  hogy  önmaga  fölé  emelkedjék  az  ember,  hogy  megjavuljon,  megtisztuljon 
és  csatlakozzék  a  napfényes  jövő  felé  menetelő  proletártömegekhez.  Másfelől  meg  ott 
volt  a  szomorú  valóság,  az  életfogytig  tartó  rabság,  akármennyit  buzgólkodott  is  az 
ember,  és,  ha,  nagyritkán,  csakugyan  kiszabadult  is,  örökre  ki  volt  rekesztve,  mert  nem 
moshatta  le  magáról  eredendő  bűnét.  Röviden:  a  végtelen  tökéletesedés  lehetőségéről 
való  szónoklat  alig  leplezhette  egy  végzet  -  egy  pillanatnyi  botlás  vagy,  gyakrabban,  a 
születés  szeszélye  -igazgatta  társadalom  teljes  merevségét.  Ugyanez  az  elviselhetetlen, 
embertelen  ellentmondás  fog  majd  hozzájárulni  a  társadalmi  össze-kavarodás,  a 
kulturális  forradalom  előidézéséhez,  és,  feloldódás  híján,  ez  az  ellentmondás  fog  majd  a 
kulturális  forradalom  kudarcára  vezetni. 


A  kulturális  forradalom:  anarchikus  totalitarizmus  (1966-1976) 

A  földreform  vagy  a  nagy  ugrás  csillagászati  méretű  és  csak  alig-alig  ismert  borzalmai 
mellett  szinte  szerénynek  hathat  az  a  mintegy  négyszázezer  vagy  egymillió  halott  (ez 
utóbbi  szám  a  valószínűbb),  amelyet  a  legtöbb  szerző  emleget  a  nagy  proletár  kulturális 
forradalom  pusztításaival  kapcsolatban.^^^  Kína  jelenkori  történelmének  bármely  más 
eseményénél  jobban  megdöbbentette  ez  az  egész  világot,  jobban  megmaradt  az 
emlékezetünkben,  mert  olyan  végletesen  túlzó  volt  a  hangoztatott  célja  és  egyik-másik 
cselekedete,  meg  azért  is,  mert  a  városokban  zajlott  le,  politikai  és  értelmiségi  körök 
ellen  irányult,  ráadásul  a  televízió  korában,  amelynek  pompás  képekkel  szolgált,  simán 
gördülő  és  meghatóan  lelkes  politikai  szertartásokkal.  Végül  pedig  azért,  mert  alighogy 
véget  ért,  máris  hivatalosan  bírálni  kezdték  Kínában:  már  hozzátartozott  az  illemhez, 
hogy  elítélje  az  ember  a  vörösgárdisták  -  különösen  régi  kommunista  kádereket  és 
vezetőket  sújtó  -  túlkapásait;  az  már  sokkal  kevésbé,  hogy  az  NFH-nak  a  „rend" 
helyreállítása  után  végrehajtott  vérengzését  taglalják. 

Ez  a  kulturális  forradalom  első  paradoxoné:  a  jelek  szerint,  soha  sem  állt  ilyen  közel  a 
sikerhez  a  legizgágább  szélsőség,  újra  mozgásba  lendült  egy  látszólag  már 
intézményesült  forradalmi  folyamat,  és  minden  hatalmi  központot  elsöpört  alig  több,  mint 
egy  év  alatt,  és  mégis  csak  részleges  mozgalom  maradt,  betokosodott  a  városi 
körzetekbe,  és  csakis  az  iskolázott  ifjúság  körében  volt  uralkodó  törekvés.  Ezzel  szemben, 
úgy  határozott  a  „kulturális  forradalom  csoportja"^^^  (a  KFCS),  hogy  nem  nyúl  sem  a 
tudományos  kutatáshoz,  amely  akkoriban  főleg  atomfegyverkezéssel  foglalkozott,  sem  a 
parasztsághoz,  sem  a  hadsereghez,  hiszen  a  vidék  még  alig  tért  magához  a  nagy  ugrás 
után,  és  javában  dúlt  a  viszály  a  Szovjetunióval.  Talán  az  motoszkált  a  KFCS  -  és  talán 


Mao  -  fejében,  hogy  hátrálva  vesz  nagyobb  lendületet  az  ugráshoz:  hiszen  a  társadalom 
és  az  állam  egyetlen  része  sem  maradhat  ki  tartósan  a  forradalmasításból.  De  a  falusiak 
tömege  makacsul  ragaszkodott  a  Liu  Sao-csi  engedélyezte  „kis  szabadságjogokhoz"  (lásd 
föntebb),  de  legalábbis  a  magánföldecskéhez.  És  szó  sem  lehetett  róla,  hogy  lerombolják 
akár  a  védelmi  képességet,  akár  a  gazdaságot:  a  nagy  ugrás,  ez  a  friss  tapasztalat 
óvatosságra  intett  ebben  az  utóbbi  tekintetben.  Először  is  az  értelmiségi  és  művészeti 
„felépítményben"  akarták  átvenni  a  hatalmat,  és  az  államhatalmat  akarták  meghódítani. 
Ám  ezt  az  utóbbi  célt  sohasem  érték  el  egészen.  Néha  ezekbe  a  sérthetetlen  ágazatokba 
is  belekaptak,  de  azért  nem  voltak  nagyobb  összecsapások  vagy  mészárlások  a 
falvakban,  márpedig  továbbra  is  ott  lakott  a  kínaiak  nagy  többsége:  a  falusinak  tekintett 
zavargások  64%-a  egy-egy  világváros  elővárosi  övezetében  zajlott  le;^^^  az  „uralom 
visszaszerzés"  végső  szakaszában  mégis  sok  -  rossz  oldalra  álló  -  paraszt,  vagy  vidékre 
menekült  városi  vörösgárdista  egyéni  kivégzéséről  számolnak  be  a  jelentések.  Végül,  és 
ez  volt  a  nagy  különbség  az  ötvenes  években  végrehajtott  tisztogatásokkal  szemben, 
sohasem  törekedtek  határozottan  a  népesség  egy  bizonyos  rétegének  kiirtására.  Eleinte 
különösen  az  értelmiségieket  üldözték,  de  csakhamar  már  nem  ők  lettek  a  hajsza 
elsőrendű  kiszemelt  áldozatai.  Ráadásul  gyakran  maguk  az  üldözők  is  abból  a 
környezetből  származtak.  Általában  „kisiklások"  és  helyben  elrendelt,  tervszerűtlen  és 
viszonylag  ösztönös  erőszakoskodás  következtében  történtek  a  legvéresebb  események. 
Még  annak  is  lényegében  válasz  jellege  volt,  ha  óhatatlanul  mészárlásba  torkolló  katonai 
műveleteket  rendelt  is  el  a  központ,  hogy  szembenézzen  valami  fejetlenséggel;  ebben  az 
értelemben  már  közelebb  járunk  az  1989-es  júniusi  megtorláshoz,  mint  a  földreformhoz, 
és  talán  úgy  marad  meg  a  kulturális  forradalom  emléke,  mint  a  forradalmi  erejéből 
veszítő  kínai  kommunizmus  zsákutcájának  első  jele. 

A  második  paradoxon  meg,  épp  ellenkezőleg,  arra  ad  magyarázatot,  hogy  miért  kell 
méltó  helyet  szentelni  a  kulturális  forradalomnak  ebben  az  ismertetőben.  A 
vörösgárdisták  mozgalma  „megtorló  lázadás"  volt^^"^  (eltiprása  pedig  széles  körű 
megtorlás).  Láttuk,  hogy  a  húszas  évek  vége  óta  elválaszthatatlan  volt  a  terrorista 
tevékenység  a  kínai  kommunizmustól.  1966-67-ben  még  az  állami  intézményeket 
leginkább  támadó,  legradikálisabb  csoportok  is  ott  vannak  féllábbal  az  államban, 
szószólóik  vannak  benne,  legalábbis  Mao  elnök,  aki  az  abszolút  hivatkozási  alap:  mindig, 
még  a  legapróbb  taktikai  döntésekben  is  őhozzá  folyamodnak.  A  nagy  kínai  hagyomány 
szellemében,  még  a  lázadásban  is  a  hatalmi  logikához  igazodva, sosem  haboznak,  ha 
fokozni  kell  az  elnyomást;  a  vezetőknek  az  osztályellenséggel  szemben  tanúsított 
állítólagos  puhaságát  bírálva  nyomban  felállítják  a  maguk  izmos  „nyomozó"  osztagait, 
erkölcsrendészetüket,  „bíróságaikat"  és  börtöneiket.  A  kulturális  forradalomban 
mindvégig  „megtaláljuk  az  alul  levők  és  a  felül  levők  között  dúló  harcot,  de  olyan  hatalom 
és  olyan  elitek  mozgósítják,  rángatják  kényükre-kedvükre,  vezetik  orránál  fogva  és 
tartják  rettegésben  az  »alul  levőket«,  amelyek  nem  merik  megnevezni  önmagukat";  a 
hatalmon  túlárad  önmaga  másik  fele,  amely  szüntelenül  utánozza,  ám  egyszersmind 
bírálat-  és  ütlegözönnel  halmozza  el:  ez  jellemzi  „a  maoizmus  végérvényes  képletét, 
[amely]  hosszú  keresgélés  után  végül  a  lázadás-uralom  ellentétpárban  találta  meg  egy 
állam  és  társadalom  fölötü  politikust  igazoló  alternatíva  állandó  elvét".  Persze 


használhatatlan  alternatíva  ez,  mert  hamis  látszatokra  épül,  ennélfogva  azok  csalódására 
is,  akik  valamikor  értelmet  tulajdonítottak  a  lázadásuknak:  a  lázadás  is  meg  az  uralom  is 
megtépázva  kerül  ki  abból  A  párducra  emlékeztető  szemléletből,  hogy  „változtassunk 
meg  mindent,  hogy  semmi  se  változzék"  Igaz,  nagyon  szűk  körben,  de  következetesen 
érvényesül  ez  az  eszménytépázás,  és  ez  fog  majd  1979-ben  a  demokrácia  falához  és 
annak  legmerészebb  gondolkodójához.  Vej  Csing-senghez  vezetni.  Vej  egy  jogos 
elégedetlenségből  kipattant  mozgalom  végül  is  végzetes  ellentmondásaira  világít  rá  már 
említett  önéletrajzi  beszámolójában:  „Ez  a  haragkitörés  a  zsarnoktömjénezés  formáját 
öltötte,  és  arra  az  útra  is  terelték,  hogy  a  zsarnokságért  való  harc  és  áldozat  legyen 
belőle.  így  állt  elő  az  a  fonák,  képtelen  helyzet,  hogy  azért  kell  föl  egy  nép  a  kormánya 
ellen,  hogy  jobban  megvédhesse  a  kormányt.  Szembeszállt  a  nép  a  szolgaságba  taszító 
rangkóros  rendszerrel,  de  magasra  tartott  zászlóval  támogatta  annak  a  rendszernek 
megalapozóit.  Demokratikus  jogokat  követelt,  de  megvető  pillantást  vetett  a 
demokráciára,  és  egy  kényúr  eszméit  engedelmesen  követve  harcolt  a  jogai 
kivívásáért. 

Szükségtelennek  mutatkozik,  hogy  itt  is  olyan  részletes  ismertetésre  törekedjünk,  mint 
az  előbbi  események  bemutatásakor:  bizonyára  jobban  ismerjük  a  kulturális  forradalmat, 
mint  az  előzményeit,  hiszen  bőséges  és  gyakran  magas  színvonalú  szakirodalom 
foglalkozik  vele,  különösen  szereplőinek  és  áldozatainak  beszámolói.  De  főleg,  sokkal 
inkább  egy  másik  forradalomról  (talmi,  elvetélt,  félresiklott,  ha  úgy  tetszik, 
álforradalomról,  de  mégiscsak  forradalomról)  van  itt  szó,  mintsem  valami  újabb 
„tömegkampányról"  Különben  időtől,  helytől  függő,  rendkívül  változatos  jelenség  ez, 
megtorlás,  rémuralom,  bűntett  távolról  sem  meríti  ki  a  teljes  tartalmát.  Ezért  a  kulturális 
forradalomnak  csak  a  megtorlással  kapcsolatos  vonásaival  fogunk  foglalkozni.  Három 
határozottan,  időrendileg  is  elkülönülő  csoportra  oszthatjuk  őket:  erőszak  az 
értelmiségiek  és  a  politikai  káderek  ellen  (jobbára  1966-67),  bandaharcok  a 
vörösgárdisták  között  (1967-68),  végül  pedig  a  katonaság  brutális  rendteremtése  (1968). 
A  KKP  IX.  kongresszusán  kezdődik  el  bizonyos  1966-os  „vívmányok"  -  kudarcba  fulladt  - 
intézményesítésének,  és  főleg  a  betegeskedő  és  csakhamar  meggyengülő  Mao  Ce-tung 
utódlásáért  induló  palota  viszályoknak  a  szakasza.  Sok  a  megrázkódtatás:  1971 
szeptemberében  elteszik  láb  alól  Mao  hivatalosan  kijelölt  utódát.  Un  Piaót;  1973-ban 
visszatér  miniszterelnök-helyettesi  posztjára  Teng  Hsziao-ping,  és  tömegesen  veszik 
vissza  a  „revizionizmus"  miatt  félreállított  vezető  kád  ere  két;  1974-ben  zajlik  az  apparátusi 
„baloldal"  támadása;  1976-ban  az  elnök  felesége,  Csiang  Csing  asszony  vezette  „sanghaji 
négyek"  ki  akarják  használni  az  alkalmat  a  mérsékelt  miniszterelnök,  Csu  En-laj  januári 
és  Mao  Ce-tung  szeptemberi  halála  között,  hogy  rátegyék  a  kezüket  a  központra; 
októberben  már  csak  úgy  beszélnek  a  négyekről,  hogy  „a  négyek  bandája"  amely,  annak 
rendje-módja  szerint,  lakat  alá  is  kerül,  és  az  országot  két  évig  vezető  Hua  Kuo-feng 
lefújhatja  a  kulturális  forradalmat.  Keveset  szólunk  a  vörösgárdisták  szétverését  követő 
„szürke  évekről"  (J.-L.  Domenach  kifejezése):  igaz,  kemény  a  megtorlás,  de  -  nagy 
vonalakban  -  csak  az  ötvenes  évek  módszereit  eleveníti  föl. 


A  forradalom  szereplői 


A  kulturális  forradalom  egy  ember  és  egy  nemzedék  találkozása.  Persze,  maga  Mao  az 
az  ember.  A  központi  apparátuson  belül  őt  teszik  felelőssé  a  nagy  ugrás  csődjéért,  és 
1962-ben  át  kell  adnia  az  ország  tényleges  irányítását  Liu  Sao-csi  köztársasági  elnöknek. 
Visszaszorul  a  pártelnök  -  igaz,  tekintélyes  -  tisztségébe,  és  újra  fölcsap  „a  szó 
mesterének",  tudja,  hogy  abban  nem  kell  vetélytárstól  tartania.  Attól  fél,  hogy  még 
életében  szoborrá  merevítik  és  végleg  félreállítják,  de  régóta  kisujjában  a  hadakozás 
minden  csínja-bínja,  és  hathatós  kapcsolatokat  keres,  hogy  azok  segítségével 
kényszeríthesse  környezetére  az  akaratát.  A  párt  szilárdan  Liu  és  helyettese.  Teng 
Hsziao-ping  főtitkár  kezében  van,  ezért  kívülről  kell  bekeríteni;  a  kormány,  mint  minden 
kommunista  országban,  a  KP-nak  van  alárendelve,  egy  értelmes  opportunista,  az  inkább 
megfontoltan,  mint  őszintén  mérsékelt  Csu  En-laj  irányítása  alatt,  aki  semlegesítheti  a 
kormányt  az  esetleges  klikkharcokban.  Mao  jól  tudja,  hogy  az  1957-es  tisztogatások  miatt 
elvesztette  a  káderek  és  az  értelmiségiek  nagy  részének,  az  1959-61-es  éhínség  miatt 
pedig  a  parasztok  tömegeinek  támogatását.  De  olyan  országban,  mint  a  kommunista 
Kína,  a  tétlen,  széttagolt  és  riadt  többség  nem  nyom  annyit  a  latban,  mint  a  tevékeny  és 
kulcspozíciókba  helyezett  kisebbség.  Nos,  1959  óta  a  nagy  kormányos  bizalmi  embere. 
Un  Piao  vezeti  a  népi  felszabadító  hadsereget,  az  NFH-t:  lassanként  olyan  párhuzamos 
hatalmi  központtá  fejleszti,  amely  nagy  szerepet  tölt  be  1962-től  a  szocialista  nevelési 
mozgalomban  -  afféle  lopakodó  jobboldal-ellenes  tisztogatás  ez  a  mozgalom  az 
egyszerűség,  a  fegyelem  és  az  önfeláldozás,  csupa  katonás  érték  jegyében  -,  1964-től 
már  abból  kerül  ki  az  új  politikai  kádereknek  legalább  egyharmada,  és  ez  a  központ 
összefog  a  Csiang  Csing  és  programja  körül  szerveződő  értelmiségiek  és  elfuserált 
művészek  kis  csapatával,  amely  teljesen  le  akar  rombolni  minden  -  a  pártvonalnak  nem 
kellőképpen  elkötelezett  -  művészetet  vagy  irodalmat.  A  diákoknak  kötelező  lesz  a 
katonai  kiképzés,  és  1964-től  az  NFH  fegyveres  milíciákat  szervez  vagy  alakít  meg  újból  a 
gyárakban,  lakónegyedekben  és  falusi  körzetekben.  A  hadsereg  nem  tart,  és  sosem  is  fog 
igényt  tartani  a  hatalomra:  nagyon  hatásosan  kézben  tartja  azt  a  párt,  a  közepes  Un 
Piaónak  pedig,  akiről  azt  rebesgetik,  hogy  heroinista  volt,  nincsen  saját  politikai 
eszmevilága,  sem  pedig  hiteles  arculata. De  most,  jobban,  mint  valaha,  ő  Mao 
„életbiztosítása",  vagy  hogy  Un  Piao  saját  kifejezésével  éljünk,  ő  Mao  nagy  fala.^^^ 

Mao  úgy  gondolja,  hogy  egy  másik  stratégiai  támaszra  is  számíthat,  éspedig  a  már 
említett  nemzedékre,  pontosabban  annak  közép-  és  felső  iskolás  töredékére  és  a 
szakiskolásokra  (a  katona  iskolásokat  is  ideértve;  a  katonaiskola  az  NFFI  egyeden 
alakulata,  amelynek  joga  van  vörösgárdistákat  kiképezni);^^°  óriási  előnye,  hogy  a 
városokban  tömörül,  különösen  a  nagyvárosokban,  ahol  eldőlnek  a  hatalomért  folyó 
harcok:  így  Sanghaj  lakosságának  egynegyede  jár  iskolába. Akik  1966-ban  tizennégy 
és  huszonkét  év  között  vannak,  már  csak  azért  is  lelkes  eszközök  lesznek  Mao  kezében, 
mert  egyaránt  tele  vannak  eszmei  elvakultsággal  és  nagy  kudarcélménnyel.  Elvakultság: 
ez  az  első  olyan  nemzedék,  amely  teljesen  az  1949-es  forradalom  óta  nevelkedett  föl,  túl 
fiatal  és  egyszersmind  túl  városi,  semhogy  bármit  is  tudhatna  a  nagy  ugrás 
borza  Ima  Írói,  (bizonyára  keservesen  bánják  is  Liu  és  hívei,  hogy  nem  bírálták 
hivatalosan  a  nagy  ugrást).  Flízeleg  nekik  -  szavakkal  -  a  rendszer,  meg  van  győződve  ez 
a  nemzedék,  hogy  ő  az  a  makulátlan,  tiszta  „fehér  lap"  amelyen  majd  megírják  a 


kommunizmus  építésének  lelkesítő  hőskölteményét,  hiszen  a  vén  zsarnok  is  azt 
bizonygatja  neki,  hogy  „tiétek  a  világ.  A  tiétek  Kína  jövője"  hamar  megtanulta  ez  a 
nemzedék,  hogy  -  amint  majd  egy  vörösgárdista  dal  mondja  -  „Anyánk-apánk  a  párt."^^"^ 
Ha  meg  összeütközéssel  jár  az  apaság:  tagadja  meg  a  szüleit  az  ember.  Pasqualini 
meséli,  hogyan  látogatta  meg  1962-ben  „egy  taknyos  tíz-tizenegy  éves  vásott  kölyök"  az 
apját  a  laokajban:  „»Nem  akartam  ide  jönni  -  ordította  torkaszakadtából  -,  csak  anyám 
kényszerített  ide.  Ellenforradalmár  vagy,  a  család  szégyene.  Nagy  bajokat  csináltál  a 
kormánynak.  Megérdemelted,  hogy  sittre  kerültél.  Csak  annyit  mondhatok,  jobban 
teszed,  ha  jó  útra  térsz,  különben  megkapod  a  magadét.«  Még  a  fegyőröket  is 
megdöbbentette  ez  a  szóáradat.  A  rab  könnyezve  jött  vissza  a  zárkájába  (ez  tilos  volt), 
és  ezt  dünnyögte:  »Ha  tudtam  volna,  hogy  ez  lesz  belőle,  a  születésekor  megfojtottam 
volna. «  Tien^^^  szó  nélkül  hagyta  az  esetet,  nem  is  tett  szemrehányást."^^^  A  kölyök 
tizenöt  éves  lehetett  1966-ban,  éppen  vörösgárdistának  való  kor...  Mindig  a  legifjabbak 
voltak  a  legerőszakosabbak,  azok  alázták  meg  a  legádázabbul  az  áldozataikat. 

Ám  gyakran  kudarcérzéssel  is  tele  vannak  ezek  a  kis  vörös  robotgépnek  nevelt  fiatalok. 
Kisemmizték  őket  a  hősiességből,  pedig  apáik  nemzedéke  forradalmi  és  háborús 
fegyvertényeket  harsogott  a  füleikbe;  az  1966-68-as  összecsapásokban  majd  a  hosszú 
menetelést  utánozzák  ezek  az  ifjak,  az  első  vörös  támaszpontokat  vagy  a  japánellenes 
partizánharcot;  hogy  megint  Marxra  utaljunk,  majd  megint  ismétli  magát  a  történelem, 
csak  éppen  bohózatként.  Kisemmizték  őket  a  klasszikus  irodalom  javából  és  a  bármily 
csekélyke  vitaszabadságból,  az  1957-es  kiigazítást  túlélő,  óvatosnál  is  óvatosabb  tanárok 
jóvoltából,  ezért  majd  -  lényegében  Mao  műveiből  meg  egy  csipet  Leninből  fölszedett  - 
gyér  ismereteik  birtokában  fogják  vitatni,  éppen  a  forradalom  nevében,  azt  a  szürke 
szócsép-lést,  amelynek  a  forradalom  intézményesülése  adott  teret.  Végül,  sokan  -  a 
„fekete"  rétegekből  származók,  akik  újra  meg  újra  osztályeredet-elvű  válogatás  és 
arányszámok  támasztotta  akadályversenyekre  kényszerültek  -  úgy  érezhették,  hogy 
minden  olyan  igazi  esélyből  kisemmizték  őket,  hogy  valaha  is  munkájuknak,  értéküknek, 
becsvágyuknak  megfelelő  helyet  találjanak  maguknak:  gyakran  az  elitiskolák  a 
legforradalmibb  szelleműek,  ahol  sokszor  a  feketék  vannak  többségben;  a  KFCS  elrendeli 
1966.  október  l-jén,^^^  hogy  hivatalosan  nyissák  meg  a  vörös  gárdákat  az  „osztályidegen 
származásúak"  előtt:  lényeges  lépés  ez  a  kulturális  forradalom  tör-ténetében.^^^ 

November  16-án  az  üzemekben  is,  december  15-én  a  falvakban  is  engedélyezik 
vörösgárdista  csapatok  szervezését,  ez  megint  döntő  jelentőségű  a  mozgalom 
kiszélesítésében.  Ekkor  minden  elmarasztaló  politikai  döntést  is  visszavonnak,  amelyet  a 
munkások  ellen  hoztak  a  kulturális  forradalom  kezdete  (1966  májusa)  óta;  a 
rehabilitáltak  gyakran  azt  is  igyekeznek  kieszközölni  a  pillanat  lendületében,  hogy 
töröljenek  el  minden  olyanféle  címkézést,  hogy  „jobboldali"  és  semmisítsék  meg  azokat 
a  titkos  káderlapokat,  amelyeken  kinek-kinek  a  véleményét  és  „tévedéseit"  tartják 
nyilván.  Az  ipari  dolgozók  két  csoportja  csatlakozik  akkor  tömegesen  a  diákokhoz, 
középiskolásokhoz:  a  bármilyen  életkorú  „elmaradott  elemek"  és  más  -  politikai  alapon  - 
megkülönböztetést  szenvedők  (de  hiszen  minden  politikai  alapú!);  továbbá  az  általában 
fiatal  idénymunkások,  napibéresek,  akiknek  nincs  biztosítva  sem  a  foglalkoztatásuk,  sem 
a  szakszervezeti  (ennélfogva  társadalmi)  támogatottságuk;  ők  alkotják  az  új  nagyüzemek 


proletariátusának  többségét,  és  béremelést,  állandó  munkaszerződést  követel  ne  k.^^^ 
Soroljuk  még  hozzájuk  azoknak  az  ifjú  kádereknek  tekintélyes  hadát,  akik  fölfedezik  a 
váratlanul  kínálkozó  alkalmat,  a  gyors  érvényesülés  lehetőségét,  a  valamikor  valamiért 
leváltott  és  most  bosszúszomjas  vezetőket, valamint  az  ügyeletes  farkasokkal  mindig 
együtt  üvölteni  (de  az  első  alkalommal  őket  elárulni  is)  kész  helyezkedőket:  és  már 
előttünk  is  áll  azoknak  az  elégedetleneknek  a  szedett-vedett  szövetsége,  akik  rohamra 
indultak  minden  hatalom  -az  iskola,  a  gyár,  a  hivatal  -  ellen...  De  20%-os  kisebbségben 
vannak  a  városiak  között,  és  még  inkább  országos  viszonylatban,  így  csak  akkor  járnak 
sikerrel,  amikor  megbénul  velük  szemben  az  állam,  a  központot  érő  támadások  miatt,  és 
mert  parancsok  kötik  gúzsba  az  NFH-t:  végeredményben  Mao  nyitja-zárja  itt  a  forradalom 
zsilipjét,  igaz,  néha  maga  sem  igen  tudja,  mitévő  legyen,  oly  gyorsan  változnak  az 
erőviszonyok,  a  helyzet  is  folyton  változik  a  helyszíneken,  meg  Mao  is  mindig  össze  akarja 
egyeztetni  a  lázadást  az  uralomfolytonossággal.  Amikor  a  „lázadók"  -  ez  a  név  egyesíti 
őket  -  „átveszik  a  hatalmat"  (vagy  pontosabban:  magukra  ruháztatják;  az  is  elég  hozzá, 
hogy  átveszik  a  pecsétet),  mindjárt  kiütköznek  belső  ellentéteik  és  önös  nagyravágyásuk, 
és  irgalmatlan,  gyakran  fegyveres  harcok  törnek  ki  a  frakciók  közt,  amelyek  csak  valami 
ellen  képesek  meghatározni  magukat. 

A  vörösgárdisták  dicsőséges  pillanata 

1966-ban  még  lényegében  csak  diákok,  középiskolások  a  „forradalmi  lázadók"  de  az 
egész  kulturális  forradalom  jelképe  marad  az  a  sok  üldözés,  amelyet  véghezvittek. 
Viszonylag  mégsem  voltak  ezek  összességükben  olyan  véresek,  és  nemigen  volt  bennük 
újdonság:  egy  kis  szadizmust  meg  ifjonti  izgágaságot  leszámítva  nagyon  hasonlítanak 
azokhoz  az  üldözésekhez,  amelyektől  az  ötvenes  években  szenvedett  az  értelmiség.  Vagy 
éppen  sokkal  inkább  rögtönzött  jellegűek  voltak?  Persze  képtelen  gondolat  lenne  az  a 
nézet,  hogy  Mao  és  csoportja  rángatta  dróton  a  vörös  gárda  minden  csapatát,  de  azért  a 
Liu  Sao-csi  köztársasági  elnök  feleségét,  Vang  Kuang-mejt  érő  megaláztatások  mögött 
ott  találjuk  a  nagy  kormányos  felesége,  Csiang  Csing  féltékenységét;^^^  csak  akkor 
kényszerítették  „önkritikára"  Liu  Sao-csit,  és  vetették  börtönbe  (ahol  megkínozták  és  meg 
is  halt),  amikor  Mao  már  úgy  találta,  hogy  kellőképpen  elszigetelte;  és  viszont,  Csu  En-laj 
meg,  bár  keményen  megbírálták,  mindenféle  megaláztatástól  megmenekült.  Az  a 
leglátványosabb  ebben  a  mozgalomban,  hogy  vörösgárdisták  közreműködésével  folynak  a 
csúcson  a  leszámolások;  most  kerül  sor  szakításra  olyanok  között,  akik  már  a  hosszú 
menetelés  előtt  is  közel  álltak  egymáshoz;  a  kommunista  káderek  között  folyó 
tisztogatások  ideje  ez  (60%-ukat  kergették  el  tisztségéből,  bár  sokan  vissza  is  kerültek 
oda  pár  év  múlva,  még  Mao  halála,  1976  szeptembere  előtt:  Teng  Hsziao-ping  a  legszebb 
példa  rá).  De  még  ekkor  is  csak  viszonylagos  az  erőszak,  a  legtöbb  magas  állású  vezető 
és  káder  túléli  a  meghurcoltatást,  ez  a  nagy  különbség  a  harmincas  évek  sztálini 
Szovjetuniója  és  Kína  között.  Csak  egy  kevéssé  ismert  kőszén  bánya  ügyi  minisztert  vertek 
agyon  a  vörösgárdisták,  de  egész  magas  szinten  nem  fordult  elő  törvényes  kivégzés.  Liu 
elborult  elmével  halt  meg  1969-ben;  Peng  Tö-huajnak  eltört  két  bordája  egy 
„dulakodásban"  de  rák  vitte  el  1974-ben;  sokat  támadták,  és  1969-ben  „falura  küldték" 
Csen  Ji  külügyminisztert.  Un  Piao  halála  után  mégis  meglelte  a  módját,  hogy  visszaküzdje 
magát  a  politikai  szín  előterébe,  de  hamarosan  beteg  lett  és  meghalt;  Lo  Zsuj-csing 


állambiztonsági  miniszter  esete  a  legkorábbi,  és  mindvégig  a  legdrámaibb  is  marad:  már 
1965  novemberében  lebuktatják,  hogy  Kang  Seng  foglalhassa  el  a  helyét;  1966-ban 
bebörtönzik,  egyszer  ki  akar  ugrani  az  ablakon,  megsebesül  a  lábán,  csak  nagysokára, 
1969-ben  vágják  le  a  lábát,  mert  kockázatos  a  műtét,  és  előbb  még  vallomásra  akarják 
bírni  -  mégis  túléli  Maót.  Kínos  és  megalázó  körülmények  között  tartották  fogva  őket,  de 
mégsem  olyan  kemény  körülmények  között,  ahogy  az  őmiattuk  laokajba  küldött  rabok 
millióit  tartották;  legalábbis  részesülhettek  a  legszükségesebb  orvosi  ellá-tásban.^^^ 

Egész  Kínában,  minden  városban,  minden  egyetemen  szomorúan  hasonló  a 
vörösgárdisták  túlkapásainak  forgatókönyve.  Minden  1966.  június  l-jén  kezdődik,  amikor 
felolvassák  a  rádióban  a  Pejta  (az  ország  legtekintélyesebb  egyeteme,  a  pekingi 
egyetem)  filozófiai  tanársegédnője,  Nie  Jüan-ce  tacepaóját  (nagybetűs  falragaszát), 
amely  harcra  szólít,  és  ördöghöz  hasonlítja  az  ellenfelet:  „Törjünk  ízzé-porrá, 
határozottan,  egészen  és  teljesen  minden  revizionista  ellenőrzést  és  ártalmas 
összeesküvést!  Zúzzunk  szét  minden  szörnyeteget,  minden  Hruscsov-féle 
revizionistát! Tanulók,  diákok  szervezkednek  milliószámra,  és  könnyűszerrel 
megtalálják  az  üldözni  való  „szörnyetegeket  és  ördögöket"  a  tanáraikban,  egyetemi 
elöljáróikban,  majd  az  azokat  védeni  próbáló  városi  és  tartományi  hatóságokban;  némi 
képzelettel  el  is  nevezik  őket  „ártó  lidérceknek"  ha  ugyan  nem  „szarvasmarha- 
szellemeknek"  vagy  „csúszó-mászó-lelkeknek".  A  KFCS  szélsőségese,  Csi  Pen-jü  ezt  állítja 
Pengről,  1967.  július  18-án:  „Nem  mozdul  a  mérgeskígyó,  de  még  nem  döglött  meg.  A 
papírtigris  Peng  Tö-huaj  szemrebbenés  nélkül  gyilkol.  Hadakozó  nagyúr.  Ne  tévesszen 
meg  benneteket  a  viselkedése:  olyan,  mint  egy  megmeredt  gyík.  Csak  színleli,  hogy 
meghalt.  Ez  az  ösztöne.  Még  a  férgeknek  és  az  állatoknak  is  van  életösztönük,  hát  még 
ennek  a  húsevő  állatnak!  Földre  vele,  és  tapossátok  el!"^°^  (Elég  komolyan  kell  vennünk 
ezeket  a  képes  kifejezéseket,  mert  az  a  céljuk,  hogy  válogatás  nélkül  kizárják  a  kegyelem 
minden  lehetőségét.)  Azóta  már  tudjuk,  hogy  ezek  után  a  becsmérlő  szavak  után 
általában  a  „harc"  következett,  majd,  elég  gyakran,  a  halál:  nem  maradt  üres  szó  az  a 
felhívás,  amely  elindította  a  mozgalmat  a  pekingi  egyetemen,  hogy  „zúzzanak  szét 
minden  szörnyeteget".  Táblákat  aggattak  az  „osztályellenség"  nyakába,  kalapokkal,  néha 
meg  nevetséges  göncökkel  csúfították  el  (különösen  a  nőket),  suta  (és  kínos) 
testhelyzetekbe  kényszerítették,  fekete  tintával  fröcskölték  tele  a  képét,  ugatnia  kellett, 
mint  a  kutya,  négykézlábra  ereszkedve,  hadd  veszítse  el  az  emberi  méltóságát.  Egy 
bizonyos  Ma  („ló")  professzornak  füvet  kellett  legelnie.  Egy  idős  egyetemi  oktató,  akinek 
agyonverte  az  egyik  kollégáját  az  egyik  tanítványa,  ezt  jegyezte  meg:  „Szinte  meg  tudom 
érteni,  hogyan  történhet  mindez.  Akkoriban  minden  tulajdonos  ellenség  volt.  Igazában 
már  nem  is  voltak  emberek.  Erőszakhoz  is  folyamodhattak  velük  szemben.  Ez 
természetes  volt."^°^  1967  augusztusában  ezt  böfögi  a  pekingi  sajtó:  a  Mao-ellenesek 
csak  „utcán  futkosó  patkányok,  öljétek  meg  őket,  öljétek  meg  őket!"^^^  Már  az  1949-es 
földreform  alatt  is  ugyanezt  az  elembertelenedést  tapasztalhattuk:  így  aztán  eke  elé 
fogtak  egy  földbirtokost,  és  ostorcsapásokkal  kényszerítették  szántásra:  „Úgy  bántál 
velünk,  mint  az  igavonó  barommal,  most  majd  te  leszel  a  mi  igásállatunk!^^^  -  kiabálták  a 
parasztok.  Több  millió  ilyen  „igásállatot"  kivégeztek.  Meg  is  ették  néhányukat:  legalább 
137-et  Kuanghszi  tartományban,  főleg  iskolaigazgatókat,  mégpedig  a  KP  helyi  kádereinek 


közreműködésével;  bizonyos  vörösgárdisták  emberhúst  tálaltattak  föl  maguknak  az 
étkezdében;  a  jelek  szerint  ez  bizonyos  hivatalokban  is  előfordult.  Harry  Wu  említi,  hogy 
1970-ben  egy  állambiztonsági  katona  fölfalta  valakinek  az  agyvelejét,  akit  kivégeztek  a 
laokajban,:  az  áldozat  -  példátlan  bűntett  -  azt  merészelte  írni:  „Buktassátok  meg  Mao 
elnököt!  "209 

Egyelőre  nem  tudható,  hogy  mi  vezérli  a  vörösgárdistákat,  akiknek  sokáig  a  vastag 
derékszíj  lesz  a  fő  fegyverük:  mintha  szüntelenül  ingadoznának  a  társadalom 
átalakításának  igazi  vágya  és  valami  -  különlegesen  forró  nyári  —  happening  között, 
megalkuvón  óvatoskodva,  hogy  csak  meg  ne  gyűljék  már  a  bajuk,  hiszen  annyi  a 
tennivaló,  ha  tétlenkedik  az  ember,  könnyen  rásütik  ám,  hogy  revizionista.  Már  a  kezdet 
kezdetén  ellentmondások  saladnak:  vég  nélkül  hajtogatják  az  új  primitív  jelszót:  „mindig 
jogos  a  lázadás"  -Mao  röppentette  föl  augusztus  18-án,  és  úgy  látszott,  hogy  erre 
egyszerűsíthető  a  marxizmus  „ezernyi  összetevője"  -  de  közben  az  elnök  és  művei  (a 
híres  Kis  Piros  Könyv)  valóságos  istenítését  kényszerítik  magukra  és  másokra;  főleg  pedig 
csakis  a  központnak  van  joga  eldönteni,  hogy  kinek  lehet  „lázadási  joga"  (szó  sem  lehet 
róla,  hogy  az  ellenségnek  is  legyen  ilyen  joga,  az  ellenség  csak  arra  való,  hogy 
elszenvedje  ezt  a  jogot),  és  hogy  mikor  élhet  ezzel  a  szabadsággal:  ebből  aztán  vad 
vetélkedés  támad  a  vörösgárdisták  között,  hogy  ki  kapja  meg  azt  a  becses  címkét,  hogy 
„baloldali".  „Tüzet  a  vezérkarokra"  -  hirdetik,  de  a  hadsereg  Un  Piao  irányította  vezérkara 
védelmezi  a  vörösgárdistákat,  a  szállítási  vezérkar  meg  ingyen  hurcolássza  őket  1966 
őszén,  végig  egész  Kínán,  korlátlan  közlekedési  elsőbbséget  élvező  szerelvényeken...  Az 
utazások  jogcíme,  a  „tapasztalatcsere"  gyakran  olyan  fiatalok  mámorító  turistautazásaira 
ad  alkalmat,  akik  még  soha  sem  tették  ki  a  lábukat  szülővárosukból,  aztán  meg  ott  a 
négycsillagos  élménycsúcs,  a  csoportos  találkozás  Maóval,  könnyekig  megható  pillanat  (a 
lányoknak  kötelező  is  a  sírás),  a  vallásos  buzgalom  megannyi  megnyilvánulása  és  - 
alkalomadtán  -  a  halálos  tolongás. 

Mao  megmondta  augusztus  18-án:  „Nem  kedvességet  akarunk,  háborút  akarunk";  és 
Szung  Pinpin  („Kedves  Szung")  vörösgárdista  sebtiben  átalakul,  attól  fogva  Szung  Jaovu 
(„Harcias  Szung")  lesz  belőle. Az  új  állambiztonsági  miniszter,  a  Csiang  Csinghez  közel 
álló  Hszie  Fu-cse  kijelenti  egy  politikai  káderhallgatóság  előtt:  „Nem  érhetjük  be 
mindennapi  megoldásokkal;  nem  tarthatjuk  magunkat  a  büntető  törvénykönyvhöz.  Hibát 
követtek  el,  ha  letartóztattok  olyan  embereket,  akik  bántalmaztak  másokat  [...]  Hát 
megbüntessük  a  vörösgárdistákat,  mert  gyilkoltak?  Az  a  véleményem,  hogy  ha  megöltek 
embereket,  hát  megölték  őket;  nem  a  mi  bajunk...  Nem  helyeslem,  hogy  öljenek  a 
tömegek,  de  ha  a  tömegek  annyira  gyűlölik  a  rossz  embereket,  hogy  nem  tudjuk 
megfékezni  őket.  akkor  ne  is  erőlködjünk  [...]  A  vörösgárdisták  mellé  álljon  a  népi 
rendőrség,  fogjon  össze,  rokonszenvezzen  velük,  adjon  felvilágosítást  nekik,  főleg  az  Öt 
(fekete)  Csoportról. "2^2  Eleinte  nem  jár  nagy  kockázattal  a  harc:  egymásnak  feszülő 
irányzatok  dulakodnak  a  Mao  vakmerőségének  súlya  alatt  roskadozó  pártgépezetben, 
senki  sem  mer  szót  emelni  a  folyamatban  lévő  mozgalom  ellen,  így  könnyű  zsákmány  az 
értelmiség  és  minden,  ami  körülötte  van  (könyv,  festmény,  porcelán,  könyvtár,  múzeum, 
kulturális  célú  épületek),  ezen  a  téren  minden  hatalmi  klikk  egyetért. 

Az  értelmiségellenesség,  mint  említettük,  csakugyan  súlyos  örökség  a  KKP-ben,  és  Mao 


különösen  híven  testesítette  meg.  Nemhiába  idézik  a  vörösgárdisták  nyakra-főre:  „A 
tőkésosztály  a  bőr;  az  értelmiségi  a  bőrön  kinövő  szőr.  Ha  elhal  a  bőr,  nincs  többé 
szőr."^^^  A  hivatalnokok  csak  úgy  képesek  kiejteni  az  „értelmiségi"  szót,  hogy  az  örök 
jelzőt  is  hozzáteszik:  „büdös";  Jean  Pasqualini  személyesen  is  megtapasztalta,  amikor 
kilépett  egy  disznóólból,  és  megtörölgette  a  szandálját;  mindjárt  lehordta  egy  fegyőr:  „Az 
agya  még  piszkosabb,  az  még  büdösebb!  Rögtön  hagyja  abba!  Ez  csak  polgári  csökevény. 
Inkább  az  agyát  tisztogassa !"^^"^  A  kulturális  forradalom  kezdetén  minden  tanuló,  minden 
diák  megkapta  Maónak  az  oktatással  foglalkozó  kis  idézetgyűjteményét;  Mao  elítéli 
benne  az  olyan  tanárok  tudományát,  akik  „az  öt  gabonaneműt  sem  tudják 
megkülönböztetni  egymástól"  és  akik  „minél  többet  tanulnak,  annál  hülyébbek  lesznek". 
A  tanulmányi  idő  megrövidítését  is  ajánlja,  valamint  a  vizsga  útján  való  kiválogatás 
eltörlését:  vörösöket  képezzen  az  egyetem,  ne  „szakembereket"  és  főleg  a  „származás 
szerint  vörösök"  előtt  álljon  nyitva. 

Sok  értelmiségi  már  két-három  önbírálatot  is  átélt,  ezért  az  értelmiségnek  nincs  nagy 
kedve  az  ellenálláshoz.  Idős  írók  órákig  „szárnyalnak"  végkimerülésig  a  szitkozódó 
fiatalok  előtt;  végigvonulnak  az  utcán,  szamárfüles  sapka  a  fejükön;  gyakran  keményen 
ütlegelik  őket.  Néhányan  bele  is  halnak,  még  többen  öngyilkosságot  követnek  el,  mint 
Lao  Sö,  a  nagy  író  augusztusban,  vagy  Fu  Lej,  Balzac  és  Mallarmé  fordítója 
szeptemberben.  Teng  To  gyilkosságnak  esik  áldozatul,  Vu  Han,  Csaó  Su-li  és  Liu  Csing 
fogságban  hal  meg,  Pa  Kin  pedig  éveket  tölt  házi  őrizetben. Ting  Lingtől  elkobozzák  és 
megsemmisítik  tíz  év  kézirattermését. Nyomasztó  a  hóhér-„lázadók"  szadizmusa  és 
elvakultsága.  így  a  hsziameni  egyetemen  (Fucsien  tartományban);  „Némelyik  [tanár] 
nem  bírta  a  bírálati-önbírálati  gyűléseket,  és  ténylegesen,  a  szemünk  láttára  betegedett 
bele  és  halt  meg.  Semmilyen  szánalmat  sem  éreztem  irántuk,  sem  az  iránt  a  néhány 
iránt,  aki  kiugrott  az  ablakon,  sem  az  iránt,  aki  belevetette  magát  egyik  híres 
melegforrásunkba,  ahol  leforrázva  lelte  halálát."^^^  Körülbelül  a  tanítók  egytizedét 
„küzdöttek  le"  (kartársaik  az  általános  iskolákban),  sokkal  többet  meg  csak  zaklattak. 

Un  Piao  hadjáratot  hirdet  augusztus  18-án  a  „négy  régiség"  (régi  eszmék,  régi  kultúra, 
régi  erkölcsök,  régi  szokások)  ellen,  és  a  kampány  alatt  úgy  várják  a  városok  a 
vörösgárdisták  érkezését,  ahogy  a  forgószelet  várják:  bereteszelt  templomokkal  (de  azért 
nagyon  sokat  lerombolnak,  gyakran  nyilvános  autodafé  keretében,  vagy  megrongálnak), 
elrejtett  kegytárgyakkal,  megóvás  céljából  bevakolt  falfestményekkel,  elszállított 
könyvekkel.  Elégetik  a  pekingi  Opera  díszleteit  és  jelmezeit,  az  intézményt  is 
megszüntetik  Maóné  asszony  „mai  tárgyú  forradalmi  operái"  kedvéért,  és  vagy  tíz  évig 
azok  is  maradnak  a  művészi  kifejezés  egyedül  jóváhagyott  formái.  A  nagy  fal  egy  részét 
is  lerombolják:  sertéshizlaldák  építésére  használják  a  kiszedett  tégláit.  Csu  En-laj 
részlegesen  befalaztatja  és  katonasággal  őrizteti  a  pekingi  Császári  Palotát.^^^  A 
különféle  vallások  nagyon  megsínylik  ezt  a  hadjáratot:  szétkergetik  a  Vutaj  hegység  híres 
buddhista  templom  együttesének  szerzeteseit,  elégetnek  régi  kéziratokat,  lerombolják  a 
hatvan  templom  egy  részét,  koránokat  égetnek  a  hszincsiangi  ujgurok  földjén,  megtiltják 
a  kínai  újév  megünneplését...  Lesújtó  végletekig  fajul  az  idegengyűlölet,  a  régi  kínai 
hagyomány:  „imperialista"  sírokat  fosztanak  ki  bizonyos  temetőkben,^^^  majdnem  minden 


keresztény  vallásgyakorlást  betiltanak,  a  sanghaji  Bundon  leverik  az  angol  vagy  francia 
feliratokat.  Egy  brit  állampolgár  özvegye,  Nien  Cseng  jónak  látta,  hogy  kávéval  kínáljon 
egy  „házkutatást"  tartó  vörösgárdistát;  hálából  ezt  olvassák  a  fejére:  „Miért  kell  magának 
idegen  italt  innia?  Miért  kell  magának  idegen  ételt  ennie?  Miért  van  annyi  idegen  könyve? 
És  maga  is  miért  olyan  idegen?"^^^  A  vörösgárdisták,  ezek  a  tragikusan  komoly  kamaszok 
jónak  látják,  hogy  tiltsák  „a  forradalmi  energia  olyan  megcsa pólóit"  mint  -  szerintük  -  a 
macskák,  madarak  és  virágok  (így  hát  ellenforradalmiság,  ha  virágot  ültet  a  kertjében  az 
ember),  és  magának  a  miniszterelnöknek  kell  közbelépnie,  hogy  megakadályozza:  ne  a 
piros  lámpa  jelentse  azt,  hogy  „szabad  az  áthaladás".  A  nagyvárosokban  -  főleg 
Sanghajban  -nem  teketóriáznak  az  osztagok,  rövid  úton  levágják  a  hosszú  vagy  lakkozott 
hajzatot,  darabokra  tépik  a  szűk  nadrágokat,  letördelik  a  magas  sarkakat,  felhasogatják  a 
hegyes  orrú  cipőket,  arra  kényszerítik  a  kis  boltokat,  hogy  „tisztességes"  nevet  írjanak  a 
cégérükre;  a  sok  száz  Vörös  Kelet  már  csak  a  nagy  kormányos  arcképét  és  műveit  teszi  a 
kirakatba,  egészen  belezavarodnak  az  öreg  sanghaji-ak.^^^  Ha  kihágást  követ  el  valaki, 
könnyen  úgy  járhat,  hogy  nyugta  helyett  egy  Mao-képet  kap,  amelyet  szentségtörés 
volna  széttépni.  A  vörösgárdisták  megállítják  a  járókelőket,  kiválasztanak  nekik  egy  Mao- 
idézetet,  és  felmondatják  velük.^^^  Sokan  már  ki  sem  merik  tenni  a  lábukat  hazulról. 

De  a  vörösgárdisták  tartotta  házkutatás  volt  a  fekete  családok  millióinak  legkeményebb 
megpróbáltatása.  Keveredett  abban  minden:  állítólagos  bűntettek  „bizonyítékait" 
keresték,  ezüstöt  és  aranyat  gyűjtöttek  a  helyi  hatóságoknak,  a  szervezetüknek  vagy  - 
önmaguknak;  volt  benne  közönséges  garázdaság,  törtek-zúztak,  fosztogattak,  mindent 
vagy  sok  mindent  elkoboztak  a  lakásban.  Szinte  kötelező  volt  a  háziak  megszégyenítése, 
szidalmazása,  ütlegelése.  Némelyek  védekeztek,  de  rossz  néven  vették  tőlük;  elég  volt 
egy  enyhén  megvető  kifejezés,  egy  kissé  gúnyosabb  szó,  csak  vonakodjon  valaki,  hogy 
megmondja,  hová  dugta  a  „kincseit"  már  zuhogtak  is  rá  az  ütlegek,  igen  gyakran 
emberhalál  lett  a  vége,  de  legalábbis  az  egész  lakást  kifosztották.^^"^  A  gárdisták  között  is 
akadt  halott,  de  ritkán.  Némelyik  családot  többször  is  „meglátogattak"  különféle 
szervezetek:  olyankor,  a  látszat  kedvéért,  az  utolsó  látogatók  csak  a  legszükségesebbet 
rabolták  el,  amit  nagylelkűen  meghagytak  elődeik  a  bukott  „kapitalistáknak".  Ilyen 
körülmények  között  kétségkívül  az  öngyilkosságok  okozták  a  legtöbb  veszteséget,  de 
hiába  is  kutatnánk  pontosabb  statisztikák  után:  sok  gyilkosságot  is  öngyilkosságnak 
álcáztak... 


De  azért  vannak  részleges  adataink:  ezek  szerint  Pekingben  1700  áldozata  volt  a 
„vörös  terrornak"  33  600  lakást  kutattak  át,  és  84  000  feketét  űztek  el  a  városból; 
Sanghajban  150  000  lakást  koboztak  el,  32  tonna  aranyat  foglaltak  le.  Vuhanban,  a  nagy 
hupeji  iparvárosban  32  agyonverés  és  62  öngyilkosság  kísérte  a  21  000  házkutatást.^^^ 
Néha  véres  kilengések  voltak,  mint  a  tahszingi  járásban,  a  fővárostól  délre,  ahol  öt  nap 
alatt  325  feketét  gyilkoltak  meg  családtagjaival  együtt:  nyolcvanéves  a  legidősebb 
áldozat,  és  harminckét  napos  a  legfiatalabb.  Azért  végeztek  ki  egy  orvost,  mert 
„meggyilkolt  egy  vöröst":  „lázadó"  páciense  penicillinérzékenynek  bizonyult  és 
meghalt. Tömegesen  és  olykor  véresen  folytak  a  néha  vörösgárdistának  álcázott 
rendőrök  vezette  közigazgatási  „vizsgálatok":  mintegy  1200  kivégzéssel  járt  az 


állambiztonsági  minisztériumban  végrehajtott  tisztogatás,  22  000  embert  hallgattak  ki,  és 
sokat  börtönbe  is  vetettek  közülük.  Amikor  a  Liu  Sai-csi  vádiratán  folyt  a  munka,  kizárták 
(és  általában  letartóztatták)  a  (szinte  sohasem  ülésező)  központi  bizottság  tagjainak 
60%-át,  a  tartományi  párttitkárok  háromnegyed  részét;  a  kulturális  forradalom  egész 
tartama  alatt  összesen  három-négymillió  kádert  vetettek  börtönbe  (a  körülbelül 
tizennyolcmillióból),  köztük  400  000  katonát  (pedig  tiltották  az  NFH-ban  a  vörösgárdista 
tevékenységet). Az  értelmiségiek  közül  142  000  tanító,  53  000  technikus  és 
tudományos  munkatárs,  500  orvosprofesszor,  2600  író  és  művész  ellen  indult  eljárás, 
sokukat  megölték  vagy  öngyilkosságba  hajszolták.^^^  Sanghajban  különösen  népesek 
ezek  a  csoportok,  és  1978-as  hivatalos  becslések  szerint  tízezer  ember  halt  meg 
erőszakos  halállal,  a  kulturális  forradalom  túlkapásai  miatt. 

De  meglepő,  hogy  1966  végén  és  1967  elején  ezek  a  fiatalok,  bár  csekély  támogatást 
élveztek  más  társadalmi  rétegek  részéről,  milyen  könnyen  tudtak  nekitámadni  magas 
rangú  pártvezetőknek,  akiket  pekingi  sportpályákon  „bíráltak"  sőt,  kínoztak  halálra,  mint 
a  tiencsini  pártvezetőt,  vagy  a  sanghaji  polgármestert,  akit  fölakasztottak  egy 
villamosmentő  szerkocsi  darujának  kampójára,  ütlegelték,  és  azt  követelték  tőle,  hogy 
gyakoroljon  „önkritikát"  de  ő  makacsul  csak  azt  hajtogatta:  „Inkább  megdöglök!"^^^  Csak 
egy  magyarázata  lehet:  a  „forradalmárok"  mellett  áll  az  igazi  hatalom  -Mao,  a  központ  -, 
ha  ugyan  nem  az  egész  államgépezet,  ráadásul  egy  olyan  intézkedés  is  mozgósítóén 
hatott  az  ötvenmilliónyi  diákra,  hogy  1966.  július  26-án  minden  közép-  és  felsőfokú 
tanintézetet  bezártak  fél  évre  (majd  meg  is  hosszabbítják  az  intézkedés  hatályát).  Semmi 
dolguk;  még  ha  gyilkolnak  is,  biztosítva  volt  a  teljes  büntetlenségük  (csak  „baleset"  lesz 
minden  gyilkosságból),  szüntelenül  uszították  őket  a  hivatalos  tömegtájékoztató  szervek; 
ugyan  ki  állhatta  útjukat? 


Az  első  pogromjuk 


[...]  Fürödni  voltunk:  néhányan  a  fövenyparton,  éppen  visszafelé  jöttünk,  és  már  az 
iskola  főbejáratához  közeledtünk,  amikor  kiabálást,  ordítozást  hallottunk.  Néhány 
osztálytársunk  szaladt  elénk,  és  torkuk  szakadtából  harsogták: 

-  Kezdődik  a  harc!  Kezdődik  a  harc! 

Berohantam.  A  sportpályán  és  még  távolabb,  egy  háromemeletes,  vadonatúj 
iskolaépület  előtt  tanárokat  pillantottam  meg,  összesen  vagy  negyvenet-ötvenet;  sorban 
álltak,  fekete  tintával  volt  befröcskölve  az  arcuk,  úgy,  hogy  csakugyan  valami  „fekete 
bandát"  alkottak.  Mindegyiknek  tábla  volt  a  nyakában,  olyanféle  feliratokkal,  hogy  „X.  Y. 
tekintélyes  reakciós  akadémikus",  „X,  Y.  osztályellenség"  „X.  Y,  a  kapitalista  út 
atyamestere"  „X,  Y.  rothadt  bandavezér"  -  csupa  újságokból  vett  szidalmak.  Minden 
táblára  egy  vörös  kereszt  is  volt  rajzolva,  olyanok  voltak  tőle  a  tanárok,  mint  a  halálra 
ítélt  és  kivégzésükre  váró  rabok.  Mindegyiknek  hasonló  jelzőkkel  telepingáit,  szamárfüles 
sapka  volt  a  fején,  és  piszkos  söprűt,  kefét  és  lábbelit  cipeltek  a  hátukon. 

Kővel  telerakott  vödör  is  volt  mindnek  a  nyakába  akasztva.  Megláttam  az  igazgatót: 
tántorgott,  mert  olyan  nehéz  volt  a  vödre,  hogy  mélyen  a  nyakába  vágódott  a  vödör 
fémfogója.  Mezítláb  járt  mindahány,  gongot  vagy  lábost  verdesve  vánszorogtak  körbe  a 


pályán,  és  azt  kiabálták: 

-  Gonosztevő  vagyok! 

Végül  mindnyájan  térdre  rogytak,  tömjént  égettek,  és  könyörögtek  Mao  Ce-tungnak, 
hogy  „bocsássa  meg  a  vétkeiket".  Elképesztett  ez  a  jelenet,  éreztem,  hogy  elsápadok. 
Néhány  lány  ájuldozott. 

Tovább  ütlegelték,  kínozták  őket.  Soha  életemben  nem  láttam  ahhoz  a  kínzáshoz 
foghatót:  ürüléket  és  férgeket  etettek  velük;  villanyárammal  rázatták,  üvegcserépre 
térdeltették,  karjuknál,  lábuknál  fogva  „röptették"  őket. 

Az  iskola  rémei  ragadtak  először  botot,  és  láttak  hozzá  a  kínzáshoz:  a  pártkáderek  és 
katonatisztek  gyerekei,  akik  az  öt  vörös  réteghez  -  a  munkások,  szegény-  és  félszegény- 
parasztok  meg  a  forradalmi  vértanúk  gyerekeinek  csoportjához  -  tartoztak,  [...]  Durvák  és 
kegyetlenek  voltak,  megszokták,  hogy  visszaélnek  a  szüleik  befolyásával,  és  folyton 
veszekedtek  a  többi  diákkal.  Semmit  sem  tanultak,  úgyannyira,  hogy  már-már 
eltanácsolták  őket  az  iskolából,  valószínűleg  azért  haragudtak  a  tanárokra. 

Szorgoskodtak  a  bujtogatók,  neki  is  bátorodtak  a  diákok,  mind  azt  üvöltötte:  „Üsd, 
vágd!";  nekiugrottak  a  tanároknak,  öklözték,  rugdalták  őket.  A  nyáj  is  kénytelen  volt 
velük  tartani,  ordítozott  és  az  öklét  rázta. 

Nem  volt  ebben  semmi  különös.  A  kisebbek  általában  csendes,  jó  magaviseletű  tanulók 
voltak;  de  ha  megtették  az  első  lépést,  már  magától  ment  a  többi.  [...] 

De  énnekem  kedves  tanárom.  Csen  Ku-tö  meggyilkolása  volt  aznap  a  legszörnyűbb 
élményem;  őt  szerettem  és  tiszteltem  legjobban,  [...] 

Csen  tanár  úr  már  elmúlt  hatvanéves,  és  magas  vérnyomása  volt;  11  óra  30-kor 
cibálták  ki  a  szobájából,  több  mint  két  órát  kellett  állnia  kinn,  a  nyári  napon,  majd  táblát 
akasztottak  a  nyakába,  és  arra  kényszerítették,  hogy  gongot  verve  körbe  járjon  a 
többivel.  Utána  előbb  fölvonszolták  egy  iskolaépület  első  emeletére  majd  megint  le,  és 
közben  mindvégig  ököllel  és  söprűnyéllel  verték.  Az  első  emeleten  néhány  támadója 
betört  egy  osztályajtót,  bambuszrudakat  hozott  elő,  és  utána  már  azokkal  ütlegelték. 
Könyörögve  csitítottám  őket: 

-  Ne  csináljatok  ilyet.  Ez  már  több  a  soknál! 

Többször  elájult  a  tanár  úr,  de  mindig  magához  térítették,  hideg  vizet  locsoltak  az 
arcába.  Csak  nagy  keservesen  tudott  mozogni,  összeszurkálta -vagdosta  a  lábát  az  üveg 
meg  a  tövis.  De  a  lelkiereje  nem  tört  meg. 

-  Miért  nem  öltök  meg?  -  kiáltotta.  -  Öljetek  meg! 

Hat  óra  hosszat  tartott,  végül  már  nem  tudta  visszatartani  a  székletét.  A  kínzói  egy 
botot  próbáltak  beledugni  a  végbelébe.  Most  már  végleg  összeesett.  Még  egyszer  hideg 
vizet  fröcsköltek  rá,  de  már  késő  volt.  A  gyilkosok  megszeppentek  egy  pillanatra,  biztos 
most  vertek  agyon  először  egy  embert  életükben;  mi  is  így  voltunk  vele  a  legtöbben: 
most  láttunk  először  ilyen  jelenetet.  Oszladozni  kezdett  a  népség,  egymás  után  széledtek 
szét,  [...]  Kivonszolták  áldozatuk  hulláját  egy  faházikóig,  ahol  pingpongozni  szoktak  a 
tanárok.  Lefektették  egy  piszkos  tornaszőnyegre,  majd  odahívták  az  iskolaorvost. 

-  Vizsgáld  meg  gondosan,  hogy  csakugyan  belehalt-e  a  magas  vérnyomásba  -  mondták 
neki.  -  Nincs  jogod  védelmezni! 

Az  orvos  megvizsgálta,  és  kijelentette,  hogy  a  kínzásba  halt  bele.  Néhányan 


megragadták,  őt  is  megverték,  ezekkel  a  szavakkal: 

-  Miért  fújsz  egy  követ  vele?  Te  is  úgy  akarsz  járni,  mint  ő? 

Végül  ezt  írta  az  orvos  a  halotti  bizonyítványra:  „A  halál  oka  a  hirtelen  felszökött 
vérnyomás. 


A  forradalmárok  és  a  mesterük 

Aranylegenda:  Nyugaton  sokáig  a  hatvannyolcas  forradalmárok  unokatestvéreinek, 
csak  egy  kissé  elvakult  unokatestvéreinek,  kortársának  tekintették  a  vörösgárdistákat. 
Fekete  legenda:  Kínában,  a  négyek  bukása  után  egy  kalandor  politikusbanda  majdnem 
fasiszta  segédcsapatainak  tartották  a  vörösgárdistákat.  Egész  más  volt  a  valóság:  a 
„lázadók"  olyan  jó  maoista  kommunistának  tekintették  magukat,  akiktől  minden 
demokratikus  és  szabadságeszmény  idegen;  és  lényegében  azok  is  voltak.  A 
demokratikus  centralizmust  leszámítva  -  ez  vetett  véget  alig  két  év  múlva  ennek  a 
kísérletnek  -együttesen  valamiféle  furcsa  „második  kommunista  pártot"  képviseltek, 
amikor  a  meghasonlás  egészen  megbénította  az  elsőt.  A  halálra  is  készen  álltak  Maóért, 
ideológiailag  és  emberileg  el  voltak  kötelezve  Un  Piaónak,  és  különösen  Csiang  Csing 
KFCS-jének,  csak  a  maoista  központ  feketebárányaival,  a  községi  és  tartományi 
vezetőségekkel  szemben,  és  mint  a  pekingi  palotaforradalmak  tartalékerői  képviseltek  ők 
alternatívát.  Csak  a  pusztítást  szolgálta  e  fiatalok  tízmillióinak  roppant  ereje;  azokban  az 
-  igaz,  rövid  -  időszakokban,  amikor  sikerült  megkaparintaniuk  a  hatalmat, 
tulajdonképpen  semmit  sem  kezdtek  vele,  sehol  sem  módosították  érdemlegesen  a 
fennálló  totalitarizmus  alapelveit.  A  vörösgárdisták  gyakran  azt  állították,  hogy  az  1871- 
es  párizsi  kommün  elveit  utánozzák,  de  ha  ők  választást  szerveztek,  az  soha  sem  volt 
sem  szabad,  sem  tisztességes:  önjelölt  apró  apparátusok  döntöttek  el  mindent;  ha 
rátették  a  kezüket  valamilyen  szervezetre  vagy  közigazgatási  szerkezetre,  abban  már 
mindig  csak  erőszakos  úton  ment  végbe  veze tőség -változás.^^"^  Tény,  hogy  ezen  kívül  sok 
egyéni  „felszabadulás"  is  volt,  és  az  üzemekben  is  diadalra  juttattak  bizonyos  társadalmi 
követeléseket;^^^  de  annál  keservesebb  lett  a  bukás  1968-ban... 

Ezer  kötelék  fűzte  a  vörösgárdistákat  a  kommunista  apparátushoz.  1966  júniusában- 
júliusában  Liu  Sao-csi  csoportja  munkacsapatokat  küldött  a  fontosabb  tanintézményekbe; 
ezek  a  munkacsapatok  és  a  nekik  alárendelt  tartományi  vezetőségek  hozták  létre  az  első 
„fekete  odúkat"  a  „leküzdendő"  tanároknak,  és  ezzel  ők  ösztönözték  az  első  vörösgárdista 
csoportokat.  Maónak  a  központi  bizottságban  végrehajtott  erőszakos  fordulata  után, 
augusztus  elején  hivatalosan  visszahívták  ugyan  ezeket  a  munkacsapatokat,  de  olykor 
továbbra  is  tartós  befolyásuk  volt  a  helyi  szervezete kre;^^^  mindenesetre  döntően 
elősegítették  az  erőszak  tanárok  és  oktatószemélyzet  elleni  alkalmazását,  és  utat 
nyitottak  a  négy  régiség  elleni  mozgalomnak.  A  helyi  hatóságok  szorgalmazzák,  de 
igazában  a  rendőrség  irányítja  ezt  a  mozgalmat,  a  rendőrség  állítja  össze  a  listákat,  hogy 
kiknél  tartsanak  házkutatást,  és  az  gyűjti  össze  mind  a  terhelő  bizonyítékokat,  mind  pedig 
az  elkobzott  tárgyakat;  Nien  Csengtől  irgalmatlanul  elraboltak  sok  porcelántárgyat,  de 
tizenkét  év  múlva,  1978-ban  abban  a  kellemes  meglepetésben  lesz  része,  hogy 
visszakapja  nagy  részüket.  Gyakran  az  előbbi  kampányok  örök  leküzdöttjei  az  áldozati 
bárányok,  meg  néhány  középkáder,  akiket  azért  áldoznak  föl,  hogy  megmentsék  a 


hatalom  igazi  birtokosait. 

A  mozgalom  a  gyárakra  is  kiteljed,  Mao  pedig  előremenekül,  mert  úgy  érzi,  hogy  nem 
tudja  elérni  a  célját  -  apparátusi  ellenfeleinek  félreállítását  -,  és  ez  bizony  nagyarányú 
összecsapásokra  vezet  a  lázadók  és  a  tartományi  elöljáróságok  vagy  vezetőségek  között. 
Ám  egyfelől  hatalmas  (és  „oltalmazónak"  mondott)  tömegszervezeteket  képesek 
létrehozni  ezek  a  vezetőségek  a  maguk  szolgálatában,  olyanokat,  hogy  elég  nehéz 
megkülönböztetni  ezeket  a  „hagyomány-oltalmazókat"  a  maoista  vonalhoz  legközelebb 
álló  lázadóktól.  Másfelől  meg  a  helyben  függetlenebb  lázadók  attól  remélik  az 
üdvösséget,  hogy  a  „főfő  központi  bizottsággá"  lett  KFCS-hez  igazodnak,  ahol  Kang  Seng 
játszik  háttérből  is  irányító  szerepet;  különleges  munkacsapatok  (eleinte  gyakran  fővárosi 
diákok)  tartják  a  kapcsolatot  Pekinggel;  a  főváros  (többek  között  a  központi  bizottság 
tagjainak  kétharmad  részét  tartalmazó)  feketelistákat  küld,  vizsgálati  eredmények  és 
bizonyítékok  fejében,  és  ellátja  szövetségeseit  becses  „papírokkal",  amelyek  sokáig  bűvös 
pajzsot  alkotnak  a  Népi  Felszabadító  Fladsereggel  szemben. A  lázadók  éppúgy  az 
államgépezet  tevékeny  részei,  mint  a  hagyományoltalmazók;  csak  éppen  a  gépezet  nem 
egészen  ugyanaz.  Nem  lehet  eléggé  hangsúlyozni,  hogy  milyen  teljes  az  egyetértés 
minden  csoport,  minden  klikk  között  a  megtorlás  tekintetében;  nyilvánvaló,  hogy  óriási 
különbség  ez,  ha  a  nyugati  forradalmi  hagyománnyal  vetjük  össze.  Fia  bírálják  a 
(különben  alig  érintett)  laokajt,  csak  a  „lazaságot"  hozzák  föl  ellene;  Nien  Cseng  nagyon 
nehezményezte,  hogy  új,  brutális,  embertelen  maoista  fegyőrnők  érkeztek  a  táborba.  Flua 
Lin-san,  aki  szélsőbalos  lázadó  volt,  nyíltan  szemben  állt  a  Népi  Felszabadító 
Fladsereggel,  egy  fegyverek  gyártására  berendezett  börtön-gyár  szerelőrészlegét  foglalta 
el,  ám  „egész  ott-tartózkodásunk  alatt  a  zárkáikban  maradtak  [a  rabok],  és  gyakorlatilag 
semmilyen  kapcsolatunk  sem  volt  velük". A  vörösgárdisták  fontos  harci  módszernek 
tekintették  és  gyakorolták  az  emberrablást;  megvolt  a  maguk  -  minden  iskolában, 
minden  hivatalban,  minden  gyárban  megtalálható  -fegyintézet-hálózata;  ezekben  az 
„istállókban",  „odúkban"  vagy,  szépítő  kifejezéssel,  „tantermekben"  fogva  tartás, 
szüntelen  kihallgatás  és  fölöttébb  kimódolt,  leleményes  kínzás  folyt;  így  Ling  megemlíti, 
hogy  az  ő  gimnáziumukban  egy  nemhivatalos  „lélektani  tancsoport"  működött:  „Kerültük 
a  kínzás  emlegetését,  de  művészetnek  tekintettük.  [...]  Már  az  is  megfordult  a  fejünkben, 
hogy  nem  elég  tudományosak  a  kutatásaink.  Sok  olyan  módszer  volt,  amelyeket  nem 
kísérletezhettünk  ki."^^^  Egy,  korábban  üldözött  feketékből  alakult  hangcsui  „radikális" 
milíciának  három  vizsgálati  központja  volt,  és  átlagosan  mindegyikben  mintegy  ezer 
személyt  tartott  fogva;  huszonhárom  személyt  ítélt  el,  mert  megrágalmazták  a  milícia 
parancsnokát,  Veng  Szen-hőt;  a  testület  munkástagjai  három  nap  szabadságot,  valamint 
ingyen  étkezést  kaptak  a  milíciában  töltött  egy-egy  nap  után.^"^^  Megdöbbentő,  hogy 
milyen  sok  szó  esik  a  régi  vörösgárdisták  visszaemlékezéseiben  a  megtorló  műveletekről, 
milyen  sokszor  emlegetik  a  leterített,  meghurcolt,  megalázott,  olykor  meggyilkolt 
ellenfeleket,  és  láthatóan  soha  senki  sem  emel  szót  ez  ellen  az  eljárás  ellen.  Szintén 
sokatmondó  tény,  és  jól  jellemzi  a  kulturális  forradalom  időszakát,  hogy  újra  börtönbe 
vetnek  régi  rabokat,  megint  szaporán  osztogatják  a  korábban  egyszer  már  eltörölt  jelzőt, 
hogy  „jobboldali"  hogy  módszeresen  letartóztatnak  külföldieket  vagy  tengerentúli 
kínaiakat,  sőt  új  gyalázatosságokat  is  kitalálnak;  arra  kényszerítenek  egy  lányt,  hogy 


folytassa  elhunyt  édesapja  büntetésének  letöltését;^"^^  a  civil  közigazgatás  jócskán 
megsínylette  a  kulturális  forradalmat,  de  a  laokajnak  legalább  szabad  keze  maradt.  Akkor 
most  lázadó  nemzedék,  vagy  fegyőr-nemzedék?^"^^ 

Még  az  olyan  -  elméleti  kimunkálásra  sokat  adó  és  radikális  -lázadócsoportok  sem 
tudtak  elszakadni  ideológiailag  a  maoista  hivatkozási  keretektől,  mint  a  hunani 
Sengvulien  Igaz,  oly  homályosak  az  elnök  eszméi,^"^"^  oly  ellentmondásos  szavakkal  él, 
hogy  azok  között  bárki  „megtalálhatja  a  kedvére  valót";  hagyomány-oltalmazóknak, 
lázadóknak  egyaránt  megvolt  az  idézetkészletük  -  néha  ugyanazokat  az  idézeteket 
értelmezték  másféleképpen.  A  kulturális  forradalom  furcsa  Kínájában  ha  lopott  a  koldus, 
egy  kölcsönös  segítségre  vonatkozó  Mao-mondattal  igazolhatta  magát, ha  feketén 
dolgozott  valaki,  és  elsinkófált  néhány  téglát,  minden  lelkifurdalást  elháríthatott  magától, 
hiszen  „mindenben  a  munkásosztályt  illeti  meg  a  vezetés". Mégis  marad  egy  kemény 
dió,  azt  nem  lehet  feltörni;  az  erőszak  szentsége,^"^^  a  könyörtelen  osztályösszecsapások 
és  azok  politikai  továbbgyűrűzése.  Minden  szabad  volt  a  helyes  vonal  képviselőjének. 
Még  a  hivatalos  propagandától  sem  tudtak  eltávolodni  a  lázadók,  szövegeik  annak  zsúfolt 
bikkfanyelvét  majmolták;  sohasem  mondtak  le  az  arcátlan  hazudozásról,  nemcsak  a 
tömegeknek  hazudtak,  hanem  szervezetbeli  bajtársaiknak  is.^"^^ 

De  talán  az  a  legdrámaibb,  hogy  egyetértés  volt  az  ötvenes  években  kialakult  és  a 
kulturális  forradalom  alatt  tovább  szilárdult  „kasztosodás"  tekintetében  (erről  már 
korábban  szóltunk).  Máshogy  is  lehetett  volna;  mint  említettük,  a  KFCS  olajat  öntött  a 
tűzre;  megnyitotta  a  szervezet  kapuját  a  feketék  előtt,  akik  be  is  özönlöttek.  Elég 
természetes  módon  a  lázadók  közé  álltak  (45%  az  értelmiségi  gyerek  a  kantoni 
középiskolák  lázadói  között),  a  káderek  és  a  munkás  jogállásúak  sarjai  pedig  a 
hagyományoltalmazók  82%-át  képviselték  a  déli  nagyvárosban.  A  jogállás  nélküli 
munkásokra  is  támaszkodó  lázadók  a  politikai  káderek  természetes  ellenfelei  voltak,  a 
hagyományoltalmazók  pedig  főleg  feketékre  zúdítottak  tüzet.  De  a  lázadók  világképében 
is  benne  volt  a  társadalmi-politikai  csoportok  közötti  szakadék,  ezért  meg  akartak 
szabadulni  származásuk  szégyenbélyegétől,  így  aztán  túl  akartak  tenni  megtorlásban  a 
hagyományoltalmazókon,  és  ők  is  nekiestek  a  feketéknek,  csak  azt  kérték  az  égtől,  hogy 
a  saját  szüleiket  kímélje  meg  az  irtóhadjárattól...  De  még  ez  sem  volt  elég;  az 
osztályörökség  új  fogalmát  is  magukra  vállalták,  amelyet  a  káder-  és  katonagyerekek 
irányította  pekingi  vörösgárdisták  hirdettek  először,  és  soha,  senki  sem  utasította  el 
határozottan. 


Ez  fejeződött  ki  például  ebben  a  figyelemre  méltó  indulóban: 
„Ha  az  apa  bátor,  a  fiú  meg  hős. 

Ha  az  apa  reakciós,  a  fiú  is  segglyuk. 

Ha  forradalmár  vagy,  lépj  elő,  és  tarts  velünk. 

Ha  nem  az  vagy,  megnézheted  magad 
[■■■] 

Megnézheted  magad! 

Kiabálunk  ám  abból  a  szar  vackodból! 


ölj!  Ölj!  Ölj!  "249 


Egy  „jó  helyre  született"  lány  ezt  mondja;  „Mi  vörösnek  születtünk". Anyánk  méhében 
lettünk  vörösök.  Megmondom  őszintén;  te  meg  feketének  születtél!  Mit  sem  tehetsz 
ellene. "251  Pusztító  hatású  a  csoportok  fajiasítása.  Csaj  Csen-hua  derékszíját  rázva, 
szitkozódva  kényszeríti  iskolai  osztálya  fekete  felét,  hogy  Mao  tanulmányozásával  töltsék 
az  idejüket:  „Tanulják  meg  előbb,  hogy  szégyenkezzenek  szörnyű  családi  származásuk 
miatt,  meg  a  szüleik  miatt,  és  gyűlöljék  meg  őket,  akkor  majd  megmenekülhetnek."252 
Persze  szó  sem  lehet  róla,  hogy  beállhassanak  vörösgárdistának.  Ott  járőröznek  a 
vörösgárdisták  a  pekingi  pályaudvaron,  és  megvernek,  hazazavarnak  minden 
osztályidegen  származású  vörösgárdistát.  Vidéken  gyakran  türelmesebbek,  gyakran 
feketék  is  vezető  tisztségekbe  kerülnek;  de  azért  mindig  a  „jobb  származásúak"  vannak 
előtérben;  „Malackának253  kitűnő  az  »osztályösszetétele«,  ez  a  legjobb  minősítés: 
kőműves  családból  származott  a  kislány,  és  sokszor  eldicsekedett  vele,  hogy  a 
családjának  három  nemzedék  óta  sosem  volt  födél  a  feje  fölött. "254  Csakugyan  mindegyre 
visszatér  a  vitákban  a  származási  érv,  de  soha  sem  utasítják  vissza.  Hua  Lin-sant,  ezt  az 
igen  harcias  lázadót  a  hagyományoltalmazó  vörösgárdisták  lehajítják  a  vonatról;  „Még 
most  is  nagyon  fáj,  hogy  a  testi  jelenlétemet  is  sértőnek,  piszkosnak  találták.  [...]  Úgy 
éreztem  akkor,  hogy  mocsok  vagyok."  2^5  a  tüntetéseken  mindig  az  öt  vörös  halad  elöl. 256 
Az  egész  társadalomra  kiterjed  ez  az  apartheid:  1973-ban,  egy  lakónegyed-gyűlésen  Nien 
Cseng  óvatlanul  a  proletárok  között  foglal  helyet.  „Mintha  villanyáram  érte  volna  őket,  a 
mellettem  ülő  munkások  nyomban  félrehúzták  a  széküket  az  enyémtől,  és  egyszeriben 
magányosan  ültem  egy  túlzsúfolt  teremben";  akkor  odamegy  egy  „tisztán  a  kapitalista 
osztályból  és  az  értelmiségből,  a  kulturális  forradalom  érinthetetlenjeiből  származó" 
nőcsoport-hoz.252  Hozzáteszi,  hogy  senki  sem  követelte  meg  ezt  az  elkülönülést,  sem  a 
rendőrség,  sem  a  párt. 


A  klikkharcok  kitörésétől  a  lázadók  szétzúzásáig 

1967-ben,  január  elején  kezdődik  a  mozgalom  második  szakasza,  amikor  fölvetődik  a 
hatalom  kérdése.  Tudja  a  maoista  központ,  hogy  túlment  egy  határon,  onnan  már  nincs 
visszaút,  folytatnia  kell  a  harcot  a  régi,  Liu-féle  vezetőség  ellen,  amely  sarokba  szorult 
Pe-kingben,  de  még  erős  bástyákra  számíthat  a  legtöbb  tartományban.  Ott  kell  a 
lázadóknak  átvenniük  a  hatalmat,  hogy  megadják  neki  a  kegyelemdöfést;  a  hadsereg  a 
fő  ütőkártya,  de  az  nem  fog  beavatkozni;  szabad  lesz  a  tér  az  elnök  új  csapatai  előtt. 
Sanghaj  adja  meg  a  jelet  januárban,  és  erre-arra,  szerte  az  országban  könnyen 
megbuktatják  az  elöljáróságokat  és  a  pártbizottságokat.  Most  már  nem  bírálatra,  hanem 
kormányzásra  van  szükség.  Itt  kezdődik  a  baj:  feszültség  támad  versengő 
lázadócsoportok  között,  diákok  és  munkások  között,258  állandó  és  alkalmi  munkások 
között,  és  ez  szinte  azonnal  kemény  összecsapásokra  vezet,  egész  városok  keverednek 
bele,  csakhamar  eldördülnek  a  lőfegyverek,  már  nemcsak  a  derékszíj  vagy  akár  a  tőr 
járja.  A  győzelem  küszöbén  megrémülnek  a  maoista  vezetők:  rohamosan  visszaesik  az 
ipari  termelés  (Vuhan-ban  -40%  januárban),259  már  nincs  közigazgatás,  önállósuló 


csoportok  foglalnak  el  hatalmi  posztokat.  Kínosan  hiányzik  a  szakember  Kínában:  vissza 
kell  hát  venni  azok  nagy  részét,  akiket  előbb  támadtak.  Újra  kell  kezdeni  a  munkát  a 
gyárakban,  a  tanintézetek  sem  maradhatnak  a  végtelenségig  bezárva,  január  végén  már 
adódik  a  kettős  feladat:  elő  kell  mozdítani  az  új  hatalmi  szerkezetet,  a  „három  egyben"  - 
a  lázadók,  a  régi  káderek  és  a  NFH  szövetsége  -elvére  alapuló  forradalmi  bizottságokat 
(FB);  szelíden  ki  (vagy  inkább  a  tantermekbe  be)  kell  tessékelni  a  vörösgárdistákat, 
szükség  esetén  akár  Mao  másik  fegyverének,  a  fél  év  óta  pihentetett  hadseregnek  a 
segítségével. 

Csak  egy  lépés  hát  a  lázadóknak  a  Capitoliumtól  a  tarpeji  szikla.  De  azért  tele  van 
meglepetéssel  ez  a  kulturális  forradalom.  Áprilisban  annyira  fölülmúl  minden  reményt  a 
rend  helyreállítása,  hogy  Mao  már  nyugtalankodik  miatta:  a  hagyományoltalmazók  és 
mögöttük  a  januári  megbukottak  mindenütt  fölütik  a  fejüket,  és  néha  veszedelmes 
egységfrontot  alkotnak  a  NFFI  helyőrségével,  mint  Vuhanban,  ahol  szétszélednek  a 
lázadók.  Akkor  megint  balra  rántják  el  a  kormányrudat,  júliusban  meg  még  inkább, 
amikor  vuhani  katonák  két  napra  letartóztatják  a  KFCS  küldötteit.  De  valahányszor  úgy 
érzik  a  maoista  vörösgárdisták,  hogy  támogató  hátszelet  kapnak,  máris  elszabadul  az 
erőszak  és  az  anarchiába  hajló  klikkharc,  és  sehogy  sem  tudják  megalakítani  az  FB-ket. 
Ezért  aztán  szeptemberben  felhatalmazzák  a  Népi  Felszabadító  Fladsereget,  hogy 
használhassa  a  fegyvereit  (eddig  tétlenül  kellett  néznie,  hogyan  fosztják  ki  a 
fegyvertárait),  és  másodszor  is  szélnek  eresztik  a  lázadókat.  1968  részben  megismétli 
1967-et:  márciusban  megint  nyugtalanság  fogja  el  Maót,  és  -  igaz,  hogy  kimértebben  - 
megint  buzdítja  a  baloldalt;  szaporodnak  a  mind  véresebb  összecsapások,  és  júliusban 
most  már  igazán  öldösik  a  lázadókat. 

Sok  függ  hát  Mao  habozásától:  sehogyan  sem  tud  úrrá  lenni  egy  kegyetlen  kétségen: 
baloldali  felfordulás  legyen  vagy  jobboldali  rend?  A  játékmester  utolsó  utasítása  minden 
résztvevőt  felfüggeszt,  és  mindenki  azt  reméli,  hogy  őneki  kedvez  ez  az  utasítás.  Furcsa 
helyzet:  a  halálos  ellenségek  mind  ugyanannak  a  földre  szállt  istennek  föltétien  párthívei, 
így  a  hatalmas  vuhani  hagyományoltalmazó  szövetség,  a  Millió  Flős,  1967  júliusában 
tudja  meg,  hogy  tévúton  jár,  és  kijelenti:  „Akár  meg  vagyunk  győződve,  akár  nem, 
fenntartás  nélkül  követnünk  és  alkalmaznunk  kell  a  központ  döntéseit"  majd  nyomban 
feloszlatja  önmagát.^^^  De  nincs  hiteles  értelmezés,  eléggé  semmibe  veszik  a  hivatott 
értelmezőket,  a  pártbizottságokat;  gyakran  zűrzavar  uralkodik  hát,  senki  sem  tudja,  hogy 
mik  a  központ  igazi  szándékai,  sehogy  sem  akarják  elhinni,  hogy  olyan  tétova  a  központ. 


Különben,  a  folyton  lengő  inga  miatt,  csakhamar  mindenkinek  meglesz  az  oka,  hogy 
véres  bosszút  álljon,  és  a  pillanatnyi  győztesek  soha  sem  gyakorolják  a  nagylelkűséget. 

Két  belső  -  főleg  lázadó  -  szervezeti  tényező  is  csatlakozik  az  erőszak 
elhatalmasodásának  külső  okaihoz.  Demokratikusan  soha  mérlegre  nem  tett  kiscsoport¬ 
érdekek  és  egyéni  becsvágyak  mindig  új  meg  új  szakadásokra  vezetnek,  közben  meg 
cinikus  „politikai  vállalkozók"  próbálják  aprópénzre  váltani  derengő  dicsfényüket, 
beépülve  az  új  helyi  hatalmakba,  kiváltképpen  az  NFFI  tartományi  vezérkaraihoz  fűződő 
kapcsolataik  ápolásával:  végül  is  sokan  a  négyekhez  csatlakoznak,  és  vidéki  kiskirály  lesz 
belőlük.  A  klikkharcok  lassanként  elvesztik  politikai  jellegüket,  és  már  csak  azok 
küzdelmévé  egyszerűsödnek,  akik  hatalmon  vannak,  és  akik  szeretnének  a  helyükbe 


lépni. Végül  pedig,  ahogy  a  laokajban  láttuk,  a  kommunista  Kínában  mindig  annak  van 
igaza,  aki  vádol,  mert  cáfolhatatlan  idézetekkel  és  jelszavakkal  vértezi  föl  magát;  ha 
védekezik  az  ember,  majdnem  szabályszerű,  hogy  súlyosbítja  a  helyzetét.  Csak  az  az 
egyetlen  hatásos  válasz,  ha  magasabb  szintű  a  viszonvád:  nem  számít,  hogy  van-e  alapja 
vagy  nincs,  csak  az  a  lényeg,  hogy  politikailag  helyesen  legyen  megfogalmazva.  A  vita 
természete  állandóan  szélesíti  hát  a  támadások  körét  és  növeli  a  megtámadottak 
számát. Minden  politika,  ezért  végül  a  legkisebb  eseményt  is  kedvére 
túlmagyarázhatja  bárki,  és  a  leggonoszabb  bűnös  szándékok  bizonyítékát  fedezheti  föl 
benne.  A  legvégén  pedig  ott  az  ítélet:  a  fizikai  megsemmisítés... 

Az  a  kifejezés,  hogy  (burkolt  vagy  nyílt)  „polgárháború",  talán  gyakran  jobban  illenék  az 
eseményekhez,  mint  a  „mészárlás"  noha  az  egyik  szinte  magától  torkollott  a  másikba. 
Mindinkább  mindenki  ellen  mindenki  háborúja  folyt  itt  a  szemünk  láttára.  1966-ban, 
december  végén  3100  hagyományoltalmazót  vagy  kádert  vetettek  börtönbe  a  lázadók 
Vuhanban.^^^  A  lázadók  és  a  Millió  Hős  összecsapásában  1967.  május  27-én  esett  el  az 
első  halott:  akkor  fegyverkezéshez  láttak,  és  hadászati  pontokat  foglaltak  el.  Június  17-én 
bevették  a  lázadó  munkások  főhadiszállását:  25  halott  van,  összesen  majd  158  lesz  ezen 
az  oldalon,  június  30-án.  Július  végén,  a  hagyományoltalmazók  szétverése  után  iszonyú 
megtorlás  következett;  600  embert  öltek  meg  közülük,  66  000  ellen  indult  eljárás,  sok 
közöttük  a  sebesült.  Az  1968-as  márciusi  baloldali  fordulat  után  újra  elkezdődik  a  hajsza: 
tízezrével  kerülnek  emberrablás  áldozatai  egy  sportpályára;  mind  több  a  garázda  rabló  a 
milíciákban,  ezek  és  az  utcai  bandák  tartják  rémületben  az  embereket;  ömlik  a  fegyver  a 
szomszédos  tartományokból.  Májusban  polgárháborús  légkört  teremtenek  a  lázadó 
bandák  összecsapásai:  május  27-én  80  000  fegyvert  lopnak  el  a  hadseregtől  (napi  rekord 
Kínában...),  valóságos  párhuzamos  fegyverpiac  alakul  így  ki,  az  egész  országból 
odajárnak;  a  bandák  kedvéért  visszaalakítják  az  üzemeket  harckocsi-  vagy  robbanószer¬ 
gyárrá.  Június  közepén  már  57  embert  ölnek  meg  az  eltévedt  lövedékek.  Boltokat, 
bankokat  fosztanak  ki;  a  lakosság  menekülni  kezd  a  városból.  A  pekingi  deus  ex  machina 
azonban  egyetlen  elítélő  nyilatkozattal  leteríti  a  lázadókat:  július  22-én,  egyetlen 
puskalövés  nélkül  közbelép  a  Népi  Felszabadító  Hadsereg,  és  szeptemberben  már 
feloszlásra  kényszerülnek  a  lázadó  bandák.^^"^  Ahol  nem  következett  be  tartós  elkülönülés 
hagyomány-oltalmazók  és  lázadók  között,  mint  a  kevéssé  iparosodott  Fu-csien 
tartományban,  a  lokálpatriotizmus  kerekedik  felül,  vagy  a  város-falu  ellenségeskedés: 
amikor  a  hsziameni  vörösgárdisták  kikötnek  hajójukkal  a  tartományi  fővárosban,  ilyen 
kiáltásokkal  fogadják  őket:  „Fucsu  a  fucsuiaké"  meg  „Fucsu  lakói,  ne  feledkezzetek  meg 
az  őseitekről!  Mindig  a  hsziameniek  esküdt  ellenségei  leszünk." (Sanghajban 
világosabb  a  helyzet,  ott  a  Csiangszu  tartomány  északi,  illetve  déli  részéről  származók 
ellentéte  határoz  meg  bizonyos  összeütközéseket.)^^^  A  forradalmi  bandák  harca  még 
olyan  alacsony  szinten  is,  mint  Nagy  Kanyar  (lásd  föntebb),  alig  leplezi  a  falu  északi 
végében  uralkodó  Lu  család  és  a  délen  korlátlan  hatalmú  Sen  család  régi 
torzsalkodásának  kiújulását;  olyan  régi  ügyek  miatt  való  leszámolásnak  is  most  jött  el  az 
ideje,  amelyek  a  japán  megszállás  korára,  vagy  1946-ra,  a  földreform  véres  kezdeteire 
nyúlnak  vissza. Az  erősen  mezőgazdasági  jellegű  Kuanghszi  tartományban,  a  Kujiinból 


kiűzött  hagyományoltalmazók  fokozatosan  parasztmilíciákkal  fogják  körül  a  várost,  és 
végül  győznek  is.^^^  A  Vörös  Zászló  és  a  Keleti  Szél  banda  között  dúló  harcoknak  900 
áldozata  van  Kantonban  1967  júliusában-augusztusában.^^^  Néha  ágyútüzet  zúdítanak 
egymásra. 

Egy  akkor  tizennégy  éves  vörösgárdista  emlékezései  jól  érzékeltetik,  hogy  milyen 
nehéz  idők  jártak  akkoriban:  „Fiatalok  voltunk.  Elvakultak  voltunk.  Hittük,  hogy  Mao  elnök 
nagy,  hogy  őnála  az  igazság,  hogy  ő  az  igazság.  Akármit  mondott  Mao,  én  mindent 
elhittem.  Hittem,  hogy  értelme  van  a  kulturális  forradalomnak.  Azt  gondoltuk,  hogy 
forradalmárok  vagyunk,  és  mint  Mao  elnököt  követő  forradalmárok,  minden  kérdést,  a 
társadalom  gondját-baját  képesek  vagyunk  megoldani,  orvosol  ni. A  borzalmak 
tömegesebb,  „hagyományosabb"  jelleget  öltenek,  mint  az  előbbi  évben.  Például,  mit 
tapasztalhatott  az  ember  Lancsu  mellett,  Kanszu  tartományban?  „Biztos  volt  ott  vagy 
ötven  jármű...  Minden  teherautó  motorházára  oda  volt  kötve  egy  keresztbe  fektetett 
emberi  lény.  Némelyik  kocsira  kettőt  is  odakötöztek.  Átlósan  ki  voltak  nyújtva,  és 
fémhuzallal,  kötéllel  föl  erősítve...  A  tömeg  körülfogott  egy  embert,  és  nyársakat, 
parasztkardokat  döfködött  belé,  míg  vérbe  borulva  össze  nem  esett,  és  vonagló  húscafat 
nem  lett  belőle. 


Kujiin:  a  hadsereg  a  vörösgárdisták  ellen 

Napkeltekor  a  milicisták  hozzákezdtek  a  házkutatáshoz  meg  a  letartóztatáshoz.  A 
katonák  is  ugyanakkor  kezdték  hangszórón  közölni  az  utasításaikat.  Tíz 
bűncselekményből  álló  jegyzéket  állítottak  össze;  ilyesmik  voltak  rajta;  egy  börtön 
birtokbavétele,  egy  bank  elfoglalása,  katonai  szervek  megtámadása,  közbiztonsági 
hivatalokba  való  erőszakos  behatolás,  vonatfosztogatás,  fegyveres  harcban  való  részvétel 
stb.  Ha  csak  egyet  is  elkövetett  valaki  ezekből  a  bűntettekből,  letartóztatták,  és  elítélték 
a  „proletariátus  diktatúrája  szerint".  Gyors  számadást  csináltam,  és  rájöttem,  hogy  hat 
ilyen  vádpont  van  a  rovásomon.  De  ugyan  melyiket  nem  követték  el,  mert  „úgy  kívánta  a 
forradalom"?  Egyik  ilyen  cselekményből  sem  származott  semmilyen  személyes  hasznom. 
Ha  nem  akartam  volna  „forradalmat  csinálni"  egyik  ilyen  bűntettet  sem  követtem  volna 
el.  Most  meg  az  egészet  az  én  nyakamba  akarják  varrni.  Igazságtalannak  éreztem,  de 
rémülettel  is  eltöltött.  [.] 


Később  megtudtam,  hogy  a  milicisták  néhány  „hős  harcosunk"  vesztét  okozták.  Azzal  is 
növelték  áldozataik  számát,  hogy  elszaggatták  a  betegekbe  kötött  vérátömlesztő  vagy 
oxigénvezető  csöveket.  Ha  még  járóképes  volt  valaki,  minden  gyógyszert  megtagadtak 
tőle,  és  ideiglenes  börtönbe  zárták. 

Egy  sebesült  megszökött  szállítás  közben,  és  a  milicisták  körülzárták  a  környéket. 
Megint  átkutattak  minden  lakást.  Ha  valakinek  nem  volt  benne  a  neve  a 
lakónyilvántartásban,  letartóztatták;  énvelem  is  ez  történt.  [.] 

Az  emeletemen  [a  börtönné  átalakított  kujiíni  7-es  számú  iskolában]  összetalálkoztam 
egy  barátommal,  akivel  együtt  jártam  a  műszaki  iskolába.  Megtudtam  tőle,  hogy  a 
milicisták  megölték  az  iskolája  egyik  hős  harcosát.  A  diákok  kitartottak  egy  dombon,  és 


három  nap,  három  éjjel  ellenálltak  a  milicisták  rohamainak.  A  lázadó  főhadiszállás  azzal 
ismerte  el  barátom  iskolatársának  a  bátorságát,  hogy  „páratlan  és  bátor  hős"  névvel 
tüntette  ki.  Az  iskolát  elözönlő  és  letartóztatásokkal  foglalatoskodó  milicisták 
felszólították,  hogy  lépjen  ki  a  sorból.  Utána  beletették  egy  vászonzsákba,  és 
felakasztották  egy  fára,  hogy  csakugyan  úgy  nézzen  ki,  mint  egy  „epehólyag". Azután, 
az  összes  egybegyűlt  tanuló  szeme  láttára,  felváltva  ütlegelték  puskaaggyal,  amíg  élet 
volt  benne. 

Szörnyű  történetek  jártak  a  börtönben  szájról  szájra,  nem  voltam  hajlandó  többet 
meghallgatni  belőlük.  Az  alatt  a  két  nap  alatt  kivégzések  folytak  az  egész  városban,  és 
azokról  esett  a  legtöbb  sző  köztünk.  Egyszer  csak  már  majdnem  természetessé  vált  ez  az 
öldöklés.  Akik  végrehajtották  ezt  a  mészárlást,  már  szinte  ügyet  sem  vetettek  rá,  akik 
meg  meséltek  róla,  hideggé  és  érzéketlenné  váltak  iránta.  Magam  is  úgy  hallgattam 
ezeket  a  történeteket,  mintha  semmi  közük  sem  volna  a  valósághoz. 

Az  volt  a  legszörnyűbb  a  börtönben,  ha  egy  fogoly  hajlandó  volt  a  hatóságok  kezére 
játszani,  és  bejött,  szemügyre  vett  bennünket,  hogy  melyikünkre  ismer  rá.  Egyszer  csak 
felüvöltöttek  az  őreink;  „Emelje  föl  mind  azt  a  kutyapofáját!"  Akkor  belépett  néhány 
álarcos,  és  hosszasan  megszemlélt  bennünket.  Ha  ismerős  arcra  akadtak,  a  milicisták 
puskát  fogtak  a  szerencsétlenre,  és  rá  parancsoltak,  hogy  menjen  ki  velük.  Igen  gyakran 
ott,  a  helyszínen  lőtték  agyon  ezeket  a  lázadókat.^^^ 


1968  második  felére  az  nyomja  rá  a  bélyegét,  hogy  általánosságban  ismét  a  hadsereg 
lesz  a  helyzet  ura,  feloszlatják  a  vörös  gárdákat,  ősszel  sok  millió  „tanult  fiatalt"  -  1970-ig 
összesen  5,4  milli-ót^^^  -  küldenek  vidékre,  az  isten  háta  mögé,  és  remélik,  hogy  nem  is 
látják  viszont  őket  egyhamar  (sokan  ott  is  maradnak  tíz  évig,  vagy  annál  is  tovább);  Mao 
halála  előtt  12-20  milliót  kényszerítenek  erőszakkal  falura,^^^  köztük  egymillió  sanghajit 
(az  egésznek  18%-át;  ez  is  rekord). Hárommillió  kirúgott  kádert  helyeznek  el,  gyakran 
évekre,  a  Május  7.  iskolákban, ezekben  a  félig  börtönszerű  átnevelő  központokban. 
Kétségtelenül  ez  a  legnagyobb  mészárlások  éve  is,  mert  ekkor  nyomulnak  be 
pártmunkás-  és  katonacsapatok  az  egyetemek  területére,  és  főleg  ekkor  vesznek  be 
bizonyos  déli  városokat.  így  Kuanghsziban  nehéztüzérséggel  és  napalmbombával 
pusztítják  el  Vucsut;  augusztus  19-én  30  000  katona  és  fegyveres  parasztmi licista  hódítja 
vissza  Kujiint,  valóságos  állóháború  után  (a  jelek  szerint  a  kulturális  forradalom  iránt 
tanúsított  vidéki  közöny  néha  nyílt  ellenségességgé  változik  hát,  amelyet,  igaz,  kihasznál 
és  felnagyít  a  politikai-katonai  gépezet).  Hat  napon  át  tömegesen  végzik  ki  a  lázadókat. 
Már  nincsenek  is  harcok,  de  még  egy  hónapig  tombol  a  terror  a  környéken,  ezúttal  az 
örök  bűnbakok,  a  feketék  ellen  és  a  Kuomintang  régi  hívei  ellen.  Olyan  arányú  ez  a  terror, 
hogy  néhány  járás  eldicsekedhet  vele,  hogy  már  „az  öt  fekete  csoport  egyetlen  tagja  sem 
található"  a  területén. Ekkor  kapja  gúnynevét  („a  hunani  mészáros")  a  KKP  jövendő 
elnöke,  Hua  Kuo-feng,  tartománya  állambiztonsági  megbízottja.  Az  ország  déli  része 
szenvedett  a  legtöbbet:  talán  100  000  halott  is  volt  egyedül  Kuanghsziban,  40  000 
Kuangtungban,  30  000  Jünanban.^^^  Kegyetlenek  voltak  a  vörösgárdisták.  De  a  hóhéraik, 
a  párt  parancsát  teljesítő  katonák  és  milicisták  lelkén  száradnak  a  legvalódibb 


mészárlások. 

1968-ban  visszatér  hát  az  állam,  teljes  díszben,  mindenestül.  Ismét  magához  ragadja  a 
törvényes  erőszak  monopóliumát,  és  nem  mulasztja  el.  hogy  éljen  is  vele.  A  mind  több 
nyilvános  kivégzéssel  lényegében  visszatérnek  a  kulturális  forradalom  előtti  rendőri 
módszerekhez.  Sanghajban  Csiang  Csing  embere  -  és  csakhamar  a  párt  alelnöke  -,  az 
egykori  munkás  Vang  Hung-ven  kiáltványban  teszi  közzé:  „Legyőztük  az  anarchiát"; 
április  27-én  halálra  ítélnek  több  lázadó  vezetőt,  és  népes  tömeg  előtt,  a  helyszínen 
megölik  őket.^^°  A  négyek  egy  másik  tagja,  Csang  Csun-csiao  kijelenti  júliusban:  „Lehet, 
hogy  hamisan  vádoltak  meg  néhány  embert  [...]  de  az  nem  olyan  nagy  baj.  Hanem  az 
végzetes  volna,  ha  igazi  ellenséget  is  futni  hagynánk."^^^  Csakugyan  képtelen 
összeesküvések  komor  korszaka  következik,  mód  nyílik  most  nagyon  is  valóságos, 
tömeges  letartóztatásokra,  és  megint  a  hallgatás  lesz  az  úr  a  társadalomban;  csak  Un 
Piao  halála  enyhíti  egy  kicsit  1971-ben,  de  nem  szünteti  meg  ezt  a  legkomiszabb 
terrorhadjáratot,  amelyben  része  volt  Kínának  az  ötvenes  évek  óta. 

Az  állítólagos  belső-mongóliai  néppárt  ügye  az  első  ügy;  ténylegesen  feloszlatták  és 
1947-ben  beolvasztották  a  KP-ba,  de  most  -állítólag  -  titokban  feltámasztották.  346  000 
ember  ellen  indul  eljárás  1968  februárja  és  májusa  között,  és  a  háromnegyed  részük 
mongol  (aligha  kétséges  a  nemzetiségellenes  sovinizmus);  a  sok  kivégzés,  kínzás, 
öngyilkosság  16  000  ember  halálával,  továbbá  87  000  személy  megnyomorodásával 
jár.^^^  Hasonló  vádak  vezetnek  majd  14  000  kivégzéshez  Jünanban,  egy  másik  olyan 
tartományban,  ahol  sok  kisebbség  él.^^^  De  különösképpen  a  Május  16.  ezred 
„összeesküvése"  homályos.  Ez  a  szélsőbaloldali,  valószínűleg  parányi  és  fölöttébb 
szedett-vedett  pekingi  vörösgárdista  szervezet  (sokezernyi  hozzá  hasonló  volt)  más 
nyomot  sem  hagyott  maga  után,  csak  néhány,  Csu  En-lajt  támadó  feliratot,  1967 
júliusában.  Még  mindig  elég  tisztázatlan  okokból,  úgy  döntött  a  maoista  központ,  hogy 
valami  óriási  ellenforradalmi  „fekete  bandita"-hálózatot  csinál  belőle,  és  meg  is  lódult  a 
nagy  kampány  1970-71-ben,  nem  is  ért  véget  1976-ig,  akkor  is  csak  per  és  ítélet  nélkül: 
egymást  érték  az  egész  országban  a  „harci"  gyűlések,  vallomások,  kínzások.  A 
külügyminisztérium  kétezer  tisztviselője  közül  hatszáz  ellen  indult  eljárás.  Mao 
testőrsége,  a  8341-es  egység  a  pekingi  egyetemen  jeleskedett,  ahol  178  „ellenséget" 
fedeztek  föl,  akik  közül  tíz  belehalt  a  zaklatásba.  1968  végén,  Senhszi  tartomány  egyik 
gyárában  -  csekélység!  -  547  „kémet"  lepleznek  le  mintegy  1200  „cinkosával"  együtt. 
Tizenhárom  vádpont  alapján  vonják  felelősségre  Jan  Feng-jing  operaénekesnőt,  aki  1968 
áprilisában  öngyilkos  lesz;  felboncolják,  mert  testébe  rejtett  rádióadót  keresnek.  A  három 
legkiválóbb  asztalitenisz-bajnok  is  önkezével  vet  véget  az  életének.^^"^ 

De  azért  már  a  legsötétebb  éjszakában  is  ott  dereng  valami  kevésbé  tragikus  jövő. 
Minden  arra  vall:  1969  és  a  következő  évek  Kínája  már  torkig  van  az  erőszakkal,  a 
kampányokkal,  a  jelszavakkal.  A  kulturális  forradalom  nyilvánvaló  kudarca  most  már 
végképpen  eltávolítja  a  rendszertől  a  városiak  és  különösen  a  fiatalok  többségét,  akik 
minél  inkább  reménykedtek,  annál  inkább  becsapva  érezték  magukat.  Gyakran 
megtagadják  az  engedelmességet,  nem  hajlandók  falura  távozni,  ki  is  alakul  így  egy 
félig-meddig  illegalitásban  élő,  hullámzó  városlakó  réteg.  Mindenfelé  terjed  a  cinizmus,  a 
bűnözés,  a  bezárkózás.  1971-ben  sok  embernek  kinyílik  a  szeme,  amikor  brutálisan  és 


megmagyarázhatatlanul  elteszik  láb  alól  Un  Piaót,  akit  maga  Mao  tett  meg  utódjának 
Már  nyilvánvalóan  nem  csalhatatlan  a  nagy  kormányos. Fáradtak  a  kínaiak  és 
félnek  -joggal;  az  1966  és  1976  között  táborba  hurcoltakon  fölül  még  kétmillió  rab  kelt 
útra  a  laokaj  felé.^^^  Továbbra  is  színlelik,  hogy  hűségesek  a  vezérhez,  de  titkon  már 
ébredezik  a  civil  társadalom,  és  meg  is  pezsdül  1976  és  1979  között.  Sokkal 
termékenyebb  mozgalom  lesz  ez,  mint  az  a  kulturális  forradalom,  amelynek  az  a  mondat 
lehetne  a  jelmondata,  amelyet  Mao  vett  kölcsön  1966  augusztusában  egy  „jó"  diáktól; 

„Én  engedelmességből  lázadok." 


A  színpadias  terror  1969-ben:  egy  „harci"  gyűlés 


A  hallgatóság  jelmondatokat  kiabált,  és  kis  piros  könyveket  rázott.  Volt  ott:  „Éljen  Nagy 
Vezérünk,  Mao  Elnök."  majd  „Jó  Egészséget  Második  Főparancsnokunknak,  Linnék, 
Töretlen  Jó  Egészséget!"  Nemcsak  arra  vallott  ez,  hogy  milyen  jól  fekszik  Un  Piao  a  párt 
IX.  kongresszusa  után,  hanem  arra  is,  hogy  Un  Piao  személyi  kultusz  fenntartására 
törekvő  párthívei  szervezték  ezt  a  gyűlést.  Vajon  az  én  ügyem  vizsgálatát  is  ők  vették  a 
kezükbe? 

Két  láb  jelent  meg  a  látómezőmben:  egy  ember  szónokolt  előttem.  Bemutatott  a 
hallgatóságnak,  ismertette  családi  származásomat  és  magánéletemet.  Már  fölfigyeltem 
rá,  hogy  valahányszor  forradalmárok  mondták  el  az  életem  történetét,  mind  gazdagabb 
lettem,  és  egyre  bágyadtabb  és  fényűzőbb  lett  az  életmódom.  Most  már  mesebeli 
arányokat  öltött  ez  a  bohózat.  Föltettem  magamban,  hogy  nem  válaszolok,  meg  sem 
szólalok,  ezért  sokkal  higgadtabb  voltam,  mint  az  első  harci  gyűlésemen,  1966-ban.  Pedig 
amikor  a  szónok  azt  mondta,  hogy  az  imperializmus  ügynöke  vagyok,  a  hallgatóság 
fölállt,  sokan  körém  tódultak,  és  dühösen,  felháborodottan  kiabáltak  rám. 

Olyan  tűrhetetlen  szitkokkal  halmoztak  el,  hogy  ösztönösen  fölemeltem  a  fejem,  hogy 
válaszoljak.  Akkor  olyan  durván  rántották  fel  megbilincselt  kezemet  a  fegyőrnők,  hogy 
kétrét  kellett  görnyednem,  úgy  enyhítettem  a  fájdalmamat.  Ebben  a  testhelyzetben 
tartottak  mindvégig,  amíg  a  fejemre  olvasta  vétkeimet  a  szónok.  Csak  akkor  engedték  le 
a  két  karomat,  amikor  a  hallgatóság  megint  rázendített  a  jelmondatokra.  Később  tudtam 
meg,  hogy  „dobó  testhelyzetben"  tartottak,  amelyet  hasonló  esetekre  találtak  ki  a 
forradalmárok.  [...  ] 

Már  szinte  hisztérikussá  váltak  a  gyűlés  résztvevői.  Az  ordítozásuk  elnyomta  a  szónok 
hangját.  Valaki  nagyot  taszított  rajtam  hátulról.  Meginogtam  és  fellöktem  a  mikrofont.  Az 
egyik  nő  lehajolt  érte,  belegabalyodott  a  vezetékekbe,  és  elesett,  engem  is  magával 
rántva.  FIátra  volt  kötve  a  kezem,  és  kényelmetlen  helyzetben  roskadtam  össze,  arccal  a 
padlóra:  sokan  ránk  estek  a  lökdösődésben.  Kiabált  mindenki,  és  percekbe  telt.  mire 
talpra  tudtak  állítani. 

Teljesen  kimerültem,  azt  kívántam,  csak  gyorsan  lenne  már  vége  ennek  a  gyűlésnek, 
de  beszéd  beszédet  követett  szakadatlanul,  mintha  mindenki  el  akarta  volna  mondani 
magáét,  aki  csak  ott  volt  az  emelvényen.  Már  nem  is  engem  támadtak,  most  már 


szónokversenyre  keltek  egymással,  hogy  ki  zengi  ékesebben  Un  Piao  dicséretét,  a 
legválogatottabb  hízelgő  szavakkal,  amelyekre  csak  képes  a  gazdag  kínai  nyelv. 

Hirtelen  kinyílt  az  ajtó  mögöttem,  és  egy  férfihang  azt  kiabálta  be,  hogy  elment  valaki. 
Szavainak  egy  pillanat  alatt  megvolt  a  hatása.  A  szónok  a  mondat  közepén  hallgatott  el. 
Biztos  voltam  benne,  hogy  valami  fontos  személyiség  hallgatózott  egy  másik  szobában, 
és  távozása  fölöslegessé  tette,  hogy  tovább  játsszák  az  ő  kedvéért  színre  hozott 
komédiát.  Némelyek  már  távoztak  is,  mások  a  táskájukat,  kabátjukat  szedegették  össze. 
A  szónok  még  sebtiben  bedobott  néhány  jelmondatot,  hogy  legyen  mit  kiabálniuk 
kórusban,  de  alig  vettek  tudomást  róla.  Csak  néhány  hang  hallatszott,  majd  kiürült  a 
terem.  Úgy  tetszett,  hogy  már  senki  sem  dühös  rám.  Nem  mosolyogtak  ugyan,  de 
közönyösen  néztek  rám.  Csak  egy  voltam  a  rengeteg  áldozat  közül,  csak  színesítették 
velem  a  harci  gyűlést.  Megtették,  amit  vártak  tőlük,  de  most  már  vége.  Még  segítő  kéz  is 
nyúlt  felém,  amikor  meglökött  egy  férfi.  Mindenki  útnak  indult,  esőről,  jó  időről  csevegett, 
mint  kijövet  a  moziból. 


A  Teng-korszak:  a  terror  szétmállása  (1976-tól) 

Amikor  Mao  1976  szeptemberében  lehunyta  a  szemét  -  politikai  értelemben  már  halott 
volt  egy  ideje.  Az  is  azt  mutatja,  hogy  csak  tessék-lássék  fogadtatásra  lelt  halálhírének 
bejelentése  a  nép  körében;  továbbá,  hogy  nem  volt  képes  gondoskodni  az  utódlásáról:  a 
négyekhez  állt  legközelebb  ideológiailag,  de  pártfogójuk  halála  után  nem  egészen  egy 
hónappal  már  ők  is  börtönben  találják  magukat;  Hua  Kuo-fengnek  kellett  volna 
szavatolnia  a  folyamatosságot,  ám  1978  decemberében  át  kell  adnia  hatalma  java  részét 
az  elsüllyeszthetetlen  Teng  Hsziao-pingnek,  akit  utálnak  a  maoisták.  De  talán  1976. 
április  5-én  volt  a  nagy  fordulat,  a  kínai  Halottak  Napján,  amikor  Peking  népe  tömegesen 
és  ezúttal  önként  emlékezett  meg  a  januárban  elhunyt  Csu  miniszterelnökről.  Joggal 
ijedezett  a  hatalom,  hogy  ilyen  sosem  látott  megmozdulás  is  lehetséges:  nem  fért  a 
fejébe,  ellenkezett  a  klikkszemlélettel,  a  pártellenőrzéssel;  a  koszorúkkal  együtt  néhány 
verset  is  elhelyeztek,  amelyek  alig  leplezetten  támadták  a  vén  kormányost. 
Visszaszorították  hát  a  tömeget  (de,  1989-cel  ellentétben,  nem  lőnek  a  Tienanmen 
téren),  nyolc  halottat  és  kétszáz  sebesültet  tartanak  nyilván,  több  ezer  embert 
tartóztattak  le  országszerte  (vidéken  is  visszhangja  támadt  a  pekingi  gyásznak),  legalább 
ötszázat  kivégeztek,  köztük  vagy  száz  letartóztatott  tüntetőt  is;  tízezrek  ellen  indult 
vizsgálat  októberig. Business  as  usual?  Dehogyis:  elkezdődik  a  Mao  utáni  korszak, 
amelyet  az  határoz  meg,  hogy  lelép  a  színről  a  politikus,  a  központ  meg  elveszti  azt  a 
képességét,  hogy  csakis  maga  szervezhessen  megmozdulásokat. 

„1966-ban  egy  bamba  nép  bámulta  könnyes  szemmel  azt,  aki  megfosztotta  a 
szabadságától,  1976-ban  pedig,  ugyanazon  a  téren,  egy  bátorságra  kapott  nép  nézett 
farkasszemet  ugyanazzal  az  emberrel. 

A  Demokrácia  Fala  jelképezi  ezt  az  új  helyzetet  (1978  telétől  1979  tavaszáig),  de  a 
korlátáit  is  világosan  megmutatja.  Néhány  régi  vörösgárdista  -  Teng  hozzájárulásával  - 
olyan  nézeteket  tesz  ott  közzé,  amelyeket  felforgatónak  talál,  aki  a  maoizmusban 
nevelkedett.  Vej  Csing-seng  a  legpallérozottabb  ezek  között  a  gondolkodók  között; 
csakugyan  azt  állítja  Az  ötödik  modernizáció:  a  demokrácia^^^  című  tacepaóijában,  hogy 


az  uralmon  lévő  „hűbéri  szocializmus"  vezető  osztálya  kizsákmányolja  a  népet;  hogy  a 
demokrácia  a  tartós  fejlődés,  ennélfogva  a  Teng  javasolta  gazdasági  és  technikai  „négy 
modernizáció"  feltétele,  hogy  el  kell  vetni  a  marxizmust,  a  totalitarizmus  forrását  a 
szocializmus  demokratikus  irányzatai  kedvéért.  1979  márciusában,  amikor  már  biztos  a 
hatalmában.  Teng  Hsziao-ping  letartóztatja  Vejt  és  néhány  társát;  tíz  év 
szabadságvesztésre  ítélik  Vejt,  mert  adatokat  közölt  egy  külföldivel  (ez  „ellenforradalmi 
bűncselekmény").  1993-ban  szabadul  -  soha  sem  „ismert  be"  semmit  -  de  olyan  nyíltan 
beszél,  hogy  nyolc  hónap  múlva  megint  letartóztatják,  és  1995-ben  tizennégy  évi 
börtönre  ítélik,  mert  „akciótervet  készített  a  kormány  megbuktatására". A  hatalom 
mindig  nehezen  viseli  a  bírálatot... 

Azért  Teng  alatt  a  kritikus  is  megúszhatja:  nagy  haladás  a  Mao-korszakhoz  képest, 
amikor  egy  elhamarkodott  szóért  vagy  egy  falfirkáért  agyonlőhették  az  embert.  Igaz,  a 
Mao-utáni  reformok  kedvezően  hatottak  a  gazdaságra,  de  azért  a  politikus  mégsem  ment 
feledésbe.  A  gazdasági  átalakuláson  kezdve  minden  a  társadalom  felszabadítása 
irányában  és  a  hatalmi  önkény  korlátozása  irányában  hat:  így  a  nyolcvanas  évek  -  a 
szegény-  és  közép-szegény  paraszt  szövetségek  feloszlatása  -  óta  az  immár  tömegesen 
családi  gazdaságok  felé  visszaforduló  parasztságnak  csak  alig  egytizede  marad  a  KKP 
szervezett  irányítása  alatt;^^^  a  városokban  az  egyéni  és  magánvállalkozások  teljes 
föllendülésben  lévő  ágazata  minden  közvetlen  politikai  ellenőrzés  alól  kivonja  a 
munkaerő  nagy  részét.  Inkább  meghatározzák  és  szabályozzák,  mintsem  körülírják  az 
állami  szerkezeteket,  ám  ez  azzal  jár,  hogy  önvédelmi  eszközöket  kap  az  egyén.  1978- 
ban  tömeges  (körülbelül  százezer)  a  szabadon  bocsátás  és  a  (gyakran  csak  posztumusz) 
rehabilitálás,  különösen  művészeti  és  irodalmi  körökben;  így  Ting  Ling,  az  1957-58-as 
kiigazítás  áldozata  1979-ben  szabadul  meg  falusi  száműzetéséből  és  a  még  Jenanba 
visszanyúló,  hosszú  üldöztetéstől.  Ez  a  „sebnyalogató"  irodalomnak  és  az  alkotói 
szabadsághoz  való,  még  tétova  visszatérésnek  a  kezdete.  Visszaengedik  a  városba  a 
kulturális  forradalom  falura  száműzöttjeinek  kétharmadát.  Az  új  alkotmány  visszaállítja  a 
jogvédelemhez  való  minimális  jogokat  és  az  ügyészségeket.  1979-ben,  a  KNK 
történetének  első  büntető  törvénykönyve  (Mao  szabad  kezet  akart  magának,  és 
meggátolta  a  törvénybe  iktatását)  az  „utálatos  bűntettekre"  korlátozza  a  halálbüntetést, 
visszaállítja  a  fellebbezési  jogot  (már  nem  járhat  az  ítélet  súlyosbításával),  és 
megszünteti  a  pártbizottságok  igazságszolgáltatási  jogkörét. 

1982  egy  még  tömegesebb  rehabilitálási  hullám  éve:  csak  Szecsuan  tartományban  242 
000  embert  rehabilitálnak;  Kuangtungban  az  ellenforradalmárnak  bélyegzettek  78%-áről 
lemossák  ezt  a  gyalázatot,  és  valami  csekély  kártalanítást  kapnak  minden,  börtönben 
töltött  évért.  Az  új  elítéltek  között  már  csak  0,5%  a  politikai.  1983-ban  erősen 
megnyirbálják  az  állambiztonsági  miniszténum  jogkörét,  és  át  kell  engednie  az 
igazságügy  minisztériumnak  a  laokaj  igazgatását.  A  bíróságok  már  hatálytalanítanak 
bizonyos  letartóztatásokat,  kivizsgálják  a  rendőrség  ellen  benyújtott  panaszokat,  perbe 
fogják  -  és  nyilvánosan  elítélik  -  a  kegyetlenkedő  fegyőröket,  szemléket  tartanak  a 
táborokban.  Elvben  már  nem  kell  számításba  venni  a  perekben  az  osztályeredetet.  1984- 
ben  megkönnyítik  a  szabaduló  rabok  társadalomba  való  visszailleszkedését,  a  börtönben 
pedig  szakképzés  kezdődik  az  ideológiai  tanfolyamok  helyett.  Bevezetik  a 


büntetésmérséklés,  a  feltételes  szabadon  bocsátás  és  az  eltávozás  intézményét;  ezentúl 
már  kedveznek  a  családi  kapcsolatok  ápolásának.^^"^  1  986-ban  körülbelül  ötmillióra 
csökken  a  börtönlakók  száma  (attól  fogva  nemigen  változik):  ez  az  1976-os  számnak  csak 
a  fele;  az  egész  lakosságnak  csak  0,5%-át  teszi  ki,  nem  többet,  mint  az  Egyesült 
Államokban,  és  kevesebbet,  mint  az  utolsó  évek  Szovjetuniójában.^^^  Hiába  a  nagy 
erőfeszítések,  a  laokajban  termelt  GDP  mégis  csak  nagyjából  ugyanannyi  marad,  vagyis 
az  ötvenes  évek  végén  megtermelt  GDP  egyharmadánál  is  kevesebb. 

A  „második  Tienanmen"  megrázkódtatása  után  is  folytatódik  a  fejlődés.  1990  óta  a 
közigazgatást  is  perbe  foghatják  az  állampolgárok.  1996  óta  szigorúan  szabályozzák,  és 
egy  hónapra  csökkentik  a  vizsgálati  fogságot;  már  három  év  lett  a  leghosszabb  laocsiao 
büntetés.  Megnövelték  az  ügyvéd  szerepét  és  függetlenségét;  1990  és  1996  között 
kétszer  annyi  lett  a  számuk.  1995  óta  pályázat  útján  válogatják  ki  a  bírókat  (azelőtt 
gyakran  a  kiszolgált  katonákból,  rendőrökből  lettek  a  bírók). 

De  azért  még  sok  minden  kell  hozzá,  hogy  Kína  jogállam  legyen.  Nem  mindig 
alkalmazzák  az  ártatlanság  vélelmét,  az  ellenforradalmi  bűntettet  sem  törölték  a  büntető 
törvénykönyvből,  ha  óvatosan  élnek  is  vele.  1994  decemberében  a  köznapibb  „börtön" 
kifejezéssel  helyettesítik  a  „laokajt"  de  a  Jogi  Közlöny  jónak  látja,  hogy  megjegyezze: 
„Fegyintézet!  rendszerünk  működése,  jellege  és  feladatai  változatlanok  maradnak." A 
legtöbb  per  a  nyilvánosság  kizárásával  zajlik  le,  gyakran  sebtiben  hoznak  ítéletet  (a 
vizsgálat  ritkán  tart  három  hónapig,  néha  meg  csak  egy  hétig),  és  azt  is  indokolás  nélkül. 
A  káderek  tömegesen  követnek  el  korrupciós  bűncselekményeket,  1993  és  1995  között 
mégis  csak  az  ilyen  bűntettekért  perbe  fogottaknak  csak  kevesebb  mint  3%-át  tették  ki  a 
káderek.2^^  A  nyolcvanas  években  összesen  a  vádlottak  30%-át  képviselték  a  lakosság 
4%-át  kitevő  KKP  tagjai,  de  a  kivégzetteknek  csak  3%-át.^°°  Vagyis  szorosak  a  politikai 
és  bírósági  apparátusok  viszonyát  továbbra  is  szabályozó  befolyási  és 
rokonszenvkapcsolatok.  A  kilencvenes  évek  közepén  nagy  port  vert  föl  a  pekingi  városházi 
tisztviselők  egy  részének  sikkasztás  miatt  való  letartóztatása,  ám  ez  viszonylag  egyedi 
eset  maradt.  Gyakorlatilag  sértetlenül  ússza  meg  a  fejét  mindinkább  üzletelésre  adó 
kommunista  nómenklatúra. 


Végül,  továbbra  is  mindennapi  dolog  Kínában  a  halálbüntetés,  ez  a  végletes 
erőszakcselekmény.  Százával  van  halálos  ítélet,  köztük  olyan  „komoly  esetek"  miatt,  mint 
csempészet,  műkincsek  törvénytelen  kivitele  az  országból,  vagy  „államtitkok  elárulása" 
(ennek  félelmesen  tág  a  meghatározása).  1982  óta  elnöki  kegyelem  is  van,  de  nem 
gyakorolják.  Évente  több  ezer  a  kivégzés,  magában  Kínában  hajtják  végre  a  földkerekség 
összes  kivégzésének  több  mint  a  felét;  igencsak  növekszik  a  számuk  a  hetvenes  évek 
végéhez  viszonyítva,  de  a  kínai  birodalom  utolsó  évszázadaihoz  viszonyítva  is.^°^  Együtt 
kell  említeni  ezt  a  gyászos  valóságot  azzal  a  könnyedséggel,  amellyel  a  kampányok  és 
válságok  félresiklanak  a  fizikai  megsemmisítés  felé.  1983-ban  elszaporodott  a  bűnözés, 
emiatt  talán  egymillió  embert  is  letartóztattak,  és  valószínűleg  legalább  tízezret  ki  is 
végeztek  közülük  (sokat  nyilvánosan  és  „nevelő"  célzattal,  amit  tilt  elvben  a  büntető 
törvénykönyv),  „tömeg kampány"  keretében,  ahogy  az  ötvenes  években  szokták.  Akárcsak 
akkoriban,  most  is  igyekeznek  egy  kalap  alá  venni  minden  bajkeverőt;  sok  értelmiségit. 


papot,  külföldit  zaklattak  a  szellemi  környezetszennyezés  ellen  egyvégtében  indított 
kampányok  során. 1  989-ben,  amikor  egy  hónapig  tartották  megszállva  a  Tienanmen 
teret,  arról  árulkodik  a  tüntetés  letörése,  hogy  mennyire  meg  volt  rémülve  Teng  csapata; 
lövetett,  pedig  a  maoista  vezetők  visszariadtak  tőle  1976-ban;  jó  ezernyi  halott  és  talán 
tízezer  sebesült  lett  a  vége  Pekingben  és  több  száz  -  gyakran  titokban  tartott,  vagy 
álcázott  (közönséges  bűncselekményekkel  indokolt)  -  kivégzés  vidéken;  mintegy  tízezer 
letartóztatás  volt  Pekingben  és  harmincezer  egész  Kínában.  Ezrével  ítélték 
börtönbüntetésre  az  embereket,  és  tizenhárom  évnyi  szabadságvesztést  is  kaptak  a 
mozgalom  megbánást  nem  tanúsító  vezetői.  Széltében  ismét  nyomás  és  megtorlás 
nehezedett  a  családokra,  pedig  már  azt  hitték,  hogy  szakítottak  ezzel  a  gyakorlattal, 
megint  lehajtott  fejjel  kellett  megjelennie  a  vádlottnak  a  nyilvánosság  előtt,  és  a  vádlott 
töredelmességének  mértékétől  és  a  másokra  nézve  terhelő  vallomásától  függött  a  vele 
szemben  alkalmazott  durvaság  és  az  ítélet.  Ha  a  rabok  kisebbségét  képviselik  is  a 
politikai  foglyok,  mégis  van  belőlük  vagy  százezer  1991-ben,  és  közülük  mintegy  ezer  a 
friss  máskéntgondolkodó.^^^  A  századvég  kommunista  Kínája  gazdagabb,  és  nem  olyan 
erőszakos,  mint  Mao  Kínája;  tartósan  ellenáll  az  utópia  és  a  tisztító  polgárháború 
kísértésének.  De  soha  sem  tagadta  meg  határozottan  alapítóját,  ezért  mindig  készen  áll 
rá,  hogy  ha  nagy  a  baj,  megint  előveszi  Mao  egynémely  gyászos  módszerét. 


Tibet:  népirtás  a  világ  tetején? 

Sehol  sem  voltak  gyászosabbak  a  Teng-korszak  következményei,  mint  Tibetben;  sehol 
sem  volt  érzékelhetőbb  a  folyamatosság  a  nagy  kormányos  és  a  kis  kormányos  között. 
Kína  ugyan  egységes  állam,  de  különleges  jogokkal  ruházza  fel  a  nemzeti  kisebbségeket, 
a  nagyobbakat  pedig  bizonyos  közigazgatási  autonómiával.  De  az  a  mintegy  négy¬ 
hatmillió  tibeti,  aki  de  facto  eltökélten  kimutatta,  hogy  nem  éri  be  ennyivel,  vágyakozva 
gondol  vissza  arra  az  időre,  amikor  még  gyakorlatilag  a  maga  ura  volt,  és  történelmi 
szülőföldje  még  nem  oszlott  meg  a  Tibeti  Autonóm  Terület  (amely  Tibetnek  alig  a  felét 
öleli  fel)  és  több  kínai  tartomány  között;  Csinghaj  tartomány  az  ötvenes  években 
keletkezett  a  tibeti  Amdo  rovására,  a  gyér  tibeti  kisebbségek  pedig  vajmi  kevés  jogot 
élveznek  Szecsuan,  Kanszu  és  Jünan  tartományban:  valószínűleg  még  annyira  sem 
bántak  kesztyűs  kézzel  velük,  mint  az  Autonóm  Területen,  és  főleg  ez  vezetett  az  amdói 
nomád  golok  harcosok  vad  lázadására^^"^  Észak-Tibetben. 

Alig  vitatható,  hogy  drámát  éltek  át  a  tibetiek  1950-51  óta,  amikor  bevonult  Tibetbe  a 
Népi  Felszabadító  Hadsereg.  De  vajon  legtöbbször  nem  súlyosbította -e  ezt  a  drámát  - 
még  az  elkerülhetetlen  helyi  változatokat  is  tekintetbe  véve  -  a  kínai  megvetés,  a  népi 
Kína  egész  lakosságának  a  fennsíkok  „elmaradott  vademberei"  iránt  érzett  megvetése? 
így,  a  rendszer  ellenzéke  szerint,  1959  és  196263  között  állítólag  hetvenezer  tibeti  halt 
éhen  (mint  más  félreeső  tájakon,  itt  is  az  átlagosnál  tovább  maradtak  fenn  az  éhínség 
zárványai).^^^  Ez  a  szám  a  népesség  2-3%-át  teszi  ki,  vagyis  aránylag  kevesebb  itt  az 
emberveszteség,  mint  országos  átlagban.  Igaz,  hogy  Becker  friss  tanulmánya  sokkal 
nagyobb  számokat  említ,  még  50%-os  halálozási  arányt  is  a  dalai  láma  szülőföldjén, 
Csinghaj  tartómé nyban.^°^  1965  és  1970  között  -  mint  máshol,  csak  kicsit  későn  - 
erőszakkal  összeköltöztették  a  családokat  katonailag  megszervezett  népi  kommunákba. 


Mindenáron  ugyanazokat  a  „nagy"  gabonaneműeket  akarták  termeszteni,  amelyeket 
Kínában  szoktak,  ezért  aztán  képtelen  újításokat  vezettek  be  -  lett  is  éhínség  belőle  -, 
olyasmiket,  mint  elfuserált  öntözőművek  és  termőteraszok,  az  ugar  megszüntetése  - 
pedig  az  okvetlenül  szükséges  a  rossz  és  trágyázatlan  talajon  -,  a  hideget  és  szárazságot 
tűrő,  igénytelen  árpa  kényes  búzával  való  módszeres  helyettesítése,  vagy  a  jaklegelők 
korlátozása:  sok  jaktehén  el  is  pusztult,  és  a  tibetieknek  nem  volt  sem  tejtermékük 
(pedig  a  vaj  az  egyik  fő  táplálékuk),  sem  állatbőrük,  hogy  befödjék  télen  a  sátraikat  - 
meg  is  fagytak  jó  néhányan.  A  jelek  szerint,  akárcsak  máshol,  a  kötelező  beszolgáltatás  is 
túl  nagy  volt.  Igazán  különleges  nehézséget  az  okozott,  hogy  1953  után  tízezrével 
költöztettek  be  kínai  telepeseket  Kelet-Tibetbe  (Szecsuan-ba),  ahol  megkapták  a 
köztulajdonba  vett  földek  egy  részét;  hogy  mintegy  háromszázezer  többségi,  han 
nemzetiségű  kínait  kellett  etetni  az  autonóm  területen,  ezek  közül  kétszázezer  volt  a 
katona;  továbbá  hogy  1965-re  halasztották  a  Liu  Sao-csi  kezdeményezte,  és  máshol  már 
1962-ben  bevezetett  mezőgazdasági  liberalizáló  intézkedéseket,  amelyeket  ezzel  a 
jelmondattal  jellemeztek  Tibetben;  „egy  háztáji,  egy  jak".^°^ 

Tibetet  sem  kímélte  a  kulturális  forradalom.  1966  júliusában  a  vörösgárdisták  -  köztük 
tibetiek  is^°^,  ami  szétfoszlatja  a  dalai  láma  párthíveinek  azt  a  mítoszát,  hogy  a  tibetiek 
egy  emberként  állnak  szemben  a  kínaiakkal  -  átkutatták  a  magánlakásokat.  Mao  Ce-tung- 
arcképeket  tettek  az  oltárokra  Buddhák  helyett;  odaterelték  a  szerzeteseket  a  „harci 
ülésekre"  ahol  néha  ott  is  hagyja  a  fogát  az  ember;  különösen  a  templomok  voltak  a 
begyükben,  köztük  a  leghíresebbek  is:  maga  Csu  En-laj  kénytelen  katonasággal  őriztetni 
a  Lhá-szai  Potalát  (az  „élő  isten"  régi  palotáját).  A  Ihászai  Csokhang  monostor  kifosztása 
sok-sok  hasonló  esetet  példáz;  egy  szerzetes  tanú  szerint:  „Több  száz  kápolna  volt.  Csak 
kettő  maradt.  Az  összes  többit  teljesen  kifosztották  és  bemocskolták.  Minden  szobrot, 
szent  szöveget  és  kegytárgyat  szétdúltak  vagy  elvittek...  Csak  Szakjamu-ni  szobra 
menekült  meg  a  vörösgárdistáktól,  a  Csokhang  kapujában,  mert  [...]  ez  a  szobor  Kína  és 
Tibet  kapcsolatát  jelképezte.  Majd'  egy  hétig  tartott  a  rombolás.  Utána  átalakították  a 
Csokhan-got:  kínai  katonák  kaszárnyája  lett...  Egy  másik  részét  meg  [...]  vágóhíddá 
építették  át."^°^  A  tibeti  társadalomban  igen  nagy  súlya  van  a  vallásnak,  ezért 
nyilvánvaló,  hogy  ezek  a  korszakra  igen  jellemző  túlkapások  még  fájdalmasabban 
érintették  a  tibetieket,  mint  másokat.  Úgy  látszik,  hogy  itt  még  a  hadsereg  is  jobban 
segítette  a  vörösgárdistákat,  mint  máshol  -  legalábbis  ha  ellenállásra  talált  -,  mert  nem 
fűzték  olyan  szoros  szálak  a  helyi  lakossághoz.  De  itt  is 

1968-ban,  a  mozgalom  végén  voltak  a  legnagyobb  mészárlások,  akár  a  maoista 
csoportok  közötti  harcok  során  (januárban  százak  haltak  meg  Ihászában),  akár  pedig, 
főleg  nyáron,  amikor  a  hadsereg  kikényszerítette  egy  maga  irányította  forradalmi 
bizottság  megalakítását.  Úgyhogy,  mindent  összevetve,  talán  több  kínait,  mint  tibetit 
öltek  itt  meg  a  kulturális  forradalom  idején. 

Mégis  messze  azok  voltak  a  legrosszabb  évek  Tibetben,  amelyek  a  kínai  csapatok 
bevonulásával  kezdődtek,  és  1959-ben  (három  évvel  később,  mint  az  ország  többi 
részében)  az  erőszakos  kollektivizálással,  majd  utána  a  felkeléssel,  az  azt  eltipró  brutális 
megtorlással  és  a  vallási  és  világi  uralkodó,  a  dalai  láma  és  nyomában  százezer  ember, 
az  országban  élő  vékony  művelt  réteg  nagy  része  Indiába  menekülésével  tetőztek.  Az 


ötvenes  években  senki  sem  láthatta  magában  Kínában  sem  nagyon  rózsaszínben  a 
világot,  de  a  tibeti  fennsíkon  igazán  végletes  erőszakkal  lépett  föl  a  hatalom;  az  volt  a 
célja  vele,  hogy  egyszerre  tukmálja  rá  a  kommunizmust  és  a  kínai  uralmat  egy  vadul 
független,  részben  (mintegy  az  egész  lakosság  40%-ában)  félnomád,  részben  többé- 
kevésbé  monostori  jobbágynépességre.  Az  évtized  közepe  felé,  a  kollektivizálással  csak 
éleződött  a  helyzet.  A  khampa  nemzetség  partizánjainak  felkelésére  egészen 
aránytalanul  ádáz  választ  adott  a  hadsereg.  De  már  1956-ban,  a  tibeti  újév  ünnepén  légi 
bombázással  rombolták  le  Batang-ban  a  nagy  Sode  Gaden  Phendeling  monostort,  ahol 
legalább  kétezer  szerzetes  és  zarándok  vesztette  életét.^^^ 

Gyászos  a  borzalmak  hosszú  sora,  és  gyakran  ellenőrizhetetlen.  De  minden 
tanúvallomás  olyan  egybehangzó,  hogy  nem  alaptalanul  mondta  a  dalai  láma  erről  a 
korszakról:  „Nemcsak  egyszerűen  agyonlőtték  [a  tibetieket],  hanem  agyon  is  verték, 
keresztre  is  feszítették,  elevenen  el  is  égették,  vízbe  is  fojtották,  meg  is  csonkították, 
halálra  is  éheztették,  meg  is  fojtották,  fel  is  akasztották,  halálra  is  forrázták,  élve  el  is 
temették,  föl  is  négyelték  vagy  le  is  fejezték  őket."^^^  Vitathatatlanul  1959  a  legsötétebb 
esztendő,  akkor  tör  ki  a  nagy  Csam-vidéki  (kelet-tibeti)  lázadás,  amely  végül  Ihászára  is 
kiterjed.  Lehetetlen  megállapítanunk,  hogy  minek  mennyi  része  van  a  felkelésben;  válasz 
a  népi  kommunákra  és  a  nagy  ugrásra,  ösztönösen  kirobbant  megmozdulás  több  éve 
tartó  túlkapások  miatt,  megint  tömegesen  beférkőzött  a  CIA  a  korábban  már  guam- 
szigeti  és  coloradói  támaszpontokon  partizán  harcra  kiképzett  csampa  harcosok  közé?^^^  A 
civil  lakosság,  minden  jel  szerint,  rokonszenvez  a  felkelőkkel,  befogadja  őket,  és  velük 
együtt  fogja  majd  elszenvedni  a  kínai  hadsereg  tömegbombázásait;  senki  sem  ápol 
sebesülteket,  néha  élve  temetik  el,  vagy  végül  a  kóbor  kutyák  falják  fel  őket  (annak  is  ez 
a  magyarázata,  hogy  olyan  sok  az  öngyilkosság  a  legyőzöttek  között).  Ihászát  is,  ezt  a 
gyakran  csak  muskétával,  karddal  fölfegyverzett  20  000  tibeti  védte  erősséget  csak  2000 
(vagy  10  000?)  halott  és  nagy  pusztítás,  a  célpontnak  tekintett  Ramócse-templom  és 
maga  a  Potala  palota  súlyos  megrongálása  árán  foglalják  vissza  március  22-én. 

A  tibeti  vezető  és  vagy  százezernyi  honfitársa  Indiába  mene-kült.^^"^  Még  egy  nagy 
lázadás  volt  Ihászában,  1969-ben,  azt  is  vérbe  fojtották.  Akkor  meg  a  csámpák 
partizánharca  lobbant  föl,  és  tartott  1972-ig.  1987  augusztusa  után,  legalábbis 
Ihászában,  ismét  elkezdődött  ez  a  váltakozás  -  lázadás,  erőszak,  újabb  lázadás  - 
ugyannyira,  hogy  1989  márciusában  ostromállapotot  hirdettek  ki;  három  napig  nyíltan 
függetlenségi  zavargások  voltak,  kezdődő  Kína  ellenes  pogromok  kíséretében.  Csang  Sao- 
szung  tábornok  szerint  több  mint  600  áldozatot  követelt  az  erőszak  másfél  év  alatt. 
Megengedhetetlen  túlkapások  is  voltak,  különösen  a  letartóztatott  szerzetesnők  ellen,  de 
azért  szembetűnően  megváltoztak  a  kínai  módszerek:  már  nincsenek  mészárlások.  De 
mindent  összevetve,  kevés  olyan  tibeti  család  van,  amely  ne  élt  volna  át  drámát. 

Az  ötvenes-hatvanas  években  több  százezer  tibetit  internáltak,  összesen  talán  minden 
tizedik  tibetit;  ez  volt  a  jelenkori  Tibet  legnagyobb  tragédiája.  A  jelek  szerint  nagyon 
kevesen  kerültek  elő  élve  -  néha  2%-ra  becsülik  őket^^^  -  a  nyilvántartott  166  -  többnyire 
Tibetben  és  a  szomszédos  tartományokban  létesített  -  táborból:  a  dalai  láma  hivatalának 
1984-ben  kiadott  közleménye  szerint  173  000  rab  lelte  halálát  a  fogságban.  Egész 


szerzetesközösségeket  hurcoltak  el  a  szénbányákba.  Mindent  összevetve  -  minden  jel 
szerint  -  rettenetesek  voltak  a  fogva  tartás  körülményei  (hideg,  éhség,  hőség),  olyan 
foglyok  kivégzéséről  is  beszélnek,  akik  nem  voltak  hajlandók  megtagadni  a  tibeti 
függetlenség  eszméjét,  meg  hogy  a  nagy  ugrás  idején  emberevés  is  előfordult  a  rabok 
között. Minden  arra  vall,  hogy  gyanús  népség  lett  a  tibetiekből,  akik  közül  láma  volt  a 
felnőtt  férfiak  egynegyede:  itt  hatból  egy  felnőttet  nyilvánítottak  jobboldalinak,  Kínában 
csak  húszból  egyet.  A  tibeti  síkságon,  Sze-csuanban,  ahol  Mao  élelmet  találhatott  a 
hosszú  menetelés  idején,  három  férfiból  kettőt  letartóztattak  az  ötvenes  években,  és  csak 
1964-ben  vagy  1977-ben  bocsátották  szabadon  őket.  A  tibeti  buddhizmus  második 
legmagasabb  méltósága,  a  pancsen  láma  tiltakozni  merészelt  egy  Maónak  küldött  1962- 
es  feliratban  a  honfitársait  tizedelő  éhínség  és  megtorlás  ellen.  Csak  azt  érte  el  vele, 
hogy  börtönbe  vetették,  majd  házi  őrizetben  tartották  1977-ig;  csak  1988-ban 
hatálytalanítják  ezt  az  elítélő  „végzést".^^^ 

Meggyőző  bizonyíték  híján  nem  gondolhatunk  arra,  hogy  a  tibetiek  valóságos  kiirtását 
tervezték  a  kínaiak,  de  vitathatatlanul  kísérletet  tettek  a  kulturális  népirtásra.  Említettük, 
hogy  a  templomok  lettek  a  kiszemelt  áldozataik:  a  kulturális  forradalom  után  már  csak  13 
működött  a  tibeti  buddhizmus  6259  kegyhelye  közül.  A  többiek  közül  laktanyává, 
szerelőcsarnokká  vagy  börtönné  alakították  át  a  legkedveltebbeket;  óriási  volt  a 
pusztítás,  mégis  megmaradtak,  és  már  újra  meg  is  nyitották  némelyiket.  De  sokat  földig 
leromboltak,  tönkretették  vagy  ellopták  a  kincseiket  -  évszázados  kéziratokat, 
falfestményeket,  tankákat  (zászlófestményeket),  szobrokat  stb.  -,  főleg  ha  nemesfémeket 
is  tartalmaztak.  Egy  pekingi  öntöde  600  tonna  tibeti  szobrot  szedett  össze  1973-ig.  1983- 
ban  egy  Ihászából  érkezett  küldöttség  32  tonna  tibeti  ereklyét,  13  537  szobrot  és 
szobrocskát  talált  a  kínai  fővárosba n.^^^  Ki  akarták  irtani  a  buddhizmust,  megpróbáltak 
kínai  nevet  adni  a  tibeti  újszülötteknek,  és  1979-ig  az  iskolában  is  mandarin-kínai  nyelven 
oktatták  a  gyerekeket;  a  vörösgárdisták  eleve  mindkét  nembeli  tibetinek  levágták  a 
varkocsát  (az  1911-es  mandzsuellenes  forradalom  kései  -  és  ügyetlen  -  fölelevenítése); 
azzal  is  megpróbálkoztak,  hogy  rá  kényszerítsék  a  tibetiekre  a  han-kínaiak  között 
akkoriban  szokásos  ruhaviseleteket. 

Tibetben  kétségtelenül  több  erőszakos  haláleset  volt,  mint  bárhol  másutt  egész 
Kínában.  Azért  bajosan  lehet  egész  komolyan  venni  a  száműzetésben  lévő  tibeti  kormány 
1984-ben  közzétett  számait;  1  200  000  áldozat,  vagyis  körülbelül  minden  negyedik  tibeti. 
Az  meg  különösen  kevéssé  látszik  valószínűnek,  hogy  432  000-en  estek  el  a  harcokban. 
De  joggal  beszélhetünk  népirtásszerű  mészárlásokról:  annyi  volt  a  halott,  annyira  nem 
törődtek  a  civilekkel  és  a  foglyokkal,  és  olyan  rendszeresen  követtek  el  rémtetteket.  A 
hivatalos  számadatok  szerint  az  1953-as  2,8  millióról  1964-ig  2,5  millióra  csökkent  az 
Autonóm  Terület  lakossága;  ha  a  száműzötteket  és  a  (magában  is  bizonytalan)  születési 
arányszámot  is  tekintetbe  vesszük,  ez  úgy  800  000  „többlethalottat"  jelenthet,  vagyis  a 
vörös  khmerek  Kambodzsájának  emberveszteség-arányát.^^^  Ilyen  körülmények  között 
igen  gyakran  félelem  lesz  úrrá  a  tibeti  nőkön;  félnek,  hogy  elvetélnek,  vagy  -  ha 
bármilyen  rövid  időre  is  korházba  kerülnek  -félnek  a  kényszerű  sterilizálástől;  ez  egyfelől 
a  végtelen  bizonytalanságérzés  újabb  jele,  másfelől  a  szigorú  születéscsökkentő 
rendelkezések  következménye  (ezek  sokáig  nem  vonatkoztak  a  kisebbségekre,  de 


újabban  a  han-kínai  többség  körében  érvényes  törvényekhez  igazodnak).  Úgy  hírlik,  hogy 
a  KKP  főtitkára.  Hu  Jao-pang  annyi  nyomorúságot,  annyi  hátrányos  megkülönböztetést 
látott  a  hanok  és  tibetiek  olyan  elkülönítését  tapasztalta,  amikor  Ihászába  látogatott, 
1980-ban,  hogy  elsírta  magát  szégyenében,  és  „tiszta  gyarmatosításról"  beszélt.^^^ 
Sokáig  elhagyatva  tengődtek  havas  és  istenek  lakta  hazájukban  a  tibetiek,  de 
balszerencséjükre  hadászatilag  igen-igen  fontos  területen,  Ázsia  kellős  közepében  élnek. 
Vajha  nem  kellene  megfizetniük  érte  sem  testi  valójuk  eltűnésével  -  ez,  szerencsére, 
kevéssé  valószínű  -,  sem  pedig  lelkiségük  elvesztésével! 

ÉSZAK-KOREA,  VIETNAM,  LAOSZ 


A  SARKANYFOGVETEMENY 
Pierre  Rigoulot: 

Vétkek,  rémuralom  és  titok  Észak- Koreában 


A  Koreai  Népi  Demokratikus  Köztársaság  (KNDK)  1948.  szeptember  9-én  jött  létre,  az 
országnak  a  38.  szélességi  körtől  északra  elterülő  részén.  Az  amerikaiakkal  1945 
augusztusában  aláírt  megállapodás  szerint  a  Szovjetuniót  bízták  meg,  hogy  igazgassa 
„ideiglenesen"  ezt  az  övezetet,  az  Egyesült  Államok  pedig  az  említett  38.  szélességi 
körtől  délre  fekvő  Dél-Korea  igazgatását  vállalta  magára. 

Hamarosan  Észak-Korea  bizonyult  a  világ  legzártabb  kommunista  államának.  Ugyanis  a 
szovjet  hatóságok  csakhamar  megtiltották  a  nemzetközi  közösség  minden 
képviselőjének,  hogy  betegye  a  lábát  északra. 

A  KNDK  első  két  évében  csak  fokozódott  ez  az  elzárkózás.  Végül,  1950.  június  25-én 
olyan  háborút  robbantott  ki  észak,  amely  igazság  szerint  még  most  is  tart,  mert  1953. 
július  27-én  csak  fegyverszünetet  írtak  alá  az  ENSZ  csapataival,  és  ennél  még  többet 
nyom  a  latban  a  sok  hazugság,  félretájékoztatás,  propaganda,  valamint  az  államtitok 
megszokott  körének  kitágítása. 

De  azért  nem  mindennek  a  háború  az  oka:  a  -  még  a  kommunista  világon  belül  is  - 
befelé  forduló  észak-koreai  kommunista  rendszer  legigazibb  természete  (hiszen  Észak- 
Korea  a  kínai-szovjet  viszály  idején  is  csak  lapít,  egyik  fél  mellett  sem  áll  ki,  sem 
egészen,  sem  tartósan)  meg  az  a  -  kambodzsai  vagy  albán  kommunistákéhoz  hasonló  - 
félelme,  hogy  a  külvilág!  hatások  megbontják  „a  nép  és  a  párt  ideológiai  egységét" 
meggyőzően  indokolja,  hogy  az  észak  koreai  állam  tökéletesen  rászolgál  a 
„remetekirályság"  névre,  amellyel  néha  illetik.  Elméletileg  is  igazolják  ezt  a  befelé 
fordulást,  az  úgynevezett  „dzsucse"  vagyis  a  magukra  utaltság,  az  önállóság,  sőt  az 
önelégültség  ideológiájával,  amely  hivatalosan  is  bekerült  a  Koreai  Munkapárt 
alapszabályzatába  1970  novemberében,  a  párt  V.  kongresszusán. 

Ilyen  körülmények  között  senki  se  várjon  átfogó  és  részletes  felvilágosításokat  -  még 
annyit  sem,  mint  máshol  -  arról,  hogy  igazában  milyen  is  az  elnyomás  Észak-Koreában, 
már  csak  azért  sem,  mert  sem  belföldön,  sem  külföldön  nem  tudott  megszerveződni  olyan 


ellenzék,  mint  a  Szovjetunióban  vagy  a  kelet-európai  országokban,  amely 
összegyűjthette  és  közzétehette  volna  az  erre  vonatkozó  adatokat.  Be  kell  hát  érnünk 
értelmezni  vagy  megfejteni  való  hivatalos  megnyilatkozásokkal,  a  pár  év  óta  szaporodó, 
de  sokáig  csak  kisszámú  menekültek  beszámolóival,  a  szomszédos  országok,  különösen 
Dél-Korea  hírszerző  szolgálatainak  összeszedett  adataival.  Amelyekkel,  persze,  óvatosan 
kell  bánnunk. 

A  kommunista  állam  megalapítása  előtt 

Zsenge  gyerekkorától  kezdve  azzal  etették  erőszakosan  az  észak-koreai  lakosságot  a 
dicstörténészek,  hogy  Kim  ír  Szén  rakta  le  a  koreai  kommunizmus  alapjait.  Nem  igaz. 
Messzebbre  nyúlik  vissza  a  születése,  mert  már  1919-ben  két  csoport  is  bolseviknek 
nevezi  magát.  Moszkva  egyik  frakciót  sem  vállalta  mindjárt,  ezért  ádáz  küzdelmet  vívtak 
egymás  ellen.  így  hát  kommunisták  a  koreai  kommunizmus  első  áldozatai.  Az  „összorosz 
koreai  KP",  az  úgynevezett  „irkutszki  csoport"  japánellenes  partizánjai  fegyveresen 
szálltak  szembe  egy  másik  csoporttal,  amely  egy  „koreai  kommunista  pártot"  alakított 
1921  júniusában.  Több  százan  lelték  halálukat  az  összecsapásokban,  erre  a  Komintern  is 
úgy  érezte,  hogy  állást  kell  foglalnia,  és  meg  kell  kísérelnie,  hogy  egységet  kényszerítsen 
a  koreai  kommunista  mozgalomra. 

A  koreai  kommunisták  gyakran  az  első  vonalban  küzdöttek  a  japánok  ellen  (ne  felejtsük 
el,  hogy  Japán  1910-ben  gyarmati  sorba  kényszerítette  Koreát),  és  a  könyörtelen 
gyarmati  elnyomás  sok  áldozatot  szedett  a  kommunisták  soraiból.  A  Komintern  szétverte 
a  kommunistákat,  de  szinte  láthatatlanul,  hogy  ne  a  koreai  kommunistáknak 
tulajdonítsák  a  vereségükért  való  felelősség  egy  részét:  olyasmikre  is  hivatkoztak,  hogy  a 
külföldön  képzett  káderek  nem  ismerték  az  országot,  meg  arra,  hogy  talán  hősies 
elszántságról  tanúskodott,  de  gyászos  következményekkel  járt  tüntetések  szervezése 
olyan  jelképes  napokon,  mint  május  1. 

Azután  még  más  kommunisták  is  elestek  a  frakcióharcokban,  amikor  Japán  veresége 
után  két  övezetre  osztották  az  országot.  A  szovjetek  bátran  mellőzték  az  országban  már 
régóta  harcoló  kommunistákat,  és  Kim  ír  Szent  állították  az  élre,  egy  mandzsúriai 
határvidéken  harcoló  partizánegység  egyszerű  parancsnokát.  1945  szeptemberében 
meggyilkoltak  Phenjanban  néhány  kommunista  kádert.  Kim  ír  Szén  vetélytársait, 
olyanokat,  mint  Hjon  Cshun  Hjok.  Pár  tucatot?  Pár  százat?  Még  nem  ismeretes. 

1945-46  telén  még  nacionalisták  is  voltak  Phenjanban:  most  őket  is  üldözőbe  vették  és 
letartóztatták.  Tény,  hogy  tiltakoztak  a  vezetőjükkel.  Cső  Mán  Szikkel  együtt  a 
nagyhatalmak  moszkvai  értekezletének  1945-ös  decemberi  külügyminiszteri  döntése 
ellen,  amelynek  értelmében  legalább  öt  évre  gyámság  alá  helyezik  Koreát.  1946.  január 
5-én  letartóztatták,  több  mint  négy  év  múlva,  1950  októberében  pedig  ki  is  végezték 
Csót,  amikor  az  északiak  kiürítették  Phenjant  az  ENSZ-csapatok  közeledtekor.  Mondanunk 
sem  kell,  hogy  sok  közeli  politikai  elvbarátja  jutott  ugyanilyen  sorsra... 

A  lakosság  is  megsínyli  az  elnyomást.  Itt,  az  ország  északi  részén,  a  szovjetek 
mindenestül  a  maguk  képére  építenek  föl  egy  államot;  kollektivizálásnak  utat  nyitó 
földreform,  egypártrendszer,  a  lakosság  ideológiai  átnevelése  a  tömegszervezetekben 
stb.  Zaklatnak  minden  politikai  ellenfelet,  minden  földbirtokost,  a  földreform  minden 
ellenzőjét,  minden  olyan  állampolgárt,  akit  azzal  gyanúsítanak,  hogy  együttműködött  a 


japánokkal.  Bajos  dolog  azért  a  kommunizmus  számlájára  írni  egy  olyan  tisztogatás 
áldozatait,  amely  akkor  is  ilyen  szigorú  lehetett  volna,  ha  nacionalista  vezetők  hajtják 
végre.  Különben  nem  is  annyira  vérfürdővel  jár  kezdetben  a  rendszer  kiépítése,  inkább 
azzal,  hogy  százezrek  menekülnek  a  déli  övezetbe,  az  imént  említett  társadalmi  rétegek 
és  általában  mindenki,  aki  félti  az  életét  vagy  a  javait.  Nagyon  gyorsan  elzárják  ugyan 
északot  a  déli  övezetből  érkező  vagy  hivatalos  nemzetközi  szervezetek  küldöttsége  elől, 
ám  1948-ig  többé-kevésbé  könnyen  át  lehet  menni  északról  délre. 


A  fegyveres  harc  áldozatai 

Az  állammá  még  nem  szilárdult  kommunista  hatalom  első  három  esztendejében  még 
lehetséges  a  menekülés,  ez  azonban  nem  azt  jelenti,  hogy  a  kommunista  vezetők 
lemondtak  a  félsziget  lakosságának  általános  „kommunizálásáról".  Igazában  valószínűnek 
és  közelinek  tekintették  Korea  kedvük  szerint  való  egyesítését.  Az  újabban  megnyílt 
moszkvai  levéltárak  arról  tanúskodnak,  hogy 

Kim  ír  Szén  türelmetlenül  készül  rá,  hogy  megbuktassa  azokat,  akiket  már  az 
amerikaiak  „bábjainak"  nevez;  a  szóban  forgó  báboknak  sokkal  gyengébb  a  hadserege, 
mint  az  északiaké  (az  Egyesük  Államok  attól  tartott,  hogy  nehogy  a  déliek 
bocsátkozzanak  bele  valami  kalandba  északon),  a  déli  ország  különböző  részein 
kommunisták  toborozta  partizánok  sztrájkokkal,  sőt  merényletekkel  tiltakoznak  a 
tekintélyelvű  déli  hatalomfelfogás  ellen,  a  déli  lakosság  Kim  ír  Szénben  és  hadseregében 
bízik  (gondolja,  de  legalábbis  mondja  Kim  ír  Szen).^^^  Nem  is  hagy  békét  Sztálinnak, 
amíg  az  végre  jóvá  nem  hagyja  az  akciót  1949-50  telén.  1950.  június  25-én  megindul  a 
tervszerű  támadás;  az  észak-koreai  csapatok  meglepetésszerűen  elözönlik  Dél-Koreát. 
így  kezdődik  egy  rettenetes  háború,  amelynek  több  mint  félmillió  áldozata  lesz  az  egész 
koreai  lakosságban,  körülbelül  400  000  halottat  vesztenek  és  valamivel  több  sebesültet 
tartanak  nyilván  a  kínaiak  -  akik  beavatkoznak  az  észak-koreaiak  mellett,  amikor  az  a 
veszély  fenyegeti  a  koreaiakat,  hogy  teljes  vereséget  szenvednek  a  MacArthur  vezette 
ENSZ-csapatoktól  -,  legalább  200  000  a  halott  az  észak-koreai  katonák  között,  50  000  a 
dél-koreai  katonák  között,  továbbá  50  000  az  amerikai  halott,  és  sok  millió  a  hajléktalan. 
Az  ENSZ-erők  francia  zászlóaljának  körülbelül  300  halottja  és  800  sebesültje  lesz. 

Kevés  olyan  háború  van,  mint  ez,  amelynek  olyan  nyilvánvalóan  az  az  oka,  hogy  a 
kommunisták  ki  akarják  terjeszteni  -  „a  nép  érdekében"  -  a  befolyási  övezetüket. 
Akkoriban  sok  francia  baloldali  értelmiségi  -  például  Jean-Paul  Sartre  -  támogatta  azt  a 
kommunista  álláspontot,  hogy  Dél-Korea  támadott  meg  egy  békés  országot.  Ma  már  -  a 
rendelkezésünkre  álló,  tanulmányozható  levéltárak  jóvoltából  -  nincs  helye  kétségnek:  a 
kommunizmus  számlájára  írhatók  mindezek  a  szenvedések,  de  még  mások  is,  mint  a 
foglyok  szenvedései  (6000  amerikai  és  majdnem  ugyanannyi  más  országból,  nagyrészt 
Dél-Koreából  való  katona  halt  meg  hadifogságban),  vagy  a  Szöulban  maradt,  és  az  észak¬ 
koreai  csapatok  által  letartóztatott,  majd  elhurcolt  francia  és  angol  diplomáciai 
személyzet  kálváriája,  meg  a  Dél-Koreában  tevékenykedő  hittérítőké,  akiket 
szintén  deportáltak.^^"^ 


Tudjuk,  hogy  három  évi  háborúskodás  után,  1953  júliusában  fegyverszünetet  írtak  alá. 


amely  demilitarizált  övezetet  hozott  létre  a  két  Korea  között,  nagyjából  az  eredeti 


határvonalon,  vagyis  a  38.  szélességi  kör  mentén.  Nem  békét,  hanem  fegyverszünetet. 
Azért  később  is  sok  áldozatot  szedtek  a  dél  ellen  folytatódó  észak-koreai  betörések  és 
támadások.  A  válogatás  nélkül  polgári  személyek  és  katonák  ellen  intézett  északi 
csapások  közül  az  1968-as  támadást  említhetjük,  amelyben  egy  harmincegy  tagú 
kommandó  támadta  meg  a  dél-koreai  elnöki  palotát  (csak  egy  támadó  élte  túl  az 
ostromot),  a  szöuli  kormány  tagjai  ellen  Burmában,  Rangunban  1983.  október  9-én 
elkövetett  merényletet  -  tizenhat  halott,  köztük  négy  dél-koreai  miniszter  -,  vagy  a 
Koreán  Airline  száztizenöt  utassal  repülő  gépének  fölrobbantását  1987.  november  29-én. 

Észak-Korea  nemcsak  gyanúsított,  hanem  bűnös  is.  Letartóztattak  egy  szolgálatában 
álló  terrorista  nőt,  és  ő  elmondta,  hogy  mi  volt  Phenjan  célja  ezzel  a  merénylettel:  azt 
akarta  bebizonyítani,  hogy  dél  nem  képes  szavatolni  a  pár  hónap  múlva  esedékes  szöuli 
olimpiai  játékok  biztonságát,  és  rombolni  akarta  Dél-Korea  tekin-^éiyét 

Tegyük  hozzá,  hogy  az  egész  tőkés  világ  ellen  folyik  itt  a  háború,  hogy  a  hatvanas¬ 
hetvenes  években  különféle  terrorista  csoportok  menedéke  volt  Észak-Korea,  így  az 
Izraelben  merényletekkel  jeleskedő  Japán  Vörös  Hadsereg,  a  palesztin  fedajin  csoportok, 
a  fülöp-szigeteki  partizánok  stb.  is  itt  húzták  meg  magukat. 


Az  észak-koreai  állampárt  kommunista  áldozatai 

Emlékszünk  rá,  hogy  Hruscsov  bejelentése  elsősorban  Sztálinnak  a  kommunisták  ellen 
elkövetett  bűneit  leplezte  le.  Észak-Koreában  is  hosszú  lenne  a  Munkapártban 
végrehajtott  tisztogatások  áldozatainak  névsora.  Összeszámolták:  az  első  észak-koreai 
kormány  huszonkét  tagja  közül  tizenhetet  gyilkoltak  meg,  végeztek  ki  vagy  tüntettek 

Alig  írták  alá  a  panmindzsoni  fegyverszünetet,  híre  járt,  hogy  tisztogatás  indult  az 
észak-koreai  pártban  magas  rangú  káderek  ellen.  1953.  augusztus  3-án  egy  „nagy  per" 
adott  alkalmat  azoknak  a  „belső"  kommunistáknak  az  elpusztítására,  akiket  az 
amerikaiak  javára  kifejtett  kémtevékenység  és  a  rendszer  megdöntésére  irányuló  kísérlet 
miatt  ítéltek  el.  Méray  Tibor  magyar  újságíró  és  író  jelen  volt  a  per  tárgyalásán.  Már 
korábban,  1951  júliusában-augusztusában,  a  keszongi  tárgyalásokon  megismerkedett  az 
egyik  vádlottal,  az  észak-koreai  küldöttség  másodtolmácsával.  Szol  Dzsang  Szik  költővel, 
Shakespeare  koreai  fordítójával. 


A  14-es 

Minden  rab  kabátjának  egy  nagy  szám  volt  a  hátára  varrva.  A  fővádlott  volt  az  l-es,  és 
így  voltak  megszámozva,  a  vád  csökkenő  súlya  szerint,  14-ig.  Szol  Dzsang  Szik  volt  a  14- 
es. 

Alig  ismertem  rá.  Egykori  szép,  szenvedélyes  arca  komor  volt,  és  fáradtságról, 
beletörődésről  tanúskodott.  Már  kihunyt  a  fény  sötét,  épp  csak  egy  kissé  keskeny 
szeméből.  Gépiesen  mozgott.  Évek  múlva  tudtam  meg,  hogy  nagyon  jól  táplálták  a 
vádlottakat  néhány  hétig,  a  nyilvános  megjelenésük  előtt,  hogy  jobban  mutassanak,  a 
kínzások  és  szenvedések  után.  Ha  nyilvánosan  folyt  le  a  per,  azt  az  érzetet  akarták 
kelteni  a  hatóságok  a  hallgatóságban,  különösen  a  nyugati  sajtó  képviselőiben,  hogy  jó 


húsban,  jó  egészségben  vannak  a  vádlottak,  testileg,  lelkileg  egyaránt.  Ott,  Koreában 
nem  voltak  nyugati  tudósítók,  csak  a  szovjet  sajtó  és  más  kommunista  újságok  képviselői 
voltak  jelen;  nyilvánvalóan  azzal  céllal  rendezték  ezt  a  pert,  hogy  bebizonyítsa  a 
vádlottak  bűnösségét,  megalázza  ezeket  az  embereket,  akik  valamikor  többé-kevésbé 
fontos  személyiségek  voltak,  de  ma  csak  vádlottak. 

Ettől  eltekintve,  nagyon  hasonlított  ez  a  per  a  különféle  magyar,  csehszlovák  vagy 
bolgár  politikai  perekhez.  Úgy  feldúlt,  hogy  így  láttam  viszont  Szolt,  és  olyan  hézagos  volt 
a  fordítás,  hogy  alig  emlékszem  rá,  pontosan  mivel  is  vádolták  őket  (csak  abban 
reménykedtem,  hogy  Szol  nem  lát  meg,  és  azt  hiszem,  nem  is  láthatott,  mert  elég  zsúfolt 
teremben  voltunk).  Amennyire  emlékszem,  olyasmiről  folyt  a  szó,  hogy  összeesküvés  a 
koreai  népi  demokrácia  ellen  meg  valami  terv  a  nemzet  szeretett  vezére.  Kim  ír  Szén 


meggyilkolására.  A  régi  hűbéri  rend  visszatérését  kívánták  a  vádlottak...  Továbbá  Li  Szin 
Mannak  akarták  a  kezére  játszani  Észak-Koreát,  és  ráadásul  kémkedtek  az  amerikai 


imperialisták  és  azok  fizetett  ügynökei  javára. 


Nem  kevés  magas  rangú  tisztviselő  akadt  a  vádlottak  között,  többek  közt  Li  Szén  Jop,  a 
kommunista  párt  központi  bizottságának  egyik  titkára,  Paik  Hjung  Bök  a 
belügyminisztériumból  és  Cső  ír  Mjung  kulturális  és  propaganda  ügyi  miniszterhelyettes. 
Szol  elég  kis  hal  volt  ebben  a  társaságban.  Sokuk  Dél-Koreából  jött. 

Pák  Hon  Jong  külügyminiszter  régi  kommunista  volt,  már  igen  régóta  harcolt  az 
országban;  most  őt  is  halálra  ítélték  1955.  december  15-én,  és  ki  is  végezték  három  nap 
múlva  mint  „amerikai  titkos  ügynököt".  Mások  is  sorra  kerültek  1956-ban;  akkor  tették  el 
láb  alól  Mu  Cshongot,  az  úgynevezett  „jenani  csoport"  képviselőjét,  a  VIII.  kínai 
menetoszlop  egykori  tábornokát,  az  észak-koreai  tüzérség  parancsnokát,  aki  -  a  dél  és  az 
ENSZ  ellen  folyó  háborúban  -  a  vezérkar  főnöke  lett  az  egyesített  kínai -észak-koreai  erők 
főhadiszállásán.  Egy  másik  tisztogatás  szovjetekhez  közel  álló  káderek  ellen  irányult, 
olyanok  ellen,  mint  Ho  Kaj,  majd  megint  a  kínaiak 

emberei,  az  úgynevezett  „jenani  csoport"  káderei,  például  Kim  Du  Bong  ellen  fordultak 
1958  márciusában,  akkor,  amikor  más  -  hruscsovi  reformokra  hajló  -  káderek  is  lebuktak. 
Más  tisztogató  hullámok  is  voltak,  így  1960-ban,  1967-ben  (ekkor  küldik  táborba  Kim 
Kvang  Hjupot,  a  párttitkárság  titkárát),  1969-ben  (ekkor  a  dél  elleni  titkos  akciókkal 
megbízott  Hu  Hak  Bong  a  legismertebb  áldozat,  de  arról  sem  szabad  megfeledkeznünk, 
hogy  a  phenjani  Idegennyelvi  Forradalmi  Intézet  huszonnégy  diákjának  is  nyoma  vész), 
1972-ben  (táborba  kerül  Pák  Kum  Cshul  volt  miniszterelnök-helyettes,  a  politikai 
bizottság  tagja),  1977-ben  (ekkor  Li  Jong  Műt  is  táborba  küldik,  a  politikai  bizottság 
egykori  tagját,  és  jónéhány  diák  is  eltűnik,  lebukott  káderek  gyerekei),  1978-ban,  1980- 
ban  stb. 


Valójában  nem  esetlegesek,  nem  alkalmi  jellegűek  ezek  a  tisztogatások,  hanem  a 
szerkezetből  adódnak.  Lehet,  hogy  csak  nemrégiben,  1997-ben  is  volt  tisztogatás  az  év 
elején,  katonatisztek  és  olyan  újító  hajlamú  pártkáderek  ellen,  akiknek  Kang  Szón  Szán 
miniszterelnök  állt  az  élén.  A  menekültek  beszámolói  szerint,  valahányszor  feszültség 
támad  -  mert  újabb  anyagi  megpróbáltatások  nehezednek  a  lakosságra  -,  kommunista 
kádereket  tesznek  meg  bűnbaknak,  táborba  küldik  vagy  kivégzik  őket,  így  kerülik  el,  hogy 


akár  a  legcsekélyebb  felelősség  is  a  hatalomra  háruljon. 


A  kivégzések 

Nem  ismeretes,  hogy  hány  kivégzés  volt,  de  kiolvasható  valami  az  észak-koreai  büntető 
törvénykönyvből:  nem  kevesebb  mint  negyvenhét  bűncselekménynek  lehet  halál  a 
büntetése.  így  osztályozhatjuk  őket: 

-  bűncselekmények  az  állam  szuverenitása  ellen; 

-  bűncselekmények  az  államigazgatás  és  az  állami  tulajdon  ellen; 

-  bűncselekmények  személyek  ellen; 

-  bűncselekmények  az  állampolgárok  javai  ellen; 

-  katonai  bűncselekmények. 

A  hatvanas-hetvenes  évek  észak-koreai  büntetőrendszerének  legjobb  szakértője,  Kang 
Ku  Cshin  megpróbálkozott  a  becsléssel,  csak  a  párton  belül,  az  1958-60-as  nagyon 
brutális  megtorlási  időszakban  végrehajtott  tisztogatások  alapján.  Őszerinte  körülbelül 
kilencezer  embert  zártak  ki  ekkor  a  pártból,  állítottak  bíróság  elé  és  ítéltek  halálra!  Ha 
kivetítjük  ezt  a  komoly  becslést,  és  számításba  vesszük  az  ismeretes  (tucatnyi)  tömeges 
tisztogatásokat,  tekintélyes  számot  kapunk:  kilencvenezer  kivégzést.  Megismételjük,  ez 
csak  nagyságrend:  a  phenjani  levéltárak  majd  csak  később  szólalnak  meg. 

A  menekültektől  is  hallhattunk  ezt-azt  nyilvános  kivégzésekről,  amelyeket  a  „civil" 
lakosságnak  szánnak,  és  olyan  bűntettekért  hajtanak  végre,  mint  „üzletszerű  kéjelgés" 
„árulás"  gyilkosság,  nemi  erőszak,  „szervezkedés"...  Közreműködésre  is  bujtogatják  a 
nézőközönséget,  és  akkor  ordítozás,  szitkozódás,  sőt  kődobálás  kíséri  az  ítélet¬ 
végrehajtást.  Valóságos  ösztönzött  lincselés  ez:  agyonverik  az  elítéltet,  és  közben 
jelmondatokat  kiabál  a  tömeg.  Sokat  számít  itt,  hogy  ehhez  vagy  ahhoz  az  osztályhoz 
tartozik  az  ember.  Két  tanú  is  állította  az  Asia  Watch  vizsgálóbiztosainak,  hogy  csakis  az 
„alacsonyabb  rétegekhez"  tartozó  állampolgárok  esetében  büntethető  halállal  a  nemi 
erőszak. 

Párt  irányította  bírák  -  kezdettől  fogva  azt  kívánják  tőlük,  hogy  szigorúan  a  marxista- 
leninista  jogelmélet  szerint  járjanak  el  -,  perek,  amelyeknek  csak  egy  részében  hozzák 
meg  a  szabadságvesztéses  vagy  halálos  ítéleteket  -  hiszen  valójában  egyszerűbben 
célravezető  eljárások  is  vannak  -,  párt  irányította  ügyvédek;  mindez  együttvéve  ad  képet 
az  észak-koreai  igazságszolgáltatási  rendszer  természetéről. 

Börtönök  és  táborok 

Li  Szun  Ok  asszony  a  Munkapárt  tagja  és  egy  kádereknek  fenntartott  ellátó  központ 
vezetője  volt.  Ő  is  áldozatul  esett  az  egyik  rendszeres  tisztogatásnak,  őt  is  letartóztatták 
más  elvtársaival  együtt.  Sokáig  kínozták  vízzel  és  villanyárammal,  verték  és  nem  hagyták 
aludni,  végül  mindent  bevallott,  amit  kívántak  tőle,  például  azt,  hogy  megkárosította  az 
állami  tulajdont;  végül  tizenhárom  évi  börtönre  ítélték.  Mert  bizony  börtön  volt  az,  ha 
hivatalosan  nem  ezzel  a  szóval  jelzik  is.  Hatezer  ember,  köztük  kétezer  nő  robotolt  állati 
módon  ebben  a  fegyintézetben,  reggel  fél  hattól  éjfélig,  és  gyártotta  a  papucsot, 
pisztolytáskát,  zsákot,  derékszíját,  gyújtószerkezetet,  művirágot  A  terhes  rabnőket 
brutálisan  elvetéltették.  Minden  -börtönben  született  -  gyereket  megfojtottak,  vagy 
könyörtelenül  elvágták  a  torkát. 


Más  beszámolókból  már  régebben  is  megismerhettük  az  ottani  mostoha 
börtönviszonyokat.  Ali  Lameda  venezuelai  kommunista  költőnek  köszönhetünk  egy 
különlegesen  érdekes  beszámolót,  amely  azt  mondja  el,  hogy  mi  történt  az  észak-koreai 
börtönökben  a  hatvanas  és  hetvenes  években;  Lameda  az  észak-koreai  rendszer  híveként 
érkezett  Phenjanba,  és  ott  hivatalos  propagandaszövegek  fordításával  foglalkozott.  De 
némi  kétségét  fejezte  ki  az  említett  propaganda  hatásosságáról,  ezért  letartóztatták 
1967-ben.  Egy  évet  töltött  vizsgálati  fogságban,  azalatt  őt  ugyan  nem  kínozták,  de  azt 
állítja,  hogy  hallotta  megkínzott  rabok  fájdalmas  ordítását.  Vagy  húsz  kilót  fogyott  az 
előzetes  letartóztatásban,  és  kelések,  fekélyek  borították  a  testét. 

Az  Amnesty  International  kiadásában  megjelent  füzete  azt  a  bírósági  bohózatot  idézi 
föl,  amelynek  végén  húszévi  kényszermunkára  ítélték  „szabotázs-  és  kémkedési  kísérlet 
miatt,  és  azért,  mert  megpróbált  bejuttatni  idegen  ügynököket  Észak-Koreába"; 
raboskodása  körülményeit  is  leírja,^^^  majd  azt,  hogy  milyen  módon  nyerte  vissza  a 
szabadságát  hat  év  múlva,  a  venezuelai  hatóságok  ismételt  közbenjárására. 

Más  beszámolók  arról  szólnak,  hogy  az  éheztetés  fegyverével  is  igyekeztek  megtörni  a 
rabok  ellenállását.  Nemcsak  kevés  volt  az  élelem,  hanem  azért  is  mindent  megtettek, 
hogy  élvezhetetlenné  tegyék  a  kiosztott  fejadagokat.  Gyakran  megbetegedtek  a  rabok: 
nem  volt  ritka  a  hasmenés,  a  bőrbetegség,  a  tüdőgyulladás,  a  májgyulladás  és  a  skorbut. 

A  börtönök  és  táborok  egy  megtorlást  szervező,  nagy  intézményrendszerbe 
illeszkednek.  Az  alábbi  fegyintézetfajtákat  különböztethetjük  meg: 

-  „Segélyállomások"  átmeneti  börtönfélék,  ahol  a  foglyok  bíró 

sági  tárgyalásra  várnak,  enyhe  politikai  vétségek  vagy  nem  politikai  vétségek  és 
bűncselekmények  miatt. 

Munka  által  való  „átnevelő  központok";  mindegyikben  százkétszáz 
társadalomellenesnek,  lustának  vagy  éppen  munkakerülőnek  ítélt  személyt  tartanak 
fogva.  Majdnem  minden  városban  van  ilyen.  Három  hónaptól  egy  évig  terjedő  időt  tölt 
ott,  aki  bekerül,  gyakran  ítélet,  vagy  akár  kézzelfogható  vádemelés  nélkül. 

-  Kényszermunkatáborok.  Jó  tucatnyi  van  belőlük  az  országban,  és  mindegyikben 
ötszáz-kétezerötszáz  személyt  tartanak.  Közönséges  bűnözők  itt  a  rabok  -  lopással, 
gyilkossági  kísérlettel,  nemi  erőszakkal  vádolják  őket  -,  de  politikai  foglyoknak  és  olyan 
embereknek  a  gyerekei  is,  akiket  azért  tartóztattak  le,  mert  el  akartak  menekülni  az 
országból  stb. 

-  „Deportáló-övezetek",  ahová  a  megbízhatatlan  elemeket  viszik 

(olyan  emberek  családtagjait,  akik  délre  menekültek,  régi  földbirtokosok  családtagjak 
stb.).  Távoli  vidékeken  jelölik  ki  ezeket  a  kényszerlakhelyeket,  és  tízezreket  tartanak  ott 
fogva. 

-  „Különleges  diktatúra-övezetek";  ezek  az  igazi  gyűjtőtáborok,  ott  vannak  a  politikai 
foglyok.  Egy  tucatnyi  van  belőlük,  és  százötven-kétszázezer  ember  raboskodik  bennük. 
Bizonyára  feltűnik,  hogy  az  egész  lakosságnak  csak  alig  1%-át  teszi  ki  ez  a  szám,  és  ez 
lényegesen  kevesebb,  mint  a  szovjet  Gulag  rabjainak  száma  az  ötvenes  évek  elején. 
Nyilvánvalő,  hogy  nem  valami  különleges  kíméletesség  jelének  kell  felfognunk  ezt  a 
„teljesítményt"  hanem  inkább  annak  bizonyítékát  kell  látnunk  benne,  hogy  itt  sokkal 
magasabb  színvonalat  ért  el  a  lakosság  ellenőrzése  és  megfigyelése. 


Főleg  az  ország  északi  részén  találhatók  ezek  a  különleges  diktatúra  övezetek,  hegyes 
és  gyakran  nehezen  megközelíthető  vidékeken.  Valószínűleg  Jodok  körül  van  a 
legnagyobb,  ott  ötvenezer  ember  lehet.  Itt  van,  egy  nagyon  elhagyatott  tájon  a 
jongpjangi  és  pjondzsoni  tábor,  a  környék  rabjainak  körülbelül  kétharmadával,  valamint  a 
kuupi,  ibszoki  és  daeszuki  tábor,  ahol  egymástól  is  elkülönítve  őrzik  a  valamikor  Japánban 
élők  családtagjait  és  az  egyedülállókat.  Más  különleges  diktatúraövezetek  is  vannak, 
Kecshonban,  Hvaszongban,  Hönjongban.  Cshong-dzsinban. 

Az  ötvenes  évek  végén  létesítették  ezeket  a  táborokat,  hogy  „politikai  foglyokat" 
zárjanak  el  bennük,  és  Kim  ír  Szén  pártellenzékét.  Különösen  1980-ban  duzzadt  föl  a 
táborlakók  száma,  egy  nagy  „tisztogatás"  után,  amikor  a  pártellenzék  vereséget 
szenvedett  a  Munkapárt  VI.  kongresszusán,  a  dinasztikus  kommunizmus 
intézményesítésének  kérdésében.  Némelyik  tábor,  mint  a  Jodok  környéki  15-ös,  két 
részre  oszlik:  a  „forradalmasító  részleg"  rabjai  még  remélhetik,  hogy  valaha  szabadlábra 
kerülnek,  de  a  „szigorított  biztonsági  részlegből"  soha  senki  sem  kerülhet  ki  többé. 

A  forradalmasító  részlegben  főleg  a  politikai  elitből  származó  rabok  vannak  és  a 
Japánból  hazatelepültek  közül  olyanok,  akiknek  személyes  kapcsolataik  vannak  Észak- 
Koreához  barátságos  japán  társaságok  vezetőivel. 

A  táborok  foglyai  közül  kevesen  tudnak  külföldre  menekülni,  de  azok  ijesztően  íiják  le 
az  ottani  életet:  magas  szögesdrót  kerítések,  farkaskutyák,  fegyveres  őrök,  körös-körül 
aknamezők.  Teljességgel  elégtelen  a  táplálkozás,  tökéletes  a  külvilágtól  való  elzártság, 
kemény  a  munka  (bánya,  kőfejtés,  öntözőcsatorna-ásás,  favágás  körülbelül  napi  tizenkét 
órán  át,  ezenkívül  napi  két  óra  „politikai  képzés").  De  talán  mégis  az  éhezés  a 
legnagyobb  szenvedés,  és  a  rabok  minden  követ  megmozgatnak,  hogy  elejtsenek  egy- 
egy  békát,  patkányt  vagy  gilisztát. 

Azzal  kell  kiegészítenünk  ezt  a  -  mindent  összevetve,  borzalmasságában  klasszikus  - 
képet,  hogy  megemlítjük  a  rabok  fokozatos  testi  leromlását,  a  foglyok  olyan  „különleges" 
munkákra  való  felhasználását,  mint  titkos  alagútfúrás,  vagy  az  atomkutatókban  való 
veszélyes  munkájukat,  sőt  az  élő  céltábla  szerepét  is,  amelyet  rabokra  osztanak  ki  a 
fegyőrök  lőgyakorlatain.  A  kínzás  és  a  nemi  erőszak  is  az  észak-koreai  rabok  életének 
legvisszataszítóbb  fejezetei  közé  tartozik. 

Még  arra  is  utalhatunk,  hogy  a  rendszer  a  felelősség  családi  jellegét  hangoztatja:  sok 
család  azért  van  táborban,  mert  elítélték  a  család  egyik  tagját;  1958-ban,  a  Kim  ír  Szén 
ellenfelei  ellen  végrehajtott  nagy  tisztogatás  idején  még  gyakran  harmadíziglen 
büntették  a  vádlottat,  de  ma  már  enyhülőben  van  ez  a  szigor.  Azért  aránylag  friss 
beszámolók  is  hírt  adnak  erről  a  furcsa  jogértelmezésről.  Egy  fiatal  menekült,  Kang  Csul 
Hvan  kilencéves  korában  került  be  a  táborba  1977-ben.  Apjával,  egyik  fivérével  és  két 
nagyszülőjével  együtt  internálták,  mert  letartóztatták  a  nagyapját,  a  Japánban  élő 
koreaiak  kiotói  társaságának  egykori  vezetőjét,  aki  hízelgő  megjegyzéseket  tett  a 
kapitalista  országok  életéről. 

Tizenöt  éves  koráig  a  gyerekekre  kiszabott  rend  szerint  élt  Kang  Csul  Hvan  a  táborban: 
délelőtt  iskola  (ahol  főleg  a  nemzet  géniuszának.  Kim  ír  Szénnek  az  életét  tanították), 
délután  munka  (gyomlálás,  kavicsgyűjtés  stb.).^^° 

A  háború  elején,  1950  júliusában  észak-koreai  fogságba  esett  francia  diplomaták 


beszámolójára  hivatkozzunk?  Vagy  a  koreai  part  menti  vizeken  1968-ban  elfogott 
megfigyelőhajó,  a  Puebio  amerikai  legénységére?  Különlegesek  a  két  eset  körülményei, 
de  mindkét  személyzet  elbeszéléséből  kiderül  a  kihallgatók  gorombasága,  az  emberélet 
iránt  tanúsított  közönye  és  a  fogva  tartás  módszeresen  rossz  feltételei. 

1992-ben  két  menekült  más  adatokat  is  közölt  a  legnagyobb  észak-koreai  tábor,  a 
jodoki  tábor  életéről.  Például  azt  állították:  olyan  mostohák  a  börtönviszonyok,  hogy 
hiába  van  villanyáram  a  drótkerítésben,  hiába  vannak  kilométerenként  figyelőtornyok, 
hiába  tudják  biztosan,  hogy  kudarc  esetén  nyilvános  per  és  kivégzés  vár  rájuk  a  többi  rab 
szeme  láttára,  évenként  vagy  tizenöten  mégis  megpróbálkoznak  a  szökéssel.  Ők  is  a 
kommunizmus  halálos  áldozatainak  számát  gyarapítják,  mert  -  e  szerint  a  két  ember 
szerint  -onnan  még  senkinek  sem  sikerült  megszöknie. 

Inkább  abból  az  egyedülálló  beszámolóból  idézünk,  amely  nemrégiben  került 
nyilvánosságra  egy  hönjong-vidéki  tábor  egykori  fegyőre  jóvoltából.  Ez  az  ember,  aki 
1994-ben  szökött  át  Kínába,  majd  onnan  Szöulba  ment,  tetemesen  kitágította  a  koreai 
gyűjtőtáborok  világára  vonatkozó  ismereteinket. Ez  az  An  Mjong  Csul  nevű  tanú  azt 
mondja,  hogy  „semmirekellőket"  végeznek  ki:  „Azokat,  akik  engedetlenek,  lázadoznak, 
gyilkosok,  terhes  nők  (mert  minden  nemi  kapcsolat  szigorúan  tilos  a  raboknak),  azokat, 
akik  állatokat  ölnek,  pusztítják  a  termeléshez  szükséges  anyagokat.  A  sötétzárkában  egy 
nagy  darab  fát  kötnek  behajlított  lábuk  és  a  fenekük  közé,  és  így  térdepeltetik  őket.  Egy 
idő  múlva  olyan  pusztítást  végez  a  szervezetükben  a  rossz  vérkeringés,  hogy  akkor  sem 
tudnak  járni,  ha  megszabadítják  őket,  és  meg  is  halnak  pár  hónap  múlva." 

Lapáttal 


Ki  hajtja  végre  a  kivégzéseket?  Az  állambiztonságiakra  van  bízva;  agyonlövik  az 
áldozatot,  ha  nem  akarják  összepiszkolni  a  kezüket,  vagy  lassan  ölik  meg.  ha  kíváncsiak  a 
haláltusájára.  így  megtanultam,  hogy  bottal,  megkövezéssel  vagy  lapáttal  is  lehet  ölni. 
Megesik,  hogy  játékból  ölnek  rabokat,  lövészversenyt  rendeznek,  és  rabokra  lőnek.  Az  is 
megesik,  hogy  arra  kényszerítik  a  halálra  szántakat,  hogy  verekedjenek,  és  kölcsönösen 
tépjék-szaggassák  cafatokra  egymást.  [...]  A  két  szememmel  is  többször  láttam 
iszonyúan  megcsonkított  tetemeket:  a  nők  ritkán  halnak  meg  békésen.  Láttam  késsel 
levagdalt  melleket,  lapátnyéllel  átdöfött  nemi  szerveket,  kalapáccsal  betört  tarkókat.  [...] 
Egészen  köznapi  dolog  a  halál  a  táborban.  A  „politikai  bűnözök"  meg  küszködnek,  ahogy 
tudnak,  az  életükért.  Mindent  megtesznek  érte,  csak  valamivel  több  kukoricát  vagy 
disznózsírt  kapjanak.  De  hiába  küszködnek,  a  táborban  átlagosan  minden  nap  meghal 
négy-öt  rab  éhen,  balesetben  vagy...  kivégzés  következtében. 

Szinte  elképzelhetetlen  a  szökés  a  táborból.  Ha  egy  fegyőr  elfog  egy  szökevényt, 
remélheti,  hogy  fölveszik  a  pártba,  majd  az  egyetemre.  Némelyik  őr  arra  kényszeríti  a 
rabokat,  hogy  másszanak  föl  a  szögesdrót-kerítésre.  Akkor  rájuk  lő,  és  úgy  tesz,  mintha 
szökés  közben  tartóztatta  volna  föl  őket. 


Az  őrökön  kívül  kutyák  is  vigyáznak  a  politikai  bűnözőkre.  Gyilkoló  gépnek  használják 
ezeket  a  remekül  idomított,  rémítő  állatokat.  1988  júliusában,  a  13-as  táborban  kutyák 
támadtak  meg  két  foglyot.  Csak  a  csontjuk  maradt  meg.  1991-ben  is  széttéptek  ezek  a 
kutyák  két  tizenöt  éves  fiút. 


Már  nem  nyilvános  a  kivégzés  a  táborban.  Azelőtt  az  volt,  de  olyan  mindennapos  lett  az 
öldöklés,  hogy  végül  már  nem  félelmet,  hanem  fölháborodást  keltett.  Állig  fölfegyverzett 
őrségnek  kellett  vigyáznia  a  vesztőhelyet,  és  1984  óta  már  titokban  hajtják  végre  a 
kivégzéseket. 

An  azt  állítja,  hogy  kihallgatott  egy  beszélgetést;  a  13-as  tábor  őrparancsnoka  és  a 
keretlegénység  két  másik  tagja  olyan  módszerekről  társalgott,  amelyekről  azt  hittük, 
hogy  csak  a  náci  megsemmisítő  táborokban  voltak  szokásosak.  „Elvtárs  -  mondta  az 
egyikük,  egy  szakaszparancsnok-helyettes  -,  tegnap  úgy  láttam,  hogy  füst  szállt  fel  a 
hármas  részleg^^^  kéményéből.  Igaz,  hogy  hullákat  préselnek  össze,  hogy  zsírt 
sajtoljanak  belőlük?" 

Az  őrparancsnok  azt  válaszolta,  hogy  egyszer  elment  egy  domb  mellé,  a  hármas  részleg 
alagútjához. 

„Vérszagot  éreztem,  és  a  falakon  odaragadt  emberi  hajat  láttam...  Nem  is  tudtam 
aludni  aznap  éjszaka.  A  bűnözők  csontjának  elhamvasztása  okozza  azt  a  füstöt,  amit 
láttál.  De  ne  beszélj  róla,  különben  megbánod.  Ki  tudja,  mikor  kapsz  egy  babszemet 
[golyót]  a  fejedbe?" 

Más  őrök  meg  a  táborban  folyó  kísérletekről  beszéltek  neki;  például  azért  ítéltek 
éhhalálra  rabokat,  hogy  tanulmányozzák,  meddig  bírják  az  éhezést: 

„Azok,  akiket  kijelölnek  a  kivégzések  és  a  kísérletek  végrehajtására,  beszeszelnek  az 
öldöklés  előtt.  Most  már  valóságos  szakértők;  megesik,  hogy  úgy  vágják  fejbe  hátulról 
kalapáccsal  a  rabokat,  hogy  a  szerencsétlenek  elvesztik  az  emlékezőtehetségüket; 
ezekből  az  élőhalottakból  lesz  az  élő  célpont  a  lőgyakorlatukhoz.  Ha  már  kevés  az  ember 
a  hármas  részlegben,  előáll  egy  fekete  autó,  »a  holló«,  hogy  újakat  szállítson;  ilyenkor 
rémület  fogja  el  a  rabokat.  Havonta  egyszer  jelenik  meg  a  holló  a  táborban,  és  negyven¬ 
ötven  embert  visz  el,  ki  tudja,  hová..." 

A  letartóztatások  mindig  jogi  eljárás  nélkül,  csendben  történnek,  még  a  szülők  vagy  a 
szomszédok  sem  tudnak  semmit  róluk.  Amikor  észreveszik,  hogy  eltűnt  az  ismerősük, 
óvatosak,  nem  kérdeznek  semmit,  félnek,  hogy  ők  is  pórul  járnak. 

Ennyi  borzalom  után  alig  merjük  szóba  hozni,  hogy  1967  óta  Szibériában  is  voltak 
észak-koreai  favágótáborok,  pedig  ott  is  kemény  volt  a  munka,  kevés  az  élelem, 
fegyveres  őrök  vigyáztak,  sötétzárka  várt  mindenkire,  aki  megsértette  az  észak-koreai 
fegyelmi  szabályokat  stb. 

A  Szovjetunió  összeomlásakor,  több  szökött  favágó  beszámolója  és  Szergej 
Kovaljovnak,  egy  Borisz  Jelcin  mellett  működő  emberjogi  bizottság  vezetőjének 
erőfeszítései  jóvoltából  ezeknek  a  különleges  vendégmunkásoknak  a  körülményei  is 
megjavultak,  már  nemcsak  az  észak-koreai  hatóságok  ügyelnek  föl  rájuk. 

Álljunk  meg  egy  pillanatra!  Mint  a  párton  belüli  tisztogatások  esetében,  itt  is  csak  a 
nagyságrendre  vagyunk  kíváncsiak.  Egy  tanú  becslése  szerint  naponta  öt  ember  halt  meg 
a  tízezer  rabot  fogva  tartó  22-es  táborban;  tekintve,  hogy  összesen  körülbelül  200  000 
embert  őriznek^^"^  az  észak-koreai  gyűjtőtáborokban,  ez  azt  jelenti,  hogy  naponta 
összesen  százan,  évente  pedig  úgy  36  500-an  halnak  meg.  Ha  megszorozzuk  ezt  a 
számot  45-tel  (az  1953-tól  1998-ig  terjedő  időszak  évszámával),  körülbelül  1,5  milliót 


kapunk:  ennyi  halott  szárad  a  koreai  kommunizmus  lelkén. 


Ellenőrzik  a  lakosságot 

Sűrített  borzalom  a  tábor;  de  a  táboron  kívül  is  alig  van  szabadság.  Olyan  hely  Észak- 
Korea,  ahol  tagadják  az  egyén  szabad  akaratát  és  a  személyi  önállóságot.  „Az  egész 
társadalomnak  szilárdan  össze  kell  forrnia  egy  egységes  politikai  erőbe,  amely  egy 
szíwel-lélekkel,  egy  akarattal,  egy  lélegzettel  menetel  a  legfőbb  vezér  irányítása  alatt"  - 
hangoztatta  egy  rádióban  is  felolvasott  vezércikk  1986.  január  3;án.  Észak- Koreában 
lépten-nyomon  találkozunk  ezzel  a  parancsoló  jelmondattal:  „Úgy  gondolkodjatok, 
beszéljetek  és  cselekedjetek,  mint  Kim  ír  Szén  és  Kim  Dzsong  II..." 

A  társadalomban  -  fölülről  lefelé  haladva  -  az  állam,  a  párt,  annak  tömegszervezetei 
vagy  rendőrsége  ellenőrzik  az  állampolgárokat  valaminek  a  nevében,  amit  úgy  hívnak, 
hogy  „a  párt  tíz,  egységteremtő  alapelve"  Még  ma  sem  az  alkotmány,  hanem  ez  a 
szöveg  igazgatja  az  észak-koreaiak  mindennapi  életét.  Érzékeltessük  a  szellemét,  de 
elégedjünk  meg  a  3.  cikkely  idézésével:  „Teljes  mértékben  érvényt  szerzünk  vezérünk 
tekintélyének." 

1945-ben  létrejött  egy  társadalombiztonságí  hivatal  (úgy  értsük,  hogy  egy  olyan 
hivatal,  amelynek  az  volt  a  feladata,  hogy  társadalmi  téren  ellenőrizze  a  lakosságot), 
1975-ben  egy  országos  cenzúrabizottság  (amely  nyilvánvalóan  már  azelőtt  is  régóta 
létezett),  és 

1977-ben  egy  másik  bizottság,  a  „Szocialista  Élet  Jogi  Bizottsága^^^ . 

A  politikai  rendőrség  1973-ban  megalakította  az  Országos  Politikai  Védelmi 
Minisztériumot  (ma  már  máshogy  hívják;  Nemzetbiztonsági  Hatóság),  amely  különféle 
osztályokra  oszlik  (a  2-es  osztály  a  külföldiekkel  foglalkozik,  a  3-as  a  határőrizettel,  a  7- 
es  a  táborokkal  stb). 

Hetenként  egyszer  mindenkit  „meghívnak"  egy  kis  világnézeti  tanfolyamra,  és 
ugyancsak  hetenként  egyszer  mindenkit  elvárnak  egy  kritika-önkritikai  (Észak- Koreában 
úgy  hívják;  „életmérleg-")  gyűlésre.  Mindenkinek  legalább  egy  politikai  hibával  kell 
vádolnia  magát,  és  legalább  két  szemrehányással  kell  illetnie  a  gyűlés  résztvevőit. 

Az  észak-koreai  káderek  vitathatatlanul  kiváltságos  helyzetben  vannak  anyagilag  és 
táplálkozás  tekintetében,  de  szigorúbban  a  körmükre  is  néznek:  különleges  lakótömbbe 
vannak  összeköltöztetve,  lehallgatják  a  telefon-  és  más  beszélgetéseiket,  ellenőrzik  a 
birtokukban  lévő  magnó-és  videokazettákat,  „javítás"  vagy  „gázszivárgás  miatti  szerelés" 
örve  alatt.  Ám,  egy  kapcsolás  gátló  berendezés  miatt,  minden  észak-koreai  csakis  az 
állami  rádió-  és  televíziócsatornák  közül  válogathat;  minden  utazáshoz  a  helyi  hatóságok 
és  a  munkahelyek  hozzájárulása  szükséges;  Phenjanban,  a  fővárosban  és  a  koreai 
szocializmus  kirakatában  -  ahogy  több  más  kommunista  államban  is  szokásos  -  szigorúan 
ellenőrzik  a  letelepedést. 


Szellemi  népirtáskísérlet? 

Nemcsak  testi,  hanem  lelki  kényszer  vagy  sérelem  is  a  megtorlás  és  rémuralom.  Lelki 
rabság  is  lehetséges,  és  nem  is  az  a  legcsekélyebb  züllesztés.  Úgy  hivatkoztunk 
körképünk  elején  ennek  az  országnak  az  elzártságára,  mint  valami  módszertani 


záradékra:  lehetetlen  erről  az  államról  olyan  átfogó,  pontos  és  megbízható  értesüléseket 
szerezni,  amilyeneket  szeretne  az  ember.  De  vitathatatlanul  az  észak-koreai 
kommunizmus  bűntettei  közé  tartozik  a  külvilágtól  való  elzártság,  és  vele  együtt  a 
páratlanul  erőszakos,  állandó  ideológiai  támadás.  Igaz,  mégis  az  emberi  lény  rendkívüli 
ellenálló  képességéről  tanúskodnak  a  háló  lyukain  ki-kibújó  menekültek.  Ebben  az 
értelemben  mondják  a  totalitarizmus  ellenfelei,  hogy  mindig  van  „játéktere"  az 
ellenállásnak,  és  hogy  soha  sem  lesz  semmi  abból  a  Nagy  Testvér  áhította  „totalitásból". 

Észak-Koreában  kétirányú  propaganda  működik.  Klasszikusan  marxista-leninista  az 
egyik  irány:  a  szocialista  és  forradalmi  állam  a  lehető  legjobb  életet  kínálja  elégedett 
állampolgárainak.  De  azért  változatlan  éberségre  van  szükség  az  imperialista  ellenséggel 
szemben  (annál  is  inkább,  tehetnék  hozzá  manapság,  mert  sok  „elvtárs"  beadta  a 
derekát  külföldön).  Nacionalista  és  régimódi  a  másik  irány:  az  észak-koreai  hatalom 
fittyet  hány  a  dialektikus  materializmusnak,  és  a  mitológia  segítségével  akarja  elhitetni 
Kimék  dinasztiájának  alattvalóival,  hogy  ég  és  föld  összefog  a  gazdáikkal.  így,  1996. 
november  24-én  (hogy  csak  egyetlen  példát  említsünk  ezer  közül)  azt  állította  a  hivatalos 
észak-koreai  hírügynökség,  hogy  váratlanul  sűrű  köd  ereszkedett  le  a  vidékre,  amikor  Kim 
Dzsong  II  megszemlélte  az  észak-koreai  hadsereg  egységeit  Panmindzson-ban.^^^  így  az 
egyes  számú  vezető  mindenfelé  jöhetett-mehetett,  kifürkészhette  az  „ellenséges 
állásokat"  de  őt  bizony  senki  sem  vehette  észre.  Titokzatos  módon,  éppen  akkor  szállt 
föl  a  köd,  és  derült  ki  az  ég,  amikor  Kim  Dzsong  II  lefényképeztette  magát  egy 
katonacsoporttal...  A  Sárga-tenger  egyik  szigetén  is  valami  hasonló  történt.  Egy  előretolt 
megfigyelőpontra  érve  egy  műveleti  térkép  tanulmányozásába  fogott.  Egyszeriben  elállt 
az  eső  és  a  szél,  szétoszlott  a  felhő,  és  kisütött  a  nap...  Arról  is  szó  volt  ugyanannak  a 
hivatalos  hírügynökségnek  a  jelentéseiben,  hogy  „egy  sor  rejtelmes  jelenség  történt 
egész  Koreában  a  Nagy  Vezér  halálának  harmadik  évfordulója  előtt  [...]  Hirtelen 
fölragyogott  a  sötét  égbolt  a  kum-cshoni  járásban  [...]  és  három  vörös  felhőcsoport  indult 
el  Phenjan  irányában...  Július  4-én,  20  óra  10  perc  körül  elállt  a  reggel  óta  zuhogó  eső,  és 
kettős  szivárvány  feszült  ki  az  elnök  szobra  fölé  [...],  majd  egy  tündöklő  csillag  ragyogott 
fel  az  égen  a  szobor  fölött"  stb.^^^ 


Szigorú  rangsor 

Ez  az  állam  a  szocializmust  hangoztatja,  de  nemcsak  gúzsba  köti  és  ellenőrzi  a 
lakosságát,  hanem  nyilván  is  tartja  társadalmi,  földrajzi  származással  (déli  vagy  északi 
családból  származik  valaki?),  politikai  előéletével,  a  rendszerhez  való  hűségének  újabb 
jeleivel  kapcsolatos  alapelvek  szerint.  Az  egész  népesség  „tudós"  fölszeletelése  ment  így 
végbe  az  ötvenes  években.  A  bürokrácia  segítségével  nem  kevesebb,  mint  ötvenegy 
csoportot  állapítottak  meg,  és  nagymértékben  meghatározta  az  állampolgárok  anyagi, 
társadalmi  és  politikai  jövőjét,  hogy  ezek  közül  melyikbe  tartoznak.  Egyszerűsödött  a 
nyolcvanas  években  ez  a  valószínűleg  nehezen  kezelhető  rendszer,  és  ötvenegyről 
mindössze  háromra  csökkent  a  társadalmi  csoportok  száma.  Igaz,  így  is  bonyolult  a 
„nyilvántartás"  mert  ezeken  a  „osztályokon"  kívül  különösen  szemmel  tartanak  a 
titkosszolgálatok  bizonyos,  bármely  osztályban  megtalálható  „csoportokat"  nevezetesen 
a  külföldről  érkezett  embereket,  akár  külföldön  laktak  azelőtt,  akár  csak  látogatóban 


jártak  külföldön. 

Megkülönböztetnek  hát  „központi"  osztályt  (a  társadalom  „magvát"),  egy  „bizonytalan" 
osztályt  és  egy  „ellenséges"  osztályt,  amely  körülbelül  az  észak-koreai  népesség 
egynegyedét  teszi  ki.  Az  észak-koreai  kommunista  rendszer  egyfajta  apartheidet  művel 
ezzel  a  különbségtétellel:  egy  „jó  családból  való"  például  egykori  japánellenes 
partizánokat  fölmutató  családból  származó  fiatalember  nem  vehet  feleségül  egy  „rossz 
családból  való"  például  egy  déli  családból  származó  lányt.  Ko  Jong  Hvan  mondja,  az 
egykori  észak  koreai  diplomata,  aki  a  nyolcvanas  években  első  titkár  volt  Zairé-ban,  az 
észak-koreai  nagykövetségen:  „Észak-Koreában  a  kasztrendszernél  is  merevebb  a 
rendszer."^^^ 

Még  ha  lehet  is  valami  értelme  a  marxista-leninista  elmélet  szempontjából  ennek  a 
származás  szerinti  megkülönböztetésnek,  az  élettani  megkülönböztetés  már  nehezebben 
igazolható  ugyanebből  a  szempontból.  Pedig  tény,  hogy  szigorúan  kirekesztik  az  észak 
koreai  nyomorékokat.  Szó  sem  lehet  róla,  hogy  a  fővárosban,  Phenjanban  lakhassanak. 
Az  utóbbi  évekig  csak  a  peremvárosokba  költöztették,  hogy  családjuk  egészséges  tagjai 
meglátogathassák  őket.  Ma  már  távoli  tájakra  deportálják  őket.  a  hegyvidékre  vagy  a 
Sárga-tenger  szigeteire.  Két  száműzetési  helyről  van  biztos  tudomásunk:  Boudzsun  és 
Idzsu,  az  ország  északi  részén,  nem  messze  a  kínai  határtól.  Újabban  még  szigorúbban 
érvényesül  ez  a  nyomorékokkal  szembeni  megkülönböztetés,  mert  Phenjanon  kívül  más 
nagyvárosokra  is  kiterjesztették  ezt  a  kirekesztő  politikát,  olyanokra,  mint  Nampho, 
Keszong,  Cshongdzsin. 

A  nyomorékokkal  együtt  a  törpéket  is  módszeresen  üldözik,  elfogják  és  táborba  küldik, 
ahol  nemcsak  elszigetelik  őket.  hanem  azt  is  megtiltják  nekik,  hogy  gyerekük  lehessen. 
„Tűnjön  el  a  törpefajzat"  -  rendelte  el  maga  Kim  Dzsong  II. 


A  menekülés 

Néhány  koreai  sikeresen  elmenekült,  pedig  erős  a  határőrizet;  a  háború  óta  körülbelül 
hétszáz  ember  szökött  délre,  de  alighanem  több  ezren  lépték  át  a  kínai  határt.  Még  csak 
kevés  koreai  kel  át  titokban  a  határon,  szigorúan  ellenőrzik  őket,  és  nem  tudják,  hogy  mi 
van  külföldön.  A  becslések  szerint,  1997-ben  mintegy  száz  menekült  jutott  át  délre, 
jócskán  több,  mint  a  kilencvenes  évek  és  főleg  az  előbbi  évtizedek  átlaga.  1993  óta 
megötszöröződött  és  a  jelek  szerint  tovább  növekszik  az  évi  határátlépések  száma. 
Általában  azok  szánják  el  magukat  tiltott  határátlépésre,  akik  valamilyen  fenyegető 
büntetéstől  tartanak,  vagy  már  előbb  alkalmuk  volt  megfordulni  külföldön.  így  több 
diplomatát  vagy  magas  rangú  tisztviselőt  találhatunk  a  menekültek  között.  1997 
februárjában  Hvang  Dzsang  Jop,  a  párt  ideológusa  keresett  menedéket  Dél-Korea  pekingi 
nagykövetségén,  majd  onnan  továbbment  Szöulba.  Az  Egyiptomban  szolgálatot  teljesítő 
észak-koreai  nagykövet  1997  augusztusának  végén  utazott  az  Egyesült  Államokba;  joggal 
aggódhatott  a  politikai  jövőjéért,  mert  egy  évvel  azelőtt  a  saját  fia  „tűnt  el".  A  már 
említett  Ko  Jong  Hvan,  a  Zairéban  szolgáló  észak-koreai  nagykövetségi  diplomata  attól 
félt,  hogy  letartóztatják:  a  Ceausescu  házaspár  perének  ismételt  televíziós  közvetítése 
alatt  azt  a  meggondolatlan  megjegyzést  tette,  hogy  „reméli,  semmi  hasonló  nem  lesz  az 
ő  hazájában";  kiáltó  bizonyság  ez,  hogy  mennyire  nem  bízik  a  vezetőségben.  Pár  nap 


múlva  megtudta,  hogy  állambiztonsági  ügynökök  érkeztek  a  nagykövetségre,  és 
megszökött.  Szerinte,  ha  idejekorán  rájönnek,  hogy  valaki  szökni  készül,  letartóztatják  és 
táborba  küldik  az  illetőt.  Sőt:  amint  Jordániában,  Ammanban  tapasztalhatta,  a  diplomata 
fölfedezett  szökési  tervének  általában  az  a  vége,  hogy  „semlegesítik"  úgy,  hogy  tetőtől 
talpig  begipszelik  a  bűnöst,  és  azonnal  visszaküldik  Phenjanba.  A  repülőtéren  azt 
mondják,  hogy  autó-  vagy  valami  más  balesetet  szenvedett! 

A  sikertelenül  szökni  próbáló  egyszerű  emberek  sem  járnak  jobban.  Ahogy  a  francia 
sajtó  közölte  nemrégiben,^"^^  valószínűleg  nem  alázzák  meg  túlságosan  a  szökevényeket, 
hanem  rögtön  kivégzik  őket:  „Minden  beszámoló  egybehangzik  a  [Jalu]  folyó  mentén.  Ha 
elfogják  a  szökevényeket,  a  rendőrök  vashuzalt  fűznek  azoknak  a  nemzetárulóknak  az 
orcájába  vagy  orrába,  akik  elhagyni  merészelték  édes  hazájukat.  Visszaviszik  és  kivégzik 
őket.  A  családjukat  meg  munkatáborba  küldik." 

Külföldi  tevékenységek 

Nem  éri  be  vele  az  észak-koreai  vezetőség,  hogy  minden  menekülési  kísérletet 
brutálisan  megakadályoz;  külföldre  is  elküldi  az  ügynökeit,  hogy  ott  csapjanak  le  a 
rendszer  ellenségeire.  Például  1996  szeptemberében  meggyilkolták  Dél-Korea 
Vlagyivosztok!  kulturális  attaséját.  Japán  is  az  észak-koreaiakat  gyanúsítja  vele,  hogy 
elraboltak  vagy  húsz  japán  nőt,  és  utána  arra  kényszerítették  őket,  hogy  dolgozzanak 
kémek  vagy  terroristák  képzésében.  Egy  másik  vita  is  folyik  Japán  és  Észak-Korea  között 
arról  a  több  száz  japán  nőről,  akik  1959  óta  telepedtek  le  Észak-Koreában,  koreai 
férjükkel  együtt.  Hiába  ígérte  meg  akkor  az  észak-korai  kormány,  egyik  nő  sem  térhetett 
vissza  szülőhazájába,  még  látogatóba  sem.  A  táborokat  is  megjárt  kevés  menekült 
beszámolója  szerint  letartóztattak  néhány  ilyen  nőt,  és  igen  magas  közöttük  a  halálozási 
arányszám.  A  hetvenes  évek  végén  a  jodoki  táborba  elzárt  tizennégy  japán  nő  közül  már 
csak  kettő  volt  életben  tizenöt  év  múlva.  Az  észak-koreai  kormány  mindig  ígérgeti 
ezeknek  a  nőknek  az  elbocsátását,  de  csak  eszközök  a  kezében  a  japán  élelmiszersegély 
kizsarolására.  A  hírügynökségi  jelentések  nem  szólnak  róla,  hogy  hány  kiló  rizst  ér  meg  az 
észak-koreai  vezetők  szerint  egy  japán  nő  szabadon  bocsátása.  Egyéb  szervezetek  között 
az  Amnesty  International  és  a  Nemzetközi  Emben'ogi  Társaság  is  aggodalmát  fejezte  ki 
ezek  miatt  az  esetek  miatt.  Dél-koreai  halászokat  is  elelrabolnak. 

1955  és  1995  között  nem  szűntek  a  villongások.  A  dél-koreai  kormány  azt  állítja,  hogy 
még  mindig  az  eltűntek  között  tartanak  nyilván  négyszáz  halászt.  1969-ben  eltérítettek 
egy  repülőgépet,  de  soha  sem  adták  vissza  bizonyos  utasait  és  személyzetének  tagjait  a 
dél-koreai  kormánynak;  1979  áprilisában  Norvégiában  raboltak  el  egy  dél-koreai 
diplomatát,  1995  júliusában  meg  a  An  Szén  Un  lelkipásztort  rabolták  el  Kínában  és 
hurcolták  Észak-Koreába;  ezek  és  más  esetek  példázzák,  hogyan  esnek  áldozatul  dél¬ 
koreai  állampolgárok  idegenben  az  észak-koreai  erőszaknak. 

Éhség  és  élelemhiány 

Újabban  egy  másik  súlyos  körülmény  marasztalja  el  az  észak  koreai  rendszert:  az 
észak-koreai  lakosság  élelmezésének  helyzete.  Ez  már  régóta  csak  közepes  volt,  de  az 
utóbbi  években  úgy  megromlott,  hogy  nemrégiben  az  észak-koreai  hatóságok  is  sutba 


dobták  az  önellátás  szentséges  alapelvét  és  nemzetközi  segélyért  folyamodtak.  1996-ban 
3,7  millió  tonnát  tett  ki  a  gabonatermés,  vagyis  hárommillióval  kevesebbet,  mint  a 
kilencvenes  évek  elején  aratott  termés.  Az  1997-es  termés  biztosan  alig  tér  el  tőle. 
Észak-Korea  mindig  különféle  természeti  csapásokra  (az  1994-es  és  1995-ös  árvizekre,  az 
1997-es  aszályra  és  szökőárra)  hivatkozik,  így  az  ENSZ  Élelmezési  Világprogramjánál,  de 
az  Egyesült  Államoknál  vagy  az  Európai  Közösségnél  is.  Ám  igazában  a  minden 
szocialista,  központosított  tervmezőgazdaságban  meglévő  szerkezeti  hibákkal 
kapcsolatosak  az  élelemhiány  okai.  Olyan  otromba  tévedések  is  hozzájárultak  az 
áradások  súlyosságához,  mint  az  egész  domboldalakat  lecsupaszító  erdőirtások,  meg  az, 
hogy  sebtiben  honosítják  meg  a  teraszos  földművelést  többé-kevésbé  szakavatott 
munkacsapatok  a  legfelső  pártvezetőség  utasítására.  A  szovjet  kommunizmus 
összeomlása  és  az  új  kínai  irányzat  következtében  ez  a  két  ország  jócskán  csökkentette 
az  Észak-Koreának  nyújtott  segítséget.  Végül  pedig  immár  Oroszország  is,  Kína  is  a 
nemzetközi  piac  törvényei  szerint  akar  kereskedni.  Súlyos  gondot  okoz  hát  az  észak¬ 
koreai  kormánynak,  hogy  nincs  kemény  valutája,  és  így  nehezebben  jut  mezőgazdasági 
géphez,  műtrágyához  és  üzemanyaghoz. 

De  milyen  súlyos  az  élelmezési  helyzet?  Nem  tudjuk,  bár  katasztrófáról  jelentenek  az 
emberbaráti  szervezetek,  mint  a  World  Vision  -  eszerint  kétmillió  halálos  áldozat  is  lehet  - 
vagy  a  Német  Vöröskereszt,  amely  arról  beszél,  hogy  tízezer  gyerek  hal  meg  ha-vonta.^"^^ 
Világos  jelek  tanúsítják,  hogy  súlyos  nehézségek  vannak:  ENSZ-szakértők  jelentései 
erősítik  meg  a  kínai  határ  menti  lakosság  között  teijengő  rémhíreket;  van  ott  bizony 
élelemszűke,  nem  is  kicsi,  néhol  meg  igazi  éhínség.  Jószándékú  személyiségek 
utazgatnak  a  helyszínen,  és  nyíltan  beszélnek  róla,  hogy  „sok  millió  halott"  lehet  a 
következménye,  ha  nem  szervezik  meg  a  segélyezést;  satnya  gyerekeket  ábrázoló 
fényképeket  terjesztenek  külföldön  meg  videó-fölvételeket  azokról  a  televíziós 
tanácsadásokról,  amelyeken  azt  ajánlják  a  lakosságnak,  hogy  egyenek  füvet  ennivaló 
helyett;  arra  vall  ez  a  nagy  igyekezet,  hogy  még  sötétebbre  akarnak  festeni  egy  különben 
csakugyan  nem  valami  fényes  képet.  Most  nem  olyan  időket  élünk,  mint  amikor  azt 
mondatták  a  szörnyű  éhínségben  Ukrajnába  látogató  Herriot  elnökkel,  hogy  virágzik 
Ukrajna;  most  éppen  ellenkezőleg,  azt  hangoztatják,  hogy  szörnyű  éhínség  fenyegeti 
Észak-Koreát,  és  ha  bárhogy  is  elakadna  a  segély,  az  beláthatatlan  és  veszélyes 
következményekkel  járna  a  félsziget  egyensúlyára  és  a  Távol-Kelet  békéjére  nézve. 
Közben  az  óriási  és  jól  táplált  észak  koreai  hadsereg  egyre  tökéletesebb  rakétákat 
fabrikál. 

Igazában  csakis  olyan  adatunk  van  az  élelemhiány  áldozatainak  számáról,  amelyet 
maguk  az  észak-koreaiak  közöltek,  semmi  más;  ebben  nem  elhanyagolható 
százalékarányt  képviselnek  a  rosszul  táplált  gyerekek;  például  az  Élelmezési 
Világprogram  táplálkozás  szakértői  4200  észak-koreai  gyerekről  készíthettek  tanulmányt 
(ám  egyedül  az  észak-koreai  kormány  határozta  meg  a  mintavételt);  17%-uk  szenvedett 
rosszul  tápláltságban,^"^^  ami  azt  látszik  igazolni,  hogy  általános  az  élelemhiány,  és 
nagyon  valószínű,  hogy  helyenként,  vidékenként  éhínséges  területek  is  vannak.  Igen 
nagy  mértékben  az  észak-koreai  rendszer  politikai  döntései  okozták  ezt  az  élelemhiányt 
és  éhínséget,  és  az  „imperialista"  világ  sok  millió  tonnás  gabonaszállítmányai  segítik 


annak  enyhítését  és  leküzdését.  Ha  csakis  a  kommunista  rendszertől  függne,  az  észak¬ 
koreai  lakosságnak  csakugyan  igazi  éhínség  iszonyú  következményeit  kellene 
elszenvednie.  Azt  is  meg  kell  jegyeznünk,  hogy  az  áldozatokat  tekintve  valóságos  ugyan 
az  élelemhiány  hatása,  de  többnyire  csak  közvetve  érvényesül,  mert  az  elgyengülés 
révén,  inkább  a  különféle  betegségeknek  való  ellenállás  csökkenésében  nyilvánul  meg. 

Végeredményben;  el  kell  ismernünk,  hogy  több  százezer  közvetlen  és  közvetett 
áldozata  van  az  élelemhiánynak,  de  sohasem  szabad  megfeledkeznünk  róla,  hogy  az 
észak-koreai  kormány  minden  módon  arra  törekszik,  hogy  „sötétebbre  fesse"  a  helyzetet, 
csakúgy,  mint  a  szovjetek,  akik  „éhezőket  segélyező  bizottságot"  hoztak  létre  1921 
júliusában,  és  a  burzsoá  világ  jóindulatához  folyamodtak  segítségért. 


Végső  számvetés 

Észak-Koreában  még  nehezebben  számszerűsíthető  a  kommunista  csapás,  mint  bárhol 
másutt.  Mert  kevés  a  statisztikai  adat,  lehetetlen  a  helyszíni  kutatás,  és 
hozzáférhetetlenek  a  levéltárak.  Csupa  elzárkózással  kapcsolatos  ok  miatt.  Hogyan 
foglaljuk  számokba  egy  ostoba  propaganda  szakadatlan  áradatát?  Milyen  számmal 
jelezzük,  hogy  nincs  (gyülekezési,  szólás-,  mozgás-  stb.)  szabadság?  Hogy  becsüljük  föl 
egy  olyan  gyerek  tönkretett  életét,  akit  táborba  küldtek,  mert  elítélték  a  nagyapját,  vagy 
egy  börtönbe  vetett  asszonyét,  akit  iszonyú  körülmények  között  kényszerítettek 
elvetélésre?  Milyen  statisztikában  tüntethetnénk  föl  azt  a  silány  életet,  amelyben  nincs 
élelem,  fűtés,  kényelmes  és  tetszetős  ruházat  stb?  Mit  számít  e  mellett  az  egész  mellett  a 
dél-koreai  társadalom  -túlzó  liberális  fanyalgóink  emlegette  -  „elamerikaiasodása"  amely 
miatt  egy  füst  alatt  utasítják  el  a  nyilvánvalóan  fogyatékos  déli  demokráciát  és  a 
szervezett  északi  lidércnyomást? 

Azt  is  ellenünk  vethetik,  hogy  a  kommunizmusnak  csak  gúnyrajza  az  észak-koreai 
kommunizmus,  ahogy  a  vörös  khmereké  is  az  volt.  Ó-sztálinista  kivétel.  Igaz,  de  ez  a 
kommunista  múzeum,  ez  az  ázsiai  panoptikum  még  mindig  működik... 

Ezekkel  a  fenntartásokkal,  hozzáadhatjuk  a  Munkapárton  belüli  tisztogatások  100  000 
halottjához  a  gyűjtőtábori  fogva  tartás  1,5  millió  halottját,  a  kommunisták  kitervelte, 
megszervezte  és  kirobbantotta  háború  1,3  millió  halottját,  egy  olyan  háborúnak  a 
halottjait,  amely  azóta  is  rendszeresen  gyarapítja  az  áldozatok  számát  alkalmi,  de  gyilkos 
akciókkal  (dél  ellen  elkövetett  észak-koreai  kommandó  támadásokkal, 
terrorcselekményekkel  stb.).  Föl  kellene  vennünk  ebbe  a  mérlegbe  a  rosszul  tápláltság 
közvetlen  és  főleg  közvetett  áldozatait.  Ezen  a  téren  hiányoznak  ma  leginkább  az  adatok, 
de  az  is  ezen  a  téren  várható,  hogy  ha  súlyosabbra  fordul  a  helyzet,  talán  gyorsan  és 
drámai  módon  özönlenek  majd  az  adatok.  Még  ha  csak  azt  vesszük  is  alapul,  hogy  1953 
óta  ötszázezer  ember  életébe  került  a  betegségekkel  szemben  való  ellenállás 
meggyengülése,  vagy  közvetlenül  az  élelemhiány  (jelenleg  olyan  -  ellenőrizhetetlen  - 
rémhírek  is  keringenek,  hogy  emberevés  is  előfordul),  oda  lyukadunk  ki,  hogy  egy 
huszonhárommilliós  országban  -  mindent  összevetve  -  több  mint  hárommilió  áldozatot 
szedett  a  mintegy  ötvenéves  kommunista  rendszer. 


Jean-Louis  Margolin:  Vietnam:  a  hadikommunizmus  zsákutcái 


„Iskolává  alakítjuk  a  börtönöket" 

Le  Duan,  a  Vietnami  Kommunista  Párt  főtitkára^"^^ 

Sok  nyugatinak  még  most  is  nehezére  esik,  hogy  hitelt  adjon  a  vietnami  kommunisták 
gaztetteinek,  mert  ők  más  gaztettek  -  a  francia  kolonializmus,  az  amerikai  imperializmus 
gaztettei  -  ellen  léptek  sorompóba,  így  ténylegesen  ugyanabban  a  táborban  találták 
magukat,  mint  a  Vietnami  Kommunista  Párt  (VKP).  Innen  már  csak  egy  lépés,  hogy  azt 
gondolják:  ez  a  párt  a  nép  törekvéseit  fejezte  ki,  és  a  testvéries,  egyenlőségi  társadalom 
fölépítésén  fáradozott.  Azután  már  alapítójának  és  (1969-ig)  vezetőjének,  Ho  Si  Minhnek 
megnyerő  külseje,  harcosainak  rendkívüli  kitartása,  külföldi  demokratikus 
békepropagandájának  ügyessége  tette  meg  a  többit.  Amilyen  nehéz  volt  rokonszenvet 
táplálni  Kim  ír  Szén  és  vasbeton  rendszere  iránt,  éppen  olyan  könnyűnek  látszott  többre 
tartani  a  hanoi  vörös  mandarinok  mosolygó  egyszerűségét  Nguyen  Van  Thieu  (1965- 
1975)  rothadt  saigoni  rendszerénél.  Azt  akarták  elhitetni  magukkal  az  emberek,  hogy  a 
VKP  nem  olyan  sztálinista  párt,  mint  a  többi:  hanem  először  is  és  mindenekelőtt 
nacionalista  párt,  és  állítólag  csak  azért  nevezte  kommunistának  magát,  hogy  kínai  és 
szovjet  segítséget  kapjon. 

Szóba  sem  jöhet,  hogy  kétségbe  vonjuk  a  vietnami  kommunisták  hazafiságának 
őszinteségét,  hiszen  fél  évszázadig  példátlan  elszántsággal  küzdöttek  franciák,  japánok, 
amerikaiak  és  kínaiak  ellen:  az  a  vád,  hogy  „árulás"  vagy  „együttműködés"  gyakran 
ugyanolyan  szerepet  töltött  be  Vietnamban,  mint  Kínában  az,  hogy  „ellenforradalom".  De 
a  kommunizmus  soha  sehol  sem  volt  összeférhetetlen  a  nacionalizmussal,  sőt  az 
idegengyűlölettel  sem,  és  Ázsiában  még  kevésbé,  mint  máshol.  Nos,  ha  csak  egy  kissé  a 
dolgok  mögé  nézünk  is,  nem  nehéz  fölfedeznünk  a  vonzó  nemzeti  összefogás  máza  alatt 
a  példaképei  előtt  hajbókoló  sztálinizmust-maoizmust. 

Elég  rosszul  indult  a  fiatal  Indokínai  Kommunista  Párt  (IKP).^"^"^  Alig  alakult  meg  1930- 
ban,  máris  szembe  kellett  néznie,  egy  látványos  per  folyamán,  bizonyos  olyan  saigoni 
aktivistái  gyászos  eltévelyedéseinek  következményeivel,  akik  már  előbb,  1928-ban 
megszerveződtek,  és  -  a  titkos  társasági  hagyomány  és  a  nacionalista  terrorizmus  hatása 
alatt  -  annak  rendje-módja  szerint  elítélték  és  kivégezték  az  egyik  elvtársukat,  majd 
elégették  a  holttestét;  csak  az  volt  a  bűne,  hogy  elcsábított  egy  aktivista  nőt.^"^^  1  931- 
ben,  kissé  kelekótya  módon,  falusi  „szovjeteket"  hoz  létre  Nge  Tinhben  (Csianghszi 
mintájára,  csakhogy  Vietnam  nem  olyan  óriási,  mint  Kína),  és  rögtön  nekilát,  hogy 
százszámra  gyilkolja  le  a  földbirtokosokat;  a  lakosok  egy  része  elmenekül,  erre  aztán 
gyorsan  visszatérnek  az  erős  gyarmati  csapatok.  Amikor  aztán  az  IKP  -  amely  a  Vietnam 
függetlenségéért  küzdő  front  vagy  Viet  Minh  „egységfrontjának"  álcázza  magát  -  végre 
istenigazából  bele  meri  vetni  magát  a  fegyveres  harcba  1945  tavaszán,  inkább  az 
„árulók"  és  (a  néha  minden  tisztviselőt  is  magukba  foglaló)  „reakciósok"  semmint  a 
kétségkívül  jobban  fölfegyverzett  japán  megszállók  ellen  fordul;  egyik  vezetőjük 
gyilkossági  kampányt  javasol,  hogy  „meggyorsítsák  a  mozgalom  fejlődését". 
Földbirtokosok  és  falusi  mandarinok  is  kedvelt  célpontjai;  „népbíróságokat"  állítanak  föl, 
hogy  elítéljék  őket,  és  elkobozzák  a  javaikat.^"^^  De  a  gyenge,  még  csak  mintegy  ötezer 
tagot  számláló  IKP  politikai  ellenfeleit  is  célba  veszi  a  terror;  villámgyorsan  űrt  kell 


teremteni,  hogy  egyedül  maradjon  a  párt  a  nemzeti  mozgalom  élén.  Vadul  üldözik  a 
japánokkal  szövetkező  nacionalista  pártot,  a  Dal  Vietet;  a  Són  Tay-i  Viet  Minh 
áramfejlesztőt  és  szakembert  kér  Hanoitól,  hogy  nagyban  kínozhassa  az  „árulókat".^"^^ 

A  japán  fegyverletételkor,  az  augusztusi  forradalom  hatalomra  lendíti  Ho  Si  Minht,  és  az 
IKP  lesz  az  űj  állam  magva.  Kihasználja  azt  a  néhány  hetet,  amíg  meg  nem  érkeznek  a 
szövetséges  csapatok  (délen  a  franciák  és  a  britek,  északon  a  kínaiak),  kettőzött 
igyekezettel  állítja  félre  vetélytársait.  A  mérsékelt  alkotmánypártiak  (és  jelképes  alakjuk. 
Búi  Kuang  Sieu)  és  a  Hoa  Mao  nevű  politikaivallási  szekta  (alapítójával,  a  maga  is 
gyilkosságokra  bujtogató  Huynh  Phu  Sóval  együtt)  éppen  úgy  feledésbe  merülnek,  mint 
Pham  Kuinh,  a  nagy  jobboldali  értelmiségi  és  politikus.  De  a  trockisták  ellen  indul  ám 
majd  csak  valóságos  irtóhadjárat  -  ha  kevesen  vannak  is,  még  tevékenykednek  Saigon 
környékén  -,  és  szeptemberben  letartóztatják  és  megölik  a  legfőbb  vezetőjüket,  Ta  Thu 
Taut,  a  tisztogatásokat  különösen  megsínylő  Kuang  Ngaiban,^"^^  és  Tran  Van  Giau  saigoni 
kommunista  vezető,  egy  régi  moszkovita  -utólag  -  minden  felelősséget  elhárít  magától 
ezekért  a  gyilkosságokért,  mégis  védelmébe  veszi  őket.  Szeptember  2-án  kijelenti: 
„Néhány  hazaáruló  párthíveket  toboroz  az  ellenség  szolgálatára  [...  ]  meg  kell  büntetni 
ezeket  a  bandákat,  mert  zavarokat  szítanak  a  Vietnami  Demokratikus  Köztársaságban 
(VDK),  és  alkalmat  adnak  az  ellenségnek,  hogy  megtámadjon  bennünket."^^^  Az 
augusztus  29-i  hanoi  Viet  Minh-sajtó  egyik  cikke  arra  hívja  fel  az  olvasóit,  hogy  minden 
lakónegyedben  vagy  faluban  alakítsanak  „árulóirtó  bizottságokat". Tucat-,  de  talán 
százszámra  hajszolják  és  öldösik  a  trockistákat;  más  trockisták  meg  részt  vesznek 
októberben  Saigon  védelmében  a  franciák  és  angolok  ellen,  de  nem  kapnak  lőszert  és 
élelmet;  legtöbben  meg  is  öletik  magukat.^^^  Augusztus  25-én  állambiztonsági  hivatalt 
szerveznek  Saigonban,  szovjet  mintára,  és  máris  újra  megtelnek  az  éppen  kiürült 
börtönök;  a  Viet  Minh  egy  „gyilkossági  rohambizottságot"  szervez  maga  mellé,  amely  fel 
is  vonul  az  utcákon;  nagyrészt  az  alvilágból  toborozták  őket,  és  ez  a  bizottság  irányítja  a 
több  tucat,  gyakran  megcsonkított  áldozattal  járó  szeptember  25-i  franciaellenes 
pogromot. Néha  módszeresen  legyilkolják  a  franciákkal  élettársi  viszonyban  lévő 
vietnami  nőket,  ha  az  „ál-Viet  Minhre"  fogják  is  rá  a  gaztettet.  Csak  augusztusban  és 
szeptemberben  ezrekre  rúg  a  Viet  Minh  elkövette  gyilkosság,  és  tízezrekre  az 
emberrablás;  gyakran  helybeliek  kezdeményezik,  de  vitathatatlanul  a  központi  apparátus 
szorgalmazza  őket;  később  majd  nyilvánosan  sajnálkozik  az  IKP,  hogy  akkor  nem  tett  el 
több  „ellenséget"  láb  alól.^^"^  Északon,  az  egyetlen  országrészben,  amely  az  IKP  kezén 
van  1946  decemberében,  az  indokínai  háború  kitörésekor,  már  akkor  megvannak  a 
fogolytáborok  és  a  politikai  rendőrség,  és  ténylegesen  egypártrendszer  uralkodik  a  VDK- 
ban:  júliusban  kiirtották  az  1927-ben  alakított  vietnami  nemzeti  párt  (VNQDD)  radikális 
nacionalistáit,  akik  kölcsönös  gyilkosságokkal  tarkított,  ádáz  küzdelembe  bonyolódtak  a 
Viet  Minhnel,  pedig  valamikor,  különösen  1930,  a  yenbai  lázadás  óta  éppen  olyan 
keményen  elnyomta  a  pártjukat  a  gyarmati  hatalom,  mint  az  IKP-t. 

Azután  majd  megint  sokáig  tobzódott  a  kommunista  megtorló  erőszak  a  Franciaország 
ellen  folyó  fegyveres  ellenállásban.  Sok  beszámoló  hívta  fel  a  figyelmet  a  francia 
expedíciós  hadtest  fogolytáboraira.^^^  Sokan  szenvedtek,  sokan  haltak  ott  meg:  20  000- 


bői  csak  9000  maradt  életben,  mire  a  genfi  megállapodás  (1954.  július)  lehetővé  tette  a 
kiszabadulásukat.^^^  A  Viet  Minh  keretlegénység  minden  gyógyszeres  és  higiéniai 
segítséget  megtagadott  a  foglyoktól,  meg  is  tizedelték  őket  az  indokínai  hegyvidékek 
félelmetes  helyi  járványai  és  a  gyakran  szándékos  rosszul  táplálás.  Volt  ott  verés,  néha 
igazi  kínzás  is,  de  mégis  jók  voltak  valamire  azok  a  francia  katonák:  megannyi  „háborús 
bűnösnek"  tekintették,  ezért  megbánásra  akarták  rábírni  őket,  majd  arra,  hogy  vegyék  át 
fegyőreik  értékrendjét,  mert  az  volt  a  propagandacél,  hogy  a  saját  táboruk  ellen  fordítsák 
őket.  A  kínai  mintáról  mások  „átnevelés"  (1950-ben  már  özönlenek  a  Mao  küldte 
tanácsadók),  amely  a  „tanulók"  kötelező  tevékeny  részvételére  számító 
propagandagyűlések,  a  foglyoknak  „reakciósokra"  és  „haladókra"  való  következetes 
megosztása  és  az  ígérgetés  (így  a  szabadulással  való  kecsegtetés)  eszközeivel  élt, 
aratott  is  néhány  elismerésre  méltó  sikert  -  nagymértékben  a  rabok  lelki-testi 
kimerültsége  jóvoltából.  Azt  is  csak  azért,  mert  a  franciákkal  nem  bántak  olyan  rosszul  a 
VDK-ban,  ahogy  majd  később  bánnak  a  hazai  foglyokkal. 

1953  decemberében  indítják  el  a  földreformot  a  felszabadított  övezetekben,  amikor 
már  úgy  tetszik,  hogy  csak  karnyújtásnyira  van  a  győzelem.  1954  vége  előtt  már  arra  a 
tizenhetedik  szélességi  körtől  északra  fekvő  egész  területre  kiterjed,  amelyet  a  genfi 
megállapodás  ítélt  meg  a  VDK-nak;  de  csak  1956-ban  ér  véget.  Ugyanolyan  az  üteme  és 
a  célja,  mint  az  1946  és  1952  közötti  évek  kínai  földreformjáé  (lásd  előbb):  szorosabbra 
akarja  fűzni  a  kapcsolatot  a  -  hivatalosan  1951-ben  újra  előbukkant  -  párt  és  a  szegény- 
valamint  középparasztság  között,  az  állami  ellenőrzés  kiterjesztésével  akarja  előkészíteni 
a  gazdaság  fejlődését,  ki  akarja  küszöbölni  a  kommunizmussal  szembeni  ellenállás 
lehetséges  gócait.  De  itt  még  elszántabban  él  a  hagyományos  vidéki  elit  nemzeti  tudata, 
mint  Kínában,  és  ez  az  elit  elég  tömegesen  támogatta  a  Viet  Minht.  De  az  alkalmazott 
vad  és  eltökélten  gyilkos  módszerek  is  ugyanazok,  mint  a  nagy  északi  szomszéd 
módszerei:  minden  faluban  aktivisták  szorgoskodnak,  hogy  -  gyakran  csak  üggyel-bajjal  - 
„föllovalják"  a  szegényparasztokra  és  középparasztokra  osztott  parasztságot  (néha 
színjátszó  csoportok  segítségével  is);  aztán  „keserű  perek"  vannak  az  önkényesen 
kiválogatott  bűnbak(ok)  ellen  (tiszteletben  tartandó  arányszámokkal:  a  lakosság  4-5%- 
ával  -  a  maoizmus  örökös  5%-ával!);^^^  végül  a  halál,  vagy  legalábbis  a  bebörtönzés  meg 
a  vagyonelkobzás;  az  egész  családra  kiterjed  a  gyalázat,  akárcsak  Kínában.  Nem  veszik 
tekintetbe  a  politikai  „érdemeket"  ez  is  azt  mutatja,  hogy  milyen  könyörtelen 
dogmatizmus  és  egyszersmind  milyen  totalitárius  elszántság  fűti  a  VKP-t,  hogy 
beskatulyázza  a  társadalmat.  így  kétszer  is  „nekimennek"  egy  gazdag  kereskedő-  és 
földbirtokosnőnek,  két  ős-vietminh  fiú  édesanyjának,  aki  maga  is  kivívta  „a  forradalom 
jótevője"  címet;  de  a  parasztok  nem  jönnek  lázba  a  támadástól.  Akkor  „egy  Kínában  jól 
kitanult  csoportot  küldtek  a  helyszínre,  és  annak  sikerült  is  megfordítania  a 
közhangulatot.  [...]  Azzal  vádolták  Long  asszonyt,  hogy  1945  előtt  megölt  három 
felesbérlőt,  a  francia  gyarmati  helytartó  ágyasa  volt,  nyalta  a  franciák  talpát,  és 
kémkedett  nekik  Kimerült  a  fogságban,  végül  mindent  beismert,  ezért  halálra  ítélték.  A 
fia  Kínában  volt,  hazahozták,  lefokozták,  megfosztották  minden  kitüntetésétől,  és  húsz  év 
szabadságvesztésre  ítélték."^^^  Akárcsak  Pekingben,  bűnös,  aki  ellen  vádat  emeltek, 
hiszen  nem  tévedhet  a  párt.  Akkor  már  az  a  legjobb,  ha  eljátssza  az  ember  a  rá  kiosztott 


szerepet:  „Végül  már  többet  ért,  ha  megölte  apját-anyját  az  ember,  és  be  is  vallotta, 
mint  ha  semmit  sem  mondott,  mert  nem  tett  semmi  rosszat. 

Elszabadul  a  hajmeresztő  erőszak.  Az  -  osztály-  vagy  külső  -ellenség  elleni  gyűlöletet 
sulykolják:  Le  Dúc  Tho  szerint,  aki  majd  később  Nobel-békedíjat  kap  Henry  Kissingerrel 
együtt,  „ha  azt  akarjuk,  hogy  fegyvert  fogjanak  a  parasztok,  először  is  az 
ellenséggyűlöletet  kell  fölszítanunk  bennük".^^°  1  95  6  januárjában  ezt  írta  a  Nhan  Dán,  a 
KP  hivatalos  lapja;  „A  földbirtokos  osztály  soha  sem  nyughat,  amíg  el  nem  pusztítjuk."^^^ 
Itt  is  az  a  jelmondat,  ami  a  határtól  északra;  „Inkább  tíz  ártatlan  halott,  mint  egy 
ellenség,  aki  megússza."^^^  Rendszeres  a  kínzás;  mondja  is  Ho  aggodalmasan.  1954 
végén:  „Bizonyos  káderek  még  mindig  [sic]  elkövetik  azt  a  hibát,  hogy  kínzást 
alkalmaznak.  Barbár  módszer  ez,  az  imperialisták,  a  kapitalisták  és  a  feudálisok  élnek 
vele,  hogy  leigázzák  a  tömegeket  és  leigázzák  a  forradalmat  [...]  Ebben  a  szakaszban 
[sic]  szigorúan  tilos  a  kínzás. 

A  szembetűnően  kínai  mintához  képest  eredeti  vonás:  ez  a  társadalmi  „kiigazítás"  (a 
földreform)  a  párt  „kiigazításával"  párosul  (ez  később  következik  be  Kínában);  bizonyára 
a  kiváltságos  rétegekhez  tartozó  párttagok  súlya  magyarázza  ezt  az  egyidejűséget.  Úgy 
látszik,  Vietnamban  is  megvan  az  az  „5%"  a  befurakodott  VNQDD-elemek  aránya, 
márpedig  a  kínai  Kuomintanggal  társítják  azt  a  pártot;  a  Csianghszi  tartománybeli 
tisztogatások  távoli  emléke  kísért  (lásd  előbb),  hajtóvadászat  kezdődik  képzeletbeli  „AB 
[antibolse-vik]  ellenforradalmár  elemek"  után.  Minden  határon  túlmegy  az  üldözési 
mánia:  gyilkolják  vagy  táborba  zárják  az  indokinai  háború  hőseit.  Iszonyú 
megrázkódtatás;  a  vietnami  kommunisták  szóhasználatában  még  ma  is  azt  jelenti 
„1956"  hogy  a  borzalom  netovábbja.  „A  kommunista  párt  egyik  titkára  ezt  kiáltotta 
összeestében,  amikor  sortüzet  zúdított  rá  a  kivégzőosztag;  »Éljen  az  Indokínai 
Kommunista  Párt«!  Képtelen  volt  megérteni,  hogy  mi  történik  vele,  úgy  halt  meg,  hogy 
azt  hitte:  fasiszták  végeznek  vele."^^"^  Nehéz  számokkal  érzékeltetni  a  mindenképpen 
döbbenetes  emberveszteséget:  valószínűleg  mintegy  50  000  kivégzés  volt  vidéken  (ahol 
hírből  sem  ismerték  a  harcot),  ez  körülbelül  az  egész  lakosság  0,3-0,4%-át  teszi  ki 
(vagyis  igen  közel  járunk  a  kínai  földreform  áldozatainak  átlagos  száma  rá  nyá  hoz)  50 
000  és  100  000  között  van  a  bebörtönzöttek  száma;  86%-ot  tisztogatnak  ki  a  falusi 
pártsejtekből,  és  itt-ott  a  95%-ot  is  eléri  a  kizárt  franciaellenes  ellenálló  káderek  száma. 
A  tisztogatás  vezetője  szerint,  aki  1956  júliusában  elismeri,  hogy  „hibákat"  követtek  el: 
„A  [kiigazítás]  vezetőség[e]  elfogult  véleményt  alkotott  a  párt  szervezetéről.  Úgy 
gondolta,  hogy  a  falusi  sejtek,  elsősorban  a  újonnan  fölszabadított  övezetek  sejtjei 
kivétel  nélkül  mind  az  ellenség  kezére  jutottak,  vagy  befurakodott  az  ellenség  az  ottani 
sejtekbe,  és  hogy  még  a  járások  és  tartományok  vezető  szervei  is  a  földbirtokos  osztály 
és  az  ellenforradalmi  elemek  erős  befolyása  alá  kerültek."^^^  Valamiféle  előzmény  ez:  így, 
általánosítva  ítélik  majd  el  a  vörös  khmerek  az  „új  népet"  (lásd  Kambodzsánál). 

A  hadsereg  szervezett  először  egy  inkább  ideológiai,  mintsem  megtorló  sinh  huant  a 
saját  soraiban,  1951-ben. 1  952  és  1956  között  szinte  állandósul  a  kiigazítás.  Akkora 
feszültség  uralkodik  bizonyos  „tanfolyamokon"  hogy  be  kell  szedni  kést,  borotvát  az 
emberektől,  és  éjszaka  is  égetni  kell  a  villanyt,  hogy  meggátolják  az  öngyilkosságot. 


Majd  mégis  a  hadsereg  kezdeményezi,  hogy  vessenek  véget  a  tisztogatásnak.  Olyan 
üldözésnek  vannak  kitéve  a  katona  káderek,  hogy  lassan  föltárnád  bennük  a  dac,  és 
megszöknek,  átmennek  Dél-Vietnamba;^^^  megretten  tőle  a  hadsereg,  fél,  hogy 
meggyengül,  pedig  az  a  küldetése,  hogy  újraegyesítse  az  országot.  Kínára  vonatkozóan, 
gyakran  bizonyos  realizmust  parancsol  a  nyomasztó  katonai  szükségszerűség,  az  ország 
kis  területe  pedig  megkönnyíti,  hogy  kereket  oldjon  néhány  elégedetlen:  mindez  abban 
az  irányban  hat,  hogy  némileg  enyhül  az  önkényeskedő  erőszak.  Az  északi  katolikusok  (az 
egész  lakosság  10%-a,  1,5  millió  ember)  sorsa  is  ezt  példázza:  eleve  üldözték  őket.  de 
jól  meg  voltak  szervezve,  kihasználták  az  egérutat,  hogy  tömegesen  távozhatnak  az 
utolsó  francia  csapatok  védelme  alatt;  közülük  legalább  600  000-en  mentek  át  délre. 

A  szovjet  KP  XX.  kongresszusa  (február)  is  éreztetni  kezdi  a  hatását,  és  1956 
áprilisában  Vietnam  is  kísérletet  tesz  valami  félénk  „Száz  Virág'-mozgalommal. 
Szeptemberben  megjelenik  az  értelmiség  szabadságvágyát  jelképező  Nhan  Van 
(Humanizmus)  című  folyóirat.  Az  írók  már  csúfolódni  is  merészelnek  To  Huu  hivatalos 
cenzor  -  e  költemény  szerzője  -  prózáján: 

Éljen  Ho  Si  Minh, 

A  proletariátus  világítótornya! 

Éljen  Sztálin, 

A  nagy,  örök  fatörzsi 
A  békét  dajkálja  árnyékában! 

Öljetek,  csak  öljetek,  egy  percre  se  lankadjon  a  kezetek; 

Hogy  bő  rizstermést  hozzanak  a  rizsföldek  és  mezők. 

Hogy  gyorsan  beszedjék  az  adót. 

Hogy  viruljon  a  Párt,  meneteljünk  egy  szívvel -lélekkel. 

Imádjuk  Mao  elnököt. 

Örök  tisztelet  Sztálinnak.^^^ 


Majd  megbánják:  1956  decemberében  betiltják  a  bíráló  szellemű  irodalmi  folyóiratokat, 
és  fokozatosan  egy  olyan  kampány  bontakozik  ki  Ho  Si  Minh  személyes  támogatásával, 
amilyet  Kínában  indítottak  Hu  Peng  és  az  alkotói  szabadság  ellen  (lásd  előbb). Ráncba 
akarják  szedni  a  hanoi  értelmiségieket,  párttagokat  vagy  szimpatizánsokat,  gyakran 
egykori  partizánokat.  1958  elején  az  „ideológiai  front"  476  „szabotőrjét"  kényszerítik 
önbírálatra,  és  küldik  vagy  munkatáborba,  vagy  a  kínai  laocsiao  vietnami 
megfelelőjébe. Mint  a  KNK-ban,  itt  is  hamar  elhárítják  hát  a  hruscsovi  kísértést,  és  új 
erőre  kap  a  totalitarizmus.  Táplálja  és  egyszersmind  -  az  északi  szomszéd  tévedéseihez 
képest  -  korlátozza  is  valami:  az  1957-ben  ismét  föllángoló  déli  háború  az  Egyesült 
Államok  támogatta  vad,  kommunistaellenes,  elnyomó  Ngo  Dinh  Diem-rendszer  ellen;  a 
VKP  titokban  elhatározza  1959  májusában,  hogy  kiterjeszti  a  háborút,  és  teljes  erővel 
támogatja,  fegyverszállítmányokkal  és  katonákkal,  Észak-Vietnam  népességének  óriási 
erőfeszítése  árán.  Ettől  még  1959  februárjában  „nagy  ugrást"  is  kezdeményeznek  a 
mezőgazdaságban,  magának  Hónak  1958  októberében  írt  lelkes  cikksorozata  után.^^^ 
Óriási  öntözőművek  és  egy  súlyos  aszály  együttes  hatására,  akárcsak  északabbra, 
visszaesik  a  termés,  nagy  éhínség  lesz  belőle,  de  sohasem  közölték,  hogy  hány  áldozatot 


követelt.^^"^  Később,  1963-65-ben,  majd  1967-ben  azt  sem  akadályozza  meg  a  háborús 
erőfeszítés,  hogy  százával  tisztogassák  ki  a  pártból  a  „szovjetbarát"  kádereket,  köztük 
„Ho  Apó"  egykori  személyi  titkárát;  akkor  a  kínai  kommunisták  „revízióellenességét" 
osztja  a  VKR  Némely  kitisztogatottak  egy  évtizedig  is  táborban  maradnak,  ítélet 
nélkül. 

Csak  az  Egyesült  Államok  csapatainak  kivonásáról  szóló  párizsi  megállapodás  (1973 
januárjában),  vagy  inkább  a  dél-vietnami  rendszer  összeomlása  vet  véget  (1975.  április 
30-án)  az  „amerikai  háborúnak";  nem  olyan  „vérfürdő"  közepette  ment  végbe  ez  az 
összeomlás,  amilyen  a  szomszédos  Kambodzsát  sújtotta,  és  ahogy  sokan  tartottak  tőle. 
De  a  kommunista  erők  rettenetesen  bántak  vietnami  foglyaikkal  -  a  köztük  lévő 
„árulókat"  is  beleértve  -  gyakran  megölték  őket  menetelés  közben;^^^  világos,  hogy  az, 
ami  legalább  annyira  volt  polgárháború,  mint  amennyire  „felszabadító  harc"  mindkét 
részről  sok  rémtettel  és  különféle  túlkapással  járt,  még  olyan  polgári  lakosokkal  szemben 
is,  akik  „vonakodtak"  támogatni  az  egyik  vagy  a  másik  oldalt;  de  nagyon  nehéz  néven 
nevezni  őket,  és  megmondani,  hogy  melyikük  múlta  felül  a  másikat  a  terrorista 
módszerek  használatában. 


A  kommunisták  elkövettek  legalább  egy  nagyarányú  mészárlást:  a  Tet-offenzíva 
folyamán  (1968  februárjában),  néhány  hét  alatt,  amíg  a  „Vietkong"^^^  kezén  volt  Hue,  az 
ősi  császári  főváros,  legalább  háromezer  embert  mészárolt  le  a  Viet-kong  (sokkal  többet, 
mint  az  amerikai  hadsereg  valaha  is,  a  legnagyobb  túlkapásai  során),  köztük  vietnami 
papokat,  francia  szerzeteseket,  német  orvosokat,  kis-  és  rangos  tisztviselőket,  ahánynak 
csak  sikerült  nyomára  akadnia. 

Némelyeket  élve  eltemettek,  másokat  meg  „tanulmányi  ülésre"  hívtak,  ahonnan  soha 
sem  kerültek  vissza. Soha  sem  ismerték  be  a  tetteseik  ezeket  a  nehezen  fölfogható 
bűncselekményeket,  amelyek  már  olyan  híven  előre  jelzik  a  vörös  khmerek  politikáját. 
Vajon  Saigonban  is  ugyanezt  tették  volna  a  kommunisták,  ha  sikerül  bevenniük  1968-ban 
a  várost? 


Mindenesetre,  nem  így  viselkedtek  1975-ben.  Még  azt  is  hihette  röpke  néhány  hétig  a 
saigoni  rendszer  jó  milliónyi  régi  tisztviselője  és  katonája,  hogy  nem  marad  üres  szó  Ho 
elnök  annyit  dicsért  „kegyelmi  politikája";  bátran  nyilvántartásba  vétették  hát  magukat  az 
új  hatóságoknál.  Azután,  június  elején  behívták  őket  átnevelésre,  a  közkatonákat  „három 
napra"  a  tiszteket  és  főtisztviselőket  meg  „egy  hónapra".  Valójában  három  esztendő 
lett  a  három  napból  és  hét  vagy  nyolc  év  az  egy  hónapból;  csak  1986-ban  kerültek  elő  az 
utolsó,  életben  maradt  „átneveltek". 


Az  akkori  mmiszterelnök,  Pham  Van  Dong  200  000  déli  átneveltet  ismert  be  1980-ban; 
komoly  becslések  úgy  500  000  és  1  000  000  közé  teszik  őket  (a  körülbelül  20  milliós 
lakosságból);  sok  közöttük  a  diák,  az  értelmiségi,  a  (főleg  buddhista,  ritkán  katolikus) 
szerzetes,  a  politikai  aktivista  (kommunista  is),  akik  közül  sokan  rokonszenveztek  a  dél¬ 
vietnami  nemzeti  felszabadítási  fronttal;  ekkor  derül  ki,  hogy  csak  egyszerű  álca  ez  a 
szervezet,  ennek  örve  alatt  teszik  rá  a  kezüket  az  északról  jött  kommunisták  a  déli 


országrészre,  és  máris  megszegik  minden  ígéretüket,  hogy  tiszteletben  tartják  a  dél 
sajátos  jellegét.  Mint  1954-56-ban,  ma  már  „átnevelendők"  a  tegnapi  útitársak  és 
elvtársak.  A  különleges  intézményekbe  évekre  elzárt  rabokhoz  az  átneveltek  bizonytalan, 
de  jelentős  számú  „enyhébb  eseteit"  is  hozzá  kell  adnunk;  ezeket  az  embereket  csak 
néhány  hétre  különítik  el  a  munkahelyükön  vagy  a  tanfolyam  színhelyén.  Megjegyezzük, 
hogy  baloldali  ellenfelei  kétszázezer  ember  bebörtönzését  hányták  a  déli  rendszer 
szemére,  a  legrosszabb  időszakaiban... 

Nem  mindenütt  egyenlők  a  fogva  tartási  körülmények.  A  városok  mellett  sok  tábor 
nincs  szögesdróttal  körülfogva,  és  inkább  kényelmetlen,  mint  erőszakos  helyzet  uralkodik 
bennük.  Ezzel  szemben  egészségtelen,  távoli,  északi  felföldekre  küldik  a  „nehéz 
eseteket";  talán  francia  foglyok  voltak  néhány  ilyen  tábor  első  lakói.  Teljes  ott  a  magány, 
elenyésző  az  orvosi  ellátás,  gyakran  csak  attól  függ  az  ember  élete,  hogy  kap-e 
élelmiszercsomagot  a  családjától,  amely  tönkremegy  ebben  a  csomagküldözgetésben.  A 
vizsgálati  fogság  alatt  főleg  „előzetesnek"  használt  börtönökben  is  ilyen  drámai 
méreteket  ölt  a  rosszul  tápláltság  (napi  200  gramm  vöröses,  kövecses  rizs).  Megrendítően 
írta  le  Doan  Van  Toai  ezt  a  világot,  amely  sok  tekintetben  a  kínai  fegyintézetekre 
emlékeztet,  csak  inkább  még  rosszabb,  a  helyszűke,  az  egészségügyi  helyzet,  az  olykor 
halálosan  erőszakos  fenyítések  (különösen  a  korbácsolás),  a  lassú  vizsgálat  miatt. 
Hetven-nyolcvan  rabot  is  bezsúfolnak  egy-egy  húszszemélyes  zárkába,  és  minden  séta 
lehetetlen,  mert  az  udvaron  is  új  fogdákat  építenek  sebtiben;  ezekhez  képest  a  gyarmati 
korszak  zárkái  is  a  kényelem  szigetei.  A  trópus  és  a  szellőzetlenség  nehézlégzést  okoz 
(egész  nap  váltják  egymást  a  rabok  az  egyetlen,  parányi  ablaknyílás  mellett), 
elviselhetetlen  a  szag,  állandó  a  bőrbetegség.  Még  a  vizet  is  szigorúan  adagolják.  De 
talán  a  néha  évekig  tartó  magánzárkát  legnehezebb  kibírni,  mert  onnan  a  legcsekélyebb 
kapcsolata  sem  lehet  a  családjával  az  embernek.  Titkolják  a  kínzást,  de  van,  akárcsak 
kivégzés;  a  legkisebb  szabálysértést  is  magánzárkával  büntetik;  olyan  kevés  ott  az 
élelem,  hogy  pár  hét  alatt  belehal  a  rab.^^^ 

Furcsa  „felszabadulást"  mutat  ez  a  kép,  de  még  a  boát  people  [csónakos  menekülők] 
százezreinek  kálváriájával  is  meg  kell  toldanunk,  azokkal,  akik  elmenekülnek  a  megtorlás 
és  a  nyomor  elől,  de  gyakran  vízbe  fulladnak,  vagy  gyilkos  kalózoknak  esnek  áldozatul. 
Csak  1986-ban  kezdtek  mutatkozni  a  viszonylagos  enyhülés  jelei;  a  KP  új  főtitkára, 
Nguyen  Van  Linh  akkor  bocsátja  szabadon  a  politikai  foglyok  nagy  részét,  1988-ban  pedig 
bezáratja  a  felvidék  utolsó  haláltáborait.  Végre  az  első  büntető  törvénykönyv  is  érvénybe 
lép.  De  azért  félszeg  és  ellentmondásos  ez  a  liberalizálás,  és  a  maradiak  és  újítók  valami 
bizonytalan  egyensúlya  jellemzi  ezt  az  évtizedet.  Sok  reményre  rácáfoltak  a  fel-feltörő 
elnyomóösztönök,  noha  már  jól  megválogatják,  hogy  kit  tartóztatnak  le,  és  viszonylag 
nem  is  olyan  tömeges  a  letartóztatás.  Sok  értelmiségit  és  szerzetest  perbe  fogtak  vagy 
bebörtönöztek;  északon  zavargásokban  tört  ki  a  falusi  elégedetlenség,  de  erőszakosan 
elfojtották.  Kétségkívül  az  kínálja  a  tartós  enyhülés  legjobb  esélyét,  ha  szinte 
ellenállhatatlanul  betör  a  magángazdaság,  és  -  akárcsak  Kínában  -  kivonja  a  lakosság 
növekvő  részét  az  állam  és  a  párt  ellenőrzése  alól.  Igen  ám,  de  ezzel  egy  időben 
átalakulóban  van  a  párt  valami  üzérkedő,  korrupt  maffiává,  ami  az  elnyomás  újabb, 
közönségesebb  formájával  nehezedik  a  még  a  kínainál  is  szegényebb  lakosságra. 


Vietnami  rab  hazafiak  végrendelete 
(részletek) 

Mi, 

-  hazafias  munkások,  parasztok  és  proletárok, 

-  szerzetesek,  művészek,  írók  és  értelmiségiek,  akik  jelenleg  különféle  börtönökben 
raboskodunk  Vietnamban, 

először  is  a  legmélyebb  hálánkat  akarjuk  kifejezni 

-  az  egész  világ  minden  haladó  mozgalmának, 

-  a  munkások  és  értelmiségiek  minden  harci  mozgalmának 

-  és  mindenkinek,  aki  támogatta  az  utóbbi  tíz  évben  a  vietnami  emberi  jogoknak,  az 
elnyomott  és  kizsákmányolt  vietnamiak  demokráciájának  és  szabadságának  tiszteletben 
tartásáért  folyó  harci  mozgalmat,  [...] 

A  régi  rend  (nemzetközi  közvélemény  részéről  igen  hevesen  bírált  és  kifogásolt) 
fegyintézet!  rendszere  helyébe  másik,  de  ravaszabból  kitervelt  és  fölépített,  kegyetlen  és 
borzalmas  rendszer  lépett.  Minden  kapcsolat,  még  a  levelezés  is  szigorúan  tilos  a  rab  és  a 
családja  között.  A  rab  családja  semmit  sem  tud  a  hozzátartozója  sorsáról,  így 
elviselhetetlen  aggodalomban  él,  de  szótlanul  kell  tűrnie  ezeket  a  megalázó 
megkülönböztető  intézkedéseket,  mert  fél,  hogy  a  család  tudta  nélkül,  bármely 
pillanatban  meggyilkolhatják  az  így  túszul  fogva  tartott  rabot.  [...] 

Hangsúlyoznunk  kell  a  teljesen  elképzelhetetlen  fogva  tartási  körülményeket.  Csak  a  Si 
Hoa  börtönben,  a  hivatalos  saigoni  börtönben  mintegy  8000  rabot  tartottak  fogva  a  régi 
rendben,  és  szigorúan  elítélték  ezt  a  tényt.  Manapság  majd'  40  000  ember  van 
összezsúfolva  ugyanabban  a  börtönben.  Sok  rab  meghal  éhen.  levegő  híján,  kínzás 
közben,  vagy  követ  el  öngyilkosságot.  [...  ] 

Kétféle  börtön  van  Vietnamban:  igazi  börtönök  és  gyűjtőtáborok.  Az  utóbbiak  benn 
vannak  az  őserdő  mélyén,  örökös  kényszermunkára  van  ott  kárhoztatva  a  rab,  soha  sincs 
tárgyalása,  nem  lehet  védőügyvédje.  [...] 

Ha  igaz,  hogy  a  mai  emberiség  riadtan  hátrál  meg  az  előnyomuló  kommunizmus  előtt, 
és  főleg  azoknak  a  vietnami  kommunistáknak  állítólagos  „legyőzhetetlensége"  előtt,  akik 
„legyőzték  a  mindenható  amerikai  imperializmust"  akkor  mi,  vietnami  rabok,  azzal  a 
kéréssel  fordulunk  a  Nemzetközi  Vöröskereszthez,  a  világ  emberbarát!  szervezeteihez,  a 
jóakaraté  emberekhez,  hogy  sürgősen  küldjenek  mindannyunknak  egy  cianid-tablettát, 
hogy  véget  vethessünk  a  szenvedéseinknek  és  megaláztatásainknak.  Meg  akarunk  halni, 
de  most  mindjárt!  Segítsenek,  hogy  megtehessük:  segítsenek,  hogy  rögtön 
meghalhassunk.  Nagyon  hálásak  leszünk  érte. 

Kelt  Vietnamban,  1975  augusztusától  1977  októberéig^^^ 


Jean-Louis  Margolin: 

Laosz:  menekülő  népesség 

Mindenki  hallott  a  vietnami  boát  people  [csónakos  menekülők]  drámájáról.  De  a  Dél- 
Vietnam  nyomában  1975-ben  kommunistává  lett  káoszból  még  sokkal  nagyobb 
elvándorlás  indult  meg  már  a  kezdet  kezdetén;  igaz,  hogy  csak  át  kellett  kelni  a 
Mekongon,  és  máris  Thaiföldön  találta  magát  az  ember,  márpedig  a  legtöbb  laoszi  ott  él 


a  folyóvölgyben  vagy  a  szomszédságában;  hosszú  ez  a  határfolyó,  és  elég  korlátozott 
elnyomó  eszközei  voltak  a  hatalomnak,  így  aztán  igencsak  könnyű  volt  a  távozás. 
Elmenekült  az  országból  körülbelül  300  000  ember  (az  egész  lakosság  10%-a),  köztük  a 
jelentős  hegyvidéki  hmong  kisebbség  30%-a  (mintegy  100  000  ember),  és  kétségkívül  az 
értelmiségi,  műszaki  és  tisztviselő  réteg  90%-a.  Sok  ez,  és  nyilván  magyarázatot  kíván. 
Az  egész  kommunista  Ázsiában  valószínűleg  csak  Észak-Koreából  menekültek  el  még 
többen,  a  koreai  háború  idején. 

1945  óta  Laosz  sorsa  mindig  szorosan  összefüggött  Vietnammal,  A  franciák,  majd  az 
amerikaiak  egy  jobboldali  erők  irányította  monarchikus  hatalmat  támogattak  ott, 
katonailag  is.  A  vietnami  kommunisták  a  kis  Patet  Laót  segítették,  amelynek  helybeli  (sok 
esetben  Vietnammal  személyes  kapcsolatban  is  álló)  kommunisták  álltak  az  élén;  a  Patet 
Lao  mindig  teljesen  Vietnamtól  függött  katonailag.  Az  ország  igen  gyéren  lakott  keleti 
része  közvetlenül  is  bekapcsolódott  a  vietnami  háború  amerikai  szakaszába:  ott  vezetett 
át  a  létfontosságú  Ho  Si  Minh-ösvény;  szakadatlanul  bombázta  az  amerikai  légierő,  a  CIA- 
nak  pedig  sikerült  hatalmas  kommunistaellenes  fegyveres  mozgalmat  szítania  a  hmong 
népesség  nagy  részében.  Nincs  hír  kirívó  rémtettekről  ebben  a  kevéssé  heves  és  nem 
állandó  villongásban.  1975-ben  a  kommunisták  kezén  volt  az  ország  -  keleti  - 
háromnegyed  része,  de  a  lakosságnak  csak  egyharmada;  a  többi,  a  mintegy  600  000 
belföldi  menekült  (minden  ötödik  laoszi)  a  Mekong  mellé  húzódott,  nyugatra. 

Az  új  indokínai  erőviszonyok  közepette  békés  volt  a  hatalomátvétel:  mint  valami  ázsiai 
„prágai  puccs".  A  (semleges)  volt  miniszterelnök,  Szuvanna  Phuma  a  trónfosztott  királlyal 
rokonságban  álló  Szufanuvong  herceg  irányította  új  rendszer  (befolyásos) 
különtanácsadója  lett.  De  azért  a  vietnami  példa  nyomdokain  haladt  az  új  népi 
demokratikus  köztársaság:  „tanfolyamra"  -  vagy  pontosabban:  átnevelő  táborba  - 
küldték,  gyakran  a  távoli,  északi  és  keleti,  egészségtelen  és  Vietnamhoz  közeli 
tartományokba  a  régi  rend  majdnem  minden  (körülbelül  30  000)  tisztviselőjét;  ott  is 
maradtak,  általában  öt  esztendeig.  A  legmegátalkodottabb  „bűnözők"  (katona-  és 
rendőrtisztek),  körülbelül  3000-en,  a  Nam  Ngum-szigetekre,  szigorított  rendszerű 
táborokba  kerültek.  Magát  az  egykori  királyi  családot  is  letartóztatták  1977-ben,  és  az 
utolsó  trónörökös  is  fogságban  halt  meg.  Mindez  sok  menekülést  megmagyaráz,  de  néha 
maga  a  menekülés  is  drámai  lett:  megesett,  hogy  rálőttek  a  szökevényekre. 

A  vietnami  példaképpel  szemben  az  a  legeredetibb  laoszi  vonás,  hogy  itt  azért  konokul 
tovább  tevékenykedik  egy  néhány  ezer  -  főleg  hmong  -  harcosból  álló  gerillacsapat.  1977 
körül  úgy  nyugtalanították  a  vientiani  hatalmat,  hogy  légierővel  bombáztatta  őket,  és 
ekkoriban  makacsul  emlegettek  vegyi  vagy  bakteriális  eredetű  „sárga  esőket"  de 
igazában  soha  sem  erősítették  meg  ezeket  a  híreket.  Ezzel  szemben  tény,  hogy  tömeges 
elvándorlásba  torkollt  ez  a  háború  alatti  hmong  mozgósítás  után  is  folytatódó  gerillaharc. 
1975-ben  óriási  hmong  civil  menetoszlopok  indultak  el  Thaiföld  irányába;  ekkor  legalább 
egy  súlyos  összecsapás  volt  a  kommunista  hadsereggel,  és  a  menekültek  arról  beszéltek, 
hogy  45  000  (megölt  vagy  végleg  elgyengült)  társuk  esett  áldozatul  a  vándorlásnak; 
ellenőrizhetetlen  szám.  1991-ben  még  mindig  55  000  laoszi  (nagyrészt  hmong)  volt  a 
thaiföldi  táborokban,  és  arra  várt,  hogy  végleg  befogadják  valahová  (néhányan  Francia 
Guyanában  találtak  menedéket...). 


Az  állam  és  a  párt  vezetőségét  is  több  (nem  véres)  tisztogatás  sújtotta;  1979-ben, 
amikor  szakítottak  Kínával,  majd  1990-ben,  amikor  kísértés  fogott  el  némelyeket,  hogy 
kövessék  a  kelet-európai  fejlődés  példáját,  1988-ban,  a  mintegy  50  000  vietnami  katona 
kivonulása,  majd  a  lendületes  gazdasági  liberalizáció,  továbbá  a  thaiföldi  határ  újra 
megnyitása  jócskán  enyhítette  a  légkört.  Már  nemigen  van  politikai  fogoly,  és  a 
kommunista  propaganda  is  feltette  a  hangfogót.  De  csak  néhány  ezer  menekült  tért 
vissza  végleg  a  „millió  elefánt"  országába.  Egy  koldusszegény  és  elmaradott  ország  és  a 
szakértő  és  néha  tehetős  emigráció  kapcsolatainak  szorosabbra  fűzése  az  ország 
jövőjének  alapfeltétele.^^"^ 


Jean-Louis  Margolin 

KAMBODZSA 

A  FÖLFOG  HATATLAN  BŰNTETT  ORSZÁGA 

„Tiszta  és  tökéletes  képet  kell  adnunk  a  Párt  történetéről." 


Pol  Pot^ss 


Nyilvánvaló,  hogy  Mao  Ce-tungtól  egyenes  az  út  Pol  Pót  felé.  De  máris  megérkeztünk 
ezzel  az  első  paradoxonhoz,  amely  oly  kényessé  teszi  ennek  a  gyászos  forgószél  alakját 
öltő  vörös  khmer  forradalomnak  az  elemzését  és  még  inkább  a  megértését:  az  alig 
vitathatóan  középszerű  kambodzsai  zsarnok  csak  sápadt  utánzata  annak  a  képzelgő  és 
művelt  pekingi  kényúrnak,  aki  mégiscsak  képes  volt  rá,  hogy  külső  segítség  nélkül  hozzon 
létre  a  földgolyó  legnépesebb  országában  egy  olyan  rendszert,  amelynek  még  nem 
merült  ki  az  életképessége.  Ezzel  szemben  a  kulturális  forradalom  és  a  nagy  ugrás 
középszerű  kísérletnek,  fogalmazványnak,  piszkozatnak  számít  ahhoz  képest,  ami  talán 
minden  idők  leggyökeresebb  társadalom  átalakító  kísérlete  marad:  a  teljes  kommunizmus 
azonnali  bevezetése,  a  nélkül  a  hosszú  átmeneti  időszak  nélkül,  amely  -  a  jelek  szerint  -  a 
hithű  marxista-leninista  elmélet  alapelvei  közé  tartozott.  Meg  a  pénz  eltörlése,  a  teljes 
kollektivizálás  nem  egészen  két  év  alatt,  a  társadalmi  különbségek  eltüntetése  minden 
birtokos,  értelmiségi,  kereskedő  réteg  megsemmisítésével,  falu  és  város  évezredes 
ellentétének  kiküszöbölése  egy  hét  alatt  az  utóbbi  eltörlésével.  Csak  akarni  kell,  nagyon 
akarni,  és  máris  itt  a  földi  paradicsom;  bizonyára  azt  hitte  Pol  Pót,  hogy  így  még 
magasabbra  kapaszkodik,  mint  dicső  elődei  -  Marx,  Lenin,  Sztálin,  Mao  Ce-tung  -,  és  hogy 
a  XXL  század  forradalma  khmerül  fog  beszélni,  ahogy  a  XX.  századi  még  oroszul,  majd 
kínaiul  beszélt. 

De  a  vörös  khmerek^^^  csak  vérnyomokat  hagytak  maguk  után  a  történelemben.  Csak 
el  kell  olvasni  ennek  a  szélsőséges  kísérletnek  bőséges  bibliográfiáját;  akár  menekültek 
számolnak  be  róla,  akár  kutatók  elemzik,  ténylegesen  mindig  csak  megtorlásról  esik  szó. 
Úgy  tetszik,  csak  egyetlen  kérdésnek  van  itt  értelme:  hogyan  és  miért  volt  lehetséges  ez 


a  szörnyűség?  Igen,  ebben  az  értelemben  minden  kommunizmuson  túltesz  a  kambodzsai 
kommunizmus, és  különbözik  is  tőlük.  Aszerint,  hogy  melyiket  hangsúlyozzuk  e  két 
szempont  közül,  hol  úgy  tekinthetjük,  hogy  valami  végletes,  különleges,  beteges  jelenség 
-  rövid  (hároméves  és  nyolc  hónapos)  hatalomgyakorlása  is  ebbe  az  irányba  mutat  -,  hol 
meg  úgy,  hogy  a  kommunista  jelenség  bizonyos  alapvonásainak  suta,  de  árulkodó 
torzképét  mutatja.  Nincs  lezárva  ez  a  vita,  már  csak  azért  sem,  mert  szóban,  írásban 
fukarok  a  vörös  khmer  vezetők,  még  mindig  nagyon  rosszul  ismerjük  őket,  egymást 
követő  támogatóik  -  a  vietnamiak  és  a  kínaiak  -  levéltárai  pedig  mindeddig 
hozzáférhetetlenek  voltak. 


Ám  vastag  ez  a  paksaméta:  későn  hatolt  be  a  kommunizmus  Kambodzsába,  de  az  első 
ország  is  ez  volt,  amely  hátat  fordított  neki  (1979-ben),  legalábbis  a  radikális  formájának. 
A  nyomába  lépő  különös  „népi  demokrácia"  pedig,  a  vietnami  katonai  megszállás 
évtizede  alatt,  a  „népirtó  Pol  Pot-Jeng  Szári  klikk megbélyegzésében  találta  meg  szinte 
egyetlen  ideológiai  alapját  (mert  a  szocializmus  nagyon  lejáratta  magát  az  előbbi 
megrázkódtatás  miatt^^^).  Biztatták  az  (elég  nagy  számban  külföldre  menekült) 
áldozatokat,  hogy  beszéljenek,  a  kutatókat  meg,  bizonyos  mértékig,  hogy  dolgozzanak. 
Pluralista  politikai  rendszert^^^  vezettek  be  1992-ben,  az  ENSZ  felügyelete  alatt,  majd  az 
Egyesült  Államok  kongresszusa  jelentős  kutatási  pénzalapot  szavazott  meg  a  Yale 
Egyetem  irányi-tása  alatt  működő  Kambodzsai  Népirtáskutató  Program  javára,  és  mindez 
megkönnyíti  az  anyagi  feltételeket;  ellenben  az  a  kambodzsai  „megbékélési"  törekvés, 
amely  odáig  megy,  hogy  még  az  utolsó  vörös  khmereket  is  be  akarja  tagolni  a  politikai 
játéktérbe,  könnyen  aggasztó  emlékezetkihagyást  idézhet  elő  az  ország  elitjében;  már 
kitartóan  beszélnek  is  róla,  hogy  be  kell  zárni  a  népirtás  múzeumát  (az  egykori  központi 
börtönt),  és  be  kell  temetni  a  kihantolt  tömegsírokat. 

Körülbelül  tudjuk  hát,  hogy  mit  éltek  át  a  kambodzsaiak  1975  és  1979  között,  még  ha 
sok  is  a  tennivalónk  az  arányok,  a  helyi  változatok,  a  tüzetes  időrend  és  a  Kampucsea 
Kommunista  Pártján  (a  KKP-n)  belüli  döntéshozatali  módozatok  vizsgálata  terén. 
Mindenesetre  eleget  tudunk  hozzá,  hogy  teljes  mértékben  hitelt  adjunk  Franqois 
Ponchaud^^^  korai  vészkiáltásainak,  amelyek,  akárcsak  előtte  Simon  Leys  vészkiáltásai, 
úgy  zavarták  a  baloldali  értelmiség  öntetszelgését,  hogy  egy  ideig  vonakodott  is 
meghallani  őket.^^^  Lassanként  elismerték,  részben  a  vietnami  kommunisták  jóvoltából, 
hogy  alapja  van  a  vörös  khmer  terrorjáról  szóló  „keserű  történeteknek"  és  azok  nem 
elhanyagolható  szerepet  játszottak  a  nyugati  kommunizmus  és  marxizmus  válságában  is. 
Ahogy  azoknak  a  zsidóknak  is,  akik  utolsó  erejüket  összeszedve  akarták  a  világ 
tudomására  hozni,  hogy  mi  volt  a  sorsuk,  néhány  olyan  kambodzsainak  is  a  beszámolás 
lett  a  legfőbb  célja  és  mozgatórugója,  aki  -  mindennel  dacolva  -  elmenekült;  kitartásuk 
meg  is  hozta  a  gyümölcseit.  Az  egész  emberiségnek  kell  most  átvennie  tőlük  a  fáklyát, 
például  Pin  Yathay  kezéből,  aki  egy  hónapig  bolyongott  a  vadonban,  egymagában, 
éhesen,  amint  írta,  „hogy  beszámoljak  a  kambodzsai  népirtásról,  hogy  leírjam,  amit 
átéltünk,  hogy  elmeséljem,  milyen  hidegen  tervezték  el  sok  millió  férfi,  aggastyán,  nő  és 
gyerek  halálát...  Hogyan  tarolták  le  az  országot,  hogyan  süllyesztették  vissza  a 
történelem  előtti  korba,  és  hogyan  kínozták  a  lakosait...  Élni  akartam,  hogy  könyörögjek 


a  világnak:  segítsen  a  meg  maradottaknak,  hogy  elkerülhessék  a  teljes  kiirtást."^^^ 


A  DEMOKRATIKUS  KAMPUCSEA 


A  fokozódó  borzalom 


Gyanakvó  nacionalizmusuk  ellenére  is  elismerik  a  tiszta  fejű  kambodzsaiak,  hogy 
tulajdonképpen  maga  az  ország  tehet  róla,  hogy  ilyen  bajba  került:  egy  kis  idealista 
csoport  áldozata,  amely  olyan  csúfosan  leszerepelt,  és  a  tragikusan  tehetetlen 
hagyományos  elité.  Nem  olyan  kivételes  ez  a  keverék  sem  Ázsiában,  sem  másutt,  de  csak 
ritkán  vezet  forradalmakra.  Kambodzsában  azonban  azért  érvényesült  kétségkívül  döntő 
súllyal,  mert  két  körülmény  találkozott  ott  össze:  a  földrajzi  fekvés  (hosszú  közös  határ 
Vietnammal  és  Laosszal)  és  a  történelmi  helyzet  (az  1964  óta  szakadatlanul  szélesedő 
vietnami  háború). 

A  polgárháború  (1970-1975)^^"^ 

A  khmer  királyság  (1863  óta  francia  védnökségi  terület)  elég  sikeresen  távol  tartotta 
magát  az  1946-54-es  indokínai  háborútól.  1953-ban  a  Viet  Minhnel  együttműködő 
partizánok  kiterjesztették  tevékenységüket,  ám  akkor  Szihanuk  király  -  a  Párizzsal  ápolt 
jó  kapcsolatai  segítségével  -  ügyesen  egy  sikeresnek  bizonyult  békés  „függetlenségi 
hadjáratot"  indított  el,  amellyel  kihúzta  a  talajt  baloldali  ellenfelei  lába  alól.  De 
túlságosan  kényes  egyensúlyozással  kísérletezett  a  vietnami  kommunisták  és  az  Egyesült 
Államok  hadakozásában,  hogy  megőrizze  Kambodzsa  semlegességét,  így  lassanként 
mindenkinek  a  bizalmát  eljátszotta  vele  külföldön,  és  növekvő  értetlenség  övezte 
belföldön. 

1970  márciusában  a  saját  kormánya  és  a  nemzetgyűlés  buktatta  meg  az  uralkodót,  a 
CIA  áldásával  (de,  a  jelek  szerint,  nem  szervező  munkájával);  ez  csak  annyiban  sodorta 
háborúba  az  egész  országot,  amennyiben  iszonyatos  pogromok  kisérték  (a  mintegy  450 
000  főnyi  vietnami  kisebbség  volt  az  áldozatuk,  amelynek  kétharmada  kénytelen  volt 
visszaköltözni  Dél-Vietnamba),  fölgyújtották  a  vietnami  kommunista  nagykövetségeket, 
végül  (teljességgel  hiábavaló)  ultimátumban  követelték,  hogy  hagyják  el  az  országot  az 
„idegen  csapatok".  Hanoinak  egyszeriben  csak  a  vörös  khmer  kártya  kijátszása  maradt 
Kambodzsában,  semmi  más,  el  is  döntötte  hát,  hogy  hathatósan  támogatja  (fegyverrel, 
tanácsadóval,  vietnami  katonai  kiképzéssel)  a  vörös  khmer  csapatait,  de  addig  is 
elfoglalja  az  ország  nagy  részét  a  nevükben,  vagy  inkább  Szihanuk  nevében,  mert  az  úgy 
zokon  vette  az  elszenvedett  megaláztatását,  hogy  összefogott  minapi  főellenségeivel  -  a 
helyi  kommunistákkal  -,  akik,  Peking  és  Hanoi  tanácsára,  sietve  vörös  szőnyeget 
terítettek  elé,  de  egy  fikarcnyit  sem  engedtek  neki  a  belső  ellenállás  fölött  gyakorolt 
valóságos  ellenőrzésből.  Látszólag  „királypárti"  kommunisták  küzdöttek  hát  az  elég 
látszólagos  Khmer  Köztársaság  ellen. A  köztársaság  katonailag  hátrányos  helyzetben 
volt  az  észak-vietnamiakkal  szemben,  és  azt  sem  tudta  a  maga  javára  kamatoztatni, 
hogy  Szihanuk  igen  népszerűtlen  a  városi,  a  közép-  és  értelmiségi  rétegekben;  gyorsan 
segítséget  kellett  kérnie  az  amerikaiaktól  (bombázás,  fegyverzet,  tanácsadók 
formájában),  és  hozzá  kellett  járulnia  a  dél-vietnami  gyalogság  hiábavaló 
beavatkozásához. 

1972  elején,  a  Csenla-II  művelet  megsemmisítő  kudarca  megtizedelte  a  legjobb 
köztársasági  csapatokat;  attól  kezdve  lényegében  már  csak  hosszú  haláltusa  volt  a 
háború,  satuba  fogták  és  szüntelenül  szorongatták  a  fontosabb  városi  övezeteket,  úgy, 
hogy  már  mindinkább  csak  légi  úton  volt  lehetséges  az  élelmezésük  és  összeköttetésük. 


De  azért  pusztító  hatású,  gyilkos,  és  főleg  felforgató  volt  az  az  utóvédharc  egy  olyan 
lakosságnak,  amely  -  a  vietnamitól  eltérően  -  soha  sem  élt  át  hasonlót.  Például  az 
amerikai  bombázók  540  000  tonna  robbanóanyagot  zúdítottak  a  harcterekre,  a  felét 
abban  a  félévben,  amely  megelőzte  a  bombázásoknak  véget  vető  kongresszusi  tilalmat 
(1973  augusztusa).  Lassították  vele  a  vörös  khmerek  előnyomulását,  de  sok  falusi  újoncot 
is  szereztek  nekik  -olyanokat,  akik  meggyűlölték  az  Egyesült  Államokat  -,  kissé  tovább 
gyengítették  a  köztársaságot,  mert  a  városokba  özönlöttek  a  menekültek  (kétségkívül  a 
nyolcmillió  kambodzsai  egyharmadát  tették  ki^^^).  utána,  a  vörös  khmerek  győzelmekor, 
meg  segítették  a  menekültek  kiürítését,  és  végül  megalapozták  a  vörös  khmerek  nagy 
hazugságát,  akik  újra  meg  újra  ezt  sulykolták  a  propagandájukkal:  „Legyőztük  a 
legnagyobb  világhatalmat,  és  minden  ellenálláson,  a  természet,  a  vietnamiak  stb. 
ellenállásán  is  diadalt  aratunk.«^^^ 


Már  annyira  esedékes  volt  Phnom  Penh  és  az  utolsó  köztársasági  városok  bevétele, 
hogy  amikor  megtörtént,  1975.  április  17-én,  még  maguk  a  legyőzőitek  is  általános 
megkönnyebbüléssel  fogadták;  semmi  sem  lehet  rosszabb,  gondolták,  mint  ez  a 
kegyetlen  és  haszontalan  háború.  Pedig...  A  vörös  khmerek  meg  sem  várták  a 
győzelmüket,  máris  kimutatták  a  foguk  fehérét:  hogy  milyen  zavarba  ejtő  tehetségük  van 
az  erőszakhoz  és  a  legvégletesebb  lépésekhez.  Ahogy  fokozatosan  „felszabadult"  tele 
lett  az  ország  „átnevelő  központokkal"  amelyeket  egyre  kevésbé  lehetett 
megkülönböztetni  az  elvben  a  legmegrögzöttebb  „bűnözőknek"  fenntartott  „fogvatartási 
központoktól".  Kezdetben  bizonyára  a  Viet  Minh  ötvenes  évekbeli  fogolytáborainak 
mintájára  létesültek,  és  akárcsak  azok,  a  Lón  Nol-féle  hadseregből  ejtett  foglyoknak 
voltak  fenntartva.  Szó  sem  lehetett  róla,  hogy  ott  is  alkalmazzák  a  genfi  egyezményt, 
hiszen  nem  katonák,  hanem  elsősorban  „árulók"  voltak  azok  a  köztársaságiak.  De  azért 
mégsem  volt  Vietnamban  szándékos  fogoly  mészárlás,  nem  öldösték  a  francia  foglyokat, 
sőt  még  a  bennszülött  foglyokat  sem.  Ellenben  Kambodzsában  a  legszigorúbb  rendszer 
kezdett  általánossá  válni,  és  a  jelek  szerint  már  a  kezdet  kezdetén  eldöntötték,  hogy  az  a 
legtermészetesebb,  ha  minden  fogolyra  halál  vár.  Henri  Locard  egy  olyan  nagy  tábort 
tanulmányozott,  amelyben  több  mint  negyvenezer  rabot  tartottak;^^^  1971-ben  vagy 
1972-ben  létesítették,  és  nemcsak  az  ellenséges  katonákat  vágták  be  oda,  hanem 
(valóságos  vagy  vélt)  családjukat  is,  gyerekekkel  együtt,  meg  buddhista  szerzeteseket, 
„gyanús"  utazókat  stb.  A  rossz  bánásmód,  az  éheztetés  és  a  betegségek  csakhamar 
elpusztították  a  rabok  többségét  és  az  összes  gyereket.  Sok  kivégzés  is  volt;  néha  még 
harminc  is  esténként. 

Más  források  arra  engednek  következtetni,  hogy  kb.  tízezer  embert  mészároltak  le 
1974-ben,  amikor  bevették  Udongot,  a  régi  királyi  fővárost."^°°  A  polgári  személyek 
tömeges  deportálása  1973-ban  kezdődött;  vagy  negyvenezer  embert  szállítottak  el  Takeo 
tar-tományböl  a  vietnami  határövezetek  felé  -  sokan  Phnom  Penhbe  menekültek  -,  és 
amikor  kudarcot  vallott  az  a  kísérlet,  hogy  bevegyék  Kompong  Csam  városát,  a 
városlakók  ezrei  voltak  kénytelenek  követni  a  visszavonuló  vörös  khmereket;"^^^  az  első 
elfoglalt  jelentős  városból,  Kratyehből  az  utolsó  emberig  elhajtották  a  lakosságot.  Az 
Észak-Vietnamhoz  fűződő  kapcsolatok  szempontjából  is  döntő  időszak  volt  1973;  az 


észak-vietnamiak  zokon  vették,  hogy  a  KKP  vonakodott  részt  venni  az  amerikaiak 
tárgyalásos  kivonulásáról  folyó  tanácskozásban  (1973  januárjában,  a  párizsi 
megállapodásban),  ezért  nagy  mértékben  csökkentették  a  segítségüket.  Ezzel  azonban  a 
nyomásgyakorlási  eszközeik  is  csökkentek,  amit  arra  használtak  ki  Pol  Pót  és  társai, 
hogy  irtani  kezdték  azoknak  a  Kambodzsába  visszatért  „Viet  Minh-khmereknek"  egykori 
franciaellenes  ellenállóknak  a  maradékait  (mintegy  ezer  embert),  akik  a  genfi 
megállapodás  (1954)  után  Hanoiba  távoztak."^^^  Tapasztalataik,  a  vietnami  KP-hoz  fűződő 
kapcsolataik  révén  alternatívát  képviseltek  az  uralmon  lévő  vezetőkkel  szemben; 
tulajdonképpen  az  indokínai  háború  után  találkoztak  a  kommunizmussal  és/vagy 
Franciaországban,  amikor  ott  végezték  tanulmányaikat;  az  utóbbiak  gyakran  még  a 
francia  kommunista  pártban  kezdték  pártmunkás  tevé-kenységüket."^°"^  Ekkor  már 
újraírják  a  történelmet,  azt  a  dogmát  terjesztik,  hogy  1960-ban  alakították  meg  a  KKP-t, 
nem  pedig  -  a  tényeknek  megfelelően  -  1951-ben,  az  Indokínai  Kommunista  Párt 
megalakítása  keretében,  amely  pártot  Ho  Si  Minh  kezdeményezte,  és  amelynek 
Vietnamban  volt  a  magva.  Ez  azt  jelentette,  hogy  minden  történelmi  jogosultságot 
elvitattak  az  immár  üldözött  „51-esektől",  és  mesterséges  folytonossági  hiányt 
teremtettek  a  Vietnami  Kommunista  Párthoz  való  viszonyban.  A  teljesség  kedvéért  meg 
az  őserdőben  bolyongó  néhány  szihanukistát  is  fölkoncolták.  A  jelek  szerint  már  1973-ban 
megvoltak  az  első  komoly  összecsapások  a  vietnami  csapatok  és  a  vörös  khmerek 
között. 


Mindjárt  a  győzelem  után  mégis  váratlanul  érte  Phnom  Penh  teljes  kiürítése"^^^  mind  a 
város  lakosságát,  mind  pedig  a  világközvéleményt,  amely  most  figyelt  föl  rá,  hogy 
rendkívüli  dolgok  történnek  Kambodzsában,  ha  a  Phnom  Penh-iek  még  hajlandók  voltak  is 
hitelt  adni  az  új  urak  ürügyeinek:  hogy  óvni  akarják  a  lakosságot  az  esetleges  amerikai 
bombázástól,  és  gondoskodni  akarnak  az  ellátásáról.  Látványos  volt  a  városok  kiürítése  - 
és  talán  úgy  marad  meg  a  történelemben,  mint  a  rendszer  „kézjegye"  -,  de  úgy  tetszik, 
hogy  nem  került  túl  sok  ember  életébe:  ekkor  még  épkézláb,  jól  táplált  emberek  keltek 
útra,  némi  tartalékot  is  vihettek  magukkal  (volt  cserélnivalójuk,  elsősorban  aranyuk, 
ékszerük...  meg  dollárjuk)."^^^  Akkor  még  nem  bántalmazták  őket  módszeresen,  bár  volt 
példa  rá,  hogy  „elrettentésül"  megöltek  vonakodókat,  vagy  már  ki  is  végeztek  legyőzött 
katonákat.  Általában  nem  fosztották  meg  a  deportáltakat  a  javaiktól,  még  csak  meg  sem 
motozták  őket.  A  kiürítés  közvetlen  vagy  közvetett  áldozatai  -  kórházakból  kidobott 
sebesültek  vagy  operáltak,  magányos  öregek  vagy  betegek,  valamint  a  sok  öngyilkos, 
néha  egész  öngyilkos  családok...  -  talán  mintegy  tízezren  lehettek"^^^  a  főváros  két- 
hárommillió  lakosából,  és  néhány  százezret  tehetett  ki  a  számuk  a  többi  városban  (a 
jelek  szerint  az  egész  lakosság  46-54%-át  tették  földönfutóvá !)."^°^  Kitörölhetetlenül  él  ez 
a  megrázkódtatás  a  megmaradottak  emlékezetében.  Huszonnégy  órán  belül  ott  kellett 
hagyniuk  otthonukat,  vagyonukat,  még  kissé  bizakodtak  abban  a  kegyes  hazugságban,"^^^ 
hogy  „hiszen  csak  három  napra"  de  földúlta  őket  az  az  emberáradat,  amelyben  oly 
könnyű  volt  elveszteniük,  talán  örökre,  a  hozzátartozóikat.  Sosem  mosolygó, 
kérlelhetetlen  katonák  hajszolták  őket:  attól  függött  az  úticéljuk,  hogy  honnan  indultak... 
jaj  volt  az  ekkor  elszakadt  családoknak.  Lesújtotta  őket  a  szemük  előtt  zajló  halál  és 


kétségbeesés,  általában  a  legcsekélyebb  segítséget  (táplálékot,  ápolást)  sem  kapták 
meg  a  vörös  khmerektől  a  hosszú  kivonulás  alatt,  amely  némelyeknek  hetekig  tartott. 

Az  egykori  városlakók  szétválogatására  is  ez  az  első  deportálás  adott  alkalmat  az 
útelágazásoknál.  Kezdetleges  volt,  és  általában  puszta  bemondáson  alapult:  a  vörös 
khmerek,  elég  érthetetlen  módon  -  legalábbis  a  későbbi  rendőri  ellenőrzés  szempontjából 
érthe-tetlenül"^^^  -  elrendelték,  hogy  semmisítsenek  meg  minden  személyazonossági 
igazolványt;  ez  tette  lehetővé  számtalan  régi  tisztviselőnek  vagy  katonának,  hogy  új 
személyazonosságot  találjon  ki  magának,  és  egy  kis  szerencsével  megmenthesse  az 
életét."^^^  Azt  mondták  az  új  urak,  hogy  a  lehető  legtöbb  közép-  és  magas  rangú 
tisztviselőt,  főleg  katonatisztet  akarnak  kiválogatni,  hogy  az  új  rendszert  szolgálhassák  a 
fővárosban,  és  méltóképpen  fogadhassák  -  az  1976-ig  névlegesen  államfő  -  Szihanukot.  A 
legtöbbjük  azonnal  az  életével  fizetett,  vagy  hamarosan  börtönben  halt  meg. 

A  vörös  khmer  apparátus  még  nem  tudta  teljesen  kézben  tartani  az  óriási 
emberáradatokat,  hiszen  1975-ben  úgy  120  000  aktivistára  és  (többnyire  újdonsült) 
szimpatizánsra  becsülték  a  számát,  azoknak  is  csak  a  fele  volt  katona.  Gyakran  ráhagyták 
hát  a  kilakoltatottakra,  hogy  ott  telepedjenek  le,  ahol  akarnak  (vagy  ahol  tudnak),  csak 
szerezzék  meg  hozzá  a  falufőnök  engedélyét.  Kambodzsa  se  nem  nagyon  nagy,  se  nem 
nagyon  sűrűn  lakott  ország,  majdnem  minden  városlakónak  volt  közeli  hozzátartozója 
vidéken:  sokan  meg  is  találták  őket,  akkor  jobb  esélyeik  voltak  rá,  hogy  nem  pusztulnak 
el,  legalábbis,  ha  megint  nem  deportálják  őket  (lásd  alább).  Mindent  összevetve,  nem  is 
volt  olyan  nagyon  nehéz  a  helyzet;  az  is  megesett,  hogy  a  falusiak  marhát  vágtak  a 
menekültek  tiszteletére,"^^^  gyakran  segítettek  nekik  a  berendezkedésben.  Úgy  általában, 
a  rendszer  bukásáig  legalább  olyan  gyakran  szólnak  a  beszámolók  kölcsönös  segítő  vagy 
cserekapcsolatokról,  mint  ellenségeskedésről,  különösen  eleinte;  kevesebb  testi  kínzás 
volt  és  -  a  jelek  szerint  -  nem  voltak  elhamarkodott  gyilkosságok."^^"^  Úgy  látszik,  hogy 
különösen  a  loeu  khmerekkel  (ezzel  a  távoli  vidékeken  élő  nemzetiséggel)  alakultak  ki 
baráti  kapcsolatok."^^^  Ennek  a  kisebbségnek  a  területén  vetették  meg  először  a  lábukat  a 
vörös  khmerek,  és  különösen  kedvezett  is  nekik  a  rendszer,  legalábbis  1977-ig,  és  ebből 
arra  következtethetünk,  hogy  az  általános  koldusszegénységből  eredtek  a  jövevények  és 
a  parasztok  között  máshol  gyakran  kialakuló  és  növekvő  feszültségek,  hiszen  ha  egy 
falattal  több  jut  az  egyiknek,  annál  kegyetlenebb  éhség  marcangolhatja  a  másikat:  az 
ilyenféle  helyzet  sohasem  indítja  önzetlenségre  az  embert. 

A  városiak  özöne  felforgatta  a  falusi  életet,  valamint  a  javak  és  a  fogyasztás 
egyensúlyát:  az  5-ös  körzet  (északnyugat)  termékeny  rizsmezőin  most  210  000 
jövevénnyel  szaporodott  a  170  000  helybeli  lakos!"^^^  Sőt  a  KKP  mindent  meg  is  tett,  hogy 
éket  verjen  a  Pracseacson  Csah  -  a  régiek,  vagy  támaszpontiak,  néha  meg  „70-esek" 
mert  általában  a  háború  kezdete  óta  a  vörös  khmerek  ellenőrzése  alatt  voltak  -  és  a 
Pracseacson  Thmei  -  újak,  vagy  „75-ösök",  vagy  „Április  17-iek"  -  között.  Szította  a 
„proletár-hazafiak"  „osztálygyűlöletét"  az  „imperialisták  tőkés  lakájai"  ellen.  Eltérő 
jogokat  állapított  meg;  pontosabban,  csak  a  régieknek,  a  lakosság  kis  többségének  voltak 
némi  jogai,  különösen  kezdetben;  hogy  művelhessen  egy  talpalatnyi  magánföldecskét, 
meg  hogy  a  többi  előtt  és  egy  kicsit  jobbat  kapjon  enni  a  kötelező  étkezdében,  néha 


meg,  alkalomadtán,  részt  vehessen  a  „választáson"  és  leszavazhasson  az  egyetlen 
jelöltre.  Teljes  volt  az  apartheid  még  a  lakóhelyen  is;  elvileg  nem  is  beszélhettek 
egymással  a  csoportok,  és  semmiképpen  sem  házasodhattak  egymás  között;  minden 
csoport  a  falu  más-más  részébe  volt  beutalva. 

Folyt  hát  a  továbbtagolódás  a  lakosság  mindkét  nagy  csoportján  belül.  A  régiek  között 
minden  módon  szembeállították  a  „szegényparasztokat"  a  „földbirtokosokkal"  a  „gazdag 
parasztokkal"  az  egykori  kereskedőkkel  (hamar  végbement  a  teljes  kollektivizálás).  Az 
újak  között  a  legélesebben  elválasztották  egymástól  egyfelől  azokat,  akik  nem  voltak 
tisztviselők  és  iskolázatlanok  voltak,  másfelől  az  egykori  állami  tisztviselőket  és 
értelmiségieket.  Általában  gyászos  sors  várt  erre  a  két  utóbbi  csoportra;  lassanként, 
egyre  lejjebb  szállva  a  ranglétrán,  „kitisztogatták"  gyakran  teljesen  kiirtották  őket,  és 
1978-tól  ez  elég  sokszor  nőkre  és  gyerekekre  is  vonatkozott. 

De  a  KKP  vezetői  nem  elégedtek  ám  meg  a  majdnem  teljes  kambodzsai  lakosság  el 
falusiasításával;  alig  egypár  hónapja  rendezkedtek  be,  de  az  újak  nagyon  nagy  része 
máris  kénytelen  volt  új  lakóhelyre  költözni,  csak  most  már  úgy  deportálták,  hogy  egy 
szava  sem  lehetett  a  dologhoz:  így,  csak  1975  szeptemberében  több  százezer  ember 
kényszerült  áttelepülni  keletről  és  délnyugatról  északnyugatra Nemritkán  egymás  után 
háromszor,  négyszer  is  deportálták  az  embereket,  nem  is  számítva  a  „munkabrigádokat" 
amelyek  néha  egyfolytában  több  hónapra  is  máshová,  kijelölt  falujuktól  messze  sodortak 
magukkal  fiatalokat  és  kisgyermektelen  felnőtteket.  Négy  célja  is  volt  vele  a  rendszernek; 
minden  politikailag  veszélyes  tartós  kapcsolatot  meg  akart  gátolni  újak  és  régiek  között, 
sőt  maguk  az  újak  között  is;"^^°  mindinkább  proletársorba  akarták  dönteni  ezeket  az 
utóbbiakat,  ezért  megakadályozták,  hogy  magukkal  vigyék  minden  szerény  kis 
vagyonukat,"^^^  és  hogy  idejük  legyen  learatni  a  termésüket;  teljesen  ellenőrzésük  alá 
akarták  vonni  a  lakossági  mozgást,  hogy  nagy  munkálatokat  indíthassanak  el,  és 
mezőgazdaságilag  hasznosíthassák  a  hegyvidékeket  és  az  ország  szélein  lévő,  gyéren 
lakott  őserdőket;  végül  pedig  kétségkívül  azért,  hogy  minél  több  „haszontalan  éhes 
szájat"  eltüntessenek,  hiszen  olyan  fáradságosak  voltak  ezek  az  újabb  áttelepítések 
(néha  gyalogszerrel  folytak,  legföljebb  szekéren,  vagy  olyan  zsúfolt  és  lassú  vonatokon, 
hogy  egy  álló  hétig  is  eltarthattak)  olyan,  most  már  igazán  rosszul  táplált  emberekkel, 
akiknek  már  a  gyógyszerkészleteik  is  kimerültek. 

Kissé  külön  esetet  alkottak  az  „önkéntes"  átköltözések.  Gyakran  felajánlották  az 
újaknak,  hogy  „térjenek  vissza  a  szülőfalujukba"  vagy  menjenek  el  dolgozni  egy  nem 
olyan  egészségtelen,  nem  olyan  nehéz  munkát  kínáló  és  jobb  élelmezéssel  kecsegtető 
szövetkezetbe.  Kivétel  nélkül,  mindig  csalódtak  az  önkéntesek  (gyakran  sokan),  mert 
még  gyászosabb,  még  gyilkosabb  világba  csöppentek.  A  maga  is  áldozat  Pin  Yathay 
megoldotta  ezt  a  nagy  rejtélyt;  „Próbatétel  volt  ez  valójában,  hogy  kiismerjék  az 
individualista  hajlamokat  [...]  elárulta  magát  így  a  városlakó,  hogy  még  nem  szabadult 
meg  a  rossz  hajlamaitól.  Maga  bizonyította  vele,  hogy  szigorúbb  ideológiai  kezelésre  van 
szüksége  egy  olyan  faluban,  ahol  nehezek  és  kemények  az  életkörülmények.  Ha 
önkéntesnek  jelentkeztünk,  magunk  árultuk  el  magunkat.  Ezzel  a  csalhatatlan  módszerrel 
szűrték  ki  a  vörös  khmerek  a  legingatagabb  és  a  sorsukkal  legkevésbé  elégedett 
deportálta  kát. 


Tisztogatások  és  nagy  mészárlások  ideje  (1976-1979) 

Mintha  fokozatosan  a  hatalom  csúcsáig  érne  a  társadalomra  erőltetett  osztályozó  és 
öldöklő  téboly.  Láttuk,  hogy  már  a  kezdet  kezdetén  eltették  láb  alól  az  igazi  „Vietnam- 
barátokat"  és  Hu  Junt;  1975-ben  visszahívták  a  „királyi  kormány"  diplomatáit  -  nem  mind 
volt  kommunista  köztük  -  és,  kettő  kivételével,  mindet  megkínozták  és  kivégezték."^^^  De 
a  KKP-ban,  amely  a  jelek  szerint  sohasem  működött  szabályszerűen,  az  árulás  gyanúját 
táplálták  a  különféle  országrészek  eredendően  elég  széles  autonómiája  (így  a  hadsereget 
is  csak  április  17-e  után  egyesítették),  majd  a  gazdaság  nyilvánvaló  kudarcai,  végül 
pedig,  1978-tól,  a  könnyed  vietnami  ellentámadások  a  határon. 

1976  szeptemberében  letartóztatták  Keo  Measzt,  a  KKP  rangsorának  hatodik  emberét; 
attól  fogva  mintha  mind  gyorsabban  emésztette  volna  belülről  valami  a  KKP-t.  Soha  sem 
indítottak  pert,  még  világos  vádat  sem  emeltek,  minden  foglyot  rettenetesen 
megkínoztak,  majd  meggyilkoltak;  csak  a  „vallomásaikból"  sejthetjük  meg,  hogy  mivel 
vádolhatták  őket,  de  soha  sem  világos,  hogy  miben  tértek  el  Pol  Pót  irányvonalától; 
nyilván  azokat  akarták  „szétzúzni",  mind  egy  szálig,  akiknek  a  személyes  kiválósága, 
szellemi  függetlenségének  a  legcsekélyebb  jele,  a  VKP-hoz  (vagy  éppen,  mint  Hu  Nim 
esetében,  a  kínai  „négyek  bandájához")  fűződő  múltbeli  kapcsolata  egyszer  még 
fenyegethette  volna  Pol  Pót  elsőségét. Ez  a  paranoia  szülte  torzkép  mintha  a 
legrosszabb  sztálinista  túlkapásokon  is  túltenne.  Mindjárt  a  tisztogatás  megkezdése  után, 
a  KP  kádereinek  tanulmányi  ülésén,  befejezésül,  „vad  és  könyörtelen  harcot"  követel  a 
„központ",  „életre-halálra  az  osztályellenség  [...]  különösen  a  sorainkban  megbúvó 
osztályellenség  ellen";"^^^  a  párt  havilapja,  a  Tung  Padevat  (Forradalmi  Zászlók)  ezt  írja 
1978  júliusában;  „Mindenütt  ott  az  ellenség  a  sorainkban,  a  központban,  a  vezérkarban, 
az  övezetekben,  a  támaszpontfa Ivakban.""^^^  Pedig  ekkor  már  ötöt  kivégeztek  1975 
októberének  tizenhárom  legmagasabb  rangú  vezetője  közül,  csakúgy,  mint  a  megyei 
titkárok"^^^  többségét.  Még  1979  januárja  előtt  megölnek  kettőt  az  1978-as  új  vezetőség 
hét  tagja  közül;  Vorn  Vet  miniszterelnök-helyettes  az  egyikük;  állítólag  Pol  Pót 
személyesen  veri,  úgyannyira,  hogy  Vorn  Vetnek  az  egyik  lábát  is  eltöri. Önmagát 
gerjeszti  a  tisztogatás:  három  olyan  följelentés  is  elég  a  letartóztatáshoz,  hogy  valaki  „a 
CIA  ügynöke":  ezért  íratnak  az  eszelős  vallatók  vallomást  vallomás  után  a  „nagyhalakkal" 
(Hu  Nimmel  hetet  is  egymás  után),  bármi  áron..."^^^  Szüntelenül  szaporodnak  a  képzelt 
összeesküvések,  új  meg  új  „hálózatokat"  agyainak  ki.  Minden  valóságérzéket  elnyom  a 
Vietnam  elleni  dühödt  gyűlölet:  egy  orvos  azzal  vádolja  magát,  hogy  a  „vietnami  CIA" 
tagja  volt;  állítólag  Hanoiban  szervezte  be  egy  turistának  álcázott  amerikai  ügynök  1956- 
ban."^^°  A  szövetkezetek  szintjére  is  alászáll  a  vérengzés:  hiszen  akkoriban  becsük  úgy, 
hogy  40  000  „áruló  működik  együtt  a  CIA-val"  egyetlen  járásban,  a  70  000  lakos  közül. 

De  azért  csak  a  keleti  országrészben  öltötte  igazi  népirtás  arányait  a  szigorítás.  Közel 
volt  az  ellenséges  Vietnam,  és  Szao  Phim  katonai  és  politikai  vezető  szilárd  helyi  hatalmi 
bázist  épített  ki  magának;  egyedülálló  jelenség  a  helyi  káderek  lázadása  a  központ  ellen, 
rövid  polgárháborúvá  is  fajul  1978  május-júniusában.  Áprilisban  409  keleti  kádert  zártak 
be  a  Tuol  Szlengbe;  júniusban  Szao  Phim  belátta,  hogy  el  van  veszve,  és  öngyilkos  lett; 


felesége  és  gyerekei  éppen  a  temetési  szertartását  végezték,  amikor  lemészárolták  őket; 
felkeléssel  próbálkoztak  az  országrész  fegyveres  erőinek  maradékai,  de  aztán  átmentek 
Vietnamba,  létrehozták  ott  a  Nemzeti  Megmentési  Egységfront  csíráját,  amely  majd  a 
hanoi  hadsereggel  együtt  vonul  be  Phnom  Penhbe.  Győzelmet  aratott  a  központ,  de  azért 
halálra  ítélte  kelet  lakosait,  ezeket  a  „khmer  testbe  költözött  vietnamiakat".  1978 
májusától  decemberéig  100  000-250  000  embert  öltek  meg  (1,7  millió  lakos  közül)  -  a 
fiatalokon  és  katonákon  kezdve  -,  köztük  Szao  Phim  falujának  mind  a  120  családját  (700 
embert);  egy  másik  faluban  heten  menekültek  meg  tizenöt  családból,  tizenkét  családot 
pedig  teljesen  kiirtottak."^^^  Júliustól  kezdve  teherautóra,  vonatra,  hajóra  rakták  a 
megmaradottakat,  más  országrészekbe  deportálták,  és  fokozatosan  ki  pusztították  őket 
(már  szállítás  közben  ezrével  gyilkolták  le  a  foglyokat);  így  (különleges  szállítmánnyal 
Kínából  rendelt)  kék  ruhát  húztak  rájuk,  pedig  Pol  Pót  alatt  mindenkinek  fekete 
„egyenruhát"  kellett  viselnie.  Lassacskán,  szép  csendben,  általában  nem  a  többi  falusi 
szeme  láttára,  eltüntették  a  „kékeket";  egy  északnyugati  szövetkezetben  már  csak  alig 
százan  maradtak  életben  a  háromezerből,  mire  odaértek  a  vietnami  csapatok."^^^  Hármas 
fordulatot  jeleznek  ezek  a  szörnyűségek,  közvetlenül  a  rendszer  összeomlása  előtt: 
éppúgy  lemészárolják  a  nőket,  gyerekeket,  öregeket,  mint  a  felnőtt  férfiakat;  éppúgy 
megölik  a  régieket,  mint  az  újakat;  végül,  amikor  már  nem  győzik  a  munkájukat,  a  vörös 
khmerek  néha  a  lakosságot,  még  a  „75-ösöket"  is  kényszerítik  rá,  hogy  segítsenek  nekik. 
Csakugyan  megtébolyult  a  „forradalom"  most  már  az  utolsó  kambodzsait  is  föl  akarta 
falni. 

Sokan  menekültek  külföldre  Kambodzsából,  ez  bizonyítja,  hogy  a  vörös  khmer  hatalom 
kétségbeesésbe  hajszolta  a  kambodzsaiak  nagy  részét:  Thaiföldön  23  000  menekültet 
tartottak  nyilván  1976  novemberében,  nem  számítva  azokat,  akik  (nem  túl  sokan)  1975 
áprilisában  érkeztek  az  ország ba."^^"^  1977  októberében  körülbelül  60  000  kambodzsai  van 
Vietnamban."^^^  De  a  menekülésre  készülők  nagy  része  visszariadt:  nagyon  veszélyes  volt 
a  szökés,  ha  elfogták,  mindig  halállal  büntették  a  szökevényt;  többnapos,  vagy  éppen 
többhetes  bolyongás  árán  vállalkozhatott  rá  az  ember  az  ellenséges  vadonban,"^^^  pedig 
általános  volt  az  elcsigázottság.  A  fölkerekedőknek  csak  elenyésző  töredéke  jutott  célhoz 
(Pin  Yathay  tizenkét  főnyi  csoportjából  csak  négy,  pedig  ő  alaposan  előkészítette  a 
szökést). 

Húszhavi  szórványos,  eleinte  titkos,  majd  1978  januárjától  nyílt  határviszály  után,  1979 
januáijában  a  kambodzsaiak  nagy  többsége  „felszabadulásnak"  érezte  a  vietnamiak 
bevonulását  (ma  is  ez  a  hivatalos  neve);  jellemző,  hogy  Szamlaut  falu  lakossága  (az 
1967-es  felkelés  „hősei"),  meg  sok  más  falu  lakossága  is,  lemészárolta  vörös  khmer 
kádereit,  ha  nem  oldottak  kereket  idejében. Az  utóbbiak  még  az  utolsó  pillanatban  is 
rémtetteket  követtek  el;  sok  börtön-ben,"^^^  köztük  a  Tuol  Szlengben  gyakorlatilag  nem 
volt  kit  felszabadítani.  Utána  sokan  csalódtak,  elsősorban  nem  is  emberbaráti  céljai 
voltak  Hanoinak,  ám  ez  semmit  sem  változtat  azon  a  tényen,  amelyet  vitattak  akkoriban: 
tekintve,  hogy  milyen  fordulatot  vett  a  vörös  khmer  rendszer,  különösen  1978-ban, 
mérhetetlenül  sok  embert  mentettek  meg  a  haláltól  a  vietnami  páncélos  hadosztályok. 
Lassacskán  új  életre  kelhetett  az  ország,  a  lakosainak  fokozatosan  megint  szabad  lett 


költözködni,  földet  művelni,  hinni,  tanulni,  szeretni... 


Változatok  egy  vértanúság -történetre 

Nem  kell  számszerűsíteni  a  borzalmat,  elég,  ha  megállapítjuk.  Amit  már  mondtunk, 
amit  még  kénytelenek  leszünk  mondani,  kétségkívül  elegendő  hozzá,  hogy  minősítsük  a 
KKP  rendszerét.  De  azért  a  mennyiségi  fölmérés  segít  hozzá  a  megértéshez:  még  ha  a 
népesség  egyetlen  csoportját  sem  kímélték  is,  mégis  melyiket  „vették  célba"  leginkább? 
Hol  és  mikor  történt  ez  az  egész?  Hová  tegyük  a  kambodzsai  tragédiát  a  század  összes 
tragédiái  között,  és  a  saját  történelmében?  Egyik  módszer  sem  kielégítő  önmagában,  de 
különféle  módszerek  (népesedéstudomány,  mennyiségkutató  mikrotanulmányok,  a 
résztvevők  beszámolói,  véleménye)  egybevetése  lehetővé  teszi,  hogy  megközelítsük  az 
igazságot. 

Kétmillió  halott? 

Hogy  az  elkerülhetetlen,  átfogó  becsléskényszerrel  kezdjük,  meg  kell  adnunk,  hogy 
nagy,  túl  nagy  a  „szórás"  -  már  ezt  magát  is  jellemzőnek  tekinthetjük  az  eset  arányai 
szempontjából;  minél  kiterjedtebb  és  nehezebben  érthető  egy  mészárlás,  annál 
kényesebb  a  végső  számvetése.  Különben  túl  sok  embernek  volt  az  az  érdeke,  hogy  - 
ellentétes  célból  -  elmossa  a  nyomokat;  a  vörös  khmereknek  azért,  hogy  elhárítsák 
maguktól  a  felelősséget,  a  vietnamiaknak  és  kambodzsai  szövetségeseiknek  meg  azért, 
hogy  igazolják  magukat.  Pol  Pót  azt  bizonygatta  utolsó  sajtóbeszélgetésén,  1979 
decemberében,  hogy  „csak  néhány  ezer  kambodzsai  veszthette  életét  a  nép  jólétére 
törekvő  politikánk  alkalmazása  közben  elkövetett  hibák  miatt". Khieu  Szamphan  egy 
1987-es  hivatalos  füzetben  így  pontosította  a  dolgokat:  3000  áldozat  „tévedésből";  11 
000  kivégzett  „vietnami  ügynök";  30  000  gyilkosság  „befurakodott  vietnami  ügynökök" 
műve  (sic).  De  azt  is  leszögezi  az  iromány,  hogy  1979-80-ban  „körülbelül  1  500  000" 
embert  gyilkoltak  meg  a  vietnami  megszállók;  képtelenül  túlzott  ez  az  utóbbi  szám, 
mégis  akaratlan  beismerésnek  tekinthetjük:  az  1975-tel  kezdődő  korszak  halálozási 
statisztikáját  ismeri  el,  az  pedig,  nagyrészt,  a  vörös  khmerek  számláját  terheli. Még 
nyilvánvalóbb  a  „hullaeltérítés"  ha  a  polgárháború  alatti,  április  17-e  előtti  halálesetek 
becslését  vesszük  szemügyre:  Pol  Pót  már  1975  júniusában  kétségtelenül  túlzott  számot, 
600  000-et  mondott;  1978-ban  már  „több  mint  1,4  millió"  lett  a  halott. Lón  Nol  egykori 
elnök  jónak  látta,  hogy  a  vörös  khmerek  2  500  000  áldozatáról  beszéljen,  az  1979-től 
hatalmon  lévő  KNFP-nek  (Kampucsea  Népi  Forradalmi  Pártjának)  volt  főtitkára,  Pen 
Szovan  pedig  3  100  000-ra  teszi  a  halottak  számát,  amely  adatot  a  Kampucsea 
Népköztársaság  és  a  vietnami  propaganda  is  átvett. 

Semmi  kétség.  Ben  Kiernan,  illetve  Michael  Vickery  írása  a  két  első,  komolynak 
tekintett  mennyiségi  fölmérő  tanulmány  ezen  a  téren,  bár  maguk  is  elismerik,  hogy  nem 
mindig  biztosak  a  dolgukban;  Kiernan  1  500  000  halottat  állapít  meg,"^"^^  Vickery  csak 
ennek  a  felét  (bár  azon  az  alapon,  hogy  eleve  nyilvánvalóan  alábecsüli  a  népesség 
eredeti  lélekszámát).  Stephen  Heder  átveszi  Kiernan  becslését,  de  fele-fele  arányban 
osztja  meg  az  áldozatokat  a  régiek  és  az  újak  között  (ami  bajosan  lehetséges),  és  fele¬ 
fele  arányban  az  éhínség  és  a  gyilkosságok  között."^"^^  Dávid  Chandler  vitathatatlanul 
szakember,  de  nem  elemző  becslést  végzett;  ő  legalább  800000-1000000  áldozatról 


beszél."^"^"^  Egy  CIA-tanulmány,  hozzávetőleges  adatok  alapján,  3  800  000-re  teszi  az  1970 
és  1979  között  bekövetkezett  (tehát  az  1970-75-ös  háborús  veszteségeket  is  magában 
foglaló)  teljes  népesedési  fogyatkozást  (a  nehézségek  miatti  születéscsökkenést  is 
beleértve),  az  1979-es,  körülbelül  5  200  000  főnyi  élő  lakossággal  számolva."^"^^  Az  1970 
előtt  és  az  1983-ban  megművelt  rizsföldek  összehasonlítása  alapján  készült  becsléssel 
mintegy  1  200  000  áldozatot  kapunk."^"^^  Marék  Sliwinski,  egy  népesedésstatisztikai 
megközelítésű  (de,  a  hatvanas  évek  végétől  1993-ig  terjedő  időre  vonatkozó  mindenféle 
felmérés  hiánya  miatt  nem  egészen  meggyőző)  új  és  újító  tanulmányában  valamivel  több 
mint  kétmillió  halottat  emleget,  vagyis  a  lakosság  26%-át  (a  7%-ra  becsülhető 
természetes  halandóságot  nem  számítva).  Egyedül  ő  kísérli  meg,  hogy  nem  és  életkor 
szerint  is  pontosítsa  az  1975-79-es  időszak  többlethalandóságát;  a  férfiak  33,9%-a,  a  nők 
15,7%-a  halt  meg;  ez  a  különbség  arra  vall,  hogy  gyilkosság  volt  a  halálesetek 
többségének  az  oka;  minden  életkorban  rettenetes  volt  a  halálozás,  de  különösen  a  fiatal 
felnőttek  körében  (a  húsz-harminc  éves  férfiak  között  34%,  a  harminc-negyven  évesek 
között  40%)  és  a  mindkét  nembeli  hatvanévesnél  idősebbek  között  (54%).  Mint  a  régi 
rend  nagy  éhínségei  és  járványai  idején,  rohamosan  csökken  a  születésszám;  1970-ben 
3%,  1978-ban  1,1%."^"^^  Az  biztos,  hogy  1945  óta  egy  országban  sem  volt  ilyen  mérvű 
csökkenés.  Még  1990-re  sem  lett  annyi  lakosa  az  országnak,  mint  amennyi  1970-ben  volt. 
Amellett  nagyon  egyenetlen  a  lakosság  összetétele;  1,3  nő  jut  egy  férfira;  1989-ben  38% 
özvegyasszony,  de  csak  10%  özvegyember  van  a  felnőttek  között;  csekélység A 
felnőtt  lakosságban  64%  a  nő,  és  a  családok  35%-ában  az  anya  a  családfő;  az  Egyesük 
Államokba  menekült  150  000  kambodzsai  között  is  ugyanez  az  arány  tapasztal  ha  tó. 

Ilyen  arányú  emberveszteség  -  szinte  biztosan  hétből  egy  lakos,  de  valószínűbb,  hogy 
négyből-ötből  egy  -  már  cáfolhatja  azt  a  gyakran  hallható  véleményt:"^^^  bármily 
megengedhetetlen  is  a  vörös  khmer  erőszak,  nagyrészt  csak  válasz  volt  -  egy 
fájdalmában,  dühében  megtébolyult  nép  válasza  -  az  „eredendő  bűnre"  az  amerikai 
bombázásokra.  Jegyezzük  meg  elöljáróban,  hogy  más,  jócskán  lebombázott  népek 
(britek,  németek,  japánok,  vietnamiak)  azért  mégsem  engedtek  ilyenféle  szélsőséges 
izgágaságnak  (néha  éppen  ellenkezőleg).  De  főleg  a  háború  pusztításai,  bármilyen 
drámaiak  is,  valójában  nem  hasonlíthatók  ahhoz,  amit  békeidőben  vitt  véghez  a  KKP, 
még  akkor  sem,  ha  eltekintünk  az  utolsó  évtől  és  a  Vietnammal  való  határviszálytól. 
Említettük,  hogy  maga  Pol  Pót,  akinek  bizonyára  egyáltalán  nem  volt  érdeke,  hogy 
kevesebbet  mondjon,  600  000-re  becsülte  a  háborús  áldozatok  számát  (bár  semmivel 
sem  igazolta  ezt  a  számot),  és,  bármily  furcsának  tetszik  is,  sok  szakember  változatlanul 
átvette  ezt  az  adatot;  Chandler  éppen  ilyen  könnyelműen  beszél  „félmillió"  áldozatról;  az 
amerikai  bombázásokról,  különféle  tanulmányok  alapján,  azt  mondja,  hogy  úgy  30  000- 
250  000  ember  halálát  okozták."^^^  Sliwinski  általában  240  000-re  teszi  az  áldozatok 


számát,  de  talán  70  000  vietnami  polgári  személyt,  többnyire  az  1970-es  pogromok 
áldozatak  is  hozzájuk  kellene  számítanunk;  mintegy  negyvenezerre  becsüli  külön  a 
bombázások  áldozatak  (egynegyedük  katona),  és  megjegyzi,  hogy  gyakran  igen  gyéren 
lakott  területek  a  legtöbbet  bombázott  tartományok,  és  1970-ben  csak  valamivel  több 
mint  egymillió  ember  élt  azokon  a  vidékeken,  és  közülük  sokan  hamar  bemenekükek  a 


városokba;  ezzel  szemben  valószínűleg  körülbelül  75  000  embert  „gyilkoltak  meg"  a 
háború  alatt,  túlnyomó  többségüket  a  vörös  khmerek."^^^  Tény,  hogy  a  háború 
meggyengítette  a  társadalom  ellen  állóképességét,  elpusztította  vagy  szétzüllesztette  az 
elit  egy  részét.  Hanoi  stratégiai  döntései  és  Szihanuk  felelőtlen  önelégültsége  miatt  pedig 
képtelenül  megnőtt  a  vörös  khmerek  ereje;  jócskán  volt  hát  mit  egymás  szemére 
hányniuk  az  1970-es  márciusi  puccs  tetteseinek  és  pártfogóinak.  Ám  ez  semmivel  sem 
csökkenti  a  KKP  1975  utáni  felelősségét;  különben,  mint  említettük,  nem  valami  sok 
ösztönösség  volt  az  akkori  erőszakcselekményekben. 

A  tömeggyilkosságok  módozatain  is  eltöprenghetünk.  Azokba  is  betekintést  nyújt 
néhány  komoly  számszerűsítő  tanulmány,  bár  vannak  bennük  ellentmondások.  A 
városlakók  erőszakos  faluba  telepítése  (deportálás,  kényszermunka)  a  becslések  szerint 
400  000  áldozatot  követelt,  bár  lehetséges,  hogy  kevesebbet.  A  kivégzések  adatai  a 
legbizonytalanabbak,  500  000  körül  mozog  az  átlagbecslés;  de  a  kivetítés  alapján 
következtető  Henri  Locard  csak  a  börtönöknek  legalább  400  000-600  000  áldozatot 
tulajdonít,  figyelmen  kívül  hagyva  a  szintén  rengeteg  „helyszíni"  kivégzést;"^^^  Sliwinski, 
mindent  összevetve,  egymillió  gyilkosságot  emleget.  Kétségkívül  a  betegség  és  az  éhezés 
szedte  a  legtöbb  áldozatot,  valószínűleg  legalább  700  000  ember  halálát  okozta;"^^"^ 
Sliwinski  900  000-et  említ,  de  a  falura  telepítés  közvetlen  hatásait  is  beleszámítja. 

Nagyon  kényes  műveletre  vállalkozunk,  ha  általános  adatokat  akarunk  kihámozni  helyi 
résztanulmányok  alapján,  mert  már  nem  is  lehetett  volna  egyenetlenebb  a  borzalom 
környezetenként!  megoszlása.  Nyilvánvaló,  hogy  a  „70-esek"  nem  szenvedtek  annyit, 
mint  a  „75-ösök",  főleg  az  éhségtől,  ha  óvakodnunk  is  kell  a  megtévesztő  látszattól, 
ugyanis  újaktól  származik  majdnem  minden  közreadott  személyes  beszámoló.  Igen 
magas  a  halálozási  mutató  az  egykori  városlakók  között:  alig  találunk  sértetlen  családot. 
Ők  pedig  az  egész  lakosságnak  majdnem  a  felét  teszik  ki.  így  egy  északi  országrészben 
lévő  faluban,  az  oda  költöztetett  száz  családból  csak  mintegy  ötven  maradt  1979 
januárjára,  és  csak  egy  akadt  köztük,  amely  „csak"  a  nagyszülőket  vesztette  el."^^^  Ám 
bizonyos  szőkébb  csoportokat  még  jobban  megritkítottak.  Már  említettük,  hogy  milyen 
hajtóvadászat  indult  a  Lón  Nol-kormányzat  egykori  tisztviselői,  és  főleg  a  katonák  ellen; 
az  egymást  követő  tisztogatások  a  rangsor  egyre  alacsonyabb  szintjeit  sújtottá 
Láthatóan,  részben  csak  a  -  nélkülözhetetlen  -  vasúti  alkalmazottak  maradtak  a  helyükön, 
ám  egyik-másik  állomásfőnök  jobbnak  látja,  ha  csak  beosztottnak  mondja  magát. A 
szerzetesek  -  buddhista  országban  hagyományos  -  csoportja  tűrhetetlen  ellenfélnek  tűnt 
fel  a  hatalom  szemében;  mindet  kiirtották,  módszeresen,  aki  csak  ki  nem  vetkőzött  papi 
ruhájából.  Például  Kandal  tartomány  egyik  falujában  az  oda  telepített  28  szerzetes  közül 
már  csak  egy  volt  életben  1979-ben."^^^  Országos  viszonylatban  úgy  60  000-ről  körülbelül 
ezerre  csökkent  a  számuk."^^°  Majdnem  minden  sajtófényképésznek  nyoma  veszett."^^^  Az 
„értelmiségiek"  sorsa  nem  volt  ilyen  egyöntetű. Néha  üldözték  őket.  csak  azért,  amik. 
De,  a  jelek  szerint,  igen  gyakran  megmenekülhettek,  ha  lemondtak  minden  szakmai 
becsvágyukról  és  jelképes  tartozékaikról  (olyasmikről,  mint  könyv,  sőt  szemüveg). 

A  régiekkel  jobban  bántak,  különösen  élelmezés  tekintetében:  korlátozott  mértékben, 
de  gyümölcsöt,  cukrot,  némi  húst  is  kaphattak;  nagyobb  volt  a  fejadagjuk,  és  -  szinte 


hallatlan  fényűzés  Pol  Pót  alatt  -  „kemény"  rizst  is  gyakran  ehettek,  az  általános  híg 
rizsleves  helyett,  ami  maga  volt  az  éhezés  annyi  polgártársuknak.  Mindig  a  vörös  khmer 
katonák  vettek  először  az  ételből,  pedig  szívesen  hangoztatták  a  mértékletességüket.  A 
„70-esek"  néha  igazi  orvosi  rendelőhöz  és  Kínában  gyártott  igazi  gyógyszerhez  is 
hozzájuthattak.  De  azért  csak  viszonylagosak  voltak  ezek  az  előnyök:  igaz,  nem  voltak 
deportálva,  de  a  falusiakat  is  gyakran  otthonuktól  távol  végzendő  robotmunkára 


kényszerítették;  a  munkaidejük  is  kimerítő  volt.  A  Phnom  Penht  elözönlő  katonai  tábor 


légkörében  élő  gyér  számú  munkásosztály  is  kemény  fegyelemnek  volt  alávetve.  Sőt 


lassanként  hűségesebbnek  gondolt  szegényparasztokkal  váltották  fel  az  1975  előtti 


munkásokat."^^^ 


1978-ban  arra  mutattak  bizonyos  jelek,  hogy  fokozatosan  eltörlik  az  újakat  és  régieket 
elválasztó  vonalat;  az  előbbiek  néha  még  helyi  felelős  tisztségekbe  is  bejutottak. 
Derűlátó  értelmezés:  úgy  tekinthettek  az  életben  maradottakra,  mint  akik  már 
alkalmazkodtak  az  új  rendszer  követelményeihez.  Komorabb  értelmezés:  inkább  a 
nemzeti  egység  olyanféle  erősítésére  törekedhettek  a  Vietnammal  dúló  viszályban, 
amilyet  Sztálin  hozott  létre  1941-ben  Németország  ellen;  továbbá  arra  is  szükség  lehetett 
az  elharapódzó  tisztogatások  közepette,  hogy  kitöltsék  az  apparátusban  támadt  óriási 
űrt.  Akárhogy  is,  az  elnyomásnak  a  rendszer  utolsó  évében  tapasztalható  súlyosbodása 
arra  vall,  hogy  egy  alsóbb  szinten  (durvább  formában)  egyenlítették  ki  a  megtorlás 
gyakorlatát;  semmi  kétség,  ekkoriban  kezdődött  a  „70-esek"  nagy  részének  csendes 
átállása  a  vörös  khmerek  ellenzéke  oldalára. 


Nem  volt  egységes  az  ország  lakosságának  legalább  15%-át  képviselő,  mintegy  húsz 
nemzeti  kisebbség  sorsa.  Eleve  különbséget  kell  tennünk  a  főleg  városi  (kínai,  vietnami) 
és  főleg  falusi  (a  tavak,  folyók  mentén  lakó  muzulmán  „csam"  és  a  hegyvidéken, 
őserdőben  elszórtan  élő  különböző  csoportok,  gyűjtőnéven  „loeu"  khmer)  kisebbségek 
között.  A  jelek  szerint  nem  nyomták  el  az  előbbieket,  legalábbis  1977-ig.  Igaz,  1975 
májusa  és  szeptembere  között  önkéntes  alapon  telepítettek  haza  mintegy  150  000, 
Kambodzsában  lakó  vietnamit,"^^"^  ezzel  nyilván  néhányszor  tízezerre,  a  khmerek 
házastársaira  csökkent  az  ottani  vietnami  közösség  lélek-száma.  De  akkor  sok  khmer 
érezhette  elég  csábítónak,  hogy  megszabaduljon  a  vörös  khmer  gyámkodástól,  s 
igyekezett  is  vietnaminak  kiadni  magát,  úgy  látszik,  az  nem  tűnt  fel  különösebben 
veszélyesnek.  Egyébként  a  deportációs  kényszerlakhelyeken  nem  jeleztek  városi 
kisebbségek  és  más  egykori  városlakók  közötti  megkülönböztetést;  sőt  új  kötelékeket 
hozott  létre  a  közös  megpróbáltatás:  „Egy  kalap  alá  vették  vegyesen  a  városi 
kambodzsaiakat,  a  kínaiakat  és  a  vietnamiakat,  és  azzal  a  sértő  névvel  illették  őket,  hogy 
»új  népség«.  Mindannyian  testvérek  voltunk.  Elfelejtettük  a  nemzeti  vetélkedést  és  a  régi 
sérelmeket  [...]  Valószínűleg  a  kambodzsaiak  voltak  leginkább  letörve.  Undorral  töltötte 
el  őket  honfitársaik  és  hóhéraik,  a  vörös  khmerek  viselkedése.  [...]  Felháborítónak 
éreztük,  hogy  pribékjeink  is  a  mi  nemzetünkhöz  tartozna 
Akkor  mivel  magyarázzuk,  hogy  ezeknek  a  kisebbségieknek  nem  nagyobb  hányada  élte 
túl  a  vörös  khmer  rendszert?  50%-ra  becsülik  az  elhalálozást  a  mintegy  400  000  kínai 
között,"^^^  és  még  sokkal  többre  az  1975  után  is  Kambodzsában  maradt  vietnamiak 
között;  Sliwinski  az  alábbi  halálozási  számokat  közli:  37,5%  vietnami  és  38,4%  kínai. 


választ  kapunk  rá,  ha  más  áldozati  csoportokkal  is  összevetjük  ezeket  az  adatokat: 
Sliwinski  szerint  a  köztársasági  hadsereg  tisztjeinek  82,6%-a,  a  felsőfokú  végzettségűek 
51,5%-a  és  -  ez  a  leglényegesebb  -  a  Phnom  Penh-i  lakosok  41,9%-a  tűnt  el."^^^  Ez  a 
szám  nagyon  közel  áll  a  kisebbségiek  arányszámához;  elsősorban  azért  üldözték  a 
kisebbségeket,  mert  „túl  városiasak"  (1962-ben  18%  kínai  és  14%  vietnami  volt  Phnom 
Penhben"^^^),  másodsorban  pedig  azért,  mert  „túl  üzletelők"  voltak;  sokan  nem  tudták 
idejében  eltitkolni  korábbi  társadalmi  helyzetüket.  Gyakran  nagyobb  vagyonuk  volt,  mint 
a  kambodzsaiaknak,  ám  ez  a  vagyon  egyszerre  volt  jótétemény  (annak  köszönhették,  ha 
megmaradtak,  hogy  megmentettek  valamit  a  vagyonukból,  és  feketepiacon 
értékesítették),"^^°  meg  veszély  forrása  is,  mert  fölhívta  magára  az  új  urak  figyelmét.  De 
azok,  mint  jó  kommunisták,  többre  tartották  az  osztályharcot  (vagy  amit  ők  annak 
gondoltak),  mint  a  fajok  vagy  népek  harcát. 

Ez  nem  azt  jelenti,  hogy  a  vörös  khmerek  nem  éltek  és  nem  éltek  vissza  a 
nacionalizmussal  és  az  idegengyűlölettel.  1978-ban  azt  állította  Pol  Pót,  hogy  Kambodzsa 
semmilyen  példát  sem  követ  a  szocializmus  építésében,  és  Phnom  Penhben  nem 
közvetítették  a  Mao  Ce-tung  tiszteletére  1977-ben,  Pekingben  elmondott  beszédét. 
Vietnam  „ellopta"  a  XVIII.  században  (a  Kokinkínához  csatolt)  Kampucsea  Króm 
tartományt,  ezért  lassan  a  propaganda  központi  tárgya  lett  a  Vietnam-gyűlölet,  és 
gyakorlatilag  ma  is  bevallottan  ez  élteti  a  még  megmaradt  vörös  khmereket.  1976 
derekán  csapdába  estek  a  Kambodzsában  maradt  vietnamiak;  megtiltották  nekik,  hogy 
elhagyják  az  országot.  Helyenként  némi  öldöklés  is  előfordult.  Általánossá  is  vált  (ne 
felejtsük  el,  hogy  már  amúgy  is  megcsappant  a  lakosság)  a  központ  1977.  április  1-i 
utasítása  értelmében,  amely  elrendelte,  hogy  minden  vietnamit  tartóztassanak  le,  és 
adjanak  át  a  központi  biztonsági  erőknek,  és  akkor  már,  egy  füst  alatt,  minden 
barátjukkal,  valamint  a  vietnamiul  beszélő  khmerekkel  együtt.  Amikor  kitörtek  a  harcok,  a 
Vietnammal  határos  Kratyé  tartományban  minden  vietnami  őse  veszélybe  sodorhatta  az 
embert,  és  a  hatóságok  „történelmi  ellenségnek"  nyilvánították  a  juono-kat."^^^  1978-ban 
a  keleti  országrész  minden  lakosát  azzal  vádolták,  hogy  „khmer  testbe  költözött 
vietnami";  ebben  a  légkörben  ez  azt  jelentette,  hogy  halálra  szánták  őket. 

Sliwinski  szerint  a  maroknyi  kambodzsai  katolikus  alkotta  azt  a  nemzetiségi  és  vallási 
csoportot,  amellyel  a  legcsúnyábban  bántak:  48,6%  tűnt  el  közülük;"^^^  sokan  városi 
emberek  voltak,  amihez  gyakran  vietnami  nemzetiség  is  járult,  meg  a  „gyarmati 
imperializmussal"  való  kapcsolat.  Minden,  ami  csak  kellett...  A  Phnom  Penh-i 
székesegyház  volt  a  város  egyeden  földig  rombolt  épülete.  Elvitatták  a  nemzeti 
kisebbségektől,  hogy  joguk  van  a  saját  lelkiségükhöz.  Egy  rendelet  szerint 
„Kampucseában  egyetlen  nemzet  és  egyetlen  nyelv  van,  a  khmer  nyelv".  Attól  fogva  nem 
léteznek  különféle  nemzetiségek  Kampucseában."^^^  Pedig  eleinte  szinte  kedveztek  a  kis, 
„hegylakó"  (loeu  khmer)  erdei  vadász  csoportoknak;  a  KKP  őköztük  szervezte  meg  az 
első  támaszpontjait,  és  ott  toborozta  első  csapatai  nagy  részét.  De  1976  végétől  kezdve, 
a  rögeszmés  rizstermelés  kedvéért  lerombolták  a  felföldi  falvakat,  és  arra  kényszerítették 
a  lakóikat,  hogy  völgyek  mélyén  telepedjenek  le,  ami  teljesen  fölkavarta  az 
életmódjukat,  és  igazi  drámájukká  lett."^^"^  1977  februárjában  letartóztatták,  majd 


megölték  Pol  Pót  minden  csaraj  testőrét. 

Főleg  muzulmán  vallása  miatt  egészen  különlegesen  alakult  a  nagyrészt  földművelő  és 
halász  csam  kisebbség  sorsa;  ez  volt  az  ország  legnagyobb  bennszülött  kisebbsége,  1970- 
ben  250  000-en  voltak.  Kitűnő  harcosok  hírében  álltak,  ezért  aztán  keresték  is  a  kedvüket 
a  vörös  khmerek  a  „felszabadító  háborújuk"  elején;  a  csarnok  általában  a  régiek  közé 
számítottak,  bár  szemükre  vetették,  hogy  túl  sokszor  adják  kereskedelmi  tevékenységre 
a  fejüket  (ők  látták  el  hallal  a  kambodzsaiak  jó  részét).  De  Pol  Pót  titkos  rendeletet 
hozott  1974-ben,  hogy  szórják  szét  a  csarnok  tömbfalvait;  ez  meg  is  történt  fokozatosan. 
1976-ban  a  rendszer  minden  csam  származású  káderét  elmozdították  tisztségéből.  Egy 
1975-ből  való  vörös  khmer  írás  szerint  a  csarnoknak  „meg  kell  változtatniuk  a  nevüket,  és 
új,  khmer  hangzású  nevet  kell  fölvenniük.  El  kell  törölni  a  csam  szellemiséget.  Aki  nem 
veti  alá  magát  ennek  a  rendelkezésnek,  lássa  a  következményeit":"^^^  az  északnyugati 
országrészben  meg  is  ölhettek  valakit,  ha  csamul  szólalt  meg.  A  nőknek  megtiltották, 
hogy  szarongot  (maláj  szoknyát)  és  hosszú  hajat  viseljenek. 

De  az  vezetett  a  legdrámaibb  kilengésekre,  hogy  ki  akarták  irtani  az  iszlám  vallást. 
1973-ban  mecseteket  dúltak  fel,  és  betiltották  az  imádkozást  a  felszabadított 
övezetekben.  1975  májusától  általánossá  váltak  ezek  az  intézkedések.  Összeszedték  és 
elégették  a  koránokat,  átalakították  vagy  lerombolták  a  mecseteket.  Júniusban 
tizenhárom  muzulmán  méltóságot  végeztek  ki,  némelyeket  azért,  mert  inkább 
imádkoztak  politikai  gyűlés  helyett,  másokat  azért,  mert  azt  a  jogot  követelték,  hogy 
vallási  házasságot  köthessenek  a  híveik.  Gyakran  arra  kényszerítették  az  embert,  hogy 
válasszon:  vagy  disznót  nevel  és  fogyaszt,  vagy  meghal;  sok  kambodzsai  asztaláról 
évekre  eltűnt  a  hús,  de  a  csarnoknak  -  micsoda  irónia!  -  havonta  kétszer  adtak  disznóhúst 
(némelyek  ki  is  hánytatták  magukból  ezt  az  ételt).  Különösen  a  papokat  üldözték,  meg  is 
tizedelték  őket:  a  mintegy  ezer  hadzsiból"^^^  csak  alig  harminc  maradt  életben.  A  többi 
kambodzsaival  ellentétben  a  csarnok  gyakran  föllázadtak,  nem  is  késett  a  megtorlás,  sok 
volt  a  mészárlás."^^^  1978  derekán  a  vörös  khmerek  hozzáláttak  sok  csam  közösség 
módszeres  megsemmisítéséhez,  nőket,  gyerekeket  is  beleértve,  még  azokat  is,  akik 
hajlandók  voltak  disznóhúst  enni."^^^  Mindent  összevéve.  Ben  Kiernan  50%-ra  becsüli  a 
halálozási  arányukat,  Sliwinski  pedig  40,6%-ra."^^^ 


Változatok  térben  és  időben 

Helyenként  is  nagyon  eltért  a  halálozási  statisztika.  Az  áldozatok  szülőföldjét  tekintve: 
Sliwinski  szerint,  a  Phnom  Penh-ieknek  még  58,1%-a  volt  életben  1979-ben  (vagyis  az 
egész  városi  lakosság  fele,  körülbelül  egymillió  ember),  Kompong  Csam  (egy  másik  népes 
tartomány)  lakóinak  71,2%-a,  de  a  majdnem  néptelen  északi  országrészben,  Oddar  Mean 
Csej  tartomány  lakóinak  90,5%-a  (itt  2,6%-ra  esik  vissza  a  rendszerrel  kapcsolatos 
többlethalálozás)."^^^  Amint  számítani  is  lehetett  rá,  a  legkésőbb  meghódított,  a  legsűrűbb 
népességű  és  a  fővároshoz  legközelebb  fekvő  övezetek  szenvedtek  a  legtöbbet  (a  jelek 
szerint  a  vidéki  községek  kiürítése  nem  olyan  drámai  módon  ment  végbe).  De  főleg  attól 
függött  az  ember  életben  maradása,  hogy  (magától  vagy  deportálva)  éppen  hol 
tartózkodott  a  demokratikus  Kampucsea  idején.  Ha  erdő-  vagy  hegyvidékre  küldték,  ahol 


ipari  növényt,  például  jutát  termesztettek,  az  majdnem  halálos  ítélettel  ért  (mert 
alig  volt  élelmiszerszállítás  az  országrészek  között):  akárhová  került  is  valaki,  az 
érzéketlenül  egyenlősítő  rendszer  nagyjából  mindenütt  ugyanazokat  a  termelési 
normákat  követelte  meg,  de  a  legcsekélyebb  segítséget  sem  nyújtotta.  Először  is  erdőt 
kellett  irtania,  majd  valami  nyomorult  kalyibát  emelnie,  utána  halálra  dolgoznia  magát  az 
embernek,  ínséges  élelemfejadagokkal,  ráadásul  a  vérhas  meg  a  mocsárláz  is  kikezdte  a 
deportáltak  legyengült  szervezetét,  ilyen  körülmények  között  iszonyú  arányokat  öltött  a 
pusztulás:  Pin  Yathay  becslése  szerint  1975  végén  egy  erdőgazdaságban  négy  hónap 
alatt  egyharmadra  tehető  az  elhalálozás;"^^^  egy  Don  Ej  nevű  erdőirtó  faluban  általános 
az  éhínség,  már  nem  születik  gyerek,  és  összesen  talán  80%-ra  tehető  a  halálozási 
arány."^^^  Ezzel  szemben,  ha  virágzó  mezőgazdasági  vidéken  kötött  ki  az  ember,  esélye 
volt,  hogy  élve  megússza,  kivált  ha  nem  voltak  túl  sokan  az  oda  kerülő  újak,  és  nem 
borították  fel  végleg  a  helybeli  egyensúlyt.  Másrészt  meg  jobban  szem  előtt  volt  az 
ember,  könnyebben  utolérhette  a  tisztogatás:  a  másik  „szerencsés  eset"  meg,  fordítva, 
éppen  valami  isten  háta  mögötti  övezet  lehetett,  ahol  türelmesebbek  voltak  a  káderek, 
és  -  mint  láttuk  -vendégszeretőek  a  helybeli  loeu  khmerek;  ott  meg,  nyilván,  a  betegség 
lett  a  fő  veszély. 

Még  alacsonyabb  szinten,  faluhelyen,  annyival  is  döntőbb  volt  a  helyi  káderek 
magatartása,  hogy  a  régiekkel  való  viszonyt  is  nagyrészt  az  szabta  meg.  Tény,  hogy  a 
vörös  khmer  hivatali  apparátus  gyengesége  és  középszerűsége  csakugyan  széles  körű 
önállóságot  hagyott  a  helyi  vezetőségnek,  ami  hol  jó  volt,  hol  rossz. Voltak  szadista 
vadállatok  (elég  gyakran  fiatal  nők),"^®^  törtetők  vagy  semmirekellők,  akik  ki  akartak 
tűnni,  és  mindenkin  túl  akartak  tenni  az  elnyomásban  meg  a  munkanormák 
számonkérésében.  Ellenben  két  kádertípus  javította  az  életesélyt:  először  is  az 
emberségesek,  mint  az  a  falufőnök,  aki  1975-ben  csak  napi  négy  óra  munkát  követelt  a 
menekültektől azután  meg  mindazok,  akikkel  válságos  pillanatokban  találkoztak  az 
életben  maradottak,  azok,  akik  megengedték,  hogy  kipihenje  magát  egy  beteg  vagy 
holtfáradt  ember,  hogy  egy  férj  meglátogathassa  a  feleségét,  azok,  akik  szemet  hunytak 
a  „külön  táplálkozás"  fölött,  ami  elvben  tilos,  de  létfontosságú  volt.  De  a  legkorruptabbak 
is  hasznosak  voltak,  akikre  olyan  hatást  tett  egy  Omega  óra  vagy  egy  arany  tael,  hogy 
mindjárt  aláírtak  egy  lakás  vagy  munkacsapat  változtatást,  vagy  éppen  lehetővé  tették  a 
szigorúan  megszabott  keretek  meglazítását."^^^  De  a  rendszer  növekvő  központosítása 
lassanként  mindinkább  megnyirbálta  a  kezdeti  türelem  átmeneti  szakaszait,  a 
tisztogatások  érvényre  juttatták  a  rendszer  pokoli  logikáját,  amely  fokozatosan 
eltávolította  a  gyengeséggel  vagy  korrupcióval  gyanúsított  emberséges  kádereket,  és  új, 
igen  fiatal,  feddhetetlen  és  főleg  rettentő  kemény  kezű  vezetőket  ültetett  a  helyükbe. 

Az  idők  folyamán  végül  a  halálozási  mutató  is  változott.  Rövid  ideig  állt  fenn,  és 
földrajzilag  is  erősen  tagolt  volt  a  vörös  khmer  rendszer,  így  nem  lehet  pontosan 
korszakolni.  Ráadásul  állandó  és  úgyszólván  általános  volt  alatta  a  rémuralom  és  az 
éhínség;  csak  a  mértéke  változott,  de  roppant  jelentősége  volt  ennek  a  mértéknek,  mert 
ettől  függött,  hogy  életben  maradhat-e  az  ember.  De  a  beszámolók  elegendő  adattal 
szolgálnak  hozzá,  hogy  megkíséreljük  e  vértanúság-történet  időrendjének  megállapítását. 


Tömeges  öldöklés  nyomta  rá  a  bélyegét  a  rendszer  legelső  hónapjaira;  a  társadalmilag 
célba  vett  „75-ösök"  új  uraik  iránt  táplált  kezdeti  hiszékenysége  is  megkönnyítette  ezt  az 
öldöklést.  Ezzel  szemben,  legalábbis  őszig,  nemigen  mutatkoztak  az  élelemhiány  jelei; 
sőt  még  a  családi  étkezéseket  sem  tiltották  meg  a  közös  étkezdékben. Május  vége  és 
október  között  többször  is  elrendelte  a  központ,  hogy  vessenek  véget  a  mészárlásnak; 
vagy  a  mérsékeltebb  vezetők  maradék  befolyásának  eredményeképpen,  vagy  azért,  mert 
a  központ  -  és  ez  a  valószínűbb  -  a  túlontúl  önálló  övezeti  vezérkarok  fölött  is  érvényre 
akarta  juttatni  felsőbbségét.  Tovább  is  folytak  a  gyilkosságok,  csak  kissé  megritkultak: 
Komphot  bankár  szerint,  aki  az  északi  országrészben  élte  menekültéletét,  „egyesével 
ölték  az  embereket,  nem  voltak  nagy  mészárlások.  Egy  tucatnyi  »újjal«  kezdődött, 
azokkal,  akikről  azt  gyanították,  hogy  katonák  voltak,  vagy  olyasmik.  A  két  első  évben 
talán  az  újak  egytizedét  ölték  meg,  egyenként,  a  gyerekeikkel  együtt.  Nem  tudom, 
mennyien  lehettek  összesen. 

1976,  minden  jel  szerint,  szörnyű  éhínségek  éve  volt.  Javában  dühöngött  a  nagy 
munkálatok  tébolya,  elcsigázta  a  legdolgosabbakat,  és  lebéklyózta  a  mezőgazdaságot. 
Pedig  nem  volt  nagyon  rossz  az  1976-os  termés,  és  egyensúlyba  is  hozta  egy  időre  a 
helyzetet  az  év  első  felében  (december-január  ott  az  aratás  főidénye);  de  kétségkívül 
csak  üggyel-bajjal  érték  el  a  hatvanas  évek  termésátlagának  a  felét."^^°  Némely 
beszámoló  szerint  1977-ben  érték  el  tetőpontjukat  a  borzalmak:  éhínség  pusztított,  és  a 
tisztogatás  is  újra  kezdődött. Most  más  jelleget  öltött,  nem  olyan  volt,  mint  1975-ben: 
több  lett  benne  a  politika  (gyakran  a  rendszerben  dúló,  mind  vadabb  viszályok 
következtében),  mint  láttuk,  egyre  etnikaibb  színezete  lett,  újabb  csoportokra  is  kiterjedt, 
főleg  a  gazdag,  vagy  akár  a  középparasztokra,  az  „egyszerű  népre"  és  -  módszeresebben, 
mint  azelőtt  -a  tanítókra Új  vadság  hatotta  át;  már  1975-ös  rendelkezések  is  előírták 
a  köztársasági  katonatisztek  feleségeinek  és  gyerekeinek  a  kivégzését,  mégis  csak  1977- 
ben  tartóztatták  le  és  végezték  ki  magukat  az  asszonyokat,  az  előzőleg  (akár  sokkal 
korábban)  kivégzett  emberek  feleségét;  már  nem  ritka  egész  családok,  sőt  egész  falvak 
kiirtása,  mint  Lón  Nol  egykori  elnök  falujának  (350  családnak)  a  lemészárlása  1977. 
április  17-én,  a  „felszabadulás"  vidám  évfordulója  keretében."^^^  1978  körül  már  több  a 
vita:  Sliwinski  szerint  jelentősen  enyhült  az  éhínség,  kétségkívül  a  jobb  aratás  és  főleg  a 
rugalmasabb  igazgatás  jóvoltából;  Twining  szerint  meg  -  és  meglehetősen  igazolják  a 
beszámolók  -  éppen  ellenkezőleg,  példátlan  nélkülözést  okozott  az  aszály  és  a  háború 
együttes  hatása. Annyi  azonban  biztos,  hogy  akkor  öltött  sosem  látott  arányokat  az 
öldöklés  (a  régiek  között  és  egyszersmind  főleg  a  keleti  országrészben). 


Mindennapos  halál  Pol  Pót  idejében 

„A  Demokratikus  Kampucseában  nem  volt  sem  börtön,  sem  bíróság,  sem  egyetem,  sem 
középiskola,  sem  pénz,  sem  posta,  sem  könyv,  sem  sport,  sem  szórakozás...  Egy  pillanat 
szabadidőt  sem  tűrtek  a  nap  huszonnégy  órájából.  A  mindennapi  élet  így  volt  beosztva: 
tizenkét  óra  kétkezi  munka,  két  óra  étkezés,  három  óra  pihenés  és  nevelés,  hét  óra  alvás. 
Óriási  gyűjtőtá borban  voltunk.  Már  nem  volt  igazságszolgáltatás.  Az  Angkar"^^^  szabta 
meg  az  életünk  minden  mozzanatát.  [...]  A  vörös  khmerek  gyakran  példabeszédekkel 


éltek,  hogy  igazolják  ellentmondó  cselekedeteiket  és  rendeleteiket.  Ökörhöz  hasonlították 
az  embert:  »Látjátok  ezt  az  ekevonó  ökröt.  Ott  eszik,  ahol  etetik.  Ha  ezen  a  réten 
legeltetik,  itt  eszik.  Ha  egy  másik  rétre  hajtják,  ahol  nincs  elég  fű,  ott  is  csak  legelész. 
Nem  mehet,  ahova  akar.  Felügyelet  alatt  van.  Ha  rászólnak,  hogy  húzza  az  ekét,  húzza. 
Sose  gondol  a  feleségére,  a  gyerekeire... 

Mindenkiben,  aki  túlélte,  a  furcsaság,  a  veszendőbe  ment  fogódzók  és  az  elveszített 
értékek  élménye  maradt  meg  a  Demokratikus  Kampucseából.  Csakugyan  a  tükör  túlsó 
oldalára  került  az  ember,  és  ha  valamelyes  esélyt  akart,  hogy  megússza,  sürgősen  bele 
kellett  tanulnia  az  új  játékszabályokba.  Az  emberélet  teljes  semmibevétele  volt  az  első 
szabály:  „Ha  elveszel,  nincs  veszteség.  Ha  megmaradsz,  semmi  haszna"  -  minden 
beszámoló  megemlíti  ezt  a  félelmes  alapigazságot. Pokoljárásban  volt  hát  részük  a 
kambodzsaiaknak,  némelyeknek  már  1973  óta:  akkor  tapasztalták  meg  a  délnyugati 
országrész  „felszabadított"  területei  a  buddhista  vallás  eltörlését,  azt,  hogy  kiszakítják 
családjuk  köréből  a  fiatalokat,  kötelezővé  teszik  az  öltözék  egységesítését,  és  beterelik 
az  embereket  a  termelőszövetkezetekbe.  Most  azt  kell  elmondanunk,  hogy  hány 
alkalommal,  hány  halál  fenyegette  az  embert  akkoriban. 


Napfényes  jövő,  rabszolgarendszer,  éhínség 

Az  embernek  először  is  bele  kellett  törődnie  -  legalábbis  a  „75-ösök"  részére  -  új, 
köztes,  az  igavonó  barom  és  a  háborús  rabszol -ga"^^^  között  elfoglalt  helyzetébe  (ez  is  az 
angkori  hagyományok  közé  tartozott...).  Annál  könnyebben  befogadták  az  embert  egy 
régiek  lakta  faluba,  minél  tagbaszakadtabb  volt,  és  minél  kevesebb  kenyérpusztító  száj 
kíséretében  érkezett  oda."^^^  Fokozatosan  mindenkitől  elvették  mindenét:  már  a 
kiürítéskor  a  vörös  khmer  katonák;  vidéken  a  káderek  és  a  régiek,  a  feketepiac  révén; 
ebben  a  végletes  nyomorban  képtelen  nagy  pénzbe,  100  dollárba  is  belekerült  egy  doboz 
(250  gramm)  rizs.^°°  Meg  kellett  szokni,  hogy  oda  minden  közoktatás,  minden 
mozgásszabadság,  minden  szabad  kereskedelem,  minden  érdemleges  orvoslás,  a  vallás, 
a  betűvetés,  meg  hogy  szigorú  öltözködési  szabályokat  vezettek  be  (hosszú  ujjú  és 
nyakig  gombolt  fekete  ruházatot),  továbbá  viselkedési  szabályokat  (nincs  többé 
szeretetnyilvánítás,  nincs  vita  vagy  káromkodás,  nincs  panasz,  sem  siránkozás).  Minden 
vezényszónak  vakon  kellett  engedelmeskedni,  részt  venni  (figyelmet  színlelve)  a  vég 
nélküli  gyűléseken,  parancsra  hurrogni  vagy  lelkesedni,  bírálni  másokat  és  önbírálatot 
gyakorolni...  Nemhiába  szögezte  le  a  Demokratikus  Kampucsea  1976-os  alkotmánya, 
hogy  a  munka  az  állampolgárok  első  joga:  nem  is  volt  az  újaknak  soha  más  joguk. 
Érthető,  hogy  öngyilkossági  járvány  nyomta  rá  a  bélyegét  a  rendszer  első  korszakára; 
különösen  azok  követtek  el  öngyilkosságot,  akik  távol  voltak  szeretteiktől,  idős  emberek, 
akik  úgy  érezték,  hogy  terhére  vannak  családjuknak,  vagy  azok,  akik  a  tehetősebbek  közé 
tartoztak. 

A  „befogadás"  (ha  szabad  ezt  a  kifejezést  használni)  középszerű  feltételei  gyakran  még 
nehezebbé  tették  a  „75-ösök"  alkalmazkodását.  Nagyrészüket  egészségtelen  vidékekre 
küldték,  különösen  1975  őszén.  Nem  is  remélhettek  többet,  csak  kezdetleges 
szerszámokat  és  mindig  elégtelen  élelemfejadagokat;  de  technikai  segítséget,  gyakorlati 
képzést  soha;  ha  valaki,  bármilyen  okból,  nem  állta  meg  a  helyét,  a  legkeményebb 


büntetésre  számíthatott:  még  a  nyilvánvaló  fogyatékosság  sem  menthette  meg  az 
embert  a  „lógósnak"  az  ügyetlennek  kijáró  büntetéstől  -  a  haláltól.  Egyébiránt  soha  sem 
volt  végleges  a  kényszerlakhely,  hacsak  nem  voltak  különlegesen  erős  családi  kapcsolatai 
az  embernek:  a  teljes  önkény  érzetét  keltették  a  termelőbrigád-változtatások,  és  főleg  az 
új  meg  új  deportálások.  Ezért  aztán  erős  volt  a  kísértés  a  magabíróbbak  körében,  hogy 
megszökjenek,  olyan  helyekre,  ahol  még  egy  kis  ésszerűséget,  kiszámíthatóságot  vagy 
éppen  emberséget  remélhettek.  De  gyakran  csak  olyan  volt  ez  a  szökés,  mint  az 
elhalasztott  öngyilkosság:  leginkább  térkép  és  iránytű  nélkül  vágtak  neki,^°^  és  gyakran 
az  esős  évszakban,  hogy  ne  tudják  olyan  könnyen  üldözni  vagy  elfogni  őket,  csak  valami 
kevéske  táplálékot  vihettek  magukkal,  a  szervezetük  is  legyengült  a  sok  nélkülözésben, 
így  hát  föltehetjük,  hogy  csakhamar  elpusztult  a  szökevények  nagy  része,  már  nem  is 
szaladhatott  az  esetleges  vörös  khmer  járőr  karjaiba,  amely  azt  a  parancsot  kapta,  hogy 
ne  ismerjen  irgalmat.  Mégis  sok  szökési  kísérlet  volt,  az  is  ösztönzően  hatott,  hogy  a 
kevés  katona  és  káder  csak  laza  felügyeletet  tudott  gyakorolni  a  deportáltak  fölött.^^^ 

Az  új  életbe  való  beilleszkedés  súlyos  alkalmazkodási  nehézségekkel  járt,  és  az 
érvényben  lévő  rendszer  sem  kínált  semmiféle  újrafelemelkedési  lehetőséget.  Fő 
képviselői,  minden  jel  szerint,  meg  voltak  győződve  róla,  hogy  már  csak  karnyújtásnyira 
van  a  „napsugaras  jövő"  bizonyára  már  a  négyéves  terv  (1977-1980)  után,  amelyet  1976 
augusztusában  jelentett  be  Pol  Pót.  Ez  a  terv  úgy  akarta  végbevinni  a  eredeti 
tőkefelhalmozást,  hogy  óriási  arányban  föl  akarta  futtatni  az  ország  nyilvánvalóan 
egyetlen  erőforrását,  a  mezőgazdasági  cikkek  termelését  és  kivitelét.  így  vált  volna 
lehetővé  a  mezőgazdaság  iparosítása,  a  sokféle  terméket  előállító  könnyűipar,  majd, 
kissé  később,  a  hatalmas  nehézipar  kifej lesztése.^^^  Ez  a  modern  misztika  furcsa  módon  a 
múlt  kísértetére,  Angkorra  támaszkodott.  „Ha  népünk  képes  volt  fölépíteni  Angkort,  akkor 
mindenre  képes"  -  szögezte  le  Pol  Pót  1977.  szeptember  27-én,  abban  a 
beszédfolyamban,  amelyben  hivatalosan  bejelentette,  hogy  az  Angkar  igazában  nem 
más,  mint  Kampucsea  kommunista  pártja. Más  forrásból  is  igazolást  merített  a  vörös 
khmer  akarnokság,  a  „dicsőséges  április  17-ből"  amely  állítólag  bebizonyította,  hogy  a 
szegény  kambodzsai  parasztok  az  első  imperialista  hatalomnak  is  fölébe  tudnak 
kerekedni. 

Ebben  a  fellengzősségben  már  csak  apróság,  hogy  arra  kérik  a  népességet:  feszítse 
meg  az  erejét,  és  arasson  le  hektáronként  „három  tonnát"  (hántolatlan  rizsből),^^^  hiszen 
1970  körül  alig  arattak  többet  egy  tonnánál.  Apróság,  hogy  a  gazdag  északnyugati 
országrészben  meg  akarják  háromszorozni  a  rizsföldek  területét.  Ez  ténylegesen  mind 
szűzföldek  feltörését,  mind  óriási  arányú  öntözés  kiépítését  kívánta arról  volt  szó, 
hogy  nagyon  gyorsan  évi  egy  hántolatlanrizs-aratásról  kettőre,  majd  idővel  háromra 
kellett  áttérni.  Ezzel  szemben  minden  más  növénytermelés  visszaszorult;  ráadásul  még 
semmibe  is  vették  az  újak  képviselte  „munkahadseregtől"  megkövetelt  erőfeszítést. 
Nos,  ez  az  erőfeszítés  gyakran  az  egész  lakosság  legéletrevalóbb  részének  halálos 
kimenetelű  következményekkel  járó  kimerültségére  vezetett:  sokszor  azok  haltak  meg 
legelőbb,  akiktől  a  legtöbbet  követelték,  a  legerősebbek.^^^  Rendszeresen  tizenegy  órás 
munkanapok  voltak,  de  alkalomadtán  úgy  kívánta  a  falvak  közti  munkaverseny  (a 


kádereik  nagyobb  dicsőségére),  hogy  már  hajnali  4-kor  fölkeljenek  az  emberek,  és  este 
10-11  óráig  kinn  maradjanak  a  munkaterületen. Általában  csak  tíznaponként  tartottak 
pihenőnapot  (de  néha  teljesen  kihagyták);^^^  a  pihenőnapok  is  vég  nélküli  politikai 
gyűlésekkel  teltek.  Rendes  körülmények  között  nem  volt  szükségképpen  nagyobb  a 
munkatempó,  mint  a  kambodzsai  paraszt  szokásos  munkatempója.  Csak  az  a  különbség, 
hogy  itt  alig  volt  szusszanásnyi  idő.  hogy  kifújja  magát  az  ember,  nem  volt  hol 
megpihenni  munka  közben,  és  főleg  idültté  vált  a  rosszultápláltság.^^^ 

Lehet,  hogy  napfényes  lett  volna  a  jövő,  de  a  jelen  siralmas  volt.  1976  novemberében 
úgy  becsülte  a  bangkoki  amerikai  nagykövetség  a  menekültek  elbeszélései  alapján,  hogy 
50%-kal  csökkent  a  megművelt  földterület  az  1975  előtti  időszakhoz  képest. Akik 
akkor  utaztak  az  országban,  félig  kihalt  vidékeket  írnak  le,  parlagon  hagyott  földeket;  ez 
volt  az  eredménye,  hogy  tömegesen  vitték  el  az  embereket  az  erdőirtó  telepekre  és 
övezetekbe.  Laurence  Picq  beszámolója  hajmeresztő. 

Rendetlenség  a  földeken 


Az  út  mentén,  kétoldalt,  parlagon  heverő  rizsföldek,  ameddig  a  szem  ellát. 

Hiába  kerestem  a  palántázás  nyomait.  Sehol  semmi;  csak  jó  tíz  kilométerrel  odább  egy 
munkacsapat,  néhány  süldő  lány. 

Hol  vannak  a  mozgó  brigádok,  a  fiatalok  százai,  akikről  naponta  beszél  a  rádió? 

Itt-ott  kis  csoportok,  férfiak,  nők  kószálnak  fásult  képpel,  kis  batyu  a  vállukon.  A 
ruhájukról,  hajdan  színes  condráikról,  szűk  nadrágjukról  vagy  szakadozott  szoknyájukról 
meglátszott,  hogy  „újak",  városból  kiűzött  egykori  városlakók. 

Megtudtam,  hogy  az  év  derekén  új  emberszállítmányokat  szerveztek,  hogy  enyhítsenek 
egy  „áruló  banda"  képtelen  politikája  okozta  egyensúlyzavaron. 

Az  első  időkben  a  délnyugati  országrész  mostoha  tájaira  küldték  ezeket  a  városiakat, 
és  ott,  a  teljes  nyomorúságban,  „új  világszemléletet"  kellett  elsajátítaniuk.  Hát,  azalatt 
munkás  kéz  nélkül  maradtak  a  termékeny  földek.  Az  egész  országban  pusztított  az 
éhhalál,  de  a  termőföldeknek  csak  egyötödét  hasznosították! 

Hová  lett  ezekről  a  földekről  a  régi  munkaerő?  Sok  kérdés  maradt  válasz  nélkül. 

A  lankadatlanul  dolgos,  agyondicsért  mozgó  brigádok  nehéz  körülmények  között  éltek. 
A  mezőre  hordták  nekik  az  élelmet:  egy  kis  meleg  vízben  főtt  szulák,  egy  kis  rizs,  a  fele 
annak,  amit  Phnom  Penhben  láttunk.  Ilyen  fejadaggal  lehetetlen  a  nehéz  munka, 
ennélfogva  nem  lehet  így  termelni  semmit.  [...] 

Tágra  nyitottam  a  szememet.  Szörnyű  volt  a  látvány:  leírhatatlan  emberi  nyomor, 
elmondhatatlan  rendetlenség,  siralmas  zűrzavar. 

Jó  gyorsan  haladt  az  autó,  de  egy  aggastyán  arrafelé  szaladt,  mindkét  kezével 
hadonászva.  Egy  fiatal  nő  feküdt  az  út  szélén,  biztos  beteg  volt.  A  vezető  kitért  előle,  az 
öreg  pedig  ott  maradt  az  út  közepén,  az  égnek  emelt  két  karjával. 


A  KKP  gazdasági  terve  már  magában  is  tűrhetetlen  feszültségekkel  járt.  Az 
alkalmazásával  megbízott  káderek  pökhendi  kontársága  csak  tovább  súlyosbította  őket. 
Az  öntözés  volt  a  terv  talpköve,  óriási  erőket  fordítottak  rá,  és  valahogy  föláldozták  vele  a 


jelent  a  jövőért.  Bizony  sok  munkálat  elgondolásának  és/vagy  kivitelezésének 
középszerűsége  nagyrészt  hiábavalóvá  tette  ezt  az  áldozatot.  Néhány  ma  is  használatos 
gáton,  csatornán,  duzzasztón  kívül  hányat  elsodort  az  első  árvíz  (alkalomadtán  vízbe 
fojtva  néhány  száz  építőmunkást  vagy  falubelit),  hány  folyatta  visszafelé  a  vizet,  hány 
eliszaposodott  néhány  hónap  alatt!  Néha  vízépítő  mérnökök  is  voltak  a  kétkezi  munkások 
között,  de  ők  csak  magukban  dühönghettek;  minden  bírálat  az  ellenség  művének 
számított  volna  az  Angkar  szemében,  és  az  ismert  következményekkel  járt  volna...  „Csak 
politikai  iskolázottságra  van  szükségetek  a  gátépítéshez,  semmi  másra"  -  bizonygatták  a 
rabszolgáknak.^^"^  Gyakran  írástudatlan  parasztok  voltak  a  munkavezetők,  azok  meg  csak 
egy  műszaki  elvet  tartottak  szemük  előtt;  minél  több  legyen  a  földmunkás,  a  munkaóra 
meg  a  megmozgatott  föld. 

A  technika  és  a  technikusok  iránti  megvetés  a  legegyszerűbb  józan  parasztész 
elutasításával  párosult:  lehet,  hogy  kérges  kezű  szegény  ördögök  irányították  a 
munkaterületeket  és  a  falvakat,  de  az  ő  gazdáik  meg  látszólagos  ésszerűséget, 
egyöntetűséget  áhító  és  meg-győződéses  mindentudó  városi  értelmiségiek  voltak.  így 
elrendelték,  hogy  egyengessék  el  a  rizstáblákat  elválasztó  hantcsíkok  nagy  részét,  mert 
mindenütt  az  egyhektáros  táblaméret  volt  kötelező. Akármilyenek  voltak  is  a  helyi 
természeti  viszonyok,  az  egész  tartományra  központilag  határozták  meg  a  mezei  munka 
rendjét. Kimondták,  hogy  a  rizstermés  a  siker  egyetlen  ismérve,  ezért  néhány  káder 
jónak  látta,  hogy  minden  fát  kivágjon  a  megművelt  földterületen,  még  a  gyümölcsfákat 
is;  szétrombolták  néhány  prédáié  veréb  fészkét,  de  a  kiéhezett  lakosság  egyik 
élelemforrását  is  megsemmisítették  vele.^^^  A  természetet  letarolták,  a  munkaerőt  meg 
alosztályokra  bontották,  és  a  képtelenségig  szakosították;  külön  „mozgósítottak"  minden 
korcsoportot,^^^  (héttől  tizennégy  évig,  majd  tizennégy  évtől  házaskorig  lévőket,  időseket 
stb.),  és  tovább  is  osztódtak  a  munkások  egy-egy  bizonyos  és  kizárólagos  feladatra 
kijelölt  munkacsapatokra.  Emellett  alárendeltjeikkel  alig  dolgozó,  távoli  káderek 
osztogatták  utasításaikat,  mindenhatóságuk  dicsfényében,  a  legcsekélyebb  ellentmondást 
sem  tűrve. 

Esztendőkig  éhség  kínozta  a  kambodzsaiak  millióit;  ezt  is  tudatosan  kihasználták,  hogy 
még  mélyebbre  taszítsák  őket  a  szolgaságba.  Mert  ha  nem  tudtak  élelemtartalékot 
gyűjteni,  nem  is  akartak  úgy  szökni  azok  a  legyengült  emberek.  Mindig  az  evésen  járt  az 
eszük,  eltört  bennük  az  önálló  gondolkodás,  az  ellenkezés,  sőt  a  nemiség  rugója  is. 
Húzdmeg-ereszdmeget  játszottak  az  élelmezésükkel,  akkor  jobban  elviselték  a  kényszerű 
költözést,  a  közös  étkezde!  étkezést  (egy-két  kielégítő  ebéd,  és  máris  mindenki  szeretni 
kezdte  az  Angkart),  azt  is,  hogy  szétszaggatták  az  emberek,  sőt  szülők  és  gyerekek 
közötti  érzelmi  kapcsolatokat.  Bármilyen  véres  volt  is,  habozás  nélkül  megcsókolták  az 
ételosztó  kezet. 

A  sors  szomorú  fintora:  mindent  föl  akart  áldozni  a  rendszer  a  rizs  mítoszáért  (ahogy 
acélmítosz  volt  a  Szovjetunióban  és  cukormítosz  Kubában),  de  csak  azt  érte  el  vele,  hogy 
mindinkább  mitikussá  vált  ez  az  élelmiszer.  A  húszas  évek  óta  Kambodzsa  évente  több 
százezer  tonna  rizst  exportált  rendszeresen,  de  azért  lakossága  tömegeit  is  táplálta, 
szerényen,  de  tisztességesen.  Most  meg,  1976  eleje  óta,  amikor  mindenfelé  bevezették  a 
közös  étkezdét,  a  kambodzsaiak  jórésze  alig  jutott  hozzá  többhöz,  mint  a  (személyenként 


körülbelül  négy  kávéskanál  rizst  tartalmazó)  híg  rizsleves. A  termés  meg,  amint  láttuk, 
hol  nyomorúságos,  hol  meg  katasztrofális  volt.  Rendkívüli  mértékben  csökkentek  a  napi 
fejadagok.  A  becslések  szerint  1975  előtt  Battambang  tartományban  naponta  körülbelül 
400  gramm  rizst  fogyasztott  egy  felnőtt;  legalább  ennyi  kellett  a  mindennapi 
tevékenységhez.  Minden  beszámoló  egybehangzik:  a  vörös  khmerek  idejében  valóságos 
lakoma  volt,  ha  valaki  szert  tett  egy  doboz  (250  gramm)  rizsre.  Nagyon  sokat  változott  a 
fejadag,  de  az  is  gyakran  megesett,  hogy  öt,  hat,  sőt  nyolc  embernek  kellett  beérnie 
egyetlen  doboz  rizzsel. 

Ezért  általában  létfontosságú  a  feketepiac  -  ott  lehet  rizst  szerezni,  különösen 
káderektől,  akik  sok,  be  nem  jelentett  halott  fejadagját  elsikkasztják  -,  meg  a 
mindenképpen  tilos  egyéni  élelemkeresés  (az  Angkar  a  nép  javáért  dolgozik,  tehát 
elegendő  fejadagot  állapít  meg),  amelyet  ugyan  néha  eltűrnek,  hivatalosan^^^  vagy 
félhivatalosan,  persze  csak  akkor,  ha  nem  jár  együtt  „tolvajlással".  Semmi  sem  kerülhette 
el  a  farkaséhes  koplalók  dühödt  figyelmét,  sem  az  elvileg  közös  javak  (épp  aratás  előtt 
vagy  alatt,  a  hántolatlan  rizs  és  -  mindig  -  a  gyümölcs),  sem  a  szegényes  magántulajdon 
(a  régiek  tyúkóljai,  majd  háziállatai),  sem  a  rizsföldön  hemzsegő  rák,  béka,  csiga,  gyík, 
kígyó,  sem  a  vöröshangya  vagy  a  nyersen  fölfalt  nagy  pókok,  sem  a  sarjú,  a  gomba,  az 
erdei  gumók,  amelyek  óvatlanul  szedve  vagy  részben  fövetlenül  fogyasztva^^^  sok 
halálesetet  okoztak.  Még  egy  szegény  országban  sem  sejtett  végletekig  fajulhattak  a 
dolgok:  elették  a  vályúból  a  korpát  a  disznók  elől,^^"^  vagy  jóízűen  felfalták  a  mezei 
patkányokat. Az  egyéni  táplálékkeresés  maradt  a  büntetés  egyik  legfőbb  oka,  és  ez  a 
büntetés  a  figyelmeztetéstől  -a  termés  nagyarányú  dézsmálása  esetében  -  az  elrettentő 
kivégzésig  terjedhetett.^^^ 

Az  idült  rosszul  tápláltság  legyöngítette  a  szervezetet,  és  minden  betegség  (különösen  a 
vérhas)  táptalaja  volt,  és  súlyosbította  is  őket.  „Éhségbetegségek"  is  fölléptek,  a 
leggyakoribb  és  legsúlyosabb  az  általános  -  és  egészen  más,  de  mégis  hasonló  történelmi 
helyzetekben  leírt  -  vízkór,  amelyet  a  mindennapi  kása  nagy  sótartalma  idézett  elő.  Végül 
némelyek,  főleg  az  öregek,  már  irigykedve  tekintettek  erre  a  viszonylag  csendes  halálra 
(hiszen  csak  elgyengül,  majd  öntudatlanságba  szenderül  tőle  az  ember). 


A  legkevesebb,  amit  elmondhatunk:  nem  nagyon  hatotta  meg  a  vörös  khmer  vezetőket 
ez  a  drámai  betegeskedés,  pedig  néha  bizony  a  maródiak  tették  ki  egy-egy  közösség 
többségét.^^^  Bűnös  volt,  aki  balesetet  szenvedett,  mert  „munkaerőtől  fosztotta  meg  az 
Angkart".^^^  Mindig  lógással  gyanúsították  a  gyengélkedőt,  nem  is  hagyhatta  abba  a 
munkát,  amíg  rendelőbe  vagy  kórházba  nem  ment,  ott  pedig  csak  fél  fejadag  élelmet 
osztottak,  és  igen  nagy  volt  a  járványveszély.  Bizonyára  joggal  írja  Henri  Locard,  hogy 
„inkább  vesztőhelyek,  semmint  gyógyhelyek  a  kórházak  a  lakosságnak";^^^  Pin  Yathay 
néhány  hét  alatt  szőkébb  családjának  négy  tagját  veszítette  el  egy  kórházban.  Egy 
tizenöt  fiatalból  álló  csoport  bárány-himlős  lett,  de  semmilyen  kezelést  sem  kapott: 
tovább  kellett  dolgozniuk,  szó  sem  lehetett  ápolásról,  a  csupasz  földön  háltak,  bár 
kisebesedtek  rajtuk  a  kiütések.  A  következmény:  egyetlenegy  maradt  életben  közülük. 


A  fogódzók  szétrombolásától  az  elállatiasodásig 


Tudjuk,  hogy  az  éhség  elembertelenít.  Kényszerűen  önmagába  fordul  tőle  az  ember; 
életben  akar  maradni,  csakis  az  jár  az  eszében.  Mi  mással  magyarázhatnánk,  hogy 
alkalomadtán  emberevésre  adja  a  fejét?  De  a  jelek  szerint  nem  volt  ez  úgy  elterjedve, 
mint  a  nagy  ugrás  Kínájában,  és  úgy  látszik,  hogy  csak  halottakat  ettek  meg.  Pin  Yathay 
két  példát  említ  határozottan:  egy  volt  tanítónő  részben  felfalta  a  nővérét,  egy  kórházi 
szoba  pedig  megosztozott  egy  elhunyt  fiatalemberen.  Mindkét  esetben  halál  az 
„emberevő"  (a  khmer  hagyomány  különösképpen  ördögi  szelleme)  büntetése,  mégpedig 
úgy,  hogy  agyonverik,  a  falu  (és  a  tanítónő  esetében  a  kislánya)  szeme  láttára. 
Akárcsak  Kínában,  bosszú-kannibalizmus  is  volt:  Li  Heng^^^  egy  vörös  khmer 
katonaszökevényről  beszél,  akivel  kivégzése  előtt  megetették  a  saját  füleit.  Többször  is 
említik,  hogy  emberi  májat  is  ettek,  ez  nem  is  csak  a  vörös  khmerek  sajátsága  volt:  néha 
köztársasági  katonák  is  erre  kényszerítették  ellenségeiket  1970  és  1975  között,  de 
mindenütt  találunk  hasonló  szokásokat  Délkelet-Ázsiában.^^^  Haing  Ngor  elmondja, 
hogy  egy  börtönben  hogyan  szedik  ki  a  magzatot  egy  meggyilkolt  állapotos  asszonyból, 
hogyan  vágják  ki  a  máját  és  vágják  le  a  mellét;  a  magzatot  eldobják  (már  több  is  lóg  a 
tömlöc  ereszén,  ott  szikka doznak),  a  többit  meg  elviszik,  ezzel  a  megjegyzéssel,  „Na, 
elég  húsunk  van  ma  estére!"  Ken  Khun  meg  egy  szövetkezeti  főnököt  említ,  aki  emberi 
epehólyagból  csinál  magának  szemorvosságot^^^  (és  a  beosztottjainak  is  nagylelkűen 
osztogatja!),  közben  meg  az  emberi  máj  ízét  dicsérgeti.^^^  Nemde  egy  sokkal 
általánosabb  jelenségnek,  az  értékek,  az  erkölcsi  és  kulturális  fogódzók,  elsősorban  a 
buddhizmus  főerénye,  a  részvét  szétfoszlásának  netovábbja  ez  az  antropofágia?  Ez  a 
vörös  khmer  rendszer  nagy  önellentmondása:  azt  állította,  hogy  az  egyenlőség,  az 
igazság,  a  testvériség,  az  önzetlenség  társadalmát  akarja  fölépíteni,  ám,  akárcsak  a  többi 
kommunista  hatalom,  az  önzés,  az  aki-bírja-marja,  a  hatalomra  jutott  egyenlőtlenség,  az 
önkény  hallatlan  elszabadulását  idézte  elő.  Először  -  és  mindenekelőtt  -  meg  kellett 
tanulni  hazudni,  csalni,  lopni  és  érzéketlennek  lenni,  ha  életben  akart  maradni  az  ember. 

Fölülről  mutattak  példát,  ha  így  mondhatjuk.  Pol  Pót  1963-ban  vette  be  magát  az 
erdőbe  felkelőnek,  de  semmit  sem  tett,  hogy  kapcsolatot  tartson  a  családjával,  még 
1975.  április  17-e  után  sem.  Másokkal  együtt  deportálták  két  fivérét  és  sógornőjét,  és  az 
egyik  fivére  gyorsan  el  is  pusztult;  a  másik  két  rokona,  ha  későn  is,  ráismert  a  diktátorra 
egy  hivatalos  arcképről,  de  úgy  látták  jónak  (bizonyára  joggal),  hogy  nem  fedik  föl  a 
rokonságukat. Mindent  megtett  a  rendszer  a  családi  kapcsolatok  meglazításáért  vagy 
szétszakításáért,  mert  jól  látta,  hogy  önkéntelenül  is  ellenállási  gócot  alkothatnak  annak 
a  totális  törekvésnek  az  útjában,  hogy  minden  egyén  közvetlenül  az  Angkartól  függjön.  A 
munkacsapatnak  gyakran  megvoltak  a  maga  saját  „helyiségei"  (sokszor  egyszerű 
gyékényszőnyegek  vagy  függőágyak),  még  akkor  is,  ha  a  faluhoz  egészen  közel 
tanyáztak. 

Nagyon  nehezen  adtak  engedélyt,  hogy  eltávozzék  valaki  a  csapatból:  a  férjek 
gyakran  hetekig  vagy  még  tovább  is  el  voltak  szakítva  a  feleségüktől;  a  gyerekeket 
elvették  idős  szüleiktől;  a  serdülők  fél  esztendeig  is  hiába  várhatták  az  engedélyt,  hogy 
meglátogathassák  a  családjukat,  semmit  sem  tudtak  róluk,^^^  ha  meg  sikerült 
hazatérniük,  néha  azt  tapasztalhatták,  hogy  mindannyian  elpusztultak.^^^  Ebben  is  fölülről 


mutattak  példát:  a  vezető  házaspárok  gyakran  maguk  is  külön  éltek.^"^°  Rossz  szemmel 
nézték,  ha  egy  anya  túl  sokat  törődik  a  gyerekével,  még  ha  kicsi  volt  is  a  gyerek. 

A  férjeknek  már  nem  volt  hatalmuk  a  feleségük,  a  szülőknek  az  ivadékaik  fölött; 
megvonták  tőlük:  kivégezhették  az  embert,  mert  pofonvágta  a  feleségét,  vagy  azért, 
mert  följelentették  a  gyerekei,  hogy  elnáspágolta  őket,  önbírálatra  kényszeríthettek 
valakit,  mert  elkáromkodta  magát,  vagy  mert  összeszólalkozott  valakivel.^"^^  Ebben  az 
igen  kevéssé  humánus  környezetben  annak  a  jelét  kell  látnunk,  hogy  a  hatalom 
önmagának  akarja  fenntartani  a  törvényes  erőszak  kiváltságát,  fel  akar  bontani  minden, 
tőle  független  tekintélykapcsolatot.  A  legnagyobb  megvetéssel  szóltak  a  családiasságról; 
gyakran  végérvényesen  úgy  is  elszakadhattak  egymástól  emberek,  hogy  nem  sikerült 
nekik  felszállni  ugyanarra  a  teherautóra,  vagy  egy  karavánban  két,  egymást  követő 
szekér  más-más  utasítást  kapott,  hogy  ne  egyfelé  vigyék  a  deportáltakat.  Nem  számított 
a  kádereknek,  hogy  magukra  maradnak  az  öregek  vagy  a  gyerekek:  „Ne  törődjetek  vele. 
Majd  az  Angkar  gondot  visel  [rájuk].  Nem  bíztok  az  Angkarban?"  -  ezt  a  típusválaszt 
kapták,  akik  könyörögtek,  hogy  együtt  maradhassanak  a  hozzátartozóikkal.^"^^ 

Amikor  bevezették  a  holtak  eltemetését  az  elhamvasztás  helyett  (kevés  kivétellel, 
amiért  könyörögni  kellett,  és  találni  egy  emberséges  kádert),  megint  csapást  mértek  a 
családi  együvé  tartozásra:  a  khmer  szerint  ha  otthagyjuk  egy  hozzátartozónkat  a 
hidegben,  a  sárban,  temetési  szertartás  nélkül  (mert  semmi  hasonló  sincs  ilyenkor),  a 
legcsekélyebb  tiszteletet  is  megtagadjuk  tőle,  veszélybe  sodorjuk  az  újra 
megtestesülését,  esetleg  kísértet  létre  kárhoztatjuk.  Ezzel  szemben  különösképpen  jó,  ha 
velünk  van  egy  kevés  a  hamvaiból  ilyenkor,  a  gyakori  költözködés  idején.  Valójában  ez 
volt  annak  a  módszeres  támadásnak  egyik  fő  területe,  amely  Kambodzsa  gazdag, 
hagyományos  kultúrája  ellen  indult,  akár  buddhista  vagy  buddhizmus  előtti  volt  az  a 
kultúra  (a  loeu  khmerek  „primitív"  szertartásait  sem  őrizték  meg  gondosabban,  mint  az 
Angkori 

Birodalom  korából  fennmaradt  rítusokat),  akár  népi  (szerelmi  dalok,  tréfák),  akár 
tudós  kultúra  (udvari  táncok,  templomi  festmények,  szobrok  stb).  Az  1976-os  terv 
bizonyára  a  kínai  kulturális  forradalmat  majmolta;  csakis  a  forradalmi  dalokat  és 
költeményeket  ismerte  el  művészi  megnyilatkozásnak,  semmi  mást.^"^^ 

Ám  ezen  túl  egyszersmind  az  élők  emberségét  is  elvitatja  a  holtak  lefokozása.  „Nem 
vagyok  emberi  lény,  állat  vagyok"  -  fejezte  be  a  vallomását  Hu  Nim  egykori  pártvezető  és 
miniszter.^"^"^  Csak  annyit  ér  az  ember  mint  az  állat?  Az  életébe  kerülhetett  valakinek,  ha 
elbitangolt  tőle  egy  ökör,  halálra  kínozhatták,  ha  megvesszőzött  egyet.  Embereket 
fogtak  be  az  ekébe,  őket  aztán  könyörtelenül  megcsapkodták  az  ostorral,  ha  nem  állták 
meg  a  helyüket  a  tehén  mellett,  amelynek  segíteniük  kellett. Olyan  olcsó  az 
emberélet...  „Egyénieskedő  hajlamaid  vannak.  [...]  Meg  kell  szabadulnod  az  érzelmeidtől" 
-  torkolja  le  egy  vörös  khmer  katona  Pin  Yathayt,  aki  szerette  volna  maga  mellett  tartani 
sebesült  fiát.  Pár  nap  múlva  meg  is  halt  a  fiú,  de  amikor  Pin  Yathay  el  akart  menni,  hogy 
meglátogassa  holtában,  betegséget  kellett  igazolnia  hozzá  -  így  „nem  fecsérli  a 
munkaerejét  az  Angkar  rovására"  -,  hogy  nagy  nehezen  engedélyt  kapjon,  és 
meglátogathassa  a  fia  tetemét.  Később  ahhoz  sem  volt  joga,  hogy  meglátogassa  a 


feleségét  a  kórházban,  mert  „majd  az  Angkar  gondol  az  asszonyra".  Egyszer  elment 
segíteni  egy  beteg  szomszédasszonynak  és  két  kisgyerekének,  erre  ezt  a  megjegyzést 
hallotta  egy  vörös  khmertől:  „Nem  a  maga  dolga,  hogy  segítsen  neki,  ellenkezőleg,  azt 
bizonyítja  vele,  hogy  még  van  magában  irgalom,  baráti  érzés.  Le  kell  mondania  ezekről 
az  érzelmekről,  ki  kell  tépnie  a  leikéből  ezeket  az  egyénieskedő  hajlamokat.  Most  menjen 
csak  haza."^"^^ 


Minden  emberi  vonás  módszeres  megtagadásának  azonban  hátulütője  is  van  az  ország 
urai  szempontjából:  áldozataikból  is  kivész  minden  aggály,  hazudnak,  lógnak,  mihelyt 
félrenéznek  az  őrök  és  a  besúgók,  de  főleg  lopnak.  Élet  vagy  halál  kérdése  ez,  olyan  kis 
fejadagokat  oszt  az  Angkar:  mindenki  lop,  a  gyerekektől  az  aggastyánokig  -  ez  esetleg 
csak  azt  jelenti,  hiszen  minden  az  államé,  hogy  leszed  az  ember  néhány  gyümölcsöt. 
Pokoli  csapda  ez  a  társadalom,  csak  annyi  választást  hagy,  hogy  vagy  meghalsz,  vagy 
lopsz  és  csalsz:  ez  a  félrenevelés  tartja  fenn  mindmáig,  különösen  a  fiatalokban  azt  a 
cinizmust  és  önzést,  amely  Kambodzsa  fejlődési  lehetőségeit  is  veszélybe  sodoija. 

A  rendszernek  az  a  másik  feloldhatatlan  önellentmondása,  hogy  az  élet  és  a  gondolat 
teljes  átláthatóságát  követelik,  ezzel  szemben  a  hatalmi  csoport  maga  a  megtestesült 
alakoskodás.  Egyedülálló  jelenség  a  kommunista  rendszerek  történetében:  csak  1977. 
szeptember  27-én  jelentik  be  hivatalosan  a  KKP  létezését,  április  17-e  után  harminc 
hónappal.  Magának  Pol  Pótnak  a  személyét  is  különös  gonddal  őrzött  titok  veszi  körül.  Az 
1976-os  márciusi  „választáson"  lép  először  a  nyilvánosság  elé,  és  úgy  tüntetik  fel,  hogy 
„kaucsuk-ültetvényi  munkás".  Valójában  soha  sem  dolgozott  gumiültetvényen,  de 
„szüleinek  tanyáján"  sem,  ahogyan  egy  hivatalos  életrajza  állította  1977  októberében, 
észak-koreai  látogatása  alkalmával.  Nyugati  titkosszolgálatok  azonosították,  és 
állapították  meg  az  adatok  összevetése  alapján,  hogy  Pol  Pót  és  Szalot  Szár  ugyanaz  a 
személy,  egy  kommunista  aktivista,  aki  1963-ban  menekült  el  Phnom  Penhből,  és  akiről 
azt  híresztelték  a  KKP  bizonyos  káderei,  hogy  „meghalt  az  erdei  felkelésben".  Hogy 
könnyebben  gyakorolhassa  teljhatalmát,  Pol  Pót  annyira  homályban  akart  maradni,  hogy 
sosem  lett  sem  életrajza,  sem  szobra,  még  hivatalos  arcképe  sem;  csak  ritkán  jelent  meg 
fényképe,  és  összegyűjtött  írásai  sem  láttak  napvilágot.  Semmi  nyoma  hát  a  személyi 
kultusznak;  sok  kambodzsai  csak  1979  januárja  után  tudta  meg,  hogy  ki  volt  a 
miniszterelnöke. Pol  Pót  összeolvadt  az  Angkarral,  és  viszont;  minden  úgy  történt, 
mintha  a  legkisebb  faluban  is  ott  volna  ennek  a  névtelen  szervezetnek  névtelen  fővezére, 
láthatatlanul,  a  hatóság  legparányibb  képviselője  mögött  is.  A  tudatlanság  a  rémület 
anyja;  soha  senki  sem  érezheti  magát  biztonságban. 

Homály/áttetszőség;  a  rendszer  rabszolgái  nem  a  maguk  urai.  még  a  legcsekélyebb 
mértékben  sem.  Mások  irányítják  teljhatalommal  ezeknek  a  rabszolgáknak  a  jelenét, 
olyan  időbeosztás  révén,  amely  egy  pillanat  nyugtot  sem  hagy  nekik,  s  fő  gondjuk,  a 
táplálkozás  révén,  a  gyakori  kritika-önkritika-gyűlések  révén,  amelyeken  a  legkisebb  hiba 
miatt  is  meggyűlhet  az  ember  baja.  Ha  a  legcsekélyebb  kétség  támad  is  az  emberek 
nyilatkozatainak  szavahihetősége  tekintetében,  tüzetesen  földerítik  a  múltjukat, és 
letartóztatással,  kínzással  bírják  rá  őket,  hogy  vallják  be,  amit  palástolni  kívántak.  Ki  van 
szolgáltatva  az  ember  a  följelentésnek,  egy-egy  véletlen  találkozásnak,  hogy  összeakad 
egy  régi  kartárssal,  szomszéddal,  iskolatárssal...  A  jövő  meg...  mintha  csak  egy  hajszálon 


függne,  a  hatalmon  lévő  Moloch  legkisebb  szeszélyétől.  Semmi  sem  kerülheti  el  a 
hatalom  tekintetét,  amelynek  „annyi  a  szeme,  mint  az  ananászdudor"  ahogy  a  közkeletű 
mondás  tartja.  Mindennek  politikai  jelentőséget  tulajdonítanak,  ezért  a  fennálló 
szabályok  legkisebb  megsértése  is  ellenzéki  tettnek,  így  „ellenforradalmi 
bűncselekménynek"  számíthat.  A  legkisebb,  akár  önkéntelen  ballépést  is  kerülni  kellett:  a 
vörös  khmerek  üldözési  mániát  terjesztettek  maguk  körül  (körös-körül  ott  az  álnok,  de  jól 
álcázott  ellenség),  és  e  szerint  az  észjárás  szerint  nem  volt  sem  baleset,  sem  véletlen, 
sem  ügyetlenség  -  csak  „árulás".  Ha  eltört  az  ember  egy  poharat,  ha  nem  bírt  egy 
bivallyal,  ha  ferdére  hűzta  a  barázdát,  könnyen  a  szövetkezet  bírósággá  alakult  tagsága  - 
közöttük  szülei  és  barátai  -előtt  találhatta  magát,  s  akkor  aztán  nem  volt  hiány  vádlóban. 
Sosem  volt  tanácsos  a  halottakat  emlegetni,  hiszen  azok  vagy  jogos  büntetéssel  sújtott 
árulók  voltak,  vagy  gyávák,  akik  megvonták  munkaerejüket  az  Angkartól.  Maga  az  a  szó 
is  tabu  lett,  hogy  „halott";  azt  kellett  mondani  helyette,  hogy  bat  kluon  (eltűnt  test). 

Volt  itt  mégis  egy  gyenge  pont,  mégpedig  az,  hogy  hiányzott  mindenféle  -  akár 
parancsra  működő  -  bírósági  szervezet  (sohasem  volt  per),  és  főleg  nevéhez  méltó 
rendőri  szervezet;  a  hadseregre  volt  bízva  a  belső  biztonság  fenntartása,  bár  nemigen 
volt  fölkészülve  erre  a  feladatra.  Az  elnyomó  gépezet  kezdetlegessége  magyarázza,  hogy 
végeredményben  elég  könnyű  volt  kereskedni,  bizalmas  társaságban  meglehetős 
szabadon  beszélni,  továbbá  lopni...  De  azt  is  ez  magyarázza,  hogy  olyan  mértéktelenül 
felhasználtak  gyerekeket  és  serdülőkel  rendőri  segéderőnek.  Némelyek  már  betagozódtak 
a  vörös  khmer  gépezetbe  (úgy  hívták  őket,  hogy  cshiop);  tulajdonképpen  besúgók  voltak, 
például  bemásztak  a  cölöpkunyhók  alá,  hallgatóztak,  hogy  nem  folyik-e  valami  ellenséges 
beszélgetés,  próbáltak  tiltott,  egyéni  élelmiszerkészletek  nyomára  bukkanni.  Másoknak, 
gyakran  még  fiatalabbaknak  meg  főleg  az  volt  a  dolguk,  hogy  szüleik,  fivéreik,  nővéreik 
politikai  magatartását  figyeljék,  és  ha  „zavaros"  gondolatokat  észlelnek  körükben, 
jelentsék  fel  őket,  „az  ő  érdekükben".  Minden  kambodzsainak  minden  tilos  volt  (vagy 
annak  volt  tekinthető),  amit  külön  nem  engedélyeztek.  A  börtön,  ténylegesen,  a  halál 
előszobája  volt,  ezért  vagy  elnézték  a  kisebb  -  nem  visszaesőként  elkövetett  - 
vétségeket,  amelyek  önkéntes  és  kellőképpen  alázatos  önbírálat  tárgyai  is  lehettek,  vagy 
azzal  büntették  őket,  hogy  más  munkahelyre  (például  -  kínai  módra  -  a  disznóólakhoz) 
irányították  át,  esetleg  többé-kevésbé  jól  elverték  a  tettest,  általában  egy  közgyűlés 
után.  Erre  számtalan  ürügyet  találtak.  Hogyan  is  nyugodhatnának  bele  egy  család  tagjai, 
hogy  hónapokig  ne  lássák  egymást,  pedig  a  különféle  munkacsapatok  egymástól  csak 
néhány  kilométerre  dolgoznak?  Hogyan  is  kerülhetnék  el  a  kisebb-nagyobb  hibákat  a 
munkában,  akár  azért,  mert  nincs  tapasztalata  az  embernek,  vagy  ellankadt  a  figyelme  a 
kimerültségtől,  vagy  mert  elkopott  egy  szerszám?  Hogyan  lehet  ellenállni  annak  a 
kísértésnek,  hogy  egy  kis  élelmet  gyűjtsön  az  ember,  vagy  hogy  „lelopjon"  egy  banánt? 

Minden  ilyen  „bűncselekményért"  börtön  vagy  halál  járhatott. Mindenki  elkövetett 
ilyeneket,  mégis  többnyire  mérsékeltebb  büntetést  szabtak  ki  értük.  Minden  viszonylagos: 
különösen  fiataloknak,  köznapi  büntetés  volt  a  megkorbácsolás;  a  jelek  szerint  a 
felnőtteket  jobban  összeverték,  megesett,  hogy  bele  is  haltak.  Vörös  khmer  katonák 
lehettek  a  pribékek.  De  az  volt  a  leggyakoribb,  hogy  saját  munkatársai  verték  meg  az 
embert,  olyan  „75-ösök"  akik  versenyt  buzgólkodtak,  annál  is  inkább,  mert  ők  is  állandó 


veszélyben  érezték  magukat.  Mint  mindig,  teljes  megadást  kellett  mutatni;  minden 
jajszóban,  vagy  még  inkább  tiltakozásban  annak  jelét  látták,  hogy  ellenáll  az  ember  a 
büntetésnek,  és  így  a  rendszernek.  Büntetni  akartak,  de  rémületet  kelteni  is:  színlelt 
kivégzés  is  járta. 

A  gyilkosság  mint  kormányzási  mód 

„Mi  olyan  országot  építünk,  hogy  ahhoz  egymillió  jó  forradalmár  is  elég.  Nincs  is 
szükségünk  a  többire.  Inkább  tíz  barátot  megölünk,  semmint  hogy  egy  ellenség  is  életben 
maradjon"  -  ilyen  beszédeket  mondtak  a  vörös  khmerek  a  szövetkezeti  gyűléseken. A 
gyakorlatba  is  átültették  ezt  a  népirtó  felfogást.  Pol  Pót  alatt  mindennapos  volt  az 
erőszakos  halál;  gyakrabban  halt  meg  akkoriban  az  ember  gyilkosság  következtében, 
mint  betegségben  vagy  öregségben.  Köznapi  dolog  lett  a  máshol  „legsúlyosabbnak" 
mondott  büntetés,  olyan  gyakran  és  olyan  semmiségekért  alkalmazták.  Furcsa,  fordított 
helyzet:  a  legsúlyosabbnak  tekintett  esetekben  került  börtönbe  az  ember  (ahol  általában 
persze  csak  elodázódott  a  halál),  ott  aztán  vallania  kellett  összeesküvésekről, 
cinkosokról.  Gondosan  leplezték,  hogy  milyen  is  valójában  a  megtorló  rendszer  -  hiszen 
még  ijesztőbbé  tette  a  rejtelem  -,  néhány  deportált  mégis  kiismerte  nagy  vonalaiban: 
„Talán  két,  párhuzamos  megtorló  rendszer  is  volt.  Egy  börtönrendszer,  egy  olyan 
bürokrácia  szerves  része,  amely  önmagából  táplálkozott,  hogy  igazolja  létét,  és  egy 
másik,  kevésbé  hivatalos  rendszer,  amely  a  szövetkezeti  főnökök  kezébe  adta  az 
igazságszolgáltatást.  Végeredményben,  egyre  ment  a  rabnak."  Henri  Locard  is 
megerősíti  ezt  a  föltevést. Még  egy  harmadik  öldöklési  módot  is  ide  kellene 
számítanunk,  amely  a  rendszer  utolsó  évében  kezdett  túlsúlyra  jutni,  a  -  kissé  az  1793- 
95-ös  vendée-i  háború  „pokoli  hadoszlopaira"  emlékeztető  -  „katonai  tisztogatást" 
amelyben  a  központ  csapatai  a  helyszínen  és  tömegesen  mészárolták  le  a  kegyvesztett 
helyi  kádercsoportokat,  a  gyanús  falvakat  és  egész  vidékek  lakosságát,  mint  a  keleti 
országrészben.  Soha,  sehol  egy  kézzelfogható  vádirat;  nincs  jogvédelem,  sosem  közük  az 
áldozatok  sorsát  a  hozzátartozóikkal  vagy  munkatársaikkal;  „Az  Angkar  csak  öl,  nem 
magyarázkodik"  -  ez  az  új  mondás  járta  a  lakosság  körében. 

Nehéz  pontosan  körülhatárolni,  hogy  milyen  bűnökért  járt  halálbüntetés.  Nem  mintha 
nem  lettek  volna  ilyenek,  hanem  ellenkezőleg,  azért,  mert  lehetetlen  olyan  kihágást 
említenünk,  amelyért  nem  végezhették  ki  az  embert;  nemcsak  könnyű  volt  a  vörös  khmer 
kádernek,  hanem  -  a  politikai  éleslátás  jeléül  -  egyenesen  ajánlatos  is,  hogy  a  legkisebb 
vétséget  is  a  lehető  legparanoiásabb  módon  értelmezze.  Eijük  be  a  legfőbb  halálokok 
összefoglalásával,  és  kezdjük  mindjárt  a  leggyakoribbakkal.  Biztosan  az  élelem-„lopás"  áll 
az  első  helyen.  A  táplálkozásban  betöltött  fontos  szerepére  és  a  rendszer  rizs¬ 
rögeszméjére  tekintettel,  tömegesen  alkalmazták  a  halálbüntetést  vadtallózás,  magtár- 
és  konyhai  fosztogatás  esetében;  gyakran  mindjárt  a  helyszínen  kivégezték, 
csákánynyéllel  agyonverték  a  mezei  szedegetőket,  és  ott  is  hagyták  a  mezőn, 
elrettentésül.^^^  Több  esélye  volt  az  embernek,  hogy  egy  kis  veréssel  is  megússza,  ha 
gyümölcsöt  vagy  zöldséget  lopott.  De  ha  egy  csecsemőjét  szoptató,  kiéhezett  nő 
leszedett  néhány  banánt,  azért  már  halállal  lakolt.^^^  A  gyümölcsösöket  fosztogató 


fiatalok  a  barátaik  „bírósága"  elé  kerültek  (akik  nemigen  mondhattak  nemet  a 
megbízatásra),  elítélték  és  nyomban  ki  is  végezték  őket,  golyót  kaptak  a  fejükbe; 
„Reszkettünk.  Azt  mondták,  hogy  tanuljunk  belőle."^^^  A  feketevágás  ritkább  volt; 
baromfinak  és  háziállatnak  hamar  nyoma  veszett,  vagy  jól  vigyáztak  rá;  sokan  éltek  egy 
rakáson,  ez  nagyon  bajossá  tette  a  nagyobb  haszonállatok  eltulajdonítását.  De  azért  egy 
egész  családot  legyilkolhattak,  mert  közösen  megettek  egy  borjút.^^^ 

A  családnál  tett  titkos  látogatások,  még  ha  rövidek  voltak  is,  szökésnek  számítottak,  és 
szintén  nagyon  veszélyesek  voltak.  De  azért  a  jelek  szerint  csak  a  visszaesőnek  forgott 
kockán  az  élete,  hacsak  a  legsúlyosabb  hibát  is  el  nem  követte;  hogy  hiányzott  a 
munkából.  Nem  nézték  jó  szemmel,  ha  túlságosan  szerette  az  ember  a  hozzátartozóit;  de 
az  is  az  életébe  kerülhetett  az  embernek,  ha  vitatkozott  a  családjával,  vagy  bárki  mással 
(de  általában  ekkor  sem  az  első  alkalommal).  Ebben  a  végletesen  zordon  légkörben  -  ha 
olyan  nővel  beszélt,  aki  nem  volt  közeli  rokona,  jól  tette  a  férfiember,  ha  legalább  három 
méterre  állt  tőle  -  módszeresen  halállal  büntették  a  házasságon  kívüli  nemi  kapcsolatot; 
jaj  volt  a  fiatal  szerelmeseknek,  de  a  buja  természetű  kádereknek  is  jaj  volt,  sokan 
„lebuktak"  emiatt.^^°  A  szeszes  italok  (általában  eresztett  pálmaié)  fogyasztá-sa^^^  volt  a 
másik  főbenjáró  bűn;  de  ez  főleg  a  kádereket  és  a  régieket  fenyegette,  az  újak  már  azzal 
is  eleget  kockáztatták  az  életüket,  hogy  enni  akartak.  A  vallásgyakorlást  is  nagyon 
kárhoztatták,  de  nem  okvetlenül  ítélték  el  érte  az  embert,  ha  elég  tapintatosan  és 
szigorúan  egyénileg  áldozott  neki  (ami  lehetséges  a  buddhistának,  de  igen  bajos  a 
mohamedánnak);  ugyanakkor  az  önkívülettel  járó  szertartásokat  halállal  büntették.^^^ 
Természetesen  minden  engedetlenség  végzetes  volt.  Az  a  néhány  ember,  aki,  főleg 
eleinte,  megkockáztatta,  hogy  él  az  állítólagos  kritikaszabadsággal  -  hiszen  megengedték 
a  gyűléseken,  hogy  szót  emeljenek  az  élelem-  és  ruházathiány  miatt  -  csakhamar 
„eltűnt"  csakúgy,  mint  azok  a  bátor  deportált  tanítók,  akik  tiltakozó  tüntetést  szerveztek 
1975  novemberében  az  éhínséges  fejadagok  ellen,  bár  magát  a  tüntetést  nem  fojtották 
el.^^^  Ha  „csüggetegen"  beszélt,  ha  a  rendszer  bukását  kívánta  (vagy  a  vietnamiak 
győzelmét,  amire  sok  kambodzsai  vágyott  titokban  1978-ban),  vagy  akár  csak  elismerte, 
hogy  ő  bizony  éhes  -mindezzel  a  legrosszabbnak  tette  ki  magát  az  ember.  A  cshiopok 
voltak  megbízva,  hogy  jegyezzék  föl,  néha  meg  hogy  beugrató  módszerrel  csalogassák  ki 
a  kifogásolható  szavakat. 

Az  is  a  legkockázatosabb  dolgok  közé  tartozott,  ha  valaki  -  bármilyen  okból  -  nem 
teljesítette  a  rá  kiosztott  feladatot.  Senki  sem  lehetett  mentes  a  mindig  végzetes 
következményekkel  fenyegető  hibáktól  vagy  kisebb  balfogásoktól,  de  sok  fogyatékost, 
nyomorékot,  elmebeteget  is  ennek  az  eredménykötelezettségnek  a  nevében  gyilkoltak 
meg,  mert  hiszen  ténylegesen  csupa  mihaszna  szabotőr  az  mind,  még  haszontalanabbak, 
mint  az  újak  tömege.  Persze  a  köztársasági  hadsereg  sebesültjei,  háborús  csonka-bonkái 
is  mind  pusztulásra  voltak  ítélve.  Különösen  azok  voltak  sebezhetők,  akik  nem  tudták 
felfogni  vagy  megszívlelni  a  jelmondatokat  és  tilalmakat:  ha  egy  bolond  fölvett  egy 
ma nióka hajtást,  vagy  dadogva  elégedetlenségét  fejezte  ki,  általában  megölték.^^"^  A 
khmer  kommunisták  de  facto  fajnemesítést  alkalmaztak. 

A  demokratikus  Kampucseában,  mindent  összevetve,  ijesztően  magas  volt  az  erőszak 
előfordulási  aránya.  De  a  legtöbb  kambodzsai  nem  is  a  halál  látványát  találta  olyan 


rémisztőnek,  hanem  inkább  az  emberek  állandó  eltűnésének  rejtelmét  és 
kiszámíthatatlanságát.  Majdnem  mindig  tapintatosan,  titokban  aratott  a  halál.  A  KKP 
aktivistáinak  és  kádereinek  rendíthetetlen  udvariassága  jut  az  ember  eszébe  erről  a 
tapintatos  öldöklésről:  „Még  a  legrosszabb  pillanatokban  is  szívélyes,  nyájas  szavakkal 
éltek.  Egészen  a  gyilkosságig  megőrizték  ezt  az  udvariasságot.  Szíves  szavakkal 
osztogatták  a  halált.  [...]  Minden  ígéretre  kész  voltak,  mindenre,  amit  csak  hallani 
akartunk,  hogy  elaltassák  a  gyanakvásunkat.  Tudtam,  hogy  kedves  szavak  kísérik  vagy 
előzik  meg  a  gaztetteket.  A  vörös  khmerek  minden  körülmények  között  udvariasak  voltak, 
még  akkor  is,  ha  utána  mindjárt  letaglóztak  bennünket,  mint  a  barmot."^^^  Taktikai  az 
első  magyarázat:  amint  Pin  Yathay  sugallja,  ébren  akarták  tartani  a  meglepetést,  kizárni 
az  elutasítást  vagy  a  lázadást.  A  második  meg  kulturális:  a  buddhizmus  igen  sokra  becsüli 
az  önuralmat;  aki  enged  az  indulatainak,  szégyenben  marad.  A  harmadik  pedig  politikai: 
mint  a  (kulturális  forradalom  előtti)  kínai  kommunizmus  szép  napjaiban,  be  akarták 
bizonyítani,  hogy  a  párt  mindig  tántoríthatatlanul  ésszerűen  cselekszik  -  soha  semmit  sem 
bíz  a  pillanatnyi  szenvedélyre  vagy  egyéni  indulatokra  -,  és  mindig,  minden  körülmények 
között  a  helyzet  ura.  A  kivégzések  leplezése  egymagában  is  bizonyíthatná,  hogy 
nagymértékben  a  központból  irányították  őket;  a  primitív  és  ösztönös  erőszak,  például  a 
pogrom,  gátlástalanul  mutogatja  magát.  Egyszer  estefelé  vagy  egy  éjszaka  eljönnek  az 
emberért  a  katonák,  elviszik  egy  kis  „kihallgatásra"  „tanulni"  vagy  a  régi  jó  „erdei 
munkára".  Gyakran  összekötik  a  két  könyökét  a  háta  mögött,  és  kész.  Néha  egy 
temetetlen  holttestet  találnak  utána  az  erdőben  -  talán,  hogy  még  ijesztőbb  legyen  a 
dolog  -,  de  nem  mindig  sikerül  azonosítani.  Ma  már  tudjuk,  hogy  nagyon  sok  tömegsír 
borítja  a  kambodzsai  vidéket  -  egyenként  minden  alaposan  átkutatott  tartományban  több 
mint  ezernyi  -,  pedig  összesen  húsz  tartomány  van.^^^  Néha  valóra  is  váltották  a  vörös 
khmerek  állandóan  hangoztatott  gyászos  fenyegetését;  „Majd  megtrágyázzátok  ti  még  a 
rizsföldjeinket! „Szüntelenül  ölték  a  férfiakat,  nőket,  hogy  trágyát  csináljanak  belőlük. 
Közös  gödrökbe  temették  őket,  tele  voltak  velük  a  szántóföldek,  kivált  a  maniókamezők. 
Ha  kihúztunk  egy  maniókagumót,  gyakran  egy  emberi  homlokcsont  is  kifordult  vele. 
amelynek  szemgödrein  áthatoltak  a  haszonnövény  gyökerei."^^^  A  jelek  szerint  néha  azt 
hitték  az  ország  gazdái,  hogy  semmi  sem  tesz  jobbat  a  mezőgazdaságnak,  mint  az 
emberi  tetem;^^^  de  azt  a  végpontot  is  fölfedezhetjük  benne,  ahová  -  csakúgy,  mint  a 
káderek  emberevése  -  az  „osztályellenség"  ember  voltának  kétség  bevonása  vezet. 

A  végső  pillanatban,  a  kivégzéskor  is  előbukkan  a  rendszer  vadsága.  Nem  a  sortűz  a 
leggyakoribb,  mert  takarékoskodnak  a  lövedékkel,  meg  biztosan  azért  is,  hogy  kielégítsék 
a  kivégzőosztag  gyakori  szadizmusát:^^^  Sliwinski  tanulmánya  szerint^^^  az  áldozatoknak 
csak  29%-át  lövik  agyon.  Ellenben  alighanem  53%-ot  tesznek  ki  a  (vasrúddal, 
csákánynyéllel,  néha  ásóval)  betört  koponyák,  6%-ot  az  akasztottak  és  (nejlonzsákban) 
megfojtottak,  5%-ot,  akiknek  elvágták  a  torkát  vagy  akiket  agyonvertek.  Minden 
beszámoló  egybehangzik;  a  gyilkosságoknak  csak  2%-a  megy  végbe  nyilvánosan.  Ezek 
között  sok  lebukott  káder  kivégzését  szánják  elrettentő  példának;  olyan  különlegesen 
barbár  módozatokkal  élnek,  amelyekben  -  a  jelek  szerint  -  a  (tisztító?)  tűz  játszik  nagy 
szerepet;  eltemetés  mellkasig  egy  parázzsal  teli  gödörbe;^^^  fejek  lelocsolása 


petróleummal  és  elhamvasztása.^^^ 


A  börtön-szigettenger 

Elvileg  nem  volt  börtön  a  Demokratikus  Kampucseában.  Maga  Pol  Pót  mondta  1978 
augusztusában;  „Nincs  minálunk  börtön,  még  csak  nem  is  használjuk  a  »börtön«szót. 
Termelőmunkára  szorítjuk  a  bűnözőket Nagyra  is  voltak  vele  a  vörös  khmerek,  és  azt 
hangsúlyozták,  hogy  kettős  szakítás  ez,  nemcsak  a  politikai  múlttal,  hanem  a  vallási 
hagyománnyal  is  szembefordulnak  így,  hiszen  a  fogva  tartás,  ez  az  elodázott  büntetés 
összekeveredik  a  buddhai  karmával,  amely  szerint  csak  jövendő  életében  számol  el 
bűneivel  az  ember.  Már  nem  váratott  magára  a  megtorlás...  De  voltak  azért  „átnevelő 
központok"  (munty  operum);  néha  úgy  hívták  őket;  „járási  rendőri  központok".  A 
gyarmati  korszak  régi  tömlöceit  is  kiürítették  -  akárcsak  mindenestül  a  városi  lakosságot  - 
,  és  nem  is  töltötték  meg  őket  újra,  csak  néhány  vidéki  városkában,  ahol  harminc  rabot  is 
összezsúfoltak  egy-egy,  néhány  fogolyra  tervezett  fogdába.  Sok  esetben  a  haszontalanná 
vált  régi  iskolaépületekkel,  néha  meg  templomokkal  pótolták  őket. 

Igaz,  hogy  már  a  klasszikus  értelemben  vett  szigorított  börtönöktől  is  elég  messze 
vagyunk.  Ugyanis  semmit  sem  tettek  érte  -ez  a  legkevesebb,  amit  elmondhatunk  -,  hogy 
könnyebbé  tegyék  a  rabok  életét,  vagy  legalábbis  azért,  hogy  életben  maradjanak:  erre 
vallanak  az  ínséges  élelemfejadagok  (néha  egyetlen  doboz  rizst  adtak  negyven 
embernek),^^^  az  orvosi  ellátás  teljes  hiánya,  az  elképzelhetetlen  zsúfoltság,  az  állandó 
megláncoltság  -  a  nőknek  és  bizonyos  „könnyűsúlyú"  hímnemű  raboknak  az  egyik  bokája, 
a  férfiaknak  mindkét  bokája,  néha  a  hátuk  mögött  összekötött  két  könyökük  volt 
odaláncolva  egy  földbe  rögzített,  közös  vasrúdhoz  (a  khnohhoz)  -,  meg  az,  hogy  nem  volt 
illemhely,  sem  mosakodás!  lehetőség...  Érthető  ilyen  körülmények  között,  hogy  átlagosan 
három  hónapra  becsülik  az  új  rab  életkilátásait,  és  hogy  csak  kevesen  élték  túl  a 
bebörtönzést. Az  egyik  rab,  aki  megmenekült,  így  dicséri  a  nyugati  országrészben  lévő 
börtönét:  „A  raboknak  csak  körülbelül  a  felét  ölték  meg,  vagy  talán  még  annyit  sem."^^^ 
Igaz,  „szerencséje"  volt,  mert  1973  végén  került  börtönbe,  amikor  még  nem  volt 
elképzelhetetlen,  hogy  ki  is  szabadul  az  ember,  ahogy  április  17-e  előtt  is  ez  volt  a 
helyzet;  1976-ig  kétségtelenül  szélnek  eresztették  a  rabok  20-30%-át.  Ugyanis  akkor 
még  komolyan  vették  a  kínai  vietnami  börtönminta  velejét,  az  (elsősorban  kimerítő 
munka  útján  való)  átnevelő  rendeltetést:  még  volt  némi  lehetőségük  a  régi  rend 
tisztviselőinek,  sőt  a  katonáknak  is,  hogy  kikerülnek  a  börtönből,  ha  jól  viselkednek  és 
keményen  dolgoznak:  még  így  volt  ez  akkor,  a  deportálások  kezdetekor.  Utána  is 
megmaradt  a  régi  kifejezéskészlet,  de  minden  értelmét  elvesztette  (így  továbbra  is 
gyakran  úgy  írják  körül  a  bebörtönzést,  hogy  behívás  „tanulmányi  ülésre";  a  „khmer" 
kifejezést  meg  egy  kínai  szóról  mintázták:  hszuehszi).  Lényegében  megszűnt  a  nevelő 
célzat  (talán  csak  a  külföldről  hazatérő,  nagyrészt  diák  kambodzsaiaknak  létesített  -  és  Y 
Phandara  leírta  -  Bung  Tra  Bek-i  tábor  kivételével);  ezt  mutatja  például  egy  helyi 
vezetőség  feljegyzése,  amely  elrendeli,  hogy  minden  gyereket  zárjanak  be,  korukra  való 
tekintet  nélkül,  az  anyjukkal  együtt,  „hogy  egy  csapásra  szabadulhassunk  meg  tőlük, 
mindannyiuktól".^^^  Az  a  jelmondat  válik  itt  valóra,  amely  maga  is  a  szélsőséges 


maoistáknak  oly  kedves  „osztályörökség"  radikális  változata:  „Ha  kitépjük  a  füvet, 
gyökerestül  kell  kiszakítanunk"^^^  Különösen  szívbe  markoló  volt  ezeknek  a  magukra 
hagyott  gyerekeknek  a  sorsa;  nem  voltak  megkötözve,  de  senki  sem  viselte  gondjukat; 
de  még  rosszabb  volt  azoknak  a  zsenge  korú  „bűnözőknek"  a  helyzete,  akiket  alsó 
korhatár  nélkül  vetettek  börtönbe. 

Gyerekek  egy  járási  börtönben 


Húsz  kisgyerek  -  különösen  1975.  április  17-e  után  deportált  emberek  gyerekei  -  sorsa 
hatott  meg  leginkább  bennünket.  Azért  loptak  ezek  a  gyerekek,  mert  nagyon  éhesek 
voltak.  Nem  azért  tartóztatták  le,  hogy  megbüntessék,  hanem  azért,  hogy  vadállati 
módon  elpusztítsák  őket: 

-  halálra  verték  vagy  rugdosták  őket  a  fegyőrök: 

-  élő  játékszert  csináltak  belőlük:  összekötözték  a  lábukat,  fejjel  lefelé  mennyezetre 
akasztották,  himbálták,  majd  rugdosva  próbálták  nyugalmi  helyzetbe  hozni  őket; 

-  egy  pocsolya  volt  a  börtön  mellett:  oda  dobták  be  a  hóhérok  a  kis  rabokat,  lábbal 
lemerítették  őket,  és  amikor  már  rángatóztak  a  szerencsétlenek,  hagyták,  hogy  felszínre 
bukkanjon  a  fejük,  de  nyomban  újra  víz  alá  nyomták  őket. 

Mi,  a  többi  rab,  magam  is,  titokban  megsirattuk  ezeket  a  szegény  gyerekeket,  akik 
ilyen  szörnyű  módon  hagyták  itt  a  világot.  Nyolc  ilyen  pribék  fegyőr  volt.  Bún,  a  főnök,  és 
Lan  volt  a  legvadabb  (csak  erre  a  két  névre  emlékszem),  de  mind  kivette  a  részét  ebből 
az  aljas  munkából,  versenyeztek  egymással,  hogy  ki  tudja  kegyetlenebből  kínozni  a 
honfitársa  it.^^^ 


A  rabok  közötti  fő  szakadék  azokat  állította  szembe  -  ha  szabad  így  mondanunk  -, 
akiket  lassú  pusztulásra  ítéltek,  azokkal,  akiket  rövid  úton  akartak  kivégezni.  Ki  hová 
tartozott,  ez  főleg  attól  függött,  hogy  miért  került  börtönbe:  tilalom  megsértése,  zavaros 
társadalmi  származás,  rendszerrel  szembeni  nyilvánvaló  ellenszenv,  vagy 
„összeesküvésben"  való  részvétel  vádja  miatt.  A  három  utóbbi  esetben  általában  vagy 
azért  faggatták  az  embert,  hogy  bevallassanak  vele  valami  „kétes"  régi  foglalkozást,  vagy 
azért,  hogy  rávegyék,  ismerje  be  a  bűnösségét,  és  árulja  be  a  cinkosait.  A  legcsekélyebb 
húzódozásra  kínvallatáshoz  folyamodtak,  sokkal  inkább,  mint  bármelyik  másik 
kommunista  rendszerben;  a  vörös  khmer  vallatók  nagy  beteges  és  szadista 
leleményességről  tanúskodtak  ezen  a  téren;^^"^  a  jelek  szerint  az  volt  az  egyik 
leghétköznapibb  módszerük,  hogy  nejlonzsákot  húztak  a  rab  fejére,  és  majdnem 
megfojtották.  Sok  rab  már  úgy  legyengült,  hogy  nem  élte  túl  ezt  a  vallatást,  főleg  a  nők, 
akik  a  legnagyobb  szörnyűségeknek  voltak  kitéve.  A  hóhérok  azzal  mentegették  magukat, 
hogy  azt  állították,  csak  kínvallatással  lehet  kideríteni  az  igazságot;  meg  is  említik  egy 
vallatási  beszámolóban,  hogy  „szép  szóval  kérdezgettük  a  rabot,  nem  vertük.  így  nem  is 
tudhatjuk  biztosan,  hogy  igazat  mondott-e."^^^  A  legkomolyabb  esetekben,  ha  további 
vádemeléssel  is  kecsegtetett  egy  ígéretes  „vallomás"  a  börtön-szigettenger  felsőbb 


fokára  szállították  át  a  rabot:  így  a  helyi  börtönből  a  járási,  onnan  a  tartományi  börtönbe 


juthatott  az  ember,  végül  pedig  a  központi  Tuol  Szleng  börtönbe.  De  minden  szinten 


ugyanarra  a  célra  törekedtek:  keményen  szorongatták  a  kihallgatok  a  rabot  (néha 
hetekig  vagy  akár  hónapokig  is  eltarthatott  a  dolog),  és  ha  rájöttek,  hogy  már  nem 
tudnak  több  „értesülést"  kiszedni  belőle,  akkor  már  „elejthették";  legtöbbször 
szálfegyverrel  hajtották  végre  a  kivégzést,  de  helyi  sajátosságok  is  akadtak,  például 
Tramkakban  a  nyaktörés  vasrúddal.  Harsány  forradalmi  zene  szólt  a  hangszórókból,  hogy 
elnyomja  a  halálsikolyokat. 

A  bebörtönzés  okai  között  ugyanolyanokat  találunk,  mint  amilyenek  miatt  a 
szövetkezetben  börtönöztek  be  vagy  gyilkolták  meg  az  embert,  csak  nem  ugyanolyan 
arányban.  Sok  kis  tolvaj  is  volt  a  börtönben,  de  általában  nagyban  kell  dolgozniuk,  és 
cinkosokkal  együtt,  hogy  börtönbe  kerüljenek.  Ellenben  elég  gyakori  eset  volt  a 
házasságon  kívüli  nemi  kapcsolat,  és  még  ennél  is  gyakoribb  eset  a  „felforgató" 
kijelentés:  háborogtak  az  élelemelosztás  egyenlőtlenségei,  az  életszínvonal  süllyedése, 
vagy  a  Kína  előtti  hajbókolás  miatt,  fáradtságra  panaszkodtak,  pedig  várta  az  embert  az 
állandó  katonai  támadásnak  felfogott  mezőgazdaság,  tréfát  űztek  a  forradalmi 
himnusszal,  rémhíreket  terjesztettek  kommunistaellenes  gerillákról,  buddhista 
jövendöléseket  emlegettek,  hogy  vége  lesz  ennek  az  átabota  világnak,  ahol  az 
istentelenség  uralkodik.  Az  étkezdében  egy  asszony  dühében  eltört  egy  kanalat  (pedig 
„70-es"  volt),  mert  már  a  negyedik  gyereke  halt  éhen,  és  nem  engedték  meg  neki,  hogy 
ott  legyen  a  kórházban  a  haldokló  utolsó  mellett.  A  „politikai"  ügyeken  túl  sok 
„társadalmi"  ügyet  is  nyilvántartottak:  azokat,  akik  eltagadták  a  régi  mesterségüket,  vagy 
életrajzuk  olyan  rettentően  kényes  eseményeit,  mint  egy  hosszabb  nyugati  tartózkodás. 
Végül  pedig  az  is  jellemző  volt  a  börtönnépségre,  hogy  nem  hanyagolható  el  benne  a 
régiek  száma  (noha  gyér  kisebbséget  alkotott),  sőt  a  vörös  khmer  katona  vagy 
tisztviselő;  a  tramkaki  börtönben  a  választék  10%-a  (477  aktából  46).  Ők  is 
panaszkodtak,  hogy  kimerültek,  vagy  „megszöktek"  általában  azért,  hogy  meglátogassák 
a  hozzátartozóikat.  A  közép-  vagy  felső  káderek  többnyire  felröppentek  egyenesen  a 
központ  közvetlen  felügyelete  alá,  és  bekerültek  a  központ  börtönébe,  a  Tuol  Szlengbe. 

Túlélni  a  borzalmat 


Angolul  beszéltem;  ezért  a  bűnért  tartóztattak  le  a  vörös  khmerek,  és  kötöttek  kötelet 
a  nyakamra;  sántikáltam,  tántorogtam,  de  elvonszoltak  Battambang  mellé,  a  Kacs  Roteh- 
i  börtönbe.  De  ez  még  csak  a  kezdet  volt.  Lebéklyóztak,  a  többi  fogollyal  együtt,  úgy, 
hogy  a  bőrömbe  vágott  a  vas.  Még  most  is  viselem  a  nyomát  a  bokámon.  Többször  is 
megkínoztak;  hónapokig  tartott.  Csak  akkor  könnyebbültem  meg,  ha  elájultam. 

Minden  éjszaka  berontottak  az  őrök,  és  néven  szólítottak  egy-két-három  rabot.  Elvitték, 
és  sohasem  láttuk  őket  többé  -  meggyilkolták  őket  a  vörös  khmerek  parancsára. 
Tudtommal  a  közé  a  nagyon  kevés  fogoly  közé  tartozom,  akik  túlélték  Kacs  Roteht,  ezt  az 
igazi  kínzó  és  megsemmisítő  tábort.  Csak  azért  maradtam  meg,  mert  tudtam  mesélni: 
Aesopus-meséket  és  klasszikus  khmer  állatmeséket  mondtam  az  őreinknek,  ezeknek  az 
ifjoncoknak  és  gyerekeknek.^^^ 


Ha  ellátogatunk  abba  a  régi  középiskolába,  amelyet  S-21  fedőnéven  tartanak  nyilván  a 


KKP  szervezetében,  úgy  érezzük,  hogy  a  borzalom  legmélyére  hatoltunk.  Pedig  csak  egy 
fegyintézet  ez  a  sok  száz  közül,  és  mintegy  20  000  áldozatával  együtt  sem  okvetlenül  ez 
volt  a  leggyilkosabb  börtön;  igaz,  rettenetes  fogvatartási  körülmények  uralkodtak,  de 
máshol  is  éppen  olyanok  voltak.  Ez  azt  jelenti,  hogy  a  meggyilkoltaknak  csak  mintegy 
2%-a,  az  összes  bebörtönzöttnek  talán  5%-a  járta  meg  a  Tuol  Szlenget,  ezért  hát  semmi 
köze  Auschwitzhoz,  ez  nem  olyan  központi  intézmény,  mint  Auschwitz  volt  a  náci 
gyűjtőtá bor-rendszerben.  Nem  is  alkalmaztak  itt  igazán  sajátos  kínzási  módot,  talán  csak 
azt,  hogy  rendszeresen  használták  a  villanyáramot.  Mégis  akadt  két  jellegzetes 
különlegessége;  ez  volt  a  „központi  bizottság  börtöne"  ahová  főleg  kegyvesztett  káderek 
és  bukott  vezetők  kerültek,  továbbá  ez  volt  a  „fekete  lyuk",  ahonnan  -  elvben  -  senki  sem 
jöhetett  ki  élve;  csak  hat  vagy  hét  rab  menekült  meg  ott  a  haláltól.  Az  utolsó  sajátossága 
meg  az,  hogy  sokat  tudunk  róla:  megvan  a  beszállítások  1975-től  1978  derekáig  terjedő 
teljes  jegyzéke  (14  000  név),  és  főleg  több  ezer,  részletes  vallomás  és  kihallgatási 
beszámoló,  amelyek  közül  némelyek  a  rendszer  nagyjaira  vonatkoznak.^^^ 

Maguk  a  vörös  khmerek  tették  ki  körülbelül  a  rabok  négyötödét,  bár  -  főleg  kínai 
származású  -  munkásokat  és  szakembereket  is  küldtek  oda  1978-ban,  meg  azt  a  néhány 
külföldit  (leginkább  tengerészt),  aki,  balszerencséjére,  a  rendszer  kezébe  került. Mindig 
ezer-ezerötszáz  rab  volt  a  börtönben,  de  tömegesen  cserélődtek  a  felvételi  számok 
tanúsága  szerint  (amelyek  körülbelül  az  évi  áldozatok  számával  voltak  egyenlők),  és  ezek 
a  számok  állandóan  növekedtek:  1975-ben  alig  200  új  rab  volt,  1976-ban  2250,  1977-ben 
6330,  és  1978-ban,  csak  az  első  félévben  5765.  A  kihallgatók  valami  kegyetlen  fejtörővel 
találták  szemben  magukat;  „Okvetlenül  szükségesnek  tartjuk  a  kínzást"  -  olvasható  az 
egyik  füzetükben;  de  másrészt  nem  „vallhatnak"  így  eleget  a  rabok,  mert  túl  hamar 
belehalnak,  ez  pedig  „kudarc  a  pártnak".  Hát  ezért  volt  az  a  képtelenség,  hogy  jelképes 
orvosi  jelenlét  is  volt  ott,  ahol  mindenkit  halálra  szántak.^^^  Bizonyos  rabokkal  könnyebb 
dolguk  volt:  a  (gyakran  már  kivégzetp  foglyok  feleségével  és  gyerekeivel;  kitűzött 
időben,  gyorsan  megszabadultak  tőlük.  így  1977.  július  l-jén  114  nőt  gyilkoltak  meg  (90 
volt  közülük  kivégzett  rab  felesége):  másnap  a  rabok  31  fiára  és  43  lányára  került  sor; 
előtte  egy  gyerekmenhelyről  ragadtak  ki  tizenötöt.  Kis  idővel  a  KKP  létének  bejelentése 
után,  1977.  október  15-én  volt  az  a  nap,  amelyen  a  legtöbb  kivégzés  történt  egvszerre: 
418  embert  végeztek  ki  ekkor.  A  becslések  szerint  mintegy  1200  gyereket  gyilkoltak 
meg  az  S-21-ben.^^^ 


A  téboly  értelme 

A  mértéktelen  szörnyűség  -  mint  századunk  többi  tömeges  bűntette  esetében  is  -  arra 
indít  bennünket,  hogy  azt  kutassuk,  mi  lehetett  benne  az  ultima  ratio,  egyetlen  ember 
őrültségén  vagy  egy  kába  nép  elvakultságán  túl.  Szó  sem  lehet  róla,  hogy  csökkentsük 
Pol  Pót  felelősségét,  de  a  kambodzsai  nemzeti  történelem,  a  nemzetközi  kommunizmus, 
bizonyos  országok  (elsősorban  Kína)  befolyása  sem  mentesülhet  olyan  könnyen  ez  alól  a 
felelősség  alól:  mindannak  a  rossznak,  amit  ezek  együtt  voltak  képesek  előidézni,  a  vörös 
khmer  diktatúra  a  foglalata,  amely  egyesíti  ezt  a  három  forrásvidéket,  és  egyszersmind 
lehorgonyozza  egy  kézzelfogható  földrajzi  és  időkörnyezetbe. 


Khmer  kivételesség? 

„Nincs  előzménye  a  khmer  forradalomnak.  Amivel  mi  próbálkozunk,  azt  még  sohasem 
tették  meg  eddig  a  múltban."^^^  Mihelyt  megszabadultak  vietnami  támogatóiktól,  maguk 
a  vörös  khmerek  is  mindig  hangoztatták,  hogy  milyen  egyedülálló  a  kísérletük.  Hivatalos 
beszédeik  szinte  soha  sem  hivatkoztak  a  külföldre,  legföljebb  elmarasztalóan,  és 
lényegében  nem  is  emlegették  a  marxizmus-leninizmus  alapító  atyáit,  de  még  Mao  Ce- 
tungot  sem.  Nagymértékben  az  elődeik,  Szihanuk  vagy  Lón  Nol  nacionalizmusának  furcsa, 
dohos  szagát  árasztotta  a  nacionalizmusuk. 

A  végletes  borongás  és  a  határtalan  elbizakodottság  keverékét;  áldozat-ország  ez, 
mindig  elnyomják  álnok,  kegyetlen  és  vesztére  törő  szomszédai  -  elsősorban  Vietnam  -, 
mintha  ettől  függne  a  saját  fennmaradásuk,  csodálatos  múltú,  páratlan  nép  lakta, 
istenáldotta  meseország,  amely  arra  volna  hivatva,  hogy  a  földkerekség  élére  álljon,  csak 
hát...^^^  Nem  ismert  határt  a  diadalittasság:  „Egyedülálló  forradalmat  csinálunk.  Ismertek 
akár  csak  egyetlen  országot  is,  amely  el  merte  törölni  a  piacot  is,  a  pénzt  is,  mint  mi?  A 
kínaiak  is  csodálnak  bennünket,  mert  túltettünk  rajtuk.  Utánozni  próbálnak  bennünket,  de 
csak  nem  sikerül  nekik.  Az  egész  világnak  példát  mutatunk"  -  így  beszél  egy  értelmiségi 
káder,  aki  külföldön  is  élt.  Pol  Pót  még  bukása  után  is  úgy  tartotta,  hogy  1975.  április 
17-e  volt  a  történelem  legnagyobb  forradalmi  eseménye,  „az  1871-es  párizsi  kommün 
kivétel  éve  1".^^^ 

Nos,  egy  túl  régóta  önmagába  süppedt  kis  ország  a  szomorúan  prózai  valóság,  amelyet 
érdekes  hagyományok  kedves  tárházának  állapotában  tartott  a  francia  védnökség,  és 
ahol  a  hatalomért  szinte  szüntelen  harcot  vívó  különféle  nemzetségek  soha  sem  riadtak 
vissza  attól,  hogy  külföldi  beavatkozáshoz  folyamodjanak  segítségül  a  maguk  érdekében, 
ahol  a  jelek  szerint  soha  senki  sem  vetette  föl  komolyan  a  gazdasági  fejlődés  gondolatát: 
kevés  vállalat,  kis  középosztály,  kevés  szakember,  túlnyomó  részben  önfenntartó 


mezőgazdaság.  Röviden,  Délkelet-Ázsia  igazi  „beteg  embere". 

A  végletes  valószerűtlenség  végletes  megoldásokat  kedvel;  a  másokkal  szemben 
táplált,  kissé  üldözési  mániás  bizalmatlanság,  az  ország  képességeinek  hatalommániás 
túlbecsülésével  párosulva,  voluntarizmusra  és  elszigetelődésre  ösztönöz;  a  gazdaság 
gyengesége  és  a  lakosság  nagy  részének  szegénysége  mindenkit  vonzó  színben  tüntet 
föl,  aki  a  lehetséges  fejlődés  hírnökeként  lép  elő.  „Gyenge  láncszem"  volt  hát  Kambodzsa, 
gazdaságilag  és  politikailag  egyaránt;  a  nemzetközi  környezet,  közelebbről  a  vietnami 
háború  tette  meg  a  többit.  A  vörös  khmerek  vadsága  meg  alighanem  a  túlzó  becsvágy  és 
a  nyomasztó  kényszerek  között  feszülő,  feloldatlan  ellentmondásban  leli  magyarázatát. 

A  szerzők  azon  a  véleményen  vannak,  hogy  bizonyos  kambodzsai  nemzeti  vonások  is 
elősegíthették  a  vörös  khmerek  vérengzését.  Például  a  buddhizmus,  ha  felemás  is  a 
szerepe:  közönyös  a  társadalmi  ellentétek  iránt,  és  a  következő  életre  hagyja  az  érdemek 
és  érdemtelenségek  jutalmazását;  ez  bizony  nem  egyeztethető  össze  a  forradalmi 
szemlélettel.  De  az  egyéniségellenessége  nagyon  is  megfelel  az  „én"-t  eltörlő  vörös 
khmereknek.  Az  újjászületések  forgatagában  korlátozott  értékű  lét  és  a  belőle  eredő 
fatalizmus  -amely  belenyugszik  az  elkerülhetetlen  sorsba  -  jócskán  csökkentette  a  hívők 
túlkapásokkal  szembeni  ellenállását. 

Haing  Ngor  nagyon  összetörve  szabadult  ki  a  börtönből;  végül  egy  öregasszony 


hangosan  is  megmondta  neki,  amit  mindenki  csak  magában  gondolt: 

Szamnang,  talán  valami  nagyon  rosszat  cselekedett  az  előbbi  életében.  Talán  azért 
bűnhődik  most. 

-  Igen,  Biztosan,  Azt  hiszem,  hogy  nem  valami  jó  a  karmám!^^^ 

Nem  bizony. 

Kétségtelen,  hogy  a  buddhizmus  nem  alkotott  olyan  ellenálló  gócot  a  vörös  khmerek 
ellen,  mint  amilyet  az  iszlám  a  csarnok  között;  igaz,  hogy  keményen  el  is  volt  nyomva. 

A  jelen  gyakran  a  múlt  felülvizsgálatára  indít.  Nem  azért,  hogy  megváltoztassuk  a 
tényeket  -  ha  úgy  tetszik,  „észak-koreai  módra"  -,  hanem  azért,  hogy  módosítsuk 
értékeinek  rendjét  és  átértelmezzük.  Szihanuk  látszólag  békés  Kambodzsája  sokáig  a 
semlegesség  szigete  volt  az  indokínai  háborúk  közepette,  és  ettől  mindenki  elsősorban  a 
„khmer  mosolyt"  látta,  az  angkori  domborművek  apszaráinak  meg  a  jámbor 
uralkodóknak,  a  rizsföldeken  nem  túl  fáradságosan  hántolatlan  rizst  arató,  tavi  halat  fogó, 
pálmacukrot  szedő  kisbirtokos  parasztoknak  a  mosolyát.  A  három  utóbbi  évtized 
tombolása  komorabb  világra  irányítja  a  figyelmünket.  Angkor  vitathatatlanul  fénykor, 
de  sok  kilométeres  domborművei  igen  nagy  részben  harci  jeleneteket  ábrázolnak.^^^  Az 
óriási  épületekhez  és  a  még  óriásibb  víztárolókhoz  (baraj)  deportálásra  és  tömeges 
rabszolgatartásra  volt  szükség. 

Nagyon  kevés  írásos  emlékünk  van  az  angkori  korszakról  (VIII-XIV.  század),  de  a 
délkelet-ázsiai  félsziget  minden  hindu-buddhista  monarchiája  (Thaiföld,  Laosz,  Burma) 
annak  mintájára  épült  fel.  Erőszakkal  teli  történetük  Kambodzsáéhoz  hasonlít;  mindenütt 
elefántokkal  tapostatták  el  az  eltaszított  ágyasokat,  mindenki  azzal  kezdte  az  uralkodást, 
hogy  lemészároltatta  a  családját,  és  elhagyatott  vidékekre  deportáltatta  tömegesen  a 
meghódított  lakosságot.  Nagyon  mélyen  gyökerezik  az  önkényuralom  ezekben  a 
társadalmakban,  és  minden  ellenkezés  szentségtörésnek  számít.  A  felvilágosult  zsarnok 
sosem  él  vissza  a  hatalmával;  különlegesen  gyenge  a  közigazgatási  szervezet,  gyorsan 
társadalmi  szakadásra  vezetne.  De  különlegesen  magas  a  lakosság  tűrőképessége;  itt,  a 
kínai  társadalomtól  eltérően,  ritka  volt  az  uralkodó  elleni  lázadás,  inkább  futásban 
kerestek  menedéket,  elmenekültek  más  (sosem  túl  távoli)  országokba,  vagy  isten  háta 
mögötti  vidékekre. 

Szihanuk  uralkodása  (1941-től  uralkodott,  de  a  francia  védnökség  1953-ig  tartott) 
valósággal  idilli  emléket  hagyott  maga  után,  ha  azzal  vetjük  össze,  ami  a  megbuktatása, 
1970  márciusa  után  történt.  Az  uralkodó  azonban  szintén  nem  riadt  vissza  attól,  hogy 
széltében  éljen  az  erőszakkal,  különösen  a  baloldali  ellenzéke  ellen.  A  kommunizmussal 
kacérkodó  baloldal  bírálattal  illette  a  hatalmi  korrupciót;  1959-60-ban  Szihanuk 
nyugtalanul  szemlélte  ellenzéke  növekvő  népszerűségét,  meggyilkoltatta,  vagy  hagyta 
meggyilkolni  a  Pracseacsun  (Nép)  című  újság  főszerkesztőjét,  majd  nyílt  utcán 
megverette  egy  kéthetenként  megjelenő  újság,  a  francia  nyelvű  L'Observateur  (az  ország 
egyik  legnagyobb  példányszámú  lapja)  igazgatóját,  Khieu  Szamphant,  a  jövendő  vörös 
khmer  vezetőt;  1960  augusztusában  tizennyolc  embert  börtönöztek  be,  és  betiltották  a  fő 
baloldali  sajtószerveket.  1962-ben,  máig  rejtélyes  körülmények  között,  de  valószínűleg  a 
titkosrendőrség  közreműködésével  meggyilkolták  az  illegális  KKP  főtitkárát,  Tu 
Szamuthot,  és  ezzel  megkönnyítették,  hogy  Szalot  Szár  (azaz  Pol  Pót)  lépjen  a  helyébe. 


1967-ben,  a  szamlauti  lázadás  és  a  kulturális  forradalom  bizonyos  kínai  iskolákban 
érezhető  hatása  miatt  szigorúbb  megtorlás  kezdődött,  mint  valaha,  sokan  belepusztultak: 
az  utolsó  legális  kommunistákból  meg  vagy  száz  értelmiségi  szimpatizánsból  lettek  az 
első  vörös  khmer  partizó nok.^°^  Egyetértsünk-e  azért  Henri  Locard-ral,  amikor  ezt  írja:  „A 
szihanukista  elnyomás  brutalitásából  született  a  polpo-tista  erőszak"?^^"^  Az  időrend 
tekintetében  igen:  a  fejedelmi  önkényúr,  majd  1970  után  felvilágosult  marsall  mindenkit 
gúzsba  kötött,  aki  kritizálta  tehetetlen  rendszerüket;  ezzel  csak  egyetlen  valamirevaló 
ellenzéket  hagyott  meg,  a  KKP-t.  De  a  leszármaztatás  terén  nem:  a  vörös  khmerek 
akciójának  ideológiai  alapjai  és  végső  céljai  nem  válaszjellegűek,  hanem  a  leninizmusból 
sarjadt  -  és  Sztálin,  Mao  Ce-tung  és  Ho  Si  Minh  egymás  utáni  szűrőjén  áteresztett  -  „nagy 
hagyományt"  veszik  át  pontról  pontra.  Kambodzsa  függetlenség  utáni  szerencsétlen 
fejlődése  majd  háborúba  sodródása  megkönnyítette,  hogy  a  KKP  szélsőségesei  vegyék  át 
a  hatalmat,  és  igazolta,  hogy  olyan  hallatlan  erőszakhoz  folyamodtak;  de  magát  a 
radikalizmusukat  semmilyen  külső  körülmény  nem  magyarázza. 


1975:  Gyökeres  szakítás 

Könnyebb  dolga  van  a  kambodzsai  forradalomnak,  ha  azt  kell  megmondania,  hogy  mit 
nem  akar,  mintha  azt,  hogy  mit  akar.  Igaz,  kielégíti  a  bosszúvágyat,  és  lényegében 
nyilván  ennek  révén  találta  meg  a  társadalmi  alapját,  amelyet  aztán  leforrázott  a 
gyökeres  kollektivizálás.  Falusiak  bosszúja  a  városiak  ellen:  a  régiek  csakhamar  elorozták 
az  újak  javait,  akár  úgy,  hogy  a  feketepiacon  csapták  be  őket,  akár  úgy,  hogy  egyszerűen 
kifosztották  a  csomagjaikat. A  faluban  meg  a  legszegényebb  parasztok  bosszúja  a 
helyi  „tőkések"  ellen  (vagyis  azok  ellen,  akiknek  volt  mivel  kereskedniük,  vagy  egy-két 
munkaerőt  alkalmaztak).  De  főleg  egyének  között  dühöngött  a  bosszú,  régi  szakmai, 
családi  stb.  rangsorokat  forgatva  föl.  A  beszámolók  azt  hangsúlyozzák,  hogy  meglepő 
módon  falusi  semmirekellőket,  például  iszákosokat  neveztek  ki  helyi  vezető  tisztségekbe: 
„Az  Angkar  rehabilitálta  és  ruházta  fel  irányítói  jogkörrel  ezeket  az  embereket,  akik  aztán 
képesek  voltak  gátlás  és  lelkifurdalás  nélkül  megölni  a  honfitársaikat.^^^  Haing  Ngor 
annak  politikai  igazolását  látja  ebben,  ami  a  khmer  lélek  leghitványabb  vonásának  tart:  a 
kum  ez,  az  a  gyilkos  indulat,  amelyen  nem  fog  az  idő.  A  család  falusi  fészkében  maradt 
nagynénje  is  ott  van  azok  között,  akikre  a  legtöbb  panasza  volt,  pedig  annak  a 
nagynéninek  azelőtt  Haing  Ngor  városi  szüleitől  kellett  segítséget  kérnie;  meg  egy  ápoló 
is,  akivel  akkor  találkozott  össze,  amikor  Haing  Ngor  kórházi  orvos  volt,  és  aki,  bár  új  volt, 
igyekezett  halálra  ítéltetni  Haing  Ngort,  és  akit  munkabrigád  vezetőnek  léptettek  elő, 
gyökeresen  fölforgatva  ezzel  az  ápolók  azelőtt  kötelező  rangsorát. A  kambodzsai 
társadalom  minden  feszültsége  kirobbant  itt,  amelyek  közül,  szigorú  értelemben,  csak 
néhányat  tarthatunk  „társadalmi  jellegűnek". 

Felfordult  értékrend:  azelőtt  lenézett  foglalkozások  -  mint  szakács  (sőt  étkezdéi 
takarító)  vagy  halász  -  lettek  immár  a  legnépszerűbbek,  mert  azok  gyakorlói  tudtak  a 
legkönnyebben  élelmet  csenni.  Ellenben  a  diploma,  a  „mihaszna  papírlap"  már  semmit 
sem  ért,  jaj  volt  azoknak,  akik  még  mindig  azzal  akartak  boldogulni.  Az  alázat  lett  a  fő 
erény;  az  országba  visszatért  káderek  között  „furcsa  módon,  a  klozetpucolás  lett  a 
legkedveltebb  feladat  [...]  az  undor  leküzdése  a  világnézeti  átalakulás  bizonyítéka 


volt". 608  Angkar  a  szerető  családi  kapcsolatok  kizárólagos  kisajátítására  törekedett; 
nyilvánosan  általában  csak  úgy  szólították  az  Angkart,  hogy  „apánk-anyánk"  (ez  is 
hozzájárult  az  állampártnak  és  az  egész  felnőtt  lakosságnak  ahhoz  a  zavaros 
kapcsolatához,  amely  az  ázsiai  kommunizmus  jellemző  vonása);  azzal  a  kifejezéssel 
illették  az  1975  utáni  forradalmi  korszakot,  hogy  szamaj  puk-me  („apánk-anyánk- 
korszak");  a  katonai  vezetőket  meg  „nagyapónak"  szólítot-ták.^°^  Határtalanul  féltek  a 
várostól,  és  gyűlölték;  a  fogyasztásba  és  gyönyörbe  merült  kozmopolita  Phnom  Penh  csak 
„a  Mekong  nagy  paráznája"^^^  a  vörös  khmerek  szemében.  Az  volt  az  egyik  ok,  amellyel  a 
főváros  kiürítését  magyarázták,  hogy  „az  amerikai  CIA  és  a  Lón  Nol-rendszer  titkos 
politikai  terve"  főleg  arra  irányult,  hogy  a  „felszabadulás"  után  „örömlányokkal,  szesszel 
és  pénzzel  rontsák  meg  a  harcosainkat  és  csorbítsák  harci  szellemüket".^^^ 

A  kambodzsai  forradalmárok  még  a  kínaiaknál  is  komolyabban  vették  Mao  híres 
mondását;  „Tiszta  lapra  íiják  a  legszebb  költeményt." Mindenünktől  meg  kell 
szabadulnunk,  ami  több.  mint  amije  egy  szegény  parasztnak  van;  a  vidékre 
visszatelepített  kambodzsaiaknak  majdnem  minden  holmijukról  le  kellett  mondaniuk, 
még  a  könyveikről  is.  Mindent  pusztulásra  ítéltek,  ami  „imperialista  írással"  -  franciául 
vagy  angolul  -  volt  írva,  de  akkor  is,  ha  khmer  nyelvű  volt  („a  feudális  kultúra 
maradványa"^^^);  tíz  év  körüli  vörös  khmer  katonák  ezt  mondták  Haing  Ngornak;  „Most 
már  nem  kell  több  kapitalista  könyv!  Az  országot  eláruló  régi  rend  eszközei  az  idegen 
könyvek.  Miért  vannak  könyveid,  talán  CIA-ügynök  vagy?  Nincs  többé  idegen  könyv 
Angkar  idejében. Úgy  illett,  hogy  elégessenek  minden  diplomát,  akárcsak  a 
személyazonossági  igazolványokat,  sőt  a  fényképalbumokat  is;^^^  nulláról  indul  a 
forradalom.  Eléggé  érthető,  hogy  ez  csak  a  múlttalan  embereknek  kedvezett;  „Csak  a  ma 
született  gyerek  hibátlan"  -  állította  egy  jelmondat. A  nevelés  a  legegyszerűbbre 
szorítkozott,  azaz  egy  iskola  sem  volt,  vagyis  elég  gyakran  csak  egy-egy  írás-olvasás- 
tanfolyamot  indítottak,  és  főleg  forradalmi  dalokat  énekeltek  az  öt  és  kilenc  év  közötti 
gyerekek,  néha  azt  sem  tovább,  mint  napi  egy  óra;  gyakran  a  tanítók  is  alig  tudtak  írni- 
olvasni.  Csak  a  gyakorlati  tudás  számított;  a  haszontalan,  könyvszagú  kultúrával  szemben 
„a  mi  falusi  gyerekeinknek  mindig  nagyon  hasznos  ismereteik  voltak.  Meg  tudják 
különböztetni  a  nyugodt  tehenet  az  izgágától.  Arccal  előre-hátra  megülik  a  bivalyt.  Ők  a 
csorda  urai.  Gyakorlatilag  a  természet  urai  is  ők  lettek.  Úgy  ismerik  a  rizsfajtákat,  mint  a 
tenyerüket.  [...]  Igazán  tudnak  és  értenek  a  dolgokhoz  [...]  nagyon  is  a  nemzetünk 
állapotának  felel  meg  ez  a  fajta  tudás."^^^ 

Pol  Pót,  avagy  gyerekek  hatalmon...  Minden  beszámoló  egyként  tanúsítja,  hogy 
gyerekember  volt  a  vörös  khmer  katonák  nagy  része.  Tizenkét  éves  korukban  álltak  be 
katonának,  néha  még  korábban...  (Szihanuk  őrségében  még  serdülőnél  fiatalabbak  is 
szolgáltak,  és  azzal  szórakoztak,  hogy  macskákat  kínoztak). Li  Heng  fölidézi  az  utolsó 
toborzást,  amely  az  újakra  is  kiterjedt,  éppen  a  vietnamiak  bevonulása  előtt;  tizenhárom 
és  tizennyolc  év  közötti  fiatalok  jelentkezését  várták,  fiúkét,  lányokét  egyaránt;  nem  volt 
sok  foganatja  a  felhívásnak,  nemigen  akadt  önkéntes,  ezért  fiatal  mozgóbrigádokat 
vezényeltek  át  a  műhelyekből  a  hadseregbe. A  besorozott  fiatalok  minden  kapcsolatot 
elvesztettek  a  családjukkal,  és  általában  a  falujukkal  is.  Táborokban  éltek,  viszonylag 


elvágva  a  lakosságtól,  amely  félt  is  tőlük,  kerülte  is  őket,  de  a  hatalom  olyan  nagy 
becsben  tartotta  őket,  hogy  mindenhatónak  tudták  magukat,  tudták,  hogy  sokkal  kevésbé 
fenyegeti  őket  a  tisztogatás,  mint  a  kádereket.  Maguk  a  menekültek  ismerték  be,  hogy  - 
a  forradalmi  szó-cséplésen  túl  -  az  csábította  sokukat,  hogy  „nem  kellett  dolgozni,  és 
embereket  ölhettek"  Általában  a  tizenöt  évesnél  fiatalabbak  voltak  a 

legfélelmesebbek;  „Nagyon  fiatalnak  tartották,  és  csak  fegyelemre  tanították  őket.  Nem 
kell  firtatni  semmit,  csak  teljesíteni  kell  a  parancsot  [...]  Nem  hisznek  sem  vallásban,  sem 
hagyományban,  csak  a  vörös  khmerek  parancsainak  engedelmeskednek.  Ezért  úgy  ölték 
a  népüket,  a  csecsemőket  is,  ahogy  egy  szúnyogot  csap  agyon  az  ember. 

1978-ig  csakis  „70-esek"  voltak  a  katonák.  A  „75-ösök"  gyerekeit  meg  gyakran 
besúgónak  használták  fel,  hét-nyolc  éves  koruktól  kezdve;  de  olyan  kevesen 
rokonszenveztek  a  rendszerrel,  hogy  valamiféle  cinkosság  alakult  ki  megfigyelők  és 
megfigyeltek  között,  és  a  kis  besúgók  tapintatosan  jelt  adtak  magukról,  hogy  ott 
vannak.^2^  Alig  cseperedtek  egy  kicsit,  a  helyi  káderek  tömeges  kitisztogatása  után  néha 
őbelőlük  lettek  a  „milicista  gyerekek"  az  új  szövetkezeti  főnökök  segédcsapatai,  és  az 
volt  a  feladatuk,  hogy  földerítsék,  letartóztassák  és  megverjék  az  önélelmezésben 
vétkeseket.^2^  Laurence  Pícq  központban  szerzett  tapasztalatai  azt  mutatják,  hogy  a  civil 
igazgatásra  is  ki  akarták  terjeszteni  a  „gyerekdiktatúrát"  Picq  leírja  egy  vidéki 
gyerekcsapat  gyorsított  „megalakítását": 

„Elmagyarázták  nekik,  hogy  az  első  kádernemzedék  áruló  lett,  de  a  második  sem  ér 
sokkal  többet.  így  majd  őket  fogják  csatasorba  állítani,  hogy  váltsák  fel  az  elődeiket  [...]. 

Ebben  az  új  nemzedékben  tűntek  fel  az  orvosgyerekek.  Hat  (kilenc  és  tizenhárom  év 
közti)  kislány  volt.  Alig  tudtak  olvasni,  de  a  párt  mindegyikre  rábízott  egy  doboz  injekciós 
tűt.  Az  volt  a  feladatuk,  hogy  injekciókat  adjanak  be. 

-  Orvosgyerekeink  -  hallottuk  -  a  parasztságból  származnak.  Készen  állnak  rá,  hogy 
szolgálják  osztályukat.  Nagyon  értelmesek.  Mondjátok  meg  nekik,  hogy  a  piros  dobozban 
vitaminok  vannak,  nem  fogják  elfelejteni!  Mutassátok  meg  nekik,  hogyan  kell  sterilizálni 
az  injekciós  tűt,  ők  is  meg  tudják  csinálni! 

Vitathatatlanul  tiszta  gyerekek  voltak,  de  senki  sem  számolt  vele.  hogy  micsoda 
mámorító  érzés,  hogy  be  tud  adni  az  ember  egy  injekciót!  Az  orvosgyerekek  csakhamar 
példátlanul  pimaszok  és  arcátlanok  lettek. 

A  múlttal  való  szakítás  a  vallás  eltörlését  is  célul  tűzte  ki,  és  végletes  erkölcsösködést 
akart  rákényszeríteni  a  mindennapi  élet  minden  területére  (lásd  előbb).  Mint  említettük, 
sehol  sem  volt  többé  hely  a  „másféléknek"  az  idült  betegeket,  a  bolondokat,  a 
nyomorékokat  is  ideértve.  De  végül  a  hivatalos  tervvel,  a  hatalmas  és  népes  nemzet 
tervével  is  szembekerült  a  rendszer:  gúzsba  kötötték  a  nemiséget,  a  házasságot,  és  ez  - 
meg  még  inkább  az  állandó  rosszultápláltság  -  még  a  szerelmi  vágyat  is  kiölte  az 
emberből,^^^  és  az  1970-es  harminc  ezrelékről  az  1978-as  (valószínű)  tizenegy  ezrelékre 
csökkentette  a  születések  arányszámát.^^^ 


Az  új  világ 


„A  Demokratikus  Kampucseában,  Angka  dicső  rendszerében  a  jövőre  kell  gondolnunk.  A 
múlt  eltemetve,  az  »újaknak«  el  kell  felejteniük  a  konyakot,  a  drága  ruhákat  meg  a 
divatos  hajvágást,  [,..]  Nincs  szükségünk  a  kapitalisták  technológiájára,  egyáltalán  nincs! 
Az  új  rendszerben  nem  kell  iskolába  járatni  a  gyerekeket.  A  vidék  a  mi  iskolánk.  A  föld  a 
mi  papírunk,  az  eke  a  mi  toliunk:  úgy  írunk,  hogy  műveljük  a  földet!  Fölösleges  a 
bizonyítvány  meg  a  vizsga;  értsetek  a  földműveléshez  és  értsetek  a  csatornaásáshoz: 
ezek  a  mi  új  diplomáink!  Már  orvosokra  sem  lesz  szükségünk!  Ha  valaki  azt  akarja,  hogy 
ontsák  ki  a  belét,  majd  én  magam  teszem  meg!" 

Olyan  mozdulatot  tett,  mintha  késsel  hasítaná  fel  valakinek  a  hasát,  hátha  nem 
értettük  meg  a  célzását. 

„Látjátok,  könnyű  ez,  nem  kell  ehhez  iskolába  járni!  Már  olyan  kapitalista 
foglalkozásokra  sem  lesz  szükségünk,  mint  a  mérnök  vagy  a  tanár!  Nincs  szükségünk  rá, 
hogy  iskolamesterek  mondják  meg,  mit  kell  tennünk:  korruptak  mind  egy  szálig.  Csak 
olyan  emberekre  van  szükségünk,  akik  keményen  dolgozni  akarnak  a  földeken!  De  azért, 
elvtársak...  mégis  vannak,  akik  megtagadják  a  munkát  és  az  áldozatot...  Vannak 
bujtogatók,  akik  nem  helyesen,  forradalmian  gondolkodnak...  Azok  az  ellenségeink, 
elvtársak!  Itt  is  van  néhány,  ma  este!" 

Izgés-mozgás  támadt,  látszott,  hogy  nyugtalanság  fogta  el  a  hallgatóságot.  A  vörös 
khmer  meg  folytatta,  és  minden  arcot  szemügyre  vett  maga  előtt. 

„Ezek  az  emberek  beleragadtak  a  régi,  kapitalista  gondolkodásba!  Meg  lehet  ismerni 
őket:  itt  is  látok  magunk  között  olyanokat,  akik  szemüveget  viselnek!  Minek  az  a 
szemüveg?  Ha  pofon  vágom  őket,  nem  látják,  kitől  kapták  a  pofont? 

Hirtelen  elénk  lépett,  fölemelt  kézzel: 

„Aha!  Hátrakapták  a  fejüket,  akkor  meg  látnak  is,  nem  kell  nekik  szemüveg!  Azért 
hordanak  szemüveget,  mert  a  kapitalista  divatot  majmolják,  azt  hiszik,  hogy  szépek  tőle! 
Minekünk  nem  kell:  aki  szép  akar  lenni,  az  naplopó,  vérszopó,  csak  szívja  a  nép  vérét!" 

Órákig  tartott  a  sok  beszéd  nieg  tánc.  Végül  minden  káder  fölállt  egy  sorba,  és 
kórusban  ordították:  „VÉR-VÉRT-KÍVAN!"  Amikor  azt  mondták,  hogy  „vér"  a  mellükre 
csaptak  az  öklükkel;  amikor  azt  kiabálták,  hogy  „kíván"  üdvözlésre  emelték  ökölbe 
szorított  kezüket.  „VÉR-VÉRT-KÍVÁN!  VÉR-VÉRT-KÍVÁN!" 


Merev  arccal,  vad  elszántsággal  üvöltötték  ezeket  a  jelmondatokat  a  mellverés 
ütemére,  és  egy  iszonyú,  velőtrázó  indulatkitöréssel  ért  véget  a  tüntetés:  „Éljen  a 


kambodzsai  forradalom !"^^^ 


Semmi  sem  maradhatott  fenn,  ami  -  szándékosan  vagy  önkéntelenül  -  keresztezhette 
volna  a  KKP  akaratát.  A  legkisebb  döntést  is  a  csalhatatlanság  dogmája  hitelesítette.  Ha 
letartóztatták  az  embert,  félelmes  súly  nehezedett  rá:  akárcsak  Kínában,  maga  a 
letartóztatás  a  „bizonyítéka"  hogy  bűnös;  utóbb,  a  vallomások  már  csak  tovább  igazolták 
az  Angka r  meghozta  döntést.  Az  alábbi  eset  szereplője  1972-ben  került  börtönbe:  két 
évig  vallatták,  végül  sikerült  tisztáznia  magát  az  alól  a  vád  alól.  hogy  köztársasági  katona 
volt;  erre  szabadon  bocsátották,  csak  előbb  egy  propagandagyűlésen  az  egekig 
magasztalták  az  Angkar  enyhe  bíráskodását,  amely  -  noha  Lón  Nol  tisztje  volt  a  vádlott  - 
tekintetbe  vette  annak  tisztességes  viselkedését  és  őszinteségét. Ám  ez  még  április 


17-e  előtt  történt...  utána  már  előremenekült  a  megtorló  rendszer.  Teljes  lett  az  önkény: 
a  párt  nem  köteles  megmagyarázni  sem  a  politikai  döntéseit,  sem  káderei  kiválasztását, 
sem  irány-  vagy  személyi  változtatásait;  jaj  annak,  aki  nem  érti  meg  idejében,  hogy 
ellenség  a  vietnami,  vagy  hogy  CIA-ügynök  a  mozgalomnak  ez  vagy  az  a  történelmi 
vezetője!  Pol  Pót  és  cimborái  az  árulás  -  vagy  a  régi  kizsákmányoló  osztályok  és 
szövetségeseik  művelte  szabotázs  -  szemszögéből  vizsgálták  a  rendszer  mind 
nyilvánvalóbb  (gazdasági  és  csakhamar  katonai)  kudarcait;  ezért  vadultak  el  a  terrorista 
intézkedések.^2^ 

Ez  a  teljesítményben  és  megjelenítésben  egyaránt  szegényes  rendszer  sehogy  sem 
tudott  túljutni  harcias  eredetén,  valóságos  vallásos  tisztelet  tárgya  lett  benne  a  vér 
beteges  rögeszméjében  testet  öltő  gyűlölet. 

Jellemző  ebből  a  szempontból  a  nemzeti  himnusz,  az  Április  17.  Fényes  Győzelme  első 
versszaka: 

Vörös  vér,  ki  elöntöd  kampucseai  hazánk 
Városait  és  földjeit. 

Dicső  munkásaink-parasztjaink  vére. 

Forradalmi  harcos  férfiak  és  nők  vére. 

Vér,  ki  szörnyű  haragra,  ádáz  harcra  vált 
Április  17-én,  a  Forradalom  zászlaja  alatt. 

Vér,  ki  szabadságot  adtál  a  rabszolgaság  után. 

Éljen,  éljen  április  17.  fényes  győzelme, 

A  nagyszerű  győzelem,  nagyobb,  mint  az  angkori  fénykorl^^^ 


És  most  Pol  Pót  magyarázata: 

„Amint  tudják,  nem  költő  írta  nemzeti  himnuszunkat.  Egész  népünk  vére  a  lényege, 
mindazoknak  a  vére,  akik  elestek  elmúlt  századokban.  Ez  ölt  testet  nemzeti 
himnuszunkban,  a  vér  szava. 

Még  egy  bölcsődalnak  is  ez  a  vége:  „Sose  feledd  az  osztálybosszút. 

Őrjöngő  marxizmus-leninizmus 

Olyan  különlegesen  véres  volt  a  vörös  khmer  kísérlet,  hogy  erős  a  kísértés  -  akárcsak  a 
soá  esetében  -,  hogy  az  egyediségét  hangsúlyozzuk.  A  többi  kommunista  rendszer  és 
védelmezőinek  túlnyomó  többsége  egyetért  abban:  vagy  ultrabalos  elhajlás  a  polpotista 
zsarnokság,  vagy  inkább  egyszerűen  kommunizmusnak  álcázott  „vörös  fasizmus".  Mégis, 
távlatból  szemügyre  véve,  világos,  hogy  bizony  a  hatalomra  került  KKP  is  a  „nagy 
családba"  tartozik;  Kambodzsa  lényeges  sajátosságokat  mutat,  de  hát  Albánia  sem  volt 
éppen  Lengyelország...  Mindent  összevetve,  a  kambodzsai  kommunizmus  közelebb  áll  a 
kínaihoz,  mint  a  kínai  a  szovjet  kommunizmushoz. 

Több  lehetséges  hatásra  is  rámutattak  a  vörös  khmerekkel  kapcsolatban.  A  „francia 
nyom"  vizsgálata  is  előtérbe  kerül:  majdnem  minden  vörös  khmer  vezető 
Franciaországban  volt  diák,  nagy  részük  az  FKP-ba  is  belépett,  köztük  a  jövendő  Pol  Pót 
is.^^^  Ebből  az  alakzatból  származik  előtörténetük  egy  része.  Jeng  Szári  helyettese, 
Szuong  Szikoeun  ki  is  jelenti:  „Nagy  hatással  volt  rám  a  francia  forradalom,  különösen 
Robespierre.  Innen  már  csak  egy  lépés  volt,  hogy  kommunista  lettem.  Robespierre  az  én 


hősöm.  Robespierre  és  Pol  Pót:  közös  tulajdonság  ebben  a  két  emberben  az  elszántság 
és  az  öntörvényűség."^^"^  Ezen,  a  meg  nem  alkuvás  példáján  túl  azonban  nehezen 
találunk  valamit  is  a  KKP  gyakorlatában  és  megnyilatkozásaiban,  ami  határozottan 
Franciaországból  vagy  a  francia  kommunizmusból  ered.  A  vörös  khmer  vezetők  sokkal 
inkább  gyakorlati,  mintsem  elméleti  emberek  voltak:  a  „létező  szocializmus" 
tapasztalataiért  lelkesedtek  igazán. 

Egy  pillanatra  Észak-Vietnam  felé  fordult  ez  a  lelkesedés.  Nem  az  FKP,  hanem  sokkal 
inkább  Észak-Vietnam  tartotta  keresztvíz  alá  a  kambodzsai  kommunizmust,  majd  vett 
részt  behatóan  az  eligazításában  1973-ig.  A  KKP  eleinte  csak  egy  részleg  az  Indokínai 
Kommunista  Pártban,  amelyben  teljes  a  vietnami  uralom,  és  amely  csakis  Flo  Si  Minh 
elvtársainak  akaratából  szakadt  három  nemzeti  ágra  1951-ben  (de  azért  maga  sem  szűnt 
meg).  A  jelek  szerint,  a  háború  kezdetéig  a  legcsekélyebb  önállósága  sincs  a  KKP-nek  a 
VKP-vel  szemben,  sem  a  programban,  sem  a  stratégiai  tervek  terén  (a  kambodzsai 
kommunisták  legalizálása  vagy  fegyveres  akciói  elsősorban  csak  arra  való  eszközök,  hogy 
nyomást  gyakoroljanak  velük  Szihanukra.  a  vietnami  háború  viszonyai  között),^^^  sem 
pedig  a  taktikai  tervek  (fegyverzet,  toborzás,  katonai  utánpótlás)  terén.  Még  az 
államcsíny  után  is  vietnamiak  szervezték  meg  a  „felszabadított  övezetek"  forradalmi 
közigazgatását  és  a  kambodzsai  újoncokat.  Csak  az  1973-as  januári  párizsi 
megállapodások  után  támadt  szakadék  a  két  ország  között:  Flanoi  stratégiája  a 
tárgyalóasztal  felé  tuszkolta  a  KKP-t,  ám  ezzel  Szihanuk  jutott  volna  hálás  szerephez,  és 
kiderülhetett  volna  a  vörös  khmerek  szervezeti  gyöngesége.  Most  első  ízben  nemet  is 
mondtak  az  egyszerű  statiszta  szerepére;  immár  módjuk  is  volt,  hogy  megtegyék. 

Milyen  sajátos  nyomot  hagyott  a  vietnami  kommunizmus  a  KKP-n?  Nem  könnyű 
válaszolni  rá:  a  VKP  módszereinek  jelentős  része  Kínából  származik.  Phnom  Penhből 
nézve  hogyan  lehet  megkülönböztetni,  hogy  mi  jött  egyenesen  Pekingből,  mi  szállt  át 
Flanoiban?  A  vörös  khmerek  bizonyos  vonásai  azonban  erősen  emlékeztetnek  Vietnamra. 
Először  is  bizonyosfajta  megszállottság:  a  titkolózás  és  a  színlelés:  Flo  Si  Minh  úgy  tűnt  fel 
1945-ben,  hogy  említést  sem  tett  gazdag  kádermúltjáról,  amelyre  Nguyen  Ai  Quock 
néven  tett  szert  a  kommunista  internacionáléban;  pályájának  egész  mellékfejezetei  csak 
a  szovjet  levéltárak  megnyitása  után  kezdenek  ismeretessé  válni. Az  IKP  1945 
novemberében  bejelentette,  hogy  feloszlik,  beolvad  a  Viet  Minhbe,  1951-ben 
újjászerveződött  Vietnami  Dolgozók  Pártja  néven,  és  csak  1976-ban  vette  föl  újra  a 
kommunista  nevet;  Dél-Vietnamban  a  népi  forradalmi  párt  csak  a  nemzeti  felszabadítási 
front  egyik  tagja  volt.  És  mégis,  ugyanaz  a  kis  veterán  kommunista  csoport  irányította 
vaskézzel  mindezeket  a  szervezeteket.  Pol  Pót  életének  fordulataiból  (a 
„visszavonulásáról"  majd  a  „haláláról"  az  1979-es  vereség  után  elterjedt  híreket  is 
ideértve),  az  Angkar  és  a  KKP  közötti  bújócskából,  a  vezetés  átláthatatlanságából 
hasonló  -  és  a  kommunista  világban  sehol  másutt  nem  tapasztalható  -  jelenségeket 
olvashatunk  ki. 

Az  egységfront  kivételesen  széles  körű  használata  a  második  közös  vonás  (igazában 
csak  az  elsőt  egészíti  ki).  1945-ben  Bao  Dai,  az  egykori  császár  Flo  Si  Minh  tanácsadója 
volt  egy  ideig;  Flo  Si  Minh  az  amerikaiak  támogatását  is  meg  tudta  szerezni,  és  az 
Egyesült  Államok  Függetlenségi  Nyilatkozatáról  másolta  le  a  maga  függetlenségi 


nyilatkozatát;  a  vörös  khmerek  is  részt  vettek  1970-ben  egy  királyi  nemzeti 
egységkormányban,  és  bukásuk  után  megint  elővették  ezt  a  stratégiát.  Akárcsak  az 
Angkar,  a  Viet  Minh  sem  hivatkozott  soha  a  marxizmus-leninizmusra,  és  gátlástalanul 
játszották  ki  a  nacionalista  kártyát,  úgyannyira,  hogy  az  végül  önálló  és  központi 
irányvonalként  szilárdult  meg.  Végül  pedig  ezekben  a  hadikommunizmusokban,  amelyek  - 
a  jelek  szerint  -  csak  a  fegyveres  harc  viszonyai  között  képesek  boldogulni,^^^  erős 
militarista  irányultságot  is  fölfedezhetünk, a  hadsereg  alkotja  bennük  a  rendszer 
gerincét,  sőt  a  létjogosultságát  is,  és  egyszersmind  példát  mutat  a  civil  lakosság 
mozgósítására,  különösen  a  gazdaságban. 

Hát  Észak-Korea?  Gyakran  felhasználják  a  szárnyas  ló  (csolli-ma)  jellegzetesen  koreai 
képét  a  gazdasági  fejlődés  jelzésére. Phenjan  volt  az  egyik  külföldi  főváros  a  kettő 
közül,  amelyet  kormányfői  minőségében  látogatott  meg  Pol  Pót,  és  sok  észak-koreai 
szakember  segített  a  kambodzsai  ipar  rendbetételében.^"^^  Talán  a  „kimírszenizmusból" 
vette  át  Pol  Pót  az  állandó  tisztogatást,  az  általánossá  tett  rendőri  ellenőrzést  és  a 
kémkedést,  valamint  azt  a  beszédmódot,  amelyben  lassan  visszaszorul  az  osztályharc,  és 
előtérbe  lép  az  „egész  nép"  -  „maroknyi  áruló"  dialektikája;  tulajdonképpen  azt  jelenti  ez, 
hogy  az  egész  társadalmat  célba  veheti  a  megtorlás,  és  hogy  egyetlen  társadalmi  csoport 
sem  lehet  arra  hivatva,  hogy  az  állampárt  helyébe  lépve  vezesse  a  társadalmat.  Elég 
messze  kerültünk  ezzel  a  maoizmustól,  de  -  mi  tagadás  -  nagyon  közel  jutottunk  a 
sztálinizmushoz. 

1973  után  azon  igyekezett  a  KKP,  hogy  „nagy  testvért"  változtasson.  Kézenfekvő  volt 
Mao  Ce-tung  Kínája,  mind  az  iránta  táplált  kambodzsai  rokonszenv  (a  határozott 
radikalizmus),  mind  pedig  Kína  helyzeti  előnye  (a  szomszédos  Vietnamra  való 
nyomásgyakorlási  képessége)  miatt.  1977  szeptemberében  diadalmasan  fogadták  a 
kambodzsai  diktátort  a  kínai  fővárosban,  amikor  Pol  Pót  először  látogatott  külföldre 
hivatalosan,  és  „megbonthatatlannak"  minősítették  a  két  ország  barátságát,  ezzel 
ugyanarra  a  színvonalra  emelve  Kambodzsát,  amelyen  addig  csak  Albánia  állt.^"^^  1975 
májusától  özönleni  kezdtek  az  első  kínai  szakértők  Phnom  Penhbe  -legalább  négyezren 
voltak  (Ben  Kiernan  szerint  tizenötezren)  -,  egyszersmind  Kína  rögtön  megígért 
egymilliárd  dollárnyi  különféle 
segélyt.^"^^ 

Az  ország  kollektivizáló  kampány  alapján  való  átszervezésében  mutatkozott  meg  a 
kínai  tapasztalat  (mint  példa)  szerepe.  Kétségtelenül  a  népi  kommuna  -  ez  a  változatos 
tevékenységű,  óriási,  és  amennyire  csak  lehet,  önellátó  szerkezet,  a  munka 
mozgósításának,  valamint  a  lakosság  igazgatásának  kerete  -  volt  a  kambodzsai 
szövetkezetek  őstípusa.  Még  a  részletekben  is  megtaláljuk  az  1958-as  Kína  bizonyos 
újításait:  a  kötelező  étkezdéket,  a  gyerekek  „közösbe  adását"  a  még  a  használati 
tárgyakra  is  kiterjedő  kollektivizálást,  a  munkaerő  óriási  részét  lekötő  nagy  vízműveket, 
az  egy-két  termékre  való,  szinte  kizárólagos  (lényegében  magának  a  tervnek  is 
ellentmondó)  összpontosítást,  a  teljesen  valószínűtlenül  számszerűsített  célokat,  a  gyors 
eredmények  hajszolását,  a  helyes  munkaerőgazdálkodás  korlátlan  lehetőségeinek 
hangoztatását...  Mao  kimondta:  „Ha  gabona  és  acél  van,  minden  lehetséges";  a  vörös 


khmerek  meg  válaszoltak;  „Ha  rizsünk  van,  mindenünk  van Bizonyára  nem  kerüli  el 
senki  figyelmét,  hogy  az  acél  kimaradt  a  kambodzsai  változatból:  annyira  azért  mégsem 
rugaszkodtak  el  a  valóságtól,  hogy  még  Kambodzsában  nem  létező  vas-  vagy 
szénlelőhelyeket  is  kitaláljanak.  Ezzel  szemben  aligha  mondta  meg  valaki  Pol  Pótnak, 
hogy  mi  lett  a  kínai  nagy  ugrás  vége^"^"^  -  vagy  nem  törődött  vele.  Még  maga  ez  a  fogalom 
is  ott  van  a  vörös  khmer  beszédkészlet  középpontjában.  A  nemzeti  himnusz  is  így 
végződik:  „Építsük  hazánkat,  készítsük  fel  a  nagy  ugrásra!  Az  óriási,  dicsőséges, 
csodálatos  nagy  ugrásra 

A  Demokratikus  Kampucsea  minden  várakozáson  fölül  hűséges  volt  a  kínai  nagy 
ugráshoz;  és,  akárcsak  Kínában,  itt  is  az  lett  a  legnagyobb  eredménye:  óriási  és  gyilkos 
éhínség. 

Ellenben  a  kulturális  forradalomnak  csak  csekély  közvetlen  visszhangja  támadt.  Mint  a 
többi  kommunista  hatalom,  Phnom  Penh  is  rájött,  hogy  milyen  kockázatos,  ha  a  párt 
valamelyik  csoportja  ellen  mozgósítják  a  „tömegeket"  még  ha  megszervezik  és  kordában 
tartják  is  őket.  Másrészt  meg  eleve  átvehetetlen  is  volt  egy  ilyen  oktatási  intézményekből 
kiinduló  és  alapjában  városias  mozgalom.  Igaz,  Kambodzsában  is  megtalálható  -  sőt 
tízszer  akkora  mértékben  -  az  az  1966-os  értelmiség-ellenesség  és  a  kultúrának  az  a 
tagadása,  amelyet  Csiang  Csing  (a  jelek  szerint  Pol  Pót  alatt  annyit  utánzott)^"^^ 
„forradalmi  operái"  jelképeznek;  talán  az  egykori  vörösgárdisták  millióinak  falura 
telepítése  sugallta  a  városok  kiürítését. 

Minden  arra  vall,  hogy  a  vörös  khmerek  inkább  a  maoista  elméletből,  vagy  még  inkább 
a  jelszavakból,  semmint  a  Kínai  Népköztársaság  valóságos  gyakorlatából  merítettek 
ihletet.  A  kínai  forradalom  fészke,  a  vidék  kétségkívül  a  városi  értelmiség  millióinak  volt 
száműzetés!  helye,  különösen  mindjárt  a  kulturális  forradalom  után;  a  rendszer  még  ma 
is  kemény  eszközökkel  korlátozza  a  falusi  elvándorlást.  De  a  nagyvárosok,  csakúgy,  mint 
előtte,  1949  után  is  lendítő  szerepet  játszottak,  és  az  állandó  munkások  a  rendszer 
különlegesen  kedves  gyermekei  voltak.  A  kínai  kommunista  párt  soha,  még  gondolatban 
sem  törekedett  rá,  hogy  egészen  kiürítse  a  városok  lakosságát,  hogy  egész  tartományok 
népességét  deportálja,  hogy  eltörölje  a  pénzt  vagy  az  egész  iskolarendszert,  és  üldözze 
az  egész  értelmiséget.  Mao  sohasem  mulasztotta  el  az  alkalmat,  hogy  kimutassa, 
mennyire  megveti  az  értelmiséget,  de  -  alapjában  véve  -  nem  tudott  meglenni  nélküle.  A 
vörösgárdisták  pedig  gyakran  igen  rangos  egyetemekről  kerültek  ki.  Khieu  Szamphan  ízig- 
vérig  maoista  szólamokkal  élt  1976-ban,  amikor  azokat  az  értelmiségieket  fogadta,  akik 
azért  tértek  haza  Kambodzsába,  hogy  hűségüket  tanúsítsák  a  rendszer  iránt:  „Kereken 
megmondjuk,  hogy  nincs  szükségünk  önökre,  olyan  emberekre  van  szükségünk,  akik  a 
földműveléshez  értenek...  punktum.  [...]  Aki  politikailag  iskolázott,  aki  jól  megértette  a 
rendszert,  akármit  csinálhat,  a  szaktudás  majd  csak  utána  jön  [...];  nincs  szükségünk 
mérnökre  a  rizstermesztéshez,  kukoricaültetéshez  vagy  disznótartáshoz."^"^^  De  Kínában 
soha  sem  lett  vállalt  politika  mindenféle  szakértelemnek  ilyenfajta  lebecsülése.  Sőt  a 
„központi  birodalomban"  valamiféle  kiegyenlítődés  folytán,  mindenféle  utópikus 
szélsőség  felé  való  kilengésnek,  mindenféle  megtorlás!  hullámnak  az  lett  a  vége,  hogy 
visszatértek  „normálisabb"  elvekhez  és  módszerekhez,  és  éppen  a  kommunista  párton 
belül  kezdeményezték  ezt  a  visszatérést:  semmi  kétség,  ennek  köszönhető,  hogy 


fennmaradt  a  rendszer;  a  kambodzsai  kommunista  párt  meg  maga  lúgozta  ki  önnön 
lényegét. 

Végül,  a  megtorlás  módozatai  terén  is  ugyanezeket  az  ellentmondásokat  találjuk. 
Összességében  vitathatatlan  a  kínai  (vagy  kínai-vietnami)  ihletés:  szüntelen  és  vég 
nélküli  gyűlések,  ahol  kötelező  a  kritika-önkritika,  és  mindez  valami  homályos  nevelő 
vagy  átnevelő  célzattal  folyik;  mihelyt  a  „szervek"  kezébe  kerül  az  ember,  egyre-másra  új 
meg  új  írásos  önéletrajzokat  és  „vallomásokat"  követelnek  tőle;  a  „társadalmi 
nyilvántartó"  (származás,  foglalkozás)  határozza  meg  a  „politikai  nyilvántartót"  annak 
meg  a  „bírósági  nyilvántartóra"  van  döntő  befolyása,  valamint  az  egész  összkép  mind 
hangsúlyosabb  örökletességi-leszármazási  jellegére.  Végül,  mint  másutt  is  Ázsiában,  a 
politikai  részvétel  és  csatlakozás  kikényszerítése  lassanként  eltörli  az  állampárt- 
társadalom  kettősséget,  egy  nyilvánvalóan  a  totalitarizmus  felé  tartó  folyamatban. 

De  azért  tekintélyes  kambodzsai  sajátosságok  is  vannak,  és  -  az  őstípushoz  képest  - 
azok  mind  a  súlyosbítás  irányában  hatnak.  Abban  áll  a  fő  különbség,  hogy,  legalábbis  a 
hatvanas  évekig,^"^^  a  kínai  és  vietnami  kommunisták  komolyan  vették  az  átnevelést: 
fáradságos  munkával  igyekeztek  meggyőzni  a  bebörtönzötteket,  hogy  milyen  helyes 
magartást  tanúsít  irányukban  a  párt,  és  ez  azt  jelentette  közelebbről,  hogy  gyakorlatilag 
kiiktatták  a  kínzást,  amely  Kambodzsában  mindvégig  rendszeres  volt.  Arra  a  lehetőségre 
is  szükség  volt  Kínában  és  Vietnamban,  bármilyen  elméleti  volt  is  ez,  hogy  a  „jó 
magaviselet"  kilátásba  helyezhesse  a  szabadulást,  a  rehabilitálást,  vagy  legalábbis  az 
enyhébb  fogva  tartást;  de  a  kambodzsai  tömlöcökből  szinte  soha  senki  sem  szabadult,  és 
hihetetlenül  gyorsan  meghalt  bennük  az  ember.  Kínában  vagy  Vietnamban  csendes 
szakaszok  törték  meg  a  tömeges  megtorlás  hullámait,  amelyek  kisebb-nagyobb 
„célcsoportok"  ellen  irányultak,  de  azok  mindig  csak  a  lakosságnak  elenyésző  részét 
képviselték;  Kambodzsában  meg  legalábbis  az  összes  „75-ös"  gyanús  volt,  és  az  ellen 
nem  volt  mentség.  Végül,  a  módozatok,  a  „megtorlástudomány"  terén  úgy  viselkedik  a 
többi  ázsiai  kommunizmus,  hogy,  legalábbis  eleinte,  valami  szervezettséget, 
hatékonyságot,  viszonylagos  következetességet  és  bizonyos  (noha  elvetemült)  értelmet 
vélünk  fölfedezni  bennük.  Kambodzsában  meg  a  pőre  barbárság  uralkodik  a  többségében 
helyben  kezdeményezett,  bár  fölülről  eredő  elvek  alapján  művelt  megtorlásban.  Nem 
voltak  máshol  a  kommunista  Ázsiában  ilyen  helyszíni  kivégzések  és  mészárlások,  csak  - 
bizonyos  mértékig  -  Kínában  és  Vietnamban,  a  földreform  alatt  (de  csakis  földbirtokosok 
és  más  effélék  estek  áldozatul  nekik)  és  a  kulturális  forradalom  virágkorában  (de  térben 
és  időben  egyaránt  sokkal  körül-határoltabban).  Egyszóval,  valami  kezdetleges  (vagy  ha 
úgy  tetszik,  elfajult)  sztálinista  módihoz  folyamodtak  a  Mekong-parti  maoisták. 

Sztálinnak  vagy  Maónak  olyan  nagy  személyes  hatása  volt,  hogy  a  haláluk  gyorsan 
alapvető  változásokra  vezetett,  különösen  a  megtorlás  terén.  Beszélhetünk-e  vajon 
polpotizmusról?  Az  egykori  Szalot  Szár  keresztül-kasul  áthatja  a  kambodzsai 
kommunizmus  történetét;  nehéz  elképzelni,  hogy  milyen  lett  volna  ez  őnélküle.  Márpedig 
bizonyos  olyan  vonásokat  fedezünk  föl  a  személyiségében,  amelyek  a  véres  kilengések 
felé  mutatnak.  Először  is  mit  kezdjünk  távoli  múltjával,  amely  olyannyira  nem  illett  valami 
forradalmi  legendához,  hogy  a  leggondosabban  takargatta?  Egy  lánytestvére  és  egy 
unokahúga  Monivong  király  táncosnője  és  ágyasa  volt,  egy  fivére  a  palota  tisztviselője 


1975-ig,  és  ő  maga  is  egy  régimódi  monarchia  szívében  töltötte  gyerekkora  jórészét; 
ugye,  nem  kevés  itt  a  „mentegetnivaló"  ha  újra  meg  újra  a  régi  világot  rombolja  az 
ember?  A  jelek  szerint  Pol  Pót  mind  mélyebben  merült  bele  a  valóság  tagadásába,  talán 
azért,  mert  a  maga  múltját  sem  vállalta.  Az  apparátusban  korán  megmutatkozott  a 
becsvágya,  szűk  körben  magabiztosabb  volt,  mint  a  tömeg  előtt;  1963-ig  a  világtól 
elzárva  élt;  őserdei  táborokban,  titkos  (máig  sem  ismeretes)  lakásokban,  egy  kihalt 
Phnom  Penhben.  Minden  jel  szerint  akkor  fejlődött  ki  benne  az  elhatalmasodott  üldözési 
mánia:  már  mindenható  volt,  amikor  mindenkit  megmotoztak,  aki  csak  eléje  járult; 
gyakran  változtatta  a  lakását,  meggyanúsította  a  szakácsait,  hogy  meg  akarják  mérgezni, 
és  kivégeztette  az  áramszünetekben  „vétkes"  villanyszerelőket.^"^^ 

Hogy  magyarázhatnánk  mással,  ha  nem  a  rögeszméivel,  azt  a  hajmeresztő 
beszélgetést,  amelyet  1978  augusztusában  folytatott  a  svéd  televízió  riporterével? 

„-  Megmondaná,  excellenciás  uram,  hogy  mi  volt  a  Demokratikus  Kampucsea 
legfontosabb  eredménye  az  utóbbi  három  és  fél  év  alatt? 

-  Az  volt  a  legfontosabb  eredményünk,  [...]  hogy  meghiúsítottuk  mindenféle 
ellenségeink  minden  összeesküvési,  beavatkozási,  szabotázs-  és  államcsínykísérletét, 
valamint  támadó  cselekményét. 

Micsoda  önkéntelen  kudarcbizonyítványa  rendszerről! 

Kétarcú  lény  volt  ez  az  érző  szívű,  félszeg  tanárember,  a  francia  költészet  szerelmese, 
tanítványai  szeretett  tanítója,  akit  mindenki  a  forradalmi  hit  megejtő  és  lánglelkű 
hirdetőjének  ír  le  az  ötvenes  és  a  nyolcvanas  évek  között;  amikor  hatalomra  került, 
néhány  legrégibb  forradalmár  társát  is  elfogatta,  akik  a  személyes  barátainak  hitték 
magukat,  nem  válaszolt  könyörgő  leveleikre,  elrendelte,  hogy  „keményen"  kínozzák  meg 
és  kivégeztette  őket;^^^  azt  mondják,  hogy  talán  a  kínzásukban  is  részt  vett.  1981-ben,  a 
vereség  utáni  „bűnbánata"  egy  kádertanfolyamon  a  képmutatás  mintaképe: 

„Azt  mondta,  tudja,  hogy  az  ország  sok  lakosa  gyűlöli,  és  őt  tartja  felelősnek  a 
mészárlásokért.  Azt  mondta,  tudja,  hogy  sokan  életüket  vesztették.  Amikor  ezt  mondta, 
majdnem  elájult,  és  könnyekben  tört  ki.  Azt  mondta,  őneki  kell  vállalnia  a  felelősséget, 
mert  nagyon  balos  volt  az  irányvonal,  és  nem  kísérte  kellő  figyelemmel  a  történteket.  Azt 
mondta,  olyan  volt,  mint  egy  házigazda,  aki  nem  tudja,  hogy  mit  csinálnak  a  gyerekek,  és 
hogy  túlságosan  megbízott  az  emberekben.  [...]  Az  emberek  valótlanságokat  mondtak 
neki,  hogy  minden  rendben  van,  csak  ez  vagy  az  áruló.  Végeredményben  ők  voltak  az 
igazi  árulók.  Ez  volt  a  legnagyobb  baj:  a  vietnamiak  kiképezte  káderek  hada."^^^ 

Az  ember  óhatatlanul  elgondolkozik,  hogy  ne  higgyen-e  Pol  Pót  egy  másik  régi 
harcostársának,  Jeng  Szárinak,  Pol  Pót  egykori  sógorának,  aki  hatalmi  tébollyal  vádolja 
Pol  Potot;  „Pol  Pót  páratlan  lángelmének  tartja  magát  katonai,  gazdasági  kérdésekben, 
higiéniában,  dalszerzésben,^^^  zenében  és  táncban,  konyhaművészetben,  divatban  [sic], 
mindenben,  a  hazugság  művészetét  is  ideértve.  Pol  Pót  a  földkerekség  minden  teremtett 
lénye  fölött  állónak  tekinti  magát.  Földre  szállt  istennek."^^"^  Van  itt  valami,  ami  nagyon 
hasonlít  a  Sztálin-képekhez.  Véletlen? 

A  valóság  súlya 

A  történelemben  gyökerező  borongó  nemzeti  tudatukon  és  a  hatalomra  került 
kommunizmuson  túl,  a  rendszerük  idő-  és  térbeli  helyzete  is  meghatározta  a  vörös 


khmerek  erőszakosságát.  Egy  Kambodzsa  határain  messze  átnyúló  háború  szinte 
járulékos  következményeképpen,  rémülten  látta  a  rendszer,  hogy  már  hatalomra  jutása 
pillanatában  is  gyenge  és  elszigetelt  a  saját  országában.  Már  csak  ráadás  volt  Vietnam 
ellenségessége  és  Kína  fojtogató  ölelése. 

Túl  későn  jött  április  17-e  egy  túl  régi  világban.  Az  volt  a  vörös  khmer  rendszer  első  és 
talán  a  legnagyobb  baja,  hogy  történelmi  anomália  volt;  nem  is  annyira  utópia,  inkább 
ukrónia.  „Kései  kommunizmus"  ez,  abban  az  értelemben,  amelyben  „kései  ókorról" 
beszélünk,  pedig  már  régen  másfelé  fordult  a  világ.  Amikor  Pol  Pót  hatalomra  kerül, 
Sztálin  már  halott  (1953),  Ho  Si  Minh  is  halott  (1969),  Mao  sem  érzi  valami  jól  magát 
(meg  is  hal  1976  szeptemberében).  Csak  Kim  ír  Szén  marad,  de  Észak-Korea  kicsi  és 
messze  van.  Ott  repedezik  a  nagy  kínai  példakép  az  új  diktátor  szeme  láttára:  a  „négyek 
bandája"  megpróbálja  1975-ben  újraindítani  a  kulturális  forradalmat,  de  semmi  sem  lesz 
belőle;  az  utolsó  próbálkozások  után  úgy  dönti  össze  a  kormányos  halála,  mint  a 
kártyavárat;  a  vörös  khmerek  a  maradék  hajthatatlan  maoistákba  akarnak  kapaszkodni, 
de  azok  1977  végétől  utóvéd  harcokba  bonyolódnak  Teng  Hsziao-ping  és  újító  párthívei 
ellenállhatatlan  visszatérése  ellen;  egy  év  múlva  már  ott  a  maoizmus  hivatalos  vége,  a 
demokrácia  fala,  közben  meg  javában  folyik  a  mészárlás  Kambodzsában.  Volt-nincs  nagy 
ugrás,  éljen  a  revizionizmus!  Ázsia  többi  része  meg  még  lesújtóbb  -  Phnom  Penhből 
nézve:  a  thaiföldi,  malájföldi,  bur-mai  többé-kevésbé  maoista  gerillák  pillanatnyilag 
ösztönzést  meríthetnek  ugyan  az  indokínai  forradalmi  erők  győzelméből,  de  csakhamar 
hanyatlásnak  indulnak,  vagy  végképp  elenyésznek;  főleg  pedig:  most  már  a  „kis 
sárkányok"  (Szingapúr,  Tajvan,  Dél-Korea,  Hongkong)  is  fölzárkóznak  Japán  mellé,  a 
földrész  lendületesen  fejlődő,  irigyelt  és  csodált  szárnyához,  és  virulnak  gazdaságilag,  de 
kommunistaellenesek  politikailag,  és  mind  jobban  megszabadulnak  a  nyugati  gyámkodás 
alól.  Végül  az  is  csak  zavarba  ejtheti  a  vörös  khmereket,  ami  a  nyugati  értelmiségről 
juthat  tudomásukra:  hogy  végérvényesen  hanyatlásnak  indult  körében  a  marxizmus. 
Vajon  nincs  visszafordulóban  a  történelem  kereke? 

Két  válasz  lehetséges  erre  a  lassú  irányváltásra:  vagy  a  követés,  ennélfogva  a 
mérséklet,  a  dogmák  fölülvizsgálata,  ami  persze  azzal  a  kockázattal  jár,  hogy  elvész  a 
rendszer  önazonossága  és  a  létjoga;  vagy  a  megmerevedés,  ragaszkodás  a  létezőhöz,  a 
radikalizálódó  cselekvés,  előremenekülés  a  szupervoluntarizmus  felé,  amelyhez  az  észak¬ 
koreai  dzsucse  gyártott  „elméletet".  Az  akkor  virágjában  lévő  eurokommunizmus  vagy  a 
Vörös  Brigádok  (1978-ban  gyilkolták  meg  AIdo  Morót)  -  ma  már  tudjuk  -  két  történelmi 
zsákutca;  csak  éppen  az  egyik  véres,  a  másik  meg  nem.  Minden  arra  vall,  hogy  rájöttek 
az  ötvenes  évek  Franciaországának  régi  kambodzsai  diákjai,  hogy  minden  hiába: 
utópiájuk  bármi  áron  való,  teljes  és  azonnali  kiharcolása  helyett  őnekik  is  meg  kell 
alkudniuk  az  igazán  létező  jelennel.  Két  vállra  kell  fektetni  a  szüntelenül  zaklatott 
lakosságot,  vagy  összeomlik  a  rendszer.  A  kínai  nagy  ugrás  nem  hozta  meg  a 
gyümölcseit.  A  kulturális  forradalom  meg  kudarcot  vallott?  Azért,  mert  megálltak  félúton; 
ellenállási  gócok  maradtak  az  ellenforradalom  szolgálatában,  nem  számolták  föl  mindet: 
a  romlottságot  terjesztő  és  ráncba  szedhetetlen  városokat,  a  tudásukra  büszke  és  a 
maguk  fejével  gondolkodni  akaró  értelmiségieket,  a  kapitalizmus  visszaállítását  segítő 
pénzt  a  kereskedelmi  kapcsolatok  utolsó  maradékaival  együtt,  és  „a  pártba  befurakodott 


árulókat".  Túl  gyorsan  akartak  másféle  társadalmat,  új  embert,  és  -  hiába  voltak  olyan 
kezesek  a  kambodzsaiak,  vagy  talán  éppen  ezért  -  végül  beleütköztek  a  valóság 
leküzdhetetlen  ellenállásába.  De  nem  akarta  föladni  a  rendszer,  így  mindinkább 
belesüllyedt  a  vérözönbe,  amelyről  azt  hitte,  hogy  szünet  nélkül  ontania  kell,  különben 
nem  maradhat  hatalmon.  Lenin  és  Mao  dicső  követője  akart  lenni  a  KKP;  de  történetileg 
vajon  nem  inkább  olyan  csoportoknak  az  előfutára  lett-e.  amelyek  csak  mindenféle 
erőszakcselekmény  igazolására  használták  föl  a  marxizmus-leninizmust,  olyanoké,  mint  a 
perui  Fényes  Ösvény,  a  Sri  Lanka-i  Tamil  Tigrisek  és  a  Kurd  Munkáspárt  (KMP)  stb.? 

Talán  a  gyengeségük  okozta  a  vörös  khmerek  drámáját.  Pedig  gondosan  leplezték 
diadalmas  szónoklataikkal.  De  alapjában  két  fő  oka  volt  április  17-nek:  a  tekintélyes 
észak-vietnami  támogatás  és  a  Lón  Nol-rendszer  (még  amerikai  politikai  kapkodással  is 
súlyosbított)  tehetetlensége.  Lenin,  Mao,  és  nagy  mértékben  Ho  Si  Minh  is  csak  a  maga 
erejéből  aratott  győzelmet,  pedig  nem  is  volt  középszerű  minden  ellenfelük.  Lassan, 
türelmesen  építették  fel  a  pártjukat,  a  két  utóbbi  meg  a  fegyveres  erőit  is,  és  már  a 
hatalomra  jutásuk  előtt  is  tekintélyes  erőt  képviseltek.  Kambodzsában  meg  nyoma  sem 
volt  ilyesminek.  Úgy  a  polgárháború  derekáig  teljesen  Hanoi  erőitől  függtek  a  vörös 
khmerek.  Még  1975-ben  is  csak  olyan  számokat  emlegetnek,  hogy  mintegy  60  000  vörös 
khmer  harcos  (a  lakosságnak  kevesebb  mint  1%-a)  bánt  el  körülbelül  200  000  szétzüllött 
köztársasági  katonával. 

Gyenge  haderő,  gyenge  párt...  Igazában  egyik  forrás  sem  érdemel  hitelt,  de  1970-ben 
4000-re  becsülték  a  tagok  számát,  1975-ben  meg  14  000-re:^^^  így  lesz  kis  párt  egy 
nagyobb  csoportocskából.  Az  is  kiolvasható  ezekből  a  számokból,  hogy  mindvégig  nagyon 
kevés  volt  a  tapasztalt  káder  a  rendszerben,  és  ez  még  drámaiabbá  teszi  az  őket  sújtó 
tisztogatásokat.  A  következményei  is  láthatók  a  deportáltak  elbeszéléseiből:  egy 
rátermett  vezetőre  ki  tudja,  hány  alkalmatlan  jutott,  akik  minél  korlátoltabbak,  annál 
kegyetlenebbek  és  nagyravágyóbbak  voltak.  „A  régi  kiemelt  káderek  tudatlanok  voltak. 
Össze-vissza  magyarázták  és  alkalmazták  a  forradalmi  elveket.  Ez  a  kétbal kezesség  fel  is 
nagyította  a  vörös  khmerek  őrültségét."^^^  Csakugyan  minden  arra  vall,  mintha  csak  az 
erőszak  fokozásával  lehetne  ellensúlyozni  a  rendszer  valóságos  -  noha  el  nem  ismert  - 
gyöngeségét  és  a  belőle  fakadó  bizonytalanságérzetet;  az  erőszak  népszerűtlenséggel 
jár,  erre  a  terror  is  nő  egy  fokkal,  és  így  tovább.  Ez  okozza  azt  a  bizonytalan  légkört,  az 
általános  bizalmatlanságot,  a  holnap  felől  támadó  kétségeket,  amelyeket  oly  nehezen 
viseltek,  akik  átélték.  Azt  az  (indokolt)  elszigeteltség  érzést  tükrözi  ez,  amelyről  a 
csúcsvezetőség  panaszkodik:  mindenütt  ott  vannak  a  „rejtőzködő  árulók".  így  aztán 
„nyugodtan  tévedhet  az  ember,  ha  letartóztat  valakit,  csak  akkor  ne  hibázzon,  amikor 
szabadon  bocsátja"  tartja  egy  vörös  khmer  mondás:  így  bátorítják  a  vaktában  való 
megtorlást.  Pin  Yathay  jól  elemzi  ezt  a  működésben  lévő  pokoli  körforgást:  „Valójában 
attól  féltek  a  vörös  khmerek,  hogy  ha  fékezik  az  elnyomó  gépezetet,  kitör  az  új  nép 
haragja.  Nem  hagyta  nyugton  őket  az  a  gondolat,  hogy  lázadás  robbanhat  ki,  ezért  - 
ellenkezőleg  -  úgy  döntöttek,  hogy  drágán  fizettetik  meg  velünk  azt  a  szenvtelenséget, 
amelyet  szemünkre  vetettek.  Állandó  félelem  uralkodott.  Mi  attól  féltünk,  hogy  üldöznek 
bennünket.  Ők  meg  a  népfelkeléstől  féltek.  De  ők  még  saját  harcostársaik  ideológiai  és 
politikai  mesterkedéseitől  is  féltek... Vajon  indokolt  volt,  hogy  így  tartottak  a 


népfelkelésektől?  Nem  sok  nyoma  maradt  az  efféle  mozgalmaknak,^^^  és  mindet 
elfojtották,  könnyen,  gyorsan  és  -  vadul.  De  jellemző,  hogy  az  első  kínálkozó  alkalommal, 
ha  például  a  tisztogatás  megingatta  a  helyi  káderkeretet,  rögtön  kirobbant  az 
újrabszolgák  dühe,  mit  se  bánták,  hogy  fokozódik  tőle  a  rémuralom. 

Volt  felkelés  kétségbeesés  miatt,  de  ostoba,  kósza  hírek  miatt  is.  Az  ellenállás 
szerényebb  szintjén  gúnyos  megjegyzéseket  említhetünk,  amelyek  az  éjszakában 
hangzottak  fel  alulról,  egy  zsilipkamrából  egy  falon  üldögélő  vörös  khmer  katona  felé.^^° 
Általában  az  derül  ki  a  beszámolókból,  hogy  elég  szabadon  beszéltek  egymással  az 
együtt  dolgozó  újak,  könnyen,  cinkosan  szót  értettek,  együtt  lopkodtak,  lazsáltak,  és  alig 
volt  közöttük  följelentő:  láthatóan  nem  volt  valami  hatásos  a  spicliskedés,  besúgás.  Ez 
tetőzi  be  a  teljes  szakítást  a  káderek  és  a  „75-ösök"  között.  A  káderek  úgy  gondolták, 
hogy  az  lesz  a  megoldás,  ha  fenntartják  a  háborús  légkört,  majd  magához  a  háborúhoz 
folyamodnak  -  ez  a  módszer  másutt  már  használhatónak  bizonyult.  Árulkodik  néhány 
jelmondat:  „Az  egyik  kezem  a  kapát  fogja,  a  másik  kezemmel  az  ellenséget  ütöm"^^^ 
vagy  „Vízzel  növeljük  a  rizst,  és  ha  rizsünk  van,  háborúzhatunk." Nem  is  hitték  volna  a 
vörös  khmerek,  hogy  milyen  jól  mondják:  sosem  volt  elég  rizsük,  és  elvesztették  a 
háborút. 


Népirtás? 

Rá  kell  szánnunk  magunkat,  hogy  minősítsük  a  vörös  khmerek  bűneit.  Tudományos 
feladat:  el  kell  helyeznünk  Kambodzsát  a  század  többi  nagy  borzalma  között,  és  ki  kell 
jelölnünk  a  helyét  a  kommunizmus  történetében.  Ez  jogilag  is  szükséges:  a  KKP 
vezetőinek  jelentős  része  még  életben  van  és  tevékeny.  Belenyugodjunk,  hogy 
megmaradjon  a  mozgásszabadságuk?  Ha  nem,  milyen  vádat  emeljünk  ellenük  a  bíróság 
előtt?^^^ 


Nyilvánvaló,  hogy  Pol  Pót  és  társai  háborús  bűntettekben  vétkesek:  módszeresen 
bántalmazták  és  gyakran  kivégezték  a  köztársasági  hadseregből  ejtett  foglyaikat;  utána 
kíméletlenül  üldözték  azokat,  akik  letették  a  fegyvert  1975.  április  17-én.  Az  emberiség 
elleni  bűntettek  sem  okoztak  számukra  több  gondot:  egész  társadalmi  csoportokat 
pécéztek  ki,  méltatlannak  ítélték  őket  az  életre,  és  jórészt  kiirtották  őket;  a 
legcsekélyebb  valóságos  vagy  vélt  politikai  nézetkülönbséget  is  halállal  büntették.  A 
népirtás  bűntettével  van  igazán  baj.  Ha  ragaszkodunk  a  szó  szerinti  meghatározáshoz, 
könnyűszerrel  egy  kissé  képtelen  vitába  bonyolódhatunk;  csak  nemzeti,  etnikai,  faji  és 
vallási  csoportokra  vonatkozhat  népirtás,  márpedig  nem  foghatjuk  fel  úgy,  hogy 
összességükben  fenyegette  kiirtás  a  khmereket:  minden  figyelem  az  etnikai 
kisebbségekre,  és  alkalomadtán  a  buddhista  papságra  irányult.  Márpedig  még  együttesen 
is  az  áldozatoknak  csak  viszonylag  kis  részét  teszik  ki;  sőt,  mint  láttuk,  még  az  is 
kockázatos  állítás,  hogy  különösképpen  a  kisebbségeket  nyomták  el  a  vörös  khmerek, 
kivéve  1977-től  a  vietnamiakat,  de  hát  akkor  már  elég  kevés  maradt  belőlük;  még  a 
csarnokát  is  főleg  azért  vették  üldözőbe,  mert  ellenállási  gócot  alkotott  iszlám  vallásuk. 
Néhány  szerző  úgy  próbálta  megoldani  ezt  a  problémát,  hogy  bevezette  a  politicidium^^"^ 
fogalmát,  és  nagyjából  úgy  határozta  meg,  hogy  „politikai  alapon  végrehajtott 
genocídium"  (népirtás,  de  a  szociocidium  szót  is  ugyanígy  használhatnánk:  „társadalmi 


alapon  végrehajtott  genocídium").  Lépjünk  hátra,  vegyünk  egy  kis  lendületet:  ugyanolyan 
súlyosnak  tekintjük  ezeket  a  dolgokat,  mint  a  népirtás,  igen  vagy  nem?  Ha  igen,  ahogy  a 
jelek  szerint  ezek  a  szerzők  gondolják,  akkor  miért  ködösítünk,  miért  nem  az  elfogadott 
kifejezéssel  élünk?  Ne  feledjük  el,  hogy  az  ENSZ-ben,  a  népirtásról  szóló  egyezményt 
megelőző  vitában  csakis  a  Szovjetunió  ellenezte,  nagyon  is  nyilvánvaló  okokból,  hogy  a 
„politikai  csoportot"  is  bevegyék  a  bűncselekmény  meghatározásába.  De  -  főleg  -  a  faji 
kifejezés  kínálhat  megoldást  (amely,  jegyezzük  meg,  nem  fedi  sem  a  nemzetiséget,  sem 
a  nemzetet):  a  faj,  ez  a  kísértetfogalom,  amelyet  ízekre  szedett  az  ismeretek  fejlődése, 
csak  annak  a  szemében  létezik,  aki  el  akarja  különíteni;  zsidó  faj  éppen  úgy  nincs,  ahogy 
polgár  faj  sincs.  Nos,  a  vörös  khmerek  szerint,  ahogy  különben  a  kínai  kommunisták 
szerint  is,  bizonyos  társadalmi  csoportok  összességükben  és  természetüknél  fogva 
bűnösek;  sőt  a  házastársakra  és  az  utódokra  is  átszáll  ez  a  „bűn",  a  szerzett  (társadalmi) 
tulajdonságok  átörökítése  útján;  nincs  is  olyan  messze  az  a  Liszenko.  Joggal 
hivatkozhatunk  hát  ezeknek  a  társadalmi  csoportoknak  a  fajiasításá-ra:  akkor  aztán 
alkalmazható  a  népirtás  bűntette  a  fizikai  megsemmisítésükre,  amelyet  igen  nagyban 
műveltek  Kambodzsában,  és  bizonyára  tudták,  hogy  mit  csinálnak.  Y  Phandara  ezt 
hallotta  egyszer  egy  vörös  khmer  munkástól  „április  17-ről";  „Azoknak  a  városlakóknak  a 
neve  ez,  akik  az  áruló  Lón  Nol  rendszerét  támogatták.  [...]  Sok  áruló  van  közöttük.  A 
kommunista  párt  elég  éber  volt  hozzá,  hogy  kiirtsa  jó  részüket.  Aki  még  életben  van, 
vidéken  dolgozik.  Már  nincs  erejük,  hogy  ellenünk  forduljanak. 

A  mai  kambodzsaiak  millióira  gyógyíthatatlan,  tüzes  bélyeget  nyomott  ez  a  szakadék,  a 
„Pol  Pot-korszak".  1979-ben  árva  volt  a  gyerekek  42%-a,  háromszor  annyinak  hiányzott 
az  apja,  mint  ahánynak  az  édesanyja;  7%-uknak  nem  volt  sem  apja,  sem  anyja.  1992- 
ben  a  serdültebbek  éltek  a  legdrámaibb  magányban:  64%-uk  volt  árva.^^^  Még  ma  is  - 
Kelet-Ázsiában  kivételesen  nagy  arányban  -  ebből  a  szétesettségből  származó,  igen 
súlyos  társadalmi  bajok  pusztítják  a  kambodzsai  társadalmat:  tömeges  és  gyakran 
nagyon  erőszakos  bűnözés  (mindenütt  megtalálható  a  lőfegyver),  általános  korrupció, 
tiszteletlenség  és  közöny,  minden  színvonalon  a  közérdek  iránti  legcsekélyebb  érzéknek  is 
a  hiánya.  A  külföldre  menekültek  százezrei  (csak  az  Egyesült  Államokban  százötvenez- 
ren^^^)  még  most  is  szenvednek  az  élményeiktől:  vissza-visszatérő  lidércnyomás  az 
életük,  minden  indokínai  származású  bevándorló  közül  őközöttük  van  a  legtöbb  ideg-  és 
kedélybeteg,  az  egyedül  érkezett  nők  nagy  magányban  élnek,  mert  sokkal  többen 
vannak,  mint  nemzedékük  férfiai,  hiszen  a  férfiakat  meggyilkolták.  Mégsem  roppant  meg 
a  kambodzsai  társadalom  rugózata:  1985-ben,  amikor  a  falusi  kollektivizálás  utolsó 
foszlányai  is  eltűntek,  a  termelés  növekedése  szinte  azonnal  véget  vetett  az 
élelmiszerhiány¬ 
nak.^^^ 

A  kommunizmus  legsötétebb  tévelygéseinek  laboratóriuma  volt  a  vörös  khmer 
diktatúra;  vezetőivel  szemben  ott  állnak  a  kambodzsaiak,  akiknek,  érthetően,  az  a 
leghőbb  vágyuk,  hogy  visszatérjenek  a  rendes  életbe,  de  nem  maradhatnak  egyedül  a 
szörnyű  múlttal  való  leszámolás  rájuk  nehezedő  súlyos  terhével.  A  világ,  amely  gyakran 
olyan  elnézőnek  mutatkozott  hóhéraik  iránt,  most,  ha  későn  is,  ezt  a  drámát  is  magáévá 
kell  hogy  tegye. 


VÉGKÖVETKEZTETÉS 


Ázsiában  hatalmon  vannak  kommunista  rendszerek;  egyébként  ténylegesen  szinte  már 
csak  ott  uralkodnak.  De  vajon  van-e  ázsiai  kommunizmus,  abban  az  értelemben,  ahogyan 
például,  kelet-európai  kommunizmus  volt?  Egy  csöppet  sem  magától  értetődő  a  válasz. 
Európában,  Jugoszláviát,  Albániát  is  beleértve,  legalább  annyi  közös  volt  a  kommunista 
rendszerekben,  hogy  ugyanaz  volt  az  atyjuk.  Gyakorlatilag  mind  egyszerre  múlt  ki  (még 
Jugoszláviában  és  Albániában  is),  amikor  az  a  közös  atya  komolyan  gyöngélkedni 
kezdett,  aki  aztán  hamarosan  követte  is  őket  a  sírba.  Ázsiában  csak  Vietnam  és  Laosz 
között  találunk  hasonló  kapcsolatot,  az  ő  sorsuk,  láthatóan,  még  most  is  szervesen 
összekapcsolódik.  Máshol  mindenütt  szembetűnő  a  hatalom  megszerzési  és 
megszilárdítási  folyamatának  egyedisége,  még  ha  Észak-Korea  valami  népidemokrácia- 
féle  volt  is  Sztálin  idejében,  még  ha  a  Viet  Minh  akkor  indult  is  el  a  győzelem  útján, 
amikor  a  (kínai)  népi  felszabadító  hadsereg  Tonkin  határára  érkezett.  Nincs  és  soha  sem 
is  volt  kommunista  „tömb"  Ázsiában,  legföljebb  Peking  vágyálmaiban:  hiányzott  hozzá  a 
szoros  gazdasági  együttműködés,  a  nagyarányú  káderforgalom,  a  közös  fejlődés,  de  főleg 
a  katonai-politikai  apparátusok  bizalmas  kapcsolata.  Voltak  ilyenféle  kísértetek,  de  csak 
kicsiben,  és  nem  is  tartottak  sokáig  (megint  csak  Laosz  és  a  vietnami  „nagy  testvér"  a 
kivétel):  Kína  és  Észak-Korea  között  a  koreai  háború  alatt  és  egy  kis  ideig  utána;  Kína  és 
Vietnam  között  az  ötvenes  években;  Kína  és  Pol  Pót  Kambodzsája  között;  Vietnam  és  a 
nyolcvanas  évek  Kambodzsája  között.  Ázsiában  jobbára  csak  nemzeti  kommunizmusok 
vannak,  amelyek  nem  adják  ki  kezükből  védelmi  ügyeik  irányítását  (Laoszt  kivéve),  még 
ha  nemegyszer  lényeges  volt  is  a  kínai  (és  néha  szovjet)  segítség;  egyébként  „csak 
kommunisták  közötti"  háborúkat  is  itt  látunk,  a  hetvenes  évek  végén  Vietnam  és 
Kambodzsa  között,  majd  Vietnam  és  Kína  között.  A  nevelés,  propaganda, 
történetszemlélet  terén  bajosan  találunk  a  földön  nacionalistábbat,  sőt  korlátoltan 
sovinisztábbat,  mint  az  ázsiai  kommunista  rendszerek,  amelyek  mind  valamilyen  idegen 
imperializmussal  vívott  küzdelemben  alakultak  ki.  Legalább  ez  a  közös  bennük;  csak  az  a 
bökkenő,  hogy  gyakran  a  kommunista  szomszéd  ellen  fordul  ez  a  nacionalizmus. 

Másfelől  meg,  valahányszor  a  politika  (és  főleg  az  itt  szóban  forgó  megtorláspolitika) 
részleteibe  merülünk,  óhatatlanul  meglepő  hasonlóságokra  bukkanunk,  és  nem  is  egyre 
rámutattunk  az  előbbi  fejezetekben.  Vegyük  sorra  ismét  a  fontosabbakat,  csak  állítsuk 
össze  előbb  a  tanulmányozott  rendszerek  összehasonlító  időrendjét.  Európában  minden 
egyes  kommunista  rendszer  történetének  nagyobb  szakaszai  szorosan  összefüggnek  a 
többi  rendszer  hasonló  szakaszaival,  Albánia  és  -  kisebb  mértékben  -  Románia  vagy 
Jugoszlávia  kivételével.  Ázsiában  először  is  távol  esnek  egymástól  időben  a  kezdetek; 
1945  és  1975  közé;  ugyanígy  a  földreformok  és  a  kollektivizálás,  még  Vietnamon  belül, 
észak  és  dél  között  is.  Különben  mindig  megtaláljuk  ennek  a  két  szakasznak  az 
egymásutánját,  a  hatalomra  kerülés  után  elég  rövid  időn  belül  (legföljebb  hét  év  alatt 
megy  végbe  az  egész  folyamat;  ez  Kína  esete).  Politikai  téren  sohasem  lép  fel  nyílt 
sisakkal  a  KP,  a  hatalomért  vívott  harc  szakaszában;  a  győzelem  után  egy  ideig 
fenntartják  az  „egységfront"  látszatát  (Kínában  nyolc  évig),  még  ha  csak  annyira  is,  hogy 


nem  lép  színre  nyilvánosan  a  párt,  mind  Kambodzsában,  1977-ig.  Ám  ha  előbb  sokan 
lépre  mennek  is  a  többpárti  demokráciáról  szóló  ígéreteknek  (ez  is  hozzájárul  a 
kommunisták  sikeréhez,  különösen  Vietnamban),  utána  csakhamar  lehull  az  álarc. 
Vietnamban  egy  1975.  április  30-ig  elég  tisztességesen  táplált  és  ruházott  délieknek 
berendezett  fogolytáborban,  mindjárt  dél  „felszabadítása"  után  egyszeriben  lecsökkentik 
a  fejadagot,  megszigorítják  a  fegyelmet,  és  kimerítő  robotra  kényszerítik  a  foglyokat.  A 
táborparancsnokok  így  magyarázzák  az  intézkedést:  „Eddig  a  hadifoglyokra  vonatkozó 
szabályok  előnyeit  élveztétek  [...]  Most  már  az  egész  ország  felszabadult,  mi  vagyunk  a 
győztesek,  ti  vagytok  a  legyőzöttek.  Örülhetnétek,  hogy  még  mindig  életben  vagytok! 
Oroszországban,  az  1917-es  forradalom  után,  minden  legyőzöttet  ki  irtottak."  Mihelyt 
bevezetik  a  pártdiktatúrát,  derült  égből  villámcsapásként  kirekesztés  és  megtorlás  sújtja 
az  egységfront  keretében  még  körül hízelgett  társadalmi  rétegeket  (főleg  az 
értelmiségieket  és  a  „nemzeti"  tőkéseket). 

Közelebbről  vizsgálva  már  kétségesebbek  az  időrendi  hasonlóságok.  Észak-Koreának 
megvan  a  saját  üteme  az  ötvenes  évek  vége  óta,  és  a  sztálinizmusnak  ez  a  múzeuma 
már  jó  ideje  egészen  elszigeteltnek  tetszik.  A  kínai  kulturális  forradalomnak  meg  nem 
akadt  utánzója.  Pol  Pót  akkor  aratja  diadalát,  amikor  Csiang  Csing  letűnik,  a  nagy  ugrás 
álmáról  meg  már  tizennégy  esztendeje  lemondtak.  De  mindenütt,  ahol  már  hatalmon  van 
a  KP,  tisztogatások  és  az  állambiztonság  kifejlesztése  jelzik  a  sztálini  korszakot.  A  XX. 
kongresszus  megrázkódtatás  hullámától  minden  kommunista  országot  elfog  a  kísértés, 
hogy  politikai  liberalizálást  hajtson  végre,  de  szinte  mindjárt  el  is  vetik, 
megkeményednek  a  rendszerek,  gazdasági  téren  pedig  hódít  a  voluntarista  és  utópikus 
viszketegség,  a  kínai  nagy  ugrás,  annak  vietnami  megfelelője  és  a  koreai  csollima.  Korea 
kivételével  mindenütt  a  gazdaság  liberalizálása  megy  végbe  a  nyolcvanas-kilencvenes 
években:  Laoszban  és  Vietnam  déli  részében  szorosan  nyomon  követi  a  valójában 
mindmáig  befejezetlen  kollektivizálásra  irányuló  intézkedéseket.  A  gazdasági 
reformizmus  gyorsabban  vezetett  a  helyzet  rendeződéséhez  és  a  megtorlás 
enyhüléséhez,  mintsem  gyakran  mondják,  ha  akadályokba  ütközik,  ellentmondásos  és 
hézagos  is  ez  a  folyamat.  Phenjan  kivételével  már  mindenütt  csak  emlék  a  tömegterror 
és  az  egységes  tudatformálás,  és  sehol  sincs  több  politikai  fogoly,  mint  egy  átlagos  dél¬ 
amerikai  diktatúrában:  az  Amnesty  International  számadatai  szerint  Laoszban  1991 
márciusára  már  csak  33  maradt  az  1985-ben  nyilvántartott  6000-7000  politikai  fogolyból, 
és  Vietnamban  vagy  Kínában  is  ugyanilyen  arányban  csökkentek  ezek  a  számok.  Azért 
néha  jó  híreket  is  hallunk  korunkban,  és  ezek,  alkalmilag,  azt  tanúsítják,  hogy  az  ázsiai 
kommunista  rendszerekben  sem  ellenállhatatlanabb  a  tömegmészárlási  kényszer,  mint  az 
európaiakban.  Hogy  visszatérjünk  írásunk  központi  tárgyára,  lejárt  a  rémuralom  ideje, 
amely  (úgy  1980-ig)  gyakran  túlontúl  sokáig  tartott,  és  rendszerint  -  csakúgy,  mint 
másutt  -  többé-kevésbé  utálatos  bűnökben  csapódott  le.  Ma  már  átadta  a  helyét  a 
lényegében  személyre  szóló  és  elrettentő,  valamint  az  átnevelő  célzat  háttérbe  szorulása 
után  mindinkább  köznapivá  lett,  egyszerű  megtorlásnak. 

1956  óta  sokkal  inkább  Pekingben,  mint  Moszkvában  van  ezeknek  az  időrendi 
hasonlóságoknak  a  kulcsa,  amelyek  végül  is  az  eltérések  fölébe  kerekednek;  mégpedig  a 
XX.  kongresszus  miatt,  amely  megdöbbentette  a  kommunista  vezetőket:  Mao  Ce-tung, 


Ho  Si  Minh  vagy  Kim  ír  Szén  éppen  olyan  fenyegetőnek  tartotta,  mint  Maurice  Thorez. 
Pedig  ellenkezőleg:  a  hruscsovi  kezdeményezés  bátorságát  domborítja  ki.  Jeleztük,  hogy 
a  kínai  központ,  legalábbis  Jenán  óta,  a  második  Mekka  szerepét  töltötte  be  egész  Ázsia 
kommunistáinak  a  szemében;  de  Sztálin  Szovjetuniójának  óriási  volt  a  tekintélye,  a 
többiről  meg  gazdasági  és  katonai  eszközeinek  súlya  gondoskodott.  Már  a  koreai  kínai 
beavatkozásnak,  majd  a  Viet  Minh  részére  nyújtott  tömeges  kínai  segítségnek  is 
megrendítő  hatása  volt.  1956  meg  de  facto  egyenesen  annak  a  „revizionistaellenes" 
tábornak  az  élére  lendíti  Maót,  amelybe  immár  fölsorakoznak  az  ázsiai  testvérországok.  A 
kulturális  forradalom  tévelygései  meggyengítik  a  kínai  vezető  szerepet;  a  katonai 
szükséghelyzet  arra  bírja  Vietnamot,  hogy  a  hatvanas  évek  közepétől,  érdekeinek 
engedve,  a  Szovjetunióhoz  közeledjék.  De  változatlanul  érvényes  az  időrend:  Kínából 
indulnak  ki  rendszerint  a  kezdeményezések,  és  máshol  a  legapróbb  részletekig  utánozzák 
őket.  Minden  kommunista  rendszerben  valami  összetéveszthetetlen,  családias  hangulat 
uralkodik;  de  az  ázsiaiak  között  már  valóságos  klónozásig  fajul  -,  gondoljunk  például  a 
kínai  és  a  vietnami  földreformra. 

A  Hruscsovnak  kedves  „gulyáskommunizmus"  azért  vonzotta  oly  kevéssé  az  ázsiai 
kommunista  rendszereket,  legalábbis  a  nyolcvanas  évek  elejéig,  mert  akkor  még  a 
forradalmi  háborúk  idejét  élték,  meg  azért  is,  mert  ritkaság,  hogy  milyen  mértékig 
testesítették  meg  ezek  a  rendszerek  az  ideokráciát.  A  „névjavítás"  konfuciuszi 
hagyományának  szellemében  (márpedig,  Kambodzsa  kivételével,  mindenütt  a  konfuciuszi 
hagyomány  uralkodik)  a  valóságnak  kell  alkalmazkodnia  a  szóhoz;  a  büntetőrendszerben 
nem  az  számít,  hogy  mit  követett  el  az  ember,  hanem  az,  hogy  milyen  ítéletet  alkotnak 
róla,  és  milyen  névvel-címkével  látják  el;  nos,  mindenféle  más  megfontolásoktól  függnek 
ezek  a  nevek,  csak  éppen  a  tettektől  nem.  Nem  a  jócselekedet,  inkább  a  találó  szó  hozza 
meg  a  lelkek  békéjét.  Ez  magyarázza  ezt  a  kettősséget  az  ázsiai  kommunista 
rendszerekben:  túlideologizáltság,  de  voluntarizmus  is.  Az  első  a  konfuciuszi 
gondolkodásmódnak  és  a  társadalom  teljes  átszabására  törő  forradalmi  szemléletnek  a 
keverékéből  kisarjadt,  túlburjánzó  osztályozó  és  újjászervező  buzgalomból  fakad.  A 
második,  egy  még  szélesebb  világátalakító  igyekezet  jegyében,  úgy  akar  hatni,  hogy 
teljesen  átitatja  „helyes  gondolatokkal"  az  emberek  tudatát.  Utaltunk  olyan  szónoki 
viadalokra,  amelyekben  akkor  győzött  valaki,  ha  olyan  Mao-idézettel  döfte  le  az 
ellenfelét,  amelyre  nem  lehet  válaszolni.  Szavak  tűzijátéka  is  volt  a  nagy  ugrás.  Persze  az 
ázsiaiak  valóságtól  való  elrugaszkodásának  is  van  határa:  észreveszik,  ha  túlságosan  is 
ellentmondanak  a  szavak  a  valóságnak.  Már  sok  beszéd  kudarcát  és  a  velük  járó 
katasztrófákat  átélték,  végül  már  mást  sem  akartak  hallani,  csak  Teng  Hsziao-ping 
mélységesen  ideológiaellenes  szavait:  „Mit  számít  az,  hogy  fekete  vagy  szürke  a  macska, 
az  a  fontos,  hogy  megfogja  az  egeret." 

De  kétségkívül  az  az  ázsiai  kommunista  rendszerek  igazi,  nagy  eredetisége,  hogy 
sikerült  átvinniük  a  pártról  az  egész  társadalomra  ezt  a  túlideologizáltságot  és  ezt  a 
voluntarizmust,  amelynek  például  a  sztálini  Szovjetunióban  is  vitathatatlanul 
megtalálhatjuk  a  megfelelőit.  Ebben  is  két,  összefüggő  hagyományra  támaszkodhattak.  A 
kínaias  Ázsiában  (vagyis  Kínán  kívül  még  Vietnamban  és  Koreában)  már  régóta  nem 
létezik  a  Nyugaton  meglévő  szakadék  a  magaskultúra  és  a  népi  kultúra  között;  kivált  a 


konfucianizmusnak  sikerült  nagyobb  módosulás  nélkül  eljutnia  az  uralkodó  osztálytól  a 
legtávolibb  falvakig  is;  de  az  a  természetellenes  szokás  is  ugyanígy  megmaradt  Kínában 
az  évezred  eleje  óta,  hogy  szorosan  bekötik  a  lányok  lábfejét.  Különben  soha  sem  alakult 
ott  ki  az  állam,  mint  összetett  jogrendre  alapuló  és  társadalomtól  elkülönült,  egységes 
intézmény;  azzal  a  képpel  ellentétben,  amelyet  gyakran  próbáltak  mutatni  magukról,  a 
kínai  jellegű  monarchiák  majdnem  mindig  nélkülözték  a  beavatkozás  olyan  szabályszerű 
eszközeinek  nagy  részét,  amelyek  már  a  középkor  végén  a  nyugati  királyságok 
rendelkezésére  álltak.^^°  Ezek  a  monarchiák  csak  alattvalóik  egyetértésével  tudtak 
fennmaradni  és  kormányozni,  de  nem  demokratikus  vé-leménytudakolás,  nem  is  eltérő 
érdekek  közötti  intézményesített  egyeztetés  révén  érték  el  ezt  az  egyetértést,  hanem  egy 
olyan  állampolgári  erkölcs  azonos  törvényeinek  igen  széles  körű  és  mélységű 
elteijesztésével,  amely,  ügyesen,  maga  is  a  családi  és  egyének  közötti  erkölcsön  alapult: 
meglehetős  pontosan  arra,  amit  Mao  úgy  hívott,  hogy  „tömegvonal".  Kelet-Ázsiában 
hosszú  és  gazdag  története  van  az  erkölcsi  (vagy  világnézeti)  államnak.  Alapjában 
szegény  és  gyönge  állam  ez;  de  ha  sikerül  megnyernie  minden  csoport,  minden  család, 
minden  egyén  tudatát  a  maga  törvényeinek  és  eszményeinek,  hallatlan,  határtalan 
hatalomra  tesz  szert  általa,  legföljebb  a  természet  szabhat  határt  a  hatalmának;  ez  volt 
Mao  könyörtelen  ellensége  a  nagy  ugrás  idején.  Arra  törekedtek  hát  az  ázsiai 
kommunista  rendszerek  -  és  egy  (már  kétségkívül  mindenütt  véget  ért)  pillanatra  sikerült 
is  nekik  -,  hogy  mélységesen  holisztikus  társadalmakat  hozzanak  létre.  Ezért  érzi 
feljogosítva  magát  egy  maga  is  rab  vietnami  zárkafőnök,  hogy  így  ripakodjon  rá  egy 
bakafántoskodó  fogolyra:  „Szembefordulsz  a  zárkafőnökkel,  akit  a  forradalom  nevezett  ki. 
Vagyis  a  forradalommal  fordulsz  szembe!"  Ezért  az  a  rendkívüli,  türelmes  és  ádáz 
akarat,  hogy  a  párt  üzenetének  hordozójává  és  hírnökévé  tegyék  még  az  utolsó  rabot, 
még  a  Saint-Cyrben  nevelkedett  francia  katonatisztet  is.  Ahol  az  orosz  forradalom  nem 
tudta  áthidalni  a  szakadékot  az  „ők"  és  a  „mi"  között,  a  kulturális  forradalom  sok 
emberrel  elhitette  egy  pillanatra,  hogy  „ők"  is  az  állam  és  a  párt:  bizonyos  esetekben 
még  nem  kommunista  párttag  vörösgárdisták  is  úgy  gondolták,  hogy  joguk  van  dönteni 
róla:  kiket  zárjanak  ki  a  pártból.  A  nyugati  kommunisták  is  ismerték  a  bírálatot  és 
önbírálatot,  a  vég  nélküli  „vita "-gyűléseket,  a  kánoni  szövegek  elfogadtatását.  De  mindez 
általában  csak  a  pártkörökre  szorítkozott.  Ázsiában  mindenkire  kiterjesztik  ugyanazokat  a 
szabályokat. 

Két  fontos  következmény  adódik  ebből,  abban  a  tekintetben,  hogy  milyen  formákat  ölt 
a  megtorlás.  Az  az  egyik,  a  szembetűnőbb,  hogy  -  amint  gyakran  megállapítottuk  -  soha, 
még  a  látszat  kedvéért  sem  hivatkoznak  jogra,  törvényre,  igazságszolgáltatásra:  minden 
politika,  csakis  politika.  Ténylegesen  a  büntető  törvénykönyv  kései  hatálybaléptetése 
(Kínában  1979-ben,  Vietnamban  1986-ban)  jelzi  a  nagy  terror  végét.  A  másik 
következmény  meg  a  nagy  megtorló  hullámok  inkább  általános,  mintsem  véres  jellege: 
vagy  az  egész  társadalmat  fogják  át,  vagy  nagyon  széles  rétegeket  (parasztokat, 
városlakókat,  értelmiségieket  stb.)  ölelnek  föl,  teljes  egészükben.  Teng  Hsziao-ping 
rendszere  azt  állította,  hogy  a  kulturális  forradalom  százmillió  kínait  „vett  üldözőbe" 
(ellenőrizhetetlen  szám);  de  valószínűleg  nem  követelt  egymilliónál  több  áldozatot.  A 
nagy  sztálini  tisztogatások  idején  nem  ugyanez  volt  az  arány.  Minek  fáradozzunk  az 


öldökléssel,  ha  igen  hatásosan  meg  is  félemlíthetjük  az  embereket?  A  tömeges 
öngyilkosságot  is  bizonyára  ez  magyarázza  a  politikai  halálozási  statisztikában:  a 
munkatársak,  barátok,  szomszédok,  családtagok  bevonásával  folyó  zajos  kampányok  sok 
ember  számára  elviselhetetlen  feszültséggel  járnak;  és  akkor  már  nincs  más  menekvés. 

Vizsgálódásunk  magában  hordozza  korlátáit:  az  a  címe,  hogy  Kambodzsa  (és,  sokkal 
kisebb  mértékben,  Laosz).  Kambodzsába  soha  sem  hatolt  be  a  konfucianizmus;  sokkal 
inkább  indiai,  mintsem  kínai  a  politikai  hagyománya.  Vajon  az  erőszaknak  ebben  a  -csakis 
Kambodzsában  ismeretes  -  éppoly  véres,  mint  általános  tombolásában  nem  egy  olyan 
hatalom  fejvesztettségét  kell-e  látnunk,  amely  kínai-vietnami  módszerek  alkalmazásával 
kísérletezett  az  ilyesmikhez  nem  szokott  lakosság  körében?  Úttörő  kutatómunkára  volna 
itt  szükség,  de  ennek  a  szerencsére  páratlan  kísérletnek  a  részletes  körülményeit  is 
alaposabban  föl  kellene  tárni. 

Az  volt  a  célunk,  hogy  rámutassunk  az  ázsiai  (vagy  legalábbis  a  kínaias  ázsiai) 
kommunizmus  sajátosságaira.  Aki  az  egész  könyvet  elolvassa,  magától  is  könnyebben 
fölfedezi  azokat  az  erős  kötelékeket,  amelyek  különben  a  kommunista  világrendszerhez 
és  annak  szovjet  főkolomposához  fűzik  ezt  a  kommunizmust.  Sok  olyan  jelenséget  is 
szemügyre  vettünk  (a  „tiszta  lapot"  a  teljes  újrakezdés,  a  tabula  rasa  nosztalgiáját,  az 
ifjúság  kultuszát  és  annak  sanda  kihasználását),  amelyet  más  tájakon  is  könnyen 
megtalálhatunk.  És  azt  szűrhetjük  le  belőle,  hogy  az  európai  és  ázsiai  kommunizmus 
máris  nagyon  eltérő  sorsa  parancsolóan  veti  föl  azt  a  kérdést,  hogy  miféle  szerkezeti 
különbségek  lehetnek  egy  bizonyos  világjelenség  változatai  között. 

LATIN  -AMERIKA  KOMMUNISTA  PRÓBATÉTELE  -  KUBA. 


Vég  nélküli  trópusi  totalitarizmus 

A  Karib-tenger  főszigete  zaklatott  politikai  életet  élt  a  század  eleje  óta,  a  demokratikus 
és  szociális  mozgalmak  jegyében.  Már  1933-ban  megbuktatta  Gerardo  Machado 
diktatúráját  egy  Fulgen-cio  Batista  nevű  gyorsíró-őrmester  vezette  katonai  puccs.  Batista 
lett  a  hadsereg  parancsnok,  és  húsz  évig  ő  cserélgette  a  szociális  irányultságú  és  az 
amerikai  beavatkozási  kísérleteknek  ellenálló  hatalom  elnökeit.  1940-ben,  amikor 
köztársasági  elnökké  választották,  Batista  liberális  alkotmányt  léptetett  életbe.  1952-ben 
még  egy  utolsó  államcsínyt  hajtott  végre,  megakasztotta  a  demokratikus  folyamatot, 
amelyet  az  arra  az  évre  kiírt  szabad  választások  jelképeztek,  és  különféle  pártokra,  hol 
egyikre,  hol  másikra  támaszkodva  kormányzott;  a  Népi  Szocialista  Párt  (valójában  a  kubai 
kommunista  párt)  is  köztük  volt. 

Kuba  határozott  gazdasági  fejlődést  mutatott  Batista  alatt,  de  nagyon  rosszul  oszlottak 
meg  a  jövedelmek,  főleg  a  nincstelen  vidékek,  az  erős  állóeszköz-hálózatú  városok  és  az 
olasz-amerikai  alvilágból  bőven  csorgó  könnyű  pénzek  között  voltak  nagy  különbségek;^ 
1958-ban  11  500  örömlány  volt  Havannában.  A  korrupció  és  az  üzérkedés  jellemezte  a 
Batista -korszakot,  ezért  a  középosztály  lassanként  eltávolodott  a  rendszertől.^  A  diákok 
Jósé  Antonio  Echeverría  ösztönzésére  forradalmi  direktóriumot  alakítottak,  amelynek 
fegyveres  csoportja  1953  márciusában  megtámadta  az  elnöki  palotát.  Teljes  volt  a 
kudarc;  Echeverríát  megölték,  a  direktóriumot  lefejezték.  Ám  1953.  július  26-án  egy 
másik  diákcsoport  a  Moncada-laktanyát  rohanta  meg.  Megölték  a  csoport  több  tagját,  és 
letartóztatták  az  egyik  vezetőt,  Fidel  Castrót.  Tizenöt  évi  börtönre  ítélték,  de  csakhamar 
kiszabadult,  Mexikóba  ment,  és  nekilátott  egy,  nagyrészt  liberális  fiatalokból  álló 
gerillamozgalom,  a  Július  26.  mozgalom  megszervezésének.  Huszonöt  hónapig  tartott  a 
harc  Batista  és  a  barbudók  között. 

A  rendszer  heves  megtorlással  válaszolt,  amely  ezrével  szedte  az  áldozatait.^  A  városi 
gerillaszervezetek  sínylették  meg  a  legjobban,  80%  volt  az  emberveszteségük,  a  Sierra- 
beli  vidéki  gerilláknak  meg  20%.  1958.  november  7-én  Ernesto  Guevara  Havanna  ellen 
vonult  egy  gerillacsoport  élén.  December  31-én  általános  sztrájkba  kezdtek  a 
szakszervezetek.  1959.  január  l-jén  Batista  elmenekült,  csakúgy,  mint  diktatúrája  fő 
méltóságai;  két  kínvallató,  Rolando  Masferrer,  a  „tigrisek"  a  baljós  párhuzamos 
rendőrség  főnöke  és  Esteban  Ventura,  a  titkosrendőrség  főnöke  Miamiba  távozott.  A 
Kubai  Dolgozók  Szövetsége  (CTG)  vezetője,  Eusebio  Mujal,  aki  sok  szerződést  kötött 
Batistával,  jónak  látta,  ha  az  argentin  nagykövetségen  keres  menedéket.  A  gerillák 
könnyű  győzelme  elhomályosította  a  többi  mozgalom  Batista  bukásában  játszott 


szerepét.  Igazában  csak  kisebb  csatákat  vívtak  a  gerillák,  és  Batista  elsősorban  azért 
szenvedett  vereséget,  mert  a  városi  terrorizmussal  szemben  elvesztette  a  Havanna  fölötti 
uralmat.  Az  amerikai  fegyverembargó  is  hátrányára  volt. 

1959.  január  8-án  Castro,  Guevara  és  a  barbudók  diadalittasan  bevonultak  a  fővárosba. 
A  hatalomátvétel  után  a  havannai  La  Caba-tia  börtön  és  a  Santa  Clara-i  börtönök 
tömeges  kivégzések  színhelyei  voltak.  A  külföldi  sajtó  szerint  öt  hónap  alatt  hatszáz 
áldozatot  követelt  Batista  hívei  közül  ez  a  rögtöni  tisztogatás.  Különleges  bíróságokat 
szerveztek,  pusztán  az  ítéletek  kimondására.  „Már  a  perek  külsőségei  és  a  jogszolgáltatás 
alapelvei  is  nagyon  sokat  elárultak:  már  a  kezdet  kezdetén  megnyilvánult  bennük  a 
rendszer  totális  természete"  -  állapítja  meg  Jeannine  Verdés-Leroux."^  Bírósági  komédiák 
zajlottak  le  vásári  hangulatban:  a  Sport-palotában  18  000  főnyi  tömeg  „ítélte  el"  föld  felé 
fordított  hüvelykujjal  a  gyilkosságokkal  vádolt  Jesús  Sósa  Blanco  őrnagyot,  Batista 
katonáját.  „Méltó  az  antik  Rómához!"  -  kiáltotta  az  őrnagy.  Agyonlőtték. 

1957-ben  Castro  interjút  adott  a  Sierrában  Herbert  Matthews  újságírónak,  a  New  York 
Times  munkatársának,  és  kijelentette:  „Nem  érdekel  a  hatalom.  A  győzelem  után  haza 
akarok  térni  a  falumba,  újrakezdem  az  ügyvédi  tevékenységemet."  Nyilvánvalóan 
képmutató  nyilatkozat,  hiszen  nyomban  megcáfolta  a  politikájával.  A  hatalomátvétel  után 
alattomos  belharcok  ásták  alá  a  fiatal  forradalmi  kormányt.  1959.  február  15-én 
lemondott  Miró  Cardona  miniszterelnök.  Az  akkor  már  hadsereg-főparancsnok  Castro 
lépett  a  helyébe.  Júniusban  úgy  döntött:  visszavonja  egykori  ígéretét,  hogy  másfél  éven 
belül  szabad  választásokat  tartanak:  letettek  erről  a  tervről.  Ezzel  a  kérdéssel  indokolta  a 
döntését  Havanna  lakói  előtt:  „Választás!  Minek  az?"  így  tagadta  meg  a  Batista-ellenes 
forradalmárok  programjának  egyik  alapkövetelését.  így  tartósított  Castro  egy  bukott 
diktátor  teremtette  helyzetet.  Ráadásul  felfüggesztette  az  alapvető  jogokat  biztosító 
1940-es  alkotmányt,  és  csupán  rendeletekkel  kormányzott,  egészen  1976-ig,  amíg  el  nem 
fogadtatott  egy,  a  szovjet  alkotmány  szellemében  fogant  alkotmányt.  Arra  is  volt  gondja, 
hogy  két  olyan  törvényt  hozasson  (a  társulásról  szóló  54-es  és  53-as  törvényt),  amely 
korlátozta  az  állampolgárok  szabad  társulási  jogát. 

Castro  szorosan  együttműködött  akkoriban  a  közeli  barátaival,  és  őrájuk  támaszkodott, 
amikor  el  akarta  távolítani  a  kormányból  a  demokratákat:  a  fivérére,  Raulra  (a  Népi 
Szocialista  Párt,  vagyis  a  KP  tagjára)  és  a  meggyőződéses  szovjetbarát  Guevarára.  1959 
júniusában  alakult  ki  az  ellentét  liberálisok  és  radikálisok  között,  a  május  17-én  elindított 
földreform  kérdésében.  Az  eredeti  terv  a  földbirtokos  középpolgárság  földosztás  révén 
való  megteremtését  célozta.  Castro  radikálisabb  politikát  választott  a  vaskalapos 
marxistákra  bízott  Instituto  Nációnál  de  Reforma  Agraría  (Országos  Földreformintézet) 
irányítása  alatt,  amelynek  ő  lett  az  első  elnöke.  Egy  tollvonással  semmissé  tette  az 
Humberto  Sori  Marín  földművelésügyi  miniszter  javasolta  tervet.  Castro  gyorsítani  akarta 
a  földreformot,  és  1959  júniusában  parancsot  adott  a  hadseregnek,  hogy  vegye  át  az 
ellenőrzést  száz  földbirtok  fölött  Camagüey  tartományban. 

1959  júliusában  ismét  kiéleződött  a  lappangó  válság:  benyújtotta  a  lemondását  Manuel 
Urrutia  köztársasági  elnök,  egy  régi  vizsgálóbíró,  aki  1956-ban  bátran  védelmezte  a 
barbudókat.  Roberto  Agra-monte  külügyminisztert  is  hamarosan  leváltották,  és  a 
kezdettől  fogva  castróista  Raúl  Roa  vette  át  a  tárcát.  A  szociális  ügyek  minisztere  is 


lemondott,  mert  nem  értett  egyet  azzal  az  ítélettel,  amelyet  a  polgári  lakosság  ellen 
elkövetett  bűnökkel  vádolt  repülősök  ellen  hoztak.^  1960-ban  tovább  terebélyesedett  a 
folyamat:  márciusban  az  1959  januárja  óta  pénzügyminiszter  Rupo  López  Fresquet  is 
szakított  Castróval,  ellenzékbe  vonult,  majd  száműzetésbe  ment.  Ugyanabban  az  évben  a 
kormány  egy  másik  tagja,  Andrés  Suárez  is  végleg  elhagyta  az  országot.  Az  utolsó 
független  újságok  is  eltűntek,  befejeződött  a  sajtó  módszeres  elhallgattatása.  1960. 
január  20-án  Jorge  Zayas,  az  Avance  című  Batista-ellenes  lap  igazgatója  ment 
száműzetésbe;  júliusban  Miguel  Ángel  Quevedo,  a  Bohemia  főszerkesztője  hagyta  el 
Kubát  (pedig  a  Bohemia  Castrónak  a  Moncada-perben  tett  nyilatkozatait  is  közölte  annak 
idején).  Csak  a  kommunista  újságok  maradtak,  a  Granma  és  az  Hoy.  1960  augusztusában 
a  politikai  vagy  katonai  ellenzék  utolsó  személyiségeit  is  letartóztatták,  olyanokat,  mint 
William  Morgan  vagy  Humberto  Sori  Marín.  Morgan  valamikor  felkelő  őrnagy  volt  a 
Sierrában,  de  azért  agyonlőtték  1961  elején. 

Csakhamar  az  utolsó  demokraták  is  kiléptek  a  kormányból,  így  Manolo  Ray,^  a 
közmunkaügyi  miniszter  és  Enrique  Oltusky,  a  tájékoztatási  miniszter.  Ekkor  volt  az  első 
nagy  meneküléshullám:  a  forradalmat  korábban  támogató  középosztályból  mintegy 
ötvenezren  választották  az  önkéntes  száműzetést.  Sokáig  sínylette  a  kubai  társadalom, 
hogy  neiu  volt  elég  orvos,  tanár  vagy  ügyvéd. 

A  középosztály  után  a  munka  világa  ellen  fordult  a  megtorlás.  A  szakszervezetek  eleve 
kelletlenül  fogadták  a  kialakuló  új  rendszert.  A  cukorszakszervezet  feje,  Dávid  Salvador 
volt  az  egyik  legfőbb  vezetőjük.  Ez  a  baloldali  ember  azért  szakított  a  Népi  Szocialista 
Párttal  (PSP),  mert  az  elutasította  a  Ba ti sta -diktatúra  elleni  harcot;  1955-ben  ő  szervezte 
a  cukorgyárak  nagy  sztrájkjait;  letartóztatták  és  megkínozták,  ezért  ő  is  támogatta  az 
1958-as  áprilisi  sztrájkot,  amelyet  a  Július  26.  mozgalom  castroistái  indítottak.  1959-ben 
demokratikusan  megválasztották  a  Kubai  Dolgozók  Szövetségének  (CTC)  főtitkárává,  de 
a  nyakára  ültettek  két  helyettest,  két  olyan  régi  kommunistát,  akik  nem  estek  át  a 
választás  demokratikus  próbatétén.  Megpróbálta  megakadályozni,  hogy  a  kommunisták 
belülről  bomlasszák  szét  és  vonják  ellenőrzésük  alá  a  cukorgyárat,  de  1960  tavaszán 
kiszorult  a  vezetésből.  Júniusban  illegalitásba  vonult.  1962  augusztusában  letartóztatták, 
és  tizenkét  évi  börtönre  ítélték.  Ezzel  a  Batista  elleni  ellenállásnak  ezt  a  másik  nagy 
alakját  is  félreállították.  Végül,  1962-ben  azt  is  kieszközölte  Castro  az  egységes 
szakszervezettől,  a  CTC-től.  hogy  kérjék  a  sztrájkjog  eltörlését:  „Nem  követelődző 
testület  a  szakszervezet"  -  jegyezte  meg  egy  párta pparátcsik. 

1953-ban,  a  letartóztatása  után  csakis  annak  köszönhette  Fidel  Castro,  hogy 
megmentette  a  fejét,  hogy  közbelépett  érte  Santiago  de  Cuba  érseke,  Mgr.  Perez 
Serantes.  A  papság  megkönnyebbülten  fogadta  Batista  távozását.  Néhány  pap  még  a 
Sierrába  is  követte  a  gerillákat.  De  az  egyház  éppen  úgy  föllépett  Batista  híveinek 
kurtafurcsa  elítélése  ellen,  ahogy  azelőtt  Masferrer  „Tigriseinek"  a  bűntetteit  is 
megbélyegezte.  Már  1959-ben  is  tiltakozott  a  kommunista  beszivárgás  ellen.  Castro  a 
Disznó-öbölbeli  támadásban^  találta  meg  azt  az  ürügyet,  amelyre  hivatkozva  - 
kormányrendelettel  -  betiltotta  a  La  Quincena  című  folyóiratot.  1961  májusában  minden 
egyházi  iskolát  bezártak,  és  elkobozták  az  épületeiket,  még  a  beléni  jezsuita  középiskolát 
is,  ahol  Fidel  végezte  a  tanulmányait.  Egyenruhájában  feszítve,  kijelentette  a  Líder 


Máximo  („Fővezér"):  „Csomagoljanak  ezek  a  falangista  csuhások!"  El  is  kelt  a 
figyelmeztetés,  mert  1961.  szeptember  17-én  131  egyházmegyés  papot  és  szerzetest 
utasítottak  ki  Kubából.  Az  egyház  kénytelen  volt  befelé  fordulni,  csak  így  maradhatott 
meg.  A  rendszer  mindent  megtett,  hogy  kiszorítsa  a  hitbuzgalmi  intézményeket.  Az  volt 
az  egyik  módszere,  hogy  hagyta,  hadd  mutassák  ki  a  kubaiak  a  hitüket,  csak  aztán  a 
következmények  is  vállalják,  például  azt,  hogy  nem  veszik  fel  őket  az  egyetemre  és  a 
közigazgatási  állásokba. 

A  művészvilágra  is  keményen  lesújtott  a  megtorlás.  1961-ben  Castro  meghatározta, 
hogy  mi  a  szerepe  a  művésznek  a  társadalomban.  Egy  jelmondat  így  foglalta  össze  a 
felfogását:  „A  forradalmon  belül  minden,  azon  kívül  semmi!"  Heberto  Padilla  sorsa 
tökéletesen  rávilágít  a  kultúra  állapotára.  Padilla  forradalmi  író  volt,  de  „önkritikára" 
kényszerült,  és  végül  1970-ben  elhagyta  Kubát.  Reinaido  Arenas  tíz  évig  kallódott,  majd 
kihasználta  a  marieli  kivándorlási  lehetőséget,  és  ő  is  végleg  búcsút  mondott  Kubának. 

Che  Guevara,  egy  mítosz  fonákja 


Fidel  Castro  mindig  a  francia  forradalomra  hivatkozott:  a  jakobinus  Párizsnak  ott  volt 
Saint-Just,  a  gerillák  Flavannájának  meg  ott  volt  Che  Guevara,  Nyecsajev  latin-amerikai 
változata. 

A  jó  családból  való  Ernesto  Guevara  1928-ban  születik  Buenos  Airesben,  és  már  igen 
fiatalon  bejáiga  a  dél-amerikai  földrészt.  Ez  az  idült  asztmával  bajlódó,  polgári 
származású  fiatalember  még  orvosi  tanulmányainak  befejezése  előtt 
végigmotorkerékpározik  a  pampáktól  Közép-Amerika  őserdeiig.  Az  ötvenes  évek  elején 
találkozik  a  guatemalai  nyomorral,  Jacobo  Arbenz  haladó  rendszere  idején,  akit  majd  az 
amerikaiak  buktatnak  meg;  itt  gyűlöli  meg  Guevara  az  Egyesült  Államokat.  „Kialakult 
világnézetem  révén  azok  közé  tartozom,  akik  meg  vannak  győződve  róla,  hogy  amögött 
rejlik  a  megoldás  a  világ  gondjaira,  amit  vasfüggönynek  neveznek"  -  írja  egy  barátjának 
1957-ben  (levél  René  Ramos  Latour-hoz,  idézi  Jeannine  Verdés-Leroux,  id.  mű). 
Mexikóban,  1955-ben,  egy  este  egy  fiatal  menekült  kubai  ügyvéddel  találkozik,  aki  a 
Kubába  való  visszatérését  készíti  elő:  Fidel  Castróval.  Guevara  elhatározza,  hogy 
csatlakozik  ezekhez  a  kubaiakhoz,  akik  majd  1956  decemberében  szállnak  partra  a 
szigeten.  A  felkelők  között  megteszik  egy  „hadoszlop"  parancsnokának,  és  nagyon 
gyorsan  felhívja  magára  a  figyelmet  szigorúságával.  Fladoszlopa  egyik  harcosa,  egy 
suhanc  egy  kis  élelmet  lop  -  mindenféle  eljárás  nélkül,  nyomban  agyonlövik.  „A 
tekintélyelv  elszánt  híve"  -  ahogy  régi  bolíviai  harcostársa,  Régis  Debray  nevezi  (Loués 
soient  nos  seígneurs.  Gallimard,  Párizs,  1996,  184)  -  máris  ki  akarja  kényszeríteni  a 
kommunista  forradalmat,  és  így  sok  igazán  demokrata  kubai  parancsnokkal 
összeütközésbe  kerül. 

1958  őszén  második  frontot  nyit  a  Las  Villas-i  síkságon,  a  sziget  közepe  táján.  Fényes 
győzelmet  arat,  amikor  Santa  darában  megtámad  egy  Batista  küldte  katonai  erősítéssel 
megrakott  vonatot:  a  rendszer  katonái  futásnak  erednek,  megtagadják  a  harcot.  A 
hatalomátvétel  után  az  „államügyész"  tisztét  foglalja  el  Guevara,  és  ő  dönt  a  kegyelmi 
kérvényekről.  A  La  Cabana  börtönben  van  a  hivatala;  ott  mindig  sok  a  kivégzés,  főleg 


demokratának  megmaradt  egykori  fegyvertársai  az  áldozatok. 

Kinevezik  iparügyi  miniszternek  és  a  központi  bank  igazgatójának,  ezekben  a 
tisztségeiben  módot  talál  politikai  elméletének  alkalmazására,  és  „szovjet  mintát" 
kényszerit  rá  Kubára.  Megveti  a  pénzt,  de  Havanna  előkelő  negyedeiben  lakik,  gazdasági 
miniszter,  de  a  legcsekélyebb  fogalma  sincs  a  gazdaságról,  végül  csődbe  juttatja  a 
központi  bankot.  Jobban  otthon  van  az  „önkéntes  munkavasárnapok"  megszervezésében, 
ebben  is  megnyilvánul  a  Szovjetunió  és  Kína  iránt  érzett  csodálata  (majd  a  kulturális 
forradalmat  is  üdvözölni  fogja).  Régis  Debray  (id.  mű,  185)  ezt  jegyzi  meg:  „Nem  Fidel, 
hanem  ő  találta  ki  1960-ban  a  Guanaha-félszigeti,  első  »javító  munkatábort«  (mi  úgy 
mondanánk,  kényszermunkatábort)...  " 

Ez  a  terror  iskolájában  nevelkedett  tanítvány  a  gyűlöletet  dicséri  végrendeletében,  azt 
„az  eredményes  gyűlöletet,  amely  hatásos,  erőszakos,  célirányos  és  hideg  gyilkológéppé 
teszi  az  embert"  (Régis  Debray:  id.  mű,  186).  „Nem  lehetek  olyan  ember  barátja,  aki  nem 
osztja  a  nézeteimet"  vallja  meg  ez  a  szektás,  aki  Vladimírnak  nevezi  el  a  gyerekét,  Lenin 
tiszteletére.  A  dogmatikus,  hideg  és  türelmetlen  „Che"  (argentin  kifejezés)  a  nyílt  és 
barátságos  kubaiak  tökéletes  ellentéte,  aki  az  új  ember  kultuszának  áldoz. 

Elvakította  a  felszínes  Amerika-ellenesség,  exportálni  akarja  a  forradalom  kubai 
változatát,  fáradhatatlanul  hirdeti  világszerte  a  gerillaháborút,  ezzel  a  jelmondattal: 
„Csináljunk  két,  három...  sok  Vietnamot!"  (1967  májusa).  1963-ban  Algériában,  majd  Dar 
es  Salaamban  van,  utána  Kongóba  megy,  ott  egy  marxistával,  egy  bizonyos  Désiré 
Kabilával  is  találkozik,  aki  ma  Zaire  ura,  és  aki  sosem  riad  vissza  a  polgári  lakosság 
lemészárlásától. 

Castro  taktikai  célokra  használja.  Amikor  szakításra  kerül  sor  közöttük.  Guevara 
Bolíviába  megy.  A  gerilla  foco  (góc). elméletét  akarja  alkalmazni,  nem  törődik  a  bolíviai 
kommunista  párt  politikájával,  semmilyen  támogatásra  sem  talál  a  parasztok  között, 
egyetlenegy  sem  csatlakozik  Guevara  vándor  felkelőihez.  Magára  marad  és  sarokba 
szorul;  fogságba  esik,  és  1967.  október  8-án  kivégzik. 


A  régi  felkelők  hadára  is  rájárt  a  rúd.  1959  júliusában  leköszönt  és  az  Egyesült 
Államokba  távozott  Castro  egyik  közeli  munkatársa,  Díaz  Lanz  repülő  őrnagy.  Egy  hónap 
múlva  megszervezik  az  első  letartóztatáshullámot,  azzal  az  ürüggyel,  hogy 
államcsínykísérletet  hiúsítanak  meg. 

Hubert  Matos  1956  óta  segítette  a  barbudókat  a  Sierrában,  Costa  Ricában  keresett 
nekik  támogatókat,  fegyver-  és  lőszerutánpótlásról  gondoskodott  nekik  egy 
magánrepülőgéppel,  és  a  9-es  „Antonio  Guiteras"  hadoszlop  élén  felszabadította  az 
ország  második  legnagyobb  városát,  Santiago  de  Gubát.  Camaguey  tartomány 
kormányzója  lett,  de  mélységesen  helytelenítette  a  rendszer  „elkommunistásítását" 
ezért  lemondott  a  tisztségeiről.  Castro  összeesküvőnek  nyilvánította,  és  megbízta  a 
gerillahadsereg  egyik  hősét,  Camilo  Cienfuegost,  hogy  tartóztassa  le  Matost 
„kommunistaellenesség"  miatt.  Castro  nem  volt  tekintettel  erre  a  példás  harcosra,  egy 
olyan  „havannai  moszkvai  pert"  akasztott  a  nyakába,  amelyben  maga  is  szerepet  vállalt. 
Gátlástalanul  nyomást  gyakorolt  a  bíróságra:  „Csak  annyit  mondok,  válasszatok:  Matos, 
vagy  én!"  és  megtiltotta,  hogy  mentő  tanúk  szóhoz  jussanak.  Húszévi  börtönre  ítélték 


Hatost,  és  le  is  töltötte,  az  utolsó  napig.  Minden  munkatársát  is  bebörtönözték. 

A  legcsekélyebb  szólásszabadságtól  is  megfosztották  az  ellenzéket,  ezért  sokan 
illegalitásba  vonultak,  és  a  Batista-ellenes  városi  gerillák  egykori  vezéregyéniségei  is 
velük  tartottak.  A  hatvanas  évek  elején  ez  a  földalatti  ellenzék  felkelő  mozgalommá 
terebélyesedett,  és  bevette  magát  az  Escambray  hegységbe.  Igazi  barbudók-ból  állt, 
elutasította  a  földek  erőszakos  kollektivizálását  és  a  diktatúrát.  Raúl  Castro  csak  minden 
katonai  erejével,  páncélosokkal,  tüzérséggel  és  milicisták  százaival  tudta  elfojtani  a 
lázadást.  Kitelepítették  a  lázadó  parasztok  családját,  hogy  aláássák  a  felkelés 
tömegtámogatását.  Sok  száz  családot  költöztettek  el  az  Escambraytól  sok  száz 
kilométerre,  a  Pinar  dél  Río-i  dohányültetvények  vidékére  és  a  sziget  legnyugatibb 
végébe.  Ez  az  egyetlen  eset,  hogy  a  castroista  hatalom  a  lakosság  deportálásához 
folyamodott. 

De  azért  öt  esztendeig  tartottak  a  harcok.  Mind  jobban  elszigetelődtek,  és  egymás  után 
morzsolódtak  föl  a  felkelőcsoportok.  Gyorsan  lecsapott  a  lázadókra  és  vezetőikre  az 
igazságszolgáltatás.  Guevara  annak  is  megtalálta  a  módját,  hogy  eltegye  láb  alól  a 
Batista-ellenes  gerillaharc  egyik  egykori  iijú  vezetőjét,  Jesús  Carrerast,  aki  már  1958-ban 
szembefordult  a  politikájával.  Carreras  megsebesült  egy  összecsapásban,  Guevara  pedig 
nem  kegyelmezett  neki,  és  Carreras  kivégzőosztag  elé  került.  Santa  darában  381 
„banditát"  fogtak  el  és  állítottak  bíróság  elé.  Az  1959-es  diadalt  követő  években  és  az 
Escambray  felkelői  ellen  folyó  harc  alatt  több  mint  ezer  „ellenforradalmárt"  lőttek  agyon  a 
La  Loma  de  los  Coches-i  börtönben. 

Lemondása  után  Humberto  Sori  Marín  földművelésügyi  miniszter  megpróbált  focót 
(fegyveres  harci  gócot)  létrehozni  Kubában.  Letartóztatták,  katonai  bíróság  elé  állították, 
és  a  legsúlyosabb  büntetéssel  sújtották.  Az  édesanyja  kegyelemért  könyörgött  Castrónak, 
emlékeztette  rá,  hogy  Castro  és  Sori  Marín  már  az  ötvenes  évek  óta  ismerték  egymást. 
Castro  megígérte,  hogy  megkímélik  Humberto  Sori  Marín  életét;  pár  nap  múlva 
agyonlőtték  a  vádlottat. 

Az  escambray!  felkelés  után  időnként  megpróbálkozott  egy-egy  fegyveres  kommandó, 
hogy  megvesse  a  lábát  kubai  földön.  A  legtöbbjük  Tony  Cuesta  hatvanas  évek  elején 
alakított  Liberación  kommandóihoz  és  az  Alpha  66  csoporthoz  tartozott.  De  a  legtöbb 
ilyen  -  magának  Castrónak  a  vállalkozásából  ihletet  merítő  -  partraszállás  kudarcot 
vallott. 

1960-ban  megszűnt  a  bírák  elmozdíthatatlansága,  és  a  központi  hatalom  ellenőrzése 
alá  kerültek;  jellemző  a  diktatúrákra  a  hatalmi  ágak  szétválasztásának  ilyenféle 
kétség bevonása. 

Az  egyetem  sem  menekülhetett:  azt  is  ráncba  szedték.  Egy  fiatal  polgári  műszaki 
szolgálati  és  mérnökkari  hallgató,  Pedro  Luis  Boitel  az  egyetemi  diákszövetség  (a  FELI) 
elnökségére  jelöltette  magát.  Batista  egykori  ellenzékéhez  tartozott,  de  Fidel  Castrónak 
is  esküdt  ellensége  volt.  A  Castro  testvérek  támogatásával  a  rendszer  jelöltjét,  Rolando 
Cubelát  választották  meg.  Hamarosan  letartóztatták  és  tízévi  szabadságvesztésre  ítélték 
Boitelt,  és  egy  különlegesen  szigorú  börtönbe  zárták:  Boniatóban.  Többször  is 
éhségsztrájkkal  tiltakozott  az  embertelen  bánásmód  ellen.  1972.  április  3-án  megint 
éhségsztrájkba  kezdett  tisztességes  börtön  viszonyokért.  „Azért  sztrájkolok,  hogy 


megkapjam  a  politikai  foglyokat  megillető  jogokat.  Maguk  ilyen  jogokat  követelnek  a 
latin-amerikai  országok  diktatúráinak  rabjai  számára,  de  megtagadják  őket  saját 
országuk  rabjaitól!"  -  mondta  Boitel  a  börtön  egyik  vezetőjének.  De  mit  sem  ért  vele. 
Nem  kapott  orvosi  segítséget,  és  már  haldoklott.  A  negyvenötödik  nap  után  válságos  lett 
az  állapota;  a  negyvenkilencedik  után  már  félig-meddig  kómába  került.  A  hatóságok  csak 
nem  léptek  közbe.  Ötvenhárom  napi  éhségsztrájk  után,  május  23-án,  hajnali  3  órakor 
Boitel  kiszenvedett.  A  hatóságok  nem  engedték  meg  az  édesanyjának,  hogy  megnézze  a 
fia  holttestét. 

Castro  igen  gyorsan  kiépítette  hatásos  hírszerző  szolgálatát.  Ramiro  Valdésre  bízta  az 
„állambiztonságot"  Raúl  Castro  pedig  a  védelmi  minisztérium  erős  embere  lett.  Újból 
munkába  állította  a  katonai  bíróságot,  és  a  paredón  -  a  kivégzőfal  -  csakhamar  teljes  jogú 
igazságszolgáltatási  eszközzé  vált. 

A  Dirección  General  de  Contra-Inteligencia  néven  is  ismert  állambiztonsági  osztály 
(DSE)  -  a  kubaiak  csak  úgy  hívták,  hogy  „vörös  Gestapo"  -  1959  és  1962  között  esett  át  a 
tűzkeresztségen,  amikor  azt  a  megbízást  kapta,  hogy  férkőzzön  be  a  különféle  Castro- 
ellenes  szervezetekbe,  és  rombolja  szét  őket.  A  DSE  irányította  az  escambrayi  felkelés 
véres  fölszámolását,  és  a  kényszermunkák  fölött  is  az  gyakorolt  felügyeletet.  Persze  a 
börtönrendszert  is  az  ellenőrizte. 

Kezdettől  fogva  Ramiro  Valdés  irányította  -  szovjet  minta  alapján  -  a  DSE-t,  aki  már  a 
Sierra  Madre  idejében  is  Castro  közeli  munkatársa  volt.  Ahogy  múltak  az  évek,  a  DSE 
mind  jelentősebb  szerepet  játszott,  és  bizonyos  önállóságra  is  szert  tett.  Elvileg  a 
„Minint"-től  függ,  a  belügyminisztériumtól.  Több  részlege  van,  Del  Pino  repülő  tábornok 
ismertette  őket  tüzetesen  1987-ben,  amikor  Miamiba  szökött.  Bizonyos  osztályainak  az  a 
feladata,  hogy  minden  köztisztviselőt  szemmel  tartson.  A  3-as  osztály  a  kultúra,  a  sport 
és  a  művészi  alkotás  terén  tevékenykedőket  (írókat,  filmeseket)  ellenőrzi.  A  4-es  osztály 
a  gazdasági  szervezetekkel,  a  közlekedési  és  tájékoztatási  minisztériummal  foglalkozik.  A 
8-as  osztály  a  levelezést  felügyeli,  vagyis  megsérti  a  postai  levéltitkot.  Más  osztályok  a 
diplomáciai  testületet  és  a  külföldi  látogatókat  ellenőrzik.  A  DSE  azzal  is  hozzájárul  a 
castróista  rendszer  életben  tartásához,  hogy  kényszermunkára  ítélt  rabok  ezrek  használja 
föl  gazdasági  célokra.  Korlátlan  hatalmat  élvező,  kiváltságosok  világa  ez  a  szervezet. 

A  Dirección  Especial  dél  Ministerio  dél  Interior  (DEM)  ezrével  toborozza  a  chivatókat 
(besúgókat),  hogy  rajta  tartsa  a  szemét  a  lakosságon.  A  DEM  három  vonalon  dolgozik;  az 
első,  az  „adatgyűjtés"  abban  áll,  hogy  minden  kubairól  aktát  fektetnek  föl;  a  második,  a 
„véleménynyilvántartás"  az  állampolgárok  véleményét  firtatja;  a  harmadik,  az  „ideológiai 
vonal"  a  templomokat  és  a  hitbuzgalmi 

egyleteket  köteles  felügyelni,  beépített  ügynökök  segítségével. 

1967  óta  a  Minintnek  megvannak  a  saját  fegyveres  alakulatai,  a  Fuerzas  Especiales. 
1995-ben  ötvenezer  emberből  álltak.  Ezek  a  rohamcsapatok  szorosan  együttműködnek  az 
5-ös  igazgatósággal  és  a  Dirección  de  Seguridad  PersonaAal  (a  szoros  védelmi 
szolgálattal).  A  DSP,  Castro  pretoriánus  gárdája  három  testőregységből  áll,  és 
mindegyikben  több  mint  száz  katona  szolgál.  Békaemberekkel  és  egy  tengeri 
különítménnyel  kiegészülve,  Fidel  Castro  közvetlen  védelméről  kell  gondoskodnia.  1995- 
ben  több  ezer  főre  becsülik  az  ezzel  a  feladattal  megbízott  csapatok  létszámát.  Ráadásul 


szakértők  tanulmányozzák  a  lehetséges  merényletek  módozatait,  ízlelők  kóstolják  előre 
Castro  táplálékát,  és  különleges  orvoscsoport  áll  rendelkezésére,  huszonnégy  órás 
szolgálatban. 

Az  5-ös  igazgatóság  az  ellenzékiek  ártalmatlanná  tételére  „szakosodott".  A  Batista- 
rendszer  két  olyan  hiteles  ellenzékije  esett  áldozatul  ennek  az  osztálynak,  akikből  Castro- 
ellenesek  lettek:  Elías  de  la  Torrientét  Miamiban  lőtték  agyon,  AIdo  Verát,  a  Batista  elleni 
városi  gerillamozgalom  egyik  vezetőjét  pedig  Puerto  Ricóban  gyilkolták  meg.  A  miami 
száműzetésben  élő  Hubert  Matos  több  fegyveres  testőrrel  kénytelen  védelmeztetni 
magát.  Az  5-ös  igazgatóság  a  havannai  Villa  Marista  fegyintézeti  központban  tartja  fogva 
és  hallgatja  ki  az  áldozatait,  a  Mária-kongregációs  Testvérek  régi  székházában.  Zárt 
világban  zajlanak  itt  le  az  inkább  lelki,  mintsem  testi  kínzások,  illetéktelen  tekintetektől 
távol,  a  rabság  végletes  magányában. 

A  politikai  rendőrség  másik  egysége,  a  Dirección  General  de  la  Inteligencia  (hírszerző 
főigazgatóság)  közelebb  áll  a  klasszikus  hírszerző  szolgálathoz.  A  kémkedés,  a 
kémelhárítás  a  kedvelt  területe,  a  nem  kommunista  országok  kormányzatába  és  a  kubai 
menekültek  szervezeteibe  való  beépülés. 

Mérleget  készíthetünk  róla,  hogy  milyen  volt  a  megtorlás  a  hatvanas  években:  hét¬ 
tízezer  embert  végeztek  ki,  és  harmincezerre  becsülik  az  akkori  politikai  foglyok  számát. 
Ennélfogva  igen  gyorsan  tekintélyes  számú  politikai  fogoly  -  főleg  az  Escambray  és  Playa 
Girón  (a  Disznó-öböl)  foglyainak  -  fogva  tartására  kellett  berendezkednie  a  castroista 
kormánynak. 

Az  1964-től  1967-ig  működő  termeléssegítő  katonai  egység  (UMAP)  volt  az  első  kísérlet 
a  fegyencmunka  megszervezésére.  Az  UMAP  1965  novemberében  üzemelni  kezdő  táborai 
valóságos  gyűjtőtáborok  voltak,  ahová  vegyesen  összezártak  papokat  (katolikusokat, 
köztük  Havanna  jelenlegi  érsekét,  Mgr.  Jaime  Ortegát,  protestánsokat,  Jehova  tanúit), 
striciket,  homoszexuálisokat  és  mindenki  mást,  akit  „társadalomra  esetleg  veszélyesnek" 
tekintettek.  Maguknak  a  raboknak  kellett  fölépíteniük  a  barakkjaikat,  például  Camagüey 
tartományban.  A  „társadalmi  szabályokat  semmibe  vevő  személyek"  olyan  katonai 
fegyelemnek  voltak  alávetve,  amely  a  rossz  bánásmód,  a  rosszultáplálás  és  a  teljes 
elzártság  rendszerévé  fajult.  Némely  rabok  megcsonkították  magukat,  hogy 
kiszabaduljanak  ebből  a  pokolból.  Mások  lelkileg  összetörve  kerültek  ki  a  börtönből.  A 
homoszexuálisok  „átnevelése"  volt  az  UMAP  egyik  feladata.  De  sokan  már  az  UMAP 
megalakulása  előtt  elvesztették  a  munkájukat,  különösen  a  kultúra  terén;  a  havannai 
egyetem  homoszexuálisellenes  tisztogatás  színhelye  volt,  és  gyakran  előfordult,  hogy  a 
munkahelyükön,  nyilvánosan  „tárgyalták"  a  homoszexuálisok  ügyét.  Arra  kényszerítették 
őket,  hogy  ismerjék  be  „bűnüket"  szakítsanak  vele,  különben  elbocsátják  őket;  utána 
meg  börtönbe  kerültek.  A  nemzetközi  tiltakozások  hatására  kétévi  működés  után 
bezárták  az  UMAP  táborait. 


1964-ben  kényszermunkaprogramba  kezdtek  Pinos  szigetén:  a  „Camilo  Cienfuegos"- 
tervbe.  Brigádokba  szervezték  a  börtönök  lakóit:  egy-egy  negyvenfős  csapat,  cuadrilla 
egy  őrmester  vagy  egy  hadnagy  parancsnoksága  alatt  állt;  mezei  munkára  vezényelték 
őket,  vagy  kő( pontosabban  márvány) bányába.  Igen  mostoha  munkakörülmények 
uralkodtak,  majdnem  meztelenül,  csak  alsónadrágban  dolgoztak  a  rabok.  Némely 


rakoncátlankodónak  az  volt  a  büntetése,  hogy  foggal  kellett  füvet  tépnie,  másokat  meg 
órákon  át  tartottak  árnyékszékbe  merítve. 

A  büntetőrendszer  erőszakossága  politikai  és  közbűntényes  foglyokat  egyaránt  sűjtott. 
A  nyomozással  megbízott  osztályok,  a  De-panamento  Técnico  de  Investigaciones  (DTI) 
vezette  kihallgatásokkal  kezdődött  az  erőszakosság.  A  rabok  elzártságát  használta  ki  és 
viszolygását  aknázta  ki  a  DTI;  ha  félt  egy  nő  a  rovaroktól,  svábbogárral  teli  fogdába 
zárták.  A  DTI  erős  testi  fenyítést  alkalmazott:  arra  kényszerítettek  rabokat,  hogy 
ólomnehezékes  cipőben  menjenek  föl  a  lépcsőn,  utána  vissza  penderítették  őket  a  lépcső 
aljára.  A  testi  kínokhoz  lelki  kínzás  is  járult,  gyakran  orvosi  segédlettel;  a  fegyőrök 
pentothalt  és  más  szereket  alkalmaztak,  hogy  ébren  tartsák  a  rabokat.  A  mazorrai 
kórházban  válogatás  nélkül  alkalmazták  megtorló  céllal  az  elektrosokkot.  Kutyákat  is 
használtak  az  őrök,  színlelt  kivégzéshez  is  folyamodtak;  a  szigorított  zárkákban  nem  volt 
sem  víz,  sem  villany;  ha  meg  akartak  törni  egy  rabot,  magánzárkába  tették. 

Kubában  kollektívnek  fogják  föl  a  felelősséget,  így  a  büntetés  is  az.  Ez  is  a  nyomás 
eszköze:  a  rab  hozzátartozói  társadalmilag  fizetnek  rokonuk  politikai  állásfoglalásáért. 
Gyerekeik  nem  jutnak  be  az  egyetemre,  rokonaik  elvesztik  a  munkájukat. 

Meg  kell  különböztetni  a  „közönséges"  börtönöket  a  GII  (a  politikai  rendőrség)  alá 
tartozó  biztonsági  börtönöktől.  A  Kilo  5,5  börtön  (amely  éppen  ennyi  kilométerre  van  a 
Pinar  dél  Río-i  autóúton)  ma  is  meglévő  szigorított  biztonsági  börtön.  González  kapitány 
(csúfnevén  El  Nato)  irányította,  és  szándékosan  zárt  össze  benne  politikaiakat 
közbű nté nyesekkel.  Heten-nyolcan  is  összezsúfolódtak  egy-egy,  két  rabnak  tervezett 
zárkában,  és  a  foglyok  a  padlón  háltak.  Úgy  hívták  a  büntetőzárkákat,  hogy  tostadoras 
(kenyérpirítók),  olyan  elviselhetetlen  hőség  volt  bennük  télen-nyáron.  Kilo  5,5  zárt 
intézet,  ahol  kézműipari  cikkeket  gyártanak  a  foglyok.  Női  részleg  is  van.  Pinar  dél  Rióban 
föld  alatti  zárkákat  és  kihallgató  szobákat  is  berendeztek.  Pár  év  óta  már  inkább  lelki, 
mintsem  testi  kínzás  folyik,  különösen  egy  olyan  módszerrel,  amelyet  széltében 
alkalmaztak  a  Szovjetunióban  a  harmincas  évek  óta:  nem  hagyták  aludni  az  őrizeteseket. 
Még  az  is  tetézi  az  alvásidő  felbomlását  és  az  időérzék  eltompulását,  hogy  fenyegetik  a 
rabok  hozzátartozóit,  zsarolják  őket  a  látogatás  korlátozásával.  A  camagüeyi  Kilo  7 
börtön  különösen  rossz  hírű.  1974-ben  negyven  rab  lelte  halálát  egy  verekedésben. 

Santiago  de  Gubában  az  1980-ban  épült  GII  központnak  megvan  az  a  félelmetes 
kiváltsága,  hogy  nagyon  magas  és  nagyon  alacsony  hőmérsékletű  zárkák  vannak  benne. 
Húsz-harminc  percenként  fölébresztik  a  rabokat.  Hónapokig  tarthat  ez  a  bánásmód.  A 
mezítelen  rabok  egészen  el  vannak  vágva  a  külvilágtól,  és  egy  idő  múlva  már 
gyógyíthatatlan  zavarok  mutatkoznak  sok,  ilyen  lelki  gyötrelmet  elszenvedő  rabon. 

Sokáig  a  La  Cabana  börtönt  övezte  a  legszomorúbb  hírnév;  ott  végezték  ki  Són  Marínt 
és  Carrerast.  Még  1982-ben  is  mintegy  száz  foglyot  lőttek  ott  agyon.  A  ratonerának 
(patkánylyuknak)  nevezett  sok  szűk  fogda  volt  a  La  Cabana  „különlegessége".  1985-ben 
megszűnt  a  La  Cabana  mint  olyan.  De  tovább  folynak  a  kivégzések  Columbióban, 
Boniatóban,  a  szigorított  biztonsági  börtönben,  ahol  határtalan  erőszakosság  uralkodik, 
és  ahol  tucatszámra  haltak  éhen  a  politikai  foglyok.  Némelyek  ürülékkel  kenik  be 
magukat,  hogy  meg  ne  erőszakolják  őket  a  közbűntényesek.  Még  ma  is  Boniato  a  - 
politikai  vagy  közbűntényes  -  halálraítéltek  börtöne.  Híres  a  rácsos  zárkáiról  (tapiadák). 


Orvosi  segítség  híján  tucatszámra  haltak  ott  meg  a  rabok.  Két  költő,  Jorge  Valis  -  akinek 
7340  napot  kellett  börtönben  töltenie  -  és  Ernesto  Díaz  Rodríguez,  valamint  Eloy  Gudérrez 
Manayo  őrnagy  számolt  be  az  ott  uralkodó  különlegesen  nehéz  viszonyokról.  1995 
augusztusában  mind  a  politikai,  mind  a  közbűntényes  foglyok  éhségsztrájkkal  tiltakoztak 
az  ottani  siralmas  életkörülmények  ellen;  a  romlott  élelem  és  a  fertőző  betegségek 
(tífusz,  leptoszpirózis)  ellen.  Majdnem  egy  hónapig  tartott  a  sztrájk. 

Néhány  börtönben  megint  elővették  a  vasketrecet.  A  hatvanas  évek  végén,  a  Trés 
Mados  dél  Oríente-i  börtönben  politikai  foglyok  foglalták  el  a  közbűntényeseknek  szánt 
gavetákat  (ketreceket).  1  méter  széles,  1,8  méter  magas  és  mintegy  tíz  méter  hosszú 
zárka  volt  a  ketrec.  Ebben  a  víz  és  mindenféle  higiénia  nélkül  való,  alig  elviselhetően 
összezsúfolt,  zárt  világban  vegyesen  voltak  együtt  politikai  foglyok  és  közbűntényesek 
hetekig,  néha  meg  hónapokig. 

A  hatvanas  években  találták  ki,  megtorló  céllal,  a  requisákat  (zárkaszemléket).  Késő 
éjszaka  fölkeltették  a  rabokat,  és  kilökdösték  őket  a  zárkájukból.  Ütlegektől  kábán, 
gyakran  meztelenül  kellett  összeseregleniük,  úgy  megvárniuk  a  szemle  végét,  és  csak 
utána  mehettek  vissza  a  zárkájukba.  Havonta  többször  is  megismétlődhettek  a  requisák. 

A  hozzátartozók  látogatása  is  alkalmat  kínál  a  fegyőröknek,  hogy  megalázzák  a 
rabokat.  A  La  Cabanában  meztelenül  kellett  megjelenniük  a  családjuk  előtt.  A 
bebörtönzött  férjeknek  végig  kellett  nézniük  a  feleségük  bizalmas  testi  megmotozását. 

Különösen  a  nők  helyzete  drámai  a  kubai  börtönvilágban,  mert  védtelenül  ki  vannak 
szolgáltatva  a  fegyőrök  szadizmusának.  1959  óta  több  mint  ezerszáz  nőt  ítéltek  el 
politikai  okok  miatt.  1963-ban  a  guanajayi  börtönbe  voltak  bezárva.  Minden  beszámoló 
azt  tanúsítja,  hogy  rendszeres  volt  a  verés  és  a  különféle  megaláztatás.  Például: 
zuhanyozás  előtt  a  rabnőknek  a  fegyőrök  előtt  kellett  levetkőzniük,  azok  meg  ütlegelték 
őket.  A  potosíi  táborban,  Victoria  de  las  Tunas  környékén  háromezer  bebörtönzött  nőt 
tartottak  nyilván,  bűnözőket,  örömlányokat  és  politikai  foglyokat  vegyesen.  Havannában 
változatlanul  a  Nuevo  Amanecer  (Új  Hajnal)  börtön  a  legnagyobb.  Fidel  Castro  régi 
barátnője.  Doktor  Martba  Frayde,  aki  Kuba  Unesco-képviselője  volt  a  hetvenes  években, 
így  írja  le  ezt  a  különlegesen  szigorú  rendszerű  fegyintézetet:  „Hatszor  öt  méteres  volt  a 
zárkám.  Huszonkettőn  aludtunk  emeletes  ágyakon,  kettesével-hármasával.  [...] 
Megesett,  hogy  negyvenkettőn  is  voltunk  a  zárkánkban.  [...]  Elviselhetetlen  higiéniai 
körülmények  uralkodtak.  A  dézsák,  ahol  mosakodnunk  kellett,  tele  voltak  mocsokkal. 
Teljes  lehetetlenség  volt  a  tisztálkodás.  [...]  Víz  nélkül  maradtunk.  Nem  lehetett  kiüríteni 
az  illemhelyet.  Megtelt,  majd  kicsordult.  Ürülékréteg  keletkezett,  és  elöntötte  a 
zárkáinkat.  Utána,  mint  valami  feltartóztathatatlan  áradat,  kicsordult  a  folyosóra,  majd  le 
a  lépcsőn,  egészen  ki  a  kertbe.  [...]  A  politikai  foglyok  olyan  botrányt  csináltak,  hogy  a 
börtönigazgatóság  rászánta  magát:  kihívott  egy  lajtkocsit.  [...]  A  kocsi  poshadt  vizével 
söpörtük  ki  az  ürüléket.  De  nem  volt  elég  hozzá  a  kocsi  vize,  tovább  kellett  élnünk  azon 
az  undorító  szőnyegen;  csak  pár  nap  múlva  szabadultunk  meg  tőle."^ 

Camagüey  tartományban  van  az  egyik  legnagyobb  gyűjtőtábor,  az  El  Mambi,  ahol  több 
mint  háromezer  fogoly  volt  a  nyolcvanas  években.  A  siboneyi  tábornak,  ahol  szintén 
ocsmányak  az  életkörülmények,  akárcsak  az  élelmezés,  félelmes  kiváltsága  van,  egy 
kutyatenyészet.  Farkaskutyákkal  kutatnak  a  szökött  rabok  után. 


Kubában  „szigorított"  munkatáborok  is  vannak.  Ha  egy  elítélt  nem  jelenik  meg  a 
fogvatartási  helyén,  tábori  népbíróság  tárgyalja  az  ügyét,  és  akkor  szigorított  táborba 
szállítják,  ahol  ugyanolyan  szerepet  játszik  a  consejo  de  trabajo  de  lospresos  (a  foglyok 
munkatanácsa),  mint  a  náci  táborok  kápói:  ezek  a  „tanácsosok"  ítélik  el  és  büntetik  meg 
rabtársaikat. 

Gyakran  a  büntetések  súlyosbítását  kezdeményezi  ez  a  börtönszervezet.  A 
börtönlázadó  újabb  börtönbüntetést  kap  az  eredeti  ítélet  tetejébe  A  második  büntetés 
olyasmikért  jár,  hogy  valaki  megtagadja  a  közbűntényes  egyenrabruha  viselését,  a 
„rehabilitációs  tervben"  való  részvételt,  vagy  éhségsztrájkba  kezd.  Ebben  az  esetben  úgy 
fogják  fel  a  bíróságok,  hogy  a  rab  szándékosan  fenyegette  az  állam  biztonságát,  ezért 
„bűnügy  utáni  állambiztonsági"  büntetést  érdemel.  Ténylegesen  egy-két  évvel 
meghosszabbítják  a  munkatáborban  való  fogva  tartást.  Nem  ritka,  hogy  a  raboknak  még 
az  eredeti  büntetésük  egyharmadával  vagy  a  felével  is  többet  kell  leülniük.  Boitel  tíz  évre 
volt  elítélve,  de  ezzel  a  rendszerrel  már  negyvenkét  évi  börtönbüntetés  várt  rá. 

Santiago  de  la  Vegas  mellett,  az  Arco  Iris  tábor  ezerötszáz  fiatal  befogadására  volt 
tervezve.  Nem  ez  az  egyeden;  a  Nueva  Vida  (Új  Élet)  is  ott  van,  a  sziget  délkeleti  részén. 
Pálos  mellett  található  a  Capitolio,  a  tizenéves  gyerekeknek  fenntartott  különleges 
internálótábor.  A  serdülők  nádat  vágnak  vagy  kézműipan  munkát  végeznek,  mint  azok  a 
gyerekek,  akiket  az  angolai  MPLA  vagy  az  etiópiai  rendszer  küldött  gyakorlatra  Kubába,  a 
nyolcvanas  években.  Más  tábor-  vagy  börtönlakóknak,  a  homoszexuálisoknak  mindenféle 
fogvatartási  rendszerekben  részük  van;  a  kényszermunka  és  az  UMAP-tábor  után  a 
„klasszikus"  bebörtönzés  következik.  Néha  külön  körletük  van  a  börtön  területén  belül,  így 
a  Nues'a  Carceral  de  La  Habana  dél  Estében  is. 


A  rabnak  semmilyen  joga  sincs,  mégis  kényszerűen  be  van  illesztve  egy  „rehabilitációs 
tervbe",  amelynek  az  a  célja,  hogy  egyengesse  a  rab  visszatértét  a  szocialista 
társadalomba.  Három  szakasza  van  ennek  a  tervnek:  úgy  hívják  az  elsőt,  hogy 
„legszigorúbb  biztonsági  időszak"  ilyenkor  még  a  börtönben  van  a  rab;  a  második,  a 
„közepes  biztonsági  időszak"  egy  granjában  (gazdaságban)  telik;  a  harmadik,  a 
„legenyhébb  biztonsági  időszak"  pedig  már  a  „nyílt  arcvonalban". 

Amíg  „folyamatban  a  terv"  kék  (azul)  egyenruhát  viselnek  a  rabok,  akárcsak  a 
közbűntényesek.  Valójában  -  közvetve  -  ezzel  is  el  akarja  mosni  a  rendszer  a  különbséget 
a  politikaiak  és  a  közbűntényesek  között.  Ha  egy  politikai  fogoly  elutasította  a  tervet,  a 
Batista  hadsereg  sárga  (amarillo)  egyenruháját  kellett  felöltenie;  sok  olyan  -  nézetei 
miatt  bebörtönzött  -  fogolynak  volt  ez  elviselhetetlenül  kínos,  aki  részt  vett  a  Batista 
elleni  harcban.  Ezek  a  „fegyelmezetlen"  rabok,  akik  szembehelyezkedtek  a  tervvel 
(plantado),  mindkét  egyenruhát  erélyesen  visszautasították.  A  hatóságok  néha 
esztendőkig  egyszerű  gatyában  járatták  őket  (innen  a  nevük:  calzoncillos),  és  nem 
engedték,  hogy  egyetlen  látogatót  is  fogadjanak.  Hubert  Matos  volt  az  egyikük;  így 
számolt  be  róla;  „Hónapokig  éltem  hát  egyenruha  és  látogatás  nélkül.  Csak  azért  voltam 
szigorítottban,  mert  nem  voltam  hajlandó  alávetni  magamat  a  hatósági  önkénynek. 

[...]  Inkább  meztelen  maradtam  a  többi,  éppoly  ruhátlan  fogoly  között,  alig 
elviselhetően  elvegyülve  a  többivel." 


Egy  „átnevelőtiszttől"  függ,  hogy  mikor  kerül  át  az  ember  egyik  időszakból  a  másikba; 


általában  testi-lelki  elcsigázással  akar  ez  a  tiszt  beletörődést  ráerőltetni  az  éppen 
átnevelés  alatt  lévő  rabra.  A  rendszer  régi  tisztségviselője,  Carlos  Franqui  így  elemzi 
ennek  a  rendszernek  a  szellemét:  „Beteg  az  ellenzéki,  és  a  rendőr  az  orvosa.  Akkor 
szabadul  a  rab.  amikor  bizalom  támad  iránta  a  rendőrben.  Ha  nem  fogadja  el  a 
»gyógykezelést«,  akkor...  van  idő  rengeteg." 

Börtönben  töltik  le  a  legsúlyosabb  büntetéseket.  Az  1974-ben  megszüntetett  La 
Cabanában  külön  részleg  volt  a  polgári  személyeknek  (2-es  körlet)  és  külön  a  katonáknak 
(l-es  körlet).  Hamarosan  több  mint  ezer  ember  lett  a  2-es  körletben,  harmincszor  hat 
méteres  hodályokban  elosztva.  GII,  politikai  rendőrség  irányította  börtönök  is  voltak. 

A  háromtól  hét  évig  terjedő,  enyhébb  szabadságvesztésre  ítélt  rabok  az  arcvonalba, 
vagy  a  gazdaságba  kerülnek.  A  gazdaság  castróista  újítás.  A  belügyminisztérium  őrizetére 
bízott  barakkokból  áll,  ahol  mindenkire  felszólítás  nélkül  tüzet  nyithatnak  a  belügyes 
fegyőrök,  ha  szökni  próbál.^  Több  szögesdrót  kerítéssel  és  figyel  őrtornyokkal  van 
körülvéve,  ezért  a  szovjet  javító  munkatáborokhoz  hasonlít.  Bizonyos  gazdaságokban  öt¬ 
hét  rab  lehetett.  Döbbenetesek  a  fogvatartási  körülmények;  napi  tizenkét-tizenöt  órai 
munka,  mindenható  fegyőrök,  akik  habozás  nélkül  szuronnyal  nógatják  gyorsabb  munkára 
a  rabokat. 


A  „nyílt  arcvonal"  valami  műhely,  ahol  kényszerlakhelyet  jelölnek  ki  az  általában 
katonai  felügyelet  alatt  álló  rabnak.  Mindig  házgyári  műhely  ez,  és  úgy  ötven  meg  száz 
között  változik  a  foglyok  száma  benne,  de  néha  kétszáz  is  van,  ha  nagyobb  a  műhely.  A 
gazdaságok  -  politikai  vagy  közbűntényes  -  rabjai  előregyártott  elemeket  termelnek, 
amelyeket  a  nyílt  arcvonalak  rabjai  állítanak  össze.  A  nyílt  arcvonal  rabjának  minden 


hónap  végén  három  nap  eltávozás  jár.  Különféle  beszámolók  szerint  az  élelmezés  sem 


olyan  rossz,  mint  a  táborokban.  Minden  arcvonal  független,  így  a  rabok  felügyelete  is 


könnyebb,  nem  kerülhet  egy  helyre  túl  sok  politikai  fogoly,  ami  ellenálló  gócokat 


hozhatna  létre. 


Nem  kétséges  ennek  a  rendszernek  a  gazdasági  jelentősége. Például  a 
cukornádvágás,  a  zafra  idejére  minden  rabot  mozgósítanak.  A  sziget  déli  részén, 
Orientében  lévő  börtönök  főparancsnoka,  Papito  Struch  kijelentette  1974-ben:  „A  rabok 
alkotják  a  sziget  munkaerejének  zömét."  1974-ben  348  millió  dollárt  tett  ki  az  elvégzett 
rabmunka  értéke.  Az  állami  szervek  a  fogolymunkához  folyamodnak.  így  rabokból  áll  a 
szociális  és  mezőgazdasági  munkafejlesztés  (DESA)  műhelyeiben  dolgozók  60%-a.  Rabok 
dolgoznak  Los  Valles  de  Picadurában,  a  majorok  tucatjaiban;  ezek  a  majorok  a  munka 
által  való  átnevelés  jótéteményeinek  kirakatai.  Több  tucat  kormányvendég  látogatta  meg 
ezeket  a  létesítményeket,  köztük  olyan  államfők,  mint  Leonyid  Brezsnyev,  Huari 
Bumedien  és  Fran9ois  Mitterrand,  1974-ben. 

Minden  vidéki  középiskolát  politikai  foglyok  építettek,  a  lehető  legkevesebb  civil 
munkaerővel,  néhány  műszakival  kiegészítve.  Orientében,  Camagüeyben  több  mint  húsz 
technikumot  építettek  a  rabok.  Az  egész  szigeten  sok  cukorgyár  köszönheti  a  létét  az  ő 
munkájuknak.  A  Bohemia  című  hetilap  több  más  olyan  munkát  is  részletez,  amely  fogoly 
munkaerő  alkotása:  tejüzemeket,  szarvasmarha-tenyésztő  gazdaságokat  Havanna 
tartományban,  asztalosműhelyeket  és  középiskolákat  Pinar  dél  Rióban;  egy 
sertéshizlaldát,  egy  tejüzemet,  egy  asztalosműhelyt  Matanzasban;  két  középiskolát  és  tíz 


tejüzemet  Las  Villásban...  Évről  évre  igényesebbek  a  munkatervek,  és  mind  több  rabra 
van  szükség. 

1960  szeptemberében  Castro  létrehozta  a  forradalom  védelmi  bizottságait  (CDR).  A 
kerületi  bizottságoknak  a  cuadra,  a  háztömb  az  alapja,  amelynek  a  megbízott  áll  az  élén: 
az  ő  dolga,  hogy  szemmel  tartsa  az  egész  lakóközösség  „ellenforradalmi"  üzelmeit. 
Különösen  szigorú  ez  a  társadalmi  beskatulyázás.  Kötelesek  a  bizottság  tagjai  részt  venni 
a  CDR  gyűlésein,  és  járőrözésre  mozgósítják  őket,  hogy  meggátolják  az  „ellenséges 
beszivárgást".  Ennek  a  felügyeleti  és  besúgó  rendszernek  köszönhető,  hogy  nincs  többé 
családi  meghittség. 

1961  márciusában  lepleződött  le  napnál  fényesebben  a  CDR-ek  rendeltetése,  amikor 
Ramiro  Valdés  állambiztonsági  főnök  utasítására  óriási  razziát  szerveztek  és  hajtottak 
végre  egy  hétvégén.  Több  mint  százezer  embert  állítottak  elő  a  CDR-ek  névjegyzékei 
alapján,  és  közülük  sok  ezret  zártak  be  alkalmi  táborokba:  stadionba,  valamilyen 
épületbe  vagy  tornacsarnokba. 

Mélyen  földúlta  a  kubaiakat,  hogy  milyen  tömegesen  távoztak  az  országból  1980-ban, 
Mariéi  kikötőjén  át.  Annál  is  inkább,  mert  a 

CDR-ek,  parancsra,  acto  de  repudiókat  (megbélyegző  gyűléseket)  szerveztek,  hogy  a 
társadalom  szélére  szorítsák  és  erkölcsileg  összetörjék  az  -  immár  gusano  (giliszta) 
névvel  illetett  -  ellenzékieket  és  családjukat.  Összegyűlnek  az  ellenzéki  otthona  elé,  a 
gyűlölködő  tömeg  kőzáport  zúdít  a  házra  és  ócsárolja  a  lakóit.  Castro-ista  jelmondatokat 
és  szidalmakat  írnak  a  falakra.  De  a  rendőrség  csak  akkor  lép  közbe,  amikor  már  az 
áldozat  testi  épségét  is  fenyegeti  a  „forradalmi  tömegakció"  Ez  a  majdnem-lincselés 
kölcsönös  gyűlölködést  szít  a  lakosság  körében,  egy  olyan  szigeten,  ahol  mindenki  ismer 
mindenkit.  Az  acto  de  repudiók  szétszaggatják  a  szomszédok  közötti  kapcsolatokat,  és 
megváltoztatják  a  társadalom  szövetét,  hogy  jobban  érvényesüljön  a  szocialista  állam 
mindenhatósága.  Afuera  gusano  (Kifelé,  giliszta),  Agente  de  la  CIA  (CIA-ügynök)  és  főleg: 
Viva  Fidel  (Éljen  Fidel)  -  ordítja  a  tömeg,  de  semmi  módja  a  lehurrogott  áldozatnak,  hogy 
jogorvoslatot  találjon.  Az  emberjogok  kubai  bizottságának  elnöke,  Ricardo  Bofill  is  átélt 
egy  ilyen  meghurcoltatást  1988-ban.  1991-ben  egy  másik  ismert  áldozat  került  sorra,  a 
Felszabadulás  nevű  keresztény  mozgalom  elnöke,  Oswaido  Payas  Sardinas.  De  a  kubaiak 
nem  nagyon  voltak  kaphatók  ezekre  a  gyűlölködő  társadalmi  kilengésekre,  ezért  a 
hatóságok  nem  az  áldozatok  szomszédságából,  hanem  más  kerületekből  toborozták  a 
támadókat. 

Az  alkotmány  16.  cikkelye  szerint  az  állam  „szervezi,  irányítja  és  ellenőrzi  a  gazdasági 
tevékenységet,  az  egységes  gazdasági  és  társadalmi  terv  utasításaival  összhangban". 
Emögött  a  közösségies  nyelvezet  mögött  valami  prózaibb  valóság  húzódik  meg:  nem 
rendelkezik  a  kubai  sem  a  munkaerejével  sem  a  pénzével  a  saját  hazájában.  1980-ban 
elégededenség-  és  zavargáshullám  csapott  át  az  országon:  közraktárakat  gyújtottak  föl. 
A  DSE  azonnal,  hetvenkét  órán  belül  letartóztatott  ötszáz  „ellenzékit".  Azután  a 
biztonsági  szolgálatok  léptek  föl  vidéken  a  paraszti  szabadpiacok  ellen,  végül  nagy 
hadjáratot  indítottak  az  egész  országban  a  feketepiac  üzérei  ellen. 

Az  1971  márciusában  elfogadott  32-es  törvény  megtiltja  a  munkahelyi  hiányzást.  1978- 
ban  hirdették  ki  a  „bűntett  előtti  veszélyességről"  szóló  törvényt.  Más  szóval,  most  már 


bármilyen  ürüggyel  letartóztathatták  a  kubait,  ha  úgy  vélték  a  hatóságok,  hogy 
veszélyezteti  az  állam  biztonságát,  még  akkor  is,  ha  semmit  sem  követett  el  ennek 
érdekében.  Ténylegesen  bűncselekménynek  minősít  ez  a  törvény  minden  olyan 
véleménynyilvánítást,  amely  nem  fér  össze  a  rendszer  nézeteivel.  Sőt  több  is  van  benne, 
mert  ezentúl  mindenki  gyanús  lehet. 

Az  UMAP  után  a  kötelező  katonai  szolgálat  foglyait  használta  ki  a  rendszer.  Az  1967- 
ben  alakult  ifjúsági  hadoszlopból  lett  1973-ban  az  Ejército  JuveniI  dél  Trabajo  (Ifjúsági 
Munkahadsereg).  Igen  gyakran  rémítő  körülmények  között  végeznek  mezei  munkát  és 
dolgoznak  építkezéseken  ennek  a  félkatonai  szervezetnek  ifjú  munkásai,  alig  elviselhető 
napi  munkaidőben,  és  nevetséges,  7  pesós  -  1997-ben  egyharmad  dolláros  - 
munkabérért. 


Már  az  angolai  háború  előtt  is  mutatkoztak  a  társadalom  militarizálásának  jelei. 
Katonaidejének  letöltése  után  minden  kubai  köteles  volt  ellenőriztetni  a  katonakönyvét 
egy  katonai  bizottsággal,  és  azután  is  félévenként  meg  kellett  jelennie  a  bizottság  előtt, 
hogy  ellenőrizzék  a  társadalmi  helyzetét  (munkahelyét,  lakáscímét). 

A  kubaiak  már  a  hatvanas  évektől  „az  evezőikkel  szavaztak".  Először  a  halászok 
hagyták  el  tömegesen  Kubát,  már  1961-ben.  A  balsero,  a  délkelet-ázsiai  boat-people 
(csónakosok)  kubai  megfelelője  éppen  úgy  hozzátartozik  a  sziget  emberi  tájképéhez, 
mint  a  cukornádvágó  munkás.  Castro,  okosan,  a  sziget  belső  feszültségeinek 
szabályozására  használta  fel  a  száműzetést.  Kezdettől  fogva  szakadatlanul  így  volt  ez  a 
hetvenes  évek  közepéig.  Sokan  szöktek  el  Floridába  vagy  a  guantánamói  amerikai 
támaszpontra. 

De  az  1980-as  áprilisi  válság  az  egész  világ  tudomására  hozta  a  dolgot.  Ezrével 
rohanták  meg  a  kubaiak  Havannában  a  perui  nagykövetséget,  és  vízumért  könyörögtek, 
hogy  menekülhessenek  az  elviselhetetlen  kubai  életből.  Hetek  múlva  -  az  akkoriban 
tízmillió  főnyi  lakosságból  százhuszonötezer  embernek  engedélyezte  közülük  a  hatóság, 
hogy  elhagyja  az  országot,  hajón,  Manel  kikötőjén  át.  Castro  kihasználta  az  alkalmat: 
„futni  hagyta"  az  elmebetegeket  és  a  kis  bűnözőket.  Azt  fejezte  ki  ez  a  tömeges 
kivándorlás,  hogy  elutasítják  a  rendszert,  hiszen  a  marielitók  -  ahogy  a  kivándorlókat 
nevezték  -  a  társadalomnak  azokból  a  legszegényebb  rétegeiből  kerültek  ki,  amelyekre 
állítólag  a  legnagyobb  figyelmet  fordította  a  rendszer.  Fehérek,  mulattok  és  feketék,  főleg 
fiatalok  menekültek  a  kubai  szocializmusból.  A  marieli  eset  után  sok  kubai  feliratkozott  a 


várólistákra,  hogy  engedélyt  kapjon  az  ország  elhagyására.  Tizenhét  év  óta  egyfolytában 
még  most  is  várják  azt  az  engedélyt. 

1959  óta  Havanna  1994  nyarán  volt  először  heves  tömegmegmozdulások  színhelye. 
Olyan  távozni  kívánók  csaptak  össze  a  rendőrökkel,  akiket  nem  engedtek  tengerre  szállni 
a  balsáikon,  lélekvesztőiken.  A  Colon  negyed  utcáiban  végigfosztogatták  a  tengerpartot, 
a  Malecónt.  Több  tucat  embert  letartóztattak,  mire  helyreállt  a  rend,  de  végül  Castro 
megint  engedélyezte  hűszezer  ember  kivándorlását.  Azóta  nem  szűnt  az  elvándorlás,  és 
önkéntes  számű-zöttekkel  teltek  meg  a  guantánamói  és  panamai  amerikai  támaszpontok. 
Castro  úgy  is  gátolni  igyekezett  ezt  a  tutajos  menekülést,  hogy  helikopterekről 
homokzsákokkal  bombáztatta  a  törékeny  vízij  árműve  két.  Mintegy  hétezer  ember  veszett 
a  tengerbe  1994  nyarán.  A  becslések  szerint  a  balserók  összesen  egyharmada  lelte 


halálát  szökés  közben.  Harminc  év  alatt  huszonöt-harmincötezer  kubai  kísérelhette  meg  a 
menekülést  a  tengeren  át.  A  különféle  kivándorlások  miatt  Kuba  jelenlegi  lakosságának 
összesen  20%-a  él  külföldi  száműzetésben.  A  11  milliós  teljes  népességből,  mintegy  2 
millió  kubai  él  távol  a  szigettől.  Szétzilálta  a  száműzetés  a  családokat,  szétszóródtak 
Havanna,  Miami,  Spanyolország  vagy  Puerto  Rico  között... 

1975-től  1989-ig  Kuba  támogatást  nyújtott  az  angolai  népi  felszabadító  mozgalom,  az 
MPLA  marxista-leninista  rendszerének  (lásd  Yves  Santamaria  írását),  amellyel  Jónás 
Savimbi  mozgalma,  az  UNITA  állt  szemben.  Havanna  egy  ötvenezer  főnyi  expedíciós 
hadtesttel  is  megtoldotta  a  számtalan  „segéderőt"  és  „műszaki  tanácsadót".  A  kubai 
hadsereg  úgy  viselkedett  Afrikában,  mint  egy  meghódított  területen.  Nagyban  folyt  ott  az 
(ezüsttel,  elefántcsonttal,  gyémánttal  való)  üzérkedés,  és  általános  volt  a  korrupció. 
1989-ben  a  New  York-i  megállapodás  véget  vetett  a  viszálynak,  és  kivonták  a  nagyrészt 
feketékből  álló  kubai  csapatokat.  De  hét-tizenegyezerre  becsülik  az  emberveszteségeiket. 

Ez  a  tapasztalat  sok  katonatisztnek  megingatta  a  meggyőződését.  Arnaido  Ochoa 
tábornok  -  az  angolai  expedíciós  hadtest  parancsnoka,  különben  a  kommunista  párt 
központi  bizottságának  tagja  -  összeesküvést  szervezett  Castro  megbuktatására. 
Letartóztatták,  és  egy  katonai  bíróság  tárgyalta  az  ügyét  a  fegyveres  erők  és  az 
állambiztonsági  szolgálat  több  más  vezetőjének,  köztük  a  La  Guardia  testvéreknek  az 
ügyével  együtt.  Az  utóbbiak  kábítószerkereskedésbe  keveredtek,  amelyet  egy  különleges 
szolgálat,  az  MC  szolgálat  javára  folytattak  (a  kubaiak  csak  úgy  emlegették  ezt  a 
szolgálatot,  hogy  „Marihuána  y  Cocaína").  Ochoa  nem  vett  részt  ilyesmiben,  ő  csak  egy 
kis  elefántcsontot  meg  gyémántot  hozott  Angolából.  Valójában  Castro  csak  megragadta 
az  alkalmat,  hogy  megszabaduljon  egy  lehetséges  vetélytársától,  aki  -  tekintélye  és 
magas  politikai  tisztségei  birtokában  -  irányt  szabhatott  volna  az  elégedetlenségnek. 
Ochoát  elítélték  és  kivégezték,  a  hadsereget  megtisztogatták,  ezzel  kissé  még  inkább 
megingatták  és  megbántották.  Castro  tisztában  volt  vele,  hogy  mennyire  neheztelnek 
rendszerére  a  katonatisztek,  ezért  egy  Raúl  Castróhoz  közel  álló  tábornokra  bízta  a 
belügyminisztérium  irányítását  („korrupció"  és  „kötelességmulasztás"  miatt  áldozták  föl 
az  elődjét).  Attól  fogva  már  csak  a  különleges  erők  vak  hűségére  számíthat  biztosan  a 
rendszer. 

1978-ban  tizenöt-húszezer  politikai  fogoly  volt.  Sokan  az  M-26-ból,  a  Batista-ellenes 
diákmozgalmakból,  az  Escambray  gerillái  vagy  a  Disznó-öböl  régi  harcosai  közül  kerültek 
ki.  1986-ban^2  tizenkét-tizenötezer  politikai  foglyot  tartottak  nyilván  az  egész  szigeten 
elszórt  ötven  „tartományi"  börtönben.  Ezekhez  járul  manapság  a  sok  „nyílt  arcvonal"  az 
ötven,  száz,  sőt  kétszáz  rabból  álló  brigádjaival.  Bizonyos  „nyílt  arcvonalak"  városi 
környezetben  szerveződtek.  így  hat  ilyen  is  volt  Havannában  a  nyolcvanas  évek  végén. 
Manapság  négy-ötszáz  politikai  foglyot  ismer  el  a  kormány.  De  azért  1997  tavaszán  újabb 
letartóztatás!  hullám  söpört  végig  Kubán.  Maguk  is  egykori  fogoly  kubai  emberjogi 
vezetők  az  mondják,  hogy  ma  már  nincs  testi  kínzás  Kubában.  Ugyanezek  a  vezetők  és  az 
Amnesty  International  szerint  1997-ben  980  és  2500  között  van  a  politikai  foglyok 
(férfiak,  nők  és  fiatalok)  száma. 

1959  óta  több  mint  százezer  kubai  ismerkedett  meg  a  táborokkal,  börtönökkel  vagy 
„nyílt  arcvonalakkal"  Tizenöt-tizenhétezer  embert  lőttek  agyon.  „Nincs  kenyér  szabadság 


nélkül,  nincs  szabadság  kenyér  nélkül"  -  jelentette  ki  1959-ben  a  fiatal  ügyvéd  Fidel 
Castro.  De,  ahogy  egy  másként  gondolkodó  megjegyezte  a  „különleges  rendszer"  kezdete 
(a  szovjet  segítség  befejezése)  előtt:  „A  börtön  akkor  is  csak  börtön  marad,  ha  el  van 
látva  élelemmel." 

Rendszerének  kudarca  és  Kuba  nehézségei  láttán  Castro,  ez  az  időtlen  zsarnok  azt 
mondta  1994-ben,  hogy  „inkább  meghal,  mintsem  lemondjon  a  forradalomról".  Mekkora 
árat  kell  még  fizetniük  a  kubaiaknak,  hogy  legyezgessék  ezt  a  gőgöt? 


Nicaragua:  egy  totalitárius  terv  kudarca 

Véres  politikai  megrázkódtatások  hagyománya  jellemzi  Nicaraguát,  ezt  a  kis  közép¬ 
amerikai  országot,  amely  ott  húzódik  meg  Honduras  és  Costa  Rica  között.  Sok  évtizeden 
át  a  Somoza  család  uralkodott  fölötte,  legutóbb  annak  feje,  Anastasio  Debayie  Somoza 
tábornok,  akit  1967  februárjában  „választottak"  a  köztársaság  elnökévé.  A  Somoza  család 
lassanként,  egy  félelmetes  nemzeti  gárda  segítségével  megszerezte  a  megművelhető 
földek  mintegy  25%-át,  a  dohány-,  cukornád-,  rizs-  és  kávéültetvények  nagy  részét,  jó 
sok  üzemmel  egyetemben. 

Ez  a  helyzet  szülte  a  fegyveres  ellenzéki  mozgalmakat.  Carlos  Fonseca  Amador  és 
Tomás  Borge  kubai  mintára  alapította  meg  a  Sandinista  Nemzeti  Felszabadítási  Frontot 
(FSLN);  Augusto  César  Sandinóról  kapta  a  nevét,  egy  régi  katonatisztről,  aki  gerillaharcot 
szervezett  a  háború  előtt,  és  akit  meggyilkoltak  1934-ben.  Külső  támogatás  nélkül  a  front 
csak  nagy  nehezen  tartotta  magát  néhány  gerillagócban.  1967-ben  zavargások  törtek  ki 
Managuában,  a  nemzeti  gárda  legalább  kétszáz  embert  ölt  meg  a  főváros  utcáin.  1978- 
ban  meggyilkolták  Pedro  Joaquín  Chamorrót,  a  La  Prensa  című  liberális  lap  tulajdonosát; 
a  gyilkosság  után  a  már  évek  óta  Kuba  támogatását  élvező  FSLN  űjra  megindította  a 
gerillaharcot.  Valóságos  polgárháború  tört  ki  a  front  és  a  somozista  gárda  között.  1978. 
február  22-én  föllázadt  Masaya  városa.  Augusztusban  egy  gerillaparancsnok,  Edén 
Pastora  elfoglalta  Managuában  Somoza  elnöki  palotáját,  és  kieszközölte  az  FSLN  sok 
vezetőjének  szabadon  bocsátását.  Szeptemberben  a  nemzeti  gárda  vissza  akarta  foglalni 
Estelit,  ezért  napalmmal  bombázta  a  várost,  és  sok  polgári  személyt  ölt  meg  az  igen 
heves  utcai  harcokban.  160  000  ember  hagyta  el  Nicaraguát,  és  menekült  át  a 
szomszédos  Costa  Ricába.  1979  áprilisában  megint  föllázadt  néhány  város.  Esteli,  León, 
valamint  Granada.  A  forradalmárok  most  jobban  összehangolták  az  akciójukat,  és 
eredményes  is  lett  az  erőfeszítésük,  pedig  a  somozistáknak  majdnem  az  egész  lakosságot 
sikerült  ellenük  fordítaniuk.  Júniusban  Managua  lázadt  fel,  a  diktátor  elvesztette  minden 
nemzetközi  támogatását,  és 

1979.  július  17-én  kénytelen  volt  elhagyni  az  országot.  Állítólag  huszonöt¬ 
harmincötezer  halálos  áldozata  volt  a  polgárháborúnak  és  a  megtorlásnak;  a  sandinisták 
50  000  halottról  beszélnek.  Akárhogy  is,  óriási  árat  fizetett  a  háborúért  ez  a  hárommilliós 


népességű  ország. 

A  győztes  Somoza-el  lenesek  mindjárt  összefogtak  egy  nemzeti  újjáépítési 
kormányjuntában  QGRN),  amely  különféle  (szocialista,  kommunista,  de  éppúgy 
demokrata  és  mérsékelt)  irányzatok  képviselőit  ölelte  föl.  Ez  a  junta  egy  olyan,  tizenöt 
pontos  programot  terjesztett  elő,  amely  általános  szavazati  jogra  és  politikai 


pártszervezési  szabadságra  épülő  demokratikus  rendszer  bevezetését  ígérte.  Am  egyelőre 
a  JGRN  kezében  maradt  a  végrehajtó  hatalom,  ott  pedig  a  sandinisták  lesznek  túlnyomó 
többségben. 


Ortega  -  Pastora:  két  forradalmi  út 


Mindkettő  nicaraguai,  és  nagyon  fiatalon  megismeri  Somoza  börtöneit.  Húszegynéhány 
éves  a  földbirtokos  középpolgári  származású  Pastora,  amikor  Kubában  győzelmet  aratnak 
a  barbudók.  Ortega  1945-ben  született,  szegény  sorsú  családból.  A  hatvanas  évek  elején 
a  Somoza-ellenes  ifjúsági  szervezetek  soraiban  vesz  részt  a  harcban. 

A  Sandinista  Nemzeti  Felszabadítási  Front,  amelyet  1961-ben  alapít  Car-los  Fonseca 
Amador  és  Tomás  Borge,  különféle  törekvéseket  hangol  össze  jól-rosszul.  Egyébként  a 
két  alapító  is  más-másfelé  hajlik.  Amador  castróista,  Borge  meg  Mao  Ce-tungra  esküszik. 
Az  évek  folyamán  három  irányzatot  különböztetnek  meg  a  FSLN-en  belül:  a  maoista 
„hosszú  népi  háború"  (HNH)  a  vidékről  indított  harcot  támogatja.  Amador  és  Jaime 
Wheelock  marxista-leninista  vagy  „proletár"  irányzata  a  még  csak  csírázó  proletariátusra 
támaszkodik.  A  különutas  marxisták  és  a  demokraták  képviselte  „harmadikutas"  vagy 
„felkelő"  irányzat  a  városi  gerillamozgalom  megszervezésén  fáradozik;  Pastora  ehhez  az 
irányzathoz  tartozik,  akárcsak  Ortega,  aki  azonban  hamarosan  a  proletárokhoz  szegődik. 
Dániel  Ortega  politikai  elkötelezettségből  csatlakozik  a  forradalomhoz.  Pastora  meg  az 
apját  akarja  megbosszulni,  egy  demokrata  ellenzékit,  akit  a  somozista  gárda  ölt  meg.  Az 
elnökválasztási  csalások  miatt  kitört  1967-es  „felkelő"  sztrájkok  után  letartóztatják 
Pastorát.  Véresre  kínozzák  (és  arra  kényszerítik,  hogy  igya  meg  a  saját  vérét),  majd 
szabadon  bocsátják;  utána  büntetőakciót  indít  a  kínzói  ellen.  Két  gerilla  tart  vele:  Dániel 
és  Humberto  Ortega.  Majd  Dániel  Ortega  kerül  rendőrkézre,  Edén  meg  tovább  szervezi  a 
gerillaharcot.  Fidel  Castro  is  fogadja;  Pastora  megint  kijelenti,  hogy  a  parlamenti 
demokrácia  híve,  és  kapcsolatba  lép  olyan  közép-amerikai  demokratákkal,  mint  a  Costa 
Rica-i  Fuguerés  és  a  panamai  Torrijos.  Egy  somozista  méltóság  túszul  ejtése  után  Ortega 
is  kiszabadul  1974-ben.  Haladéktalanul,  az  első  géppel  Havannába  repül.  Pastora  a 
harcosaival  marad. 

1977  októberében  felkelést  szerveznek  több  nicaraguai  városban.  Pastora  és  Ortega 
behúzódik  az  őserdőbe  a  gárda  pergőtüze  és  a  somozista  légierő  bombái  elől.  1978 
januárjában  már  lángokban  áll  az  ország.  Ugyanabban  az  évben,  augusztusban  Pastora 
rohammal  elfoglalja  a  képviselőházat.  Eléri  vele,  hogy  minden  politikai  foglyot  szabadon 
bocsássanak,  köztük  Tomás  Borgét  is.  Dániel  Ortega  Havanna  és  a  nicaraguai  északi 
front  között  osztja  meg  az  idejét.  Egy  Masaya  elleni  támadásban  elesik  Camilo  Ortega, 
Dániel  egyik  fivére.  Kubai  tanácsadók  segítségével  teret  nyer  a  jól  megszervezett 
felkelés.  Már  visszatérnek  Nicaraguába  az  FSLN  Kubába  menekült  káderei.  Managuától 
délre  Pastora  és  muchachói  elkeseredett  harcot  vívnak  a  Gárda  elitegységeivel. 

A  sandinisták  győzelme  után.  1979  júliusában  Pastora  a  belügyminiszter  helyettese 
lesz.  Ortegát  pedig  -  nem  is  meglepő!  -  a  köztársaság  elnökévé  választják.  Ortega  nyíltan 
Kubához  igazodik.  Özönlenek  Managuába  a  kubai  katonai  tanácsadók  és 
„internacionalisták".  Pastora  mindinkább  magára  marad,  és  ismét  leszögezi,  hogy  a 


parlamenti  demokráciához  ragaszkodik.  1981  júniusában  lemond  a  csalódott  Edén 
Pastora,  és  az  ország  déli  részén  szervezi  a  fegyveres  ellenállást. 


A  junta  elismeri  a  Kubához  fűződő  különleges  kapcsolatokat,^^  de  a  nyugati  részvételt 
sem  zárja  ki  Nicaragua  újjáépítéséből,  mert  800  millió  dollárra  becsülik  a  polgárháború 
okozta  károkat.  De  csakhamar  kiszorítják  a  demokratákat.  1980  márciusában  lemondott 
Pedro  Joaquín  Chamorro  özvegye,  Violeta  Chamorro,  a  Somoza  elleni  harc  egyik  nagy 
alakja,  és  csakhamar  egy  másik  vezető,  Adolfo  Robelo  is  követte  a  példáját.  Egyebek  közt 
ahhoz  nem  voltak  hajlandók  hozzájárulni,  hogy  az  FSLN  rátegye  a  kezét  az  államtanácsra. 

Amíg  ez  a  politikai  válság  tartott,  a  most  már  FSLN-ellenőrzés  alatt  álló  junta 
megszervezte  a  titkosrendőrséget.  Fegyveres  erőket  is  létrehoztak  a  sandinisták:  1979- 
ben  még  csak  6000  gerillaharcossal  számolhattak,  tíz  év  múlva  már  75  000  főnyi 
hadseregük  lett. 

1980-ban  bevezették  a  katonai  szolgálatot:  tizenhéttől  harmincöt  éves  korig 
mozgósíthatók  a  férfiak,  és  állíthatók  az  1980  decemberében  megalakult  katonai 
bíróságok  elé.  Fia  nem  kapott  katonai  kiképzést,  egyeden  diák  sem  remélhette,  hogy 
oklevelet  szerez.  Erre  a  hadseregre  várt  az  a  feladat,  hogy  valóra  váltson  egy 
diadalmámorban  fogant  álmot:  a  közép-amerikai  gerillák  győzelemsorozatát,  először  is 
mindjárt  Salvadorban.  1981  januárjában  már  azt  jelezték  a  salvadori  hatóságok,  hogy 
sandinista  harcosok  szivárogtak  be  salvadori  területre. 

Az  új  hatalom  rendkívüli  bíróságokat  hozott  létre.  Az  1979.  december  5-i  185-ös  számú 
rendelet  különleges  vádtanácsokat  állított  fel,  hogy  azok  tárgyalják  a  nemzeti  gárda 
egykori  tagjainak  és  Somoza  civil  párthíveinek  ügyét.  A  sandinisták  úgy  akarták  elbírálni  a 
„somozista  bűntetteket",  ahogy  a  castroisták  bírálták  el  a  „Batista-féle  bűntetteket".  A 
vád  tárgyát  alkotó  bűncselekmények  idején  érvényben  lévő  büntető  törvénykönyv  alapján 
fogták  ugyan  perbe  a  vádlottakat,  de  a  rendkívüli  bíróságok  nem  a  közönséges 
igazságszolgáltatási  rendszer  szerint  működtek,  és  a  fellebbezési  eljárások  csakis 
ugyanazoknak  a  fórumoknak  a  fellebbviteli  bíróságai  elé  kerülhettek.  Ezzel  a 
kivédhetetlen  fogással  különleges  igazságszolgáltatást  léptettek  életbe,  a  közönséges 
bíráskodási  gépezet  mellett.  Tele  voltak  az  eljárások  szabálytalansággal.  így  néha 
mindenféle  kézzelfogható  bizonyíték  nélkül  is  ténynek  tekintettek  bűncselekményeket.  A 
bírák  egyáltalán  nem  vették  figyelembe  az  ártatlanság  vélelmét,  és  gyakran  nem  az 
egyéni  bűnösség  bizonyítékára,  hanem  a  kollektív  felelősség  fogalmára  támaszkodtak  az 
ítéletek.  Olykor  úgy  ítéltek  el  embereket,  hogy  a  legcsekélyebb  bizonyíték  sem 
tanúsította  még  a  leghalványabban  sem,  hogy  bűncselekmény  történt. 

Csakis  hatásos  eszköz  birtokában  lehetett  kiépíteni  egy  ilyen  megtorló  rendszert.  A 
belügyminisztérium  15  000  főnyi  csapatai  gyorsan  behálózták  az  országot.  De  az  egyik 
szolgálat  -  a  Direcci-ón  General  de  Seguridad  dél  Estado  (DGSE)  -  azt  a  külön  feladatot 
kapta,  hogy  politikai  rendőrség  legyen.  A  DGSE  a  GII  kubai  ügynökeitől  kapott  kiképzést, 
és  közvetlenül  a  belügyminisztérium  alá  tartozott.  Politikai  ügyekben  a  DGSE  dolga  volt  a 
letartóztatás  és  a  foglyok  kihallgatása;  ilyenkor  a  kubai  és  keletnémet  szakértőktől  tanult 
„tiszta  kínzást"  alkalmazták.  Távoli  tájak  falvaiban  gyakran  a  hadsereg  egységei 
tartóztattak  le  gyanús  polgári  személyeket,  és  napokig  fogva  tartották  őket  katonai 


táborokban,  csak  utána  adták  át  őket  a  DGSE-nek.  Főleg  az  El  Chipote  fogházban 
zajlottak  le  a  kihallgatások,  a  „Germán  Pomares"  katonai  körletben,  a  Loma  de  Tiscapa 
tűzhányó  lejtőjén,  épp  a  managuai  Intercontinental  szálló  mögött.  A  keresztényszocialista 
párt  két  tagja.  Jósé  Rodríguez  és  Juana  Blandón  azt  állítja,  hogy  szokásos  volt  a 
családtagokkal  való  zsarolás  és  az,  hogy  nem  hagyták  huzamosan  aludni  a  rabokat. 
Megalázó  bánásmód  is  járta  az  állambiztonságnál.  Kocka  alakú,  parányi  és  sötét 
zárkában,  úgynevezett  chiquitákban  (kicsikben)  is  tartottak  foglyokat.  Alig  volt  egy 
négyzetméter  a  padlat  alapterülete,  le  sem  ülhetett  ilyen  zárkában  az  ember.  Vaksötét 
volt  benne,  és  nem  volt  sem  szellőzés,  sem  illemhely.  Néha  több  mint  egy  hétig 
sínylődött  ott  a  rab  magában.  Éjjel-nappal,  bármikor  kihallgatásra  vihették.  Olykor 
fegyverrel  fenyegették,  hogy  végeznek  vele,  színlelt  kivégzéseket  is  rendeztek.  Bizonyos 
őrizetesek  nem  kaptak  élelmet  és  vizet  a  letartóztatásuk  után.  Pár  napi  fogság  úgy 
elgyöngítette  őket  testileg,  hogy  végül  is  sokuk  magára  terhelő,  hazug  vallomásokat  írt 
alá. 

1982.  március  15-én  a  junta  kihirdette  az  ostromállapotot,  így  lehetővé  vált  számára, 
hogy  bezárja  a  független  rádióállomásokat,  felfüggessze  a  gyülekezési  jogot,  korlátozza  a 
szakszervezeti  szabadságjogokat,  mert  a  szervezetek  nem  voltak  hajlandók  a  hatalom 
kiszolgálóivá  lenni,  hiszen  az  csak  a  rendszer  megszilárdítására  akarta  szorítani  a 
szerepüket.  Mindehhez  még  a  protestáns  vallási  kisebbségek  (a  Morva  testvérek  vagy 
Jehova  tanúi)  üldözése  is  járul.  Az  Amnesty  International  becslése  szerint  1982 
júniusában  több  mint  4000  rab  volt,  köztük  sok  Somoza-gárdista,  de  sok  száz  politikai 
fogoly  is.  Az  Emberjogi  Bizottság  1982  végén  kelt  első  felmérése  egy  még  súlyosabb 
jelenségre  hívja  fel  a  figyelmet:  arra,  hogy  sok  letartóztatott  „ellenforradalmár"  „eltűnik" 
és  „szökési  kísérlet  közben"  életét  veszti. 

Az  elnyomó  rendszer  kiépítésével  együtt  a  túlzott  gazdasági  központosítás  útján  is 
elindult  a  rezsim:  az  állam  ellenőrizte  a  termelőeszközök  mintegy  50%-át.  Az  egész 
országnak  el  kellett  fogadnia  az  FSLN  erőltette  társadalomképet.  A  fiatal  sandinista 
hatalom,  kubai  mintára,  teletömte  az  országot  tömegszervezettel.  Minden  kerületnek 
megvolt  a  sandinizmus-védelmi  bizottsága  (CDS),  amelynek  ugyanaz  volt  a  szerepe,  mint 
a  kubai  CDR-eknek:  hogy  nyilvántartásba  vegyék  az  országot,  és  szemmel  tartsák  a 
lakosságot.  Több  gyerek  jutott  iskolába,  mint  Somoza  alatt,  és  ténylegesen  minden 
gyerek  az  úttörőszervezetekbe,  a  camilitók  közé  tartozott  (Camilo  Ortega  emlékére  hívták 
így  őket,  aki  Dániel  Ortega  sandinista  vezető  fivére  volt,  és  Masayában  vesztette  életét). 
A  nőket,  munkásokat  és  parasztokat  is  szoros  FSLN-ellenőrzés  alatt  álló  „társaságokba" 
kényszerítették.  A  politikai  pártok  semmilyen  valóságos  szabadságot  sem  élveztek.  A 
sajtó  csakhamar  szájkosarat  kapott,  erős  cenzúrának  vetették  alá  az  újságírókat.  Gilles 
Bataillon  tökéletesen  jellemezte  ezt  a  politikát:  a  sandinisták  „az  egész  társadalmi  és 
politikai  tér  elfoglalására"  törekedtek. 


A  sandinisták  és  az  indiánok 


Nicaragua  atlanti  partvidékén  mintegy  150  000  -  miskito,  szumu  vagy  rama  -  indián  él. 


kreolokkal  és  ladinókkal  együtt.  A  sandinista  kormányzat  csakhamar  ezek  ellen  a 
közösségek  ellen  fordult,  mert  elszántan  védelmezték  a  földjüket  és  a  nyelvüket,  és 
eladdig  széles  körű  autonómiát  élveztek:  gyarmati  korszakból  örökölt  adó-  és  katonai 
szolgálatmentességet.  Letartóztatása  után  két  hónappal,  1979  októberében 
meggyilkolták  Lyster  Athderset,  az  Al-promisu  (a  szövetség  a  miskitók  és  szumuk 
haladásáért)  vezetőjét.  1981  elején  letartóztatták  a  különféle  törzseket  tömörítő  politikai 
szervezet,  a  Misura-sata  országos  vezetőit,  és  1981.  február  21-én  az  írás-olvasás  oktatók 
ellen  föllépő  fegyveres  erők  megöltek  hét,  és  megsebesítettek  tizenhét  miskitót.  1981. 
december  23-án  a  sandinista  hadsereg  Leimusban  mészárolt  le  hetvenöt  bányászt,  akik 
az  elmaradt  munkabérüket  követelték.  Másnap  még  harmincöt  bányász  jutott  ugyanerre 
a  sorsra. 

A  sandinista  politikának  az  volt  a  másik  módszere,  hogy  kitelepíti  a  lakosságot,  azzal  az 
ürüggyel,  hogy  „megvédi  őket  a  Hondurasban  tanyázó  régi  Somoza-gárdisták  fegyveres 
betöréseitől".  A  műveletek  során  elkövetett  sok  kilengésért  a  hadsereget  terheli  a 
felelősség.  Ezerszámra  menekültek  Hondurasba  az  indiánok  (a  korabeli  becslések  szerint 
7000  és  15  000  között  volt  a  számuk),  és  szintén  ezrével  (14  000-en)  kerültek  börtönbe 
Nicaraguában.  A  sandinisták  rálőttek  a  Coco  folyón  átkelő  szökevényekre.  Ez  a 
háromszorosan  is  nyugtalanító  helyzet  -  mészárlás,  lakosság  kitelepítés,  külföldre  való 
száműzés  -  jogosította  fel  Gilles  Bataillon  néprajzkutatót,  hogy  „fajirtó  politikát" 
emlegessen. 

Ez  a  tekintélyelvi  fordulat  állította  szembe  a  managuai  kormányzattal  az  indián 
törzseket:  két  gerillamozgalomba  tömörültek,  a  Misurába  és  a  Misura-satába.  Vegyesen 
találunk  bennük  szumu,  rama  és  miskito  indiánokat,  akiknek  a  közösségi  életformája 
sehogy  sem  fért  össze  a  managuai  comandanték  beolvasztó-egységesítő  politikájával. 

A  felháborodott  Edén  Pastora  így  kiáltott  fel  a  minisztertanácsban:  „Hisz  még  maga  a 
zsarnok  Somoza  is  nyugton  hagyta  őket.  Ő  csak  kizsákmányolta  őket,  de  ti  erőnek 
erejével  proletársorba  akarjátok  dönteni  az  indiánokat!"  Tomás  Borge.  az  ízig-vérig 
maoista  belügyminiszter  azzal  vágott  vissza  neki,  hogy  „a  forradalom  nem  tűri  a 
kivételezést". 

A  kormány  döntötte  el  a  dolgot:  a  sandinisták  az  erőszakos  beolvasztást  választották. 
1982  márciusában  kihirdették  az  ostromállapotot,  és  érvényben  is  maradt  1987-ig.  1982- 
től  mintegy  tízezer  indiánt  „telepített"  az  ország  belsejébe  a  sandinista  néphadsereg. 
Félelmes  fegyverré  vált  akkor  az  éhség  a  rendszer  kezében.  Kimért  eledelt  osztogattak  a 
kormánytisztviselők  az  ország  közepén  összevont  indián  közösségeknek.  Hatalmi 
visszaélések,  az  emberi  jogok  kirívó  megsértése  és  az  indián  falvak  módszeres 
lerombolása  jellemzik  a  sandinista  hatalom  első  éveit  az  atlanti  partvidéken. 


Északtól  délig,  az  egész  ország  hamar  föllázadt  a  totalitárius  hajlamú  managuai 
önkényuralmi  rendszer  ellen.  Újból  kitört  a  polgárháború,  az  ország  több  részére  is 
kiterjedt,  olyanokra,  mint  északon  Jinotega,  Esteli,  Nueva  Segovia,  a  délvidékén 
Matagalpa  és  Boaco,  délen  meg  Zelaya  és  Rio  San  Juan.  1981.  július  9-én  a  nagy 
tekintélyű  Zérus  parancsnok  -  Edén  Pastora  védelmi  miniszterhelyettes  -is  szakított  az 
FSLN-nel,  és  elhagyta  Nicaraguát.  Ellenállás  szerveződött  a  sandinisták  ellen,  amelyet 


helytelenül  „kontrának"  vagyis  „ellenforradalminak"  neveztek.  Északon,  a  nicaraguai 
demokratikus  erőben  (FDN)  egykori  somozisták  és  igazi  liberálisok  harcoltak.  Délen 
egykori  sandinisták,  a  földjeik  kollektivizálásának  ellenálló  parasztok  és  Hondurasba  vagy 
Costa  Ricába  menekült  indiánok  alakították  meg  ebben  az  utóbbi  országban  a 
Demokratikus  Forradalmi  Szövetséget  (ARDE),  amelynek  Alfonso  Robelo  volt  a  politikai 
vezetője  és  Edén  Pastora  a  katonai  parancsnoka. 

Az  állam  úgy  akart  küzdeni  az  ellenzéki  csoportok  ellen,  hogy  1983  áprilisában 
felállította  a  Somoza-ellenes  népbíróságokat  (TPA),  amelyek  azok  fölött  voltak  hivatva 
ítélkezni,  akik  kapcsolatot  tartottak  fenn  kontrákkal,  vagy  éppen  részt  vettek  katonai 
akciókban.  Olyan  bűntettek  is  a  TPA-ra  tartoztak,  mint  a  lázadás  és  a 
szabotázscselekmény.  A  kormány  nevezte  ki  a  TPA-k  tagjait  az  FSLN-hez  közel  álló 
társaságokból.  A  gyakran  csak  hivatalból  kijelölt  védőügyvédek  a  szokásos  formaságok 
elintézésével  is  beérték.  A  TPA-k  rendszerint  nem  az  igazságszolgáltatás  és  nem  bíró 
előtt  tett  vallomásokat  is  elfogadtak  bizonyítéknak.  1988-ban  oszlatták  fel  a  TPA-kat. 

Kiszélesedett  az  új  polgárháború.  Az  ország  északi  és  déli  részén  1982-től  1987-ig 
folytak  a  leghevesebb  harcok,  és  mindkét  oldalon  követtek  el  túlkapásokat.  A  nicaraguai 
küzdelem  is  beleilleszkedett  a  kelet-nyugat  szembenállásba.  Kubaiak  szervezték  meg  a 
sandinista  néphadsereget,  és  annak  minden  egységében  megtalálhatók  voltak.  Még  a 
managuai  minisztertanácsban  is  részt  vettek,  és  Fidel  Castro  is  hajlandó  volt  rá,  hogy 
eljátssza  a  comandanték  atyamesterének  szerepét.  így  Edén  Pastora,  aki  akkor  még  nem 
vonult  ellenzékbe,  dermedt  szemtanúja  volt  egy  nem  mindennapi  jelenetnek 
Flavannában.  A  sandinista  kormány  teljes  számban  fölsorakozik  Fidel  Castro  irodájában, 
aki  egyenként  minden  minisztert  szemügyre  vesz,  és  „tanácsokat"  ad  nekik,  hogy  kell 
irányítani  a  mezőgazdaságot,  a  védelmi  tárcát  vagy  a  belügyet.  Managua  teljesen 
Kubától  függött.  Egy  időben  Arnaido  Ochoa  tábornok  volt  a  kubai  katonai  tanácsadók 
főnöke.  A  terepen  meg  bolgárok,  keletnémetek  és  palesztinok  segítségével  láttak  hozzá  a 
sandinisták,  hogy  egész  vidékek  lakosságát  telepítsék  át  távoli  tájakra. 

1984-ben  demokratikus  látszatot,  valami  új  jogalapot  akart  magának  a  kormány,  ezért 
elnökválasztást  rendezett.  Bayardo  Arcé,  az  FSLN  országos  vezetőségének  (kilenc  közül 
az  egyik)  tagja  különös  élességgel  világít  rá  a  sandinisták  szándékára  egy  1984 
májusában  elmondott  beszédében:  „Véleményünk  szerint  arra  kell  fölhasználnunk  ezt  a 
választást,  hogy  a  sandinizmusra  szavazzanak  az  emberek,  mert  az  imperializmus 
megbélyegezte  sandinizmus  itt  a  tét.  így  tudjuk  megmutatni,  hogy,  akárhogy  is,  emellett 
a  totalitarizmus  [a  sandinizmus)  mellett  van  a  nicaraguai  nép,  hogy  a  marxizmus- 
leninizmus  mellett  van.  [...]  Most  már  arra  kell  gondolnunk,  hogy  véget  kell  vetnünk 
ennek  az  egész  színjátéknak,  a  pluralizmusnak,  annak,  hogy  van  szocialista  párt  meg 
kommunista  párt  meg  keresztényszocialista  párt  meg  szociáldemokrata  párt;  eddig 
szükségünk  volt  rájuk.  De  itt  az  idő,  elég  legyen  belőlük..."  És  Bayardo  Arcé  felszólította 
(szovjetbarát)  nicaraguai  szocialista  párttag  hallgatóságát,  hogy  egyesüljön  egyetlen 
egység  pártban.^^ 

A  sandinista  párt  martalócai,  a  turbák,  garázdálkodása  miatt  Ar-turo  Cruz  konzervatív 
jelölt  visszavonta  a  jelöltségét,  azután  már  nem  is  volt  meglepő,  hogy  Dániel  Ortega 
nyerte  meg  a  választást,  ami  nem  járult  hozzá  az  ellenségeskedés  lecsillapításához. 


1984-85-ben  a  hatalmon  lévő  rendszer  nagy  támadásokat  indított  az  anti-sandínista 
ellenállók  ellen.  1985-86-ban  a  Costa  Rica-i  határvidéken  lendültek  támadásba  a 
managuai  csapatok.  Edén  Pastora  biztos  népi  támogatást  élvezett,  de  abbahagyta  a 
harcot  1986-ban,  és  visszavonult  az  embereivel  Costa  Ricába.  1985-től  már  a  sandinista 
kommandók  elözönlötte  Miskito-föld  is  csak  szórványos  ellenállást  tanúsított.  A  kontra 
erők  és  az  „anti-sandinista  ellenállók"  szétszéledtek,  de  nem  tűntek  el  egészen. 

A  kormány  a  kontrák  támadásaival  indokolta  sok  egyéni  és  politikai  szabadságjog 
eltörlését.  Ráadásul  1985.  május  l-jén  zárlatot  rendelt  el  az  ország  ellen  az  Egyesült 
Államok,  igaz,  hogy  az  európai  országok  magatartása  ezt  ellensúlyozta.  Rohamosan  nőtt 
az  ország  eladósodása,  1989-ben  az  infláció  is  tetőzött  36  000%-kal. 

A  kormány  bevezette  az  élelmiszer-adagolást.  A  költségvetésnek  mintegy  50%-át 
emésztették  föl  a  katonai  kiadások.  Az  állam  képtelen  volt  kielégíteni  a  lakossági 
szükségleteket.  Nem  volt  tej,  nem  volt  hús.  A  háború  elpusztította  a  kávéültetvényeket. 

1984-86-ban  faluhelyen  kezdődtek  letartóztatás!  hullámok.  Az  FSLN  kiküldötte,  Carlos 
Nuves  Tellos  azzal  érvelt  a  megelőző  tartós  vizsgálati  fogság  mellett,  hogy  „szükség  van 
rá,  mert  faluhelyen  nehézségekbe  ütközik  a  sok  száz  kihallgatás".  Ellenzéki  -  liberális, 
szociáldemokrata,  kereszténydemokrata  -  párttagokat  és  szakszervezeti  tagokat 
tartóztattak  le,  mert  úgy  ítélték  meg,  hogy  a  tevékenységük  „az  ellenség  malmára  hajtja 
a  vizet".  A  forradalom  védelme  nevében  mind  több  letartóztatást  rendelt  el  a  DGSE. 
Fellebbezni  meg  sehová  sem  lehetett.  Ennek  az  egyébként  is  erőszakos  politikai 
rendőrségnek  az  is  hatalmában  állt,  hogy  letartóztasson  és  meghatározatlan  ideig  fogva 
tartson  minden  gyanús  elemet,  titokban,  vádemelés  nélkül.  A  rab  fogva  tartásának 
körülményeibe  is  beleszólása  volt,  megszabhatta,  hogy  a  rab  milyen  kapcsolatot  tarthat 
fenn  az  ügyvédjével  vagy  a  hozzátartozóival.  Némelyik  őrizetes  sohasem  beszélhetett  az 
ügyvédjével. 

Bizonyos  fogházakat  a  legszigorúbbak  között  emlegettek.  így  a  Las  Tejasban  úgy 
kellett  állniuk  a  raboknak,  hogy  sem  a  lábukat,  sem  a  karjukat  nem  hajlíthatták  meg. 
Minden  zárka  egy  kaptafára  készült,  nem  volt  bennük  sem  villany,  sem  illemhely. 
Kényszerhelyzetben  akár  hónapokig  is  ott  tarthatták  a  rabokat.  Emberjogvédelmi 
szervezetek  sajtóhadjáratot  indítottak  ellenük,  ezért  1989-ben  lerombolták  a  chiquitákat. 
Az  Amnesty  International  szerint  kevés  elhalálozást  tartottak  nyilván  a  DGSE- 
központokban.  De  Danilo  Rosales  és  Salomón  Tellevía  -  hivatalosan  -  „szívrohamban"  halt 
meg.  1985-ben  egy  puskaaggyal  vert  rab.  Jósé  Ángel  Vilchis  Tijerino  szeme  láttára  halt 
meg  egy  súlyosan  bántalmazott  fogolytársa.  Vidéken  is  hasonló  túlkapásokat  lepleztek  le 
az  Amnesty  International  és  különféle,  nem  kormányzati  szervezetek.  A  matagalpai  Rio 
Blanco  börtön  egyik  rabja  azt  mondta  el,  hogy  huszadmagával  volt  bezárva  egy  olyan  kis 
zárkába,  hogy  aludniuk  is  állva  kellett.  Egy  másik  öt  napig  nem  kapott  élelmet  és  vizet; 
csak  úgy  élte  túl,  hogy  megitta  a  saját  vizeletét.  A  „villanyozás"  is  mindennapos  volt. 

A  büntetőrendszer  a  kubai  mintát  követi.  A  kubai  szövegek  hatásáról  árulkodó  kegyelmi 
törvény  (1981.  november  2.)  a  rab  magatartását  is  számításba  veszi,  amikor  esetleges 
szabadon  bocsátásáról  döntenek.  Fiamar  kiderültek  a  törvény  korlátái.  Százával  kaptak 
ugyan  kegyelmet  a  különleges  bíróságok  elítélte  rabok,  de  sohasem  került  sor  az  ítéletek 
módszeres  fölülvizsgálatára. 


Egy  önmagában  semmitmondó  fogalommal,  a  „somozista  bűntettel"  indokolták  a 
letartóztatásokat.  így  1989-ben  csak  39  somozista  káder  volt  az  ellenforradalmi 
bűncselekményekért  fogva  tartott  1640  rab  között.  Különben  az  egykori  Somoza- 
gárdisták  száma  még  a  kontrák  legénységében  sem  haladta  meg  soha  a  20%-ot.  Pedig 
ez  volt  a  sandinisták  fő  érve  az  ellenzékiek  bebörtönzésekor.  Több  mint  hatszázat 
tartottak  fogva  közülük  a  mintabörtönben.  A  bizonyítékhamisítás,  vagy  éppen  az 
alaptalan  vád  jellemezte  a  sandinista  „igazságszolgáltatás"  első  éveit. 

1987-ben  több  mint  3700  politikai  fogoly  sínylődött  a  nicaraguai  tömlöcökben.  A  Las 
Tejas  központ  hírhedt  volt  rossz  bánásmódjáról.  A  foglyoknak  le  kellett  vetkőzniük,  kék 
rabruhát  kellett  ölteniük,  csak  utána  kerültek  be  a  DGSE  zárkáiba.  A  parányi  zárkákban 
betonfalba  rögzített  ágyak  voltak.  Nem  volt  ablakuk,  csak  egy  vékony  fénycsík  szűrődött 
be  az  acélajtó  fölött  vágott  keskeny  szellőzőrácson  keresztül,  az  világította  meg  őket. 

Ehhez  járult  a  visszailleszkedési  program,  munka  által.  Ötféle  szabadságvesztés  volt. 
Akiket  -  biztonsági  okokból  -  alkalmatlannak  találtak  a  munkaprogramokra,  szigorított 
biztonsági  körletekben  őrizték.  Csak  negyvenöt  naponként  láthatták  a  családjukat,  és 
hetenként  csak  hat  órára  hagyhatták  el  a  zárkájukat.  A  visszailleszkedési  programokban 
részt  vevő  rabok  engedélyt  kaptak  fizetett  munka  végzésére.  Havi  egy  házastársi  és 
kéthetente  egy  hozzátartozói  látogatáshoz  volt  joguk.  Aki  megfelelt  a  munkaprogram 
követelményeinek,  áthelyezését  kérhette  egy  kevésbé  szigorú  rendszerű,  úgynevezett 
„félig  nyílt"  munkagazdaságba,  majd  utána  azt  is,  hogy  átkerüljön  a  „nyílt"  rendszerbe. 

1989-ben  630  rab  volt  a  Cárcel  Modelo  mintafogházban,  Managuától  húsz  kilométerre. 
Harmincnyolc  egykori  Somoza-gárdista  külön  részlegben  töltötte  a  büntetését.  A  többi 
politikai  fogoly  tartományi  börtönökben  ült,  olyan  helyeken,  mint  Esteli,  La  Granja, 
Granada.  Főleg  a  Cárcel  Modelo  bizonyos  rabjai  -  ideológiai  okokból  -  nem  voltak 
hajlandók  részt  venni  ilyenféle  munkákban.  Az  ilyesminek  aztán  erőszak  lett  a  vége.  Az 
Amnesty  International  többször  jelzett  rossz  bánásmódot  tiltakozó  mozgalmak  és 
éhségsztrájkok  után. 

1987.  augusztus  19-én  megbotoztak  a  fegyőrök  egy  tucatnyi  foglyot  az  El  Chipotéban. 
A  rabok  „elektromos  sokkolóbotok"  használatára  is  panaszkodtak.  1989  februárjában  a 
Cárcel  Modelo  90  rabja  éhségsztrájkkal  tiltakozott  a  szigorú  fogva  tartás  ellen.  Harminc 
sztrájkolót  szállítottak  át  az  El  Chipotéba,  ahol  -  büntetésül  -  egyetlen  zárkába  zsúfolták 
be  őket  két  napra,  meztelenül.  A  többi  börtönben  is  több  rabot  tartottak  meztelenül, 
bilincsben,  víz  nélkül. 

A  kormány  gerillatevékenység  ürügyével  telepítette  ki  a  lakosságot,  ha  azzal 
gyanúsította,  hogy  rokonszenvez  a  fegyveres  ellenzéki  mozgalommal.  A  két  tábor 
támadásai  és  ellentámadásai  megnehezítik  az  emberveszteségek  elég  pontos  felmérését. 
De  az  tény,  hogy  azokon  a  vidékeken,  ahol  különösképpen  heves  harcok  dúltak,  több  száz 
ellenzékit  kivégeztek.  A  jelek  szerint  általánosan  elterjedt  módszer  volt  a  mészárlás  a 
hadsereg  és  a  belügyminisztérium  harci  egységeiben.  A  minisztérium  különleges  csapatai 
Tomás  Borge  belügyminiszter  alá  tartoztak.  Ezek  feleltek  meg  a  kubai  Minint  különleges 
erőinek. 

Zelaya  tartományból  falusiak  kivégzését  jelezték.  De  nincsenek  pontos  számadataink 
róla.  Általában  meg  voltak  csonkítva  a  tetemek,  a  férfiakat  kiherélték.  Azzal  gyanúsították 


a  legyilkolt  parasztokat,  hogy  segítik  a  kontrák  mozgalmát,  vagy  részt  vesznek  benne. 
Lerombolták  a  házaikat,  az  életben  maradtakat  meg  kitelepítették.  Mindezért  a  reguláris 
hadsereg  katonái  felelősek.  A  kormány  a  rémuralom  segítségével  akarta  érvényesíteni  a 
politikáját,  és  így  fosztani  meg  támaszpontjaitól  a  fegyveres  ellenzéket.  Ha  nem  tudták 
kézre  keríteni  az  ellenállókat,  az  ellenállók  hozzátartozóin  álltak  bosszút  a  sandinisták. 
1989  februárjában  tucatnyi  törvénytelen  kivégzést  állapított  meg  az  Amnesty 
International,  mégpedig  Matagalpa  és  Jinotega  tartományban.  Hozzátartozók 
azonosították  az  áldozatok  megcsonkított  holttestét,  az  otthonuk  közelében.  Az  egész 
háború  alatt  sok  eltűnést  tartanak  nyilván;  mind  a  DGSE  embereinek  a  rovására  írható. 
Egyszersmind  a  lakosságnak  az  ország  belsejébe  való  kényszerű  áttelepítése  is 
folyamatban  van.  A  miskito  indiánok  és  a  határvidéken  lakó  parasztok  különösen 
megsínylették  ezeket  az  „eltűnéseket".  Az  egyik  tábor  kegyetlensége  felesel  itt  a  másik 
tábor  borzalmaival.  így  a  belügyminiszter  habozás  nélkül  lőtt  halomra  Managuában 
bebörtönzött  politikai  foglyokat  automata  fegyverével. 

A  guatemalai  Esquipulasban  1987  augusztusában  aláírt  megállapodás  mégis  elindította 
a  békefolyamatot.  1987  szeptemberében  megengedték,  hogy  újra  megjelenjen  a  La 
Prensa  című  ellenzéki  napilap.  Ugyanabban  az  évben,  október  7-én  egyoldalú  tűzszünet! 
megegyezést  írtak  alá  három  övezetben,  Segovia,  Jinotega  és  Zelaya  tartományban. 
Több  mint  2000  politikai  foglyot  bocsátottak  szabadon,  de  1990  februárjában  még  mindig 
volt  1200.  1988  márciusában  közvetlen  tárgyalások  kezdődtek  a  kormány  és  az  ellenzék 
közt  Sapoában,  Costa  Ricában.  1989  júniusában,  nyolc  hónappal  az  elnökválasztás  előtt  a 
12  000  főnyi  anti-sandinista  gerilla  erők  nagy  része  visszavonult  hondurasi 
támaszpontjaira. 

45-50  000  ezer  körül  van  a  háború  okozta  emberveszteség,  ezek  jó  része  civil. 
Legalább  400  000  nicaraguai  menekült  el  hazájából  Costa  Ricába,  Hondurasba  vagy  az 
Egyesült  Államokba,  közelebbről  Miamiba  vagy  Kaliforniába. 

A  sandinisták  képtelenek  voltak  tartósan  meggyökereztetni  az  ideológiájukat,  bel-  és 
külföldön  egyaránt  harc  folyt  ellenük,  magán  az  FSLN-en  belül  is  viszályok  ásták  alá  a 
rendszerüket,  ezért  kénytelenek  voltak  demokratikusan  újra  kockára  tenni  a  hatalmukat. 
1990.  február  25-én  a  demokrata  Violeta  Chamorró  asszonyt  választották  elnöknek,  a 
szavazatok  54,7%-ával.  Százhatvan  évi  függetlenség  alatt  most  először  ment  végbe 
békésen  a  hatalomváltás.  A  békevágy  föl  ül  kerekedett  az  állandó  hadiállapoton.  Bármi 
volt  is  az  oka  -  végre  megértették,  hogy  milyen  fontos  a  demokrácia,  vagy  csak 
meghajoltak  az  erőviszonyok  előtt?  -,  tény,  hogy  a  nicaraguai  kommunisták  -  más 
kommunista  hatalmakkal  ellentétben  -  nem  vonták  le  a  terror  logikájának  végső 
következtetéseit,  hogy  mindenáron  megőrizzék  a  hatalmat.  De  azért  az  is  tény,  hogy  a 
politikai  főhatalom  és  valóságtól  elszakadt  elméleteik  gyakorlati  megvalósításának 
vágyával  eltelt  sandinisták  félrevittek  egy  véres  diktatúra  ellen  vívott  jogos  harcot,  és 
kirobbantottak  egy  második  polgárháborút,  ami  a  demokrácia  pillanatnyi  háttérbe 
szorulásával  és  számos  civil  áldozattal  járt. 


Peru:  a  Fényes  Ösvény  véres  „hosszú  menetelése" 

1980.  május  17-én,  az  elnökválasztás  napján  Peru  egy  Fényes  Ösvény  nevű  maoista 


csoportocska  első  fegyveres  akciójának  színhelye  volt.  Ifjú  aktivisták  megkaparintották  és 
elégették  az  urnákat 

Chuschiban,  ezzel  jelezték,  hogy  elkezdődött  a  „népi  háború";  de  senki  sem  vette 
komolyan  ezt  a  figyelmeztetést.  Pár  hét  múlva  arra  ébredtek  a  főváros,  Lima  lakói,  hogy 
kutyák  lógnak  a  lámpaoszlopokon,  és  felirat  is  van  rajtuk.  Teng  Hsziao-ping  „revizionista" 
kínai  vezető  nevével,  akit  a  kulturális  forradalom  elárulásával  vádoltak.  Honnan  került  elő 
ez  a  hátborzongató  módszerekkel  élő,  furcsa  politikai  csoport? 

Peruban  különösképpen  mozgalmas  volt  a  hetvenes  évek  vége;  1977  és  1979  között 
hat  általános  sztrájk  követte  egymást,  és  tömeges  megmozdulások  előzték  meg 
mindegyiket  olyan  főbb  vidéki  városokban,  mint  Ayacucho,  Cuzco,  Huancayo,  Arequipa, 
de  még  Pucallpában  is.  Ezekből  nőttek  ki  a  követelések  köré  szerveződő,  igen  széles 
védelmi  frontok.  Egy  idő  óta  már  volt  ilyenféle  szervezet  Ayacuchóban;  ez  lett  a  Fényes 
Ösvény  csírája.  Kecsua  nyelven  azt  jelenti  Ayacucho,  hogy  „halottzug";  Peru  egyik 
legmostohább  vidéke  ez  a  táj:  a  földeknek  csak  5%-a  művelhető,  500  francia  frank  az 
egy  főre  jutó  évi  átlagjövedelem,  és  negyvenöt  év  a  várható  életkor.  20%-kal  tartja  itt  a 
csúcsot  a  gyermekhalandóság,  pedig  egész  Peruban  ez  „csak"  11%.  Itt,  a  társadalmi 
reménytelenség  talaján  vert  gyökeret  a  Fényes  Ösvény. 

1959  óta  különösen  tevékeny  egyetemi  központ  is  Ayacucho.  Csecsemőgondozást, 
alkalmazott  embertant,  mezőgazdasági-műszaki  ismeretekét  oktatnak.  Csakhamar 
megalakult  egy  forradalmi  ifjúsági  front,  amely  fontos  szerepet  töltött  be  a  kar  életében. 
Szemellenzős  kommunisták,  guevaristák,  maoisták  vívtak  ádáz  küzdelmet  a  diákság 
vezetéséért.  A  hatvanas  évek  elejétől  egy  fiatal  maoista  aktivista,  a  filozófia  tanár 
Abimael  Guzmán  játszotta  benne  a  főszerepet. 

Ez  a  hallgatag  fiatalember,  Abimael  Guzmán  Limában  született,  1934.  december  6-án, 
és  kitűnően  végezte  el  tanulmányait.  1958-ban  lett  a  kommunista  párt  tagja,  és  hamar 
feltűnést  keltett  szónoki  képességeivel.  1965-ben  ő  is  részt  vett  a  perui  kommunista 
pártból  a  nagy  kínai-szovjet  szakítás  után  kiváló  Bandera  Rója  (Vörös  Zászló)  nevű 
kommunista  csoport  létrehozásában.  Némelyek  szerint  járt  Kínában,  mások  szerint 
nem.^^  1966-ban  a  kormány  bezárta  az  egyetemet  a  felkelésszerű  zavargások  miatt. 
Akkor  a  Bandera  Rója  maoistái  létrehozták  az  ayacuchói  népvédelmi  frontot.  Guzmán 
pedig  1967  óta  a  fegyveres  harc  kirobbantásán  munkálkodott.  1969  júniusában  részt  vett 
Octavio  Cabrera  Rocha  alprefektus  elrablásában,  Ayacucho  tartomány  északi  részén, 
Huertában.  1970-ben  börtönbe  került  az  állam  biztonsága  ellen  elkövetett 
bűncselekmény  miatt,  de  pár  hónap  múlva  szabadlábra  helyezték.  1971-ben,  a  Bandera 
Rója  IV.  értekezletén  megint  szakadásra  került  sor,  ekkor  alakult  az  újabb  kommunista 
csoport:  a  Fényes  Ösvény.  Jósé  Carlos  Mariáteguitől^^  kölcsönözték  ezt  a  nevet,  aki  ezt 
írta:  „A  marxizmus-leninizmus  nyitja  majd  meg  a  forradalom  fényes  ösvényét." 
Rajonganak  Guzmánért  az  aktivisták,  csak  úgy  hívják,  hogy  „a  marxizmus  negyedik 
kardja"  (Marx,  Lenin  és  Mao  után).  Vargas  Llosa  így  elemzi  Guzmán  forradalmi  „tervét": 
„Öszerinte  az  a  Peru,  amelyet  Jósé  Carlos  Mariátegui  írt  le  a  húszas  években,  lényegileg 
azonos  azzal  a  kínai  valósággal,  amelyet  Mao  elemzett  akkoriban  -»félfeudális  és 
félgyarmati«  társadalom  -  és  csakis  a  kínai  forradalom  stratégiájához  hasonló  stratégia 
segítségével  fog  felszabadulni;  olyan  hosszú  népi  háborúban,  amely,  a  falura 


támaszkodva,  »megostromolja«  a  várost.  [...]  Sztálin  Oroszországa,  a  »négyek 
bandájának  kulturális  forradalma  és  Pol  Pót  kambodzsai  rendszere  a  szocializmus  Guzmán 
vállalta  mintája. 

1972  és  1979  között  a  Fényes  Ösvény,  minden  jel  szerint,  a  diákszervezetekért  folyó 
harcra  szorítkozott.  Megnyerte  a  limai  San  Martin  de  Torres  Műszaki  Egyetem  diákjainak 
támogatását.  Mélyen  beépült  az  elemi  iskolai  tanerők  szakszervezetébe,  és  a 
parasztvidéki  gerillaoszlopokban  sok  volt  a  tanító.  1977  végén  Guzmán  illegalitásba 
vonult.  Ezután  tetőzött  egy  1978-ban  elkezdődött  folyamat:  1980.  március  17-én,  a 
második  teljes  ülésén  a  maoista  párt  a  fegyveres  harc  mellett  döntött.  Az  Ösvény 
harcosai  Carlos  Mezzich  többé-kevésbé  trockista  embereivel  és  a  Pukallacta  csoport 
maoista  sza kádárjaival  is  kiegészültek.  Ütött  a  fegyveres  harc  órája,  ezért  volt  a  chuschi 
akció,  majd  utána,  1980.  december  23-án  Benigno  Medina  földbirtokos  meggyilkolása,  az 
első  „népítéleti"  eset.  Az  eredetileg  két-háromszáz  emberből  álló  Ösvény  módszeresen 
eltette  láb  alól  a  tehetős  osztályok  képviselőit  és  a  rendfenntartó  erők  tagjait. 

1981-ben  a  totosi,  San  Jósé  de  Secce-i  és  quincai  rendőrőrsöt  támadták  meg.  1982 
augusztusában  a  maoisták  rohammal  vették  be  a  vieca-huamáni  rendőrállomást,  és 
megöltek  hat  gerillaelhárító  rendőrt  (sinchit  -  ez  a  kecsua  szó  azt  jelenti,  hogy  vitéz, 
bátor),  tizenöt  másik  meg  futásnak  eredt  vagy  fogságba  esett.  Nem  élveztek  külföldi 
támogatást,  ezért  a  gerillák  rendőrségi  készletekből  szereztek  fegyvert,  és  ipartelepekről 
robbanószert,  mert  bányásztáborhelyeket  is  habozás  nélkül  megtámadtak.  A 
hagyományos  parittyával,  a  ma-rakával  elhajított  dinamitrúd  lett  a  kedvenc  fegyverük. 
Ezeken  a  támadásokon  kívül  sok  merényletet  is  elkövettek,^^  középületek, 
villanyvezetékek  és  hidak  ellen.  Jól  beépültek  Ayacuchóba,  a  kommandók  meg  is 
rohanták  a  várost  1982  márciusában,  megtámadták  a  börtönt,  és  kiszabadítottak  297 
(politikai  és  közbűntényes)  rabot.  A  támadás  aprólékos  előkészítése,  a  városba  való 
beszivárgás,  a  rendőrlaktanyák;  ellen  intézett  összehangolt  támadások  arra  vallottak, 
hogy  már  jó  ideje  kitanulták  a  felforgatást. 

A  Fényes  Ösvény  konokul  rombolta  az  állam  létesítette  berendezéseket  és 
infrastruktúrát,  hogy  lerakja  a  maga  „népi  kommunáinak"  alapjait.  így  1982 
augusztusában  egy  kommandó  szétdúlta  az  allpahacai  mezőgazdasági  kutató-  és  kísérleti 
központot:  az  állatokat  lelőtték,  a  gépeket  fölgyújtották.  Egy  év  múlva  a  tevefélékkel 
(lámával,  guanakóval,  alpakával)  foglalkozó  Technikai  Kutatóintézet  vált  a  lángok 
martalékává.  Mellesleg  a  kapitalista  korrupció  letéteményeseinek  tartott  mérnököket  és 
technikusokat  is  lemészárolták.  így  Tinó  Alansaya  tervirányítót  is  meggyilkolták,  tetemét 
pedig  föl  robbantották  dinamittal.  A  gerillák  úgy  mentegetőztek,  hogy  kijelentették:  „a 
bürokratikus-feudális  állam  ügynöke  volt!"  Nyolc  év  alatt  hatvan  mérnököt  gyilkoltak  meg 
faluhelyen.  A  nem  kormányzati  szervekkel  való  együttműködőket  sem  kímélték:  1988-ban 
az  AID  munkatársát,  az  amerikai  Constantin  Gregoryt  végezte  ki  az  Ösvény.  Ugyanabban 
az  évben,  december  4-én  két  francia  munkatársat  mészároltak  le. 

Állítólag  Guzmán  kijelentette:  „A  Forradalom  diadala  egymillió  halottba  fog  kerülni!" 
(akkor  tizenkilencmillió  lakosa  volt  Perunak).  Ennek  az  elvnek  a  szellemében  a  maoisták 
minden  gyűlölt  politikai  és  társadalmi  természetű  jelképet  ki  akartak  irtani.  1982 
januárjában  a  tanítványaik  előtt  végeztek  ki  két  tanítót.  Néhány  hónap  múlva  67  „árulót" 


öltek  meg  nyilvánosan,  egy  „népítélet"  keretében.  Eleinte  meg  sem  rázta  az  adóterhek 
alatt  roskadozó  és  uzsora  kölcsönökkel  fojtogatott  parasztokat  a  nagybirtokosok  és  más 
földtulajdonosok  kivégzése.  Ezzel  szemben  a  kispolgárság  és  a  kereskedők  likvidálása  egy 
sor  kedvezménytől  (elviselhető  kamatozású  hitelektől,  munkától,  különféle 
támogatásoktól)  fosztotta  meg  őket.  A  gerillák  forradalmi  tisztaságra  törekedtek,  meg 
aztán  meg  is  akarták  alapozni  a  zsarnokságukat,  ezért  a  fennsíkokon  garázdálkodó 
abigeo  (jószágtolvaj)  bandákat  is  megtizedelték.  Pusztán  taktikai  jellegű  volt  ez  a 
bűnözés  elleni  küzdelem,  és  1983-ban  az  huá-nucói  kábítószer  kereskedőkkel  is 
együttműködést  kezdett  az  Ösvény. 

Nemzetiségi  küzdelmek  dúlta  vidékeken  ügyesen  szította  az  Ösvény  a  limai  központi 
hatalom  -  ahogy  Gonzalo  elnök  (Guzmán)  szívesen  emlegeti;  „a  gyűlölt  gyarmati  múlt 
maradványa"  -  iránt  táplált  gyűlöletet.  Az  Ösvény  az  indiánság  védelmezőjének 
szerepében  tetszelgett  -  ahogy  Pol  Pót  is  az  angkori  idők  khmer  tisztaságát  emlegette  -, 
sikerült  is  némi  rokonszenvet  támasztania  vele  maga  iránt  bizonyos  indián  törzsek 
körében,  de  azok  egyre  kevésbé  tudták  elviselni  a  maoista  erőszakosságot.  1989-ben 
erőszakkal  toboroztak  az  asanínkák  közt,  Felső-Amazóniában:  vagy  beálltak  az  indiánok 
gerillának,  vagy  elkergették  őket.  Huszonötezren  vették  be  magukat  az  őserdőbe,  végül  a 
hadsereg  védelme  alá  helyezték  őket. 

Ayacucho  maoista  megtorlásnak  kitett  vidéke  új  erkölcsi  rendbe  kényszerült:  az 
örömlányokat  kopaszra  nyírták,  a  kikapós  férjeket  és  az  iszákosokat  megkorbácsolták,  az 
okvetetlenkedőknek  sarlót-kalapácsot  borotváltak  bele  a  szőrös  bőrfelületükbe,  az 
ünnepeket  meg,  ezeket  a  kártékony  dolgokat,  eltörölték.  Öt  „politikai  megbízott"  állt  a 
közösségeket  irányító  „népi  bizottságok"  élén;  ez  a  piramis-szerkezet  jellemezte  az 
Ösvény  politikai-katonai  szervezetét.  Több  bizottság  alkotott  egy  alapszervet,  az  pedig 
egy  hét-tizenegy  tagból  álló  főpillérnek  volt  alárendelve.  A  politikai  megbízottak 
irányítása  alatt  falu-  és  termelésszervezéssel  foglalkozó  megbízottak  működtek.  Ezek 
szervezték  a  közös  munkákat  a  „felszabadított  övezetekben".  Vonakodást  nem  tűrtek,  a 
legcsekélyebb  ellenkezést  is  nyomban  halállal  büntették.  Az  önellátás  politikáját 
választotta  az  Ösvény,  lerombolta  a  hidakat,  hogy  elvágja  a  parasztvidékeket  a 
városoktól;  ezzel  már  eleve  kiváltotta  a  parasztság  heves  tiltakozását.  Az  Ösvény 
gyerekeket  is  besorozott  erőszakkal,  így  akarta  kézben  tartani  a  lakosságot  és  zsarolni  a 
szülőket. 

Eleinte  különleges  kommandókat  (sinchiket)  és  tengerészgyalogságot  vetett  be  a 
kormány  a  terrorizmus  ellen.  Hiába.  1983-84-ben  támadó  fordulatot  vett  a  „népi  háború". 
1983  áprilisában  az  Ösvény  ötven  gerillája  megrohanta  Luconamancát,  fejszével,  késsel 
mészárolt  le  harminckét  „árulót"  és  más  személyeket  is,  akik  menekülni  próbáltak. 
Hatvanhét  halott,  köztük  négy  gyerek  volt  az  akció  teljes  mérlege.  Ezzel  a  mészárlással 
akarta  az  Ösvény  a  hatóságok  értésére  adni,  hogy  nem  ismer  irgalmat.  Sorozatosan  a 
hatalom  képviselői  ellen  támadtak.  1983  novemberében  meggyilkolták  Cer-ro  de  Pasco 
bányaközpont  polgármesterét,  és  dinamittal  felrobbantották  a  holttestét.  Több 
polgármester  és  polgármesterhelyettes  úgy  érezte,  hogy  magára  hagyta  őket  a  hatóság, 
ezért  lemondott,  a  papok  pedig  elmenekültek. 

1982-ben  kétszáz  halottat  követelt  a  háború.  1983-ban  meg  kellett  szorozni  ezt  a 


számot  tízzel.  1984-ben  több  mint  kétezerhatszázra  rúgott  a  terrorcselekmények  száma. 
Több  mint  négyszáz  katona  és  rendőr  vesztette  életét  az  akciókban.  A  hadsereg 
túlkapásokkal  válaszolt  az  Ösvény  bűntetteire.  1986  júniusában  három  limai  börtönben  is 
zendülést  robbantottak  ki  az  aktivisták,  valószínűleg  azért,  hogy  a  városokra  is 
kiterjesszék  a  háborút;  vad  megtorlás  következett  utána:  több  mint  kétszáz  halottat 
számoltak  össze.  Nem  sikerült  a  maoistáknak  tartósan  beépülniük  a  jól  szervezett 
bányászszakszervezetekbe  és  a  szilárd  társulási  szerkezetű  barriókoa.  (lakónegyedekbe). 
Az  Ösvény  úgy  akarta  megmenteni  a  maradék  hitelét,  hogy  a  hatalmon  lévő  többségi 
pártra,  az  APRÁ-ra^°  összpontosította  a  csapásait.  1985-ben  hét  apristát  öltek  meg  és 
vetettek  alá  a  besúgóknak  kijáró  csonkításnak;  levágták  a  fülét,  kivágták  a  nyelvét,  és 
kiszúrták  a  szemét.  Ugyanabban  az  évben  új  arcvonalat  is  nyitott  az  Ösvény  Punóban.  La 
Libertad  tartomány  több  megyéjére,  Huánuco  és  La  Mar  tartományra,  Felső-Amazóniára 
is  átterjedt  a  gerillaharc.  Cuzco  és  Arequipa  városa  villanyerőművek  ellen  elkövetett 
plasztikbombás  merényletek  színhelye  lett.  1984  júniusában  egy  tisztaólmot  szállító 
vonatot,  utána  hamarosan  egy  rézszállító  vonatot  siklattak  ki  a  maoisták.  1984-ben 
szükségállapotot  hirdettek  ki  Peru  146  körzete  közül  tízben. 

Eleinte  megtorlással  akarta  féken  tartani  a  hadsereg  ezt  az  erőszakot:  a  vezérkar 
megígérte,  hogy  három  megölt  gerilla  is  lesz  minden  hatvan  meggyilkolt  paraszt  között. 
Ez  a  politika  kezdetben  a  maoisták  felé  taszította  a  tétovákat.  A  kilencvenes  évek  elején 
már  változtatott  a  kormány:  már  nem  ellenségnek,  hanem  szövetségesnek  tekintette  a 
parasztokat.  Átalakították  a  katonai  rangrendet,  és  a  legénység  gondosabb  toborzása 
lehetővé  tette,  hogy  előtérbe  kerüljön  a  parasztsággal  való  együttműködés.  De  az 
Ösvény  is  finomított  a  taktikáján;  a  maoista  csoport  III.  értekezlete  négy  harci  formát 
határozott  meg,  éspedig  ezeket:  gerillaháború,  szabotázs,  irányított  terrorizmus  és 
olyanféle  lélektani  hadviselés,  mint  a  mezőgazdasági  vásárok  megtámadása. 

Egyszer  elhajlási  hullám  indult  el  a  párt  soraiban;  gyorsan  véget  is  ért,  de  azért  a 
„polgári  vonalas  árulók"  kivégzése  követte  nyomon.  Az  Ösvény  munkatáborokat  létesített 
Amazóniában,  hogy  megbüntesse  a  „népi  erők"  árulóit.  1987-ben  háromszáz  kiéhezett 
nő,  gyerek  és  öregember  szökött  meg  sikeresen  erről  a  „perui  gu-lagról"  és  eljutottak 
Belénbe,  az  őserdő  szélére.  1983-ban  kényszermunkára  fogott  parasztok  hagyták  el  az 
Ösvény  kezén  lévő  területeket,  mert  arra  kötelezték  a  peónokat  (zselléreket),  hogy 
műveljék  a  földet  és  a  kokamezőket,  élelemmel  lássák  el  a  gerilla  hadoszlopokat.  Sok 
újszülött  lelte  halálát  a  fennsíkokon,  aki  pedig  szökni  próbált,  rendszerint  agyonlőtték. 
Ott,  a  táborokba  zárva,  a  Gonzalo  elnök  szövegeit  tanulmányozó  tanfolyamokon 
csakhamar  megismerkedtek  a  rabok  az  éhezéssel.  Az  az  ötszáz  rab  is  így  járt  egy 
táborban,  Convención  környékén. 

1983  szeptemberében  érte  el  az  első  sikerét  a  rendőrség,  amikor  letartóztatta  Carlos 
Mezzichet,  Guzmán  vezérkarának  egyik  vezetőjét.  Az  Ösvény  képtelen  volt  javítani  a 
parasztság  sorsán,  a  paraszttömegek  meg  belefáradtak  a  kegyetlenségébe,  és  sehogy 
sem  hajlottak  a  guzmáni  forradalomra.  Ráadásul  más  politikai  mozgalmak  is  harcoltak  az 
Ösvény  ellen.  Az  erős  szakszervezeti  alapokra  támaszkodó  egyesült  baloldal  sikeresen  állt 
ellen  az  Ösvény  beszivárgás!  kísérleteinek,  amely  végeredményben  sokkal  jobban  értett  a 
véres  és  sietős  módszerekhez,  mint  az  együttműködéshez  vagy  a  közösségi  munkához. 


Tény,  hogy  1988-89-ben  Lima  és  Cuzco  az  Ösvény  közvetlen  céltáblája,  a  bódévárosok 
pedig  a  forradalmi  kultúra  forrpontjai  lettek,  Gonzalo  elnök  utasítása  értelmében:  „A 
bódévá rosokban  kell  megvetnünk  a  lábunkat,  és  a  proletariátust  kell  megtennünk 
vezetőnknek!"  Ekkor  látott  hozzá  az  Ösvény  a  szegénynegyedek  föltérképezéséhez  és  az 
ellenszegülők  kiirtásához.  Beépültek  az  aktivistái  bizonyos  jótékony  célú  szervezetekbe, 
így  a  Perui  Népi  Segélybe.  Valójában  a  klasszikus  marxista  baloldal  városi  gyökérzetét 
akarta  kitépni  a  maoista  csoport.  A  szakszervezetek  megkaparintására  irányuló  kísérlet 
után  ennek  is  csak  kudarc  lett  a  vége.  Ráadásul,  az  Ösvény  az  MRTA  (Movimiento 
Revoluci-onario  Tupac  Amaru  -  Tupak  Amaru  Forradalmi  Mozgalom)  fegyvereseivel  is 
összeakadt  ezen  az  úton.  Hallatlanul  heves  összecsapásokra  került  sor  közöttük.  1990- 
ben  1584  polgári  személy  és  1542  lázadó  lelte  halálát.  Az  MRTA  megtépázta,  a  hadsereg 
is  elverte  rajta  a  port,  így  indult  el  az  Ösvény  lefelé  a  lejtőn. 

1992.  szeptember  12-én  és  13-án  letartóztatták  Guzmánt  és  a  helyettesét,  Elena 
Iparraguirrét.  Pár  hét  múlva  a  szervezet  harmadik  embere,  Oscar  Alberto  Ramírez  is 
rendőrkézre  került.  1993.  március  2-án  az  Ösvény  katonai  vezetője.  Margót  Domínguez 
(mozgalmi  nevén  Edith)  jutott  a  letartóztatás  sorsára.  Végül,  1995  márciusában  egy 
Margie  Clavo  Peralta  vezette  harmincfőnyi  gerillaosztagot  szórtak  szét  a  biztonsági 
szolgálatok.  De  úgy  megnőtt  a  személyi  állománya,  hogy  a  Fényes  Ösvénynek  1995-ben 
még  mindig  25  000  tagja,  köztük  3000-5000  „rendes"  tagja  lehetett. 

Nem  vált  valóra  Guzmán  jövendölése.  Peru  nem  fulladt  bele  önnön  vérébe. Bizonyos 
források  szerint  a  Fényes  Ösvény  25  00030  000  ember  halálát  okozta.  A  vidéki  gyerekek 
drága  árat  fizettek  az  Ösvény  polgárháborújának  terrorizmusáért:  1980  és  1991  között 
1000  gyereket  öltek  meg,  és  körülbelül  3  000-et  nyomorítottak  meg  a  merényletek.  A 
háborús  övezetekben  a  családok  szétszóródása  is  magára  hagyott  mintegy  50  000 
gyereket,  és  köztük  sokan  árván  is  maradtak. 

Yves  Santamaria 

AFROKOMMUNIZMUS  -  ETIÓPIA,  ANGOLA,  MOZAMBIK 


A  közvélemény  szemében  az  volt  a  kapcsolat  a  „tengerentúl"  és  a  kommunista 
mozgalom  között,  hogy  ez  az  utóbbi  támogatást  nyújtott  a  gyarmatosítás  ellenes 
küzdelmekhez,  de  később  a  hidegháború  világméretű  összefüggésekbe  állította  a 
küzdelem  tétjeit:  Washington  gyarmatosítás  ellenes  törekvéseivel  szemben  a  IV.  Francia 
Köztársaság  azt  igyekezett  megértetni,  hogy  a  bennszülött  nacionalistáknak  tett  minden 
engedmény  ipso  facto  bátorítás  a  moszkvai  becsvágyaknak,  hiszen,  ahogy  a  Leninnek 
tulajdonított  mondás  tartja:  keletről  nézve  Algíron  át  vezet  az  út  Párizsba.  Csak  az 
amerikaiak  1975-ös  vietnami  veresége  nyomán  bekövetkező  el-hidegülés,  az  egykori 
portugál-afrikai  és  etiópiai  szovjetbarát  rendszerek  uralomra  jutása  után  bukkant  fel  -  két 
vadul  egzotikus  és  mégis  olyannyira  ismerős  tényező,  Afrika  és  a  kommunizmus  kényes 
összefonódásában  -  egy  olyan  újdonság  gondolata,  amely  nem  korlátozódik  a  geopolitikai 


környezetre.  Azon  túl,  hogy  a  szocialista  tábor  esetleg  rátehette  a  kezét  a  Nyugat 
számára  létfontosságúnak  tartott  területekre  -  a  jelek  szerint  -  a  kommunizmus  -távolról 
sem  a  fejletlenség  fölülmúlhatatlan  gyógyszerét  kínálva  a  harmadik  világnak  -  megint 
rámérte  a  helyi  népességekre  azokat  a  büntetéseket,  amelyekkel  már  előbb  világszerte 
sújtott  más  népeket,  mert  nem  hatotta  át  őket  eléggé  a  történelem  által  őrájuk,  az 
októberi  forradalom  örököseire  bízott  küldetés  tudata. 


Kommunizmus  afrikai  tükörben 

„Fekete  khmerek":  ezt  a  nevet  akasztották  a  polpotista  hajlamokkal  gyanúsított  (tuszi) 
ruandai  hazafias  front  embereire  még  1989-ben,  alighogy  leomlott  a  berlini  fal.  De  azért 
a  vezetőjük,  Paul  Kagamé  sem  szabadulhatott  attól  a  névtől,  hogy  „Amerikai";  francia 
vezetők  adták  neki,  akik  tudták  róla,  hogy  az  Egyesült  Államokban  tanult,  és  akik  mindig 
éberen  figyelték  az  angolszász  mesterkedéseket  az  afrikai  porondon. Ha  tetszik,  gátlás, 
de  még  manapság  is  a  Nagy  Tavak  vidéke  okozza  a  legnagyobb  fejtörést  az  afrikai 
politika  megfigyelőinek  és  gyakorlati  résztvevőinek  egyaránt:  a  „fekete"  földrész  kivételes 
hely  nyugati  politikai  szellemképek  kivetítésére.  Hát  lehet  ilyen  körülmények  között, 
jámborul,  „afrikai  kommunizmusról"  beszélni,  ha  nem  akarunk  a  nemzeti  elfogultság 
bűnébe  esni,  hiszen  még  maga  Joaquim  Chissano  mozambiki  elnök  sem  habozott 
elismerni  -  amikor  Kelet-Európában  megroggyant  a  történelem  -,  hogy  határozottan  „kezd 
meggyűlni  a  bajunk  ezzel  a  marxizmussal"?^^  Csakugyan,  ha  arról  vitázunk,  hogy 
hitelesen  csatlakoztak-e  az  afrikaiak  a  kommunista  világhoz,  ez  a  vita  kísértetiesen 
hasonlít  azokhoz,  amelyeket  az  ilyenféle  késhegyig  menő  szóváltásokat  kedvelők 
folytathattak  nagy  hevesen  a  földkerekség  más  területeiről.  Végül  is,  ha  De  Gaulle 
tábornoknak  mindig  megmaradt  a  Szovjetunió  a  kedves  és  hatalmas  Oroszországnak, 
akkor  miért  ne  lehetne  az  MPLA  (Movimento  Popular  de  Libertagao  de  Angola  -  Angolai 
Népi  Felszabadítási  Mozgalom)  a  kreol-indiai-mbundu  nemzetiségi  keverés  „marxista- 
leninista"  kifejezése,  vagyis  annak  nyugati  használatra  szánt  lefordítása?  Ami  pedig  azt 
illeti,  hogy  elvitassuk  Mengisztutól,  a  „vörös  négustól"  azt  a  méltóságot,  hogy 
„kommunista",  tudjuk,  hogy  milyen  lelkiismeretesen  megtagadták  ezt  a  minősítést 
Sztálintól  a  marxista  szélsőbal  jelentős  körei,  amelyeknek  nem  a  trockisták  képviselik  a 
legkevésbé  befolyásos  alváltozatát. 

Szorítkozzunk  hát  csak  annak  a  ténynek  a  tudomásulvételére,  hogy  a  most  vizsgált 
egész  időszakban  (lényegében  1974-től  1991-ig)  sem  a  résztvevők,  sem  azok  ellenfelei, 
és  még  kevésbé  a  hitelesítő  fórum,  vagyis  a  Szovjetunió  és  a  nemzetközi  kommunista 
mozgalom  nem  vonták  kétségbe,  hogy  az  itt  említett  pártok,  államok  és  rendszerek 
komolyan  hivatkoztak  Marxra,  a  bolsevizmusra  és  a  Szovjetunióra.  Igaz.  csak  egy 
kisebbség  tartozott  szervezetileg  is  a  kommunista  táborhoz:  szovjet  becslések  szerint 
1939-ben  5000  kommunista  volt  egész  Afrikában,  majd.  a  hetvenes  évek  elején  meg  60 
000.2"^  De  sok,  főleg  európai  példából  tudhatjuk,  hogy  a  leninista  észjárás  szerint  csakis  a 
hatalom  ideológiai  összeforrottsága  számít  (sokkal  inkább,  mint  a  rendszeré  vagy  az 
államé),  és  a  hatalom  eleve  kevéssé  érzékeny  rá,  hogy  áthatotta-e  már  a  kommunista 
kultúra  a  társadalmat.  Az  új  vezetőknek,  mihelyt  a  kezükbe  került  a  kormányzás,  gondjuk 
volt  rá,  hogy  felosszák  jelképesen  a  terepet,  és  mind  több  jelét  adták,  hogy  szakítottak 


azzal  az  „afrikai  szocializmussal"  amely  az  első  függetlenségi  nyilatkozatok  után  virágzott 
ki  az  ötvenes-hatvanas  években.  Napnál  világosabb  az  első  hullám  kudarcainak 
tanulsága:  a  Julius  Nyerere  irányította  közösségi  agrárpolitika  (ujamaa)  csak  azért  nem 
hozta  meg  Tanzániában  a  várt  eredményeket,  magyarázták  a  Frelimóban,^^  valamint  az 
etió-piai  szakértő  körökben,  mert  nem  volt  eléggé  „marxista-leninista"  a  TANU/ASP 
párt.^^  A  „tudományos  szocialista"  sorvezető  átvétele  lehetővé  tette  az  uralkodó  elitnek, 
hogy  elkerülje  a  „törzsiesedés"  veszélyét,  amely,  szerintük,  a  nem  tervezéses  paraszti 
összefogás  természetes  folyománya.  A  hatalmon  lévő  erők  eleve  úgy  fogták  fel,  hogy  az 
állam  építi  a  nemzetet  -  az  európaiaktól  sem  volt  idegen  ez  a  minta  -,  ezért  mint  ilyet 
illesztették  a  nemzetet  a  nemzetközi  közösségbe.  Ha  Mozambik  fővárosában,  Maputóban 
földet  ért  az  ember,  tudomásul  kellett  vennie,  hogy  „az  emberiség  [egyik]  felszabadított 
területére"  érkezett.^^ 


Távolról  sem  az  emberi  jogok  bármiféle  megtagadására  hívott  fel  a  repülőtér 
homlokzatán  fénylő  jelmondat,  inkább  a  kommunista  akcióterv  két  alaptörekvését 
hirdette:  antiimperializmust  a  fajgyűlölő  Dél-Afrikával  szemben,  és  beilleszkedést  a 
kommunista  világrendszerbe  a  szocialista  államok  oldalán.  Akárcsak  Angola  és  Etiópia, 
Mozambik  is  ott  találta  meg  a  helyét,  a  „szocialista  irányultságú"  országok  sorában.  Tény, 
hogy  Hruscsov  óta  gondosan  kicsiszolták  osztályozó  fogalmaikat  a  szovjet  elemzők: 
megfelelő  kifejezéskészlet  használatát  kényszerítette  ki  az  új  „haladó"  nemzetek 
fölbukkanása,  most  már  azoknak  a  nemzeteknek  is  helyet  kellett  találniuk,  amelyek 
eltávolodtak  ugyan  a  „kapitalista  úttól"  de  mégsem  akaszthatták  ki  a  „szocialista"  cégért 
(mint  Kuba  vagy  Vietnam).^^  Ténylegesen  biztosítékot  jelentett  ez  a  cégér  a  Szovjetunió 
részéről,  olyan  kötelezettségvállalást,  amelynek  a  jelek  szerint  nem  volt  biztosítva  a 
megtérülése  az  afrikai  színtéren.  Következésképpen,  a  szocialista  irányultságú 
államoknak  lényegében  a  saját  erőforrásaikra  és  nyugati  pénzsegélyekre  kellett 
támaszkodniuk,  ha  meg  akarták  teremteni  a  fejlődésük  anyagi  alapjait.  Ami  az 
együttműködés  katonai  részét  illeti,  az  már  beletartozik  a  „vörös  imperializmus"  régi 
hagyományaiba:  a  kommunista  internacionálé  már  a  kezdet  kezdetén  kidolgozta  a 
kötelező  proletár  segítségnyújtás  el-méletét.^^  A  katonai  technikaátadás  terén  a  szovjet 
ügyfélkör  messze  meghaladta  Afrikában  a  tanulmányunk  tárgyát  alkotó  három  államot, 
de  ez  a  három  volt  annak  fő  haszonélvezője.  Az  egyik  világrendszerbe  való  mély 
beágyazottság  pedig  azt  tette  lehetővé  a  három  ország  vezetőségének,  hogy  a 
kommunista  világtömb  megkülönböztetett  anyagi  támogatását  élvezze:  8850  szovjet 
tanácsadó  működött  az  egész  földrészen,  ezenkívül  1988-ban  53  900  kubai  is  jelen  volt, 
de  az  nem  ismeretes,  hogy  az  illető  állambiztonsági  szolgálatoknál  nagy  becsben  tartott 
keletnémet  szakértők  hányán  voltak.^° 

Igaz,  abban,  hogy  az  angolai  MPLA,  a  mozambiki  Frelimo  és  az  etiópiai  Derg/PTE 
átvette  a  marxista-leninista  beszédmódot,  azt  a  folyamatot  fedezhetjük  föl,  amelyet  az 
ókortörténészek  „átértelmezés"  néven  ismernek,  s  amelynek  jóvoltából  római  öltözékben 
is  hosszú  halhatatlanságra  tettek  szert  a  gall  istenek.  Az  is  tény,  hogy  nem  okvetlenül 
egyirányú  ez  az  „eszközesítés"  és  hogy  például  az  etióp  császári  bürokrácia  sikeresen 
fordította  a  maga  hasznára  a  csakugyan  létező  kommunista  szerkezet  központosító 
lehetőségeit.  De  bármilyen  hatalmas  is  ez  az  átértelmező  szerkezet,  attól  még  létezett 


Afrikában  egy  olyan  felismerhető  kommunista  politika,  amely  mint  olyan,  hitelesítő 
ismérvek  szilárd  sorára  támaszkodik.  Sok  ilyen  ismérv,  egyenként,  más  afrikai  államok 
jellemzésére  is  használható,  így  mindjárt  a  többpártrendszer  elutasítása,  az 
élcsapatjelleg  fogalmával  párosulva,  amely  erény  csakis  a  hatalmon  lévő  csoportnak  van 
fenntartva.  Moszkva  mégis  csak  az  (angolai)  MPLA-Munkapártnak,  a  (mozambiki)  Frelimo- 
dolgozók  pártjának  és  a  Kongói  Munkapártnak  állította  ki  a  „forradalmi  elméletre 
támaszkodó  élcsapat-pártot"  megillető  bizonyítványt;  1984-ben  az  Etiópiái  Dolgozók 
Pártja  is  csatlakozott  hozzájuk.  Ugyanilyen  általános  ismérv  a  maffiás  típusú  „haspárti 
politika",^^  amelyben  csak  egyetlen  személyes  meggazdagodási  forrás  marad:  ha  - 
„burzsoá  osztály"  híján  -  az  államra  teszi  rá  az  ember  a  kezét.  Igaz,  a  kiváltságosok  olyan 
fondorlata  volt  ez,  amely  távolról  sem  csak  Afrika  sajátja.  Bizonyára  annak 
hangsúlyozására  is  szorítkozhatnánk  a  vizsgált  három  rendszer  kommunista 
sajátosságainak  körülírásában,  hogy  mindegyik  -  és  ugyanazzal  a  szóhasználattal  -  „új 
embert"  akart  létrehozni,  és  az  Őslakos  Igazság  Minisztériumára  bízta,  hogy  válogassa  ki 
az  ősi  kultúrából,  mi  érdemel  néprajziasítást,  mi  érdemel  kiirtást. 

Már  csak  azon  kellene  elgondolkodnunk,  hogy  az  az  elit,  amely  kezébe  vette  ezeknek 
az  államoknak  a  vezetését,  a  XX.  század  ideológiai  bazárjának  miért  éppen  a  marxista- 
leninista  ideológiai  részlegébe  ment  el  bevásárolni. Ha  csak  ezt  próbáljuk  megérteni, 
nincs  kizárva,  hogy  a  legfontosabb  elem  az  a  mámorító  lehetőség,  amelyet  ez  az  elmélet 
kínált  az  erőszak  szédítő  alkalmazására.  Ahogy  Nyugaton  mind  láthatóbban  tűnnek  a 
kutatók  szemébe  a  to-talitárius  túlkapások  és  az  1914  és  1945  között  Európában  uralkodó 
„háborúkultusz"  összefüggései,  ugyanúgy  Afrikában  is  egy  olyan  hosszú 
erőszakhagyományba  illeszkedik  a  kommunista  kaland,  amelynek  tanulmányozása  csak 
most  kezdi  meghaladni  az  olyan  sarkított  szembeállításokat,  mint  gyarmatosítás  előtti 
harmónia  (vagy  barbárság),  gyarmatosító  rend  (vagy  megtorlás)  és  függetlenség  és/vagy 
újgyarmatosító  kapzsiság  nyomán  támadt  rendbomlás. Tény,  hogy  távolról  sem  valami 
erőszak  szigetecske  volt  a  kommunista  Afrika:  a  biafrai  háború  alatt  Nigéria,  a  hutuk 
elkövette  népirtással  Ruanda  is  bőven  adott  okot  rá,  annak  idején,  hogy  elkeseredjen  az 
ember  az  embertársai  miatt.  De  Etiópiának,  Angolának  és  Mozambiknak  még  a 
viszályokon  és  a  számokon  túl  is  megvan  a  maguk  bűnözési  sajátossága,  ha  már  csak 
azok  miatt  a  -  vidéken  dúló  erőszakos  „falusiasítással"  valamint  az  éhínség  politikai 
felhasználásával  jellemezhető  -  folyamatok  miatt  is,  amelyekkel  át  akarták  szabni  a 
társadalom  szövetét.  Továbbá  az  ismert  környezet  csábításával  is  vonzzák  ezek  az 
országok  a  kommunizmus  nem  afrikanista  szakkutatóját,  mind  a  baloldaliság  likvidálása 
és  a  párttisztogatások,  mind  pedig  a  nemzetiségi/faji,  partizán-  vagy  vallási  ellenzékkel 
való  bánásmód  tanulmányozása  terén. 

Szakszerűsödött  ugyan  az  agitprop-tevékenység,  mégis  egyre  nehezebben  lehetett 
eltagadni  a  tömeggyilkosságokat  a  nemzetközi  hírközlő  hálózatok  elől,  ezért  a  felmentő 
fondorlatok  felvirágzását  idézte  elő  az  afrikai  kommunizmus  bűnöző  gyakorlata.  Azok 
jóvoltából,  akik  hajlandók  oszlatni  a  -  különben  „haladó"  rendszerekre  nehezedő  célzatos 
-  gyanút,  a  marxista-leninista  állam  minden  kezdeményezése  úgy  tűnik  fel,  mint  az 
ellenforradalmi  erők  lépéseire  adott  mérsékelt  válasz.  A  francia  forradalmi  terror  kapcsán 
régen  támadt  vita,  amelyet  újra  felszított  a  bolsevik  forradalom,  vagyis  a  „körülmények 


szülte  zsarnokság"-ra  való  hivatkozás  az  afrikai  környezetben  a  kommunisták  sorain  kívül 
is  védőbeszédek  tápanyagául  szolgál.  E  tekintetben  a  három  vizsgált  állam  körül 
Nyugaton  támadt  vita  is  elégséges  volna,  hogy  igazolja  a  felvetésünket;  még  ha  össze 
sem  lehet  hasonlítani  azokkal  a  kisebb  vitákkal,  amelyek  más  szocialista  irányultságú 
afrikai  országok^"^  körül  gyűrűztek.  Ugyanis  Etiópiában,  Mozambikban,  de  a  Gonosz 
klasszikus  alakzataihoz  még  Angolában  is  egy  olyan  környezet  természeti  erői  adódnak  (a 
múlt  öröksége,  az  imperialista  beavatkozó  stratégia),  amelynek  mostohaságát  a 
kommunista  világ  időnként  szívesen  hangsúlyozta,  prométheuszi  elképzelései 
szolgálatába  állítva  akár  még  az  aszályt  is.  A  csapadékmennyiség  rendellenességeitől  a 
súlyos  nemzetiségi  gondokig  terjedő  érvkészlet  nem  mindig  tudott  ellenállni  annak  a 
kísértésnek,  hogy  valami  föltételezett  afrikaiságnak  rója  föl  az  afrikai  barbárságot.  Pedig 
az  afrikai  társadalmak  legalább  annyira  koruknak,  mint  amennyire  adottságaiknak  vannak 
kiszolgáltatva,  ezért  aztán  semmiképp  sem  kerülhették  volna  el  a  totalitárius 
kivé  rzése  két. 


A  vörös  császárság:  Etiópia 

1974.  szeptember  12-én,  amikor  megszűnik  az  akkor  nyolcvankét  éves  I.  Mailé 
Szelasszié  négusban  testet  öltő  császárság,  könnyűnek  látszik  a  diagnózis  megállapítása. 
Elgyöngítette  a  rendszert  mind  a  négus  utódjának  személye  körül  uralkodó 
bizonytalanság,  mind  az  olajárrobbanás,  kimerítették  a  határviszályok  és  az  élelemhiány, 
ellene  fordultak  a  társadalmi  modernizálódással  létrejött  városi  rétegek,  így  nagyobb 
megrázkódtatások  nélkül  omlik  össze.  A  bukott  uralkodó^^  geopolitikai  aggodalmainak 
gyümölcse,  a  hadsereg  -  amely  1950-ben  az  amerikaiak  oldalán  tüntette  ki  magát 
Koreában  -  átveszi  az  állam  irányítását:  108  személyből  áll  a  Derg  (ideiglenes  katonai 
kormányzó  tanács),  amelyben  elmosódni  látszanak  az  ideológiai  ellentétek  egy  jelmondat 
mögött:  Ethiopia  tikdem  (Etiópia  mindenekelőtt).  De  csakhamar  eloszlanak  a 
félreértések.  Az  eritreai  származású  Amman  Andom  tábornokot  állítják  a  kormány  élére, 
a  Szomália  elleni  háború  hősét,  de  megölik  november  22-ről  23-ára  virradóra.  Pár  óra 
múlva  59  más  személyiség  kerül  sorra:  a  bevált  technika  szerint,  a  liberális  politikusok 
ugyanolyan  sorsra  jutnak,  mint  a  régi  rendhez  kapcsolódó  hagyománytisztelők.  Most  már 
az  az  ember  határoz  a  Derg  tagjainak  sorsáról,  akit  júliusban  tettek  meg  a  Derg 
vezetőjének,  és  aki  1974.  december  21-én  nyíltan  elindítja  az  országot  a  szocializmus 
útján:  Mengisztu  Mailé  Mariam. 

Még  várat  magára  a  volt  elnök  életrajzának  megírása. Emberünk  a  pária-szerepben 
tetszelgett,  ki-kihasználta  sötét  bőrét  és  alacsony  termetét  (igaz,  hogy  magas  sarokkal 
ellensúlyozta...),  bariah-nak  (rabszolgának)  mutatta  magát  az  amhara  nemzetségi  klikk 
(a  császári  rendszer  krémje)  előtt.  Az  anyja,  egy  igazi  arisztokrata  sarj  révén  azonban 
mégis  közel  férkőzhetett  ehhez  a  kiváltságos  környezethez.  Fattyúgyerek  volt  (egy 
írástudatlan  tizedes  fia),  de  azért  élvezte  egy  nagybátyja,  a  négus  minisztere 
támogatását,  akinek  segítségével  katonai  pályára  léphetett.  Mengisztu  azonban  csak 
alapfokú  iskolai  képzésben  részesült,  és  oklevél  nélkül  lépett  be  a  szegény  sorsú 
fiataloknak  fenntartott  holetai  katonaiskola  kapuján.  De  egy  motorizált  dandár 
parancsnokaként  mégis  kivívta  tehetségével,  hogy  kétszer  is  ösztöndíjat  kapjon  Fort 


Leavenworth-be  (Texasba).  Mohó  hatalomvágy  fűtötte,  de  tudomásunk  szerint  nem  volt 
semmilyen  elméleti  föl  készültsége,  így  három  évbe  telt,  mire  föl  ül  kerekedett 
vetélytársain:  Sziszaje  ezredesre  „jobboldali"  összeesküvés  miatt  csapott  le,  majd  1977. 
február  3-án  Tafari  Banti  tábornokra  és  nyolc  bajtársára  került  sor  A  legenda  szerint 
Mengisztu  egy  12,7-es  géppisztollyal  intézte  el  a  „megalkuvókat"  a  Derg  egyik 
emlékezetes  vezetőségi  ülésén. 

Most  már  magára  öltheti  Etiópia  legfőbb  ura  a  császári  díszeket  az  Addisz  Abeba 
alapítása,  1886  után,  II.  Menelik  építtette  császári  palotában,  pár  lépésnyire  a 
parlamenttől.^^  Semmi  sincs  abban  a  szakavatott  hírveréssel  népszerűsített,  könyörtelen 
parancsoló  modorában,  ami  meglephetné  a  néhai  „királyok  királyának"  alattvalóit.  Most 
már  biztos  fegyvertárs  a  szocialista  tábor  szemében,  és  vitathatatlan  a  tekintélye:  1976 
decemberében  Mengisztu  moszkvai  látogatása  előzte  meg  a  februári  államcsínyt.  1977 
áprilisában  Etiópia  megszakítja  katonai  kapcsolatait  az  Egyesült  Államokkal.  Attól  fogva 
kubaiak  és  szovjetek  nyújtanak  nagyarányú  támogatást  felszerelésben  és 
személyzetben,^^  és  ez  majd  döntőnek  bizonyul  az  eritreai  szakadárok  ellen  és  1977 
júliusában  Ogadenben,  a  szomáli  támadás  alkalmával.  Kellőképpen  értékelik  is  a 
szovjetek  a  rendszer  elindította  szovjetesítés  erőfeszítéseit,  amelyek  néha  a  Szovjetunió 
akkori  szövetségese,  a  Szomália  meghirdette  szocializmust  utánozzák.  1975  januáijában 
ölt  alakot  az  ideiglenes  tanács  által  1974  decemberében  fölvázolt  „etióp  út":  ekkor 
államosítja  a  Derg  a  bankokat  és  a  biztosítókat,  valamint  a  gyáripari  ágazat  nagy  részét. 
Különösen  a  földtulajdon  márciusi  eltörlése  és  az  ingatlantulajdonnak  családonként  egyre 
korlátozása  tanúskodik  a  rendszer  radikalizálódásáról.  Annál  inkább  szorgalmazza 
Moszkva  annak  az  eszköznek,  a  pártnak  létrehozását,  amely  szerinte  egyedül  segítheti 
hozzá  az  etióp  vezetőket  egy  minőségi  küszöb  átlépéséhez.  Mégis  1979-ig  kell  várni,  hogy 
megalakítsák  a  dolgozók  pártja  (COPTE)  szervező  bizottságát.  1983  januárjában  a 
szovjetek  elég  sikeresnek  ítélték  a  párt  második  kongresszusának  munkáját,  hogy  1984. 
szeptember  11-én  az  Etiópiái  Dolgozók  Pártjának  (PTE)  megalakulása  koronázhassa  meg 
a  forradalom  tizedik  évfordulójának  ünnepségeit.  A  PTE  a  „nagy  októberi  forradalom" 
örökösének  tekinti  magát,  ezért  a  csatlakozás  legfelső  fokára  is  feljut  a  kommunista 
világrendszerben:  pártközi  megállapodást  is  köthet.  Mégis  van  árnyoldala  a  dolognak: 
Etiópia  még  most  sem  emelkedhet  „népi  demokrácia"  rangjára.  A  soknemzetiségű 
szétaprózottság  és  a  Nyugattól  való  gazdasági  függés  pillanatnyilag  gátló 
fogyatékosságnak  bizonyul. 

A  pártépítés  üteme  nem  a  „jó"  társadalmi  összetételnek  volt  köszönhető.  Hiába  volt 
minden  igyekezet,  hogy  külsőleg  megfeleljenek  annak  a  képnek,  amelyet  némelyek  a 
„munkásosztály  pártjának"  tulajdoníthattak,  kezdetben,  a  párt  alapításakor  a  tagságnak 
kevesebb  mint  egynegyedét  képviselték  az  említett  munkások.  A  valóságos  társadalmi 
viszonyok  jelképeként,  katonák  és  tisztviselők  tették  ki  a  tagság  mintegy  háromnegyedét 
a  3%  paraszttal  szemben,"^°  egy  olyan  országban,  ahol  a  népesség  87%-a  a 
parasztsághoz  tartozik.  A  vezetőségben  még  inkább  a  hadsereg  káderei  javára  tolódtak  el 
az  erőviszonyok,  hiszen  lényegében  a  Derg  életben  maradt  tagjaiból  állt  a  PTE  politikai 
bizottsága.  Elpusztították  az  értelmiség  kádereit  és  szervezeteit,  ezért  éppen  csak  egy 
kevéske  tér  maradt  neki.  Amikor  hazatértek  Európából  és  az  Egyesült  Államokból  az 


akkori  radikalizmussal  bőségesen  átitatott  egyetemeken  tanuló  diákok,  egy  Mao-féle 
populista  szellemben  vezetett  együttműködési  (zamecsa)  hadjárat  ötvenezer  diákot  (és 
néhány  tanárt)  dobott  ki  falura,  hogy  találkozzanak  a  parasztok  világával.  A  városba  való 
visszatérésük  azzal  járt,  hogy  megerősödtek  a  marxista-leninista  elkötelezettségű 
szervezetek,  a  PRPE  és  a  MEISON."^^  A  nagymértékben  közömbös  lakosság  a  nemzetiségi 
összetételükkel  magyarázta  a  két  mozgalom  versengését,  a  PRPE-ben  az  amharák,  a 
MEISON-ban  meg  az  oromók  alkották  a  többséget.  Ideológiailag  közel  állt  ugyan 
egymáshoz  a  két  szervezet,  de  szembekerültek  az  eritreai  kérdés  megítélésében;  a 
MEISON  inkább  a  Derg  központositó  törekvéseire  hajlott.  Mengisztu  kihasználta  a  két 
csoport  fegyveres  összecsapásait,  ügyesen  „fehér  terrornak"  minősítette  a  viszály  kod  ást, 
majd  hozzálátott,  hogy  megsemmisítse  őket,  két  részletben.  Az  1976  őszén  elinduk  első 
hullámban  a  PRPE-t  zúzta  szét  a  „vörös  terror".  1977.  április  17-én  Mengisztu  nyilvános 
beszédben  uszította  rá  a  népet  „a  forradalom  ellenségeire".  Tettekkel  is  kísérte  a  szavait: 
három  palack  vért  tört  el  egymás  után  (legalábbis  vérnek  feltételezik),  és  ezek  az 
„imperializmust"  a  „feudalizmust"  és  a  „bürokratikus  kapitalizmust"  voltak  hivatva 
jelképezni.  A  MEISON  azzal  nyújtott  nagy  segítséget  az  akcióhoz,  hogy  beépült  a  293 
kebelébe,  abba  a  városi  milíciába,  amelyet  a  Derg  állított  fel  a  francia  forradalom  párizsi 
„szekcióinak"  mintájára,"^^  és  a  hadsereg  fegyverzett  föl  alkalomszerűen.  A  Dergen  belül 
Atnafu  Abate  alezredes"^^  volt  a  MEISON  fő  támasza;  az  ő  november  11-i  kivégzése  után  a 
MEISON  is  csapdába  került,  maga  is  áldozatul  esett  a  „fojtogatók"  szomorú  hírű  fehér 
Peugeot  504-eseinek,  a  titkosszolgálatok  parancsait  teljesítő  halálbrigádoknak."^"^ 

Jelenleg  nem  áll  módunkban  megbízható  adatokat  szerezni  a  rémuralom  áldozatairól. 
1995  májusában,  az  Addisz  Abeba-i  per  tárgyalásán  az  is  elhangzott,  hogy  csak  a 
fővárosban  10  000  politikai  gyilkosság  történt  1977  februárja  és  1978  júniusa  között. 
Talán  nem  helyénvaló,  ha  különbséget  teszünk  az  áldozatok  (az  1979-ben  lemészárolt 
falasák  -  bennszülött  zsidók  -  kínaibarátok  stb.)  között:  ahogy  Karéi  Bartosek  jegyezte 
meg  Csehszlovákiával  kapcsolatban,"^^  már  nem  olyan  időket  élünk,  hogy  válogatni 
merészelhetnénk  a  tömegsírokban,  hogy  kiket  írhatnánk  még  a  bolsevik  Saturnus 
rovására,  aki  -  mindenki  tudja  -  felfalja  tulajdon  gyermekeit.  A  Derg  szolgálatában  álló 
ügyészek  sietős  vizsgálatai  azt  a  sztálini  habarékot  elevenítették  föl,  amelyben 
ugyanazok  a  kémek  egyszerre  szerepeltek  Hitler,  Chamberlain,  Daladier  és  a  Mikádó 
költségvetésében:  nem  is  haboztak  ráaggatni  az  elítéltek  hadaira  a  szokásos  címkéket: 
„reakciós,  forradalomellenes,  népellenes,  a  PRPE  anarchista,  felforgató  tagja".  Mint  az 
egykori  Szovjetunióban,  új  meg  új  közös  sírokat  fedeznek  föl,  ahol  sok  olyan  „eltűntet" 
találnak  meg  egymás  mellett,  akiket  az  Amnesty  International  jelentései  tartanak 
nyilván.  A  „paying  fór  the  buliét"  elve  alapján,  akárcsak  Kínában,  itt  is  felszólítottak 
családokat,  hogy  térítsék  meg  a  kivégzésre  fordított  állami  költségek  egy  részét.  Téka 
Tulu  ezredesnek  (más  néven;  „a  Hiénának"),  az  állambiztonsági  szolgálat  egyik 
leggyűlöltetbb  vezetőjének  a  nejlonzsineg  („Mengisztu  csokornyakkendője")  volt  a 
megkülönböztető  jegye;  széltében  ezt  használták  kivégzésre.  Különben  már  1975-ben, 
egy  augusztusi  éjszakán  kipróbálták  ezt  a  módszert  a  bukott  császár  személyén. 
Hivatalosan  egy  sikertelen  műtétnek  tulajdonították  a  császár  elhunytát  (akárcsak  az 
uralkodó  unokája,  Idzsegajehu  Aszfa  hercegnő  halálát). 


Magas  helyen  igen  sokra  tartották  a  keletnémet  (Stasi)  és  szovjet  állambiztonsági 
szolgálat  közreműködését.  A  Moszkvában  tanuló  diákokat  sem  kímélték,  sok  esetben 
maguk  a  szovjet  hatóságok  adták  az  etióp  illetékes  szervek  kezére  őket.  Addisz 
Abebában  Legesze  Aszfau  őrmester  volt  az  összekötő  az  európai  szakemberek  és 
bennszülött  elvtársaik  között.  Példás  szokásokat  honosítottak  meg  a  hazaiak:  Addisz 
Abebában  a  járdán  hevertek  a  megkínzott  áldozatok."^^  1977.  május  17-én  a  Savé  the 
Children  Fund  svéd  főtitkára  számolt  be  róla:  „Ezernyi  gyereket  mészároltak  le  Addisz 
Abebá-ban,  az  utcán  hever  a  tetemük,  kósza  hiénák  martalékául.  [...]  Ha  kifelé  megyünk 
Addisz  Abebából,  ott  láthatjuk  a  nagyrészt  tizenegy  és  tizenhárom  év  közötti  gyerekek 
egymásra  dobált  holttestét  az  út  mentén. 

Melesz  Zenaui  elnök"^^  igazságszolgáltatása  1823  ügyet  tárgyalt  1991  után:  nagyrészt 
meghatározó  városi  személyiségek  ügyét.  De  ha  túlságosan  a  fővárosra  irányítjuk  a 
figyelmünket,  csorbul  vele  egy  olyan  ország  rovására  gyakorolt  rémuralom 
társadalomtudományi  és  földrajzi  hitele,  amely  az  akkori  határai  között,  1  222  000 
négyzetkilométeren  terült  el,  és  kétségkívül  majdnem  40  millióra  rúgott  a  lakóinak 
száma.  Uollo,  ahol  viszonylag  erős  volt  a  PRPE,  szintén  jócskán  megszenvedte  a 
túlkapásokat.  Az  Addisz  Abeba-i  törvényszék  büntetőtanácsa  előtt  1997  májusában  kellett 
hogy  számot  adjon  tetteiről  Fantaje  Ihdego  ezredes  és  két  hadnagy.  Mailé  Gebejahu  és 
Ambacseu  Alemu;  egyebek  közt  azt  rótta  terhűkre  a  bíróság,  hogy  1977  februáijában 
gázzal  megmérgezték  a  PRPE  24  tagját  Deszjében  és  Kombolcsában.^^  Soán  kívül^^ 
Eritrea  helyzete  a  legismeretesebb,  ahol  a  rendkívül  jól  szervezett  -  és  a  marxista 
harmadik-világbeli  körök  szilárd  támogatását  élvező  -  nacionalista  ellenzék  olyan 
természetű  értesüléseket  szedett  össze  és  hozott  a  világ  tudomására,  hogy  lejáratta 
velük  az  Addisz  Abeba-i  rendszert  a  nemzetközi  közvélemény  előtt. Ez  a  rendszer  1974. 
december  20-án  ismét  leszögezte,  hogy  oszthatatlan  a  nemzet;  a  régi  olasz  gyar-mat^^ 
bármiféle  elszakadása  csakugyan  elvágja  Etiópiát  a  vöröstengeri  kijáratától.  Délkelet,  az 
Indiai-óceán  felé  meg  Szomália  Ogadenre  támasztott  igényébe  ütköztek  a  pánetiópiai 
törekvések,  pedig  Szomáliában  Sziad  Barré  rendszere  már  1969-ben  hivatalosan 
marxista-leninista  útra  lépett.  Sőt  Moszkva  és  Mogadisu  közeledése  az  1974-es  barátsági 
szerződéssel  tetőzött.  A  Szovjetunió  válaszút  elé  került  két  védence  között.  A  szovjetek 
hiába  próbálkoztak  egy  Etiópia-Szomália-Dél-Jemen  közötti  szövetség  tervével,  ezért 
Addisz  Abeba  mellé  álltak.  A  „Vörös  Csillag  hadművelet"  ör-ve  alatt  a  Vörös  Hadsereg 
tűzerejére,  tengeri  és  légi  támogatására,  valamint  a  kubai  expedíciós  hadtestre  is 
számíthatott  Mengisztu,  a  marxista-leninista  eritreai  népi  felszabadítási  front  és  a  szomáli 
hadsereg  támadásának  visszaverésében,  1977  júliusa  és  1978  januárja  között. 

Mengisztu  olyan  sikeresen  tevékenykedett,  hogy  a  Szakszervezeti  Világszövetség 
Irodájának  1988.  március  28-a  és  30-a  között  Addisz  Abebában  tartott  39.  ülésén,  a 
szervezet  -  amelyben  az  akkor  Henri  Krasucki  vezetése  alatt  álló  francia  CGT  is  fontos 
szerepet  vállalt  -  Mengisztut  tüntette  ki  aranyérmével  „a  népek  békéjéért  és 
biztonságáért,  nemzeti  és  gazdasági  függetlenségéért  folyó  harchoz  nyújtott  támogatása 
elismeréséül".  Kinn,  a  való  életben  néha  fájdalmasan  tapasztalták  meg  ezt  a  támogatást 
a  szóban  forgó  népek:  1988  júniusában,  az  ülés  bezárása  után  hamarosan  Hauzen^"^  2500 


lakója  pusztult  el  a  bombázásban.  Éppen  piaci  nap  volt,  mint  Guernicában,  a 
spanyolországi  Baszkföldön.  Ebben  a  gyarmati  háborúban  vagy  nemzetiségellenes 
elnyomásban  gyakran  „népfrontok"  vezette  lázadások  rázták  meg  a  császárság 
peremvidékeit  (olyanokat,  mint  Eritrea,  Tigre,  Oromo,  Ogaden,  Uollega,  Uollo).  ezeknek  a 
szervezeteknek  a  káderei  pedig,  legalábbis  a  közös  marxista-leninista  nyelvezetben, 
ugyanolyanok  voltak,  mint  az  ellenfeleik.^^  Összehangolt  katonai  erőket  mozgósítottak 
ellenük,  és  némely  baloldali  és/vagy  kínaibarát  irányzat  szívesen  hangoztatta  hol  az 
Egyesült  Államok,  hol  a  Szovjetunió,  hol  meg  Izrael  felelősségét  a  barbárság  efféle 
(vitathatatlan)  tobzódásaiban.^^  Az  amerikaiak  vietnami  beavatkozásakor  indított 
kampányok  mintájára,  ülést  tartott  Milanóban  1980  májusában  egy  szervezet,  „a  népek 
jogaiért  és  felszabadításáért  küzdő  nemzetközi  liga  állandó  bírósága".  Megállapításai  - 
ahogy  1981-ben  nyilvánosságra  hozta  őket  „Erit-rea  megsegítésének  belga  bizottsága"  - 
az  FPLE^^  álláspontját  képviselték.  Bizonyos  -  Amnesty  International-jelentésekben  is 
megerősített  -  adatok  azért  több  más  hadműveleti  színtérrel  való  összehasonlításra  is 
feljogosítanak;  ha  a  templomokban  összegyűlt  civil  lakosság  lemészárlásáról  hall  a 
francia  megfigyelő,  önkéntelenül  is  Oradour-sur-Glane  neve  tolul  a  tollára.  így  idézi  az 
„állandó  bíróság"  füzetes  kiadványa  Vokiduba  falu  esetét;  eszerint  110  embert  gyilkoltak 
ott  meg  1975  nyarán  az  ortodox  templomban.  Az  Asz-marában  tevékenykedő 
halálbrigádok  az  Addisz  Abeba-i  fehér  Peugeot-knál  jobban  szerették  a  világosssárga 
Volkswagen  kisteherautókat;  azokon  szállították  a  „mészárszékre"  (a  közös  sírgödörbe) 
azokat,  akiket  már  nem  volt  idő  bezárni  a  Mendefera  melletti  Adi  Kualla-i  gyűjtőtáborba. 
1977  augusztusában  Mengisztu  „irtóhadjáratot"  hirdetett  az  eritreai  „szakadárok"  ellen; 
még  nem  ismerjük  ennek  a  háborúnak  a  mérlegét.  Csak  1978-80-ban  80  000  polgári  és 
katonahalott  lehetett.  Még  a  falusi  élet  szétzilálására  irányuló  módszeres  politika  meg¬ 
megújuló  pusztításait  is  bízvást  hozzáadhatjuk  ehhez  a  tömeges  megtorló  műveletek  és  a 
légi  terrortámadások  áldozatait  is  figyelembe  vevő  becsléshez. A  városi  lakosság 
ellátási  elsőbbséget  élvezett,  a  zsoldoskatonai  jelenlét  a  kereskedelemnek  kedvezett,  de 
a  mezőgazdaság  megsínylette  az  állatállomány  -  különösen  a  tevevadászatot  kedvelő 
repülősök  miatti  -pusztulását,  az  aknatelepítést,  az  erdőirtást  és  az  árucsere-forgalom 
önkényes  szétzilálását.  A  mezőgazdasági  termelés  fontos  szereplői,  a  nők  különösen 
megszenvedték  a  katonaság  módszeres  erőszakoskodását,  ami  nagymértékben 
hozzájárult  a  házon  kívüli  tevékenységet  aligha  előmozdító  bizonytalanság  légkörének 
fenntartásához.^^ 


Bajosan  mondhatnánk,  hogy  az  1982-85-ös  éhínség  idején  elsősorban  azért  telepítették 
máshová  tömegesen  a  népességet,  mert  a  kormány  el  akarta  vágni  a  gerillákat  civil 
lakossági  támaszuktól,  noha  itt-ott  jelentős  számban  deportálhattak  embereket. 
Eritreában  nemigen  fordult  elő  ilyesmi,  de  Uollo  tekintélyes  mértékben  megszenvedte:  az 
1984  novemberétől  1985  augusztusáig  kitelepített  525  000  emberből  310  000-en  voltak 
Uollóiak  (vagyis  a  tartomány  népességének  8,5%-a).^°  Bizonyos  határ  menti 
tartományokban  (például  Gondarban)  pedig  a  szó  szoros  értelmében  a  lakosság 
tekintélyes  része  (30-40%-a)  hagyta  el  a  lakóhelyét,  és  húzta  meg  magát  Szudánban, 
ellenzéki  szervezetek  ellenőrizte  táborokban. A  népesség  25%-át  sújtó,  de  csak 


vidékenként  pusztító  súlyos  megélhetési  válság,  az  éhínség  már  több  évszázados 
hagyományokra  tekint  vissza;  az  utolsónak,  az  1972-73-as  éhínségnek  a  császári  rendszer 
bukásában  is  nagy  szerepe  volt.  Az  is  súlyosbította  a  hatását,  hogy  elszegényedett  a 
parasztságnak  az  a  része,  amely  a  tartalékait  volt  kénytelen  megvonni  magától,  hogy 
teljesíthesse  az  állam  megkövetelte  beszolgáltatás!  kötelezettségét.  A  keményen 
megadóztatott  parasztoknak  néha  drága  pénzen  kellett  megvenniük  a  szabadpiacon  azt  a 
szemes  terményt,  amelyet  szabott  áron  vásároltak  fel  tőle  a  hatóságok.  Sokuknak  a 
jószágaitól  is  meg  kellett  válnia,  így  különösen  védtelenül  maradtak  a  nehéz  időkben.  Az 
1982-ben  kezdődő  ínség  eleinte  az  igazi  aszály  következménye  volt.  Az  meg  csak 
elmélyítette  a  válságot,  hogy  megbénult  az  árucsere,  amiben  a  kereskedők  üldözésének 
és  a  közbiztonság  hiányának  is  része  volt.  A  Mengisztu-rendszer  aztán  a  Relief  and 
Rehabílitation  Com-mission  (RRC)  kebelében,  más  néven  az  etióp  politikai  bizottság  ad 
hoc  szervében,  meghatározott  célok  szolgálatába  állította  a  válságot.  A  segélyek  és  az 
áttelepítések  kézben  tartásával  több  cél  elérésére  is  törekedett  az  élelemfegyver:  a 
fontosabbak  között  ott  volt  a  társadalmi  ellenkezés  elfojtása  és  az  állampárt 
térhódításának  „tudományos"  előmozdítása. Csak  Uollóban  engedték  meg,  másutt 
mindenhol  megtiltották  a  nem  kormányzati  szerveknek  a  segélyezést,  a  Tigrének  szánt 
segélyt  meg  eltérítették,  így  terelték  a  korábban  gerillák  tartotta  területek  falusi 
lakosságát  a  hadsereg  kezén  lévő  vidékek  felé.  Gyakran  élelemosztás  bejelentésével  is 
serkentették,  és  (a  száraz)  északról  (a  nyirkos/termékeny)  délre  való 
népességátköltöztetésnek  tüntették  fel  az  erőszakos  áttelepítést.  Elsősorban  nem  az 
éhínség  áldozatait  érintették  az  intézkedések,  hanem,  a  vidék  élelmezési  helyzetére 
tekintet  nélkül,  egész  egyszerűen  a  katonaság  ellenőrzése  alatt  élő  lakosságot:  jellemző 
példa  ebből  a  szempontból  a  Derg  és  a  tigréi  felszabadítás!  front  között  vitatott  területek 
lakóinak  helyzete.  Ha  itt-ott  tagadhatatlan  is  az  önkéntesség,  elmosódik  a  deportálások 
tömeges  jellege  mellett.  A  vezetők  úgy  nevezték  -  elég  ravaszul  -  ezt  az  átrendező 
önkényt,  hogy  bego  (jóakarat)  tezeno  (kényszer),  vagyis  „más  javát  szolgáló  kényszer". 
1980  óta  már  máskor,  nagyobb  településeken  manu  militari  toborzott  más  „önkéntesek" 
rovására  is  folyamodtak  ehhez  az  eszközhöz,  olyan  állami  gazdaságok  érdekében, 
amelyeknek  életkörülményei  már  az  angolszász  rabszolgaságellenes  társaságok  figyelmét 
is  magukra  vonták.^^ 

A  szervezett  közösségeket  megbolygató  falusiasítási  politika  nagyobb,  néha  véres  és 
olyanféle  ellenállásba  ütközött,  hogy  már  a  kommunista  rendszerek  parasztháborúinak 
gyászos  csokrát  gyarapította.  Mint  Mozambikban,  az  volt  a  célja,  hogy  olyan  lakóhelyre 
csoportosítsa  a  vidéki  közösségeket,  ahol  könnyebben  ellenőrizhette  őket  a  párt,  pedig 
azt  kellett  volna  lehetővé  tennie,  hogy  a  paraszt  „megváltoztassa  az  életét  és  a 
gondolkodását,  és  új  fejezetet  nyisson  a  vidéki  övezetekben  a  korszerű  társadalom 
létrehozása  terén,  és  segítse  a  szocializmus  fölépítését".^"^  Az  áttelepülési  tervvel 
karöltve,  az  sem  kevésbé  volt  a  célja,  hogy  kiszélesítse  a  szovhoz-rendszert  a 
mezőgazdaságban,  és  megteremtse  az  „új  embert".  Michel  Foucher^^  földrajztudóssal 
együtt  mi  is  megjegyezhetjük,  hogy  „az  éhínség  hatása  jócskán  túlnőtt  az  éghajlati 
válság  sújtotta  területen  és  lakosságon,  mert  arra  is  alkalmat  adott  ez  a  válság,  hogy 
hozzálássanak  a  környezet  önkényes  átszervezése  nagy  tervének  végrehajtásához".  Nem 


tagadhatjuk  bizonyos  kirakati  akciók  sikerét,  de  itt  is  módfelett  veszélyes  a  művelet 
emberáldozatainak  számszerűsítése.  Bizonyos  átmeneti  táborok,  például  Uollóban  az 
ambaszeli  tábor  halálozási  mutatója  (14%)  magasabb  volt,  mint  az  éhínséges 
területeken  mért  mutató. Bizonyára  nem  kockázatos  hozzáadnunk  a  fejetlenség  és  a 
titkolózás  két-há romszázezernyi  áldozatához  még  ugyanannyit,  azokat  az  embereket, 
akiket  a  „feudalizmusból"  a  „szocializmusba"  való  gyorsított  átmenet  oltárán  áldoztak  föl, 
akiket  szándékosan  kihagytak  a  nemzetközi  segélyek  köreiből,  akiket  agyonlőttek  az 
átfésülések  vagy  szökési  kísérlet  közben,  akik  fölül  kikapcsolták  a  légnyomás-kiegyenlítőt 
az  Éden  felé  szálló  Antonov-repülőgépek  poggyászterében,  vagy  akiket  elegendő  tartalék 
nélkül  hagytak  ott  az  úticélban,  kitéve  az  előbb  érkezettek  ellenséges,  néha  gyilkos 
érzületének.  A  tömegtájékoztatás  nyelvén  szólva,  a  rendszer  számára  kedvezőtlen  volt  a 
mérleg:  Mengisztu  előbb  palástolni  próbálta  az  éhínség  arányait,  majd  ellentámadásba 
lendült.  Kihasználta  az  1984  őszén  Nyugaton  terjesztett  megdöbbentő  képek  hatását,  és 
1984.  november  16-án,  amikor  tetőfokára  hágott  a  megindultság,  bejelentette,  hogy 
elhatározta,  nagy  fába  vágja  a  fejszéjét:  áttelepít  2,5  millió  embert;  így  akarta  a  tervei 
szolgálatába  állítani  azt  a  nemzetközi  segítséget,  amely  már  fölsejlett,  bár  ellenezte  a 
Reagan-kormányzat.  Franciaországban  vegyes  volt  a  terv  fogadtatása;  a 
kommunizmussal  való  kulturális  közösködés  minden  azzal  ellenkező  tapasztalat  ellen 
beoltotta  az  értelmiség  egy  részét,  és  ez  okozta  bizonyos  mértékig  az  Orvosok  Határ 
Nélkül  szervezet  döntését:  ez  volt  az  egyetlen  nem  kormányzati  szervezet,  amely  nem 
volt  hajlandó  támogatni  a  resettlement  politikáját,  ezért  aztán  persona  non  gratának  is 
nyilvánította  1985. 

december  2-án  az  etióp  rendszer.  Ezzel  szemben,  világviszonylatban,  a  képi  küzdelem 
példás  megvívása  és  számos  ENSZ-szakértő  támogatása  lehetővé  tette  a  rendszernek, 
hogy  -  katonai  és  fényűzési  célokra  -  besöpörje  egy  olyan  példátlan  emberbaráti 
rokonszenv-hullám  hozamát,  amelyet  különböző  kaliberű  rockcsillagok  lovagoltak  meg, 
olyanok,  mint  Bob  Geldof  és  Michael  Jackson,  az  amerikai  show-biznisz  legcsillogóbb 
díszei  mellett,  annak  a  We  are  the  World  himnusznak  az  előadói,  amely  -  félő,  hogy  - 
talán  az  etióp  dráma  egyetlen  nyoma  marad  a  kimúlt  nyolcvanas  évek  egykori  serdülő 
tízmillióinak  emlékezetében. 

1988-ban  kezdődik  Mengisztu  alkonya,  de  csak  részben  fonódik  össze  a  Szovjetunió 
alkonyával.  1990  márciusában  jelentik  be,  hogy  a  szovjet  tanácsadók  eltávoznak  a  harci 
övezetekből.  Ekkorra  már  megváltoztak  az  erőviszonyok:  a  hadsereg  minden  arcvonalon 
hátrál  az  eritreai  és  tigréi  népi  felszabadítási  front  felkelői  elől,  és  a  rendszer 
szakadatlanul  azt  a  húrt  pengeti,  hogy  „veszélyben  a  haza".  Lefújják  az  áttelepítési 
politikát,  látványosan  bejelentik,  hogy  liberalizálják  a  gazdaságot,  ám  ezzel 
párhuzamosan  tisztogatnak  is  a  hadseregben,  ahol  1989.  május  16-án  vérbe  fojtanak  egy 
korai  puccskísérletet  (mert  a  hírszerző  szolgálatok  jócskán  beépültek  a  puccsisták  közé). 
1990.  június  21-én  Mengisztu  elrendeli  az  általános  mozgósítást:  elvileg  a  tizennyolc  éven 
felüliekre  vonatkozik,  de  még  az  egészen  fiatalokat  (a  tizennégy-tizenhat  éveseket)  sem 
mindig  kímélik,  futball  pályákon,  iskolák  körül  fogdossák  össze  őket.  1991  az  összes 
felsőoktatási  intézmény  bezárásának  éve,  mert  minden  diákot  behívnak,  hogy  vegye  ki  a 
részét  a  nemzet  háborús  erőfeszítéséből.  Szorul  az  ostromzár  Addisz  Abeba  körül,  és 


1991.  április  19-én  Mengisztu  felhívást  tesz  közzé,  hogy  állítsanak  fel  „irakiasan" 
újoncozott  hadsereget,  amitől  egymillió  harcost  remél.  Az  1974-es  50  000  emberrel 
szemben  ekkor  már  450  000  ezer  főt  számlál  a  Szaharától  délre  fekvő  Afrika  legnagyobb 
hadserege,  már  mégsem  felel  meg  a  rendeltetésének,  és  új  szövetségesei,  az  amerikaiak 
és  az  izraeliek  örömmel  látják,  hogy  változás  érlelődik.  1991.  május  21-én  Mengisztu 
ezredes  elrepül  Kenyán  át  Határéba:  Róbert  Mugabe,  a  rhodesiai  fehér  telepesek  elleni 
harc  hőse  ad  neki  politikai  menedéket.  1994  őszén  az  etiópiai  tragédia  fő  felelősének 
kiadatását  kérik,  hogy  egy  Addisz  Abeba-i  bíróság  elé  állítsák,  de  Zimbabwe  megtagadta 
annak  az  embernek  a  kiadását,  aki  így  ihlette  meg  az  egyik  legzengzetesebb 
nyilatkozatával  az  Ethiopian  He-rald  keletnémet  újságíróit:  „Fölszámoljuk  a  múlt  sátáni 
örökségét,  és  uralmunk  alá  hajtjuk  a  természetet."^^ 


Portugál-afrikai  erőszak:  Angola,  Mozambik 

Portugália  már  a  XV.  század  óta  jelen  volt  az  afrikai  partokon,  de  csak  későn  látott 
hozzá  annak  a  hatalmas  birodalomnak  (saját  területe  huszonötszörösének)  a 
gyarmatosításához,  amelynek  kihasítását  az  európai  hatalmak  vetélkedése  tette  lehetővé 
neki  a  fekete  földrészen.  A  térnek  ez  a  kései  és  felületes  kitöltése  bizonyára  nem 
könnyítette  meg  a  szoros  összetartozás  érzésének  elterjesztését  az  így  egybehatárolt 
területek  belsejében.  A  hatvanas  évek  elején  fegyveres  harcba  kezdő  szervezeteknek 
biztosan  erősebb  gyarmatosítás  ellenes  érzésekre,  mintsem  esetleges  nemzeti 
törekvésekre  kellett  támaszkodniuk  a  nem  fehér  lakosság  körében. Tudatában  voltak  a 
nacionalista  vezetők,  hogy  milyen  akadályokba  ütközik  a  jakobinizmusuk,  ezért  gyorsan 
azinimigo  interno^^  (a  belső  ellenség)  -  a  hagyományos  főnökök,  a  gyarmatosítóval 
együttműködők,  a  politikai  ellenfelek  -  felé  fordították  kitartó  figyelmüket,  és  azzal 
vádolták  őket,  hogy  támadást  intéznek  a  veszélyben  lévő  haza  ellen.  A  kettős  -  salazari 
és  sztálini  -  leszármazás  nemigen  tette  képviseleti  demokráciára  hajlamossá  ezt  a 
politikai  kultúrát,  és  csak  erősödtek  is  ezek  az  említett  jellemző  vonásai,  bár  hanyatt- 
homlok  vonult  ki  a  gyámhatalom. 


Az  Angolai  Népi  Köztársaság 

1974.  július  27-én,  amikor  a  Lisszabonban  uralomra  jutott  katonatisztek  -  az  angolai 
fehér  lakosság  bosszúságára  -  a  gyarmatok  függetlensége  mellett  nyilatkoznak,  a 
portugál  hadsereg  a  helyzet  ura  Angolában.  Sietős  távozása  három  függetlenségi 
szervezet  előtt  nyitja  meg  az  utat:  a  Movimento  Popular  de  Libertagáo  de  Angola  (MPLA), 
a  Frente  Nációnál  de  Libertagáo  de  Angola  (FNLA),  és  az  Uniáo  Nációnál  para  a 
Independencia  Totál  de  Angola  (UNITA)  előtt.  1975.  január  15-én,  a  függetlenségről 
szóló  alvori  megállapodás  aláírásával  az  új  Portugál  Köztársaság  elismeri  őket,  mint  „az 
angolai  nép  egyedüli  törvényes  képviselőit".  ígéretes  a  program:  kilenc  hónapon  belül 
alkotmányozó  nemzetgyűlési  választások;  1975.  november  11-én  a  függetlenség 
kikiáltása.  A  400  000  portugál  kivándorlása  gyors  ütemben  lezajlik  1975  februárjától 
júniusáig,  de  csakhamar  csaléteknek  bizonyul  az  életképes  kormánykoalíció  (amelyben  a 
tájékoztatási,  az  igazságügyi  és  a  pénzügyi  tárcát  kapja  meg  az  MPLA).  Sokasodnak  a 
véres  összecsapások,  és  a  június  14-i,  nakurui  tűzszünet  csak  pillanatnyi  nyugalom. 


amelyet  minden  mozgalom  arra  használ  fel,  hogy  erőt  gyűjtsön,  és  előkészítse  külföldi 
szövetségesei  beavatkozását. 

1974  októbere  óta  szovjet  fegyverek  növelik  az  MPLA-milíciák  tűzerejét,  amelyek  a 
portugál  hadsereg  -  a  fegyveres  erők  mozgalmában  (az  MFA-ban)  csoportosult  - 
balszárnyának  támogatását  is  élvezik.  A  Portugál  Kommunista  Párt  befolyása  alatt  állnak 
ezek  a  csoportok,  és  1974  májusa  óta  a  „vörös  tengernagy"  Rosa  Couti-nho  luandai 
jelenlétére  is  számíthatnak.  1975  márciusában  az  első  kubai  és  szovjet  szakértők  is 
partra  szállnak  Angolában.  Fidel  Cas-tro  így  igazolja  elméletileg  a  döntést,  utólag;  „Most 
Afrika  az  imperializmus  gyenge  láncszeme.  Kitűnő  kilátások  vannak  ott,  hogy  a  majdnem 
törzsi  társadalomból  jussanak  el  a  szocializmusba,  de  úgy,  hogy  nem  kell  átmenni 
különféle  olyan  fejlődési  szakaszokon,  amelyeken  a  világ  néhány  más  tája  volt  kénytelen 
átmenni. A  kormány  feloszlása  (augusztus  8-11.)  után  kiköt  Luandában  a  Vietnam 
Fleroico:  több  száz  (többségükben  fekete)  katonával  a  fedélzetén.  Már  7000-en  vannak, 
amikor  október  23-án  a  Dél-afrikai  Unió  nagy  erőkkel  beavatkozik  az  UNITA  mellett, 
amelyről  most  már  úgy  ír  a  Pravda,  hogy  „báb-erő,  Kína  és  a  CIA  zsoldosai  fegyverezték 
fel,  a  dél-afrikai  és  rhodesiai  fajgyűlölők  segítségével".^^  Mi  tagadás,  egy  csöppet  sem 
alaptalan  ez  az  elemzés.  A  maoista  mintára  szervezett  UNITA  vezetőségének  csakugyan 
van  valami  különleges  érzéke  hozzá,  hogy  paktáljon  az  ördöggel.  Jelen  esetben  az  UNITA 
támogatóinak  leltárkacatja  kívánkozik  oda  a  lenini-sztálini  realizmus  panteonjába;  a 
Savimbitől  Pik  Bothához  vezető  kanyarokban  semmi  kivetnivalót  sem  találhatnak  az 
1939-es  német-szovjet  paktum  talpnyalói.  De  pillanatnyilag  a  szovjet-kubai  légi-tengeri 
logisztika  bizonyul  döntőnek  a  rendszer  megmaradása  szempontjából.  1975  november 
11-én,  az  MPLA  és  az  UNITA  külön-külön  kiáltja  ki  az  ország  függetlenségét,^^  közben 
kirajzolódik  egy  új  térkép,  és  rajta  Angola,  amely  valamikor  a  portugál  Ultramar 
gyöngyszeme  volt;  az  MPLA-é  minden  kikötő,  a  kőolaj  és  a  gyémánt,  vagyis  -  nagyjából  - 
a  partvidék;  ellenfelei  (akik  között  csakhamar  az  UNITA  kerekedik  fölül)  északra,  és  főleg 
a  központi  fennsíkokra  támaszkodnak. 

A  jelek  szerint,  most  már  könnyebben  azonosíthatják  a  szereplőket  a  nyugatiak; 
egyébként  a  dél-afrikai  kommunisták  is.  Samora  Machel  mozambiki  vezető  szerint  a 
szembenálló  erők  mibenlétéből  következett  a  harc  könyörtelensége;  „Két  fél  csap  össze 
Angolában:  egyfelől  az  imperializmus,  a  szövetségesei  és  bábjai;  másfelől  az  MPLA-t 
támogató  haladó  erők.  Semmi  más."^^  Vitathatatlanul  a  fekete  Agostinho  Neto  a 
mozgalom  vezetője,  egy  régi  assimilado,  egy  protestáns  lelkészcsalád  saija,  kipróbált 
szovjetbarát  az  ötvenes  évek  óta,  akit  a  portugál  KP  „szervezett  be".  Az  1956-ban  alakult 
MPLA  a  hatvanas  években  mind  többször  küldte  tanulmányútra  a  Szovjetunióba  sok 
vezető  káderét  (olyanokat,  mint  J.  Mateus  Paulo  vagy  A.  Domingos  Van  Dunem),  és  az 
éppen  akkor  érvényes  marxizmus-leninizmus  szellemében  taníttatta  őket.  Némelyikük 
(mint  J.  Njamba  Yemina)  megfelelő  katonai  kiképzéssel  is  párosította  a  Szovjetunióban 
vagy  a  kubai  gerillaiskolákban  a  tudományos  szocializmus  tanulmányozását.  A 
hatalomátvétel  után  látta  be  a  luan-dai  kongresszus  (1977.  december  4-11.),  hogy  át  kell 
térni  a  frontharcos  jellegű  mozgalomról  a  bolsevik  mintájú  élcsapat-szerkezetre,  amely 
már  „testvérpárt"  rangjára  is  emelkedhet  a  nemzetközi  kommunista  mozgalomban.  A 
kongresszuson  jelen  lévő  Raúl  Castro  csakugyan  rögtön  elismerte  az  új  MPLA- 


Munkapártot,  mint  amely  egyedül  „képes  helyesen  kifejezni  a  dolgozó  nép  érdekeit". 

Az  a  felfogás,  hogy  „az  egy  párt  meghatározta  irányvonalak  érvényesítésére  képes 
eszköz  legyen"  az  állam,  azt  a  feladatot  rótta  az  új  pártra,  hogy  fokozott  éberséget 
tanúsítson  a  vetélytárs  szervezetekkel  szemben,  amelyek  mindjárt  balos  beszédmóddal 
és  valódi  demokratikus  centralizmussal  leplezték  ellenforradalmi  természetüket.  Nem  is 
csoda  hát,  hogy  a  déli  égövön  is  feltűnnek  az  addig  még  csak  az  északi  féltekén  honos 
elhajlásellenes  cselfogások.  Neto  már  az  angolai  bolsevizmus  hivatalossá  válása  előtt  is 
tekintélyes  jártasságra  tett  szert  ezen  a  téren.  1975  februán'ában,  amikor  Neto  leverte 
(portugál  csapatok  segítségével)  a  Dániel  Chipenda  ovimbundu  káder  vezette  „keleti 
lázadás"  frakciót,  ez  az  eset  alkalmat  adott  Chipendának,  hogy  leleplezze:  kiket  tettek  el 
láb  alól  1967  óta  az  MPLA  ellenzékéből.  Most  válik  érthetőbbé  a  mozgalom  1974 
februárjában  kiadott  közleménye,  amely  szerint  az  MPLA  „meghiúsította  és  ártalmatlanná 
tette"  a  belső  ellenforradalomnak  „az  elnök  és  több  káder  fizikai  megsemmisítésére 
irányuló"  össze-esküvését.^"^ 

Neto  vetélytársa,  Nito  Alves  közigazgatási  miniszter  Luandában  volt,  amikor  az  1974. 
április  25-i  események  megkongatták  a  lélekharangot  a  gyarmati  rendszer  fölött.  A 
külföldi  vezetőség  távollétében  sikerült  nem  lebecsülendő  népszerűséget  szereznie  a 
városlakó  feketék  között,  például  azzal,  hogy  megvonta  volna  a  fehérek  angolai 
állampolgárságát,  hacsak  be  nem  bizonyosodik  róluk,  hogy  gyarmatosítás  ellenes 
tevékenységet  folytattak.  A  kerületi  bizottságok  hálózatára  támaszkodott  valami  Poder 
Popular  (Néphatalom)  nevében,  amelynek  megszerzéséért  a  legsztálinibb  fogásoktól  sem 
riadt  vissza,  ami  különben  aligha  lephette  meg  nagyon  -  általában  maoista  -  áldozatait. 
Bízott  azokban  a  biztosítékokban,  amelyeket  bizonyára  megkapott  a  szovjetektől, 
kubaiaktól  és  a  portugál  kommunistáktól,  és  puccsot  kísérelt  meg  1977.  május  27-én,  így 
akarta  meggátolni  a  hívei  ellen  nemrégiben  elkezdődött  tisztogatást.  Amikor  világos  lett, 
hogy  (főleg  Nito  Alves  külföldi  tanácsadóinak  időhúzása  miatt)  kudarcot  vallott  az  akció, 
Neto  megszólalt  a  rádióban:  „Azt  hiszem,  hogy  népünk  megérti,  miért  járunk  el  bizonyos 
keménységgel  azokkal  szemben,  akiknek  közük  van  ezekhez  az  eseményekhez."  Teljes 
tisztogatással  sújtottak  le  a  „fajgyűlölettel,  törzsi  szemlélettel  és  tartományi 
széthúzással"  vádolt  frakciózókra.  Gyökeresen  átalakították  a  központi  bizottságot  és  az 
apparátust, vérbe  borították  a  fővárost  az  összecsapások,  és  a  tartományi  székhelyekre 
is  átteijedt  a  megtorlás:  Ngunzában  (Dél-Kuanza)  állítólag  204  elhajlót  öltek  meg,  csak 
augusztus  6-án  éjszaka;^^  ez  némi  hitelt  ad  azoknak  a  számoknak,  amelyeket  1991  után 
terjesztettek  az  életben  maradtak,  akik  szerint  több  ezer  tagjától  szabadult  meg  ekkor 
véglegesen  az  MPLA.  A  fegyveres  erők  (Forgás  Armadas  de  Libertagáo  de  Angola  - 
FAPLA)  politikai  biztosaira  szintén  kiterjedt  Sapilínia  éber  figyelme  (ő  volt  a  központi 
bizottságnak  az  a  tagja,  aki  személyesen  irányította  a  likvidálásukat  Luenában,  Moxi-co 
tartományban).^^ 

Nito  Alves  azzal  szerezte  viszonylagos  népszerűségét,  hogy  az  életkörülmények 
romlását  ostorozta  a  Diário  de  Luanda  hasábjain  és  a  „Kudibanguela"  meg  a  „Povo  em 
Armas"  rádió  műsoraiban.  Ezek  a  közlemények  kegyetlen  élelemhiányt  sejtetnek  (a 
nitisták  „éhínségről"  beszélnek)  bizonyos  vidékeken.  A  még  dolgozó  és  a  rendszer  rövid 
pórázán  tartott  városi  bérmunkások  elcsigázottságát  tárják  elénk:  egy  1975-ös  novemberi 


törvénnyel  és  egy  1976-os  márciusi  rendelettel  akarták  biztosítani  a  fegyelmet  a 
termelésben,  ezért  bűncselekménynek  minősítették  a  szakszervezeten  kívüli  (vagyis 
pártellenes)  sztrájkot,  annak  a  jelmondatnak  az  értelmében,  hogy  „termelj  és  tűrj".  Olyan 
tiltakozási  formák  jelentek  hát  meg  (bár  a  bürokrácia  is  ürügyül  használta  fel  őket), 
amelyek  már  nem  érték  be  a  fehérek  elvándorlása  és  a  háború  okozta  zűrzavar 
szertartásos  hánytorgatásával.  Tény,  hogy  a  hatvanas  években  még  virágzó  angolai 
gazdaság  a  szó  szoros  értelmében  összeomlott  1975-ben,  és  a  rendszer  állami 
ellenőrzése  mind  nehezebben  palástolta  a  dollár  fizetőeszközként  való  általános 
elterjedését:  a  pártkedvezmények  és  a  hivatalos  árfolyamának  ötvenszeresét  érő 
valutához  való  hozzájutási  képesség  együttes  hatása  jóvoltából  egy  olyan  kiváltságos 
réteg  jelent  meg,  amely  igen  nagy  mértékben  közömbös  volt  a  „dolgozó  nép" 
életkörülményei  iránt.  Majd  egy  évtizedig  senki  sem  tudott  képet  kapni  az  ország  óriási 
területeinek  élelmezési  helyzetéről.  A  kormány  sikeresen  elvágta  az  olajjövedelmek 
táplálta  városi  piacot  a  helybeli  termelőktől,  az  állam  meg  elhanyagolta  a  háború 
sanyargatta  vidékeket,  ahol  mindkét  tábor  újoncozott  is,  szükség  esetén.  Eddig  gondosan 
kerülték  hivatalos  körök  az  „éhínség"  szót,  de  1985-ben  ez  is  felbukkant,  amikor  a  FAO  is 
fölemelte  intő  szavát.  A  szovjet  peresztrojka  elindította  nagy  önbírálathullámban  az 
angolai  kormány  is  elismerte  a  helyzet  súlyosságát,  amely  1987  elején  arra  késztette  az 
UNICEF-et,  hogy  megállapítsa:  gyerekek  tízezrei  haltak  éhen  az  előző  esztendő  folyamán. 

Csak  kevés  erőforrás  állt  a  rendszer  rendelkezésére,  hogy  végrehajthassa  kollektivizáló 
és  vidéki  faluszervező  terveit,  mert  gazdag  volt  ugyan  a  beékelt  olajtermő  terület, 
Cabinda^^  hozamából,  de  szegény  volt  közigazgatási,  katonai  és  aktivista  káderekben.  A 
parasztság  jelentős  része  fenyegetésnek  fogta  föl  ezeket  a  terveket.  Főleg  az  adóterhek, 
a  kevés  közberuházás,  a  kereskedelem  korlátái,  a  városi  felvevő  piacok  eldugulása  hozták 
magukkal  a  vidéki  helyzet  romlását.  A  függetlenség  kivívása  után  tizenhárom  évvel,  az 
angolai  állam  hivatalos  jelentésben^^  tette  közzé  René  Dumont  agronómus 
figyelmeztetését,  aki  a  hallgatóinak  is  érthető  nyelven  mutatott  rá  a  parasztot 
„értéktöbbletétől"  megfosztó  „egyenlőtlen  árucserére".  Gyorsan  megváltozott  a  helyzet, 
most  már  ellenségesen  tekintettek  arra  a  partvidéki  világra,  amelyben  az  MPLA  felső 
vezetésében  is  igen  gyakran  megtalálható  kreol  vagy  félvér  assimila-dók  (ebben  az 
esetben  marxistás)  kultúrája  uralkodott.  Ezért  -  meg  ráadásul  a  kubai,  orosz,  keletnémet 
vagy  észak-koreai  idegen^^  iránt  érzett  gyűlölet  miatt  -  élvezhetett  Jónás  Savimbi  UNITA- 
ja  -pedig  az  emberei  mértéktelenül  kihasználták  a  lakosságot  -  növekvő  vidéki 
támogatást,  még  jóval  az  eredeti  nemzetiségi  bázisán,  az  ovimbundu  földeken  túl  is. 
Ilyen  körülmények  között  Angola  esetében  nem  is  arról  kellene  beszélnünk,  hogy  az  MPLA 
sztálini  típusú  háborút  visel  a  parasztság  ellen,  pontosabb  volna,  ha  „parasztháborút" 
emlegetnénk,  ez  a  fogalom  egyenlő  megvilágításba  helyezné  a  résztvevőket,  ami  jobban 
megfelel  a  terepen  uralkodó  erőviszonyoknak.  Az  UNITA  Reagan-kormányzat  támogatta, 
de  maoista  kultúrával  átitatott  vezetői  különben  vidáman  merítenek  a  város-falu  ellentét 
szókészletéből,  és  az  „afrikai  nép"  nevében  csepülik  az  MPLA  „kreol  arisztokráciáját".^^  De 
azért  mégis  nehéz  fölmérni,  hogy  közvetlenül  a  keleti  felfordulások  előtt  milyen  széles 
körben  támogatta  Savimbit  a  parasztság.  1988.  december  22-e,  a  New  York-i 
megállapodás  után  kivonultak  a  dél-afrikaiak  és  a  kubaiak,  és  az  MPLA  pálfordulása  a  várt 


eredménnyel  járt.  Vezetősége  1990  júliusában  jóváhagyta  a  piacgazdaságot,  és 
bevezette  a  többpártrendszert;  ennek  következtében  aztán  vereséget  is  szenvedett  az 
UNITA  az  1992-es  választáson. 

Ennek  a  szervezetnek  a  függetlenség  első  tizenöt  éve  alatt  tapasztalható  tagadhatatlan 
fejlődése  lényegében  azzal  az  állam-MPI_A-val  szemben  megnyilvánuló  elutasítás  tünete 
volt,  amely  maga  is  inkább  tizenöt  év  kereskedelemzüllesztés,  kényszersorozás  és 
tömeges  lakosságdeportálás  okozta  megrázkódtatás,  mintsem  az  ellenzék  ellen 
törvényes  biztosítékok  nélkül  végrehajtott  tömeges  megtorlások  következtében  jött  létre. 
A  többpártrendszerbe  való  átmenet  időszaka  különben  nemigen  volt  alkalmas  az  emberi 
jogok  megsértéséért  való  felelősség  firtatására,  és  a  politikai  rendőrség  -akárcsak  a 
Szovjetunióban,  gyakran  nemzeti  kisebbségekből  származó  -  tagjai  alig  voltak 
kénytelenek  számot  adni  korábbi  tevékenységükről,  hiszen  megmaradt  a  kormányzati 
folyamatosság.  A  tisztogatások  megmenekült  áldozatait  felölelő  kisebb  csoportok 
kivételével,  a  két  nagy  párt  közül  egyik  sem  látta  jónak,  hogy  fény  derüljön  az  áldozatok 
tízezreire,  akiknek  a  sorsa  -  hogy  az  Amnesty  International  jelentéseinek  mértéktartó 
hangját  idézzük  -„nem  felelt  meg  a  nemzetközileg  elismert  méltányossági  normáknak". 


Mozambik 

1974.  szeptember  25-én  a  portugál  katonatisztek,  alighogy  bevezették  Lisszabonban  a 
többpártrendszert,  máris  egyetlen  párt,  a  Frente  de  Libertagáo  do  Mogambique  (Frelimo) 
kezébe  tették  le  Mozambik  sorsát.  1962  júniusában  alakult  meg  a  front, és  sikerült  neki 
(az  antropológiai)  doktor  Eduardo  Chivambo  Mondlane  tekintélyes  vezetésével  kivívnia  a 
nemzetközi  közösség  rokonszenvét,  és  megszereznie  mind  Kína,  mind  pedig  a 
Szovjetunió  katonai  támogatását.  Angolától  eltérően,  a  Frelimo  már  a  portugál  „szegfűs 
forradalom"  (1974.  április  25.)  előtt  is  meg  tudta  szorongatni  a  különben  nagyrészt 
afrikaiakból  álló  gyarmati  csapatokat. Maga  mellé  állította  a  nemzeti  érzésű  értelmiségi 
elit  jelentős  részét,  ezért  a  front  is  tükrözi  az  értelmiséget  megosztó  világnézeti 
különbségeket.  1974-ben  azonban  már  nemigen  lehet  palástolni  a  vezetőségét  átjáró 
marxista-leninista  szellemiséget.  II.  kongresszusa  (1968)  óta  annak  az  imperialistaellenes 
küzdelemnek  az  értelme,  amelyet  Sa-mora  Machel  bontakoztatott  ki  a  „felszabadított 
övezetek"  kínai  példája  alapján,  a  jelek  szerint  napról-napra  közelebb  került  ahhoz  a 
megállapításhoz,  amelyet  maga  Mondlane  fogalmazott  meg  nem  sokkal  halála  (1969) 
előtt:  „Ma  már  úgy  látom,  hogy  a  Frelimo  szocialistább,  forradalmibb  és  haladóbb,  niint 
valaha,  és  hogy  egyre  inkább  a  marxista-leninista  szocializmus  felé  vezet  az  utunk."  És  - 
ennek  a  fejlődésnek  az  okain  töprengve  -  ezt  a  magyarázatot  fűzte  hozzá:  „Mert 
Mozambik  életkörülményei  között  nem  hagy  más  választást  az  ellenségünk." 

Mindjárt  a  függetlenülés  után  mintha  némi  haladékot  adott  volna  az  ellenség  az  ország 
új  gazdáinak.  Az  utóbbiak,  akik  között  a  fehér,  félvér  vagy  indiai  városi  assimilado  réteg 
volt  túlnyomó  többségben,  lelkesen  láttak  hozzá  a  nemzetszülő  vajúdáshoz.  Őszerintük 
azt  jelentette  a  nemzetalkotás,  hogy  mindenre  rátelepszik  az  állampárt,  ez  pedig  csakis 
következetes  „falusiasítási"  politikával  érhető  el,  amely,  ráadásul,  a  Sérgio  Vieira 
költőnek  oly  kedves  homem  novót  (új  embert)  is  képes  kinevelni. Ez  a  falusiasítás  már 
a  hetvenes  években  elkezdődött  (váltakozó  szerencsével)  a  „felszabadított  övezetekben" 


de  most  az  ország  egész  területén  módszeresen  szorgalmazták.  Minden  paraszttól,  vagyis 
a  népesség  80%-ától  elvárták,  hogy  hagyja  el  hagyományos  lakóhelyét,  és  tömörüljön 
falvakba.  A  függetlenség  keltette  lelkesedésben  a  lakosság  kedvezően  fogadta  a 
kormányzati  ösztönzést,  művelte  a  közös  földeket  -de  gyorsan,  már  a  következő  években 
ott  is  hagyta  őket  -,  néha  részt  is  vett  a  hatóságilag  megkívánt  épületek 
építőmunkájában,  de  nem  mindig  volt  hajlandó  beléjük  is  költözni.  Legalábbis  papíron,  az 
egész  országot  átfogta  a  tagolt  és  elméletben  egy  olyan  párt  szervezeteinek  ellenőrzése 
alatt  lévő  közigazgatás,  amely  1977-ben  nyíltan  vállalta  a  bolsevik  örökséget,  és  azt 
hirdette,  hogy  tovább  kell  kollektivizálni  a  földeket,  és  szorosabbra  kell  fűzni  a 
kapcsolatot  a  nemzetközi  kommunista  mozgalommal.  Különféle  szerződéseket  kötöttek 
Kelettel,  és  a  tanácsadókkal  együtt  Mozambikba  özönlő  fegyverszállítmányok,  a  jelek 
szerint,  jóváhagyták  a  Zimbabwe  African  National  Union  (ZANU)  rhodesiai 
nacionalistáinak  nyújtott  növekvő  támogatást. 

Mozambik  is  csatlakozott  a  Rhodesia  elleni  blokádhoz,  amely  majdnem  Mozambikot 
fojtotta  meg;  erre  lan  Smith  fehér  Rhodesiája  megtorlásul  úgy  döntött,  hogy  támogatja  a 
vidéken  kibontakozó  mozambiki  ellenállást.  Az  Afonso  Dhiakama  vezette  Resisténcia 
Nációnál  Mogambicana  (Renamo)  a  rhodesiai  különleges  szolgálatok  hathatós  segítségét 
élvezte,  egészen  Zimbabwe  függetlenné  válásáig;  attól  -  1980-tól  -  kezdve  Dél-Afrika 
nyújtott  logisztikai  támogatást  neki.  Sok  megfigyelő  meglepetésére,  a  falusi  lakosság 
mind  nagyobb  számban  csatlakozott  az  ellenálláshoz,  pedig  a  Re-namo  barbár  módszerei, 
akciói  még  rhodesiai  pártfogóit  is  elbor-zasztották.  AServigo  Nacianal  de  Seguranga 
Popular  (SNASP  -Országos  Népbiztonsági  Szolgálat)  főhatósága  alatt  1975  óta 
elszaporodott  „átnevel  őtáborok"^^  menekültjei  nem  kevésbé  vadak  voltak.  Csatlakozás 
híján  mindkét  félnek  létfontosságú  lett,  hogy  ellenőrizze  a  lakosságot,  és  a  helyszínen 
elvétve  végzett  kutatások  megerősítik  a  Humán  Rights  Watch  megfigyeléseit:^^  mindkét 
tábor  vadállati  túlkapásokat  követett  el,  széles  körben,  a  polgári  lakosság  ellen.  A 
Renamo  gyakorolta  erőszak  nem  volt  olyan  szervezett,  mint  a  Frelimo-féle  állami  erőszak, 
de  nem  is  szorítkozott  csupán  a  munkaadóik  szökése  után  magukra  maradt  „nagy 
bandák"  garázdálkodására.  Mégis  támogatják  a  Renamót,  mert  úgy  gyűlölik  az  államot, 
hogy  ez  a  gyűlölet  maga  is  bizonyítja  azt  a  sok  erőszakcselekményt,  amelyet  idegen 
nyelven  igazol  a  Frelimo;  a  „tribalizmus"  elleni  harccal,  „obskurantizmusnak"  minősített 
vallási  szertartásokhoz  való  ragaszkodással,  és  azzal  a  családfák,  főnöki  leszármazás 
iránti  szilárd  hűséggel,  amelyet  a  függetlenség  elnyerése  után  „feudalizmus"  címkével 
látott  el  és  utasított  el  mindenestül  a  rendszer.^^ 


A  maputói  hatóságok  még  föl  sem  fogták,  hogy  mekkora  veszély  a  Renamo,  de  máris 
jócskán  kiszélesítették  a  SNASP  előjogait.  Az  1975  októberében  megalakult  népbiztonsági 
szervezetnek  csakugyan  joga  volt,  hogy  mindenkit  letartóztasson  és  fogva  tartson,  akit 
azzal  gyanúsít,  hogy  „fenyegeti  az  állam  biztonságát"  de  a  gazdasági  bűnözőkre  is  ez  a 
fogalom  vonatkozott.  Azért  hozták  létre  a  SNASP-ot,  hogy  bíróság  elé  állítsa  ezeket  az 
embereket,  és  ilyenkor  a  nyomozást  is  ez  a  szerv  végezte.  De  könnyűszerrel  egyenesen 
„átnevelőtáborba"  is  küldhette  őket.  A  bűnvádi  perrendtartás  115.  cikkelye  értelmében 
nem  illette  meg  a  foglyot  a  habeas  corpus;  ez  már  csak  emlék  volt  (ha  ugyan  valaha  is 
igazán  alkalmazták  a  salazari  időkben...),  amikor  az  első  nagyobb  támadását  hajtotta 


végre  az  ellenállás  1977-ben,  a  sacuzei  átnevelőtábor  ellen.  Samora  Machel  időnként 
támadásokat  indított  a  törvényességért  (ofensívas  pela  legalidadé),  de  azok  sem 
csorbították  a  SNASP  előjogait.  Ezek  a  támadások  összhangba  akarták  hozni  a  tényt  a 
joggal;  ez  volt  a  nép  és  a  népi  állam  biztonsága  ellen  elkövetett  bűnökre  vonatkozó  1979. 
február  28-i  2/79-es  törvény  értelme,  amely  visszaállította  a  Portugáliában  és  minden 
gyarmatán  már  1867  óta  eltörölt  halálbüntetést.  Egyébként  nem  mindig  szabályszerűen 
alkalmazták  a  legsúlyosabb  büntetést,  különösen,  ha  a  Frelimo  belső  ellenzékét  kellett 
eltenni  láb  alól.  Ilyen  sorsra  jutott  például  Lázaro  Nkavanda-me,  Joana  Simaiao  és  Uria 
Simango,  akiket  megöltek  1983-ban,  a  letartóztatásukkor,  de  titokban  tartották  a 
meggyilkolásukat,  amíg  a  párt  sutba  nem  dobta  a  marxizmus-leninizmust.^^  A  teljesség 
kedvéért:  jogi  téren  az  is  jellemezte  ezt  az  1983-as  évet,  hogy  bezárták  a  maputói 
Eduardo  Mondlane  egyetem  jogi  karát;  a  kormány  indokolása  szerint  világossá  vált,  hogy 
nem  a  nép,  hanem  csakis  a  ki-zsákmányolók  érdekeinek  védelmére  nevelik  ebben  az 
intézményben  a  jogászokat. Az  értelmiség  általában  elég  gyorsan  átváltott  valami 
csöndes  kiábrándultságra,  amelybe  azonban  az  adakozó  írószövetség,  az  Assodagáo  dós 
Escritores  Mogambicanos  iránti  szol-galelkűség  is  belevegyült:  magánbeszélgetésekben 
szentségtörő  párhuzamokat  vontak  a  KGB,  a  CIA  és  a  SNASP  közé.^^  Kevesebben  voltak 
olyanok,  mint  a  költő  Jorge  Viegas,  aki  ideggyógyászati  kezeléssel  és  száműzetéssel 
fizetett  a  különvéleményéért. 


A  politikai  szigorodás  -  az  első  lépések  tevő  Szovjet-Oroszországban  kipróbált  észjárás 
szerint  -  gazdasági  nyitással  járt  együtt. 

Igaz,  a  külföldiekkel  szemben  már  nem  volt  szükség  nagyobb  nyitásra.  Hiszen  mindig 
szívesen  látták  a  nyugati  befektetéseket;  így  volt  helyénvaló  egy  olyan  „szocialista 
irányultságú"  országban,  amelyet  nem  fogadott  be  a  Szovjetunió  a  KGST-be.^^  A  IV. 
kongresszus  (1983)  a  paraszti  a  kossá  g  felé  fordította  a  figyelmét,  amikor  véget  vetett  a 
siralmas  következményekkel  járó  kollektivizálás!  politikának.  Samora  Machel  nagyon 
szeretett  vagdalkozni,  most  sem  válogatta  meg  a  szavait:  „Megfeledkezünk  róla,  hogy 
elsősorban  paraszti  lakosságból  áll  az  országunk.  Makacsul  munkásosztályról  beszélünk, 
és  háttérbe  szorítjuk  a  népesség  többségét."^^  Ahány  szalmakunyhót  csak  fölgyújtottak  a 
-  falusiasítás  arányszámokat  hajszoló  fejesek  (elméleti)  parancsnoksága  alatt  működő  - 
kor-mánymilicisták,  az  természetesen  mind  a  Renamót  erősítette.  Ráadásul  a  termelési 
rendszerek  szétzilálása,  a  közszükségleti  és  élelmezési  cikkek  cserearányainak  elfajulása, 
a  kereskedelem  szervezeti  szétbomlása  mind  hozzájárult  az  élelmezési  nehézségek 
fokozódásához. 

A  jelek  szerint  sem  a  hatóságok,  sem  a  Renamo  nem  alkalmazták  módszeresen  az 
éhségfegyvert.  De  az  élelemsegély  ellenőrzése  fontos  ütőkártya  volt  a  Frelimo  kezében,  a 
lakosság  átköltöztetése  céljából,  hiszen  mindkét  tábor  a  lakosságért  küzdött.  Céltalanul 
összeköltöztették  a  földműveseket,  akik  aztán  nem  tudták  megközelíteni  a  földjüket,  és 
ez  maga  is  jövendő  élelmezési  nehézségek  csíráit  rejtette  magában.  Mindent  összevetve, 
a  Humán  Rights  Watch  szerint  az  1975-85-ös  időszakban  általában  kapható 
élelemfejadagok  elégtelensége  több  halálesetet  okozott,  mint  a  fegyveres  erőszak.^"^  Az 
Unicef  is  megerősíti  ezt  az  értékelést,  hatszázezerre  becsüli  azoknak  a  számát,  akik 


éhínségnek  estek  áldozatul  a  szóban  forgó  évtizedben,  és  ebből  a  szempontból  habozás 
nélkül  Etiópiához  hasonlítja  Mozambikot.  A  nemzetközi  segítség  sokat  tett  a  veszélyben 
lévő  lakosság  megmaradásáért.  1987  januárjában  olyan  jelentést  küldött  az  Egyesült 
Államok  maputói  nagykövete  az  amerikai  külügyminiszténumnak,  hogy  három  és  fél  millió 
mozambikit  fenyeget  az  éhínség, és  ez  azonnal  megindította  Washington  és  az  illetékes 
nemzetközi  szervezetek  segélyszállítmányait.  De  azért  nehezen  fölmérhető,  pusztító, 
gyilkos  éhínségnek  estek  áldozatul  a  szeszélyes  időjárásnak  leginkább  kitett  és  elszigetelt 
körzetek,  például  Memba  környéke,  ahol  -  emberbaráti  szervezetek  szerint  -nyolcezren 
haltak  éhen  1989  tavaszán. Ezzel  szemben  a  külföldi  segítség  fölkarolta  területeken 
gyorsan  visszaszerezte  jogait  a  piac.  Legalábbis  ez  az  Európai  Közösség  egyik  1991-es 
jelentésének^^  egyik  tanulsága:  az  derül  ki  belőle,  hogy  az  élelemsegélynek  csak  25%-át 
adták  el  a  kikötött  áron,  75%-a  a  politikai-közigazgatási  gépezet  kezében  maradt,  amely 
lefölözte  a  maga  köteles  részét,  a  többit  meg  a  feketepiacon  értékesítette.  Nem  volt  más 
az  az  homem  novo,  amelynek  fölnevelésére  gyürkőztek  Samora  Machel  és  hívei,  mint 
„annak  a  megalkuvásnak  velejéig  beteges  terméke,  amelyet  becstelenségnek, 
hazugságnak  és  tudathasadásos  őrültségnek  él  át  az  egyén.  Élni  akar  az  egyén,  de  meg 
kell  hasonlania  hozzá  önmagával,  kettős  életet  kell  élnie,  egy  rejtett  és  igazit  meg  egy 
nyilvános  és  hamisat,  ezzel  a  másodikkal  akarja  oltalmazni  az  elsőt,  szüntelenül  hazudnia 
kell,  hogy  megóvjon  valahol  egy  csipet  igazságot."^^ 

A  keleti  állampártok  hirtelen  összeomlása  következtében,  természetes  módon,  nagyobb 
figyelem  irányult  a  gyengeségükre,  és  kidomborodott  a  civil  társadalom  ellenállásának 
jelentősége.  Jóllehet  az  afrikai  kommunizmust  nyilvánosan  „modern  politikai  legitimá¬ 
cióként"^^  határozták  meg  a  vizsgált  tizenöt  év  folyamán,  s  ez  fájdalmas 
következményekkel  járhatott  egy  bennszülött  egyetemi  értelmiségi  számára,  attól  még 
ez  a  felfogás  megőrzi  helyzetmagyarázó  tartalmát.  Az  afrikai  tapasztalat  rövidsége  és  az 
az  uralkodó  tautologikus  felfogás,  hogy  éppen  afrikaisága  kárhoztatja  Afrikát  az 
erőszakra,  összezavarhatná  tárgyunk  körvonalait,  minden  előzetes  óvatosságunk  dacára. 
Ha  ellen  akarunk  állni  ennek  a  kísértésnek,  bizonyára  nem  haszontalan  megfordítanunk  a 
szemszögünket.  Ha  igaz  is,  hogy  a  marxista-leninista  elkötelezettségű  országokban 
tapasztalható  erőszak  sajátossága  nehezen  különböztethető  meg  egy  olyan  földrészen, 
amelyre  az  egypártrendszer  nyomja  rá  a  bélyegét,  vajon  nem  azzal  magyarázható-e  a 
civil  lakosság  lemészárlása  és  az  éhínség  -  amint  A.  Mbembe  írta  -,  hogy  bár  „a  nyugati 
hatalmak  gyarmatosították  és  vezették  el  a  függetlenséghez"  az  afrikai  földeket,  az  új 
országok  „végeredményben  szovjet  típusú  rendszereket  választottak  mintaképül"  és  a 
demokratizáló  törekvések  „nem  változtatták  meg  az  afrikai  államok  mélységesen 
leninista  természetét"? 


Sylvain  Boulouque 


A  KOMMUNIZMUS  AFGANISZTÁNBAN 


Afganisztánnak^°°  640  000  négyzetkilométer  a  területe,  vagyis  valamivel  nagyobb,  mint 
Franciaország;  négy  ország  határolja:  északon  a  Szovjetunió,  nyugaton  Irán,  keleten  és 
délen  Pakisztán,  és  kelet  felől,  egy  rövid  szakaszon,  néhány  tucat  kilométer  hosszan, 
Kína.  Magas  hegyek  foglalják  el  területének  több  mint  egyharmadát;  némelyik  7000 
méternél  is  magasabb.  1979-ben  tizenötmillió  lelket  számlált  az  afgán  lakosság,  és  ez 
különféle  nemzetiségek  között  oszlott  meg.  Az  uralkodó  nemzetiség,  a  hatmillió  pastu 
főleg  az  ország  déli  részén  lakik,  nagyrészt  szunnita  vallású,  és  a  saját  nyelvét,  a  pastu 
nyelvet  beszéli.  A  tadzsikok  jobbára  perzsa  nyelvű  szunniták,  a  (perzsa)  dari  tájszólást 
használják,  négymilliónyian  vannak,  és  jobbára  az  ország  keleti  részén  élnek.  Az  üzbégek 
-  ez  a  török  nyelvű,  szintén  szunnita  nép  -  az  ország  északi  részén  laknak;  másfélmillió 
lelket  számlálnak.  A  szintén  másfélmillióra  becsült  hazarák  főleg  síiták,  és  az  ország 
közepén  élnek.  A  többi  nemzetiség,  a  türkmén,  kirgiz,  beludzs,  ajmak,  kohisztáni  és 
nurisztáni  az  ország  egész  területén  oszlik  el,  és  összesen  az  afgán  népesség  10%-át 
teszi  ki. 

Az  iszlám  a  legfőbb  nemzeti  kapocs.  Afganisztán  lakosságának  99%-a  muzulmán,  ezek 
80%-a  szunnita,  20%-a  síita.  Szikh  és  hindu  kisebbség  is  van,  meg  egy  kis  zsidó 
közösség.  A  mérsékelt  iszlám  irányította  Afganisztán  mindennapi  életét,  városban,  falun 
egyaránt.  Meghagyta  a  törzsi  rendszer  hagyományos  szerkezeteit,  amelyekben  törzsi 
vezetők  irányítottak  kis  közösségeket.  1979-ben  egyetlen,  több  mint  ötszázezres 
nagyváros  volt  a  túlnyomórészt  paraszti  Afganisztánban,  az  ország  keleti  részén  fekvő 
Kabul,  a  főváros;  aztán  olyan  kisebb  városok,  mint  nyugaton  Hérát,  délen  Kandahár, 
északon  meg  Mazar-i  Sharif  és  Kunduz;  ezek  közül  egyiknek  sem  volt  kétszázezernél  több 
lakosa.  Az  idegen  hódításnak  való  ellenállás  hosszú  hagyománya  minden  afgán  másik 
közkincse.  Mert  ellenálltak  az  afgánok  mind  a  mongolok,  mind  az  oroszok  betörési 
kísérleteinek.  A  XIX.  század  közepétől  1919-ig  angol  gyámság  alatt  volt  Afganisztán. 
Amikor  Anglia  és  Oroszország,  majd  a  Szovjetunió  szembenállt  egymással  a  közép-ázsiai 
népek  feje  fölött,  az  afgán  monarchia  mindig  igyekezett  szilárdan  őrizni  viszonylagos 
függetlenségét,  mert  gyakran  volt  az  ország  a  nagyhatalmi  vetélkedés  tétje.  1963-ban 
Záhir  király  tényleges  hatalomátvétele  meggyorsította  a  kulturális,  gazdasági  és  politikai 
modernizálás  folyamatát.  1959  után  már  nem  volt  kötelező  a  fátyolviselés  a  nőknek,  ők  is 
járhattak  iskolába,  és  az  egyetemen  is  együtt  tanulhattak  a  férfiakkal.  A  király  az  ország 
demokratizálása  mellett  döntött,  ezért  Afganisztán  a  parlamenti  rendszer  útjára  lépett; 
1965-ben  engedélyezték  a  politikai  pártokat,  és  szabad  választásokat  tartottak.  Az  1978. 
április  27-i  kommunista  államcsíny  és  utána  a  szovjet  beavatkozás  megingatta  az  ország 
egyensúlyát,  és  felforgatta  annak  éppen  változóban  lévő,  hagyományos  kereteit. 


Afganisztán  és  a  Szovjetunió  1917-től  1973-ig 

Régi  kapcsolatok  fűzték  a  Szovjetuniót  Afganisztánhoz.  1919  áprilisában  Amánulláh 
király  diplomáciai  kapcsolatot  létesített  az  új  moszkvai  kormánnyal,  ez  tette  lehetővé, 
hogy  Moszkva  öt  konzulátust  nyisson  az  országban.  1921.  február  28-án  békeszerződést 
és  együttműködési  egyezményt  írtak  alá,  és  a  szovjetek  részt  vettek  egy  távíróvonal 
megépítésében.  500  000  dollár  évi  segélyt  folyósítottak  a  királynak.  Azt  a  szovjet 


szándékot  mutatta  ez  az  egyezség,  hogy  ellensúlyozzák  az  angol  befolyást  az 
országban, de  azt  is,  hogy  kiterjesszék  a  forradalmat  a  gyarmati  vagy  félgyarmati 
uralom  alatt  lévő  országokra.  így  a  Keleti  Népek  Kongresszusán,  amely  Bakuban 
ülésezett  1920.  szeptember  1-től  8-ig,  a  kommunista  internacionálé  vezetői  úgy 
gondolták,  hogy  a  gyarmatosítás  ellenesség  és  az  imperializmusellenesség  az  ő 
táborukba  csalogathatja  az  „idegen  uralom  alatt  lévő"  népeket,  és  olyan  nyilatkozatokat 
tettek,  amelyekben  a  dzsiháddal  („szent  háborúval")  helyettesítették  az  „osztályba rcot". 
A  jelek  szerint  három  afgán  is  részt  vett  ezen  a  kongresszuson;  az  afgán  kommunisták 
nevében  Agazade,  a  „pártonkívüliek"  nevében  Azim,  valamint  Kara  Tadzsijev,  aki  azután 
a  pártonkívüliek  képviselője  lett  a  kongresszuson. Ugyanígy,  a  kommunista 
internacionálé  1922.  november  7-én  megnyílt  IV.  kongresszusa  is  eldicsekedett  vele, 
hogy  az  „antiimperialista  egységfrontok"  létrehozása  és  megszervezése  meggyengítette 
az  „imperialista  hatalmakat". 

Ugyancsak  ekkoriban,  1920  szeptemberében  foglalták  el  a  szovjet  csapatok  a  Kánságot 
(az  egykor  az  afgán  királysághoz  tartozó  Bokhara  tartományt)  -  a  Vörös  Hadsereg  egyik 
vezetője,  Mihail  Vasziljevics  Frunze  (1888-1925)  tábornok  parancsnoksága  alatt,  aki 
különben  Nesztor  Mahno  ukrán  anarchista  mozgalmának  leverésében  is  részt  vett  -,  és  az 
oroszországi  lázadó  parasztok  ellen  alkalmazott  módszerekkel  több  hadműveletet  is 
indítottak  a  parasztok,  a  baszmacsok  ellen,  akiket  azért  hívtak  „zsiványoknak"  mert 
mindig  ellenálltak  a  tartomány  orosz,  majd  bolsevik  megszállásának.  1924-ben 
kebelezték  be  véglegesen  ezt  a  tartományt,  de  tovább  is  folytak  a  harcok,  és  egymillió 
baszmacs  menekült  Afganisztánba.  A  Vörös  Hadsereg  csak  1933-ban  verte  le  végleg  a 
basz-macsokat.  Már  érezhető  volt  a  kommunista  befolyás  Afganisztán  vezető  köreiben; 
sok  afgán  tiszt  kapott  kiképzést  a  Szovjetunióban.  Ezzel  egy  időben  „szovjet  diplomaták" 
illegális  tevékenységet  fejtettek  ki:  egy  katonai  attasét  és  több  mérnököt  is  kiutasítottak 
ilyenfajta  munka  miatt. Jurij  Agabekov  a  bizonyíték  a  GPU-ügynökök  afganisztáni 
jelenlétére;  ő  már  1920  óta  a  Cseka  munkatársa  volt  az  inosztrannij  otgyel  (külügyi 
osztály)  szolgálatában,  amelynek  titkos  megbízottja  lett  előbb  Kabulban,  majd 
Isztanbulban,  de  ott  is  Afganisztánnal  foglalkozott,  amíg  1930-ban  nem  szakított  a  GPU- 
val.^°"^ 

1929-ben  Amánulláh  király  földreform-politikába  kezdett.  Ezzel  párhuzamosan 
vallásellenes  hadjáratot  is  indított.  A  török  újító,  Ke-mal  Atatürk  mintájára  alakították  át 
a  törvényeket,  ez  parasztfelkelést  robbantott  ki  Bacsa-je  Szakkao,  „a  Vízhordó  fia" 
vezetésével,  és  belebukott  a  rendszer.  A  kommunista  internacionálé  eleinte 
antikapitalistának  fogta  föl  ezt  a  felkelést.  Majd  a  régi  rend  csapatainak  segített  a 
Szovjetunió,  hogy  Gúlám  Nabi  Khán  moszkvai  afgán  nagykövet  vezetésével 
visszatérhessenek  Afganisztánba.  A  szovjet  csapatok  (a  legjobb  taskenti  egységek,  az 
orosz  légierő  támogatásával)  afgán  egyenruhában  nyomultak  be  Afganisztánba. 
Lemészárolták  az  ötezer  főnyi  afgán  kormányerőt,  és  azonnal  kivégeztek  minden  falusit, 
aki  csak  a  Vörös  Hadsereg  útjába  akadt. Amánulláh  király  és  Gúlám  Nabi  Khán 
külföldre  menekült,  a  szovjet  támogatás  meg  véget  ért.  Nádir  Sah  gyorsan  visszatért 
franciaországi  száműzetéséből,  az  afgán  hadsereg  élére  állt;  az  előkelők  és  a  törzsek 
kikiáltották  királynak,  a  „Vízhordó  fia"  pedig  szökni  próbált,  de  letartóztatták  és 


kivégezték.  Nádir  Sah  a  szovjetekkel  is,  az  angolokkal  is  megegyezésre  törekedett. 
Moszkvában  elismerték,  és  szóba  is  álltak  vele,  azzal  a  föltétellel,  hogy  nem  segíti  tovább 
a  baszmacs  felkelőket.  Az  afgán  hadsereg  kiszorította  szovjet  területre  Ibrahim  Bég 
baszmacs  vezetőt,  ott  letartóztatták  és  kivégez-ték.^°^  1  931.  június  24-én  újabb 
megnemtámadási  szerződést  írtak  alá.  Nádir  Sah  áldozatul  esett  egy  diák  merényletének, 
és  1933-ban  a  fia,  Záhir  Sah  lett  a  király. 

1945  után  több,  különösen  a  fővárosban  érezhető  „modernizáló"  hullám  is  volt  az 
országban,  ötéves  és  hétéves  tervekbe  kezdtek.  Új  együttműködési  és  barátsági 
szerződéseket  írtak  alá  a  Szovjetunióval;  az  1955-ös  decemberi  megállapodás  ismét 
leszögezte  a  be  nem  avatkozást,  de  sok  szovjet  tanácsadót  küldtek  Afganisztánba,  főleg 
a  hadsereg  modernizálása  céljából. 

Muhammad  Daud  herceg,  a  király  unokaöccse  és  miniszterelnök  1953-tól  1963-ig 
kormányzott.  Rész  vett  az  el  nem  kötelezettek  mozgalmának  megalakításában.  Idővel 
nyomasztó  lett  a  szovjet  befolyás,  a  szovjetek  behálózták  a  hadsereget  és  az  ország 
életének  kulcsterületeit.  Úgy  kötötték  a  gazdasági  szerződéseket,  hogy  majdnem  teljesen 
a  Szovjetuniónak  kedvezzenek,  bár  a  herceg  rendszeresen  megpróbált  az  Egyesük 
Államokhoz  is  közeledni.  1963-ban  az  uralkodó  leváltotta  Daudot,  attól  fogva  Záhir  Sah 
gyakorolta  a  tényleges  hatalmat.  Az  1963-tól  1973-ig  tartó  évtizedben  Záhir  alkotmányos 
monarchiává  akarta  átalakítani  a  rendszert.  Törvényesítették  a  politikai  pártokat,  és  az 
első  szabad  választások  is  megvoltak  1965  januárjában.  1969-ben  egy  második  szavazást 
is  tartottak.  A  két  választáson  a  helyi  előkelőknek  és  a  kormánnyal  tartó  csoportoknak 
kedveztek  az  eredmények.  Nyugatiasabb  és  modernebb  lett  Afganisztán,  ha  még  nem 
volt  is  igazi  demokrácia:  „Távolról  sem  volt  tökéletes  a  büszke,  kiváltságos,  gyakran 
korrupt  királyi  rendszer  -  hangsúlyozza  Michael  Barry.  -  De  távolról  sem  volt  az  a  barbár 
pokol,  amelynek  szívesen  lefestik  az  afgán  kommunisták.  Ráadásul  a  királyság  már  1905- 
ben  eltörölte  a  kínzást,  és  még  a  Saria  megkívánta  testi  fenyítések  is  kimentek  a 
szokásból:  a  kommunista  rendszer  vad  visszafejlődést  képvisel  ezen  a  téren. 

A  sokáig  illegális  afgán  kommunista  párt  Afganisztáni  Népi  Demokratikus  Párt  (ANDP) 
néven  lépett  a  nyilvánosság  elé.  A  választások  jóvoltából  Babrak  Karmai  és  élettársa, 
Anathiha  Ratebzad  is  képviselő  lett.  Két  másik  kommunista  (az  egyikük  Hafizulláh  Amin) 
az  1969-es  választáson  volt  sikeres.  1965  elején  az  ANDP  kongresszusa  szovjet 
jóváhagyással  Nur  Mohammed  Tarakit  jelölte  főtitkárnak.  De  azért  mind  politikai,  mind 
törzsi  és  személyi  versengés  és  nézeteltérések  is  voltak  a  látszategység  mögött.  Babrak 
Karmai  kabuli  volt,  királyi  családhoz  tartozó  arisztokrata;  Muham-mad  Hoszain  Khán 
tábornok  fia  volt,  a  Karmai  csak  álnév:  „a  Dolgozók  Barátja".  Egy  szökött  KGB-s  szerint 
Karmai  sok  éven  át  a  KGB  ügynöke  volt.  A  párt  másik  alapítója,  Nur  Mohammed  Taraki 
falun  született,  Ghazni  tartományban,  egy  tehetős  paraszt  fiaként.  Pastu  származású  volt, 
azért  jutott  be  a  kormánykörökbe,  mert  tudott  angolul.  Hafizulláh  Amin  is  pastu  volt, 
Kabul  külvárosában  született,  kistisztviselő  családból. 

Két  frakcióból  állt  az  ANDP,  és  mindegyiknek  megvolt  az  újságja,  a  Halk  (Nép)  és  a 
Parcsam  (Zászló).  A  Halk  az  ország  délkeleti  részének  pastujait  tömörítette,  a  Parcsam  a 
perzsa  nyelvű  módos  osztályokat  fogta  össze,  és  az  egységfront  elméletét  akarta 
átültetni  a  gyakorlatba.  Mindkettő  nyíltan  vonalas  volt,  és  szorosan  igazodott  a  szovjet 


politikához,  ha  a  Parcsam  érzékenyebbnek  mutatkozott  is  Moszkva  kívánalmaira.  1966-tól 
1976-ig  tartott  a  szakadás  a  két  pártcsoport  között,  mindkettő  magát  tartotta  az  igazi 
afgán  kommunistának,  és  az  ANDP  nevében  cselekedett.  1976-ban  ismét  egyesült  a  Halk 
és  a  Parcsam.  De  a  pártnak  sohasem  volt  négyhatezernél  több  tagja. Az  ANDP-ben 
egyesült  két  csoporton  kívül  a  kommunizmus  kínai  barát  változatai  is  jelen  voltak 
Afganisztánban.  Az  Örök  Láng  (Solá-je  Dzsavid)  főleg  a  síiták  és  diákok  közül  toborozta 
híveit,  és  később  több  irányzatra  szakadt.  Utóbb  minden  maoista  csoport 
természetszerűen  összefogott  az  ellenállásban.  1965  és  1973  között  módszeres  lejárató 
kampányt  folytattak  az  afgán  kommunisták  a  kormány  és  a  monarchia  ellen.  Mind 
többször  tüntettek,  be-berontottak  a  parlament  ülésére.  Ezzel  párhuzamosan  az  ANDP 
aktivistái  párthíveket  is  toboroztak,  nagyrészt  a  vezető  körökben. 

Daud,  akit  1963-ban  távolított  el  a  hatalomból  Záhir  király,  kommunista  katonatisztek 
segítségével  készített  elő  és  hajtott  végre  sikeres  államcsínyt  1973-ban.  Meg  kell 
jegyeznünk,  hogy  eltérően  értelmezik  az  eseményeket:  némelyek  arra  hajlanak,  hogy 
Moszkvából  távirányított  akció  volt,^^^  mások  meg  úgy  gondolják,  hogy  Daud  használta 
fel  a  kommunistákat.  Akárhogy  is,  Daud  hét  kommunista  minisztert  vett  be  a  kormányába 
a  Párosamból.  Felfüggesztették  az  alkotmányos  szabadságjogokat.  Az  első 
megtorláshullám  is  elindult,  a  kommunisták  bujtogatására.  „Összeesküvés  miatt 
letartóztatják  Hasim  Majvandval  nacionalista  vezetőt  (egykor  liberális  miniszterelnök  volt, 
1965  és  1967  között),  mintegy  negyven  más  személlyel  együtt,  akik  közül  négyet 
kivégeznek.  Majvandval  (a  hivatalos  változat  szerint)  »öngyilkos  lesz«  a  börtönben.  De  az 
az  általános  vélemény,  hogy  gyilkosság  történt,  és  azért  szervezték  meg  ezt  a  cselfogást, 
hogy  elhárítsanak  Daud  útjából  minden  hiteles  vetélytársat,  és  eltegyenek  láb  alól 
bizonyos,  nem  kommunista  személyiségeket."^^^  Mindennapos  módszerré  vált  a  kínzás  és 
a  rémuralom,  és  1974-ben  felavatták  a  gyászos  Pol-i  Csarki  börtönt. 

Daud  azonban  menesztette  1975-ben  a  kommunistákat,  és  új  kereskedelmi 
szerződéseket  kötött  a  keleti  tömb  országaival,  de  Iránnal  és  Indiával  is.  Megromlottak  a 
kapcsolatok  a  Szovjetunióval,  egy  hivatalos  látogatás  alkalmával  Daud  összeveszett 
Leonyid  Brezsnyewel  Moszkvában,  és  igyekezett  megszilárdítani  országa  gazdasági 
függetlenségét.  Most  már  meg  voltak  számlálva  a  napjai,  és  meg  is  buktatták  Daudot 
1978.  április  27-én.  Michael  Barry  kitűnően  foglalja  össze  a  puccs  előtti  helyzetet:  „1978 
előtt  Afganisztán  világi  állam  volt,  nem  tűrte  a  muzulmán  fundamentalista  ellenzéket, 
hivatalosan  semleges  volt,  de  barátságos  a  Szovjetunió  iránt,  semmiképpen  sem  vitatta 
annak  határait,  vagy  más  muzulmánok  feletti  uralmát.  [...]  Értelmetlen  dolog  azt  állítani, 
hogy  azért  szánta  el  magát  megelőző  lépésre  a  Szovjetunió,  hogy  meggátolja  a 
muzulmán  fundamentalizmus  megerősödését;  Daud  megbuktatásával  inkább 
megerősítette  az  iszlám  ellenállást,  amelyet  azelőtt  hajlamos  volt  lebecsülni;  legfeljebb 
azért  siettette  a  kommunista  puccsot,  mert  meg  akarta  akadályozni,  hogy  Afganisztán  az 
utolsó  pillanatban  kiszakadjon  a  szovjet  birodalomból. 


Az  1978-as  áprilisi  államcsíny  vagy  a  „Szaur  forradalma" 

Egy  olyan  esemény  robbantotta  ki  a  kommunista  államcsínyt  -az  ANDP  egyik  alapítója, 
Mir  Akbar  Hajbar  meggyilkolása  -,  amelynek  mindmáig  tisztázatlanok  a  körülményei.  Az 


első  magyarázat  szerint  -  ez  a  Parcsam  hatalomátvétele  után  látott  napvilágot  -a 
Hafizulláh  Amin  vezette  Halk  emberei  tették  el  láb  alól.  A  második  magyarázat  az  afgán 
titkosszolgálatok  jövendő  vezetőjének,  Mohammed  Nadzsibulláhnak  és  cinkostársainak,  a 
szovjet  titkosszolgálatnak  tulajdonítja  a  gy i I kossá got.^^"^  Ennek  a  gyilkosságnak  lett  a 
következménye  a  kommunista  tüntetések  elszaporodása  és  Daud  bukása.  A  jelek  nem 
hagynak  kétséget  felőle,  hogy  tervszerű  volt  a  hatalomátvétel.  A  Halk  vezetője.  Amin,  aki 
nagyon  jóban  volt  a  katonákkal,  1980  áprilisára  időzítette  az  államcsínyt. Valő-jában 
az  a  sajátos  a  kommunizmus  afganisztáni  uralomra  juttatásában,  hogy  visszanyúlt  a 
Spanyolországban  kialakított  és  később  a  „népi  demokráciákban"  alkalmazott 
módszerekhez:  olyasmikhez,  mint  beépülés  a  vezető  körökbe,  a  hadsereg  és  a  felső 
közigazgatás  behálózása,  majd  az  erőszakos  hatalomátvétel,  az  1978-as  áprilisi 
államcsíny,  az  úgynevezett  „áprilisi  forradalom"  vagy  „a  Szaur  [a  Bika]  forradalma"  útján. 
Siettette  a  készülődést,  hogy  Daud  félreállította  a  kommunistákat,  és  meggyilkolták  Mir 
Akbar  Hajbart.  Egymást  érték  a  kommunista  tüntetések.  Daud  letartóztatta  vagy  házi 
őrizetbe  vétette  a  főbb  kommunista  vezetőket.  Amin  a  lakását  megfigyelés  alatt  tartó  - 
úgy  látszik,  ANDP-tag  -  rendőrök  cinkos  jóindulatát  élvezte,  és  otthonában  szervezhette 
az  államcsínyt. 

1978.  április  27-én  megostromolták  és  bevették  az  elnöki  palotát,  harckocsik  és 
repülőgépek  segítségével.  Daud,  a  családja  és  az  elnöki  testőrség  nem  volt  hajlandó 
megadni  magát.  Másnap  kivégezték  Daudot,  családja  tizenhét  tagjával  együtt.  Április  29- 
én  rendezték  az  első  tisztogatást  a  nem  kommunista  katonák  között;  3000  áldozata  volt. 
A  régi  rend  hívei  ellen  indított  megtorlás  körülbelül  10  000  áldozatot  követelt.  14  000  és 
20  000  között  volt  azoknak  a  száma,  akiket  politikai  okokból  vetettek  börtönbe. 

Április  30-án  beiktatták  a  Nur  Mohammed  Taraki  vezette  új  kormányt.  A  Halkhoz 
tartozó  Taraki  lett  az  Afgán  Demokratikus  Köztársaság  elnöke,  a  Parcsam  adta  az 
alelnököt  és  miniszterelnökhelyettest  Babrak  Karmai  személyében,  és  a  Halk  tagja, 
Hafizulláh  Amin  lett  a  második  alelnök  és  külügyminiszter.  A  Szovjetunió  volt  az  első 
állam,  amely  elismerte  az  új  kormányt,^^^  és  együttműködési  és  kölcsönös 
segítségnyújtási  szerződést  írt  alá  vele.  Taraki  olyan  reformokat  léptetett  életbe,  amelyek 
minden  megfigyelő  szerint  összetörték  az  afgán  társadalom  hagyományos  kereteit. 
Eltörölték  a  parasztok  adósságát  és  a  földekre  felvett  jelzáloghiteleket,  általános  lett  a 
tankötelezettség,  és  elkezdődött  a  vallásellenes  propaganda.  Kikiáltották  Tarakit  „az 
áprilisi  forradalom  vezérének  és  atyjának".  A  reformok  nyomán  azonban  általános 
elégedetlenség  támadt;  1978  júliusában  törtek  ki  az  első  lázadások  Aszmarban, 
Afganisztán  délkeleti  részén.  Mindenütt  felütötte  a  fejét  a  politikai  erőszak.  1979.  február 
14-én  elrabolta  Adolph  Dubs  amerikai  nagykövetet  egy  maoista  csoport,  a  Szetem-i  Milli, 
amely  egyik  vezetője,  Barrudim  Bábesz  szabadon  bocsátását  követelte,  de  azt  már 
időközben  kivégezte  a  KHAD,  a  szovjet  tanácsadók  irányításával  működő  afgán 
állambiztonsági  szolgálat.  A  KHAD  emberei  közbeléptek,  és  elrablóival  együtt  az  amerikai 
nagykövetet  is  megölték.^^^  „Némelyek  azt  állítják,  hogy  a  Halk-rendszer  diplomáciai 
helyzetének  aláásása  volt  ennek  az  alattomos  akciónak  a  célja."^^°  Egyetlen  tanúja  sem 
maradt  a  túszejtésnek. 


Kis  idő  múlva  rendeletet  is  alkotott  a  kommunista  kormány  a  vallásellenes  hadjáratról. 
Köztereken  égették  el  a  Koránt.  Letartóztattak  és  legyilkoltak  vallási  vezetőket 
(imámokat).  így  1979.  január  6-án  éjszaka  a  Modzsaddedi  nemzetség,  egy  igen 
befolyásos  síita  vallási  csoport  minden  férfi  tagját  (ugyanannak  a  családnak  130  tagját) 
mészárolták  le.^^^  Minden  vallás  gyakorlását  megtiltották,  még  a  Kabulban  és  Heratban 
lakó  kis,  5000  főnyi  zsidó  közösségét  is,  amely  aztán  Izraelben  talált  menedéket. 

Sokféleképpen,  igazi  szervezettség  nélkül  teijedt  a  lázadás.  Előbb  a  városokban  kapott 
lábra,  majd  vidékre  is  átcsapott.  „Minden  törzs,  minden  nemzetiség  a  maga 
hagyományaival  válik  az  ellenállási  hálózat  részévé.  Sok  csoport  együtt  alkotja  az 
ellenállást,  ezek  állandó  kapcsolatban  vannak  a  lakossággal,  és  az  iszlám  a  fő  kötelék 
közöttük."^^^  A  szovjet  tanácsadók  segítette  afgán  kommunisták  a  terror  eszközével 
válaszoltak  a  hatalomátvételüket  követő  általános  tiltakozásra.  Michael  Barry  így  ír  róla: 
„1979  márciusában  Kerala  falu  lett  Afganisztán  Oradour-sur-Glane-ja:  a  falu  minden  férfi 
lakóját,  1700  felnőttet  és  gyereket  tereltek  össze  a  térre,  és  géppuskázták  le  közvetlen 
közelről;  egymásra  dobálták  a  halottakat  és  sebesülteket  három  közös  sírgödörbe,  és 
földgyaluval  temették  be  őket.  Még  percekig  látják  a  rémült  nők,  hogy  meg- 
megremegnek  a  kis  buckák,  mert  kifelé  törekszenek  az  élve  elföldeltek.  Azután  már 
semmi  más.  Az  anyák  és  özvegyek  mind  Pakisztánba  menekültek.  Fájdalomtól  elcsukló 
hangon  számolnak  be  a  sorsukról  menekültkunyhóikban  ezek  a  szánalmat  keltő, 
»ellenforradalmár  -feudális  -kínai  -és  -amerikai  -érdekeknek  -  eladott«  asszonyok. 

Ekkor  az  afgán  kommunisták  szerény,  de  növekvő  segítséget  kértek  a  szovjetektől. 
1979  márciusában  MIG-ek  szálltak  fel  a  Szovjetunióból,  és  bombázták  Hérát  városát, 
amely  a  kommunista  hatalommal  szembenálló  felkelők  kezére  került.  A  források  szerint  a 
200  000  lakos  közül  5000  és  25  000  között  van  azoknak  a  halottaknak  a  száma,  akik  a 
bombázásnak,  majd  a  megtorlásnak  estek  áldozatul,  mert  utána  a  hadsereg 
gondoskodott  róla,  hogy  megtisztítsa  a  várost  a  felkelőktől.  így  hát  nincs  adat  rá,  hogy 
mennyi  áldozatot  követelt  a  megtorlás. Már  az  egész  ország  lázongott,  és  a 
kommunisták  megint  kénytelenek  voltak  segítséget  kérni  a  szovjetektől,  azok  meg  adtak 
is:  „Különleges  hadianyagot  53  millió  rubel  értékben,  benne  140  ágyút,  90  páncélozott 
járművet  (köztük  50  rohamkocsit),  48  000  lőfegyvert,  mintegy  1000  gránátvetőt,  680 
légibombát  [...].  Gyorssegély  gyanánt  100  tartály  gyújtófolyadékot  szállítottak  a 
szovjetek,  150  láda  bombát,  de,  szabadkozva,  elhárították  azt  az  afgán  kérést,  hogy 
helikopterpilótákat  és  mérges  gázzal  töltött  bombákat  is  küldjenek."^^^  Ezalatt  a  terror 
lett  úrrá  Kabulban.  A  város  keleti  részén  fekvő  Pol-i-Csarki  börtön  gyűjtőtábor  lett. 
„Azért  vagytok  itt,  hogy  szemét  legyen  belőletek"  -  mondta  a  raboknak  Szajjed  Abdullah, 
a  börtön  igazgatója.  Mindennapos  volt  a  kínzás:  „Az  volt  a  legsúlyosabb  büntetés  a 
börtönben,  hogy  elevenen  eltemették  a  foglyot  az  illemhely  mocskába."^^^  Sok  száz  rabot 
végeztek  ki  éjszakánként,  és  „földgyaluval  temették  el  a  tetemeket  és  a  még  élő 
haldoklókat". Megint  elővették  a  büntetendő  népek  ellen  alkalmazott  sztálini 
módszereket.  így  1979.  augusztus  15-én  300  hazara  nemzetiségű  személyt  tartóztattak 
le,  mert  azzal  gyanúsították  őket,  hogy  támogatják  az  ellenállást.  „Közülük  százötvenet 
elevenen  temettek  el  földgyaluval;  a  többit  meg  lelocsolták  benzinnel  és  elevenen 


elégették."^^^  1979  szeptemberében  elismerték  a  börtönhatóságok,  hogy  12  000  rabot 
öltek  meg.  A  Pol-i  Csarki  börtön  igazgatója  nem  is  csinált  titkot  belőle:  „Csak  egymillió 
afgánt  hagyunk  életben,  annyi  is  elég.  hogy  fölépítsük  a  szocializmust! 

Óriási  börtönné  változott  Afganisztán,  és  közben  torzsalkodás  folyt  a  Halk  és  a  Parcsam 
között  az  ANDP-n  belül.  A  Halk  kerekedett  fölül.  Elküldték  a  Parcsam  képviselőit 
nagykövetnek  a  keleti  országokba:  vezetőjük,  az  egykori  KGB-ügynök,^^^  Babrak  Karmai 
Csehszlovákiába  került,  a  Szovjetunió  egyenes  kérésére.  1979.  szeptember  10-én  Amin 
lett  a  miniszterelnök  és  az  ANDP  főtitkára.  Eltette  láb  alól  föltételezett  ellenzékét, 
meggyilkoltatta  Tarakit,  aki  -  hivatalos  jelentés  szerint  -  hosszú  betegség  után  hunyt  el, 
amikor  éppen  hazatért  a  Szovjetunióból.  Különféle  megfigyelők  5000  szovjet  tanácsadót 
észleltek  Afganisztánban,  így  a  szovjet  szárazföldi  erők  vezérkari  főnökét,  Iván 
Grigorjevics  Pavlovszkij  vezérezredest  is  ott  látták. 

Valamivel  több  mint  egy  évvel  a  kommunista  államcsíny  után  már  ijesztő  volt  a  mérleg. 
Sah  Bazgar  így  jellemzi:  „Maga  Babrak  Karmai  ismerte  el,  hogy  legalább  15  000  ember 
esett  áldozatul  két  elődje.  Taraki  és  Amin  tisztogatásainak.  Valójában  legalább  40  000-en 
voltak.  Sajnos,  az  én  két  anyai  unokatestvérem  is  eltűnt  köztük  a  Pol-i  Csarki  börtönben. 
Szelab  Szafaj  ismert  irodalmár  volt  az  egyik,  akinek  a  rádióban  és  televízióban  is 
felolvasták  a  verseit.  Nagyon  szerettem.  Másik  unokatestvérem,  az  előbbi  fivére  tanító 
volt.  Az  ország  egész  elitjét  lefejezték.  Az  a  kevés,  aki  életben  maradt,  beszámolt  a 
kommunista  szörnyűségekről.  Kinyílt  a  zárkák  ajtaja;  katonák  betűzgették  egy  jegyzékből 
a  rabok  nevét.  A  foglyok  felálltak.  Pár  perc  múlva  tompán  be  hal  látszották  a  gépfegy¬ 
versorozatok.  Ezek  a  számok  csak  Kabulra  és  az  ország  nagyobb  városaira 
vonatkoznak.  A  kommunisták  rémuralommal  tartották  fenn  a  rendet  vidéken,  hogy  az 
ellenállás  minden  formáját  elfojtsák;  az  ottani  kivégzések  és  bombázások  mintegy  100 
000  ember  halálát  okozták.  Több  mint  500  000-re  becsülik  azoknak  az  afgánoknak  a 
számát,  akik  elmenekültek  a  tömegmészárlások  elől.^^"^ 


A  szovjet  beavatkozás 

Afganisztán  elmerült  a  polgárháborúban.  Hiába  volt  a  megtorlás,  a  kommunisták  nem 
tudták  megszilárdítani  a  hatalmukat,  ezért  megint  szovjet  segítséget  kértek.  1979. 
december  27-én  megkezdődött  a  „Szélvihar  333"  művelet,  és  a  szovjet  csapatok 
benyomultak  Afganisztánba.  Behívták  őket,  az  együttműködési  és  barátsági  szerződés 
értelmében,  hogy  a  kabuli  „testvérek"  segítségére  siessenek.  „KGB-kommandók  Bojarinov 
ezredes  vezette  rohamcsapatára  hárul  a  feladat,  hogy  megostromolja  a  palotát, 
meggyilkolja  Amint  és  minden  olyan  tanút,  aki  elmondhatná  a  történteket."^^^  A  jelek 
szerint  Amin  távolodóban  volt  a  gyámkodó  Szovjetuniótól,  már  régebben  kapcsolatba 
lépett  az  amerikaiakkal  -  az  ötvenes  években,  amikor  az  Egyesült  Államokban  tanult  -,  és 
olyan  országokkal  is  bővítette  a  kapcsolatait,  amelyek  nem  voltak  közvetlenül  szovjet 
befolyás  alatt.  Igazában  már  1979.  december  12-én  meghozták  a  szovjet  döntést.  Babrak 
Karmai  lépett  Amin  helyébe.  Aminnak  le  kellett  volna  köszönnie,  és  tisztességgel 
nyugdíjba  vonulnia.  De  nem  volt  hajlandó  rá,  ezért  nyilvánosságra  hozták  a 
kormányváltozást,  egy  rádióadásban,  amelyet  valahonnan  a  Szovjetunió  déli  részéről 


sugároztak,  még  Amin  meggyilkolása  előtt. 

Számos  föltevés  foglalkozik  a  szovjet  beavatkozással.  Némelyek  a  meleg  tengerek  felé 
törő  orosz  terjeszkedés  folytatását  látják  benne.  Mások  úgy  fogják  fel,  hogy  meg  akarták 
szilárdítani  a  térséget  a  radikális  iszlám  terjeszkedésével  szemben.  Ha  ugyan  nem  a 
szovjet  imperializmus  hódító  törekvéseit  és  annak  a  marxista  rendszernek  küldetéses 
jellegét  fejezte  ki  ez  a  beavatkozás,  amely  minden  népet  a  kommunizmus  igájába  akart 
hajtani.  Az  a  szándék  is  hozzájárult,  hogy  megvédjenek  egy  kommunista  kézen  lévő 
államot,  amelyet  állítólag  fenyegetnek  „az  imperializmus  ügynökei". 

A  szovjet  csapatok  1979.  december  27-én  vonultak  be  Afganisztánba.  1980  elején 
mintegy  100  000  katona  alkotta  a  seregtestet.  Négy  szakaszban  folyt  le  az  afganisztáni 
háború.  1979-től  1982-ig  tartott,  amíg  a  szovjet  csapatok  elfoglalták  az  országot.  1982  és 
1986  között  zajlott  le  az  egész  háború  legkeményebb  szakasza.  Utána  a  visszavonulás 
következett:  1986-től  1989-ig.  Ekkor  állandóan  200  000  szovjet  katona  állomásozott 
Afganisztánban.  Az  utolsó  időszakra  (1989-1992)  az  volt  jellemző,  hogy  hatalmon 
tartották  Mohammed  Nadzsibulláh  államfőt;  úgy  számítottak,  hogy  majd  ő  lesz  az  afgán 
Gorbacsov,  és  tető  alá  hozza  a  nemzeti  megbékélést;  ebben  a  szakaszban  -  a  csapatok 
kivonulása,  február  15-e  után  -1989-ben  2,5  milliárd  rubel  értékű,  1990-ben  pedig  1,4 
milliárd  rubelt  érő  haditechnikát  szállított  a  Szovjetunió  segítség  címén  az  országba. 
Nadzsibulláh  kormánya  csak  1992-ben  bukott  meg,  amikor  kimúlt  a  Szovjetunió. 

Attól  fogva  két  technika  keveredik:  egyrészt  a  szovjetek  vívta  totális  háború  taktikája,  a 
felperzselt  föld  politikájával,  másrészt  a  tömegterror  módszerei,  az  ellenzékiek  vagy  vélt 
ellenzékiek  módszeres  likvidálása  az  AGSZA  (Afganisztán  Érdekvédelmi  Szervezete) 
különleges  börtöneiben;  az  AGSZA-ból  1980-ban  KHAD  lett  (Állami  Hírszerző  Szolgálat), 
majd  1986-ban  VAD  (Állambiztonsági  Minisztérium),  amely  közvetlenül  a  KGB  alá 
tartozott,  pénzügyileg  is,  a  tanácsadók  tekintetében  is.  A  tömegterrorral  való 
kormányzásnak  ez  a  módszere  egészen  1989-ig  tartott,  amikor  kivonultak  Afganisztánból 
a  szovjet  csapatok.  De  valójában  egészen  1992-ig  elhúzódott,  mert  akkor  bukott  meg 
Mohammed  Nadzsibulláh  kormánya. 

A  háború  tizennégy  éve  alatt  az  ország  területének  alig  több  mint  20%-a  volt  a 
szovjetek  és  az  afgán  kommunisták  kezén.  Beérték  a  nagy  útvonalak,  a  főbb  városok,  a 
gabonában,  földgázban,  olajban  gazdag  vidékek  birtoklásával,  amelyeknek  termése 
természetesen  a  Szovjetunióba  került.  „A  természeti  kincsek  kiaknázása  és  Afganisztán 
hasznosítása  a  tipikus  gyarmati  kizsákmányoló  gazdaság  keretei  között  történik:  a 
gyarmat  szállítja  a  nyersanyagot,  és  fel  kell  vennie  az  anyaország  ipari  termékeit,  így 
működtetve  az  anyaország  iparát.  [...]  A  jól  ismert  orosz  technika  szerint,  a  megszálló 
megfizetteti  a  megszállott  országgal  a  hódítás  és  a  megszállás  költségeit.  Számlázzák  a 
hadseregeket,  a  harckocsikat  és  a  falvak  bombázását,  és  gázzal,  gyapottal,  később  rézzel 
és  villamos  árammal  fizettetik  meg."^^^  Ez  alatt  a  tizennégy  év  alatt  a  szovjetek  totális 
háborút  vívtak;  az  afgán  hadsereg  meg  segített  nekik.  De  az  1978-ban  még  80  000-es 
afgán  hadsereg  nagyon  megcsappant  a  sok  szökött  katona  miatt.  Két  esztendő  múlva 
már  csak  alig  30  000  emberből  állt.  1982-ben  behívták  a  tartalékosokat.  1983 
márciusában  általános  mozgósítást  rendeltek  el  minden,  tizennyolc  éves  és  annál  idősebb 
férfi  számára.  Tizenöt  éves  gyerekeket  is  besoroztak  erőszakkal. 


Az  Afganisztánba  küldött  szovjet  katonák  -  a  különleges  csapategységeken  kívül  -  főleg 
a  peremköztársaságok  polgárai  voltak:  ukránok,  lettek,  litvánok,  észtek.  Ők  váltották  fel  a 
szovjet  muzulmán  csapatokat,  mert  félt  a  hatalom,  hogy  megfertőzi  a  muzulmánokat  az 
iszlám  radikalizmus.  Legalább  600  000  behívott  járta  meg  Afganisztánt.  Az  elesett  szovjet 
katonák  száma  a  30  000-et  is  meg-haladhatja.^"^°  Nem  adták  vissza  holttestüket  a 
családjuknak,  még  csak  nem  is  szállították  vissza  őket  a  Szovjetunióba.  A  lepecsételt, 
leplombált  koporsókban  homok  vagy  más  katonák  teteme  volt  a  jelzett  holttestek 
helyett. Lezüllesztette  a  katonákat  ez  a  zavaros  háború,  italba,  és  kábítószerbe 
(hasisba,  ópiumba  és  heroinba)  menekültek.  Olykor  maga  a  KGB  szervezte  a  kábítószer¬ 
kereskedelmet.  Az  afgán  kábítószer-termelés  haszna  fölülmúlta  az  Arany  Háromszög 
hasznát.  A  katonák  szívesen  folyamodtak  öncsonkításhoz,  hogy  kieszközöljék  a 
hazavezénylésüket.  Amikor  visszatértek,  sokukat  sorsára  hagyták,  némelyeket 
ideggyógyintézetbe  küldtek  lelki  zavarok  miatt, mások  bűnözésre  adták  a  fejüket. 
Ismét  mások  rákaptak  valami  nacionalista  beszédmódra,  ebből  lett  aztán  a  KGB 
jóindulatú  cinkosságát  élvező,  túlzó  nacionalista  és  antiszemita  Pamjaty  mozgalom. 

A  szovjet  beözönléssel  szemben  megszerveződött  az  afgán  ellenállás.  A  becslések 
szerint  60  000  és  200  000  között  lehetett  az  ellenállók  száma.  Élvezték  a  lakosság 
támogatását.  Az  afgán  ellenállás  hét  -  pakisztáni  hátországra  támaszkodó  -  szunnita 
pártból  és  nyolc  iráni  gyökérzetű  siíta  pártból  állt.^"^"^  Az  ellenállásból  született  minden 
csoport  az  iszlám  radikális  vagy  (a  Maszud  parancsnokéhoz  hasonló)  mérsékelt  irányzatát 
képviselte.  Az  ellenállás  az  amerikai  kongresszus  támogatását  is  megkapta,  amerikai 
fegyverzethez  jutott,  így  a  kilencvenes  évek  közepétől  Stinger  föld-levegő  rakétákhoz  is: 
ezzel  akadályozhatták  meg  az  ellenállók  a  szovjet  légitámadásokat,  márpedig  ez  volt  a 
betolakodók  háborújának  egyik  alapművelete.  A  szovjetek  a  rémuralom  stratégiáját 
választották.  Mindenki  és  minden  falu  rögtön  megtorlás  áldozata  lett,  ha  gyanúba 
keveredett,  hogy  csak  egy  kicsit  is  segíti  az  ellenállást.  Mindenütt  és  mindig  lecsapott  a 
megtorlás. 

Minden  háborúban  követnek  el  rémtetteket.  Afganisztánra  is  lesújtott  a  tömegek 
elállatiasításából  és  a  szovjetek  vívta  háború  tota-lizálásából^"^^  kisarjadt  erőszak.  Az 
afgán  ellenállók  is  hajtottak  végre  mészárlásokat.  Ha  itt  nem  emlegetjük  is  őket,  az 
ellenállás  túlkapásai  is  megengedhetetlenek  és  menthetetlenek.  Más  összeütközésekkel, 
például  Vietnammal  ellentétben,  amellyel  össze  szokták  hasonlítani  Afganisztánt, 
hangsúlyoznunk  kell,  hogy  ezt  a  háborút  nem  kapta  föl  a  hírközlés,  kevés  kép  jutott  ki  a 
harcokról  a  világba.  Általános  felkelés  volt  ez,  amely  egy  külső  támadással  súlyosbított 
kommunista  államcsínyre  válaszolt.  Különben  meg  kell  jegyeznünk,  hogy  az  ellenállókat 
támogató  hatalmak  kevés  tekintettel  voltak  némely  ellenállóknak  az  emberi  jogok 
tiszteletben  tartásával  kapcsolatos  viselkedésére,  és  néha  éppenséggel  a 
legsötétebbeket  támogatták  közülük.  De  azért  mégis  közvetlenül  a  kommunistákat  és 
szovjet  szövetségeseiket  terheli  a  felelősség  az  Afganisztánban  bekövetkezett 
eseményekért.  Állandó  vonás  marad  a  kommunizmus  történetében  a  tömegterrorral  való 
kormányzás  és  a  kényszerítő  módszer. 


A  megtorlás  arányai 


A  menekültek  kérdése 

Mind  több  lett  a  menekült.  1980  végén  már  több  mint  egymillióra  becsülték  őket. 
Ismeretes,  hogy  1982.  július  4-re  már  az  értelmiségiek  80%-a  elhagyta  az  országot.  1983 
elején  már  mintegy  hárommillió  menekült  volt  az  ország  tizenötmilliós  egész 
lakosságából.  1984-ben  már  a  négymilliót,  vagyis  a  teljes  népesség  több  mint 
egynegyedét  is  meghaladta  a  menekültek  száma, a  kilencvenes  évek  elejére  meg  már 
az  ötmilliót  is  elérte.  Az  Afganisztánt  elhagyó  menekültekhez  még  a  „belföldi 
menekülteket"  is  hozzá  kell  adnunk,  azt  a  mintegy  kétmillió  embert,  aki  csak  a  faluját 
hagyta  ott,  hogy  meneküljön  a  háborútól  és  a  megtorlástól.  Az  Amnesty  International 
szerint  az  Afganisztánt  elhagyó  menekültek  alkotják  „a  világ  legnagyobb  ilyen 
csoportját". Főleg  Pakisztánban  telepedtek  le,  több  mint  kétharmaduk  menekült  oda, 
egyharmaduk  él  Iránban,  és  csak  elenyésző  kisebbségüknek  sikerük  gyökeret  vernie 
Nyugat-Európában  vagy  az  Egyesült  Államokban.  Egy  megfigyelő  ezt  állapítja  meg;  „1985 
őszén  lóháton  jártunk  be  négy  keleti  és  középső  tartományt  -  leplezett  küldetésben,  az 
Emberi  Jogok  Nemzetközi  Szövetsége  megbízásából  -,  Johann  Lagerfelt  svéd  orvos  és 
jómagam  [Michael  Barry],  és  sikerült  fölmérnünk  huszonhárom  falut:  megállapítottuk, 
hogy  56,3%-os  az  ottani  elnéptelenedési  arány."  Az  egész  országból  az  afgán 
lakosságnak  mintegy  a  fele  hagyhatta  el  a  lakóhelyét,  és  a  Vörös  Hadseregnek  és  afgán 
talpnyalóinak  nagyarányú  terrorja  volt  a  népesség  elvándorlásának  közvetlen  oka. 


Falurombolás  és  háborús  bűnök 

A  beavatkozás  kezdetén  négy  fő  irányban  indult  meg  a  szovjet  támadás:  végig  a  határ 
mentén,  a  Pandzsír  völgyében,  Kandahár  környékén  (az  ország  déli  részén)  és  Hérát  körül 
(nyugaton);  ezt  a  két  utóbbi  vidéket  1982  februáijában  foglalták  el.  Igen  hamar  elítélte  a 
szovjetek  totális  háborúját  a  Népek  Állandó  Bírósága,  azoknak  a  régi  „Russell- 
bíróságoknak"  az  örököse,  amelyek  „közvetlenül  jogelődjük,  a  Nürnbergi  Nemzetközi 
Katonai  Törvényszék  hagyományaiból  merítenek".  A  Népek  Állandó  Bírósága 
vizsgálatot  indított  a  tömeggyilkosság  ügyében.  Michael  Barry  afganológusra,  Ricardo 
Fraile  jogtudósra  és  Michel  Bárét  fényképészre  bízták  a  vizsgálatot.  Megállapították,  hogy 
1982.  szeptember  13-án  Pad-khvab-i  Sana  faluban  (Kabultól  délre,  Logar  tartományban) 
a  szovjetek  elevenen  elégettek  105  olyan  falusit,  aki  bebújt  előlük  egy  föld  alatti 
öntözőcsatornába.  Ténylegesen  teherautókra  csatlakoztatott  csöveken  vezetett  benzint, 
pentritet  és  dinitrotoluolt  -  egy  rendkívül  gyúlékony  folyadékot  -  használtak  a  szovjetek, 
hogy  megöljék  a  rejtőzködő  afgánokat.  A  Népek  Bírósága  hivatalosan  elítélte  ezt  a 
bűntettet,  a  Sorbonne-on,  1982.  december  20-án  tartott  ülésén.  Az  afgán  kormány  párizsi 
képviselője  azzal  vádolta  meg  a  bíróságot,  hogy  az  az  imperialisták  játékszere;  tagadta  a 
bűncselekményt,  és  azzal  érvelt,  hogy  „csak  néhány  centiméter  a  karez  [a  csatorna] 
belmagassága,  emberi  lény  nem  képes  oda  behatolni".  Hasonló  gyilkosságot  követtek 
el  Khasam  Kala  faluban,  Logar  tartományban.  Mintegy  száz  polgári  lakos  lelte  halálát 
ugyanilyen  körülmények  között,  pedig  semmilyen  ellenállást  sem  tanúsított. Amikor 
szovjet  csapatok  vonultak  be,  a  terror  lett  úrrá  a  faluban:  „Ha  meglát  egy  falut,  megáll  az 
oszlop.  Tüzérségi  előkészítés  után,  a  falu  minden  kivezető  útját  eltorlaszolja;  utána 


kiszállnak  a  páncél  kocsikból  a  csapat  katonái,  és  átkutatják  a  falut,  »ellenséget« 
keresnek.  Gyakran  elvakult,  barbár  cselekedetekkel  párosulnak  ezek  a  faluátfésülések  - 
számtalan  tanúvallomás  bizonyítja  -,  az  első  riadt  mozdulatra  nőket,  aggastyánokat  lőnek 
agyon.  Szovjet,  de  afgán  katonák  is  elrabolják  a  táskarádiókat,  szőnyegeket,  és 
leszaggatják  a  nőkről  az  ékszert."^^^  Rendszeresek,  általánosak  voltak  a  háborús 
bűntettek  és  barbár  cselekedetek:  „Szovjet  katonák  petróleumot  öntöttek  egy  kisfiú 
karjára,  és  meggyújtották  a  szülei  szeme  láttára,  mert  azok  nem  akartak  felvilágosítást 
adni.  Úgy  akarták  szóra  bírni  a  falusiakat,  hogy  többfokos  fagyban  mezítláb  állatták  őket 
a  hóban."  Egy  katona  ezt  mondta:  „Nem  ejtettünk  hadifoglyot.  Egyet  se.  Általában  a 
helyszínen  megöltük  a  foglyokat  [...]  Ha  büntetőexpedícióban  jártunk,  nem  lövöldöztük  le 
a  nőket,  gyerekeket.  Bezártuk  őket  egy  helyiségbe,  és  kézigránátokat  dobáltunk 
közéj  ük."^^^ 

Az  volt  a  szovjetek  célja,  hogy  rémületet  keltsenek,  megijesszék  a  lakosságot,  hogy  ne 
merje  segíteni  az  ellenállást.  A  megtorló  műveleteket  is  ugyanebben  a  szellemben 
hajtották  végre.  Nőket  vet-kőztettek  meztelenre,  és  dobáltak  ki  helikopterből,  falvakat 
romboltak  le,  hogy  megbosszulják  egy  szovjet  katona  halálát.  „Kandahár  környékén, 
Muskizaj  falu  mellett  megtámadtak  egy  oszlopot  -  jegyezték  meg  a  megfigyelők  -,  ezért 
megtorlásul  1983.  október  13-án  lemészárolták  Kolsabad,  Muskizaj  és  Timur  Kalacsa  falu 
lakosságát.  Timur  Kalocsában  40  halott  volt,  a  település  teljes  népessége,  Kolsabadban 
51  és  Muskizajban  35;  összesen  126  áldozat.  Nagyrészt  nők  és  gyerekek  voltak:  50  húsz 
és  harminckét  év  közötti  nő  és  26  gyerek;  még  az  oszlop  megérkezése  előtt  minden  férfi 
elhagyta  a  falvakat,  elmenekült  a  sorozás  elől."^^"^  Különben  rendszeresen  bombázták  a 
falvakat,  így  akarták  megakadályozni,  hogy  az  ellenállási  mozgalom  visszavágjon.  1985. 
április  17-én  Laghman  környékén  rombolták  szét  a  szovjetek  a  falvakat,  hogy  pusztítsák 
az  ellenállás  hátországát:  mintegy  ezer  embert  öltek  meg.  A  szovjetek,  a  falvak 
„megtisztítása"  után,  1985.  május  28-án  hagyták  el  Laghman-Kunar  környékét. 

Rendszeresen  megsértették  a  nemzetközi  egyezményeket.  A  szovjet  légierő  nagyban 
használt  napalmot  és  foszfort  az  afgán  vidék  bombázásé ra.^^^  Különféle  mérges  gázokat 
is  rendszeresen  bevetettek  a  polgári  lakosság  ellen.  Több  beszámoló  is  szól  róla,  hogy 
izgató,  fojtó  és  könnyfakasztó  gázokat  alkalmaztak  bombázás  közben.  1982.  december  I- 
jén  jelezték,  hogy  idegbénító  gázt  használtak  az  afgán  ellenállás  ellen,  de  nem  ismeretes 
az  áldozatok  száma. 


1982-ben  egy  biológiai  fegyver,  a  mycotoxin  alkalmazását  jelentette  az  amerikai 
külügyminisztérium.  A  Les  Nouvelles  dAfghanistan  című  folyóirat  ezt  közölte  1986 
decemberében:  „Az  1986.  október  6-i  Le  Point  szerint  a  szovjetek  állítólag  vegyi  fegyvert 
használtak  Kandahárban,  és  Paghmanból  is  gyilkos  vegyszerek  használatát  jelezték." 
Ivóvízforrásokba  is  mérgező  anyagokat  dobott  a  szovjet  hadsereg,  és  emberek,  állatok 
pusztulását  idézte  elő  vele.^^^  A  szovjet  parancsnokság  olyan  falvakat  bombáztatott,  ahol 
katonaszökevények  húzták  meg  magukat,  így  akarta  elriasztani  tőle  az  afgánokat,  hogy 
menedéket  nyújtsanak  nekik. Ugyanaz  a  parancsnokság  előőrsnek  vagy  aknaszedőnek 
küldte  az  afgán  katonákat.  1988  végén  a  Vörös  Hadsereg  Scud  és  Orkán  rakétákkal 
„tisztította  meg"  a  főútvonalakat,  így  készítette  elő  a  visszavonulását.  1989-ben  a  szovjet 


csapatok  visszafoglalták  azt  az  utat,  amelyen  tíz  évvel  azelőtt  bevonultak,  ellenőrzésük 
alá  vonták  a  fő  közlekedési  vonalakat,  hogy  meghiúsítsák  az  ellenállók  támadását.  A 
szovjetek  új  stratégiát  dolgoztak  ki  a  visszavonulásuk  előtt:  a  menekültek  legyilkolását. 
Az  Amnesty  International  közleménye  szerint  „a  szovjet  és  afgán  erők  úgy  bosszulják 
meg  az  ellenük  indított  gerillatámadásokat,  hogy  kíméletlenül  bombázzák  a  falvaikból 
menekülő  férfiak,  nők,  gyerekek  csoportjait.  Egy  eset  a  többi  közül:  az  ország 
északnyugati  szélén,  Farjab  tartományban  egy  körülbelül  száz  családból  álló  csoport 
menekült  el  Serkhudo  faluból,  és  indult  el  ötszáz  kilométeres  útjára,  a  pakisztáni  határ 
felé;  kétszer  is  megtámadták  őket.  Az  első  támadásban.  1987  októberében,  a 
kormányerők  állítólag  bekerítették  őket,  és  tizenkilenc  embert,  közülük  hét,  hatévesnél 
kisebb  gyereket  is  megöltek.  Két  hét  múlva  állítólag  helikopterek  nyitottak  tüzet  a 
csoportra,  és  öt  embert  öltek  meg."^^^  Néha  azokat  a  pakisztáni  menekültfalvakat  is 
bombázták,  amelyek  az  ellenállás  hátországát  alkothatták  volna,  például  1987.  február 
27-én  a  Mataszangar  tábort  Pakisztánban.^^^ 

A  megfigyelők  a  taposóaknák  tömeges  használatát  is  megállapíthatták.  Húszmillió  ilyen 
aknát  telepítettek,  különösen  a  biztonsági  zónák  körül.  Arra  használták  ezeket  az 
aknákat,  hogy  védelmezzék  velük  a  szovjet  csapatokat  és  a  Szovjetuniónak  termékeket 
szállító  ipari  létesítményeket.  Helikopterről  is  dobálták  őket  földművelő  vidékeken,  hogy 
használhatatlanná  tegyék  a  földeket. A  taposóaknák  állítólag  700  000  embert 
nyomorítottak  meg,  és  manapság  is  szedik  áldozataikat.  A  szovjetek  azzal  is  rémületben 
tartották  a  lakosságot,  hogy  a  gyerekeket  vették  célba,  „ajándékokat"  kínáltak  nekik: 
játékszernek  álcázott  robbanószerkezeteket,  amelyeket  leginkább  repülőgépről  szórtak 
le.^^"^  Amikor  a  módszeres  falurombolásról  ír.  Sah  Bazgar  így  zárja  a  fejtegetését:  ..A 
szovjetek  minden  otthont  feldúltak,  kifosztottak,  és  megbecstelenítették  a  nőket.  Nem 
ösztönös  ez  a  barbárság,  rosszabb  nála:  tervszerű;  tudják,  hogy  társadalmunk  alapjait 
rendítik  meg,  ha  ilyesmit  művelnek. 

A  fölperzselt  földnek  és  a  totális  háborúnak  ez  a  stratégiája  Afganisztán  kulturális 
örökségének  módszeres  elpusztításával  is  párosult.  Kabul  kozmopolita  város  volt,  „az 
eleven  kabulí  szellem,  a  már-már  szabadossággal  határos  derű  olyan  fesztelenséget  és 
erkölcsi  lazaságot  árasztott,  amely  távolt  állt  a  vidék  szigorától".  De  a  háború  és  a 
szovjet  megszállás  miatt  kiveszett  ez  a  kulturális  vonás.  Hérát  vértanú-város  lett  az 
ismételt  szovjet  bombázások  miatt,  amelyek  az  ország  nyugati  részén  1979  márciusa  óta 
kibontakozott  általános  felkelést  torolták  meg.  Súlyosan  megrongálódtak  a  város 
műemlékei,  a  XII.  századból  való  nagymecset,  a  XVI.  században  épült  óváros,  de  a 
szovjet  megszállás  meggátolta  az  újjáépítésüket. 

A  polgári  lakosság  ellen  viselt  háborúhoz  az  a  politikai  rémuralom  is  járult,  amelyet  a 
szovjetek  támogatta  afgán  kommunisták  szüntelenül  gyakoroltak  az  ellenőrzésük  alatt 
lévő  területeken.  Óriási  gyűjtőtáborrá  vált  a  szovjetesített  Afganisztán.  Módszeresen 
börtön  és  kínzás  járt  az  ellenzéknek. 

A  politikai  rémuralom 

A  KGB  megfelelője,  az  afgán  titkosrendőrség,  a  KHAD  gondoskodott  a 
rendfenntartásról.  Ez  a  szolgálat  ellenőrizte  a  fegyintézeteket,  ez  űzte  nagyban  a  kínzást 


és  a  gyilkolást.  Hivatalosan  Mohammed  Nadzsibulláh  iránykotta  a  KHAD-ot.  de  „a  szovjet 
megszállás  után  Vatansah,  egy  negyven  év  körüli  szovjet  tádzsik  [...]  vette  kezébe  a 
kínzási  és  kihallgatási  ügyeket  a  KHAD-nál".^^^  Amikor  Babrak  Karmai  hatalomra  került, 
közkegyelmet  hirdettek,  és  kiürült  a  Kabultól  keletre,  tizenkét  kilométerre  lévő  Pol-i 
Csarki  börtön.  1980  februárjában  Karmai  ostromállapotot  léptetett  életbe,  és  megint 
megteltek  a  börtönök.  „A  Pol-i  Csarki  egy  központi,  kör  alakú  épület  körül  sugarasan 
elhelyezkedő  szárnyakból  áll.  [...]  Az  l-es  tömb  a  vádlottaknak  van  fenntartva,  akiknek 
már  befejeződött  a  kihallgatása,  de  még  nem  tárgyalták  az  ügyüket.  A  2-es  tömbben  a 
legfontosabb  rabokat  gyűjtik  össze,  különösen  a  bukott  frakciók  életben  maradt 
kommunista  tisztviselőit.  [...]  A  4-es  tömbben  elég  fontos  foglyokat  tartanak  [...]  de  a  3- 
as  tömb  a  legfélelmetesebb,  mert  soha  sem  süt  oda  a  nap,  úgy  körülfogja  a  többi  tömb; 
ezekben  a  fogdákban  zárják  el  a  legizgágább  rabokat.  Ennek  a  3-as  tömbnek  olyan  kicsik 
a  zárkái,  hogy  nem  lehet  sem  fölállni,  sem  kinyújtózni  bennük.  Túlzsúfoltak  a  cellák.  [...] 
1982  tavaszán  föld  alatti  zárkákat  vájtak,  úgy  bővítették  ki  a  börtönt.  Valószínűleg 
ezekről  a  zárkákról  beszélnek  a  foglyok,  amikor  borzadva  emlegetik  az  »alagutakat«.  [...] 
Valójában  12  000-15  000  rab  van  a  Pol-i  Csarkiban.  Még  legalább  5000  politikai  foglyot 
kell  hozzáadnunk  ehhez  a  számhoz,  akiket  Kabul  más  börtöneiben  és  a  nyolc  fő 
fegyintézetben  tartanak  fogva."^^^ 

1986  elején,  az  Egyesült  Nemzeteknek  az  emberi  jogok  afganisztáni  helyzetéről 
közzétett  lesújtó  jelentése^^°  „kínzógépezetnek"  minősíti  a  KHAD-ot.  Rámutat  a  jelentés, 
hogy  hét  fegyintézet  áll  Kabulban  a  KHAD  igazgatása  alatt:  „1)  A  KHAD  Khad-i  Pandzs 
néven  ismert  5-ös  irodája.  2)  A  KHAD  főhadiszállása,  a  Sasarak  kerületben.  3)  A 
belügyminisztérium  épülete.  4)  A  Szedarat  néven  ismert  központi  kihallgató  iroda.  5)  A 
KHAD  katonai  szárnyának  Khad-i  Nezami  néven  ismert  irodái  és  két  különleges  épület  a 
Szedarat  székháza  közelében:  6)  Az  Ahmad  Sah  Khan-ház.  7)  A  Vaszir  Akbar  Khan-ház,  a 
KHAD  irodái  a  Hovzaj  Bankát  kerületben. 

A  KHAD  „kétszáz  magánházat"  is  lefoglalt  a  főváros  környékén,  valamint  a  börtönöket 
és  a  katonai  őrállomásokat  is  a  nagyobb  városokba n.^^^  „A  kínzás  nemek  tekintetében  - 
folytatja  az  iromány  -  egész  sor  állítólag  alkalmazott  kínzástechnikát  jeleztek  a 
különleges  előadónak.  Egy  régi  biztonsági  rendőrtiszt  nyolcféle  kínzásmódot  sorolt  fel 
tanúvallomásában:  elterjedt  volt  az  elektrosokk  használata  a  férfiak  nemi  szervén  és  a 
nők  mellén;  elektrosokkal  együtt  körömkitépés;  nem  engedték  a  foglyoknak,  hogy 
elvégezzék  természetes  szükségüket,  úgyhogy  egy  idő  múlva,  kénytelenek  voltak 
rabtársaik  előtt  végezni  a  dolgukat  [...];  fadarabokat  dugtak  be  a  férfiak,  különösen  az 
igen  idős  és  tiszteletre  méltó  rabok  végbélnyílásába;  kitépték  némely  rab,  kivált  koros 
férfiak  vagy  vallási  személyiségek  szakállát;  addig  szorították  a  rabok  nyakát,  amíg  ki 
nem  tátották  a  szájukat,  hogy  belevizeljenek;  rendőrkutyákat  használtak  a  rabok  ellen; 
lábuknál  fogva  fölakasztottak  embereket,  bizonytalan  időre;  megerőszakolták  a  nőket, 
összekötözték  kezüket-lá bukat,  és  mindenféle  tárgyakat  dugtak  be  a  hüvelyükbe. 
Mindenfajta  lelki  kínzást  is  hozzá  kell  adnunk  ezekhez  a  testi  kínzásokhoz:  a  színlelt 
kivégzést  vagy  színlelt  szabadon  bocsátást,  azt,  hogy  a  rab  szeme  láttára  erőszakolták 
meg  valamelyik  családtagját. A  szovjet  tanácsadók  is  részt  vesznek  a  kihallgatásban. 


és  segítenek  a  hóhérnak. Christopher  Andrew  és  Oleg  Gordievsky  rámutatott,  hogy  „a 
KGB  afgán  földön  élte  újra  sztálini  múltja  bizonyos  borzalmait".  70  000  afgán  -  közülük 
30  000  civil  -  tagja  volt  a  KHAD-nak,  és  1500  KGB-tiszt  felügyelete  alatt  működtek. 

Tombolt  a  rémuralom  Kabulban  a  kommunista  államcsíny  óta,  de  azért  egyre  több 
ellenállócsoport  ütötte  föl  a  fejét,  bombák  robbantak  a  kommunista  vezetők  hivatala 
körül.  Tüntetésekre  is  sor  került.  így  1980.  április  27-e  hetében  a  diákok  léptek  sztrájkba, 
hogy  a  maguk  módján  ünnepeljék  meg  az  államcsíny  évfordulóját.  Ezen  a  tüntetésen 
„állítólag  hatvan  diákot,  köztük  hat  lányt  lőttek  agyon".  Egy  hónapig  tartott  a  sztrájk. 
Sok  diákot  és  diáklányt  letartóztattak  és  néhányat  meg  is  kínoztak  miatta.  „A 
legszerencsésebbeket  csak  kicsapták  egy  időre,  vagy  véglegesen  a  középiskolából. A 
nem  kommunistákat  szakmai  tilalmak  sújtották.  A  tanulók  és  a  tanítók  ellen  keményebb 
volt  a  megtorlás.  „Úgy  akartak  ráijeszteni  a  diáklányokra,  hogy  a  hóhérok  bevezették 
őket  a  »borzalomkamrákba«,  ahol  ellenállókat  kínoztak  halálra;  Farida  Ahmadí  levágott 
és  szétszórt  végtagokat  lát  a  KHAD  »kamráiban«.  [...]  Néha  szabadon  bocsátják  a 
diáktársadalomnak  ezeket  a  válogatott  áldozatait,  hogy  elhintsék  a  rettegést  a  társaik 
között,  hogy  figyelmeztetés  legyen  a  beszámolójuk."^^^ 

1983  őszén  az  Amnesty  International  kiadott  egy  dokumentumot,  és  közzétett  egy 
felhívást,  hogy  kieszközölje  bizonyos  foglyok  kiszabadulását.  Haszan  Kakar  történelem 
szakos  tanár,  a  történeti  tanszék  vezetője,  aki  Bostonban,  a  Harvardon  is  tanított,  azért 
került  börtönbe,  mert  (noha  nem  volt  az  ANDP  tagja)  segítette  a  Parcsam  frakció  tagjait, 
és  több  embernek  is  menedéket  adott.  Zárt  ajtók  mögött,  ügyvéd  nélkül  tárgyalták  az 
ügyét.  Ellenforradalmi  bűncselekményekkel  vádolták,  és  nyolcévi  elzárásra  ítélték.  1983- 
ban  fölfüggesztették  az  állásából,  letartóztatták  és  vádemelés  nélkül  fogva  tartották 
Mohammed  Junisz  Akbarit,  az  egyetlen  afgán  atomfizikust;  korábban  már  kétszer  is 
letartóztatták,  1981-ben  és 

1983-ban,^^^  majd  1984-ben  halálra  ítélték.  1990-ben  kivégezték. Azokat  az 
értelmiségieket  is  bebörtönözték,  akik  összefogtak  másokkal,  hogy  együtt  gondolkodva 
keressék  a  békés  megegyezés  módját.  Módszeresen  eltettek  láb  alól  mindenkit,  akiről 
úgy  vélték,  hogy  „fenyegetheti"  a  rendszert. 

Szigorúan  ellenőrizték  a  tájékoztatást.  Minden  olyan  külföldi  persona  non  grata  volt, 
akit  a  rendszer  nem  tüntetett  ki  bizalmával;  orvosokra,  újságírókra  is  ugyanez  vonatkozik. 
Letartóztatásuk  után  a  szovjetek  a  központba  vitték  és  kihallgatták  őket.  Testileg  nem 
bántalmaztak  közülük  senkit,  mert  az  emberbaráti  társaságoknak  tudomásuk  volt  róla, 
hogy  Afganisztánban  tartózkodnak,  és  nyomban  követelték  a  szabadon  bocsátásukat.  De 
mégis  be  kellett  vallaniuk  a  mindenestül  kiagyalt  álperekben,  hogy  kémtevékenységet 
folytattak  idegen  hatalmak  javára,  és  részt  vettek  az  ellenállásban,  jóllehet  csak 
emberbaráti  célok  vezették  őket  Afganisztánba. 

Kellemetlen  tanúk  voltak  ugyan  a  külföldiek,  de  se  nem  kínozták,  se  nem  gyilkolták 
meg  őket.^^"^  Nem  így  az  afgánokat;  aki  gyanús  volt,  azt  rendszerint  letartóztatták, 
megkínozták,  majd  általában  meg  is  gyilkolták.  így  tartóztatták  le  1983.  május  18-án  az 
1966-ban  alakult  Pastu  Szociáldemokrata  Párt  (Afghan  Mellat)  aktivistáit,  pedig,  az 
értesülések  szerint,  nem  támogatták  az  afgán  ellenállást.  Az  Amnesty  International 


közzétette  annak  a  18  letartóztatott  aktivistának  a  -  később  kiegészített  -  névjegyzékét, 
aki  állítólag  „nyilvános  vallomást"  tett.  1980.  június  8-a  és  1982.  április  22-e  között  több 
mint  ötven  -  ellenforradalmi  tevékenység  miatt  kimondott  -  halálos  ítéletet  jelentett  be 
hivatalosan  a  kormány,  1984-ben  77-et,  1985-ben  pedig  40-et.^^^ 

1992.  április  19-én  bevették  a  Pol-i  Csarki  börtönt.  4000  foglyot  szabadítottak  ki.  1992 
májusában  egy  12  000  tetemet  tartalmazó  tömegsírt  fedeztek  föl  a  börtön  környékén. 
1986  nyarán  Sah  Bazgar  kérdőívet  fektetett  föl,  és  Kabulban  52  000,  Dzsalalabadban  meg 
13  000  foglyot  írt  össze  benne.  Eszerint  a  100  000-et  is  meghaladta  a  rabok  teljes 
száma.^^^ 

1986-ban  minden  tisztségéből  leváltották  Babrak  Karmait,  és  a  nagy  gorbacsovista 
elnök,  Mohammed  Nadzsibulláh  lépett  a  helyébe,  aki  azelőtt  úgy  hívatta  magát,  hogy 
„Nadzsib  elvtárs"  hogy  ne  utaljon  a  neve  Allahra,  de  mindjárt  megint  Nadzsibulláh  lett 
belőle,  amikor  a  nemzeti  megbékélésről  kellett  papolni.  Moszkva  embere  volt 
Nadzsibulláh,  az  egykori  orvos,  nagykövet  Iránban,  a  Parcsam  tagja,  1980-tól  1986-ig  ő 
irányította  a  KHAD-ot,  és  annak  a  Juhj  Andropovnak  a  szerencsekívánatait  is  kiérdemelte 
jószolgálataival,  aki  azelőtt  a  KGB  vezetője,  később  a  párt  főtitkára  lett,  Nadzsibulláh 
fivére,  Szeddikullah  Rahi  csak  úgy  hívta  a  testvérét,  hogy  „az  ökör"  és  Borijához 
hasonlította.  Amint  mondta,  Nadzsibulláh  90  000  ember  kivégzését  rendelte  el  és  írta  alá 
hat  esztendő  alatt.^^^ 

A  különleges  szolgálatok  irányításán  kívül  személyesen  is  megkínzott  sok  embert. 
Kevés  ilyen  maradt  életben,  és  az  egyikük  így  számol  be  róla.  „[...]  Ismételten  tagadtam 
a  terhemre  rótt  vádakat,  és  akkor  Nadzsibulláh  lépett  hozzám,  és  többször  hasba  és 
képen  vágott.  Összeestem.  Félájultan  hevertem  a  földön,  ő  meg  az  arcomat  és  a  hátamat 
rugdosta.  Orromon,  számon  dőlt  a  vér.  Csak  órák 

múlva  tértem  magamhoz,  amikor  már  visszavittek  a  zárkámba." 

A  legteljesebb  önkénnyel  párosult  a  politikai  rémuralom.  Egy  kereskedőt,  aki  valamikor, 
Záhir  király  alatt,  nemzetgyűlési  képviselő  volt,  tévedésből  tartóztattak  le,  megkínozták, 
majd  szabadon  bocsátották:  „Körülbelül  este  fél  tízkor  tartóztattak  le.  [...]  Olyan  zárkába 
kerültem,  ahol  két  másik  rab  is  volt,  egy  Kabultól  északra,  Kalahanba  való  építőmunkás 
meg  egy  nangahari  tartományi  tisztviselő,  aki  azelőtt  a  földművelésügyi  minisztériumban 
dolgozott.  A  munkásról  látszott,  hogy  súlyosan  bántalmazták.  Csupa  vér  volt  a  ruhája,  a 
karjait  nagy  sebek  borították.  [...]  Elvezettek  kihallgatásra.  Azt  mondták,  hogy  az  utóbbi 
hetekben  Mazar-i  Sarifban  és  Kandahárban  jártam,  és  az  volt  az  utazásom  célja,  hogy 
elégedetlenséget  szítsak  a  kormány  ellen.  [...]  Több  mint  fél  éve  ki  sem  tettem  a  lábam 
Kabulból.  Hangoztattam,  hogy  ártatlan  vagyok,  erre  aztán  megkezdődött  az  ütlegelés. 
[...]  Egy  tekerős  telefonhoz  kapcsolták  a  lábujjaimat,  és  villanyáramot  vezettek  belém. 
[...]  Utána  már  nem  faggattak  Két  nap  múlva  bejött  a  zárkámba  a  KHAD  egyik  embere, 
aki  a  vallatásomon  is  jelen  volt,  és  azt  mondta,  hogy  szabadon  engednek.  Azt  is  mondta, 
hogy  most  már  meggyőződött  róla  a  KHAD,  hogy  tévedésből  tartóztattak  le..."^^^ 

A  gyerekekkel  szemben  is  érvényesült  a  terror.  Összefogdosták,  és  elvitték  őket  a 
Szovjetunióba,  kiképezték  őket  gyerekkémnek,  hogy  furakodjanak  be  az  ellenállásba. 
Naim  ezt  mesélte  Sah  Bazgarnak:  „Heratba  való  vagyok.  Nyolcéves  koromban  kivettek  az 
iskolából  és  beléptettek  a  Szazmanba  [az  afgán  kommunista  iijúsági  szövetségbe],  utána 


kilenc  hónapot  a  Szovjetunióban  töltöttem.  Némely  szülőt  kényszerítették,  hogy 
beleegyezzen.  Az  én  apámat  nem  kellett,  az  kommunista  volt,  ő  belement.  Anyám  már 
meghalt.  Apám  meg  újra  megnősült.  Otthon,  egy  fivéremen  meg  egy  nővéremen  kívül, 
mindenki  a  Halk  tagja  volt.  Apám  eladott  a  szovjeteknek.  Hónapokig  pénzt  kapott  értem. 
[...]  Kémkednünk  kellett."  Kábítószerezték  a  gyerekeket,  hogy  minél  szorosabb  függő 
viszonyban  legyenek,  az  idősebbek  már  az  örömlányok  „szolgáltatásaiban"  is  részesültek. 

Halt  meg  gyerek  a  szemed  láttára? 

-  Nem  is  egy.  Egyszer  áramütés  miatt.  Egy  gyereknek  felszökött  a  teste,  talán 
egyméternyire  is,  majd  visszaesett  a  földre.  Az  a  gyerek  nem  akart  vállalkozni  erre  a 
kémmunkára.  Szemére  vetették,  hogy  nem  árulta  be  az  egyik  társát,  aki  alámászott  egy 
szovjet  páncélosnak,  nyilván  azért,  hogy  fölgyújtsa.  A  szemünk  láttára  akasztották  föl  egy 


fára.  »így  jár,  aki  nem  teljesíti  a  parancsot«  -  kiabálták  a  vezetők"  -  tanúsítja  Naim.^^° 


Összesen  30  000  hat-tizennégy  éves  gyereket  küldtek  ki  a  Szovjetunióba.  A  tiltakozó 


szülőket  ellenállónak  tekintették  és  bebörtönözték. 


Az  egész  lakosságot  sújtotta  a  terror,  minden  korosztály  ennek  a  totális  háborúnak  és 
ennek  a  totalitárius  politikának  az  áldozata  volt.  A  szovjet  megszálló  csapatok 
mindenáron  föl  akarták  számolni  az  ellenállás  gócait.  Ehhez  kellett  a  nagyban  alkalmazott 
terror:  a  polgári  lakosság  bombázása,  a  falusiak  tömeges  legyilkolása,  kényszerű 
elvándorlása.  Politikai  terror  is  járult  a  polgári  lakosság  ellen  alkalmazott  terrorhoz; 
minden  nagyvárosban  voltak  különleges  börtönök,  ahol  kínozták,  és  többnyire 
meggyilkolták  a  foglyokat. 


A  beavatkozás  következményei 

A  kommunista  államcsíny,  majd  a  szovjet  beavatkozás  tragikus  következményekkel  járt 
Afganisztánban,  A  hatvanas  évek  óta  gazdasági  fejlődés  volt  az  országban,  modernizálás, 
fölsejlettek  a  demokratikus  működés  jelei,  de  Daud  kommunisták  támogatta  államcsínye 
már  csírájában  elfojtotta  ezt  a  demokratikus  folyamatot,  Moszkva  embereinek 
hatalomátvétele  megtörte  az  ország  gazdasági  lendületét,  Afganisztán  elmerült  a 
polgárháborúban.  A  gazdaság  hadigazdasággá  változott,  és  lényegében  szovjet 
érdekeket  szolgált.  Mindenféle  (fegyver-,  kábítószer-  stb.)  kereskedelmeket  szerveztek. 
Csakhamar  tönkrement  a  gazdaság.  Még  ma  is  nehéz  fölmérnünk  a  katasztrófa  arányait. 
Az  ország  mintegy  tizenhatmilliónyi  egész  lakosságából  ötmillióan  hagyták  el  hazájukat, 
mentek  el  Pakisztánba,  Iránba,  ahol  nyomorúságos  körülmények  között  élnek.  A  halottak 
számát  is  bajosan  lehet  megállapítani;  a  beszámolók  szerint,  valószínűleg  másfél¬ 
kétmillió  áldozata  volt  a  háborúnak,  ezek  90%-a  a  civil  lakosság  köréből.  Két-  és 
négymillió  közé  teszik  a  sebesültek  számát.  Vitathatatlan  a  kommunizmus  közvetlen  és 
közvetett  szerepe  az  iszlám  mozgalmak  föllendülésében,  a  nemzetiségek  közötti 
feszültségek  kiéleződésében,  még  ha  manapság  nehéz  is  vizsgálni  ezt  a  felelősséget. 
Afganisztán  már  a  korszerűsödés  útján  járt,  de  olyan  országgá  változott,  hogy  ha  szóba 
kerül  is,  már  csak  a  háború  és  az  erőszak  ottani  kultuszáról  beszélhetünk. 


Stéphane  Courtois 


MIÉRT? 


„A  Forradalom  kék  szemeiből  muszáj-kegyetlen  csillogás  lövell." 


Louis  Aragon:  A  Vörös  Front 


Arra  tett  kísérletet  ez  a  könyv,  hogy  -  az  elvakultságon,  a  pártos  szenvedélyeken,  a 
szándékos  feledékenységen  túl  -  fölvázolja  a  kommunista  világban  elkövetett 
bűncselekmények  átfogó  képét,  az  egyéni  gyilkosságtól  a  tömegmészárlásokig.  A 
kommunizmus  XX.  századbeli  jelenségéről  való  általános  elmélkedésnek  ez  csak  az  egyik 
szakasza,  de  döntő  pillanathoz  kapcsolódik:  1991-ben  megállt  Moszkvában  a  rendszer 
szívverése,  és  hozzájutottunk  egy  mindeddig  szigorúan  rejtegetett,  gazdag 
okmánytárhoz.  De  még  a  legokadatoltabb,  legalaposabb  ismeretek  nélkülözhetetlen 
felhalmozása  sem  elégítheti  ki  sem  kíváncsi  értelmünket,  sem  pedig  a  lelkiismeretünket. 
Valójában  változatlanul  az  az  alapkérdés:  „Miért"?  Miért  vált  szinte  mindjárt  véres 
diktatúrává,  majd  bűnös  rendszerré  az  1917-ben  feltűnt  modern  kommunizmus?  Csak  a 
legvégletesebb  erőszakkal  érhette  el  a  céljait?  Mi  a  magyarázata,  hogy  a  kommunista 
hatalom  mindennapinak,  természetesnek,  közönségesnek  fogta  fel,  és  gyakorolta  a  bűnt, 
ráadásul  évtizedeken  át? 

Szovjet-Oroszország  volt  az  első  kommunista  rendszerű  ország.  Ez  volt  egy  lassanként 
fölépülő,  majd  1945  után  roppantul  kiterjedt  kommunista  világrendszer  szíve  és 
hajtóereje.  A  lenini  és  sztálini  Szovjetunió  lett  a  modern  kommunizmus  ősmintája.  Azért 
is  meglepő,  hogy  eleve  bűnös  irányba  indult  el  ez  az  ősminta,  mert  szembefordult  így  a 
szocialista  mozgalom  fejlődésével. 

A  XIX.  század  folyamán  a  francia  forradalom  alapvető  tapasztalatai  uralták  a  forradalmi 
erőszakról  való  elmélkedést.  Ennek  a  forradalomnak  egy  igen  erőszakos  szakasza  zajlott 
le  1793-94-ben,  és  ez  az  erőszak  három  fő  alakot  öltött.  A  „szeptemberi  mészárlás"  volt  a 
legvadabb;  ezer  embert  gyilkoltak  meg  ekkor  Párizsban  a  zavargások  folyamán,  de  nem 
lépett  föl  ellene  semmiféle  kormányrendelet,  semmiféle  pártutasítás.  A  legismertebb 
formája  pedig  a  forradalmi  törvényszék,  a  megfigyelő  (besúgó)  bizottságok  és  a  nyaktiló 
felállítása  volt:  ezek  együttesen  Párizsban  2625,  egész  Franciaországban  pedig  16  600 
ember  halálát  okozták.  Sokáig  titokban  maradt  a  Vendée  kiirtásával  megbízott 
köztársasági  „pokoli  hadoszlopok"  művelte  terror,  amely  tízezrével  szedte  áldozatait  a 
fegyvertelen  lakosság  körében.  De  csak  olyan  véres  kitérőt  alkotnak  a  terrornak  ezek  a 
hónapjai,  amely  csak  egyetlen  mozzanat  a  kiépült  demokratikus  köztársaság,  az 
alkotmány,  a  választott  nemzetgyűlés  és  a  politikai  viták  jellemezte  hosszabb  fejlődési 
pályán. 

És  amikor  a  konvent  összeszedte  magát  egy  kicsit,  megbuktatták  Robespierre-t,  és 
véget  ért  a  terror. 

Francois  Fürét  azonban  rámutat,  hogyan  születik  meg  akkor  a  forradalomnak  egy 
bizonyos,  most  már  a  végletes  eszközöktől  elválaszthatatlan  fogalma:  „A  félelem 
kormányzása  a  terror,  amelyet  Robespierre  elméletileg  az  erény  kormányzásának 


értelmez  át.  Azért  lett  a  terror,  hogy  végezzen  az  arisztokráciával,  de  a  gonoszok 
megfékezésének  és  a  bűn  leküzdésének  eszközévé  vált.  Arányait  tekintve  immár  a 
forradalommal  egyenlő,  elválaszthatatlan  tőle,  mert  csakis  a  terror  hozhatja  majd 
egyszer  létre  a  polgárok  köztársaságát.  [...]  Csak  azért  nem  lehetséges  még  a  szabad 
polgárok  köztársasága,  mert  gonoszok  az  emberek,  megrontotta  őket  a  történelmi  múlt; 
a  forradalom,  ez  a  vadonatúj  történelem  majd  új  embert  teremt,  a  terror  segítségével."^ 

Bizonyos  szempontokból  már  a  bolsevikok  eljárását  előlegezte  a  terror:  azzal,  hogy  a 
jakobinus  csoport  kihasználta  a  társadalmi  feszültségeket,  elfajult  az  ideológiai  és 
politikai  elvakultság,  irtóháború  indult  a  parasztság  lázadó  része  ellen.  Vitathatatlanul 
Robespierre  kezdte  kikövezni  azt  az  utat,  amely  később  Lenint  vezette  a  rémuralom  felé. 
Hiszen  Robespierre  jelentette  ki  a  konvent  előtt  a  prairiali  törvények  megszavazásakor: 
„Az  is  elég  a  haza  ellenségeinek  megbüntetéséhez,  ha  megállapítjuk  a 
személyazonosságukat.  Nem  is  büntetni  kell,  hanem  el  kell  pusztítani  őket."^ 

A  terrornak  ez  az  alapvető  tapasztalata,  a  jelek  szerint,  nemigen  foglalkoztatta  a  XIX. 
század  főbb  forradalmi  gondolkodóit.  Maga  Marx  is  kevés  figyelmet  szentelt  neki;  igaz, 
hangsúlyozta  „az  erőszak  szerepét  a  történelemben"  és  kardoskodott  mellette,  de  csak 
valami  nagyon  általános  elvet  látott  benne,  amely  nem  az  egyén  elleni  erőszak 
módszeres  és  szándékos  meghonosítására  irányul,  ha  nem  mentes  is  bizonyos 
kétértelműségtől,  amelyet,  mint  a  társadalmi  összeütközések  megoldásának  eszközét,  ki 
is  használtak  a  terrorizmus  bajnokai.  A  párizsi  kommünnek  és  az  utána  következő,  igen 
kemény  megtorlásnak  a  -  munkásmozgalomra  nézve  lesújtó  -  tapasztalatai  (legalább 
húszezer  halott)  alapján  Marx  határozottan  elítélte  ezt  a  fajta  akciót.  Abban  a  vitában, 
amely  az  I.  Internacionáléban  folyt  róla  Marx  és  Mihail  Bakunyin  orosz  anarchista  között, 
a  jelek  szerint  kétségkívül  az  előbbi  kerekedett  fölül.  Közvetlenül  az  1914-es  háború  előtt 
úgy  tetszett,  hogy  szinte  lezárult  a  terrorista  erőszakról  folyó  belső  vita  a  szocialista  és 
munkásmozgalomban. 

Ezzel  párhuzamosan  új  és  döntő  tényező  volt  a  parlamenti  demokrácia  gyors  fejlődése 
Európában  és  az  Egyesült  Államokban.  Bebizonyította  a  parlamenti  gyakorlat,  hogy  a 
szocialistáknak  meglehet  a  súlyuk  a  politikai  mezőnyben.  Az  1910-es  választásokon  74 
képviselőhöz  jutott  az  SFIO;  ehhez  járult  30  Riggeden  szocialista,  akiknek  a  vezetője, 
Millerand  már  1899-ben  belépett  egy  „burzsoá"  kormányba;  Jean  Jaurés  volt  az  összekötő 
kapocs  a  régimódi  forradalmi  szócséplés  és  a  mindennapi  újító  és  demokratikus  akció 
között.  A  német  szocialisták  voltak  a  legerősebbek  és  legjobban  szervezettek  egész 
Európában;  közvetlenül  1914  előtt  egymillió  párttagjuk  volt,  110  képviselőjük,  220 
küldöttjük  a  tartományi  gyűlésekben,  a  Landtagokban,  12  000  városi  tanácsosuk,  89 
napilapjuk.  Angliában  is  nagy  létszámú  és  szervezett  munkásmozgalom  volt,  amely 
erősen  támaszkodott  a  hatalmas  szakszervezetekre.  A  skandináv  szociáldemokrácia  igen 
tevékeny,  nagy  mértékben  reformszellemű  és  határozottan  parlamenti  irányzatú 
mozgalom  volt.  Joggal  remélhették  a  szocialisták,  hogy  egyszer,  nem  is  olyan  sokára, 
abszolút  parlamenti  többséget  szerezhetnek,  és  akkor  majd  meglesz  a  módjuk,  hogy 
békés  úton  lássanak  hozzá  alapvető  társadalmi  reformjaikhoz. 

A  XIX.  század  végének  egyik  legnagyobb  marxista  elméleti  szakembere,  Eduard 
Bernstein  -  (Kari  Kautskyval  együtt)  Marx  végrendeleti  végrehajtója  -  is  jóváhagyta 


elméletileg  ezt  a  fejlődést;  úgy  gondolta,  hogy  a  kapitalizmus  nem  mutatja  a  Marx  jelezte 
csőd  tüneteit,  ezért  a  szocializmusba  való  fokozatos  és  békés  átmenetet  ajánlotta, 
mégpedig  azon  az  alapon,  hogy  a  munkásosztály  kitanulja  a  demokráciát  és  a 
szabadságot.  Marx  azt  a  reményét  fejezte  ki  1872-ben,  hogy  a  forradalom  békés 
formákat  ölthet  az  Egyesült  Államokban,  Angliában  és  Hollandiában.  Barátja  és 
tanítványa,  Friedrich  Engels  mélyítette  el  az  ilyen  irányú  gondolkodást  Marx 
Osztályharcok  Franciaországban  című  munkájának  1895-ben  megjelent  második 
kiadásához  írt  előszavában. 

A  szocialisták  mégis  kétértelmű  magatartást  tanúsítottak  a  demokráciával  szemben. 
Franciaországban,  a  századfordulón,  ellentétes  álláspontokra  helyezkedtek  a  Dreyfus- 
ügyben:  Jaurés  kiállt  Dreyfus  mellett,  de  Jules  Guesde,  a  francia  marxizmus  fő  alakja 
megvetően  jelentette  ki,  hogy  semmi  keresnivalója  a  proletariátusnak  a  burzsoá  világ 
belső  viszályában.  Nem  volt  egyöntetű  az  európai  baloldal,  és  bizonyos  irányzatai  -  az 
anarchisták,  szindi  ka  listák,  blanquisták  -  még  arra  hajlottak,  hogy  radikálisan,  akár 
erőszakosan  is  elutasítsák  a  parlamentarizmust.  De  a  hivatalosan  marxista  II. 
Internacionálé,  közvetlenül  az  1914-es  háború  előtt,  békés  megoldások  felé  tájékozódott, 
és  a  tömegek  mozgósítására,  az  általános  választójogra  számított. 

Az  internacionáléban  már  a  század  elején  feltűnt  egy  szélsőséges  szárny,  amelyhez  az 
orosz  szocialisták  legkeményebb  frakciója,  a  Lenin  vezette  bolsevikok  csoportja  tartozott. 
A  bolsevikok  a  marxizmus  európai  hagyományaihoz  szegődtek,  de  az  orosz  forradalmi 
mozgalom  televényébe  is  mélyen  belegyökereztek.  Ez  a  forradalmi  mozgalom  az  egész 
XIX.  század  folyamán  szoros  kapcsolatban  volt  azzal  a  kisebbségi  erőszakkal,  amely  a 
híres  Szergej  Nyecsajevben  találta  meg  az  első  radikális  kifejezését,  abban  a 
személyiségben,  akiről  Dosztojevszkij  a  forradalmár  alakját,  Pjotr  Verhovenszkijt  mintázta 
Ördögök  című  jől  ismert  regényében;  Nyecsajev  így  határozta  meg  magát  A  forradalmár 
kiskátéja  című,  1869-ben  írott  művében:  „A  forradalmár  eleve  elveszett  ember.  Nincsenek 
külön  érdekei,  magánügyei,  érzelmei,  egyéni  vonzalmai,  vagyona,  még  neve  sincs. 
Mindent  elnyom  benne  egy  minden  mást  kizáró  érdek,  egyetlen  gondolat,  egyetlen 
szenvedély:  a  forradalom.  Lénye  mélyén,  nemcsak  szóban,  hanem  ténylegesen  is, 
minden  kapcsolatot  megszakított  a  közrenddel,  az  egész  civilizált  világgal,  minden 
törvénnyel,  illemmel,  a  világ  társadalmi  szokásaival  és  erkölcsi  szabályaival.  Mindennek 
könyörtelen  ellensége  a  forradalmár,  és  csak  azért  él  ebben  a  világban,  hogy  biztosabban 
elpusztíthassa."^ 

Utána  a  céljait  is  meghatározta  Nyecsajev:  „Csak  az  a  remény  vezeti  a  forradalmárt  a 
politikai  és  társadalmi  életben,  a  műveltnek  mondott  világban,  csak  az  a  hit  élteti  benne, 
hogy  a  lehető  leggyorsabban  és  a  legteljesebb  mértékben  elpusztíthatja.  Nem 
forradalmár,  ha  valami  iránt  is  szánalmat  érez  ebben  a  világban.""^  És  máris  tettre  kész: 
„Különféle  csoportokra  kell  osztani  ezt  a  mocskos  társadalmat.  Azok  vannak  az  elsőben, 
akiket  haladéktalanul  halálra  kell  ítélni.  [...]  A  másodikban  meg  azok  legyenek,  akiknek 
egyelőre  meghagyjuk  az  életét,  hogy  az  elkerülhetetlen  fölkelésre  késztessék  a  népet 
rémtetteikkel." 

Követői  is  akadtak  Nyecsajevnek.  1887.  március  l-jén  merényletet  követtek  el  III. 
Sándor  cár  ellen;  kudarcot  vallott  a  merénylet,  de  letartóztatták  a  tetteseit,  köztük  Lenin 


bátyját,  Alekszandr  Iljics  Uljanovot,  akit  felakasztottak  négy  cinkosával  együtt.  Mélyen 
gyökerezett  Leninben  a  rendszer  iránti  gyűlölet;  egyébként  a  politikai  bizottság  tagjainak 
tudta  nélkül,  maga  Lenin  személyesen  határozta  el  és  szervezte  meg  a  Romanovok  cári 
családjának  meggyilkolását  1918-ban. 

Martin  Malia  szerint  egy  kis  értelmiségi  csoport  erőszakcselekménye,  „ez  a  francia 
forradalomhoz  való  képzeletbeli  visszatérés  jelezte,  hogy  színre  lépett  a  világon  a 
terrorizmus  mint  módszeres  politikai  taktika  (ami  jócskán  különbözik  a  magányos 
merénylet  terrorizmusától).  így  az  alulról  (a  tömegekből)  kiinduló  felkelés  demagóg 
stratégiája  és  a  felülről  (a  vezető  elitből)  kiinduló  terror  együttesen  vezetett  oda,  hogy 
olyan  politikai  erőszakot  igazoltak,  amely  meghaladta  az  1789  és  1871  közötti  nyugat¬ 
európai  forradalmi  mozgalmak  kezdeti  jogosultságát.^ 

Ez  a  rögtönzött  politikai  erőszak  azonban  abból  az  erőszakból  táplálkozott,  amely 
évszázadok  óta  járta  át  Oroszország  életét,  és  amelyet  Héléne  Carrére  d'Encausse  is 
hangsúlyoz  az  orosz  nyomorúságról  írott  könyvében:  „Ez  az  ország  példátlan 
nyomorúságával  rejtélynek  hat  mindenki  előtt,  aki  az  ország  sorsát  fürkészi.  Ennek  az 
évszázados  nyomorúságnak  a  mélyen  rejlő  rugóit  próbáltuk  földeríteni,  amikor  úgy 
találtuk,  hogy  a  jelek  szerint  különleges  kapcsolat  van  itt  -  és  mindig  rossz  értelemben  -  a 
hatalom  megszerzése  vagy  megtartása  és  az  egyéni  vagy  tömeges,  valóságos  vagy 
jelképes  politikai  gyilkosság  alkalmazása  között.  [...]  Ez  a  hosszú,  gyilkos  hagyomány 
kétségkívül  úgy  alakította  a  közös  tudatot,  hogy  kevés  tér  jut  benne  a  békés  politikai  élet 
iránti  várakozásnak."^ 

A  „Rettenetesnek"  mondott  IV.  Iván  cár  még  nincs  tizenhárom  éves,  amikor  1543-ban 
kutyákkal  tépeti  szét  Sujszkij  herceget,  a  miniszterelnökét.  1560-ban,  a  felesége  halála 
után,  bosszuló  düh  tör  ki  rajta;  mindenkiben  lehetséges  árulót  gyanít,  egyre  tágabb 
körökben  irtja  ki  valóságos  vagy  vélt  ellenfelei  minden  hozzátartozóját.  Olyan  testőrséget 
szervez  -  az  opricsnyinát  -  amelynek  teljhatalma  van,  és  egyaránt  gyakorolja  az  egyéni  és 
a  kollektív  terrort.  1572-ben  megöleti  az  opriscsnyina  tagjait,  majd  a  saját  trónörökös  fiát 
is  meggyilkoltatja.  Az  ő  uralkodása  alatt  vezetik  be  a  jobbágyságot.  Nagy  Péter  sem 
bánik  kesztyűs  kézzel  sem  Oroszország  esküdt  ellenségeivel,  sem  az  arisztokráciával,  de 
még  a  néppel  sem;  és  ő  is  meggyilkolta  trónörökös  fiát,  mégpedig  saját  kezűleg. 

Oroszországban,  Ivántól  Péterig,  ugyanaz  a  sajátos  működés  van  folyamatban,  amely  a 
korlátlan  hatalomból  fakadó  haladásvágyat  egyesíti  azzal  a  törekvéssel,  hogy  egy 
önkényeskedő  és  terrorista  államnak  rendelje  alá  a  mind  szembetűnőbb  szolgaságba 
taszított  népet  és  elitet.  Ahogy  Vaszilij  Grosszman  íija  a  jobbágyság  1861-es  eltörléséről; 
„Ez  az  esemény,  ahogy  a  következő  század  megmutatta,  forradalmibb  volt,  mint  a  nagy 
októberi  forradalom  győzelme.  Ez  az  esemény  megingatta  Oroszország  ezeréves  alapjait, 
pedig  sem  Péter,  sem  Lenin  nem  nyúlt  ezekhez  az  alapokhoz;  alárendelték  a  haladást  a 
rabszolgaságnak."^  És,  mint  mindig,  csak  valami  felfokozott,  állandó  erőszakkal  lehetett 
fenntartani  évszázadokon  át  ezt  a  rabszolgaságot. 

Tomás  Masaryk,  ez  az  igen  művelt  államférfi,  az  1918-as  Csehszlovák  Köztársaság 
alapítója  jól  ismerte  a  forradalmi  Oroszországot  -  hiszen  ott  volt  1917  és  1919  között  -,  és 
eleve  kapcsolatot  látott  a  cári  és  a  bolsevik  erőszak  között.  Ezt  írta  1924-ben:  „Az 
oroszok,  a  bolsevisták  és  a  többiek  egyaránt  a  cárizmus  gyermekei,  évszázadokon  át  az 


nevelte,  alakította  őket.  A  cárt  elpusztíthatták,  de  a  cárizmust  nem  pusztították  el.  Ha 
kifordították  is,  most  is  csak  a  cári  egyenruhában  járnak.  A  bolsevisták  nem  voltak 
fölkészülve  az  építő,  igazgatási  forradalomra,  csakis  a  tagadó  forradalomra,  vagyis  sok 
fölösleges  rombolást  vittek  véghez,  eszmei  elvakultság,  szűk  látókör  és  műveletlenség 
miatt.  Különösen  azt  vetem  a  szemükre,  hogy  csakúgy,  mint  a  cárok,  igazi  örömüket 
lelték  a  gyilkolásban."^ 

Ez  az  erőszakkultúra  nem  a  hatalmi  körök  sajátja  volt.  Ha  fölkeltek  a  paraszttömegek, 
a  nemesek  lemészárlása  és  a  vad  terror  is  mindennapos  lett.  Két  ilyen  lázadás  maradt 
meg  az  orosz  emlékezetben,  Sztyenyka  Razin  felkelése  1667  és  1670  között,  de  főleg  az 
az  óriási  parasztlázadás,  1773  és  1775  között,  amelynek  Pugacsov  állt  az  élén,  és  amely 
megrengette  Nagy  Katalin  trónusát. 

Hosszú,  véres  nyomot  hagyott  maga  után  végig  a  Volga  völgyében,  amíg  el  nem  fogták 
a  vezérét,  és  ki  nem  végezték  iszonyatos  körülmények  között;  fölnégyelték,  darabokra 
vágták,  és  kutyák  elé  vetették. 

Ha  hihetünk  Makszim  Gorkijnak,  aki  az  1917  előtti  Oroszország  írója,  tanúja  és 
tolmácsa  volt,  magából  a  társadalomból  fakadt  ez  az  erőszak.  1922-ben,  amikor  javában 
kárhoztatja  a  bolsevik  módszereket,  hosszú,  baljós  írást  vetett  papírra: 

„A  kegyetlenség  -  ez  képesztett  el  és  ez  gyötört  egész  életemben.  Hol,  miben  rejlenek 
az  emberi  kegyetlenség  gyökerei?  Sokat  gondolkodtam  rajta,  de  semmit  sem  értettem 
meg  belőle,  és  ma  sem  értek  semmit.  [...]  Most,  az  európai  háború  szörnyű  tébolya  és  a 
forradalom  véres  eseményei  után,  [...1  meg  kell  mondanom,  hogy  a  jelek  szerint  egy 
jottányit  sem  változott  az  orosz  kegyetlenség;  elmondhatjuk,  hogy  változatlanok  a 
formái.  A  XVII.  század  elején  azt  meséli  egy  évkönyvíró,  hogy  akkoriban  ilyenféle  kínzás 
járta:  »Puskaport  tettek  valakinek  a  szájába,  és  meggyújtották;  másoknak  alulról  dugták 
be  a  puskaport.  Átlyukasztották  a  nők  mellét,  kötelet  fűztek  át  a  sebeken,  és  annál  a 
kötélnél  fogva  akasztották  fel  a  nőket. «  1918-ban  és  1919-ben  a  Donnál  és  az  Uraiban  is 
ugyanezt  tették:  egy  emberbe  dinamitpatront  dugtak  alulról,  és  a  levegőbe  röpítették. 
Azt  hiszem,  hogy  -  amint  csak  az  angolok  sajátja  a  humorérzék  -  csak  az  oroszok  sajátja 
egy  bizonyos  kegyetlenségérzék,  az  a  hidegvérű  kegyetlenség,  amely  mintha  azt  kutatná, 
vajon  meddig  képes  ellenállni  az  ember  a  szenvedésnek,  mintha  a  kitartás,  az 
életképesség  határait  tanulmányozná.  Valami  ördögi  kimódoltságot  érez  az  ember  az 
orosz  kegyetlenségben;  van  benne  valami  körmönfont,  valami  keresett.  Nem  lehet  olyan 
tulajdonképp  semmitmondó  szavakkal  megmagyarázni  ezt  a  sajátosságot,  hogy  lelki 
torzulás  vagy  szadizmus.  [...]  Szót  sem  érdemelne  a  dolog,  ha  csak  beteges  egyéni 
lelkűiét  kifejezései  volnának  ezek  a  kegyetlen  tettek;  akkor  nem  moralistára,  hanem 
elmegyógyászra  tartoznának.  Itt  csak  a  mások  szenvedésével  való  közös  szórakozásra 
utalok.  [...]  Melyik  tábor  a  kegyetlenebb;  a  fehér  vagy  a  vörös?  Valószínűleg  mindkettő 
ugyanolyan  kegyetlen,  mert  egyik  is,  másik  is  orosz.  Különben  a  történelem  nagyon 
világos  választ  ad  erre  a  kegyetlenség  fokozatait  firtató  kérdésre:  a  legtevékenyebb  a 
legkegyetlenebb. 

De  azért  a  XIX.  század  közepétől  kezdve  Oroszország  mintha  valami  mérsékeltebb, 
„nyugatibb"  „demokratikusabb"  fejlődésirányt  vett  volna.  1861-ben  II.  Sándor  cár 
eltörölte  a  jobbágyságot,  és  felszabadította  a  parasztokat;  létrehozta  a  zemsztvókat,  a 


helyi  hatalmi  szerveket.  1864-ben  független  bírósági  rendszert  honosított  meg,  hogy 
lerakja  a  jogállam  alapjait.  Virágzottak  az  egyetemek,  a  művészetek,  a  folyóiratok. 
Vidéken  -ahol  a  népesség  85%-a  lakott  -  1914-re  jórészt  megszűnt  az  írástudatlanság.  A 
jelek  szerint  „civilizációs"  áramlatba  került  a  társadalom,  és  ez  az  áramlat  minden  szinten 
az  erőszak  enyhítése  felé  terelte.  Még  a  levert  1905-ös  forradalom  is  csak  ösztönözte  az 
egész  társadalom  demokratikus  mozgását.  Paradox  módon  éppen  akkor,  amikor  már  úgy 
tetszett,  hogy  úrrá  lesz  a  reform  az  erőszakon,  a  babonán,  az  avatagságon,  mindent 
elrontott  a  háború,  és  1914.  augusztus  l-jén  hirtelen  a  legvadabb  tömeges  erőszak 
rontott  be  az  európai  színtérre. 

„Aiszkhülosz  Oreszteiája.  azt  mutatja  be  -  írja  Martin  Malia  -,  hogy  a  vétek  csak  vétket 
szül,  az  erőszak  erőszakot,  amíg  csak  a  halmazati  szenvedés  le  nem  vezekli  a  láncolat 
első  vétkét,  az  emberi  nem  eredendő  bűnét.  Hasonlóképpen  -  valamiféle  Atridák-átka  az 
Európa-házban  -  az  1914-es  augusztusi  vér  szülte  az  egész  évszázadon  uralkodó 
nemzetközi  és  társadalmi  erőszakláncolatot:  az  első  világháborúval  járő  erőszak  és 
öldöklés  nem  állt  arányban  azzal  a  nyereséggel,  amelyet  bármely  tábor  remélhetett 
magának.  A  háború  okozta  az  orosz  forradalmat  és  a  bolsevik  hatalomátvételt."  Lenin 
is  vállalta  volna  ezt  az  elemzést;  ő  már  1914-ben  azt  kívánta,  hogy  változtassák 
„polgárháborúvá  az  imperialista  háborút"  és  azt  jósolta,  hogy  szocialista  forradalom 
sarjad  a  kapitalista  háborúból. 

Négy  esztendeig  szakadatlanul  tombolt  az  erőszak,  a  szüntelen  és  kilátástalan 
mészárlás  nyolc  és  fél  millió  harcos  életébe  került.  Újfajta  háború  volt  ez  -  Ludendorff 
német  tábornok  úgy  határozta  meg,  hogy  „totális  háború"  még  a  halálban  is  egy  kalap 
alá  vett  katonákat,  civileket  egyaránt.  A  világtörténelemben  még  sosem  látott  szintet  ért 
el  az  erőszak,  mégis  egész  sereg  nemzetközi  törvény  és  szokás  szorította  korlátok  közé. 

De  azért  a  gyakran  borzasztó  körülmények  között  gyakorlattá  vált  mindennapi  vérfürdő 
-  a  gáz,  a  gránátlégnyomástól  élve  eltemetett  emberek,  a  hosszú  haláltusa  az  arcvonalak 
között  -  igen  súlyosan  nehezedett  az  emberiség  lelkiismeretére,  meggyengült  tőle  az 
emberek  lelki  ellenállása  a  halállal,  a  maguk  és  embertársaik  halálával  szemben. 
Bizonyos  érzéketlenség  fejlődhetett  ki  tőle  az  emberben,  akár  bizonyos  érzelemnélküliség 
is.  Kari  Kautsky,  a  német  szocializmus  fő  vezetője  és  elméleti  szakembere  is  visszatért  rá 
1920-ban:  „Főleg  a  háborút  kell  hibáztatnunk  érte,  hogy  vadállati  törekvéssé  változtak 
az  emberbaráti  törekvések.  [...]  A  világháború  négy  évig  habzsolta  a  majdnem  egész  - 
egészséges  -  férfilakosságot,  a  militarizmus  brutális  vonásai  már  az  érzéketlenség  és  a 
vad-állatiasság  tetőfokára  hágtak,  és  akkor  már  maga  a  proletariátus  sem  tudott 
szabadulni  a  hatásuk  alól.  A  legsúlyosabb  fertőzést  szenvedte  el  tőlük,  és  minden 
tekintetben  lealjasodva  került  ki  belőle.  Akik  hazatértek,  nagyon  is  hajlamosak  lettek  rá  a 
háborús  szokások  következtében,  hogy  békeidőben  is  véres  tettekkel  és  erőszakosan 
védelmezzék  érdekeiket  és  érvényesítsék  követeléseiket  polgártársaikkal  szemben.  Ez  a 
polgárháború  egyik  magyarázata."^^ 

Érdekes:  egyik  bolsevik  vezető  sem  vett  részt  a  háborúban,  vagy  azért,  mert 
száműzetésben  élt  -  Lenin,  Trockij,  Zinovjev  -,  vagy  azért,  mert  -  mint  Sztálinnak, 
Kamenyevnek  -  Szibéria  belsejében  volt  a  kényszerlakhelye.  Nagy  részük  katonai 
tapasztalat  nélküli  könyvmoly  volt,  vagy  gyűlési  szónok,  soha  sem  vett  részt  igazi 


harcban,  amelyben  igazi  halottak  is  vannak.  Amíg  át  nem  vették  a  hatalmat,  főleg  csak 
világnézeti  és  politikai  szócsatákat  vívtak.  Csak  valami  elvont  képzetük  lehetett  halálról, 
mészárlásról,  emberi  katasztrófáról. 

Ez  a  háború  borzalmaival  kapcsolatos  személyes  járatlanság  is  szerepet  játszhatott  a 
brutalitásukban.  A  bolsevikok  olyan  -  nagyrészt  elméleti  -  osztályelemzésen 
munkálkodtak,  amely  nem  vett  tudomást  az  összecsapás  mélyen  nemzeti,  sőt 
nacionalista  jellegéről.  A  kapitalizmusra  hárították  a  mészárlásért  való  felelősséget,  és 
eleve  igazolták  a  forradalmi  erőszakot:  majd  ezeknek  a  mészárlásoknak  is  véget  vet  a 
forradalom,  ha  véget  vet  a  kapitalizmus  uralmának,  még  ha  azon  az  áron  is.  hogy 
megsemmisíti  azt  a  „maroknyi"  kapitalista  felelőst.  Arra  a  tökéletesen  elhibázott 
föltevésre  alapuló  gyászos  okoskodás  ez,  hogy  a  gonosszal  kell  leküzdeni  a  gonoszt.  De  a 
húszas  években  gyakran  hatásosan  érvényesült  a  háború  elleni  tiltakozásból  támadt 
bizonyos  békevágy  a  kommunizmushoz  való  csatlakozásban. 

De  azért,  ahogy  Franqois  Fürét  hangsúlyozza  az  Egy  illúzió  múltjában,  a  háborút 
„besorozott  civilek  folytatják,  akik  autonóm  polgárokból  beláthatatlan  időre  engedelmes 
katonákká  váltak,  és  valóságos  tűzpokolban  találták  magukat,  ahol  legfeljebb  kitartásról 
lehetett  szó,  számításról,  merészségről  vagy  győzelemről  aligha.  Katonai  szolgálat 
sohasem  volt  ilyen  kevéssé  nemes,  mint  ezeknek  a  polgáriság  erkölcsi  világából  frissen 
kiszakított  embermillióknak  a  szemében.  [...]  a  háború  a  citoyentől  leginkább  idegen 
politikai  állapot.  [...]  Szükségessé  a  szenvedélyek  természete  teszi,  amelynek  semmi 
köze  az  érdekek  természetéhez,  hisz  az  megengedő,  még  kevésbé  az  észéhez,  amely 
megbékítő  [...].  A  háborúban  álló  hadsereg  olyan  társadalmi  rendet  jelent,  ahol  az 
individuum  nem  létezik  többé,  s  maga  a  rend  embertelensége  magyarázza  a  szinte 
megtörhetetlen  tehetetlenségi  erőt."^^  A  háború  visszahelyezte  jogaiba  az  erőszakot  és 
az  egyén  megvetését,  egyszersmind  meggyengítette  a  még  csak  serdülő  demokratikus 
kultúrát,  és  új  élettel  töltötte  el  az  alárendeltség  kultúráját. 

A  XX.  század  legelején  erőteljes  növekedés  szakaszába  lépett  az  orosz  gazdaság,  és  a 
társadalom  napról-napra  továbbfejlesztette  az  önállóságát.  A  háború  különleges 
béklyókat  rakott  mind  az  emberekre,  mind  a  termelésre  és  a  társadalmi  szerkezetekre,  és 
ez  egyszeriben  leleplezte  egy  olyan  politikai  rendszer  korlátáit,  amelynek  vezetőjéből 
hiányzott  a  helyzet  megmentésére  képes  erő  és  tisztánlátás.  Az  1917-es  februári 
forradalom  egy  katasztrofális  helyzetre  adott  választ,  és  „klasszikus"  pályára  tért: 
„polgári"  és  demokratikus  forradalom,  alkotmányozó  nemzetgyűlési  választással,  majd 
utána  szociális,  munkás-  és  parasztforradalom.  1917.  november  7-én  mindent  felborított 
a  bolsevik  államcsíny,  és  ezzel  az  általánossá  lett  erőszak  korába  lépett  a  forradalom. 
Kérdezhetjük:  miért  csak  Oroszország  élt  át  Európában  ilyen  megrázkódtatást? 

Kétségtelen,  hogy  a  világháború  és  a  hagyományos  orosz  erőszak  segítségével  jobban 
megérthetjük  azokat  a  körülményeket,  amelyek  között  hatalomra  jutottak  a  bolsevikok; 
de  még  ezek  sem  adnak  magyarázatot  rá,  hogy  miért  léptek  a  bolsevikok  eleve  arra  a 
rendkívül  brutális  útra,  amely  oly  sajátos  ellentétben  áll  az  1917-ben  kitört  és  kezdetben 
igen  békés,  demokratikus  jellegű  forradalommal.  Egyetlen  ember  kényszerítette  ki  ezt  az 
erőszakot,  ugyanaz,  aki  a  hatalomátvételt  is  rá  kényszerítette  a  pártjára:  Lenin. 

Lenin  olyan  diktatúrát  vezetett  be,  amely  nagyon  gyorsan  véres  terrorrendszernek 


bizonyult.  Akkor  már  nem  úgy  tűnt  fel  a  forradalmi  erőszak,  mint  válaszerőszak, 
védekezés  a  már  hónapok  óta  nem  létező  cári  erők  ellen,  hanem  mint  kezdeményező 
erőszak,  amely  föltámasztotta  a  vadállatiasság  és  a  kegyetlenség  régi  orosz  kultúráját,  és 
fölszította  a  szociális  forradalom  lappangó  erőszakosságát.  „Hivatalosan"  csak  1918. 
szeptember  2-án  kezdődött  el  a  vörös  terror,  de  már  „egy  terror  előtti  terror  is  volt"; 
Lenin  már  1917  novemberében  eltökélten  megszervezte  a  terrort,  pedig  semmiféle 
nyíltsisakos  ellenállás  nem  mutatkozott,  sem  a  többi  párt,  sem  a  társadalom  különféle 
erői  részéről.  1918.  január  4-én  feloszlatta  az  - 

Oroszország  történetében  első  ízben  általános  szavazással  választott  -  alkotmányozó 
gyűlést,  és  lövetett  annak  utcán  tiltakozó  híveire. 

Rögtön  igen  határozottan  elítélte  ezt  az  első  terrorista  időszakot  egy  orosz  szocialista, 
a  mensevikek  vezetője,  Jurij  Martov;  ezt  írta  1918  augusztusában:  „Mihelyt  a  bolsevikok 
hatalomra  jutottak,  bejelentették,  hogy  eltörlik  a  halálbüntetést,  mégis  már  az  első 
napokban  nekiláttak  az  öldöklésnek.  Öldökölték  a  polgárháború  hadifoglyait,  ahogy  a 
vadak  szokták.  Öldökölték  az  ellenséget,  ha  csata  után  megadta  magát,  abban  az 
ígéretben  bízva,  hogy  megkímélik  az  életét.  [..]  Az  ilyen  -  bolsevikok  szervezte  vagy 
eltűrte  -  gyilkosságok  után  maga  a  hatalom  vette  kezébe  ellenségeinek  likvidálását.  [...] 
Tízezrével  irtották  a  bolsevikok  az  embereket  ítélet  nélkül,  majd  áttértek  a  (szabályos) 
kivégzésekre.  Létrehozták  az  új  legfelső  forradalmi  bíróságot,  hogy  elítélje  a 
szovjethatalom  ellenségeit."^^  Martovnak  baljós  előérzetei  voltak:  „A  bestia  meleg 
embervért  nyalt.  Működésbe  lépett  az  emberölő  gépezet.  Medvegyev,  Brúnó,  Peterszon 
és  Karelin  úr  -  a  forradalmi  bíróság  négy  bírája  -  feltűrte  az  inge  ujját,  és  felcsapott 
hóhérnak.  [...]  De  a  vér  vért  kíván.  A  bolsevik  október  után  lábra  kapott  politikai  terror 
egész  Oroszországra  kiterjesztette  vérgőzét.  A  polgárháború  csak  fokozza  borzalmait, 
elvetemült  vadállatiságig  aljasítja  az  egyént:  mind  mélyebb  feledésbe  merülnek  az  igazi 
humanizmus  nagy  eszméi,  amelyeket  mindig  hirdetett  a  szocializmus."  Azután  Martov  két 
olyan  szocialistához  fordul,  aki  a  bolsevikokhoz  csatlakozott,  a  lengyel-zsidó  Radekhez  és 
a  román-bolgár  Rakovszkijhoz:  „Azért  jöttek  önök  mihozzánk,  hogy  a  cárok  szította  ősi 
barbárságunkat  gyakorolják,  hogy  tömjénezzenek  a  gyilkolás  régi  orosz  oltárán,  hogy 
még  a  mi  vad  országunkban  is  eddig  ismeretlen  fokra  fejlesszék  a  más  életének 
semmibevételét,  végül,  hogy  megszervezzék  a  pribékokrácia  összerósz  mesterművét.  [...] 
Megint  a  pribék  lett  az  orosz  élet  központi  alakja!" 

A  francia  forradalmi  terrortól  eltérően,  amely  -  Vendée  kivételével  -  csak  a  lakosság 
vékony  rétegét  érintette,  Lenin  alatt  minden  politikai  alakulatot,  a  lakosság  minden 
rétegét  sújtotta  a  terror:  nemeseket,  nagypolgárokat,  katonákat,  rendőröket,  de 
alkotmányos  demokratákat,  mensevikeket,  szociálforradalmárokat  is,  valamint  a  népet, 
tömegesen,  munkásokat  és  parasztokat.  Különösen  az  értelmiségiekkel  bántak  el  cudarul, 
és  több  tucat  nagy  tudós  letartóztatása  után,  1919.  szeptember  6-án  Gorkij  dühös  levelet 
intézett  Leninhez:  „Énszerintem  szellemi  erőforrásainak  mennyiségén  és  minőségén 
mérhető  le  egy  ország  gazdagsága,  egy  nép  hatalma.  Csak  akkor  van  értelme  a 
forradalomnak,  ha  előmozdítja  ennek  az  erőforrásnak  a  növekedését  és  fejlődését.  A 
legnagyobb  tisztelettel  és  előzékenységgel  kell  közelednünk  a  tudomány  embereihez.  De 
mi  csak  a  bőrünket  mentjük,  levágjuk  a  nép  fejét,  elpusztítjuk  az  agyunkat."^"^ 


Lenin  válaszának  gorombasága  Gorkij  levelének  világosságával  vetekedik:  „Hiba  volna 
egy  kalap  alá  venni  a  nép  »szellemi  erejét«  a  burzsoá  értelmiség  »erejével«.  [...]  A 
munkások  és  parasztok  szellemi  ereje  éppen  a  burzsoázia  és  szekértőiéi,  a  -  magukat  a 
nemzet  agyának  képzelő  -  szánalmas  kis  értelmiségiek,  a  tőke  lakájai  megdöntéséért 
vívott  harcban  nő  és  gyarapodik.  Valójában  nem  is  agy  az,  hanem  egy  darab  szar."  Az 
elsők  között  jelzi  ez  az  értelmiségiekről  szóló  történet,  hogy  milyen  mélységesen 
megvetette  Lenin  a  kortársait,  még  a  legkiválóbb  szellemeket  is.  A  megvetés  kora  után 
csakhamar  átlépett  az  öldöklés  korába. 

Leninnek  az  volt  a  fő  célja,  hogy  a  lehető  legtovább  hatalmon  maradjon.  Tíz  hét  múlva, 
amikor  már  túljutott  a  párizsi  kommün  időtartamán,  álmodozni  kezdett,  és  még  sokkal 
elszántadban  meg  akarta  tartani  a  hatalmat.  Most  már  más  irányba  kanyarodott  a 
történelem,  és  a  bolsevikok  megkaparintotta  orosz  forradalom  mindaddig  ismeretlen  útra 
tért. 

Miért  volt  olyan  fontos  a  hatalom  megtartása,  hogy  minden  eszköz  felhasználását  és  a 
legelemibb  erkölcsi  elvek  sutba  dobását  is  igazolja?  Mert  csak  ez  tette  lehetővé  Leninnek, 
hogy  megvalósítsa  az  eszméit,  hogy  „felépítse  a  szocializmust".  Ez  a  válasz  a  terror  igazi 
mozgatórugójára  is  rámutat;  a  lenini  ideológiára,  és  arra  a  teljességgel  utópikus 
akaratra,  hogy  valóra  váltson  egy  olyan  elméletet,  amelynek  semmi  köze  sincs  a 
valósághoz. 

Ebből  a  szempontból  joggal  kérdezhetjük;  mi  a  marxista  az  1914  előtti  és  főleg  az  1917 
utáni  leninizmusban?  Igaz,  Lenin  néhány  marxista  alapfogalomra  támaszkodva  járt  el, 
olyanokra,  mint  osztályharc,  az  erőszak,  mint  a  történelem  bábája,  a  proletariátus  mint  a 
történelem  értelmének  hordozója.  De  Mi  a  teendő?  című  híres  írása  már  1902-ben  a 
forradalmi  párt  új  felfogását  javasolja;  hivatásosokból  szerveződjön  ez  a  párt,  egy 
majdnem  katonásan  fegyelmezett  földalatti  szerkezetben.  Átvette  és  továbbfejlesztette  a 
nyecsajevi  mintát,  amely  igen  messze  járt  a  nagy  német,  angol,  sőt  francia  szocialista 
szervezetek  felfogásától. 

1914-ben  következett  be  a  II.  internacionáléval  való  végleges  szakítás.  Amikor  nyersen 
szembekerült  a  nemzeti  érzés  erejével,  majdnem  minden  szocialista  párt  a  kormánya 
mellé  állt,  Lenin  azonban  elméletileg  előremenekült;  megjósolta,  hogy  „az  imperialista 
háború  átalakul  polgárháborúvá".  A  hideg  ész  arra  a  következtetésre  jutott,  hogy  a 
szocialista  mozgalom  még  nem  elég  erős  hozzá,  hogy  szembeszálljon  a  nacionalizmussal, 
és  hogy  az  elkerülhetetlen  háború  után  -  mert  nem  kerülhették  el  -  majd  át  kell 
csoportosítania  az  erőit,  hogy  meggátoljon  mindenféle  kiújuló  háborúskodást,  de 
Leninben  a  forradalmi  szenvedély  kerekedett  felül:  hitet  tett,  kockáztatott,  dupla  vagy 
semmit  játszott.  Két  esztendeig  üres  beszédnek  tetszett  a  lenini  jóslat.  Aztán  egyszer 
csak  valami  isteni  meglepetés:  Oroszországban  kitört  a  forradalom.  Lenin  meg  volt 
győződve  róla,  hogy  fényesen  beigazolódott  a  jóslata.  A  marxista  determinizmusnak 
fölébe  kerekedett  a  nyecsajevi  voluntarizmus. 

Lenyűgözően  pontos  volt  a  látlelet,  hogy  itt  a  pillanat,  meg  lehet  ragadni  a  hatalmat, 
de  az  a  föltevés  gyökeresen  hamisnak  bizonyult,  hogy  Oroszország  készen  áll  rá,  hogy 
elinduljon  a  szocializmus  útján,  és  ott  majd  fényes  jövő  vár  rá.  Ebben  a  hibás 
helyzetfelmérésben  rejlik  a  terror  egyik  alapvető  oka,  abban,  hogy  eltérés  volt  a  valóság  - 


egy  szabadságra  vágyó  Oroszország  -  és  a  lenini  akarat  között,  amely  teljhatalomra  tört, 
hogy  valóra  váltsa  kísérleti  elméletét. 

Trockij  jól  meghatározza  1920-ban  ezt  a  könyörtelen  okozati  összefüggést:  „Egészen 
nyilvánvaló,  hogy,  ha  azt  a  feladatot  tűzzük  ki  magunk  elé,  hogy  eltöröljük  a 
termelőeszközök  magántulajdonát,  nem  tudjuk  másképpen  elérni,  csak  úgy,  ha  minden 
államhatalmat  a  proletariátus  kezében  összpontosítunk,  ha  rendkívüli  állapotot  teremtünk 
egy  átmeneti  időre.  [...]  Nélkülözhetetlen  a  diktatúra,  mert  nem  részleges  változásokra, 
hanem  a  burzsoázia  teljes  megsemmisítésére  törekszünk.  Nincs  egyezkedés  ilyen  alapon, 
csak  az  erő  dönti  el  a  kérdést.  [...]  Aki  a  célt  akarja,  nem  utasíthatja  el  az  eszközöket. 

Lenin  az  elméletét  is  alkalmazni  akarta,  a  hatalmat  is  meg  kellett  tartania,  és  ebben  az 
egyensúlyozásban  kitalálta  a  bolsevik  világforradalom  mítoszát.  Már  1917  novemberében 
hinni  szerette  volna,  hogy  forradalmi  tűzvész  pusztít  végig  minden  országon,  amely  részt 
vett  a  háborúban,  mindjárt  elöljárójában  Németországon.  De  bizony  nem  lett 
világforradalom,  és  1918  novembere,  a  német  vereség  után  egy  új  Európa  bontakozott  ki, 
és  az  már  nem  törődött  a  Magyarországon,  Bajorországban,  sőt  magában  Berlinben 
gyorsan  kihunyt  forradalmi  lángocskákkal.  A  Vörös  Hadsereg  1920-ban,  Varsó  alatt 
elszenvedett  veresége  után  nyilvánvaló  lett  ugyan,  de  csak  1923-ban,  a  német  október 
kudarca  után  ismerték  el,  hogy  csődöt  mondott  az  európai  és  világforradalom  lenini 
elmélete,  és  magukra  maradtak  a  bolsevikok,  szemtől  szemben  a  teljes  zűrzavarba 
merült  Oroszországgal.  Most  került  csak  igazán  napirendre  a  terror,  így  lehetett 
megtartani  a  hatalmat,  így  lehetett  hozzálátni,  hogy  átszabják  és  az  elmélethez  igazítsák 
a  társadalmat,  és  mindenkit  elhallgattassanak,  aki  szóval,  tettel  vagy  akár  csak  puszta  - 
társadalmi,  gazdasági,  szellemi  -  létével  is  naponta  leleplezte  az  elmélet  ürességét. 
Gyilkos  utópia  lett  a  hatalomra  került  utópia. 

Kettős  szakadék  tátongott  a  marxista  elmélet  és  a  leninista  elmélet,  illetve,  a  leninista 
elmélet  és  a  valóság  között,  és  ez  az  eltérés  adott  alkalmat  az  orosz  és  bolsevik 
forradalom  értelméről  folyó  első  alapvető  vitára.  Kautsky  már  1918  augusztusában 
kimondta  megföllebbezhetetlen  ítéletét:  „Semmi  esetre  sem  tehetjük  föl,  hogy  Nyugat- 
Európában  megismétlődnek  a  nagy  francia  forradalom  eseményei.  Ha  a  jelenlegi 
Oroszország  hasonlít  az  1793-as  Franciaországhoz,  ez  csak  azt  bizonyítja,  hogy  milyen 
közel  áll  a  francia  forradalom  állapotához.  [...]  Nem  az  első  szocialista  forradalom  folyik 
ott  most,  hanem  az  utolsó  polgári  fórra dalom."^^ 

Ekkor  valami  nagy  dolog  történik:  teljesen  megváltozik  az  ideológia  helyzete  a 
szocialista  mozgalomban.  Lenin  már  1917  előtt  is  jelét  adta,  hogy  mélységesen  meg  van 
győződve  róla:  csak  az  övé  az  igazi  szocialista  elmélet,  csak  ő  fejti  meg  helyesen  „a 
történelem  értelmét".  Lenin  „égi  jelnek"  fogta  fel  az  orosz  forradalom  berobbanását, 
amely  vitán  felül,  fényesen  igazolja  ideológiája  és  elemzése  csalhatatlanságát.^^  1917 
után  már  szentírás  lesz  Lenin  politikája  és  az  azt  kísérő  elméleti  munkája.  Abszolút  és 
általános  igazság,  dogma  lesz  az  ideológiából.  Közvetlen  következményei  vannak  ennek  a 
megszentelődésnek,  amint  jól  mutat  rá  Cornelius  Castoriadis:  „Ha  van  igazi 
történelemelmélet,  ha  munkál  valami  ésszerűség  a  dolgokban,  világos,  hogy  ennek  az 
elméletnek  a  szakértőire,  ennek  az  ésszerűségnek  a  szakembereire  kell  bízni  a  fejlődés 
irányítását.  Bölcseleti  alaptörvény  a  párt  abszolút  hatalma  [...],  ennek  megfelelően  ez  a 


hatalom  a  történelem  materialista  felfogásán  alapul.  [...]  Ha  helyes  ez  a  felfogás, 
abszolútnak  kell  lennie  a  hatalomnak,  mindenféle  demokrácia  csak  a  vezetők  emberi 
esendőségének  tett  engedmény,  vagy  pedagógiai  eljárás,  amelyet  csakis  a  vezetők 
adagolhatnak  helyesen. 

Az  ideológiának  és  a  politikának  abszolút  -  mert  „tudományos"  -  igazság  rangjára 
emelése  alapozza  meg  a  kommunizmus  „totalitárius"  jellegét.  Ez  az  abszolút  igazság 
irányítja  az  egy  pártot,  és  ugyanez  igazolja  a  terrort.  És  megint  csak  ez  kötelezi  a 
hatalmat,  hogy  a  társadalmi  és  egyéni  élet  minden  területét  megszállja. 

Lenin  azzal  domborítja  ki  az  ideológiája  helyességét,  hogy  annak  az  igen  gyér  számú 
orosz  proletariátusnak  a  képviselőjévé  nyilvánítja  önmagát,  amelyet  majd  habozás  nélkül 
eltapos,  ha  lázadni  merészel.  A  proletárjelképnek  ez  az  elorzása  volt  a  leninizmus  egyik 
nagy  szélhámossága,  amely  már  1922-ben  csípős  megjegyzésre  ragadta  Alekszandr 
Sljapnyikovot,  (a  kevés  közül)  az  egyik  munkás  származású  bolsevik  vezetőt,  aki  ezekkel 
a  szavakkal  fordult  Leninhez  a  párt  XI.  kongresszusán:  „Vlagyimir  Iljics  azt  mondta 
tegnap,  hogy  mint  osztály,  marxista  értelemben,  nem  létezik  a  proletariátus 
[Oroszországban].  Engedje  meg,  hogy  gratuláljak,  mert  egy  nem  létező  osztály  nevében 
gyakorolja  a  diktatúrát!"  Ez  a  proletár  jelképpel  való  fondorkodás  majd  Európa  és  a 
harmadik  világ  minden  kommunista  rendszerében  (Kínától  Kubáig)  is  megtalálható  lesz. 

Ebben  rejlik  a  leninizmus  egyik  legfontosabb  vonása,  a  nyelv  kiforgatásában,  a  valóság 
és  a  kifejezésére  való  szavak  szétválasztásában,  valami  elvont  látomásban,  amelyben 
teljesen  elveszti  húsvér  mivoltát  a  társadalom  és  az  ember,  és  akkor  már  csak  parányi 
alkatrész  lesz  egy  történelmi  és  társadalmi  ki rakós-összerakós  játékban.  Ez  az  elvontság, 
amely  szoros  kapcsolatban  van  az  ideológia  eljárásaival,  rémuralom  egyik  alapvető 
eleme;  nem  embereket  végeznek  ki,  hanem  „burzsujokat"  „kapitalistákat"  „a  nép 
ellenségeit"  nem  II.  Miklóst  és  családját  mészárolják  le,  hanem  „a  feudalizmus 
főkolomposait",  a  „vérszopókat",  a  heréket,  a  tetveket... 

Csakhamar  tekintélyes  súlyra  tett  szert  ez  az  ideológiai  munka,  a  kézben  tartott  és 
jogalapot,  tekintélyt  és  eszközöket  kereső  államhatalom  jóvoltából.  A  bolsevikok  - 
üzenetük  igazsága  nevében  -áttértek  a  jelképes  erőszakról  a  valóságos  erőszakra, 
bevezették  az  abszolút  hatalmat,  az  önkényuralmat,  és  elnevezték 
„proletárdiktatúrának"  felkapva  Marx  egyik  kifejezését,  amelyet  találomra  használt  egy 
levelében.  Ezenkívül  roppant  térítő  tevékenységbe  is  kezdtek  a  bolsevikok;  új  reményt 
kínáltak,  és  úgy  tettek,  mintha  visszaadnák  a  tisztaságát  a  forradalom  üzenetének. 
Gyorsan  visszhangra  talált  ez  a  remény,  azokban  is,  akiket  bosszúvágy  hevített  a  háború 
után,  és  azokban  is  -  gyakran  ugyanazokban  az  emberekben  -,  akik  arról  álmodoztak, 
hogy  új  életet  lehelnek  a  forradalom  legendájába.  Egyszeriben  világjelenség  lett  a 
bolsevizmus,  és  mind  az  öt  földrészen  követőkre  talált.  Válaszúthoz  érkezett  a 
szocializmus:  demokrácia  vagy  diktatúra. 

Kautsky  a  dolog  elevenére  tapintott  1918  nyarán  írt,  A  proletariátus  diktatúrája  című 
könyvével.  Még  csak  fél  esztendeje  voltak  hatalmon  a  bolsevikok,  még  csak  néhány  jel 
sejtette,  hogy  milyen  vérfürdőkre  vezet  majd  a  politikai  rendszerük,  de  Kautsky  már 
megpendítette  az  alapkérdést?  „A  két  szocialista  áramlat  ellentéte  [...]  két  alapjában 
különböző  módszer,  a  demokratikus  módszer  és  a  diktatórikus  módszer  ellentétéből 


fakad.  Mindkét  áramlat  ugyanazt  akarja;  a  proletariátus  és  vele  együtt  az  emberiség 
fölszabadítását  a  szocializmus  által.  De  az  egyik  tévútnak  tartja  a  másik  választotta  utat, 
amely  csakis  a  romlásba  vezethet.  [...]  A  szabad  eszmecsere  követelése  eleve  a 
demokrácia  talajára  helyezi  az  embert.  A  diktatúrának  nem  az  a  célja,  hogy  cáfolja  az 
ellenvéleményt,  hanem  az,  hogy  erőszakosan  elnémítsa  a  kifejezését.  így  már 
tulajdonképpen  az  eszmecsere  megkezdése  előtt  visszavonhatatlanul  szembekerül 
egymással  a  két  módszer,  a  demokrácia  és  a  diktatúra  módszere.  Az  egyik  megköveteli 
az  eszmecserét,  a  másik  meg  elutasítja."^^ 

Kautsky  a  demokráciát  helyezte  fejtegetései  középpontjába,  és  így  töprengett:  „A 
kisebbség  diktatúrája  mindig  a  hű  hadseregben  leli  meg  a  legszilárdabb  támaszát.  De 
minél  inkább  a  fegyverek  erejét  teszi  a  többség  helyébe,  annál  inkább  arra  késztet 
minden  ellenzéket,  hogy  a  szuronyokhoz  és  az  öklökhöz  folyamodjék,  azoktól  várjon 
segítséget,  ha  már  szavazatokhoz  nem  folyamodhat,  mert  megtagadták  tőle;  akkor  a 
polgárháború  eszközével  oldják  meg  a  politikai  és  társadalmi  ellentéteket.  Amíg  úrrá  nem 
lesz  a  legteljesebb  politikai  és  társadalmi  közöny  vagy  a  legteljesebb  elbátortalanodás, 
mindig  államcsínyek  vagy  állandó  gerillaháború  fenyegetik  a  kisebbség  diktatúráját.  [...] 
Attól  fogva  ez  már  nem  képes  kilábolni  a  polgárháborúból,  és  pillanatonként  szembe  kell 
néznie  azzal  a  veszéllyel,  hogy  eltapossa  a  polgárháború.  De  nincs  nagyobb  akadálya  a 
szocialista  társadalom  fölépítésének,  mint  a  belháború.  [...]  Minden  fél  a  létéért  küzd  a 
polgárháborúban,  teljes  megsemmisülés  fenyegeti  a  vesztes  felet.  Ettől  a  tudattól  olyan 
kegyetlenek  a  polgárháborúk. 

Parancsolóan  választ  kívánt  ez  a  baljós  elemzés.  A  dühös  Lenin  még  nyomasztó 
tennivalói  közepette  is  megírta  híressé  vált  válaszát:  A  proletárforradalom  és  a  renegát 
Kautsky.  Már  a  címe  is  jelezte  az  eszmecsere  -  vagy,  ahogy  Kautsky  mondta:  az 
eszmecsere  elutasítása  -  hangnemét.  Lenin  így  határozta  meg  nézete  és  tettei  velejét: 
„Az  állam  olyan  gépezet  az  uralkodó  osztály  kezében,  amely  osztályellenfelei 
ellenállásának  eltiprására  való.  Ebben  a  tekintetben  a  proletariátus  diktatúrája  semmiben 
sem  különbözik  lényegileg  bármilyen  más  osztály  diktatúrájától,  hiszen  a  proletár  állam 
csak  a  burzsoázia  eltiprására  szolgáló  gépezet."  Az  állam  szerepének  ez  a  végtelenül 
tömör  és  végtelenül  leegyszerűsített  felfogása  átvezeti  a  diktatúra  lényegének 
fölfedéséhez:  „Olyan  hatalom  a  diktatúra,  amely  közvetlenül  az  erőszakra  támaszkodik, 
és  semmilyen  törvény  sem  köti.  Erőszakkal  kivívott  és  fenntartott  hatalom  a  proletariátus 
forradalmi  diktatúrája,  amelyet  a  proletariátus  gyakorol  a  burzsoázia  felett,  olyan 
hatalom,  amelyet  semmilyen  törvény  sem  köt." 

Amikor  a  demokrácia  központi  kérdésével  találja  szemben  magát,  Lenin  egy  táncos 
perdüléssel  tér  ki  előle:  „A  proletár  demokrácia,  amelynek  a  szovjethatalom  az  egyik 
formája,  úgy  kifejlesztette  és  kiterjesztette  a  demokráciát,  ahogy  sehol  másutt  a  világon, 
éppen  a  lakosság  túlnyomó  többségének  javára,  a  kizsákmányoltak  és  a  dolgozók 
javára. Jól  jegyezzük  meg  ezt  a  kifejezést:  „proletár  demokrácia".  Évtizedekig  fog 
tündökölni,  és  majd  a  leggonoszabb  bűntettek  palástolására  szolgál. 

A  Kautsky-Lenin-vita  a  bolsevik  forradalom  fölvetette  alapkérdéseket  domborította  ki, 
amelyek  ott  feszültek  a  történelem  állítólagos  „törvényszerűségeihez"  igazodni  akaró 
marxizmus  és  a  cselekvő  szubjektivizmus  között,  amelynek  minden  jó,  ami  a  forradalmi 


szenvedélyt  táplálja.  A  Marx  munkásságában  -  az  1848-as  Kommunista  kiáltvány 
messianizmusa  és  a  társadalom  mozgásainak  A  tőkében  található  hideg  elemzése  között 
-  lappangó  feszültség  -  három  esemény,  a  világháború,  a  februári  forradalom  és  az 
októberi  forradalom  hatására  -  mély  és  áthidalhatatlan  szakadékká  változott,  amely  a  XX. 
század  legnevesebb  testvérellenfeleivé  tette  a  szocialistákat  és  a  kommunistákat.  De 
azért  változatlanul  ez  maradt  az  alapkérdés:  demokrácia  vagy  diktatúra,  emberség  vagy 
terror. 

A  bolsevik  forradalom  első  szakaszának  forradalmi  szenvedéllyel  egészen  átitatott  két 
főszereplője,  Lenin  és  Trockij  elméletileg  is  megalapozta  tevékenységét  az  események 
forgatagában.  Vagy,  pontosabban,  ideológiai  formába  öntötték  a  helyzetből  leszűrt 
következtetéseiket.  Kitalálták  a  permanens  forradalmat:  Oroszországban  lehetővé  teszi  a 
helyzet  a  (februári)  polgári  forradalomból  (októberi)  proletárforradalomba  való  közvetlen 
átmenetet.  Ideológiai  köntösbe  öltöztették  a  permanens  forradalom  permanens 
polgárháborúvá  változtatását. 

Mindenestül  lemérhető  ezen  a  háborúnak  a  forradalmárok  tevékenységére  gyakorolt 
hatása.  „Kautsky  a  háborúban,  annak  az  erkölcsökre  gyakorolt  rémítő  hatásában  látja  a 
forradalmi  harc  véres  jellegének  egyik  okát.  Vitathatatlan"  -  írja  Trockij. Ám  ez  a  két 
ember  egyáltalán  nem  ugyanazt  a  következtetést  vonja  le  belőle.  A  német  szocialista,  a 
militarizmus  súlya  láttán,  egyre  fogékonyabb  az  ember  védelme  és  a  demokrácia 
kérdésére.  Trockij  szerint  „a  jelenkori  demokrácia  bölcsőjének,  a  burzsoá  társadalomnak 
a  fejlődése  egy  csöppet  sem  az  a  fokozatos  demokratizálódási  folyamat,  amelyről  a 
háború  előtt  a  szocialista  demokrácia  legnagyobb  utópistája,  Jean  Jaurés  álmodott,  és 
amelyről  jelenleg  a  legpedánsabb  szobatudós.  Kari  Kautsky  álmodik. 

Gondolatát  általánosítva  Trockij  arról  beszél,  hogy  „könyörtelen  polgárháború  folyik  az 
egész  világon".  Véleménye  szerint  olyan  korszakba  lépett  a  földgolyó,  „amelyben  gyorsan 
polgárháborúvá  lesz  a  politikai  harc"  amelyben  hamarosan  csupán  két  erő  csap  össze,  „a 
kommunisták  vezette  forradalmi  proletariátus  és  az  ellenforradalmi  demokrácia, 
amelynek  tábornokok  és  tengernagyok  állnak  az  élére".  Kétszeresen  is  hibás  szemlélet; 
egyrészt  a  történelmi  fejlemények  megmutatták,  hogy  még  az  1991-es  Szovjetunióban  is 
érvényes  világjelenséggé  vált  a  képviseleti  demokráciára  való  törekvés  és  annak 
gyakorlati  megvalósítása.  Másrészt  Trockij  is,  akárcsak  Lenin,  erősen  hajlik  rá,  hogy 
általánosítsa  az  önmagában  is  torz  módon  értelmezett  orosz  helyzet  kihatását.  A 
bolsevikok  meg  vannak  győződve  róla,  hogy  ha  -  nagyrészt  őmiattuk  -  polgárháború 
robbant  ki  Oroszországban,  az  -  szükségképpen  -  Európára,  majd  az  egész  világra  is  ki  fog 
terjedni.  Mégis  évtizedekig  erre  a  kettős  értelmezési  tévedésre  fogják  alapozni  a 
kommunista  terror  igazolását. 

Trockij  végérvényes  következtetéseket  von  le  ezekből  az  előzményekből:  „Meg  kell,  és 
meg  lehet  értetni,  hogy  polgárháborús  időkben  azért  végezzük  ki  a  fehérgárdistákat,  hogy 
ők  ne  végezzék  ki  a  dolgozókat.  Ennélfogva  nem  az  a  célunk,  hogy  pusztítsuk,  hanem 
éppen,  hogy  megóvjuk  az  emberi  életet.  [...]  Ártalmatlanná  kell  tenni  az  ellenséget;  ez 
csak  azt  jelentheti  háborús  időkben,  hogy  meg  kell  semmisítenünk.  Forradalomban, 
akárcsak  háborúban,  meg  kell  törni  az  ellenség  akaratát,  megadásra  kell  bírni,  a  győztes 
szabta  feltételek  alapján.  [...]  Kié  lesz  a  hatalom  az  országban,  vagyis  éljen  vagy 


pusztuljon  a  burzsoázia:  nem  úgy  oldódik  meg  ez  a  kérdés,  hogy  az  alkotmány  cikkelyeire 
hivatkozunk,  hanem  úgy,  hogy  határozottan  az  erőszak  minden  formájához 
folyamodunk."^"^  Trockij  tolla  nyomán  ugyanazokkal  a  kifejezésekkel  találkozunk, 
amelyekre  Ludendorff  alapozta  a  totális  háború  fogalmát.  Nagy  újítónak  hitték  magukat  a 
bolsevikok;  valójában  koruk  és  a  környező  ultramilitarizmus  hatása  alatt  álltak. 

Trockijnak  csupán  a  sajtószabadságról  tett  megjegyzései  is  elárulják,  hogy  milyen  súlya 
van  ennek  a  háborús  szemléletnek:  „Háborús  időben  a  kormányhatalom  és  a 
közvélemény  minden  szerve,  intézménye  közvetlenül  vagy  közvetve  a  hadviselést 
szolgálja.  Ez  a  sajtóra  vonatkozik  elsősorban.  Ha  komoly  háborút  visel,  egyetlen  kormány 
sem  engedheti  meg,  hogy  olyan  közleményeket  terjesszenek  a  területén,  amelyek  nyíltan 
vagy  burkoltan  az  ellenséget  támogatják.  Polgárháború  idején  még  kevésbé.  A 
polgárháborúnak  olyan  a  természete,  hogy  a  két  harcoló  tábor  csapatai  mögött  olyan 
lakosság  van,  amely  az  ellenséggel  tart.  Háborúban,  ahol  sikernek  és  sikertelenségnek 
halál  a  jutalma,  halálbüntetéssel  kell  sújtani  a  csapatok  mögé  beszivárgott  ellenséges 
ügynököket.  Kétségkívül  embertelen  törvény,  de  még  senki  sem  tekintette  az 
emberiesség  iskolájának  a  háborút,  még  kevésbé  a  polgárháborút."^^ 

Nemcsak  a  bolsevikok  vesznek  részt  az  Oroszországban  1918  tavaszán-nyarán  kitört 
polgárháborúban,  amely  majdnem  négy  esztendeig  tombol,  mindkét  részről  tébolyult 
kegyetlenséggel;  keresztre  feszítik,  karóba  húzzák,  élve  földarabolják,  elevenen  elégetik 
az  embert.  De  csak  a  bolsevikok  körítőnek  elméletet  a  polgárháború  köré,  csak  ők  vallják 
magukénak.  A  háború  magával  hozta  új  erkölcsök  és  a  tan  együttes  hatására  a  politikai 
harc  állandó  formája  lesz  számukra  a  polgárháború.  Egy  másik,  sokkal  nagyobb  és  sokkal 
fontosabb  háborút  is  rejt  magában  a  vörösöknek  a  fehérek  ellen  vívott  polgárháborúja:  a 
vörösök  háborúját  a  munkástársadalom  jelentős  része  és  a  parasztság  nagy  része  ellen, 
amelyek  1918  nyara  óta  már  határozottan  unni  kezdik  a  bolsevik  kancsukát.  Ez  a  háború 
már  nem  a  hagyományos  módon  állít  szembe  egymással  két  ellenséges  politikai 
csoportot,  hanem  a  fennálló  hatalmat  állítja  szembe  a  társadalom  nagyobbik  részével. 
Sztálin  alatt  már  az  egész  társadalommal  állítja  szembe  az  állampártot  ez  a  háború. 
Sosem  látott,  új  jelenség  ez,  és  csakis  egy  olyan  totalitárius  rendszer  uralomra  jutása 
jóvoltából  tart  egy  bizonyos  ideig,  és  terjed  ki  bizonyos  mértékig,  amely  a  társadalom 
egész  tevékenységét  ellenőrzése  alatt  tartja,  és  tömegterrorra  támaszkodik. 

A  levéltárak  alapján  újabban  végzett  tanulmányok  azt  mutatják,  hogy  az  1918  és  1921 
közötti  évek  (Nicolas  Werth  kifejezésével)  „piszkos  háborúja"  volt  a  szovjet  rendszer  igazi 
bölcsője,  az  az  olvasztótégely,  amelyből  ennek  a  forradalomnak  a  hordozói  és 
továbbfejlesztői  kerültek  ki,  az  a  pokoli  katlan,  amelyben  ezt  a  leninista-sztálinista 
kommunistára  oly  igen  jellemző  szellemiséget  főzték  ki,  az  izgága  idealizmus,  a  cinizmus 
és  az  embertelen  kegyetlenség  egyvelegét.  Ez  a  polgárháború  -  amely  az  egész  világra 
átterjedt  a  szovjet  földről,  és  addig  volt  hivatva  tartani,  amíg  az  egész  földkerekséget 
meg  nem  hódítja  a  szocializmus  -  a  kegyetlenséget  tette  meg  „természetes"  kapcsolati 
módnak  az  emberek  között.  Az  abszolút,  elemi  erőszak  ellen  emelt  hagyományos  gátak 
lerombolását  idézte  elő. 

De  azért  azok  a  Kautsky  fölvetette  kérdések  már  a  bolsevik  forradalom  első  napjaitól 
kezdve  gyötörték  az  orosz  forradalmárokat.  A  bolsevikokhoz  csatlakozó  baloldali 


szociálforradalmár  Iszaak  Stejnberg,  aki  1917  decemberétől  1918  májusáig  igazságügyi 
népbiztos  volt,  már  1923-ban  úgy  beszélt  a  bolsevik  hatalomról,  mint  „a  módszeres  állami 
terror  rendszeréről"  és  fölvetette  a  fő  kérdést,  hogy  hol  vannak  az  erőszak  határai  a 
forradalomban:  „A  régi  világ  felforgatása,  és  helyette  az  új  élet  kialakítása,  amely 
azonban  ugyanazokat  a  bajokat  is  megőrzi  és  ugyanazokkal  az  ósdi  elvekkel  van 
megfertőzve,  mint  a  régi  -  mindez  kegyetlen  választás  elé  állítja  a  szocialistát:  a  régi 
[cári,  burzsoá]  erőszak  vagy  a  forradalmi  erőszak  a  döntő  harc  pillanatában.  [...]  A  régi 
erőszak  csak  a  rabszolgaság  beteges  védelme,  az  új  erőszak  meg  fájdalmas  út  a 
felszabadulás  felé.  [...]  Ez  határozza  meg  a  választásunkat:  azért  vesszük  kezünkbe  az 
erőszak  fegyverét,  hogy  örökre  végezzünk  az  erőszakkal.  Mert  nincs  más  harci  eszköz 
ellene.  Itt  a  forradalom  tátongó  erkölcsi  sebe.  Itt  mutatkozik  meg  az  ellentéte,  belső 
fájdalma,  önellentmondása."^^  Majd  hozzátette:  „Mint  a  terror,  az  (itt  kényszer  és 
hazugság  alakjában  is  felfogott)  erőszak  is  mindig  megfertőzi  előbb  a  legyőzött  és 
egyszersmind  a  győztes,  majd  utána  az  egész  társadalom  lelkének  létfontosságú 
szövetét." 

Stejnberg  tisztában  volt  vele,  hogy  milyen  roppant  kockázatokkal  jár  a  kísérletük, 
egyszerűen  csak  az  „egyetemes  erkölcs"  vagy  a  „természetjog"  szempontjából.  Gorkij 
ugyanígy  érzett,  amikor  ezt  írta  Romain  Rollandnak,  1923.  április  21-én;  „Egy  csöpp 
kedvem  sincs  hozzá,  hogy  visszatérjek  Oroszországba.  Nem  tudnék  írni,  ha  arra 
fecsérelném  az  időmet,  hogy  mindig  csak  ugyanazt  a  nótát  fújjam;  »Ne  ölj.«"2^  Lenin, 
majd  utána  Sztálin  tébolya  ezeknek  a  nem  bolsevik  forradalmároknak  minden  aggályát, 
de  még  maguknak  a  bolsevikoknak  az  utolsó  intelmeit  is  félresöpörte.  1930.  november  2- 
án,  ugyancsak  Romain  Rollandnak,  ezt  írja  levelében  Gorkij,  aki  éppen  akkoriban 
csatlakozott  a  „lángeszű  vezérhez":  „Azt  hiszem.  Rohand,  hogy  higgadtabban  és 
méltányosabban  ítélte  volna  meg  az  Unió  belső  eseményeit,  ha  fontolóra  vette  volna  ezt 
az  egyszerű  tényt:  a  szovjet  rendszer  és  a  munkáspárt  élcsapata  polgárháborúban,  vagyis 
osztályhá  ború  bán  áll.  Az  értelmiség  ellen  harcolnak  -és  kell  harcolniuk  -,  amely  a  burzsoá 
rendszer  visszaállítására  törekszik,  valamint  a  gazdag  paraszt  ellen,  aki  a  maga  kis 
vagyonát,  a  kapitalizmus  alapját  védi,  és  gátolja  a  kollektivizálás  műveletét;  a  terror 
eszközéhez  folyamodnak,  gyilkolják  a  kollektivistákat,  fölgyújtják  a  közös  vagyont  és  a 
partizánharc  más  módszereivel  is  élnek.  A  háborúban  öldöklés  folyik. 

Azután  egy  harmadik  forradalmi  szakasz  következett  el  Oroszországban;  ez  már 
Sztálinban  öltött  testet  1953-ig.  Az  általánossá  lett  terror  jellemezte,  és  az  1937-38-as 
nagy  tisztogatás  jelképezte  ezt  a  szakaszt.  Most  már  az  egész  társadalom  ostrom  alatt 
állt,  de  még  az  állam-  és  pártgépezet  is.  Sztálin  egymás  után  jelölte  ki  a 
megsemmisítendő  ellenséges  csoportokat.  És  ez  a  rémuralom  már  nem  várta  a  kivételes 
alkalmat,  a  háborút,  hogy  elszabaduljon,  a  külső  béke  idején  ütötte  fel  a  fejét. 

Amennyire  Hitler,  a  kivételektől  eltekintve,  soha  sem  foglalkozott  megtorlással,  hanem 
Himmier-féle  bizalmi  embereire  hagyta  az  ilyen  „alantas"  feladatokat,  annyira  közelről 
érdeklődik  iránta  Sztálin,  a  megtorlás  kezdeményezője  és  szervezője.  Személyesen 
hagyja  jóvá  az  agyonlövendők  tízezreinek  névjegyzékét,  és  arra  kényszeríti  a  politikai 
bizottság  tagjait,  hogy  ők  is  jóváhagyják.  A  nagy  rémuralom  tizennégy  hónapja  alatt, 
1937-38-ban,  1,8  millió  embert  tartóztatnak  le,  negyvenkét  gondosan  előkészített 


művelet  során;  mintegy  690  000-et  meg  is  gyilkolnak.  Állandósul  a  többé-kevésbé  „forró" 
vagy  „hideg"  heves  és  nyílt,  vagy  burkolt  és  alattomos  polgárháború  légköre.  Már  egy 
csöppet  sem  képletes  az  „osztályháború"  kifejezés,  amelyet  gyakran  szívesebben 
használnak,  mint  az  osztály  harcot.  Már  nem  ez  vagy  az  az  ellenzéki,  de  még  csak  nem  is 
az  „osztályellenség"  lesz  a  politikai  ellenség,  hanem  maga  az  egész  társadalom. 

A  társadalom  elpusztítására  törő  terror  idővel,  mint  a  ragály,  a  hatalmon  lévő  pártot, 
ezt  az  ellentársadalmat  is  óhatatlanul  utolérte.  Az  elhajlók  vagy  ellenzékiek  már  Lenin 
alatt,  1921  óta  megütötték  a  bokájukat.  Sztálin  alatt  a  párt  tagjai  maguk  is  esetleges 
ellenséggé  válnak.  De  majd  csak  a  Ki rov-gyii kossá g  után  -  éppen  a  gyilkosság  ürügyével  - 
eszközli  ki  Sztálin,  hogy  párttagokat  is  halálbüntetéssel  sújthassanak.  Nyecsajevhez  nyúl 
így  vissza,  akinek  ezt  írta  Bakunyin  1870  júniusában,  a  szakító-levelében;  „Ez  az  egyszerű 
törvény  legyen  a  tevékenységünk  alapja:  igazság,  tisztesség,  bizalom  minden 
[forradalmár]  testvér  iránt;  csak  az  ellenséggel  szemben  alkalmazzunk  hazugságot, 
fondorlatot,  ködösítést  és  -szükség  esetén  -erőszakot.  [...]  De  ön,  kedves  barátom  -  és  ez 
az  ön  fő  és  óriási  tévedése  -  be  le  ha  bárod  ott  Loyola  és  Machiavelli  rendszerébe  [...  ]  A 
rendőri  és  jezsuita  elvek  és  módszerek  bűvöletében  az  a  gondolata  támadt,  hogy  a  saját 
szervezetét  is  ezekre  alapozza  [...]  ezért  aztán  úgy  bánik  a  barátaival,  mintha  az 
ellenségei  volnának. 

Másik  sztálini  újítás;  maguk  a  hóhérok  is  áldozattá  válhatnak.  Buharin  ezt  mondja  régi 
pártbeli  elvtársai,  Zinovjev  és  Kamenyev  meggyilkolása  után  a  feleségének;  „Rettentően 
örülök,  hogy  agyonlőtték  ezeket  a  kutyákat!"^^  Két  év  sem  telt  belé,  magát  Buharint 
lőtték  agyon,  mint  a  kutyát.  A  legtöbb  kommunista  rendszerben  megtalálható  ez  a 
sztálini  vonás. 

Sztálin  sajátos  sorsot  szánt  -  kivégzésük  előtt  -  néhány  „ellenségének";  nagy  perekben 
léptette  föl  őket.  Lenin  találta  ki  ezt  a  módszert  1922-ben,  az  első  mondvacsinált  perrel, 
a  szociálforradalmárok  perével.  Sztálin  meg  tökéletesítette  a  receptet,  megtorló 
tevékenysége  állandó  eszközévé  tette,  és  1948  után  Kelet-Európában  is  alkalmaztatta. 

Annié  Kriegel  kimutatta,  hogy  milyen  óriási  társadalmi  vészelhárító  gépezetet  alkottak 
ezek  a  perek,  amelyeknek  „pokoli  pedagógiája"  már  itt,  a  földön  helyettesítette  a  vallás 
ígérte  poklot.^^  Egyidejűleg  az  osztálygyűlölet  és  az  ellenség-megbélyegzés  pedagógiája 
is  működésbe  lépett.  Az  ázsiai  kommunizmusban  a  végsőkig  fajul  ez  az  eljárás;  ott 
gyűlöletnapokat  is  szerveznek. 

Sztálin  a  rejtelem  pedagógiájával  is  megtoldotta  a  gyűlöletpedagógiát:  a  legteljesebb 
titok  vette  körül  a  letartóztatásokat,  azok  okát,  az  ítéleteket  és  az  áldozatok  sorsát.  A 
rémuralom  és  a  szorosan  hozzá  kapcsolódó  rejtelem  és  titok  folyamatosan  táplálta  az 
egész  lakosság  iszonyú  szorongását. 

A  bolsevikok  úgy  gondolják,  hogy  hadat  viselnek,  ezért  egész  szókészletet  gyártanak  az 
ellenség  megnevezésére:  „ellenséges  ügynökök"  „az  ellenséggel  tartó  lakosság"  stb.  A 
politikát  is  katonásan  egyszerű  szavakba,  egyetlen  viszonylatba  foglalják:  barát- 
ellenség,^^  „mi"  ezzel  szemben  „ők".  „Tábori"  kifejezések  járják  -ez  maga  is  katonai 
szakszó:  forradalmi  tábor,  ellenforradalmi  tábor.  És  mindenkinek  tábort  kell  választania, 
halálbüntetés  terhe  alatt.  Gyászosan  visszazuhan  a  politika  egy  ősrégi  állapotba;  az 
egyéni  és  demokrata  polgár  százötven  évi  erőfeszítése  válik  igy  semmivé. 


Hogy  határozzuk  meg  az  ellenséget?  A  politika  már  csak  az  általánossá  lett 
polgárháborúra  szorítkozott,  amelyben  két  erő  állt  szemben  egymással  -  a  burzsoázia  és 
a  proletariátus  -  és  a  kettő  közül  a  legvadabb  eszközökkel  el  kellett  pusztítani  az  egyiket; 
így  hát  már  nem  csak  a  régi  rend  embere,  az  arisztokrata,  a  nagypolgár,  a  katonatiszt  az 
ellenség,  hanem  mindenki,  aki  ellenáll  a  bolsevik  politikának,  és  akit  „burzsujnak" 
nyilvánítanak.  Mindenki  és  minden  társadalmi  csoport  „ellenség"  ha  -  bolsevik  felfogás 
szerint  -  akadályt  gördít  az  abszolút  hatalom  útjába.  Nyomban  felbukkant  ez  a  jelenség, 
még  olyan  szinteken  is,  ahol  még  nem  ütötte  föl  a  fejét  a  terror:  a  szovjetek  választási 
gyűlésein.  Kautsky  már  1918-ban  megsejtette  ezt,  és  így  írt:  „Csak  azoknak  van  szavazati 
joguk  [a  szovjetekben],  akik  »termelő,  vagy  a  közösségnek  hasznos  munkával  keresik  a 
kenyerüket«.  De  mi  az  a  »termelő,  vagy  a  közösségnek  hasznos  munka«?  Gumi-szó  ez. 
Ahogy  az  is  gumi-rendelet,  amely  a  szavazati  jogból  kizártakra  vonatkozik,  még  azokra  is, 
akik  »bérmunkásokat  alkalmaznak,  hogy  keressenek  rajtuk«.  [...]  Jól  látható,  nem  sok 
kell  hozzá,  hogy  kapitalistának  bélyegezzék  az  embert  a  Szovjet  Köztársaság  választási 
rendszerében,  és  elveszítse  a  szavazati  jogát.  A  legnyíltabb  önkény  uralmának  nyit  kaput 
a  választási  törvény  szómeghatározásainak  rugalmas  jellege,  ám  nem  a  törvényhozási 
rendszer,  hanem  annak  tárgya  tehet  róla.  Sohasem  lehet  jogilag  pontosan  és 
kifogástalanul  meghatározni  azt  a  fogalmat,  hogy  proletár"^^ 

Robespierre  alatt  a  „proletár"  szó  lépett  a  „hazafi"  helyébe,  ezért  az  „ellenség"  fogalma 
is  változó  alakot  öltött,  felduzzadhat  és  le-lappadhat,  a  pillanatnyi  politikai  helyzet 
szerint.  A  kommunista  elmélet  és  gyakorlat  egyik  fő  tényezője  lesz  belőle.  „Az  ellenség  a 
rémuralom  nagy  igazolása  -  jegyzi  meg  Tzvetan  Todorov  -;  nem  élhet  ellenség  nélkül  a 
totalitárius  állam.  Ha  nincs  neki,  majd  kitalál.  Ha  megállapították  a  kilétét,  attól  fogva 
nem  érdemel  irgalmat.  [...]  Ha  valaki  ellenség,  az  örökletes,  jóvátehetetlen  hiba.  [...] 
Hangsúlyozzák  olykor,  hogy  nem  azért  üldözték  a  zsidókat,  amit  tettek,  hanem  azért, 
amik:  zsidók.  De  így  van  ez  valahogy  a  kommunista  hatalommal  is:  a  burzsoáziának  mint 
osztálynak  követeli  az  elnyomását  (vagy,  válságos  időkben,  a  megsemmisítését).  Semmit 
sem  kell  csinálnia,  az  is  elég,  ha  ehhez  az  osztályhoz  tartozik  az  ember."^"^ 

Van  itt  még  egy  lényeges  kérdés:  miért  kell  megsemmisíteni  az  „ellenséget"?  A 
megtorlásnak  az  a  hagyományos  szerepe,  hogy  (egy  híres  mű  címére  utalva)  „szemmel 
tartson  és  büntessen".  Talán  már  véget  ért  a  „szemmel  tartás  és  büntetés"  korszaka? 
Vajon  „javíthatatlan"  volt  az  „osztályellenség"?  Szoizsenyicin  adja  meg  az  első  választ:  a 
Gulagon  módszeresen  jobban  bántak  a  közbűnté nyesekkel,  mint  a  politikaiakkal. 
Nemcsak  gyakorlati  okokból  -  hiszen  a  közbűntényesek  keretlegények  is  voltak  -,  hanem 
„elméleti"  okokból  is.  Ugyanis  azzal  dicsekedett  a  szovjet  rendszer,  hogy  „új  embert"  hoz 
létre,  még  a  legmegrögzöttebb  bűnözőket  is  átneveli.  Sőt  ez  volt  a  propagandája  egyik 
leggyümölcsözőbb  területe,  mind  Sztálin  Oroszországában,  mind  Mao  Kínájában,  mind 
pedig  Castro  Kubájában. 

De  miért  kell  megölni  az  „ellenséget"?  Valójában  nem  újdonság,  hogy  -  egyebek  között 
-  abban  is  áll  a  politika,  hogy  azonosítjuk  a  barátot,  ellenséget.  Már  az  evangélium  is 
megmondta:  „Aki  nincs  velem,  ellenem  van."  Az  az  újdonság,  hogy  Lenin  nemcsak  azt 
szögezi  le,  hogy  „Aki  nincs  velem,  ellenem  van"  hanem  azt  is,  hogy  „Aki  ellenem  van, 
meghal"  és  hogy  általánosítja,  a  politika  területéről  az  egész  társadalomra  átviszi  ezt  az 


elvet. 

Kettős  átváltozás  tanúi  vagyunk  a  rémuralom  alatt:  az  ellenfél  előbb  ellenségként, 
majd  bűnözőként  válik  kirekesztetté.  Ehhez  a  kirekesztéshez  végül  szinte  magától  társul 
a  kivégzés  fogalma.  Tény,  hogy  immár  kevés  hozzá  a  barát-ellenség  dialektika,  hogy 
megoldja  a  totalitarizmus  alapvető  problémáját:  egy  újraegyesített,  megtisztított,  nem 
ellenszegülő  emberiség  kinevelését,  az  emberiséget  proletariátusban  és  proletariátus 
által  újraegyesítő  marxista  terv  messianizmusa  révén.  Ez  a  terv  igazol  minden 
kényszeregyesülést  -  egyesülést  a  párttal,  a  társadalommal,  majd  a  birodalommal  -,  ami 
kivet  magából,  szemétként,  mindenkit,  aki  csak  kilóg  a  sorból.  Csakhamar  átcsúszunk  a 
politikai  harc  fogalomköréből  a  kirekesztés  fogalomkörébe,  majd  minden  tisztátalan  elem 
kiküszöbölésének,  végül  pedig  elpusztításának  ideológiája  felé.  És  ennek  a  logikának  a 
végén  ott  az  emberiség  elleni  bűntett. 

Bizonyos  ázsiai  kommunista  rendszerek  -  Kína,  Vietnam  -  kissé  eltérő  magatartást 
tanúsítanak;  nyilván  a  konfuciánus  hagyomány  hatására,  több  teret  hagynak  az 
átnevelésnek.  Ez  az  intézmény  a  kínai  laokaj  sajátossága,  ez  kényszeríti  a  -  „tanulónak" 
vagy  „hallgatónak"  nevezett  -  rabot,  hogy  alakítsa  át  a  gondolkodásmódját,  fegyőr- 
tanárok  felügyelete  alatt.  Vajon  nincs  az  ilyenféle  „átnevelésben"  még  az  egyszerű, 
közönséges  gyilkosságnál  is  kevésbé  nyílt  és  képmutatóbb  magatartás?  Vajon  nem 
rosszabb,  ha  arra  kényszerítjük  az  ellenségünket,  hogy  tagadja  meg  önmagát,  és 
beszéljen  a  hóhérai  szájíze  szerint?  Ezzel  szemben  a  vörös  khmerek  eleve  valami 
gyökeres  megoldáshoz  folyamodtak:  úgy  gondolták,  hogy  lehetetlen  a  nép  egy  részének 
átnevelése,  mert  túlságosan  „romlott"  a  nép,  ezért  aztán  elhatározták,  hogy  népet 
váltanak.  Ezért  végezték  ki  tömegesen  az  egész  értelmiségi  és  városi  lakosságot,  ám 
előbb  ők  is,  megint  csak,  lelkileg  is  meg  akarták  törni  az  ellenséget,  szétmállasztani  a 
személyiségét  egy  olyan  kényszerű  „önkritikával"  amellyel  megbecsteleníti  önmagát,  de, 
akárhogy  is,  még  úgysem  kerülheti  el  a  legsúlyosabb  büntetést. 

A  totális  rendszerek  vezetői  fenntartják  maguknak  azt  a  jogot,  hogy  a  halálba  taszítsák 
embertársaikat,  és  meg  is  van  hozzá  az  „erkölcsi  erejük".  Alapjában  mindig  ugyanazzal 
igazolják  magukat:  a  tudományosan  megalapozott  szükségszerűséggel.  A  totalitarizmus 
eredetéről  elmélkedő  Tzvetan  Todorov  így  ír:  „Nem  az  emberiesség,  hanem  a 
tudományosság  járult  hozzá  a  totalitarizmus  ideológiai  alapjainak  lerakásához.  [...] 
Tudományosság  és  totalitarizmus  kapcsolata  nem  csupán  arra  korlátozódik,  hogy  állítólag 
(élettan  vagy  történettudományos  szükségszerűségekkel  igazolnak  bizonyos 
cselekedeteket:  már  gyakorolni  kell  (ha  csak  „kontár"  módon  is)  a  tudományosságot, 
hogy  higgyünk  a  társadalom  tökéletes  átlátszóságában,  ennélfogva  abban  a 
lehetőségben,  hogy  átalakíthatjuk  a  társadalmat  eszményeink  szellemében,  a  forradalom 
segítségével."^^  Trockij  már  1919-ben  erőteljesen  kifejtette  ezt  a  gondolatot:  „A 
proletariátus  történelmileg  emelkedő  osztály.  [...]  A  burzsoázia  jelenleg  már  hanyatló 
osztály.  Nemcsak  nem  játszik  lényeges  szerepet  a  termelésben,  hanem  imperialista 
kisajátító  módszereivel  pusztítja  is  a  világgazdaságot  és  az  emberi  kultúrát.  Azért  mégis 
óriási  a  burzsoázia  történelmi  életereje.  Belekapaszkodik  a  hatalomba,  és  nem  engedi  a 
zsákmányát.  De  éppen  emiatt  félő,  hogy  az  egész  társadalmat  magával  rántja 
bukásában.  Ki  kell  ragadnunk  a  hatalmat  a  kezéből,  ezért  le  kell  vágnunk  a  kezét. 


Fegyver  a  vörös  terror,  és  egy  olyan  pusztulásra  ítélt  osztály  ellen  forgatjuk,  amely  nem 
nyugszik  bele  a  pusztulásba."^^  Majd  így  fejezte  be:  „Éppen  azért  vált  szükségessé  az 
erőszakos  forradalom,  mert  a  parlamentáris  demokrácia  eszközeivel  már  nem 
elégíthettük  ki  a  történelem  közvetlen  követelményeit."^^  Megtaláljuk  itt  a  történelem 
istenítését  -  amelynek  mindent  föl  kell  áldoznunk  -  és  a  forradalmár  gyógyíthatatlan 
együgyűséget,  aki  azt  képzeli,  dialektikája  jóvoltából,  hogy  egy  igazabb  és  emberibb 
társadalom  születését  segíti  elő,  ha  bűnös  módszereket  alkalmaz.  Tizenkét  év  múlva 
Gorkij  még  nyersebben  mondta  ki  a  dolgot:  „Ellenünk  van  minden,  ami  idejét  múlta, 
ahogy  a  történelem  kimérte  neki,  ettől  joggal  tekintünk  úgy  magunkra,  mint  olyanokra, 
akik  mindig  polgárháborúban  állnak.  Természetesen  adódik  belőle  a  következtetés:  ha 
nem  adja  meg  magát  az  ellenség,  végzünk  vele."^^  Aragon  ugyanabban  az  évben  verset 
írt  róla:  „A  Forradalom  kék  szemeiből  muszáj-kegyetlen  csillogás  lövell."  Ellenben  Kautsky 
már  1918-ban  nagyon  bátran  és  őszintén  nézett  szembe  ezzel  a  kérdéssel.  Mindenféle 
szófetisizmust  félretéve  ezt  írta:  „Valójában  nem  is  a  szocializmus  a  mi  végső  célunk, 
hanem  az,  hogy  eltöröljünk  »mindennemű  kizsákmányolást  és  elnyomást,  akár  osztály, 
akár  párt,  akár  nem,  akár  faj  ellen  irányul«.  [...]  Fia  be  tudná  bizonyítani  valaki,  hogy 
tévedünk,  amikor  nem  hisszük,  hogy  csakis  a  termelőeszközök  magántulajdona  alapján, 
vagy  úgy  könnyebben  szabadíthatnánk  fel  a  proletariátust  és  általában  az  emberiséget, 
akkor  sutba  kellene  vágnunk  a  szocializmust,  de  úgy,  hogy  azért  nem  mondunk  le  a  végső 
célunkról,  sőt  éppen  a  végső  célunk  érdekében  kellene  megtennünk."^^  Világos,  hogy 
fontosabb  volt  Kautskynak  az  emberiesség,  mint  a  marxista  tudományosság,  pedig  ő  volt 
annak  legkiválóbb  képviselője. 

A  szó  szoros  értelmében  vett  kivégzés  pedagógiát  kíván:  a  felebarátunk  megölésétől 
való  vonakodással  szemben  mindig  az  a  leghatásosabb  pedagógia,  hogy  kétségbe  vonjuk 
az  áldozat  emberségét,  már  eleve  „embertelenítjük".  Alain  Brossát  jegyzi  meg  igen 
helyesen:  „A  tisztogatások  barbár  szertartása,  a  teljes  gőzzel  működő  kivégzőgépezet  a 
Másik  állatiasításával,  a  képzelt  és  valóságos  ellenség  állattani  lefokozásával  párosul  az 
üldözés  nyelvezetében  és  gyakori  a  tában.""^° 

Csakugyan,  a  nagy  moszkvai  perek  idején  az  értelmiségi  Visinszkij,  a  jó  klasszikus 
neveltetésű  jogászember  a  vádlottak  féktelen  „állatiasításában"  tör  ki:  „Tűz  a  veszett 
kutyákra!  Flalál  erre  a  bandára,  amely  rejtegeti  a  néptömegek  elől  fenevadagyarait  és 
ragadozófogazatát!  Az  ördögbe  a  mérges  nyálat  fröcskölő  keselyű-Trockijjal,  aki  mocskot 
szór  a  marxizmus-leninizmus  nagy  eszméire!  Tegyék  ártalmatlanná  ezeket  a  hazudozó 
bohócokat,  ezeket  a  nyomorult  törpéket,  ezeket  az  elefántra  rohanó  csahos  ölebeket!  [... 
]  Igen,  le  vele,  ezzel  az  állati  elvetemültséggel!  Végeznünk  kell  ezekkel  az  öszvér  róka- 
disznókkal,  ezekkel  a  büdös  dögökkel.  Némítsuk  el  disznó  röfög  ésü  két!  Végezzünk  a 
kapitalizmusnak  ezekkel  a  veszett  kutyáival,  amelyek  darabokra  akarják  tépni  szovjet 
földünk  legderekabb  embereit!  Forrasszuk  a  torkukra  pártunk  vezetői  ellen  tajtékzó,  állati 
gyűlöletüket!"  De  hát  vajon  még  Jean-Paul  Sartre  is  nem  böffentette  el  magát  ilyen 
nyersen,  1952-ben:  „Kutya  minden  antikommunista!"?  Szerintünk  Annié  Kriegelnek  azt  a 
föltevését  támasztja  alá  ez  az  ördögi-állati  beszédmód,  hogy  főleg  pedagógiai  célja  volt  a 
látványos  műpereknek.  Mint  a  középkori  misztériumjátékokban,  színre  lép  itt  a  jó  nép 
előtt  a  „gonosz",  az  eretnek,  a  „trockista"  és  csakhamar  a  „cionista-kozmopolita",  röviden. 


az  Ördög... 

Brossát  említi,  hogy  macskazenés  népünnepélyek  és  farsangi  mulatságok  valóságos 
hagyományt  teremtettek  a  Másik  állatiasításából,  amelyet  a  XVIII.  század  politikai 
gúnyrajzaiban  is  megtalálunk.  Ez  a  metaforikus  szertartás,  éppen  az  állat  révén,  még 
lappangó  válságok  és  ellentétek  kifejezését  is  lehetővé  tette.  A  harmincas  évek 
Moszkvájában  semmi  sem  metaforikus:  úgy  bánnak  az  „állatíasított"  ellenféllel,  mint  az 
űzött  vaddal;  hamarosan  elejtett  vad  is  lesz  belőle,  már  vár  rá  a  tarkón  lövés.  Sztálin 
tette  rendszeressé  és  általánossá  ezeket  a  módszereket,  de  kínai,  kambodzsai  és  másféle 
utódai  is  bőségesen  merítettek  az  eszköztárából.  Még  csak  nem  is  Sztálin  az,  aki  kitalálta 
őket.  Magát  Lenint  is  felelősség  terheli  érte,  hiszen  a  hatalomátvétel  után  csak  úgy 
beszélt  minden  ellenségéről,  hogy  „ártalmas  férgek",  „tetvek",  „skorpiók",  „vámpírok". 

Az  „iparpártinak"  mondott  műper  idején  tiltakozást  tett  közzé  az  Emberjogi  Liga, 
többek  közt  Albert  Einstein  és  Thomas  Mann  aláírásával;  Gorkij  nyílt  levélben  válaszolt  rá: 
„Úgy  vélem,  hogy  teljesen  jogos  volt  ez  a  kivégzés.  Egészen  természetes,  hogy  a 
munkás-és  paraszthatalom  eltapossa  az  ellenségeit,  mint  a  tetvet.""^^ 

Alain  Brossát  következtetéseket  von  le  ebből  az  állattani  eltévelyedésből:  „Mint  mindig, 
elsősorban  a  szókincsükkel  árulják  el  magukat  a  totalitarizmus  költői  és  hóhérai:  a 
moszkvai  hóhéroknak  ez  a  „likvidálás"  szava  -  a  náci  nagyipari  gyilkosok  száján  forgó 
„kezelés"  édes  unokatestvére  -  alkotja  annak  a  jóvátehetetlen  szellemi  és  kulturális 
katasztrófának  nyelvi  kisvilágát,  amely  teljes  valójában  tárul  fel  ekkor  a  szovjet  világban: 
már  nem  érték,  már  olcsó  az  emberélet,  és  -  „a  nép  ellenségei"  „árulók"  „megbízható 
elemek"  és  hasonló  fogalmakkal  élő  -  csoportszemlélet  lépett  az  emberi  nem  pozitív 
etikai  tartalommal  teljes  fogalma  helyébe  [...].  A  náci  beszédmódban,  gyakorlatban  és 
öldöklő  tevékenységben  a  faji  ideológiával  áll  szoros  kapcsolatban  a  Másik  -  mocsok-  és 
ragályrögeszmétől  elválaszthatatlan  -  állatiasítása.  A  fajról  és  a  felsőbb-és  alsóbbrendű 
emberről  való  beszéd  könyörtelenül  rangsoroló  kifejezéskészletéből  fogant  ez  az 
állatiasítás;  [...]  az  1937-es  Moszkvában  azonban  tilos,  és  nem  járja  a  fajról  való  beszéd, 
sem  a  vele  kapcsolatos  totalitárius  eljárás.  Ebből  ered  a  Másik  állatiasításának  különös 
jelentősége;  arra  szolgál,  hogy  ezáltal  gondolhassanak  ki  és  valósíthassanak  meg  olyan 
politikát,  amely  a  totalitárius  »mindent  szabad«-ra  alapul. 

Némelyek  azonban  habozás  nélkül  átlépték  az  ideológiai  határt,  és  áttértek  a 
társadalmiról  a  fajira.  Gorkij  -  aki,  ne  feledjük,  Jagoda  GPU-főnök  személyes  barátja  volt, 
és  a  fia  ugyanott,  a  GPU-nál  volt  fizetett  alkalmazott  -  ezt  írta  1932-ben,  az  egyik 
levelében:  „Az  ellenség  mint  alsóbbrendű  lény  iránt  táplált  zsigeri  utálattal  kell  ápolnunk 
az  osztálygyűlöletet.  Az  a  legmélyebb  meggyőződésem,  hogy  úgy,  ahogy  van, 
alsóbbrendű,  elfajzott  lény  az  ellenség,  mind  testi,  mind  »erkölcsi«  tekintetben.""^^ 

De  nem  áll  meg  Gorkij  félúton,  a  Szovjetunió  Kísérleti  Orvostudományi  Intézetének 
létrehozását  is  támogatja.  1933  legelején  azt  írja;  „már  közel  az  idő,  hogy  sürgető 
kérdést  intéz  a  tudomány  a  normálisnak  mondott  emberiséghez;  akarjátok-e,  hogy 
aprólékosan,  tüzetesen  tanulmányozzunk  minden  betegséget,  nyavalyát, 
fogyatékosságot,  az  öregedést  és  a  szervezet  korai  elhalását?  A  kutyán,  nyúlon, 
tengerimalacon  végzett  kísérlet  azonban  nem  elegendő  ehhez  a  tanulmányozáshoz. 
Okvetlenül  magán  az  emberen  kell  kísérleteznünk,  okvetlenül  őmagán  kell  tanulmányozni 


szervezetének  működését,  a  sejten  belüli  táplálkozási,  a  vörösvértest-képzési 
folyamatokat,  a  neuron  kémiát,  és  általánosabb  értelemben  szervezetének  minden 
életfolyamatát.  Sok  száz  emberi  egyedre  lesz  szükség  hozzá,  igazi  szolgálat  lesz  ez  az 
emberiségnek,  és  kétségkívül  fontosabb  és  hasznosabb,  mint  egészséges  emberek 
tízmillióinak  -  tékozlók  és  herék  testileg,  lelkileg  elfajzott,  nyomorúságos  osztályának 
kényelmes  élete  kedvéért  való  -  elpusztítása.""^"^  Az  élettani  tudományosság  legkárosabb 
hatásai  párosulnak  itt  a  történelmi  társadalmi  tudományosság  legkárosabb  hatásaival. 

Ez  az  „élettani"  vagy  „állattani"  kitérő  jobban  megértetheti  velünk,  hogy  miért 
emberiség  elleni  bűntett  a  kommunizmus  sok  bűncselekménye,  és  miért  vállalhatta  és 
igazolhatta  a  marxista-leninista  ideológia  ezeket  a  vétkeket.  Visszatérve  az  újabb  élettani 
fölfedezésekkel  kapcsolatos  jogi  döntésekre,  Brúnó  Gravier  ezt  írja;  „A  bioetikáról  szóló 
törvényszövegek  [...]  más,  alattomosabb  -  mert  a  tudomány  fejlődésével  kapcsolatos  - 
veszélyeket  is  jeleznek,  a  tudománynak  pedig  nagyon  félreismerték  a  terrorra,  »mint 
mozgás-törvényre«  alapuló  ideológiák  keletkezésében  betöltött  szerepét  (J.  Asher)  [...] 
Neves  orvosok,  mint  Richet  vagy  Carrel  írásaiban  található  meg  az  a  fajnemesítő 
elgondolás,  amely  ágyat  vetett  a  tömegirtásnak,  egészen  a  rossz  útra  tévedt  náci  orvosok 
tetteiig.""^^ 

Márpedig  van  a  kommunizmusban  társadalmi-politikai  fajnemesítés,  társadalmi 
darwinizmus.  Ahogy  Dominique  Colas  írja;  „Lenin,  a  társadalmi  fajfejlődés  tudós  mestere 
maga  dönti  el,  hogy  melyik  faj  tűnjön  el,  mert  pusztulásra  ítélte  a  történelem. Mihelyt 
kimondták  a  -  marxizmus-leninizmus,  egy  ideologikus  és  politikai -történeti  -  tudomány 
nevében,  hogy  a  polgárság  az  emberiség  fejlődésének  egy  meghaladott  szakaszát 
képviseli,  máris  igazolták  a  polgárság  mint  osztály  megsemmisítését,  és  csakhamar  az 
azt  alkotó,  vagy  ahhoz  tartozónak  nyilvánított  egyedek  megsemmisítését  is. 

A  nácizmusról  szólva  Marcel  Colin  olyasmikről  is  beszél,  mint  „osztályozás,  elkülönítés, 
kizárás,  csupa  -  bűnös  ideológia  felhasználta  -  tisztán  élettani  ismérv.  Történelmileg 
nyomot  hagyó  és  meghaladhatatlan  tudományoskodó  föltevésekre  gondolunk  (öröklődés, 
keveredés,  fajtisztaság),  sőt  szellemvilági,  ezerév-váró  vagy  bolygóhatási  szemléletre.""^^ 
Ezek  a  történelemre  és  társadalomra  alkalmazott  tudományoskodó  föltevések  -  a 
proletariátus  mint  a  történelem  értelmének  hordozója  stb.  -  bizony  az  ezerév-váró  és 
bolygóhatási  szellemvilágba  tartoznak,  és  mindenütt  jelen  vannak  a  kommunista 
kísérletben.  Ezek  a  tudományoskodó  föltevések  öntenek  formába  egy  bűntett  keltő 
ideológiát,  és  határozzák  meg,  tisztán  ideológiai  ismérvek  alapján,  az  önkényes 
elkülönítést  (burzsoáziaproletariátus),  az  osztályozást  (kispolgár,  nagypolgár,  gazdag 
paraszt,  középparaszt,  szegény  paraszt  stb.);  ezzel  a  merev  tagolással  -mintha 
végérvényesen  adva  volnának  ezek  a  csoportok,  mintha  nem  léphetne  át  az  egyén  az 
egyik  csoportból  a  másikba  -  a  csoport,  az  elvontság  elsőbbségét  honosítja  meg  a 
marxizmus-leninizmus  a  valóságossal,  az  emberivel  szemben;  úgy  fognak  fel  minden 
egyént  vagy  csoportot,  mint  egy  kezdetleges  és  testetlen  társadalomtudomány  őstípusát. 
És  ami  megkönnyíti  a  bűntettet;  a  besúgó,  a  nyomozó,  az  NKVD-hóhér  nem  embert  jelent 
föl,  követ  nyomon  vagy  öl  meg,  hanem  valami  olyan  elvont  dolgot  küszöböl  ki,  amely 
ártalmas  a  közjóra. 

Bűntett  keltő  ideológia  lett  a  tanból,  csak  azért,  mert  kétségbe  vont  egy  alapvető 


adottságot,  annak  az  egységét,  amelyet  Róbert  Antelme  úgy  nevez,  hogy  „az  emberi 
nem",  vagy  amelyet  úgy  hív  az  1948-as  Emberi  Jogok  Nyilatkozatának  bevezetője,  hogy 
„az  emberi  család".  Lehetséges,  hogy  a  marxizmus-leninizmus  nem  is  annyira  Marxban, 
hanem  inkább  valami  társadalmi  kérdésre  alkalmazott,  kifordult  darwinizmusban 
gyökerezik,  amely  ott  ugyanolyan  tévedésekre  vezet,  mint  a  faji  kérdésben?  Egyvalami 
azonban  biztos:  olyan  ideológia  gyümölcse  az  emberiség  elleni  bűntett,  amely  nem 
egyetemes  állapotában  tekinti,  hanem  sajátos,  élettani-faji  vagy  társadalmi-történeti 
állapotára  fokozza  le  az  embert  és  az  emberiséget.  Itt  megint  sikerült  a  kommunistáknak 
elhitetniük  a  propagandájuk  segítségével,  hogy  egyetemes  cél  vezérli  őket,  az  egész 
emberiséget  számításba  veszik.  Sokszor  élesen  meg  szokták  különböztetni  a  nácizmust  a 
kommunizmustól,  azon  az  alapon,  hogy  a  náci  terv  csak  részleges  -  szűkén  nacionalista 
és  faji  jellegű  -,  ezzel  szemben  a  lenini  terv,  állítólag,  egyetemes  volt.  Mi  sem  hamisabb 
ennél:  Lenin  és  követői,  elméletben  és  gyakorlatban  egyaránt  határozottan  kizárták  az 
emberiségből  a  kapitalistát,  a  polgárt,  az  ellenforradalmárt  stb.  A  társadalomtudományi 
vagy  politikai  szaknyelv  közkeletű  kifejezéseit  felkapva,  abszolút  ellenségnek  kiáltották  ki 
őket.  Ahogy  Kautsky  mondta  1918-ban,  ,. gumi-szavak"  ezek,  azt,  akkor  és  úgy  zárunk  ki 
velük  az  emberiségből,  akit,  amikor  és  ahogy  akarunk,  és  egyenesen  az  emberiség  elleni 
bűntetthez  vezetnek. 


Mireille  Delmas-Marty  írja:  „Maguk  a  biológusok,  mint  Henri  Atlan,  is  elismerik,  hogy  az 
emberség  fogalma  meghaladja  az  élettani  megközelítést,  és  hogy  a  biológiának  »nem 
sok  mondanivalója  van  az  emberi  személyiségről«.  [...]  Igaz,  úgy  felfognunk  is 
tökéletesen  lehetséges  az  emberi  fajt,  mint  egy  állatfajt  a  sok  közül,  olyan  fajt,  amelyet 


maga  az  ember  is  megtanul  előállítani,  ahogy  már  állat-  vagy  növényfajokat  előállít.""^^ 


De  vajon  nem  éppen  ezzel  próbálkoztak-e  a  kommunisták?  Hiszen  az  „új  ember"  állt  a 
kommunista  terv  középpontjában!  Új  kukorica-  vagy  paradicsomfajták  kikísérletezése 


közben  nemde  új  emberfajta  megteremtésén  is  fáradozott  megannyi  hatalmi  tébolyban 


szenvedő  Liszenko? 


Az  orvostudomány  diadalát  meghozó  XIX.  század  végének  ez  a  tudományoskodó 
szemlélete  sugallta  Vaszilij  Grosszmannak  ezt  a  bolsevik  vezetőkre  vonatkozó 
megjegyzést:  „Az  ilyenféle  emberek  úgy  viselkednek,  mint  a  sebész  a  kórházban.  [...] 
[Akinek]  a  késében  a  lelke.  Az  jellemzi  ezeket  az  embereket,  hogy  vakon  hisznek  a  szike 
mindenhatóságában.  A  szike  a  nagy  elmélettudós,  a  XX.  század  bölcseleti  vezetője. Pol 
Pót  vitte  végig  ezt  a  gondolatot:  egy  iszonyatos  szike  hasítással  lemetszette  a  társadalom 
testének  „elüszkösödött"  részét,  az  „újakat"  és  meghagyta  az  „egészséges"  részt,  a 
„régieket".  Bármilyen  őrült  gondolat  is  ez,  nem  volt  egészen  új. 

Pjotr  Tkacsov  orosz  forradalmár,  Nyecsajev  méltó  követője,  már  az  1870-es  években 
azt  javasolta,  hogy  öljenek  le  minden,  huszonöt  évesnél  idősebb  oroszt,  mert  úgy 
gondolta,  hogy  azok  már  nem  képesek  a  forradalmi  eszme  valóra  váltására.  Ugyancsak 
akkoriban  háborodott  fel  Bakunyin  e  miatt  az  őrült  gondolat  miatt,  egy  Nyecsajevhez 
intézett  levelében:  „Nem  fehér  papírlap  a  mi  népünk,  amelyre  minden  Titkos  Társaság 
azt  ír  rá,  amit  jónak  lát,  például  az  ön  kommunista  programját."^^  Igaz,  hogy  az 


internacionálé  azt  hirdeti:  „Töröljük  el  a  múltat!"  Mao  meg  zseniális  költőhöz  hasonlítja 


önmagát,  aki  szépírással  rója  tele  azt  a  híres  fehér  papírlapot.  Mintha  fehér  papírlapnak 


tarthatnánk  egy  sok  ezer  éves  civilizációt! 

Igaz,  a  Szovjetunióban  indult  el,  Lenin  és  Sztálin  alatt,  az  az  egész  terrorfolyamat, 
amelyet  fölidéztünk,  de  van  benne  néhány  olyan  változatlan  vonás,  amely  -  különböző 
mértékben  -  minden,  magát  marxista-leninistának  valló  rendszerben  megtalálható. 
Minden  országnak  vagy  kommunista  pártnak  megvolt  a  maga  sajátos  története, 
megvoltak  a  helyi  és  térségi  adottságai,  többé-kevésbé  kóros  eseményei,  de  mindez 
abba  az  öntőformába  került  bele,  amely  Moszkvában  készült  1917  novembere  óta,  és 
amely  ennélfogva  valamiféle  kényszerű  genetikai  kódot  képviselt. 

Hogy  érthetnénk  meg  ennek  a  félelmes  rendszernek  a  szereplőit?  Voltak-e  különleges 
jellemvonásaik?  Úgy  tetszik,  minden  totális  rendszer  hivatást  is  ébresztett,  képes  volt 
megtalálni  és  kiemelni  a  működtetésére  alkalmas  embereket.  Sztálin  egyedülálló  eset.  A 
stratégia  terén  Lenin  méltó  örököse  volt,  ki  tudott  bogozni  egy  helyi  ügyet,  és  szembe 
tudott  nézni  a  világhelyzettel.  Kétségkívül  úgy  fog  fölmagasodni  a  történelem  ítélőszéke 
előtt,  mint  a  XX.  század  legnagyobb  politikusa,  aki  szuper-világhatalmi  rangra  emelte  az 
1922-es  kis  Szovjetuniót,  és  évtizedeken  át  a  világra  kényszerítette  a  kommunizmust, 
mint  a  kapitalizmus  alternatíváját. 

De  az  évszázad  egyik  legnagyobb  bűnözője  is  volt,  pedig  nem  szűkölködött  ez  a  század 
nagyszabású  hóhérokban.  Új  Caligulát  lássunk  benne,  amilyennek  Boris  Souvarine  és 
Borisz  Nyikolajevszkij  írta  le  1953-ban?  Egy  közönséges  paranoiás  őrült  tetteit  hajtotta 
végre,  ahogy  Trockij  sejtette?  Nem  inkább  ellenkezőleg,  egy  politikában  rendkívül 
tehetséges  fanatikus  munkálkodott  itt,  aki  undorodott  a  demokratikus  módszerektől? 
Sztálin  végigment  azon  az  úton,  amelyen  Lenin  indult  el,  és  amelyet  már  Nyecsajev 
ajánlott:  végletes  eszközökkel  élt  egy  végletes  politika  szolgálatában. 

Sztálin  szándékosan  indult  el  az  emberiség  elleni  bűntett  mint  kormányzási  módszer 
útján,  és  ez  személyiségének  sajátosan  orosz  vonásaira  irányítja  a  figyelmünket. 
Kaukázusi  őszét  volt;  a  bölcsőtől  fogva,  egész  gyerek-  és  iijúkorában  aranyszívű  haramiák 
(abre-kek)  történetén  nevelkedett  (kaukázusi  hegylakók  voltak  az  abre-kek,  akiket 
kitaszított  a  nemzetségük,  vagy  valami  véres  bosszút  esküdtek,  és  a  kétségbeesés  adta 
bátorsággal  harcoltak).  Maga  választotta  a  Koba  mozgalmi  nevet,  az  egyik  legendás 
fejedelmi  zsivány,  valamiféle  özvegyet-árvát  megbosszuló  Robin  Hood  nevét.  Nos, 
Bakunyin  így  ír  szakító  levelében  Nyecsajevnek: 

„Emlékszik,  hogy  milyen  dühös  volt  rám,  amikor  abreknek  neveztem  önt,  a  kiskátéját 
meg  abrek-kiskáténak;  azt  mondta,  hogy  minden  embernek  ilyennek  kell  lennie,  hogy  a 
teljes  önmegtagadás  és  a  minden  személyes  szükségletről,  minden  örömről,  érzésről, 
szeretetről,  kötelemről  való  lemondás  kell  hogy  kivétel  nélkül  minden  ember  normális, 
természetes  és  mindennapi  állapota  legyen.  Ön  még  most  is  az  önmegtagadással  teljes 
kegyetlenségéből,  az  ön  végletes  elvakultságából  akar  életszabályt  alkotni  a 
közösségnek.  Ön  ostobaságokat,  lehetetlen  dolgokat  akar,  a  természet,  az  ember,  a 
társadalom  megtagadását."^^ 

Teljes  volt  Bakunyin  forradalmi  elkötelezettsége,  mégis  már  1870-ben  rájött,  hogy  még 
a  forradalmi  cselekvés  is  alá  kell  hogy  vesse  magát  bizonyos  alapvető  erkölcsi 
kényszerűségeknek. 

Gyakran  ahhoz  a  rémuralomhoz  hasonlították  a  kommunista  rémuralmat,  amelyet 


1199-ben  kezdett  el  a  katolikus  inkvizíció.  Itt  már  bizonyára  több  felvilágosítást  kapunk  a 
regényírótól,  mint  a  történésztől.  Michel  dél  Castillo  ezt  írja  La  Tunique  d'infamie  című 
remek  regényében:  „Nem  a  kínzás  vagy  a  megégetés  a  cél:  az  a  cél,  hogy  helyes 
kérdéseket  tegyünk  föl.  Nem  lehet  rémuralom  igazság  nélkül,  hiszen  az  igazság  az  alapja. 
Ha  nem  ismerjük  az  igazságot,  hogy  ismerhetnénk  fel  a  tévedést?  [...]  Ha  már  biztosak 
vagyunk  benne,  hogy  ismerjük  az  igazságot,  hogyan  hagyhatnánk  tévedésben  a 
felebarátunkat?"^^ 

Az  egyház  az  eredendő  bűn  bocsánatát  és  a  túlvilág!  üdvösséget,  vagy  egy 
természetfölötti  pokol  tüzét  ígérte.  Marx  az  emberiség  Prométheusz!  önmegváltásában 
hitt.  Ez  volt  a  „napfényes  jövő"  messiási  álma.  De,  Leszek  Kolakowski  szerint,  „az  a 
gondolat,  hogy  a  létező  világ  olyan  tökéletesen  romlott,  hogy  elképzelhetetlen  a 
megjavítása,  és  hogy  éppen  ezért  a  helyébe  lépő  világ  majd  elhozza  a  tökéletesség 
teljességét  és  a  végső  felszabadulást,  az  a  gondolat  az  emberi  szellem  egyik 
legszörnyűségesebb  eltévelyedése.  [...]  Persze  nem  a  mi  korunk  találmánya  ez  az 
eltévelyedés;  de  meg  kell  adnunk,  hogy  az  evilági  értékek  teljességével  a 
természetfölötti  kegyelem  erejét  szembeállító  vallásos  gondolatban  sokkal  kevésbé 
visszataszító  ez  az  eltévelyedés,  mint  a  világi  tanokban,  amelyek  azt  bizonygatják,  hogy 
elérhetjük  az  üdvösségünket,  ha  egyetlen  ugrással  felszökkenünk  a  poklok  mélyéről  az 
egek  magasába. 

Ernest  Renan  kétségkívül  jól  látta,  jól  gondolta  a  Dialogues  phi-losophiques-ban,  hogy, 
ha  abszolút  hatalmat  akarunk  az  istentelenek  társadalmában,  már  nem  elég,  ha  egy 
legendás  pokol  tüzével  fenyegetjük  a  lázadozókat,  hanem  „igazi  poklot"  kell 
berendeznünk,  gyűjtőtábort,  az  majd  megtöri  a  zúgolódókat,  és  megfélemlít  mindenki 
mást,  a  szolgálatában  álló  különleges  rendőrség  segítségével,  amely  erkölcsi  gátlást  nem 
ismerő  és  a  fennálló  hatalomhoz  tántoríthatatlanul  hű  lényekből,  „minden  vadságra  kész, 
engedelmes  gépekből"  áll.^"^ 

1953-ban,  a  Gulag  rabjai  nagy  részének  kiszabadulása,  de  még  az  SZKP  XX. 
kongresszusa  után  is,  amikor  a  rémuralom  bizonyos  formája  már  nem  volt  napirenden, 
még  mindig  hatásosan  működött  a  hatása:  a  rémuralom  puszta  emléke  is  elég  volt 
hozzá,  hogy  megbénítsa  az  ember  akaratát.  Aino  Kuusinen  ezt  így  idézi  föl:  „Ennek  a 
rémuralomnak  az  emléke  nehezedett  rá  minden  ember  lelkére,  mintha  senki  sem  hitte 
volna  el,  hogy  Sztálin  csakugyan  eltávozott  az  élők  sorából.  Alig  volt  család  Moszkvában, 
amely  meg  ne  szenvedte  volna  az  üldözéseket,  mégsem  beszélt  róla  senki.  így  péjdául  én 
sem  hoztam  szóba  soha  a  barátaim  előtt  a  börtön-  és  táboremlékeimet.  Ők  sem 


kérdeztek  tőlem  soha  semmit.  Mélyen  gyökerezett  gondolatvilágukban  a  félelem."^^  Az 
áldozatok  mindig  csak  magukban  hordozták  a  rémuralom  emlékét,  de  a  hóhérok  továbbra 
is  fennen  emlegették.  Javában  benne  jártak  a  Brezsnyev-korszakban,  amikor  a 
Szovjetunió  emlékbélyeget  bocsátott  ki  a  Cseka  ötvenedik  évfordulójára,  és  egy 
szöveggyűjteményt  tett  közzé  a  Cseka  tiszteletére.^^ 

Befejezésül  Gorkijnak  adjuk  át  még  egyszer  a  szót,  ezzel  az  1924-ben,  Lenin 
tiszteletére  írt  szöveggel:  „Egy  régi  ismerősöm,  egy  szormovi  munkás,  egy  szelíd  lelkű 
ember  arról  panaszkodott  egyszer,  hogy  milyen  nehéz  a  munka  a  Csekánál.  »Én  is  úgy 
látom,  hogy  nem  magának  való  az  -  válaszoltam  neki.  -  Nem  olyan  ember  maga.«  »Hát, 


bizony,  nem«  -  helyeselt  bánatosan.  De  aztán  gondolkozott  egy  kicsit,  és  hozzátette: 
»Mégis,  ha  arra  gondolok,  hogy  Iljics  gyakran  maga  is  biztosan  halálra  fárad,  akkor 
elszégyellem  magam  a  gyöngeségemért.«  Vajon  megesett-e,  hogy  Lenin  »halálra 
fáradt«?  Nagyon  keveset  törődött  magával,  nem  is  beszélt  magáról  másoknak; 
mindenkinél  jobban  tudta  leplezni  lelke  titkos  viharzásait.  De  egyszer  így  szólt  hozzám, 
amikor  gyerekeket  simogatott:  »Az  ő  életük  már  szebb  lesz,  mint  a  miénk;  sok 
mindenben  nem  lesz  részük,  amit  nekünk  át  kellett  élnünk.  Nem  lesz  olyan  kegyetlen  az 
életük.«  Utána  elnézett,  töprengve,  a  messzeségbe,  és  hozzátette:  »Mégsem  irigylem 
őket.  Történelmi  jelentőségű,  elképesztő  feladatot  hajtott  végre  a  mi  nemzedékünk.  Majd 
megértik  és  megbocsátják  a  mi  életünk  körülmények  diktálta  kegyetlenségét.  Mindent 
megértenek,mindent!«"^^ 

Igen,  mindent  érteni  kezdünk,  ha  nem  is  abban  az  értelemben,  ahogy  Vlagyimir  Iljics 
Uljanov  gondolta.  Mi  maradt  mára  ebből  a  „történelmi  jelentőségű,  elképesztő 
feladatból"?  Nem  valami  délibábos  „szocializmusépítés"  hanem  egy  roppant  tragédia, 
amely  továbbra  is  ránehezedik  százmilliók  életére,  és  rá  fogja  nyomni  a  bélyegét  a 
harmadik  évezred  elejére.  De  Vaszilij  Grosszman,  a  sztálingrádi  haditudósító,  akitől 
elkobozta  legnagyobb  művét  a  KGB,  és  aki  ebbe  halt  bele,  mégis  valami  derűlátó 
tanulságot  vont  le  belőle,  amit  a  magunk  nevében  is  papírra  vetünk:  „Olyan  század  a  mi 
századunk,  amelyben  a  legmagasabb  fokára  hágott  az  ember  fölött  gyakorolt  állami 
erőszak.  De  éppen  ebben  rejlik  az  emberek  ereje  és  reménye:  a  XX.  század  ingatta  meg 
az  egyetemes  történelmi  folyamat  hegeli  elvét:  »Minden  ésszerű,  ami  valóságos«,  azt  az 
elvet,  amelyre  a  múlt  század  orosz  gondolkodói  hivatkoztak  évtizedekig  tartó, 
szenvedélyes  vitáikban.  És  éppen  most,  az  államhatalomnak  az  emberi  szabadság  fölött 
aratott  diadala  korában  mondják  ki  -  visszájára  fordítva  Hegel  törvényét  -  gyűjtőtábori, 
darócruhás  orosz  gondolkodók  az  egyetemes  történelem  legfőbb  elvét:  »Minden  ostoba 
és  hasztalan,  ami  embertelen. «  Igen,  nyilvánvalóvá  lett,  az  embertelenség  teljes  diadala 
idején,  hogy  minden  ostoba,  hasztalan,  jelentéktelen  és  jövőtlen,  amit  az  erőszak  hozott 
létre."58 

Pavelic,  Ante  331,  333  Pavlik  Géza  (Pavlik  házaspár)  438  Aronovics  (más  néven  T 

643-645,  648-651,  688-689, 
765  Ponchaud,  Frangois  592 
Popieluszko,  Jerzy  398 

680  Rodríguez  Salas  348  Rogyionov  M.  1. 

Rovira,  Jósé  355 
Roy,  Cl  a  üde  414 
Rozanov,  Vaszilij  138 

Sikorskí,  Wladislaw  326  Silone,  Ignazio 
10  Siloto  322  Silva,  Arnaido  322  Simaiao, 
Joana  713  Simango,  Uha  713  Simanov 

király  312 

Szapronov,  Tyimofej 
Vlagyimirovics  294  Szavinkov, 
Borisz  Viktorovics  79,  293 
Szedov,  Lev  314-315 
Szergij  metropolita  180-181 
Szerman,  Hja  Zeljkovics  252 

645,  653-654,  687  Teng  To  535 

Tertullianus  Quintus  Septimius  27  Thaci, 

Ottó  309  Wandurski,  Witold  373 

Róbert  Laffont  -  Calmann-Lévy,  1995,  513.  Magyarul:  Egy  illúzió  igaz  múltja.  Európa, 
2000. 

1291 

Lásd  Pierre  Rigoulot:  Les  Frangais  au  Coulag.  Fayard,  1984;  és  különösen 
Jacques  Rossi:  Le  Goulag  de  A  á  Z.  Le  Cherche  Midi,  1997. 

Variam  Chalamov:  Récits  de  la  Kolymia.  F.  Maspero,  1980,  új  kiadása:  La 
Découverte-Fayard,  1986.  Magyarul;  Vadam  Salamov:  Kolima  -Történetek  a  sztálini 
lágerekből.  Szabad  Tér  -  Európa,  1989. 

131] 

Pin  Yathay:  L'Utopie  meurtriere.  Róbert  Laffont.  1980. 

1321 

Paul  Barton:  LTnstitution  concentrationnaire  en  Russie,  1930-1957.  Plon.  1959. 


[33] 

Bemard  Chapuis  in  Le  Monde.  1975.  julius  3. 

[341 

Vladimír  Boukovski:  Jugement  a  Moscou.  Róbert  Laffont.  1995. 

[351 

Lásd  például  Ludo  Martens  könyvét:  Un  autre  regardsurStaline.  EPO  1994,  350, 
amelyet  a  L'Humanité  ünnepének  könyvesfalujában  árultak  1997-ben.  Lilly  Marcou  is 
majdnem  ugyanilyen  magasztaló  hangú  könyvet  adott  ki:  Staline.  vie  privée.  Calmann- 
Lévy,  1966. 

[361 

^  Frangois-René  de  Chateaubriand:  Mémoires  d'Outre-tombe.  Gallimard,  Párizs, 
„Quarto",  1997.  Magyarul:  Síron  túli  emlékiratok.  Osiris.  1999. 

[371 

A  korai  terrorra  vonatkozó  adatok  némileg  eltérnek  a  legújabb  orosz 
szakirodalommal  összevetve:  a  helytörténészek  még  Werthez  képest  is  keveslik  a 
korábbi,  főleg  becsléseken  alapuló  számadatokat.  A  legnívósabb  féldolgozás,  amely 
párhuzamosan  taglalja  a  vörös  és  a  fehér  terror  eseményeit,  sajnos  nem  jutott  túl 
Tatárföld  határain,  igy  nem  épült  be  szervesen  a  nemzetközi  szakirodalomba;  A.  L.  Litvin 
Krasznij  i  belij  terror  vRosszii.  1918-1922gg.  Kazany.  1995.  (Kun  Miklós  jegyzete) 

^  Scsasztnij  [sic!]  admirális  pere  -  azzal  vádolták,  hogy  a  német  flotta  elől 
megfutamodott,  megtagadva  a  parancsot,  holott  egyszerűen  megmentette  a  balti  flotta 
nagy  részét  a  biztos  pusztulástól  -  az  első  nagyobb  szabású  koncepciós  per  Szovjet- 
Oroszország  történetében.  Érdekessége,  hogy  a  kulisszák  mögött  Lev  Trockij,  a  tárgyalás 
egyik  fő  tanúja  vezényelte  az  egészet,  holott  más  esetekben  éppenhogy  kiállt  a  „polgári" 
főtisztek  mellett,  balos  bolsevik  társaival  szemben.  (K.  M) 


[391 

Az  utóbbi  témát  az  idős  orosz  író,  Csehov  és  Gorkij  jó  barátja  dolgozta  fel 
részletesen;  Sz.  I.  Guszev-Orenburgszkij:  Rgrovaja  knyíga,  pogrom!  1919-1920  gg.  na 
Ukrainye.  New  York,  1983.  A  sors  iróniája,  hogy  az  1940-es  években,  az  eredetileg  a  kínai 
harbinben  1922-ben  napvilágot  látott  állami  szintre  emelt  szovjet  antiszemitizmus 
korában  a  könyvet  az  „ellenforradalmi"  „tiltott"  termékekhez  sorolták  a  moszkvai 
cenzorok.  (K.  M.) 

A  Néva-parti  város  börtöneiben  1918  elején  különös  módon  főleg  munkások 
raboskodtak.  Ugyanez  történt  a  Volga  és  a  Káma  vidékein.  Még  az  a  paradox  helyzet  is 
előállt,  hogy  Kolcsak  admirális  fehér  seregében  vörös  zászló  alatt,  Marseillaise-t  énekelve 
munkásalakulatok  harcoltak  a  vörös  csapatok  ellen.  Nezaviszimoje  vabocseje  dvizsenyije 
V  1918  gudu.  Dokumenti  i  matyeriali.  Párizs.  1981;  Ural  is  Prikamje.  Nojabr  1917-janvari 
1919.  Dokumenti  i  matyeriali.  Párizs.  1982.  (K.  M.) 


[411 

Olasz  sztrájknak  nevezték  még  a  cári  birodalomban  az  ellenállásnak  azt  a 
formáját  -főleg  hadiüzemekben  a  háború  idején  -,  amikor  a  munkások,  tartva  a 
megtorlásoktól,  tudatosan  lassították  a  munkát  vagy  szándékosan  selejtet  gyártottak.  (K. 
M.) 


Tuhacsevszkij,  Sztálin  későbbi  áldozata,  s  alighanem  a  polgárháború 
legtehetségesebb  hadvezére  javasolta  ekkor  Leninnek,  fegyverezzék  le  a  munkásokból 


álló  félkatonai  rendfenntartó  alakulatokat,  mivel  ezek  „még  jó  ideig  megbízhatatlanok 
lesznek"  Később  pedig  engedélyt  kért,  hogy  bevethesse  a  lázadó  tambovi  parasztok  - 
egész  falvak  -ellen  az  első  világháború  egyik  legfélelmetesebb  fegyverét,  a  mustárgázt. 
(K.  M.) 


1431 

Az  ismert  történész,  Rozskov  a  századelőn  neves  bolsevik  politikus  volt.  A 
szovjethatalom  éveiben  azonban  sokat  polemizált  Leninnel,  megjárta  a  börtönöket  és  a 
száműzött-te  le  pékét.  Végül  nem  utasították  ki,  sőt  még  egy  ideig  népszerűsítettek  is 
meglehetősen  „vulgármateríalista"  műveit.  Halála  után,  az  1930-as  években  azonban 
könyveit  kivonták  a  könyvtárakból  és  zúzdába  küldték.  (K.  M) 


^A  szerző  itt  és  később  -  talán  az  egyszerűség  kedvéért  -  végig  a  GPU  kifejezést 
használja,  pedig  a  GPU  elnevezést  csupán  1921.  december  28.  és  1922.  december  30. 
között  viselte  a  szovjet-orosz  politikai  rendőrség.  A  testület  az  1920-as  évek  második 
felében  és  az  1930-as  évek  elején  már  végig  az  OGPU  nevet  viselte  (OGPU  = 
Objegyenyonnoje  Goszudarsztvennoje  Upravlenyije.  Ljubljanka:  VCSK  -  OGPU  -  NKVD  - 
MGB  -  MVD  -  KGB.  1917-1960.  Szpravocsnyik,  Moszkva,  1997.  10.)  A  szovjet  „köznép" 
azonban  még  nagyon  sokáig  használta  a  gépéu,  sőt  a  cseka  elnevezést.  (K.  M.) 

Í451 

Pauker  Károly  egykori  magyar  hadifogoly,  az  1920-as  évek  végétől  Sztálin  egyik 
bizalmasa,  később  testőrségének  parancsnoka,  sőt  a  diktátor  kisebbik  fia,  Vaszilij 
nevelője.  1938-ban,  számos  társával  együtt  „összeesküvéssel"  valamint  „terrorista 
cselekmények  előkészületeivel"  vádolják,  majd  kivégzik.  (K.  M) 


Berija  ekkor  még  a  grúziai  politikai  rendőrség  fontos,  bár  korántsem  első  számú 
irányítója.  Mivel  azonban  a  nagy  terror  időszakában  minden  egyes  akkori  főnökét,  így 
Sztanyiszlav  Redenszt,  Sztálin  sógornője  férjét  kivégezték,  egyedül  magának  vindikálta  az 
ő  „érdemeiket"  is,  s  ez  a  későbbi  értékelés  beszüremkedett  a  szakirodalomba.  (K.  M.) 

^A  legújabb  kazah  szakirodalom  szerint  a  kolhozosítás  és  az  azt  követő  időszakban 
legkevesebb  egymilllió-hétszázötvenezer  kazah  az  éhínség,  betegségek  -  főleg 
gyermekhalandóság  -,  a  fegyveres  megtorlások  áldozata  lett,  vagy  elmenekült  az 
országból.  Ez  a  régió  kazah  lakosságának  42%-át  tette  ki.  A  Kazahsztán  területén  élő 
ujgurok,  ukránok,  üzbégek  is  nagyon  megfogyatkoztak.  Még  a  helyi  elit  is  -  egyedülálló 
módon  -  az  éhínség  áldozata  lett  részben:  az  akkori  hivatalos  adatok  szerint  1930  és 
1934  között  -  miközben  az  aktyubinszki  terület  lakossága  71%-ra  csökkent  -  a  szovjet 
funkcionáriusok  30%-a  halt  ki  (Gyeportyirovannije  v  Kazahsztán  narodi.  Vremja  i  szugybi. 
Almati,  1998,  60-65.).  Ezzel  a  nagyfokú  népirtással  magyarázható,  hogy  éppen 
Kazahsztán  területére  számos  „bűnös"  nemzetet  telepíttetett  ki  genocídium-politikája 
következtében  Sztálin  az  1930-50-es  években.  Lásd  még:  Polityicseszkje  represszije  v 
Kazahsztye  v  1937-1938gg.  Szbornyik  dokumentov.  Almati,  1998.  (K  M) 

^  Más  feldolgozások  változatlanul  Sztálinnak  tulajdonítják  a  Ki rov-gyii kossá g 
kitervelé-sét:  Mihail  Roszijakov:  Ubijsztvo  Kiróva.  Polityicseszkije  i  ugolovnyije 

prsztuplenyija  v  1930-h  goda.  Lenizdat,  1991.  (K.  M.) 

[49] 

Ezeket  a  máig  titkosítottan  kezelt  adatokat  nem  sikerült  feltárni  a  rendkívül 


informatív  kiadvány  szerzői  kollektívájának.  Represszii  prtotyiv  poljakov  i  polszkih 
grazsdan.  Moszkva,  1997.  (K.  M.) 

Az  újabban  feltárt  levéltári  adatok  nyomán  inkább  fel-,  mint  lekerekíthetjük  a 
Katin  környéki  és  más,  akkori,  a  lengyel  tisztikart  és  értelmiséget  érintő 
tömeggyilkosságok  áldozatainak  számát.  Lásd  Kati.  Plennyiki  nyebjavennoj  vojni. 
Moszkva,  1999.  Új  adat  még,  hogy  1939  október  24.  és  november  23.  között  a  hivatalos 
Moszkva  kiszolgáltatott  a  németeknek  42  192  (!).  egyenruhát  viselő  vagy  menekült 
lengyel  állampolgárt,  akik  között  nagyon  sok  volt  a  baloldali  érzelmű  -  így  a  lengyel 
kommunista  párt  tagja  -,  a  zsidó,  és  számos  hazafias  lengyel  egylet  tagja.  Jelentős 
részük  az  elkövetkezendő  években  elpusztult  a  náci  koncentrációs  táborokban.  Cserébe  a 
német  fél  13  757  lengyel  állampolgárt  szolgáltatott  ki  a  szovjet  hatóságoknak,  akiknek 
egy  része  ugyancsak  börtönben  és  haláltáborban  pusztult  el.  (K.  M) 


Í511 

^  A  meszhet  törökök  valójában  muzulmán  vallást  gyakorló,  részben  eltörökösödött 
grúzok.  Sztálin  többek  között  azért  döntött  úgy,  hogy  kitelepíti  őket,  mert  tervbe  vette  a 
Törökország  elleni  hadjáratot,  s  „ötödik  hadoszlopot"  látott  a  meszhekben  és  a 
kurdokban.  (K.  M.) 


Í521 

^  A  „klikkek"  alatt  Dolgih  tábornok  az  egymással  rivalizáló  bűnözőcsoportokat  érti.  A 
szukik  olyan  köztörvényesek  voltak,  akik  kiegyeztek  a  lágerparancsnoksággal,  és  vele 
együttműködve  miszlikbe  aprították  a  másik  legnagyobb  bűnözői  csoportot,  a  vori  u 
zakone  „klikk"  tagjait,  akik  viszont  semmilyen  előnyért  nem  voltak  hajlandók  kiegyezni  a 
hatalom  képviselőivel,  ezért  keményen  visszavágtak.  Mindkét  „klikk"  végigfosztogatta  a 
„politikaiakat".  (K.  M) 


^  Mihoelszt,  az  őt  Minszkbe  elkísérő  ügynökkel  együtt  egy  nyaraló  területén  ölték 
meg  szadista  módon  a  politikai  rendőrség  magas  rangú  funkcionáriusai,  majd 
autószerencsétlenséget  imitáltak.  (K.  M.) 

Az  újabban  előkerült  kivégzési  listák  nyomán  is  viszonylagossá  tehető  ez  a 
„szünet".  Rassztrelnyije  szpiszki.  Moszkva,  1995,  1-11.  (K.  M) 


Chiappe  az  olasz  fasizmus  iránti  rokonszenvéről  híres  francia  prefektus  volt.  (A 
fordító  megjegyzése.) 

[561 

^  ^  A  Kommunistyczna  Partia  Polski  1918.  december  16-tól  1942-ig  létezett,  akkor 
lengyel  Munkáspárt  lett.  (Zinner  Tibor  jegyzete) 


W.  Gomulkát,  a  LEMP  főtitkárát  1948.  szeptember  elején  leváltották,  az  év 
novemberében  kizárták  a  LEMP  KB-ból  (miután  a  pártból  is  eltávolították  július  végén). 
1951.  augusztus  l-jén  letartóztatták,  1954  decemberében  előbb  kórházba  szállították 
őrizetéből,  majd  szabadlábra  helyezték.  (Z.  T.) 

^  Marian  Spychalskit  1950  májusában  tartóztatták  le,  őrizetéből  1956  márciusában 
szabadult.  (Z.  T.) 


[591 

A  négyszer  megnövekedett,  több  mint  14  milliós  Magyarország  a  második 
világháború  során  800-850  ezer  embert  veszített.  Ebből  a  zsidóság  halottainak  száma 
meghaladja  az  500  ezret  (a  trianoni  területről  elhurcolt  és  meggyilkolt  izraeliták  száma 
330  ezer),  a  katonaság  halottainak  száma  150-180  (másutt  220260  ezer  fő),  a  további 
veszteség  a  civil  lakosságot  érte.  (Z.  T.) 


Magyarországról  és  a  különböző  harcterekről  a  harcok  során  hadifogságba 
elhurcolt  magyar  katonák  száma:  550-570  ezer  a  szovjet,  290  ezer  a  nyugati 
szövetségesek  táboraiba  került.  (Z.  T) 


1611 

^  ^Az  1944.  szeptemberi  fordulat  után  Bulgáriában  a  népbíráskodás  során  több  mint 
2200  főt  végeztek  ki.  (Z.  T.) 


1621 

^  ^  Kunmadarason  1946.  május  21-én,  Miskolcon  1946.  július  30-án,  valamint 
augusztus  l-jén  volt  pogrom.  (Z.  T.) 

^  1952.  február  29-én  Rákosi  Mátyás  előadást  tartott  az  MDP  pártfőiskoláján.  Népi 
demokráciánk  útja  címmel.  Az  elhangzott  beszéd  szerkesztett  szövegét  a  Szikra  kiadó 
március  14-én  200  ezer  példányban  megjelentette.  Az  idézett  szöveg  filológiai  elemezése 
alapján  megállapítható,  hogy  ott,  és  pontosan  így  hangzott:  „Egyetlen  hely  volt, 
amelynek  vezetését  pártunk  az  első  perctől  kezdve  magának  követelte  és  ahol  semmi 
néven  nevezendő  megoszlásba,  koalíciós  számarányba  nem  ment  bele:  ez  az 
Államvédelmi  Hatóság  volt."  id.  mű,  53.  (Z.  T.) 

Kovács  Bélát,  az  FKGP  1947.  február  20-ig  volt  főtitkárát  a  szovjet  megszálló 
hatóságok  1947.  február  26-án  tartóztatták  le.  A  Szovjetunióba  hurcolták,  ott  elítélték. 
1956  tavaszán  térhetett  vissza  Magyarországra.  (Z.  T.) 

1651 

^  ^  A  Svájcban,  gyógykezelésen  volt  miniszterelnök.  Nagy  Ferenc  megismervén  a 
Kovács  Bélától  és  más  lefogott  kisgazda  politikusoktól  a  szovjet  hatóságok  által 
kikényszerített,  reá  terhelő  „vallomások"  tartalmát,  lemondani  és  az  országot  elhagyni 
kényszerült  1947.  május  végén.  (Z.  T.) 


1661 

^  ^  Tildy  Zoltán  köztársasági  elnököt,  veje,  a  koholt  vádak  alapján  őrizetbe  vett 
(majd  később  kivégzett)  kairói  követ,  Csornoky  Viktor  elleni  eljárás  ürügyével  1948. 
augusztus  3-án  lemondatták,  majd  házi  őrizetbe  vették.  (Z.  T.) 


1671 

^  ^  A  második  világháború  idején  a  hadifoglyok  és  menekültek  ügyét  felkaroló  Varga 
Béla,  a  Nemzetgyűlés  elnöke  1947.  június  3-án  menekült  el  Magyarországról.  (Z.  T.) 


Kővágó  Józsefet  1950.  május  23-án  tartóztatták  le,  majd  bíróság  elé  állították.  (Z. 


T.) 

A  Magyar  Függetlenségi  Párt  képviselőit  1947.  november  20-án  a  választási 
bíróság  megfosztotta  mandátumától,  a  pártol  feloszlatta,  ezt  egy  nappal  bejelentették  az 
országgyűlésben,  a  kormány  határozata  1947.  november  30-án  tett  pontot  sorsára.  (Z. 
T.) 


A  Demokrata  Néppárt  maradék  vezető  testületét  arra  kényszeríttették,  hogy 
1949.  február  4-én  bejelentse  a  párt  „önfeloszlatás"-át,  mindezt  1949.  március  10-én 
vette  tudomásul  az  országgyűlés.  (Z.  T.) 

1711 

Karéi  Káplán  terminológiája  alapján  a  „látványos"  per  fogalmát  használja  a 
szerző,  a  magyar  történeti  irodalomban  a  „kirakatper"  fogalom  a  bevett  kifejezés.  (Z.  T.) 

1721 

A  szerző  jól  tájékozott  a  Csehszlovákiában  történteket  illetően.  Ez  egyúttal 
elfogultságokat  is  okoz  írásában.  Megelőzve  M.  Horáková  ügyét,  Európában  másutt  is,  így 
Magyarországon  is  ítéltek  el  nőket  (pl.  a  Rajk-féle  kirakatpert  követő  mellékperek  zárt 
tárgyalásai  során,  1950  tavaszán,  majd  később  pl.  Balázs  Györgynét,  Demeter  Györgynét, 
Dobó  Jánosnét,  Fleischner  Lászlónét,  Kojsza  Ilonát,  Rajk  Lászlónét,  Rosenfeld  Editet,  Saly 
Juditot,  Tarisznyás  Györgyit,  Vándor  Györgyit  és  Zsigmondi  Endrénét:  a  Sólyom  László  és 
társai  pert  követően  Vaikó  Györgynét  és  anyját,  Rátky  Henriknét,  akit  ki  is  végeztek  stb.) 
(Z.  T.) 

[731 

Lénárd  Ödönt  és  négy  társát  (köztük  az  1.  r.  vádlottat,  Mihalovics  Zsigmond  pápai 
prelátust),  az  Actio  Catholica  vezetőit  1948.  július  23-án  ítélte  el  a  Budapesti  Népbíróság. 
(Z.  T.) 

[741 

Mindszenty  Józsefet  nem  1949.  február  5-én,  hanem  1949.  február  8-án  ítélték  el 
első  fokon,  1949.  július  9-én  hirdetett  ítéletet  másodfokon  a  Népbíróságok  Országos 
Tanácsa.  (Z.  T.) 

^A  rendek  feloszlatása  Magyarországon  2300  férfit  és  8800  apácát  érintett.  (Z.  T.) 

[761 

^  ^  A  bíróságok  Grősz  Józsefet  és  társait  előbb  1951.  június  28-án,  majd  másodfokon 

augusztus  31-én  marasztalták  el,  a  kalocsai  érseket  mindkétszer  15  évi 
börtönbüntetésre  ítélték.  (Z.  T) 

Bibó  István  apósa.  Ravasz  László  református  püspök  1948  májusában  lemondani 

kényszerült,  lelkészként  1953.  március  l-jén  vonult  nyugdíjba.  (Z.  T) 

^A  Baloldali  Blokk  1946.  március  7-én  vitt  utcára  százezreket.  (Z.  T.) 

[791 

1951  tavaszán,  a  magyarországi  ún.  kitelepítés  során  kb.  17  ezer  főt  hurcoltak  el 
Budapestről,  a  nagyvárosokból  és  a  déli  határszél  városaiból,  falvaiból.  (Egyes  szerzők  a 
17  ezres  létszámot  „csak"  Budapestre  vonatkoztatják.)  A  Magyar  Dolgozók  Pártja  politikai 
bizottsága  tagjai  részére  készített  dokumentum  azt  tartalmazta  (1953  július  22-én, 
amikor  a  rehabilitáció  kérdéséről  tárgyalt  a  grémium),  hogy  az  előterjesztők  adatai 
szerint  Budapestről  12  748  főt  telepítettek  ki,  köztük  számos  zsidó  családot  is,  az 
elhurcoltak  zömét  a  „volt  horthysta  uralkodó  osztályok"  tagjai  alkották.  (Z.  T.) 


Megbízható  adatok  alapján  Magyarországon,  1950  áprilisa  és  1956  októbere 
között,  a  Rákosi-Gerő  vezette  kurzus  idején  534  601  főt,  az  „új  szakasz"  idején  (21  hónap 
alatt)  102  372  személyt,  összesen  636  973  főt  marasztaltak  el  a  bíróságok.  A 
megvádoltak  száma  961  504  fő  volt.  1950  és  1953.  I.  negyede  között  a  bíróságok  387 


000  személyt  ítéltek  el.  1953  nyarán  az  internáltak  száma  5036  fő  volt.  (Z.  T.) 

Í811 

^  ^Skolnyik  Józsefet  és  társait  előbb  a  politikai  rendőrség  fogdájában  tartották  fogva, 
majd  internálták  őket.  Az  1943.  február  23-án  lefogott  Deményt  Pál  írót  előbb  1946-ban. 
majd  1953/1954-ben  ismételten  elítélték.  1956.  október  15-én  szabadult.  1957-ben  az 
1953/1954-es  ítéleteket,  majd  1989-ben  az  1946-os  elmarasztalást  hatályon  kívül 
helyezték,  s  az  ún.  „moszkvai  vonaT'-tól  eltérő  szocializmus  elkötelezett  hívét  a  hamis 
vádak  alól  felmentve,  rehabilitálták.  (Z.  T) 

Í821 

^  ^  Az  1948.  április  28-án  letartóztatott  L.  Patrascanut  már  1949  novemberében, 
Galyatetőn,  a  Kominform  ülésén  G.  Gheorgiu-Dej  „imperialista  kém"-ként  bélyegezte 
meg.  A  halálos  ítélet  kihirdetését  követő  napon,  1954.  április  17-én  kivégezték.  (Z.  T) 

Rajk  Lászlót  és  két  társát.  Szálai  Andrást  és  dr,  Szőnyi  Tibort  1949.  október  15-én 
végezték  ki  Budapesten,  a  Conti  utcai  börtön  udvarán.  (Z.  T.) 

A  katonai  bíróságok  által  első-  és  másodfokon  jogerősen  halálra  ítélt 
HorváthOttót,  Korondy  Bélát,  Németh  Dezsőt  és  Pállfy  Györgyöt  1949.  október  24-én 
végezték  ki  Budapesten  a  Mártírok  utcai  katonai  börtön  udvarán.  (Z.  T.) 

^  ^  Az  ún.  Rajk-ügyben  141  főt  tartóztattak  le,  közülük  39  főt  internáltak.  Az  eljárások 
során  12  500  főt  vettek  nyilvántartásba.  526  nem  Magyarországon  élő  kommunistára 
tettek  terhelő  „vallomás"-t  a  lefogottak.  Az  egy  nyilvános,  valamint  a  többi  titkos  perben 
97  főt  ítéltek  el:  15  főt  halálra,  11-et  életfogytiglan,  14-et  15,  10-et  10  évig  tartó,  38-at 
5-10  év  közötti,  9-et  5  év  alatti  fegyházbüntetésre.  Az  ügykomplexum  folyományaként  a 
különböző  módon  életüket  vesztettek  (a  „vizsgálat"  során  fizikai  kényszerrel  megölt,  vagy 
a  büntetés-végrehajtás  során  meghalt,  illetve  öngyilkosságot  elkövető  elítéltek,  továbbá 
hozzátartozók,  ügyvédek,  bírák  stb,)  száma  közel  50  fő.  (Z.  T) 

[861 

Trajcso  Kosztovot  1949.  december  17-én  végezték  ki.  (Z.  T.) 

Í871 

^  ^  A  Rákosi  Mátyás  által  Prágába  küldött  listák  nem  1949  júniusában  készültek, 
hanem  jőval  később.  Rákosi  előbb  1949  szeptemberében  tájékoztatta  Gottwaldékat, 
ekkor  Frejka  és  Goldman  „tettei"-t  emlegette,  majd  a  későbbiekben  összesen  több  mint 
300  csehszlovák  kommunistát  gyanúsított  meg.  Budapesten  több,  a  R.  Slánsky  és  társai 
ügy  folyományaként  kivégzett  ártatlan  emberre  tettek  hamis  vallomást.  (Z.  T.) 

^  ^  Elfogultság  a  szerző  részéről,  hogy  „a  megtorlás  jelképe  a  Slánsky-per".  Ugyan 
egy  ügyben  másutt  nem  ismeretes  hasonló  brutalitás  (azaz  ennyi  vádlottal  szemben 
kihirdetett  és  végrehajtott  halálos  ítélet),  de  egyrészt  a  kelet-közép-európai  perek  közül 
nem  ebben  végezték  ki  a  legtöbbet  (a  Rajk-ügyekben  életüket  vesztettek  száma 
meghaladja  a  Slánsky-pert),  másrészt  a  Rajk-ügy  nemzetközi  (és  hazai)  következményei 
túlmutatnak  a  R.  Slánsky  és  társai  ellen  kezdeményezett  ügyön  (mert  utóbbiak 
nemzetközi  következményei  J.  V.  Sztálin  halála  miatt  és  után  elmaradtak).  (Z.  T.) 

^  ^  Az  ún.  kémüggyel  összefüggő  első,  1949.  június  11-én  tartott  MDP  KV-ülésen 
Kádár  János  belügyminiszter  előadói  beszédében  van  utalás  a  cionizmusra  Szalai 


Andrásnál,  majd  pár  mondattal  később  már  az  antiszemitizmusra  is:  „A  számunkra 
legfontosabb  tanulságok  egyike  ebben  az  ügyben  máris  az.  hogy  számukra  mint  hal 
számára  a  víz,  a  lételem  a  szovjetéi  lenesség,  a  nacionalizmus,  a  trockizmus  és 
helyenként  elég  vastagon  az  antiszemitizmus  volt."  A  cionista  „szál"  a  későbbiekben 
elsikkadt.  Amikor  a  Rajk  László  és  társai  ügyében  tartott  tárgyalás  első  napján,  1949. 
szeptember  16-án  dr,  Jankó  Péter,  a  Budapesti  Népbíróság  tanácselnöke  négy  vádlott  - 
Korondy  Béla,  Pálffy  György,  Szalai  András  és  dr  Szőnyi  Tibor  -  esetében  kérdést  tett  fel 
korábbi  nevüket  illetően,  az  utóbbi  kettőről  említhető,  hogy  zsidó  vallásúnak  születtek. 
Rajk  László  kihallgatásánál  Rákosi  Mátyás  tért  el  az  általa  jóváhagyott,  a  vádlottakkal 
egyeztetett,  betanított  „eredeti"  forgatókönyvtől.  Azért,  hogy  a  bíró  azt  bizonyítsa  rá  Rajk 
Lászlóra,  hogy  az  egykori  belügyminiszter  a  tárca  jóváhagyása  nélkül,  „törvényellenesen 
használta"  nevét.  Rákosi  telefonon  adott  utasítására  tett  fel  dr.  Jankó  Péter  kérdést  Rajk 
László  rokonságára,  nagyapjára  vonatkozóan,  és  ezzel  Rajkot  is  kihozta  sodrából.  Rajk 
László  a  bírónak  ingerülten  azt  válaszolta,  hogy  „nagyapám  mint  szász  származású  még 
Reichnek  írta  a  nevét.  [...]  A  keresztlevélben  még  »á«-val  van  írva,  tehát  Reichből  Rájk, 
de  mindenesetre  már  az  egyetemi  okmányaim  is  így  vannak  kiállítva  [...]  jóllehet  álja 
származású  vagyok,  méghozzá  valódi,  mert  szász  az  egyik  ágon."  (Z.  T.) 

Péter  Gábor  és  Rajk  László  nem  voltak  barátok,  sót  1945  után  inkább  egymás 
ellenfelei  voltak,  küzdelmük  közrejátszott  Rajk  sorsának  alakulásában,  (Z.  T.) 

[91] 

Péter  Gábort  1953.  január  3-án.  Budapesten.  Rákosi  Mátyás  XII.  kér.  Lóránt  utcai 
lakásában  tartóztatták  le,  s  vetették  előbb  a  ház  pincéjébe,  majd  innen  hurcolták  az  AVH 
börtönébe.  1953  nyarán  a  „vizsgálat"  iránya  megváltozott,  az  anticionista  jellegű  vádat 
elvetették.  (Z.  T.) 

^Vasile  Lucát  (Luca  László  pénzügyminisztert)  1952.  július  29-e  előtt  tartóztatták  le. 
1954  októberében  perbe  fogták,  később  halálbüntetését  életfogytig  tartó 
börtönbüntetésre  változtatták,  a  börtönben  halt  meg  1960-ban.  Egyes  román  források 
szerint  G.  Gheorgiu-Dejjel  való  „szem beszállásáért  életével  fizetett".  (Z.  T) 

Í931 

1999.  június  28-án  három  perben  hatályon  kívül  helyezte  a  Magyar  Köztársaság 
Legfelsőbb  Bírósága  a  korábbi  végzéseit,  s  új  másodfokú  eljárásra  utasította  a  Magyar 
Köztársaság  Legfelsőbb  Bíróságát.  Továbbá  úgy  döntött,  hogy  az  1949-es  genfi 
humanitárius  jogi  egyezménynek  nem  nemzetközi  fegyveres  konfliktusra  (»összeüt- 
közésre«  -  ez  a  szó  szerinti  magyar  fordítása)  vonatkozó  közös  3.  cikke  alkalmazható  az 
ún.  sortűzperekben.  (Z.  T.) 

[94] 

Kötetünk  francia  eredetijének  bibliográfiájában  a  Lengyelországra  vonatkozó, 
lengyel  nyelvű  tételek  franciául  jelentek  meg.  ezért  a  könnyebb  visszakereshetőség 
érdekében  a  címeket  magyarra  fordítva  közöljük.  (A  szerk.) 


